
40  Nr.  22,  St.  Loye-Kalkmaleriet  fra  Stubbekjøbing;  — 
S.  41  Nr.  29,  Bogtrykkervaabnet;  —  Fig.  60,  Fra  Fri¬ 

Fig.  i.  Manualerne  paa  Esaias  Compenius’  Orgel  paa  Frederiksborg  Slot. 


ET  HISTORISK  ORGEL  PAA  FREDERIKSBORG  SLOT. 

AF  ANGUL  HAMMERICH. 

Slotskirken  paa  det  gamle  Frederiksborg  Slot  besad  paa  sin  Bygmester,  Christian  IV’s 
Tid,  ikke  mindre  end  tre,  maaske  lire  Orgler.  Foruden  det  store  Orgel,  bygget  af  Nic. 
Macts  1606 — 16,  fandtes  to  eller  tre  mindre.  Der  var  det  saakaldte  »Sølv-Orgel«  fra  1610 — 1 1, 
kaldet  saaledes  efter  sin  rige  Sølviklædning,  medens  selve  Værket  bestod  af  Træ  og  Piber 
som  sædvanlig.  Der  var  fremdeles  et  Orgel,  som  af  en  noget  senere  Beretning1  nævnes  som 
»meget  konsteligt  udskaaren,  forgyldt  oc  anstrøgen«.  Endelig  nævner  en  Rejsedagbog  fra 
1663  endnu  et  »Krystalorgel«2,  hvorom  vi  forøvrigt  ikke  vide  noget  nærmere. 

Af  disse  Instrumenter  er  det  ene,  og  som  det  lader  det  ikke  mindst  mærkelige,  ved  en 
gunstig  Skæbne  blevet  bevaret  for  os.  Medens  »Sølvorglet«  allerede  kort  efter  Christian  IV’s 
Død  under  Krigen  med  Kong  Karl  Gustaf  blev  plyndret  for  sine  Kostbarheder,  saaledes  at 
kun  selve  Værket,  der  ikke  lader  til  at  have  havt  selvstændigt  Værd,  stod  tilbage,  og  medens 
det  store  Orgel,  der  regnedes  for  et  af  de  bedste  her  i  Landet,  gik  op  i  Flammer  ved  Slottets 
Brand  17.  Decbr.  1859,  har  det  tredie,  det  »meget  konsteligt  udskaarne«,  overlevet  dem 
begge  og  undgaaet  baade  Krigens  og  Ildens  Ødelæggelser.  Det  var  nemlig  i  forrige  Aar- 
hundrede  flyttet  bort  fra  Frederiksborg  for  at  gøre  Tjeneste  i  Kapellet  paa  Frederiksberg 
Slot  ved  København 3,  hvor  det  befandt  sig,  da  Christian  IV’s  stolte  Slot  ved  Hillerød  gik 
'■  JVolffs  Encomion  Regni  Daniæ.  Kbhvn.  1654.  Pag.  496. 

2 ■  Friis:  Samlinger  til  dansk  Bygnings-  og  Kunsthistorie.  Kbhvn.  1872  —  78.  Pag.  272.  —  Saadanne  Experi- 
menter  vare  ikke  saa  sjældne  dengang.  Fra  det  16.  og  17.  Aarhundrede  omhandler  Midi.  Pratorius  i  sin  »Syn- 
tagma  musicum«  Tome  II  (1619)  Pag.  92  Orgler  af  Alabast  eller  af  Glas.  Ogsaa  med  Orgler,  hvis  Piber  vare 
dannede  af  Pap  eller  Papir,  forsøgte  man  sig.  Et  saadant  portativt  Orgel  fra  16.  Aarhundrede  findes  i  South 
Kensington  Museum  i  London.  Se  A.  G.  Hiil :  The  organs  of  the  middle  ages  and  renaissance.  London  1883. 

3-  Naar  denne  Flytning  har  fundet  Sted,  kan  ikke  bestemt  oplyses.  I  Pontoppidans  Danske  Atlas  Tome  II 
(Kbhvn.  1764)  nævnes  det  endnu  paa  Frederiksborg.  Da  ifølge  kgl.  Resol.  af  8.  Jan.  1794  (Friis:  Samlinger.  Pag. 
99  Not.)  et  fra  Frederiksberg  Slotskirke  nedtaget  Orgelværk  blev  skænket  til  Seminariet  paa  Blaagaard,  kan  maa¬ 
ske  vort  Orgel  være  kommet  til  Frederiksberg  henad  denne  Tid. 

tilgrunde.  Efter  at  Hoffet  var  dyttet  fra  Frederiksberg,  og  Slotskapellet  ikke  længere  benytte¬ 
des,  lader  Orglet  til  at  have  ført  en  saa  temmelig  ubemærket  Tilværelse  og  forfaldt  efter- 
haanden.  Kun  en  kortere  Periode,  da  Slotskapellet  midlertidig  blev  taget  i  Brug,  medens 
Frederiksberg  Sognekirke  1864  var  under  Restaurering,  maatte  Orglet  fungere  ved  den  sæd¬ 
vanlige  Gudstjeneste,  og  blev  i  den  Anledning  for  en  billig  Penge  sat  i  nogenlunde  brugbar 
Stand.  Men  netop  det  utilstrækkelige  og  overfladiske  ved  denne  Reparation  tyder  paa,  at 
man  dengang  ikke  betragtede  det  gamle  Instrument  som  noget  særlig  mærkeligt.  Da  var 
det,  at  Kammerherre  F.  Meldahl  blev  opmærksom  paa  dette  sjældne  Stykke,  og  efter  hans 
Initiativ  blev  det  i  Efteraaret  1 868  ført  tilbage  til  den  genopførte  Slotskirke  paa  Frederiks¬ 
borg.  Her  har  det  siden  havt  sin  Plads  i  Dannebrogsriddernes  Kapel  paa  den  øverste  Om¬ 
gang  ovenover  Alteret  (Fig.  2). 

Af  det  gamle  Orgel  var  imidlertid  kun  en  Museumsgenstand  tilbage.  I  mange  Aar  havde 
det  ikke  gjort  Tjeneste,  var  langsomt  forfaldet  og  helt  kommet  ud  af  Stemning,  saa  at  det 
ikke  længere  var  til  at  spille  paa.  Kun  dets  skønne,  rige  og  karakterfulde  Ydre  tiltrak  sig 
alle  Kenderes  Opmærksomhed.  Blandt  dem  befandt  sig  den  daværende  franske  Konsul  i 
Helsingør,  C.  M.  Philbert,  en  Mand,  der  ved  Siden  af  sin  officielle  Stilling  som  Konsular- 
embedsmand  tillige  var  videnskabeligt  uddannet  som  Orgeltekniker  og  i  Frankrig  besad 
Navn  som  en  erfaren  Orgelkender.  Ved  sine  historiske  Studier  havde  han  lagt  Mærke  til, 
at  Forfattere  fra  det  17.  og  18.  Aarhundrede  som  et  sjældent  og  kostbart  Instrument  næv¬ 
nede  et  mindre  Orgel,  der  skulde  befinde  sig  paa  Frederiksborg  Slot,  og  et  Besøg,  han  i  den 
Anledning  aflagde  derude,  overbeviste  ham  snart  om  Rigtigheden  af  disse  Angivelser.  Un¬ 
der  sit  Ophold  her  i  Fandet  i  Slutningen  af  Syvtierne  naaede  han  dog  ikke  videre  end 
til  foreløbige  Optegnelser  om  dette  interessante  historiske  Stykke.  Men  da  i  1890  det  be¬ 
kendte  Orgelbyggerfirma  A.  Cavaillé-Coll  i  Paris  havde  faaet  Bestilling  paa  et  Orgel  til  den 
nye  Jesuskirke  i  Valby,  og  i  den  Anledning  Firmaets  første  Tekniker,  Felix  Reinburg,  kom 
her  til  Fandet  for  at  lede  Opsætningen,  formaaede  Philbert  denne  til  nærmere  at  undersøge 
det  gamle  Orgel  paa  Frederiksborg.  Undersøgelsen,  som  Reinburg  foretog  sammen  med 
Professor  Otto  Malling,  bekræftede  ganske  Philberts  egne  Iagttagelser.  Efter  saaledes  at  have 
faaet  det  fornødne  Materiale,  forfattede  Philbert  en  Afhandling1  om  det  gamle  Orgel,  hvil¬ 
ket  han  betegnede  som  »et  kunstnerisk  Klenodie  af  stor  Skønhed,  særlig  værdifuldt  fordi 
det  er  et  af  de  rigeste,  ejendommeligste  og  mest  ægte,  kort  sagt,  et  af  de  betydningsfuldeste 
Monumenter  om  Orgelbygningen  i  Begyndelsen  af  det  17.  Aarhundrede.« 

Hvad  der  stod  tilbage  for  at  skaffe  den  interessante  Overlevering  fra  Fortiden  fuld  Op¬ 
rejsning  for  svundne  Tiders  Figegyldighed  og  Mangel  paa  Forstaaelse,  lod  ikke  længe  vente 
paa  sig.  Efter  Forslag  af  Kammerherre  Meldahl  nedsatte  Ministeriet  for  offentlige  Arbejder  i 
Sommeren  1894  en  Kommission  til  dette  Øjemed.  Kommissionens  Medlemmer,  Kammer¬ 
herre  Meldahl,  Formand,  Organist  C.  C.  Brandt,  Slotsforvalter,  Kaptajn  Hammelev  samt  Forf., 
bleve  hurtig  enige  om,  ved  den  forestaaende  Istandsættelse  at  holde  paa  den  historiske  Kor¬ 
rekthed  som  øverste  Formaal.  Det  gjaldt  om,  ikke  at  skabe  et  nyt  Instrument,  men  ved  Bi¬ 
beholdelse  af  alt  det  for  Datiden  særegne  i  stort  og  i  smaat  at  lade  det  gamle  Orgel  genop- 
staa  til  nyt  Fiv  som  et  Monument  fra  en  svunden  Tidsalders  Kunst  og  Kultur.  Al  Hensyn 
til  dette  Arbejdes  ganske  særegne  Beskaffenhed  blev  det  overdraget  Hr.  Felix  Reinburg  af 
ovennævnte  Firma  Cavaillé-Coll.  Bistaaet  af  sin  franske  Medhjælper,  Hr.  Jean  Lafon,  og 
Orgelbygger  V.  H.  Busch  af  Kjøbenhavn,  har  Reinburg  i  Sommeren  1895  udført  dette  Ar¬ 
bejde  nøje  i  Overensstemmelse  med  Opgaven,  med  en  overlegen  Dygtighed,  der  kommer 
hans  store  Indsigt  og  Samvittighedsfuldhed  til  lige  Ære. 

Det  er  dette  Orgel,  der  i  det  følgende  skal  gøres  til  Genstand  for  en  nærmere  Beskrivelse. 

'•  Afhandlingen  blev  offentliggjort  i  Tidsskriftet  »Le  monde  musical «,  Paris  1891  Nr.  57  —  59  og  gengivet  paa 
dansk  i  forkortet  Skikkelse  af  S.  Levysohn  i  Tidsskriftet  »Museum«,  Kbhvn.  1891.  Philbert  er  senere  død. 

Fig.  2.  Orgel,  bygget  1612  af  Esaias  Compenius.  Frederiksborg  Slot, 

Først  dog  nogle  Meddelelser,  vedrørende  dets  Bygmester  og  dets  Historie,  saavidt  denne 
kan  oplyses. 

Orglet  er  bygget  1612  af  Esaias  Compenius,  fyrstelig  brunsvigsk  Orgelbygger  og  Organist, 
en  i  sin  Tid  højt  anset  Mester,  der  bl.  a.  byggede  Orglerne  i  Buckeburg  og  i  St.  Morizkirken 
i  Halle.  Efterretningerne  om  ham  ere  sikre  nok.  Vi  have  dem  fra  hans  Ven  og  Kunstfælle, 
den  baade  som  Komponist  og  Musikforfatter  bekendte  brunsvigske  Kapelmester  Michael 
Prætorius,  der  i  sit  Skrift  » Syntagma  musicum«  —  et  af  de  vigtigste  Kildeskrifter  til  Musikens 
Historie  i  det  17.  Aarhundrede  —  gentagende  og  med  stor  Anerkendelse  kommer  tilbage 
til  Compenius  og  hans  Arbejder.  Han  nævner  Compenius  som  Forfatter  af  en  Afhandling 
om  Orgelbygning,  hvori  denne  navnlig  skal  have  behandlet  Spørgsmaalet  om  Træpiberne 
»fundamentaliter  und  nach  geometrischen  Berichte«  —  desværre  er  denne  Afhandling  ikke 
tryTt  og,  som  det  lader,  gaaet  tabt  —  samt  som  Opfinder  af  en  saakaldet  »Doiflote«  (Dobbelt¬ 
fløjte),  hvis  Pibe  har  to,  ligeoverfor  hinanden  siddende,  Labier  og  derved  opnaar  stærkere 
Klang  end  en  sædvanlig  dækket  Orgelpibe  —  en  Orgelstemme,  der  har  været  udbredt  i 
mange  af  de  thuringske  Landskaber.  Baade  som  Teoretiker  og  Praktiker  sættes  saaledes 
Compenius  højt  af  Prætorius,  der  et  Sted  tillige  takker  ham  for  hans  Raad  og  Vejledning 
ved  Udarbejdelsen  af  Orgelafsnittet  af  »Syntagma  musicum«. 

I  anden  Del  af  dette  Værk  (Wolffenbuttel  1619)  giver  Prætorius  med  udførlige  Registeran¬ 
givelser  en  Fortegnelse  over  de  betydeligste  Orgler,  han  kender  i  sin  Tid,  en  Fortegnelse, 
der  nu  har  stort  Værd  som  historisk  Dokument.  Her  nævnes  i  »Dispositiones  etlicher  vor- 
nehmen  Orgeln  Werck  in  Deutschland«  vort  Orgel,  nu  i  Frederiksborg.  Det  paagældende 
Sted  (Pag.  189)  lyder  saaledes: 

»Zu  Hessen  vffm  Schlosse.  Das  holtzern,  Aber  doch  sehr  herrliche  Orgelwerck  so 
von  M.  Esaia  Compenio  An.  1612  gemacht.  Jetzo  aber  dem  Konig  in  Dennemarck  ver- 
ehret,  vnd  Anno  1616  doselbsten  zu  Friederichsburg  in  der  Kirchen  gesetzet  worden, 
ist  stark  von  27  Stimmen,  Coppel  zu  beyden  Manualn.  Tremulant.  Grosser  Bock. 
Sackpfeifle.  Kleinhtimlichen«.  —  Derefter  følger  Listen  over  de  27  Registre. 

For  vort  Orgels  Flistorie  er  denne  Passus  af  Vigtighed,  fordi  den  er  forfattet  ganske  kort 
efter  at  Orglet  et  kommet  her  til  Landet.  Dette  er  nemlig  sket  rimeligvis  i  Begyndelsen  af 
Aaret  1617  ifølge  Rentemester-Regnskabet  (Rigsarkivet),  der  under  3.  April  1617  indeholder 
følgende  1 : 

»50  Dl  giffuidt  Esaias  Compenig,  Orgemagger,  paa  Regennschaff  aff  huis  pendinge 
hannurn  afl  Konn:  May:  vnderdanigst  kannd  tillkomme,  for  det  Orgewerck,  hannd  for 
Hogbemeltte  Konn.  May:  haffuer  indforrt  fraa  Thydtzlannd  her  jnnd  vdi  Riigidt,  som 
kommer  att  stannde  vdj  Slodzkirckenn  paa  Frederichsborrig,  efter  hans  Contractis 
formelding.  Huilcke  forn.  Pendinge  fremdielis  med  hannurn  igienn  schall  bliffue  kortid 
och  affregnidt«. 

Den  9.  April  s.  A.  faar  C.  endvidere  paa  denne  Konto  udbetalt  20  Daler. 

Herefter  har  altsaa  Compenius  personlig  været  her  for  at  stille  Orglet  op.  Det  ham  ud¬ 
betalte  Honorar  og  Udtrykket  desangaaende  (»paa  Regnskab  af  hvad  Penge«  osv.)  forliger 
sig  ikke  ganske  med,  at  Orglet  skulde  have  været  en  Gave,  men  udelukker  dog  heller  ikke 
helt  dette  Begreb.  Pengene  kan  jo  være  betalte  som  personligt  Vederlag  for  Opsætningen  af 
Orglet,  Rejseudgifter  o.  a.  Prætorius’  udtrykkelige  Udsagn  taler  for,  at  det  har  været  en 
Gave,  endvidere  den  Omstændighed,  at  Frederiksborg  Slotskirke,  hvor  Orglet  blev  hensat, 
ifølge  det  før  meddelte,  paa  dette  Tidspunkt  jo  allerede  var  i  Besiddelse  af  hele  to,  maaske 
endog  tre  Orgler.  Det  er  da  lidet  rimeligt,  at  Christian  IV  til  dette  Øjemed  skulde  have  sat 

*•  Ifølge  samme  Regnskab  er  der  ligeledes  3.  April  1617  udbetalt  20  Daler  til  Heinrich  Bullert  af  Liibeck  som 
Fragt  for  dette  Orgel  fra  Lubeck  til  København.  (Meddelt  Forf.  af  Arkivar  Dr.  C.  F.  Bricka.) 

sig  i  Udgift  for  at  købe  endnu  et,  tilmed  aabenbart  meget  kostbart  Værk.  Hvem  Giveren 
eventuelt  kan  have  været,  skal  senere  blive  undersøgt. 

En  anden  samtidig  Beretning  have  vi  fra  Fyrst  Christian  den  Yngre  af  Anhalt,  som  var  her 
oppe  i  Landet  i  Februar  og  Marts  1623  og  som  i  sin  Dagbog  omtaler  sine  forskellige  Indtryk 
og  de  Seværdigheder,  han  fandt  paa  sin  Rejse1.  Kort  forinden  sin  Afrejse  herfra  besøgte  han 
Helsingør,  Kronborg  og  Frederiksborg.  Kirken  paa  Frederiksborg  Slot  har  med  sin  rige 
Pragt  aabenbart  gjort  særligt  Indtryk  paa  ham.  I  Beskrivelsen  herom  hedder  det  bl.  a. : 

»[Die  Kirche]  hat  zwey  Orgeln  vnd  ein  Positiv  darinnen,  deren  die  eine  gantz  von 
holtz  mit  sambt  den  Pfeiffen,  von  vielerley  holtz  82,000  Sti'icke  daran  sein  sollen,  ge- 
macht,  vnd  auf  20,000  Rthlr.  geschåtzt  wird,  dieweil  es  32  Stimmwerck  hatt.  Ist  zu 
Wolffenbiittel  verfertigt  worden,  aus  befehl  Hertzogs  Heinrich  Julius  von  Braun- 
schweig«. 

Det  andet  Orgel  og  »Positivet«  omhandles  ikke  nærmere.  At  Fyrsten  særlig  dvæler  ved 
vort  Træorgel,  viser,  at  man  allerede  dengang  regnede  det  til  Seværdighederne.  I  Angivel¬ 
sen  af  Tallet  paa  Registrene  (32)  har  han  foruden  de  27  Hovedregistre  medregnet  de  4 
akcessoriske  Registre  samt  Registertrækket  til  Pedalværket,  hvorom  mere  siden. 

Disse  samtidige  Kilder  ere  alle  enige  i  at  betegne  Slotskirken  paa  Frederiksborg  som  det 
Sted,  Orglet  oprindelig  blev  anbragt.  Dette  stemmer  ogsaa  med  Angivelserne  fra  en  senere 
Tid,  saaledes  med  Joh.  Adam  Berg,  der  i  sin  Beskrivelse  af  Slottet  (Kbhvn.  1646)  omhandler 
Orglet  ganske  kort.  Ligeledes  efter  den  før  nævnte  Beretning  fra  1654  (i  Wolffs  Encomion) 
har  Orglet  Plads  i  »den  ene  af  de  tvende  Kirkestuer  næst  Kirkens  Gange«,  altsaa  formentlig 
i  »Bedekammeret«. 

Paa  det  kgl.  Bibliotek  i  København  lindes  en  i  poetisk  Form  forfattet  Beskrivelse  af  Org¬ 
let  i  et  gammelt  udateret  Manuskript  (Thotts  Saml.  Nr.  1390,  4 °),  der  blandt  mange  andre 
Ting  indeholder:  »Det  viidt  berømte  Friderichsborgs  Beskrivelse«  af  Henr.  Thom.  Gerner. 
Forsaavidt,  hvad  der  er  rimeligt,  Forfatteren  er  identisk  med  den  fra  Svenskekrigen  kendte 
Helt,  hvis  Forehavende  at  befri  Kronborg  nær  havde  kostet  ham  Livet  paa  Retterstedet, 
Præsten  i  Birkerød,  den  senere  Biskop  i  Viborg  Henrik  Thomesen  Gerner  (1629 — 1700), 
have  vi  i  disse  Vers  en  interessant  Prøve  paa,  med  hvor  megen  Veneration  Samtiden  betrag¬ 
tede  dette  Instrument2.  Ved  Beskrivelsen  af  Kirken  hedder  det: 


»Nu  Messen  endt  er,  jeg  høyere  opstiger 

At  see  det  første  Lofft,  hvor  Konsten  ingen  viger. 

Her  paa  dets  Omgangs  Vegg  er  alting  dyrebart, 

Og  hvad  til  Prydelse  kand  skee,  er  intet  spart. 

Først  sees  et  Orgelværli  aff  Oti'  og  20  Stemmer 3, 
Med  de  Pedaler  hos,  som  Mnsicam  forfremmer. 

Dets  Piber  er  af  Træ  og  Ibenholdt  hver  een, 

De  største  Piber  er  af  hvidest  Elfenbeen. 

Det  er  saa  artigt  giort,  og  det  saa  liflig  klinger, 

Som  det  var  giort  af  Sølf,  naar  kun  en  konstig  Finger 
Claveret  rører  an,  thi  af  hvert  Pibes  bryst 
Kand  høris  saadan  lyd,  som  den  var  Engle-Røst. 


Registerne  af  Sølf  paa  begge  Sider  pryder 
Det  samme  Orgel-Værk,  at  Organisten  fryder 
Sig,  naar  han  leege  skall;  thi  alting  er  saa  nett 
Al  Konsten  icke  har  her  nogen  ting  forgiæt. 

Men  som  foruden  Bug  ey  legemet  kand  trivis, 

Og  som  foruden  Vind  ey  Skibets  Seyl  kand  drivis, 
Saa  uden  Belge-blæst  ey  Værket  høris  kand, 

Thi  Belgen  eene  er  hver  Pibes  Lif  og  Aand. 

De  Belger  ovenpaa  (som  er  i  Tallet  fire) 

Har  déris  Vaane-stæd,  de  brugis  icke  tiere, 

End  paa  hver  Høytids  Dag,  og  ellers  noget  sært 
Forhaanden  er,  at  det  da  blive  kand  begiært.« 


Derefter  nævner  Gerner  kort  Kirkens  andre  Orgler,  det  store  Orgelværk  »af  Tin«  og 
Sølvorglet,  om  hvilket  det  udtales:  »At  ey  Europa  self  har  noget  set  dets  lige«. 

«Dog  var  det  ey  i  Lyd  saa  lifligt  som  de  andre,  Thi  Klæderne  var  meer  end  Kroppens  rette  Dyd, 

Derom  de  dømme  kand,  som  mon  paa  Konsten  vandre,  Og  det,  som  er  af  Træ,  har  3  gang  bedre  Lyd«, 


'•  Tagebuch  Christian  des  Jungeren,  Furst  zu  Anhalt,  herausgegeben  von  G.  Kranse.  Leipzig.  1858. 

2.  At  Manuskriptet  øjensynlig  er  yngre  end  Biskop  Gerners  Tid,  forhindrer  ikke,  at  denne  kan  have  været  For¬ 
fatteren.  Manuskriptet  (fra  omtr.  Midten  af  forrige  Aarh.)  indeholder  nemlig  en  stor  Mængde  spredte  Bidrag  fra 
en  ældre  og  yngre  Tid. 

5-  Der  findes  dog  kun,  som  før  nævnt,  27  Hovedregistre. 

hvorefter  følger  nogle  filosofiske  Betragtninger  over  Emnet:  »Naar  Konst  og  Rigdom  træt¬ 
tis,  hvor  er  da  ypperst  Mand?« 

I  sin  Beskrivelse  af  Orglet  er  Gerner  fuldstændig  korrekt,  hvad  der  vil  fremgaa  af  det 
følgende,  og  det  er  let  at  se,  at  han  tillægger  Compenius  Instrument  et  langt  større  \  æid 

i  kunstnerisk  Henseende  end  de  to  andre  Orgler. 

Den  næste  Gang,  vi  møde  Orglet  i  Literaturen,  er  i  Thuras  »Den  danske  Vitruvius«, 
Tome  II,  Pag.  36  ff.  (Kbhvn.  1749).  Herefter  er  Orglet  flyttet  til  »Dansesalen«,  o:  Ridder¬ 
salen,  hvor  det  er  opstillet  ved  Indgangen  fra  Kronprinsens  Forgemak.  Der  fortælles  yder¬ 
ligere,  at  det  er  bygget  1612  af  Compenius  »i  Cassel«  og  Anno  1616  skal  være  oversendt 
Christian  IV  som  Foræring  af  den  dengang  regerende  Fandgreve  af  Hessen-Cassel,  og  at 
det  er  prydet  med  henholdsvis  det  danske  og  det  »hessiske«  \  aaben.  Foif.  tilføjei,  at  Orglet 
overalt  er  berømt  for  sin  baade  »kostbare  og  behændige  Indretning«,  fremdeles  at  i  de  ind¬ 
vendige  Piber  er  Træet  efter  hver  Stemmes  Egenskab  »saa  fornuftig  anordnet,  at  man  endog 
af  Træets  Klang  alene  kan  vide,  hvad  det  er  for  en  Stemme«. 

Det  sidste  er  naturligvis  en  Overdrivelse.  Ikke  af  »Træets  Klang«,  men  af  Pibens  Kon¬ 
struktion  afhænger  den  paagældende  Orgelstemmes  Karakter.  Figeledes  Oplysningen  om, 
at  Orglet  skulde  være  en  Gave  fra  Landgreven  af  Hessel-Cassel,  maa  betragtes  som  meget 
tvivlsom.  De  ældste  Kilder  have  intet  herom,  og  Angivelsen  strider  mod  det  anførte  Vaa- 
ben,  der  i  hvert  Fald  ikke  er  det  hessiske,  som  nedenfor  skal  vises.  Der  har  paa  Thuras  Tid, 
næsten  halvandet  Hundrede  Aar  efter  Orglets  Tilblivelse,  aabenbart  begyndt  at  danne  sig 
Sagn  om  det.  Derimod  faa  vi  at  vide,  at  Orglet  paa  denne  Tid  ikke  længere  har  sin  Plads  1 
Kirken,  men  er  anbragt  i  Riddersalen  paa  det  Sted,  hvor  nu,  efter  Genopførelsen,  Hoved¬ 
døren  til  Salen  fra  det  foranliggende  Værelse  findes.  (Paa  det  nedbrændte  Slot  var  nemlig 
denne  Dør  anbragt  længere  hen  mod  Vinduerne,  hvorimod  Hovedindgangen  til  Salen  fand¬ 
tes  fra  Slotstaarnets  Trappe  under  Musikanterstolen.)  Naar  denne  Flytning  fra  Kirken  til 
Riddersalen  har  fundet  Sted,  kan  ikke  bestemt  oplyses  allerede  i  Inventarielisten  fra  1705 
findes  Orglet  i  Riddersalen.  Det  har  altsaa  maattet  opgive  sit  kirkelige  Embede  og  er  blevet 
benyttet  fil  Hoffets  Underholdning  ved  festlige  Lejligheder,  hvortil  det  forøvrigt  i  og  for  sig 
fortrinligt  egner  sig. 

Rasbechs  »Frederiksborg  Slots  Beskrivelse«  (Kbhvn.  1832)  gentager  Thuras  Angivelser  om 
at  Orglet  skulde  være  en  Gave  fra  Hessen,  det  samme  gør  Hdyens  Afhandling  om  Frederiks¬ 
borg  f» Dansk  Ugeskrift«  (Kbhvn.  1832,  S.  1 56).  Men  tredive  Aar  senere  anfører  Fuldmægtig 
A.  Petersen  i  »Danske  Samlinger«  (Kbhvn.  1866-67,  t.  Række  II,  Pag.  125,  Note),  at  de  paa¬ 
gældende  Vaabner  ere  det  danske  og  det  brandenburgske,  og  at  Orglet  skulde  være  en  Gave 
fra  Christian  IV’s  Svigerfader,  Markgreve  Johann  (skal  være  Joachim  Friederich)  af  Branden- 
burg.  Hvorfra  den  afdøde  Forf.  har  denne  Oplysning,  der  ikke  stemmer  med  de  foregaaende 
Angivelser,  ved  jeg  ikke.  Saavidt  mig  bekendt,  er  han  den  første,  der  bringer  den.  Senere 
er  hans  Angivelse  gaaet  igen  i  Friis  »Samlinger«  (a.  S.)  og  i  hans  lille  Pjece  »Fredeiiksboig 
Slot  i  det  17de  Aarh.«  (Kbhvn.  1877),  i  anden  Udgave  af  Traps  »Danmark«  (III,  Pag.  82, 
Note)  og  endelig  i  C.  M.  Philberts  nævnte  Afhandling  og  i  Levysohns  Oversættelse. 

Af  den  nyere  Litteratur  er  det  altsaa  slaaet  fast,  at  Orglet  skulde  være  en  Gave  fia  Bran- 
denburg.  Men  er  dette  paalideligt?  Strax  en  Ting  er  paafaldende  i  denne  Angivelse,  Anakro¬ 
nismen.  Christian  IV’s  Dronning,  den  brandenburgske  Prinsesse  Anna  Catharina,  døde  alle¬ 
rede  1612.  Det  skulde  da  være  underligt,  om  Kurfyrsten  af  Brandenburg  fire  eller  fem  Aar 
senere  skulde  have  skænket  Kongen  af  Danmark  en  saa  sjælden  og  kostbar  Gave.  Og  des¬ 
uden  levede  Kurfyrste  Joachim  Friederich  (J*  1608)  slet  ikke  paa  denne  I  id,  saa  der  kan  i  hveit 
Fald  ikke  være  Tale  om  en  Gave  fra  »Christian  IV’s  Svigerfader«.  Den  da  regerende  Kur¬ 
fyrste  Johann  Sigismund  (1608— 19)  stod  næppe  i  noget  nærmere  personligt  Forhold  til  den 
danske  Konge.  Alt  dette  maa  gøre  den  opstillede  Formodning  meget  usandsynlig.  Men 

ogsaa  Angivelsen  hos  Thura  i  »Den  danske  Vitruvius«,  der  gør  Vaabnet  til  det  hessiske  og 
lader  Giveren  være  den  hessiske  Landsfyrste,  er  mistænkelig.  Man  spørger  uvilkaarlig:  Hvor¬ 
for  og  hvorledes? 

Ved  disse  Tvivl  bliver  det  paagældende  Vaaben  af  Vigtighed.  Det  findes  som  ydre  Pry¬ 
delse  paa  Orglets  højre  Side,  er  skaaret  i  gammelt  Egetræ,  klart  og  tydeligt  i  alle  sine  Enkelt¬ 
heder  (Fig.  3).  Den  ene  Forfatter  kalder  det  for  »hessisk«,  den  anden  for  »brandenburgsk«, 
hvad  er  det  da?  Det  viser  sig  ved  nærmere  Eftersyn,  at  ingen  af  de  før  nævnte  Eorf.  kan 
have  skænket  Vaabnet  nogen  synderlig  Opmærksomhed,  thi  dette  har  intet  at  skaffe  med 
hverken  det  ene  eller  det  andet  af  de  nævnte  tyske  Lande.  Det  hører  derimod  til  Hertugen 
af  Braunschweig -Wolffenbuttel.  Sekretær  i  Rigsarkivet  A.  Thisel,  hvem  jeg  for  en  Sikkerheds 
Skyld  forelagde  det,  havde  let  nok  ved  at  bestemme 
det.  Det  passer  fuldstændig  med  det  brunsvigske,  der  kan 
ingen  Tvivl  være  herom. 

Med  det  brunsvigske  Vaabenskjold  forliger  alle  Mo¬ 
menter,  vedrørende  dette  Orgel,  sig  desuden  ganske 
naturligt.  Compenius,  Bygmesteren,  og  Prætorius,  der 
i  sit  Skrift  har  fremhævet  Orglet,  stode  begge  i  bruns¬ 
vigsk  Tjeneste,  den  ene  som  Orgelbygger  og  Organist, 
den  anden  som  Kapelmester.  Og  Hertugen  af  Braun¬ 
schweig-Wolffenbuttel,  Heinrich  Julius  (f  1613),  var  siden 
1590  formælet  med  Christian  IV’s  Søster,  Elisabeth 
(•j*  1626).  De  to  Vaabenskjolde  paa  Orglet  passe  da  fuld¬ 
komment  til  et  hertugeligt  brunsvigsk  Orgel.  Paa  dets 
heraldisk  fornemste  Side,  den  højre,  findes  Hertugens 
Vaaben,  paa  dets  venstre  Side  hans  Gemalindes,  den 
danske  Prinsesses  Vaaben. 

Heller  ikke  er  det  vanskeligt  at  forklare  sig,  hvorledes 
det  kan  være  gaaet  til,  at  dette  Klenodie  af  et  Orgel  om¬ 
sider  er  havnet  hos  Hertugens  Svoger,  den  danske 
Konge.  Forbindelserne  mellem  de  to  Fyrster  vare  baade 
personligt  og  politisk  meget  venskabelige,  ligeledes  mel¬ 
lem  Christian  IV  og  hans  Søster,  Hertuginde  Elisabeth. 

Og  det  gode  Forhold  kan  kun  yderligere  være  blevet 
styrket  ved  de  Venskabstjenester,  Christian  IV  som 
Monark  ogsaa  i  Gerningen  viste  sin  Svoger.  Uforbe- 
holdent  stillede  han  sig  paa  dennes  Side  i  hans  langvarige  Stridigheder  med  den  fri  Stad 
Braunschweig,  hvilken  Hertugen,  forøvrigt  forgæves,  søgte  at  bringe  ind  under  sit  Herre¬ 
dømme.  Ved  Stadens  Belejring  1605— 6  havde  den  unge  kamplystne  Konge  endog  person¬ 
lig  givet  Møde  for  at  hjælpe  Hertugen  med  500  Ryttere.  Belejringen  blev  ganske  vist  uden 
Resultat,  men  Christian  IV’s  gode  Villie  var  dog  klar  nok  og  viste  sig  desuden  paa  mange 
Maader  i  de  følgende  ti  Aar,  disse  Stridigheder  stode  paa.  I  hans  Breve  fra  de  Aar  finde  vi 
gentagende  Gange  Beviser  paa,  at  det  brunsvigske  Spørgsmaal  har  ligget  ham  stærkt  paa 
Sinde1.  Og  da  Hertugen  var  død  og  hans  Søn  og  Efterfølger  Friederich  Ulrich  lod  det  komme 
til  aaben  Kamp,  idet  han  Sommeren  1615  gav  sig  til  at  belejre  Staden  Braunschweig  med 
en  Hær  paa  20,000  Mand,  havde  Christian  IV  atter  givet  Møde,  dog  uden  Propper.  Da  han 
indsaa,  at  Hertugen  ingen  Vej  kunde  komme  med  Staden,  som  fik  Undsætning  paa  forskellig 
Vis,  bl.  a.  af  Prinsen  af  Oranien,  der  førte  Krigen  ind  paa  hertugeligt  Territorium,  tog  Clni- 
stian  IV  det  kloge  Parti  at  optræde  som  Mægler  i  Hertugens  Favør  og  arbejde  paa  en  For- 

■  -  Christian  IV’s  egenhændige  Breve  ved  C.  F.  Bricka  og  J.  A.  Fridericia. 

soning.  Det  lykkedes  ham  omsider,  Freden  blev  sluttet  i  December  1615.  Saa  iviig  tar  Kon- 
«ren  i  sine  Bestræbelser  for  at  hjælpe  sin  Søstersøn,  at  han  ikke  forlod  Landet,  førend  alt  var 
kommet  i  Orden  igen,  og  han  lagde  det  døve  Øre  til  det  danske  Rigsraads  Forestillingel 
imod,  at  han  opholdt  sig  saa  længe  i  fremmed  Land  og  satte  sit  Liv  1  Vove. 

Det  brunsvig-wolffenbuttelske  Hus  havde  saaledes  Anledning  nok  til  at  være  Christian  I  \ 
taknemmelig.  At  ogsaa  det  personlige  Forhold  mellem  ham  og  hans  brunsvigske  Slægt¬ 
ninge  vedblivende  var  godt,  fremgaar  af  mange  forskellige  Træk.  I  Foraaret  1615,  altsaa 
før  Belejringen,  var  Hertuginde  Elisabeth  tilligemed  Kongens  anden  Søster,  Kurfyrstinde 
Hedvig  af  Sachsen,  paa  Besøg  paa  Nykjøbing  Slot  og  paa  Frederiksborg,  hvor  der  blev  gjoit 
stor  Stads  af  dem.  Og  Hertugens  yngre  Broder,  opkaldt  efter  Kongen,  Hertug  Christian  af 
Braunschweig -Wolffenbuttel,  den  senere  Helt  fra  Trediveaarskrigen,  var  efter  Freden  med 
Staden  Braunschweig  ligeledes  paa  Besøg  hos  sin  Morbroder.  Christian  IV  s  Bieve  fia  den 
Tid  vidne  om,  at  han  ivrig  tog  sig  af  sin  unge  begavede  Søstersøn,  der  først  forlod  Danmark 
i  Septbr.  1616,  da  han  blev  valgt  til  Biskop  i  Halberstadt. 

I  de  fremhævede  Omstændigheder  finde  vi  Motiver  nok,  der  kan  forklare,  at  det  bruns¬ 
vigske  Fyrstehus  kan  have  fundet  Anledning  til  at  give  et  ydre  Tegn  paa  sin  Taknemmehg- 
hed  mod  Christian  IV.  Saafremt  vi  derfor  antage,  at  det  var  herfra,  Compenius’  Orgel  kom 
til  Kongen  i  Begyndelsen  af  1617,  passer  det  fortræffeligt  med  hele  Situationen.  Karakteri¬ 
stisk  ei& det  i  saa  Tilfælde,  at  det  netop  skulde  være  et  Musikinstrument,  hvormed  Chri¬ 
stian  IV  blev  glædet.  Hans  store  Interesse  for  og  Kærlighed  til  Tonernes  Kunst  turde  nu 
være  en  fastslaaet  Kendsgerning1.  Ved  hans  Besøg  ved  Hoffet  i  Wolffenbuttel  kan  dette 
ikke  være  gaaet  ubemærket  forbi.  Paa  det  kgl.  Bibliotek  i  København  opbevares  endnu  et  i 
stort  Folio  nedskrevet,  med  røde  Initialer  elegant  udført  Musikværk,  » Caniio  nova«,  sex- 
stemmigt,  komponeret  af  Thomas  Mancinus,  brunsvigsk  Kapelmester  1 587-1604 2,  og  dedi¬ 
ceret  Christian  IV.  Og  Hertugen  underholdt  selv  et,  om  end  mindre,  saa  dog  godt  udstyret 
Musikkapel3.  Et  Par  af  de  mere  fremtrædende  Musikere  ved  Christian  IV  s  Hofkapel  havde 
været  ansatte  hos  Hertugen  i  Wolffenbuttel:  Daniel  Zellner  og  den  som  Salmekomponist  i 
Tyskland  kendte  Johann  Schop.  Begge  traadte  de  just  paa  denne  Tid,  resp.  1613  og  1615,  1 
Tjeneste  hos  Christian  IV,  hvis  Musikkapel  netop  i  de  nærmest  følgende  Aar  naaede  sin 
Kulmination  og  talte,  Trompeterkorpset  medregnet,  ikke  mindre  end  77  Mand!  Det  sei 
herefter  ud,  som  om  Hoffet  i  Wolffenbuttel  meget  godt  maa  have  vidst,  fra  hvilken  Side  de 
skulde  tage  Sagen,  naar  de  vilde  tale  til  Christian  IV’s  Hjerte. 

Det  eneste,  der  strider  mod  den  ovenfor  udviklede  Formodning  om,  at  Orglet  maa 
antages  at  være  en  Gave  fra  det  hertugelig  brunsvigske  Hus  til  Christian  IV,  er  Udtrykket 
hos  Prætorius:  »Zu  Hessen  vffm  Schlosse«.  Men  hele  Sammenhænget  mellem  denne  ganske 
løse  Angivelse  og  den  følgende  nærmere  Forklaring  af  Prætorius  selv,  er  saa  uklar,  at  vi 
have  vanskeligt  ved  at  tillægge  denne  Angivelse  Vægt  som  et  egentlig  Argument.  »Zu  Hes¬ 
sen«  hedder  det  i  al  Almindelighed.  Men  »Hessen«  er  jo  ikke  nogen  By  eller  nærmere  be¬ 
stemt  Sted,  men  et  helt  Land!*  Og  hvor  kan  denne  Angivelse  i  en  Bog,  der  er  udkommet 
1619,  rimes  sammen  med  det,  Forfatteren  selv  lige  umiddelbart  eftei  foi tæller,  at  Oiglet 
er  foræret  Kongen  af  Danmark  og  i  Aaret  1616  opstillet  paa  Frederiksboig?  Det  tager  sig 
nærmest  ud,  som  om  dette  »Zu  Hessen«  kunde  være  en  skødesløs  Fejlskrift.  Og  selv  om 
Angivelsen  skulde  være  rigtig,  siger  den  jo  ikke  andet  end  at  Orglet  en  Tidlang  hat  havt 
Plads  et  Sted  i  Hessen,  hvilket  ikke  udelukker,  at  det  senere  er  kommet  som  Ga\e  fia 
Brunsvig  hertil. 

At  det  virkelig  forholder  sig  saaledes,  bestyrkes  i  høj  Grad  af  Angivelsen  1  den  ovenfor 

1.  Se  Forf.s  »Musiken  ved  Christian  IV’s  Hof«.  Kbhvn.  1892. 

2.  Chry sander :  Jahrbiicher  fur  musik.  Wissenschaft  I,  Pag.  148  ff. 

3-  Chry  sander  a.  S.  I,  Pag.  150. 

meddelte  Dagbogsoptegnelse  af  Fyrst  Christian  af  Anhalt,  forfattet  1623,  altsaa  sex  Aar  efter 
at  Orglet  er  kommet  hertil.  Det  hedder  jo  deri  udtrykkeligt,  at  Orglet  er  bygget  i  Wolffen- 
biittel  paa  Bestilling  af  Hertug  Heinrich  Julius.  Dette,  synes  mig,  udelukker  næsten  al  Tvivl. 

Men  nok  herom.  Lad  os  nu  nærmere  betragte  selve  Orglet.  Til  at  undersøge  det  i  dets 
mindste  Enkeltheder  har  der  været  rig  Lejlighed  ved  dets  Istandsættelse  forrige  Sommer. 
Den  efterfølgende  Beskrivelse  skyldes  disse  Undersøgelser  og  er  udarbejdet  paa  Grundlag  af 
en  af  Felix  Reinburg  efter  Arbejdets  Afslutning  indgivet  udførlig  Rapport. 

De  tilføjede  Illustrationer  hidrøre  fra  fotografiske  Plader,  optagne  paa  Stedet  af  Professor 
Otto  Malling. 


FACADEN.  KLAVIATURERNE.  REGISTRENE. 

Hele  Orglet  er  omsluttet  af  en  Kasse  af  solidt  Egetræ,  Højden  (af  Forsiden)  er  M.  3,62, 
Længden  M.  2,88,  Dybden  M.  1,50.  Paa  Bagsiden  har  denne  Kasse  glat  Væg,  de  tre  andre 
Sider  ere  rigt  dekorerede  med  Fyldinger,  Pilastre  og  indlagte  Træsorter,  Forsiden  giver  des¬ 
uden  Plads  for  en  i  Renaissancestil  pragtfuld  ornamenteret  Orgelfacade:  i  Midten  dobbelte 
Fløjdøre,  der  aabne  for  den  indre  Facade,  paa  hver  Side  en  yndefuldt  udskaaret  kvindelig 
Karyatidefigur,  der  bærer  hver  sit  Vaabenskjold,  henholdsvis  det  danske  og  det  brunsvigsk- 
wolffenbiittelske.  Foroven  Arkitraven,  prydet  med  Tandsnits-,  Æggestoks-  og  Perlesnors- 
Ornamenter,  delt  ved  fem,  mere  eller  mindre  fremspringende  Konsoler,  der  give  Fladen 
Liv.  Øverst  bærer  Karnissen  tre  Vaser,  forbundne  med  en  Dekoration  af  Ornamentik  og 
Renaissancemasker. 

Fløjene  i  Midten,  delte  i  en  øvre  og  nedre  Halvdør,  aabne  for  den  egentlige  Pibe-Facade, 
smagfuld  og  virkningsfuld  i  Dispositionen,  rigt  udskaaret  med  Anvendelse  af  forskelligt  far¬ 
vede  kostbare  Træsorter,  Oliven,  Korneltræ,  Pære-  og  Ibentræ,  indlagt  Elfenbensbeklæd¬ 
ning,  Forgyldning  m.  m.,  et  karakteristisk  Billede  af  Renaissancetidens  Sans  for  det  fantasi¬ 
fulde  og  dens  Glæde  over  frodig  Overflod.  Til  Forskel  fra  moderne  Orgler,  hvis  Facade 
sædvanligvis  bestaa  af  runde  Piber  af  Tin,  bestaar  denne  Facade  af  lutter  firkantede  Piber  af 
Træ  —  ligesom  der  overhovedet  i  Orglet  ikke  findes  en  eneste  Tinpibe,  men  kun  Træpiber. 

Den  øverste,  større  Del  af  Fa;aden  optages  af  45  Piber  (deraf  1  stum)  af  Principalstemmen. 
Under  en  stor  Bue  gruppere  de  45  Piber  sig  i  tre  Afdelinger,  hvoraf  den  største  i  Midten 
indeholder  9  Piber,  de  to  mindre  paa  Siderne  hver  18  Piber,  alle  af  det  fineste  og  omhygge¬ 
ligste  Arbejde,  skaarne  af  Egetræets  Spejl,  paa  Ydersiden  beklædte  med  en  temmelig  tyk 
Elfenbensplade  med  sorte  Prydelser  og  Rammer  af  Ibentræ.  De  tomme  Planer  ovenover 
Piberne  ere  optagne  af  udskaarne  siddende  Englefigurer,  der  række  hinanden  Haanden  over 
den  højeste  Pibe  i  Midten.  Buerne  ovenover  de  to  mindre  Grupper  af  Piber  ere  fyldte  med 
forgyldt  Træskærerarbejde,  Ornamenter  af  Løvværk  og  Vindrueklaser  omkring  to  siddende 
Figurer,  den  ene  en  nøgen  Kvindefigur,  hvorover  en  Barnefigur  hælder  sig  frem,  den  anden 
mandlig  med  Merkurhue  paa  og  Horn  for  Munden.  Endelig  optages  de  to  øverste  Hjørner, 
den  store  Bue  afskærer,  af  to  vingede  Børnefigurer,  der  blæse  Fløjte,  alt  udført  med  sjælden 
Ynde  og  Finhed. 

I  den  nederste,  mindre  Del  af  Facaden  er  anbragt  i  tre  Grupper  ialt  46  smaa  Piber  af  Bux- 
bom,  belagte  med  Ibentræ.  Den  ene  af  disse  Piber  er  stum,  de  andre  45  indeholde  Hoved¬ 
værkets  Rørstemme.  Desuden  findes  en  forskydelig,  smal  Metalplade,  der  tjener  som  Node¬ 
stol. 

Under  Facaden  er  Klaviaturet  med  to  Manualer  (s.  Fig.  1),  deraf  er  det  øverste  Hovedværket. 
Tangenterne  —  i  hvert  af  Manualerne  45  —  ere  af  tykt  Elfenben  og  Ibentræ,  Forfladen  af 
Undertangenterne  er  dækket  af  fint  ciselerede  Sølvplader.  Hovedværket  og  Underklaveret 
kobler  man  sammen  ved  at  trække  i  begge  de  to,  imellem  Manualerne  anbragte  Løvehoveder 

af  Sølv.  Under  Sammenkoblingen  kan  Underklaveret  ikke  spilles.  Der  findes  ingen  Meka¬ 
nisme  til  Sammenkobling  af  Manualerne  med  Pedalerne. 

Pedalens  Tangenter  —  23  i  Tallet  —  ere  rigt  udstyrede,  Undertangenterne  af  mørkt  Ege¬ 
træ,  helt  beklædt  med  tykt  Elfenben,  Overtangenterne  af  Ibentræ.  Hele  Pedalklaviaturet  er 
indrettet  til  at  skubbes  ind  ligesom  en  Skufle.  Det  drages  frem  ved  at  trække  i  Sølv-Løve¬ 
hovedet  (mrkt.  P)  underst  tilhøjre  blandt  Registrene  til  Underklaveret. 

Orglet  har  ialt  27  Stemmer,  fordelte  ligelig  med  9  Stemmer  hver  til  Hovedværket,  Under¬ 
klaveret  og  Pedalen,  og  endvidere  4  specielle  Registre,  som  nedenfor  skal  anføres.  De  for¬ 
skellige  Registertræk  ere  anbragte  omkring  Manualerne.  Alle  ere  de  forarbejdede  af  massivt 
Sølv,  Knapperne  ere  prydede  med  Menneske-  og  Dyrehoveder  af  smukt  ciseleret  Arbejde. 
Til  venstre  og  højre  for  Manualerne  findes  ti  Registertræk,  fem  paa  hver  Side,  ciselerede 
med  Løvehoveder,  som  bære  en  Ring  i  Munden.  De  ni  tjene  Registrene  til  Underklaveret, 
det  tiende  (nederst  tilhøjre)  tjener,  som  nys  nævnt,  til  at  trække  Pedal-Klaviaturet  ud  af  sit 
Gemme.  —  Ovenfor  Manualerne  findes  Registrene  til  Hovedværket  og  Pedalværket.  De 
sidste  —  ni  i  Tallet  —  befinde  sig  i  Midten  og  ere  prydede  med  ciselerede  Mandehoveder. 
De  til  Hovedværket  ere  anbragte  paa  hver  sin  Side,  prydede  med  Dianahoveder.  For  Hoved¬ 
værkets  Vedkommende  er  der  ligeledes  ni  Registertræk,  det  tiende  her  anbragte,  forsynet 
med  Mærket  T.  L.,  tjener  det  store  Tremolo.  Hvert  af  de  andre  Registertræk  er  ligeledes 
mærket  med  to  Bogstaver,  der  angive  den  paagældende  Orgelstemme  som  følger  (de  paa¬ 
heftede  Papirsetiketter  ere  senere  tilføjede): 


HOVEDVÆRKET. 

C— c3.  4  Oktaver.  45  Tangenter. 

1  Mrkt.  G.  P.  Principal .  8  Fod 

2  —  G.  G.  F.  Gedackt .  8  — 

3  — -  P.  P.  Lille  Principal  (Oktav) .  4  — 

4  —  G.  H.  Gemshorn  (lille  Viola) .  4  — 

5  —  N.  H.  Nathorn .  4  ■ — 

6  —  P.  F.  Blokfløjte .  4  — 

7  —  K.  F.  Supergedackt .  2  — 

8  —  G.  Q_.  Gedackt-Kvint .  2%  — 

9  —  R.  R.  Ranket  (Trompet) .  16  — 

UNDERKLAVERET. 

C  — c3.  4  Oktaver.  45  Tangenter. 


1  Mrkt.  Q_.  D.  Kvintatøn .  8  Fod 

2  —  G.  F.  Lille  Gedackt .  4  — 

3  —  P.  P.  C.  Principal,  Diskant .  4  — 


4  Mrkt.  B.  F.  C.  Blokfløjte,  Diskant .  4  Fod 

5  —  G.  H.  Lille  Gemshorn .  2  — 

6  _  N.  S.  Nazard . 

7  —  Z.  Cymbel,  repeterende,  enkelt .  \  — 

8  —  K.  H.  Krumhorn .  8  — 

9  —  K.  R.  Geigen-Regal .  4  — 


PEDALEN. 

C— d1.  Oktaver.  23  Tangenter. 

1  Mrkt.  G.  F-  B.  Subbas .  16  Fod 

2  —  G.  H.  B.  Gemshorn .  8  — 

3  —  Q,  D.  B.  Kvintatøn .  8  — 

4  —  Q.  F.  B.  Tverfløjte .  4  — 

5  —  N.  H.  B.  Nathorn .  2  — 

6  —  P.  F.  B.  Bauerfløjte  (Fistula  rurestris)  1  — 

7  —  S.  B.  Sordun  Bas .  16  — 

8  —  D.  B.  Dolcian .  8  — 

9  —  R.  B.  Jomfru-Regal  (Vox  virginea)  ...  4  — 


Ovenover  disse  Registertræk  findes  endnu  fire  specielle  Registre  i  følgende  Orden,  regnet 
fra  venste : 

1.  En  Ugle,  brummende  Bas  paa  dybt  C. 

2.  En  Rose  I,  Tremolo  til  Pedalen, 

3.  En  Rose  II,  lille  Tremolo. 

4.  Et  Narrehoved,  Sækkepibe-Bas,  Kvint  og  Oktav,  F — c. 


To  Ejendommeligheder  ere  fremtrædende  ved  denne  Disposition  af  Registrene,  dels  den 
forholdsvis  store  Mængde  af  4  Fods  Stemmer  i  Manualerne  —  af  18  Stemmer  ere  de  8  at 
denne  Art  —  dels  den  selvstændige  Stilling,  der  er  tildelt  Pedalværket.  Dette  indeholder 
nemlig  akkurat  lige  saa  mange  Registre  som  hvert  af  Manualerne  og  desuden  ved  Siden  af 
sine  8  og  16  Fods  Stemmer  tillige  Stemmer  paa  4  og  2,  ja  1  Fod.  Der  er  altsaa  lagt  Vind 
paa  at  bibringe  Pedalværket  Klarhed  og  Udtryk,  og  det  er  ikke  behandlet  som  et  akcessorisk 
Tillæg  til  Manualerne,  ikke  som  en  Bisag,  men  som  en  Bestanddel  med  selvstændig  Betyd- 

ning  og  af  indgribende  Virkning  for  Helheden.  Medens  de  to  Manualer  have  faaet  tildelt 
alt  det  lyse  og  klare  i  Klangen  ved  deres  mange  4  Fods  Stemmer,  er  der  aabenbart  regnet 
med  Pedalen  som  et  vigtigt  Led  til  at  skaffe  den  fornødne  Baggrund  af  Fylde  og  Dybde. 
Denne  Pedalens  relative  Selvstændighed  er,  som  det  lader,  et  ejendommeligt  Træk  for 
Orgelbygning  i  det  17.  Aarh.  Gennemgaar  man  i  Prcetorius’  før  nævnte  » Syntagma  musicum « 
Dispositionerne  for  Datidens  Orgler,  vil  man  finde  mange  tilsvarende,  om  ikke  fuldt  saa  af¬ 
gørende  Exempler  paa  Udvikling  af  Pedalværket,  særlig  i  de  store  Orgler,  f.  Ex.  de  i  Bruns¬ 
vig  og  i  Luneborg.  C.  M.  Philbert  nævner  i  sin  Artikel  et  betydeligt  Orgel  fra  denne  Periode, 
i  St.  Petri  i  Gorlitz,  af  en  ganske  tilsvarende  Disposition. 

Efter  den  sidstnævnte  Forf.  skulde  der  ved  en  Disposition  som  denne  være  opnaaet  den 
Fordel,  at  Mellemstemmerne  faa  større  Vægt  og  derved  heldigt  udligne  den  ellers  i  Orglet 
let  opstaaende  Ulighed  i  Klangevnen,  naar  Bas  og  Diskant  staa  lige  over  for  hinanden  uden 
tilstrækkeligt  forbindende  Mellemled.  Disse  udfyldende  Mellemtoner  kunde  kun  vanske¬ 
ligere  tildeles  Manualerne  alene,  udenfor  Anvendelsen  af  »fuldt  Værk«,  idet  det  vilde  gaa 
ud  over  Egaliteten  af  disses  væsentlig  paa  det  melodiske  beregnede  Egenskaber.  Efter 
hans  Anskuelse  skulde  derfor  den  anførte,  gamle  Disposition  være  at  foretrække  fremfor 
den  nu  almindelige,  hvor  alle  de  fornemste  Instrumentationsstemmer  samles  fortrinsvis  i 
Manualerne. 

Det  er  muligt,  at  det  har  været  Hensyn  af  denne  Art,  der  mere  eller  mindre  bevidst  have 
gjort  sig  gældende  i  den  gamle  Orgelbygning.  Men  utvivlsomt  hænger  dette  ejendommelige 
Træk  med  Pedalens  relative  Selvstændighed  tillige  sammen  med  en  tilsvarende  Ejendom¬ 
melighed  i  Datidens  Musik,  i  dens  Kompositionsteknik.  Alle  de  nævnte  Instrumenter 
stamme  jo  fra  Nordtyskland.  Og  netop  fra  samme  Tid  træffe  vi  her  en  egen  Kunstform  just 
i  Orgelliteraturen :  Figuralbearbej delsen  af  de  Lutherske  Koraler.  I  disse  kunstfærdige  Bearbej¬ 
delser,  hvor  Stemmerne  kontrapunktisk  slynge  sig  om  Melodiens  faste  Stamme,  er  meget 
ofte  Melodien  lagt  ned  i  Pedalen.  Medens  denne  gaar  sin  rolige  Gang,  ere  Hænderne  i  travl 
Beskæftigelse  med  Figuralsatsen  paa  Manualerne.  Til  dette  Øjemed  maatte  en  Disposition, 
som  den  nævnte,  hvor  Pedalen  ogsaa  raader  over  de  højeste  Registre,  den  højeste  Diskant, 
vise  sig  særdeles  formaalstj enlig. 

Betegnende  er  det  her,  at  det  højeste  Pedalregister,  der  paa  vort  Orgel  kaldes  »Bauerflote« 
(1  Fod),  paa  den  Tid  ogsaa  optræder  under  Navn  af  »Choralflote«.  Dette  synes  tilstrække¬ 
ligt  at  betegne  dets  særlige  Bestemmelse.  Til  Overflod  fremhæver  Midi.  Pmlorius  netop 
dette  i  sin  »Syntagma  musicum «  med  Tilføjende,  at  det  er  en  Ejendommelighed,  Tyskerne 
have  for  sig1.  Interessant  er  det  i  hele  dette  Forhold  at  se,  hvorledes  nye  tilkomne  Kunst¬ 
former,  altsaa  rent  aandelige  Momenter,  strax  give  sig  et  synligt  Udslag  i  det  Haandens, 
eller  her  rettere  sagt  Fodens,  Redskab,  hvormed  de  fremstilles. 

Registrene  til  Manualerne  trækkes  ud  ligesom  sædvanlig.  De  ni  Registre  til  Pedalen  der¬ 
imod  sættes  i  Virksomhed  ved  at  løftes  i  Vejret,  idet  den  paagældende  Mekanisme  er  anbragt 
paa  en  Art  Vippestang,  nok  saa  bekvemt  for  Organisten,  der  spiller.  Det  skyldes  vedkom¬ 
mende  Vindkasses  Stilling,  at  Pedalregistrene  have  faaet  denne  ejendommelige,  i  og  for  sig 
ikke  uhensigtsmæssige  Indretning.  Overhovedet  er  der  økonomiseret  stærkt  med  Pladsen. 
Det  har  aabenbart  været  Opgaven  at  samle  det  mest  mulige  paa  den  mindst  mulige  Plads; 
med  stor  Sindrighed  og  Opfindsomhed  er  Rummet  i  det  indre  af  Orglet  udnyttet.  Hver  Krog 
er  optaget.  Den  forholdsvis  lille  Orgelkasse  rummer  derfor  et  Tusind  store  og  smaa  Piber 
med  tilhørende  Kanaler,  Vindkasser  og  Vindlader  samt  øvrige  vidtløftige  Forbindelsesled. 
Der  er  netop  den  Plads,  der  strengt  behøves,  hverken  mere  eller  mindre. 

'•  a.  S.  II,  Pag.  140 :  Von  dieser  Stimme  wird  bei  uns  in  Deutschland,  sonderlich  wenn  man  den  Choral  im 
Pedal  fuhren  will,  gar  viel  gehalten.  Die  Italianer  aber  verachten  alle  solche  kleine  Basstimmen  von  2  oder  1 
Fuss  Ton. 

Manualerne  have  hver  4  Oktaver,  men  kun  45  Toner,  fordi  den  dybeste  Oktav  er,  hvad 
man  kaldte  for  en  »kort  Oktav«.  Man  kendte  jo  dengang  endnu  ikke  vor  nuværende  saa- 
kaldte  »ligesvævende«  tempererede  Stemning,  der  først  over  et  Aarhundrede  senere  kom  i 
almindelig  Brug  (Bachs  »Wohltemperirte  Klavier«,  iste  Del,  1722,  er  et  af  de  første  be¬ 
kendte  Værker,  der  er  komponeret  i  denne  Stemning  med  »ligesvævende  Temperatur«).  I 

det  17.  Aarhundrede  benyttede  man 
endnu  hovedsagelig  den  »rene  Stem¬ 
ning«  eller  rettere  sagt  den  »ulige  svæ¬ 
vende  Temperatur«  i  Stemningen, 
hvorefter  de  almindelig  brugte  Tone¬ 
arter  bleve  renere  stemte  end  de  fjer¬ 
nere  liggende,  sjældent  brugte  Tone¬ 
arter.  Herefter  bleve  Tonerne  Cis,  Fis 
Gis  ubrugelige  som  Grundharmonier 
og  Dis  kun  anvendelig  enharmonisk 
som  Es.  Af  den  Grund  har  den  »ulige 
svævende  Temperatur«  ikke  Brug  for 
Tonerne  Cis,  Dis,  Fis  og  Gis  i  Bassen. 

I  de  højere  Oktaver  kunde  de  derimod 
anvendes.  Disse  fire  Bastoner  ere  da 
udeladte  —  at  spille  i  det,  vi  vilde  kalde 
Cisdur,  Disdur,  Fisdur  eller  Gisdur 
kunde  efter  dette  System  ikke  lade  sig 
gøre. 

Udeladelsen  af  de  anførte  4  Toner  i 
Bassen  medfører  tillige  en  ejendommelig 
Ordning  af  de  paagældende  Tangenter  i 
Klaviaturinstrumenter  fra  denne  Tid, 
en  Ordning,  der  ligeledes  anvendes 
paa  vort  Orgel.  Dette  er  gjort  for  at 
spare  Plads.  Det  er  nemlig  indlysende, 
at  en  Skala,  begyndende  med  C  med 
de  nævnte  Udeladelser,  altsaa 


B  cis  dis  fis  gis  b 
CDEFGAH  cdefgah 


Fig.  4.  Det  indre  af  Orglet. 


kræver  en  større  Einie  af  Klaviaturet, 
naar  Pladsen  for  Overtangenterne  i 
Bassen  saaledes  ikke  benyttes,  end  om 
denne  Plads  tages  ind  til  Brug.  For 
derfor  at  spare  Plads,  indrettede  man 
)rdningen  af  Tangenterne  saaledes,  at  man  tilsyneladende  begyndte  med  E  (se  Fig.  1)  og 
erefter  lod  Tangenterne  følge  kromatisk  efter  hverandre  med  Over-  og  Undertangenter  i 
egelmæssig  Følge.  Men  dette  E  angiver  i  Virkeligheden  ikke  E,  men  derimod  C,  hvorefter 
e  nærmest  følgende  Toner  anbringes  dels  paa  Over-  dels  paa  Undertangenterne  i  Bassen 


;om  følger: 


idet  Skalaen  senere  fortsættes  som  sædvanligt. 

Pedalen  har  lidt  over  2  Oktaver,  men  kun  ialt  23  Toner,  fordi  den  underste  Oktav  lige¬ 
ledes  her  er  »kort«. 

Den  anførte  Ordning  af  Tangenterne  er  naturligvis  forvirrende  for  den,  der  ikke  har 
gjort  sig  fortrolig  dermed.  Den  træffes  dog,  som  sagt,  ganske  almindelig  i  Instrumenter  fra 
denne  Tid.  Senere  udelod  man  kun  Cis  og  Dis,  men  anbragte  Tangenterne,  uden  at  spare 
Plads,  paa  den  først  anførte  naturligere  Maade.  Endnu  senere  udelod  man  alene  Cis.  Dom 
Bedos  omtaler  endnu  17 66  denne  Udeladelse,  der  en  sjælden  Gang  kan  findes  i  Orgler 
endog  fra  Begyndelsen  af  det  19.  Aarhundrede. 

KONSTRUKTIONEN. 

Orglet  har  999  fungerende  Piber  foruden  to  stumme,  altsaa  ialt  1001  Piber.  Alle  ere  de, 
selv  de  mindste,  af  Træ,  forfærdigede  af  udvalgte  Træsorter,  Eg,  Pære,  Løn  og  Buxbom.  For 
enkelte  Vindkanalers  Vedkommende  forekommer  dog  ogsaa  Fyrretræ.  Men  karakteristisk 
nok  synes  denne  simplere  Træsort  at  være  en  senere  Tilsætning,  som  først  er  anbragt,  efter 
at  Orglet  er  kommet  her  til  Landet.  Under  Værkets  sidste  Istandsættelse  kom  nemlig  det 
Papir,  der  var  anvendt  til  Tætning  af  disse  Vindkanaler,  til  Syne.  Det  viste  sig  atvære  Papir 
med  dansk  Inskription,  gamle  Regnskaber  fra  Begyndelsen  af  Christian  IV’s  Regering,  Aars- 
tallene  1607  og  16 ro  fandt  jeg  derpaa.  Maaske  ere  disse  Vindkanaler  anbragte  samtidig 
med  Værkets  første  Opstilling  her,  hvilken  jo  forøvrigt  dets  Bygmester,  Esaias  Compenius, 
selv  har  ledet. 

Piberne  ere  forfærdigede  med  den  største  Omhu  og  Samvittighedsfuldhed  og  bære,  lige¬ 
som  alle  Værkets  enkelte  Dele,  Vidne  om  en  for  Tiden  dengang  højt  udviklet  Teknik. 
Jo  mere  man  kommer  tilbunds  i  Orglet,  desto  mere  beundrer  man  den  sindrige  Opfindsom¬ 
hed  og  tekniske  Overlegenhed,  det  i  sine  forskellige  baade  store  og  smaa  Led  bærer  til  Skue. 
Der  synes  her  hverken  at  være  sparet  paa  Arbejde,  paa  Indsigt  eller  paa  Penge.  Eller  som 
Hr.  Felix  Reinburg  udtrykte  det,  da  han  var  kommen  til  Ende  med  sin  Undersøgelse:  Org¬ 
let  er  bygget  af  en  virkelig  Kunstner  i  sit  Fag,  af  en  Mand,  som  har  staaet  meget  højt  i  sin 
Tid  og  paa  enkelte  Punkter  har  været  forud  for  den.  Og  det  har  været  bestilt  af  en  Kender, 
som  ikke  har  brudt  sig  om,  hvad  det  kostede.  »Sjælden,  tilføjede  han,  har  jeg  truffet  paa  et 
Orgel,  der,  skøndt  lille,  i  den  Grad  bærer  Fuldkommenhedens  Stempel  som  dette«. 

Af  Vindlader  er  der  4,  deraf  1  (ved  Facaden)  for  Hovedværket,  1  (bagtil)  for  Underklave- 
ret1  og  2  (ved  Foden)  for  Pedalen.  De  ere  alle  af  solidt  Egetræ,  Bundene  og  Pibestokkene 
forede  med  Skind  for  fuldstændig  at  udelukke  alle  Utætheder,  Ventilerne  limede  og  for¬ 
synede  med  Pulpeter.  Forbindelsen  mellem  Vindlade  og  Klaviatur  sker  som  sædvanlig  ved 
Vippere,  Veller  af  Messing,  Trævinkler  og  Messingtraad  med  Møtriker.  Underklaveret  for¬ 
bindes  direkte  med  Ventilerne  ved  Messingtraad  i  Vifteform,  Pedalen  med  en  Række  Vip¬ 
pere,  forsynede  med  Vinkler  og  Stækkere,  med  dels  lodrette,  dels  vandrette  Forbindelser. 
Ved  denne  Konstruktion  af  Værkets  mekaniske  Led  har  det,  som  overalt  ellers,  været  om  at 
gøre  at  komme  ud  af  det  med  saa  lille  en  Plads  som  muligt.  Det  er  rimeligvis  Aarsagen  til, 
at  Registervellerne,  Vinklerne,  Vipperne  og  Kobbelstængerne  ere  gjorte  afjern,  en  Mærke¬ 
lighed  paa  denne  Tid,  hvor  disse  Forbindelsesled  ellers  forfærdigedes  af  Træ.  I  denne  øko¬ 
nomiske  Hensyntagen  til  Pladsen  maa  vi  ligeledes  søge  Forklaringen  til,  at  Vindkasserne 
nedenunder  Vindladerne  ere  bievne  temmelig  flade,  altfor  flade  til  dette  Værk,  et  af  de  faa 
Punkter,  hvor  der  er  noget  at  indvende. 

I  en  særlig  —  i  sin  nuværende  Form  senere  bygget  —  Kasse  bag  Orglet  ere  Bælgene 
anbragte2.  De  sættes  i  Bevægelse  ved  Hjælp  af  Snore,  hvori  man  trækker,  og  bestaa  af  4 

1.  C  i  Bassen  er  her  ikke  anbragt  tilvenstre,  men  tilhøjre  for  at  spare  Plads,  Resten  efter  Skalaen. 

2.  I  Henrik  Th.  Gerners  anførte  Beskrivelse  af  Orglet  nævner  han  »De  Belger  ovenpaa «,  hvilket  dog  maaske 
ikke  maa  tages  altfor  bogstaveligt. 

vifteformede  Bælge  af  den  Konstruktion,  der  paa  den  Tid  var  almindelig.  Som  de  forefandtes 
ved  Restaureringsarbejdets  Begyndelse,  vare  de  temmelig  medtagne,  utætte  i  ammen  øjmn 
gerne  og  Ventilerne,  ligesom  de  under  deres  Gang  vare  alt  andet  end  lydløse,  tor  at  a  • 
hjælpe  disse  Mangler  og  bedre  at  regulere  Vinden,  ere  Ventilerne  ved  Restaureringen  noget 
forandrede.  Desuden  er  i  samme  Øjemed  foroven  tilføjet  en  ny  Vindregulator  med  Staal- 
fjedre,  ligesom  Vindkanalen  til  Pedalen  er  forsynet  med  en  lille  saakaldet  »Stødbund«.  Af 
Hensyn  til  Orglets  praktiske  Brugbarhed  have  disse  mindre  Ændringer  af  og  Tilføjelser  til 
det  oprindelige  Værk  vist  sig  nødvendige.  Naar  Orglet  ikke  spilles,  holde  Bælgene  Luften  i 

Som  Lukke  for  Rummet,  hvor  Bælgene  befinde  sig,  er  der  endvidere  ved  de  seneste  Re¬ 
staureringsarbejder  opført  to  Dørpartier  bag  den  egentlige  Orgelkasse.  Disse  Dørpartier  ere 
af  Egetræ,  udførte  ganske  i  samme  Stil  som  Orglets  Sidestykker,  forsynede  med  Fyldinger, 

Gesims  og  Topstykke. 


PIBERNE. 

Den  ganske  særlige  Omhu,  hvormed  Orglet  er  bygget,  træder  ikke  mindst  frem  ved  en 
nærmere  Betragtning  af  de  enkelte  Piber.  Alt  er  her  fuldkomment  Mesterarbejde,  paa  hvil¬ 
ket  der  intet  er  sparet,  hverken  i  Retning  af  Materiale  eller  Arbejde.  Uden  Famlen,  med 
beundringsværdig  Sikkerhed  og  opfindsomt  Snille  er  Mesteren  gaaet  til  Værket.  Datidens 
hele  Standpunkt  i  Orgelbygningens  Kunst  viser  sig  her  klart  og  tydeligt  for  os  og  støttes 
yderligere  af  den  udmærkede  Stand,  hvori  ogsaa  dette  Afsnit  af  Værket  endnu  bestandig  be¬ 
finder*  sR  Det  synes  næsten  som  om  den  overordentlige  Omhu  hos  Mesteren  har  været 
lønnet  af  Skæbnen,  der  paa  en  forunderlig  Maade  har  skærmet  dette  Værk  ikke  blot  mod 
Ildens  Ødelæggelse,  men  ogsaa  mod  den  langsomme  Undergang  ved  Tidens  gnavende 
Tand  Uagtet  hele  Værket  er  af  lutter  Træ,  er  dette  endnu  i  fuldkommen  god  Stand  on 
Brøstfældighed  er  der  slet  ikke  Tale.  Selv  Træværkets  værste  Fjender  Træormene,  have 
skaanet  det.  Medens  mangt  et  yngre  Værk  længst  er  faldet  sammen  af  Alderdom,  staar  dette 
cramle  Orgel  der  snart  kan  tælle  sine  tre  Hundrede  Aar,  fuldkommen  frisk  og  evnedyg  ig  • 
For  yderligere  at  skærme  det,  er  ved  Restaureringsarbejderne  alle  Piberne  bievne  ferniserede, 

tre  Gange  indvendig  og  en  Gang  udvendig.  ,  v 

Som  allerede  nævnt,  ere  alle  Piberne,  uden  Undtagelse,  firkantede.  Yderst  omhyggeligt 
ere  de  anbragte  paa  Pibebrædtet,  nogle  af  dem  ved  Hjælp  af  paahæftede  Kroge  til  yderligere 
Støtte  Denne  nøje  Tilpasning  af  de  firkantede  Piber  i  Pibebrædtet  har,  som  man  let  kan 
forestille  sig,  maattet  koste  et  meget  betydeligt  Arbejde.  Ved  Anbringelsen  af  de  enkelte 
Piber  har  Hensynet  til  at  komme  ud  af  det  med  den  mindst  mulige  Plads  aabenbait  gjort 
sia  stærkt  gældende.  Flere  af  Basstemmerne  ere  af  Hensyn  til  deres  Længde  vinkelbøjede, 
andre  lange  Piber  ere  stillede  for  sig,  udenfor  den  naturlige  Rækkefølge,  og  hele  Rækker  a 
Piber  for  hvilke  der  ikke  var  Plads  i  lodret  Stilling,  ere  anbragte  i  liggende  Stilling.  Dette 
har  kunnet  gøres  uden  at  skade  Klangen.  Thi  som  bekendt  spiller  med  Hensyn  hertil  Stil¬ 
lingen  af  Piben  kun  en  diminutiv,  om  overhovedet  nogen,  Rolle. 

Af  Piberne  skal  her  nævnes  enkelte,  der  give  Anledning  til  særlige  Bemærkninger . 

Af  Rørstemmer  er  der  ialt  6  Registre,  i  i  Hovedværket,  2  i  Underklaveret  og  31  Pedalen. 
De  ere  byggede  ganske  forskelligt  fra  de  nuværende  Rørstemmer,  idet  de  tilhøre  den  nu  or- 
svundn e  Regal-  eller  Ranketfamilie.  » Regal «  var  oprindelig  Navnet  for  et  portativt  Orgel- 
instrument/ indrettet  til  at  stilles  paa  et  Bord  og  forsynet  med  saakaldte  »Tungestemmei«, 
der  bragtes  til  at  lyde  -  ligesom  paa  vore  moderne  »Harmonikaer«  —  ved  at  Lutten  passe¬ 
rede  en  lille  Metaltunge,  som  den  satte  i  tonefrembringende  Vibreren.  Efterhaanden  gik 
Navnet  »Regal«  fra  Instrumentet  over  til  at  anvendes  for  de  for  dette  karakteristiske  Stem- 

mer.  »Ranket«,  eller  som  det  almindeligere  kaldes  »Racket«  var  et  gammelt,  nu  forældet 
Træblæseinstrument  med  et  kort  og  tykt  Legeme,  hvori  det  tonegivende  Rør  var  anbragt, 
snoet  op  efter  sin  Længde  i  talrige,  indtil  ni,  Vindinger.  Racket’en  hørte  til  den  dengang 
udbredte  »Pommer-  eller  Bombard«-Familie  af  Træblæsere,  der  alle  ere  byggede  efter  det 
angivne  Princip.  Nu  i  vor  Tid  ere  disse  Instrumenter  repræsenterede  ved  den  med  dem 
beslægtede  Fagot. 

Tonen  af  de  nævnte  gamle  Instrumenter  var  just  ikke  bedaarende.  »Regalen«  havde 
snærrende,  skrattende  Toner,  som  ikke  uden  Grund  har  givet  Datidens  Rørstemmer  Navn 
af  »Schnarrwerk«.  »Ranketten«  var  af  samme  Hovedkarakter,  men  paa  Grund  af  Rørets  tal¬ 
rige  Vindinger  lød  Tonen  her  en  Del  afdæmpet.  Midi.  Prætorius  siger,  at  Tonen  var  »gar 
still,  fast  wie  man  durch  einen  Kamm  bidsete«.  Hensigten  med  at  anvende  »Regalen«  i 
Form  af  »Ranket«  har  altsaa  tydelig  nok  været  den,  efter  Evne  at  bøde  paa  Regalens  uhel¬ 
dige  Egenskaber.  De  i  vort  Orgel  tilstedeværende  Rørstemmer  have  da  ogsaa  denne  Kom¬ 
bination  i  deres  Konstruktion.  Men,  det  maa  dog  siges,  Resultatet  har  ikke  været  af  den 
Art,  at  det  kan  tilfredsstille  vor  fremskredne  Tids  Fordringer  til  Finhed  og  Skønhed  i  Klan¬ 
gen.  I  denne  Henseende  staa  disse  Ranketstemmer  langt  under  Labialstemmerne.  Den  Tid 
var  endnu  fjern,  da  man  ved  sindrige  Opfindelser  og  Forbedringer  af  Rørstemmerne  kunde 
frembringe  alle  de  Registre,  der  i  vor  moderne  Tid  netop  give  Orglets  Rørstemmer  deres 
ejendommelige  Karakter,  Trompet,  Basun,  Klarinet,  Obo,  Fagot,  Æolin,  Euphonia  o.  s.  fr. 
I  Begyndelsen  af  det  17.  Aarhundrede  maatte  man  endnu  nøje  sig  med  et  i  Retning  af 
Klangfarve  meget  primitivt  Resultat  af  Rørstemmerne. 

Af  de  sex  Registre  af  denne  Art  i  vort  Orgel  ere  de  to  uskønne  i  Klangen,  haarde  og 
ubehageligt  skrattende,  nemlig  den  16  Fods  Ranket  i  Hovedværket  (Fig.  5)  og  den  4  Fods 
» Jomfru  Regal«  i  Pedalen  (Fig.  6  a),  som  begge  kun  kan  anvendes  med  al  mulig  Diskretion. 
Det  sidstnævnte  Register  svarer  kun  daarligt  til  den  Idéforbindelse,  dets  jomfruelige  Navn 
kalder  frem,  naar  man  da  ikke  vil  opfatte  den  Forklaring,  Mich.  Prætorius  giver  af  dette 
Register  —  hvorefter  den  skulde  klinge  som  »en  Jomfrustemme,  der  vil  synge  Bas«  —  som 
en  stille  Ironi.  Noget  bedre  er  » Krumhornet «,  8  Fod,  i  Underklaveret  og  » Sordun-Bas «,  16 
Fod,  i  Pedalen  (Fig.  8).  Rigtig  god  er  kun  » Geigen-Regal «,  4  Fod,  i  Underklaveret  (Fig.  6b) 
og  » Dolcian «,  8  Fod,  i  Pedalen  (Fig.  7).  Navnlig  vil  det  førstnævnte  Register  kunne  anven¬ 
des  med  ejendommelig  Effekt  i  Soloer.  Forbinder  man  det  i  Solospil  med  Nazard  og  Cym¬ 
bel  samt  med  en  Kvintatøn  og  svag  Tremolo,  vil  man  faa  en  Virkning  frem,  som  højst 
skuffende  efterligner  det  Instrument,  hvoraf  det  har  faaet  Navn,  en  skær  og  høj,  let  dirrende 
Violintone. 

Konstruktionen  af  Piberne  i  disse  Ranketstemmer  er  ganske  forskellig  fra  den,  der  ligger 
til  Grund  for  vore  nuværende  Rørstemmer.  Fælles  for  begge  er  Principet  for  Tonefrem¬ 
bringelsen  :  det  er  ikke  som  ved  Labialstemmerne  selve  Lydlegemet,  Piben,  der  her  er  be¬ 
stemmende,  men  derimod  Mundstykket,  idet  Tonen  frembringes  ved  den  paa  Mundstykket 
anbragte  lille  Metaltunge,  derved  Lufttrykket  sættes  i  vibrerende  Bevægelse.  Men  iøvrigt 
er  Forskellen  iøjnespringende.  Paa  moderne  Rørstemmer  spiller  Piben,  »Lydbægeret«,  en 
vigtig  Rolle,  dels  ved  at  forstærke  Tonen  som  i  et  Talerør,  dels  ved  at  forædle  Tonen  og 
give  den  sin  specielle  Klangfarve.  Men  dette  vigtige  Moment  er  endnu  ikke  opdaget  og 
bragt  til  Anvendelse  ved  disse  gamle  Ranketstemmer.  Her  har  man  slaaet  sig  til  Taals  med 
blot  at  faa  selve  Tonen,  uden  i  særlig  Grad  at  tænke  paa  at  forædle  eller  individualisere 
den.  Derfor  er  Pibelegemet  i  Almindelighed  paafaldende  lille  og  lægger  til  i  Bredden,  hvad 
det  giver  Afkald  paa  i  Længden.  Piberne  ere  lukkede  foroven,  meget  korte  og  tykke.  Den 
16  Fods  Sordun-Bas  i  Pedalen  (Fig.  8)  er  kun  20  Tommer  lang,  men  2  Tommer  bred,  4 
Fods  Jomfru-Regal  (Fig.  6a)  er  kun  3  Tommer  lang,  1  Tomme  bred  o.  s.  Ir.  Normalloi- 


j 6  TIDSSKRIFT  FOR  KUNSTINDUSTRI. 

men  af  disse  Ranket-Piber  vil  fremgaa  af  Piberne  (af  Buxbom  med  Ibentræ)  fra  Orglets 
underste  Facade  (Fig.  5). 

I  de  smaa  Piber  kommer  Luften  ud  igennem  smaa  i  Overkanten  borede  Fluller  (Fig.  6). 
Til  de  større  Piber  (8  og  16  Fods  Registrene)  er  der  tilføjet  et  Metalrør  af  større  eller  min¬ 
dre  Længde,  som  i  forskellige  Vindinger  paa  den  før  nævnte  Ranket-Maner  er  anbragt  inde 
i  Lydbægerets  Korpus.  Paa  Sordunen,  16  Fod,  begynder  dette  Metalrør  et  godt  Stykke  uden¬ 
for  Lydbægeret  (Fig.  8).  Hvorledes  Konstruktionen  i  det  enkelte  er,  kan  ikke  ses  udefra. 


Paa  de  større  Piber  kommer  Luften  ud  forneden  igennem  borede  Hullet  (Fig.  5  og  8).  Det 
er  en  given  Sag,  at  Lydbægeret,  som  omslutter  den  indre  Pibe  med  et  ydre  Hylster,  bidrager 
sit  til  at  mildne  Tonen.  Endvidere  hjælper  den  bredere  Form  af  Lydbægeret  Tonen  noget 
ud  over  den  snærrende  Næselyd,  som  er  karakteristisk  for  disse  Stemmer  paa  Grun  a 

Metaltungen. 

Dolcianen,  8  Fod,  i  Pedalen  (Fig.  7)  har  en  særlig  Konstruktion,  som  minder  om  de  gamle 
Fagotter.  Desværre  er  den  skjult  i  det  indre  og  kan  altsaa  ikke  følges  i  sine  Enkeltheder. 
S  aa  meget  kan  dog  ses,  at  det  indre  Rør,  der  gaar  ud  fra  Hovedet,  er  konisk  formet  og  fore¬ 
løbig  ender  i  en  med  tre  Huller  forsynet  Bund  foroven.  Lydlegemet  her  er  forholdsvis  langt, 
og  der  er  den  Mærkelighed,  at  det  er  forsynet  med  Lydhuller  baade  foroven  (tem  mindre) 

og  forneden  (tre  større).  Vil  man  forsøge  paa  at  lukke  for  den  ene  eller  anden  Række  af 
disse  Huller,  bliver  Tonen  mindre  klar,  mere  dump. 

At  Dolcianen  hører  til  de  gode  blandt  dette  Orgels  Ranketstemmer,  skylder  den  uden 
Tvivl  bl.  a.  Lydlegemets  forholdsvis  større  Længde.  Jo  kortere  dette  er,  desto  stærkere 
træde  de  ubehagelige  Sider  ved  disse  Registre  frem,  det  nasale  og  snærrende,  der  kan  frem¬ 
bringe  en  \  irkning  som  en  »Kvartet  af  fire  Væddere«,  som  en  Organist  engang  har  kaldt 


■Cl. 


Fig.  9. 


Fig.  10. 


Fig.  11.  Fig.  12. 


dem.  » Jomfru-Regalet «  i  Pedalen  (Fig.  6a)  og  Ranketten,  16  Fod,  i  Hovedværket  (Fig.  5)  kan 
ikke  siges  fri  for  at  besidde  endog  en  hel  Del  af  dette.  For  begges  Vedkommende  ere  Piberne 
ganske  korte.  —  Ranketten  i  Hovedværket  skulde  efter  Indskriften  være  16  Fod,  men  var  i 
Virkeligheden  kun  8  Fod.  Dette  Register  er  nu  ved  Restaureringen  stemt  til  16  Fod,  und¬ 
tagen  den  underste  Oktav  (fra  h),  der  endnu  er  8  Fods  Register. 

Medens  Ranketregistrene  vække  vor  historiske  Interesse  som  Prøver  paa  et  tilbagelagt 
Stadium  i  Orgelbygningens  Udvikling,  er  det  fornemmelig  Labialstemmerne,  der  interessere 
os  rent  musikalsk.  Den  tekniske  Dygtighed,  dette  Værk  her  repræsenterer,  er  meget  betyde¬ 
lig  og  behøver  slet  ikke  at  staa  i  Skamme  for  vor  Tid.  Hvad  vi  forlange  af  en  Tone,  Klar- 

hed  og  Skønhed,  Fylde  og  Karakter,  er  her  fuldt  til  Stede,  selv  i  Nore  Dage 
kunde  man  ikke  forlange  det  bedre. 

Gedackt,  8  Fod  (Fig.  io),  og  Subbas,  1 6  Fod  (Fig.  9),  have  videre  Mensur  for¬ 
neden  end  foroven,  en  Konstruktion,  der  vilde  gøre  Tonen  af  en  aaben  Pibe 
blødere,  men  paa  en  lukket  Pibe  gør  den  stærkere  og  klarere.  Tonen  ei  sjælden 
rund  og  fyldig. 

Principal,  8  Fod  og  4  Fod  (Fig.  11),  samt  Kvintatøn 1,  8  Fod,  i  Underklaveret. 
Kærnespalten  er  skudt  mere  frem  end  sædvanlig,  idet  den  træder 
frem  foran  Overlabiet,  hvorved  Luftsøjlen  tvinges  mere  udad.  Prin- 

Dg-  D-  cipalstemmerne  have  en  Del  af  Tinpibernes  Klangfarve.  Kvintatønen 
faar  sine  karakteristiske  Overtoner  —  Kvint  (Duodecim)  og  Oktav  -  tydeligt 
frem. 

Blokfløjte,  4  Fod,  i  Hovedværk  og  Underldaver  udmærker  sig  ved  sin  sjælden 
smukke,  runde  og  klare  Tone,  hvad  der  for  en  Del  hænger  sammen  med  Kon¬ 
struktionen  af  den  indre  Kærne.  I  Hovedværket  (Fig.  12)  er  denne  bredere  og 
mere  rundet  til  end  i  Underklaveret  (Fig.  13),  hvorved  Fonen  har  faaet  den  toi 
Hovedværket  ejendommelige  Blødhed. 

Tverfløjten,  4  Fod,  i  Pedalen  (Fig.  14)  har  en  usædvanlig  snæver  Mensur,  hvor¬ 
for  den  ogsaa  er  meget  lang  i  Røret  (8  Fod).  Den  er  overblæsende.  For  at  holde 
den  som  saadan  og  forhindre,  at  Tonen  ved  svagere  Luftgivning  skulde  slaa 
over  i  Underoktaven,  er  der  ved  Restaureringen  boret  et  Hul  paa  Midten  af 
Røret. 

Det  fine  og  elegante  i  Tonens  Fysiognomi  er  et  betegnende  Træk  for  disse 
Registres  Vedkommende.  Saaledes  især  Kvintatøn  i  Underklaveret,  der  er  afen 
sjælden  blød  og  fornem  Karakter,  Subbassen  i  Pedalen,  der  med  al  sin  skønne 
Vellyd  besidder  en  ganske  ejendommelig  vægtig  Fylde,  samt  begge 
Blokfløjterne,  der  i  deres  skære  Klarhed  afgive  udmærkede  Melodi¬ 
stemmer,  navnlig  den  i  Hovedværket.  Fremdeles  det  karakterfulde 
Gemslwrn  (Fig.  15),  samt  i  Pedalen  de  to  høje  Registre,  Nathorn  og 
Banerfløjte,  begge  Fløjtetoner  af  fin  og  ædel  Art.  Alle  de  nævnte  Re¬ 
gistre  maa  betegnes  som  ualmindelig  gode.  Hertil  kommer  endvidere 
Principal  stemmerne  og  Gedackterne  af  lignende  Godhed,  0111  vel  ikke 
af  samme  fængslende  Ejendommelighed. 

Endelig  er  der  de  akcessoriske  Registre,  nemlig  de  to  Tremoloer, 
fremdeles  »Uglen«  med  sin  bløde  Summen  og  » Narren «  med  sine 
skrattende  Sækkepibetoner,  meget  betegnende  for  Tidens  Smag  foi 
krasse  musikalske  Effekter.  Det  hele  forbinder  sig  til  et  Ensemble, 
hvor  der  for  en  Organist,  der  har  kunstnerisk  Fantasi  og  Sans  foi 
det  koloristiske  i  Klangen,  er  nok  at  gøre.  Til  at  registrere  opfind¬ 
somt  og  af  Instrumentationens  utallige  Farvesammensætninger  at  Fig.  14. 
skabe  et  Tonebillede,  fuldt  af  spillende  Liv  og  mangfoldig  Kolorit, 
vil  han  i  dette  Orgel  finde  et  ypperligt  Materiale. 

For  Solospil,  med  Solostemmen  i  det  ene  Manual,  Akkompagnementet  i  det 
andet,  egner  Orglet  sig  særlig,  overhovedet  for  finere  Virkninger.  Orglet  er,  i 
sin  ydre  Overdaadighed  som  i  sit  indre  Indhold,  et  Saloninstrument  af  fremtræ¬ 
dende  Elegance.  Til  Kirkebrug  med  Luthersk  Liturgi,  hvor  det  kommer  an  paa 
en  kraftig  Koralledsagelse,  er  det  mindre  skikket,  til  Riddersalen  med  Taflets  og 
Dansens  Glæder  desto  mere.  Det  var  for  saa  vidt  en  Fejl,  at  man  oprindelig, 

i.  Navnet,  der  tidligere  skreves  » Ouintcideiu 7«,  afledes  af  » Qui ntcuii-tcneiis«  eller  » Quiutci  ctil  uuci(<. 


Fig.  15. 

som  vore  historiske  Dokumenter  oplyse  os  om,  lod  det  faa  Plads  i  Slotskirken  paa  Frede¬ 
riksborg,  og  det  var  i  ganske  rigtig  Erkendelse  af  dets  særlige  Ejendommeligheder,  at  man 
senere  flyttede  det  fra  Kirken  til  Riddersalen.  Her,  hvor  den  funklende  Vin  fyldte  Pokalerne, 
og  Kavaleren  traadte  Dansen  prydeligt  med  sin  Dame  i  den  glade,  brogede  Vrimmel,  havde 
det  rigtigt  hjemme.  Til  Tidens  karakteristiske  Danse,  Paduaner  og  Galliarder,  den  værdige 
Sarabande  og  lystige  Bourrée,  den  fornemme  Menuet  og  Allemande  og  den  overgivne 
Gigue,  maatte  et  Instrument  som  dette  afgive  den  rette  musikalske  Baggrund.  Det  var  jo 
ikke  altid,  man  havde  det  kgl.  Instrumentistkorps  ved  Haanden  til  at  opvarte  med  Musik. 
Og  gjaldt  det  en  eller  anden  drøj  musikalsk  Skæmt,  der  kunde  more  Hoflets  Gæster,  var 
Orglet  ogsaa  i  Stand  til  det. 

Ved  Anvendelsen  af  fuldt  Værk  er  Orglet  mindre  ejendommeligt.  Med  hvad  man  i  denne 
Retning  kan  præstere  ved  Hjælp  af  store,  rigt  udstyrede  Værker,  kan  naturligvis  vort  lille 
Orgel  ikke  tage  det  op.  Det  mægtige,  festligt  imponerende  Orgelbrus  ejer  det  ikke.  Men 
selv  her  kan  man  dog  ikke  andet  end  forbause  sig  over  den  relative  Fylde,  det  lille  Instru¬ 
ment  er  i  Besiddelse  af.  Hvad'  det  mangler  i  Kvantiteten,  bøder  det  paa  i  Kvaliteten.  Blot 
vogte  man  sig  for  en  overdreven  Anvendelse  af  Ranket-Registrene.  De  fylde  godt  nok,  men 
Virkningen  af  dem  sætter  Orglets  fine  Særpræg  paa  Spil. 

STEMNINGEN. 

Som  allerede  nævnt,  er  det  den  saakaldte  »ulige  svævende.  Temperatur «,  der  ligger  til  Grund 
for  Stemningen  af  dette  Orgel.  Hvorvidt  denne  Stemning  skulde  bibeholdes  nu,  efter  at 
Orglet  var  sat  i  brugbar  Stand,  eller  skulde  vige  for  Nutidens  Stemning  efter  den  »lige- 
svævende  Temperatur«,  har  været  et  Spørgsmaal,  der  har  givet  Anledning  til  adskillig  Tvivl. 
Naturligvis  vilde  den  sidstnævnte,  moderne  Stemning  medføre  mange  praktiske  Fordele  tor 
Organisten,  der  med  den  vilde  kunne  benytte  alle  24  Tonearter,  medens  han  ved  den  gamle 
Stemning  vilde  blive  indskrænket  til  enkelte  Tonearter  og  desuden  afskaaren  fra  at  udføre 
nyere  Tiders  Musik,  der  jo  i  stedse  stigende  Maal  modulerer  stærkt  i  alle  mulige  Tonearter. 
Men  det  er  tillige  en  given  Sag,  at  ved  at  forlade  den  gamle  Stemning,  vilde  man  opgive  et 
vigtigt  historisk  Moment.  Og  da  Bevarelsen  af  alt  det  historiske  har  været  Hovedformaalet 
ved  Restaureringsarbejderne,  er  ogsaa  den  tidligere  Stemning  bleven  bevaret.  Orglet  er  alt- 
saa  vedblivende  stemt  efter  den  »ulige  svævende  Temperatur«  og  er  i  denne  Egenskab  et 
historisk  Dokument  af  stor  Sjældenhed.  Saavidt  mig  bekendt  findes  der  her  i  Landet  ikke 
noget  andet  Orgel  med  denne  Stemning. 

Da  Fremgangsmaaden  ved  denne  Stemning  maa  anses  for  at  være  ukendt  i  vor  Tid,  an¬ 
føres  den  her  efter  Hr.  Reinburgs  Opgivende.  Hans  Kilde  er  den  bekendte  Orgeltekniker, 
Benediktineren  Dom  Bedos’  Værk  »Id art  du  facteur  d’orgue«,  Paris,  1766 — 78. 

Grundtonen  er  taget  fra  Subbas  16  Fod  i  Pedalen.  Udgangspunktet  er  c2.  Først  stemmes 
Oktaven  c1,  derefter  Kvinten  c1— g1.  Dette  g1  skal  være  4—5  Svævninger  lavere  end  c1. 
Derefter  Kvinten  g1 — d2,  men  d2  skal  være  5 — 6  Svævninger  lavere  end  g1,  altsaa  lidt  lavere 
end  Kvinten  c1 — c'.  Oktaven  d2 — d1  stemmes.  Derefter  Kvinten  d1 — al  paa  samme  Maade 
som  c1 — g1,  ligeledes  Kvinten  a1— e2.  Ere  disse  fire  Kvinter  rigtigt  tempererede,  skal  den 
sidste  e2  angive  den  store  Terts  til  c2  rent  og  uden  Svævninger.  Dersom  dette  e2  er  for  lavt, 
er  det,  fordi  man  har  gjort  de  før  omtalte  Svævninger  altfor  stærke.  Er  det  derimod  for  højt, 
er  det  modsatte  Tilfældet. 

Oktaven  e2— e1  stemmes,  derefter  Kvinten  e1 — h1,  lidt  lavt  ligesom  c1 — g1.  Dersom 
denne  Kvint  e'— h1  er  tempereret  rigtigt,  skal  h1  give  den  store  Terts  til  g1  rent,  i  modsat 
Fald  har  man  gjort  Svævningerne  for  store  eller  for  smaa.  Derefter  stemmes  Oktaven  h1 — h, 
saa  Kvinten  h— fis1  lidt  fiavt  ligesom  før  g1— d2.  Dette  fis1  skal  give  den  store  Terts  til  d1  rent. 

Derpaa  Kvinten  fis1— cis2  lidt  lavt  ligesom  før  c1— g1.  Dette  cis2  skal  give  den  store  Terts 
til  a1  rent.  Derpaa  cis2-gis1.  Dette  gis1  skal  give  den  store  Terts  til  e1  rent.  Herefter  skulde 
man  stemme  Kvinten  gis1— dis2.  Men  denne  Kvint,  som  efter  den  ulige  svævende  Tempe¬ 
raturs  System  er  uren  —  den  saakaldte  » Orgel- IVolff«,  »Quint  du  loup «  stemmes  ikke. 

‘  Tilbage  staar  tre  Kvinter,  som  stemmes  nedad.  Først  c2— f1.  Dette  f1  stemmes  lidt  højt  lor 
at  temperere  Kvinten  (i  samme  Forhold  som  g1-^)  og  skal  give  Undertertsen  til  a1  rent. 

Dernæst  Kvinten  f — b ,  lidt  mere  tempereret  end  g1— c1,  nemlig  ligesom  før  d2— g  . 
Dette  b,  hvis  Terts  er  d1,  skal  være  lidt  tempereret  og  have  svage  Svævninger. 

Oktaven  b— b1  stemmes,  derefter  Kvinten  b1— es1,  tempereret  ligesom  g1— c1.  Dette  es1 
skal  have  Tertsen  g1  rent.  Endelig  Oktaven  es1— es2,  stadig  med  Prøve  paa  g1.  Finis. 

Som  de  for  dette  Orgel  heldigste  Registersammensætninger  skal,  ligeledes  efter  Hr.  Rein- 
burg,  anføres  følgende  (Tallet  I  angiver  Hovedværket,  II  Underklaveret,  P.  Pedalen): 

1.  Gedackt  I  8  F.  Subbas  P.  16  F.  Gemshorn  P.  8  F. 

2.  Kvintatøn  II  8  F.  Subbas  P.  16  F.  Gemshorn  P.  8  F. 

3.  Principal  I  8  F.  Blokfløjte  II  4  F.  Kvintatøn  P.  8  F. 

4.  Gemshorn  I  4  F.  Nathorn  I  4  F.  Blokfløjte  I  4  F. 

5.  Blokfløjte  II  4  F.  Principal  II  4  F.  Lille  Gemshorn  II  2  F. 

6.  Otte  Stemmer  i  Hovedværket  uden  Regal. 

7.  Cimbel  II.  Nazard  II.  Geigen  Regal  II  4  F.  Kvintatøn  P.  8  F.  Svag  Tremolo  (Rose  II). 

8.  Begge  Manualer  koblede,  dog  uden  Krumhorn. 

Solo: 

9.  Gemshorn  I  4  F.  med  Tremolo  (Rose  II).  Dolcian  P.  8  1 . 

Imitation  af  Klokkespil: 

10.  Gedackt- Kvint  I  22/3  F.  Gedackt  I  8  F.  1  |.0tøet 
Lille  Gemshorn  II  2  F.  Nazard  II  [ 

Af  ejendommelig  mystisk  Virkning  er  »Ugle«-Registret  med  sin  mildt  svævende,  dybe 
Summen  i  Forbindelse  med  et  højt  Fløjteregister,  f.  Ex.  Blokfløjte  4  F.  Paa  Frederiksborg 
gaar  der  Sagn  om,  at  Orglet  skulde  besidde  en  »Vox  humana«  af  fremtrædende  Skønhed. 
Sagnet  maa  være  meget  gammelt,  thi  i  Pontoppidans  »Danske  Atlas«  (II,  Pag.  311)  anføres 
det  udtrykkeligt,  at  »den  menneskelige  Syngestemme,  som  her  imiteres,  er  noget  al  det 
allerbehageligste,  som  Øret  kan  høre«.  Her  har  det  gamle  Orgel  for  en  Gangs  Skyld  faa  et 
Berømmelse  for  noget,  det  ikke  besidder.  Vox  humana-Registeret  (en  Rørstemme)  findes  jo 
nemlig  slet  ikke.  Men  det  er  troligt  nok,  at  der  med  denne  »allerbehageligste«  Effekt  ei 
ment  den  før  fremhævede  (under  Nr.  7  anførte)  Sammensætning  med  »Geigen-Regal«  som 
melodiførende  Solostemme. 

Fig.  1 6.  Porthammer  fra  en  gammel  Gaard  i  Horsens. 

af  TOM  PETERSEN. 

Paa  en  Rundrejse  forrige  Sommer 
opholdt  jeg  mig  tilfældig  nogle  Dage 
i  Horsens  og  fik  derved  Lejlighed  til  at 
stifte  et  nærmere  Bekjendtskab  med 
denne  By.  Nogle  Ting,  som  jeg  fandt 
særlig  karakteristiske  for  Stedet,  tegnede 
jeg  i  Hast  i  Haab  om,  at  de  mulig  ogsaa 
vilde  kunne  paaregne  nogen  Interesse 
for  en  videre  Kreds. 

Horsens  er  aabenbart  den  Provinsby 
i  Danmark,  der  har  det  fineste  Ydre.  Et 
vist  aristokratisk  Snit  er  der  over  den. 
Den  Fordel  er  der  ogsaa  ved  Byen,  at 
den  strax  præsenterer  sin  bedste  Side, 
naar  man  kommer  fra  Banegaarden,  idet 
man  strax  kommer  ud  i  Hovedgaden, 
den  brede  Søndergade.  Denne  er  ved 
sit  hele  Fysiognomi  ret  enestaaende  her 
i  Landet.  En  lang,  ca.  40  Alen  bred 
Gade,  hvoraf  24  Alen  alene  gaar  med  til 
de  to  brede  Fortouge.  Indfatningen  af 
denne  anselige  Adgang  til  Byens  Indre 
bestaar  af  to  Rækker  Huse,  der  skjønt 
fra  forskjellige  Tider  og  af  meget  for- 
skjellig  Kvalitet,  dog  tilsammen  danne  en  smuk  Helhed.  Et  vist  fornemt,  palæagtigt  Præg 
er  gjennemgaaende  for  de  mest  toetages  Huse,  ofte  med  bred  Kvist  og  Frontespice  og  smyk¬ 
kede  med  Inskriptioner,  smukke  Døre,  Guirlander,  Overflødighedshorn,  Plandels-  og  Sø¬ 
fartsemblemer  og  hele  den  Symbolik,  som  vore  Forfædre  yndede  at  smykke  deres  Boliger 
med.  Et  fremtrædende  Karaktermærke  for  Gaden  er  ogsaa  de  mange  forskelligartede  høje 
Stentrapper  til  Indgangsdørene  med  kjønne  Smedejernsgelændere  med  smaa  hængende 
Kjæder,  der  tage  sig  helt  pynteligt  ud.  Bænke  paa  den  lille  Platform  foran  Døren  ere  ogsaa 
almindelige.  I  Baggrunden  af  Gadens  lange  afvekslende  Perspektiv  hæver  sig  saa  tilvenstre 
Byens  Sognekirke  med  sin  lidt  tykmavede  Kuppel  og  Spir. 


2  2  TIDSSKRIFT  FOR  K  UNS  TIND  US  TRI. 

Det  er  helt  underholdende  at  foretage  en  Spadseretur  ned  ad  denne  Gade  og  betragte  de 
forskjellige  Huse.  Strax  i  Begyndelsen  tilhøjre  møder  man  et  gammelt  Bindingsværkshus 
(s.  Fig.  1 8)  med  høj  Gavl  og  lang  Facade  mod  Gaden.  En  morsom  lille  Karnap  strutter  frem 
midt  paa  Huset  og  krones  af  en  spaantækt  Løgkuppel  med  smuk  Fløj  og  Vejrfane.  Dette 
Karnaptaarn  er  vistnok  her  i  Landet  det  eneste  i  sit  Slags  foruden  det,  der  findes  paa  Jens 
Bangs  Stenhus  i  Aalborg.  En  bred  Stentrappe  med  to  høje  Stenstøtter  ved  Siden  og  Sidde- 


Fig.  1 8.  Apotheket  og  et  Bindingsværkshus  paa  Søndergade. 


pladser  fører  ind  til  den  Kjøbmandshandel,  der  formodentlig  i  lange  Tider  har  været  instal¬ 
leret  i  Huset. 

Ved  Siden  af  dette  Hus  ligger  saa  et  andet,  en  Del  yngre  og  i  en  hel  anden  Stilart,  men 
paa  ingen  Maade  daarligere  i  arkitektonisk  Henseende,  tvertimod.  Det  er  det  gamle  Apothek, 
der  gjennem  adskillige  Generationer  er  gaaet  i  Arv  fra  Fader  til  Søn  i  Familien  Helms.  Et 
i  sit  Slags  udmærket  Hus,  ikke  meget  rigt  orneret,  men  en  fast  sluttet  og  hel  Bygning  med 
gode  Forhold.  Fortsætter  man  nu  sin  Gang,  vil  man  snart  paa  det  modsatte  Fortoug  lægge 
Mærke  til  et  andet  Hus,  vistnok  det  anseligste  i  Byen  og  en  af  de  smukkeste  Privatboliger 
i  Landet.  Et  langt  rødt  toetages  Hus  med  en  bred  Kvist  og  Frontespice  midt  paa,  og  paa 
hver  Side  af  den  høje  Stentrappe  en  fremspringende  Karnap,  der  gaar  op  gjennem  begge 
Etager  og  ender  i  halvrunde  Stenafslutninger.  Dette  Hus  er  den  tidligere  Lichtenbergske 

Gaard  (s.  Fig.  19),  et  tidligere  fint  Palæ  med  Vaabenskjold  i  Sten  over  den  rigt  udsmykkede 
Indgangsportal.  Nu  er  det  Hotel,  vistnok  det  smukkeste  her  i  Landet.  I  det  Indre  findes 
der  i  Gjæstestuerne  nogle  ikke  videre  gode  Rokokostuklofter  samt  Døre  og  Messinglaase- 
greb  i  samme  Stil.  —  Facaden  ud  mod  Gaarden  (s.  Fig.  20)  er  ogsaa  nok  værd  at  lægge 
Mærke  til,  skjønt  den  skjuler  sig  mere  beskedent.  Den  er  langt  ældre  end  Gadefacaden. 


Fig.  19.  Den  Lichtenbergske  Gaard,  mod  Gaden. 


Vidste  man  ikke  bedre,  skulde  man  tro,  at  det  var  to  vidt  forskjellige  Huse.  Saaledes  som 
Huset  viser  sig  fra  Gaarden,  har  det  rimeligvis  ogsaa  oprindeligt  set  ud  fra  Gaden,  men  er 
saa  i  en  senere  Tid  blevet  opfixet  i  den  Skikkelse,  hvori  det  nu  viser  sig.  Det  er  jo  en 
Smagssag,  hvad  man  foretrækker.  Huset  mod  Gaarden  er  helt  igjennem  Bindingsværk  med 
bred  Kvist,  der  ender  i  en  smukt  smedet  Fløj  og  Vejrfane.  Bindingsværket  i  Kvisten  er  mor¬ 
somt  konstrueret,  og  læg  Mærke  til,  hvor  udmærket  Vinduesanordningen  er  i  de  forskjellige 
Etager.  De  fem  tæt  sammenstillede,  smaarudede  Vinduer  paa  første  Sal  gjøre  et  udmærket 
sluttet  Indtryk,  paafulgt  i  næste  Etage  af  de  tre  længere  fra  hinanden  anbragte.  Skade,  at  del¬ 
er  sat  større  Vinduer  end  de  oprindelige  oppe  i  Kvisten.  For  Helhedsvirkningens  Skyld 
burde  der  maaske  slet  ikke  have  været  andre  Vinduer  deroppe  end  det  lille  bitte  smalle  lige 

under  Fløjen.  Desværre  er  — 
fulde  Facade  »en  Saga  blott«, 


allerede  medens  jeg  sidder  og  skriver  dette  —  denne  karakter- 
idet  man,  alt  da  jeg  var  der,  havde  begyndt  at  mure  en  ny  op 


Fig.  20.  Den  Lichtenbergske  Gaards  tidligere  Gaardfacade. 


„osle  Alen  ud  mod  Gaarden  for  at  vinde  Plads  i  Huset.  At  den  ikke  bliver  saa  god  som 
den  oprindelige,  vil  man  kunne  se  paa  min  Tegning,  hvor  flittige  Murere  allerede  ere 
ifærd  med  Arbejdet.  —  De  meget  smukt  udskaarne  Bjælkerækker  over  \  induerne  i  de  to 
nederste  Etager  vil  dog  blive  opbevarede.  En  Opvarter,  som  jeg  spurgte  om  deres  fremtidige 

Skjæbne,  gjorde  mig  rigtignok  ganske  bange  paa  deres  Vegne,  idet  han  nemlig  mente,  at  de 
skulde  brændes.  Senere  erfarede  jeg  dog,  at  Manden  talte  af  Uvidenhed.  Det  blev  mig  for¬ 
talt,  at  der  fornylig  var  tiltænkt  hele  Huset  en  lille  Forbedring,  idet  Ejeren  mente,  at  det 
kunde  være  passende  at  sætte  en  hel  ny  Etage  op  paa  det.  Man  tænke  sig  Resultatet.  Til 
Ære  for  Horsens  By  blev  dette  dog  forhindret1.  Som  Kuriosum  kan  meddeles,  at  man  viste 
mig  et  lille  Oliemaleri  forestillende  en  Herre  i  Dragt  fra  atten  Hundrede  og  tredive  eller 
deromkring.  Denne  Herre  blev  med  megen  Selvfølelse  præsenteret  mig  som  den,  der  op¬ 
rindelig  havde  ladet  Huset  bygge! 

Disse  her  omtalte  Bygninger  ere  de  mest  fremtrædende,  men  rundt  om  i  Byen  kan  man 
godt  finde  mange  gode  Ting,  der  vidner  om  en  smuk  kunstindustriel  Sands  i  svundne 
Tider.  Jeg  kan  for  Exempel  henvise  til  den  smukke  Indgangsdør  paa  Nørregade,  jeg  her  har 
afbildet  (Fig.  17).  Men  sikkert  findes  der  adskilligt,  man  ved  et  kortere  Besøg  ikke  opdager. 
Hvad  jeg  har  tegnet,  er  kun,  hvad  der  strax  er  sprunget  mig  i  Øjnene.  Heller  ikke  er  det 
Søndergade  alene,  der  præsenterer  sig  paa  en  saa  værdig  Maade.  Ogsaa  den  parallelt  løbende 
Nørregade  byder  paa  et  stateligt  Ydre  og  interessante  Enkeltheder. 

Foruden  det  Fysiognomi,  Byen  fremviser  gjennem  disse  anselige  Gader  og  Boliger,  har 
den  et  andet,  paa  sin  Vis  lige  saa  karakteristisk.  Det  er  det,  den  fremviser  ud  mod  den  brede 
Aa,  der  parallelt  med  Søndergade  løber  igjennem  Byen.  Her  er  stille  og  roligt.  Bindings¬ 
værksbagsiderne  af  de  store  Kjøbmandsgaarde,  der  have  deres  Facader  mod  Hovedgaden, 
vende  herud  imod,  hældende  ud  over  Aaen  og  afbrudt  med  mellemliggende  Haver.  Smaa- 
folkshusene  med  runde  Linde  foran  paradere  ogsaa  her  langs  det  brede  Vandløb,  der  lidt 
efter  lidt  opfyldes  af  Baade  og  Smaafartøjer  for  tilsidst  at  gaa  over  i  Havnen  og  Fjorden.  Jeg 
kom  derud  ved  Aftentid ;  der  var  en  egen  Ro  og  Stilhed  over  det  hele,  og  jeg  greb  mig  i  at 
komme  til  at  tænke  paa  en  lignende  gammel  Kanal  i  Brugge  i  Belgien.  Skjønt  i  og  for  sig 
meget  forskjellige,  var  der  dog  et  vist  fælles  Præg  af  Uberørthed  og  Hvilen  hen  i  gamle 
Minder. 

<•  Horsens  fortjener  Tak  herfor;  saa  hensynsfuldt  gaar  man  ikke  tilværks  alle  Steder.  Hvor  er  det  ikke  harme¬ 
ligt  at  se  den  i  de  sidste  Maaneder  i  Harsdorffs  herlige  Løveapotek  heri  Byen  ud  imod  Vi  mm  elskaftet  indrettede 
nymodens  Butik.  Red. 

STILISEREDE  BLOMSTER  TIL  LUCASKIRKENS 

DEKORATION. 

af  V.  KOCH. 

Det  lader  sig  maaske  sige  om  al  Kunst,  at  den  for  at  have  nogen  Værdi  maa  være  stil¬ 
fuld,  men  Fordringen  rejser  sig  i  al  Fald  med  afgjørende  Sikkerhed  overfor  de  dekora¬ 
tive  Kunstarter.  Hvad  Stil  vil  sige,  er  det  nu  ikke  saa  let  at  blive  klar  over;  der  er  jo  mang¬ 
foldige  Maader  at  stilisere  paa,  lige  fra  den  Stil,  som  kun  er  et  Udtryk  for  den  personlige 
Ejendommelighed  (Le  style  c’est  l’homme),  til  den,  som  bunder  i  en  hel  Tidsalders  eller  et 
Folks  Synsmaade  og  Levesæt.  Det  Stilfulde  kan  være  Resultatet  af  en  bevidst  Bestræbelse, 
eller  det  kan  fremkomme  som  et  umiddelbart  Udslag  af  den  Produceiendes  sæiegne  Evner 
og  Begrændsning;  det  kan  gaa  Naturen  tæt  paa  Livet,  eller  det  kan  fjærne  sig  uendelig  langt 
fra  den,  ligesom  det  kan  være  tæt  eller  løseligt  knyttet  til  den  Teknik,  som  betinges  af  et 
særegent  Stof.  Det  Stilfulde  kan  ligge  i  Larvesammenstilling  eller  Form  eller  i  begge  Dele; 


Fig.  22 — 24.  Stiliserede  Blomster  til  Lucaskirken  (V.  Koch). 


STILISEREDE  BLOMSTER  TIL  LUCASKIRKEN. 


det  kan  fremtræde  saa  udpræget,  at  man  saa  at  sige  kan  pege  paa 
det,  eller  dølge  sig,  saa  at  man  næppe  ved,  hvori  Stiliseringen  bestaar. 

Jeg  skal  da  ikke  forsøge  at  give  en  udtømmende  Definition  af 
Ordet  Stil,  men  kun  pege  paa  en  enkelt  Bestemmelse,  som  jeg  tror 
ikke  lader  sig  skille  fra  stiliserende  Kunst,  nemlig:  regelbunden  Af¬ 
vigelse  fra  Naturen.  Afvigelsen  kan  bestaa  i  Udeladelse  af  visse  af 
det  fra  Naturen  hentede  Forbilledes  Træk  eller  i  en  Ændring  af 

o 

disse.  En  direkte,  naturalistisk  Efterligning  af  Naturgjenstande 

—  Planter,  Dyr  o.  s.  v.  —  er 
derimod  stilløs.  Vi  kjende  alle 
disse,  til  Kakkelovnsskærme, 
Sofapuder  o.  lign.  bestemte  Da- 
mearbejder  med  Gjengivelse  af 
Blomster  og  Fugle,  som  findes 
i  de  fleste  Hjem;  man  kan  be¬ 
undre  den  Omhu  og  Dygtig¬ 
hed,  som  undertiden  er  anvendt 
paa  at  kopiere  Naturen  saa  nøje 


som  muligt,  men  man  er  ikke 
i  Tvivl  om,  at  de  ere  ganske 
blottede  for  Stil.  De  ere  et  De¬ 
kadencens  Tegn,  Frembringel¬ 
ser  af  en  vildfarende  Kunstindu¬ 
stri.  Men,  er  det  saaledes  galt 
at  kopiere  Naturen,  da  er  det 
ikke  mindre  farligt  at  lade  den 
uænset.  Den  indtil  Trivialitet 
ofte  gjentagne  Sætning,  at  Kun¬ 
sten  kun  kan  forynges  og  fornys  ved  Studiet  af  Naturen,  har  i  lang 
Tid  været  Løsenet  for  Maler-  og  Billedhuggerkunst;  men  ogsaa  den 
dekorative  Kunst  har  altid  i  sine  frugtbare  Perioder  hentet  sin  Livs¬ 
kraft  ved  at  gaa  i  Skole  hos  Naturen.  Og  dog  var  der  en  Tid  —  den 
ligger  ikke  længere  tilbage,  end  at  de  fleste  af  os  have  kjendt  den  — 
da  man  var  saa  ivrig  for  at  lære  Antikens,  Middelalderens  og  Re¬ 
næssancens  Formsprog,  at  man  rent  glemte  at  øse  af  den  Kilde,  som 
springer  lige  for  vor  Dør.  Skulde  man  dengang  —  og  for  hvor 
mange  gjælder  det  ikke  endnu?  —  tegne  et  Ornament,  var  der  faa 

Fig.  28—30.  Stiliserede  Blomster  til  Lucaskirken  (V.  Koch). 


eller  ingen,  der  fandt  paa  at  søge  Motiver  i  Mark,  Skov  eller  Have;  nej  man  stammede  paa 
de  fremmede  Sprog,  som  man  kun  ufuldkomment  havde  lært  og  forstaaet,  og  Resultatet 
blev  som  oftest  affektert,  flovt  eller  tørt.  Da  man  saa  begyndte  at  tale  paa  sit  eget  Maal  og 
synge  med  sin  egen  Tunge,  faldt  det  naturligvis  —  uvant  som  det  var  svært  til  at  be¬ 
gynde  med,  og  de  fleste  af  os,  der  give  sig  af  med  Dekoration,  ere  vel  ikke  komne  langt 
endnu;  men  vi  have  dog  i  al  Fald  faaet  Øjnene  op  for,  hvorhen  vi  skal  vende  os,  om  vi  skal 
haabe  at  vinde  nyt  Land  og  frembringe  noget  ud  over  mere  eller  mindre  flinke  Stiløvelser. 

Der  er  ingen  Tvivl  om,  at  det  i  første  Række  er  Japan,  der  har  været  Læremester  for  den 
nye  Retning,  som  arbejder  sig  frem  i  den  ornamentale  Kunst,  og  som  vor  lid  kan  nævne 
som  noget  virkelig  nyt.  Det  er  Japan,  der  har  vist  os,  at  Naturen  i  en  ganske  anderledes 
Udstrækning,  end  europæisk  Kunst  tidligere  har  anet,  lader  sig  omsætte  i  stilfuld  Dekora¬ 
tion.  Det  er  til  en  vis  Grad  en  ganske  ny  Maade  at  stilisere  paa,  som  dette  Lands  yndefulde 
Kunst  har  lært  os.  Fremmed  som  den  er  for  Symetri  og  Rhytme,  stiliserer  den  kun  i 
ringe  Grad  ved  at  omdanne,  men  saa  meget  mere  ved  at  udelade.  Naar  en  Japaner  tegner 
efter  Naturen,  udelader  han  alt,  hvad  der  ikke  er  nødvendigt  lor  at  udtrykke  det,  han  tilstræ¬ 
ber.  I  Naturstudiet,  forbundet  med  denne  sikkre  Begrændsning,  ligger  hans  Stil.  Han  har 
til  Fuldkommenhed  forstaaet,  at  den  største  dekorative  Virkning  frembringes,  ikke  ved  en 
minutiøs  nøjagtig  og  fuldkommen  udformet  Gjengivelse,  men  ved  et  sikkert  Greb  af  det 

Fig.  31  —  35.  Stiliserede  Blomster  til  Lucaskirkens  Dekoration  (V.  Koch). 

Væsentlige  og  Forbigaaelse  af  det,  man  ikke  har  Brug  for.  Han  op- 
naar  sin  Virkning  ligesaameget  ved  det,  han  udelader,  som  ved  det, 
han  tager  med.  Man  lægge  saaledes  Mærke  til,  at  han  ved  sine 
malede  Dyre-  og  Blomstertegninger  saa  godt  som  altid  kun  gjen- 


o-iver  Lokaltonerne, 
Slagskygger. 

Det  skal  nu  ikke 


kun 


sjældent  Skyggetoner  og  vistnok  aldrig 


nægtes , 


muligt  for  os  at  naa  dens 


Energi 


TIM. 

Fig.  36.  Stiliseret  Blomst 
(V.  Koch). 


at  Japans  Kunst  —  selv  om  det  var 
og  elegante  Sikkerhed  —  trods 
alle  sine  Fortrin  ikke  egner  sig  ret  for  Europa ;  den  er  og  bliver 
asiatisk.  Derimod  har  den  vist  sig  i  Stand  til  i  fortrinlig  Grad  at 
kunne  befrugte  Europas  udpinte  Jordbund;  dette  har  især  vist  sig  1 
England.  Den  mærkelige  Friskhed,  der  er  over  den  nyere  engelske 
Kunstindustri,  højt  hævet  som  den  for  Øjeblikket  er  over  alle  andre 
Nationers,  lader  sig  —  uden  at  der  her  er  Tale  om  nogen  direkte 
Efterligning  —  for  en  ikke  ringe  Del  føre  tilbage  til  Japans  Paavirk- 
ning.  Særlig  gjælder  dette  overfor  den  Maade,  hvorpaa  man  her 
anvender  Planteformer.  Blomster  og  Planter  studeres  paa  det  om¬ 
hyggeligste  af  de  mange  betydelige  engelske  Dekorationstegnere  og 
benyttes  med  japansk  Frihed  ofte  med  en  Tilsætning  af  middel¬ 
alderlig  Stilstrænghed.  Resultatet  er  en  ren  stilfuld  Ynde  af  en  egen, 
højst  indtagende  Art.  Retningens  Achilleshæl  er,  at  den,  foi  vidt 
dreven  som  den  ikke  sjældent  bliver,  opløser  sig  i  lutter  Elegance. 
Djærvhed  hører  i  det  hele  ikke  til  dens  Egenmærker.  Det  bekjendte 
Tidsskrift  »  The  Studio«  giver,  ligesom  det  var  Tilfældet  med  Wal- 
ter-Crane-Udstillingen  (s.  forr.  Aarg.  S.  98),  fortræffelige  Exempler 
paa  denne  moderne  engelske  Ornamentstil. 

At  ogsaa  meget  af  det  bedste,  som  i  nyere  Tid  er  fremkommen 
herhjemme  af  Kunstindustri  og  Dekoration,  er  noget  i  Familie  med 
Japan,  er  der  vist  ingen  Tvivl  om;  her  kan  saaledes  nævnes  den 
kgl.  Porcellainsfabriks  bekjendte  Arbejder.  Ingen  af  de  Yngre  hai 
vist  helt  kunnet  unddrage  sig  Paavirkning  af  dette  friske  Pust  fra 
det  yderste  Østen.  - —  Japans  Kunst  har  i  hveit  Fald  været  medvir¬ 


kende  til  at  befrie  os  fra  den  Mare,  som  i  mange  Aar  har  tynget  os:  Stilkorrektheden  med  sin 
akademiske  Fordring  paa  en  stræng  Fastholden  ved  de  historiske  Stilformer. 

Ovenstaaende  maa  tjene  som  Indledning  til  Fremlæggelsen  al  hosstaaende  Tegningel 
efter  Blomstermotiver.  De  ere  udførte  af  Meddeleren  som  Dekoration  til  et  Panel  1  Lucas- 
kirken,  der  er  under  Opførelse  paa  Frederiksberg.  De  skulle  males  med  Lazurfarver  paa 
Grantræ;  Blomsterne  skulle  staa  i  Træets  lyse  Farve,  tildels  med  lette  Lazurtoner,  Bladene 
blive  enstonig  grønne,  Bunden  blaa.  Panelet  er  iøvrigt  let  bejtset.  De  to  størie  Fyldinger 
med  Iris  og  Lilier  ere  bestemte  til  Pulpiturbrøstningen,  den  med  Rosei  og  Krokus  til  1  ræ- 
dikestolen. 

SUPPLEMENT  TIL  SKRIFTET  OM  VOR  FRELSERS 
KIRKE  PAA  KRISTIANSHAVN. 

af  P.  KØBKE. 


Fig.  37- 

Tegning  af  Nicodemus  Tessin  til  Alteret  i  Vor  Frelsers  Kirke. 


Samtidig  med,  at  det  af 
Kjøbenhavns  Kommune 
foranstaltede  Skrift:  Vor  Frel¬ 
sers  Kirke  i  Kjøbenhavn1  ud¬ 
kom,  i  Foraaret  1896,  paabe- 
gyndtes  den  grundige  Istand¬ 
sættelse  af  Kirkens  Taarn  og 
dens  sneglevundne  Spir.  Det 
sidstnævnte  interessante  og 
ejendommelige  Minde  om  vor 
Bygningskunst  i  forrige  Aar- 
hundrede  har  herved  faaet  sin 
gamle  Glans  tilbage.  Paa  et 
temmelig  sent  Stadium  af 
Istandsættelsen  lykkedes  det 
nemlig  ved  private  Bidrag  — 
særlig  fra  Stadens  »Forskøn¬ 
nelsesforening«  —  at  tilveje¬ 
bringe  det  Beløb,  der  udkræ¬ 
vedes  til  at  fornye  den  oprin¬ 
delige,  stærkt  straalende  For¬ 
gyldning  af  Spiret,  dets  Tinde¬ 
statue,  Kugle,  Trappens  Ræk¬ 
værk,  Blindingsrammerne  osv. 
Paa  Jordkuglen  er,  hvad  der 
nedenfra  vanskeligt  kan  ses, 
Ækvator,  Vendekredsene  og 
Ekliptika  angivne  efter  de 
fundne  Spor. 

I  den  allersidste  Tid  er  der 
fremkommet  endnu  et  litte¬ 


rært  Moment  til  Kirkens  Bygningshistorie.  Det  ovennævnte  Skrift  bragte  Meddelelse  om  et 
Fund  i  Sveriges  Rigsarkiv  af  Breve  fra  den  berømte  svenske  Arkitekt  Nicodemus  Tessin  den 
yngre,  Stockholms  Slots  Bygmester  —  Breve,  som  godtgjorde,  at  han  har  udført  en  Model 
til  Vor  Frelsers  Kirkes  Alter  og  fremdeles  nedsendt  den  med  sine  Raad  om  Udførelsen  til 
Kong  Kristian  V.  Nu  har  Brevenes  Finder,  Professor  Karl  Warburg  i  Goteborg,  med  yder¬ 
ligere  Velvilje  meddelt,  at  to  af  Tessin  udkastede  Tegninger  til  Marmoralteret  opbevares  samme 
Steds  som  Brevene,  og  har  endog  ladet  de  to  Tegninger  fotografere  til  Gjengivelse  her  (Fig. 


37  og  3 


8). 


Af  disse  Tegninger  fremgaar  det,  at  Tessins  Bygningsmodel  er  bleven  fulgt  med  stor 
Nøjagtighed,  skjønt  Alterets  Opførelse  skete  uden  hans  Medvirkning  og  strakte  sig  over  saa 
langt  et  Tidsrum.  Den  i  Skriftet  om  Kirken  —  iøvrigt  med  megen  Tvivl  —  fremsatte  Gis- 
'■  Texten  af  O.  Nielsen  og  P.  Købke,  Tegningerne  af  Magdahl  Nielsen  og  Thorvald  Jørgensen. 

Fig.  38.  Tegning  af  Nicodemus  Tessin  til  Alteret  i  Vor  Frelsers  Kirke. 

ning,  at  den  arkitektoniske  Ordning  kunde  være  noget  paavirket  af  Igilatius-Alteret  1  Roms 
Jesuiterkirke,  kan  altsaa  ikke  fastholdes,  da  man  vel  næppe  kan  antage,  at  selve  Tessin 


MINDRE  MEDDELELSER. 


o  •> 

3  3 

—  paa  sin  sidste  Italiensrejse  hen  i  1680’erne  —  har  set  dette  Alters  Bygning  vidt  fremmet 
og  havt  det  i  Tanke  ved  sit  Udkast. 

Modellen  er  fulgt  endog  i  saadanne  Ting  som  Alterbordet  og  Alterets  Rækværk.  De  Ro¬ 
setter  og  Konsolled,  som  nu  findes  paa  Bjælkeværket  foroven,  have  sikkert  været  tilføjede 
paa  den  fint  udførte  (»zart  geschnittene«)  Model.  Endog  den  mægtige,  af  Engle  baarne  dan¬ 
ske  Kongekrone,  som  Enevælden  vovede  at  sætte  over  Jehovas  Navn  i  Skyerne  paa  Alteret, 
har  man  jo  under  dettes  Opbygning  længe  fastholdt;  Bevis  herfor  afgiver  den  udførlige 
Korrespondance  fra  Alterets  Opførelsestid  (F.  R.  Friis:  Bidrag  til  dansk  Kunsthistorie,  S.  43 
o.  følg.;  »die  fugel,  so  die  Crone  halten«,  kaldes  Englene  i  et  af  Tessins  Breve,  hvis  Afskrif¬ 
ten  er  rigtig).  Men  man  opgav  at  udføre  Kronen,  før  Alteret  stod  færdigt. 

Foreningen  til  Kjøbenhavns  Forskjonnelse  holdt  Ge¬ 
neralforsamling  den  29.  Januar,  Medlemsantallet  var 
298,  og  af  Indtægten  i  1896,  i  Alt  2166  Kr.,  var  der 
ydet  2000  Kr.  som  Bidrag  til  Forgyldning  af  Vor  Frel¬ 
sers  Kirkes  Spir.  Man  havde  væsentlig  beskjæftiget  sig 
med  Snevringen  paa  Kjøbmagergade  mellem  Regen¬ 
sen  og  Rundetaarn.  Arkitekt  M.  Borch  havde  udarbej¬ 
det  et  Projekt  til  en  Buegang  gjennem  Regensens 
nuværende  Stueetage,  et  Projekt,  som  man  vilde  søge 
at  faa  de  forskjellige  Avtoriteter  til  at  interessere  sig  for. 

I  Kjøbenhavns  Borgerrepræsentations  Møde  den  8. 
Februar  forelaa  til  Forhandling  et  af  Hojesteretsasses- 
sor  P.  Koch  og  Cand.  jur.  Gustav  Philipsen  stillet  For¬ 
slag  om  Oprettelsen  en  Fond  til  kunstneriske  For- 
maals  Fremme  i  Kjøbenhavns  Kommune.  Efter  et 
livligt  og  interessant  Ordskifte  henvistes  Sagen  til  et 
Fællesudvalg  paa  otte  Medlemmer,  hvoraf  Borger¬ 
repræsentationen  skulde  vælge  de  fem  og  Magistraten 
de  tre.  Blot  nu  Sagen  maatte  blive  til  Noget. 

Paa  Industriforeningens  Marts-Forevisning  ifjor  var 
der  udstillet  en  Del  Sportspræmier  (s.  forr.  Aarg.  S. 
86  flg.).  De  stod  ikke  Maal  for  blot  de  tarveligste 
Kunstfordringer,  og  at  det  er  saaledes  over  hele  Linien, 
kan  nu  konstateres  efter  den  samme  Forenings  Fe¬ 
bruar-Forevisning  i  Aar.  Ved  denne  har  Industrifore¬ 
ningen  paa  en  paaskjonnelsesværdig  Maade  interesseret 
alle  vore  Sportsforeninger  for  at  udstille  deres  samt¬ 
lige  Præmier,  saaledes  at  Forevisningen  omfattede  ikke 
mindre  end  534  Præmier,  foruden  Medaljer,  Diplomer 
o.  s.  v.  En  fuldstændig  Fortegnelse  findes  i  Industri¬ 
foreningens  Tidsskrift  for  den  19.  Februar.  Hvad  der 
saaledes  var  samlet,  dannede  en  sorgelig,  men  nyttig 
Udstilling,  nyttig,  forsaavidt  en  Misere  først  maa  lejen¬ 
des,  for  der  kan  være  Tale  om  at  faa  raadet  Bod  paa 
den.  Det  er  en  beklagelig  Sandhed,  at  Kunsten  kun 
har  meget  lidt  at  gjore  med  Nutidens  danske  Sports¬ 
præmier,  og  det  er  dette  Forhold,  der  bor  forandres.  Af 
Revue  des  arts  décoratifs’  September-Hefte  for  ifjor  kan 
det  ses,  med  hvilken  Omhu  det  franske  Landbrugs¬ 


ministerium  forbereder  de  Præmier,  det  hvert  Aar  ud¬ 
deler  til  franske  Landmænd.  De  bedste  franske  Kunst¬ 
nere  ere  her  medvirkende,  og  disse  i  omtrent  tyve  Aar 
uddelte  Præmier  have  haft  Indflydelse  paa  den  franske 
Guldsmedekunst.  Der  er  ingen  Tvivl  om,  at  Forholdet 
kunde  blive  et  lignende  her  i  Landet.  Den  samlede 
Værdi  af  de  aarlige  Sportspræmier  er  stor  nok  dertil. 
Og  skulde  det  f.  Ex.  ikke  kunne  gjennemføres,  at  For¬ 
eningen  til  den  ædle  Hesteavls  Fremme ,  den  Forening, 
der  staar  som  den  første  og  storste,  hvert  Aar  lod  en 
bestemt  Kunstner  og  en  bestemt  Guldsmed  arbejde 
sammen,  saaledes  at  hvert  Aars  samlede  Præmier  fik 
sin  særlige  kunstneriske  og  tekniske  Karakter.  Der 
opnaaedes  herved  en  god  Kappestrid  fra  Aar  til  Aar, 
vort  Guldsmederis  kunstneriske  Niveau  vilde  blive 
hævet,  og  dette  vilde  sikkert  kunne  naaes,  uden  at  For¬ 
eningen  kom  til  at  give  en  Øre  mere  ud  end  nu.  — 
Forevisningen  vil  blive  nærmere  omtalt  i  en  senere 
Artikel. 

Fagskolen  for  Boghaandværk  har  udsendt  sin  fjerde 
Aarsberetning  (for  1896).  Det  er  glædeligt  af  den  at 
se,  hvorledes  Interessen  for  Skolen  stadig  tiltager. 
Elevantallet  er  voxet  til  70  (Aaret  for  63),  og  ikke 
mindre  end  1 1  af  Skolens  Elever  aflagde  Svendeprøve 
(6  Sættere,  3  Trykkere,  2  Bogbindere)  med  godt  Resul¬ 
tat.  Aaret  bragte  Skolen  dens  første  kvindelige  Elev, 
en  Bogbindersvend.  Det  er  af  ikke  ringe  Betydning 
baade  for  Skolen  i  og  for  sig  og  som  efterlignelsesvær- 
digt  Exempel,  at  Kjøbenhavns  Bogbindermestere  have 
tilladt  deres  Lærlinge  at  give  Møde  paa  Skolen  allerede 
Kl.  6  Aften  istedenfor  Kl.  7.  Skolens  Indtægter  i  1896 
have  været  5978  Kr.  96  Øre,  hvoraf  3000  Kr.  var  Bidrag 
fra  Staten,  1993  Kr.  Bidrag  fra  anden  Side,  og  918  Kr. 
Skolepenge.  Den  nyttige  Skole  fortjener  al  den  Støtte, 
den  kan  faa. 

Af  F.  R.  Friis’  fortjenstfulde  »Bidrag  til  dansk  Kunst¬ 
historie«  er  der  udkommet  et  nyt  (tredje)  Hefte,  der 
afslutter  en  Artikel  om  Nvkjøbing  Slot  og  paabegyn¬ 
der  en  anden  om  Kronborg  Slot.  Forfatteren  giver  i 

dette  Hefte  to  Rettelser  til  Artikler  i  nærværende  Tids¬ 
skrift.  S.  155  gjor  han  vistnok  med  Rette  opmærksom 
paa,  at  F.  S.  paa  en  Del  af  den  hamburgske  Guldsmed 
Jakob  Mores’  Arbejder  ikke  som  af  Direktør  Bernh. 
Olsen  antaget  (s.  forr.  Aarg.  S.  69,  71  og  73)  betyder 
Fridericus  Secundus,  men  snarere  Frederik  og  Sophie 
(jfr.  Tidsskr.  f.  Kunstind.  1889,  S.  19).  Og  S.  165  be- 
skjæftiger  han  sig  med  Professor  V.  Kleins  Omtale  af 
Kronborgs  Kirkegavl  (s.  forr.  Aarg.  S.  7  og  49).  Pro¬ 
fessor  Klein  mener,  skjondt  med  Tvivl,  at  den  er  op¬ 
ført  c.  1580,  Forfatteren  viser,  at  Gavlen  er  gjenopført 
og  forandret  i  •Kristian  IV’s  Tid. 

Arkitekt  Chr.  V.  Nielsen,  der  i  1895  udgav  »Albrecht 
Durer  og  hans  Forhold  til  Perspektiven«,  har  sidst  i 
forrige  Aar  udgivet  »Filippo  Brunnellesco  og  Grund¬ 
læggelsen  af  Teorien  for  Perspektiven«.  Forf.  siger 
i  Forordet,  at  han  nu  er  kommen  paa  det  Rene  med, 
at  »mange  andre  store  Kunstnere«  staa  paa  Hojde  med 
eller  overgaa  Albrecht  Diirer  i  Kjendskab  til  Perspek¬ 
tiven,  og  den  af  ham  nu  lagte  Plan  for,  hvad  han  vil 
udgive  om  Kunstnernes  Forhold  til  Perspektiven,  om¬ 
fatter:  I.  Filippo  Brunellesco  og  Grundlæggelsen  af 
Teorien  for  Perspektiven;  II.  Leonardo  da  Vind  og 
Rafael  og  samtidige  Kunstneres  Anvendelse  af  Per¬ 
spektiven;  III.  Albrecht  Durer  og  hans  Forhold  til 
Perspektiven ;  IV.  Den  venetianske  Skole  og  den  senere 
Kunsts  Forhold  til  Perspektiven;  V.  Nicolas  Poussin 
og  den  franske  Skoles  Forhold  til  Perspektiven. 

1  januar  har  Kunstindustrimuseet  i  Kristiania  i  Byens 
Kunstforening  udstillet  sin  betydelige,  af  ikke  mindre 
end  296  Numre  bestaaende  Plakatsamling,  der  bl.  A. 
tæller  26  Plakater  af  »le  roi  d’affiches«  Jules  Chéret. 
Direktør  H.  Grosch  havde  udarbejdet  en  udførlig  Ka¬ 
talog  over  Udstillingen  og  indledede  den  med  et  orien¬ 
terende  Forord.  Fra  Danmark  fandtes  kun  tre  Plakater, 
alle  af  Paul  Fischer. 

Kristiania  Kunstindustrimuseum  begynder  sin  Aars- 
beretning  for  1896  med  en  Klage  over  Utilstrækkelig¬ 
heden  af  de  Lokaler,  der  staa  til  dets  Raadighed.  By¬ 
ens  Kommunalbestyrelse  har  bifaldet  Planen  til  en  Fæl- 
lesbvgning  for  Kunst-  og  Haandværkerskolen  samt 
Museet,  og  en  Konkurrence  om  de  fornødne  Tegnin¬ 
ger  har  været  udskreven.  Men  derved  er  det  blevet,  og 
Museet  er  ved  at  fortvivle.  Men  ellers  har  1896  været 
et  gunstigt  Aar.  Til  Indkjøb  ved  den  Simonsenske 
Avktion  i  Kjøbenlravn  (s.  forr.  Aarg.  S.  33)  raadede 
det  over  en  Gave  paa  7500  Kr.  fra  Kristiania  Brænde¬ 
vinssamlag  og  et  af  Stortinget  tilstaaet  rentefrit  Laan 
paa  indtil  7000  Kr.,  hvoraf  4000  Kr.  brugtes.  Museet 
er  desuden  glad  over  at  have  erhvervet  forskj  ellige 
Siddemøbler  fra  det  18de  Aarhundredes  anden  Halvdel, 
blandt  hvilke  fremhæves  en  forgyldt,  særlig  smuk 
Lænestol  fra  Ludvig  XVI’s  Tid.  Museets  Virksomhed 
til  Husflidens  Forædling  og  Fremme  i  kunstnerisk 


Retning  har  i  Aarets  Løb  lagt  stærkt  Beslag  paa  det. 
Thelemarkens  Kunstindustriskole  er  saaledes  bleven 
helt  omorganiseret.  Som  et  nyt  Fag  er  »Rosemaling« 
blevet  optaget,  d.  v.  s.  den  gamle  nationale  Rosema¬ 
lingskunst,  efter  gamle  Forbilleder  i  Museet.  Ogsaa 
nye  Vævekursus  ere  bievne  oprettede.  Museets  sam¬ 
lede  Indtægt  var  52,720  Kr.,  hvoraf  26,200  Kr.  var 
Statsbidrag  og  19,500  Kr.  kommunale  Bidrag. 

Meddelanden  från  svenska  Slojdfbreningen ,  År  1S96 
indeholder  Stokholms  Slot  i  Vasatiden  af  G.  Upmark ; 
Kulturhistoriske  Skitser  fra  ældre  Tider  af  E.  Jacohsson ; 
Om  Mynster-  og  Model-Beskvttelse  af  Nils  Rahm ;  Om 
japansk  Lakeringskunst  af  Victor  Adler ;  Nogle  biogra 
fiske  Oplysninger  om  Familien  de  la  Vallée  af  E.  J. ; 
Dansk  Kunstindustri  paa  Malnrøudstillingen  (s.  forr. 
Aarg.  S.  209)  af  E.  G.  Folcker,  en  Række  mindre  Med¬ 
delelser  og  en  Udsigt  over  Slojdforeningens  Virksom¬ 
hed  1  Aarets  Løb.  —  Det  med  Aarsskriftet  følgende 
Hefte  Monster  for  Kunstindustri  och  Slojd  indeholder 
sex  Blade,  der  alle  give  Afbildninger  af  Møbler  m.  m. 
i  Empirestil.  PI.  6  viser  den  saakaldte  røde  Salon  i 
Rosendals  Slot  endnu  ganske  som  den  var,  da  Karl 
XIV  Johan  beboede  den. 

Det  er  interessant  af  Professor  E.  Jacobssons  oven¬ 
nævnte  »Kulturhistoriska  bilder  från  aldre  tider«  at  se, 
at  Haandværkerudviklingen  i  Sverige  har  været  ganske 
som  i  Danmark.  Det  var  en  overvejende  Mængde 
Tyskere,  der  førte  an.  Da  Bygmester  Sven  Bengtson 
dør  i  1697,  indstiller  Hof-Arkitekten  N.  Tessin  Tyskeren 
Conrad  Buchegger  til  hans  Efterfølger;  han  var  en 
habil  Mand,  der  stadigt  havde  »en  Mængde  tyske  Me- 
stergeseller,  hvorved  de  svenske  kunde  lære  saa  meget 
des  mere.«  1664  indgiver  en  t\rsk  Stenhugger  J.  W. 
Stamrn  en  mærkelig  Regning  for  at  have  restavreret 
en  Del  Marmor-  og  Alabast-Figurer,  en  af  Posterne 
lyder  paa  »etliche  Naasen,  so  abgeschlagen  waren, 
wieder  angeleimet  und  zurech  gemacht.«  —  I  en  Be¬ 
faling  af  1695  udtaler  Karl  XI  sig  skarpt  imod  det  Mis¬ 
brug,  at  Murmestrene  ikke  selv  arbejde.  Det  paalæg¬ 
ges  Hof-Arkitekt  Nicodemus  Tessin  at  skride  ind  her¬ 
imod.  Mesterne  skulle  arbejde,  »paa  det  Gesellerne 
derved  kunne  faa  Lejlighed  til  at  se  og  lære  Noget  og 
Mesterne  kunne  afholdes  fra  at  paatage  sig  andet  Ar¬ 
bejde,  end  de  kunne  bestride«. 

I  Kunstchronik  for  den  17.  December  f.  A.  findes  en 
i  hoj  Grad  anerkjendende  Anmeldelse  af  den  i  1894  ud¬ 
komne  Bog  af  Julius  Lange  »Thorwaldsen’s  Darstellung 
des  Menschen.  Ins  Deutsch  ubertragen  von  Mathilde 
Mann.«  Oversættelsen  betegnes  som  umulig,  men 
desuagtet  ender  Anmeldelses  saaledes:  »Der  Verfasser 
aber  darf  es  sich  zum  Lobe  anrechnen,  dass  die  Uber- 
setzung  nicht  im  Stande  ist  dem  Leser  die  Freude  an 
dem  schonen  und  bedeutenden  Buche  zu  verderben« 

i.  Jens  Lauresen, 
Brygger. 


2.  Laurens  Jensen 
Guldsmed. 


3.  Lasse  Lauersen, 
Smed. 


Mester  Simon, 
Barber. 


DANSKE  HAANDVÆRKERLAVS  SEGL. 


af  C.  NYROP. 


Da  det  kom  i  Brug  at  sætte  Segl  under  Dokumenter,  var  Meget  forskjelligt  fra  nu.  Skrive¬ 
kunsten  var  en  sjælden  Kunst,  og  Beseglingen  betød  derfor  langt  Mere,  end  senere 
Tider  have  villet  se  i  denne  Akt.  At  sætte  Segl  under  et  Dokument  var  det  samme  som  at 
underskrive  det.  Datidens  Dokumenter  fik  ingen  anden  Underskrift.  Men  derfor  passede 
man  ogsaa  svært  paa,  at  Signeterne  ikke  bleve  misbrugte.  I  den  Stadsret,  som  Roskildebispen 
Jakob  Erlandsen  1254  gav  Kjøbenhavn,  hedder  det,  at,  naar  Stadens  Segl  skal  sættes  under 
et  Brev,  skal  dette  først  undersøges  af  to  Kanniker  og  andre  Borgere,  »der  have  svoret  tro¬ 
fast  at  vogte  Seglet«.  Og  der  er  Meddelelser  om,  at  Afdødes  Signeter  enten  ere  givne  dem 
med  i  Graven  eller  strax  ere  bievne  ødelagte,  ligesom  om  at  et  bortkommet  Signet  offentlig 
er  blevet  erklæret  dødt  og  magtesløst.  Beseglingen  var  en  betydningsfuld  Akt. 

Selvfølgelig  maatte  da  ogsaa  Lavenes  Dokumenter  besegies.  Vore  Konger  førte  Segl  alle¬ 
rede  i  det  nte  Aarhundrede,  Biskoperne  i  det  12te.  De  Adelige  fulgte  efter  strax  i  det  13de, 
og  Byerne  vare  lige  saa  tidligt  med.  Som  ovenfor  nævnt  havde  Kjøbenhavn  Segl  1254.  Der 
er  ogsaa  Gildesegl  fra  det  13de  Aarhundrede.  Men  Lavene,  der  kom  efter  Gilderne,  synes 
at  have  staaet  noget  tilbage.  Endnu  1518,  oplyses  det  i  en  Retssag,  havde  det  anselige  Lav  i 
Llensborg,  der  omfattede  Byens  Guldsmede,  Snedkere,  Malere  og  Glarmestere,  ikke  noget 
Segl,  og  1532  gaas  der  i  Odense  Smedelav  ud  fra,  at  ikke  alle  Lavsbrødre  førte  Segl:  »alle 
vi  Gildebrødre,  som  ikke  have  Segl,  bede,  at  I  besegle,  som  Segl  have«. 

Det  maa  med  Lorundring  fremhæves,  at  det  her  bl.  A.  er  Guldsmede  og  Smede,  der  staa 
uden  Segl.  Ti  var  der  Nogen,  der  kunde  have  Segl,  da  var  det  dem.  Signeterne  gravere¬ 
des  saavel  i  Sølv  som  i  Kobber,  Messing  eller  Jern,  og  sikkert  er  det,  at  Guldsmedene,  der  fra 
gammel  Tid  stod  Møntmesterne  nær,  lavede  Signeter.  1 506  fik  Bjorn  Guldsmed  i  Odense 
21  Sk.  2  Hv.  for  et  Signet,  som  han  gjorde  til  Dronning  Kirstine,  og  1580  opføres  i  Rente- 
mesterregnskaberne  Betaling  til  Hans  Guldsmed  i  Kjøbenhavn;  han  havde  »udstukket«  tre 
Segl.  Det  ser  derfor  mærkeligt  ud,  at  de  nævnte  to  Lav  ogsaa  i  Kjøbenhavn  synes  at  staa 
uden  Segl  endnu  i  1525. 

I  det  nævnte  Aar  sendte  fjorten  kjøbenhavnske  Lav  et  Andragende  til  Byens  Borgemestere 
og  Raad.  Det  var  Kjøbmændene,  Kræmmerne,  Bryggerne,  Guldsmedene,  Bagerne,  Smedene, 
Skomagerne,  Skræderne,  Remsniderne,  Slagterne,  Bartskjærerne,  Bundtmagerne,  Vognmæn- 
dene  og  Dragerne.  Der  skulde  herefter  i  fjorten  Seglremme  —  saaledes  var  Beseglingsmaa- 
den  den  Gang  —  hænge  fjorten  Lavssegl  i  Vox  under  Dokumentet.  Men  der  er  kun  tolv 
Segl,  Vognmændenes  og  Dragernes  Remme  ere  tomme,  og  sex  af  Seglene  ere  ikke  Lavssegl. 

For  Kjøbmændenes  og  Kræmmernes  Lav  ligesom  for  Bryggernes,  Guldsmedenes,  Smedenes 
oa  Bartskjærernes  Lav  forsegle  en  af  disse  Lavs  Oldermænd  med  deres  personlige  Segl  Den 
Gisning  kan  maaske  nu  opstilles,  at  vi  her  staa  ved  en  Skik  hos  Kjøbenhavns  Handelslav, 
Byens  fornemste  Lav  —  kjøbenhavnske  Handelslavs  Segl  kjendes  nemlig  først  sent  og 
de  næst  fornemste  Lav  S  Bryggerne  og  Guldsmedene,  have  muligvis  villet  efterligne  denne 
fornemme  Skik.  Men  en  saadan  Antagelse  strander  paa,  at  der  ogsaa  for  Smedene  og  Bart- 


5.  Kbhvns  Rodemestere. 


6.  Odense  Kjøbmænd. 


7.  Svendborgs  Kjøbmænd. 


skiærerne  forsegles  med  Oldermandssegl,  og  det  endskjondt  Bartskjærerne  bevisligt  havde 
SeH-  i  deres  nedenfor  afbildede  Lavssegl  (Nr.  18)  staar  Aarstallet  1516.  Vi  vide  da  1  Virke- 
li  oh  eden  Intet  om,  hvorfor  vi  her  træffe  Oldermands-  og  ikke  Lavssegl,  og  maa  stadig  med 
Forundring  se  Guldsmede  og  Smede  uden  saadanne.  —  De  fire  Haandværker-Oldermænds 
Segl  ere  afbildede  i  Nr.  1 — 4;  1  tilhører  Brygger  Jens  Lauritsen,  2  Guldsmed  Laurits  Jen¬ 
sen,  3  Smedemester  Lasse  Lauersen  og  4  Bartskjærer  Mester  Simon.  I  Seglene  findes  Ejernes 
Navne  og  Bomærker. 

Under  Kjøbenhavns  Fuldmagt  for  en  af  Byens  Borgemestere  m.  Fl.  til  paa  Sjællandsfar 
Landsting  1542  at  hylde  Prins  Frederik,  den  senere  Kong  Frederik  II,  finde  vi  paany  Older¬ 


mandssegl  for  Kjøbenhavns  Bryggere,  Guldsmede  og  Smede.  Mester  Simon  foisegler  denne 
Gang  med  det  ovenfor  nævnte  Lavssegl.  Men  Guldsmedene  og  Smedene  saavelsom  Bryg¬ 
gerne  komme  først  med  paa  samme  Maade,  da  det  i  1584  gjælder  om  at  hylde  Prins  Kristian, 
den  senere  Kristian  IV,  ved  hvilken  Lejlighed  der  for  første  Gang  gjennemføres  en  Dobbelt¬ 
besegling,  hvad  der  udtrykkeligt  bor  bemærkes.  Lavsseglene  hænge  i  1584  stadigt  ved  Siden 

af  den  vedkommende  Oldermands  personlige  Segl. 

Hyldingsfuldmagterne  i  1584  synes,  næppe  uden  et  Tryk  fraoven,  1  det  Hele  at  have 
fremkaldt  en  livlig  Anskaffelse  af  Signeter,  og  herimellem  ogsaa  Lavssigneter.  Foruden  de 
1.  Se  herom  C.  Nyrops  »Om  Lavenes  indbyrdes  Rang«  (1880). 

kjøbenhavnske  Bryggere,  Guldsmede  og  Smede  møde  nu  Byens  Rodemestere,  der  forøvrigt 
alt  optræde  som  Korporation  i  1542,  med  Lavssegl,  Remsniderne  have  anskaffet  sig  et  nyt 
Lavssegl,  og  Væverne,  Snedkerne  og  Bødkerne,  der  her  for  første  Gang  træde  frem  som 
Lav,  møde  strax  med  Lavssegl.  —  Rodemesternes  Segl  ses  i  Nr.  5. 

Fordi  der  ingen  Handelslavssegl  findes  under  de  ovenfor  nævnte  kjøbenhavnske  Doku¬ 
menter  —  hverken  Kjøbmænd  eller  Kræmmere  repræsentere  som  saadanne  i  1584  —  maa 
det  dog  ikke  antages,  at  Handelslav  ikke  førte  Segl.  Nr.  6  viser  Odense  Kjøbmænds  Segl, 
saaledes  som  det  hænger  under  et  Dokument  fra  1496,  og  Svendborgs  Kjøbmandskompagnis 
Segl  med  Aarstallet  1608  ses  i  Nr.  7.  For  Kjøbenhavns  Vedkommende  kan  der  da  ogsaa 


11.  Den  hellige  Crispinus  og  den  hellige  Crispinianus. 

efterhaanden  paavises  Handelslavssegl.  Under  Kjøbenhavns  Fuldmagt  af  1648  til  at  hylde 
Kong  Frederik  III  findes  det  kjøbenhavnske  Skipperlavs  Segl  med  Aarstallet  1635  (Nr.  8); 
et  lille  Segl  for  Byens  Negotianter  (Nr.  9)  bærer  Aarstallet  1675,  og  endelig  forekommer 
»Kjøbenhavns  Groshandleres  Segl«  (Nr.  10). 

Det  kan  synes  underligt,  at  Treenigheden  af  bildes  i  de  Odense  Kjøbmænds  Segl.  Gud¬ 
fader  holder  i  sine  Hænder  Korset  med  Sonnen,  medens  den  hellige  Aand  i  Duens  Skik¬ 
kelse  sidder  paa  den  ene  Korsarm.  Til  Forklaring  maa  da  siges,  at  Handels-  og  Haandværks- 
lavene  som  Regel  udsprang  af  Gilder,  der  vare  viede  bestemte  hellige  Personer  og  i  flere 
Retninger  havde  et  kirkeligt  Præg.  Odense  Kjøbmandslav  bar  Navnet  Trefoldighedslavet.  I 
Seglets  Omskrift  læses:  S[igillum]  fralernitatis  s[anctæ]  trinitatis  othonie  d.  e.  »Segl  for  den 
hellige  Trefoldigheds  Broderskab  i  Odense«1.  De  Svendborg  Kjøbmænd  dannede  et  St. 

'•  Indskriften  er  urigtig  læst  i  Suhms  Saml.  t.  d.  dske.  Hist.,  I,  1,  S.  22  og  29  og  ikke  helt  rigtigt  i  Fynske  Akt¬ 
stykker,  I,  S.  38. 

6* 


3§ 


TIDSSKRIFT  FOR  KUNSTINDUSTRI. 


Annæ  Kompagni.  Det  er  herefter  forstaaeligt,  at  der  ogsaa  findes  Haandværkerlavsseg  me 
Helgenfigurer,  men  inden  vi  gaa  over  til  nærmere  at  se  dette,  skal  Opmærksomheden 
henledes  paa,  hvor  smukt  et  Segl  de  Odense  Kjøbmænds  er.  Det  er  godt  komponeret  og 
godt  skaaret,  og  staar  i  det  Hele  over  andre  datidige  Treenighedssegl;  tre  saadanne  findes  i 
Henry  Petersens  »Danske  gejstlige  Sigiller«  (Nr.  116,  193  og  253)  henholdsvis  for  He  ig- 
aandsklosteret  i  Landskrona,  Roskilde  Kapitel  og  Roskilde-Dekanen  Lavrits  Johansen 

Vende  vi  os  nu  til  vore  Haandværkerlavssegl  med  Helgenfigurer,  skulle  vi  begynde  med 
to,  som  det  synes,  tabte  Segl  fra  omtr.  1450  for  Skomagerne  og  Skomagersvendene  1  Ystad. 
Paa  den  Tid  var  Ystad,  som  det  vil  erindres,  en  dansk  By.  Mesternes  Segl  beskrives  saa- 
ledes :  »31te  mussier  [d.  e.  Muslingeskaller]  med  en  klyfd  orn  ofvan  på  samt  munder  Ystad 
och  omkring  randen:  Sanctus  Jacobus  major«,  og  Svendenes  saaledes:  »en  j  ungfru  medet 
hus  på  hånden  och  denne  inscription  omkring  randen:  Sfigillum]  Societatis  Ste  Gertru  lis«  . 
Hvad  man  her  strax  lægger  Mærke  til,  er,  at  Mesterlavet  og  Svendebroderskabet  ikke  have 
samme  Helgen,  St.  Jakob  staar  overfor  St.  Gertrud,  og  dernæst,  at  ingen  af  disse  Korpora¬ 
tioner  vare  viede  til  de  professionelle  Skomagerhelgener  Brødrene  St.  Cnspmus  og  Giispi- 
nianus,  der  i  Nr.  n  ses  afbildede  paa  en  italiensk  Fajanceplade  fra  omtr.  14002.  De  hellige 


12.  Kbhvns  Skomagere. 


Odense  Skomagere. 


14.  Kbhvns  Skomagere. 


Brødre,  der  efter  Apostelens  Bud  om  at  leve  af  eget  Arbejde  havde  lært  Skomagerpi ofessio- 
nen  lede  som  Galliens  Missionærer  Martyrdøden  i  Soissons  Aar  303  under  Kejser  Diokletian. 

Og  disse  Helgener  kjendtes  godt  her  i  Landet.  I  Lunds  Domkirke  bevaredes  en  Rehkvie 
efter  dem.  Men  desuagtet  finde  vi  dem  kun  i  de  kjøbenhavnske  Skomageres  Lavsseg  (  1 . 
12  0v  14)  medens  de  Odense  Skomagere  1584  føre  et  Segl,  der  viser,  at  deres  Helgen  vat 
St  Peter  (Nr.  13),  og  de  Malmø  Skomagere  i  deres  Segl  (Nr.  15)  have  en  Helgen  som  det 
ikke  er  lykkedes  mig  at  faa  bestemt.  Det  er  ikke  Ystad  Skomagernes  St.  Jakob  der  ogsaa 
baade  i  Svendborg  og  i  Flensborg  var  Skomagernes  Helgen.  Han  afbildes  altid  med  Van¬ 
dringsstav,  Rejsetaske  og  Muslingeskal,  Pilgrimsfarernes  Mærke  I  Svendborg  Skomagernes 
Segf  (Nr.  16)  findes  kun  Muslingeskallen  ligesom  1  Ystad-Seglet.  Og  det  kan  heller  ikke 
være  de  nogle  Steder  i  Tyskland  som  Skomagerhelgene  dyrkede  St.  Severus  ellei  St.  T  reo- 
bald,  ti  de  afbildes  altid  med  et  eller  andet  Stykke  Skomagerværkto,,  og  et  saadant  er  den 
Bøsse  ikke,  som  den  her  omhandlede  Figur  har  i  Haanden.  Hvis  denne  Bøsse  er  en  Salve- 
buddike,  kunde  Figuren  muligvis  være  Marie  Magdalena.  Sagen  maa  dog  som  tvivlsom  staa 
hen  men  den  hellige  Person,  som  et  Lav  viedes  til,  behøver  som  vi  have  set,  ikke  at  staa  1 
rationel  Forbindelse  med  dets  Medlemmers  Virksomhed.  Og  de  Ystad  Skomagersvendes 
St.  Gertrud  er  et  af  Exemplerne  i  saa  Henseende.  Naar  det  siges,  at  hun  1  deres  Segl  stod 

1.  c.  Nyrop  :  Danmarks  Lavsskraaer  fra  Middelalderen,  S.  199. 

2.  Se  Tidsskr.  f.  Kunstind.  1894,  S.  125. 


DANSKE  HA  AND  VÆRKERLAVS  SEGL. 


39 


15.  Malmø  Skomagere. 


2W" 


17.  St.  Gertrudsgilde  i  Stubbekjøbing. 


med  »et  hus  på  hånden«, 
har  dette  Hus  dog  sikkert 
været  en  Kirke.  Saaledes 
afbildes  hun  i  et  Gilde¬ 
segl  fra  Stubbekjøbing 
(Nr.  17),  til  hvilket  Sigil- 
stemplet,  der  vel  er  fra 
Tiden  noget  for  1350, 
opbevares  i  Nationalmu¬ 
seet,  og  saaledes  ogsaa  i 
det  smukke  Segl  (Nr. 
280)  fra  1459  i  Henry 
Petersens  »Danske  gejst¬ 
lige  Sigiller«. 

Naar,  som  ovenfor  paa¬ 
peget,  mindst  tre  Sko¬ 
magerlav  have  dyrket  St. 
Jakob,  skal  det  erindres, 
at  han,  som  nævnt,  frem¬ 
stilles  som  den  vandren¬ 
de;  i  Randers  Kjøbsven- 
des  Skraa  (1417)  er  der 
Tale  om  at  yde  Hjælp  til 
Pilgrimsrejser  til  Rom, 
den  hellige  Grav  eller 
»St.  Jeps  Land«,  og  her¬ 
ved  menes  Compostella 
i  Spanien,  hvortil  St.  Ja¬ 
kob  (St.  Jep)  efter  Sagnet 
kom  vandrende,  prædi¬ 
kede  Kristendommen  og 
ved  sin  Død  blev  begra¬ 
ven.  Men  St.  Crispin  og 
St.  Crispinian  ophøre 
selvfølgelig  ikke  at  være 
de  særlige  Skomagerhel¬ 
gener,  fordi  de  danske 
Skomagere  væsentlig 
svigtede  dem.  —  Saa  vare 
de  danske  Bartskjærere, 
saavidt  vor  Kundskab 
rækker,  anderledes  tro¬ 
faste  mod  deres  profes¬ 
sionelle  Helgener,  Læge¬ 
brødrene  St.  Cosmus 
(eller  Cosmas)  og  St.  Da- 
mianus.  De  findes  i  de 
kjøbenhavnske  Barbere¬ 
res  Segl  (Nr.  18  og  19), 


18.  Kbhvns  Barberere. 


19.  Kbhvns  Kirurger. 


20.  Svendborgs  Remsnidere. 


21.  Husum  Bagere. 

dyrkedes  de  ogsaa 


Det  hellige  Broderpar,  der  ligesom  Crispin  og  Cris- 


ved  ganske  talrige  Re- 


og  efter  Flensborg  Barberernes  Skraa  at  1515 
af  Lavet  der. 

pinian  led  Martyrdøden,  mindedes  desuden 
likvier  under  deres  Navn  baade  i  Lund  og  Kjøbenhavn 

Den  professionelle  Helgen,  der  dyrkedes  mest,  var  dog  St.  Loye 
(paa  Fransk  St.  Eloi,  paa  Latin  St.  Eligius).  Men  inden  vi  gaa 
over  til  ham,  skal  det  erindres,  at  Svendborgs  Remsnidere  (Sadel¬ 
magere)  1  deres  Segl  førte  Johannes  den  Døbeis  Hoved  (Ni.  20), 
og  at  Husum  Bageres  Segl  (Nr.  21)  viser  en  Helgenfigur,  som  det 
først  i  den  allersidste  Tid  er  lykkedes  at  faa  bestemt.  Overlærer 
M.  Voss  i  Husum  har  i  Aar  godtgjort,  at  de  fire  Bogstaver,  der  staa 

sidst  i  Seglets  Indskrift  sigillu[m]  der  becker  to  huse  iost ,  og  som 

hidtil  have 


været  uop¬ 
klarede,  er 
Helgenens  Navn. 


St.  Loye-Kalkmaleriet  fra  Stubbekjøbing. 


dene  i 
Kirke. 


Ystads  Smede. 

Eremiten  St.  Jo- 
docus  (Jobst,  Jost),  der  døde  668, 
frasagde  sig  bl.  A.  Bretagnes  Krone, 
der  i  Seglet  ses  under  hans  Fødder. 

Hvad  St.  Loye  angaar,  da  er  han 
Smedenes  Helgen.  Den  dygtige 
Guldsmed  blev  for  sin  Fromheds 
Skyld  i  det  7de  Aarhundrede  Bi¬ 
skop  i  Tournay  og  Noyon,  hvad 
der  gjorde  ham  populær  hos  Sme- 

hele  den  kristne  Verden.  Nr.  22  viser  et  Kalkmaleri  med  ham  fra .  Stubbekjøbing 
Med  Bispehuen  paa  Hovedet  og  med  Skjødskind  for  staar  han  ved  sm  Esse  med  en 

Hestefod  i  Haanden;  en  Hest  med 
brækket  Ben  er  under  hans  vidun¬ 
derlige  Kur,  og  han  benytter  Lejlig¬ 
heden  til  at  lægge  en  djævleforjag- 
ende  Hestesko  under  Benets  Hov, 
medens  han  samtidigt  klemmer  en 
gloende  Tang  fast  om  Næsen  paa 
Djævelen  selv,  der  uforsigtig  hår 
nærmet  sig  i  en  Kvindes  Skikkelse. 
Den  praktiske  Helgen  staar  i  fuldt 
Bispeskrud  med  Krumstav  i  den 


24.  Kbhvns  Guldsmede. 


25.  Kbhvns  Guldsmede. 


venstre  og  Hammer  i  den  hojre  Haand  i  Ystad  Smedenes  Segl  (Ni.  23) 
Maade  ses  han  i  de  kjøbenhavnske  Guldsmedes  (Nr.  24)  og  Sme¬ 
des  (Nr.  25)  Segl,  medens  han  i  de  Odense  Guldsmedes  Segl  (Nr 


og  paa  samme 


26)  sidder  bojet  over  Ambolten  i  ivrigt  Arbejde.  Vi  vide  ogsaa,  at 


han  var  Ribe  Smedelavs  Helgen  (1450),  og  at  han  sammen  med  St. 
Lukas  stod  som  Helgen  for  de  flensborgske  Guldsmedes,  Maleres, 
Glarmesteres  og  Snedkeres  Lav  (1497),  Lukas  var  Malernes  Hel¬ 
gen.  Men  der  var  ogsaa  Smedelav,  der  i  saa  Flenseende  gik  Sæl¬ 
veje.  De  flensborgske  Smede  dyrkede  Maria  Magdalena  (c.  I425)> 
Dette  Segl  er  gjengivet  efter  en  Tegning  fra  forrige  Aarhundrede  (s.  C.  Ny- 


rop 


Danmarks  Lavsskraaer  fra  Middelalderen  S.  266). 


26.  Odense  Guldsmede. 

27.  Horsens  Smede. 


Roskilde  Smedene  St.  Leo  (1491),  og  de  Horsens  Smede 
førte  St.  Peter  i  deres  Segl  (Nr.  27).  Det  Gilde,  der  i 
Svendborg  bestod  af  Byens  Guldsmede,  Remsnidere  og 
Sværdfegere,  var  et  St.  Hans  Gilde1. 

I  det  ovfr.  S.  38  beskrevne  Segl  for  Ystads  Skomagere 
fra  c.  1450  fandtes  foruden  St.  Jakobs  Muslingeskal  endnu 
en  Dobbeltørn,  og  dermed  hænger  det  saaledes  sammen. 

Da  den  tyske  Stormesters  Hær  1370  ved  Rudau  faa  Mil 
fra  Kdnigsberg  besejrede  de  hedenske  Litavere,  skyldtes 
Sejren  efter  Sagnet  Skomageren  Hans  fra  Byen  Sagan  i 
Schlesien.  Skjondt  saaret  i  det  ene  Ben  greb  han  Fanen, 
da  Fanebæreren  Henning  von  Schindekopp  faldt,  og  førte 
den  sejrrigt  frem.  Men  saa  gav  ogsaa  Kejser  Karl  IV  til 

Tak  for  Bedriften  alle  Plans  von  Sagans  Værkfæller  Ret  til  at  føre  Dobbeltørnen  i  Segl  og 

paa  Fane.  Hosstaaende  enbenede  Topfigur  (Nr.  28)  fra  Skjel- 
skør  Skomagersvendes  Velkomst2  bærer  en  Fane  (» Floj «), 
paa  hvis  ene  Side  ses  en  Stovle  med  en  Dobbeltørn  paa  Kra¬ 
ven,  medens  der  paa  den  anden  Side  læses  følgende  Vers: 

Hans  von  Sagen  Ich 
Wolte  es  Weiter  Wagen 
Ich  Steli  Auf  Ein  Bein 
Und  Schwinge  Meine  Fahn  Allein. 

Vi  ville 
ørnen  i. 

Det  var 

denne  Ret.  Fem  Munchener  Bagersvende  udmærkede  sig 
saa  meget  i  Slaget  ved  Miihldorff  1322,  at  Kejser  Ludvig  af 
Bayern  gav  Bagerne  i  den  nævnte  By  Tilladelse  til  at  føre 
Rigsørnen  som  Vaaben.  Og  Tysklands  Vævere  skulle  have 
faaet  en  lignende  Tilladelse.  Dobbeltørnen  forekommer  dog 
næppe  paa  noget  dansk  Bager-  eller  Væversegl.  Den  ses  der¬ 
imod  i  det  saakaldte  Bogtrykkervaaben,  som  ogsaa  har  været 
brugt  og  endnu  bruges  heri  Landet.  Kejser  Frederik  III  skal 
1468  have  ophojet  Strassburg  Bogtrykkeren  Johan  Mentelin  i  Adelsstanden  og  givet  ham 
det  i  Nr.  29  fremstillede  Vaaben,  der  lidt  efter  lidt  gik  over  til  at  blive  et  almindeligt  Bog¬ 
trykkervaaben.  Dobbeltørnen 3  i  Skjoldet  holder  Vinkelhage  og  Tenakel  i  Kløerne,  medens 
Griffen,  der  danner  Hjelmsmykket  og  snart  vender  tilhojre  snart  tilvenstre,  holder  to  Farve- 
baller,  saaledes  som  de  brugtes  i  gamle  Dage.  Dette  Bogtrykkervaaben  har  dog  ingensinde 


nedenfor  træffe  flere  Skomagersegl 


med  Dobbelt- 


imidlertid  ikke  alene  Skomagerne,  der  havde 


'•  Det  kan  endnu  erindres,  at  Kjøbenhavns  Bagersvende  1403  stiftede  et  Broderskab 
St.  Karen  til  Ære,  og  at  Kjøbenhavns  Tømmerlav  var  et  St.  Andreas  Gilde.  —  Hvil¬ 
ken  Helgens  Alter  et  Lav  var  knyttet  til,  er  næppe  altid  afgjorende.  St.  Markus,  Lu¬ 
kas  og  Aninianus-Alteret  i  Frue  Kirke  i  Kjøbenhavn  hed  almindelig  Skomageralte¬ 
ret,  og  et  St.  Karensgilde  i  Kjøbenhavn  var  1517  med  til  at  stifte  et  St.  Nikolajalter 
i  Nikolajkirke. 

2-  Ogsaa  andensteds  her  i  Landet  kjendtes  Hans  von  Sagan.  J.  A.  Hansen  fortæl¬ 
ler  i  »Mit  Livs  Historie  og  Gjerning«,  hvorledes  han,  da  han  1824  blev  Skomager¬ 
svend  i  Rudkjøbing,  af  » Altgesellen«  blev  drukken  til  af  Velkomsten,  »paa  hvis  Laag 
Hans  von  Sagen  stod  paa  sit  ene  Ben  og  svingede  sin  Fane«. 

3-  En  saadan  ses  i  Almindelighed  i  Vaabnet,  men  ikke  i  Nr.  29,  der  er  taget  fra  P. 
L.  Møllers  »Kort  Fremstilling  af  Bogtrykkerkunstens  Historie«  (1841,  S.  144),  hvor 
det  hedder,  at  Sætterne  havde  en  Ørn  og  Trykkerne  en  Grif. 

vist  sig  som  Lavssegl,  Bogtrykkerne  have  aldrig  dannet  noget  Lav,  men  altid  hævdet,  at 
de  dyrkede  en  fri  Kunst. 

Findes  Dobbeltørnen  ikke  i  noget  dansk  Bagersegl,  lindes  der  derimod  baade  Løver  og 
Krone  og  det  skriver  sig  fra  Bagernes  tapre  Deltagelse  i  Wiens  Forsvar  mod  Tyrkerne 
under  Kejser  Karl  IV  (?).  De  bleve  kaldte  »Løveskytter«  i  den  Anledning,  og  i  en  al  de 
mange  Viser,  der  omhandlede  deres  Bedrift,  hedder  det  bl.  A. . 

Denn  Beck-Knechten  bin  ich  von  Hertzen  hold, 

Sie  fiihren  ein  Cron  von  rothen  Gold 
In  ihrem  Schild  und  Wappen. 

Die  hat  ihnn  Kåyser  Carl  verehrt, 

Sie  han  sich  d’s  Feinds  ritt’lich  gewehrt, 

Stadt  Wien  ha'n  sie  erhalten. 

Med  Hensyn  til  Omskrifterne  er  det  naturligt,  at  de  Segl,  der  skrive  sig  fra  de  gamle, 
under  kirkelig  Indflydelse  staaende  Gilder,  bære  latinske  Omskrifter,  og  efter  hele  vor 
Haandværkerudvikling  er  det  naturligt,  at  vi  derefter  strax  møde  Tysk  ved  Siden  af  Dansk. 
Omskriften  paa  Skomagerseglet  Nr.  12  er  dansk:  tette  insel1  hør  till  te  schomager y  hapi  men 
paa  Barberernes  Segl  Nr.  18  er  den  tysk:  det  segel  hort  den  barbirer  to  kopenhagen  iji  .  g 
disse  to  Sprog  vexle  saa  stadig.  Her  skal  endnu  kun  dvæles  ved  nogle  enkelte  Segl. 

Det  er  strax  givet,  at  det  gamle  kjøbenhavnske  Skomagersegl  Nr.  12  har  været  Forbi  e  e 
for  det  nyere  Nr.  14.  Det  er  St.  Crispin  og  St.  Crispinian  med  de  samme  Skomagerred¬ 
skaber,  der  findes  paa  dem  begge,  men  Skoen,  der  paa  det  gamle  Segl  findes  mellem  Helge¬ 
nerne,  er  bleven  en  stor  Stovle  paa  det  nye,  der  i  det  Hele  er  stadset  svaert  op  med  K]ø  en- 
havnsVaaben  og  en  latinsk  Omskrift  (Sigillum  suiorum  civitatis  Hafmens[is] )  o.  s.  v.  Men  Aars- 
tallet  1483,  som  ses  under  Stovlen,  er  falsk.  Det  findes  ikke  paa  noget  af  de  Aftry ',  ei 
ere  bevarede  i  vore  Arkiver,  og  heller  ikke  paa  det  Aftryk,  der  findes  1  den  Samling  Lavs¬ 
segl  (fra  1861),  som  Haandvarkerforeningen  i  Kjøbenhavn  er  1  Besiddelse  af  Efter  al  San  syn¬ 
lighed  er  det  først  indsat  i  Seglstemplet  1883,  og  det  betyder  altsaa  Intet  med  ensyn  ti 
Seglets  Alder.  Seglet  forekommer  første  Gang  1648,  og  ældre  er  det  heller  ikke  Men  14  3 
er  dog  ikke  grebet  ud  af  Luften.  I  Randen  om  den  næsten  Vs  cm-  lykke 
ner  Stemplet2,  er  indgraveret  JOHANNES  REX  DACIÆ  ETCJETERA]  HOC  SIGILL[LM] 
COLLfEGIO]  SUTJORUM]  DESTINJAVIT]  A[NN]0  1483.  Her  er  imidlertid  det  at  be¬ 
mærke  at  forsaavidt  denne  Indskrift  med  Sandhed  fortæller,  at  Kong  Hans  1483  gav  to¬ 
magerne  et  Segl,  maa  den  have  Hensyn  ikke  til  det  fornyede  Segl  Nr.  14,  men  til  det  oprin¬ 
delige  Nr.  12.  .  ,  r  ,  , 

Gaa  vi  nu  til  St.  Loye-Seglene  for  Kjøbenhavn  og  Odense  Nr.  24—26,  da  forekomme  de 

første  Gang  1584,  og  det  vilde  nu  i  og  for  sig  være  naturligt,  om  der  ogsaa  til  Grund  for 
dem  laa  ældre  Segl  med  den  nævnte  Helgen  1.  De  kjøbenhavnske  Guldsmedes  Lav  kald 
1429  St  Loyes  Gilde.  Men  saadanne  Segl  kjendes  ikke,  og  som  ovfr.  nævnt  have  saavel 
Smede  som  Guldsmede  i  de  nævnte  Byer  ved  forskjellige  Lejligheder  endog  udmærket  s, g 
ved  ikke  at  optræde  med  Segl.  Det  er,  som  ovenfor  fremhævet,  forunderligt,  men  selv  om 

2.  Sefer  aSsandsvnllghed  for,  at  denne  Sølvplade,  der  er  41/.  cm.  i  Gjennemsnit  og  hojst  ubekvem  at  for¬ 
segle  med,  oprindelig  paa  sin  nu  glatte  Bagside  har  været  forsynet  med  en  Kam  eUerttOje  td ^hImMER 
Bagsidens  Omkreds  er  med  temmelig  ubehjælpsomme  Bogstaver  indridset:  WILHELM  KLINCKHIMMEK 
SCHUM[ACHER]  ALTERMAN  DER  ZEIT.  Pladen  opbevares  i  en  Sølvæske  (6  cm.  1  Gennemsnit),  der  efter 
Sølvmærkerne  paa  Bundens  Underside  er  gjort  i  Kjøbenhavn  i  Begyndelsen  af  1780,  v»stnok  ^  ^med^Chn- 
stopher  Balche  (s.  Tidsskr.  f.  Kunstind.  1891,  S.  85),  og  paa  dens  Laag  er  indgraveret  en  Dobbeltørn  fra  In  s 
hajre  Klo  der  udgaar  en  Indskrift,  der  i  en  Spirallinie  fortsætter  sig  ud  over  Laager.  »Denne  Daasse  til  Amtets 
Segll  Er  af  Olldermanden  Matias  Andresen  Boy  og  af  Quartals  Mesterne  Mathias  Wmdelboe,  Johan  Justlock, 
Samuel  KyUander,  Carl  Friderich  Manthey  Amtet  foræret  til  en  erindring  1780«. 

Seglene  Nr.  24 — 26  virkelig  skulde  staa  uden  direkte  Forbilleder  i  Kjøbenhavn  og  Odense, 
blive  de  selvfølgelig  ikke  derved  ældre.  Trods  Helgenfiguren  og  den  latinske  Omskrift  maa 
de  efter  deres  hele  Udseende,  deres  Bogstavers  Karakter  o.  s.  v.  just  henføres  til  Tiden  ved 

1 584- 

*  * 

* 

Efter  disse  indledende  Bemærkninger  skulle  vi  gaa  over  til  at  meddele  en  Række  danske 
Haandværker-Lavssegl  væsentlig  fra  det  nuværende  Danmark,  men  dog  saaledes,  at  ogsaa 
Segl  fra  de  tidligere  danske  Landsdele  mod  Øst  og  Syd  saa  vidt  muligt  medtages.  De  ere 
ordnede  alfabetisk  efter  de  forskjellige  Lavs  Begyndelsesbogstaver  og  igjen  indenfor  de  en¬ 
kelte  Lav  alfabetisk  efter  de  forskjellige  Byers  Begyndelsesbogstaver.  Her,  hvor  Hovedhensy¬ 
net  er  at  gjore  et  ganske  betydeligt  Stof  saa  let  tilgængeligt  som  muligt  for  videre  kunstne¬ 
risk  Komposition,  er  denne  tilfældige  Ordning  formentlig  praktisk.  Trods  megen  anvendt 
Umage  er  Stoffet  dog  selvfølgelig  ikke  udtomt.  Der  vil  baade  her  og  der  endnu  kunne 
findes  Segl,  som  jeg  ikke  har  naaet  at  faa  med,  men  forhaabentlig  vil  alle  Vedkommendes 
Opmærksomhed  nu  blive  henledt  derpaa,  og  virkelig  karakteristiske  Segl,  som  endnu  maatte 
fremkomme,  ville  kunne  optages  i  et  Tillæg.  —  Yderligere  Stof  til  Komposition  i  haand- 
værkerlig  Billedsymbolik  findes  i  Vilhelm  Bergsøes  »Danske  Forenings -Tegn  udstedte  af  Gil¬ 
der,  Korporationer  og  Lav  fra  Middelalder  til  Nutid«  (Kbhvn.,  1888),  og  der  skal  her  endnu 
gjores  opmærksom  paa,  at  Flinchs  Almanak  for  Aarene  1872 — 77  meddelte  en  Række  Lavs¬ 
segl,  samt  at  Dr.  Henry  Petersen  i  første  Aargang  af  Tidsskr.  f.  Kunstind.  (1885)  har  skrevet 
en  Artikel  om  »De  ældste  kjøbenhavnske  Lavs-Segl«. 

Det  er  en  Selvfølge,  at  der  nedenfor  kun  meddeles  saa- 
danne  Segl,  der  indeholde  figurlige  Fremstillinger,  ikke  saa- 
danne,  dersom  nedenstaaende  Nr.  31  udelukkende  inde¬ 
holde  Skrift.  Og  de  paagjældende  Fremstillinger  illustrere 
som  Regel  kun  eet  Lav,  selv  om  dette  er  sammensat  af 
flere  Fag.  Det  er  sikkert  fuldstændig  enestaaende  at  træffe 
et  Segl,  der  som  hosstaaende  Nr.  30  er  en  hel  Bys  sam¬ 
lede  Lavssegl.  Det  er  fra  den  oprindelig  norske  By  Kong- 
elf  ved  Gotaelven,  der  fra  1658  blev  svensk.  Det  har 
Emblemer  for  Drejere,  Sværdfegere,  Skomagere,  Hand¬ 
skemagere,  Malere,  Smede,  Skrædere  og  Snedkere  (eller 
Tømrere).  Alle  Byens  kun  faatallige  Haandværkere  ud¬ 
gjorde  den  Gang  (1654)  formentlig  kun  eet  Lav.  —  Samt¬ 
lige  her  meddelte  Segl  ere  med  Undtagelse  af  de  faa,  der  ere  tagne  fra  Dr.  Henry  Petersens 
ovennævnte  Artikel,  med  stor  Dygtighed  tegnede  ai  Kunstmaler  E.  Rondahl. 

34.  Aalborg. 


35.  Fredericia. 


BAGERNE. 

Hvad  angaar  den  i  de  Husum  Bageres 
Segl  (Nr.  39)  afbildede  Helgen,  da  er 
det,  som  ovfr.  S.  40  nævnt,  St.  Jacobus, 
og  hvad  angaar  de  i  Bagerseglene  Nr. 
34,  35,  38,  40,  43  forekommende  Kro¬ 
ner,  og  de  i  Nr.  35  forekommende  Lø¬ 
ver,  da  henvises  til,  hvad  der  er  sagt  ovfr. 
S.  42.  Det  er  Minder  om  de  Wiener  Ba¬ 
gersvendes  i  længst  forsvundne  Dage 
udviste  store  Tapperhed.  Dernæst  kan 
der  gjores  opmærksom  paa,  at  de  ved¬ 
kommende  Byers  Vaaben  i  tillempede 
Skikkelser  findes  i  Nr.  40  fra  Kallund- 
borg  og  Nr.  47  fra  Nakskov  (jfr.  Tidsskr. 
f.  Kunstind.,  1893,  S.  24  og  130).  Ho¬ 
vedsagen  er  de  forskjellige  i  Seglene  af¬ 
bildede  Sorter  Brød,  og  her  er  to  Former 
særlig  typiske.  De  findes  i  det  ældste 
Segl  Nr.  42  for  Kjøbenhavn,  i  det  næst¬ 
ældste  fra  Malmø  (Nr.  46),  i  Seglet  fra 
Husum  (Nr.  39)  ligesom  endelig  i  Seglet 


36.  Helsingør. 


fra  Kjøge  med  Aarstallet  1552  (Nr.  41), 
det  runde  med  tre  Fremspring  forsynede 
Brød  og  det  kileformede,  til  begge  En¬ 
der  spidse  Brød.  Det  er  Tidens  fineste 
af  Rug  bagte  Brød  og  dens  fineste  af 
Hvede  bagte  Brød,  hvis  Navne  ere  op¬ 
bevarede  i  Slesvigs  Bageres  Skraa  Ira 
1418,  nemlig  Skonroggen  og  Veggen. 
Skonrog  betyder  ligefrem  skjon  Rug,  og 
at  denne  Art  Brød  virkelig  havde  den 
her  beskrevne  trekantede  Form,  frem- 
saar  bl.  A.  af  det  gamle  brabantske  Ord, 
at  de  nuværende  Byer:  Lowen,  Brussel 
og  Antwerpen  ligge  for  hinanden  »als 
ein  geknutzeter  (d.  e.  sammentrykt) 
schonrogge«,  ti  saaledes  ligge  de  virke¬ 
lig.  Om  Veggen  hedder  det,  at  den  sær¬ 
lig  bagtes  til  Tirsdagen  for  Askeonsdag, 
hvad  der  viser,  at  den  er  identisk  med 
vor  Fastelavns-Strut,  det  mere  kvadrati¬ 
ske  Brød,  der  ses  paa  Seglene  fra  Lands- 
krona  (Nr.  45),  Svendborg  (Nr.  48),  Hol¬ 
bæk  (Nr.  38),  Kjøbenhavn  (Nr.  43)  o.  s.v. 
Strut  kommer  af  Ordet  Strud,  Yderende; 
enhver  Pølse,  hedder  det,  »har  to  Strude«. 
Datiden  kjendte  imidlertid  andet  Brød 


qi 

38.  Holbæk. 

42.  Kjøbenhavn. 


43.  Kjøbenhavn. 


end  Skonrogger  og  Vegger  (Strut¬ 
ter).  Den,  der  vil  være  Bager  i 
Flensborg,  skal  kunne  bage  tre 
Slags  Brød  (1452);  i  Malmø  er  der 
ca.  1 524  Tale  om  overskaarne  Skon¬ 
rogger  og  Simler,  og  naar  i  Ros¬ 
kilde  en  Svend  blev  optagen  i  By¬ 
ens  Smedelav  (1491),  skulde  derved« 
det  Maaltid,  »Kost«,  han  gav,  bl.  A. 
trakteres  med  Hvedebrød  og  Kager. 
Paa  Seglene  ses  baade  Boller,  Hjær- 
ter  og  Kringler1.  Og  med  Bemærk¬ 
ning  om,  at  »Hjærtebrødet«,  der 
nu  synes  ved  at  forsvinde,  nævnes 
i  Povl  Møllers  »Flugten  til  Ame¬ 
rika«,  skal  der  et  Ojeblik  dvæles 
ved  Kringlen.  Der  er  næppe  nogen 
Tvivl  om,  at  de  mange,  navnlig  i 
Tyskland  kjendte  forskjellige  Brød¬ 
former  med  særlige  Navne  oprin¬ 
delig  ere  fremkomne  som  bagte  til 
Aarets  efter  hinanden  kommende 
Festdage.  Veggen  og  Strutten,  saa 
vi,  hørte  Fastelavnen  til,  og  Kring¬ 
len  er  sikkert  Julens  Brød.  Den  er 
formentlig  det  oprindelig  heden¬ 
ske  Ring-  eller  Hjulbrød  (Ringel- 
brod),  hvis  Ender,  da  Kristen¬ 
dommen  traadte  frem,  ikke  bleve 
forenede  til  en  Ring,  men  bleve 
lagte  paa  Kors  over  hinanden  over 
mod  den  modsatte  Side  af  Ringen. 
Det  saaledes  korssignede  Brød  blev 
den  senere  Kringle.  De  islandske 
Ord  kringr  og  kringla  betyde  beg¬ 
ge  en  Kreds.  —  Et  særligt  Segl  er 
Nr.  44  fra  Kjøbenhavn  med  to 
Hænder,  der  give  hinanden  Haand- 

'•  I  Tidsskr.  f.  Kunstind.,  1889,  S.  185 
gjor  Direktør  Bernh.  Olsen  opmærksom 
paa,  at  der  paa  de  kjøbenhavnske  Bager¬ 
svendes  kostbare  Sølvvelkomst  Ira  1743 
findes  fire  Engleborn  med  de  fire  Brød¬ 
sorter  i  Hænderne,  »som  den  Gang  vare 
de  lækreste :  Simlen ,  Strutten,  Kringlen 
og  Stollen  (et  sammenlagt  og  udtunget 
Fladbrød)«.  —  Paa  Skilte,  der  høre  til 
den  nævnte  Pokal,  ses  foruden  Løver  og 
Kroner  endnu  som  dekorative  Figurer 
baade  Enhjørninger  og  Havfruer  (s.  sst. 

S.  183). 

Landskrona. 


46.  Malmø. 


47.  Nakskov. 

slag;  det  kunde  nok  saa  godt  passe  til  Svendebroderskabet  som  til  Mesterlavet.  Forøvrigt 
have  de  kjøbenhavnske  Bagere  foruden  Nr.  43  haft  et  andet  ganske  lignende,  noget  nyere 
Segl  (s.  Flinchs  Almanak  1872).  Men  intet  Bagerlav  synes  at  have  været  bedre  forsynet  med 
Signeter  end  Aalborgs.  Det  har  haft  fire,  hvoraf  Aftryk  ses  i  Nr.  32 — 34  (alle  med  Aarstallet 
1687)  og  Nr.  31. 

BARBERERNE. 

I  Seglene  Nr.  51  og  52  ses  Barberernes  Flelgener  St.  Cosinus  (Cosmas)  og  Damianus, 
om  hvilke  der  er  talt  ovfr.  S.  39.  Den  ene  af  dem  staar  med  en  Kniv  i  Haanden,  den  anden 
med  et  Glas,  hvori  Blod  f.  Ex.  efter  en  Aareladning  kunde  undersøges.  Barbererne  eller 
Bartskjærerne  vare  Datidens  Kirurger,  og  »Barbirer«,  som  der  staar  i  Seglet  fra  1 5 16  (Nr.  51), 


51.  Kjøbenhavn. 


52.  Kjøbenhavn. 


53.  Kjøbenhavn. 


er  da  ogsaa  i  Seglet  fra  1663  (Nr.  52)  forandret  til  »Kirurg«,  og  det  første  Segls  tyske  Om- 
skrift  er  endda  blevet  erstattet  af  en  latinsk.  Heri  er  der  intet  forunderligt,  men  derimod 
kan  Seglet  Nr.  53  opvække  adskillig  Forundring.  Det  gjælder  for  »die  Wundarzte  und 
Bader  in  Kopenhagen«.  Men  skal  der  ved  »Wundarzte«  forstaas  Barberer,  ser  det  lojerligt  ud, 
ti  som  de  lærde  Læger  (Medicinerne)  saa  ned  paa  Bartskjærerne,  saa  disse  ned  paa  Baderne, 
Indehaverne  af  de  endnu  den  Gang  florerende  Badstuer,  og  laa  i  idelige  Spektakler  med 
dem.  I  det  kjøbenhavnske  Bartskjærerlavs  Artikler  af  1684  hedder  det  udtrykkeligt:  »Bad- 
stue-Mændene  skal  aleneste  blive  ved  deres  Badstue  og  Kopsætning  og  ej  gjore  Bartskær- 
Lavet  nogen  Indpas  i  deres  Kunst  enten  med  Barberen,  Aareladen,  Patienter  at  forbinde 
eller  kurere,  ej  heller  Bækkener  eller  Bartskær-Skilt  at  udhænge«.  Forunderligt  er  ogsaa 
Seglets  øvrige  Indhold,  et  Skjold  med  to  overkors  lagte  Treforke,  foran  hvilke  en  Salve- 
buddike  med  en  væsentlig  haleløs  Paafugl,  der  kommer  igjen  ovenpaa  Skjoldets  Hjelm. 
Seglet,  hvortil  Signetet  findes  i  Nationalmuseet,  er  ikke  godt  at  forstaa.  Saa  er  Seglet  fra 
Kjøge  (Nr.  50)  anderledes  let  at  gaa  til,  det  indeholder  kun  to  Barberknive,  hvis  Blade 

krydse  hinanden.  I  de  helsingørske  »Boiberers«  Segl  fra  1603  (Nr.  49)  ses  tilvenstre  en 
Salvebuddike,  tilhojre  et  Sneppertjern  og  i  Midten  en  Tang  (Plastertang?)  og  en  uheldig 
tegnet  Simenaal  —  det  er  der  i  alt  Fald  gjættet  paa. 


54.  Kjøbenhavn. 


55.  Kjøbenhavn. 


BLIKKENSLAGERNE. 


Den  27.  November  1678  fik  Kjøbenhavns 
Blechslagere  eller  Lygtemagere  Lavsartikler, 
og  Lavet  kaldtes  officielt  Lygtemagerlavet.  Fra 
den  Tid  er  formentlig  Seglene  Nr.  54  og  55. 
I  dem  begge  ses  en  Skibslanterne,  og  Griffen 
paa  Hjelmen  i  Nr.  54  holder  en  Hornlygte  i 
Kløerne,  men  paa  sin  Tysk  lyder  Omskriften  : 
»Ampts  Sigil  der  Klempner«.  I  Nr.  56,  der  er 
fra  1810,  er  Omskriften  bleven  dansk,  men 
skjondt  den  lyder  paa  Kjøbenhavns  Blikken¬ 
slagerlav,  er  Seglets  eneste  Figur  endnu  stadig 
en  Lygte,  en  Agterstavnslygte  til  et  Skib.  I 
Nr.  57,  der  er  fra  1832,  bliver  Tegningen  paa 
en  vis  Maade  rigere.  Her  ses  en  dobbelt  Olie¬ 
lampe,  en  Tepotte  paa  et  Varmeapparat  og 
en  Urtepotte.  Men  det  Hele  er  tort  akademisk, 
man  mærker  tydeligt  den  Hetsch’ske  Ind¬ 
flydelse. 


56.  Kjøbenhavn. 


BLYTÆKKERNE. 

Kjøbenhavns  »Bly-,  Spaan-  og  Skæver-Tækkere«  fik  Lavsartikler  af  Kristian  VI  den  19 
Juni  1739,  og  de  bleve  selvfølgelig  eneberettigede  til  deres  Næring,  kun  maatte  de  finde  sig 


i,  at  der  ogsaa  gaves  Kobbersmedene  Ret  til  at  tække  med  Kobber.  I  de  to  Segl  Nr.  58  og 
59  ses  foroven  Kjøbenhavns  Vaaben  (jfr.  Tidsskr.  f.  Kunstind.  1891,  S.  32;  1894,  S.  71)  og 
under  det  en  Skiferhammer.  »Skæver«  eller  »Skjæver«  er  sikkert  det  samme  Ord  som 
Skifer. 


BOGBINDERNE. 


Kjøbenhavns  Bogbinderlav  fik  under  16.  Maj  1685  sine  første  Artikler,  der  i  væsentlig 
Grad  sikrede  dets  Medlemmers  Stilling  overfor  Bogtrykkere  og  Boghandlere.  Men  Seglet 

Nr.  60  kjendes  allerede  1648,  det  findes  under  et  Hyldingsdokument  fra  dette  Aar.  De  kjø- 
benhavnske  Bogbinderes  andet  Segl  (Nr.  61)  bærer  Aarstallet  1838.  Det  er  Bogbinderpres¬ 


sen,  der  fylder  Skjoldet  i  begge  Segl,  og  det  er  ogsaa  den,  der  ses  i  de  Odense  Bogbinderes 
Segl  (Nr.  62).  Liljen  i  dette  sidste  under  Pressen  er  Odenses  Vaaben  (jfr.  Tidsskr.  f.  Kunst¬ 
industri  1893,  S.  135).  Men  hvad  betyder  Kronen,  der  i  begge  de  kjøbenhavnske  Segl  ses  i 
Skjoldet  over  Pressen?  Da  den  kun  findes  i  Seglene  fra  Kjøbenhavn,  skal  den  muligvis  an¬ 
tyde  den  kongelige  Residensstad. 

BRYGGERNE. 

Som  ovenfor  S.  36  nævnt,  fremkaldte  Hyldingen  i  1584  en  Række  Lavssegl,  og  Brygger¬ 
lavene,  disse  fornemme  Lav,  der  stod  Kjøbmandslavene  nærmest,  fremtraadte  først  i  dette 
Aar  baade  i  Kjøbenhavn  og  Malmø  med  Segl  (Nr.  66  og  67).  I  det  kjøbenhavnske  Segl  ses 


63.  Kjøbenhavn. 


64.  Kjøbenhavn. 


65.  Kjøbenhavn. 


skraat  korslagt  en  Mæskeaare  og  en  Lettebøtte  over  en  Tønde  med  en  1  ragt  i  Spundshullet; 
i  det  malmøske  ere  to  Lettebøtter  lagte  overkors  og  over  dem  stillet  en  Spand.  Kjøbenhavn 
optræder  imidlertid  med  endnu  tre  Bryggersegl  fra  henholdsvis  1655  (Nr.  63),  1675  (Nr.  64) 
og  1736  (Nr.  65).  I  det  sidste  have  Lettebøtten  og  Mæskeaaren  bevaret  deres  Plads,  medens 

de  i  det  første  ere  bievne  til  to  Aarer,  og  hvad  det  mellemste  angaar,  da  er  det  helt  ander¬ 
ledes  bygget.  Indenfor  en  Bladkrans  ses  en  siddende  kvindelig  Figur  med  en  Segl  i  venstre 
Haand  og  et  Kornax  i  hojre.  Og  af  dette  Segl  findes  der  ogsaa  en  mindre  Udgave,  i  hvilken 
Aarstallet  har  faaet  Plads  under  den  siddende  Figur  (s.  Flinchs  Almanak  1873). 


BRÆNDEVINSBRÆNDERNE. 


I  Seglet  Nr.  68  staar  der  ikke  at  læse,  at  det  er  det  kjøbenhavnske 
Brændevinsbrænderlavs  Segl,  men  der  har  formentlig  ikke  været  noget 
andet  Brændevinsbrænderlav  her  i  Landet,  saa  Seglet  maa  skrive  sig  fra 
dette  Lav,  der  oprettedes  ved  Artiklerne  af  27.  Oktober  1741.  En  kvin¬ 
delig  Figur  med  et  Kornax  i  hojre  Arm  holder  med  venstre  Haand  en 
Krans  ud  over  et  Skjold,  i  hvilket  ses  en  anden  kvindelig  Figur  med  et 
Hjærte  i  den  hojre  og  et  Overflødighedshorn  i  den  venstre  Haand,  og 
under  hele  denne  mærkelige  Gruppe  staar  —  vel  som  Forklaring  af 
dens  mulige  Allegori  —  »Af  Korn  dryber  Fædme«  I  Det  er  forøvrigt 
bevisligt,  at  Lavet  har  ejet  to  Signeter,  af  hvilke  det  ene  endda  var  af  Sølv,  men  de  have  alt 
været  borte  en  rum  Tid,  saa  det  kan  ikke  konstateres,  om  de  have  været  forskjellige  eller 
ens  i  deres  Aftryk. 

BUNDTMAGERNE. 

Her  støde  vi  atter  paa  middelalderlige  Segl,  nemlig  Nr.  71  fra  Kjøbenhavn  og  Nr.  72  fra 
Malmø.  I  det  første  sidder  et  Egern  under  et  flaaet  Skind,  medens  den  danske  Omskrift 


'  KORN  DRVBER 

tældme 
68.  Kjøbenhavn. 


69.  Kjøbenhavn. 

70.  Kjøbenhavn. 


72  Malmø. 


73.  Kjøbenhavn. 


lyder:  tette  er  buntmageris  och  snider  insele  [y]  Haf  [ri];  i  det  andet  ses  et  Lam  indenfor  den 
latinske  Omskrift:  sigillum  pellificum  Malmø.  I  de  tre  andre  Segl  (Nr.  69,  70,  73)  ses  et  For¬ 
værk  sammensat  af  mange  Skind,  afvexlende  lysere  og  morkere,  med  Dyrenes  Haler  for- 

78.  Kjøbenhavn. 


neden  i  Nr.  69  og  73.  Over  Foderet  i  Nr.  69  ses  et  Englehoved  med  to  Vinger;  1  Nr.  73, 
der  er  de  kjøbenhavnske  Bundtmagersvendes  Segl,  er  Hovedet  m.  v.  blevet  afløst  af  en  Due 
med  en  Oliegren  i  Næbet,  og  i  Nr.  70,  der  bærer  Aarstallet  1850,  af  et  Egern.  Omskriften 
paa  Nr.  69  lyder  meget  ziinftig :  Sigel  des  loblic  Hantwerkes  der  Bundtmacher  med  et  under- 
forstaaet  »in  Kopenhagen«. 

BØDKERNE. 

I  Bødkernes  Segl  findes  væ¬ 
sentlig  kun  Værktøj ,  idet  det 
dog  skal  bemærkes,  at  Aarhus 
Vaaben  (s.  Tidsskr.  f.  Kunstind. 

1893,  S.  156)  er  anbragt  tilven- 
stre  i  Nr.  74  og  Kjøbenhavns 
Vaaben  foroven  i  Nr.  78.  En 
eller  to  Tønder  ere  ogsaa  an¬ 
bragte  i  nogle  af  Seglene,  men 
Hovedsagen  her  er  Værktojet. 

I  Nr.  74  ses  saaledes  Passeren 
(»Cirkelen«)  og  Tengselen,  en 
særlig  Bødkerøxe,  der  har  noget 
forskjellig  Form  i  de  to  ældste 
Segl  Nr.  77  og  82,  ligesom  i  Nr. 


83,  hvor  Tegneren  dog  sikkert 
har  komponeret  paa  fri  Haand. 
Den  brugtes,  navnlig  i  tidligere 
Tid,  til  at  hugge  Staverne  lige 
foroven,  naar  de  vare  satte  sam¬ 
men  i  Tønden.  En  istedenfor 
den  nu  almindelige  kjendte  Pas¬ 
ser  tidligere  brugt  Passerbue  af 
Træ  ses  i  Seglene  Nr.  76,  77  og 
82.  Og  ved  Siden  af  Tengselen 
ses  i  Nr.  79  og  80  ligesom  i  Nr. 
75  og  76  en  anden  Øxe,  der  nu 
ikke  bruges  mere,  den  saakaldte 
Lugøxe,  der  brugtes  til  at  hugge 
den  Rille  (»Lugge«)  i  Staverne, 
hvori  Bunden  blev  sat.  Endnu 
findes  den  lange  Retkniv  i  Nr. 
79,  80,  82  og  83,  og  i  de  to  før¬ 
ste  ogsaa  en  Krumkniv.  Under 
»Cirkelen«  i  Nr.  78,  de  kjøben¬ 
havnske  Fasbinderes  Segl,  fin¬ 
des  endelig  en  ejendommelig 
Kniv,  der  ikke  er  et  almindeligt 
Bødkerværktoj.  Men  Fassbin- 
derne,  der  ikke  godt  paa  Dansk 
kunne  kaldes  Andet  end  Bød¬ 
kere,  hørte  dog  ikke  under  disse. 


tV96' 
79.  Kjøbenhavn. 

77.  Kjøbenhavn. 


80.  Kjøbenhavn. 

I  de  Kjøbenhavns  Bødkere  1678  af  Kristian  IV  givne  Artikler  nævnes  særlig  Øltønder  og 
Bryggere,  men  i  Nr.  78  er  Skjoldet  med  Fassbinderværktojet  omgivet  af  Vinløv,  og  to 
Gedebukke  ere  Skjoldholdere,  hvad  der  har  sin  Forklaring  i,  at  »Vinhandlere,  Vintappere 


83.  Svendborg. 


og  Fassbindere«  dannede  eet  Lav.  I  de  kjøbenhavnske  Vinhandleres  og  Vintapperes  Artikler 
af  1694  siger  Kristian  V :  »Vintapperne  ville  Vi  og  allernaadigst  have  forundt  visse  Fassbin- 
derier  her  i  Staden  at  maa  indrette  og  der  til  anordne  saa  mange  af  deres  Lavsbrødre,  som 
de  fornøden  eragte«. 


BØRSTENBINDERNE. 

Der  er  et  Fag,  for  hvilket  der  ikke  her  er 
meddelt  noget  Segl,  nemlig  Brolæggernes.  At 
et  saadant  Segl  aldrig  har  existeret,  tor  selv¬ 
følgelig  ikke  paastaas.  Sandsynligheden  er  for 
det  Modsatte,  da  Kjøbenhavns  Brolæggere 
efter  deres  Artikler  af  4  November  1682  have 
udgjort  et  lovligt  Lav.  Et  Brolæggersegl  har 
imidlertid  ikke  hidtil  villet  vise  sig.  Ganske  KiC)ben 

84.  Kjøbenhavn.  anderledes  forholder  det  sig  derimod  med  Børstenbinderne.  For  dem 
kjender  jeg  ingen  Artikler,  men  disse  af  Holberg  berommeliggjorte  Haandværkere  —  »Du 
voterer  som  en  Børstenbinder«,  hedder  det  i  Den  politiske  Kandestøber  —  have  desuagtet 
ført  Segl.  Fra  1758  have  de  nemlig  i  Kjøbenhavn  haft  en  privat  Forening  med  baade  Mester¬ 
lade  og  Svendekasse,  saaledes  som  det  oplyses  i  en  Sag  fra  1818,  da  de  forgjæves  søgte  at  faa 
Foreningen  anerkjendt  som  et  Lav.  Naar  der  altsaa  i  Seglet  Nr.  84  staar:  »Das  Ampt  Sigel 
der  Borsten  Macher  i [n]  Copenhagjen]«,  er  dette  ikke  helt  korrekt.  Hvad  det  er  for  en 
underlig  Indretning,  der  er  afbildet  i  det,  er  det  ikke  lykkedes  mig  at  faa  opklaret.  Der  er 
gjættet  paa  en  Begkop,  men  der  er  sat  et  stort  Spørgsmaalstegn  ved  det.  I  Seglet  Nr.  85 
findes  jævnt  hen  to  forskjellige  Koste. 


DREJERNE. 

Mesterne  i  det  »oprictige  og  konstrige  Dreyerhandtuerck«  i 
Kjøbenhavn  sluttede  sig  i  1652  sammen  i  et  Lav,  der  ved  de  det 
under  Kristian  V  1685  givne  Artikler  kom  til  at  omfatte  saavel 
Rokkedrejerne  som  Stolemagerne,  og  disse  sidste  forbleve  i  Lavet 
til  1741,  da  de  udskiltes  i  et  selvstændigt  Lav.  Overfor  Træ- eller 
Rokkedrejerne  udviklede  imidlertid  nu  de  saakaldte  Kunstdrejere 
sig  som  frie  Næringsdrivende;  de  dyrkede  en  »fri  Kunst«,  hvad 
der  gav  Anledning  til  talrige  Sammenstød.  Men  at  ogsaa  Træ- 
drejerne  oprindelig  i  alt  Fald  have  været  nok  saa  dygtige  Folk, 

kan  ses  af  det  Mesterstykke,  der  1685  forlangtes  af  dem.  Det  bestod  i  ikke  mindre  end  »en 
forsvarlig  opstandendes  flammed  Spinderok,  et  Skak-Spil,  en  Pille,  3  Kvarter  lang,  durch- 
broehen  med  3  Stænger  og  en  rund  Kugle,  som  skal  drejes  uden  Cirkel«.  Det  er  disse  og 
flere  Gjenstande,  som  ses  i  det  kjøbenhavnske  Segl  fra  1653  (Nr.  90)  —  her  ses  bl.  A.  til- 


88.  Horsens. 


89.  Horsens. 


venstre  et  Krudthorn  —  ligesom  i  Seglene  Nr.  86,  88  og  89  fra  Aarhus  og  Horsens.  I  det 
nye  Segl  fra  Aarhus  (Nr.  87)  viser  Nutiden  sig  i  en  Række  Piber  og  en  Paraply.  —  Det  er 
et  Sporgsmaal,  om  de  to  i  Seglet  Nr.  86  overkors  lagte  Gjenstande  ere  to  Kegler  eller  to 
Stemmejern.  En  Sammenligning  med  Seglet  Nr.  88  taler  for,  at  det  er  Stemmejern,  ti  det 
er  to  saadanne,  der  ses  i  dette  Segl,  ved  hvilket  det  forøvrigt  maa  bemærkes,  at  det  ved  Siden 
af  at  have  tysk  Omskrift  har  det  holstenske  Neldeblad  over  Krumpasserens  Foreningsled! 


GAFLEN. 


af  BERNHARD  OLSEN. 

Det  lille  nemme,  firgrenede  Instrument,  der  nu  ligger  ved  Hvermands  Tallerken  paa  det 
dækkede  Bord,  er  en  af  vort  Husgeraads  sent  fødte.  Saa  fortrolige,  vi  nu  ere  med  den, 
og  saa  uundværlig  den  end  er  bleven  for  os,  har  der  dog  været  en  Tid,  der  ikke  ligger  ret 
langt  tilbage,  da  den  af  Moralister  kaldtes  for  en  syndig,  ja  latterlig  Ting,  helt  uværdig  for 
satte  og  forstandige  Mennesker,  en  Kilde  til  slet  Bordskik  og  et  utaaleligt  Brud  med  gode 
gamle  Traditioner.  Nu  er  den  bleven  til  det  Modsatte,  den  har  faaet  sit  Brugsreglement,  og 

det  er  blevet  et  sikkert  Tegn  paa  slet  Opdragelse  at 
forsømme  dens  rette  Anvendelse  og  i  Stedet  benytte 
Kniven  for  ikke  at  tale  om  Fingrene,  og  den  er 
bleven  monopoliseret  til  visse  Retter.  For  Mange 
er  den,  samt  Kniv  og  Gaffel,  omtrent  det  eneste 
Værktøj,  de  tage  i  deres  Haand,  og  i  alt  Fald  det 
kjæreste;  om  det  samler  sig  Forestillinger  fra  Sam¬ 
værets  gladeste,  ja  højtideligste  Stunder;  vi  have  vel 
alle  i  vor  Kreds  Bekjendte,  som  vi  sjeldent  se  uden 
med  en  Gaffel  i  Haanden. 

Som  Gastronomiens  Uundværlige  har  Spisegaf- 
len  faaet  den  videste  Udbredelse,  og  som  saadan 
ville  vi  her  studere  dens  Levnetsløb,  men  gjemme 
den  til  sidst,  fordi  dette  var  seneste  Felt,  hvorpaa 
den  rykkede  ind.  Fra  umindelige  Tider  har  den 
været  i  Menneskets  Haand  til  haardt,  ja  til  blodigt 
Arbejde  i  Landbrug  og  i  Krigsbrug,  og  det  er  kun 
at  følge  Udviklingens  historiske  Gang,  naar  her 
begyndes  med  dens  Anvendelse  i  de  sidstnævnte 
Øjemed. 

Ordet  Gaffel  er  et  Laan  fra  Tysk  og  vistnok  hen¬ 
tet  fra  Tingens  gavldannede  |  Figur,  saaledes  som 
denne  var  i  dens  Forbilleder,  A  de  oprindelige  Red¬ 
skaber.  Disse  dannedes  af  en  tvekløftet  Gren  og  for 
denne  have  vi  danske  Navne:  Sule  (Lolland,  Falster, 
Langeland)  og  Tvege,  Tjuge  (Høtyve).  De  brugtes  til 
Behandling  af  Hø,  Halm,  Neg,  Tornekrat  o.  s.  v. 

Gaflen  til  Krigsbrug  kjendtes  allerede  hos  Romerne 
( furca )  og  holdt  sig  i  Middelalderens  Bevæbning, 
saa  længe  Stormstiger  anvendtes.  Naar  disse  vare 
satte  til  Murene,  hvilket  skete  i  Rækker,  Side  om 
Side,  og  de  Stormende  begyndte  at  myldre  op  ad 
Trinene,  gjaldt  det  at  faa  Stigen  til  at  falde  bag  ud 
eller  til  Siden.  Til  at  fatte  om  Stigernes  øverste 
Trin  eller  Toppen  af  deres  Vanger  var  Gaflen  egnet, 
og  med  flere  Forsvareres  forenede  Anstrengelser 
kunde  de  godt  føres  ud  fra  Muren  saa  langt,  at  de 
kom  hinsides  det  lodrette  Balancepunkt  og  faldt 
bagud  med  deres  Vægt  af  jærnklædte  Mænd,  der 
knustes  i  Faldet.  Nationalmuseet  ejer  et  Exemplar  af 
en  saadan  Krigsgaffel,  der  er  henført  til  15de — 16de 
Aarhundrede  (Fig.  39  B). 

Til  Gaflen  kan  henregnes  Neptuns  tregrenede 
Harpun,  den  antike  Lyster,  der  anvendtes  til  Fangst 
af  Thunfisken  i  de  politiske  Farvande  og  Mæotis 
(Indhavet  bag  det  nuværende  Krim). 

Til  Jagt  paa  vilde  Dyr  brugtes  den  togrenede  Gaf¬ 
fel  ogsaa.  Naar  Ulven  var  hildet  i  Nættet,  gjaldt  det 
om  at  gjøre  den  uskadelig,  til  man  fik  den  dræbt,  og 

dette  skete  ved  at  sætte  en  Jægergaffel  over  Vilddyrets  Hals  og  holde  dets  Hoved  nede  ved 
at  drive  Grenene  fast  i  Jorden. 

Gaflen  har  ogsaa  tjent  til  Menneskefangst,  idet  dens  Grene  formedes  elastiske  og  forsyne¬ 
des  med  Modhager,  for  at  omfatte  Arme,  Ben  eller  Hals,  saaledes  at  de  ikke  kunde  fiigjøres 
uden  af  Fangstmanden.  Senest  vare  disse  Vaaben  i  Hænde  paa  de  Malmø  Natvægtere,  og 
de  viste  deres  fængslende  Natur  en  Gang,  da  Kunstnerforeningen  af  18de  November  aflagde 
et  Besøg  paa  en  Maleriudstilling  i  vor  Gjenboby.  Vi  vare  unge,  og  Malmøboemes  Gjæste- 
venskab  og  stærke  Punsch  forvandlede  beskedne  Ynglinge  til  larmende  Noktambuler  uden 
al  Skamfølelse  for  disharmonisk  Opstyr  i  Sang  og  Tale.  En  af  Vore,  der  senere  bar  et  smukt 
Navn  i  Kunsten,  fik  Gaflen  at  prøve  om  sit  ene  Ben  og  førtes  i  Hægte,  berøvet  de  sidste 
Rester  af  Ligevægt  og  Holdning.  Nationalmuseet  ejer  et  smukt  Exemplar  af  dette  Redskab, 
der  sandsynligvis  har  tjent  til  Krigsbrug  (Fig.  3 9  C).  I  Malmø  hedder  det  Saxen. 

De  ældste  Haandskydevaaben,  Feltslanger  og  Musketter,  vare  saa  tunge,  at  frit  Anlæg  blev 
umuligt.  Musketeren  førte  derfor  en  Anlægsgaffel  med  sig  (Fig.  39  A).  I  Frankrig  havde 
man  endog  Kavalleri  med  et  saadant  Anlæg  paa  Sadelknappen. 


Fig.  40.  Fransk  Ristegaffel. 


Gaflen  til  Kjøkkenbrug  som  Redskab  til  at  tumle  de  store  Kjødstykker  eller  til  at  riste  dem 
paa  er  meget  gammel.  Illadens  463  de  Vers  siger,  hvor  Talen  er  om  Stegning  paa  Baal  af 
en  Offeroxe:  trindt  Svendene  stod  femflenede  Gafler  i  Hænde.  Udgravninger  paa  den  appiske 
Vej,  ved  Pæstum  og  Longchamps  (Departementet  Eure  i  Frankrig)  have  godtgjort,  at  Ro¬ 
merne  kjendte  den,  og  af  Middelalderens  Inventarier  fremgaar,  at  den  vedblev  i  stadig  om 
end  ikke  hyppig  Brug.  Dens  tyske  Navn  var  Krduel  (Kralle,  Klo).  Fig.  40  viser  en  fransk 
Ristegaffel  af  sindrig  Form  og  Fig.  41  et  Udvalg  af  franske  og  flandeiske  Kjøkkengafler  i 
smagfuldt  og  rigt  Smedejærns  Arbejde. 

Bordgaflen  er  af  yngre  Oprindelse.  Romerne  kjendte  den  endnu  ikke.  Saavel  de  som 
Grækerne  fik  Maden  serveret  ituskaaren,  og  de  spiste  med  Fingrene.  Der  anvendtes  Fingei- 
hætter  {digitalid),  for  ikke  at  brænde  sig  paa  det  altfor  Varme,  eller  man  brugte  Spisepinde. 
Grimm  mener  i  sin  Ordbog,  at  de  smaa  Bordgafler  ere  udgaaede  af  de  store  Kjøkkengafler, 
og  at  de  derfor  fik  deres  ældste  Navn  diminutivt:  Gobelin,  som  vi  kjende  i  Gafling  (Skaane). 
Af  det  latinske  Navn  furca  kom  Fransk  fourchette,  Engelsk  fork,  og  i  alle  disse  Sprog  er  det 
ogsaa  Tvegeformen,  der  har  været  bestemmende.  Første  Gang,  Bordgaflen  nævnes  i  Litera- 
turen,  er  hos  Petrus  Damianus  (ff  1072),  der  beretter,  at  en  byzantinsk  Prinsesse  biagte  det 
første  Exemplar  til  Venezia.  Han  taler  med  Iver  mod  denne  kvindeagtige  Ting,  og  regnel 
det  for  umandigt  at  bruge  andet  end  sine  Fingre.  At  Gaflen  for  første  Gang  viser  sig  i  en 
halvt  østerlandsk  Kvindes  Haand,  er  mærkeligt,  da  Orienten  aldrig  har  kjendt  den  og  endnu 
ikke  har  indladt  sig  paa  at  optage  den.  Det  er  et  helt  vesterlandsk  Redskab  og  har  ingen¬ 
sinde  naaet  udenfor  de  Omraader,  som  den  europæiske  Kultui  hat  underlagt  sig. 


GAFLEN. 


55 


Fig.  41.  Kjøkkengafler  fra  Museet  i  Cluny,  Paris,  og  Museet  ved  la  porte  du  Hal,  Briissel. 


I  Horiulus  deliciarum 1  fra  12te  Aarhundrede  er  afbildet  et  festligt  dækket  Bord,  i  hvis  Op¬ 
dækning  ses  2  Knive  parrede  med  2  Gafler  (Fig.  42).  Maaltidet  er  beregnet  til  flere  Personer, 
og  enten  have  de  nævnte  Spiseredskaber  været  bestemte  til  fælles 
Afbenyttelse,  og  ere  altsaa  Spisegafler,  eller  det  er  Forskærerværk- 
tøj,  hvilket  dog  er  lidet  sandsynligt,  da  der  findes  2  Par.  De  ere  o*1-''7 
saa  klodsede  af  Form,  at  de  vel  kunne  støtte  Grimms  Theori  om,  Fig.  42. 

at  Kjøkkengaflerne  ere  deres  Stamfædre.  Gafler  paa  et  dækket  Bord, 

Kong  Edvard  I  af  England  skal  i  Følge  Inventariet  af  1297  have  tegneti  Horiulus  deliciarum 
ejet  1,  Pierre  de  Gaveston,  Kong  Edvard  II’ s  Yndling,  en  Gascog-  (Engelhardt;  Herrad  von 
ner  (ff  1312),  ejede  3  2,  Charlotte  d’Albray  2,  Clemence  af  Ungarn 

havde  i  1328  til  30  Skeer  kun  1  Gaffel.  I  1330  viste  en  Gaffel  sig  i  Firenze,  men  Hertugen 
af  Anjou  hjalp  sig  samme  Aar  uden  nogen.  Kong  Carl  V  (ff  1380)  ejede  et  Dusin  (Tolvtallet 
i  Bordservice  er  altsaa  ældre  end  denne  Tid),  men  det  var  rigtignok  Dele  af  en  Sølvskat, 
der  taxeredes  til  ix/2  Million  Livres.  Hertuginden  afTouraine  havde  2  Gafler  til  9  Dusin 
Skeer  (1389).  Disse  Gafler  vare  ingenlunde  til  at  spise  Kjød  med.  I  Inventarier  fra  Tiden 
siges  udtrykkelig,  at  de  ere  til  Syltetøj,  Pærer3,  Morbær1  og  bagt  Ost.  I  Garneray’s  Privat¬ 
samling  fandtes  i  1870  en  Gaffel,  som  Viollet-le-Duc5  tror  at  kunne  sætte  til  fjortende  Hun- 
dredaar  (Fig.  44).  Den  har  som  alle  de  ældste  Exemplarer  to  Grene  ( Flejner  paa  gammelt 
Dansk)  og  disse  have  en  stærk  Bøjning,  der  tyder  paa,  at  de  lige  saa  vel  egne  sig  til  at  bære 
en  Frugt  som  til  at  spidde  den.  Metallet,  en  Legering  af  Sølv  og  Kobber,  er  hamret  ud  i 
flad  Form  og  fylder  hele  Bredden  af  et  Elfenbens  Haandtag,  som  er  kløvet  med  Savsnit  i 

>•  Engelhardt:  Herrad  von  Landsberg. 

2-  Inventar  af  1313. 

5-  Pierre  de  Gavestones  Inventar  1313. 

4-  »En  meget  lille  Gaffel  med  vredet  Skaft  til  at  spise  Morbær  med«.  Hertugen  af  Bourgognes  Inventar  1420. 

5-  Dictionuaire  raisonné  du  mobilier  fran;ais  II,  Side  110—  m. 


TIDSSKRIFT  FOR  KUNSTINDUSTRI. 


s6 


TC 


Metalskaftets  Længde.  Ringen  og  Stifterne  ere  af  Sølv.  Fig.  43  gjengiver  en  for¬ 
gyldt  Kobbergaffel  hentet  fra  ovennævnte  Værk.  Den  er  i  naturlig  Størrelse, 
en  nydelig  lille  Ting,  der  ret  synes  at  være  indrettet  til  Moibæi. 

Dette  Tidsrums  Bordgafler  antages  at  være  komne  fra  Italien.  De  hed  der 
pirone  (den  Spidse,  Grenede)  og  under  dette  Navn  gik  de  endnu  i  Tyskland  i 
det  1 6de  Aarhundrede. 

Det  15de  Aarhundrede  bragte  ingen  Forandring.  Samme  sjældne  Forekomst  og 
samme  pragtfulde  Udstyrelse.  De  vare  Unika,  individuelle  Gafler  til  personlig 
Brug  og  som  oftest  indrettede  til  at  folde  sammen  for  at  kunne  medføres  ved 
Gjæstebud,  eller  de  samledes  i  et  Etui  med  Ske  og  Kniv.  Skafterne  stak  op  af 
dette,  og  paa  dem  ødslede  Kunsten  sine  dyrebareste  Stoffer  i  den  mest  kunstne¬ 
risk  soignerede  Behandling:  Guld,  Agat,  Krystal,  fine  Ciselurei,  ædle  Stene  kap¬ 
pedes  med  Etuiet  om  Prisen  i  Pragt  og  Herlighed.  Men  i  Literaturen  findes  de 
end  ikke  omtalt  med  et  Ord,  ikke  paa  et  eneste  af  de  Billeder,  der  fremstille 
Gjæstebud  med  spisende  Mennesker,  ses  de,  om  de  end  jævnlig  vise  sig  i  Stor- 
mænds  Inventarier.  De  kombinere  sig  i  Etuierne 
med  de  mærkeligste  Ting:  Pincetter,  Øreskeer 
og  Tandstikker 1.  Det  er  ikke  alt  sammen  at 
bruge  ved  et  Maaltid,  men  snarere  hvad  vi  vilde 
kalde  en  Necessaire,  der  ogsaa  kan  rumme  mange 
nydelige,  vel  ikke  helt  ubrugelige  Ting,  men  dog 
mest  tjenlige  til  Øjens  Lyst.  End  ikke  ved  Karl 
den  Dristiges  (ff  1477)  Hof,  der  tjente  som  Møn¬ 
ster  for  Europas  mægtigste  Fyrster,  brugte  For¬ 
skæreren  en  Gaffel  til  sin  Funktion,  men  holdt 
paa  Stegen  med  venstre  Haand:  »hans  Rettighed 
er  at  fortære,  hvad  han  beholder  i  Haanden,  me- 

fra  Garnerays  dens  han  skærer  for  «  “•  ^ 

Samling.  Alle  Bordgafler  havde  før  1500  2  Grene.  Fra 

Tiden  derefter  har  man  dem  med  3.  Luther  skri¬ 
ver:  Bed  Gud  bevare  dig  for  Gaffelstik ;  de  sætte  3  Huller. 

Ved  denne  Tid  viser  Gaflen  sig  i  Danmark.  Nationalmu¬ 
seet  ejer  et  meget  interessant  Exemplar  med  tilsvarende  Kniv 
og  indrettet  til  Etui  (Fig.  45).  Skafterne  ere  af  forgyldt  Sølv, 

Stilen  gothisk  og  det  arkitektonisk  formede  Ornament  paa 
deres  tykkeste  Del  ikke  ulig  det,  der  findes  samme  Sted  paa 
Gaflen  fra  14de  Aarhundrede  (Fig.  44).  Denne  Gaffel  er 
utvivlsomt  fra  et  katholsk  Land,  hvad  Stilen  viser,  ubeiøit 
af  Renæssancen,  og  burde  altsaa  kunne  sættes  til  Tiden  om 
1 500.  Holder  dette  Stik,  er  den  her  i  Norden  en  af  de  aller¬ 
største  Sjeldenheder.  Nationalmuseet  ejer  en  anden  Gaffel 
fra  en  lidt  senere  Tid  med  en  graveret  Indskrift,  der  inde¬ 
holder  den  throndhjemske  Erkebisp  Oluf  Engelbrechtsons 
Navn  og  Aarstal  1530  (Fig.  46  a  og  b).  Indskriften  er  yngre, 
maaske  paasat  i  Henhold  til  en  Tradition,  og  Stilen  viser 
utvivlsomt  hen  til  Renæssancens  Begyndelsestid.  Den  er 
vistnok  af  udenlandsk  Oprindelse,  og  da  den  nye  Stil  før 

1.  Hertugen  af  Berrys  Inventar  1416. 

2-  Olivier  de  la  Marche:  États  du  Duc ,  Sidt  684. 


Fig.  43- 
Gaffel  i  natur¬ 
lig  Størrelse 


Fig.  44. 

Gaffel  fra  Garnerays  Samling. 

1530  var  i  fuld  Udvikling  i  Mellemeuropa,  er  der  Intet  til  Hinder  for,  at  Throndhjemsbispen, 
trods  den  yngre  Indskrift,  har  ejet  den.  Han  besøgte  Nederlandene  i  1523,  da  han  var  paa 
Rejse  til  Rom  for  at  søge  pavelig  Bekræftelse,  og  havde  her  en  Sammenkomst  med  Kong 
Christian  II  i  Mecheln.  I  1529—30  indledte  han  atter  Forbindelser  med  Kongen  og  havde 
Sendebud  hos  ham.  Samtidig  laa  han  i  Fejde  med  Fru  Inger  til  Østraat.  Det  lykkedes 


Hg.  45- 

Bestikgaffel.  0,142  M.  lang. 
Nationalmuseet. 


a  Fig.  46.  b 

Gaffel  og  Ske  i  ét  Stykke.  Indskrift  paa  Bladet:  Ohms  Dei  Gratin 
Episcop.  1530.  —  Paa  Forsiden:  eusebaias  eku  (Hold  fast  ved  Guds¬ 
frygt).  Paa  Bagsiden:  religion?  constat  vita  (Livet  bestaar  ved  Guds¬ 
frygt).  0,189  M.  lang.  Nationalmuseet. 


hendes  Svigersøn  Nils  Lykke  at  faa  et  Forlig  i  Stand  1530,  der  altsaa  i  flere  Henseender  var 
et  Mærkeaar  i  Bispens  Liv.  Om  det  af  den  ene  eller  anden  Grund  er  kommet  til  at  staa  paa 
Skeen,  kan  ikke  afgjøres1.  Tingen  har  imidlertid  Interesse  nok  uden  Indskrift,  da  det  er  en 
Kombination  af  Gaffel  og  Ske.  De  korte  Grene,  der  kunne  foldes  om,  ere  nemlig  indrettede 
til  at  stikkes  ind  i  to  Øskener,  som  ere  loddede  bag  paa  Skebladet  eller,  som  dette  i  Bondens 
Mund  kaldes:  Slaget.  Mulig  kan  denne  Sammensætning  løse  en  Gaade,  der  ellers  vilde  blive 
uudgrundelig,  nemlig  Beskaffenheden  af  en  Gaffel,  som  Hertuginden  af  Orléans  lod  repa- 
»•  Velvilligt  meddelt  af  Rektor  A.  Heise. 


58 


TIDSSKRIFT  FOR  KUNSTINDUSTRI. 


sig 
»Kon  ge¬ 


rere1:  » en  Guldgaffel  til  at  spise  Vinsuppe  med«.  I  1884  solgtes  paa  Fau’s 
Auktion  i  Paris  en  Gaffel,  som  tillige  var  Foldeske,  prydet  med  Rubiner 
og  Diamanter,  netop  en  Kombination  som  paa  vor  Gaffelske.  Den  gik  1 
21,400  Francs. 

Vi  nærme  os  nu  til  den  Tid,  da  man  ikke  mere  kunde  undvære  Gaflci , 
de  bleve  en  Nødvendighed,  men  denne  meldte  sig  ikke,  fordi  man  havde 
noget  at  indvende  mod  den  gamle  Maade  at  spise 
med  Fingrene,  tvertimod,  det  var  man  helst  bleven 
ved  med,  men  det  var  de  store  Pibekravers  Skyld, 
og  der  maatte  saa  stor  en  Aarsag  til  for  at  volde 
denne  Revolution,  dette  Brud  paa  Alt,  der  forhen 
havde  hørt  til  den  bedste  Tone.  Det  gik  for 
under  Henrik  III  af  Frankrig.  Denne 
Kvinde«  bar  sine  Pibekraver  i  en  Bredde  af  8  Tom¬ 
mer,  efter  at  han  i  1578  var  kommen  hjem  fra  Po¬ 
len,  og  det  Umulige  i  at  naa  Munden  med  Fingrene 
uden  at  plette  denne  zarte  Pynt  var  Aarsag  til,  at 
Kongen  og  hans  Hof  spiste  med  Skeer  og  Gafler, 
der  vare  saa  langskaftede,  at  Maden  kunde  føres  til 
sit  Bestemmelsessted  over  Pibernes  brede  Flade.  En 
anden  ny  Bordskik  kom  samtidig,  nemlig  at  binde 
Servietten  i  Knude  under  Nakken.  Begge  Paafund 
have  vi  nu  ondt  ved  at  undres  over,  men  den  Gang 
vakte  de  en  grænseløs  Skandale,  som  næredes  af 
Moralister,  Prædikanter  og  Satirikere.  De  sidste 
vare  de  Værste,  fordi  de  holdt  sig  til  det  Latterlige 
og  Uklædelige  ved  at  se  Folk  spise  med  et  uvant 
Instrument,  som  de  toge  forkert  paa,  tabte  Maden 
af  de  spidse  Gaffelgrene,  og  teede  sig,  som  vi  vilde 
gjøre,  hvis  vi  bleve  nødte  til  at  spise  Makaroni  eller 
anden  rørlig  Mad  paa  kinesisk  Vis. 

Denne  Sammenkjedning  af  Klæde-  og  Spisemo- 
der  øgede  Gaflernes  Antal.  1598  ejede  Gabrielle 
d’Estrée  en  Snes  Gafler.  En  Sølvgaffel  hørte  til  hen- 
Gaffel,  som  har  til-  des  Kammerservice,  8  af  samme  Metal  til  Bordtøjet, 
hørt  Kong  Christian  I2  vare  anbragte  paa  en  Klippe  af  Koral  og  vare  be- 
IV'  °’I73,M-  knS'  stemte  til  Frugt  og  Mellemretter.  Dermed  er  ikke 
sagt,  at  hun  ikke  spiste  med  Fingrene.  Det  gjorde 
Alle  med  god  Lyst,  og  Maden  smagte  dem  bedre  paa  den  Maade.  Efter 
den  svenske  Kong  Erik  XIV’s  Død  bevaredes  endnu  et  helt  Stel  med 
Skeer  og  Gafler,  men  de  førstes  Dusintal  var  ukomplet,  Gaflerne  der¬ 
imod  i  Behold2.  Ingen  havde  Brug  for  dem.  Det  synes  nemlig  som  om 
der,  saasnart  de  store  Pibekravers  Omfang  svandt  ind,  er  indtraadt 
en  Reaktion.  Der  blev  i  Frankrig  truffet  et  Kompromis  mellem  Gaf¬ 
fel-  og  Fingerspisning,  idet  man  trak  Handsker  paa  under  Maaltidet. 

I  Tyskland  figurerer  Bordgaflen  allerede  i  Max  Rumpolts  Kogebog 
fra  1581.  Sølvpoppen  (Silberkammerling)  har  blandt  Andet  at  sørge 

Sølvkammerregnskaber  fra  1390. 

2-  Troels  Lund:  Danmarks  og  Norges  Historie  V,  267. 

Fig.  48. 

Bestikgaffel.  0,218  M.  lang. 
Nationalmuseet. 

for  Salt,  Tallerkener,  Brød,  Skeer,  Knive,  Pironer  og  Gobelin.  — 
I  Danmark  var  Bordgaflen  ved  denne  Tid  endnu  ikke  kommen 
til  Hoftet.  Der  var  ikke  presserende  Nødvendighed  for  at  bruge 
den,  thi  Pibekraverne  vare  ikke  extravagante  i  Omfang.  For¬ 
tegnelserne  over  Prinsessernes  Udstyr  fra  Kong  Frederik  IPs 
Dage,  saavelsom  over  Enkedronning  Sofies  uhyre  rige  Bo  (1631), 
tie  om  den,  kun  massive  Forskærergafler  fandtes.  Det  samme 
var  Tilfældet  i  England.  Da  den  Rejsende,  Thomas  Coryate,  i 
1608  besøgte  Italien,  undredes  han  over  at  se  Gaflen  i  alminde¬ 
lig  Brug,  begejstredes  for  den  (han  var  endog  for  engelske  For¬ 
hold  en  ualmindelig  Særling),  bragte  en  Forsyning  hjem  og 
kjæmpede  literært  for  dens  Indførelse,  men  kun  med  det  Resul¬ 
tat,  at  han  blev  udlét  og  fik  Øgenavnet  furcifer.  At  dømme  af 
hollandske  Malerier,  hvorpaa  Maaltider  ere  fremstillede,  var 
Gaflen  ukjendt  i  den  hollandske  Borgerstand  langt  ind  i  17de 
Aarhundrede.  Paa  van  der  Helsts  Skyttegilde  (1648)  sidde  25  for¬ 
nemme,  rigtklædte  Borgere  om  et  dækket  Bord,  bugnende  under 
Sølv-  og  Guldservicens  Vægt.  Der  er  Knive  paa  det  af  mange 
Former  —  et  Tegn  paa,  at  de  ere  medbragte  — -  men  ikke  én 
Gaffel.  Herhjemme  findes  Bordgaflen  første  Gang  omtalt  i  Kong 
Christian  IV’s  Skrivekalender  under  iste  Marts  1621:  Jeg  kiøbte 
en  Skee,  en  Knif  og  en  Gaffel  af  Gnid  med  Demonter  af  en  Fransose, 
hvorfor  ieg  gav  hannem  330  Dir.  in  Specie.  Alle  3  Ting  ere  beva¬ 
rede  paa  Rosenborg  (Fig.  47).  Prisen  er  høj  endog  for  Tiden, 
men  det  Erhvervede  af  saa  uforlignelig  Skønhed,  at  det  maa  be¬ 
tragtes  som  sikkert,  at  der  nødig  blev  spist  med  det.  Grene  og 
Gaffelskaft  ere  af  Guld,  Ornamenterne  paa  det  sidste  sort  Email, 
Haandtaget  af  Agat,  Forsiringerne  hvid,  grøn  og  sort  Email. 
Imidlertid  maa  Brugen  have  bredt  sig  ved  denne  Tid.  Kong 
Ludvig  XIII  spiste  som  ung  daglig  med  sin  egen  Gaffel;  i  alt 
Fald  fortæller  Tallemant  des  Réaux  {Histor lettes),  at  der  pønsedes 
paa  at  forgive  ham  ved  en  Gaffel,  der  rummede  Gift  i  sit  hule 
Indre.  I  Nationalmuseets  Samling  findes  en  Bordgaffel  fra  17de 
Aarhundrede  med  udskaaret  Elfenbens  Haandtag,  hvorpaa  leg¬ 
ende  Børn  ere  fremstillede  (Fig.  48),  samt  en  Forskærergaffel 
med  Haandtag  af  Masurtræ,  hvorpaa  en  Rytter  i  Rustning  fra  30 
Aars  Krigen  er  fremstillet  paa  en  stejlende  Hest  (Fig.  49).  Der 
kommer  nu  Hold  paa  Tingen;  Skaftet  er  ikke  mere  en  Stilk, 
men  en  Ting  at  tage  paa.  Dette  ligner  virkelige  Spisegafler. 
Folkemuseet  ejer  en  Gaffel  med  Hornskaft,  funden  ved  Udgrav¬ 
ning  i  Raadhusets  Grund,  paa  hvilken  denne  Udskæring  er  ført 
over  i  borgerligt  Stof  (Fig.  50).  Hornet  er  blankslidt  af  daglig 
Brug.  Det  udskaarne  Hoved  tillader  at  datere  den.  Den  baret- 
agtige  Bedækning  med  vajende  Fjer  kjende  vi  Ira  Kong  Chri¬ 
stian  IV's  senere  Portrætter  saavelsom  fra  den  udvalgte  Prins 
Christians.  Paa  hver  Side  af  Hovedet  falder  en  Lok,  Cadenetten, 
ned  paa  den  brede  Halskrave.  Det  er  Aarene  ved  1640. 

Fra  denne  Tid  stammer  ogsaa  en  anden  Gaffel  fra  samme 
Fundgruppe.  Det  er  en  tarvelig  Ting  med  Træskaft,  men  Figu- 


Hg-  49 ■ ' 

Forskærergaffel.  0,189  M.  lang. 

ren,  som  er  skaaret  deri,  er  værd  at  lægge  Mærke  til  (se  Fig.  55).  Det 
er  en  Kvinde.  Hendes  lange  Krøller  hænge  ned  ad  Nakken  og  paa 
Hovedet  bærer  hun  en  lille  spids  Hat,  lignende  den,  som  Leonoie 
Christine  blev  ved  at  bære,  skønt  de  egenlig  var  en  forlængst  aflagt 
Mode.  Da  hun  i  1647  var  i  Frankrig  med  Corfitz,  spurgte  Enkedron¬ 
ning  Anna  hende  strax,  om  saadanne  Hatte  vare  paa  Mode  i  hendes 
Hjemland.  Leonore  Christine  svarede,  at  det  var  Kongedøtres  udeluk¬ 
kende  Privilegium  at  gaa  med  dem  (Mme  de  Motteville:  Mémoires 
under  Aar  1647).  Hendes  Søstre  bar  dem  dog  ikke  efter  deres  Por¬ 
træter  at  dømme,  og  denne  lille  Hat  har  altsaavæiet  et  Unikum  i  Kjø- 
benhavn  paa  den  Tid.  Mulig  er  den  foreviget  her  paa  denne  tarvelige 
Gaffel,  men  Figurens  Portrætlighed  er  ellers  ikke  slaaende. 

Under  Ludvig  XIV  var  Bordgaflen  fuldt  for¬ 
met  til  Spisebrug.  Rosenborg  bevarer  flere 
Exemplarer,  der  have  været  i  Kong  Frede¬ 
rik  IIPs  Eje.  De  ere  af  Guld  (Fig.  51),  Skaftet 
er  fladt  og  formet  til  at  falde  i  Haanden.  Der 


er  4  Grene  i  flad  Kurve  og  hermed  er  denne 
Tings  Formudvikling  foreløbig  afsluttet.  Efter¬ 


tiden 


har  ikke  bragt  andet.  Det  er  ikke  mere 


Etuigafler  men  Bordservice,  ikke  med  individu¬ 
elt  Præg  men  et  ensartet  Fabrikat,  der  kjøbes 
dusinvis.  Den  er  ikke  skabt  til  at  føres  med  til 
Gildet  i  Etui  eller  i  Lomme,  men  til  at  danne 
Husgeraad  og  ligge  ved  hver  Kuvert.  Endnu 
er  det  dog  kun  kongelige,  franske  Gafler,  og 
saaledes  bleve  de  ved  at  hedde  i  Tyskland  ind  i 
1 8de  Aarhundrede. 

I  vor  Borgerstand  blev  det  ved  det  Gamle. 
Fig.  52a  og  b  vise  Etuikniv  og  Gaffel  fra  syt¬ 
tende  Aarhundrede.  Haandtagene  skaarne  i  El¬ 
fenben,  en  Konge  med  Laurbærkrans,  en  Dron¬ 
ning  med  højt  opsat  Haar,  begge  med  Sceptere 
i  Hænderne.  Det  er  en  enevældig  Potentat, 
selve  Kong  Christian  V.  Kongen  bærer  Rliin- 
graven,  et  skjørtlignende  Stykke,  der  faldt  fra 
Livet  til  Knæet.  Dronningen  har  sit  Haar  opsat 
efter  Moden  fra  Aarene  før  1680  å  la  Fontange, 
og  da  Rhingraven  holdt  sig  i  Mode  i  Frankrig 
til  1680,  er  dette  Aar  vel  Gaffel  og  Knivs  om¬ 
trentlige  Alder. 

Det  1 8de  Aarhundrede  er  i  Nationalmuseet  repræsenteret  ved  en 
niv  og  Gaffel  (tyske)  med  pletterede  Metaldele  og  ret  originale 
kaffer,  udskaarne  i  Raabukkens  Opsatser.  Disses  nederste,  krusede 
ranse,  Roserne,  ere  inddragne  som  Hatteskygger  og  Skjæg  paa  de 
iviale  Ansigter,  der  ere  anbragte  paa  Rosenstokken.  I  Hatten  er  ind- 
ukken  en  Ske  (Fig.  53a  og  b).  I  Skifteregistre  findes  nu  Gafler  i 
usinvis  parrede  med  Skeer,  men  man  sagde  en  Gaffelkniv  og  2  og  2 
ed  de  Knivpar ,  Knivløj,  et  Bevis  for, 


Fig.  50. 
Bestikgaffel. 
0,198  M.  lang. 
Folkemuseet. 
Katalog-Nr.  M  1485. 


at  Kniven  stadig  var  Hoved- 


Fig.  51. 

Bordgaffel,  som  har  til¬ 
hørt  Kong  Frederik  III. 
0,188  M  lang.  Rosenborg. 

stykket,  Gaflen  et  tilkommet  Appendix.  De  samledes  med  Skeer  i  Etuier  eller  Spisebestik, 
der  brugtes  som  Festgaver.  Børn  fik  et  saadant  Mundtøj  paa  Vuggen  —  det  kongelige  Sølv¬ 
kammer  ejer  flere  smukke  Exemplarer  —  og  til  Brug  for  Bondestanden  kastede  Kunstindu- 


Fig.  52  a. 


Hg.  52  b. 

a  Bagside  afen  Gaffel.  0,21  M,  lang.  Nationalmuseet.  Katalog-Nr.  10,629.  —  b  Forside  af  Flaandtaget 

paa  den  til  Fig.  52a  svarende  Kniv. 

strien  sig  atter  over  denne  kurante  Artikel.  Fra  Slesvig,  men  navnlig  fra  Holstein  haves 
udmærket  smukke  Exemplarer.  Fig.  54  fremstiller  et  Mundtøj  i  Sølvfiligran,  der  giver  en 
god  Forestilling  om  dette  Kunstarbejdes  høje  Standpunkt  i  Egnene  ved  Elbens  Munding. 

8* 

Fig.  53  a. 


Man  maa  dog  ingenlunde  tro,  at  denne  Ud¬ 
bredelse  dækkes  af  Brugen.  Navnlig  ere  Me¬ 
nigmands-Etuierne  fra  forrige  Aarhundiede 
fordægtige,  fordi  de  ere  saa  pragtfulde,  og  selv 
i  Tyskland,  hvor  man  dog  burde  være  frem¬ 
meligere,  var  man  1783  ikke  endnu  naaet  til 
at  give  Hospitalspatienter  andet  end  Kniv  og 
Ske. 

Af  Hogarths  Kobberstik  ses,  at  vel  dækkede 
Lord  Mayor  i  1747  med  en  Gaffel  ved  hver 
Kuvert,  men  de  vare  endnu  ikke  naaede  ud¬ 
over  de  2  Grene.  Heller  ikke  i  private  Huse. 

Fra  de  4  Grene  paa  Frederik  III’s  og  Lud¬ 
vig  XIV’s  Gafler  kan  man  ikke  sikkert  slutte, 
at  deres  Brug  ved  Hofferne  var  voxet  med 
Grenetallet.  I  1675  gæv  Courtin  s  Traité  de 
la  civilité  qui  se  pratique  en  France  parmi  les 
honnestes  gens  Anvisning  paa  at  holde  sømme¬ 
ligt  paa  Gaflen  o :  med  3  Fingre  og  ikke  med 
fuld  Haand.  De  laa  ved  Kuverterne,  men  man 
spiste  ligegodt  med  Fingrene.  Vel  praktisere¬ 
des  Gaflens  Brug  allerede  i  17de  Aarhundrede 
ved  Maaltiderne  i  Hotel  Rambouillet,  hvor  saa 
mange  Forfinelser  skabtes  og  hvorfra  saa  meget, 
vi  nu  regne  til  Hygge  og  god  done,  udgik, 
men  det  var  og  blev  længe  kun  nye  Paafund, 
og  ved  Hofferne,  der  vare  Konservatismens 
faste  Borge,  holdtes  Fingerspisningens  tusind- 
aarige  Skik  i  stadig  Ære.  Kong  Ludvig  XIV 
foretrak  efter  Saint-Simons  Sigende  at  bruge 
Fingrene,  og  endnu  i  det  18de  Aarhundrede 
høre  vi  det  samme  om  Dauphine,  Hertuginden 
af  Bourgogne.  Hertuginden  af  Orléans,  Elisa¬ 
beth  Charlotte  skriver  under  14de  Oktober 
1718,  at  Dauphinen  nu  begyndte  at  hævde 
sin  Rang,  liun  taalte  ikke  mere,  at  hendes  unge 
Hofdamer  bleve  saa  familiære,  at  de  toge  med 
Hænderne  i  den  Ret,  hun  spiste  af,  eller  at  de 
væltede  sig  paa  hendes  Seng1.  Napoleon  spiste  Fig.  53  b. 

ofte  med  Fingrene  —  han  havde  vidunderligt  Gaffel  og  Kniv,^hørende 

smukke  Hænder  —  og  efter  et  mundtligt  Ud-  Nationdmuseet. 
sagn  af  Gehejmeraad  Trap  dyppede  Kong  Katalog-Nr.  6040. 
Christian  VIII  sine  Kartofler  i  Saucen  med 
Fingrene. 

Og  det  var  intet  Under,  at  Hofferne  bleve  ved  det  Gamle.  I  umin¬ 
delige  Tider  havde  man  øvet  sig  i  Fingerspisning;  det  var  blevet  en 
Prøvesten  for  gode  Manerer,  at  Fingerføringen  var  stilfuld  og  Be- 

1.  Dette  Sidste  var  noget  nær  Majestætsforbrydelse.  Se  Tidsskrift  for  Kunstindu¬ 
stri  1895,  Afhandlingen  s-Sengekamre  og  Senge«,  Side  42. 

vægeiserne  kvikke,  og  deres  varierede 
Mangfoldighed  tillod  en  ganske  anden 
Udvikling  af  disse  erhvervede  Fortrin  end 
den  kjedelige  Gaffel,  der  kun  havde  én 
tilladt  Maade  at  holdes  paa.  Der  er  endnu 
Rudimenter  tilbage  af  disse  gammeldags 
Faconer.  Damer  af  den  gamle  Skole  have 
endnu  bevaret  en  vis  stiliseret  Ynde  i  at 
holde  paa  en  Thekops  Hank  med  3  Fin¬ 
gre,  medens  de  to  ledige  gives  visse  Stil¬ 
linger  ud  i  Luften,  og  hvem  der  med  Be¬ 
undring  har  set  et  graciøst  Barn  spise  med 
Fingrene  eller  en  lille,  velformet  Dame- 
haand  med  vævre  Bevægelser  partere  en 
Apelsin,  vil  forstaa,  at  det  ikke  altid  har 
set  hæsligt  ud  at  spise  med  Fingrene.  Ja, 
der  gives  endog  Forhold  i  Livet,  hvor¬ 
under  f.  Ex.  »et  Stykke  med  Rejer«  faaer 
uendeligt  mere  Velsmag,  om  det  er  ord¬ 
net  af  saadan  en  Haand,  end  om  den  nok 
saa  lethændet  havde  pillet  dem  med  Gaf¬ 
fel.  Der  er  i  vor  Tid  en  Reaktion  mod 
den  forudgangnes  Penhed,  der  forbød 
endog  at  tage  det  Stykke  Sukker,  man 
vilde  komme  i  sin  egen  Kop,  med  Fin¬ 
grene.  Det  burde  tages  med  Tang,  men 
denne  hænger  nu  ubrugt  i  Sølvskabene 
og  nye  anskaffes  ikke. 

Menigmand  blev  trolig  ved  sine  Fingre. 

I  Danmark  spiste  Bonden  uden  Gaffel 
ved  1800,  i  Norge  ved  1860,  i  Sverig  ved 
1880,  og  begge  Steder  bredtes  Smør  paa  Brød  med  Tommelfingren.  Haanden  hedder  derfor 
Femklogaflen,  i  Jylland  den  Femflenede.  I  Spanien  og  Rusland  er  Gaflen  endnu  ukjendt  af 
Almuen,  i  Østerland  af  Alle. 


Fig.  54.  Mundtøj. 

Kniv  og  Gaffel  0,173  M.  lang.  Skeen  0,183  M.  lang. 
Sølvmærker  RH.  Dansk  Folkemuseum. 


Fig.  55.  Gaffel,  funden  i  det  nye  Raadhuses  Grund. 

Fig.  56.  Atliletmedaille  fra  Athen  1896. 

Fig.  57.  Sportspræmie  fra  Trediverne. 


Industriforeningens  Februar-Forevisning  inde¬ 
holdt  bl.  A.  en  yderst  righoldig  Samling  af 
Sportspræmier,  nemlig  alle  dem,  der  i  Aarenes  Løb 
er  vundne  herhjemme  paa  Sportens  forskjellige 
Omraader;  her  fandtes  Athletpræmier,  Boldspil- 
præmier,  Brevduepræmier,  Cyclepræmier,  Fod¬ 
sportpræmier,  Gymnastikpræmier,  Rosportpræ- 
mier,  Sejlsportpræmier,  Skyttepræmier,  Trav¬ 
sportpræmier  og  Væddeløbspræmier,  og  de  mange 
Foreninger  fortjener  Tak  for  den  Beredvillighed, 
hvormed  de  havde  stillet  Materialet  til  Udstillin¬ 
gens  Raadighed. 

Men  forøvrigt  hvilken  kunst-  og  smagsforladt 
Udstilling!  Redaktionen  har  allerede  gjort  op¬ 
mærksom  paa  denne  Omstændighed  (S.  33),  og 
vi  kan  i  alt  væsentligt  holde  os  til  vore  Bemærk¬ 
ninger  vedrørende  en  tidligere  lignende  Udstilling 
(1896,  S.  86).  Dette  tarvelige  Resultat  af  mange 
Aars  Bestræbelser  taler  kun  lidet  til  Ære  for  den 
Smag,  der  raader  indenfor  de  vælgende  Forenin¬ 
ger,  02:  desværre  heller  ikke  til  Ære  for  den 
Kunstsans,  der  raader  mellem  vore  udøvende 
Guldsmede.  Naar  man  tænker  paa,  hvilke  tak¬ 
nemlige  Opgaver,  der  foreligger  netop  her,  hvor 
det  i  langt  ringere  Grad  end  ellers  er  de  peku¬ 
niære  Forhold,  der  spiller  den  afgjørende  Rolle, 
saa  virker  det  helt  forbausende  at  iagttage,  i  hvor 
lidet  et  Omfang  Haandværket  har  taget  Kunsten 


tilhjælp.  Og  just  ikke  smigrende  for  vor  moderne  Guldsmedekunsts  Standpunkt  er  det,  at 
man  udover  de  forskjellige  Præmier,  som  er  aftegnede  i  Tidsskriftets  forrige  Aargang,  ikke 
har  kunnet  finde  andre  værdige  til  Gjengivelse  end  de  her  afbildede  (Fig.  57 — 58),  og  de 

skriver  sig  fra  Trediverne,  og  er  aabenbart  tegnede  af  Hetsch  eller  hans  Skole  (Dalhoff?);  der 
er  en  Helhedsvirkning  over  dem,  en  Ensartethed  og  Beherskelse  i  Motivernes  Valg,  kort  sagt 
en  Stil,  som  man  forgjæves  søger  i  alle  de  moderne  danske  Arbejder.  Thi  i  denne  Sammen¬ 
hæng  spiller  det  en  ringere  Rolle,  at  Udstillingen  indeholdt  forskjellige  virkelig  dygtige  og 
smagfulde  franske  Broncearbejder. 

Ved  en  retfærdig  Bedømmelse  af  disse  triste  Resultater  maa  man  dog  tage  i  Betragtning, 
under  hvilke  vanskelige  Forhold  vore  Guldsmede  arbejder.  De  er  ganske  uden  Toldbeskyt- 


Fig.  58.  Sportspræmie  fra  Trediverne. 


telse,  og  fremmede,  indførte  Varer,  billige  og  tarvelige,  oversvømme  Markedet  og  danne 
en  uholdbar  Konkurrence.  Derfor  bør  Ansvaret  for  Sportspræmiernes  Dilettanteri  i  første 
Række  lægges  paa  Køberne,  d.  v.  s.  Sportforeningernes  Bestyrelser;  de  maa  lære  at  indse,  at 
et  Sølvarbejdes  Værd  ikke  alene  ligger  i  dets  Vægt,  dets  Sølvbestand,  men  nok  saa  meget  i 
dets  kunstneriske  Præg;  thi  vil  man  kun  betale  for  Metallet,  hvorfra  skal  Guldsmeden  da 
tage  Midlerne  til  Arbejdets  omhyggelige  Udførelse  og  den  kunstneriske  Hjælp?  Den  Sports¬ 
forening,  som  vilde  tage  Initiativet  til  en  saadan  Strømkæntring  i  Opfattelsen,  vilde  ind¬ 
lægge  sig  betydelig  Ære,  og  den  vilde  selv  have  stor  Glæde  af  de  fremkomne  Resultater. 
Derfor:  ingen  indførte  Præmier,  men  udelukkende  dansk  Arbejde!  intet  fortrinsvis  Hensyn 
til  Materialet,  men  først  og  fremmest  til  den  kunstneriske  Form! 

Forøvriot  var  døt  en  Mare  broget  Samling  af  Premier,  man  saa,  adskillige,  som  ikke 
havde  denfin  veste  Hentydning  til  den  Sport,  for  hvilken  de  var  Lønnen,  og  mange  and 
yderlig  symbolske,  men  som  oftest  yderlig  overfladiske  og  aandløs, e  . 
rtt-  Pnk-iler  oa  Bæare  Krus  og  Drikkehorn,  Fyrtaarne  og  Sk]olde,  Blomsterskaaie  og  sk 

Ssbo^rj^rKrÆi  »-sk: 

f  Tre  a  S  averne  og  Aaringen  var  gjennemførte  med  den  største  Mmuttøsttet,  man  saa  et 

t— *»  “ 

Z  Ir  det  vil  holde  sig  ovenover  Galanterivarernes  Niveau;  der  maa  absolut  raabes 
VaVt  i  Gevær  før  Publikums  Smag  er  saa  totalt  ødelagt,  at  ethvert  Tilbagetog  b  iver  umu- 
lhn  Som  Redaktionen  allerede  har  bemærket,  Sportsforeningerne  maa  lade  Guldsmede 
arbejde  under  saadanne  Forhold,  at  de  kan  henvende  sig  til  dygtige  Kunstneie  der  eje  Ly 
C  Evne  ril  at "ive  sig  i  Lag  med  denne  Art  Opgaver;  før  kommer  det  Samarbejde  mellem 
Kunst  oa  Haandværk  ikke  istand,  som  dog  er  den  eneste  Betingelse  for  et  godt  Resultat. 

En  behageliv  Undtagelse  fra  den  almindelige  Misere  dannede  Prem.erne  fra  de  olympiske 
Lere  i  Athe  fs96;  der  var  et  smukt  tegnet  og  komponeret  D.plom  .  en  smagfuld  Ramme 

SSSrSSSis 

det  moderne  Grækenland. 


Medens  vi  taler  om  Medailler,  vil  vi  gierne  henlede  Opmærksomheden  paa  en  ny  dansk 
MedaiUe  (Fig  ,9)  som  Kjøbenhavns  Jemstøberiejer-Forening  har  ladet  præge  .  Anledning  af 
™  t  Aars  Besmen  Naar  man  gjennemblader  Vilhelm  Bergsøes  store  danske  MedaiUe- 
vær  ■  forces  man  ovei,  hvor  ft  af  vore  moderne  Frembringelser  paa  dette  Omraade, 
der  i 'eventliv  Forstand  har  noget  med  Kunst  at  bestille  udover  en  dadelløs  Teknik  det  er 
saa  meget  Adeligere  at  træffe  en  MedaiUe  som  denne,  hvor  netop  det  af  os  ovenfo.  paa- 

=tsa:  æs 

^gede^mt  maa  hoMetffiZ  tp’ad  som  Ledestierne  for 

stZfeli  og  udført  i  Sølv  i  Guld-  og  Sølvvarefabnkant  V.  Ckn^ns  Etabhssement.  Alle 
Medarbejdere  har  Ære  af  det  smukke  Resultat. 


Hg.  59- 


Jernstøberiejer-Foreningens  MedaiUe. 

Fra  Det  danske  Kunstindustrimuseum  er  der  i  Januar 
udsendt  en  Meddelelse  om  dets  Virksomhed  i  1896. 
Efter  at  Museet  var  blevet  aabnet  for  Publikum  den 
13.  December  1895,  blev  det  indtil  1.  Januar  1896  be¬ 
søgt  af  i  alt  2630  Personer. 

Fra  1.  Januar  1896  har  Museet  været  gratis  tilgænge¬ 
ligt  3  Formiddagstimer  Sondag,  Onsdag  og  Løverdag 
samt  2  Aftentimer  Sondag,  Tirsdag  og  Fredag.  Det 
samlede  Besøg  i  Aarets  Løb  har  været  56718  Personer, 
hvoraf  paa  Son-  og  Helligdage  34329.  En  detaljeret 
Statistik  viser,  at  Sommermaanederne  ikke  ere  gun¬ 
stige  for  Besøget,  som  især  aftager  om  Sondagen  og 
om  Aftenen,  ligesom  ogsaa  Juletravlheden  viser  en 
stærk  Indflydelse  i  December. 

Følgende  Udstillinger  have  været  afholdte:  »Tek¬ 
nologisk  Udstilling  afVærktoj«  (13/12  95 — SL  96),  »Ga¬ 
ver  og  Adresser  udførte  i  Anledning  af  Ny  Carlsbergs 
25-aarige  Jubilæum«  (3/3 — Ie/3  96),  »Lithografisk  Ud¬ 
stilling«  (17/3 — 26/4),  »Danske  Bogbind,  bestemte  til  S. 
Bings  l’Art  nouveau  i  Paris«  (Sondag  17/5),  »Walter- 
Crane  Udstilling«  (28/6  — 12/7),  »V.  Christesens  Jubi¬ 
læumsudstilling  (21/jo — 8/ 11)1  »Japansk  Keramik  fra 
Kunstindustrimuseet  i  Hamborg«  (10/n — 6/12).  Den  29. 
November  aabnedes  en  »Udstilling  af  moderne  Plaka¬ 
ter,  Lithografier  og  Tapetpapir«,  som  fortsattes  ind  i 
det  nye  Aar. 

Udenfor  Aabningstiderne  har  Museet  været  forevist 
20  Gange,  sædvanlig  om  Sondagen  Kl.  10 — 12,  bl.  A. 
for  Haandværkere  fra  »Arbejdernes  Læseselskab«,  for 
Lærere  fra  Landet  osv. 

Der  har  været  holdt  5  Foredrag,  alle  gratis  tilgænge¬ 
lige,  nemlig  »Lithografiens  Historie  i  Frankrig  og 
Tyskland«  (15/8)  og  »Lithografiens  Historie  i  Dan¬ 
mark«  (19/3),  begge  af  Direktør  P.  Krohn,  »Hebraisk 
Typografi  i  Fortid  og  Nutid«  (18/10)  af  Overrabiner  Si¬ 
monsen,  »Japansk  Keramik«  (15/n),  af  Direktør  Brinck- 
mann  fra  Hamborg  og  »Plakatkunst  og  den  nyeste 
tyske  Lithografi«  (28/u)  af  Direktør  P.  Krolin. 

Der  har  jævnlig  været  arbejdet  i  Museet  af  Haand¬ 
værkere  og  Kunstnere  samt  fra  8/u  hver  Mandag,  Tirs¬ 
dag  og  Fredag  Kl.  12 — 2  af  Teknisk  Skoles  kunstindu¬ 
strielle  Klasser  under  Ledelse  af  Arkitekt  LeuningBorch. 

Museet  har  i  April  arrangeret  Vandreudstillinger  i 
Randers,  Aarhus,  Horsens  og  Odense  under  Direktø¬ 
rens  Ledelse  og  ledsagede  af  Foredrag. 

Museet  har  1  1896  modtaget  237  Gaver  til  en  om¬ 
trentlig  Værdi  af  31,500  Kr.,  ligesom  betydelige  Penge¬ 
bidrag  fra  Velyndere  satte  det  i  Stand  til  ved  den  Si- 
monsen’ske  Auktion  at  erhverve  gode  gamle  keramiske 
Arbejder. 

Af  det  Thomsen’ske  Legat,  der  bestyres  af  Museets 
Direktør  som  Formand  samt  af  Justitsraad  Herbst  og 
Professor  Holm,  blev  der  af  Kultusministeriet  stillet 
1800  Kr.  til  Raadighed  i  Anledning  af  samme  Auktion. 


Af  Deposita  har  Museet  modtaget  31  Stykker,  vur¬ 
derede  til  3000  Kr. 

Fabriken  Aluminia,  der  som  bekjendt  siden  1883  er 
forbunden  med  »Den  kgl.  Porcellænsfabrik«  ,  fejrede 
den  4.  April  d.  A.  sit  25  Aars  Jubilæum,  ved  hvilket 
særlig  Direktør  Philip  Schou  var  Gjenstand  for  megen 
Hyldest. 

En  Max  Klinger-Udstilling,  arrangeret  af  Direktør 
Pietro  Krohn  i  Det  danske  Kunstindustrimuseum,  blev 
aabnet  den  19.  Februar  d.  A.  og  lukket  den  21.  Marts. 
Den  var  besøgt  af  i  alt  17997  Personer.  Adgangen  var 
gratis.  I  Anledning  af  Udstillingen  holdt  Direktør 
Krohn  et  Foredrag  om  Max  Klinger.  Tilstro  mningen 
var  saa  stor,  at  det  maatte  gjentages  to  Gange. 

Allerede  den  4.  April  aabnede  Museet  atter  sine 
Dore  for  en  ny  Udstilling,  nemlig  af  c.  3000  Billeder 
vedrorende  Klædedragtens  Historie.  Ogsaa  om  dette 
Æmne  holdt  Museets  Diiektør  et  offentligt  Foredrag 
Dagen  efter,  at  Udstillingen  var  aabnet.  Paa  Aabnings- 
dagen  var  den  besøgt  af  c.  1000  Pesoner. 

Rolandskvadet ,  oldfransk  Heltedigt,  oversat  af  O.  P. 
Ritto.,  illustreret  af  Niels  Skovgaard,  med  Indledning 
og  Noter  af  Prof.,  Dr.  Kr.  Nyrop,  er  udsendt  fra  Det 
nordiske  Forlag.  I  en  smuk  og  stilfuldt  sat  Skrivelse 
henleder  Forlaget  Opmærksomheden  paa  den  biblio¬ 
file  Udstyrelse  af  Bogen,  der  forhaabentlig  vil  gjore 
den  monumentale  ældgamle  Digtning  yderligere  attraa- 
værdig  for  Bogvenner  og  Bogsamlere.  Det  er  for  en 
Gangs  Skyld  med  Rette,  at  det  noget  misbrugte  Ord 
»bibliofil  Udstyrelse«  anvendes,  thi  Bogen  er  typogra¬ 
fisk  meget  omhyggeligt  gjort,  og  Papiret  er  efter  Om¬ 
stændighederne  (en  meget  rimelig  Pris)  smukt  baade  i 
Farve  og  Karakter.  Indledningen  er  sat  med  en  kraftig 
Cursiv,  der  virker  fortræffeligt;  selve  Digtet  er  sat  med 
den  i  senere  Aar  fremkomne  Reproduktion  af  William 
Caxtons  -Typen,  der  efter  vort  Skjon  er  noget  ujævn 
og  ikke  saa  god  som  den  moderne  fede  Schwabacher. 
N.  Skovgaards  Tegninger  ere  fantasifulde  og  rige  paa 
Kraft  og  Liv.  Der  er  ikke  mange  af  dem,  men  de  passe 
i  Behandling  og  Stregkarakter  paa  et  Haar  til  den  kraf¬ 
tigt  virkende  Skrift.  Bogens  Slutning  skæmmes  af 
Mangelen  paa  et  Friblad  (Smudstitel)  mellem  Digtets 
Slutning  og  den  umiddelbart  efterfølgende  »Rede¬ 
gørelse  for  Oversættelsen«.  Her  foreligger  vistnok 
lidt  Kniberi  for  ikke  at  komme  over  de  fulde  Ark,  det 
er  i  saa  Fald  mindre  vel  betænkt.  Trods  de  enkelte  Ind¬ 
vendinger  er  Bogen  et  ualmindelig  smukt  Arbejde,  der 
gjor  det  dygtigt  ledede  Bogtrykkeri  (F.  E.  Bording), 
hvorfra  det  er  udgaaet,  megen  Ære. 

Zeitschrift  des  Bayerischen  Kunstgewerbe-Verein  har  i 
de  sidste  to  Hefter  af  Aargangen  1896  bragt  Artikler 

om  nordisk  Kunstindustri  paa  MalmøudstiUingen,  for¬ 
fattede  af  Adolf  Beuhne. 

Som  noget  særlig  ejendommeligt  fremhæves  Hus¬ 
flidsvævningen,  og  der  bringes  bl.  A.  Afbildninger  af 
vævede  Sager,  udstillede  af  Fru  Emma  Fischer  og  Frk. 
Agnes  Berg.  Dernæst  omtales  Kunstsmederiet,  hvor 
Firmaerne  Schcebel  og  Doberch  fremhæves ;  af  den  sid¬ 
ste  afbildes  en  Smedej  erns-D6rhamm«r.  Af  Aug.  Du¬ 
vier’ s  Arbejder  afbildes  et  Glasmosaikvindue,  af  C.  B. 
Hansens  et  Spisestuemøblement  i  oldnordisk  Stil;  des¬ 
uden  en  af  Arkitekt  F.  Koch’s  ejendommelige,  ud- 
skaarne  Buefyldinger  fra  Kioskerne  i  Kjøbenhavn. 

Selvfølgelig  faar  dansk  Keramik  mange  Lovtaler,  og 
baade  af  den  kgl.  Porcellænsfabriks,  af  Bing  &  Gron- 
dals  og  af  Kaklers  Arbejder  afbildes  der  en  Del. 

Ogsaa  de  danske  Guld-  og  Sølvvare-Arbejder  faa  en 
smuk  Omtale ;  bl.  A.  fremhæves  P.  Hertz’ s  émail  cloi- 
sonné,  V.  Christesen’s  Sølvarbejder  og  C.  Michelsen’s 
Sølvskaale  og  Bægere  med  Blomstermotiver  i  svagt 
Relief.  Af  disse  sidste  bringes  3  Billeder. 

Som  et  glædeligt  Bevis  paa  den  vaagnende  Sans  for 
god  dekorativ  Keramik  kan  anføres,  at  man  har  beslut¬ 
tet  ved  de  jyske  Landboforeningers  Jubilaumsskue  i  Aar¬ 
hus  til  Sommer  at  erstatte  den  sædvanlige  Udstillings¬ 
medalje  med  en  Platte,  som  udføres  i  den  kgl.  Porcel- 
lænsfabrik. 

Dansk  Boghaandvark  har  atter  været  Gjenstand  for 
anerkjendende  Omtale  i  Udlandet.  I  det  bekjendte 
tyske  Tidsskrift  »Die  Kunst  fur  Alle«  har  I.  Meyer- 
Graefe  den  15.  Maj  d.  A.  skrevet  en  interessant  Af¬ 
handling  om  »Moderne  Bogbind«,  ledsaget  af  mange 
Illustrationer.  Ikke  færre  end  7  af  disse  ere  danske, 
tegnede  af  Bindesbøll  og  Tegner  og  udførte  af  Flyge  og 
Anker  Kyster  samt  for  et  enkelt  Binds  Vedkommende  i 
selve  Fagskolen.  Den  kyndige  Forfatter'bruger  endog 
saa  stærke  Udtryk  som,  at  »Danmark,  som  i  dekorativ 
Kunst  staar  hojt,  forholdsvis  er  naaet  videst  i  Bog- 
haandværk«.  —  »Det  bestikkende  ved  de  danske  Bog¬ 
bind  beror  paa  deres  absolut  originale  og  absolut 
simple  Ornamentik,  som  er  langt  billigere  og  lettere 
at  fremstille  end  de  engelske  og  især  de  franske  Møn¬ 
stre«. 

I  Januar-Heftet  af  Zeitschr.  des  Bayer.  Kunstgewerbe 
Vereins  findes  en  Artikel  af  Georg  Habich  om  nyere 
tyske  Medaljer,  der  tydeligt  viser,  at  det  Opsving,  Me¬ 
daljekunsten  fra  omtr.  1860  har  taget  i  Frankrig,  har 
forplantet  sig  til  Tyskland.  Artiklen  illustrerer  navnlig 
Wiener- Medalj øren  A.  Scharffs  Arbejder  saavel  i  den 
sædvanlige  Form  som  i  Plaketform.  Der  er  Tegn  til, 


at  Medaljekunsten  paany  kan  blive  en  borgerlig  Kunst, 
som  den  var  i  Renæssancens  Dage,  og  ikke  en  Kunst 
forbeholdt  kronede  Hoveder  og  store  Begivenheder. 

I  første  Hefte  for  i  Aar  af  Kunstgewerbeblatt  meddeler 
Carl  von  Liitzow  en  Del  af  den  franske  Kunstner 
Oscar  Ro  ty’ s  fortrinlige  Plaketter. 

Hos  I.  A.  Stargardt  i  Berlin  har  Professor  Heinrich 
Boos  udgivet  »Geschichte  der  rheinischen  Stådtekultur 
von  den  Anfången  bis  zur  Gegenwart  mit  besonderer 
Beriicksichtigung  von  Worrns«.  Denne  Bog  skal  være 
mesterligt  illustreret  af  den  bekjendte  Tegner  Joseph 
Sattier. 

La  Chronique  des  Arts  for  9  Januar  bringer  en  Ar¬ 
tikel  om  fremtidig  at  tage  Entrée  for  Adgangen  til 
Museerne  i  Louvre.  Museerne  trænge  til  storre  Penge¬ 
midler,  end  de  nu  raade  over,  og  de,  der  tilraade  at 
ophæve  den  tidligere  gratis  Adgang,  haabe  at  faa  dem 
ad  denne  Vej.  Men  selvfølgelig  har  Forslaget  Mod¬ 
standere,  selv  om  det  gaar  ud  paa,  at  to  Dage  i  Ugen 
stadig  skulle  vedblive  at  være  gratis.  Det  vil  være  af 
stor  Interesse  at  se,  hvorledes  Sporgsmaalet  bliver  løst. 

Union  centrale  des  arts  décoratifs  begyndte  den  14 
Februar  en  Række  Foredrag.  Rækken  aabnedes  af 
G.  Larroumet  om  Keramikens  Brug  i  Arkitekturen  og 
om  den  kunstneriske  Keramik.  L.  Gonse  skulde  den  28. 
Marts  tale  om  Bogdekoration,  og  den  11.  April  sluttede 
Engene  Gr  asset  med  et  Foredrag  om  »den  nye  Kunst«. 
Det  er  helt  igjennem  en  stolt  Række  Navne  og  en  stolt 
Række  Foredrag. 

Seine-Præfekten  i  Paris  har  ifjor  oprettet  en  raad- 
givende  teknisk  Komité  paa  ikke  mindre  end  22  Med¬ 
lemmer.  Den  skal  granske  alle  store  tekniske  Sporgs- 
maal  vedrorende  Seine-Departementet,  og  i  den  har 
ikke  alene  en  Række  Ingeniører  faaet  Sæde  men  ogsaa 
Direktøren  for  de  historiske  Mindesmærker,  to  Arki¬ 
tekter  og  fire  Kunstnere  med  Navne  som  Detaille, 
Puvis  de  Chavannes,  Paul  Dubois  og  Barrias. 

Det  er  ofte  meget  vanskeligt  at  finde  gode  Bogstav¬ 
tegninger.  De  fleste  Haandbøger  i  saa  Henseende  ere 
rent  haandværksmæssige,  uden  Aand  eller  Kunstfor¬ 
stand.  Efter  en  Anmeldelse  i  Tillæget  til  Januar-Nu- 
meret  af  Zeitschr.  des  Bayer.  Kunstgewerbe-Vereins 
at  domme  er  der  nu  udkommet  en  Bog,  der  er  et 
Skridt  fremad  paa  dette  Omraade,  nemlig  Alphabets. 
A  manual  of  lettering  for  the  use  of  students  etc.  by  Ed¬ 
vard  Er.  Strange  (London,  George  Belland  sons).  De 
meddelte  Prøver  af  dens  Illustrationer  love  godt. 

Fig.  60.  Fra  Frisen  paa  Thorvaldsens  Museum. 


OM  FRESKOMALERI. 

af  OSCAR  MATTHIESEN. 

Freskomaleriet  har  været  kjendt  alle  Dage.  Vi  møde  det  i  ægyptiske,  etruriske  og 
romerske  Oldtidslevninger.  Ogsaa  i  Grækenland  var  det  almindeligt,  men  derfra  er 
der  levnet  os  saa  lidt,  at  vor  Kundskab  til  de  græske  Fresker  kun  er  ringe.  Den  største 
Fuldkommenhed  naaede  Freskomaleriet  i  Italien  i  Slutningen  af  Oldtiden,  hvad  man  kan 
se  af  Ruinerne  af  Pompeji,  Herculanum  og  Stabiæ.  Men  disse  Byer  ødelagdes  jo  70  Aar 
efter  Christi  Fødsel. 

I  den  kristne  Middelalder  sank  Freskokunsten  og  Tekniken  i  Forglemmelse;  Tempera¬ 
farven  og  den  smidige  Oliefarve  førte  andre  Idealer  frem,  indtil  paa  Rafaels  Tid  de  saakaldte 
Titus’  Termer  kom  for  Dagens  Lys.  Man  ser  da  strax  det  stærke  Indtryk,  som  disse  Fund 
gjorde.  Rafael  søgte  at  eftergjøre  dem,  saaledes  som  man  sporer  det  i  hans  Loggier. 

I  1753  begyndte  Pompej  is  Udgravning  og  dermed  Spekulationerne  over,  hvorledes  Pom- 
pejanerne  havde  baaret  sig  ad  med  at  fremstille  saa  dejligt  Maleri.  Om  enhver  Oldtids  Tek¬ 
nik,  som  man  ikke  har  kunnet  finde  ud  af,  er  der  gjærne  blevet  sagt,  at  den  var  enkaustisk, 
d.  v.  s.  at  Farverne  behandledes  med  Vox.  Dette  er  ganske  fejlagtigt  for  de  pompejanske 
Freskers  Vedkommende.  Oldtidsforskere,  Kemikere  og  Teknikere  modsige  gjærne  hverandre 
i  disse  Efterforskninger,  fordi  de  bestandig  have  Tempera-  eller  Voxfarver  i  Hovedet,  før  de 
begynde  Undersøgelserne.  Selv  Vitruvius,  som  dog  ellers  er  alle  Bygningskyndiges  Bibel, 
lader  sig  forlede  af  ganske  underordnede  Ting  til  at  antage  mange  Oldtidsfresker  for  Tem¬ 
pera-  eller  enkaustiske  Malerier.  Men  disse  Malemaader  lade  sig  kun  udføre  paa  en  tør  Kalk¬ 
bund,  medens  alt  tyder  paa,  at  Oldtidens  Fresker  vare  udførte  paa  vaad  Kalk. 

Man  ser,  at  Tegningerne  til  Væggenes  Dekorationer  ere  indtrykkede  ved  Kalkering  i  den 
bløde  Kalk  —  ellers  vilde  de  være  indridsede  — ,  man  ser  de  samme  Indtryk  i  Kalken  til 
Hjælpemidler  og  Inddeling  af  Felter,  man  ser  Tilpudsningen  i  Hjørner  eller  Felter. 

Hvis  der  havde  været  nogetsomhelst  Bindemiddel  i  Farverne,  Lim  eller  Vox,  Æggehvide, 
Figensaft  eller  Casein,  saa  vilde  de  upaatvivlelig  have  været  ødelagte  ved  at  begraves  under 
glødende  Lava  eller  Askeregn. 

Undersøger  man  et  Stykke  pompejansk  Freskopuds,  saa  finder  man  intet  andet  end  Farve, 
Kalk  og  Kalkens  Tilslag,  knust  Lava  eller  Sand.  Det  er  den  krystallinske  Textur,  som  de 
have,  der  har  bevaret  dem  for  os  i  benved  2000  Aar,  og  denne  fremkommer  ved  Ætskalkens, 
Kalkhydratets  Omdannelse  til  kulsur  Kalk.  Vi  skulle  i  det  følgende  se,  hvorledes  denne 
Krystallisation  kan  gaa  for  sig. 

En  rød  Kalkmørtel  bliver,  for  hver  Dag  der  gaar,  haardere  og  haardere;  Luften  af  hærder 
den,  d.  v.  s.  Luftens  Kulsyre  vender  tilbage  i  Ætskalken  og  forstener  den.  I  Kalkbrænde¬ 
rierne  udbrændes  som  bekjendt  Kulsyren  af  den  raa  Kalksten,  saaledes  at  denne  bliver  ski  k- 
ket  til  Læskning.  I  det  Øjeblik  Brændingen  er  fuldbyrdet  og  Stenene  tages  af  Ovnen  og 
komme  ud  i  Luften,  begynde  de  strax  at  suge  Luftens  Kulsyre  til  sig  lgjen.  Naar  Læske- 
kalken  nu  blandes  op  med  Sand,  og  man  enten  murer  eller  pudser  med  denne  Mørtel,  tør¬ 
rer  den  temmelig  snart,  og  Luftens  Indvirkning,  d.  v.  s.  Luftens  Kulsyie,  gjør  en  meie  o^, 

mere  haard.  ,  , 

Det  er  denne  Hærdningsmethode,  jeg  har  søgt  at  udføre  ad  kunstig  Vej.  Jeg  har  ved  mine 

Undersøgelser  og  Experimenter  bestandig  spurgt  mig* selv:  hvorledes  bærer  Naturen  sig  a 
med  at  hærde  Kalkmørtel,  hvilke  ere  de  naturlige  Processer?  -  og  da  søgt  at  følge  dem. 
Min  Hærdningsmethode  er  Naturens;  kun  foregaar  her  den  Proces  hurtigt,  som  Natuien 

bruger  mange  Aar  om. 

Naar  nu  Talen  bliver  om  at  fremstille  et  Maleri  paa  vaad  Kalkpuds,  saa  ere  alle  Forsøg 
derpaa  gaaede  ud  paa  to  Ting:  i)  at  neutralisere  Kalken,  saaledes  at  denne  ikke  fortærer 
Farverne  eller  ødelægger  dem,  og  2)  at  finde  et  Bindemiddel  til  Farven,  som  forener  den 
med  Kalken,  saaledes  at  den  ikke  sidder  som  en  Skal  udenpaa  Mørtelen. 

Det  Stof,  som  opfylder  begge  disse  Betingelser  paa  en  Gang,  er  Kulsyren. 

Ætskalken,  Hvidtekalken,  som  Murerne  sige,  eller  Kalkhydratet,  som  det  er  bedst  at  kalde 
den  i  denne  Sammenhæng,  neutraliseres  ved  Tilførslen  af  Kulsyre;  den  omdannes  til  ku  sur 
Kalk,  og  kulsur  Kalk  har  ingen  ætsende  Egenskaber.  Den  almindelige  Kalkmørtel  afhærdes 
overordentlig  langsomt  i  Luften,  fordi  denne  kun  indeholder  0,04  °/0  Kulsyre.  Og  selv  om 
Mørtelen  er  tør  og  tilsyneladende  haard,  saa  forekommer  dog  Kalkhydratet  1  den  som  ikke 
bundet  til  Sandkornene,  idet  Kalkhydratet  er  opløseligt  i  Vand;  det  kan  altsaa  ved  Fugtig¬ 
hed  eller  Regn  ganske  udvaskes  fra  Sandkornene.  Er  Kalkhydratet  imidlertid  omdannet  til 
kulsur  Kalk,"  saa  bliver  Forholdet  et  ganske  andet;  thi  den  kulsure  Kalk  binder  Sandkornene 
sammen  og  er  uopløselig  i  Vand.  Vi  have  da  her  ikke  alene  at  gjøre  med  en  Neutralisering 
af  Ætskalken,  men  tillige  og  samtidig  med  en  meget  betydningsfuld  Bindingsproces. 

Men  det,  som  binder  Sandkornene  sammen  i  Mørtelen,  bliver  tillige  Bindemidlet  1  Farven. 

Farverne  —  hvoraf  selvfølgelig  kun  anvendes  de  i  Vand  uopløselige,  ikke  Aniliner  o.  lign. 
men  jordfarver  og  andre  Mineralfarver  —  slemmes  i  Kalkvand,  som  jo  ogsaa  er  et  Kalk¬ 
hydrat, -og  males  paa  den  vaade  Puds.  Naar  Billedet  da  er  færdigt,  ledes  en  Strøm  af  Kulsyre 
ud  over  det,  og  Kalkhydratets  Omdannelse  til  kulsur  Kalk  begynder  strax.  Hvert  enke  t 
lille  Farvepigment,  Farvekorn,  bindes  da  sammen  med  sine  Naboer  til  alle  Sider  med  den 
kulsure  Kalk;  man  kunde  sige:  indkapsles  i  en  lille  kulsur  Kalkkrystal. 

Denne  Bindings-  og  Neutraliseringsproces  fortsætter  sig  ind  igjennem  hele  Massen;  ei 
denne  først  gjennemhærdet,  saa  ere  alle  dens  Dele  ligelig  forbundne,  og  der  findes  ikke  den 
Ting  i  Mørtelen,  som  kan  ødelægge  Farverne  eller  kan  opløses  i  Vand.  Mørtelen  er  da  1  \  ir- 
keligheden  omdannet  til  en  Sandsten;  den  bliver  meget  haard.  Dette  maa  dog  ikke  opfattes, 
sonTom  man  ikke  kunde  ødelægge  den  med  Vold.  Man  kan  ridse  1  Farven  med  en  Kniv 
-  o-  jeg  har  hørt  det  som  en  Anke  imod  Methoden  -  men  det  samme  kan  man  gjøre 
ved  alle  pompejanske  Fresker;  det  ligger  i  Sagens  Natur,  og  bedre  Fresker  findes  vel  ikke. 
Det,  hvorpaa  det  kommer  an,  er,  om  Freskerne  ere  vejrbestandige;  og  mm  Formodning 
herom  bliver  støttet  af  fremragende  Kemikere,  som  kjende  mine  Experimenter  Farverne 
kunne  ikke  skilles  fra  Kalkmørtelen,  da  de  udgjøre  en  Del  af  denne,  selv  om  det  kun  er  den 
Vderste  Del;  de  kunne  ikke  regne  bort  og  ikke  fryse  af.  Jeg  har  udsat  bemalede  Mørtel¬ 
prøver,  som  vare  gjennemblødte  med  Vand,  for  10  Graders  Frost,  tøet  dem  op,  langsomt  og 
ved  Ild  og  gjentaget  disse  Forsøg  mange  Gange,  uden  at  der  viste  sig  mindste  Forsqe  paa 
Prøverne,  efter  at  de  igjen  vare  tørrede.  Selvfølgelig  er  en  løs  Kalkplade,  som  er  gjennem- 

blødt  med  Vand,  en  skør  Ting  at  have  mellem  Fingrene;  men 
Forholdet  bliver  jo  ogsaa  et  andet,  naar  Mørtelen  sidder  paa 
den  Mur,  hvor  den  hører  hjemme. 

Jeg  har  hørt  Tale  om  Skaldannelser  paa  pudsede  Vægflader, 
fremkomne  ved  at  udtørre  nye  Stuer  ved  Hjælp  af  Kulbække¬ 
ner.  Der  skulde  danne  sig  en  haard  Skal,  som  indesluttede 
den  i  Mørtelen  værende  Fugtighed,  og  som  ved  Frost  sprang 
af.  Dette  er  ganske  indlysende,  idet  Kulbækkenerne  dels  ud¬ 
vikle  Kulsyre,  dels  Varme,  saa  megen  Varme,  at  Vandet  maa 
fordampe  fra  Overfladen  paa  Væggene.  Er  Vandet  først  for¬ 
dampet,  saa  standses  Kulsyrens  videre  Indtrængen,  og  den 
yderste  hærdede  Skal  vil  ingen  Forbindelse  have  med  de 
dybere  liggende  Lag,  hvis  enkelte  Dele  ikke  engang  ere  for¬ 
bundne,  fordi  Kalkhydratet  ikke  kan  omdannes  til  kulsur  Kalk. 
Leder  man  derimod  komprimeret  Kulsyre,  som  er  meget  kold, 
ud  over  en  Vægflade,  saa  frigjøres  det  i  Kalkhydratet  værende 
Vand  af  Kulsyren  og  perler  ud  paa  Overfladen,  som  altsaa 
bestandig  holdes  vaad  og  kold.  Suger  Muren  saa  stærkt,  at 
Vandet  gaar  indad,  saa  befordres  kun  Hærdningsprocessen, 
idet  Vandet  er  kulsurt.  Her  bliver  da  ikke  Tale  oro  Skaldan¬ 
nelser,  idet  Processen  fortsætter  sig,  saa  længe  man  ønsker. 

Efter  nu  at  have  omtalt  den  kemiske  Proces  og  Hærdnings- 
methoden,  skal  jeg  dvæle  et  Øjeblik  ved  Materialet.  En  god 
Kalk  spiller  naturligvis  en  Hovedrolle,  og  ved  god  Kalk  for- 
staar  jeg  nærmest  en  ren  Kalk,  som  er  fri  for  fremmede  Stof¬ 
fer  t.  Ex.  Jærn  eller  Ler.  Af  danske  Kalksten  tror  jeg  nok,  de 
fra  Kagstrup-Bruddene  ved  Kjøge  ere  særlig  gode.  Jeg  fik 
gjennem  mineralogisk  Museum  sendt  en  Prøve,  som  i  mange 
Henseender  viste  sig  bedre  end  andre  Kalksorter,  skønt  den 
ogsaa  er  en  Saltholmskalk;  men  den  var  tættere,  haardere  og 
renere  end  de  andre  og  viste  sig  ganske  overordentlig  let  at 
læske.  —  Imidlertid :  ved  at  gaa  og  experimentere  bliver  man 
lydhør  overfor  alt,  som  kan  lede  til  Forbedringer  eller  nye 
Resultater.  Jeg  hørte  engang  en  Ytring  om  Arkæologerne,  at 
disse  ofte  opgave  deres  Gravninger  i  Italien,  hvor  de  stødte 
paa  smaa  Kalkovne.  Paa  saadanne  Steder  var  det  nenlig  al¬ 
mindeligt,  at  Kapitæler  og  Ruiner  af  Marmorbygninger  vare 
brændte  til  Kalk.  Jeg  tænkte  da,  at  de  italienske  Fresker  mulig 
skyldte  denne  Marmorkalk  noget  af  deres  Holdbarhed.  Jeg  fik 
da  brændt  noget  italiensk  Marmor;  denne  Kalk  bliver  snehvid 
og  afhærdes  lettere  end  vore  Kalksorter;  den  bliver  tillige 
haardere;  den  er  federe  end  anden  Kalk  og  viser,  selv  i  Blan¬ 
ding  af  i  til  i  i  Mørtelen,  ingen  Tilbøjelighed  til  at  revne. 
Marmoret  er  jo  krystallinsk,  mens  man  kunde  kalde  vore 
Kalksten  for  organiske,  idet  Muslinger,  Koraller  og  andre 
Havdyr  have  dannet  den  af  deres  Skaller.  Om  det  ligger  i 
denne  Forskjel,  skal  jeg  ikke  kunne  sige;  selv  Kemikere,  som 
jeg  har  talt  med  om  Sagen,  vide  ikke  Grunden. 

Man  maa  nu  ikke  forvexle  Brugen  af  Marmorkalk  med 

Brugen  af  Marmorsand.  Marmorsand  er  i  vort  Klima  et  daarligt  Materiale.  Til  indvendigt 
Brug  kan  det  være  nydeligt  i  Finpudsen,  men  udvendigt  vil  det  let  forvittre  og  staar  langt 
tilbage  for  vort  eget  Sand  i  Holdbarhed ;  men  der  svæver  i  Bevidsthederne  en  ubestemt 
Forestilling  om  Marmorsand,  hver  Gang  Talen  falder  paa  Fresko,  og  man  slutter,  at  en 
Mørtel  af  Kalk  og  Marmorsand  ikke  kan  være  holdbar,  da  selve  Marmoret  ikke  er  holdbart  i 
vort  Klima.  Nej,  en  godt  behandlet  Kalkmørtel  er,  hvad  vi  kunne  bruge.  Marmorkalken  er 
kun  en  renere  og  stærkere  Kalk  end  den  almindelige  og  tjener  kun  som  Bindemiddel  mel¬ 
lem  Kvartskornene  i  Sandet.  Mørtelen  faar  ikke  Marmorets,  men  Sandstenens  Karakter. 

Grovpudsen  plejer  jeg  at  tillave  af  groft,  skarpt  Sand,  bornholmsk  Sand  eller  Berliner- 
Normalsand  og  Kalk,  og  Blandingen  er  i  til  3.  Finpudsen  skal  jo  helst  være  saa  fin  og  fast 
som  muligt.  Jeg  har  prøvet  mange  forskjellige  Slags  Sand  for  at  finde  det  bedste  og  i  Kor¬ 
nenes  Størrelse  niest  ensartede.  Der  er  det  almindelige  Mursand,  Strandsand,  pulveriseret 
Kvarts,  Marmorsand,  Bakkesand  og  vestjydsk  Flyvesand.  Bakkesandet  er  gjærne  leret  og 
bringer  fremmede  Stoffer  med  sig;  Strandsandet  er,  naar  det  bliver  udvadsket  og  sigtet,  et 
godt  skarpt  Sand,  men  selv  sigtet  med  Nr.  50  Sigte,  ere  Kornene,  naar  man  ser  dem  under 
Mikroskopet,  dog  i  høj  Grad  forskjelligartede.  Flyvesandet  er  derimod  saa  fint  sigtet  af 
Vinden,  at  alle  Kornene  ere  saa  ens,  at  en  yderligere  Sigten  er  ganske  unødvendig;  det  er 
tillige  skarpt  og  har  en  smuk,  varm  Farve;  det  indeholder  meget  Salt,  selv  om  det  er  taget 
fra  Klitten  helt  oppe  i  Landet,  og  maa  derfor  udvaskes;  men  det  giver  en  fortrinlig  Over¬ 
flade  og  en  ensartet  Masse. 

Hvad  nu  Overfladens  Behandling  angaar,  saa  er  denne  en  af  Teknikens  Hovedpunkter. 
Før  man  har  beskæftiget  sig  med  det  personligt,  aner  man  ikke,  med  hvilken  teknisk  Dyg¬ 
tighed  de  pompejanske  Fresker  ere  udførte.  Den  Delikatesse,  hvormed  Overfladerne  her 
ere  udførte,  er  rent  beundringsværdig.  Finpudsen  er  tæt  og  haard,  dog  ikke  haardere  end 
at  man  kan  ridse  i  Farven,  om  man  vil;  Overfladen  er  glat,  ganske  glat,  mat  eller  blank, 
som  man  har  ønsket  den;  mange  Overflader  gjøre  mere  Indtrykket  af  at  være  farvede  end 
af  at  være  malede;  jeg  mener  dermed,  at  Farverne  have  været  saa  fint  slemmede,  at  man 
intet  mærker  til  Penselstrøg.  De  fleste  ere  vel  nok  glittede,  og  Glitning  kan  jo  udmærket 
bruges  til  indvendigt  Brug;  men  saasnart  vi  komme  til  en  udvendig  Murflade,  er  Glitningen 
i  vort  Klima  en  meget  mislig  Sag.  En  Flade  skal  pudses  ferdig  »i  sin  egen  Saus«,  som 
Murerne  sige,  ellers  holder  den  ikke.  Glitningen  danner  en  haard  Skal  paa  Overfladen. 
Fugtigheden  kan  gaa  ind,  men  ved  Frost  og  Tø  kan  den  ikke  slippe  ud  igjen  saa  hurtig, 
som  den  maa,  og  Følgen  bliver,  at  Skallen  springer  af.  Det  have  vi  hos  os  et  tydeligt  Bevis 
for  paa  Thorvaldsens  Museum;  dér  er  saa  godt  som  overalt  Glitningen  sprunget  af  og  der¬ 
med  den  hele  Puds  ødelagt,  idet  man  kan  trille  hele  den  underliggende  Del  af  Mørtelen  ud, 
som  her  er  Cementmørtel,  ved  at  gnide  med  Fingrene  derpaa.  Glitningen  giver  jo  tillige  en 
blank  Overflade,  mens  en  af  Skjønhederne  ved  Freskoen  jo  netop  er  dens  fine  Mathed.  Jeg 
har  prøvet  paa  mange  Maader  at  danne  en  delikat  Overflade  og  er  endelig  ved  en  ganske 
simpel  Fremgangsmaade  naaet  til  at  kunne  danne  en  glat  og  fast  Overflade,  som  jeg  ikke 
kan  tænke  mig  skulde  kunne  skille  sig  fra  Underlaget,  nemlig  ved  Tromling.  Efterat  Farven 
er  malet  paa,  tromler  jeg  Billedet  med  en  Staaltromle;  Sandkornene  trykkes  paa  den  Maade 
ind;  man  undgaar  at  danne  en  Skal  som  ved  Glitningen,  idet  der  udøves  et  Tryk  paa  hele 
Massen,  og  Overfladen  bliver  glat,  som  om  den  var  poleret,  mens  den  samtidig  bevarer  sin 
Mathed.  Denne  Tromling  anser  jeg  for  at  være  en  ganske  væsentlig  Del  af  Tekniken,  idet 
den  tromlede  Flade  bliver  saa  fast,  at  den  ikke  uden  ved  stærk  Vold  kan  beskadiges.  Den 
er  da  tillige  saa  glat,  at  Forvittring  maa  finde  Sted  meget  langsomt.  Ere  Vægge  malede  paa 
denne  Maade,  kan  man  rolig  skruppe  paa  dem  med  Børste  og  Vand,  i  Fald  de  trænge  til  at 
renses,  og  vadske  dem  med  Klude  og  kogende  Vand  —  om  man  vil  —  hvilket  man  ikke 
vilde  kunde  gjøre,  hvis  Sandkornene  stak  frem  og  gav  en  ru  Overflade. 

Hvad  der  endnu  i  Tekniken  spiller  en  stor  Rolle,  er  naturligvis  Kjendskaben  til  Farverne 
og  deres  Blanding.  Men  Farvernes  Kemi  er  vistnok  den  mest  omfattende  og  indviklede 
Gren  af  Kemien  i  det  hele  taget;  selv  for  en  Kemiker  vilde  den  være  et  Livsstudium.  Der 
er  da  ikke  andet  for  end  at  gaa  ganske  erfaringsmæssig  til  Værks.  Der  er  Farver,  som  inde¬ 
holde  Svovl,  andre  Kviksølv  eller  Jærn,  som  gladelig  æde  hinanden,  bare  de  komme  sam¬ 
men,  hvad  enten  de  have  med  Kalk  at  gjøre  eller  ej.  Der  maa  man  prøve  sig  frem  og  aldrig 
bruge  en  Blanding,  som  man  ikke  i  Forvejen  har  prøvet  og  fundet  god.  Dertil  kommer,  at 
det  næsten  ikke  er  muligt  at  faa  ægte  Farver,  d.  v.  s.  Farver,  som  ere  det,  de  kaldes.  Det  er 
saa  godt  som  altsammen  Imitationer.  Der  er  »fixet«  paa  dem,  som  Farvefabrikanterne  sige; 
d.  v.  s.  de  ere  gjorte  mere  levende,  glødende  ved  Aniliner  o.  lign.,  og  vil  man  bruge  dem 
for  den  eller  den  Skjønheds  Skyld,  saa  er  Skjønheden  borte  i  samme  Nu,  Farven  rører  Kal¬ 
ken.  Det  hele  er  dog  ikke  værre,  end  at  man  hurtig  faar  Erfaring  paa  dette  Punkt,  og  jeg 
kan  allerede  nu  fremstille  alle  Regnbuens  Farver  og  svare  for  deres  Holdbarhed.  Der  er  det 


Fig.  62.  Valmuefrise  (Brudstykke). 


ved  Farvernes  Indkapslen  i  Kalkkrystallerne,  at  de  faa  en  Skjønhed,  som  de  samme  Farver 
ikke  faa  i  noget  andet  Materiale.  Tage  vi  f.  Ex.  Ultramarinblaa,  saa  bliver  den  gjærne  død 
og  tung  som  Limfarve,  ja  selv  anvendt  i  Akvarel;  i  Oliefarve  faar  den  et  rødligt  Skjær  og  et 
blyagtigt  Udseende,  mens  den  i  Fresko  staar  som  Lapis  lazuli,  straalende  blaa. 

Med  Hensyn  til  Anvendelsen  af  Freskofarver,  da  kan  de  tjene  baade  Bygningsindustrien 
og  Kunsten.  I  en  nyopført  Bygning  kan  man  lade  Mureren  og  Maleren  følges  ad  og  gjøre 
Væggene  færdige  med  det  samme.  Nu  er  gjærne  Gangen  i  Arbejdet  saaledes,  at  Murerne 
kaste  Væggene  ud  med  Grovpuds  og  derefter  paaføre  Finpudsen ,  naar  Væggene  egne  sig 
derfor.  Derefter  kommer  Tømrer  og  Snedker,  som  lægge  Gulve,  indsætte  Dørindfatninger, 
Vinduesrammer  osv.,  hvorved  en  Del  af  Finpudsen  atter  beskadiges,  og  Mureren  kommer 
igjen  for  at  reparere.  Endelig  kommer  Maleren  som  den  sidste  og  fuldender  Udsmykningen. 
Paa  dette  Tidspunkt  ere  imidlertid  Væggene  ikke  tørre  nok  til  at  faa  en  endelig  Behandling. 
De  blive  limfarvede  for  senere  hen  at  blive  oliemalede  —  i  Reglen  efter  et  Par  Aars  Forløb ; 
men  selv  med  en  tarvelig  Udstyrelse  er  denne  Fremgangsmaade  temmelig  kostbar. 

Anvender  man  nu  Freskofarven,  maa  Gangen  i  Arbejdet  være  følgende:  efterat  Mureren 
har  grovpudset  Væggene,  gjør  Tømrer  og  Snedker  sig  færdige.  Derefter  kommer  Murer  og 

Maler  og  følges  ad.  Mureren  pudser  Finpudsen,  og  mens  denne  endnu  er  vaad  —  den  bliver 
næsten  øjeblikkelig  fast,  men  er  derfor  alligevel  vaad  —  stryger  Maleren  Vægfladerne,  trom¬ 
ler  dem  og  behandler  dem  med  Kulsyre.  Alt  dette  kan  gjøres  for  c.  20  Øre  □  Alen,  og 
Resultatet,  som  naaes,  er  nok  saa  godt,  som  om  Væggene  vate  spartlede,  slebne,  stiøgne  og 
lakerede,  hvilket  koster  50  å  60  Øre  □  Alen.  Væggene  ere  da  matte  og  glatte,  altsaa  ikke 
let  modtagelige  for  Smuds,  og  de  kan  vadskes  endog  med  kogende  Vand,  om  man  vil.  De 
ere  udtørrede,  idet  Kulsyren,  som  ovenfor  nævnt,  har  frigjort  Vandet  i  Kalkhydratet;  de  ere 
haarde  og  porøse;  Luften  kan  altsaa  forny  sig  igjennem  dem,  og  det  usunde  ved  en  ny  Lej¬ 
lighed  er  saaledes  tillige  forsvundet.  Jeg  antager,  at  der  ved  denne  Fremgangsmaade  vil 
kunne  spares  mange  Penge  i  Bygningsindustrien,  samtidig  med  at  der  opnaaes  et  smukkere 
Resultat  i  Bygningstekniken.  Freskoteknikens  største  Vanskelighed  ligger  egentlig  i  Be¬ 
handling  af  Underlaget,  Muren  og  Pudslaget.  Thi  hver  enkelt  Mur  frembyder  næsten  en  ny 
Opgave,  og  Beskrivelse  heraf  vil  som  Vejledning  være  ganske  unyttig;  her  maa  Erfaring 
og  Øvelse  til.  Thi  selv  om  Kulsyrehærdningen  betinger  Freskomaleriets  Holdbarhed,  saa 
er  Hærdningsmethoden  dog  kun  som  den  store  Hvælvings  Slutsten. 

Hærdningsmethoden  er  tillige  anvendelig  til  Udtørring  af  Vægflader  og  endelig  til  Stuk¬ 
arbejde.  I  en  fin,  god  Mørtel  kan  man  modellere,  saa  længe  man  lyster,  man  maa  blot 
ikke  blande  Gibs  i  den ;  man  kan  derefter  male  Ornamentiken,  eller  man  kan  modellere  1 
farveblandet  Stuk  (Mørtel)  og  hærde  det  med  Kulsyre.  Da  denne  Side  af  Sagen  imidlertid 
ligger  udenfor  mit  Fag,  og  mine  Erfaringer  deri  indskrænke  sig  til  nogle  Eoisøg  som 
iøvrigt  lykkedes,  som  de  vare  udtænkte  —  saa  vil  jeg  ganske  overlade  Fagmænd  at  føre  det 
videre  og  kun  indskrænke  mig  til  at  vise  Vejen. 

Af  kunstneriske  Arbejder,  som  jeg  har  udført  udenpaa  Mur  i  fri  Luft,  foreligger  et  Ar¬ 
bejde,  som  jeg  har  udført  for  Direktør  G.  A.  Hagemann,  to  smaa  Figurer  paa  et  af  Arkitekt 
Thonning  bygget  Havehus  paa  Søbakken  ved  Skovshoved.  Folkethingsmand  Triers  Villa 
»Maagen«  paa  Strandvejen  har  jeg  smykket  med  en  Frise  af  flyvende  Maager1  og  i  det  hele 
taget  bestemt  Farverne  paa  Bygningen  og  Træværket.  Paa  en  af  Arkitekt  4  heil  bygget 
Skole  i  Ordrup  har  jeg  ligeledes  udført  et  dekorativt  Felt  over  Indgangsdøren.  Jeg  har 
givet  Tegningerne  til  Friserne  og  ledet  Arbejdet  paa  den  store  Bygning  i  Amaliegade  (Arki¬ 
tekt  Boye);  men  da  Gesimser  og  Baand  her  bleve  trukne  i  Cement  og  kun  givet  en  meget 
problematisk  Finpuds  af  Kalkmørtel,  tør  jeg  ikke  indestaa  for  Holdbarheden,  da  der  i 
Cementen  findes  Stoffer,  som  ødelægge  de  fleste  Farver.  Men  bygningskyndige  Folk  mente 
ikke,  at  Cementen  kunde  angribe  Farven,  naar  denne  sad  paa  en  Finpuds  af  Kalkmørtel. 
Dette  har  jeg  imidlertid  ved  senere  Undersøgelser  erfaret;  Cementen  vil  altid  ved  Fugtighed 
»slaa  igjennem«  selv  en  forholdsvis  tyk  Kalkmørtel,  hvorfor  jeg  kun  kan  liaraade  at  anvende 
Cement  enten  som  Underbund  eller  iblandet  den  Puds,  som  man  ønsker  malet  al  fresco. 
Endvidere  har  jeg  for  Bestyrelsen  for  Thorvaldsens  Museum  udført  en  Prøve  paa  Museets 
Dekoration,  en  Kopi  af  to  af  Figurerne  paa  Sonnes  Frise  efter  en  mig  udleveret  Kalkering, 
som  iøvrigt  lod  meget  tilbage  at  ønske,  hvad  Tegningens  Finhed  angaar.  Billedet  findes  i 
en  af  Charlottenborgs  Gaarde.  Endelig  er  den  Valmuefrise,  af  hvilken  der  i  Fig.  62  er  gjen- 
givet  et  Brudstykke,  udført  paa  en  af  Arkitekt  Gundestrup  bygget  Villa  paa  Dronninggaards 
Terrain.  Alle  disse  Arbejder  har  jeg  med  Villie  udført  med  forskjelligartede  Overflader,  som 
Tiden  formodentlig  vil  sætte  Skjel  imellem.  Men  jeg  anser  ikke  nogen  af  dem  for  bedte  end 
den  sidstnævnte,  som  er  behandlet  med  Staaltromlen. 

i-  Delvis  gjengivet  i  det  medfølgende  farvetrykte  Bilag. 

Fig.  63.  Saaret  Løve  fra  et  Basrelief  i  British  Museum. 


LØVEN  I  OLDTIDENS  KUNST. 

af  CI-IR.  V.  NIELSEN. 

Løveskikkelsen  har  bestandig  spillet  en  betydelig  Rolle  i  Oldtidens  dekorative  Kunst; 

den  findes  afbildet  i  de  allerældste  Kunstarbejder,  og  det  er  interessant  at  iagttage,  paa 
hvilken  forskellig  Maade  Ægyptere,  Assyrere,  Grækere  og  Romere  have  benyttet  dette  Dyr 
som  et  Motiv  til  deres  Kunstformer. 

Hos  Ægypterne  blev  Løven  betragtet  som  et  Billede  paa  Aarvaagenhed,  fordi  man  fore¬ 
gav,  at  den  sov  med  aabne  Øjne,  og  i  denne  Betydning  satte  man  ofte  Stenløver  som  Vog¬ 
tere  foran  Indgangen  til  Templerne.  Den  ægyptiske  Sphinx,  der  i  Landets  Sprog  kaldtes 
Neb,  det  vil  sige  »Herre«,  udførtes  i  Almindelighed  som  kolossale  Stenbilleder,  der  altid 
forestillede  en  liggende  Løve  med  menneskelig  Bryst  og  Hoved,  og  var  sandsynligvis  et 
Sindbillede  paa  Herskeren  eller  paa  Templernes  Skytsaander  og  blev  ofte  opstillet  i  lange 
Rækker  foran  disses  Indgange;  der  findes  endnu  et  stort  Antal  af  saadanne  Skikkelser, 
hvoraf  den  mærkeligste  er  den  uhyre  store  Sphinx  ved  Pyramiderne  i  Memphis,  den  gamle 
Hovedstad  i  Mellemægypten. 

Betydningen  af  Sphinxfiguren  har  voldet  de  Lærde  mange  Spekulationer,  uden  at  man 
endnu  er  kommen  til  et  sikkert  Resultat;  men  da  alle  disse  Billeder  findes  i  Nærheden  af 
Templerne,  formoder  man,  at  de  maa  have  staaet  i  Forbindelse  med  Ægypternes  religiøse 
Skikke.  Efter  nogle  Skribenter  skulde  Sphinxens  skønne  Kvindeansigt  i  Forbindelse  med 
Løvekroppen  betyde  det  forføreriske  Udseende,  hvormed  Lasten  lokker  den  Ubetænk¬ 
somme  og  forvandler  den,  som  den  faaer  mellem  sine  Kløer,  til  et  Uhyre;  men  efter  andre 
antages  Spinxen  at  have  været  et  astronomisk  Symbol,  der  betegnede  den  Periode,  hvori 
Solen  gaaer  fra  Løvens  Tegn  ind  i  lomfruens,  hvorved  den  tillige  skulde  antyde  den  lykke¬ 
lige  Tid,  da  Nilfloden  sendte  sine  frugtbargjørende  Vande  ud  over  det  hele  Land. 

Et  forunderligt  Kæmpeværk  er  den  nævnte  uhyre  Sphinxkolos  ved  den  nuværende 
Landsby  Giseh;  den  er  hugget  ud  af  den  naturlige  Klippegrund  og  forestiller  en  hvilende 
Løveskikkelse  med  et  Hoved,  som  synes  at  tilhøre  en  kongelig  Mandsperson,  nu  desværre 

Fig.  64.  Stol  fra  et  Basrelief  i  Thebens  Nekropolis. 


meget  ødelagt  og  saaledes  begravet  i  Sandet, 
at  kun  Hovedet  og  Halsen  rage  op  deraf,  men 
som  alene  ved  den  synlige  Del  frembringer  et 
overvældende  Indtryk. 

Man  har  efter  de  foretagne  Udgravninger 
sluttet,  at  den  kæmpemæssige  Figur  maa  have 
haft  en  Højde  af  65  Fod,  en  Længde  fra  Klo¬ 
erne  til  Brystet  af  57  Fod  og  en  samlet  Længde 
af  142  Fod,  og  man  har  fundet  Spor  af,  at  der 
mellem  Forbenene  har  ligget  et  lille  Tempel. 

I  Almindelighed  antages  det,  at  denne  Sphinx 
har  staaet  i  Forbindelse  med  den  ældste  af 
Pyramiderne,  som  tilskrives  Schafra  eller 
Kephren,  og  at  den  har  ligget  som  en  Vogter 
for  Opgangen  til  denne  og  altsaa  maa  tilhøre 
den  ældste  Kunstperiode  i  Ægypten. 

Ægypterne  have  dog  ogsaa  anvendt  Løve¬ 
motivet  til  mere  profant  Brug,  saaledes  finder 
man  paa  Monumenterne  talrige  Afbildninger 
af  Stole  og  andre  Meubler,  som  bæres  enten 
af  hele  Løver  eller  af  Løveben  (Fig.  64);  men 
denne  Dyreskikkelse  fremtræder  altid  i  den 
ægyptiske  Kunst  i  en  meget  stiliseret  Form, 
navnlig  er  Manken  ofte  behandlet  paa  en  al¬ 
deles  ornamental  Maade  (Fig.  65);  Stoltheden 
i  Dyrets  Holdning,  navnlig  af  Hovedet,  er 
ofte  udtryksfuldt  fremstillet;  men  Benene  ere 


næsten  altid  for  spinkle,  mere  katteagtige,  end  det  er  passende  for  den  kraftige  Løve. 

Omtrent  1600  Aar  f.  Chr.  begyndte  Ægypterne  Kampen  mod  Hyksos,  de  fremmede 
Folkeslag,  som  i  flere  Aarhundreder  havde  besat  Landet,  og  det  lykkedes  endelig  at  fordrive 
de  Fremmede,  hvorpaa  Ægypten  havde  en  rig  og  kraftig  Blomstringsperiode,  især  under 
Kongerne  af  det  attende  Dynasti,  under  hvilket  Theben  i  Øvreægypten  blev  Landets 
Hovedstad,  prydet  med  mægtige  og  pragtfulde  Bygningsværker.  Afbildningerne  af  den  rigt 
smykkede  Stol  og  af  den  majestætisk  fremskridende  Løvefigur  findes  i  Kongegravene  i 
Thebens  Nekropolis  (Gravstad)  og  tilhøre  altsaa  denne 
Periode.  At  Løverne  i  den  tidlige  Oldtid  maa  have  været 
meget  talrige  i  Ægypten  og  de  omliggende  Lande,  ses  af 
Beretningen  om  Kong  Amenhotep  den  tredie,  der  levede 
omtrent  1500  Aar  f.  Chr.,  og  som  paa  sine  Jagttog  med 
egen  Haand  nedlagde  210  Løver.  Jeg  vil  endvidere  frem¬ 
hæve,  at  man  i  Ægypten  dyrkede  en  Gudinde  Athribis, 
der  betegnedes  som  »Løvinden«  og  fremstilledes  med 
Løvehoved,  og  til  hvis  Ære  var  anlagt  en  Stad  »Leonto- 
polis«  (Løvestaden),  hvor  dette  Dyr  holdtes  hellig. 

Men  langt  interessantere  er  det  dog  at  betragte  Assy¬ 
rernes  Fremstillinger  af  Løven ;  thi  ikke  alene  forekom¬ 
mer  dens  Afbildning  langt  hyppigere  i  den  assyriske 
Kunst,  men  dette  Dyr  er  ogsaa  der  fremstillet  paa  en 
mere  karakteristisk  Maade,  der  røber  et  ganske  ander- 


Fig.  65. 

Fra  et  Basrelief  i  Thebens  Nekropolis. 

ledes  grundigt  Studium  efter  Naturen,  end  man  finder  det  i  Kunstværkerne  hos  noget  andet 
Folk.  Det  synes  ogsaa,  at  Folkeslagene  i  Asien  ere  komne  i  nærmere  Berøring  med  Løverne 
end  Beboerne  af  de  andre  Verdensdele,  og  det  ikke  alene  i  Euphratlandene,  men  ogsaa  i 
Jødeland;  thi  i  den  hellige  Skrift  hører  man  meget  tidlig  og  meget  ofte  Tale  om  Løver, 
ligesom  der  i  Beskrivelserne  af  de  jødiske  Bygningsværker  ofte  nævnes  Løvebilleder,  og  da 
Jøderne  ikke  havde  nogen  selvstændig  Kunst,  har  baade  deres  og  Phønikernes  Kunstarbejder 
været  nærmest  beslægtet  med  de  assyriske. 

Det  er  nu  af  Vigtighed,  at  vi  se,  hvilken  Betydning  Løven  har  haft  i  disse  Folkeslags  dag¬ 
lige  Liv,  og  hvorledes  dette  Dyrs  skønne  og  imponerende  Skikkelse  har  indvirket  paa  deres 
Fantasi,  hvorfor  jeg  vil  anføre  nogle  betegnende  Steder  af  Biblen.  I  Dommernes  Bog  14de 
Kap.  fortælles,  hvorledes  Samson  gik  ned  til  Thimna  og  saa  der  en  Pige  af  Philistrenes 
Døtre,  som  han  syntes  godt  om,  hvorfor  han  bad  Forældrene  om  at  fri  for  sig.  »Saa  gik 
Samson  og  hans  Fader  og  hans  Moder  ned  til  Thimna ,  og  de  kom  til  Thimnas  Vingaarde, 
og  se,  da  kom  en  ung  Løve  brølende  imod  ham,  og  Herrens  Aand  kom  over  ham,  og  han 
sled  den  i  Stykker,  som  man  slider  et  Kid,  og  han  havde  ikke  noget  i  sin  Haand,  og  han  gav 
ikke  sin  Fader  og  Moder  tilkende,  hvad  han  havde  gjort.«  —  I  Samuels  Bog  34te  Kap. 


Fig.  66.  Løvejagt;  Basrelief  fra  Nordvest-Paladset  i  Nimrod. 

skrives  saaledes:  »Da  sagde  David  til  Saul:  Din  Tjener  var  sin  Faders  Flyrde  hos  Smaa- 
kvæget,  og  en  Løve  kom  og  en  Bjørn  og  borttog  et  Lam  af  Hjorden;  men  jeg  gik  ud  efter 
den  og  reddede  det  af  dens  Mund,  og  den  rejste  sig  imod  mig,  men  jeg  holdt  fast  ved  dens 
Skæg  og  slog  den  og  dræbte  den.« 

Man  ser  heraf,  at  det  maa  have  været  en  Hverdagsbegivenhed  at  møde  en  Løve  lige  uden¬ 
for  Stæderne,  og  kan  da  ikke  undres  over,  at  dens  Afbildning  forekommer  saa  hyppig  i 
disse  Landes  Kunst. 

I  Kongernes  Bog  7de  Kap.  fortælles  om  Kunstneren  Hirams  Arbejder  saaledes:  »Han 
gjorde  ogsaa  ti  Kobberstole;  Længden  paa  hver  Stol  var  fire  Alen  og  dens  Brede  fire  Alen  og 
dens  Højde  tre  Alen,  og  hver  Stol  var  gjort  saaledes:  de  havde  Fyldinger  imellem  Listerne. 
Og  paa  Fyldingerne  var  der  Løver,  Oxer  og  Cheruber,  og  disse  Stole  havde  fire  Hjul  af 
Kobber  og  de  bare  Kjedler.«  Som  bekendt  var  Phønikeren  Hiram  Bygmester  for  Templet 
i  Jerusalem.  —  I  Kongernes  Bog  10de  Kap.  beskrives  Salomos  Throne  saaledes:  »Og  Kon¬ 
gen  lod  gøre  en  stor  Throne  af  Elfenben  og  beslog  den  med  luttret  Guld.  Thronen  havde 
sex  Trin,  og  Hovedet  paa  Thronen  var  rundt  bagtil,  og  der  var  Arme  paa  begge  Sider  til 
Sædets  Sted  og  to  Løver  stode  ved  Armene.  Og  der  stode  tolv  Løver  paa  de  sex  Trin  paa 
begge  Sider;  saadant  er  ikke  gjort  i  noget  Rige.«  —  Propheten  Ezechiel  ser  i  et  Drømme¬ 
syn  det  nye  Tempel  og  beskriver  i  41de  Kap.  Væggene  saaledes:  »Og  der  var  gjort  Cheru¬ 
ber  og  Palmer,  og  der  var  en  Palme  imellem  hver  to  Cheruber,  og  hver  Cherub  havde  to 

Ansigter.  Og  den  havde  et  Menneskeansigt  mod  Palmen  til  den  ene  Side  og  et  Løveansigt 
mod  Palmen  til  den  anden  Side;  saaledes  var  det  udført  paa  hele  Huset  trindt  omkring.«  — 
Da  Propheten  Daniel  var  gaaet  uskadet  ud  af  Løvehulen,  kom  han  til  stor  Magt  og  Ære, 
han  havde  da  et  Drømmesyn,  hvori  han  saa  fire  mærkelige  Dyr,  hvoraf  det  første  beskrives 
saaledes:  »Og  der  opsteg  fire  store  Dyr  af  Havet,  det  ene  anderledes  end  det  andet.  Det 
første  var  som  en  Løve,  og  det  havde  Vinger  som  en  Ørn;  jeg  saa  til,  indtil  dets  Vinger 
bleve  afrevne,  og  det  blev  rettet  i  Vejret  fra  Jorden  og  rejst  op  paa  Fødderne  som  et  Men¬ 
neske,  og  det  blev  givet  et  Menneske  Hjerte.« 

Assyriens  Hovedstad  Ninive  havde  sin  højeste  Blomstring  omtrent  et  tusinde  Aar  t.  Ghr., 
efter  at  det  var  gaaet  tilbage  med  Ægypten,  der  endog  i  assyriske  Indskrifter  nævnes  som 
skattepligtigt  Land.  Som  bekendt  finder  man  hos  de  jødiske  Propheter  mange  Udtalelser, 
hvoraf  man  kan  slutte  sig  til  Ninives  uhyre  Størrelse  og  Glans,  saaledes  fortæller  Jonas,  at 
Staden  havde  et  Omfang  af  tre  Dagsrejser,  og  hermed  stemmer  jo  ganske  godt  de  græske 
Skribenters  Angivelse,  at  dens  Omkreds  var  tolv  Mil;  dertil  fortælles,  at  dens  Mure  vare 
ioo  Fod  høje  med  femten  hundrede  Taarne,  og  at  Staden  indeholdt  mange  pragtfulde 
Paladser  og  Templer;  men  al  denne  Herlighed  var  allerede  forsvunden,  da  den  græske  Hær¬ 
fører  Xenophon  i  Aar  401  f.  Chr.  foretog  sit  berømte  Tilbagetog  fra  Persien  og  kom  igen¬ 
nem  denne  Egn.  Som  bekendt  ere  de  uhyre  Jordhøje,  som  indtage  det  gamle  Nmives 
Terrain  bievne  udgravne  i  den  nye  Tid,  hvorved  flere  af  de  assyriske  Fyrsters  Paladser  ere 
komne  for  Dagens  Lys,  og  en  Mængde  Kunstsager  ere  fundne,  som  fornemmelig  opbevares 
i  British  Museum  i  London,  og  deriblandt  er  ogsaa  mange  interessante  Fremstillinger  al 
Løver.  Man  ser  deraf,  at  Løvebilledet  har  fundet  en  fremtrædende  Anvendelse  1  den  assy¬ 
riske  Arkitektur1,  saaledes  har  man  fundet  Basrelieffer  med  Afbildninger  af  Bygnings¬ 
facader,  hvorpaa  der  er  Pilastre  og  Søjler,  som  bæres  af  Løver.  Man  oprejste  som  Dørind¬ 
fatning  Stene  af  vældige  Dimensioner,  placerede  paa  begge  Sider  af  Indgangen  og  udformede 
som  Billeder  af  de  beskyttende  Guddomme;  de  vendte  Ansigterne  ud  imod  den  Ankom¬ 
mende,  som  vilde  træde  over  Tærskelen,  og  imponerede  ved  deres  Størrelse  og  mystiske 
Udseende  det  var  i  Almindelighed  enorme  bevingede  Tyreskikkelser  med  Menneskehove¬ 
der,  majestætiske  Symboler  paa  Styrke  og  Tænksomhed,  eller  den  samme  Ide  var  udtrykt 
ved  en  Løve  med  Menneskehoved. 

Den  assyriske  Plastik  giver  vel  Fremstilling  af  mange  forskellige  Dyr,  men  Løven  er 
doer  den,  som  mest  fortjener  særlig  Omtale,  da  den  synes  at  have  været  det  Dyr,  som  den 
assyriske  Kunstner  har  omfattet  med  størst  Interesse ,  og  som  findes  gengivet  med  en 
Karakteristik,  der  røber  det  alvorligste  Studium,  ligesom  man  finder  den  fremstillet  1  de 
mest  forskellige  Situationer.  At  de  assyriske  Konger  ogsaa  have  været  vældige  Løvejægere, 
ses  af  de  hyppig  forekommende  Fremstillinger  af  Løvejagter  (Fig.  66),  som  man  allerede 
finder  paa  Basrelieffer  fra  det  niende  Aarhundrede.  Men  Kunstnernes  Forkærlighed  for 
Løven  fremgaaer  dog  tydeligst  af  den  store  Mangfoldighed  1  Fremstillingerne;  man  ser  den 
i  hvilende  Stilling,  strækkende  sig  nonchalant  og  ligegyldig  for  Faren,  stolende  paa  sin 
Styrke;  man  ser  den  ogsaa  i  Færd  med  at  rejse  sig,  eller  rolig  gaaende,  eller  idet  den  laver 

sig  til  at  gøre  et  Spring,  naar  en  Fjende  nærmer  sig. 

Man  finder  ogsaa  Løven  fremstillet  »en  famille«,  Løvinden  ligger  dorsk  udstrakt  paa  Jor¬ 
den  ved  Foden  af  et  Palmetræ  med  Hovedet  hvilende  paa  Forpoterne;  Hanløven  staaer  op¬ 
rejst  ved  Siden  og  ser  opmærksom  fremad,  ligesom  spejdende,  om  ingen  Fare  nærmer  sig. 
En  meget  interessant  Fremstilling  er  den  fangne  Løve,  der  gaaer  ud  af  et  Bur  af  stænke 
Tømmerstokke  (Fig.  67);  en  Betjent,  som  staaer  ovenpaa,  har  aabnet  Døren,  som  el  01 
Enden  af  Buret,  og  Dyret  er  nu  kommet  med  hele  Forkroppen  udenfor,  dets  Bevægelser  eie 

i.  jfT.  den  persiske  Løveskikkelse  fra  Susa  i  Louvre  Tidsskr.  f.  Kunstind.  1890  S.  157  og  1893  S.  185. 

udmærket  fremstillede,  man  ser  dets  forsigtige,  listende 
Skridt,  og  det  er  tydeligt,  at  det  iagttager  en  Fjende  og 
bereder  sig  til  Kamp,  dets  Blik  er  rasende,  og  det  rejser 
Manken  i  Forbitrelse  og  er  ved  at  udstøde  et  Brøl. 

Fra  Khorsabad  har  man  en  karakteristisk  Fremstilling 
afen  brølende  Løve  (Fig.  68);  den  er  udført  i  emaillerede 
Fliser  paa  Muren  ved  Harems-Porten ;  Dyret  har  en  gul 
Farve  paa  blaa  Grund,  men  er  dog  lidt  mere  stiliseret  end 
sædvanlig,  hvilket  vel  hidrører  fra,  at  Fremstillingen  her 
er  aldeles  dekorativ.  Man  har  ogsaa  udmærkede  Fremstil¬ 
linger  af  saarede  og  døende  Løver;  jeg  vil  især  fremhæve 


Fig.  67.  Fra  et  assyrisk  Basrelief 
(British  Museum). 


Basielief,  som  nu  findes  i  British  Museum  og  som  forestiller  en  saaret  Løve,  der  er  ramt 

af  en  Pil,  som  endnu  sidder  i  Saa¬ 
ret  (Fig.  63);  den  er  trængt  ind  i 
Lungen  eller  i  et  stort  Blodkar,  thi 
en  Blodstrøm  vælder  ud  af  Gabet 
paa  Dyret;  man  føler,  at  Krampen 
begynder  at  trække  Legemet  sam¬ 
men,  den  krummer  Ryggen,  rejser 
Halen  og  kradser  med  Forpoterne 
i  Jorden.  Som  et  Sidestykke  til 
dette  Basrelief  kan  man  nævne  et 
andet  med  den  meget  bekendte 
Fremstilling  af  den  saarede  Løv¬ 
inde.  Ikke  mindre  interessant  er 
en  Løve,  der  er  truffen  af  flere 
Pile,  fremstillet  paa  et  Basrelief  i 
Koujundschik:  den  er  dødelig  saa¬ 
ret,  Blodet  vælder  ligeledes  ud  af 
dens  Gab,  og  man  ser,  at  den 
næppe  kan  støtte  paa  Benene, 
men  er  lige  ved  at  styrte  død  om 
(Fig.  69). 


Fig.  68.  Løvehoved  fra  Khorsabad. 


I  Oldtiden  havde  man  tæmmede 


Løver  i  Paladserne  og  i  de  konge¬ 
lige  Haver,  saaledes  som  man  endnu  kan  finde  det  i  disse  Egne  enten  i  Teltet  hos  en  arabisk 
Høvding  eller  i  Huset  hos  en  Pascha,  og  det  før  nævnte  Billede  af  Løverne  ved  Palmetræet 
synes  at  fremstille  en  Have  med  dyrkede  Træer 
og  Blomster,  og  det  maa  saaledes  have  været  et 
tæmmet  Dyr,  som  Kunstneren  kunde  studere  i 
Ro,  men  hvor  han  dog  har  haft  Lejlighed  til  at 
se  Dyrene  bevæge  sig  frit.  Det  var  naturligvis 
den  gode  Lejlighed,  der  gaves  til  at  studere  disse 
Dyrs  Vaner,  som  var  Aarsag  til,  at  de  assyriske 
Kunstnere  bleve  i  Stand  til  at  fremstille  Løve¬ 
billederne  mere  naturtro  og  med  mere  karakteri¬ 
stiske  Bevægelser,  end  man  finder  i  de  langt 
mere  udviklede  Kunstperioder,  som  fulgte  efter 
hos  Grækerne  og  Romerne;  thi  hos  disse  bliver 


Fig.  69. 

Døende  Løve  fra  et  Basrelief  fra  Koujundschik. 

Fig.  70.  Kam  af  assyrisk  Arbejde  (Louvre); 
Tabouret  og  Sværdskede  (efter  Layard). 


Løvens  Fremstilling  knap  mere  end  en  konven¬ 
tionel  Type,  ja  man  kan  næsten  sige  et  Dekora¬ 
tionsmotiv. 

Der  frembringes  vel  ved  denne  Behandlings- 
maade  næsten  altid  en  smuk  Virkning,  men  de 
græske  og  romerske  Kunstnere  tillode  sig  at 
modificere  og  overdrive  Formerne  efter  Behag, 
saaledes  give  de  ofte  Kroppen  og  Lemmerne 
mere  runde  og  bløde  Former,  som  vel  kan 
have  sin  Skønhed,  men  som  ikke  svare  til  Na¬ 
turen.  Assyrerne  begaa  aldrig  denne  Fejl;  de 
vidste  godt,  at  Rovdyrene,  som  spise  forslugent 
og  fylde  sig  med  Kjød,  aldrig  blive  fede,  men 
derimod  mere  muskuløse,  saa  at  de  bestaa  næ¬ 
sten  kun  af  Sener  og  Muskler  og  have  intet  af 


det  fedtholdige  Væv,  som  faaer  en  saa  stærk  Udvikling  hos  de  planteædende  Dyr  som  Oxen 

og  Faaret  eller  hos  dem,  der  æde  Alting,  som  Svinene. 

'  En  meget  karakteristisk  Fremstilling  af  assyrisk  Kunst  er  Hovedet  paa  en  kolossal  Løve 
fra  Nimrod,  og  man  har  næppe  set  et  brølende  Dyr  bedre  fremstillet,  idet  man  ligesom 
synes  at  kunne  høre  det  lange  og  dybe  Brøl,  som  er  Løven  eget.  Saa  bekendte,  som  altsaa 
disse  gamle  Kunstnere  vare  med  Løvens  Sædvaner  og  Type,  saa  naturligt  var  det  ]o,  at  c 
anvendte  den  saa  ofte  som  ornamentalt  Motiv,  og  om  de  kun  kunde  anvende  Hovedet  e  er 
Fødderne,  saa  forstode  de  dog  altid  at  bevare  den  naturtro  Karakter;  intet  Motiv  er  saa  hyp- 
pm  anvendt  som  Løvekloen  til  at  pryde  Fødderne  paa  Altre,  Tabouretter  og  Throner, ja 
selv  paa  det  simpleste  Husgeraad  kan  man  finde  Løveafbildninger,  og  som  Exempler  vil  jeg 
fremhæve  den  karakteristiske  Fremstilling  af  en  rask  fremskridende  Løve  1  en  Kam  fra 
Museet  i  Louvre  eller  de  to  sammenklyngede  Løver  paa  en  Sværdskede  eller  Tabouietten, 

som  er  prydet  baade  med  Løvehoveder  og  med  Løvekløer  (Fig.  70). 

Naturligvis  havde  de  livlige  Grækere  ogsaa  et  skarpt  Blik  for  Skønheden  1  Løvens  Ski  v- 
kelse  og  Bevægelser,  og  man  finder  ligeledes  mange  Afbildninger  af  ø^ei -  1  en  græske 
Kunst  lige  fra  dens  første  Begyndelse;  et  af  de  mærkeligste  Løvebilleder  fra  Kunstens  Barn¬ 
dom  er  det  Basrelief,  som  findes  paa  den  saakaldte  Løveport  1  det  gamle  Mykenæ  hvis  Ælde 
vistnok  naaer  op  til  over  tusinde  Aar  f.  Chr.  Det  formodes,  at  disse  gamle  Løvebilleder  fra 
Agamemnons  Herskersæde  ogsaa  har  haft  en 
symbolsk  Betydning;  de  ere  i  al  Fald  meget 
interessante  med  Hensyn  til  den  kunstneriske 
Behandling,  hvori  man  mener  at  finde  mere 
naturtro  Gengivelse  af  Dyrets  virkelige  Skik¬ 
kelse,  end  der  forekommer  i  de  senere  græske 
Kunstarbejder.  I  de  vældige  Mure,  der  om¬ 
sluttede  Borgen  i  Mykenæ,  dannede  den  be¬ 
rømte  Løveport  Hovedindgangen;  Porten, 
som  foroven  er  ti  Fod  bred,  har  skraa  Sider 
og  dækkes  af  en  Sten,  der  er  femten  Fod 
lang  og  over  fire  Fod  høj ;  derover  dannes 
en  Trekant,  som  er  udfyldt  af  en  Plade  af 
Kalksten,  to  Fod  tyk,  omtrent  tolv  Fod  bred 
og  ti  Fod  høj;  paa  dennes  Yderflade  er  ud¬ 
ført  det  bekendte  Basrelief  med  to  Løve- 


LØVEN  1  OLDTIDENS  KUNST. 


81 


skikkelser,  som  staa  i  oprejst  Stilling  paa  begge  Sider  af  en  Søjle  (Fig.  71).  Skønt  Udførel¬ 
sen  er  raa,  er  det  magre  og  smalle  i  Kroppen  i  Modsætning  til  de  muskelstærke  Ben  og  det 
knoklede  Bryst  godt  iagttaget,  ligeledes  er  det  fine  Sving  i  Ryglinien  smukt  gengivet;  der¬ 
imod  ere  Halerne  for  korte  og  mangle  ganske  Kvasten  og  Kløerne  ere  kun  meget  raat  gen¬ 
givne.  Dyrene  mangle  ogsaa  Manken,  hvorfor  nogle  have  antaget  dem  for  at  være  Løvinder, 
men  denne  kan  dog  tmaske  have  været  antydet  enten  ved  Maleri  eller  have  været  af  Bronce 
tilligemed  Hovederne.  Brystpartiet  og  Halsen  er  stærkt  fremtrædende,  hvilket  lader  formode, 
at  Hovederne,  som  sikkert  have  været  løst  paasatte,  ogsaa  have  traadt  frit  frem  noget  drejede 
til  Siderne;  i  det  Hele  taget  vise  disse  Løvers  Udformning  en  frisk  Naturiagttagelse,  som  er 
højst  mærkelig  for  denne  tidlige  Periode  i  den  græske  Kunst;  men  de  blive  rigtignok  i 
Gengivelsen  af  Enkelthederne  langt  overtrufne  af  de  assyriske  Fremstillinger  af  dette  Dyr. 
Løverne  paa  Basrelieffet  i  Mykenæ  støtte  sig  med  Forbenene  paa  et  ejendommeligt  Fod¬ 
stykke,  hvorpaa  staaer  en  Søjle,  som  antages  atvære  Fyrstehusets  Symbol;  det  er  altsaa 
Dørtrinet  til  det  fyrstelige  Palads,  som  disse  Løver  bevogte. 


Fig.  72.  Kolossal  Stenløve  ved  Zea  paa  Øen  Keos. 


I  den  græske  og  romerske  Mythologi  og  Sagnhistorie  har  Løven  paa  flere  Steder  en  frem¬ 
trædende  Betydning,  saaledes  finde  vi  i  den  ældste  Guderække  Rhea  eller  Kybele,  der  under¬ 
tiden  kaldes  Løvegudinden ,  hun  var  formælet  med  Saturnus  og  betragtedes  som  alle  Tings 
Moder  og  som  en  Guddom,  der  repræsenterede  den  befrugtende  Natur;  hun  var  Moder  til 
de  fornemste  Guder  i  den  anden  Guderække  som  Zeus,  Poseidon,  Pluto,  Hera  og  Demeter. 
De  gamle  Kunstnere  afbildede  Rhea  som  en  majestætisk  Kvinde,  enten  siddende  paa  en 
Throne,  der  bares  af  Løver,  eller  kørende  paa  en  Vogn  forspændt  med  Løver,  medens  hun 
paa  Hovedet  bar  en  Murkrone,  betydende  hendes  Herredømme  over  den  med  Byer  besaaede 
Jord;  Løverne  vare  Symbolet  paa,  at  hun  ved  at  udbrede  Kulturen  havde  tæmmet  Vild¬ 
skaben  hos  Menneskene;  man  finder  hende  ogsaa  undertiden  afbildet  ridende  paa  en  Løve 
med  Maanen  og  en  Stjerne  ved  Siden. 

Homer  fortæller,  at  Dionysos  (Bacchus)  en  Gang  stod  paa  Strandbredden  i  hele  sin  ung¬ 
dommelige  Skønhed,  da  blev  han  opdaget  af  nogle  Sørøvere,  som  troede,  at  han  var  en 
Kongesøn,  for  hvem  de  kunde  faa  gode  Løsepenge;  de  førte  ham  bunden  ombord  paa  deres 
Skib,  men  da  viste  han  sig  som  Guddom ;  Baandene  faldt  til  Gulvet,  en  Strøm  af  Vin  ud¬ 
gød  sig  over  Skibets  Dæk,  medens  en  Vinranke  med  vældige  Drueklaser  slyngede  sig  om 
Mast  og  Aarer,  og  Guden  selv  forvandlede  sig  til  en  Løve,  hvorover  Skibsfolkene  bleve  saa 
forfærdede,  at  de  sprang  ud  i  Havet,  hvor  de  bleve  forvandlede  til  Delphiner.  Jeg  vil  end¬ 
videre  erindre  om  den  nemæiske  Løve,  der  fik  en  saa  stor  Betydning  i  Herakles’  (Herkules) 

Historie  og  som  er  knyttet  til  hans  Bedrifter  som  Symbolet  paa  Styrke  og  Tapperhed,  og 

hvis  uigennemtrængelige  Hud  tjente  Helten  som  Rustning.  _  . 

At  Løverne  i  en  tidlig  Periode  ogsaa  maa  have  været  temmelig  talrige  i  Grækenland, 
fremgaaer  af  Beretningerne  hos  flere  gamle  Forfattere  og  Digtere,  jeg  vil  her  hidsætte  føl¬ 
gende  Uddrag  af  Homers  Beskrivelse  af  Forsiringen  paa  Achilles’  Skjold: 

fc>  O 

»Ogsaa  var  Hyrderne  bilded’  i  Guld,  som  ginge  med  Kvæget. 

Fire  de  var,  og  fulgtes  af  ni  rapfodede  Hunde. 

Fremmest  i  Koernes  Flok  to  frygtelig  glubende  Lover 
Greb  en  brølende  Tyr,  som  fnøs,  mens  bort  de  den  slæbte; 

Hundene  piled’  afsted,  og  Knøsene  rendte  bagefter. 

Knap  fik  Løverne  flænget  itu  det  mægtige  Høveds 
Skind,  saa  slugte  de  Blod  og  Indvold.  Hyrderne  styrted 
Efter  dem  flux,  men  liidsed  omsonst  de  hurtige  Hunde : 

Rædde  de  gøs  tilbags  for  Løverne,  uden  at  bide, 

Nærmed’  sig  vel,  og  glammede  højt,  men  vege  forknytte.« 

Efter  gamle  Skribenter  skal  Homer  paa  Øen  Scio  have  haft  et  Sæde,  som  var  prydet  med 
Løver,  der  betragtedes  som  en  Hentydning  til  den  Ild  og  Styrke,  hvormed  denne  Digtet 

glædede  Folket  i  sine  Sange. 

Af  den  tidlige  Oldtids  Historie  kan  man  anføre  mange  Exempler  paa,  at  man  den  Dang 
bruate  Løvens  Lignelse  for  at  betegne  fremragende  Personligheders  Betydning,  og  jeg  vil 
heraf  anføre  nogle  enkelte  efter  Historieskriveren  Herodotos’  Beretning.  Han  fortæller,  at 
Korinthierne  længe  styredes  af  Bacchiadernes  Slægt,  der  kun  giftede  sig  i  deres  egen  Fami¬ 
lie  •  men  da  hændte  det,  at  en  af  disse  Mænd  havde  en  Datter  ved  Navn  Labda,  som  var  halt 
oa’ derfor  vanskelig  kunde  faa  en  Mand,  hvorfor  hun  tilsidst  giftede  sig  med  en  Fremmed, 
som  hed  Aetion;  denne  Mand,  der  gjærne  vilde  have  en  Søn,  rejste  til  Delphi  for  at  ud¬ 
spørge  Oraklet  og  fik  der  et  Svar,  der  lød  saaledes. 

»Ørnen  er  drægtig  og  skal  mellem  Klipperne  føde  en  Løve 
Vældig  og  rivende  grum ;  for  den  vil  mangfoldige  blegne. 

Glemmer  ej  det,  I  korinthiske  Mænd!  I,  som  Boliger  have 
Trindt  om  den  skønne  Pirene,  og  paa  de  korinthiske  Bakker!« 

Da  nu  Labda  fik  en  Søn,  bleve  Bacchiaderne,  som  kavde  hørt  dette  Orakelsvar,  bange  og 
besluttede  at  lade  Barnet  dræbe,  i  hvilken  Hensigt  de  sendte  nogle  Mænd  til  Aetions  Hus, 
oa  da  Moderen  fik  Nys  herom,  skjulte  hun  Barnet  i  en  Kornkurv  (kypsela),  hvorefter  Dren¬ 
gen  senere  fik  Navnet  Kypselos;  da  han  voxede  til,  blev  han  en  kraftig  og  energisk  Mand, 
der  fordrev  Bacchiaderne  og  tilrev  sig  Magten  i  Korinth,  hvorpaa  han  til  Erindring  om  sin 
Frelse  lod  udføre  den  berømte  Kypselos  Kiste,  hvilken  hans  Efterkommere  skænkede  ti 
Heras  Tempel  i  Olympia,  hvor  den  hele  Oldtiden  igennem  var  en  Genstand  for  Beundring. 

Da  Zanthippos’  Hustru,  Agarista  var  frugtsommelig,  drømte  hun,  at  hun  fødte  en  Løve, 
oa  den  Søn,  som  hun  derpaa  fik,  blev  den  i  Oldtiden  saa  berømte  Perfides,  Grækenlands 
Styrer  i  dets  lykkeligste  og  mest  glimrende  Periode.  —  I  Begyndelsen  af  de  store  Kuge 
erobrede  Perserne  et  trøzenisk  Skib;  de  slæbte  da  en  af  Mandskabet  hen  til  Forstavnen  og 
dræbte  ham  der  som  et  Offer  til  Guderne,  og  ansaa  det  som  et  heldigt  Tegn,  at  han,  som 
den  første  Helener,  de  havde  fanget,  var  en  særdeles  stor  og  smuk  Mand  og  bar  Navnet 
Leon  (Løven).  —  Herodotos  skriver,  at  det  var  fortalt  ham,  at  Helenerne  ved  Thermopylæ 
toge  Post  i  en  tætsluttet  Klynge  paa  den  Høj,  som  er  i  den  snevre  Del  af  Passet,  lige  ved 
Indgangen,  der  hvor  nu  Stenløven  findes  opsat  til  Erindring  om  Leomdas. 

I  Tidens  Løb  blev  udført  en  Mængde  Løvebilleder,  hvoraf  mange  have  vundet  Berøm¬ 
melse  i  Kunstens  Historie;  saaledes  fortælles,  at  Krøsos,  før  han  begyndte  Krigen  mod  Per- 

Fig.  73.  Løveklo 
af  en  antik  Marmorkandelaber. 


serne,  raadspurgte  Oraklet  i  Delphi  og  søgte  at  gøre  sig 
yndet  af  Guderne  ved  at  skænke  kostbare  Gaver  til  Temp¬ 
lerne,  deriblandt  et  Løvebillede  af  purt  Guld,  hvilket  havde 
en  Værdi  af  ti  Talenter;  men  det  faldt  ned,  da  Templet  i 
Delphi  brændte,  hvorved  der  bortsmeltede  for  halvfjerde 
Talent;  det  blev  derefter  hensat  i  Korinthiernes  Skatkam¬ 
mer.  - —  Løvehoveder  eller  hele  Dyr  anvendtes  ofte  paa 
Mønter  og  Gemmer,  saaledes  havde  Staden  Leontium  paa 
Sicilien  sat  et  Løvehoved  paa  sine  Mønter. 

Da  Pisistratidernes  Herredømme  i  Athen  blev  altfor  tryk¬ 
kende,  besluttede  to  heltemodige  unge  Atheniensere,  Har- 
modios  og  Aristogiton,  at  befri  Staden,  og  ved  en  offentlig 
Fest  i  Aaret  514  f.  Chr.  dræbte  de  den  ene  af  Pisistratus’s 
Sønner,  Hipparchos,  og  bleve  derefter  betragtede  som  Be¬ 
friere,  idet  den  anden  Søn,  Hippias,  faa  Aar  efter  blev  for¬ 
dreven  ;  men  Harntodios  blev  strax  dræbt  af  Fyrsternes  Vagt  og  Aristogiton  blev  flangen  og 
maatte  lide  en  pinefuld  Død.  Hans  Elskede  Leona  blev  underkastet  de  største  Pinsler,  uden 
at  hun  vilde  forraade  sin  Elsker  eller  de  Sammensvornes  Hemmeligheder;  da  hun  var  død, 
satte  man  derfor  paa  hendes  Grav  en  Løvinde  foruden  Tunge,  som  en  Hentydning  til  hen¬ 
des  heltemodige Taushed.  Pausanias,  der  berejste  Grækenland  i  det  andet  Aarhundrede,  for¬ 
tæller  dette  paa  følgende  Maade:  »Hippias  udøvede  sin  Hævn  mod  en  Kvinde  Leona;  thi 
efter  Hipparchos  Død  lod  han  hende  pine  saa  længe,  indtil  hun  opgav  Aanden,  da  han  vid¬ 
ste,  at  hun  havde  været  Aristogitons  Elskede,  og  troede,  at  hun  vidste  Besked  om  Sammen¬ 
sværgelsen;  derfor  blev  der,  saasnart  Pisistratidernes  Herredømme  var  afskaffet  i  Athen, 
opstillet  en  Løvinde  af  Bronce  og  ved  denne  en  Billedstøtte  af  Venus,  hvilken  Kalamis 
havde  udført  og  Kallias  skænket.« 

Foran  Hovedportalet  til  Arsenalet  i  Venedig  ser  man  nu  fire  antike  Løver  af  pentelisk 
Marmor,  de  ere  bortførte  fra  Grækenland  i  Aaret  1690  af  General  Morosini,  og  den  største 
af  dem  har  fordum  prydet  Athens  berømte  Havn  Piræus,  hvor  den  stod  i  mange  Aarhun- 
dreder;  en  anden  af  dem  fandtes  imellem  Athen  og  Eleusis.  Havnestaden  var  som  bekendt 
meget  pragtfuld  og  rivaliserede  stærkt  med  selve  Staden,  og  som  en  af  de  fornemste  Kunst¬ 
nere,  der  virkede  til  Piræus’s  Forskønnelse,  nævnes  Bygmesteren  Hippodamos,  der  ogsaa 

havde  anlagt  Staden  Rhodos.  Piræus’s  moderne 
Navn  »Porto  Leone«  stammer  fra  ovennævnte 
monumentale  Løve,  som  er  et  mærkeligt  Kunst¬ 
værk  fra  Athens  Blomstringstid ;  det  store  Dyr 
er  fremstillet  i  siddende  Stilling  med  Bagbenene 
indbøjede,  men  med  Forbenene  i  lodret  Stil¬ 
ling;  den  er  ti  Fod  høj  med  et  Legeme  i  til¬ 
svarende  Proportioner.  Dette  herlige  Billede, 
der  er  udført  i  en  ædel  og  storartet  Stil,  har 
formodentlig  hørt  til  et  Springvand ;  thi  den  er 
hul,  og  man  kan  se,  at  den  har  haft  en  Bronce- 
tud  i  Munden,  hvorfra  Vandet  har  vældet  ud  i 
et  Bassin.  To  Indskrifter,  der  løbe  i  Slangegang 
rundt  om  Manken  paa  det  stolte  Dyr,  have  vol¬ 
det  de  Lærde  mange  Spekulationer,  idet  nogle 
have  antaget  dem  for  at  være  en  Runeindskrift, 
Fig.  74.  Fod  af  en  antik  Broncekandelaber.  andre  have  ment,  at  Bogstaverne  vare  af  pelas- 

gisk  Oprindelse,  atter  andre  have  deri  læst  de  græske  Ord  »Løven  helliget  Athen«  ;  i  Almin¬ 
delighed  antager  man  nu,  at  den  maa  betragtes  som  et  Monument,  der  var  rejst  til  Erindiing 
om  den  store  Sejr  ved  Marathon,  altsaa  som  et  Symbol  paa  Tapperheden. 

Et  af  Oldtidens  interessanteste  Mindesmærker  af  denne  Art  var  den  kolossale  Løve  af 
hvidt  Marmor,  som  laa  paa  Polyandrion,  den  store  Fællesgrav  for  de  tapre  Thebanere,  som 
faldt  i  Slaget  ved  Chæronea;  det  fortælles,  at  man  havde  opstillet  en  Løve  paa  denne  Grav 


til  Tegn  paa  de  Faldnes  Mod,  men  at  der  ingen  Indskrift  fandtes  derpaa,  »fordi  Lykken 
havde  været  deres  Tapperhed  utro.«  Det  var  den  anden  August  338  Aar  f.  Chr.,  at  det  be¬ 
rømte  Slag  holdtes,  hvorved  Philip  af  Makedonien  overvandt  de  forenede  Grækeres  Hær; 
Slaget  begyndte  før  Solens  Opgang,  og  Kongen  kommanderede  selv  den  højre  Fløj,  der  stod 
lige  overfor  Athenienserne,  medens  hans  nittenaarige  Søn  Alexander  førte  den  venstre  Fløj 
mod  Thebanernes  Skare,  der  havde  helliget  sig  til  Kampen  for  Friheden.  Det  blev  Græker- 


Fig.  76. 

Løvehoved  fra  Hovedgesimsen  paa  Parthenon. 


Fig.  77. 

Løvehoved  fra  et  antik  Tempel. 


nes  Ulykke,  at  Athenienserne  trængte  altfor  hidsig  frem,  hvorved  de  vel  ligestrax  kastede 
Makedonierne  tilbage,  men  hvilket  foranledigede,  at  den  kloge  Philip  nu  trak  sig  rolig  til¬ 
bage  paa  en  Bakke,  hvor  han  samlede  sin  Phalanx,  og  idet  han  sagde  de  berømte  Ord: 
»Athenienserne  forstaa  ikke,  hvorledes  man  skal  sejre«,  gik  han  frem  igen  med  uimodstaae- 
lig  Kraft  og  knuste  de  adsplittede  Grækere,  hvorved  han  vandt  en  temmelig  let  Sejr. 

Man  formoder,  at  Løven  betegner  det  Sted,  hvor  de  tapre  Thebanere  alle  faldt,  idet  de 
havde  svoret  at  sejre  eller  dø;  derom  skriver  Pausanias  saaledes:  »Nærved  Staden  ligge  de 
Thebanere  begravne,  som  faldt  i  Slaget  mod  Philippus;  Graven  har  ingen  Indskrift,  der 

findes  kun  paa  den  en  Løve  for  at  antyde  disse  Folks  Tapperhed.«  Man  er  netop  nu  for 
Tiden  i  Færd  med  at  restaurere  dette  mærkelige  Mindesmærke. 

Jeg  kan  her  ikke  forbigaa  et  af  Oldtidens  berømte  Kunstværker,  hvorved  Løven  spillede 
en  vigtig  Rolle,  det  var  en  storartet  Gruppe,  som  forestillede  en  Løvejagt,  udført  af  Lysip- 
pos  i  Samarbejde  med  en  anden  bekendt  Billedhugger  Leochares  og  som  blev  indviet  til 
Delphi  af  Alexander  den  Stores  Hærfører  Krateros.  Scenen  forestillede  Alexander,  som 
med  flere  af  sine  Hunde  var  i  Kamp  med  en  Løve,  og  Krateros,  som  kommer  tililende  for 
at  yde  Kongen  sin  Hjælp;  Curtius,  som  har  skrevet  Alexanders  Historie,  fortæller  nemlig, 
at  Kongen  paa  et  af  sine  Tog  i  Asien  ganske  alene  indlod  sig  i  Kamp  med  en  vældig  Løve, 
som  han  ikke  uden  stor  Fare  for  sit  Liv  dog  fik  fældet;  Fremstillingen  af  denne  Begivenhed 
var  altsaa  et  Værk  fra  Kunstens  Glansperiode,  men  man  har  nu  desværre  ikke  andet  tilbage 
deraf  end  Beskrivelsen. 

Den  danske  Kunstforsker  P.  Brøndsted  giver  i  sin  »Rejse  i  Grækenland«  en  Beskrivelse 
af  en  kolossal  Stenløve,  som  han  fandt  paa  Øen  Keos  i  Nærheden  af  Byen  Zea,  og  han 
karakteriserer  dette  mærkelige  Kunstværk  paa  følgende  Maade:  »Meget  interessant  er  et 
gammelt  Monument,  som  findes  en  lille  Fjerdingvej  Nord  for  Byen,  det  er  nemlig  en  kolos- 


Fig.  78.  Løvehoved  fra  Mausoleet  i  Harlikarnassos. 


sal  Løve,  afbildet  hvilende  paa  den  venstre  Side,  men  vaagen  og  med  hævet  Hoved.  Det 
Fjeldstykke,  hvoraf  den  er  udhugget,  har  sikkerlig  ved  sin  naturlige  Form  tilskyndet  den 
gamle  Billedhugger  eller  opvakt  hos  ham  den  Ide  at  efterhjælpe  Naturen  og  saaledes  at 
frembringe  dette  mærkelige  Billede.  Thi  det  er  indlysende  for  Enhver,  som  ser  det,  at 
denne  uhyre  Sten  ikke  er  henbragt  hertil,  men  maa  være  bearbejdet  paa  selve  Stedet;  den 
er  ogsaa  af  den  samme  graalige  Sandsten,  som  den  omgivende  Klippe.  Det  Hele  er  skønt 
og  sindrigt  udført,  og  i  Dyrets  Hvile  og  i  Lemmernes  Forhold  er  Natur  og  Sandhed.  Da 
det  store  Billede  er  beregnet  paa  at  betragtes  i  længere  Afstand,  har  den  dygtige  Kunstner 
med  Rette  ingen  smaalig  Omhu  anvendt  paa  Enkelthederne,  men  det  Hele  er  kraftig  be¬ 
handlet.  Vi  have  nøjagtig  maalt  denne  Løve  og  fundet  dens  Forhold  saaledes:  fra  Næsen 
over  Panden  og  langs  Ryggen  indtil  Halens  Begyndelse  var  28  Fod.  Fra  Gabet  af  omkring 
begge  Sider  af  Halsen  indtil  det  øverste  af  Manken  var  22  Fod.  Det  forekom  os,  at  den 
vældige  Sten  ikke  var  tilstrækkelig  understøttet  og  har  ikke  sikker  Basis  nok  paa  Bjærg- 
skrænten,  hvor  den  ligger,  men  at  et  Jordskjælv  eller  blot  en  stærk  Plaskregn  kunde  styrte 
den  ned  i  Afgrunden.  Hvad  jeg  nu  har  sagt  om  denne  antike  Løve,  er  omtrent  det,  som  vi 
erfarede  paa  Stedet;  jeg  tror  senere  at  have  fundet  Anledningen  til  dette  Monument,  nemlig 
i  en  Mythe,  som  Heraklides  fra  Pontos  har  bevaret  os.  Han  fortæller  saaledes:  »Denne  0 
kaldtes  fordum  Hydrusa,  og  Nympherne  beboede  fra  først  af  den  kilderige  0,  indtil  de,  for- 

Sphinx  paa  et  antikt  Basrelief,  fundet  i  Pola. 


skrækkede  over  en  Løve,  som  lod  sig  til  Syne, 
flygtede  til  Karystos,  hvorfor  ogsaa  et  Forbjærg 
paa  Keos  endnu  bærer  Navnet  Løven.  »Jeg 
tænker,  at  det  er  denne  Løve,  som  har  foran¬ 
lediget  den  gamle  Kunstner  til  at  forfærdige  det 
store  og  endnu  velbevarede  Billede.«  Som  det 
ses  af  Afbildningen  Fig.  72,  der  ogsaa  viser 
Hovedets  Profil,  er  dette  mægtige  Løvebillede 
udført  med  grove  Træk,  men  af  en  malerisk  og 
imponerende  Virkning. 

Der  er  ingen  Tvivl  om,  at  de  græske  og  ro¬ 
merske  Billedhuggere  studerede  Løvens  Skik¬ 


kelse  og  Vaner  med  stor  Omhu  efter  Naturen, 
dertil  havde  de  jo  ogsaa  rig  Lejlighed,  da  der  ved  Fester  og  Optog  saa  ofte  blev  anvendt 
tæmmede  Løver,  og  hos  Romerne  havde  man  Lejlighed  til  at  se  en  stor  Mængde  vilde 
Løver  ved  Kampene  i  deres  Cirkus,  hvor  Kunstnerne  kunde  gjøre  deres  Studier;  men  Kun¬ 
sten  var  især  i  Grækenland  altfor  ideal  i  sit  hele  Væsen,  til 
at  Billedhuggerne  kunde  finde  sig  i  at  udføre  Løvebillederne 
paa  en  saa  realistisk  Maade,  som  vi  finde  det  hos  Assyrerne; 
man  ser  derfor  dette  Dyr  fremstillet  med  meget  stiliserede 
Former  baade  i  den  græske  og  i  den  romerske  Kunst.  Om 
de  græske  Kunstneres  Studium  af  Løvens  Skikkelse  er  op¬ 
bevaret  en  Anekdote  af  Lukianos,  der  i  sin  »Hermotimus« 
skriver  følgende:  »Man  fortæller  om  en  af  de  gamle  Billed¬ 
huggere,  det  var,  saa  vidt  jeg  husker,  Phidias,  at  han  alene 
ved  at  se  Kloen  af  en  Løve  var  i  Stand  til  at  modellere  hele 
Dyret,  idet  han  beregnede  dens  Proportioner  efter  denne 
Klo« ;  men  det  er  indlysende,  at  der  til  at  udføre  en  saadan 
Beregning  hørte  et  grundigt  Studium  efter  Naturen. 

Mangfoldige  vare  de  Anvendelser,  som  de  græske  Kunst¬ 
nere  gjorde  af  Løven,  og  foruden  den  monumentale  Løve, 
som  vi  allerede  have  betragtet,  ser  man  den  benyttet  som 
bærende  Motiv,  dels  som  hel  Figur,  dels  som  den  mærkelige  Sammensætning,  dei  er  be- 
kjendt  i  Kunst  og  Haandværk  under  Navnet  »Chimæra«;  man  finder  ligeledes  Løtens  Klo 
alene,  anvendt  til  at  bære  Altre  og  Kandelabre,  og  den  er  derefter  gaaet  over  til  den  nyere 
Kunst  indtil  Misbrug,  saaledes  at  man,  da  Empirestilen  igen  havde  indført  de  antike  For¬ 
mer,  mente,  at  alle  Meubler  og  Themaskiner  absolut  burde  bæres  af  Løvefødder. 

Broncekandelabren  Fig.  74  er  en  .af  de  pragt- 
fuldeste,  som  er  funden  i  Herkulanum,  og  man  ser, 
at  Kunstneren  her  har  anvendt  en  mærkelig  For¬ 
bindelse  af  Løvehovedet  med  Benet,  der  forbunden 
ved  den  ornamentale  Del  danner  en  særdeles  skøn 
og  sirlig  Fod.  Den  anden  Løveklo  Fig.  73,  der  ved 
sin  massive  Form  og  brede  Behandling  viser  en  hel 
anden  Karakter,  er  udført  i  Marmor  paa  de  nederste 
Hjørner  af  en  stor  Kandelaber  af  romersk  Arbejde. 
Undertiden  anvendte  Arkitekterne  Løvebilleder 
pjg  8l  som  Hjørneprydelse  paa  Tempelgavlene  (Akrote- 

Vinget  Løve  fra  Apollotemplet  i  Bassas.  rier),  og  som  jeg  har  anført  skænkede  Krøsos  Løver 


Fig.  80.  Sphinx  i  Bronce  fra  Pompeji 
(Museet  i  Neapel). 

af  Guld  til  dette  Brug.  —  En  meget  vigtig  Anvendelse  fandt  Løvehovedet  i  den  græske 
Arkitektur,  idet  man  paa  Kransgesimsen  anbragte  saadanne  Hoveder  paa  det  øverste  Led 
(Sima),  der  dannede  Tagrenden,  saaledes  at  det  Vand,  der  samledes  paa  Taget,  havde  Udløb 
igennem  Dyrets  Gab;  disse  Hoveder  frembragte  da  tillige  en  livlig  Afvexling  i  det  malede 
Palmetteornament,  hvormed  en  saadan  Rende  i  Almindelighed  var  prydet  udvendig.  Fig. 
75  viser  denne  Anordning  ved  Templet  for  Nemesis  i  Rhamnus.  Paa  Østkysten  af  Attika 


Fig.  82.  Marmorbord  fra  Herkulanum  (Museet  i  Neapel). 

laa  Rhamnus,  der  havde  to  Templer  for  Nemesis;  det  største  af  disse,  hvortil  denne  Gesims 
hører,  maa  regnes  til  de  skønneste  Exempler  af  den  doriske  Stil  og  synes  at  være  udført 
med  Parthenon  til  Mønster;  det  tilhører  den  bedste  Periode  i  den  græske  Arkitekturs  Ud¬ 
vikling  i  Slutningen  af  det  femte  Aarhundrede  f.  Chr.  Fig.  76  og  77  vise  to  antike  Løve¬ 
hoveder,  som  have  været  udførte  til  dette  Brug,  deraf  har  det  første  tilhørt  Parthenon,  Athenes 
Helligdom  paa  Borgen  i  Athen  opført  430  f.  Chr.;  dette  Hoved  er  altsaa  udgaaet  fra  den 
berømte  Billedhugger  Phidias’s  Værksted,  og  ved  at  betragte  det  kommer  man  til  at  tænke 


Fig.  83.  Chimæra  i  Bronce,  funden  ved  Arezzo  (Florents). 

paa,  hvad  gamle  Skribenter  iortælle  om  denne  Kunstner,  nemlig  at  han  kendte  Geometri 
og  Optik  og  forstod  at  beregne  sine  Værker  saaledes,  at  de  gjorde  en  fortrinlig  Virkning  i 
den  store  Afstand,  hvori  de  skulde  ses,  og  vare  ikke  belemrede  med  overflødige  Finesser. 

Paa  Arkitekturen  i  de  græske  Lande  i  Lilleasien  synes  ogsaa  Løvebilleder  at  have  spillet 
en  betydelig  Rolle,  saaledes  finder  man  Gravmæler,  hvis  Overdel  dannede  en  Trappepyra¬ 
mide,  paa  hvis  øverste  Trin  var  anbragt  en  hvilende  Løve,  og  ved  Udgravningen  af  det  be¬ 
rømte  Mausoleum  i  Halikarnassos  har  man  fundet  en  Mængde  Rester  af  Løvebilleder.  Dette 
Mindesmærke  dannede  forneden  en  fast  Underbygning,  hvori  Kong  Mausolos’s  Gravkam¬ 
mer  fandtes;  ovenpaa  denne  stod  et  Tempel  omgivet  af  Søjler,  bestemt  til  Offringer  til 

Kongens  Ære,  og  dette  afsluttedes  af  en  Trappepyramide  smykket  med  et  Billede  af  Kon 
gen  staaende  paa  sin  Stridsvogn.  Den  pragtfulde  Bygning  var  løvrigt  prydet  med  en 
Mængde  Billedhuggerarbejder,  udført  af  de  fire  berømte  Kunstnere  Skopas,  Bryaxis,  Timo 
theos  og  Leochares;  men  hvor  de  mange  Løver  have  været  anbragte,  er  nu  vanskelig  at  at 
gøre;  nogle  antage,  at  de  have  staaet  mellem  Templets  Søjler,  andre  mene,  at  de  have 
været  anbragte  paa  særlige  Fodstykker  rundt  om  Bygningen;  saa  meget  er  sikkert,  at  de 
maa  have  udgjort  en  væsentlig  Del  af  dens  Prydelse.  Hovedgesimsen  paa  denne  Bygning 
har  ogsaa  været  smykket  med  Løvehoveder,  hvoraf  nogle  ere  fundne  og  vise  en  ganske 
ejendommelig  stiliseret  Form,  meget  lignende  Hovedet  af  en  Panther  (Fig.  78). 

Jeg  maa  nu  omtale  tre  Fantasidyr,  der  spillede  en  vigtig  Rolle  i  den  græske  Kunst  og  gi 
derfra  over  i  den  romerske,  og  ved  dem  alle  var  det  Løvens  Skikkelse,  som  afgav  det 
væsentligste  Motiv  til  Sammensætningen,  det  var  nemlig  Sphinxen,  Chimæra  og  Griffen. 

Den  græske  Sphinx,  der  især  blev  bekendt  i  Sagn¬ 
historien  ved  den  ulykkelige  Kong  Ødipus,  var  en 
Datter  af  det  skrækkelige  Uhyre  Echidna,  der  nedstam¬ 
mede  fra  Medusa  og  var  halv  Nymphe  og  halv  Drage. 
Paa  et  Bjærg  ved  Staden  Theben  havde  Sphinxen  taget 
Bolig  og  herfra  udbredte  den  Skræk  over  hele  Om¬ 
egnen,  idet  den  forelagde  alle,  som  kom  forbi,  en  van¬ 
skelig  Gaade,  og  den,  som  ikke  kunde  løse  denne,  blev 
styrtet  ned  i  Afgrunden;  dette  Uhyres  Krop  var  efter 
Grækernes  Forestilling  dannet  som  en  Løves,  men 
med  et  jomfrueligt  Bryst  og  Hoved,  og  i  Modsætning 
til  Ægypternes  Sphinx  med  Vinger.  Men  naar  de 
græske  Kunstnere  anvendte  Sphinxen  som  Dekora¬ 
tionsmotiv,  fremtraadte  denne  Fantasiskabning  ofte  i 
en  yndefuld  Skikkelse,  Løvekroppen  blev  da  noget 
blødere  og  finere,  Benene  tyndere  og  mere  passende 
til  den  kvindelige  Overkrop;  en  saadan  Sphinx  af  ud¬ 
mærket  Arbejde,  Fig.  79,  er  fremstillet  paa  et  Basrelief, 
fundet  i  Staden  Pola;  den  hviler  det  ene  Forben  paa 
en  Urne  og  maa  være  tænkt  som  Vogter  for  en  Afdøds 
Aske.  En  lille  Sphinx  af  Bronce,  som  er  fundet  i  Pom- 
peji,  viser  ligeledes  den  yndefulde  græske  Stil  i  Be¬ 
handlingen,  og  man  ser,  at  Kunstneren  ogsaa  her  har  ladet  de  bløde  kvindelige  Former  gaa 
over  i  Løvekroppen  og  mildne  Karakteren  af  Rovdyret  (Fig.  80). 

Den  skrækkelige  Echidna  havde  flere  Børn,  hvoraf  de  mest  berømte  vare  Cerberus,  Hun¬ 
den  med  tre  Hoveder,  som  blev  sat  til  at  bevogte  Underverdenen,  endvidere  den  leinæiske 
Slange,  den  nemæiske  Løve  og  endelig  den  ildspyende  Chimæra;  dette  sidste  Uhyre  havde 
en  Krop  af  Skikkelse  som  en  Gedebuk,  et  Hoved  som  en  Løve  og  dertil  en  Slangehale;  det 
udbredte  Rædsel  allevegne,  men  hærgede  især  Landskabet  Lycien  i  Lilleasien.  Uagtet  sit 
forfærdelige  Udseende  blev  Chimæra  dog  tilsidst  dræbt  al  den  tapre  Bellerophon,  en  S011  af 
Kongen  i  Korinth,  hvem  Guderne  laante  den  vingede  Pegasus,  saaledes  at  han  fra  Luften 
kunde  angribe  Uhyret,  der  ikke  kunde  maale  sig  med  denne  Hest  i  Hurtighed;  det  lykkedes 
saaledes  Bellerophon  efter  en  frygtelig  Kamp  at  fælde  Chimæra,  og  denne  Bedrift  skaffede 
ham  Kongeværdigheden  i  Lycien.  Hesiodus  giver  i  sine  Skildringer  dette  Uhyre  den  oven¬ 
for  beskrevne  Skikkelse,  men  den  maa  vist  have  forekommet  de  græske  Kunstnere  altfor 
indviklet;  thi  den  findes  kun  meget  sjeldent  i  Kunstens  Fremstillinger,  derimod  finder  man 
ofte  Billedet  af  en  vinget  Løve,  som  paa  Hovedet  har  Vædderhorn,  den  findes  hyppig 


Fig.  84.  Grif  af  græsk  Arbejde 
(Glyptoteket  i  Munchen). 

anvendt  paa  en  skøn  Maade  i  den  græske  Ornamentik,  og  som  et  Exempel  paa  denne 
Dyreform  vil  jeg  anføre  et  særdeles  smukt  Basrelief  fra  det  Indre  af  Apollos  Tempel  i 
Bassæ.  Dette  Tempel  for  Apolio  Epikurius  blev  opført  i  Aaret  430  f.  Ch.  i  Nærheden  af 
Staden  Phigalia;  det  blev  anset  for  at  være  et  af  de  skønneste  i  Pelopones,  havde  en  meget 
sirlig  Arkitektur  og  var  prydet  med  dejlige  Skulpturværker,  saaledes  fandtes  paa  en  Frise 
imellem  Pilasterkapitælerne  ovennævnte  vingede  Løver  (Fig.  81)  fremstillede  paa  den 
Maade,  at  to  saadanne  Løver  holdt  en  Lyre,  Apollos  musikalske  Attribut. 

Navnet  Chimæra  gik  senere  over  paa  de  i  Oldtiden  saa  hyppig  anvendte  Støtter,  der  for 
det  meste  vare  udførte  i  Marmor  og  bestod  forneden  af  et  kraftigt  Løveben,  der  fra  Knæet 
af  gik  over  i  et  Bladparti,  hvoraf  foroven  fremstak  et  Løvehoved,  paa  hvilket  der  igen  hvilede 
en  lille  Plade  som  bærende  Led;  af  denne  Kunstform  ere  fundne  mange  overordentlig 
smukke  Exemplarer  ved  Udgravningen  af  Pompeji  og  Herkulanum,  og  et  saadant  vises  ved 
Marmorbordet  Fig.  82.  Ved  Arezzo  er  funden  en  lille  Afbildning  i  Bronce  af  Chimæra; 
den  er  uden  Tvivl  af  græsk  Arbejde,  og  man  ser  deraf,  at  Kunstneren  meget  frit  har  be¬ 
handlet  den  gamle  Sagnskikkelse;  han  giver  Uhyret  Løvens  hele  Legemsbygning  og  Karak¬ 
ter,  men  lader  fra  Ryggen  udvoxe  Overdelen  af  et  hornet  Dyr,  og  han  lader  Halen  ende  i 


Fig.  85.  Grif  af  romersk  Arbejde  paa  Antoninus’  Tempel. 


et  gabende  Slangehoved;  han  har  formodentlig  ikke  syntes  om  den  Forbindelse  af  Bukkens 
Krop  med  Løvens  Hoved,  som  Traditionen  tildelte  Chimæra;  men  denne  Løve  ser  glubende 
nok  ud  til  at  give  en  Ide  om  det  skrækindjagende  Uhyre  (Fig.  83). 

Griffen  var  vistnok  den  af  de  fantastiske  Dyreformer,  som  blev  mest  anvendt  af  de  græske 
og  romerske  Kunstnere;  den  var  dannet  som  en  Løve,  men  havde  et  Ørnehoved  og  kraftige 
Vinger,  det  er  en  Skikkelse,  man  finder  hyppig  anvendt  i  Oldtidens  Ornamentik.  Sagnet 
om  Griffen  hører  til  de  ældste  og  mest  udbredte,  men  dets  Oprindelse  kendes  ikke;  man 
satte  gerne  dette  Dyr  i  Forbindelse  med  alt  hemmelighedsfuldt  og  gjorde  det  til  Vogter  for 
store  Skatte;  af  Digterne  er  Hesiodus  den  første,  der  omtaler  Grifferne  som  levende  ved 
Jordens  yderste  Grænser.  Herodotos  fortæller  i  den  fjerde  Bog  af  sin  Historie  saaledes: 
»Prokoneseren  Aristeas,  en  Søn  af  Kaystrobios,  har  i  sit  episke  Digt  fortalt,  at  han  efter 
Apollos  Indskydelse  har  gjort  en  Rejse  til  Issedonerne,  at  de  enøjede  Arimasper  bo  ovenfor 
disse,  ovenfor  dem  igen  de  guldvogtende  Griffer,  men  ovenfor  disse  igen  bo  Hyperboræ- 
erne,  som  grænse  til  Havet.«  Samme  Skribent  fortæller  ligeledes  om  Skythernes  Konge, 
Skyles,  der  havde  et  stort  og  prægtigt  Palads,  der  rundtom  var  prydet  med  Sphinxer  og 
Grifler  af  hvidt  Marmor,  og  man  ser  heraf,  at  Afbildninger  af  disse  Dyr  tidlig  har  været 
anvendt  i  den  græske  Kunst. 

Af  andre  Skribenter  i  Oldtiden  bliver  Indien  angiven  som  Griffernes  egentlige  Hjem¬ 
stavn;  der  levede  de  i  de  højeste  og  vildeste  Bjærgegne,  hvor  der  fandtes  meget  Guld;  i 
Størrelse  og  Styrke  lignede  de  Løven,  og  da  de  dertil  havde  kraftige  Vinger,  turde  de 

angribe  dette  Dyr;  man  har  ogsaa  et  meget  smukt  antikt  Basrelief,  hvorpaa  ei  fremstillet  to 
Griffer,  som  dræbe  en  Løve;  de  kunde  ligeledes  besejre  Elephanten  og  Dragen,  kun  Tigeren 
kunde  de  ikke  overvinde  paa  Grund  af  dens  store  Hurtighed. 

Apollo  havde  tre  vigtige  Attributer;  Lyren  var  Symbolet  paa  den  himmelske  Haimoni, 
Griffen  betegnede  hans  Magt  over  de  jordiske  Anliggender,  Buen  og  Pilene  førte  han  som 
Guddom  for  Døden  og  Tilintetgørelsen.  Paa  Mønter  fra  Lydien  har  man  fundet  Afbild¬ 
ninger  af  Apollo  kørende  paa  en  Vogn  forspændt  med  Griffer;  ligeledes  finder  man  dette 
Dyr  anbragt  paa  Altre  og  Trefødder  som  en  Hentydning  til  Oraklets  Guddom  Apollo,  der 
kunde  oplyse  det  hemmelighedsfulde.  Billedhuggeren  Phidias  havde  paa  den  store  Statue 
af  Gudinden  Athene,  som  han  udførte  til  Parthenon,  anbragt  Griffer  paa  begge  Sider  af 
hendes  Hjelm,  medens  en  Sphinx,  som  laa  paa  Toppen,  bar  selve  Hjelmbusken.  Paa  Templet 
for  Nemesis  i  Rhamnus,  et  af  de  skønneste  fra  Perikles’s  Tid,  fandtes  der  Dyregruppei  paa 
Hjørnet  af  Gavlen  som  Akroterier,  og  de  fundne  Rester  synes  at  tyde  paa,  at  det  har  været 
en  Grif,  som  angriber  et  Daadyr;  ligeledes  mener  man,  at  Akroterierne  paa  Templet  paa 
Øen  Ægina  ogsaa  har  været  Griffer.  Fig.  84  viser  en  Grif  af  græsk  Arbejde;  den  findes  nu 
i  Glyptotheket  i  Munchen. 

Paa  det  romerske  Tempel  for  Antoninus  og  Faustina  findes  en  rigt  ornamenteret  Frise, 
hvorpaa  er  fremstillet  Griffer,  som  støtte  det  ene  Forben  paa  en  forsiret  Vase  (Fig.  85),  og 
det  maa  af  disse  Exempler  fremgaa,  at  Oldtidens  Kunstnere  meget  hyppig  anvendte  de  Fan¬ 
tasiskabninger,  som  deres  Digtere  have  skænket  dem.  Men  det  ses  ogsaa  heraf,  at  det  er 
Løvens  ædle  og  kraftige  Skikkelse,  som  har  spillet  Hovedrollen  ved  Oldtidskunstnernes 
skønne  Fremstillinger  af  Dyreriget,  og  der  findes  vel  neppe  noget  andet  Dyr,  der  saa  hyp¬ 
pig  er  blevet  anvendt  i  Kunst  og  Haandværk  som  Dyrenes  Konge. 


Fig.  86.  Mindetavle  over  Psalmisten  Hr.  Michael,  indsat  i  St.  Knuds  Kirke  i  Odense  af  Statsraad  Thor  Lange, 

tegnet  af  M.  Borch,  udført  i  E.  Nielsens  Stenhuggeri. 

af  ERIK  SCMIØDTE. 

Statsraad  Thor  Lange  har  føjet  et  nyt 
Mindesmærke  til  de  ikke  faa,  han  alle¬ 
rede  har  skænket  sit  Fædreland ,  Minder 
om  historiske  Personer  og  Begivenheder 
og  Vidnesbyrd  om  hans  store  Kærlighed 
til  Danmark.  Det  er  en  Mindetavle  over 
Psalmisten  Michael  (Fig.  86),  og  den  er  i 
Foraaret  indsat  i  St.  Knuds  Kirke  i  Odense. 
Michael  var  i  Slutningen  af  det  15de  Aar- 
hundrede  ansat  somt  Præst  ved  Albani 
Kirke  i  Odense;  han  var  en  ægte  digterisk 
Natur  og  har  efterladt  sig  tre  større  reli¬ 
giøse  Digtninger  »fir.  Michaels  danske 
Rim  værker«,  som  udmærker  sig  ved  »Hjer¬ 
tets  fromme  Enfold  og  Udtrykkets  simple 
og  træffende  poetiske  Fynd«;  Brudstyk¬ 
ker  af  disse  Digte  synges  endnu  af  Menig- 
heden  og  findes  i  »Psalmebog  til  Kirke- og 
Hus -Andagt«.  Paa  Mindetavlen  læses  paa 
Latin  og  Dansk,  den  katholske,  paa  Latin 
opdragne  Præst,  skrev  sine  Psalmer  paa 
Dansk:  In  .  memoriam  .  reverendi  .  domini 
.  Michaelis  .  Psalmistæ  .  sacerdotis  .  otto- 
niensis  .  obiit  .  circiter  .  M  .  D  .  Giv  .  ham 
.  af .  himlens  .  høihed  .  fred.  (Til  Erindring 
om  den  ærværdige  Herre,  Psalmisten  Mi¬ 
chael,  Præst  i  Odense.  Han  døde  omtrent 
1500).  Thor  Lange  hari  »Dannebrog«  den 
17de  April  1897  skrevet  følgende  Vers:  Minderune  over  Hr.  Mikkel,  Præst,  f  omtr.  Aar  ijoo. 

Tænk,  Gud,  paa  Mikael  Salmesanger,  Om  her  hans  Navn  end  af  Minde  ganger, 

Som  priste  Dig  med  sin  danske  Røst.  Giv  ham  i  Himmelens  Højhed  Trøst. 

Tavlen  er  tegnet  af  Arkitekt  Martin  Borch  og  udført  af  Stenhuggerfirmaet  E.  Nielsen  i  en 
grønblaa,  haard,  norsk  Marmorsten,  kaldet  »Balangen«. 

Pra  samme  Firma  er  udgaaet  et  i  al  sin  Simpelhed  overordentlig  smagfuldt  Monument 
over  afdøde  Hofjægermester  Wolff-Sneedorff  (Fig.  87);  Tegningen  skyldes  Arkitekt  Professor 
Hans  J.  Holm,  Materialet  er  rød  bornholmsk  Granit,  delvis  mørkt  poleret;  Monumentet  er  i 
1896  opstillet  i  Skoven  ved  den  Afdødes  Ejendom  Engelholm  ved  Præstø. 

Der  existerer  her  i  Kjøbenhavn  et  filantropisk  Selskab  »det  forenede  Velgjørenhedssel- 
skabs  Drengeskole«,  som  har  bestaaet  i  henved  70  Aar  og  i  sin  Tid  er  stiftet  af  Frederik 
Barfod ;  Selskabet  giver  Lokale,  hvorimod  Undervisningen  frivillig  og  gratis  besørges  af 
danske  Studenter.  William  Christian  Jacobsen  var  i  en  lang  Aarrække  dels  Lærer  ved  denne 
Skole,  dels  dens  Forstander,  og  efter  hans  Død  ifjor  besluttede  hans  Elever  og  Venner  at 
sætte  et  Monument  paa  hans  Grav  (Fig.  88)  paa  Assistens  Kirkegaard.  Den  otte  og  en  halv 


Fig.  87.  Gravmæle  over  Hofjægermester  Wolff- 
Sneedorff  (Hans  J.  Holm;  E.  Nielsen). 

Fod  høje,  Mindesten  er  efter  Hans  Tegners  Tegning 
besørget  hugget  i  Bremer-Sandsten  af  Billedhugger 
Hammeleff,  der  ogsaa  har  udført  Modellen  til  den 
nydelige,  symbolske  Dekoration,  et  Timeglas  mel¬ 
lem  to  Sommerfugle  (Fig.  90),  der  med  udmærket 
Dygtighed  er  støbt  i  Bronze,  gjennemciseleret  og 
forgyldt  af  Metalstøber  Schieltved. 

Fra  Stenhuggermester  Carl  Schellers  Værksted 
er  udgaaet  to  Gravmonumenter,  som  alene  af  den 
Grund  fortjener  at  nævnes,  at  Mesteren  af  eget 
Initiativ  har  bestilt  Tegninger  til  dem  hos  her¬ 
værende  Arkitekter  og  paa  egen  Risiko  har  ladet 
dem  udføre  for  at  kunne  fremstille  Arbejder,  der 
stiller  større  Krav,  end  den  daglige  Gjerning  i  Al¬ 
mindelighed  medfører.  Det  ene  er  tegnet  af  Arki 


Fig.  88. 

Gravmæle  over  Cand.  theol.  Will.  Jacobsen 
(Hans  Tegner;  Hammeleff). 


tekt  Emil  Jørgensen  (Fig 
foruden  Sokkelen 
og  er  udført  i  grøn 
svensk  Granit, 
sjælden  ren  for 
Aarer  og  Striber; 
de  tre  Sider  staaer 
i  Rustik,  Forsiden 
er  blank  poleret, 
og  Ornamenterne 
er  udhuggede  i 
Polituren.  Kom¬ 
positionen  erlige- 
saa  enkelt  dekora¬ 
tiv  som  sindrig  i 
Tankegangen. 

Hr.  Scheller  har 
skænket  Monu¬ 
mentet  til  Min¬ 
desmærke  over 
det  forulykkede 
Harboøre-Red- 
ningsmandskab. 

Det  andet  er 
tegnet  af  Arkitek- 


89),  det  er  elleve  Fod  højt 


terne  Erik  Schiødte  og  Chr.  Jensen  (Fig.  91)  og  er  udført  i 
skinnende  hvidt  italiensk  Marmor;  selve  Monumentet  er 
tolv  Fod  højt,  Billedhugger  Bøgebjerg  har  komponeret  og 
hugget  Relief  et  med  de  to  Engle,  Billedhugger  Pedersen- 
Dan  har  modelleret  Kapitæl  og  Ornamenter  efter  Arkitek¬ 
ternes  Udkast,  med  Muslinger  og  den  vestjyske  Strandtidsel 
som  Motiver.  Pillerne  omkring  Monumentet  er  af  poleret, 
sort,  svensk  Granit,  og  Laagen  med  Stænger  og  Opstan¬ 
dere  er  støbt  i  Bronze  af  Lauritz  Rasmussen.  Monumentet 


J‘l-L 

Fig.  89.  Harboøre-Mindesmærke 
(Emil  Jørgensen;  Carl  Scheller). 

er  opstillet  i  den  gamle,  historiske  Afdeling  af  Assistens  Kirkegaard  over  den  Cappelnske 
Familiebegravelse. 

*  .-i: 

* 

Den  4de  April  iaar  fejrede  den  bekjendte  Fajancefabrik  »Aluminia«  sit  25  Aars  Jubilæum, 
i  hvilken  Anledning  der  fandt  forskjellige  Festligheder  Sted,  ligesom  der  ved  denne  Lejlig¬ 
hed  vistes  den  yndede  Direktør,  Etatsraad  Philip  Schou,  Opmærksomhed  fra  mange  Sider. 
Fabrikens  kunstneriske  Leder,  Professor  Arnold  Krog,  havde  saaledes  som  sin  Gave  kom¬ 
poneret  og  malet  en  stor  dekorativ  Tallerken  (Fig.  92)  med  blaa  Bogstaver  og  Ornamenter 
paa  hvid  Grund,  et  unique’t  Exemplar  »fra  en  Ven  og  Collega«.  Og  Fabrikens  Funktionærer 


Fig.  90.  Bronze-Dekoration  til  Will.  Jacobsens  Gravmæle. 


overrakte  Direktøren  et  stort  kostbart  Album  (Fig.  93);  Bindet  er  Lædermosaik,  hvide  Ane¬ 
moner  paa  en  dybtfarvet  blaaviolet  Grund,  udført  af  Bogbinder  Flygt ;  Indholdet  bestaaer 
af  en  Række  med  Blyant  og  Tusch  udførte  Tegninger  paa  Kartons,  som  er  dekorerede 
med  vandfarvemalede  Blomster  og  Planter,  saadanne,  som  i  Almindelighed  anvendes  i 
Fabrikens  dekorative  Virksomhed.  Tegningerne  viser  de  forskjellige  Fabriksbygninger, 
Direktørboliger  og  Udsalgssteder  i  de  store  Byer,  i  Kjøbenhavn  og  i  Paris,  i  London  og 
i  New  York;  Maleren  R.  Christiansen  har  tegnet  Tegningerne  og  komponeret  Bindet. 


Det  er  altid  glædeligt,  naar  en  Haandværker  eller  Fabrikant  —  især  i  en  begrænset  Virk¬ 
somhed  —  har  den  Interesse  for  sit  Fag,  at  han  vil  offre  noget  for  at  give  sit  Arbejde  et 
kunstnerisk  Præg.  Fortepianofabrikant  Søren  Jensen  henvendte  sig  i  Anledning  af  Malmø- 

Udstillingen  ifjor  til  Forfatteren  af  disse  Linier  for  at  faae  Tegninger  til  et  Par  nye  Forte¬ 
pianoer;  det  ene  blev  udført  i  mat  Nøddetræ  i  en  Slags  Viollet  le  Duc’sk  Stil,  det  andet 


/’* 


Fig.  gi.  Den  Cappelnske  Familiebegravelse  (Erik  Schiødte  og  Chr.  Jensen;  Carl  Scheller). 


(Fig.  94)  i  Empirestil.  Træet  er  hvidt  lakeret,  Ornamenterne  skaarne  i  Træ  —  af  Billed- 
skjærer  F.  Henningsen  —  og  forgyldte,  Baggrunden  forneden  er  beklædt  med  vinrødt  Silke, 
broderet  med  stiliserede  Ornamenter  i  gul  Silke,  og  Malerierne  i  Fyldingerne,  italienske 

Fig.  92.  Til  Etatsraad  Philip  Schou  ved  Aluminias  Jubilæum  (Arnold  Krog). 

Fig.  93.  Album  til  Etatsraad  Ph.  Schou  ved  Aluminias  Jubilæum 
(R.  Christiansen;  J.  L.  Flyge). 

Fig.  94.  Fortepiano,  udstillet  paa  Udstillingen  i  Malmø  (Erik  Schiødte;  Søren  Jensen). 


Motiver,  er  malede  i  Olie  paa  Lærred  af  Landskabsmaler  Holger  Jericliau.  Hr.  Jensen  har 
haft  Glæde  af  det  betydelige  Arbejde,  han  personlig,  dels  som  Fabrikant,  dels  som  Snedker, 
har  anvendt  paa  dette  Fortepiano. 


OM  SPORTSPRÆMIER. 

AF  N.  G.  HENRIKSEN. 

De  to  Udstillinger  af  Sportspræmier,  som  Industriforeningen  foranstaltede  ifjor  og  iaar, 
have  givet  Anledning  til  en  hel  Del  Omtale  i  Dagbladene  og  i  nogle  Numre  af  »Tids¬ 
skrift  for  Kunstindustri«.  Med  en  sjælden  Enighed  have  alle  udtalt  en  Fordømmelsesdom 
over  Guldsmedenes  syndige  Hoveder  og  ikke  levnet  dem  ret  megen  Ære,  men  ingen  har 
rigtig  rørt  ved  det  ømme  Sted,  om  af  Ukjendskab  med  hvor  det  findes,  eller  fordi  det  altid 
er  lettest  at  komme  over,  hvor  Gjærdet  er  lavest,  skal  jeg  lade  staa  hen.  Da  jeg  antager,  at’ 
vi  nu  have  faaet  af  Overhaling,  hvad  vi  kan  vente  dennegang,  vil  jeg  gjerne  have  Tilladelse 
til  at  sige  et  Par  Ord  om,  hvor  Skoen  trykker,  og  se  lidt  paa  Sagen  fra  Guldsmedenes 
Standpunkt 1. 

'•  Ovenstaaende  Artikel  giver  Red.  gjærne  Plads  i  Tidsskriftet  og  det  saa  meget  hellere,  som  Forf.,  der  er 
synlig  indigneret  over  Tidsskriftets  Udtalelser,  ikke  et  eneste  Sted  hævder,  at  de  paagjældende  Udstillinger 

Udstillingerne  vare  ialfald  meget  lærerige,  om  end  ikke  i  kunstnerisk  Retning;  der  mang¬ 
lede  dog  noget,  som  Fagmanden  savnede  mindre,  end  baade  Kritikere  og  det  store  Publi¬ 
kum,  nemlig  Mesterbetegnelse  paa  Gjenstandene  og  disses  Indkjøbspris.  Flavde  dette  været 
angivet,  havde  maaske  mange  af  de  skarpe  Domme  mistet  deres  Braad  og  mange  dadlende 
Ord  om  Guldsmedene  været  sparet.  Man  kunde  da  have  set,  hvor  Sportsmændene  søge 
deres  Præmier  og  til  hvilken  Pris  de  forlange  dem  leverede  af  Guldsmedene.  Alle  Kritikerne 
ere  gaaede  ud  fra,  at  det  er  store  Summer,  der  anvendes  til  Præmierne;  —  ja  tilsammen 
maaske,  men  ikke  til  den  enkelte  Præmie.  Præmierne  til  vor  fineste  Sport,  Væddeløbene 
ved  Eremitagen,  variere  i  Pris  fra  40  til  3  å  400  Kr.,  naar  undtages  Fis.  Maj.  Kongens  og 
Krigsministeriets  Ærespræmier.  Hvor  store  Summer  tror  man  saa  alle  de  mindre  Sports¬ 
selskaber  anvende  paa  de  enkelte  Præmier?  Man  kan  godt  forstaa,  at  mange  af  disse  faa 
Godtkjøbskarakter ;  Guldsmedene  skulle  dog  leve  af  deres  Arbejde  og  kunne  ikke  alene  for 
deres  Fornøjelse  levere  smukke  Præmier. 

Ovfr.  S.  33  har  nærværende  Tidsskrifts  Redaktion  i  »Mindre  Meddelelser«  udtalt  sig 
meget  skarpt  om  disse  Sportspræmier.  Red.  mener,  at  Summerne,  der  anvendes,  maa  være 
store  nok  til,  at  dygtige  Kunstnere  kunne  arbejde  sammen  med  Guldsmedene  til  Opgaver¬ 
nes  Løsning.  Danmark  er  nu  engang  ikke  Frankrig,  og  at  drage  en  Sammenligning  mellem 
de  Præmier,  det  franske  Agerbrugsministerium  lader  »de  dygtigste  franske  Kunstnere«  ud¬ 
føre,  og  de  Præmier,  en  dansk  Sportsforening  har  Raad  til  at  anskaffe,  er  dog  ikke  rigtigt; 
de  første  anskaffes  næppe  for  saa  mange  Tusinder,  som  her  anvendes  Hundreder.  Og  ere 
disse  meget  roste  Præmier  nu  egentlig  uangribelige?  Er  Statuetten  den  rette  Form  for  et 
Sølvsmedarbejde?  Jeg  synes  det  ikke,  til  det  Brug  er  Broncen  et  ligesaa  ædelt  Metal;  og 
disse  Statuetter  ere  ikke  alle  lige  gode  eller  særlig  aandfulde,  og  dog  er  det  en  langt  lettere 
Opgave  at  løse:  at  modellere  en  Statuette,  end  at  lave  f.  Ex.  et  kunstnerisk  tilfredsstillende 
Krus. 

Hr.  Arkitekt  Erik  Schiødte  drager  ogsaa  stærkt  tilfelts  mod  de  ulykkelige  Guldsmede  (se 
ovfr.  S.  64),  men  synes  dog  at  ane,  at  der  er  noget  andet  ivejen,  end  netop  Mangel  paa 
Evner  hos  disse.  Jeg  kan  forsikkre  Hr.  Schiødte  om,  at  slet  saa  galt,  som  han  mener,  staar 
det  nu  heller  ikke  til  hos  vore  Guldsmede,  det  behøves  ikke  at  gaa  tilbage  til  Dalhoffs  Tid 
for  at  finde  Folk  i  det  Fag,  der  have  kunstnerisk  Evne  og  Dygtighed  nok  til  at  udføre  en 
vanskelig  Opgave.  I  Udlandet  har  man  ialfald  lagt  Mærke  til,  at  der  er  begyndt  at  røre  sig 
et  kraftigt  Liv  indenfor  vort  Sølvsmederi,  og  Udstillingen  i  Malmø  har  givet  udenlandske 
kunstindustrielle  Tidsskrifter  Lejlighed  til  at  bringe  Afbildninger  af  danske  Sølvarbejder, 
ledsagede  af  smigrende  Omtale.  Hr.  Schiødte- gjør  mulig  en  lille  Rejse  til  Stockholms- 
udstillingen ,  saa  maaske  han  der  bedre  kan  »se  ind  ad  vore  egne  Vinduer«,  end  her  i 
Kjøbenhavn. 

Hvad  nu  al  den  paaberaabte  kunstneriske  Assistance  angaar,  vil  jeg  først  bede  Dhrr.  Kri¬ 
tikere  sige  mig  og  andre  søgende  Guldsmede:  med  hvad  skal  den  betales  og  hvor  findes 
den?  Af  en  stor  Præmie  til  f.  Ex.  300  Kr.  skal  allermindst  den  ene  Trediedel  være  Sølv¬ 
gjorde  Kunstens  Fordringer  til  Sportspræmier  Fyldest.  At  de  ikke  gjorde  det,  tor  altsaa  nok  slaas  fast  som  al¬ 
mindelig  erkjendt.  Dette  er  et  Hovedpunkt,  og  Red.  maa  saa  med  Ro  finde  sig  i,  at  Forf.  gaar  ud  fra,  at  den 
ikke  skulde  have  haft  Oje  for,  at  Sportsforeningerne  ere  en  nok  saa  vigtig  Faktor  i  Sagen  som  vore  Guldsmede. 
Det  har  saa  vel  den  som  Hr.  Arkitekt  Schiødte  set,  hvad  der  da  ogsaa  fremgaar  af  Udtalelserne.  Men  derfor  har 
det  dog  sin  store  Interesse  at  følge  Forf.  i  hans  sagkyndige  Udvikling  af,  hvor  det  er,  at  Skoen  efter  hans 
Mening  trykker;  hans  Artikel  kan  forhaabentlig  gjore  Nytte.  Men  Red.  tror  stadig,  at  den  med  Grund  kan  hen¬ 
vise  til  den  »Omhu,  med  hvilken  det  franske  Landbrugsministerium  forbereder  de  Præmier,  det  hvert  Aar  ud¬ 
deler«  —  selve  Præmierne  har  den  ikke  udtalt  sig  om  — ,  og  den  tror  ogsaa  stadig,  at  den  har  gjort  et  praktisk 
Forslag,  naar  den  har  henstillet  til  vor  storste  Sportsforening  »hvert  Aar  at  lade  en  bestemt  Kunstner  og  en  be¬ 
stemt  Guldsmed  arbejde  sammen,  saaledes  at  hvert  Aars  samlede  Præmier  fik  sin  særlige  kunstneriske  og  tek¬ 
niske  Karakter«. 

værdi;  naar  nu  en  Kunstner  skal  levere  en  smagfuld  og  tilfredsstillende  Tegning,  kan  han 
ikke  godt  have  mindre  end  50  Kr.  i  Honorar,  og  det  bliver  han  endda  ikke  fed  af,  saa  er  der 
150  Kr.  tilbage  til  Guldsmeden  og  hans  Arbejdere  at  dele,  disse  skulle  have  først;  Kunst¬ 
nernes  Tegninger  ere  som  Regel  meget  vanskelige  at  arbejde  efter,  der  er  i  Reglen  intet 
Hensyn  taget  til  tekniske  Vanskeligheder,  at  overvinde  disse  kræver  dygtige  Arbejdere  og 
megen  Tid,  som  koster  Penge.  Resultatet  vilde  blive,  at  Guldsmeden  let  kom  til  at  give  150 
Kr.  til  for  at  faa  Arbejdet  udført.  Det  var  en  »stor«  Præmie,  saa  behøver  vi  ikke  at  tale  om 
de  smaa.  Jeg  har  engang  forsøgt  at  skaffe  mig  kunstnerisk  Hjælp,  da  det  var  mig  umuligt  at 
faa  Tid  til  at  udføre  en  Tegning  til  et  Krus  til  Væddeløbspræmie  og  henvendte  mig  da  til 
en  Kunstner,  der  anses  for  en  af  de  dygtigste  herhjemme  paa  Kunstindustriens  Omraade, 
for  at  bevæge  ham  til  at  udføre  den.  Han  lovede  det  ogsaa,  men  efter  8  Dages  Forløb  hk 
jeg  det  Svar,  at  det  var  ham  umuligt  at  faa  noget  ud  deraf  indenfor  de  givne  Rammer. 

Flere  Gange  har  Teknisk  Selskabs  Skole  udsat  Præmie  for  Opgaven  »en  Sportspræmie«, 
men  endnu  er  ingen  Løsning  kommen  frem;  hvor  ere  alle  de  store  kunstneriske  Dygtig¬ 
heder,  der  skal  hjælpe  os?  Hvilket  ynkeligt  Resultat  gav  ikke  Konkurrencen  om  et  nyt  Om¬ 
slag  til  Tidsskrift  for  Kunstindustri!  Dette  viser,  at  det  er  lettere  at  være  en  vældig  Kritiker 
end  udøvende  Kunsthaandværker. 

Nej  lad  os  se  rigtig  paa  Sagen;  skal  noget  hjælpe  til  bedre  Sportspræmier,  maa  først  og 
fremmest  Sportsmændene  paavirkes,  saaledes  at  de  faa  en  bedre  Smag  og  ikke  give  de  mest 
fortvivlede  Opgaver  eller  finde  Behag  i  de  mest  forrykte  Ideer.  Den  første  Opgave,  der  blev 
givet  mig  i  sin  Tid  til  en  Sportspræmie,  var  at  tegne  et  Bæger  i  Form  af  en  Jokeyhue.  Den 
Nød  kunde  jeg  ikke  knække,  og  jeg  tror  næppe  nogen  anden  Kunstner  vilde  have  været 
heldigere  eller  lykkeligere  ved  at  skulle  tage  fat  derpaa.  Hvad  Hr.  Schiødte  anfører  i  Slut¬ 
ningen  af  sin  Artikel  om  de  næsten  fortvivlede  Forhold,  hvorunder  vore  Guldsmede  arbejde 
imod  den  saa  godt  som  toldfrie  Indførsel  af  billige  tyske  Fabrikvarer,  er  fuldstændig  rigtig. 
Som  Chef  for  et  af  de  største  Værksteder  herhjemme  føler  jeg  saa  godt  som  Nogen,  at  det 
er  en  haard  Kamp  stadig  at  skulle  søge  at  holde  den  tyske  Konkurrence  ude.  Dette  i  For¬ 
bindelse  med  en  manglende  Mønsterbeskyttelseslov  er  den  værste  Hemsko  for  Udviklingen 
af  et  kraftigere  kunstindustrielt  Liv  i  vort  Guldsmederi.  Har  man  bragt  noget  godt  og  smukt 
frem,  som  Publikum  synes  om,  kan  man  være  aldeles  sikker  paa,  at  det  inden  ret  længe 
uden  videre  annekteres  af  andre,  ogsaa  her  kan  jeg  tale  med  af  Erfaring,  jeg  ser  ofte  mere 
eller  mindre  gode  Efterligninger  af  mine  Arbejder,  ja  en  Malmøguldsmed  udnytter  dem 
endog  paa  en  temmelig  nærgaaende  Maade  og  generer  sig  end  ikke  for  at  udstille  sine  daar- 
lige  Kopier  paa  Stockholmsudstillingen. 

Hr.  Schiødte  kalder  det  en  taknemlig  Opgave  at  udføre  Sportspræmier  —  aa  ja  —  hvis 
man  kunde  faa  Lov  til  at  følge  sin  Tilbøjelighed  og  gjøre,  hvad  man  selv  syntes  om,  men 
hvis  Hr.  S.  hvert  Aar  skulde  tegne  en  halv  Snes  Præmier  og  stadig  møde  op  med  noget 
nyt  og  noget,  som  Sportsmændene  syntes  om,  men  han  maaske  selv  fandt  umuligt,  saa 
fandt  Hr.  S.  nok  snart  et  lille  u  at  sætte  foran  taknemlig. 

Det  staar  næppe  stort  bedre  til  i  Udlandet  med  Hensyn  til  Sportspræmier;  af  franske  kjen- 
der  jeg  kun  de  Broncer,  der  have  været  udstillede  herhjemme,  og  hvoraf  Ryttergruppen  har 
været  gjengivet  i  Tidsskriftet  f.  A.  S.  86,  men  disse  Broncer  ere  ikke  Unikum-Arbejder,  det 
er  gode  Afstøbninger  af  godt  udførte  Modeller.  Naar  disse  gaa  igjen  i  en  Mængde  Afstøb¬ 
ninger,  kunne  Udgifterne  til  en  god  Model  jo  bæres,  uden  at  Gjenstandens  Pris  bliver 
uoverkommelig.  I  Tyskland  saa  jeg  ifjor  paa  Berlinerudstillingen  en  hel  Del  Sportspræmier, 
men  de  imponerede  mig  ikke,  de  vare  nok  langt  kostbarere,  end  vi  ere  vante  til,  men  stort 
mere  Kunstværd  havde  de  ikke.  I  Kunstgewerbliche  Rundschau  for  Novbr.  f.  A.  udstøder  en 
tysk  Sølvsmed  et  dybt  Hjertesuk  over  den  stadig  dalende  Kunstsans  hos  Kjøberne.  Jeg 
kan  fuldstændig  gjøre  hans  Ord  til  mine,  kun  have  vi  det  om  muligt  endnu  værre  her- 

hjemme,  idet  vi,  som  alt  anført,  have  det  billige  tyske  Arbejde  at  slaas  med,  det  engelske 
er  ikke  det  værste,  det  er  ialfald  dyrere.  I  Sportens  Hjemlande,  England  og  Amerika,  skulde 
man  dog  mene,  Sportspræmierne  maatte  være  glimrende;  ja,  kostbare  ere  de  vel  nok,  men 
hvad  jeg  kjender  deraf,  særlig  gjennem  Afbildninger,  og  det  er  en  hel  Del,  staar  paa  ingen 
Maade  over  de  bedste  af  vore  i  Kunstværd.  I  The  Studio  vrimler  det  med  Prisopgaver  til  alt 
muligt,  men  endnu  har  jeg  ikke  fundet  Prisopgaver  til  Sportspræmier,  ligesom  jeg  over¬ 
hovedet  ikke  mindes  at  have  fundet  saadanne  afbildede  der.  Dette  viser,  at  de  ikke  finde, 
det  er  en  saa  særlig  taknemlig  Opgave,  eller  finde  noget  af  det  meget,  der  fremkommer 
mellem  Aar  og  Dag,  værdigt  til  Optagelse  i  dette  Kunst-Tidsskrift.  —  Hr.  Schiødte  anker 
ogsaa  over,  at  mange  af  Præmierne  ikke  have  Hentydning  til  den  Sport,  hvorfor  de  ere  Præ¬ 
mier;  jeg  kan  tiltræde  denne  Anke,  det  var  bedre,  om  det  var  anderledes,  men  naar  man 
ikke  maa  drive  Symboliken  videre  end  til  et  Billede  af  en  Sportsmand,  naar  man  snart 
Grænsen  for  Variationer,  og  saa  tror  jeg,  man  er  bedre  tjent  med  at  have  en  Skaal,  som  den 
i  forrige  Aargang  afbildede  Fig.  94,  end  som  f.  Ex.  et  Bæger  i  Form  af  en  Dragonhjælm  paa 
3  Sabler.  Jeg  har  før  forsøgt  at  forandre  dette  Forhold,  men  det  er  ikke  naaet  længere  end 
til  Skitser,  som  aldrig  ere  bievne  antagne  til  Udførelse. 

Skal  der  ske  en  Forbedring  af  vore  Sportspræmier,  maa  Industriforeningen  gaa  videre  ad 
den  Vej,  den  har  begyndt,  hvert  Aar  udstille  Aarets  Høst  af  Sportspræmier  og  ialfald  be¬ 
tegne  dem  med  Mestermærkerne,  lad  saa  Dhrr.  Kritikere  en  anden  Gang  vende  sig  imod 
Sportsmændene  og  se  at  forbedre  deres  Smag,  Guldsmedene  skulle  nok  vide  at  følge  med, 
men  vi  maa  som  alle  andre  Haandværkere  arbejde  for  Brødet  og  bøje  os  for  vore  Kunders 
Fordringer. 

Borgerrepræsentationen  sluttede  sig  den  22.  Marts  til 
et  Forslag  fra  Magistraten,  der  gik  ud  paa  at  bevilge 
6000  Kr.  til  Forsøg  paa  at  finde  en  tilfredsstillende  Re¬ 
stituering  af  den  ydre  Dekoration  af  Thorvaldsens  Mu¬ 
seum  under  en  dertil  valgt  særlig  Kommission.  Det  er 
den  af  Hr.  Oscar  Matthiesen  opfundne  og  af  ham  selv 
ovfr.  S.  69  nærmere  omtalte  Fresko-Malemetode,  der 
har  bragt  nvt  Liv  i  dette  gamle  Sporgsmaal,  der  nu 
forhaabentlig  vil  blive  løst  tilfredsstillende.  —  I  sit 
Møde  den  8.  Marts  vedtog  den  samme  Forsamling  et 
andet  Forslag  af  Magistraten  om  at  opstille  en  Afstøb¬ 
ning  i  Bronce  af  Thorvaldsens  Jason  paa  en  af  vore 
offentlige  Pladse  i  Nærheden  af  det  nye  Raadhus.  — 
I  Forsamlingens  Møde  den  3 1 .  Maj  forelaa  det  ovfr.  S. 
33  nævnte  Forslag  om  Oprettelsen  af  en  Fond  til 
kunstneriske  Forntaals  Fremme  paany.  Efter  en  læn¬ 
gere  Forhandling  vedtoges  Forslaget  saaledes,  at  en 
Sum  (20,000  Kr.)  aarlig  skal  stilles  til  Raadighed  for 
et  Fællesudvalg  paa  tre  Medlemmer,  foreløbig  for  tre 
Aar.  Efter  et  vedtaget  Ændringsforslag  skulle  Udval¬ 
gets  Beslutninger  dog  forelægges  Kommunalbestyrel¬ 
sen,  der  uden  at  kunne  ændre  dem  skal  enten  god- 
kjende  eller  forkaste  dem. 


Her  i  Kjøbenhavn  have  vi  haft  to  Indvielser  i  den 
sidste  Tid.  Den  1.  Maj  aabnedes  Ny  Carlshergs  Glyptotek 
i  Forbindelse  med  en  international  Kunstudstilling,  og 
den  26  Maj  afsløredes  Hasselriis’  Danmarks  Monument 
udenfor  Kunstmuseet.  Midt  imellem  disse  Festiviteter 
falder,  den  13.  Maj.  Aabningen  af  Kunst-  og  Industri- 
udstillingen  i  Stokholm.  Tidsskriftet  vil  selvfølgelig  se¬ 
nere  komme  tilbage  til  denne  Udstilling.  Her  skal  det 
kun  med  nogen  Forundring  nævnes,  at  der  ved  den 
foreligger  saare  faa  danske  Specialkataloger.  Indenfor 
den  kunstindustrielle  Afdeling  formentlig  kun  een, 
nemlig  en  Katalog  over  den  af  Foreningen  for  Bog- 
haandværk  ordnede  kollektive  Bogudstilling.  Katalogen 
svarer  ganske  til  den,  der  fra  Foreningens  Side  forelaa 
ved  den  internationale  Bogudstilling  i  Paris  1894. 

Det  er  interessant  at  se  et  tysk  Blad  i  Omtalen  af 
Porcellænsfabriken  i  Meissen  og  den  kongelige  Porcel- 
lænsfahrik  i  Kjøbenhavn  ubetinget  give  den  sidste  For¬ 
trinet.  Begge  disse  Fabriker  udstille  ved  den  den  1.  Maj 
aabnede  internationale  Kunstudstilling  i  Dresden,  og 
det  er  den  i  Mtinchen  udkommende  Allgemeine  Zei- 
tung  for  14.  Maj,  der  udtaler  den  nævnte  Dom.  Bladet 

omtaler  den  kongelige  Porcellænsfabrik  med  den  stor- 
ste  Varme;  den  staar  ikke  alene  over  Meissen,  men 
ogsaa  over  Berlin  og  Sévres.  Det  er  herefter  tydeligt, 
at  de  udstillede  kjøbenhavnske  Arbejder  maa  have 
gjort  et  stærkt  Indtryk.  —  Det  er  værd  at  lægge 
Mærke  til,  at  Fabriken  samtidig  magter  at  deltage  i  tre 
Udstillinger:  i  Dresden,  Paris  og  Stokholm  og  endda 
paa  samme  Tid  kan  aabne  et  nyt  Udsalg  i  London. 

Ved  to  Bekjendtgjorelser  fra  Kirkeministeriet  al  4. 
Maj  er  der  draget  Grænser  mellem  Nationalmuseet, 
Rosenborg-Samlingen  og  det  nationalhistoriske  Mu¬ 
seum  paa  Frederiksborg  Slot.  Det  centrale  Statsmu¬ 
seum,  Nationalmuseet  med  dansk  Folkemuseum  som 
sin  yngste  Afdeling,  skal  bevare  originale  Gjenstande 
af  enhver  Art,  der  minde  om  Folkets  Kulturudvikling 
og  Historie  indtil  1848,  dog  kunstneriske  Portrætgjen- 
givelser  og  Gjenstande,  som  henhøre  under  Arkivers 
og  Bibliotekers  Ontraade  undtagne.  —  Den  kronolo¬ 
giske  Samling  paa  Rosenborg  skal  omfatte  Portrætter  af 
danske  Konger  og  kongelige  Personer,  der  have  levet 
efter  1448  samt  Gjenstande,  der  have  tilhørt  saadanne, 
og  endelig  Portrætter  af  saadanne  Personer,  hvis  Virk¬ 
somhed  have  været  af  særlig  Vigtighed  for  det  danske 
Kongehus.  —  Det  nationalhistoriske  Museum  paa  Fre¬ 
deriksborg  endelig  skal  fortsætte  Nationalmuseets  Op¬ 
gave  for  Tiden  senere  end  1848  og  være  Landets  hi¬ 
storiske  Portrætgal eri  udenfor  Rosenborg-Samlingens 
Rammer.  Endvidere  skal  det  fremstille  i  Kopier  de 
Mindesmærker  fra  samtlige  historiske  Tidsafsnit,  som 
efter  deres  Art  eller  Opbevaringssted  udenfor  Kjøben- 
havn  og  i  fremmede  Lande  ikke  kunne  erhverves  for 
Nationalmuseet,  og  opbevare  kunstneriske  Fremstil¬ 
linger  af  fædrelandshistoriske  Minder  fra  Kristendom¬ 
mens  Indførelse  i  Danmark  til  den  nyeste  Tid;  hvad 
Middelalderen  angaar  samler  Museet  ingen  originale 
Gjenstande,  uden  at  Nationalmuseet  giver  Afkald  paa 
at  erhverve  dem,  og  hvad  senere  Tider  angaar  lægges 
Hovedvægten  paa  Møbler  og  paa  saadanne  Gjenstande, 
til  hvilke  Minder  om  historiske  Personligheder  ere 
knyttede. 

Den  16.  og  17.  Maj  afholdtes  et  dansk  Museumsmøde 
hvortil  Nationalmuseets  Direktører  havde  indbudt,  og 
i  hvilket  Repræsentanter  for  alle  betydeligere  danske 
offentlige  Samlinger,  saavel  kjøbenhavnske  som  pro¬ 
vinsielle,  deltog.  Museumsdirektør,  Dr.  Sophus  Muller 
talte  om  Museumsordning  sammenlignet  med  Interiør-, 
Park-  og  Atelier-Ordning;  Inspektør  C.  Neergaard  om 
Principerne  for  Opstillingen  i  et  Museum ;  Kunstmaler, 
Cand.  polyt.  V.  Blom  om  Reglerne  for  Maalning,  Ni¬ 
vellering,  Optegning  og  Fotografering  ved  Udgrav¬ 
ningsarbejder,  og  Museumsdirektør,  Dr.  V.  Mollerup 
om  de  evropæiske  Staters  Lovgivning  vedrorende  Be¬ 
skyttelse  for  Mindesmærker.  Navnlig  til  det  første 
Foredrag  knyttede  der  sig  en  livlig  Diskussion.  Mødets 
Deltagere  besaaKjøbenhavns  forskjellige  Museer  under 
de  vedkommende  Direktørers  Ledelse,  herimellem  og¬ 
saa  et  af  Direktør  Bernh.  Olsen  arrangeret  »Frilufts¬ 


museum«  i  Kongens  Have,  bestaaende  af  en  hollandsk 
Bondegaard  og  en  blekingsk  Sædbod. 

Sidst  i  Maj  Maaned  har  en  Komite  udsendt  en  trykt 
Henvendelse  til  alle  Musikens  Dyrkere  og  Venner  om 
at  hjælpe  den  med  at  danne  en  Samling  af  Musikred¬ 
skaber  og  Instrumenter,  ved  at  skjænke  eller  udlaane 
den  saadanne.  Samlingen  skal  indtil  videre  have  Plads 
i  det  danske  Kunstindustrimuseum. 

Den  28.  Maj  holdt  det  tekniske  Selskab  sin  aarlige 
Generalforsamling.  Der  bragtes  paa  den  det  danske 
Kunstindustrimuseum  en  varm  Tak,  fordi  Eleverne  i 
det  tekniske  Selskabs  Skole  havde  haft  Tilladelse  til 
under  Lærernes  Vejledning  at  arbejde  i  Museet  paa 
Tider,  hvori  dette  ikke  var  tilgængeligt  for  Publikum ; 
det  havde  i  hoj  Grad  virket  oplivende  paa  Eleverne  og 
derved  paa  hele  Undervisningen. 

Af  det  tekniske  Selskabs  Skoles  Aarsberetning  for 
i896/97  ses  det,  at  Aarets  kunstindustrielle  Prisopgaver 
havde  fremkaldt  to  Løsninger,  der  fandtes  værdige  til 
Præmie.  Karetmagersvend  J.  H.  Tilling  havde  for  en 
Arbejds-  og  Billedtegning  af  en  Sommeromnibus  faaet 
Selskabets  Broncemedaille ,  og  Ciselør  Oluf  Schmidt 
Hædrende  Omtale  for  en  ciseleret  Kaffekande,  de  fik 
desuden  hver  50  Kr.  i  Penge.  Opgaverne  for  Aaret 
i897/ag  ere:  for  Guld-  og  Sølvsmede :  Kniv  og  Gaffel 
med  ciselerede  Skafter  (der  henvises  til  de  i  National¬ 
museet  opbevarede  Gjenstande  hørende  til  Borddæk¬ 
ning)  eller  et  Smykke;  —  for  Bogbindere-.  Et  rigt  smyk¬ 
ket  Bogbind.  Valget  af  Bogen  er  frit;  —  for  Snedkere-, 
Et  Hængeskab  med  indlagte  naturalistiske  Planter  af 
forskjellig  farvet  Træ  eller  anden  Dekoration;  —  for 
Malere-,  Et  Skilt  til  en  Vinhandel,  eller  et  Stykke  af  en 
Frise  til  en  Koncertsal;  udføres  med  graa  eller  farvede 
Ornamenter.  Ikke  under  18  Tommer  hoj;  —  for 
Smede:  En  Vindfloj  (Vejrhane)  eller  et  Sæt  Ildtoj;  — 
for  Gjørtlere :  Et  Par  Stager  eller  Beslag  til  et  selvvalgt 
Møbel;  —  for  Ciselør  er:  Et  drevet  Bæger,  en  Kande 
eller  en  anden  ciseleret  ornamental  Gjenstand;  —  for 
Stenhuggere:  En  Gravsten  for  en  Kjøbmand  eller  Skibs¬ 
fører,  eller  en  ornamental  Bygningsdel;  —  for  Mode- 
lerere:  En  dekorativ  Vase  bestemt  til  at  udføres  i 
brændt  Ler;  —  for  Gravører:  En  Vinbakke  eller  en 
anden  graveret  Gjenstand.  —  Besvarelserne  skulle  ind¬ 
sendes  inden  1.  April  1898;  der  kan  tilstaas  et  Penge¬ 
beløb  som  Bidrag  til  de  med  Arbejdernes  Udførelse 
hafte  Udgifter,  uden  Hensyn  til  om  de  opnaa  Pris¬ 
belønning  (Sølvmedalje,  Broncemedalje,  hædrende 
Omtale)  eller  ej. 

I  en  Artikel  Rosenborg  Have  i  Berlingske  Tidende 
for  den  6.  Juni  drager  Cand.  jur.  E.  ,F.  S.  Lund  med 
Rette  tilfelts  mod  et  i  »Ingeniøren«  for  den  17.  April 
fremkommet  monstrøst  Forslag  om  at  lægge  ikke  min¬ 
dre  end  tre  Kjøreveje  igjennem  Rosenborg  Have.  Hr. 
Lund  lader  det  imidlertid  ikke  være  nok  med  at  inrøde- 
gaa  dette  Forslag,  han  fremsætter  selv  et  nyt.  Han 

foreslaar  at  føre  Rosenborgs  Omgivelser  og  dermed 
Haven  tilbage  i  den  oprindelige  Skikkelse,  altsaa  give 
Slottet  dets  gamle  Volde  og  Grave  med  Vindebro 
samt  fylde  Haven  med  Roser  o.  lign.  Blomster.  Det 
er  et  kjækt  og  ejendommeligt  Forslag,  som  det  vilde 
være  Synd  ikke  at  bringe  vadere.  Gid  det  maatte  kunne 
gjennemføres.  Det  vilde  være  en  virkelig  Forskjonnelse 
af  Kjøbenhavn. 

Foreningen  Fremtiden  har  afsluttet  det  tidligere  om¬ 
talte  Værk  »Gamle  kjøbenhavnske  Huse  og  Gaarde« 
af  Alfred  Larsen  og  Erik  Schiødte  med  et  fjerde  Hefte, 
der  omhandler  Forstæderne.  Det  er  ikke  saa  rigt  og 
interessant  som  de  tidligere  Hefter,  Forstæderne  maa 
jo  ogsaa  naturligt  staa  tilbage  for  den  egentlige  By, 
men  i  sin  Helhed  er  Bogen  et  fortjenstligt  Værk,  der 
har  kulturhistorisk  Betydning. 

Professor  R.  Mejborg  har  begyndt  Udgivelsen  af  et 
stort  Værk  »Danske  Bøndergaarde«  med  Undertitlen 
»Bondestandens  Liv  og  Færd  i  det  16de,  17de  og  18de 
Aarhundrede«.  Det  vil  udkomme  i  tre  Bind,  et  om 
Skove  og  Skovbrug,  et  om  Agre  og  Enge  og  et  om 
Bopælene.  Da  Forfatteren  for  nogle  Aar  siden  be¬ 
gyndte  at  studere  gamle  danske  Bvgningsskikke,  var 
det  den  almindelige  Mening,  at  vore  Bøndergaarde 
ikke  frembød  noget  af  særlig  Interesse.  Han  begyndte 
derfor  med  Slottene,  Herregaardene  og  Kjøbstad- 
husene.  Han  har  imidlertid  efterhaanden  set,  at  her 
endnu  var  Bønderboliger  af  stor  Betydning,  »Husfor¬ 
mer  saa  gammeldags,  at  de  naaede  tilbage  til  Middel¬ 
alderen,  anselige  Levninger  fra  Renæssancetiden  og 
talende  Vidnesbyrd  om  den  Velstand,  der  kunde  give 
sig  tilkjende  i  Slutningen  af  forrige  Aarhundrede«. 
Værkets  første  Bind,  der  nu  er  begyndt  at  udkomme, 
vil  blive  rigt  illustreret  med  Møbler,  baade  saadanne, 
der  i  Tidens  Løb  ere  gaaede  over  fra  de  andre  Sam¬ 
fundsklasser  til  Bondestanden ,  og  saadanne,  der  ere 
gjorte  med  Bondens  Hjem  ior  Oje. 

Dr.  Francis  Beckett,  der  i  den  sidste  Tid  har  givet 
saa  mange  og  saa  vægtige  Bidrag  til  vor  Kunstlittera¬ 
tur  (Altertavler  i  Danmark  tra  den  senere  Middelalder, 
en  ny  Udgave  af  Liibkes  Kunsthistorie,  Florentinske 
Kunstnere  fra  Giotto  til  Fiesole)  har  i  sin  nylig  for¬ 
svarede  Doktordisputats  Renæssancen  og  Kunstens  Hi¬ 
storie  i  Danmark  givet  en  længe  savnet,  god  Udsigt 
over  en  Række  af  vore  bevarede  Mindesmærker.  Her 
skal  exempelvis  gjores  opmærksom  paa  Bogens  Resul¬ 
tater  om  den  bekjendte  Billedskærer  Claus  Berg.  Det 
bliver  efter  Beckett  tvivlsomt,  om  han,  som  hidtil  an¬ 
taget,  stammer  fra  Ltibeck;  han  maa  snarere  være 
kommen  fra  eller  have  lært  sin  Kunst  i  Sachsen.  Her 
lindes  Skulpturer  i  polykromeret  Sandsten,  som  Ar¬ 
bejderne  fra  Claus  Bergs  Værksted  staa  paafaldende 
nær,  og  Beckett  paaviser,  at  hans  første  Arbejde  her  i 
Landet  just  er  et  Sandstensarbejde,  Kong  Hans’  og 
Dronning  Kristines  Ligsten.  Han  nævner  en  Række 
Værker,  som  med  Sikkerhed  kunne  henføres  til  hans 


Værksted,  og  andre,  som  kunne  antages  at  være  ud- 
gaaede  fra  det.  Og  hvorfra  han  end  stammer,  have  vi 
Ret  til  at  kalde  ham  dansk  Kunstner,  han  lever  en 
Menneskealder  i  Danmark,  og  udenfor  Danmark  lader 
der  sig  ikke  paavise  Arbejder  af  ham. 

Oldtiden  har  i  de  saakaldte  Gemmer,  ædle  Stene 
med  fordybet  indskaarne  Figurer,  efterladt  os  en  Række 
smaa  Kunstværker.  Deres  væsentlige  Bestemmelse 
var  oprindelig  at  tjene  til  Forsegling,  nu  vise  de  os  de 
antike  Folks  fine  Kunst  ogsaa  i  disse  dagligdags  Brugs- 
gjenstande ;  enhver  fribaaren  Græker  og  Romer  bar  en 
Seglring  med  en  Gemme  i.  En  Samling  Gibsaftryk  af 
saadanne  Gemmer  kan  i  almindelige  Skoler  og  Folke¬ 
højskoler  gjore  Nytte  som  et  oplysende  Undervisnings¬ 
materiale,  og  Opmærksomheden  skal  derfor  her  hen¬ 
ledes  paa,  at  saadanne  Samlinger  kunne  faas  hos  Cand. 
phil.  R.  Schwensen,  Østersøgade  94.  Hvem  der  særlig 
vil  studere  de  antike  Gemmer,  kan,  som  bekjendt  gjore 
dette  i  Thorvaldsens  Museum  (s.  L.  Muller:  Forteg¬ 
nelse  over  de  antike  Gemmer  og  Paster  i  Thorvaldsens 
Museum,  Kbhvn.  1847). 

I  Stenhuggermester  R.  Nielsens  Etablissement  (E. 
Nielsens  mekaniske  Stenhuggeri),  fra  hvilket  der  er  ud- 
gaaet  flere  her  i  Tidsskriftet  afbildede  Monumenter  (s. 
ovfr.  S.  91  og  1895,  S.  83,  156),  fejredes  den  16.  Juni 
et  Hundredaarsjubilæum.  Virksomheden  er  grundlagt 
af  Stenhugger  Peter  Dantzer  den  16.  Juni  1797.  Hvad 
særlig  er  værd  at  bemærke,  er,  at  Jubilæet  fejredes  paa 
Initiativ  af  Virksomhedens  Arbejdere.  Det  er  efter 
deres  Opfordring,'  at  Professor  C.  Nyrop  har  udarbej¬ 
det  et  lille,  smukt  udstyret  Festskrift. 

Foreningen  for  norsk  Folkemuseum  i  Kristiania  har 
udsendt  sin  anden  Aarsberetning  (1896).  Den  har  i 
Aarets  Løb  kunnet  raade  over  c.  12,000  Kr.,  men  Tan¬ 
ken  om  det  store  norske  Nationalmuseum  med  en 
Friluftsafdeling  »er  desværre  ikke  skredet  saa  hurtigt 
frem,  som  man  oprindelig  havde  haabet«.  I  Novem¬ 
ber  1896  har  Foreningen  indsendt  Andragende  til  Re¬ 
geringen  om  at  faa  en  gratis  Grund  ved  Bvgdø  Kongs- 
gaard.  Den  storste  Gave,  Foreningen  har  faaet  i  Aarets 
Lob  er  et  fra  den  saakaldte  »Stiftsgaard«  overført  Væ¬ 
relse,  der  viser,  »hvordan  en  Kristiania-Patricier  i 
Midten  af  forrige  Aarhundrede  vidste  at  udstyre  sine 
Selskabsværelser.  Samtlige  Vægge  lige  fra  det  lave 
Brystpanel  op  til  Gibsloftet  med  sine  Rokokoornamen¬ 
ter  i  Stuk  er  helt  dækkede  af  Malerier,  indrammede 
af  smalle  Lister«.  I  Afdelingen  for  Byernes  og  de  hoj- 
ere  Klassers  Liv  er  navnlig  Samlingen  til  Belysnings¬ 
væsenets  Historie  gaaet  godt  fremad,  ligesom  Forenin¬ 
gen  har  modtaget  en  stor  Karet  fra  sidste  Halvdel  af 
forrige  Aarhundrede  og  en  Spidsslæde  med  udskaarne 
og  malede  Forsiringer.  Den  kirkelige  Afdeling  har  og¬ 
saa  faaet  gode  Gaver,  og  i  den  nationale  Afdeling  er 
det  navnlig  Telemarken,  der  i  det  forløbne  Aar  har 
leveret  de  fleste  og  værdifuldeste  Numre,  Foreningens 
Formand  er  Professor,  Dr.  Gustav  Storm. 

Di’n  norske  Husflidsforening  holdt  Generalforsamling 
■den  27.  Marts,  og  paa  den  fremlagdes  en  Beretning  om 
Foreningens  Virksomhed  i  Femaaret  1892 — 96.  Det  af 
Kunstindustrimuseet  iKristiania  i  1886  stiftede  »Norske 
Husflidsbolag«  efterfulgtes  i  1887  af  Foreningen  »Norsk 
Husflids  Venner«  ogi  1889  af  »Foreningen  for  national 
textil  Kunstflid«,  disse  tre  Foreninger  gik  i  1891  op  i 
»Den  norske  Husflidsforening«,  der  siden  den  Tid  har 
virket  utrætteligt  for  en  voxende  Omsætning  af  natio¬ 
nale  Husflidsprodukter,  for  Bortlodning  al  Kunstflids¬ 
arbejder,  for  Feriekurser  i  Husflidsarbejde  o.  s.  v.  kort 
paa  enhver  Maade,  der  kan  gavne  den  norske  Husflid. 
At  Forsøget  er  lykkedes,  kan  bl.  A.  ses  deraf,  at  medens 
Omsætningen  i  1892  androg  21,773  Kr.,  var  den  1  ^96 
80,443  Kr.  Det  skal  særlig  bemærkes,  at  Foreningen 
ejer  en  stor  Samling  af  nationale  Mønstre  for  Vævnin¬ 
ger  og  Broderier,  som  udlejes  i  Kopier,  og  at  den  i 
1895  foreslog  Oprettelsen  af  en  Centralskole  for  Under¬ 
visning  i  Husflid  istedenfor  de  aarlige  Feriekursus,  men 
at  Statsmagterne  afslog  at  bevilge  de  hertil  nødvendige 
Midler.  Statens  Bidrag  til  Foreningen  var  i  1896  10,000 
Kr.  samt  4000  Kr.  til  Feriekursus,  den  samlede  Udgift 
i  det  nævnte  Aar  var  36,390  Kr. 

Vestlandske  Kunstindustrimuseum  i  Bergen  har  med 
sin  Beretning  for  Aaret  1896  forenet  en  Tiaars-Over- 
sigt,  der  viser,  hvor  dygtigt  og  hurtigt  der  har  været 
arbejdet  i  Museet.  Den  13.  November  1885  nedsatte 
Bergens  Haandværksforening  en  Komite  for  Oprettel¬ 
sen  af  etKunstindustrimuseeum ;  denne  Komite  indbød 
den  11.  November  1886  til  Dannelsen  af  en  Forening 
med  det  nævnte  Formaal;  den  4.  Februar  1887  kon¬ 
stitueredes  Foreningen,  og  den  i7.November  1889  ind¬ 
viedes  allerede  et  Museum,  i  et  midlertidigt  Lokale, 
der  i  1896  er  blevet  afløst  af  en  Museumsbygning,  der 
foruden  Kunstindustrimuseet  rummer  et  Udstillings¬ 
lokale  for  Industri  og  Haandværk,  Byens  Billedgaleri, 
Kunstforening  og  Fiskerimuseum.  Museet  og  dets 
Virksomhed  har  da  ogsaa  paa  alle  Maader  været  Gjen- 
stand  for  stor  Velvilje,  hvad  der  exempelvis  saas,  da 
det  ifjor  stod  over  for  den  Simonsenske  Avktion  i  Kjø- 
benhavn.  Staten  bevilgede  det  5000  Kr.  til  Indkjøb  ved 
den,  Groserer  C.  Sundt  ligeledes  5000  Kr.  og  ti  andre 
Velyndere  tilsammen  1000  Kr.  Det  raadede  altsaa 
over  1 1,000  Kr.,  hvad  der  i  væsentlig  Grad  kom  det  til 
Nvtte.  Men  det  maa  ogsaa  erindres,  at  de  Simonsenske 
Samlinger  havde  særlig  Interesse  for  Museet.  Naar  det 
allerede  kunde  aabnes  i  1889,  var  det,  fordi  en  væsentlig 
Del  af  de  da  værende  Simonsenske  Samlinger  var  ble¬ 
ven  kjøbt  og  foræret  det  —  just  af  den  ovennævnte 
Grosserer  Sundt,  der  ogsaa  ved  Sporgsmaalet  om  en 
ny  Museumsbygning  viste  sin  Interesse  ved  at  tegne 
sig  for  20.000  Kr.  Den  1.  September  ifjor  blev  det 
gamle  Museum  lukket,  Flytningen  til  den  nye  Bygning 
begyndte,  og  i  Marts  i  Aar  er  det  blevet  indviet  dér. 
Det  Hele  er  en  Kjæde  af  dygtigt  Arbejde,  i  Spidsen  for 
hvilket  Direktøren  Johan  Bøgli  har  staaet  fra  den  første 
Begyndelse.  —  I  1896  raadede  Museet,  extraordinært, 


til  Indkjøb  ved  den  Simonsenske  Auktion,  til  Museets 
Flytning  o.  s.  v.,  i  Alt  over  37716  Kr. 

Af  Kulturhistoriska  Meddelanden,  der  udgives  af  »Kul¬ 
turhistoriska  Foreningen  i  Lund«,  er  i  Aar  udkommet 
tredje  og  fjerde  Hefte  af  Aargangen  1896—97.  1  dem 
begge  er  Museumsdirektør  G.  J.son  Karlin  eneste  For¬ 
fatter.  I  tredje  Hefte  offentliggjor  han  en  længere  Ar¬ 
tikel:  »Huru  vi  skydda  våra  kyrkliga  minnesmårken«, 
hvori  han,  som  det  synes  med  Rette,  drager  stærkt 
tilfelts  mod  den  Maade,  paa  hvilken  man  i  Sverige  re- 
stavrerer  Kirker.  Helgo  Zettervalls  fra  flere  Sider  an¬ 
grebne  »Gjenopførelse«  af  Domkirkerne  i  Upsala  (jtr. 
Aarg.  1893,  S.  146),  Lund  og  Skara  fordommes  princi¬ 
pielt.  I  fjerde  Hefte  meddeler  han  i  noget  ændret  Form 
sin  her  i  Tidsskriftet  (forr.  Aarg.  S.  196  flg.)  trykte  Af¬ 
handling  om  Udstillingen  i  Malmo,  til  hvilken  han 
fojer  en  længere  Filippika  mod  den  ved  denne  Udstil¬ 
ling  stedfundne  Prisbedommelse. 

Museumsintendent  Dr.  G.  Uprnark  har  udsendt  Nr. 
20  og  21  af  Meddelanden  från  Nationalmuseum.  Nr.  21 
giver  den  sædvanlige  Aarsoversigt  over  Forøgelsen  og 
Forvaltningen  af  den  svenske  Stats  Kunstsamlinger  i 
1896,  men  Nr.  20  er  af  et  ganske  usædvanligt  Indhold. 
Som  det  vil  erindres,  har  der  i  lang  Tid  været  arbejdet 
paa  at  faa  Trappehuset  i  Nationalmuseet  i  Stokholm 
smykket  med  Vægmalerier.  I  1894  overdroges  det  Fri¬ 
herre  G.  O.  Cederstrøm  og  Carl  Larsson  hver  at  udføre 
tre  (jfr.  1894,  S.  69),  men  da  den  første  undslog  sig, 
blev  det  den  Sidste,  hvem  Udførelsen  al  fresco  af  alle 
sex  Malerier  overdroges  for  i  Alt  50,000  Kr.  Hans 
Skitser  og  Kartoner  bleve  efter  en  omhyggelig  Gransk¬ 
ning  af  en  særlig  dertil  udnævnt  Komite  godkj endte  af 
Kong  Oskar,  Murene  bleve  præparerede,  og  den  1. 
Juni  1896  begyndte  Kunstneren  det  sidste  Arbejde  paa 
Stedet,  der  afsluttedes  ved  Udgangen  af  September 
s.  A.  Men  saa  var  det  ogsaa  ude  med  Freden.  G.  v. 
Rosen,  Helgo  Zettervall ,  C.  D.  af  Wirsén  med  flere  Med¬ 
lemmer  af  den  nedsatte  Komite,  kritiserede  stærkt  det 
fremkomne  Resultat,  som  de  ikke  vilde  godkjende,  og 
alle  Udtalelserne  bleve  tilsendte  Carl  Larsson  med  An¬ 
modning  om  at  efterkomme  de  gjorte  Bemærkninger. 
Kunstnerens  Svar  af  10.  November  1896  er  vel  værd 
at  læse.  Med  tilkæmpet  Ro  har  han  gjennemlæst  alle 
de  ham  sendte  Aktstykker.  »Som  svar  på  frågan,  huru- 
vida  jag  vore  benågen  gora  de  otaliga  andringar,  en- 
skilda  medlemmar  af  nåmnden  foreslå,  lemnar  jag  ett 
all  varligt :  nej!  Mitt  konstnåranseende  har  genom  så¬ 
dana  uttalanden  tillråckligt  misskrediterats ,  for  att  jag 
sjelf  skulle  bidraga  dertill  genom  erkånnande  af  alla 
dessa  åndringars  beråttigande,  då  det  ar  min  upprigtiga 
ofvertygelse,  att  målningarne  derigenom  skulle  blifva 
såmre  och  ej  båttre.  Nu  fårdiga  motsvara  de  ungefar, 
hvad  jag  sjelf  våntat  af  dem,  och  jag  vill,  i  det  stora 
hela,  ej  ha  dem  annorlunda,  såvida  mitt  mårke  skall 
stå  i  hornet«.  Han  vil  kun  gaa  ind  paa  »at  faa  Ret  til« 
at  foretage  de  Ændringer,  som  han  efter  en  Tids  — 
et  Aars  —  Forløb  muligvis  kunde  føle  sig  opfordret  til 

at  oretage  »och  det  mest  for  att  visa  ett  tillmdtesgå- 
ende«.  Og  herved  blev  det.  Det  er  de  forskjellige  Ret¬ 
ninger  i  det  svenske  Kunstnersamfund,  der  her  ere  tor¬ 
nede  saa  voldsomt  sammen,  saaledes  som  det  bl.  A. 
fremgaar  af  Professor  Julius  Kronbergs  Udtalelse.  Han 
skriver:  »I  och  med  detsamma  man  vandt  sig  till  Carl 
Larsson  med  en  bestållning,  bor  den  fårgverkan,  han 
gifvit  detta  sitt  verk,  ej  på  minsta  sått  ofverraska.  Den 
år  nemlig  så  genuint  »Calle  Larssonsk«,  att  jag  for  min 
del  icke  alls  blef  ffapperad,  ehuru  jag  hår,  liksom  nå- 
stan  alltid  då  jag  står  infor  ett  nvtt  arbete  af  denne 
konstnår,  behofver  någon  tid  for  att  forsona  mig  med 
vissa  bizarrerier  i  såvål  form  som  fårg,  innan  jag  rått 
kan  njuta  af  det  helas  genialitet«.  »Meddelanden  från 
Nationalmuseum«  Nr.  20  indeholder  alle  disse  paa  sin 
Vis  interessante  Aktstykker  uden  at  springe  et  eneste 
over. 

I  det  svenske  Tidsskrift  Ord  och  Bild’s  fjerde  Hefte 
findes  en  Afhandling  Om  Stadsplaner  af  Frederik  Sund- 
bårg ,  hvori  han  efter  C.  Sitte’s  »Der  Stådtebau  nach 
seinen  kunstlerischen  Grundsåtzen«  gjor  Rede  bl.  A. 
for  Principerne,  efter  hvilke  en  offentlig  Plads  i  en 
By  bor  anlægges.  Han  vil,  at  den  som  i  Oldtidens  og 
Middelalderens  Byer  skal  være  som  et  Interiør  mellem 
en  Række  offentlige  Bygninger.  Nutidens  store  Pladse 
med  en  enkelt  offentlig  Bygning,  Kirke  eller  lign.  som 
Midtpunkt  forfejle  som  oftest  deres  Virkning,  gjore  et 
øde  og  koldt  Indtryk.  I  Konsekvens  med  denne  Op¬ 
fattelse  roser  han  stærkt  Marmorkirke-Pladsen  i  Kjø- 
benhavn  og  giver  et  Billede  af  den  set  fra  Amalienborg 
Plads. 

Femte  Hefte  af  »Zeitschrift  des  baverischen  Kunst- 
gewerbe-Vereins  i  Miinchen«  er  et  smukt  og  godt 
Joseph  Sattler-Hefte.  Texten  er  af  Dr.  Philip  M.  Halm 
og  den  er  rigt  illustreret  med  Billeder  fra  den  unge 
Kunstners  ejendommelige  Værker.  Det  ses  af  dette 
Hefte,  at  Sattier  er  yngre,  end  Tidsskriftet  tidligere  er 
gaaet  ud  fra.  Ovfr.  i  Aarg.  1895,  S.  34  er  hans  Fødsels- 
aar  efter  engelske  Kilder  sat  til  1863.  Dr.  Halm  op¬ 
lyser,  at  han  er  født  den  16.  Juli  1867. 

Jacob  Falke ,  den  tidligere  Direktør  for  Kunstindustri¬ 
museet  i  Wien,  har  udgivet  sine  »Lebenserinnerungen«, 
en  Bog  paa  godt  næsten  400  Sider  i  fin  Udstyrelse. 
Den  er  imidlertid  ikke  bleven  modtagen  med  udelt 
Paaskjonnelse.  Da  Falke  i  1889  trak  sig  tilbage  som 
Direktør,  var  han  70  Aar.  Han  tilhører  den  Tid,  da 
Eitelberger,  Teirich,  Storck  m.  fl.  satte  Troen  paa  den 
italienske  Renæssance  i  Stil  som  den  eneste  mulige 
Stilart.  Denne  Tro  klinger  stadig  igjennem  Falkes  Bog, 
navnlig  i  forunderlige  Domme  omjapanismen  og  dens 
Betydning.  Det  har  den  yngre  Slægt  taget  ham  ilde 
op,  saaledes  som  det  kan  ses  af  Kunstgewerbeblatts  8de 
Hefte.  —  Efter  at  Ovenstaaende  var  skrevet,  er  Jacob 
Falke  den  11.  Juni  afgaaet  ved  Døden  i  Lorana  ved 
Abbazia. 

I  Tidsskriftet  Pan  for  1896  har  Direktøren  for  Ma- 
lerigaleriet  i  Berlin  Wilhelm  Bode  skrevet  en  Artikel 
»Aufgabe  der  Kunstgewerbemuseen« ,  der  har  frem¬ 
kaldt  foskjellige  Svar.  Bode  er  utilfreds  med  de  mange 
Kunstindustrimuseer,  der  have  set  Dagens  Lys.  De 
samle  for  meget  og  samle  planløst.  Han  paastaar  der¬ 
næst,  at  Opstillingen  i  disse  Museer  efter  Fag  er 
uholdbar.  Den  kulturhistoriske  Udvikling  gjennem 
alle  Fag  maa  være  Udgangspunktet,  og  han  fordrer 
navnlig  ganske  moderne  Interiører  (f.  Ex.  et  Kapel  af 
Louis  Tiffany,  et  Beboelsesrum  i  engelsk  Stil  o.  s.  v.), 
der  eventuelt  —  for  Afvexlingens  Skvid  —  kunne 
flyttes  fra  Museum  til  Museum.  Imod  denne  Artikel 
have  Direktørerne  for  Kunstindustrimuseerne  i  Berlin, 
Julius  Lessing,  og  i  Wien,  Bruno  Bueher ,  taget  Ordet, 
den  Første  i  »Kunstgewerbeblatt« ,  den  Sidste  i  >Mit- 
theil.  des  k.  k.  oesterr.  Museums  fur  Kunst  und  Indu¬ 
strie«.  Ingen  af  dem  benægter,  at  det  kulturhistoriske 
Synspunkt  bor  tages  med  i  Betragtning,  men  Fagindde¬ 
lingen  kan  derfor  umuligt  lægges  til  Side.  Kunstpotte¬ 
mageriets,  Glassets  og  Guldsmedekunstens  Historie, 
siger  Lessing  exempelvis,  ere  allerede  bievne  Discipli¬ 
ner,  der  maa  tages  for  sig  Han  er  enig  med  Bode  i, 
at  der  ofte  er  noget  lidet  tiltalende  ved  de  mange 
smaa  Museer,  en  kræsen  Kunstamatør  kunne  de  aldrig 
tilfredsstille,  men  dog  have  de  deres  Btt)'dning,  de  ere 
et  ikke  uvirksomt  Led  i  den  samme  Bevægelse,  som 
de  store  Museers  Vandreudstillinger  tilhøre. 

De  store  Samlinger,  som  i  lang  Tid  have  været 
kjendte  som  Collection  Wallace  paa  Hertford  House,  ere 
oprindelig  grundlagte  af  Marquisen  af  Hertford ,  der 
(1870)  testamenterede  dem  til  Sir  Ricard  Wallace,  efter 
hvis  Død  hans  Enke,  en  i  Frankrig  født  Dame,  blev 
Ejerinde  af  dem.  Hun  er  nu  ogsaa  død,  og  efter  hen¬ 
des  Testamente  tilfalde  de  den  engelske  Stat  paa  Be¬ 
tingelse  af,  at  den  paa  et  centralt  Sted  i  London  skal 
opføre  en  Bygning  til  dem.  Sir  Richard  Wallace  vur¬ 
derede  dem  til  87^2  Million.  Frcs.  Man  var  i  interesse¬ 
rede  Kredse  ikke  lidt  spændt  paa,  hvorledes  hendes  Te¬ 
stamente  lød,  ti  ikke  alene  var  hun  født  fransk,  men 
en  Del  af  Samlingerne  havde  i  en  ikke  kort  Tid  været 
opstillet  i  Paris.  England  sejrede  som  nævnt. 

I  forr.  Aarg.  S.  63  meddeltes  det,  at  den  udmærkede 
Kunstner,  Medaljøren  /.  E.  Chaplain  var  bleven  kunst¬ 
nerisk  Direktør  ved  Sévres.  Nu  kan  der  fortælles  om 
et  nyt  Skifte.  Tli.  Deck,  der  døde  i  1891,  har  allerede 
faaet  sin  tredje  Efterfølger.  Efter  at  have  holdt  ud  i 
femten  Maaneder  har  Chaplain  pludselig  forladt  sin 
Stilling,  der  s)rnes  at  være  gaaet  over  til  en  Hr.  Saudier. 
Chaplain,  siges  der,  kunde  som  Kunstner  ikke  finde 
sig  i  den  ved  Fabriken  herskende  Rutine,  og  faa  Bugt 
med  den  kunde  han  heller  ikke.  Men  Sévres’  Maski¬ 
neri  er  ogsaa  et  meget  indviklet.  Der  er  tre  Direktører, 
en  administrativ,  en  teknisk  og  en  kunstnerisk,  og  det 
er  for  meget.  Hvorfor  arbejdes  der  med  Liv  og  Lyst 
ved  Porcellænsfabrikerne  i  Kjøbenhavn  og  Berlin,  spor¬ 
ger  Revue  des  arts  décoratifs«  og  svarer,  fordi  de  stvres 

af  Mennesker  og  ikke  af  Hjul  i  et  Statsmaskineri.  Tids¬ 
skriftet  spaar  ikke  Hr.  Saudier  noget  langt  Liv. 

Siden  Aarets  Begyndelse  har  Revue  des  arts  décoratifs 
vist  sig  med  et  nyt,  ikke  altfor  smukt  Omslag  og  i  det 
Hele  i  ny  Udstyrelse,  men  derfor  har  det  ikke  forladt 
sine  gamle  Standpunkter.  Udstillingen  nærmer  sig  — 
naturligvis  Udstillingen  1900  i  Paris  —  rust  jer,  tilraa- 
ber  det  Frankrigs  Kunstindustridrivende.  Men  kom  ikke 
med  gamle  Efterligninger.  Det  gjælder  om  at  vise,  at 
Frankrigs  Kunst  og  Smag  endnu  har  sin  gamle  Pre¬ 
stige,  endnu  kan  sætte  nye  Skud  i  frisk,  individuel 
Skjonhed.  Situationen  er  alvorlig.  Allevegne  forbe¬ 
reder  man  sig,  og  t.  Ex.  den  engelske  Kunstindustri  er 
i  de  sidste  Aar  skredet  mægtigt  frem,  ja  saa  mægtigt, 
at  det  har  været  Mode  i  Frankrig  at  efterligne  engelske 
Former.  Sejrer  Frankrigs  Kunstindustri  ikke  i  Aaret 
1900,  staar  meget  paa  Spil.  Ud  fra  disse  Synspunkter 
hilser  Bladet  med  Glæde  en  Forening  mellem  fem 
Kunstnere  Felix  Aubert,  Alexandre  Charpentier ,  Jean 
Dampt,  Henry  Nocq  og  Charles  PI  urnet,  der  paa  lig¬ 
nende  Maade  som  Arts  and  Crafts  i  England  ville  ar¬ 
bejde  for  »et  heldigt  Udfald  af  Bevægelsen  for  en  For¬ 
nyelse  af  Kunsten  i  Hjemmet«.  Jean  Dampt  er  nævnt 
en  Gang  i  forrige  Aargang  (S.  177),  og  af  Henry  Nocq 
bringer  Revue  des  arts  décoratifs  i  sit  Januar-Hefte  en 
Række  karakteristiske  Guld-  og  Sølvarbejder.  —  Der 
er  ingen  Tvivl  om,  at  Udstillingen  i  Paris  1900  vil 
blive  Vidne  til  haarde  Kampe.  Overalt  ruster  man  sig. 
I  de  tyske  Tidsskrifter  betones  det  saaledes  atter  og 
atter,  at  Tysklands  Repræsentation  i  allerhøjeste  Grad 
maa  sigtes;  den  maa  kun  omfatte  udsøgte  Arbejder. 

Fra  indeværende  Aars  Begyndelse  er  der  i  Paris  be¬ 
gyndt  at  udkomme  et  nyt  Tidsskrift  Art  et  décoration, 
i  Spidsen  for  hvilket  der  staar  en  Direktionskomite 
med  saadanne  Navne  som  Puvis  de  Chavannes,  Gras- 
set,  Roty  o.  s.  v.  Det  vil  sige,  store  franske  Kunstnere 
ere  traadte  sammen  for  at  gjore  Kunstindustrien  til 
dekorativ  Kunst.  Det  er  her  igjen  de  engelske  Bestræ¬ 
belser,  der  ikke  lade  Frankrig  i  Ro,  og  det  er  pudsigt 
at  se,  hvorledes  Tidsskriftet  ængstlig  hævder,  at  forud 
for  William  Morris  og  Burne  Jones  gaa  Labrousle  og 
Viollet-le-Duc,  navnlig  Viollet-le-Duc,  saa  Bevægelsen 
er  fransk.  Hele  Tidsskriftet  viser  dog  tydeligt  en  stærk 
Paavirkning  fra  England,  og  i  dets  første  Hefte  findes 
da  ogsaa  en  Artikel  om  »L’art  décoratif  en  Angleterre«. 
Det  nye  Tidsskrifts  nye  Redaktør  Thiébault-Sisson  med¬ 
deler  sine  Indtryk  fra  »Arts  and  Crafts«s  den  Gang 
nylig  sluttede  femte  Udstilling,  og  han  fortæller,  hvor¬ 


ledes  han  blev  —  skuffet  af  den.  Der  er,  som  ovenfor 
nævnt,  ingen  Tvivl  om,  at  Frankrig  for  Tiden  arbejder 
voldsomt  for  ikke  at  blive  overflojet.  Tidsskriftet  »Art 
et  décoration«  er  et  nyt  Bevis  herpaa  og  derfor  dob¬ 
belt  interessant  at  følge.  —  I  Marts-Heftet  omtales 
»Les  industries  dart  au  Salon  de  la  libre  esthétique« 
og  herimellem  nogle  Arbejder  af  H.  Kaehler-,  de  roses. 

La  Chronique  des  Arts  for  17.  April  fortæller  om  et 
stort  Kunstmuseum  i  Boston.  Det  skriver  sig  fra  1870 
og  behøvede  i  1888  en  Udvidelse.  I  den  Anledning  ud¬ 
stedtes  et  Opraab,  der  hurtigt  indbragte  en  tilstrække¬ 
lig  Sum  (1,200,000  Frcs.).  I  dette  Museum  rummes 
bl.  A.  en  Afstøbningssamling  af  en  saadan  Storrelse 
og  Fuldkommenhed,  at  dens  Lige  ikke  findes  i  Frank¬ 
rig.  Det  ejer  over  900  græske  malede  Vaser,  har  en 
stor  Samling  antike  Broncer  o.  s.  v.  1896  blev  det  be¬ 
søgt  af  194,975  Personer,  hvad  der  synes  anseligt,  men 
dog  er  en  Tilbagegang  imod  1895 ;  Skylden  for  denne 
Tilbagegang  tillægger  Museet  —  Cyklerne. 

Til  Forklaring  af  den  Rolle,  som  Teppet  spiller  i 
Orienten,  maa  det  erindres,  at  det  for  Orientalerne  er 
et  Slags  Universalmøbel,  paa  een  Gang  Bord,  Stol  og 
Seng.  Der  opstod  dog  tidlig  forskjellige  Arter  Tepper, 
Luxustepper,  der  i  Persien  kunne  forfølges  tilbage  til  det 
13de  Aarhundrede,  og  Nomadetepperne,  der  staa  til¬ 
bage  for  disse  i  Skjonhed.  En  særlig  Art  Tepper  ere  de 
saakaldte  Bedetepper.  De  farveprægtige  orientalske 
Tepper  have  lige  siden  Middelalderen  spillet  en  stor 
Rolle  i  Evropa,  mindst  rnaaske  i  Begyndelsen  af  dette 
Aarhundrede,  men  saa  ere  de  til  Gjengjæld  i  den  se¬ 
neste  Tid  stegne  stærk  i  Værdi.  Et  Teppe  paa  3 — 4 
Kvadratmetre  fra  den  bedste  persiske  eller  tyrkiske  Tid 
betales  for  Tiden  med  10,000  til  13,000  Mark.  De  saa 
kaldte  Smyrnatepper  udføres  ikke  i  selve  Byen  Smvrna 
men  i  Egnene,  der  ligge  bag  ved  denne  By. 

Med  Navnet  Tirnur  Lenk  (Tamarlan)  forbindes  Fore¬ 
stillingen  om  sejrrige,  men  grusomme  Kampe,  der  i 
Slutningen  af  det  fjortende  Aarhundrede  gjorde  Turke- 
stan  til  det  herskende  Land  i  Asien.  At  den  nævnte 
store  Hersker  og  Kriger  tillige  var  en  Ven  af  Kunst  og 
ønskede  sin  Hovedstad  Samarkand  gjort  til  en  skjån 
Bv,  vides  af  Færre.  Et  i  Stokholm  i  Aar  trykt  Skrift 
»Thiiren  aus  Turkestan,  5  Tafeln  nebstText«  af  F.  R. 
Martini  viser,  hvor  pragtfuldt  Paladsdore  paa  hin  Tid 
kunde  være  udskaarne.  Efter  dette  Skrift  at  domme 
maa  Forfatterens  Samlinger  i  Stokholm  af  turkestansk 
Kunst  være  værd  at  se. 

Fig.  95.  Det  danske  Kunstindustrimuseum. 

ET  FOREDRAG  AF  DIREKTØR  PIETRO  KROHN  VED  ALLMÅNNA  SKANDINAVISKA  HANDT- 
VERKS-  OCH  KONSTINDUSTRI-IDKARE-MOTET  I  STOCKHOLM,  6.  JULI  1897. 

Ærede  Tilhørere!  Med  Taarne  og  Tinder,  opført  af  røde  Mursten  med  Sandstensorna¬ 
menter,  bygget  i  hollandsk  Renaissancestil,  i  den  Stil,  som  man  i  Danmark  kalder 
Christian  den  Fjerdes,  ligger  Kunstindustrimuseets  Bolig,  beskeden  og  lille,  ligeoverfor 
Kjøbenhavns  nye,  mægtige  Raadhus,  der  tegner  til  at  blive  Hovedstadens  ejendommeligste 
Bygning.  Det  danske  Kunstindustrimuseum  er  en  ganske  ny  Institution,  som  kun  har 
været  i  Virksomhed  i  i1/ 2  Aar,  idet  Museet  aabnedes  12.  December  1895.  Forberedelserne 
hertil  ligge  dog  langt  tilbage  i  Tiden,  og  Redaktør  Bauer  og  Professor  Camillus  Nyrop  maa 
nævnes  som  de  to  Mænd,  der  allerede  i  Halvfjerdserne  tidligst  og  varmest  have  skrevet  og 
talt  for  Sagen.  Det  er  Industriforeningen  i  Kjøbenhavn,  hvem  Æren  tilkommer  for  at  have 
bragt  Ideen  til  Virkelighed,  men  Industriforeningen  har  været  stærkt  og  rigeligt  støttet  af 
Stat,  Kommune  og  Private;  blandt  disse  sidste  først  og  fremmest  af  den  til  kunstneriske 
Øjemed  altid  gavmilde  Brygger  Carl  Jacobsen  og  hans  Hustru. 

Bygningen  er  rejst,  Museet  er  aabent,  men  hvorfor  er  Huset  bygget,  hvortil  skal  Museet 
tjene  ? 

Det  hedder  Kunstindustrimuseum.  Ja,  De  véd  jo  Alle,  mine  Tilhørere,  at  Englænderne, 
da  de  ved  Verdensudstillingen  i  London  1851  saa,  at  deres  Haandværkere  vare  Udlandets, 
navnlig  Frankrigs,  langt  underlegne  i  Kunstindustri,  1852  oprettede  Kensington- Museet, 
som  blev  det  første  i  Rækken  af  denne  Art  Museer.  De  véd,  at  dette  navnlig  i  Tyskland 
har  faaet  talrige  Efterfølgere,  og  at  alle  disse  Museer  bleve  stiftede  for  at  skabe  og  fremme 

Kunstindustri.  Man  havde  overalt  en  stærk  Følelse  af,  at  der  var  to  Ting  i  Vejen,  dels  at 
mangfoldige  tekniske  Fremgangsmaader,  hvoraf  Fortidens  FIaandværkere  have  betjent  sig, 
vare  glemte  og  tabte  i  Tidernes  Løb,  dels  at  Samtidens  kunstneriske  Smag  stod  langt  under 
Fortidens. 

Det  skyldes  utvivlsomt  Kunstindustrimuseerne  og  de  fra  dem  udgaaede  Bevægelser,  at 
gamle  tekniske  Fremgangsmaader  eftersporedes  og  gjenfandtes.  Jeg  skal  exempelvis  nævne 
Email  paa  Glas,  paa  Metal,  den  gamle  Tæppevævningskunst  o.  s.  v.  Det  skyldes  dem,  at 
der  samtidigt  studeredes  i  Europa  ukj endte  Arbejdsmaader  hos  forskjellige  asiatiske  Folke¬ 
slag,  Kinesere,  Japanere,  Persere  og  Indiere.  Elkington  begyndte  i  England  at  lave  kinesisk 
Cloisonné-Email.  Spansk-mauriske  Fayence-Lustrer  anvendtes  bl.  Andre  af  Massier  i  Frank¬ 
rig.  Man  søger  i  forskjellige  Lande  at  komme  paa  Spor  efter,  hvorledes  det  berømte  gamle 
kinesiske  Rouge-flambé  Porcellæn  har  været  frembragt.  De  bar  set,  mine  Tilhørere,  smukke 
Prøver  herpaa,  som  den  svenske  Fabrik  Rorstrand  bar  udstillet,  om  det  end  maa  siges,  at 
den  kongelige  Porcellænsfabrik  i  Berlin  er  naaet  videst  heri. 

Medens  Museerne  i  denne  Henseende  udfyldte  deres  Mission  tilfulde ,  gik  det  ikke  saa 
glædeligt  med  Løsningen  af  den  anden  store  Opgave.  Vende  vi  saaledes  Blikket  mod  Tysk¬ 
land  og  spørge,  hvilke  kunstindustrielle  Resultater  der  ere  frembragte  ved  de  mange  og 
prægtige  Museer,  som  hurtigt  forsynedes  med  kostbare  Skoler  af  alle  Arter,  bliver  Svaret 
saare  lidet  tilfredsstillende.  Endnu  værre  staar  det  til  i  Østrig,  tbi  vel  har  Wiener  industrien 
bredt  sig  over  Europa,  men  af  Kunst  var  der  intet  heri,  og  den  Udstilling  af  den  nyeste 
østrigske  Kunstindustri,  som  Wiener-Gewerbemuseum  ifjor  aabnede  sine  Lokaler  for,  var  et 
Museum  ganske  uværdig.  Idet  man  med  Rette  studerede  de  i  Museerne  alle  Vegne  fra 
samlede  og  opstillede  Gjenstande  og  søgte  at  lære  og  efterligne  de  forskjellige  glemte  og 
ukjendte  tekniske  Fremgangsmaader,  gjorde  man  desværre  det  samme  med  Gjenstandenes 
Former  og  Dekoration,  man  efterlignede  og  kopierede  ogsaa  dem.  Derfra  skrive  sig  f.  Ex. 
de  overalt  i  Tyskland  udbredte  Renaissanceværelser —  »das  deutsche  Renaissancezimmer«  — , 
fyldte  med  en  Mængde  tildels  ubrugelige  Sager,  plumpe  og  overlæssede  Efterligninger  af 
gamle  Tiders  gode  og  prægtige  Ting.  Fra  Tyskland  oversvømmedes  Danmark  og  vel  ogsaa 
Sverige  og  Norge  med  tunge  Møbler  og  trivielle  Messing-  og  Kobbersager. 

Og  Museerne  gjorde  en  Ulykke  til,  de  gave  Publikum  Samlerlyst.  Ja,  i  og  for  sig  er  der 
jo  intet  ondt  i  at  samle,  tvertimod  have  talrige  Samlere  bevaret  for  Museerne  og  Viden¬ 
skaben  mangfoldige  Sager,  som  uden  deres  kyndige  Iver  vilde  være  gaaede  uhjælpelig  til¬ 
grunde.  Men  naar  det  er  bleven  saaledes  mange  Steder,  exempelvis  i  Danmark,  at  der 
næsten  intet  nyt  Hjem  grundes,  uden  at  der  alle  Vegne  fra  ved  Antikvitetshandleres  og  Mar¬ 
skandiseres  Hjælp  skaffes  Møbler,  Metalsager  og  Servicer  tilhuse,  er  det  paa  Tiden  at  raabe 
Holdt.  Publikum  véd  saare  godt,  at  kun  en  ringe  Del  af  Sagerne  er  ægte.  Af  et  Stoleben 
laves  der  en  bel  Stol,  af  et  udskaaret  Felt  —  et  Skab,  af  en  Kiste  —  et  Skrivebord  eller  en 
Buffet.  Gamle  simple  Kobber-  og  Messingkar  drives  op  med  allehaande  Figurer  og  pyntelige 
Zirater.  Man  vil  gjerne  lade  sig  bedrage  og  det  bliver  man  ogsaa  tilgavns.  Antikvitetshand¬ 
leren  er  traadt  i  Møbelsnedkerens,  i  Metalarbejderens,  i  Galanteriban  dierens  Plads. 

Vestigia  terrent.  Det  er  heldigt  for  det  danske  Kunstindustrimuseum,  at  det  saa  sent  er 
blevet  til,  derfor  kan  det  lære  af  de  andre  Museers  Fejl.  Men  hvorledes  skal  det  bære  sig  ad 
med  at  undgaa  disse?  Det  gjælder  jo  først  at  gjøre  sig  klart,  hvad  man  vil  forstaaved  Kunst¬ 
industri.  Det  kan  næppe  være  Stoffets  Kostbarhed,  som  er  det  afgjørende,  tbi  saa  maatte  de 
store  unyttige  Pragt-  og  Paradestykker  af  Guld,  Sølv  og  Ædelstene,  al  Elfenben  og  Perle¬ 
moder,  som  Fortidens  Fyrster  samlede  og  stillede  op  i  deres  Raritetskabinetter,  være  herlig 
Kunstindustri.  Men  hvad  kjeder  og  trætter  Beskueren  mere  end  disse  taabelige  Skatte,  som 
f.  Ex.  Grimes  Gewolbe  i  Dresden  er  fuld  af?  Tag  til  Modsætning  en  japansk  Straakurv  i 
Haanden.  Med  fin  og  fornem  Sans  for  Skjønhed  forstaar  Japaneren  at  flette  sine  Blomster- 


OM  DET  DANSKE  KUNSTINDUSTRIMUSEUM. 


107 


vaser,  sine  Frugtkurve  af  det  simple  Materiale,  han  véd  at  bøje  Hanken  i  en  stor  rythmisk 
Bue,  at  folde  Straaet  om  Fod  og  Munding  i  nye,  altid  vexlende  Mønstre.  Vort  Øje  glædes 
atter  og  atter  ved  at  se  disse  Kurvearbejder.  Der  laa  i  Aalborg  i  Danmark  en  syg  Kvinde  i 
sin  Seng;  hun  trak  Halmstraa  ud  af  Sengens  Madras  og  formede  deraf  smaa  nydelige  Kurve, 
hvori  der  er  mere  sand  Kunstværdi  end  i  mange  store  Sølv-  og  Guldvaser.  Altsaa  Stoffet  er 
ingenlunde  det  bestemmende  og  afgjørende. 

Kunstindustri  er  desværre  ikke  noget  godt  Ord,  det  er  ikke  rammende.  Ved  Industri 
tænke  vi  som  oftest  paa  Fabrikvirksomhed  med  store  Maskiner  og  andet  Tilbehør.  Vel  kan 
cn  Fabrik  forfærdige  Kunstindustri,  men  Haandværkeren,  Kunstneren,  det  er  dog  dem,  som 
med  deres  Hænder  have  frembragt  den  bedste  Kunstindustri,  Verden  hidtil  har  kjendt.  Tro 
endelig  ikke,  at  Kunstindustri  er  alt  det  unyttige  Stads,  som  sættes  paa  Skabe,  Kommoder 
og  Kister,  og  som  kjøbes  hos  Antikvitetshandleren  for  uhyre  Summer.  Nej,  Kunstindustri 
er  først  og  fremmest  det  Haandværksarbejde,  der  til  Punkt  og  Prikke  opfylder  sin  Brugs¬ 
bestemmelse  og  er  udført  i  Overensstemmelse  med  det  Stofs  Fordringer,  hvoraf  det  er  lavet. 
Sæt  nu,  at  der  skal  forfærdiges  en  Stol,  en  Bænk,  et  Sæde,  saa  skal  Stolen,  Bænken,  Sædet 
i  første  Linie  være  til  at  sidde  paa,  det  skal  have  en  passende  Højde  fra  Gulvet,  Stoleryggen 
den  rette  Hældning,  at  Legemet  bekvemt  kan  hvile  tilbage  deri  — ,  det  er  absolut  nødven¬ 
digt.  Saa  maa  Haandværkeren  tænke  paa  det  Stof,  hvoraf  Stolen  skal  laves.  En  Marmorstol 
er  tung,  Stenen  fordrer  sværere,  kraftigere  Former  end  Træet,  den  er  ikke  til  at  flytte.  En 
Stol  af  Metal  kan  gjøres  meget  spinkel  og  maa  være  det,  ellers  bliver  den  ganske  uhaand- 
terlig.  Altsaa  Formen  betinges  ogsaa  af  Stoffet. 

Hensynet  til  Brugen,  Benyttelsen,  Hensynet  til  Stoffet,  det  er  de  første  Hensyn,  som 
skulle  tages,  men  det  er  ikke  nok.  Nej,  nu  skal  Skjønheden  tillige  komme  til.  Der  er  imid¬ 
lertid  en  hemmelighedsfuld  Forbindelse  mellem  en  Gjenstands  hensigtsmæssige  Form  og 
dens  Skjønhed.  Den  Kande,  som  Vinen  eller  Mælken  skjænkes  bedst  ud  af,  hvor  intet  spil¬ 
des,  og  hvor  man  fatter  godt  om  Hanken,  den  er  i  sig  selv  smukkere  end  den,  som  daarligt 
opfylder  sin  Bestemmelse.  Den  Ske,  som  øser  Suppen  bedst  op,  som  slutter  om  og  slipper 
Vædsken  lige  godt,  som  ligger  bekvemt  i  Haanden,  saaledes  at  der  er  Ligevægt  mellem 
Skaftet  og  Skeens  hule  Gjemme,  den  bliver  ogsaa  let  den  smukkeste.  Altsaa,  søg  først  at 
forme  Gjenstanden  fast  og  bestemt  til  sit  Øjemed  og  kun  til  det,  saa  vil  den  altid  have  sin 
Skjønhed.  Der  er  her  udstillet  smukke  kunstindustrielle  Arbejder  af  Franskmanden  Char- 
pentier,  deriblandt  et  Par  Kander  af  Tin.  Man  ser  paa  dem,  der  er  Noget,  som  tiltrækker, 
og  Noget,  som  frastøder,  der  er  noget  Plumpt  og  Massivt  over  den  ydre  Form.  Løft  paa 
dem,  saa  mærker  du,  at  de  ere  altfor  tunge,  altfor  svære  til  at  bruges,  og  du  forstaar  strax, 
hvori  Fejlen  maa  søges. 

Et  skuende  Exempel  paa,  at  den  hensigtsmæssige  Benyttelse  af  en  Ting  kan  frembringe 
uanede  Skjønhedsvirkninger,  give  de  elektriske  Belysningslegemer.  Man  har  i  Tusinder  af 
Aar  kun  kjendt  den  kunstige  Belysning  paa  to  Maader.  Det  var  enten  det  flydende  Fedtstof, 
Olien,  hvortil  der  dannedes  en  Beholder,  som  modtog  Vægen  —  Lampen,  eller  det  var  det 
faste  Fedtstof,  som  anbragtes  rundt  omkring  Vægen  og  hvortil  der  saa  gjordes  en  Stage,  en 
Krone  —  Lyset.  Flammen  kunde  i  begge  Tilfælde  kun  brænde  opad,  og  i  Overensstemmelse 
hermed  formedes  Lampen,  Lyset,  Kronen.  I  vort  Aarhundrede  kom  Gassen  til,  men  da 
Gasflammen  ogsaa  maa  brænde  opad,  gjorde  man  sig  ikke  megen  Ulejlighed,  man  indrettede 
sine  Gaskroner  og  Gaslampetter  paa  gammel  Vis  og  lod  blot  Armene  være  hule.  Men  saa 
opfandtes  det  elektriske  Glødelys.  Det  skal  ingen  stor  Beholder  have,  hvad  Olie  og  Petroleum 
forlanger.  Naar  blot  den  lille  Glødelampe  faar  sin  elektriske  Traad,  er  den  fornøjet;  den  kan 
drejes  og  vendes  op  og  ned,  til  alle  Sider,  ganske  som  man  vil.  Hvorledes  bare  vi  os  nu  ad 
hermed  i  Europa?  Vi  udførte  vore  elektriske  Lysekroner  og  Lamper  ganske  i  de  gamle 
Former,  tunge,  klodsede  Tingester,  og  Glødelampen  maatte  lyse  opad,  det  var  man  vant  til, 

saaledes  skete  det  jo  med  Olien,  med  Gassen.  Da  kom  Udstillingen  i  Chicago,  og  Europa 
aabnede  forbauset  Øjnene,  det  var  Amerika,  som  lærte  os  Kunstindustri  paa  Elektricitetens 
Omraade,  forøvrigt  ogsaa  paa  mange  andre  Gebeter.  Jeg  saa  i  Berlin  den  store  Samling  af 
elektriske  Belysningsapparater,  som  den  dygtige  Direktør  for  det  derværende  Kunstindustri¬ 
museum,  Lessing,  havde  indkjøbt  i  Chicago.  Der  var  ingen  Lysekroner  i  gammel  Stil,  men 
snart  sænkede  store  Blomster  sine  lysende  Støvtraade  ned  fra  Loftet,  snart  sad  Lamperne 
skjulte  i  Væggen,  dækkede  af  fint  farvede  Glaspuder.  Der  var  pragtfulde  Glasringe,  som  bare 
hvide,  lysende  Perler.  Glødelamperne  vare  stillede  i  alle  Retninger,  mest  nedad,  saa  lyste  de 
bedst.  Dette  er  jo  senere  paa  forskjellig  Maade  efterlignet  i  Europa,  dog  intetsteds  blev  det 
saa  festligt  og  ejendommeligt  som  histovre.  Amerikanerne  have  søgt  og  fundet,  hvad  det 
elektriske  Glødelys  fordrer,  hvorledes  det  virker  kraftigst,  og  derved  er  det  lykkedes  dem  at 
frembringe  de  skjønneste  Belysningsapparater. 

Altsaa,  Skjønheden  kommer  først  og  fremmest,  naar  den  udspringer  af  selve  Gjenstandenes 
Væsen;  men  disse  kunne  jo  yderligere  smykkes  paa  forskjellig  Vis.  Lad  dog  aldrig  Orna¬ 
mentet,  Prydelsen  skjule  eller  forvanske  Konstruktionen  og  Stoffet  i  et  Stykke,  nej,  lad  den  fremhæve 
og  vise  den.  Dernæst  spar  paa  dine  Prydelser  og  tag  Hensyn  til  det  Stof,  hvori  du  arbejder.  En 
Prydelse  skal  se  anderledes  ud  i  Metal  end  i  Træ,  i  Sten  end  i  Maleri.  Og  søg  Motivet 
til  Prydelsen  saa  nær  som  muligt  ved  den  Brug,  du  skal  gjøre  af  Gjenstanden;  lad  den  gro 
ud  af  selve  Værket,  du  skal  smykke.  Lav  ikke  Renaissance-,  Rokoko-  eller  Empiredekora¬ 
tioner  paa  din  Kande,  din  Ske  eller  din  Stol;  men  savner  du  Motiver,  saa  søg  dem  i  Natu¬ 
ren,  ikke  i  Kunsten.  Dog  maa  du  stedse  huske  paa,  at  Motivet  skal  gaa  gjennem  din  Sjæl, 
blive  til  dekorativ  Kunst,  ikke  til  aandløs  Naturefterligning.  Men  først  og  sidst  arbejd  med 
Kjærlighed  paa  dit  Værk,  giv  det  bedste,  som  du  formaar,  da  vil  Værket  beholde  Præget 
deraf.  Vi,  som  ikke  ere  Snedkere,  kunne  ogsaa  have  Glæde  af  at  lade  Haanden  glide  hen 
over  en  velhøvlet  Flade,  og  det  kan  dog  nok  falde  os  ind  at  se  bag  paa  en  Skuffe  i  et  Møbel 
for  rigtigt  at  faa  at  vide,  med  hvor  stor  Omhu  Snedkeren  har  udført  sit  Arbejde.  Enhver 
Haandværker  kan  være  vis  paa,  at  den  Glæde  og  Kjærlighed,  hvormed  han  har  arbejdet 
paa  et  Værk,  de  blive  i  Værket,  og  til  fjerne  Tider  vil  de  bringe  Bud  om  hans  trofaste  Flid. 

Der  har  tidligere  hersket  Strid,  ja  dødeligt  Fjendskab  mellem  Fabrikvirksomhed  og  Kunst¬ 
industri.  Det  er  galt;  de  arbejde  udmærket  ved  Siden  af  hinanden,  men  hver  skal  holde  sig 
paa  sit  Felt.  Naar  en  Fabrik  udfører  sine  Varer  til  den  mest  hensigtsmæssige  Fuldkommen¬ 
hed,  have  dens  Fabrikata  den  Skjønhed,  som  de  trænge  til,  og  saa  maa  de  ikke  pynte  sig 
med  laante  Fjer  fra  Kunsten.  Fn  Jernkakkelovn  er  et  Monstrum,  naar  den  i  vor  Tid  smyk¬ 
ker  sig  med  Thorvaldsens  Relieffer,  med  Renaissance-Englehoveder  og  antike  Ornamenter; 
men  lad  Amerikanerne  lave  en  Jernovn  ganske  simpel  saaledes,  at  den  bedst  svarer  til  sin 
Bestemmelse  og  til  jernets  Krav,  saa  bliver  den  vel  ikke  Kunstindustri,  men  langt  smukkere 
og  bedre  end  den  anden  opstadsede  Tingest.  Der  er  amerikansk  Værktøj,  Øxer,  Hamre, 
Mejsler,  af  udmærket  Arbejde,  som  ved  deres  Formers  simple  Skjønhed  næsten  kunne 
maale  sig  med  Broncealderens  Værktøj  og  Vaaben.  Dog  er  al  Fabrikindustri  baseret  paa 
Masseproduktion,  det  kan  og  maa  Kunstindustrien  aldrig  blive;  saasnart  den  stræber  der¬ 
efter,  gaar  det  bedste  og  fineste  i  dens  Kunst  tabt.  Lad  derfor  Fabrikvirksomheden  og 
Kunstindustrien  vandre  uafhængige  ved  Siden  af  hinanden  som  gode  Venner.  Det  første 
viser  dit  Lands  tekniske  Snille,  det  andet  dets  kunstneriske  Skaberevne. 

Ved  Kunstindustri  forstaas  altsaa  Brugsgjenstande,  udnuerket  forarbejdede  og  smykkede  i  Over¬ 
ensstemmelse  med  Gjenstandenes  Natur  ud  af  Kunsthaandvarkerens  egen  gode  Smag  og  ikke  i  nogen 
gammel  Kunststil. 

Mine  Tilhørere !  Det  er  paa  dette  Grundlag,  at  det  danske  Kunstindustrimuseum  har  søgt 
at  forme  sin  Virksomhed.  Det  har  anlagt  en  Samling  af  kunstindustrielle  Arbejder  fra  for- 
skj ellige  Tider  og  Lande,  udmærkede  snart  ved  det  gode  kunstneriske  Motiv,  snart  ved  det 

dygtige  Arbejde.  Kan  det  ikke  faa  en  god,  gammel  Original,  tager  det  gjerne  en  fortrinlig 
Kopi,  dog  helst  udført  i  samme  Stof  og  ved  samme  tekniske  F  remgangs  maside  som  Origi¬ 
nalen  ;  men  del  kjøber  absolut  ikke  moderne  Sager,  som  med  mer  eller  mindre  Held,  varierer  gamle 
Stilarter.  Derimod  søger  det  at  have  aabent  Øje  for,  hvorfra  nye  friske  Strømninger  komme, 
og  det  anskaffer  sig,  hvad  det  kan  overkomme  af  disse  Sager.  Museet  har  ordnet  sine  Sam¬ 
linger  efter  Stoffet,  saaledes  at  Træarbejder,  Metalarbejder,  Keramik,  Boghaandværk,  grafisk 
Kunst  o.  s.  v.  ere  opstillede  for  sig,  men  indenfor  hver  Afdeling  saavidt  muligt  efter  Tids¬ 
følge  og  Nationalitet.  Denne  Art  Ordning,  som  er  hentet  fra  Udlandets  Museer,  har  jo  i 
senere  Tider  været  stærkt  angreben  af  de  gamle,  historiske  Statsmuseers  Folk,  f.  Ex.  af  Dr. 
Bode  i  Berlin.  Jeg  tror  med  Urette.  For  dem  er  Museet  og  den  videnskabelige  Behandling 
af  de  dér  udstillede  Gjenstande  Maalet  i  og  for  sig,  for  os  er  Museet  kun  Midlet.  Vi  ville 
aabne  Publikums  Øje  for,  hvad  der  i  Fortid  og  Nutid  er  udført  og  udføres  af  godt  og  smukt 
Arbejde;  men  først  og  fremmest  ville  vi  give  Kunstneren  og  Haandværkeren  Lejlighed  — 
ikke  til  at  kopiere,  men  til  at  lære  ved  at  studere  svundne  Tiders  Arbejdsmethoder  og  ved 
at  se  nutidige  Fremskridt.  Derfor  skal  der  til  hver  Afdeling  knyttes  en  teknologisk  lille 
Samling.  Vi  ville  have  Prøver  af  de  forskjellige  Træsorter,  hvoraf  Møbler  kunne  udføres, 
vi  ville  vise  de  forskjellige  Maader,  hvorpaa  Sølvet  kan  bearbejdes:  ved  Drivning,  ved  Støb¬ 
ning,  ved  Udfældning;  vi  ville  fremlægge  Lithografens  Stene  og  Kobberstikkerens  Plader 
med  Aftryk  og  Redskaber,  for  at  lære,  hvorledes  slige  Værker  blive  til. 

Det  er  ikke  store,  pragtfuldt  udstyrede  Sale,  hvori  vort  Museums  Gjenstande  ere  opstil¬ 
lede,  det  er  ikke  Lokaler,  hvori  de  udstillede  Sager  tabe  sig  og  forsvinde,  som  saa  ofte  i  Ud¬ 
landet.  Vi  have  ønsket  at  faa  mindre  Rum,  simpelt  men  smagfuldt  indrettede,  hvor  der  er 
taget  det  mest  mulige  Hensyn  til,  at  de  enkelte  Gjenstande  kunne  virke  smukt  og  harmonisk. 
Enhver  Gjenstand  er  forsynet  med  en  tydelig  forklarende  Etikette.  Publikum  skal  befries 
for  at  benytte  en  Katalog.  Adgangen  til  Forstaaelse  og  Nydelse  maa  i  Museet  gjøres  saa  let 
som  mulig.  Med  Samlingerne  er  forbundet  et  Bibliothek,  hvor  der  navnlig  er  lagt  Vægt 
paa  Billedblade,  det  besidder  35,000  Afbildninger,  ordnede  efter  tekniske  Grupper  og  inden¬ 
for  disse  efter  Tidsfølge  og  Nationalitet  i  Overensstemmelse  med  Museets  Ordning. 

En  Del  af  Museumslokalet  er  forbeholdt  temporære  Udstillinger.  Der  har  i  den  korte  Tid, 
siden  Museet  blev  aabnet,  været  afholdt  ti  saadanne  af  meget  forskj elligt  Indhold.  Det  er 
særligt  gjennem  disse,  at  Museet  søger  at  vække  Opmærksomhed:  at  incitere.  Det  har  derfor 
slet  ikke  været  bange  for  at  gaa  den  egentlige  Kunst  temmelig  nær.  Det  har  exempelvis  af¬ 
holdt  en  Walter  Crane-  og  en  Max  Klinger-Udstilling.  Museet  ønsker  netop  at  kalde  Kun¬ 
sten  tilhuse.  Det  tror,  at  en  aandelig  Paavirkning  gjennem  disse  to  mærkelige  Mænds  gra¬ 
fiske  Kunst  kan  være  æggende  og  befrugtende  for  det  selvstændige  Kunsthaandværk.  Det 
mener,  at  en  Kunsthaandværker  mangen  Gang  lærer  mest  ved  at  se  Arbejder  fra  en  anden 
Verden  end  sin  egen.  Der  har  været  afholdt  en  teknologisk  Udstilling  af  nye  Instrumenter 
og  Redskaber,  en  lithografisk  Udstilling,  hvor  navnlig  Lithografiens  nyeste  Opblomstring 
og  Plakatkunsten  have  været  fremstillede,  Klædedragtens  Historie  har  været  udviklet  gjen¬ 
nem  talrige  Billedblade  m.  m.  Endvidere  har  der  været  afholdt  endel  Foredrag  i  Forbindelse 
med  de  stedfundne  Udstillinger,  hvor  de  omtalte  Hovedsynspunkter  stadigt  have  været 
fremdragne.  Museet  er  aabent  tre  Formiddagstimer  4  Gange  ugentligt  og  to  Aftentimer 
3  Gange  ugentlig,  i  Vintermaanederne  med  elektrisk  Belysning.  Adgangen  er  til  Alt, 
Museum,  Bibliothek,  Udstillinger  og  Foredrag  ganske  gratis.  Der  er  ingen  Afgift  at  betale 
for  Stokke  og  Paraplyer,  man  kan  tage  dem  med  ind  i  Lokalet,  om  man  lyster.  Museet 
sætter  en  Ære  i  at  kunne  aabne  sine  Døre  for  Enhversomhelst  uden  Forskjel,  Gamle  og 
Unge,  Fattige  og  Bemidlede. 

Museet  har  ment,  at  det  ikke  burde  indskrænke  sin  Virksomhed  til  Hovedstaden  alene. 
Der  arbejder  jo  rundt  om  i  Provinserne  mange  flinke  og  dygtige  Haandværkere,  som 

maaske  en  god  Anvisning  kunde  gavne,  et  lille  Vink  føre  fremad,  og  der  findes  i  Provin¬ 
serne  et  Publikum  med  lige  saa  stort  et  Krav  som  Hovedstadens  paa  at  opdrages  og  oplæres 
til  at  glæde  sig  ved  smuk  Kunstindustri.  Derfor  har  Museet  begyndt  at  gjøre  Smaaudstil- 
linger,  forbundne  med  Foredrag,  i  Landets  større  Byer  baade  ifjor  Sommer  og  iaar.  De  have 
vundet  et  taknemmeligt  Bifald.  Denne  Virksomhed  vil  det  fortsætte  og  udvide. 

Hvis  Museet  kan  skaffe  de  fornødne  Pengemidler,  agter  det  at  oprette  en  kunstindustriel 
Tegneskole,  ikke  Fagskoler  for  de  forskjellige  Haandværkere,  men  en  fælles  Skole  for  Teg¬ 
ning  og  Modellering,  hvor  de  Unges  Haand  og  Aand  kan  udvikles,  dog  ikke  i  den  ofte  om¬ 
talte  gamle  Retning,  ikke  ved  at  lære  dem  at  kopiere  ældre  Stilarter  og  overføre  disse  paa 
moderne  Sager,  men  ved  at  forsøge  paa  at  vise  dem  Vejen,  som  maa  betrædes  for  at  frem¬ 
bringe  nye  Arbejder.  Det  er  dog  ogsaa  her  kun  Incitamenter,  som  vil  kunne  gives. 

Det  følger  af  sig  selv,  at  en  saa  ny  Museumsvirksomhed  ingen  Resultater  kan  opvise. 
Desuden  er  det  ikke  Museets  Sag  at  frembringe  synlige  Resultater.  Det  gjælder  for  det  at 
faa  de  Unge  i  Tale,  at  samle  om  sig  det  kjøbenhavnske  Publikums  varme  Interesse  og  den 
danske  Haand  værkerstands  offerberedvillige  Kjærlighed.  Museet  har  allerede  haft  flere  Be¬ 
viser  paa,  at  dette  vil  lykkes. 

Det  var  i  en  lykkelig  Stund,  at  det  danske  Museum  for  Kunstindustri  blev  grundet,  thi 
der  kan  ikke  være  Tvivl  om,  at  vi  staa  i  Begyndelsen  af  en  ny  Kunstperiode.  Det  nittende 
Aarhundrede  har  været  saare  fattigt  i  saa  Henseende.  Siden  Empirestilen  gik  i  Graven,  har 
det  ingen  ny  Stil  haft.  Vel  have  vi  befamlet  og  befølt  alle  Stilarter:  vi  have  skabt  Neogrec- 
que,  Ny-Gotik,  Ny-Renaissance,  ja  Barokstilen  og  selve  Rokokoen  ere  ikke  undgaaede  vore 
Efterstræbelser,  dog  alle  vore  Forsøg  have  kun  vist  vort  Aarhundredes  Afmagt  til  at  skabe 
nye  Kunstformer.  Men  nu  har  det  tyvende  Aarhundredes  Stil  begyndt  at  vise  sig.  Over 
Amerika  og  England  er  den  kommen,  den  har  modtaget  rige  Impulser  fra  Japan.  Den  kaster 
al  overflødig  Dekoration  bort,  den  søger  praktisk  at  simplificere  Formerne  og  at  lade  Stoffet, 
hvoraf  Arbejdet  er  gjort,  komme  til  sin  fulde  Ret.  Relieffet,  Renaissancens  og  Barokstilens 
Hovedvirkemiddel,  har  maattet  vige  for  Farven  og  den  silhouetteagtige  Kontur.  Den  nye 
Stil  har  lært  af  den  impressionistiske  Malerkunst,  men  er  samtidig  i  Forbindelse  med  Nu¬ 
tidens  fantastiske  Mysticisme.  Den  samler  om  sig  originale,  aandfulde  Kunstnerindividuali¬ 
teter.  Der  er  i  Amerika  den  Tiffanyske  Kreds  med  sin  mangeartede  Virksomhed  i  Glas  og 
Mosaik,  Metalarbejder,  Guld  og  Sølv,  der  er  Rhead  s  og  Bradley’s  dekorative  Tegninger. 
Der  er  engelske  Møbler,  Tapeter  og  Stoffer,  Bogtryk  og  Illustrationer,  Mænd  som  William 
Morris  og  Walter  Crane.  Der  er  i  Frankrig  først  af  Alle  Emile  Gallé  fra  Nancy  med  sine 
herlige  Glasarbejder,  der  er  i  Keramik  Dalpeyrat,  Massier  og  Andre.  I  Tyskland  er  der 
Koeppingske  Glas  fra  Berlin  og  Otto  Eckmanns  Træsnit  og  vævede  Tæpper.  I  Danmark 
kunde  ogsaa  nævnes  flere  Navne.  Hele  denne  nye  Kunststil  vil  det  danske  Kunstindustri¬ 
museum  støtte  af  al  Magt.  Det  vil  hjælpe  til  med  at  jage  alt  dette  forfalskede  Antikvitets¬ 
skrammel  ud  af  de  danske  Hjem,  til  at  bringe  frisk  Luft  og  Lys  derind,  for  at  god  ny  Kunst 
og  smukt  Haandværksarbejde  kan  faa  den  Plads,  de  fortjene. 

Paa  en  Mindesten  i  Kjøbenhavn  staa  de  tre  betydningsfulde  Ord:  Indad,  fremad,  opad. 
Jeg  vil  ønske,  at  de  maa  kunne  tjene  til  Motto  for  den  danske  Kunstindustri,  at  den  indad 
maa  staa  i  nær  Forbindelse  med  den  Jordbund,  som  fostrer  den,  at  den  maa  blive  —  ikke 
udfordrende  stor  og  udvortes  pralende,  men  hyggelig  og  intim,  som  det  passer  for  vor 
danske  Natur.  At  den  maa  gaa  fremad  paa  nye  Veje  ved  nye  Midler  uden  at  se  tilbage  til 
alt  det  Gamle,  Antiken,  Renaissance  eller  Rokoko,  og  at  den  maa  iklæde  vort  daglige  Hjem 
og  dets  fornødenheder  med  Kunstens  fagre  Dragt,  og  derved  føre  Livet  opad,  gjøre  det 
ligere  paa  Glæder,  betydningsfuldere.  — -  Kunde  vort  lille  Museum  bidrage  noget  hertil, 
saa  er  det  ikke  oprettet  forgjæves. 

LIDT  MERE  OM  DANSKE  SILHUETTER. 

af  E.  GIGAS. 

Til  de  Notitser  om  Silhuetklipning  i  Danmark  i  gamle 
Dage,  som  dette  Tidsskrift  af  og  til  har  bragt,  kunne 
føjes  nedenstaaende  Avertissementer  fra  »Adresseavisens« 
ældre  Aargange: 

(Af  Aargang  1789,  Nr.  153.)  »Da  Familie  Omstændigheder 
har  opholdt  min  Hiemreise,  hvilken  dog  nu  med  det  første 
skeer,  saa  kan  man  endnu  hos  mig,  logerende  paa  Kiøbmager- 
gade  Nr.  20  tredie  Sal,  bekomme  alle  muelige  Sorter  Silhuet¬ 
ter,  saasont  Bryststykker  i  Rammer,  i  Pretensioner  og  i  Ringe, 
samt  hele  Familiestykker.  Tillige  ere  de  kongelige  Silhuetter 
paa  Papiir  at  bekomme,  saavel  hos  mig  selv  som  hos  Fir.  Bog¬ 
handler  Steinman  paa  Kongens  Nytorv.  Greve.« 

(Af  Aargang  1802,  Nr.  231  og  252.)  »Med  Kongelig  aller- 
naadigst  Tilladelse  haver  Undertegnede  den  Ære  at  forevise 
offentlig  for  det  ærede  Publicum  et  Vox-Kabinet,  som  inde¬ 
holder  i  det  første  Værelse  Bonaparte  i  sin  Konsul-Dragt,  til¬ 
lige  2de  Negere,  som  General  Desaix  haver  medbragt  fra 
Ægypten.  4.  Philosophen  Moses  Mendelsohn.  3  og  6.  Den 
berømte  Tanddoktor  Levin  fra  Amsterdam  med  sin  Patient.  7.  En  arostatisk  eller  Luft- 
machine,  som  forestiller  en  Tyrk  61/ 2  Fod  høi  med  en  liden  Ballon  i  Haanden.  1  det  andet 
Værelse  vises:  Friderich  Friherre  Baron  v.  der  Trenk  i  sit  Fængsel,  som  forestiller  Fængslet 
i  Magdeborg,  hvori  han  har  sat  i  10  Aar  og  belagt  med  74  Pd.  Jern  paa  sig.  I  det  tredie 
Værelse  vises  Eremiten  Don  Pedro  udi  en  Grotte,  som  han  har  levet  i  omtrent  i  30  Aar  i 
Ørken  udi  Spanien.  Ovennævnte  Figurer  vises  alle  Dage  fra  Kl.  10  Formiddag  til  Aften 
Kl.  10  paa  Vesterbroe  Nr.  31.  Prisen  er  for  hver  Person  1  Mark  og  for  Børn  det  halve. 
Samme  Sted  aftager  undertegnede  saavel  i  Vox  som  i  Silhouetter  af  alle  Slags  Størrelse,  til¬ 
lige  udklippes  i  sort  Papiir  Dobeletter  eller  2  Stykker  for  1  Mark.  J.  L.  Tenler.« 


Fig.  99. 

Enkedronning  Tuliane  Marie. 

(Af  Aargang  1803,  Nr.  482.)  »Den  Underofficeer,  som  klipper  Silhouetter  ud,  bedes  i  Avis 
Efterretningerne  opgive  sin  Boepæl,  eller  hvor  han  er  at  træffe.« 

(Samme  Aargang,  Nr.  485;  Svar  paa  foregaaende.)  »Underofficeer  Ritter,  som  klipper  Sil¬ 
houetter,  er  kommen  til  Byen  og  bliver  her  til  Løverdag,  findes  hos  Hr.  Sultani.«  (Denne 
Herre  findes  ikke  i  Vejviseren.  Navnet  klinger  nærmest  af  Dyrehavsbakken,  men  Avertisse¬ 
mentet  staar  rigtignok  i  Numret  for  13.  Decbr.) 

De  »kongelige  Silhuetter«,  som  Hr.  Greve  omtaler,  ere  maaske  Kopier  af  dem,  der  findes 
(tegnede)  i  det  kgl.  Bibliotheks  danske  Portrætsamling.  Fem  i  Tallet  er  der,  og  de  fremstille 


Fig.  100.  Arveprinsesse  Sophie  Frederikke. 

Dronning  Juliane  Marie,  Christian  den  Syvende,  Kronprins  Frederik,  Arveprins  Frederik 
samt  dennes  Gemalinde,  Arveprinsesse  Sophie  Frederikke.  De  ere  i  temmelig  stort  Format, 
alle  anbragte  i  ens  udseende,  kobberstukne  Rammer.  Eftersom  hverken  Prinsesse  Louise 
Augusta  eller  Kronprinsesse  Marie  Sophie  Frederikke  ere  komne  med  og  Kronprinsen  ser 
overordentlig  ungdommelig  ud,  synes  Silhuetterne  at  være  tegnede  senest  i  Begyndelsen  af 
1780’erne.  De  maa  betegnes  som  meget  vel  udførte  (sammenlign  ovenstaaende,  formind¬ 
skede  Gengivelser,  Fig.  96—100,  hvor  Rammen  kun  er  tagen  med  ved  Arveprinsessens  Bil¬ 
lede).  Juliane  Maries  stive  Holdning  og  tørre  Lineamenter,  Kongens  oprindelig  fine,  men 
slappede  og  sløvede  Profil,  Kronprinsens  endnu  uudviklede  Ansigt,  som  dog  allerede  viser 
noget  af  »Sjette  Frederiks«  kendte  Træk,  Arveprinseparrets  alt  andet  end  skønne  og  intel- 

ligente  Aasyn,  alt  dette  er  dygtig  opfattet  og  behændig  gengivet.  Især  maa  man  lægge 
Mærke  til,  hvad  Tegneren  har  faaet  ud  af  Enkedronningens  karakteristiske  Hoved.  Hun  var 
jo  Nr.  Et  i  de  Dage,  »Dannemarks  Moder«,  med  Sønnen  Frederik  ved  sin  Side,  før  Sønne¬ 
sønnen  selv  greb  Tøjlerne  i  sin  unge  Haand. 


Fig.  ioi.  Efter  en  gammel  Gobelin. 


LIDT  OM  GOBELINVÆVERIET  I  ROM. 

af  SOPHIE  Kl  OS'.. 

De  første  kunstfærdig  vævede  Tæpper  i  Italien  udgik  fra  Kvindehænder,  de  vare  forfær¬ 
digede  i  Nonneklostrene  og  bestemte  til  at  smykke  Kirker  og  Capeiler. 

Ved  alle  Fester  i  Italien  har  det  desuden  fra  gammel  Tid  været  Skik  at  smykke  Vinduer 
og  Balconer  med  Gobeliner  og  Tæpper;  i  Aaret  1227,  da  Gregor  den  Niende  blev  kronet 
til  Pave,  var  endogsaa  hele  Lateranpladsen  bedækket  med  Tæpper  af  Silke  og  Purpur. 

Fra  vore  egne  middelalderlige  Kæmpeviser  vide  vi  jo  ogsaa,  at  der  blev  vævet  paa  Ridder¬ 
borgene.  Medens  Ridderen  drog  i  Feding,  sad  Skønjomfruen  hjemme  og  vævede  ham  en 
Klædning;  som  der  staar  i  Visen,  afbildede  hun  baade  »Riddersmand  og  Hind«  og  »Fisken, 
der  legte  i  striden  Strøm«. 

Efterhaanden  som  saa  Techniken  skred  frem  og  Compositionerne  bleve  mere  kunstneriske, 
var  det  Mændene,  som  udførte  dem,  men  senere,  i  en  Periode,  hvor  der  blev  lagt  mere  Vægt 
paaTraadenes  Finhed  end  paa  Ideerne  til  Compositionerne,  hvor  Udførelsen  stadig  krævede 
større  og  større  Taalmodighed,  da  gik  Arbeidet  igen  over  til  Kvinderne. 

Senere,  lærer  Historien  os,  at  baade  Mænd  og  Kvinder  arbeidede  sammen  paa  Gobelinerne. 
Saaledes  beretter  Muntz  i  sin  Bog  »La  tapisserie«,  at  der  i  Perugia  boede  en  Mand  ved  Navn 
Bergieres,  der  tilligemed  sin  Hustru,  deres  Søn  Nicolas  og  dennes  Hustru  havde  det  dob¬ 
belte  Hverv  at  uddanne  Elever  i  Vævning  og  udsmykke  et  Bedecapel.  Dog  havde  dette 
Atelier  i  Umbrien  nok  ikke  nogen  lang  Levetid  lige  saa  lidt  som  et  andet  i  Venedig,  der  i 
Aaret  1411,  ledet  af  Johan  fra  Brtigge  og  Valentino  d’Arras,  havde  Indflydelse  nok  til  at 
*■  holde  Sagen  i  Live. 

I  Republiken  Siena  blev  Aar  1438  en  Kunstner  lønnet  med  20  Guld  Floriner  aarlig  i  sex 
Aar,  for  at  han  skulde  beskæftige  to  af  Byens  Borgere  med  Gobelinvæveri  og  lære  dem,  der 

Tidsskriftet  har  modtaget  ovenstaaende  Artikel  fra  Forfatterinden  i  Rom.  —  Af  Interesse  for  Kunstvæveriet 
liar  Frk.  Sophie  Kloss  i  sin  Tid  sat  sig  ind  i  det  hos  Fru  Emma  Fischer,  for  hvem  hun  ogsaa  tegnede  nogle  Møn¬ 
stre,  og  med  en  lille  Understøttelse  fra  den  Hjelmstjerne-Rosencroneske  Stiftelse  opholder  hun  sig  nu  i  Rom, 
hvor  hun,  samtidig  med  at  male  Model  og  studere,  har  besøgt  de  to  Gobelin- Ateliers,  der  f.  T.  ere  i  Gang  der. 

O 

meldte  sig  som  Elever,  alle  Hemmeligheder  derved.  —  Andrea  Mantegna,  Maleren,  gjorde 
Aar  1419  Udkast  til  Gobeliner,  som  bleve  vævede  i  Mantua  for  Familien  Gonzaga  d’Este. 

I  Flandern  kunde  Gobelinerne  ikke  sælges,  før  der  var  afholdt  en  Slags  Censur  over 
deres  Værd,  og  under  Renaissancen  i  Italien  hævede  de  sig  op  til  at  sættes  i  Rang  med 
Malerier.  De  største  Kunstnere  gjorde  Udkastene,  Compositionerne,  Giulio  Romano,  Bron 
zino,  Tizian  og  Paolo  Veronese  have  alle  componeret  Gobeliner,  og  til  disse  Navne  maa 
endnu  føies  Rafaels. 

De  berømte  Tæpper  efter  hans  Cartoner,  som  nu  ere  at  se  i  Vatikanet,  lod  Pave  Leo  den 
Tiende  væve  i  Blanderen,  de  ere  udførte  i  Silke,  Guld  og  Sølvtraad.  Compositionerne  ere 

skønne,  men  Tiden  har  bleget  alle  Mellemtinterne 
stærkt,  kun  det  Blaa  og  Zinnoberrøde  har  beholdt  sin 
Kraft,  saa  det  er  vanskeligt  ret  at  forestille  sig,  hvor¬ 
ledes  de  engang  vare  i  al  deres  Herlighed. 

I  Florents  blev  der  Aar  1537  grundlagt  et  Gobelin- 
Atelier  af  Storhertugen  afToscano,  Cosinus  afMedici; 
det  skulde  concurrere  med  det  i  Ferrara,  som  tilhørte 
Familien  d’Este.  Og  der  er  endnu  bevaret  utallige  Go¬ 
beliner  til  Familien  Medicis  Forherligelse  med  de  røde 
og  blaa  Kugler  i  Skjoldet,  som  er  Mediceernes  Vaaben. 

I  Florents  væves  der  nu  ikke  mere,  men  der  findes 
en  herlig  Samling  Gobeliner  i  Museet  i  Via  della  Co- 
lonna,  i  Palazzo  Crocetta  og  i  Nationalmuseet  i  Palazzo 
Bargello.  Ogsaa  Kirkerne  og  Klostrene  eie  Gobeliner, 
og  alle  de  større  adelige  Familier  have  gamle  Gobeliner 
i  deres  Paladser. 

I  Rom  er  der  endnu  to  Steder,  hvor  der  væves  Go¬ 
belin,  nemlig  i  Vaisenhuset  San  Michele  og  hos  en 
Kunstner  ved  Navn  Eroli,  som  ved  egne  Midler  har  oprettet  et  Væveratelier  ved  Siden  af  sit 
Maleratelier  i  Via  Babuino.  Erulo  Eroli,  hvis  Billede  vi  her  bringer,  er  en  lille,  meget  blond 
Mand  paa  henved  44  Aar.  Han  udtaler  som  sin  Mening  om  Gobeliner,  at  de  først  og  frem¬ 
mest  bør  være  decorative.  Han  forstaar  med  megen  kunstnerisk  Smag  at  anvende  Brud¬ 
stykker  af  antikke  Ting  og  componere  dem  ind  i  passende  Rammer.  Han  mener  det  ganske 
nødvendigt,  at  en  Gobelinvæver  for  at  blive  dygtig  maa  have  en  kunstnerisk  Uddannelse 
ved  Siden  af.  Han  selv  er  opdraget  i  Vaisenhuset  San  Michele,  har  lært  at  væve  der  alle¬ 
rede  som  Barn  og  har  senere  stadig  uddannet  sig  mere  som  Kunstner  og  malet  en  Del  Bil¬ 
leder  (han  udstiller  i  København  for  Tiden  et  Billede  »Pilatus  Hustru  drømmer«),  - —  De 
fleste  Tæpper,  som  ere  vævede  hos  ham,  ere  solgte  til  Amerika,  og  hans  Erfaring  er,  at 
Amerikanerne  helst  købe,  hvad  de  se  færdigt.  Forrige  Aar  var  der  dog  nogle  Tæpper  i  hans 
Atelier,  nogle  lange,  smalle  Tæpper  med  musicerende  Engleskikkelser  i  Fra  Angelicos  Stil, 
og  alle  Englehovederne  vare  Portrætter  af  den  Dames  Børn,  som  Gobelinerne  vævedes  for. 

Vævene  hos  Eroli  ere  af  en  meget  simpel  Construction,  2  m.  10  cm.  høie,  strammede  i 
Hjørnerne  med  Tove.  Undertraaden  er  af  Bomuld,  og  dens  Finhed  er  afhængig  af  Ulden 
eller  Silken,  som  skal  ligge  over  den.  Bagved  Væveren  er  anbragt  en  malet  Gobelin,  malet 
paa  Gobelinlærred  og  meget  nøiagtig  baade  i  Farve  og  Tegning.  —  Conturene  blive  med 
d  usch  tegnede  paa  Undertraadene,  naar  de  ere  spændte  op  i  Væven,  og  da  Arbeidet  paa  de 
virkelige  Gobeliner  altid  udføres  paa  Vrangen,  er  der  anbragt  et  lille  Speil  for  hver  Væver, 
som  viser  ham  hans  Arbeide;  han  maa  desuden  vende  sig  om  og  sammenligne  sit  Arbeide 
med  Farven  i  den  imiterede  Gobelin  bagved  ham.  Spolen  er  ofte  omviklet  med  to  finere 
Fiaade  al  torskellig  Farve,  der  sammenblandede  nøiagtigt  gengiver  den  Farve,  som  skal 


Fig.  102.  Erulo  Eroli. 

efterlignes.  Der  vikles  endogsaa  tre  Traade  af  forskellig  Farve  om  Spolen.  Det  er  aldeles, 
som  man  blander  Farver  med  Penslen  og  stikker  hist  og  her  i  Farveklatterne  paa  Paletten 
tor  at  i  rembringe  en  Farvetone.  Gobelinvæveren  kalder  Spolen  for  sin  Pensel.  Denne  Methode 
med  forskellige  Traade  bruges  nok  ikke  i  Frankrig,  men  maa  anses  for  heldig.  Ved  Erolis 
Væve  kunne  to  Mennesker  arbeide  ad  Gangen,  og  der  væves  otte  Timer  om  Dagen  i  hans 
prægtige  Atelier  med  Ovenlys.  I  San  Michele  arbeides  der  kun  6  Timer.  En  dygtig  Ar- 
beider  hos  Eroli  frembringer  ved  8  Timers  Flid  daglig  kun  en  Kvadratmeter  om  Aaret,  hans 
Uddannelse  kræver  fire  Aar  i  Række,  men  saa  kan  han  ogsaa  udføre  Alt. 

Eroli  mener,  at  Cartonerne  til  de  gamle  Gobeliner  ikke  altid  have  været  colorerede,  men 
at  Farverne  have  været  angivne,  og  at  hver  Farve  indeholdt  tre  Overgange  i  Lyset  og  i 


Pig.  103.  Erolis  Atelier,  indfattet  i  en  af  ham  komponeret  Ramme. 

Skyggen.  Der  hænger  i  Atelieret  mange  Garnprøver,  som  have  hængt  der  Aar  over  for  at 
prøve  Farvernes  Ægthed.  Som  man  ser,  er  der  meget  at  iagttage.  Væverne  arbeide  stadig 
under  hans  kunstneriske  Tilsyn. 

Hos  Eroli  kan  man  købe  Tæpper  af  en  meget  anselig  Størrelse  til  3  å  5000  Fr.  Stykket. 
Alle  hans  Arbeidere  ere  mandlige,  han  uddanner  dem  fra  Drengealderen  til  Gobelinvævere, 
samtidig  med  at  de  lære  at  male  og  tegne.  De  Heste  Tæpper,  der  væves,  ere  af  Uld,  dog 
anvender  han  ogsaa  Silke  og  Guldtraad,  hvor  det  kan  understøtte  den  kunstneriske  Virkning. 

Det  andet  Sted,  hvor  der  væves  Gobelin  i  Rom,  er  i  Vaisenhuset  San  Michele  ved  Ripa 
grande  i  Trastevere.  For  ret  at  forstaa,  at  en  saaden  Institution  kan  give  sig  af  hermed,  er 
det  nødvendigt  at  betænke,  at  Italien  er  et  stort  Land,  hvor  den  Enkelte  har  besiddet  oolos- 
sale  Rigdomme,  hvor  det  Bedste,  som  kunstnerisk  Forfinelse  kunde  frembringe,  blev  under¬ 
støttet  af  Paver  og  Fyrster,  hvor  Millionerne  rullede. 

Bygningerne,  som  høre  til  San  Michele,  ere  over  tre  Hundrede  Aar  gamle.  Navne  paa 
forskellige  Paver  af  Familierne  Odeschalchi  og  Pignatelli  findes  indskrevne  paa  Murene,  de 
have  tilligemed  Prindserne  Doria  skænket  Stiftelsen  rige  Gaver. 

Foruden  de  forældreløse  Børn,  som  her  ere  optagne  og  opdrages,  gives  der  her  Husly  og 
Mad  til  600  gamle  Mennesker,  som  ikke  mere  ere  istand  til  at  arbeide,  baade  Mænd  og 
Kvinder.  Der  holdes  Skole  for  Børnene,  som  ogsaa,  senere,  blive  oplærte  til  Kunst  og 
Haandværk.  Uddannelsen  bliver  dem  tildel  i  selve  Bygningen.  Der  er  ikke  Mangel  paa 
Plads,  thi  der  findes  Rum  ogsaa  for  en'  technisk  Skole  med  Perspektiv-  og  Gibsklasse,  og 
for  et  Atelier,  hvor  der  males  og  modeleres  efter  nøgen  Model.  Der  er  endvidere  en  Deco- 
rationsskole,  hvis  Elever  have  udsmykket  flere  af  Bygningens  Lofter  samt  bedækket  Log- 
giaens  Mure  og  Piller  med  Stuccaturarbeide.  De  lære  ogsaa  Billedskæren ,  hvorom  flere 
smukke  Døre  vidne.  Kobberstikkere  og  Graveurer  kunne  de  ogsaa  blive,  og  de  have  ansete 
Lærere  i  hvert  Lag.  San  Michele  eier  en  ganske  antagelig  Samling  antike  Afstøbninger  og 
enkelte  Marmorfigurer.  Der  findes  en  Uendelighed  af  Gange  og  Sale  og  i  Bygningens 
Midte  en  Have  med  Aloer,  Citron-  og  Appelsintræer,  indhegnet  af  en  Buegang. 

Gobelinvæveriet,  som  nu  ledes  af  Signor  Prinelii,  havde  engang  stort  Ry,  det  kappedes 
med  de  franske  Ateliers  og  endnu  holdes  Traditionen  saa  vidt  mulig  oppe;  der  væves  store 

Tæpper,  der,  efterhaanden  som  de  blive  færdige,  skæn¬ 
kes  til  Dronning  Margeritha  og  ophænges  i  den  store 
Forhal  i  Quirinalet  blandt  de  øvrige  der  anbragte  kost¬ 
bare  Gobeliner.  Paa  Væven  i  San  Michele  sidder  for 
Tiden  et  Tæppe,  som  nu  har  siddet  der  i  fem  Aar,  og 
vel  nok  maa  sidde  der  i  fire  til  for  at  blive  færdigt.  Det 
er  en  allegorisk  Figur,  som  holder  Huset  Savoyens 
Skjold  med  det  hvide  Kors  paa  den  blodrøde  Dug  høit  i 
Vejret,  det  er  componeret  og  malet  afProfessor  Mariani. 
Der  arbeider  nu  kun  fire  Gobelinvævere,  som  foruden 
de  6  Timers  Vævning  daglig  have  Arbeide  med  at  spole 
Garnet,  ogsaa  her  bruges  der  flere  Traade  paa  Spolen 
for  Farvens  Skyld,  og  der  er  lagt  otte  Afskygninger  til¬ 
rette  tor  hver  Farve.  To  Gange  om  Aaret  farves  Gar¬ 
net,  hvad  der  er  en  vigtig  Sag. 

Der  findes  desuden  i  San  Michele  en  Afdeling,  hvor 
gamle  Gobeliner  restaureres,  og  dette  Arbeide  vil  an¬ 
tagelig  leve  og  dø  med  dets  talentfulde  Forstanderinde. 
Maddalena  Constantini ;  det  væsentligste  Arbeide  her  bestaar  i  at  udfinde  det  Manglende  i 
1  egning  og  Farve  og  erstatte  det.  —  Signora  Constantini  er  født  i  Rom  i  selve  Vatikanet. 
Fra  sin  ganske  unge  Alder  af  kunde  hun  paa  egen  Haand  udfinde,  hvorledes  ethvert  Broderi, 
man  bragte  hende,  var  gjort,  og  efterligne  det.  Saaledes  begyndte  hun  ogsaa  at  restaurere 
Gobeliner.  Med  atten aars  Alderen  giftede  hendes  Forældre  hende  bort,  men  ix/2  Aar  der¬ 
efter  havde  Døden  berøvet  hende  baade  hendes  Ægtefælle  og  deres  Barn.  Nu  begyndte  hun 
Arbeidet  med  at  studere  gamle  Gobeliner  for  Alvor,  og  hendes  Anstrængelser  bleve  ikke 
upaaskønnede,  selve  Rafaels  Tapeter  fra  Vatikanet  bleve  hende  betroede,  ligesom  ogsaa 
Gobeliner  Ira  Kongehuset.  Saaledes  flere  af  Bronzino  og  Tæpperne  med  Don  Quixottes 
Historie,  som  hænge  i  Slottet  Capo  di  Monte  i  Neapel.  Paa  Udstillingerne  blev  hun  pris¬ 
belønnet,  i  Rom  1890  med  det  store  Æresdiplom.  Som  Menneske  er  hun  meget  afholdt  og 
hun  er  Secretair  i  la  societa  generale  operaia  romana. 

Gamle  lasede  Gobeliner,  hvori  der  ofte  mangler  store  Stykker,  blive  sendte  hende ;  man 
skulde  tro,  det  var  til  at  fortvivle  over,  men  hun  breder  dem  ud  paa  Gulvet  i  en  stor  Sal  ude 
i  San  Michele,  hvor  der  jo  er  Plads  nok,  og  gaar  saa  og  seer  og  sammenligner,  studerer  og 
giansker,  tager  sin  Erfaring  til  Hjælp  fra  tidligere  Arbeider,  og  hvad  der  derude  præsteres  af 
Rcpaiationer,  er  virkelig  forbausende.  Gobelinerne  blive,  naar  Tegningen  er  udfunden, 


Fig.  104.  Maddalena  Constantini. 

spændte  vandret  ud  paa  en  Opstilling,  som  ligner  den  lodrette  Væv,  og  i  en  Ramme.  Der 
bliver  fæstet  en  ny  Undertraad  til  hver  af  de  gamle  Traade,  fæstede  i  selve  Gobelinen.  Der 
tegnes  ikke  paa  Traadene,  da  Stillingen  er  vandret,  bliver  Tegningen  lagt  under  Traadene, 
hvorved  dette  Arbeide  spares.  De  uldne  Traade  blive  trukne  i  en  stor  Stoppenaal  og  med 
Haanden  ført  de  Veie,  som  Spolen  gaar  paa  Væven.  Der  fremkommer  endogsaa  disse  aabne 
Steder  i  Gobelinen,  hvor  to  Farver  staa  i  skarp  Contur  mod  hinanden,  som  ogsaa  de 
vævede  Tæpper  have,  og  som  bagefter  blive  næstede  sammen  med  Naal  og  Traad. 

Et  stort  og  vigtigt  Arbeide  ved  Restaureringen  af  de  gamle  Tæpper  er  naturligvis  deres 
Udrensning,  som  sker  med  Børster  af  forskellig  Finhed  og  med  den  mest  utrolige  Om¬ 
hyggelighed. 

Maddalena  Constantini  har  forfærdiget  flere  Tæpper  alene  med  Naal,  og  hun  kalder  dem 
Fremtidens  Gobelin,  »Gobelin  uden  Spole«.  For  mindre  Stykker  føler  jeg  mig  ogsaa  over¬ 
bevist  om  det  praktiske  deri,  da  Apparatet  er  langt  nemmere  at  fremstille,  en  Ramme  til  at 
spænde  Traadene  i  og  en  Stoppenaal;  den  store  Væv,  som  kræver  baade  Haandens  og 
Fodens  Hjælp  for  at  kunne  arbeide,  er  overflødig.  Naturligvis  bruges  det  samme  Jern  til  at 
skrabe  Traadene  sammen  med  som  paa  Vævene. 

Tæppet  bliver  efterhaanden  som  det  skrider  frem,  rullet  op  paa  en  Valse  og  propert  til¬ 
dækket  med  rene  Lagner.  Der  arbeider  4  a  6  unge  Piger  paa  det  samme  Stykke,  2  eller  3 
paa  hver  Side,  hvilket  jo  er  en  stor  Fordel.  Tid  kræver  denne  Fremgangsmaade  jo  ogsaa, 
og  en  stor  Gobelin,  som  forestillede  Slaget  ved  Lepanto,  vistnok  fra  det  1 5. — 16.  Aarhun- 
drede,  det  tilhørte  Prins  Doria,  havde  de  arbeidet  paa  i  8  Maaneder;  men  saa  hængte  det 
ogsaa  nu  paa  Væggen  saa  godt  som  nyt,  istand  til  at  trodse  Tidens  Tand  endnu  i  flere  Hun¬ 
drede  Aar. 


Pig.  105.  Efter  en  gammel  Gobelin. 

GARVERNE. 

Af  de  her  afbildede  fem  Garversegl  bindes  de  tre,  Nr.  91-93,  sammen  ved  de  Hjorte  og 
de  Redskaber,  der  ses  i  dem.  De  repræsentere  Hvidgarverne  eller,  som  de  ogsaa  kaldes, 
Fellberederne.  Oprindelig  synes  her  ingen  speciel  Garverprofession  at  have  været,  Sko¬ 
magerne  garvede  saaledes  selv  det  Læder,  de  brugte,  men  efterhaanden  forandredes  dette 
Forhold.  Der  optræder  særlige  »Læderberedere«,  de  kjøbenhavnske  Fellberedere  faa  Lavs- 

artikler,  og  deres  Mesterstykke  bestaar  (1686)  bl.  A.  i  »semmisk  at  berede  to  Hjortehuder«. 
Herved  forklares  Hjortene,  mellem  hvilke  der  i  Nr.  92  og  93  ses  to  Skavejern  (Schabeisen), 
stillede  overkors  paa  et  saa  kaldet  Stolleapparat,  der  bruges  til  at  strække  Skindene  paa.  Appa- 
ratet,  der  tidligere  gjordes  al  Jern,  nu  af  Træ,  bestaar  af  en  paa  Gulvet  anbragt  Plade,  som 
bærer  Stollepælen  med  tilhørende  Stollekniv,  over  hvilken  Strækningen  sker.  Istedenfor 
dette  Apparat  ses  i  Nr.  91  et  Haandstollejern  (Struve),  der  nu  ikke  mere  er  i  Brug.  Kryk- 


91.  Assens. 


93.  Kjøbenhavn. 


ken,  hvori  det  forneden  ender,  anbragte  Arbejderen  under  sin  Arm,  medens  Jernet  i  dets 
modsatte  Ende  styredes  af  hans  Haand.  Hvidgarverne,  der  foruden  at  garve  »semmisk«  eller 
»semsk«,  d.  v.  s.  med  Fedtstoffer  —  Allungarvning  hører  ogsaa  under  dem  —  havde  Ret  til 
af  de  saaledes  garvede  Skind  at  forfærdige  Handsker,  Stromper  og  Gehænger  m.  m.,  ere 
herved  bestemt  udsondrede  fra  de  egentlige  Garvere,  Rød-  eller  Lohgarverne,  der  kun  garve 
og  væsentlig  ved  Egegarvning  »barke«  Kohuder  o.  Lign.  til  Smurtlæder,  Forlæder,  Fedt¬ 
læder  o.  s.  v.  Det  er  herefter  forstaaeligt,  at  de  kjøbenhavnske  Garvere  i  deres  Segl  (Nr.  94) 


94.  Kjøbenhavn. 


95.  Kjøbenhavn. 


have  en  Ko  med  et  Skavejern  i  den  ene  Klov.  »Garversvendelavet  i  Kjøbenhavn«  har  i  sit 
Segl  (Nr.  95)  simpelhen  tre  Skaveknive,  med  en  Krone  over  og  to  Løver  ved  Siderne  som 
Dekoration. 

Efter  de  paa  Seglene  anbragte  Aarstal  skulde  Nr.  91  være  det  ældste,  men  Seglets  hele 
Udseende  viser,  at  det  er  henved  200  Aar  yngre  end  Aarstallet  paa  det  (1555).  Det  ældste 
bliver  da  de  kjøbenhavnske  Hvidgarveres  Segl  (Nr.  92)  fra  1663,  der  ligesom  dets  Gjen- 
givelse  i  mindre  Storrelse  (das  kleine  Handwergssiegel  in  Kopenhagn  i6yj)  foroven  viser  Kjø¬ 
benhavns  Vaaben.  De  kjøbenhavnske  Garveres  Segl  (Nr.  94)  er  en  Del  yngre,  nemlig  fra 

1731,  i  hvilket  Aar  de  fik  Lavsartikler;  det  er  maaske  det,  der  skal  antydes  ved  Retfærdig¬ 
hedens  Gudinde  med  Sværd  og  Vægtskaal  ovenfor  Skjoldet,  hvis  ikke  denne  Figur  snarere 
skal  betragtes  som  helt  dekorativ.  Vende  vi  os  herefter  til  Nr.  91,  hvis  Omskrift  er  Die 
Landsteder  Beutler  Langs  Sigilum  in  Assens  ifjj,  kan  det  oplyses,  at  Hvidgarverne  vare  delte 
i  en  Række  forskjellige  »Vandringsskaber«,  der  nævnes  syv:  Landstådter,  Seestadter,  Rhei- 
nisch,  Schwabisch,  Roseler,  Erfurth  og  Franzosen,  der  brugte  indbyrdes  forskjellige  ztinf- 
tige  Ceremonier  og  laa  i  skarp  Strid  med  hverandre.  1734  gjordes  der  her  i  Landet  Forsøg 
paa  at  forene  de  to  Vandringsskaber,  der  den  Gang  optraadte  her,  de  Rheinische  og  de  Beu- 
telske.  Men  Forsøget  skærpede,  som  det  synes,  kun  Modsætningerne.  Randers  var  rheinisch, 
Aarhus  var  beutelsk,  for  at  nævne  nogle  Exempler,  og  af  Seglet  Nr.  91  kan  det  ses,  at  ogsaa 
Assens  har  være  beutelsk.  Men  1555  kjendtes  de  her  nævnte  Modsætninger  slet  ikke,  og 
først  den  29.  Juli  1748  fik  Assens’  daværende  syv  Fellberedere  Lav.  Hvad  betyder  under  disse 
Omstændigheder  1555?  hvortil  hentydes  der  med  dette  Aarstal?  —  Svendenes  Segl  Nr.  95 
er  fra  dette  Aarhundrede. 

GLARMESTERNE. 

Fra  gammel  Tid  have  Glar- 
mesterne  været  sammen  med  Ma¬ 
lerne.  Det  var  Tilfælde  i  Liibeck, 
det  kan  paavises  i  Flensborg,  og 
som  fælles  Helgen  dyrkede  de  St. 

Lukas.  Hvad  der  knyttede  dem 
sammen,  var  formentlig  de  i  sin 
Tid  gængse  malede  Ruder,  Glas¬ 
maleriet,  og  endnu  1684  fordres 
som  Mesterstykke  af  Kjøbenhavns 
96.  Kjøbenhavn  (?).  Glarmestere  foruden  »et  dygtig 

stærk  Vindue«  endnu  »en  bibelsk 
eller  anden  Historie  ridset  og  brændt  paa  Glas«.  Forbindelsen  kan  forøvrigt  læses  ud  af  alle 
de  her  afbildede  Segl  (Nr.  96—100).  I  Omskriften  paa  Nr.  96,  der  bærer  Aarstallet  1663  og 
vistnok  skriver  sig  fra  Kjøbenhavn,  staar  ligefrem  Der  Mahler  vnd  der  Glaser  Sigel,  men  det 
Samme  siges  uden  Ord  i  Seglenes  Skjolde.  I  Nr.  9 6,  99  °§  100  indeholde  de  udelte  Skjolde 
tre  Ruder  og  tre  andre  Figurer.  Ruderne,  de  paa  Spidsen  stillede  skarpe  Firkanter,  ere  natur¬ 
ligvis  Giarmesternes  Mærke,  men  de  andre  Figurer  ere  Efterladenskaber  fra  Forbindelsen 
med  Malerne,  under  hvilke  de  nedenfor  ville  blive  nærmere  omtalte.  I  Nr.  97  og  98  ses 
disse  Figurer  i  Skjoldenes  venstre  Halvdel,  medens  den  hojre  viser  en  Rude  med  et  Lodde- 

jern  og  en  Grosel  (eller  Krosel) 
overkors.  Det  er  Giarmesternes 
Mærke.  Loddejernet  bruges  ved 
Rudernes  Indfatning  i  Bly,  med 
Groselen  blive  Kanterne  paa  det 
oprindeligt  med  et  glødende  Jern, 
senere  med  en  Diamant,  afskaarne 
Stykke  Glas  brækkede  af  d.  v.  s. 
jævnede  (s.  Tidsskr.  f.  Kunstind. 

1892  S.  57,  156).  Derimod  er  det 
et  Spbrgsmaal,  om  det  Redskab, 
som  Løven  over  Skjoldet  i  Nr.  97  99.  Odense. 


97.  Kjøbenhavn. 


98.  Kjøbenhavn. 

og  98  holder  i  sin  Klo,  er  et  særligt  Stykke  Glarmester-' Værktøj.  Nr.  97  bærer  Aarstallet 
1681,  de  kjøbenhavnske  Glarmestere  fik  dog  først  Lavsartikler  1684,  og  Seglets  Omskrift  er 
tysk;  i  Nr.  98,  der  er  fra  dette  Aarhundrede,  er  Omskriften  bleven  oversat  paa  Dansk,  hvad 
der  kun  kan  betegnes  som  godt,  men  ved  den  med  Seglet  samtidigt  stedfundne  Omtegning 
er  en  Del  af  dets  Karakter  gaaet  tabt. 


10 1.  Helsingør. 


102.  Kjøbenhavn. 


103.  Kjøge. 


GULDSMEDENE. 

Som  ovfr.  Side  36  nævnt  fremtræde 
Guldsmedene  her  i  Landet  forunderlig 
sent  med  Lavssegl,  først  1584,  og  hvad 
der  snart  er  lige  saa  mærkeligt,  er,  at  de 
i  dette  Aar  fremkomne  Segl  for  Guld¬ 
smedene  i  Kjøbenhavn  (Nr.  102)  og 
Odense  (Nr.  106),  50  Aar  efter  Refor¬ 
mationen,  bære  St.  Loyes,  altsaa  en  ka¬ 
tolsk  Helgens  Billede,  om  hvilket  der 
læses  en  latinsk  Omskrift.  Sigillvtn  avri- 
fabrorvm  civitatz  Hafnen[sis\  staar  der  i 
det  kjøbenhavnske  og  Sigil[lvm\  avrifa- 
bro[rvm\  civi[tatis\  Ottoniensis  i  Seglet  for 
Odense.  Eorsaavidt  ere  de  ens,  men 
Seglet  for  Odense  er  langt  smukkere 
end  det  kjøbenhavnske.  St.  Loye  ses  i 
dem  begge,  men  medens  han  i  det  første 
staar  kjedeligt  ret  op  og  ned  med  en 
Hammer  i  højre  og  en  Bispestav  i  ven¬ 
stre  Haand  væsentlig  som  »Skiltholder«, 
ti  med  den  venstre  Haand  holder  han 
tillige  et  Skilt  (Skjold),  hvori  ses  en  stor 
Laagpokal  eller  Velkomst,  sidder  han  i 
Nr.  106  paa  en  trebenet  Stol  ivrigt  ham¬ 
rende  paa  et  Arbejde,  der  er  ført  ind 
over  den  foranstaaende  Ambolts  Næb. 
Skjoldet  med  Pokalen  er  anbragt  under¬ 
neden,  og  tilhøjre  for  det  antydes  den 
Bispestav,  som  den  arbejdende  Helgen 
ikke  kan  have  i  Haanden.  Paa  Ambol¬ 
tens  Fod  læses  Begyndelsen  af  St.  Loyes 
Navn  paa  Latin  Elog[ius],  og  under  hans 
flagrende  Kappe  Bogstaverne  HL,  der 
maaske  antyde  Signetskærerens  Navn. 


104.  Landskrona. 


106.  Odense. 

For  det  kjøbenhavnske  Segls  Vedkommende  er  der  endnu  at  bemærke,  at  den  Gjenstand, 
der  ses  tilvenstre  for  St.  Loye,  sikkert  er  en  Boraxbøsse.  De  fire  andre  Segl  (Nr.  ioi,  103  —  5) 
forekomme  alle  først  noget  senere,  de  findes  under  Hyldingsdokumenter  fra  1608  og  1610, 
men  Nr.  105  fra  Malmø  gjor  dog  Indtryk  af  at  være  en  Stund  ældre.  Dets  Omskrift  er  da 
ogsaa  paa  Latin:  S[igilltim]  aurifabr[or]u[m]  malmdenc[ium\,  medens  de  tre  andre  have  danske 
Omskrifter.  Det  Centrale  i  dem  alle  er  imidlertid  en  mere  eller  mindre  kunstfærdig  Pokal, 
der  jo  ogsaa  er  tilstede  i  St.  Loye-Seglene.  Det  er  altsaa  den,  der  maa  betragtes  som  Guld¬ 
smedenes  Fællesmærke. 


GØRTLERNE. 


Først  saa  sent  som  1741  fik  Kjøbenhavns  Gortlere  Lavsartikler.  Det  er  dette  Aarstal,  der 
staar  i  Seglet  Nr.  107.  Men  det  unge  Lav  følte  sig  aabenbart.  Det  giver  sig  selv  Prædikatet 
kongeligt.  I  Omskriften  læses  Det  kongelig  Gurtler  Amts  Segl  i  Kiøben[haun\ ,  og  et  rundt 


t-R  ,J- 

107.  Kjøbenhavn. 


108.  Kjøbenhavn. 


109.  Kjøbenhavn. 


Skjold  med  Lavets  Værktoj  er  anbragt  paa  en  Hermelinskaabe  med  en  Krone  over.  Det  Ene 
maa  passe  til  det  Andet.  Men  Værktojet  er  forøvrigt  en  Ambolt  med  en  Passer  og  to  Grav¬ 
stikker  foroven,  medens  en  Fil  og  en  Drivhammer  ere  stillede  overkors  forneden.  Og  denne 
Samling  Værktoj  gaar  igjen  i  Nr.  108  og  109.  Det  sidste  er  De  forenede  Giørtlersvendes  Segl  i 
Kiøbenhavn  fra  dette  Aarhundrede,  medens  det  første  Det  lile  Gurtler  Amts  Seigl  i  Kiøbenhattn 
sikkert  er  fra  samme  Aar  som  Nr.  107.  Det  anvendtes  formentlig  ved  Udfærdigelsen  af 
mindre  Skrivelser  og  overhovedet,  hvor  det  var  for  hdjtideligt  at  anvende  det  store  Segl. 
Af  saadanne  mindre  Segl  findes  ikke  faa.  Aalborg  Bagere  havde  et  (Nr.  33),  Helsingørs 
Bagere  (Nr.  36),  Kjøbenhavns  Blytækkere  (Nr.  58),  Kjøbenhavns  Hvidgarvere  (Nr.  93), 
Odense  Glarmestere  (Nr.  100),  Kjøbenhavns  Knapmagere  (Nr.  137),  Odense  Pottemagere 
(Nr.  163)  o.  s.  v. 


HANDSKEMAGERNE. 


1 10.  Horsens. 


I  forskjellige  af  de  her  gjengivne  Segl 
nævnes  Handskemagerne  ikke  alene.  I 
Nr.  1 10  og  1  ii  læses  Horsens  B[undt-} 
m[agere\  og  Handsbnagere,  i  Nr.  112  Der 
Peltzer  vnd  Hanschemaclier  Ampts  Sigel 
[in]  Kopenh agen  og  i  Nr.  1 1 6  Otterne  Pels¬ 
ser  ock  Handtschomager.  Her  er  dog  ikke 
to  Dobbeltheder,  men  kun  en,  idet 
Bundtmagere  og  Pelsnere  ere  identiske. 
Men  der  kunde  godt  have  været  endog 


in.  Horsens. 
18 


122 


TIDSSKRIFT  FOR  KUNSTINDUSTRI. 


1 12.  Kjøbenhavn. 


i  14.  Kolding. 


flere.  Handskemagerne  have  nem¬ 
lig  ikke  oprindeligt  udgjort  en  sær¬ 
egen  Profession.  Som  ovfr.  S.  118 
nævnt  have  Hvidgarverne  Ret  til 
at  gjore  Handsker,  og  for  Hvid¬ 
garverne  gjorde  de  nu  forsvundne 
Punge-  og  Taskemagere  Handsker, 
Noget,  der  ogsaa  var  en  naturlig 
Ret  for  Skinderne.  Der  er  afbildet 
en  Handske  i  de  Kjøge  Skinderes 
Segl  (Nr.  1 1 3),  hvis  Omskrift  for¬ 
øvrigt  er  mærkelig  ved  sin  Bog¬ 
stavering.  Der  staar  Skimlers  Lavs 
Singnet  i  Køge.  Efter  de  i  1684  Kjø¬ 
benhavns  Pelsnere  og  Handske¬ 
magere  givne  Lavsartikler  bestod 
deres  Mesterstykke  i  at  gjore  et 
Skindskjort,  en  Mandspels  med 
krumme  Ærmer  og  et  Par  Hand¬ 
sker,  og  disse  tre  Beklædnings- 
gjenstande  ere  afbildede  i  Odense- 
Seglet  Nr.  1 1 6 ,  skjondt  Ærmerne 
her  muligvis  ikke  ere  »krumme«; 
i  Kjøbenhavn-Seglet  (Nr.  112),  der 
er  fra  1670,  ses  et  forunderligt  ud¬ 
seende  Dyr,  der  formentlig  maa 
være  et  Lam,  med  Sejersfanen,  og 
under  det  en  Handske.  I  det  Hele 
ses  i  alle  de  her  gjengivne  Segl  en 
Handske,  men  kun  i  to  (Nr.  1 17 
og  120)  staar  den  alene.  I  Nr.  in, 
1 18  og  1 19  ses  desuden  et  eller  to 
Egern,  i  Nr.  110  et  Egernskind 
eller  snarere  et  flaaet  Egern  og  i 
Nr.  1 1 1  og  1 14  endnu  noget  Værk- 
toj .  I  det  sidstnævnte  fra  Kolding 
er  det  en  Sax  og  en  dobbelt  Presse- 
knevl,  hvormed  Arbejderne  paa 
deres  Laar  pressede  Handskernes 
Somme,  og  i  det  førstnævnte  fra 
Horsens  er  det  formentlig  et  Stolle¬ 
eller  Struvejern  (s.  ovfr.  S.  118)  til 
at  fastgjore  i  en  Væg  og  et  Krakel- 
jern.  Stru vejernet  brugtes  til  at 
strække  de  vedkommende  Skind 
paa,  Krakeljernet  var  et  særligt 
Bundtmager-Værktoj  til  at  fjærne 
Kjøddelene  fra  Skindet,  nogle  Ste¬ 
der  her  i  Landet  kaldes  det  Eleske- 


i  i  7.  Odense. 

jern  (Fleischeisen).  I  Nr.  1 10  og  11 1  er  endnu  givet  Horsens  Byvaaben,  et  Hors  ved  et  Træ 
(s.  Tidsskr.  i.  Kunstind.  1893,  S.  159),  og  i  Nr.  118  Randers  Vaaben  (s.  sst.  S.  161).  I  Seglet 
fra  Nykjøbing  paa  Falster  (Nr.  1 1 5),  der  bærer  Aarstallet  1713,  ses  Handsken  under  en 
Krone  og  med  Løver  ved  Siderne,  det  er  udelukkende  Dekoration. 


1 19.  Randers. 


120.  Saxkjøbing. 


HATTEMAGERNE. 

Der  er  det  mærkelige  ved  de  her  samlede  ti 
Hattemagersegl ,  at  Benævnelsen  Hattemager 
kun  forekommer  paa  to  af  dem  (Nr.  128  og 
129).  Paa  saa  godt  som  alle  de  andre  findes 
Ordet  Filtmager,  og  det  viser,  at  ligesom  Sko¬ 
magerne  i  gamle  Dage  selv  garvede  det  Læder, 
de  brugte,  saaledes  gjorde  Hattemagerne  selv 
Filten  til  deres  Hatte,  hvad  der  formentlig  be¬ 
kræftes  af  de  kjøbenhavnske  Hattemageres  Lavs¬ 
artikler  af  1685.  Mesterstykket,  som  fordres  i 
dem,  er  nemlig  tre  Hatte,  »en  ganske  Kastorhat  og  en  af  fin  polsk  eller  spansk  Uld  saa  og 
en  af  grov  Uld«.  Det  skal  ogsaa  bemærkes,  at  kun  to  af  Seglene  have  dansk  Indskrift,  det 
er  de  samme,  der  have  Benævnelsen  Hattemager,  nemlig  Nr.  128  og  129,  begge  fra  Ran¬ 
ders.  Men  Randers  holder  sig  dog  ikke  udelukkende  til  danske  Indskrifter.  Paa  Nr.  130 


1 21.  Aalborg:. 


122.  Aalborg. 


124.  Kjøbenhavn  (?). 


125.  Middelfart. 


læses  Samt  lig  di  Filtmager  Geselen  in  Randers  ir  Pidska,  og  denne  Indskrift  maa  ligesom  Ind¬ 
skriften  paa  Nr.  122  Semtlig  Gesellen  ir  Ribskat  von  Alborg  nærmest  regnes  for  Tysk.  »Pid¬ 
skæ«  og  »Pidskat«  er  det  tyske  Petschier  eller  Petschaft,  som  betyder  Segl  eller  Signet.  Der 
har  aabenbart  rort  sig  et  stærkt  tysk  Svendebroderskabsliv  i  Hattemagerfaget.  Herpaa  tyde 
i  alt  Fald  de  tre  her  meddelte  Svendesegl  fra  Byerne  Aalborg,  Odense  og  Randers  (Nr.  122, 
127  og  130),  der  formentlig  have  deres  flulles  Forbillede  i  det  noget  ældre  Segl  Nr.  124, 

hvis  Omskrift  uden  Steds¬ 
bestemmelse  lyder  Die 
Fildtmacher  Gesellen  Amp- 
[t\i[s\  Sigel,  men  dog  vist¬ 
nok  tor  henføres  til  Kjø- 
benhavn.  Hvad  Seglet  fra 
Odense  (Nr.  127)  angaar, 
maa  det  bemærkes,  at  det 
efter  sin  Indskrift  gjælder 
for  baade  Mestre  og  Sven¬ 
de  og  har  et  Aarstal ,  der 
vistnok  maa  læses  1662.  I 
alle  Seglene  ses  en  eller  to 


Randers. 


Hatte.  I  Nr.  123,  der  væsentligt  viser  det  Kjøbenhavn  1 66 1  givne  Vaaben  (s.  Tidsskr.  f. 
Kunstind.  1894,  S.  71)  er  den  anbragt  over  Vaabenets  midterste  Taarn,  i  Nr.  126,  der  er  fra 
1680,  over  Odense  Bys  Lilje  (s.  sst.  1893,  S.  135)  ved  Siden  af  en  harniskklædt  St.  Knud, 
og  i  Nr.  1 2 1 ,  128  og  129  henholdsvis  over  eller  under  Aalborgs  og  Randers’  Vaaben  (s.  sst. 


127.  Odense.  129.  Randers.  130.  Randers. 


1893,  S.  155,  1 6 1 ).  Det  Redskab,  der  findes  gjengivet  paa  en  Del  af  Seglene,  som  oftest  i  to 
Exemplarer,  overkors,  er  et  Filtjern  (Fackholtz),  der  brugtes  ved  Behandlingen  af  de  Haar, 
som  Filten  lavedes  af.  Hvad  særlig  Nr.  125  angaar,  da  kan  Indskriften  maaske  læses:  Mid¬ 
delfart  H[attemager]  L[avs\  S[egl\. 


HJUL-  OG  KARETMAGERNE. 

Hjulmændenes  Signete  i  Kiøbenlmfn  Anno  1662  staar  der  at  læse  om  og  i  et  Hjul  i  det  smukke 
Segl  Nr.  1  31.  Det  er  meget  forstaaeligt.  Efter  de  kjøbenhavnske  Hjulmænds  Artikler  fra 
1686  var  deres  Mesterstykke  »et  Hjul  uden  nogen  Sammenfelling  og  dog  cirkelrund«.  I 

Tidens  Løb  vedblev  Hjulet  imidlertid  ikke  saaledes  at  være  Hovedsagen.  Faget  komplicere¬ 
des,  og  i  1820  forandres  Mesterstykket  for  Lavet,  der  nu  hedder  Hjul-  og  Karetmagerlavet, 
til  »enten  Fadningen  af  en  tosædig  eller  firesædig  Karet  eller  Fadningen  af  en  Sommervogn 
med  eller  uden  bevægelig  Dække«.  Fra  den  Tid  er  sikkert  Nr.  132.  I  Nr.  133  hedder  Lavet 
endelig  Vognmagerlavet. 


KLOKKE-  OG  KANDESTØBERNE. 

Efter  Ansøgning  af  syv  Rothgiesere  med  »velforfaren«  Mester  Felix  Fuchs  i  Spidsen  fik 
Kjøbenhavns  Rothgiesere  1629  Lavsartikler,  og  det  er  sikkert  det  saaledes  dannede  Lavs 

Segl,  der. ses  i  Nr.  134.  Det  vides  nem¬ 
lig,  at  Felix  Fuchs  ogsaa  var  Klokke-  og 
Bøssestøber.  Han  støbte  Klokker  og  Ka¬ 
noner  ved  Siden  af  Lysekroner,  og  i  Seg¬ 
let,  der  bærer  Aarstallet  1635,  ses  en 
Klokke,  to  Kanoner,  en  Lysestage,  to 
Haner  og  en  Mørser.  Af  Omskriften 
faar  man  Intet  at  vide,  da  den  simpelhen 
lyder  Der  Meister  vnd  Geselen  in  Kopen- 
hagen  ihr  Ampsi  Bistziers.  Det  sidste  Ord 
er  en  Forkvakling  af  det  ovfr.  S.  123 
under  Hattemagerne  nævnte  tyske  Ord  for  Segl  Petschier.  Lavet  bestod  næppe  længe.  Vi 
have  ovenfor  truflet  Gørtlerne  som  et  selvstændigt  Lav  fra  1741,  og  allerede  1685  fik  Kjø¬ 
benhavns  Kandestøbere  Lavsartikler.  Dette  Lavs  i  Nr.  135  afbildede  Segl  er  fra  1753.  Der 
ses  i  det  en  Klokke,  en  Vase,  en  Kande  og  en  meget  lille  Kanon. 


KNAPMAGERNE. 

Det  er  mærkeligt  i  et  Segl  for  Knapmagere  (Nr.  136)  at  se  lutter  Kvaster  og  Frynser, 
Noget,  vi  nu  ville  kalde  Possementmagerarbejde.  Men  Omskriften  lader  enhver  Tvivl  for¬ 
svinde.  Den  lyder  Knopf  macher  Amptz  Sigel  zv  Copenhagen  16  74,  og  Knapmagernes  Mester- 


134.  Kjøbenhavn. 


136.  Kjøbenhavn. 


137.  Kjøbenhavn. 


stykke  bestod  da  ogsaa  1685  i  »et  Dusin  Spigatknapper,  som  ere  forhojede,  og  en  Karpen- 
skive  med  dertil  hørende  polske  Slojfer,  item  nogle  Ridderskjort-Slojfer  saa  og  noget  Strik¬ 
værk,  som  Knapmager  Haandværk  vedkommer,  som  Valknude  og  Banderol-Koest  med 
Fletning  etc.«.  Nr.  137  er  Lavets  lille  Segl  og  bærer  Omskriften  Knopmacher  zu  Kopen[hagen\. 

KOBBERSMEDENE. 


138.  Kjøbenhavn. 


Kobbersniedene  i  Kjøbenhavn  fik  først  Lavsartikler  i 
1741,  men  Seglet  Nr.  138  viser,  at  de  allerede  have  staaet 
som  et  selvstændigt  Fag  i  1638.  Seglets  Omskrift  lyder 
S[igillum]  der  lieblichen  Hcm[dw]eerck  d[er ]  Koperschmidt  in 
Koppenhagen  163S.  De  ere  sikkert  Arvtagere  efter  Kjedel- 
smedene,  der  tidligt  nævnes  som  en  Bestanddel  af  den  ved¬ 
kommende  Bys  Smedelav.  Foruden  Grovsmede  og  Klejn¬ 
smede  kunde  det  ved  Siden  af  Kjedelsmede  endnu  omfatte 
baade  Plattenslagere,  Sværdfegere,  Grydestøbere  og  Kande¬ 
støbere  nr.  m.,  og  de  forskjellige  Fag  stod  som  delvis  selv¬ 
stændige  Afdelinger  indenfor  det  store  Smedelav,  med 
hvert  sit  Mesterstykke  og  med  storre  eller  mindre  Separa¬ 
tionslyst.  Kobbersmedene  i  Kjøbenhavn  androg  i  Aaret 
1700  ihærdigt  om  at  blive  helt  udskilte  som  et  selvstæn¬ 
digt  Lav.  Det  lykkedes,  som  nævnt,  dog  først  41  Aar  efter, 
men  derfor  havde  de  dog,  som  Nr.  138  viser,  meget  tidligt 
deres  eget  Segl.  Nr.  138  fører  Aarstallet  1638  og  Nr.  139 
1738,  men  det  skal  herved  bemærkes,  at  medens  det  første 
ikke  i  sin  Omskrift  nævner  Ordet  Amt  (Lav),  har  det  sid¬ 
ste  dette  Ord,  hvorfor  det  turde  være  et  Sporgsmaal,  om 
Aarstallet  1738  ikke  burde  rettes  til  1741  eller  et  senere 
Aar.  1738  er  maaske  kun  fremkommet  ved  den  uheldige 
Efterlignelseslyst,  der  spores  i  Nr.  139  overfor  Nr.  138. 
Skjoldet  med  Kjedelen,  Hjelmen  og  Hjelmfiguren  med  en 
Hammer  i  den  hojre  Haand  og  med  venstre  Haand  i  Siden 
ses  i  dem  begge,  men  forøvrigt  er  en  Sammenligning 
næsten  ikke  mulig.  Nr.  139  staar  med  sin  tynde  og  magre 
Tegning  langt  tilbage  for  den  kraftige  Skjonhed  i  det  ældre 
Segl.  Hver  Linie  Plads  er  fortrinlig  fyldt.  Det  Samme  er 
Tilfældet  i  Metalstøbernes  Segl  Nr.  134,  og  de  to  Segl 
kunde  da  ogsaa  godt  være  gjorte  af  den  samme  Kunstner, 
Kobbersmede-Seglet  er  fra  1638  og  Metalstøber-Seglet  fra 
1635,  ja  det  Samme  tor  maaske  ogsaa  antages  om  Hjul¬ 
magernes  Segl  fra  1662  (Nr.  131)  og  Hvidgarvernes  Segl 
Ira  1663  (Nr,  92).  Der  er  noget  af  den  samme  gode  Kunst  i  dem.  —  Nr.  140  er  de  kjøben- 
havnske  Kobbetsmedesvendes  Segl  vistnok  fra  sidst  i  forrige  Aarhundrede. 


139.  Kjøbenhavn. 


MALERNE. 

Ovenfor  S.  119  er  der  i  Nr.  96  gjen- 
givet  et  for  Malerne  og  Giarmesterne 
fælles  Segl,  og  det  blev  der  omtalt,  at 
disse  to  nu  adskilte  Haandværk  en  Tid 
have  hørt  nær  sammen,  hvad  der  har  sat 
sit  stadige  Mærke  i  Giarmesternes  Segl. 
Det  har,  som  vi  saa,  trofast  bevaret  de 
tre  Figurer,  der  ere  særegne  for  Malerne, 
og  som  vi  derfor  naturligvis  gjenfinde  i 

samtlige  de  her  afbildede  Malersegl.  De  ere  komne  til  de  danske  Malere  fra  de  tyske  og  vise 
en  forstaaelig  I  rang  hos  dem  til  at  regne  sig  i  Slægt  med  Kunstnerne.  Skjoldet  med  de  tre 
Figurer  i  er  det  Vaaben,  som  Kejser  Maxmilian  1512  skal  have  givet  Albrecht  Durer1;  det 
forestillede  tre  Sølvtagspaaner  (Schindeln)  paa  en  blaa  Grund.  Det  Hele  er  nu  vistnok  en 
Fabel,  ligesom  Historien  om  det  ovfr.  S.  41  nævnte  kejserlige  Bogtrykkervaaben,  men  saa 
indgroet  er  Troen  paa  Rigtigheden,  at  Niirnberg  Kunstforening  i  1844  skjænkede  sine 
Medlemmer  et  stort  Blad,  der  foreviger  Begivenheden,  og  paa  hvilket  Vaabnet  med  de  tre 


Sølvspaaner  er  stærkt  fremtrædende.  Se  vi  nu  paa  de  her  afbildede  Segl,  da  kan  Nutiden 
ikke  roses.  De  kjøbenhavnske  Maleres  »Signet«  fra  1622  (Nr.  143)  staar  langt  over  det,  som 
de  nu  bruge  (Nr.  144),  det  og  Aalborg-Seglet  (Nr.  141)  fra  omtr.  1770  ere  af  samme  Art. 
Her  er  en  Sojle  og  en  Vase  med  ontvundne  Blomster,  her  er  et  Staffeli,  en  Malerstok  og  en 
Palet,  lutter  kunstneriske  Emblemer,  men  ikke  megen  kunstnerisk  Sans.  Saa  ere  de  to  Segl 
fra  Flensborg  (Nr.  142)  og  Odense  (Nr.  145)  langt  stilfuldere.  De  have  sikkert  samme  For¬ 
billede.  Men  Hjælmfiguren  mellem  de  to  Hjortetakker  er  næppe  St.  Lukas.  Ogsaa  den  er 
muligvis  en  Levning  fra  det  saa  kaldte  Durer -Vaaben. 


.  MURERNE. 

Wer  Gott  vertraut,  hal  wohl gebaut  staar  der  i  Murerseglene  baade  fra  Aalborg (?),  Kjøbenhavn 
og  Odense,  saa  det  tor  nok  antages,  at  dette  Sprog  er  et  almindeligt  Murersprog,  der  ogsaa 


147.  Flensborg. 


har  været  brugt  andensteds.  I  de  kjøbenhavnske  Segl  Nr.  149—51  findes  der  to  Aarstal 
1623  og  1823,  men  kun  det  første  af  dem  antyder  en  storre  Begivenhed  i  Lavet.  1623  fik 
1.  Oplysningen  herom  skylder  jeg  Hr.  Malermester  Victor  Hansen,  der  henledte  min  Opmærksomhed  paa 
Otto  Mullers  Albrecht  Durer,  1879,  S.  78—79. 

149.  Kjøbenhavn. 


150.  Kjøbenhavn. 


borg -Seglet  fra 


hvorimod 
153  —  55)  ikke 


Odense  -  Seglene 


Kjøbenhavns  Murere  Lavsartikler. 

De  fornyedes  i  1682  og  1742,  og 
Artiklerne  fra  1742  omfatte  ikke 
alene  Murerne,  men  ogsaa  Sten¬ 
huggerne,  der  bleve  forenede  med 

OO  1 

dem  1734.  Denne  Forening  har 
imidlertid  kun  sat  sit  Spor  i  Om¬ 
skriften  paa  det  lille,  forholdsvis 
nye  Segl  Nr.  .150.  Med  det  i  Seg¬ 
lene  afbildede  Værktoj  er  der  ude¬ 
lukkende  taget  Sigte  paa  Murerne: 

Et  Vaterpas  med  en  Passer  over 
og  en  Vinkel  under,  tilhojre  og 
tilvenstre  en  Maalestok  og  en 
Hammer,  længere  endnu  til  Si¬ 
derne  et  Flængelod  og  et  Lodbrædt 
og  helt  forneden  en  Murske.  Væ¬ 
sentlig  det  Samme  ses  i  Aalborg- 
Seglet  fra  1746  (Nr.  146)  og  Flens- 
1822  (Nr.  147), 

(Nr. 

ere  fuldt  saa  rige 
paa  Værktoj.  Foruden  et  Hænge- 
lod  (i  Nr.  1 53)  vise  de  kun  en  Vin¬ 
kel,  en  Passer,  en  Murske  og  en 
Hammer.  Omskriften  i  Nr.  153 
lyder:  Dette  er  Muremes[t]erenis  rete 
La[v]es  Segenet  vdi  Otensse  16)2. 

Foruden  ved  Indskriften  henføres 
Seglet  ogsaa  ved  Lillien  under 
Værktojet  til  Odense,  og  Lillien 
gjenfindes  i  Nr.  154  og  155.  Havde 
den  været  endog  blot  antydet  i  Nr. 

1 5 1,  vilde  dette  Segl  ogsaa  være 
blevet  henvist  til  Odense;  det  i  det 
afbildede  Værktoj  svarer  ganske  til 
Værktojet  i  Nr.  1 54  og  155,  men  i 
Tvivlstilfælde  er  det  blevet  henført 
til  Kjøbenhavn.  Fra  den  i  Seglet 
afbildede  Hvælving  kan  Intet  slut¬ 
tes,  men  Bogstavernes  Karakter 
minde  om  de  kjøbenhavnske  Segl. 

—  Seglet  Nr.  152  er  et  ganske  ene- 
staaende  Segl,  idet  dets  Omskrift 
lyder  paa  OI\d\gesellerne  for  Kiøben- 
h[a]uns  Muurlaug.  En  saadan  Om- 
skrift  kjendes  ikke  fra  noget  andet  Segl.  Men  s 
1642,  der  staar  under  det  af  to  Løver  holdte  Skjold  med  en  Del  Værktoj,  kan  ikke  vildlede. 
Men  hvad  sigtes  der  til  med  dette  Aarstal? 


154.  Odense. 


1 5 1.  Kjøbenhavn  (?). 


152.  Kjøbenhavn. 


lvfølgelig  er  Seglet  fra  dette  Aarhundrede. 

Det  er  ejendommeligt  for  de  her  meddelte  Murersegl,  at  deres  Omskrift  som  Regel  ikke 
indeholder  den  Bys  Navn,  som  de  vedkomme.  Derfor  er  det,  at  der  hersker  Tvivl  om, 
hvorvidt  Nr.  1 51  virkelig  angaar  Kjøbenhavn,  og  en  ganske  lignende  Tvivl  er  ogsaa  tilstede 
med  Hensyn  til  Nr.  146.  Det  er  her  henført  til  Aalborg,  fordi  Murerne  i  denne  By  fik  Lav 
1746,  og  Seglet  bærer  dette  Aarstal.  Men  samme  Aar  fik  Murerne  i  Fredericia  Lav,  saa 
muligvis  vil  ogsaa  denne  By  kunne  gjore  Fordring  paa  Seglet.  Det  vilde  være  ønskeligt, 
om  Nogen  her  kunde  vejlede.  Et  Segl,  jeg  lige  nu  faar  fra  Aalborg  (Aalborg  Muursvendes 
Segl  1728),  vil  blive  meddelt  i  et  Tillæg. 


MØLLERNE. 

Det  kjøben havnske  Møllerlavs  Segl  fra  1751  (Nr.  156)  viser 
tilvenstre  de  tre  Taarne  fra  Kjøbenhavns  Vaaben  og  tilhøjre  en 
Vindmølle.  Det  er  let  at  forstaa.  Men  forneden  ses  desuden  en 
Vinkel  og  en  Passer,  hvis  Betydning  her  falder  vanskelig.  En 
Vægt  og  et  Maalekar  havde  snarere  været  paa  deres  Plads  her, 
ti  efter  Lavets  Artikler  af  1684  skulde  der  ved  hver  Mølle  være 
»en  Stangvægt,  som  alt  Korn  og  Mel  til  og  fra  Møllen  skal 
vejes  med«,  og  et  Toldkar  »saaledes  indrettet,  at  det  kan  stry¬ 
ges,  saa  aldeles  ingen  Top  eller  Noget  over  Bredden  maa  tages«. 
Artiklerne  synes  at  have  kjendt  det  alt  andet  end  gode  Skuds- 
maal,  Møllerne  nød  i  det  almindelige  Omdomme  for  den  tidt 
ublu  Maade,  paa  hvilken  de  tog  Betaling  hos  Møllegjæsterne. 


157.  Kjøbenhavn. 


NAALEMAGERNE. 

N adler -Amts  Siegel  in  Copenhagen  iyjj  staar  der  at  læse  i  Seg¬ 
let  Nr.  157,  og  det  fortæller  Alt,  hvad  der  her  er  at  fortælle. 
Kjøbenhavns  Naalemagere  fik  Lavsartikler  den  3.  Februar  1755, 
og  de  forfærdigede  ikke  alene  forskjellige  Naale,  men  ogsaa 
Fiskekroge,  Hægter  og  Maller,  saaledes  som  det  kan  ses  af  Seg¬ 
lets  Skjold,  der  holdes  af  to  Løver  og  foroven  bærer  en  Krone. 
Løverne  og  Kronen  er  lutter  Dekoration. 

PARYKMAGERNE. 


Parykker  kjendes  her  i  Landet  allerede  paa  Kristian  IV’s 
Tid,  og  1710  vare  de  saa  almindelige,  at  de  bleve  benyttede 
som  Skatteobjekt,  ja  den  skrydende  Reklames  Nestor  her  i 
Landet  Kilian  Drubin,  der  dukker  op  som  Parykmager  i 
Kjøbenhavn  1732,  skal  en  Tid  have  holdt  endog  16  Svende. 
Parykmageriet  var  altsaa  en  forholdsvis  tidlig  kjendt  og 
stærkt  fremtrædende  Haandtering  her  i  Landet,  men,  under¬ 
ligt  nok,  først  1742  dannedes  der  et  kjøbenhavnsk  Paryk- 
magerlav.  Det  er  dettes  Segl,  der  ses  i  Nr.  158.  Efter  Lavs¬ 
artiklerne  bestod  Mesterstykket  i  »en  Carrée-Peruque  og  en 
Natureli  eller  saa  kaldet  spansk  Peruque  af  rene  Menneske- 
haar  efter  de  i  Brug  værende  Facons«.  Endnu  flere  Navne 
paa  Tidens  Parykker  nævnes  i  Drubins  mange  Avertisse¬ 
menter. 

POSSEMENTMAGERNE. 

El  vad  Possementmagerne  lavede,  kan  man  se  i  de  Lavsartikler,  de  fik  1683.  I  dem  for¬ 
bydes  det  af  Hensyn  til  Lavet  fremtidig  i  Danmark  at  indføre  Skruesnore,  Taftesbaand,  Sølv¬ 
eller  Guldgaloner,  Liberisnore  og  Frynser  eller  Lidser,  og  Mesterstykket  bestod  i  »en  passe¬ 
lig  Prøve  af  hoel  (!)  Arbejde  med  Florette  i  Atlask«.  Man  kunde  herefter  antage,  at  det  ovfr. 


159.  Kjøbenhavn. 


som  Nr.  136  meddelte  Knapmagersegl  vilde  have  passet  fortræffeligt  for  Possementmagerne, 
men  disses  Segl  er  dog  et  helt  andet.  I  Nr.  159  og  160  ses  forskjellige  fra  en  Baldakin  ud- 
gaaende  Snore,  der  forneden  samles  i  en  Skytte,  og  foran  hvilke  der  er  lagt  et  Tandhjul. 
Det  er  altsaa,  som  det  synes,  et  af  dem  benyttet,  simpelt  Maskineri  og  ikke  deres  Produkt, 
som  Seglet  viser.  De  to  Figurer,  der  med  den  ene  Haand  drive  Hjulet  og  med  den  anden 
støtte  Baldakinen,  synes  at  være  det  danske  Vaabens  Vildmænd  med  Kranse  paa  Hovedet 
og  Kranse  om  Lænderne.  I  Nr.  159  staar  A årstallet  1663,  men  det  er  usikkert,  om  der  ikke  i 
det  originale  Segl  bor  læses  1665.  Der  gives  endnu  et  tredie,  lidt  storre  Segl,  der  i  alt  Væsent¬ 
lig  stemmer  overens  med  de  her  afbildede.  —  I  Lavsartiklerne  hedder  det  yderligere,  at  alle 
danske  Possementmagerarbejder  skulle  af  Oldermanden  »med  et  sært  Stempel«  mærkes; 
denne  Bestemmelse  gjentages  1753  °g  l7%7>  °g  '  det  sidstnævnte  Aar  tillades  det  Lavet 
»at  bruge  det  kongelige  Chiffre  i  dets  Stempel«.  Det  et  det  herefter  benyttede  Stempel,  som 
ses  i  Nr.  1 6 1 . 


POTTEMAGERNE. 

Pottemageriet  er  en  fra  de  ældste  Tider  her  i  Landet  kjendt  Industri,  der  mærkelig  nok 
kun  et  eneste  Sted  er  bleven  ordnet  i  et  Lav,  nemlig  i  Odense,  og  det  skete  i  1742.  Odense 


162.  Odense.  163.  Odense. 

havde  den  Gang  sex  Pottemagere,  og  det  var  dem,  der  ansøgte  om  Lavet,  »til  vores  desto 
bedre  Opkomst«.  Hvorvidt  det  har  hjulpet  dem,  forlyder  der  imidlertid  Intet  om.  Men  sik- 

kert  er  det,  at  de  Potter,  de  den  Gang  lavede,  ikke  kunde  kaldes  uanselige  eller  skrøbelige 
Kar.  Efter  Lavsartiklerne  bestod  Mesterstykket  i  »en  stor  Potte  1  Alen  hoj,  3  Kvarter 
bred  og  4  Tommer  tyk  i  Bunden,  en  Krukke  1  Alen  hoj  og  4  Tommer  i  Bunden  og  et 
stort  Fad  1  Alen  bredt  og  4  Tommer  tykt  i  Bunden«.  I  begge  Seglene  Nr.  162  og  163  ses 
en  Drejeskive  og  over  eller  under  den  Odenses  Lilje. 

REBSLAGERNE. 

Seglet  med  den  troskyl¬ 
dige  Omskrift  Ded  er  Reb- 
sc  h  lagerens  Lavgs  Signet  i 
Kiøbenliafn  er  fra  1639  og 
altsaa  næsten  50  Aar  ældre 
end  Lavsartiklerne  fra  1682, 
der  lægge  stærk  Vægt  paa 
Tovværkets  paalidelige  Til¬ 
virkning.  Det  er,  hedder  det, 

Enhver  og  i  Synderlighed  de 
Sejlende  hojlig  angelegen,  at 
Takkel  og  Tov  bliver  spun¬ 
det  og  lagt  uden  Bedrag.  »Intet  til  Søfarten  brugeligt  Gods«  maa  spindes  i  Regnvejr  eller 
Rimfrost  ved  Vintertid;  det  maa  heller  ikke  spindes  paa  rysk  Maner  med  at  vinde  Garnet 
igjennem  Vand  og  Skarn,  men  »paa  Ruller  efter  gammel  Sædvane«.  Disse  »Ruller«  kjendes 
ikke  nu,  men  de  i  Seglene  Nr.  164 — 66  afbildede  Redskaber  ere  saa  kaldte  »Kroge«,  i 
hvilke  de  Garn,  der  skulle  »slaas«  til  særlig  tykt  Tovværk,  anbringes,  medens  de  stadig 
drejes  rundt  ved  de  paa  dem  anbragte  Haandsving,  der  ogsaa  ses  i  Seglene.  I  den  paagjæl- 
dende  Bom  sidder  der  mindst  tre  »Kroge«  ved  Siden  af  hinanden,  og  de  drejes  rundt  af 
hver  sin  Mand,  der  alle  maa  dreje  ensartet,  i  samme  Retning  og  i  samme  Takt.  Det  kjøben- 
havnske  Segl  fra  1639  er  det  ældste,  derefter  kommer  Husum-Seglet  Nr.  164  fra  1649  °S 
tilsidst  Seglet  fra  Tønder  (Nr.  166),  der  bærer  Aarstallet  1727. 

I  Seglet  Nr.  165  fra  1639  er  der,  ligesom  forøvrigt  i  de  kjøbenhavnske  Maleres  Segl  fra 
1622  (Nr.  143),  noget  af  den  gode  Gravørkunst,  som  er  omtalt  ovfr.  S.  126  overfor  de  kjø¬ 
benhavnske  Kobbersmedes  Segl  (Nr.  138)  fra  1638. 


165.  Kjøbenhavn. 

MAPPE  TIL  EN  ADRESSE. 

I  Anledning  af  Prins  Carls  og  Prinsesse  Ingeborgs  Bryllup  er  der  udgaaet  et  kjont  lille 
Arbejde  fra  Hof-Juveler  A.  Michelseris  Værksted,  nemlig  Mappen  til  en  Adresse  Fra 
Danske  i  Sverig  og  Norge.  Paa  en  Bund  af  rødt  Marokin  ses  en  Sølvramme  med  et  Væld  af 


Fig.  io 6.  Mappe  til  en  Adresse  (Hans  Tegner,  A.  Michelsen). 


Roset,  hvorimellem  nogle  dekorative  Skjolde  med  det  hoje  Pars  Navnetræk  (foroven),  Bryl¬ 
lupsdatoen  (tilvenstre  og  hojre)  samt  det  svensk-norske  Vaaben  og  det  danske  Vaaben  (for¬ 
neden).  Mappen  er  tegnet  af  Professor  Hans  Tegner.  Selve  Adressen  er  ikke  udført  her.  Den 

kom  først  i  Mappen  i  Stokholm.  -  Bogbinderarbejdet  skyldes  D.  L.  Cléments  Efterfølger 
(hum.  Petersen).  • 

1  il  det  ovfr.  S.  99  nævnte  kommunale  Fællesudvalg 
til  kunstneriske  Formaals  Fremme  valgte  Kjøbenhavns 
borgerrepræsentation  i  sit  Møde  den  6.  September 
Dhrr.  Apoteker  Alfr.  Bcnzon,  Arkitekt  V.  Ingemann  og 
Boghandler  G.  Philipsen ;  Magistraten  havde  for  sit  Ved¬ 
kommende  forud  valgt  Dhrr.  Konferensraad,  Borge¬ 
mester  H.  N.  Hansen  og  Raadmand,  Grosserer  P.  B. 
Kjær. 


Den  af  Direktør  Carl  Jacobsen  Bven  Kjøbenhavn 
ifjor  skjænkede  Bronceafstøbning  af  Michel  Angelos 
David  (s.  forr.  Aarg.  S.  30—31)  blev  i  den  sidste  Del 
al  Avgust  opstillet  ved  Helligaandskirken  indenfor  Git¬ 
teret  udimod  Amagertorv.  Her  kunde  den  kraftige, 
gigantiske  Figur  umuligt  blive,  og  Pressen  beskæf¬ 
tigede  sig  levende  med,  hvor  den  da  skulde  anbringes. 
Den  er  nu  bleven  opstillet  i  det  lille  Anlæg  mellem 

Lavendelstræde  og  det  nye  Raadhus,  og  her  synes  den 
at  kunne  faa  en  blivende  Plads. 

Det  Foredrag,  som  Museumsdirektør,  Dr.  Sophus 
Mi'iller  holdt  ved  Museumsmødet  den  16.  Maj  (s.  ovfr. 
S.  100),  foreligger  nu  trykt  i  Tilskuerens  September- 
Hefte  under  Titlen  Museum  og  Interiør.  Det  er  en  For¬ 
nøjelse  at  læse  det  godt  formede  interessante  Foredrag 
og  at  beskjæftige  sig  med  de  Tanker,  det  vækker.  Det 
er  et  energisk  Forsøg  paa  at  slaa  et  Begreb  fast,  for  hvad 
der  skal  forstaas  ved  »det  arkæologisk-historisk-etno- 
grafiske  Museum«,  et  Begreb,  der  skulde  kunne  staa 
uanfægtet  gjennem  Tiderne,  et  Begreb,  der  afviser  In¬ 
teriøret  ligesom  de  saa  kaldte  Friluftsmuseer  som  be¬ 
rettigede  Dele  at  det  korrekte  Museum.  Livet  er  imid¬ 
lertid  ikke  altid  korrekt,  og  Livets  Udvikling  følger 
ikke  altid  selv  de  skarpsindigste  Definitioner.  Allerede 
paa  Museumsmødet  stod  Dr.  Midlers  Foredrag  ikke 
uimodsagt.  Naar  det  ovenfor  er  sagt,  at  Foredragets 
Museumsbegreb  afviser  Interiøret,  skal  det  dog  endnu 
nævnes,  at  Dr.  Muller  ønsker  Kunstens  Medvirkning 
til  en  passende  Dekoration  af  det  arkæologisk-liistorisk- 
etnografiiske  Museums  Sale,  og  at  i  alt  Fald  Interiør- 
dele  derved  som  en  Art  Ramme  kunne  faa  Plads  i  det. 

Tidsskriftet  har  tidligere  med  Sympati  nævnt  »Fri¬ 
luftsmuseerne«  i  Kristiania  paa  Bvgdøen,  i  Stockholm 
paa  Skansen  og  i  Lund  ved  det  kulturhistoriske  Mu¬ 
seum.  Det  noterer  derfor  gjærne,  at  der  nu  til  denne 
Række  kan  fojes  et  Friluftsmuseum  i  Kongens  Have  i 
Kjøbenhavn  (jfr.  ovfr.  S.  ioo).  I  en  lille  Piece  Vejviser 
i  Bygningsmuseet  i  Kongens  Have  gjor  Museets  Stifter 
Direktør  Bernh.  Olsen  Rede  for  det,  og  det  er  interes¬ 
sant  at  følge  ham  i  hans  kyndige  Beskrivelse  af  en  Stue 
fra  Halland  og  et  Loltshus  (eller  Sædbod)  fra  Smaa- 
land.  Men  nok  saa  interessant  er  det  i  Forfatterens 
Forord  at  se  hans  Tanker  om  en  ny  Bygning  for  det 
danske  Nationalmuseum.  Han  slutter  sig  til  Kammer¬ 
herre  Worsaaes  Plan  om  at  benytte  Exercerpladsen 
mellem  Gothersgade  og  Rosenborg  Slot,  men  han 
ønsker  ikke  Bygningen  lagt  med  Front  mod  Gothers¬ 
gade.  »Ved  at  fordele  Museerne  i  to  Bygninger  og  an¬ 
bringe  dem  paa  hver  sin  Side  af  Exercerpladsen,  saa- 
ledes  som  de  to  Bygninger,  der  danne  Forgaarden  til 
Frederiksborg,  ligge,  og  ved  at  opføre  dem  i  en  med 
Rosenborgs  Arkitektur  harmonerende  Stil,  vilde  man 
tilvejebringe  et  symmetrisk  Bygningskomplex,  domine¬ 
ret  af  det  hojere  liggende  Slot  som  Hovedbygning,  en 
Ordning  i  Renæssancens  Aand,  der  vilde  samle  alle 
Hovedstadens  historiske  Museer  i  en  arkitektonisk  Hel¬ 
hed.  Paa  den  resterende  Del  af  Terrænet  mod  Kon¬ 
gens  Have  og  i  dennes  tilstødende  Udkant  vilde  der 
blive  Plads  til  et  Bygningsmuseum  for  Nationalmuseets 
Afdeling  II  og  for  Folkemuseet«.  Det  er  en  i  hoj  Grad 
tiltalende  Plan. 

Sondag  den  5.  September  aabnede  Del  danske  Kunst¬ 
industrimuseum  en  Udstilling  af  vævede  og  broderede 
Stofler.  Professor  Krohn  havde  dannet  den  af  en 


Række  Gjenstande,  som  Museet  efterhaanden  har  er¬ 
hvervet,  orientalske,  koptiske,  byzantinske  og  italienske 
Stoffer,  Broderier  fra  Bulgarien,  Forklæder  fra  Vier¬ 
landene,  fra  den  nyeste  Tid  engelske  Stoffer  efter 
Tegninger  af  William  Morris  og  Walter  Crane  o.  s.  v. 
I  en  særlig  Montre  fandtes  en  Række  Mesterstykker 
udførte  af  kjøbenhavnske  Possementmagere.  Udstil¬ 
lingen,  der  sluttedes  den  3.  Oktober,  var  godt  besøgt. 

I  ottende  Hefte  af  Ord  och  Bild  har  Carl  G.  Laurin 
skrevet  en  Artikel  om  Udstillingen  i  Stockholm,  »Mo¬ 
dern  Konstindustri  på  utstållningen«,  der  her  skal  bero- 
res,  forsaavidt  den  omtaler  dansk  Kunstindustri.  Storst 
Ros  tildeler  Forfatteren  den  af  Foreningen  for  Bog- 
haandvcerk  arrangerede  Udstilling.  Han  siger  i  Om¬ 
talen  af  den:  »Att  Danmark  år  ett  kulturland  i  ordets 
basta  mening,  har  man  lange  vetat,  och  en  sådan  ut- 
stållning  som  den  hårvarande  borde  formå  svenskarne 
till  et  noggrant  studium  af  danskarnes  konstindustri«. 
Der  tildeles  derefter  Hermann  A.  Kaklers  »morckroda, 
metallglånsande«  Fajancer  med  deres  »dystra,  pasione- 
rade  glod«  »et  hedersrum«;  den  kongelige  PorcelLcns- 
fabrik  samt  Bing  &  Grondahls  Fabrik  faa  Lovord  for 
deres  »underglasyrmålning«,  og  særlig  omtales  en  af 
den  sidstnævnte  udstillet  Porcellænsbuste.  Af  de  dan¬ 
ske  Terrakottaarbejder  roses  særlig  L.  P.  Jørgensens ,  og 
endelig  hedder  det,  at  blandt  de  danske  Guldsmede¬ 
arbejder  staa  Hof-Juveler  A.  Michelsens  hojest.  At  dan¬ 
ske  Billeder  bringer  Artiklen  hele  Kåhlers  Udstilling, 
en  Vase  ( V .  Fischer)  fra  den  kgl.  Porcellænsfabrik,  et 
Fad  (F.  A.  Hallin)  og  en  Buste  ( L .  Brandstrup)  fra  Bing 
&  Grondahls  Porcellænsfabrik  samt  to  Bogbind  fra  hen¬ 
holdsvis  J.  L.  FlygefTh.  Bindesbøll )  og  Anker  Kysler  {G. 
Heilmann).  —  En  anden  Artikel  i  det  samme  Hefte  er 
af  E.  G.  Fokker  og  hedder  »Uttstållningsinteriorer«. 
Det  udtales  i  den,  at  den  danske  Afdeling  i  dekorativ 
Anordning  stod  over  den  svenske,  men  Prisen  i  saa 
Henseende  tildeles  dog  den  norske  Afdeling.  —  Tids¬ 
skrift  for  Kunstindustri  vil  i  et  senere  Hefte  bringe 
selvstændige  Artikler  om  Udstillingen. 

Der  er  udkommet  et  smukt  Skrift  med  den  lange 
Titel  Fortegnelse  over  de  i  det  kongelige  kjøbenhavnske 
Skydeselskab  og  danske  Broderskab  bevarede  Medlems- 
Skiver  1752—1896.  Det  er  bekostet  af  Grosserer  J.  Mo- 
resco  og  udgivet  af  Carl  Reitzel,  Forordet  slutter  med 
at  sige,  at  det  forhaabenlig  vil  bidrage  til,  at  man  i 
Fremtiden  vil  værne  bedre  om  Medlemmernes  Skiver, 
end  Fortiden  har  gjort.  Dette  vil  sikkert  ske.  Men 
Bogen  har  storre  Betydning  end  som  saa.  Skiverne 
have,  som  Forordet  ogsaa  siger,  personalhistorisk,  kul¬ 
turhistorisk  og  topografisk  Værdi,  og  det  er  da  ogsaa 
afdøde  Museumsdirektør  Henry  Petersen,  der  har  be- 
sorget  Beskrivelsen  af  de  1273  Skiver,  af  hvilke  61  ere 
meddelte  i  Fototypi.  Kunstnerisk  set  er  her  saa  godt 
som  Intet  at  hente,  kun  14  af  de  mange  Skiver  ere 
signerede,  og  af  de  14  ere  kun  3  fototyperede.  Vægten 
ligger  paa  det  kulturhistoriske,  men  just  derfor  kunde 
Et  og  Andet  være  ønsket  anderledes.  Det  kulturhisto- 

riske  var  sikkert  kommet  mere  frem,  om  den  beskri¬ 
vende  Fortegnelse  ikke  havde  været  ordnet  alfabetisk 
men  kronologisk.  Det  alfabetiske,  der  ikke  kan  und¬ 
væres,  kunde  have  været  besorget  ved  et  tilfojet  Re¬ 
gister.  Af  Interesse  vilde  det  ogsaa  have  været,  om 
Fuglekongerne  et  Sted  havde  været  samlede  i  en  sær¬ 
lig  Liste.  Nogle  af  de  meddelte  Aarstal  stemme  ikke 
med  Dansk  biografisk  Lexikon. 

Del  nordiske  Forlag  har  for  nylig  begyndt  et  nyt 
Foretagende,  det  af  Cand.  mag.  Julius  Schiøtl  redige¬ 
rede  Ugeskrift  Frem,  der  her  skal  nævnes,  da  det  viser, 
hvorledes  god  Bogudstyrelse  trænger  stærkere  og 
stærkere  igjennem ;  Tidsskriftet  er  bestemt  for  vort 
Folks  bredeste  Lag.  Papiret  er  godt,  Typerne  tydelige, 
de  mange  Billeder  klare,  og  saa  forsynes  endda  de  for- 
skjellige  Afdelinger  med  særlige  til  dem  tegnede  Friser, 
og  Omslaget  er  en  karakteristisk  Komposition  af  Knud 
Larsen. 

I  La  Chronique  des  Arts  for  io.  Juli  findes  en  Arti¬ 
kel  al  Julien  Leclercq  om  Ny  Carlsbergs  Glyptotek. 
Fort.  omtaler  heri,  hvor  sjældent  det  er,  at  en  Privat 
kjøber  Billedhuggerarbejder,  men,  udbryder  han,  »Hr. 
Jacobsen  har  i  femten  Aar  gjort  flere  Erhvervelser  end 
et  hvilketsomhelst  Museum  i  tredive«.  Lian  roser  ikke 
blot  Ny  Carlsberg  Glyptoteket,  men  han  beundrer  og¬ 
saa  Hr.  Jacobsens  nye  Samlinger  af  Oldsager  fra  Ægyp¬ 
ten  etc.  i  det  gamle  Glyptotek.  »Alle  Dynastier,  alle 
ridsrum  cre  repræsenterede  hos  ham«,  Gravmælerne 
ha  I  almyra,  de  etruriske  Gjenstande  og  de  romerske 
Buster  blive  ogsaa  nævnte  som  fortrinlige.  -  I  Maj- 
Heftet  af  The  Arl  Journal  findes  ligeledes  en,  med  Bil¬ 
ledet  forsynet  Artikel  om  det  gamle  Glyptotek,  forfat¬ 
tet  al  Ove  Try  de. 

Den  for  nylig  udkomne  Aarsberetning  1896  for 
Kunstindustrimuseet  i  Hamborg  er  et  helt  lille,  interes¬ 
sant  Værk  fra  Direktørens,  Professor  Dr.  Justus  Brinck- 
m anus  Haand.  Han  beskriver  her  bl.  A.  fyldigt  og 
fængslende  de  Kister,  Museet  er  blevet  beriget  med  i 
det  svundne  Aar,  og  faar  herved  Lejlighed  til  at  paavise 
en  fortrinlig  slesvigsk  eller  holstensk ,  endnu  navnløs 
Billedskærer  fra  Slutningen  af  det  16de  Aarhundrede, 
»Mesteren  med  den  flojtespillende  Hare«.  En  af  de 
Kister,  der  tillægges  denne,  ejes  af  Murmester  J.  V. 
Frohne  her  i  Kjøbenhavn.  1  det  Hele  er  det  af  Inter¬ 
esse  at  se,  hvor  ofte  danske  Navne  og  danske  Forhold 
omtales  i  Aarsberetningen.  Efter  at  Dr.  Brinckmann 
med  fin  Forstaaelse  har  skildret  den  i  1894  afdøde 
franske  Keramiker  Jean  Carriés  (s.  Tidsskr.f.  Kunstind. 
1895,  S.  92  Hg.)  og  nævnt  Frankrigs  andre  nyere  Kunst¬ 
nere  i  samme  Retning,  fortsætter  han :  »To  danske 
Keramikere  staa  disse  Franskmænd  nær«  og  gaar  nu 
over  til  at  omtale  Hermann  A.  Kakler  i  Næstved  og 
N.  Hansen-Jacobsen  1  Paris.  Et  helt  lille  Kapitel  helliger 
han  dernæst  Bing  dr  Grondahls  Por cellansf abrik..  Han 
gjor  udførlig  Rede  for  Fabrikens  Oprindelse  og  hele 
Udvikling,  og  Udgangspunktet  er  to  Vaser,  som  Direk¬ 


tør  Harald  Bing  har  skjænket  Museet,  »og  som  vise  det 
hoje  kunstneriske  Standpunkt,  til  hvilket  Fabriken  har 
svunget  sig  op  i  Kappestrid  med  den  under  Philip 
Schous  Direktion  og  Arnold  Kroghs  kunstneriske  Le¬ 
delse  saa  berømmeligt  opblomstrede  kgl.  Porcellæns- 
fabrik  i  Kjøbenhavn«.  Den  ene  af  de  nævnte  Vaser  er 
afbildet  i  Aarsberetningen,  der  som  sædvanlig  er  for¬ 
synet  med  en  Række  dygtige  Billeder  efter  Willi.  Wei- 
mars  fortrinlige  Tegninger. 

»Husflidsforeningen  for  Bergens  By  og  Stift«  har 
udgivet  et  Foredrag,  som  Direktøren  for  Kunstindustri¬ 
museet  i  den  nævnte  By  Johan  Bøgh  har  holdt  for  For¬ 
eningens  Medlemmer.  Foredragets  Titel  er  »Om  Hus¬ 
flid,  dens  Art  og  Betydning«.  Direktør  Bøgh  lægger 
stor  Vægt  paa  Husfliden.  Han  viser,  hvorledes  de 
gamle  Tiders  Husflid  førte  og  maatte  føre  til  Folke¬ 
kunst,  hvorledes  den  norske  Husflid  og  norske  Folke¬ 
kunst  var  i  Udvikling  lige  op  til  vort  Aat hundrede, 
men  nu  er  saa  godt  som  forsvunden  med  hele  sin  hojt 
udviklede  Form-  og  Farvesans.  Det  er  Masseproduk¬ 
tionens  Skyld.  Men  denne  Produktion  bragte  ikke, 
som  mange  ventede,  Lykke  og  Velvære,  »og  den  skuf¬ 
fede  Menneskehed  henvender  atter  sin  Opmærksom¬ 
hed  paa  det  personlige  Haandarbejde«.  Derfor  kan  der 
nu  være  Haab  om  en  nv  Udvikling  af  den  svundne 
Husflid,  hvad  der  ønskes  saa  meget  mere,  som  Hus¬ 
fliden  sidder  inde  med  store  moralske  Værdier.  Forf. 
fører  en  speciel  lille  Krig  mod  »de  afskyelige  oliede 
I  rævægge  uden  Liv  og  Farve«  som  særlig  norsk  Stil. 
»Er  det  noget,  det  netop  ikke  er,  saa  er  det  norsk«,  og 
der  henvises  i  saa  Henseende  til  de  gamle  Stavkirker 
med  deres  kraftige  Ornamentik  og  til  de  gamle  Bonde¬ 
stuer  med  deres  Rosemaling. 

Den  kulturhistoriske  Forening  i  Lund  har  udsendt  sin 
Aarsberetning  for  Aaret  i896/07.  Det  ses  af  den,  at  For¬ 
eningen  væsentlig  har  samme  Medlemsantal  som  Aaret 
for  (845  mod  831),  at  Aarets  Indtægter  have  været 
14,618  Kr.,  og  at  det  kulturhistoriske  Museum  er  ble¬ 
ven  forøget  med  225  Numre.  Hvad  der  særlig  har  be- 
skjæftiget  Bestyrelsen ,  er  Omorganiseringen  af  dens 
Kunstflidslotteri ,  som  det  har  faaet  ny  Koncession 
paa,  samt  Deltagelsen  i  Udstillingerne  i  Malmo  og 
Stockholm.  Mellem  de  mange  Udstillere,  der  vare 
misfornøjede  med  Bedømmelsen  ved  den  førstnævnte 
Udstilling,  traadte  Foreningen  stærkt  i  Forgrunden  (s. 
ovfr.  S.  102),  og  det  antydes  i  Aarsberetningen,  at 
denne  dens  Optræden  havde  til  Følge,  at  den  slet  ikke 
kom  til  deltage  i  Udstillingen  i  Stockholm.  Det  var 
blevet  den  overdraget  at  forestaa  hele  den  skaanske 
Husflids  Deltagelse  dér,  hvad  den  ogsaa  arbejdede  paa 
med  stor  Kraft,  da  Forhandlingerne  herom  pludselig 
afbrødes  paa  en  saadan  Maade,  at  Foreningen  troede 
det  mest  stemmende  med  sin  Værdighed  ikke  at  gjore 
sin  Ret  gjældende,  men  under  Protest  træde  tilbage. 
Hvad  den  havde  samlet,  blev  det  væsentlige  Grundlag 
ior  den  Sydsvenska  Konstslojdutstdllning,  som  Forenin¬ 
gen  foranstaltede  1  Lund  fra  den  11. — 26.  September. 

Universitetet  i  Wien  liar  udnævnt  Kong  Oskar  af 
Sverige  og  Norge  til  Æresdoktor.  Det  Diplom,  der  i 
den  Anledning  er  blevet  udfærdiget,  har  været  udstil¬ 
let  i  Wien.  Det  er  i  arabisk  Stil  efter  Tegning  af  Pro¬ 
fessor  Hans  Macht  med  Bistand  af  en  Række  dygtige 
Fagmænd.  Pergamentbrevet  med  malede  Ornamen¬ 
ter  og  Indskrifter  ligger  i  en  Kapsel  af  udskaaret,  pres¬ 
set  og  forgyldt  Læder. 

Det  østerrigske  Museum  for  Kunst  og  Industri  i 
Wien  har  faaet  en  ny  Direktør;  Hofraad  Arthur  v. 
Scala  tiltraadte  Stillingen  som  saadan  den  3.  Avgust. 
Efter  Jacob  Falkes  Tilbagetræden  i  1895  har  Museet 
været  ledet  af  Hofraad  Bruno  Bueher,  der  for  kort  siden 
søgte  sin  Afsked.  Den  nye  Direktør  har  strax  med 
Iver  kastet  sig  over  at  skaffe  Museet  ét  nyt,  fyldigt 
Tidsskrift,  der  vil  udgaa  under  Titlen  »Kunst  und 
Kunsthåndværk«. 

Ved  den  10de  arkæologiske  Kongres  i  Riga  Lindt 
der  en  Udstilling  Sted  af  Fortidsminder  fra  de  russiske 
Østersøprovinser.  I  den  var  der  bl.  A.  en  Afdeling  for 
Guldsmedearbejder  bestaaende  af  ikke  mindre  end  1 1 5 
Numre.  Det  var  væsentlig  Pragtstykker  fra  Kirkerne 
og  de  store  Foreninger  og  Lav  i  Riga  og  Reval,  fra  de 
fra  Danmark  stammende  St.  Knudsgilder  i  den  sidste 
By,  men  navnlig  fra  Sorthovedernes  Selskab  i  Riga. 
Det  blev  i  det  14de  Aarhundrede  oprettet  af  de  der 
paa  Stedet  fremmede,  ugifte  Kjøbmænd  og  viedes  til 
St.  Mauritius,  hvis  Negerhoved  det  endnu  fører  i  sit 
Vaaben.  Det  viste  sig  ved  denne  Lejlighed,  at  de  Riga- 
Guldsmedes  Arbejder  ikke  stod  tilbage  for  Arbejderne 
fra  Augsburg,  Nurnberg  og  Ltibeck,  men  Guldsmede¬ 
lavet  dér  skriver  sig  ogsaa  fra  det  13de  Aarhundrede, 
dets  ældste  Skraa  er  af  25.  Januar  1360.  Sortehoveder¬ 
nes  ældste  Stykke  er  en  Sølvstatuette  af  St.  Georg,  gjort 
i  Lubek  1507.  Den  og  flere  andre  af  Selskabets  Pragt¬ 
stykker  er  afbildet  i  Kunstgewerbeblatt. 

Det  nyeste  paa  Glasindustriens  Omraade  ere  de  af 
den  kyndige  Raderer  i  Berlin  Professor  Karl  Koepping 
opfundne  og  under  hans  Ledelse  fremstillede  Zirglas, 
der  indtage  Beskueren  saavel  ved  deres  fine,  slanke 
Blomsterformer  som  ved  deres  skjonne  Farver.  De 
blæses  af  Glasror,  der  paa  en  saadan  Maade  ere  præ¬ 
parerede  med  Kemikalier,  navnlig  Metaloxyder,  at  Far¬ 
verne  først  udvikle  sig  i  Ilden.  De  komme  tilsyne  som 
Pletter,  som  Aarer,  som  Skyer  i  skjon  Harmoni;  hvad 
der  fremstilles  kappes  i  Spil  med  de  gamle  japanske 
Lervareglasurer.  Glassene  forfærdiges  i  den  storher¬ 
tugelig  sachsiske  Glasinstrumentmager-Skole  i  llme- 
nau  efter  Professor  Koeppings  Tegninger.  Det  danske 
Kunstindustrimuseum  ejer  en  smuk  lille  Samling  at 
disse  indtagende  Glas. 

Paa  Julius  Hoffmanns  Forlag  i  Stuttgart  er  begyndt 
at  udkomme  et  Billedværk  kaldet  Der  moderne  Stil. 
Det  skal  i  femten  Hefter,  hvert  paa  otte  Blade,  vise  en 
Række  af  de  mest  fremtrædende  kunstindustrielle  Ar¬ 


bejder,  der  ere  fremkomne  i  de  sidste  Aar.  Det  vil 
»bryde  en  Lanse  for  den  moderne  Retning«.  I  det 
første  Hefte  ses  et  Damaskmønster  og  et  Tapetmøn¬ 
ster  af  Walter  Crane,  Møbler  af  P.  H.  G.  Bonvalel, 
Georges  de  Feure  og  A.  Saudier,  Bind  af  Cobden  San- 
derson,  Tinbægere  af  J.  P.  Brateau  o.  s.  v.  og  sammen 
hermed  ogsaa  to  keramiske  Arbejder  fra  H.  Kiihler  i 
Næstved. 

L’art  nouveau  er  Titlen  paa  et  Foredrag,  som  Engene 
Grasset  har  holdt  i  l’Union  centrale  des  arts  décora- 
tifs,  og  som  nu,  ledsaget  af  en  Række  Tegninger  af 
Grasset,  er  blevet  offentliggjort  i  Maj-  og  Juni-Heftet 
af  Revue  des  arts  décoratifs.  Han  bemærker  heri,  at 
hvad  der  foraoå  30  Aar  siden  var  en  Umulighed,  nemlig 
en  Række  engelske  Butiker  ved  Boulevarderne,  findes  nu, 
og  at  det  Eneste,  der  er  at  gjore,  for  at  trænge  dem  til¬ 
bage,  er  energisk  at  slaa  ind  paa  nye  Veje.  Den  franske 
Industri  maa  »skifte  Modeller«.  Den  hænger  for  stærkt 
ved  det  Gamle.  Den  kjender  de  gamle  Stilarter,  men 
naar  den  møder  Noget,  der  ligger  udenfor  dem,  maa 
det  være  ægyptisk,  assvrisk,  japansk  eller  lign.  Det 
henføres  til  en  Kategori.  Den  staar  endnu  for  fremmed 
overfor  alt  Nyt,  Frisk,  Personligt.  Man  bor  give  den 
tekniske  Undervisning  en  ny  og  bedre  Retning.  Den 
maa  være  mere  fagkyndig  end  nu  og  saa  omfatte 
Geometri,  Arkitektur,  Anatomi  samt  Begyndelses¬ 
grundene  til  Botaniken  og  den  deskriptive  Zoologi. 
Naturen  skal  studeres,  og  Stilen  skal  findes  ved  per¬ 
sonligt  Arbejde  i  de  forskjellige  Stoffer.  Det  gjælder 
om  at  udrydde  den  arkæologiske  Phylloxera,  der  for 
Tiden  hærger  Kunstindustriens  Mark. 

Efter  Opfordring  af  Redaktionen  af  Gazette  des  beaux- 
arts  har  Emile  Galle  i  det  nævnte  Tidsskrifts  Septem¬ 
ber-Hefte  skrevet  en  Artikel  om  Kuns tgjenstandene, 
d.  v.  s.  de  kunstindustrielle  Arbejder  paa  Salonerne  i 
Paris  iaar.  Her  skal  Opmærksomheden  imidlertid  væ¬ 
sentlig  henledes  paa  hans  Indledning.  Han  drager  i 
den  tilfelts  imod  Udtrykket  Kunst gjenstand  (objet 
dart),  imod  at  der  er  forskjellige  Udtryk  for  Kunstens 
Frembringelser,  imod  at  Lovgivningen  beskytter  dem 
forskjelligt,  imod  at  kun  Kunst værker  (oeuvres  d’art) 
fik  Plads  i  Kunstafdelingen  paa  Udstillingen  i  Bryssel 
iaar,  og  imod  at  Udstillingen  i  Paris  1900  vil  gjore  den 
samme  eller  en  lignende  Sondring,  som  der  blev  gjort 
i  Bryssel.  Hans  Sprog  er  ivrigt,  lidenskabeligt :  Der  er 
ingen  Kasteforskjel  mellem  Kunstens  Udøvere,  der  er 
ingen  menig  eller  lav  Kunst,  der  er  ingen  bunden 
Kunst  og  ingen  fri  Kunst.  Der  gives  kun  een  Kunst, 
Kunsten,  der  er  præget  af  Geni  og  Menneskekjærlig- 
hed,  og  saa  er  det  forøvrigt  ligegyldigt,  om  dens  Frem¬ 
bringelser  henregnes  til  Billedhuggerkunst,  Arkitektur, 
Malerkunst,  Guldsmedekunst,  Keramik,  Snedkerkunst 
eller  hvad,  ligegyldigt  om  Stoffet  er  Sten,  Glas,  Ler 
eller  Træ. 

1891  aabnede  Salonen  paa  Champ-de-Mars  sin 
Kunstudstilling  for  Kunstindustrien.  Det  var  et  i  Kun- 

stens  Historie  betydningsfuldt  Skridt ,  der  har  baaret 
god  Frugt.  Deltagelsen  fra  Kunstindustriens  Side  kan 
ses  af  følgende  Tal.  1891  mødte  87  Numre,  1892:  98, 
1893:  170,  1894:  253,  1895:  253,  1896:273,  1897:211. 
—  Salonen  i  Champs-Elysées  fulgte  efter  i  1893.  Og 
Tallene  her  ere  følgende.  1893  deltoges  med  33  Numre, 
1894  med  55,  1895  med  114,  1896  med  176  og  1897 
med  159.  Begge  Steder  er  der  altsaa  mærkeligt  nok  en 
Nedgang  i  Aar. 

Nedrivningen  af  Palais  de  P  Industrie  i  Champs-Ely¬ 
sées  i  Anledning  af  den  store  Udstilling  i  1900  har 
medført,  at  l’Union  centrale  des  arts  décoratifs  har 
maattet  skaffe  sig  et  andet  Lokale.  Den  har  hurtigt 
fundet  det,  og  Foreningens  Formand  Georges  Berger 
udtrykker  sig  saaledes  herom:  Palais  de  l’Industrie's 
Nedrivning  har  givet  Signalet  til  den  af  os  saa  længe 
ønskede  Indflytning  under  Louvres  Tag.  —  Forenin¬ 
gens  Samlinger  staa  nu  omhyggeligt  og  systematisk 
indpakkede  i  det  nye  Museums  Festsal  i  Louvres  Pa¬ 
villon  de  Marsan,  og  naar  den  store  Udstilling  aabnes 
i  Foraaret  1900,  vil  Foreningens  kunstindustrielle  Mu¬ 
seum  ogsaa  blive  aabnet. 

Den  af  l’Union  Centrale  iværksatte  Konkurrence, 
hvis  Formaal  var  at  skaffe  gode  Arbejder  til  Udstil¬ 
lingen  1  1900,  har  ikke  ført  til  det  ønskede  Resultat. 
Der  var  voteret  Præmier  til  et  Beløb  af  30,000  Fr.  ved 
en  første  Skitsekonkurrence;  men  desuagtet  er  der  kun 
indkommet  ca.  200  Tegninger,  der  gjennemgaaende 
ikke  vare  betydelige.  Bedømmelseskomiteen  har  dog  vist 
sin  gode  Vilje,  hedder  det,  ved  at  tilstaa  to  Præmier, 
hver  paa  1000  Fr.  og  femten  Præmier  paa  mellem 
300  og  500  Fr. 

Den  23.  Juni  dannedes  i  Paris  under  Georges  Ber¬ 
ger’ s  Ledelse  et  Selskab  Amis  du  Louvre,  hvis  Formaal 
er  at  hjælpe  til  Komplettering  og  Forøgelse  af  Sam¬ 
lingerne  i  Louvre.  Almindelige  Medlemmer  skulle  give 
et  aarligt  Kontingent  af  mindst  20  Fr. ;  for  at  blive  op¬ 
ført  som  »rnembre  donateur«  maa  Vedkommende 
have  givet  50,000  Fr.  eller  et  Museumsstykke  af  mindst 
denne  Værdi;  endelig  kan  Selskabet  udnævne  Æres¬ 
medlemmer.  Selskabet  styres  af  et  Raad  paa  42  Med¬ 
lemmer,  der  igjen  udnævner  en  Præsident,  otte  Vice¬ 
præsidenter,  en  Generalsekretær,  to  Sekretærer  og  en 
Kasserer. 


Den  i  Belgien  bestaaende  Forening  Cercle  de  Fart 
appliqué  å  la  rue  skal  i  de  Aar,  den  har  bestaaet,  ikke 
have  udrettet  saa  Lidt.  Den  er  vel  set  og  raader  over 
betydelige  Midler,  saaledes  at  den  kan  etablere  Kon¬ 
kurrencer,  uddele  Belønninger  o.  s.  v.  For  nylig  har 
den  udsat  to  Prisopgaver,  den  ene  lyder  paa  en  deko¬ 
rativ  Facade,  den  anden  paa  smukke  Gadebelysnings- 
Apparater.  Deltagerne  i  Prisopgaverne  maa  selv  vælge 
det  Sted,  Gade  eller  Torv,  hvor  de  tænke  deres  Ar¬ 
bejde  anbragt.  Sjælen  i  Foreningen  er  sikkert  Borge¬ 
mesteren  i  Bryssel  Charles  Buls,  der  tidligere  har  været 
omtalt  her  i  Tidsskriftet  (s.  1895,  S.  97). 

September-Heftet  af  Gazette  des  beaux-arts  indehol¬ 
der  en  lille  Artikel  om  det  Museum  Cernuschi,  som  vel 
er  det  nyeste  Museum  i  Paris.  Henri  Cernuschi  er  født 
i  Milano,  hvor  han  blev  Advokat.  Frihedsbevægelserne 
i  1848  rev  ham  med  sig;  han  deltog  ivrigt  i  dem  og 
blev  derfor  nødt  til  at  forlade  Italien.  Han  tog  da  Bolig 
i  Paris,  hvor  han  aabnede  en  Bankierforretning,  og  1871 
begyndte  en  stor  Rejse  over  Amerika  til  det  fjærne 
Østen.  Her  benyttede  han  Lejligheden  til  at  kjøbe  ja¬ 
panske  og  kinesiske  Kunstgjenstande,  navnlig  Broncer, 
og  kommen  tilbage  til  Paris  byggede  han  her  et  pragt¬ 
fuldt  Hjem  til  sine  Samlinger,  og  det  er  dette  Hjem, 
(7  Avenue  Velasquez,  Pare  Monceau)  med  dets  rige  Ind¬ 
hold,  der  nu  er  blevet  et  offentligt  Museum.  Cernu¬ 
schi,  der  døde  ifjor  i  Mentona,  har  testamenteret  det 
til  Byen  Paris. 


Under  Titlen  Art  and  Life  ere  de  fem  Foredrag  ud¬ 
komne,  som  under  den  sidste  Art  and  Craft  Exhibition 
bleve  holdte  af  Cobden  Sanderson,  Lethaby,  Walter 
Crane,  Reginald  Blomfield  og  Halsey  Ricardo.  Walter 
Cranes  Foredrag  handler  om  offentlige  Monumenter 
og  H.  Ricardos  om  Farvens  Anvendelse  i  Arkitekturen. 

Imellem  de  af  Avgust-Heftet  af  The  Studio  meddelte 
Løsninger  af  Prisopgaver  findes  en  Del  illustrerede  Ti¬ 
telblade.  Tre  af  de  Prisæskende  have  valgt  Bøger  af 
H.  C.  Andersen  som  Udgangspunkt  for  deres  Kompo¬ 
sitioner.  Den  ene  hans  Æventyr  i  Almindelighed,  de  to 
andre  »Den  lille  Havfrue«.  Den  førstnævnte  har  faaet 
en  første  Pris,  de  to  andre  hæderlig  Omtale. 

Fig.  107.  Udstillingen  i  Stockholm  1897. 


UDSTILLINGEN  I  STOCKHOLM. 

BYGNINGER  OG  INSTALLATIONER. 
af  K.  ARNE-PETERSEN. 

Naar  en  By  holder  Udstilling,  hvortil  fremmede  Nationer  indbydes,  er  det  en  Begiven¬ 
hed,  der  fejres  som  Fest.  Byen  selv  smykker  sig,  anlægger  Parker  og  opfører  nye® 
Bygninger,  og  Udstillingspladsen  er  Festens  Centrum.  Her  rejser  sig  palladslignende  Byg- 
ningskomplexer  i  maleriske  og  harmoniske  Grupperinger,  medens  dekorative  Skulpturer 
og  dristige  Farvesammenstillinger  søger  at  overbyde  hinanden  i  Originalitet  og  Smagfuld¬ 
hed;  man  danner  en  ydre  og  pragtfuld  Skal,  som  omfatter  Kærnen,  den  mangeartede  Udstil¬ 
ling,  hvoraf  Tusinder  vil  høste  Nytte  og  Belæring. 

Verdensudstillingerne  har  selvfølgelig  været  toneangivende  med  Hensyn  til  imponerende 
Omfang  og  monumentale  Bygninger,  der  var  skikkede  til  at  vække  Omverdenens  Opmærk¬ 
somhed  og  Beundring.  Mange  af  de  større  Hovedstæder  kan  endnu  fremvise  saadanne  Min¬ 
der  fra  tidligere  Udstillinger,  som  paa  Grund  af  deres  Originalitet  og  kostbare  Konstruktioner 
er  blevet  skaanet  for  det  bratte  Endeligt,  der  i  Almindelighed  venter  de  fleste  Bygninger  af 
den  Art.  Endnu  har  saaledes  London  sit  Krystalpalads,  Wien  sin  store  Glasrotunde  i  Pra- 
teren  og  Paris  sit  Trocadero,  sit  Eiffeltaarn  og  sine  Bygninger  paa  Marsmarken,  af  hvilke 
den  prægtige  Maskinhal  delvis  tjente  som  Forbillede  for  Industrihallen  i  Chicago  1893. 

At  Lande,  der  ligger  udenfor  det  egentlige  Verdensrøre,  ikke  kan  fremtræde  med  saa  be¬ 
tydelige  Udstillinger,  følger  af  sig  selv.  Danmark,  der  saaledes  arrangerede  sin  første  større 

Industri  udstilling  i  Kjøbenhavn  i  Sommeren  1852,  havde  hertil  opført  en  Bygning,  der  laa 

midt  paa  Christiansborg  Slots  Ridebane.  Denne  Bygning,  hvoraf  der  i  dette  Tidsskrifts  A ar¬ 
gang  1 888  Fig.  6  findes  en  Afbildning,  var  med  sit  for  en  Udstillingshal  lidet  karakteristiske 
Ydre  ret  forskjellig  fra  de  Pragtslotte,  som  i  vore  Dage  bygges  i  samme  Øjemed.  Selv  da 
man  18  Aar  senere  i  Stockholm  aabnede  den  første  skandinaviske  Industr indstilling,  var  For¬ 
holdene  meget  beskedne  i  Sammenligning  med  de  nuværende.  Hovedbygningen  paa  denne 
Udstilling  laa  i  den  saakaldte  Kmgstrddgård  ved  Siden  af  det  Sted,  hvor  den  kongelige 
Opera  nu  er  bygget;  den  havde  en  rektangulær  Form  og  et  Fladeindhold  al  ca.  nooo  Kva¬ 
dratmeter.  Som  Midtpunkt  i  Hallen  stod  Udstillingens  fornemste  Gjenstand,  en  Model  i 
Gibs  af  en  stor  Springvandskumme  paa  Fod,  som  nu,  støbt  i  Bronce  og  under  Navn  af 
Molins  Fontån,  har  sin  Plads  under  fri  Himmel  ikke  langt  fra  det  Sted,  hvor  den  dengang  var 
anbragt. 


Fig.  108.  Udstillingen  i  Stockholm  1866. 

En  mindre  Annexbygning,  som  laa  paa  den  nuværende  Operas  Plads  og  optog  omtrent 
1000  Kvadratmeter,  var  forbeholdt  Skovbrug,  Jagt  og  Fiskeri  og  afgav  desuden  Rum  for 
Udstillingens  eneste  Forfriskningslokale.  Af  Forlystelser  og  lignende  fandtes  intet,  som  stod 
i  Forbindelse  med  selve  Udstillingen,  og  af  Musik  hørtes  kun  Orgel,  der  nu  og  da  spilledes 
i  den  store  Hal. 

En  Menneskealder  er  forløben  siden  hin  Udstilling,  og  de  skandinaviske  Lande  har  i  dette 
Tidsrum  to  Gange  været  samlet  ved  de  Industriudstillinger,  som  har  været  afholdt  i  Kjø- 
benhavn  1872  og  1888.  Svenskerne,  der  alt  længe  havde  beskjæftiget  sig  med  Tanken  om 
en  Udstilling  i  deres  Hovedstad,  havde  dog  stadig  udsat  Sagen,  indtil  den  endelig  i  den  nys 
forløbne  Sommer  blev  virkeliggjort  paa  en  saa  overordentlig  smuk  og  værdig  Maade. 

Den  saakaldte  Lejonslette  blev  efter  lang  Forhandling  antaget  som  bedst  egnet  til  Udstil¬ 
lingsplads,  og  man  gjorde  der  et  lykkeligt  Greb.  Dens  skjønne  og  praktiske  Beliggenhed 
umiddelbart  i  Nærheden  af  Djurgården  og  Hasselbacken  var  Egenskaber,  der  havde  en  af- 

gjørende  Betydning  overfor  den  Risiko,  man  løb  ved  at  vælge  det  noget  indskrænkede  Ter- 
rain.  Arbejdet  blev  paabegyndt  i  Foraaret  1896  og  gik  for  sig  med  Liv  og  Kraft,  Regulering 
og  Plantering  foretoges,  Bygning  ved  Bygning  skred  frem  af  Jorden  i  utrolig  kort  Tid,  og 
den  15de  Maj  aabnedes  i  straalende  Sommervejr  Allmånna  Konst-  och  Industriutstållningen  i 
Stockholm  1897. 

*  * 

* 

Naar  man  traadte  ind  gjennem  den  ejendommelige,  lave  Indgangsportal,  hvorover  de 
dobbelthalede  Løver  vogtede  Rigsvaabenet,  havde  man  foran  sig  udbredt  et  smukt  anlagt 


A  Hovedindgang. 

B  Administrations- 
bygning. 

C  Sport-  og  Turist- 
Pavillon. 

D  Kemisk-teknisk  Ud¬ 
stilling. 

E  ,, Sago  “-Grotten. 

F  Stockholm  Stads  Pavillon. 

G  Nordiska  Museets  Bygning. 

H  Hovedhallen. 

J  Kongens  Pavillon. 

K  Post-  og  Telegraf-Bygningen. 

L  Armeens  og  Flaadens  Udstilling. 
M  Svensk  og  dansk  Fiskeribygning. 
N  ,,Gamla  Stockholm “. 

O  Biologiska  Museet. 

P  ,,Tradgårds“-Udstillingen. 

R  Kunsthallen. 

S  Maskinhallen. 

T  Stora  Kopparbergs  Pavillon. 


Fig.  109.  Plan  over  Udstillingens  Terrain. 

aabent  Terrain,  der  dannede  ligesom  en  Forgaard  til  den  egentlige  Udstillingspark;  man 
følte  sig  strax  her  hendraget  i  en  egen  Feststemning  og  mærkede  i  sig  en  Lyst  til  at  søge 
frem  mod  det  Nye  og  Skjønne,  man  fandt  sig  omgivet  af.  Med  rige  Blomsterbede  og  skygge¬ 
fulde  Trægrupper  strakte  Terrainet  sig  op  mod  den  brede  Terrasse,  paa  hvilken  Hovedbyg¬ 
ningen  med  sin  hvidgyldne  Farvetone  indtog  Førsterangspladsen  som  Udstillingens  Cen¬ 
trum.  Ved  Foden  af  den  laa  ligesom  en  hel  lille  By  af  maleriske  Smaapavilloner,  hvor¬ 
imellem  Solreflexerne  paa  Vandfladen  glimtede  op  mod  » Gcwilci  Stockholm« ,  dei  i  det 
Fjerne  kom  til  Syne  med  sine  ærværdigt  udseende  Tinder  og  Spir,  medens  en  stemnings¬ 
fuld  Baggrund  dannedes  af  Skansens  dystre,  skovbevoxede  Klippevægge. 

Fig.  1 10.  Nordiska  Museets  Bygning. 

En  ny  og  straalende  Stad  var  for  en  Sommer  skudt  frem  af  Saltsjon  som  en  værdig  Ætling 
af  Sverrigs  gamle,  for  sin  skjønne  Beliggenhed  saa  berømte  Hovedstad  med  det  stolte  Til¬ 
navn  »Målar drottningen«. 

En  Vej,  der  fra  en  af  Byens  nyeste  og  eleganteste  Gader,  Strandvågen,  fører  op  til  Dj  ur¬ 
gården,  gjennemskar  Udstillingspladsen  og  delte  den  i  to  Dele,  men  herpaa  var  raadet  Bod 
ved  tre  lette  Luftbroer  eller  Viadukter,  som  atter  forenede  det  Skilte  til  et  stort  og  smukt 
Hele.  Architekten,  Carl  Møller,  der  havde  planlagt  og  ledet  Anlæget,  havde  megen  Ære  af 
sit  Værk;  han  havde  med  stort  Snille  forstaaet  at  benytte  de  Fordele,  som  Terrainet  frem¬ 
bød,  og  tillige  med  kyndig  Haand  raadet  Bod  paa  dets  Mangler,  hvilket  paa  enkelte  Steder 
ikke  har  været  nogen  let  Sag.  Paa  et  meget  begrænset  Fladerum,  hvor  i  Forvejen  flere 
større  Bygninger  fandtes,  som  maatte  respekteres,  skulde  her  anbringes  fire,  fem  nye  inter¬ 
imistiske  Bygninger  af  usædvanlige  Dimensioner  og  meget  forskjellige  i  Karakter,  og  des¬ 
uden  henved  et  Hundrede  Pavilloner  af  alle  mulige  Stilarter  og  Former.  Frit  og  naturligt 
formedes  Terrainet,  og  maleriske  Vuer  og  Udsigter  var  der  ingen  Mangel  paa.  Let  og  deko¬ 
rativt  tegnede  Bygningskonturerne  sig  uden  i  mærkelig  Grad  at  synes  trykket  eller  tvunget 
ind  i  Omgivelserne. 

Strax  tilhøjre  for  Hovedindgangen  mødte  man  Nordiska  Museets  Bygning.  Dens  mægtige 
Stenvægge  skjulte  den  alfare  Vej,  der,  som  før  omtalt,  gjennemskar  Terrainet  i  hele  dets 
Dybde.  Denne  Bygning,  eller  rettere  den  Del  af  den,  som  foreløbig  er  opført,  hører  til 
Stockholms  nyeste  architektoniske  Prydelser;  da  den  imidlertid  laa  paa  det  til  Udstillings¬ 
plads  udvalgte  Terrain,  maatte  den  indlemmes  i  Udstillingen  og  tages  i  Brug  af  denne,  i 
hvilken  Anledning  det  var  nødvendigt  strax  at  foretage  en  Udvidelse,  hvortil  man  dog  ikke 
turde  anvende  den  af  Museets  Architekt,  Professor/.  G.  Clason  oprindelig  udarbejdede  Plan. 

Man  frygtede  for,  at  den  alvorlige  Stenarchitektur  let  vilde  komme  til  at  virke  for  domine¬ 
rende  i  Forhold  til  Hovedbygningen.  Man  opnaaede  da  ved  Architekt  Agi  Lindegrens  geniale 
Løsning  et  udmærket  tilfredsstillende  Resultat:  han  skabte  en  Tilbygning,  der  paa  en  lige 
saa  dristig  som  vellykket  Maade  dannede  en  Overgang  fra  den  stilfaste  Stenfacade  til  den  let¬ 
tere  Bygningsform,  som  en  Sommerudstilling  kræver. 

Selve  Industrihallen,  den  Bygning,  som  altid  giver  Udstillingen  sit  Præg  i  det  Ydre,  var 
opført  efter  Architekterne  Ferdinand  Boberg  og  Frederik  Lilljekvisfs  Tegninger.  Den  var  byg¬ 
get  i  T-form;  forrest  laa  en  Kuppelhal,  hvis  mægtige  Tag,  støttet  af  fire  ranke  Minareter, 
hævede  sig  over  alle  de  andre  Bygninger.  Bag  denne  Hal  og  med  sit  Gulv  nogle  Fod  lavere 
var  det  store  Tverskib,  som  vel  maatte  opfattes  som  den  egentlige  Udstillingshal. 

Konstruktionen  var  helt  gjennemført  af  Træ,  storslaaet  og  smuk  i  sine  Linier;  Farven  var 
lys  med  gule  og  hvide  Toner  som  de  overvejende,  medens  der  kun  i  selve  Kuppelen  fandtes 
anvendt  særlig  Dekoration. 

I  T verskibets  Endefløje  havde  Norge  og  Danmark  faaet  deres  respektive  Afdelinger,  og  i 
en  lavere,  halvrund  Tilbygning  bag  den  danske  Udstilling  havde  Rusland  sin  Plads. 

Mod  dette  Arrangement  —  som  forøvrigt  vel  neppe  kunde  være  anderledes  paa  Grund  af 
hele  Bygningens  Form  —  kunde  indvendes,  at  de  fremmede  Nationer  laa  lidt  for  meget  i 
Baggrunden.  Norges  og  Danmarks  Afdelinger  begyndte  nemlig  med  deres  finere  Kunst- 


Fig.  1 1 1.  Længdehallen.  I  Forgrunden  den  norske  Afdeling,  i  Baggrunden  den  danske. 

industri  netop  der,  hvor  den  svenske  Afdeling  endte  med  sine  grovere  Industriprodukter, 
hvilket  uundgaaeligt  maatte  være  til  Gene  for  alle  Parter;  ligeledes  savnede  man  i  Hallens 
Inddeling  en  naturlig  Grænse  mellem  Landene  og  man  følte,  hvor  meget  smukkere  det  vilde 
have  været,  om  Arrangementet  havde  tilstedet,  at  de  tre  Landes  kunstindustrielle  Grupper 
havde  været  saaledes  placerede,  at  de  kunde  mødes  mod  et  fælles  Centrum,  f.  Ex.  Kuppelhallen. 
Som  det  nu  blev,  vilde  Forholdet  endda  have  været  forbedret,  om  en  bred  Passage  havde 
skilt  Afdelingerne,  men  Udstillerne  i  den  svenske  Afdeling  var  mødt  frem  i  saa  stort  Antal 
og  med  saa  omfangsrige  Udstillinger,  at  det  ikke  var  den  svenske  Komite  muligt,  trods  ener¬ 
giske  Forsøg  med  Forandringer,  Reduktioner  af  Installationsmateriel  o.  lign.,  at  skaffe  mere 
Plads.  Bygningen  kunde  ifølge  Terrainforholdene  ikke  udvides,  og  Følgen  blev,  at  selv  den 
prægtige  Kuppelhal  maatte  benyttes  som  almindelig  Udstillingsplads.  Dette  Rum,  som  op¬ 
rindelig  skulde  have  været  en  Salle  d'honneur,  var  ved  de  ugunstige  Forhold  bleven  fyldt 
med  en  Mængde  store  Opstillinger,  der  fuldstændig  lukkede  for  det  frie  Overblik  og  stor- 
slaaede  Perspektiv,  paa  hvilket  Planen  var  anlagt. 

Paa  de  store  Verdensudstillinger  eller  paa  saadanne,  som  den  i  Berlin  1896,  hvor  et  enkelt 
stort  Land  sender  alle  sine  Tropper  i  Ilden  og  kan  have  alle  de  vigtigste  Repræsentanter 
indenfor  hver  Industrigren  som  Udstiller,  er  de  enkelte  Afdelinger  i  Reglen  saa  righoldige, 
at  særlige  Rum  eller  Dele  af  Udstillinghallen  bliver  indrettet  for  hver  Gruppe,  og  det  ligger 
da  i  Sagens  Natur  at  give  hver  af  disse  sin  egen  karakteristiske  Udsmykning  og  Indramning. 
Franskmændene  har  ved  deres  Udstillinger  forstaaet  til  Fuldkommenhed  at  gjennemføre 
dette  System.  Hvem  erindrer  staledes  ikke  Galerie  de  trente  metres  i  Paris  1889  med  sin  dob¬ 
belte  Række  af  virkningsfulde  Portaler,  der  markerede  og  dannede  Indgange  til  Industri¬ 
paladsets  forskjellige  Afdelinger  (se  ovfr.  1889,  S.  117,  118),  og  ved  Berlinerudstillingen  var 
Arrangementet  af  das  Haupt-Industrigebåude  planlagt  paa  lignende  Vis;  hver  af  de  større 
Grupper,  f.  Ex.  Metalindustri,  Keramik,  Møbler,  Instrumenter  o.  s.  v.,  havde  sin  særlige 
Indgang  og  gjennemførte  Installation,  der  endogsaa  strakte  sig  til  Farven  paa  Baggrunds¬ 
stofferne  og  de  indvendige  Beklædninger  i  Montrerne. 

Denne  Fremgangsmaade  har,  naar  den  gribes  an  paa  rette  Maade  og  med  tilbørligt  Hen¬ 
syn  til  specielle  Undtagelser,  sine  store  Fordele  saavel  for  Udstillingen  som  for  Udstillerne 
og  det  besøgende  Publikum.  Den  arrangerende  Komite  er  herved  bedre  istand  til  forud  at 
beregne  Virkningen  af  Afdelingens  Dekoration  og  Udseende.  Udstilleren  behøver  ikke  at 
frygte  for,  at  hans  Konkurrent  ved  iøjefaldende  Udsmykning  skal  tiltrække  sig  mere  Op¬ 
mærksomhed  end  hans  Udstilling  fortjener,  det  er  her  alene  de  udstillede  Arbejder  og  en 
smagfuld  Ordning  af  disse,  det  kommer  an  paa,  og  endelig  har  den  Besøgende  og  Stude¬ 
rende  større  Lethed  ved  at  orientere  sig  og  anstille  sine  Sammenligninger. 

Ved  de  nordiske  Udstillinger  har  man  ikke  kunnet  gjennemføre  denne  Methode,  dertil 
har  Udstillerne  indenfor  hvert  Fag  været  for  faa  og  for  uensartede.  Kun  nu  og  da  har  man 
gjort  Forsøg  paa  en  planmæssig  Ordning  af  enkelte  Grupper,  naar  disse  har  været  tilstræk¬ 
keligt  fyldigt  repræsenteret.  Dette  gjaldt  saaledes  for  de  svenske  Møbler  i  Aar  i  Stockholm, 
og  Resultatet,  der  herved  naaedes,  var  godt,  naar  man  tog  den  meget  begrændsede  og  uhel¬ 
digt  beliggende  Plads  i  Betragtning. 

Det  er  foran  antydet,  at  den  svenske  Industrihal,  trods  de  betydelige  Rumforhold,  paa- 
førte  de  Besøgende  Indtrykket  af  at  være  for  trang.  Man  fik  ligesom  en  Fornemmelse  af,  at 
der  imellem  en  stor  Del  af  de  svenske  Udstillere  var  afholdt  en  Kappestrid  om,  hvem  der 
kunde  optræde  med  den  højeste  og  omfangsrigeste  Udstilling.  Om  det  var  Frygten  for  at 
forsvinde  i  det  store  Rum  eller  Lysten  til  at  gjøre  Reklame,  skal  være  usagt,  men  beklage¬ 
ligt  var  det,  thi  mange  af  de  kunstindustrielle  Gjenstande  blev  ved  at  have  disse  Kæmpe¬ 
montrer  for  nær  paa  Livet  udstillede  under  uheldige  Forhold. 

Det  skal  ikke  hermed  være  sagt,  at  den  svenske  Installation  gjennemgaaende  udmærkede 
sig  ved  Mangel  paa  Skjønhed;  der  fandtes  tvertimod  en  stor  Mængde  Udstillinger,  som 
tydelig  afgav  Beviser  for  dygtige  Kunstneres  Medvirken,  og  ikke  faa  fremviste  originale 
Former  og  godt  gjennemførte  Ideer.  I  Metalindustriens  Afdeling,  der  indeholdt  mange  sær¬ 
deles  gode  Opstillinger,  saa  man  saaledes  med  Glæde  den  store  Udstilling  fra  Skultuna  aklie- 
bolag  med  sine  Søjler  og  blanke  Messing-  og  Kobberrør.  Glasbrukene  Eda,  Kosta  og  Reymyre 
med  deres  fixe  og  lette  Opstillinger  pyntede  saa  at  sige  sig  selv,  og  Rørstrands  og  Gnslafsbergs 
store  Poreellæns-Udstillinger  var  arrangeret  med  uomtvistelig  Smag  og  Dygtighed.  De  to 
kolossale  Montrer  fra  EskilUma  jårnmanufaklur-aktiebolag  og  Telefonfabriken  vilde  derimod 
mulig  have  gjort  bedre  Virkning  andetsteds;  hvor  de  stod,  virkede  de  altfor  dominerende  i 
Hallen.  Hist  og  her  fandt  man  ogsaa  —  som  paa  saa  mange  andre  Udstillinger  —  Montrer, 
der  var  dannet  ved  en  saadan  Ophobning  af  architektoniske  Details,  at  man  i  haabløse 
Forsøg  paa  at  forklare  sig  Betydningen  af  disse  gaadefulde  Fænomener  rent  glemte  at  be¬ 
tragte  det,  som  det  egentlig  var  Meningen,  man  skulde  sé,  og  som  Montren  kun  skulde 
danne  en  flatterende  Ramme  om. 

Udstillingen  i  Stockholm  kunde,  som  naturligt  er,  give  Anledning  til  en  Række  alminde¬ 
lige  Udstillingsbetragtninger.  Det  var  saaledes  her,  hvad  desværre  ofte  sker,  ikke  altid  til¬ 
strækkeligt  iagttaget  ved  Montrer  og  Opstillinger  at  lade  disses  Motiv  og  Form  være  af¬ 
passet  efter  de  Gjenstande,  som  de  omfattede.  Lad  saa  være  —  det  har  jo  nu  næsten  vundet 
Hævd  — ,  at  man  kan  lave  Jagtslotte  med  tilhørende  Omgivelser  af  Sæbe  eller  Marsipan  og 
kongelige  Portrætfigurer  af  Chokolade;  men  naar  man  giver  sig  til  at  efterligne  bestemte 
Bygninger  og  former  f.  Ex.  en  Miniaturkopi  af  den  lokale  Udstillingsbygning  i  Garnnøgler 
eller  Æsker  og  opfører  græske  Tempelbygninger  af  virkelige  eller  imiterede  Pølser,  saa  er 
man  inde  paa  en  Afvej,  der  ikke  bør  være  for  fremtrædende  paa  en  Udstilling  med  et  alvor¬ 
ligt  Formaal.  Det  Samme  kan  siges  om  de  Pavilloner,  der  i  deres  Ydre  fremtræder  som 
gigantiske  Efterligninger  af  de  Udstillingsobjekter,  som  forhandles  eller  stilles  til  Skue  i 
deres  Indre,  og  hvoraf  de  fleste  Udstillinger  i  Reglen  kan  fremvise  Prøver. 

Det  er  karakteristisk  for  de  skandinaviske  Udstillinger,  at  der  ved  disse  findes  fritstaaende 
Opstillinger  og  Glasmontrer  i  absolut  Majoritet,  medens  Ordning  i  saakaldte  K'ojer,  der  ved 
franske  og  tyske  Udstillinger  er  saa  almindelige,  anvendes  i  langt  ringere  Udstrækning.  Ved 
den  almindelige  Udstillingsbetegnelse  »Køjer«  forstaas  Rum  med  Loft  og  Vægge,  aaben  ud 
mod  en  eller  flere  Passager,  og  med  Gulvet  i  Reglen  hævet  et  Trin  over  selve  Hallens  Gulv. 
I  disse  Rum,  som  enkeltvis  eller  samlede  overlades  Udstillerne,  indrette  disse  sig  da,  idet  de 
med  kunstnerisk  Assistance  lade  dem  udstyre  i  Samklang  med  de  Varer,  som  skal  udstilles 
deri;  der  dannes  derved  —  om  man  maa  bruge  Udtrykket  —  velordnede  Boder,  hvor  hvert 
enkelt  Stykke  kan  anbringes  paa  en  for  det  fordelagtig  Plads,  langt  friere  og  bedre  end  i  de 
kunstigt  formede  »fritstaaende  Opstillinger«  eller  i  de  store  Glasmontrer,  hvilke  sidste  ganske 
vist  i  enkelte  Tilfælde  er  nødvendige,  men  som  ogsaa  kun  tilsteder  Beskuelse  i  en  vis  Afstand. 

»Køjerne«  behøver  ingenlunde  at  ligge  langs  Hallens  Ydervægge,  de  kan  ligesaavel  anbrin¬ 
ges  midt  paa  Gulvet,  kun  maa  da  deres  ydre  Udstyrelse  formes  nogenlunde  efter  Afdelingens 
øvrige  Installation.  De  danske  Udstillere  har  efterhaanden  indset  det  praktiske  i  denne  Me¬ 
tode,  og  ved  de  senere  Aars  Udstillinger  har  derfor  ikke  faa  foretrukket  denne,  saaledes 
f.  Ex.  i  Malmø  1896;  ligeledes  fandtes  i  den  norske  Afdeling  iaar  flere  meget  smukke  Ar¬ 
rangements  i  »Køjer«,  medens  Svenskerne  derimod  endnu  ikke  rigtig  kan  forlige  sig  der¬ 
med.  Og  dog  lader  næsten  de  fleste  Grupper  sig  ordne  med  Fordel  paa  denne  Maade,  uden 
at  man  derfor  behøver  at  frygte  for  trættende  Ensformighed  i  Installationen.  Der  vil  paa  en 
nogenlunde  righoldig  Udstilling  altid  være  Materiale  nok  til  at  bryde  denne  med. 

Danmarks  og  Norges  Afdelinger  laa  som  før  nævnt  i  Langhallens  Endefløje.  Saa  forskjel- 
lige  de  to  Landes  Udstillinger  end  var  i  hele  deres  Dekoration  og  Anlæg,  havde  de  dog  det 

Fig.  1 1 2.  Parti  af  den  danske  Afdeling. 


fælles,  at  de  ikke  havde  hygget  nogen  Indgangsportal,  men  derimod  i  Afdelingernes  Bag¬ 
grund  indrettet  dekorative  Opbygninger,  forenede  med  de  store  Trapper,  der  førte  op  til 
Gallerierne.  Det  var  Fonddekorationer,  der  sluttede  sig  til  Afdelingernes  øvrige  Indramning. 

Der  fandtes  i  disse  to  Landes  Udstillinger  mere  Luft  og  Rum  end  i  den  svenske,  idet  man 
ikke  her  følte  sig  trykket  af  saadanne  enorme  Opstillinger,  der  paa  Grund  af  deres  Omfang 
kun  kunde  finde  fornøden  Plads  midt  i  Hallen  og  derved  overskygge  og  skjule  deres  nær¬ 
meste  Naboer.  Norge  havde  benyttet  sin  kjendte  dekorative  Træstil  som  gjennemgaaende 
Motiv  i  sin  Dekoration  og  havde  herved  i  Forbindelse  med  kraftige  røde  og  grønne  Farver 
opnaaet  en  virkningsfuld  Udsmykning  af  sin  Afdeling.  Foran  det  store  brede  Gavlvindue 
havde  man  ligesom  i  den  danske  Afdeling  her  og  Aaret  i  Forvejen  i  Malmø  udspændt  et 
Forhæng  af  stærk  gul  Farve;  i  den  norske  Afdeling,  der  laa  mod  Øst,  kom  denne  Faive 
særlig  til  sin  Ret,,  idet  Sommersolen  gjennem  dette  Vindue  spredte  en  Glød  og  Hygge  o\er 
Afdelingen,  som  virkede  i  høj  Grad  betagende.  Danmark  havde  med  sine  stoie  keramiske 
Afdelinger  som  Centrum  taget  specielt  Hensyn  til  disse  i  sin  Dekoration  og  ved  lette  Liniei 
og  sarte,  dæmpede  Farver  søgt  at  skabe  et  stemningsfuldt  og  harmonisk  Hele,  det  kunde 
borttage  noget  af  det  robuste,  som  en  Udstillingshal  al  Træ  uvilkaarlig  faar  over  sig. 

Den  danske  Afdelings  Baggrundsparti  var  holdt  aabent  ind  mod  Rusland,  som  i  en  halv¬ 
cirkelformet  Tilbygning  paa  Industrihallen  havde  dannet  et  testligt  og  veloidnet  Rum,  i 
hvis  Midte  en  stor  Montre  med  pragtfulde  kejserlige  Skatte  tildrog  sig  almindelig  Opmæik- 
somhed.  Loftet  i  Rummet  var  dannet  som  et  Felt  af  gult  og  hvidt  Stol,  og  heitil  sluttede 

sig  med  megen  Virkning  en  bred  Frise  af  violet  Fløjl  med  paatrykte  Guldørne.  Til  den  rus¬ 
siske  Afdeling  var  der  tillige  Adgang  direkte  ude  fra  Parken,  og  her  var  i  Landets  rige  Træ¬ 
stil  bygget  en  stor  Portal,  som  dog  ikke  i  Skjønhed  kunde  sammenlignes  med  den,  som 
Rusland  havde  opført  paa  den  nordiske  Udstilling  i  Kjøbenhavn  1888. 

*  *  * 

Der  var  vel  »inden  Døre«  meget  at  beundre  ved  denne  Udstilling,  men  desuagtet  var  det 
dog  i  de  ydre  Anlæg  og  i  Bygningerne,  at  den  havde  sin  særlige  Styrke.  Det  var  unge  og  dyg¬ 
tige  Kræfter,  som  havde  været  medvirkende  ved  Frembringelsen  af  dette  Værk,  man  saa  det 
i  Bygningernes  frejdige  Linier  og  Konturer  ogi  de  uforfærdede  Sammenstillinger  af  For¬ 
mer  og  Farver.  Der  havde  været  Begejstring  tilstede  under  Arbejdet;  Træthed  og  Slappelse 
havde  Ingen  haft  Tid  at  tænke  paa. 

Hvor  frisk  og  sikker  laa  saaledes  ikke  Turist-  og  Sportspavillonen  i  sin  Gruppering  og  Farve- 
sammenstemning  og  hvor  gjennemført  og  nobel  var  ikke  den  stilfulde  Bygning,  som  inde¬ 
holdt  Stockholms  Stads  Udstilling. 

Pavillonbyen  i  Hovedbygningens  umiddelbare  Nærhed  indeholdt  i  sig  selv  en  hel  lille 
Udstilling  af  architektoniske  Frembringelser  —  ganske  vist  ikke  alle  af  lige  stor  Lødighed  — , 
medens  lidt  derfra,  ligesom  draget  mod  sit  egentlige  Element,  den  djærve  og  karakteristiske 


Fig.  1 1 3.  Stockholms  Stads  Udstilling. 

Fiskeribyomng  spejlede  sine  røde  Vægflader  i  Vandet.  Uge  over  for  denne,  med  Træer  og 
Kfloner  til  Baggrund,  saa  man  Skovbrugs-Bygningen,  hvis  ongmale  og  tiltrækkende  Por  ta 
ws—tifet  af  Træstammer,  Grankogler  og  Fyrrenaale,  som,  særhg«  da  al,  stod  forsk, 

^G^'m^^^eTen^fViadu^erne'og  traadte  ud  paa  den  vestre  Del  af  Udstil.ingspladsen, 
fandt  m”n  her,  foruden  en  Del  mindre  Pavilloner,  «  af  Udstillingens  storre  Bygn, nger, 
nemlig  Kunsthallen,  Maskinhallen  samt  Armeens  og  Flaadens  Udstilling. 

Fo™  Kunsthallen  strakte  sig  en  smuk  aaben  Plads,  op  til  hvilken  laa  en  Pavrl  on  af  b  - 
skederit  men  meget  karakteristisk  Ydre.  Det  var  Stora  Kopparbergs  Bagslags  Jktubolags  Ud- 
stillim.  '  Blandt  alle  Udstillingens  Installationer  stod  denne  som  Perlen.  Stora  Kopparberg 


Fig.  114-  Kunstafdelingen. 


er  SverrDs  ældste  Aktiebolag,  det  regner  sin  Historie  over  600  Aar  tilbage  1  Tiden  og  be- 

Gruber,  Skove  og  Vandfad  Dets  Udstilling  bestod  af 

Jern-  og  Staalvarer  samt  Kobber  og  var  paa  en  fin  og  smagfuld  ^ 

Ion  der  var  formet  som  en  cirkelrund  Midtbygnmg  med  to  smallere  Sidefløje,  disse  sidste, 
der’  dannede  Indgangene,  rummede  Trævareudstillingen,  der  var  anbragt  som  Dekoration 
paa  Vægge  og  Loft.  En  nøjere  Beskrivelse  af,  hvorledes  denne  saa  ud,  vil  ikke  give  noget 
tilfredsstillende  Billede  af  den  dygtige  Komposition,  den  maatte  ses  for  at -kunne  forstaas  g 
nydes.  Den  kuppelformede  Midthal  indeholdt  Jernværkernes  Udstilling,  der  næsten  udelu  ■ 
kende  var  arrangeret  som  en  udmærket  gjennemført  Dekoration  af  det  smukke  Ruim  . 
mønstret  bestod  saaledes  af  lutter  Søm,  der  med  Spidsen  var  fæstnet  til  Væggen,  Dør-  o 
Vinduesindfatningerne  var  dannet  af  Bolte,  Hamre  og  Hakker,  Rosetter  og  B aand  af  Spade- 
blade  o.  s.  V.  Lysekroner,  som  hang  ned  fra  Loftet,  var  sammensat  af  Hanne  og  a  , 

—  overalt  hvor  man  vendte  sig  hen,  mødte  man  i  Dekorationen  en  Opfindsomhed  og  en 
Smag,  der  var  i  høj  Grad  beundringsværdig1, 


Fig.  1 1 5.  Stora  Kopparbergs  Bergslags  Udstilling. 

Det  var  Arkitekt  F.  Boberg,  som  havde  forestaaet  dette  Arrangement;  han  havde  sit  Navn 
knyttet  til  mange  andre  af  Udstillingens  Seværdigheder,  men  havde  neppe  noget  Sted 
tydeligere  vist  sin  geniale  Opfindelsesevne  og  kunstneriske  Begavelse.  Et  andet  af  hans 

'•  En  nærmere  Beskrivelse  af  »Stora  Kopparbergs  Aktieb olag«  findes  i  Industriforeningens Tidsskr.  Nr.  17, 1897. 

Værker,  Kunsthallen,  regnedes  for  en  af  Udstillingens  bedste  Bygningel ;  denne  Bygning 
besad  i  sine  hvide  Fladers  elegante  Linier  saa  megen  Finhed  og  nobel  Karakter,  at  man  ikke 
kunde  passere  den  uden  at  beundre  den  Sikkerhed  og  overlegne  Ro,  som  her  var  udfoldet; 
baade  Arkaden  med  dens  rige  Overbygning  og  de  glatte  Vægflader  med  dens  brede  Gesims¬ 
frise  hvori  Udstillingens  Mærke,  de  tre  Kroner  med  Løvværket,  dannede  det  gjennem- 
eaaende  Motiv,  vidnede  om,  at  man  her  havde  en  moden  Kunstners  Værk  for  sig  (Fig.  114). 

Som  det  Ydre,  saaledes  var  ogsaa  det  Indre  mærket  af  en  velgjørende  Ro.  Det  temmelig 
lave  hvælvede  Rum,  som  dannede  Centralpartiet  og  var  forbeholdt  Skulpturerne,  var  holdt 

i  en  kold  hvid  Tone,  der  be¬ 


virkede,  at  Marmor-  og  Gibs- 
figurerne  antog  et  varmt  og 
blødt  Skjær,  som  fik  dem  til 
at  træde  ligesom  levende  frem 
mod  Beskueren.  Her  var  en 
ejendommelig  Stemning  i  dette 
Rum,  paa  engang  højtideligt  og 
festligt,  frembragt  ved  tilsyne¬ 
ladende  simple  Midler,  men 
dog  paa  saadan  Maade,  at  en¬ 
hver  Besøgende  maatte  blive 
paavirket  deraf. 

Kunsthallen  og  dens  vældige 
Nabo  Maskinhallen  var  bygget 
umiddelbart  op  ad  hinanden 
uden  dog  at  have  nogen  fælles 
Forbindelse.  Skjøndt  opført  af 
samme  Architekt  var  disse  to 
Bygninger  af  højst  forskjelligt 
Udseende  og  Karakter.  Let  og 
luftig  var  Maskinhallen  trods 
sin  Størrelse,  Jern  og  Glas  var 
de  Elementer,  hvoraf  den  var 
opført.  Dens  rødlige  Farve  stod, 
særlig  naar  man  saa  den  fra 
Søen,  ejendommelig  og  fin  mod 
de  andre  Udstillingsbygninger. 
Det  store  indvendige  Rum  var 
lyst  og  let,  og  den  spinkle  og 
dristige  Konstruktion  havde 
noget  Sikkert  og  Betryggende  i  sine  elegante  Linier.  —  Strax  naar  man  traadte  ind  i  Hallen, 
blev  Øjet  fanget  af  en  mægtig  Opstilling  af  Centrifuger  fra  Fabriken  » Separator «.  Man 
skulde  i  Almindelighed  tro,  at  en  Centrifuge  kun  er  et  meget  lidt  dekorativt  Objekt,  men  man 
fik  ved  denne  Opstilling  Begreb  om,  hvad  en  dygtig  Kunstner  formaar  at  bringe  ud  a  en 
saadan  Opgave,  og  man  saa,  med  hvor  stor  Snildhed  Centrifugens  enkelte  Dele,  som  Hjul, 
Tragte,  Rør  o.  s.  v.,  lod  sig  anvende  som  Led  i  en  Dekoration.  løvrigt  indeholdt  Maskin¬ 
hallen  endnu  enkelte  saadanne  meget  vellykkede  Opstillinger,  som  det  dog  vilde  føre  for 
langt  at  komme  nærmere  ind  paa. 

Armeens  og  Flaadens  Udstilling,  der  var  samlet  i  én  Bygning,  kunde  for  det  Ydres  Ved¬ 
kommende  vel  ikke  i  egentlig  Forstand  henregnes  under  Architektur;  man  var  hei  stiax 


Fig.  1 1 6. 


Fabriken  Separators  Udstilling. 

paa  det  Rene  med,  at  man  havde  en  Facade  for  sig,  der  kun  var  opført  i  Udstillingsøjemed, 
men  dygtigt  og  fornøjeligt  var  Opgaven  løst  af  Architekten  E.  Josephson.  Det  var  særligt  de 
to  Portaler,  som  fangede  Interessen.  Indgangen  til  Armeens  Udstilling  dannedes  saaledes  af 
et  Pragttelt  fra  Trediveaarskrigens  Tid,  medens  man  for  at  komme  til  Flaadens  Udstilling 
maatte  gaa  gjennem  Agterenden  af  et  mægtigt  Linieskib  fra  forrige  Aarhundrede. 

*  * 

* 

Det  har  i  de  senere  Aar  været  betragtet  som  en  Selvfølge,  at  der  til  alle  store  Udstillinger 
var  knyttet  en  Afdeling,  som  formaaede  at  samle  den  almene  Interesse  om  sig  og  tillige 
kunde  tjene  til  Adspredelse  og  Fornøjelse  for  det  store  Publikum.  Da  disse  Annexer  imid¬ 
lertid  ved  flere  Lejligheder  antog  vel  meget  Karakteren  af  Gøgl  og  tilmed  enkelte  Steder 
blev  saa  dominerende,  at  de  næsten  stillede  selve  Udstillingerne  i  Skygge  og  dermed  blev 


Fig.  1 1 7.  Den  svenske  Armé’s  Udstilling. 

en  Fare  for  disses  virkelige  Betydning,  havde  den  svenske  Komite  bestemt  taget  Afstand  fra 
Alt,  hvad  der  henhørte  under  denne  Branche. 

For  dog  at  være  paa  Højde  med  Tiden,  maatte  der  gjøres  noget,  men  dette  maatte  være 
Udstillingen  værdigt.  » Gamla  Stockholm «  blev  da  til. 

Ideen  var  ikke  ny;  i  Paris  og  Berlin,  i  Brussel,  Budapest  og  flere  andre  Byer  havde  man 
alt  tidligere  opført  Rekonstruktioner  af  Bydele  fra  tidligere  Perioder,  men  ikke  bedre  og 
interessantere  end  her. 

Sagen  var  lagt  i  Hænderne  paa  den  talentfulde  unge  Architekt  F.  Lilliekvist,  som  her  af¬ 
lagde  en  smuk  Prøve  paa  sit  indgaaende  Studium  i  Sverrigs  ældre  Architektur.  Han  op¬ 
byggede  i  skuffende  Efterligning  en  Del  af  Stockholm  By  fra  Vasatiden,  Slottet  med  sine 
nærmeste  Omgivelser,  Gader  og  » grander «,  Kirke  og  Raadhus,  alt  omgivet  af  Fæstnings¬ 
værker  og  Grave.  Ved  en  fortrinlig  Imitation  af  Bygningsmaterialerne  og  en  omhyggelig 
Gjennemførelse  af  selv  de  ringeste  Enkeltheder  var  en  overordentlig  illuderende  Virkning 
opnaaet.  OverVindebroen  vandrede  man  ind  gjennem  de  snørklede,  snevre  Gader  henover 

den  daarlige  Brolægning,  læste  de  morsomme  Skilte  og  tittede  ind  i  de  smaa  Boder  og  Værk¬ 
steder  og  først  naar  man  ved  Slottets  Indgang  mødte  den  statelige  Portvagt  med  Partisanen 
0a  Stormhuen,  brast  Illusionen  et  Øjeblik;  han  kunde  trods  sin  prægtige  Forklædning  ikke 
være  ægte  det  vidste  man.  Havde  man  her  mødt  en  gammel  Slotsbetjent  med  Guldtredse 
om  Huen  og  et  raslende  Nøgleknippe  i  Haanden,  var  man  uden  Betænkning  gaaet  ind, 
havde  beskuet  Slottets  Indre  og  med  Interesse  lyttet  til  den  Gamles  Fortælling  om  Episo  er, 
der  havde  fundet  Sted  paa  denne  eller  hin  Plet  i  det  ærværdige  historiske  Slot,  man  havde 
følt  sig  fængslet  og  tiltrukket,  indtil  man  pludselig  var  kommen  i  Hu,  at  det  Hele  var  et 

Der  fandtes  i  denne  lille  Bydel  fortræffelige  Exempler  paa  Datidens  Husbygning,  baade 
Træ-,  Bindingsværk-  og  Teglstenshuse  og  ikke  faa  af  disse  var  virkelige  Kopier. 

Blandt  særlig  karakteristiske  Bygninger  skal  saaledes  nævnes  »gyllene  vafflan .  og  » Tenn- 
gjutarens  hus «  som  meget  maleriske  Træbygninger,  den  første  med  en  aaben  »Svale«,  Kli¬ 
ken  med  sine  gothiske,  blysprodsede  Vinduer,  Kobbertag  og  Spir  og  det  prægtige  Raadhus 
paa  Torvet,  hvor  tillige  fandtes  Brønden  og  den  uundværlige  »Kaken«  eller  Skampælen 
med  sine  Lænker  og  Bøjler.  Tæt  ved  Raadhuset  laa  Per  Brahes  Gaard  et  udmærket  Exem- 
pel  paa  en  velstaaeiide  Adelsmands  Hjem  for  ca.  300  Aar  siden.  Huset  havde  Gustav  I 
skjænket  sin  Søstersøn  Per  Brahe,  og  dennes  Arvinger  havde  da  senere  tilbygget  den 
smukke  aabne  Arkade.  Højt  over  alle  Gavlene  knejsede  Slottets  stolte  Taarn  »Tre  kronor ■< 
efter  hvilket  Slottet  i  daglig  Tale  havde  sit  Navn;  ved  Skyttemuren  fandtes  frygtindgydende 
Kanoner  opplantede  og  ved  Bolværket  laa  et  fuldrigget  Skib;  intet  var  forbigaaet.  fraThea- 
ter  til  » bardskårare «,  fra  Kirke  til  Raadhuskjælder  og  Gillestuga,  1  hvilken  sidste  eihol  tes 

Stockholm  hviler  nu  ud  efter  sin  Udstilling.  En  bevæget  Sommer  har  det  været  for  Byen 

o  or  længe  vil  den  mindes.  . 

°En  og  Tredive  Aar  havde  Sverrig  ladet  hengaa  siden  sin  sidste  Udstilling,  inden  det  atter 

indbød  de  skandinaviske  Folk  til  sin  Hovedstad,  men  i  det  Tidsrum  har  By  og  Folk  derfor 
ikke  ligget  paa  den  lade  Side.  En  Udvikling  saa  rig  og  omfattende,  som  her  sporedes,  viste, 
at  dette  Land,  saa  højt  mod  Nord,  med  hele  sin  Opmærksomhed  og  alle  Evner  fø  ger  og 
delta  oær  i  Civilisationens  Arbejde  og  Fremskridt,  et  Fremskridt,  der  netop  1  den  sidste  Men¬ 
neskealder  paa  mange  Punkter  har  naaet  Resultater,  som  man  maatte  være  tilbøjelig  til  at 
tro,  var  det  endelige  Maal  og  som  dog  om  en  lignende  Aarrække  kun  vil  blive  betragtet  som 
en  rig,  men  ingenlunde  afsluttende  Udviklingsperiode. 


DEKORATIV  KUNST  PAA  UDSTILLINGEN 
I  STOCKHOLM  1897. 

af  R.  BERG. 

Der  er  i  Aar  gaaet  ni  Aar  siden  den  sidste  »nordiske«  Udstilling  aabnedes.  De  fleste  kunne 
altsaa  huske,  hvad  den  bragte  frem  og  hvad  den  ydede.  For  saa  vidt  kunde  man  go  t 
have  undværet  den  ny  Udstilling.  Vor  Tid  har  jo  netop  været  saa  rig  paa  Udstillinger,  at 
der  vel  snart  maa  kunne  paaregnes  en  Slappelse  i  Interessen  overfor  dem.  Man  ved  saa  om¬ 
trent  i  Forvejen,  hvad  der  vil  blive  at  se,  og  hvorledes  det  vil  tage  sig  ud.  Udstillingen  1 

Stockholm  beredte  da  heller  ikke  den  Besøgende  Overraskelse  paa  ret  mange  Omraader. 
Det  var  de  gode  gamle  Sager  igen,  vi  alle  kender  saa  godt.  Alligevel  har  hver  ny  Udstilling 
den  Fordel,  at  den  ligesom  samler  de  foregaaende  Aars  Arbejde  sammen  paa  et  Sted,  giver 
et  Overblik  over,  hvad  der  er  udrettet,  og  hvorledes  Udviklingen  er  gaaet  for  sig. 

Det  er  da  ogsaa  paa  dette  Punkt,  at  Udstillingen  i  Stockholm  frembød  den  største  Inter¬ 
esse.  Sammenlignet  med  Udstillingen  i  Kjøbenhavn  1888  fik  man  et  tydeligt  Overblik  over 
de  Veje,  den  dekorative  Kunst  siden  da  havde  vandret.  Hvad  der  for  ni  Aar  siden  var  i  sin 
Vorden,  viste  sig  nu  i  fuld  Udvikling.  En  opmærksom  Iagttager  vilde  vel  allerede  1888 
kunne  have  forudsagt,  hvilken  Retning  det  næste  Decennium  vilde  følge,  men  det  er  dog 
først  ved  Sammenligning  mellem  nu  og  da,  at  man  let  blev  sig  bevidst,  hvilken  Forandring 
de  ni  Aar  i  Virkeligheden  havde  medført.  Udstillingen  i  Stockholm  1897  viste  nemlig  paa 
mange  Omraader  et  fra  sin  Forgænger  i  1888  ganske  forskelligt  Fysiognomi. 

Nye  kunstneriske  Strømninger  fra  Frankrig,  England  og  Amerika  have  i  Mellemtiden 
udbredt  sig  over  vor  Kunst  og  fremkaldt  nye  Spirer,  der  have  udfoldet  sig  frodigt  og  frem¬ 
bragt  rige  Frugter  særligt  paa  den  dekorative  Kunsts  Omraade.  Navne  som  Galle ,  Chaplain, 
Walter  Crane,  Morris,  Tiffany  o.  s.  v.,  der  for  ti  Aar  siden  vare  saa  godt  som  ukendte,  ere 
siden  komne  til  Ære  og  Værdighed  herhjemme.  Den  Kunst,  der  er  udgaaet  fra  disse  Aan¬ 
der,  har  opladt  vort  Øje  for  nye  Punkter  i  Skønhedens  Verden  og  givet  nye  Synspunkter 
og  ny  Virkelyst. 

Det  er  mere  og  mere  gaaet  op  baade  for  vore  Kunstnere  og  vore  Haandværkere,  at  Kunst¬ 
industrien,  dyrket  med  Alvor  og  Kærlighed,  er  fuldt  værdig  til  at  klassificeres  og  behandles 
som  Kunst.  Den  ene  efter  den  anden  af  vore  Kunstnere  have  kastet  sig  over  dekorative  Ar¬ 
bejder  og  frembragt  Værker  af  blivende  Betydning. 

Det  er  særlig  Keramiken,  denne  Bevægelse  er  kommen  til  Gode.  Heri  ligger  der  intet 
mærkværdigt.  Thi  det  Materiale,  den  keramiske  Kunst  behandler,  er  nu  en  Gang  det,  der 
lettest  føjer  sig  for  den  kunstneriske  Fantasi  og  det,  der  mindst  behøver  at  tage  Hensyn  til 
det  praktiske  Behov.  Det  er  meget  lettere  at  frembringe  en  fantasifuld  Vase  eller  Krukke 
end  en  fantasifuld  Sofa. 

Men  de  Omstændigheder,  der  mest  have  bidraget  til  at  give  Keramiken  Vind  i  Sejlene, 
er  dog  maaske  den  Smag  for  Farve  og  formløs,  drømmende  Stemning,  der  er  vor  Tid  egen. 
Ovenpaa  det  foregaaende  Tiaars  realistiske  og  naturalistiske  Strømninger  er  med  Natur¬ 
nødvendighed  fulgt  en  stærk  og  beundrende  Kærlighed  for  det  vage  og  ubestemte,  det,  der 
kunde  hæve  os  ud  over  den  kolde  og  haarde  Virkelighed,  over  i  en  Poesiens  og  Kunstens 
Verden,  hvor  alt  er  blødt  og  harmonisk,  og  hvor  intet  minder  om  det  reelles  jernhaarde 
Favntag.  Vi  ere  alle  bievne  Romantikere.  Vor  Sjæl  og  vort  Sind  er  bleven  ledet  hen  mod 
de  fjerne  exotiske  Egne,  hvor  der  er  evig  Sollys  og  Farvepragt,  til  de  fjerne  Tiders  Kunst 
og  Kultur,  der  tale  et  fremmed  og  underligt  Sprog  til  os,  til  Eventyrets  og  Sagnets  Verden 
med  dets  naive  og  barnlige  Behandling  af  Menneskene  og  Menneskenes  Virken.  Helt  ud  i 
Naturens  uendelige  Verden  har  vor  Søgen  bragt  os,  til  Urskovenes  dybe,  hemmeligheds¬ 
fulde  Indre  med  dens  Mylr  af  sjeldne  og  sære  Blomster  eller  til  Havets  Bund  med  dens 
mystiske  Vrimmel  af  Planter  og.Dyr  og  dets  betagende,  skiftende  Spil  af  Farver  og  Stemning. 

Det  forrige  Decenniums  videnskabelige  og  realistiske  Prøven  af  svundne  Tiders  Stilarter, 
det  ivrige  Arbejde  paa  ud  af  gamle  Former  at  skabe  en  national  Stilart  er  saa  omtrent  op¬ 
giver).  Mere  og  mere  bliver  det  erkendt,  at  vi  kun  formaar  at  være  os  selv,  og  at  enhver 
uselvstændig  Benyttelse  af  gamle  Motiver  er  Vold  og  Uretfærdighed  mod  det  bedste  i  vor 
Stræben. 

Det  er  et  Tidernes  Tegn,  at  den  Stilart,  som  i  den  sidste  Menneskealder  saa  godt  som 
har  været  eneraadende  i  dansk  eller  svensk  Kunstindustri  —  særlig  i  Møbelarbejdet  —  Re- 
naissancen,  eller  Christan  IV's  Stil,  som  vi  herhjemme  ynde  at  kalde  den,  næsten  er  for- 

svunden.  Og  selv  om  den  paa  mange  Omraader  kun  er  bleven  forladt  til  Fordel  for  andre 
ældre  Stilformer,  saa  er  det  dog  kun  for  saadanne,  der  ligger  vor  Tids  Smag  og  Stræben 
nærmere.  Naar  Møbelsnedkerne  paa  Udstillingen  i  Stockholm  saaledes  i  udstrakt  Grad  have 
benyttet  Ludvig  XVI’s  og  Empirens  Stilformer,  saa  er  det  ikke  den  tidligere  Tids  tørre  og 
ofte  aandløse  Reproduktion,  der  har  været  Resultatet.  Man  mærker  netop  omvendt  nu  den 
moderne  Aands  rastløse  Søgen  efter  Former,  der  passer  for  vor  Tids  Smag.  Det  rnaa  sikkert 
indrømmes,  at  netop  Ludvig  XVTs  Stil  og  Empiren  kommer  os  imøde  paa  mange  Punkter. 
De  enkle,  simple  Former,  de  rene  Linjer,  det  zarte  og  lidet  sammensatte  i  Ornamentiken 
tiltaler  vor  Følelse  for  det  hjemlige  og  hyggelige,  medens  Anvendelsen  af  de  forskelligt  ar¬ 
vede  Træsorter  stemmer  med  den  moderne  Smags  Interesse  for  Farvevirkninger. 

Det  er  imidlertid  en  glædelig  Kendsgærning,  at  der  ved  Siden  af  de  gamle  Stilarter  visei 
sia  tydelige  Tegn  til  en  hel  ny  Stil.  Den  saa  længselsfuldt  søgte  og  efterstræbte  »19de  Aar- 
hundredes  Stil«  er  virkelig  i  Færd  med  at  vikle  sig  ud  af  Svøbet.  Man  sporer  den  paa 
mange  Omraader,  mest  naturligvis  i  den  keramiske  Kunst,  men  ogsaa  paa  Møbelkunstens 

Terrain  kommer  den  til  Orde. 

Paa  Stockholmer-Udstillingen  kom  disse  nye  Bestræbelser  selvfølgelig  stærkest  frem  1 
Kunstafdelingen  og  særlig  i  dennes  internationale  Sektion.  Man  fandt  her  de  herligste  kera¬ 
miske  Arbejder  af  Tiffany,  Delaherche,  Leveillé  og  Galle,  for  blot  at  nævne  et  Pai  Navne.  Der 
var  i  deres  Værker  virkelig  stor  Kunst  tilligemed  den  fineste  Forstaaelse  af  Dekorationens 
Væsen  oa  Værd.  Den  simpleste  Genstand  bliver  under  disse  Mestres  Haand  adlet  med  en 
Poesi  og  Ynde,  som  man  aldrig  bliver  træt  af  at  beundre.  Og  saa  er  alt  naaet  ved  de  tilsyne¬ 
ladende  simpleste  Midler.  Paa  en  Genstand  er  det  Glasuren,  der  har  faaet  Lov  til  at  brede 
sia  over  Karret  med  al  Farveglansens  vidunderlige  Pragt,  paa  en  anden  er  det  en  sumpe 
Plantedekoration,  der  frodigt  slynger  sig  op  om  Vasens  ydre  Flade  i  vilkaarhge,  fantastiske 
Slynaninaer  —  alt  dog  uden  at  Genstandens  Form  eller  Karakter  skjules  eller  forvanskes. 

Det  er  i  Arten  og  Karakteren  af  den  anvendte  Dekoration,  at  man  ret  mærker  det  nve 
bryde  frem.  Man  er  her  hverken  gaaet  til  Oldtid  eller  Middelalder,  til  Kina  eller  Japan  foi 
at  finde  Motiver.  Nej,  de  have  ligget  meget  nærmere,  lige  for  Haanden  1  Naturens  uudtøm- 
meliae  Riae.  Herfra  er  det,  at  Kunstnerne  have  hentet  deres  Inspirationer  og  gjort  deres 
Studier.  Ikke  saaledes,  at  man  aandløst  har  kopieret  de  Former,  Naturen  byder.  Tvertimod. 
Manae  af  de  Blad-  og  Blomsterformationer,  der  ere  anvendte  til  Dekoration,  findes  rime  lg- 
vis  intet  Steds  i  Verden.  Det  er  frie  Studier  af  Form  og  Farve,  tilsat  og  gennemsyret  af  det 
fine  og  ubestemmelige,  der  forvandler  nogle  faa  Streger  til  et  virkeligt  Kunstværk  Og  dog 
føler  man,  at  det,  der  er  gengivet,  netop  er  Naturen  selv,  at  det  er  dens  inderste  V  æsen,  er 
er  arebet  af  Kunstneren.  Det  er  Plantens  Sjæl,  selve  det  levende  og  voksende,  opfattet  af  et 
andet  levende  Væsen,  der  af  Sympathiens  Vej  har  forstaaet  at  sætte  sig  md  1  Plante-  eller 
Dyreverdenens  hemmeligste  Liv  og  tolke  os  det,  som  ellers  har  været  skjult  for  Menneske¬ 
Oa  paa  samme  Maade  med  Farven.  Den  har  i  disse  Frembringelser  faaet  en  egen,  selv¬ 
stændig  sjælelig  Værdi,  der  vises  en  Forstaaelse  af  dens  Væsen  og  dens  Evne  til  at  stemme 
Menneskesjælen,  som  er  noget  ganske  nyt  for  os.  Der  er  Farver  1  alle  Toner  det  lcra  tigste 
røde,  der  minder  om  Krig  og  Blod,  det  dybe  sorte  og  blaa,  der  fører  En  ud  1  Nattens  En¬ 
somhed,  dens  Tungsind  og  Uhygge.  Der  er  muntre,  skæmtsomme  roner  om  Skovens 
Friskhed  og  Stilhed  i  Vasernes  lysegrønne  Farvenuancer,  og  der  er  lyriske  Digte  1  losa  og 


lilla  om  evig  Kærlighed  og  Ungdom.  . 

Som  Mester  frem  for  alle  staar  dog  Emile  Galle.  Alt,  hvad  han  frembringer,  er  saa  sim¬ 
pelt  og  naturligt.  Enhver  Form  svarer  saa  selvfølgeligt  til  den  Bestemmelse,  Genstanden 
skal  tjene,  at  man  uvilkaarlig  udbryder:  Hvor  simpelt  og  ligefremt!  Det  samme  gælder  og¬ 
saa  Dekorationen.  Den  slutter  sig  saa  naturligt  til  selve  Genstandens  Form  og  Konstruktion, 

der  er  intet  overflødigt  eller  overlæsset,  men  alt  er  fuldkommen  nobelt  og  enkelt;  en  fin 
og  stemningsrig  Poets  Studier  i  Naturen,  den  han  véd  at  aflokke  alle  Hemmeligheder.  Hans 
Vaser  og  Krukker  ere  i  Ordets  egentlige  Forstand  en  Krystallation  af  en  Mængde  fine  poesi¬ 
fyldte  Tanker,  enten  det  nu  er  hans  egne  frie  Fantasier  eller  det  Indtryk  eller  den  Stemning, 
en  Verslinje  vækker  hos  ham.  Betegnende  nok  ere  ogsaa  de  fleste  af  hans  Værker  forsynede 
med  et  Motto,  beregnet  paa  at  give  Tilskueren  den  rette  Forstaaelse.  En  Vase  med  udskaa- 
ren  Sokkel  har  følgende  Linje  af  Victor  Hugo:  Les  globes,  fruits  vermeils  des  divines  ramtes. 
E11  Champagneskaal,  prydet  med  blomstrende,  rimbedækkede  Grene  ledsages  af  Linjen:  A 
Coeurs  voillants  rien  impossible  og  en  Krystalvase,  prydet  med  Malvablomster,  er  komponeret 
over  Paul  Verlaines  Vers:  Baiser,  rose  trémiére  au  jardin  des  Caresses. 


Fig.  1 18.  Tin-Frugtkurv  af  Jean  Baffier. 


Foruden  Galle  trai  man  ogsaa  andre  franske  Kunstnere,  der  have  gjort  sig  bekendte  inden¬ 
for  den  dekorative  Kunst’s  Verden.  Der  var  Alexandre  Charpentier,  der  blandt  andet  udstil¬ 
lede  et  Par  nydelige  smaa  Basreliefter  i  Bronze,  forestillende  »Sangen«  og  »Malerkunsten«, 
begge  købte  af  det  danske  Kunstindustrimuseum.  Albert  Damouse  udstillede  nogle  over¬ 
ordentlig  smukke  Vaser  i  brændt  Ler  og  Auguste  Delaherche  mødte  med  en  stor  og  udsøgt 
Samling  Vaser  og  Fade,  der  gav  en  fortrinlig  Prøve  paa  denne  Kunstners  udmærkede  kera¬ 
miske  Arbejder.  Overordentlig  dejlig  var  en  ametystfarvet  Vase  af  Erneste  Baptiste  Leveillé 
med  Acasieblomster. 

Foruden  Franskmændene  var  det  forøvrigt  kun  —  de  nordiske  Kunstnere  fraregnede  — 
Amerikaneren  Louis  Tiffany,  der  tiltrak  sig  Opmærksomheden.  Den  lille  Samling  af  24 
Vaser  og  Skaale,  han  udstillede,  var  imidlertid  ogsaa  saa  fortrinlig,  at  man  stedse  med  Glæde 
vendte  tibage  til  den;  navnlig  var  en  lille  Vase  med  bølgeformede  Ornamenter  noget  af  det 
skønneste,  man  kunde  se. 

Vendte  man  sig  til  de  nordiske  Kunstnere,  blev  det  straks  En  paafaldende,  hvilken  betyde¬ 
lig  Modsætning  der  eksisterer  mellem  dansk  og  svensk  dekorativ  Kunst.  Paa  Svenskerne  er 

den  franske  Indflydelse  næsten  overvejende. 
Der  er  den  samme  fine,  sjælfulde  Behandling 
af  Plantelivet  og  Farverne,  men  man  savner 
lidt  af  den  Djærvhed  og  Kraft,  som  man  ven¬ 
ter  hos  en  nordisk  Kunstner.  Særlig  gør  dette 
sig  gældende  i  Behandlingen  af  de  Motiver, 
hvor  det  menneskelige  Legeme  er  anvendt 
som  Led  i  Dekorationen.  Den  Opfattelse,  der 
her  kommer  for  Dagen ,  de  fint  henaandede 
Kvindeskikkelser  f.  Eks.  paa  Agnes  Faunens 
»Keramik«  Elvedans  eller  Alf  II  ailanders  Sø¬ 
nymfer  paa  en  Skaal  ere  i  høj  Grad  stemnings¬ 
rige  og  poesifyldte,  der  er  en  fin,  eventyragtig 


Duft  over  dem  og  der  er  megen  Gratie  i  Le¬ 
gemernes  yndefulde  Bøjninger,  men  alligevel 
savner  man  her 


Fig.  1 19.  Skab  af  Christian  Eriksson  med  Fyldinger, 
malede  af  N.  Kreuger. 


lidt  mere  selv¬ 
stændig  Karak¬ 
ter  og  Kraft. 

De  nævnte  to 
Kunstnere  mød¬ 
te  forøvrigt  med 
en  meget  smuk 
Samling  af  ke¬ 
ramiske  Arbej¬ 
der,  der  vilde 
være  en  Pryd 
for  enhver  Ud¬ 
stilling.  IVall- 
?ren  udstillede 

o 

ikke  mindre  end  22  forskellige  Numre,  af  hvilke  man  med 
Glæde  lagde  Mærke  til  Krukken  med  Solsikker  og  en  Vase  i 
grønt  og  hvidt  med  en  dansende  Nymfe.  Fru  Agnes  Frumen 
havde  ogsaa  med  Held  forsøgt  sig  i  andre  Materialiet,  nemlig 
»de  fire  Aldere«  i  Tin  og  et  fint  lille  Haandspejl  i  Sølv. 

Udenfor  keramiske  Arbejder  fandtes  der  ikke  stort  1  Kunst¬ 
afdelingen,  der  kunde  henregnes  under  Begrebet  »Kunstindu¬ 
stri«.  Desto  lettere  fik  man  derfor  Øje  paa  nogle  udmærkede 
Arbejder  af  Christian  Eriksson,  Sveriges  bedste  Kunsthaand- 
værker,  et  Skab  (Fig.  1 19)  med  Træskærerarbejde  med  Beslag 
af  inkrusteret  Smedearbejde,  og  en  stilfuld  Laaseindretning  til 
et  Vindue.  Navnlig  Skabet  er  aldeles  fortrinligt,  af  en  udmær¬ 
ket  Arkitektur  og  en  original  gennemført  Holdning,  der  gøi 
en  særdeles  stilfuld  og  hyggelig  Virkning.  Meget  tiltrækkende 
ved  Dekorationens  Festivitas  var  en  Gibsmodel  til  et  Bæger  i 
drevet  Sølv  samt  en  Lampefod  i  Smedejern  af  samme  Kunst¬ 
ner.  Morsomt  var  ogsaa  et  lille  Bronzerelief  til  et  Klokkeskilt 
(Fig.  120),  udført  af  Svenskeren  Lundberg.  Den  Ide,  Kunst¬ 
neren  har  givet  Udtryk,  passer  saa  fortrinlig  til  den  Anven- 


Fig.  120. 

Klokkeskilt  af  Theodor  Lundberg. 

delse,  Skiltet  skal  have,  at  det  alene  af  den  Grund  fortjente  at  mangfoldiggøres.  Originalen 
er  købt  af  det  danske  Kunstindustrimuseum.  Smuk  er  en  Tinfrugtskaal  (Fig.  1 1 8)  af  Baffier] 
den  forestiller  to  Kvinder  bærende  et  Kar  mellem  sig.  I  Figurernes  Holdning  er  der  en  egen 
alvorlig  Stemning,  der  fører  Tanken  hen  paa  Fr.  Millets  Billeder. 

Den  danske  Afdeling  af  Kunstudstillingen  var  desværre  ikke  saa  rig  paa  Kunstindustri, 
som  den  kunde  og  burde  have  været.  I  den  sidste  halve  Snes  Aar  er  der  saa  mange  Kunst¬ 
nere  herhjemme,  der  have  givet  sig  af  med  dekorativ  Kunst,  at  man  med  Rette  kan  tale  om 
en  særlig  udpræget  dansk  Kunstindustri.  De,  der  husker  Dekorationsforeningens  smukke 
Udstilling  paa  den  nordiske  Udstilling  i  Kjøbenhavn  1 888,  mindes  sikkert  den  Overraskelse, 
den  vakte  hos  alle  Kendere.  Den  Friskhed  i  Opfattelsen,  den  kraftige  Djærvhed  i  Linje- 


Fig.  i2i.  Fad  fra  den  kgl.  Porcellainsfabrik  (malet  af  C.  Liisberg). 

føringen  og  det  ejendommelige  Lune,  der  var  herskende  i  mange  af  de  enkelte  Genstande, 
overraskede  og  glædede  paa  en  Gang  samt  viste,  at  der  var  Mulighed  for  en  rig  Udvikling. 
Den  Tid,  der  er  gaaet  siden  da,  har  da  ogsaa  tilfulde  godtgjort,  hvilke  ejendommelige  deko¬ 
rative  Kræfter  vi  have  til  vor  Raadighed  paa  dette  Omraade.  Kunstnere  som  Bindesbøll,  Brø¬ 
drene  Skovgaard,  Harald  og  Agnes  Slott-Møller,  Willumsen  o.  fl.  ere  Navne,  man  blot  behøver 
at  nævne,  for  at  mindes  en  hel  Række  af  fortrinlige  Arbejder,  som  man  kunde  have  ønsket 
en  lidt  rigeligere  Repræsentation  af,  end  sket  var.  Alligevel  vare  de  Arbejder,  der  fandtes 
paa  Stockholmer-Udstillingen,  tilstrækkelige  til  at  vise  den  Selvstændighed,  dansk  dekorativ 
Kunst  indtager.  Den  kraftige  dekorative  Holdning,  der  findes  i  de  af  Joakim  og  Niels  Skov¬ 
gaard  udstillede  Tegninger  til  dekorative  Fade,  er  af  en  saa  udmærket  Virkning,  at  den  vil 
gøre  sig  gældende  overalt.  Ganske  vist  kan  man  i  de  danske  Frembringelser  spore  fremmed 
Paavirkning,  men  ved  Siden  heraf  er  der  dog  Ejendommeligheder,  der  bunde  i  den  danske 
Nationalkarakter.  Den  elskværdige  Humor,  der  f.  Eks.  kommer  frem  i  Niels  Skovgaards 

UdHst  til  Fadet  med  Ødipus  og  Sfmxen,  og  den  friste  Naivetet,  der  præger  Opfattelsen,  er 
rikkért  ejendommelige  nationale  Træk,  der  ere  meget  langt  fjernet  fra  fransk  Elegance  og 
Raffinement,  Maaske  vil  man  overfor  mange  af  de  danske  Arbejder  kunne  gøre  den  In  v 
ding,  at  Virkningen  undertiden  er  lovlig  grel,  I  et  Fad  som  Jodhm  Skovgaards  .Evam 
Slangen«  kan  Opfattelsen  af  Kvindefiguren  forekomme  En  for  djærv  og  Farven  lidet  deh- 
kat  men  set  som  Helhed  virker  Fadet  i  høj  Grad  karakteristisk.  Der  er  1  dette  og  andre  af 
Brødrene  Skovgaaris  keramiske  Arbejder  en  sund  og  glad  Fantasi  der  er  lys  og  klat  som 
Dagen  og  ikke  forfalder  til  den  Mysticisme,  der  er  saa  egen  for  moderne  fransk  Keiami'. 


Fig.  122.  Krukke  fra  den  kgl.  Porcellainsfabrik  (malet  af  Frøken  M.  Høst). 

Var  den  Stemning,  man  modtog  i  Kunstafdelingen,  rig  og  mangfoldig,  virkede  Industri¬ 
hallen  desværre  ikke  saa  opmuntrende.  Straks  den  store  Hovedkuppel  med  de  fire  Hjørne¬ 
minareter  gjorde  et  uharmonisk  og  tungt  Indtryk.  Selve  Hovedindgangen  var  i  høj  Grad 
trykket  og  gav  ikke  den  festlige  Stemning,  som  man  med  Rette  burde  forlange  af  Udstillingens 
Hovedrum.  Indholdet  var  da  heller  ikke  helt  igennem  imponerende,  og  kun  forholdsvis  aa 
Genstande  fængslede  Ens  Blik.  Som  man  kunde  vente,  var  det  atter  her  Keramiken,  der 
først  og  fremmest  drog  Opmærksomheden  til  sig.  Forrest  i  Hovedhallen  fandt  man  en 
særdeles  rig  Udstilling  fra  den  svenske  Porcellainsfabrik  Rorstrand,  der  med  afgjort  Held  har 
slaaet  ind  paa  de  samme  Baner,  som  her  hjemme  er  fulgt  af  den  kgl.  Porcellainsfabrik  og 
Bing  &  Grøn  dahi.  I  kunstnerisk  Henseende  naar  Rorstrands  Fabrikken  dog  ikke  sine  dan¬ 
ske 'Fæller,  der  er  ikke  den  Opfindsomhed  og  Fantasi  i  Dekorationen,  og  man  mangler  lidt 
af  den  fine  Forstaaelse  af  Materialets  Væsen,  der  udmærker  det  danske  Porcellain.  I  teknisk 

Henseende  bød  Rorstrands  Fabrikken  meget  interessant.  Da  dette  Tidsskrift  imidlertid  vil 
bringe  en  særlig  Artikkel  om  den  nævnte  Fabrik,  skal  der  ikke  tales  yderligere  om  den  her. 
For  danske  Læsere  er  der  heller  ikke  stor  Grund  til  videre  at  gaa  ind  paa  vore  egne  to  dan¬ 
ske  Porcellainsfabrikkers  Ydelser.  Deres  Virksomhed  er  en  Gang  saa  godt  kendt,  og  de 
Ting,  de  præstere,  saa  skattede  i  hele  den  civiliserede  Verden,  at  man  ikke  behøver  at  frem¬ 
hæve  det  her.  For  en  Dansker  er  der  det  glædelige  ved  vort  Porcellain,  at  man  altid,  hvor 
man  kommer,  kan  kende  det  ved  den  ægte  hjemlige  Stemning,  der  slaar  En  i  Møde  fra 
Farve  og  Dekoration.  Lad  være,  at  dansk  Porcellain  aldrig  var  blevet  til  noget  uden  de 
japanske  Forbilleder,  et  er  sikkert,  at  det  er  dansk  Natur  og  Følelse,  der  efterhaanden  har 
indtaget  det  fremmedes  Plads.  Det  er  noget  af  vore  lyse  Sommernætters  Poesi,  af  Folke- 


Fig.  123.  Krukke  fra  Bing  &  Grøndahls  Porcellainsfabrik  (malet  af  F.  A.  Hallin). 

visens  vemodige,  drømmende  Romantik,  der  griber  og  tager  En  tangen  i  Dekorationen. 
Der  er  intet  barokt  eller  brutalt  i  de  anvendte  Farver  og  Former,  snarere  noget  for  blødt  og 
kvindeligt,  der  i  Længden  kan  virke  lidt  ensformigt.  Til  en  rigere  Variation  hjælper  det 
heller  ikke,  at  den  kgl.  Porcellainsfabriks  og  Bing  &  Grøndahls  Udstillinger  have  næsten  det 
samme  Præg.  Det  er  saa  at  sige  den  samme  Dekoration  og  den  samme  Stil,  de  ynde  at  ud¬ 
smykke  deres  Sager  med.  Hvis  det  var  muligt,  at  de  to  Fabrikker  kunde  faa  hver  sin  Spe¬ 
cialitet,  vilde  sikkert  en  Del  være  vundet.  Morsomt  vilde  det  ogsaa  være,  om  man  en  Gang 
kunde  faa  en  retrospektiv  Udstilling  af  de  omtalte  Fabrikkers  Produktion;  det  vilde  blive  et 
værdifuldt  Bidrag  til  at  vise,  hvorledes  dansk  Kunstindustri  har  udviklet  sig  i  de  sidste  Men- 
neskealdere,  og  hvilke  Kræfter  og  Retninger  der  har  været  raadende  deri. 

En  gammel  Bekendt  er  ogsaa  Kablers  Lervarefabrik.  Den  mødte  paa  Udstillingen  med  en 
fortrinlig  og  udsøgt  Samling  af  Lervarer  med  Lustreglasur.  Den  kraftige  Farve  med  dens 
skiftende  Farvespil  fra  dybt  rødt  gennem  Bronze  og  grønt  til  straalende  Guld  virker  ualmin¬ 
delig  pragtfuldt.  Genstandenes  Form  er  gennemgaaende  smuk  og  djærv  og  svarer  ypperligt 

til  det  anvendte  Materiale,  Leret,  der  ikke  som  det  zarte  Porcellam  føjer  sig  foi  en  mere 
raffineret  Fantasis  Luner.  Højst  interessant  var  det  at  lægge  Mærke  til  alle  de  mange  for¬ 
skellige  Tin«,  der  vare  fremstillede  i  Ler,  fra  de  nydeligste  Nipsgenstande  til  store  pragt¬ 
fuldest  og  Vaser,  der  egne  sig  fortrinligt  til  at  pynte  op  med  i  en  moderne  Salon  og 
meget  vel  vil  kunne  staa  sig  i  Væddekampen  med  det  finere  og (mere  kostbare  Porcellam. 
Ejendommelig  for  miers  Sager  er  det  kraftige,  man  kunde  i  Modsætning  til  Porcellams- 
tinaene  sffie  mandige,  der  udmærker  dem.  Naturligvis  er  det  Materialet,  dei  foi  en  stoi  Del 
beti  noer  dette  Træk,  men  der  er  sikkert  ved  Siden  heraf  hos  Kunstneren  ( Hansen- Reistrup ), 
der  har  ffivet  Tegning  til  en  hel  Del  af  Tingene,  en  udviklet  Sans  for  en  djærv  og  stor  Linje- 


Fig.  124.  Fad  fra  Bing  &  Grøndahls  Porcellainsfabrik  (malet  af  Frøken  Effie  Hegermann-Lindencrone). 

virkning,  der  er  i  Slægt  med  den,  der  er  ejendommelig  for  den  gamle  archaiske  Skulptur. 
Frisen  af  vilde  Dyr,  der  er  sammensat  af  srnaa  glasserede  Lerstykker,  er  af  en  virkelig  Stor¬ 
hed-  Udtrykket  og  Karakteriseringen  af  de  enkelte  Dyr  saa  gennemført,  at  de  næppe  staa 
tilbage  for,  hvad  der  er  frembragt  af  assyrisk  Kunst1.  Det  er  et  glædeligt  Tegn,  at  der  er 
er  et&  Omraade  for  dansk  Kunstindustri,  der  egner  sig  for  vore  hjemlige  Forhold  og  med 
Tiden  vil  kunne  udfolde  sig  til  en  virkelig  Blomstring.  Fra  gammel  Tid  har  Danmark  ind¬ 
taget  en  høj  Rang  i  Lervareproduktionen,  der  fortjente  en  Gang  igen  at  komme  til  Ære  og 
Værdighed  og  udfylde  den  Plads  i  de  tusind  Hjem,  der  nu  udfyldes  af  alskens  Flitterstads 

og  Godtkjøbskram  fra  Udlandet.  ,  , 

"  Hjemmets  Udstyrelse  med  gode  og  smukke  Ting  vil  altid  blive  en  af  Kunsthåndværkets 

største  Opgaver.  Og  af  den  Smag,  der  paa  en  given  Tid  raader  i  Hjemmene,  vil  man  altid 
kunne  bedømme,  hvor  højt  et  Standpunkt  Kunsthaandværket  har  indtaget, 
i.  I  Tidsskriftets  næste  Flefte  vil  den  Kåhlerske  Keramik  blive  omtalt  i  en  særlig  Artikel. 

F01  den,  der  en  Gang  skal  skrive  vor  Tids  Kulturhistorie,  vil  det  sikkert  blive  paafaldende, 
hvilken  Forandring  der  i  det  sidste  Aarti  er  foregaaet  i  Udstyrelsen  af  vore  Boliger.  Det  var 
for  faa  Aar  siden  næsten  udelukkende  Renaissancen,  der  raadede.  Møbler,  Husgeraad  og 
alle  andre  Genstande  skulde  laves  i  Christian  IV’s  Stil.  Vore  Snedkere,  Malere  og  Guld¬ 
smede  studerede  ivrigt  de  gamle  Forbilleder  og  de  moderne,  oftest  temmelig  tunge  og  klod¬ 
sede  Frembringelser,  der  i  Tyskland  bar  Navnet  af  Renaissancemøbler.  Hvis  man  har  troet, 
at  det  kunde  lykkes  ved  et  nøje  Studium  og  en  flittig  Kopiering  af  disse  Genstande  at  frem¬ 
bringe  en  ejendommelig  national  Stilart,  der  passede  for  vore  hjemlige  Forhold,  har  det  nu 
sikkert  vist  sig,  hvor  grundigt  man  har  taget  fejl.  Renaissancen  har  hos  os  haft  hjemme  paa 
Kongeborgen  og  i  rige  og  velhavende  Adels-  og  Borgerhjem;  egentlig  Borgerret  har  den 
aldrig  vundet.  Dette  er  derimod  Tilfældet  med  Empiren.  Den  kom  paa  en  Tid,  hvor  der  i 
Borgerstanden  raadede  temmelig  almindelig  Velstand  og  Sans  for  at  faa  nye  og  smukke 
Ting  i  Hjemmene.  Fra  den  Tid  skriver  sig  da  ogsaa  dansk  Kunsthaandværks  første  og  al¬ 
mindelige  Opblomstring  og  til  den  knytter  sig  alle  vore  gode  Navne  paa  Kunstens  og 
Haandværkets  Omraade.  Kunstnere  og  Haandværkere  sluttede  sig  sammen  og  frembragte 
noget  virkelig  godt  og  dannede  af  Empiren  en  for  vore  Forhold  passende  Stilart,  der  frem 
for  nogen  anden  fortjener  at  kaldes  ejendommelig  dansk. 

Det  er  da  ogsaa  Empiren  og  dens  lidt  ældre  Slægtning  Ludvig  XVI’s  Stil,  man  atter  be¬ 
gynder  at  dyrke. 

Paa  Udstillingen  i  Stockholm  var  en  af  disse  to  Stilarter  benyttede  i  Størsteparten  af  Møb¬ 
lerne.  Det  er  gennemgaaende  rigtig  gode  og  smukke  Ting;  man  mærkede  en  virkelig  For¬ 
dybelse  i  Stilens  Karakter  og  en  Kærlighed  til  Opgaven,  der  kun  har  kunnet  virke  til  en 
heldig  Løsning.  Ved  Siden  heraf  var  den  egentlige  haandværksmæssige  Udførelse  i  alle 
Maader  fortrinlig.  Alt  var  udført  med  den  største  Nøjagtighed,  og  Materialet  var  valgt  med 
den  største  Omhu.  Dette  gjaldt  saaledes  om  det  af  Severin  &  Andreas  Jensen  udstillede  Møble¬ 
ment,  der  tillige  med  nogle  af  Malermester  Thomas  Hansen  malede  og  dekorerede  Møbler 
var  det  eneste  i  denne  Retning,  der  fandtes  af  Betydning  i  den  danske  Afdeling.  Fælles  for 
begge  disse  Møblementer  var  en  kendelig  Paavirkning  fra  den  moderne  engelske  Møbelstil. 
Denne  Stils  temmelig  sødladne,  men  ofte  yndefulde  og  fine  Former  er  med  Held  dyrket  af 
flere  svenske  Snedkere.  Bildmarck  &  Son,  Carl  Johansson  og  C.  E.  Jonsson  udstillede  saaledes 
begge  et  meget  smagfuldt  Interiør  i  engelsk  Stil.  Ellers  er  det  ogsaa  i  denne  Afdeling  Em¬ 
piren  og  Ludvig  XVI’s  Stil,  der  er  den  hyppigst  anvendte.  C.  E.  Jonsson,  Max  Sachs,  Carl 
Johanssen  og  T.  Matsson  mødte  alle  med  meget  smukke  og  godt  forarbejdede  Møbler  i  disse 
Stilarter.  Ved  Siden  heraf  maa  dog  ogsaa  fremhæves  en  Del  Møbler  i  Gustaviansk  Stil,  der 
vare  tegnede  og  malede  af  C.  Grabow.  Rokokoen  var  gengiven  med  en  yderst  fin  Forstaaelse, 
men  man  kunde  dog  ikke  vægre  sig  mod  den  Tanke,  at  det  i  Grunden  er  Synd  at  anvende 
saa  meget  Arbejde  paa  at  genfrembringe  Former,  der  passe  saa  daarligt  for  vor  Tids  Behov. 

Helt  ud  moderne  var  derimod  et  Møblement,  der  udstilledes  af  Snedker  Lagerberg,  Stock¬ 
holm.  De  enkelte  Møbler  vare  fremstillede  i  Træets  naturlige  Farver,  blot  med  et  Overtræk 
af  Fernis.  Enkelte  kraftigt  udskaarne  Ornamenter,  der  vare  anbragte  i  Fyldingerne  og  paa 
Stolenes  Rygge,  gave  de  i  Forvejen  massive  Møbler  et  yderligere  solidt  og  hyggeligt  Præg. 
Tegningen  var  i  høj  Grad  karakterfuld  og  de  enkelte  Møblers  Arkitektur  sjælden  ren  og 
fast.  Møblementet  var  uden  Tvivl  Udstillingens  ejendommeligste  og  det,  der  mest  bar  Vid¬ 
nesbyrd  om  en  kraftig  og  villende  Personlighed. 

I  den  norske  Afdeling  lagde  man  kun  Mærke  til  ét  Møblement,  men  dette  var  til  Gengæld 
ogsaa  fortrinligt.  Det  udstilledes  af  den  norske  Haandværker-  og  Industriforening  i  Christiania  og 
var  tegnet  og  dekoreret  af  H.  Buli.  Tegningen  var  meget  smagfuld  og  vidnede  om  gode  de¬ 
korative  Evner  hos  Kunstneren.  De  benyttede  oldnordiske  Motiver  vare  anvendte  paa  en 
selvstændig  og  original  Maade,  det  eneste,  der  stødte  en  Smule,  var  Anvendelsen  af  alt  for 


l6o  tidsskrift  for  kunstindustri. 

me«t  Beslå«  hvis  Dragehoveder  og  Snirkler  virkede  lovlig  uroligt  i  Forhold  til  de  øvrige 
L  nier  i  Dekoration  og  Tegning.  Om  selve  Arbejdets  Fortrinlighed  >  tekmsk  Henseende  kan 
der  forøvrigt  kun  herske  en  Mening.  Den  oldnordiske  Stil  synes .  det  Hele  at  blive  stætkt  dyt¬ 
tet  sfNormændene.  Motiver,  hentede  fra  den,  vare  med  Virkning  benyttede  til  Indiamning 
af  den  norske  Afdeling,  og  en  Mængde  Montrer  og  Arbejder  i  Træ  vare  alle  udførte  .  oldnoi- 
disk  Stil  Særligt  kom  den  til  Orde  i  den  store  Samling  af  Æsker  og  Skrin,  den  norske  Afde- 
Z„  rummede  Der  var  herimellem  Arbejder  af  ypperlig  dekorativ  Virkning,  men  rigtignok 


Fig.  125.  Buffet  fra  »De  forenede  Snedkere«  i  Christiania,  tegnet  af  H.  Buil, 


med  temmelig  lidt  Opfindsomhed  og  kunstnerisk  Fantasi,  ikke  at  tale  om  at  de ^asa tte  Farver 
ofte  vare  ganske  urimelige  og  umulige.  Det  turde  muligvis  være  en  fejl  Regning,  hv  sNM- 
mændene  i  patriotisk  Iver  for  deres  store  Fortid  tror  at  kunne  puste  Liv  1  den  nationale  Træ¬ 
skærerkunst  ved  at  kopiere  de  gamle  Forbilleder.  Den  I  id,  der  har  frembragt  de  yppe  g 
gamle  Stavkirker  med  deres  mange  friske  og  fornøjelige  Arbejder,  er  forbi  og  lader  si  k 
genopvække.  At  Norge  imidlertid  ogsaa  kan  præstere  noget  værdifuldt  1  en  anden  Stila 
der  er  den  oldnordiske  ganske  modsat,  viste  de  mesterlige  Detailler,  der  vare  udstillede  < 
Stenhuggerarbejderne  paa  Throndhjems  Domkirke.  Som  bekendt  har  denne  Kirke  1  snart 
en  Menneskealder  været  under  Restauration,  et  Kæmpearbejde,  der  ledes  af  Arkitekt  Chris  tu 
Først  i  vor  Tid  vil  Kirken  blive  fuldendt  i  den  Skikkelse,  som  det  oprindelig  var  Meningen 

at  give  den,  da  man  i  Middelalderen  tog  fat 
paa  at  omforme  den  i  gothisk  Stil.  Hvor 
herligt  dette  Arbejde  vil  blive,  fik  man  en 
lille  Forestilling  om  ved  den  Kopi  af  Høj¬ 
koret,  der  var  føjet  som  et  Apendix  til  den 
norske  Afdeling.  En 
Samling  Fotografier 
af  Kirkens  enkelte 
Partier  viste ,  hvor 
mesterligt  Arkitek¬ 
ten  har  forstaaet  at 
løse  sin  Opgave. 

Gothikens  slanke, 
himmelstræbende 
Linjer  komme  her 
fuldstændigt  til  de¬ 
res  Ret,  og  Helheds¬ 
virkningen  er  virke¬ 
lig  storslaaet.  I  hvor 
høj  en  Grad  Arki¬ 
tekten  har  vidst  at 
trænge  til  Bunds  i 
Stilens  Væsen,  vi¬ 
ste  de  udstillede  De¬ 
tailler  af  Stenhug¬ 
gerarbejdet.  Det  sti¬ 
liserede  Løvværk 
paa  Kapitæler  og 
Kragsten  ere  som 
hentede  fra  en  af  de 
gamle  franske  Ka- 
thedraler,  uden  at 
man  dog  et  Øjeblik 
taber  Bevidstheden 
om,  at  det  er  en 
moderne  Kunstner, 
der  har  villet  og 
kunnet  frembringe 
noget  personligt  og 
ægte.  Det  allerbed¬ 
ste  Vidnesbyrd  her¬ 
om  fik  man  dog  af  den  udstillede  Samling 
Fotografier  af  Menneske-  og  Dyrehoveder, 
der  ere  anvendte  rundt  omkring  til  Kirkens 
dekorative  Udsmykning.  Der  er  her  anvendt 
et  sprudlende  Lune  og  en  spillende  Fantasi  i 
de  forskellige  Ansigtsudtryk ,  der  er  aldeles 
beundringsværdig.  De  gamle  Skulpturarbej¬ 
der  paa  Domkirkerne  i  Chartres  og  Rheims 


ere  ikke  bedre  gjorte.  —  Naar  Throndhjems 
Domkirke  en  Gang  bliver  færdig,  vil  den 
komme  til  at  staa  som  et  af  Nordens  ypperste 
Bygningsværker;  paa  samme  Tid  et  Mindes¬ 
mærke  af  national  Betydning  og  et  Vidnes¬ 
byrd  om  den  moder¬ 
ne  Kunstneraands 
Snille  og  Skaber¬ 
evne. 

Blandt  de  Ting, 
der  høre  med  til 
de  moderne  Hjems 
Udsmykning  hører 
Textilindustriens 
Frembringelser.  Ud¬ 
stillingen  rummede 
udmærkede  Sager  i 
denne  Retning,  lige 
fra  de  kendte  sven¬ 
ske  og  norske  Al- 
muevævninger  med 
deres  tit  morsomme 
og  karakterfulde 
Tegninger  til  store 
moderne  Sager,  hvor 
der  har  været  frit 
Raaderum  for  en 
kunstnerisk  bevidst 
Personlighed. 

Ganske  naturligt 
var  Sverige  fyldigst 
repræsenteret  paa 
dette  Omraade.  Det 
er  jo  her  en  natio¬ 
nal  Industri,  der  dyr¬ 
kes  i  vid  Omfang, 
og  ofte  præsterer 
udmærkede  Sager. 
Hvor  højt  Sverige 
er  naaet,  fik  man  et 
godt  Indtryk  af  i 
Husflidsafdelingen,  der  for  Størstedelen  be¬ 
stod  af  vævede  Tæpper  og  Tøjer.  Der  er  i 
Tegningen  af  disse  Sager  tit  udfoldet  en  for- 
bausende  sikker  Smag,  og  om  Fortrinlig¬ 
heden  af  den  tekniske  Udførelse  kan  der  sik¬ 
kert  kun  herske  en  Mening;  men  alligevel 
virkede  hele  denne  Afdeling  i  Længden  træt¬ 
tende,  Ensformigheden  i  Motiverne  var  alt- 


Fig.  126.  Skab  fra  »De  forenede  Snedkere  i  Christiania«, 
tegnet  af  H.  Buli. 

for  stor,  og  om  nogen  bevidst  personlig  Trang  bar  kun  faa  Ting  Vidne.  Af  Gobelinvæv- 
ninaer  fandtes  derimod  adskillige  smukke  Ting,  udstillede  af  » Haan darbej dets  Venner«  og 
» Aktiebolaget  Svensk  Konstsldjd«.  Særlig  lagde  man  Mærke  til  nogle  Kompositioner  af  G. 
Wennerberg  og  den  mangesidige  Wallander.  Der  var  i  disse  Tæpper  udfoldet  megen  dekora¬ 
tiv  Evne,  uden  at  mai/dog  kan  jævnstille  dem  med  de  ægte  gamle  Gobeliner.  Nærmest 
disse  stod  en  Vævning  (Fig.  127)  af  Frk.  Anna  Andersson efter  Tegning  af  Frk.  Maria  S,o- 
slrdm.  Der  var  i  den  en  nobel  Komposition  og  den  fine,  diskrete  Tone  i  Farverne,  som  man 
nu  en  Gang  helst  vil  have  i  den  Slags  Sager. 

Maaske  var  det,  fordi  Gerhard  Munthes  Gobeliner  mangler  denne  lidt  gammeldags  Stem¬ 
ning,  at  man  ikke  altid  kan  goutere  hans  dristige  og  fantasifulde,  men  lidt  barnlige  Tegnin¬ 
ger.  —  Udmærket  var  en  Del  vævede  og  brode¬ 
rede  Tæpper  i  den  norske  Afdeling.  Der  var  i 
disse  en  virkelig  kunstnerisk  Stræben  og  Evne 
til  at  faa  den  bedste  dekorative  Virkning  ud  af 
Emnerne,  der  maatte  tage  Enhver  fangen.  For¬ 
trinlig  var  en  Samling  regninger  til  vævede 
Tæpper,  udstillede  af  den  kgl.  norske  Kunst-  og 
Haandværkerskole  i  Christiania.  Navnlig  lagde 
man  mellem  disse  Mærke  til  en  Tegning  af  In- 
gerd  Trygvesdatler  Klingenherg,  forestillende  Havet 
og  dets  Planteliv.  Der  var  i  denne  en  Kraft  og 
Djærvhed  i  Linjerne  af  betagende  Virkning,  og 
de  fremstillede  Motiver  vare  behandlede  med  fin 
Forstaaelse  af  Plantens  Karakter.  Men  ved  Siden 
af  den  næsten  rent  naturalistiske  Fremstilling  af 
Vækstlivet  paa  Havets  Bund  var  det  lykkedes 
Kunstnerinden  at  give  hele  Billedet  en  egen  my¬ 
stisk  Stemning,  der  drog  Tanken  med  uimod- 
staaelig  Styrke  ned  i  den  hemmelighedsfulde  og 
eventyragtige  Verden,  der  lever  og  raader  i  det 
store  Havdyb. 

Mere  enkelt,  men  lige  saa  dekorativt  virkede 
en  Tegning  til  et  Tæppe  af  samme  Kunstnerinde, 
forestillende  stiliserede  Egeblade  paa  rød  Bund. 
Overordentlig  imposant  var  et  vævet  Tæppe  af  Fru  Frida  Hansen  med  en  figur  rig  Fremstil¬ 
ling:  »Pintsechor«  kaldet.  Tegningen  var  kendelig  paavirket  af  middelalderlige ,  italienske 
Forbilleder.  Den  store  Samling  af  syngende  Børn,  det  ene  Hoved  ovenfor  det  andet  \ar  af 
en  stor,  højtidsvækkende  Virkning,  fuld  al  Kraft  og  Følelse.  Man  saa  af  dette  Tæppe,  hvil¬ 
ken  Skat  af  Motiver  der  kan  hentes  fra  Middelalderens  Billedkunst.  De  strenge,  enkle  Linjei 
og  den  hele  dekorative  Holdning  frembyder  sig  af  sig  selv  som  Porbillede  for  Væverkunsten. 

At  der  er  Plads  for  en  selvstændig  skabende  Virksomhed  indenfor  Væveriet  saavelsom 
indenfor  Broderekunstens  Omraade  viste  et  Tæppe  i  den  danske  Afdeling,  der  ei  udstillet  af 
Frøknerne  Konstantin- Hansens  og  Bindesbølls  Broderimagasin.  Tegningen  ei  udfølt  af  Fru 
Skov ga ard- Holten  og  lod  ret  denne  Kunstnerindes  kendte  dekorative  Evner  komme  til  Syne. 
Motivet,  der  er  hentet  fra  Eventyret  om  Hans  og  Grete,  viser  os  Svanen  i  Pæid  med  at 
sætte  Børnene  over  den  store  Sø.  Tæppet  (Fig.  128)  har  paa  en  lykkelig  Maade  bevaret 
Eventyrets  Duft  og  Stemning,  og  Valget  af  Farverne  og  selve  den  tekniske  Udtøielse  ei  et 
smukt  Bevis  paa,  hvad  der  kan  ydes  paa  denne  Kunstarts  Omraade.  Hvoi  mange  af  vore 
Damer  anvende  ikke  en  uhyre  Tid  og  Flid  paa  Broderier,  der  i  kunstnerisk  Henseende  eie 


Fig.  127. 

Stolebetræk  i  Gobelin  af  Anna  Andersson, 
tegnet  af  Maria  Sj ostrom. 

i  høj  Giad  tarvelige  for  ikke  at  sige  ganske  værdiløse.  Hvad  om  de  med  slige  Eksempler  for 
Øje  gjorde  sig  lidt  mere  Umage  for  at  finde  passende  Motiver  og  Forbilleder,  noget,  der 
ingenlunde  vilde  være  saa  vanskeligt  nu,  da  der  i  Kunstindustrimusæets  Bibliothek  er  aabnet 
let  Adgang  til  en  stor  og  udsøgt  Billedsamling. 

En  anden  Kunstart,  der  nu  ganske  synes  at  være  gaaet  af  Mode,  er  den  saakaldte  Hedebo- 
og  Hardangersyning.  Det  var  i  ældre  Tid  en  Specialitet,  som  enhver  Kone  eller  Pige  paa 
Landet  dyrkede  med  en  Virtuositet,  som  nu  synes  forbausende.  Det  vilde  være  stor  Synd, 
om  den  helt  skulde  glemmes,  tilmed  da  der  er  lige  saa  rig  Anvendelse  for  den  nu  som  for¬ 
hen.  Hvad  der  kan  ydes  af  den  Art,  fik  man  et  smukt  Exempel  paa  i  de  af  Frk.  Nanna  Ring 


Hg.  128.  Tæppe  fra  Konstantin- Hansen  og  Bindesbøll  efter  Fru  Skovgaard-Holtens  Tegning. 

udstillede  Syninger.  Der  var  af  disse  enkelte,  der  var  af  en  særdeles  fortrinlig  Virkning  og 
udførte  med  en  fin  Delikatesse  og  Sans  for,  hvad  der  passer  for  de  forskellige  Stoller. 

Gælder  det  om  Broderiet  og  Væverkunsten,  at  de  i  de  sidste  Tider  have  været  Genstand 
for  en  glædelig  Fremgang,  maa  det  samme  i  endnu  højere  Grad  siges  om  Boghaandværkei. 
Den  Energi  og  det  Talent,  der  her  er  udfoldet,  er  i  Virkeligheden  aldeles  beundringsværdig. 
Medens  man  for  ikke  saa  mange  Aar  siden  i  Almindelighed  var  ret  ligegyldig  for,  hvorledes 
en  Bog  tog  sig  ud,  saa  er  man  i  vor  Tid  nu  naaet  til  at  stille  Fordringer  og  forlanger,  at  den 
Bog,  vi  tager  i  Haanden,  til  en  vis  Grad  i  sin  kunstneriske  og  haandværksmæssige  Udstyrelse 
skal  være  Udtryk  og  Tolk  for  Indholdet.  Et  videnskabeligt  Værk  maa  fremtræde  med  et 
andet  Ydre  end  et  Digterværk  og  maa  være  trykt  paa  bedre  Papir  end  en  Avis,  Skrifternes 
Ordning  og  Typernes  Udseende  skal  være  til  Behag  for  Øjet.  Med  andre  Ord:  Kunsten 
maa  tages  med  paa  Raad  og  maa  sørge  for,  at  Arbejdet  fremtræder  som  et  kunstnerisk  Hele. 

Hvad  der  kan  udrettes  her,  viste  den  Bogudstilling,  som  den  danske  Forening  for  Bog- 
haandværk  havde  arrangeret  i  Stockholm.  Allerede  den  Katalog,  Foreningen  havde  ladet 

tryk,teCd:\" 

Udstillingen  indeholdt  et  rigt" Udvalg  af  det  bedste,  der  er  præsteret  paa  Illustrationskon. 

‘  Bogtrykkets  oa  Bogbinderiets  Omraade.  Enestaaende  og  ng  er  den  af  den  energis 
oa  talentfolde  Formand  for  Foreningen  for  Boghaandværk,  Xylograf  F.  Hendnksen  u  sti - 
lede  Samling  Træsnit  efter  danske  og  norske  Kunstnere.  Skade,  at  det  gode  gamle  Træs 
deri  Hendrfksen  har  saa  udmærket  en  Dyrker,  er  saa  lidt  benyttet  nu  af  den  moderne 111  - 
strationskunst  Netop  ved  den  Sammenligning,  man  her  paa  Udstillingen  fik  Le)hghe^ 
at  drage,  viser  det  sig,  hvor  langt  det  staar  over  de  nu  almindelig  benyttede  fotografiske  Æ 


mnger. 


Fig.  129.  Bind  fra  Anker  Kyster,  tegnet  af  G.  Heilmann. 


Fra  kjøben  havnske  Bogtrykkere  fandtes  en  god  Samling  af  deres  bedste  Arbejder  Bøger 
Billedtryk  og  Accidensarbejder  bare  gennemgaaende  Vidnesbyrd  om  en  solid  borgerltg 
Smag  lidt  for  almindelig  maaske,  men  1  al  sin  Jævnhed  tiltalende  og  uden  1  i  a  . 

^  Meget  tiltrækkende  var  Bogbindernes  Udstilling,  ikke  blot  ved  det 

Arbejde  der  fremvistes,  men  især  ved  det  inderlige  Samarbejde,  der  hav  e  un  e 

Kun  t  og  Haandværk.  Navne  som  Frølich,  Bindesbøll,  R.  Christiansen,  Ekse 
Aug.  jJndorff,  Hans  Tegnn,  G.  Heilmann  vare  repræsenterede  ved  en  Række  smukk  Btnd, 
der  vare  udførte  af  vore  mest  bekendte  Bogbindermestre  som  Jakob  linden  Imm.  Petersen  • 
Flyae  oa  J.  L.  Flyge,  Anker  Kyster.  Enkelte  af  disse  som  Imm.  Petersen  og  Anket  K)  * 
ogsaa  selv  udført  Tegningerne  til  nogle  smukke  Bind  i  fuldt  Skind  med  Haand-  og  iess  - 
forgyldning.  Sidtsnævnte  udstillede  tillige  en  god  Samling  marmoreret  i  apu. 

I  det  Hele  var  denne  Afdeling  af  Udstillingen  en  af  de  allerbedste.  Sammen  med  vore 
keramiske  Arbejder  var  Bogudstillingen  et  fortrinligt  Eksempel  paa  den  Højde,  Danmark 
har  naaet  paa  Kunsthaandværkets  Omraade.  Tillige  var  den  en  af  de  glædeligste  Prøver  paa, 
hvad  der  kan  ydes  ved  en  god  Organisation  af  Haandværket.  Man  fik  her,  om  ikke  andre 
Steder,  Øjet  op  for,  at  Kunsten  ikke  blot  hører  hjemme  i  de  fornemmes  Boliger  eller  i  Sta¬ 
tens  Samlinger,  at  det  ikke  blot  er  Malerkunst  og  Skulptur,  der  er  dens  eneste  Opgaver, 
men  at  det  hører  den  til  at  tage  sig  af  alt,  hvad  der  daglig  omgiver  os,  forædle  og  for¬ 
skønne  det,  saaledes  at  Tilværelsen  kan  blive  rigere  og  mere  harmonisk,  og  at  Kunst  ikke 
bliver  en  Luxus,  men  noget,  der  kan  være  tilgængelig  for  alle. 

Forhaabentlig  er  den  Tid  ikke  fjern,  da  vore  Haandværkere  atter  kunne  knytte  Traaden 
til  den  gode  Tradition  fra  ældre  Tid,  da  Kunst  og  Haandværk  vare  Udslag  af  en  fælles 
Stræben,  og  da  Kunsthaandværkeren  følte  sig  berettiget  til  Kunstnernavnet  lige  saa  vel  som 
Maleren  og  Billedhuggeren. 

Guldsmede-  og  Klejnsmedekunsten  ere  vel  de  Haandværk,  hvor  denne  Overlevering 
aldrig  helt  har  været  uddød.  Nu  og  da  har  en  virkelig  kunstnerisk  Bevidsthed  givet  sig  Ud¬ 
slag,  men  rigtignok  kun  altfor  ofte  overmandet  af  en  vis  Tørhed  og  Ubevægelighed,  ikke  at 
tale  om,  at  det  fabrikmæssige  tit  er  temmelig  overvejende  i  Hovedmassen  af  Arbejderne.  De 
mange  forskellige  Stilarter,  der  anvendes  i  Guld-  og  Sølvvarefabrikationen,  gør  ogsaa,  at 
Guldsmedeudstillinger  ikke  faa  det  Præg  af  Helhed  og  Personlighed,  der  f.  Eks.  er  karak¬ 
teristisk  for  keramiske  Udstillinger.  Der  eksperimenteres  og  arbejdes  for  meget  efter  ældre 
Forbilleder,  som  dog  ikke  altid  naaes.  Man  kunde  ønske  lidt  mere  Friskhed  og  Gaaen-paa, 
end  Tilfældet  er.  Det  blev  mere  de  enkelte  Ting,  man  lagde  Mærke  til,  og  mellem  dem 
fandtes  mange  overordentlig  smukke  og  noble  Stykker.  Vore  to  bekendte  Firmaer  Michelsen 
og  Christesen  havde  saaledes  en  righoldig  Samling  Smykker  med  fine  ornamentale  Slyng¬ 
ninger  og  udmærket  forarbejdet.  Med  Hensyn  til  Tegningen  og  Formen  stod  vor  hjemlige 
Guldsmedekunst  højt  i  Sammenligning  med  den  fremmede,  der  kun  bød  meget  lidt  af 
Interesse. 

Naar  her  til  Slutning  nævnes  en  smuk  Smedejernsport  af  Schæbel  og  en  kraftig  syvarmet 
Messinglysestage  fra  Dahlhoff  &  Søn,  ere  vi  saa  omtrent  færdige  med  Metalafdelingen. 
Enkelte  Arbejder  vidnede  om  en  beklagelig  Mangel  paa  Forstaaelse  af,  hvad  man  kan  ud¬ 
arbejde  i  Jern.  Der  fandtes  f.  Eks.  en  ren  naturalistisk  udarbejdet  Efterligning  af  en  Gren 
med  Blomster,  hvor  hvert  Blad  og  hver  Tak  var  udsavet  og  udklippet  paa  det  nøjagtigste, 
men  som  rigtignok  ogsaa  stod  som  et  afskrækkende  Eksempel  paa,  hvorledes  Smedearbejde 
ikke  skal  være.  Det  var  en  ren  Lise  herefter  at  betragte  et  saa  smukt  Arbejde  som  den 
nævnte  Smedejernsport  af  Schæbel.  Der  er  baade  Karakter  og  dekorativ  Sans  i  Ordningen 
af  de  enkelte  Led,  og  man  mærkede  helt  igennem  en  kunstnerisk  Forstaaelse  af  Materialets 
Natur  og  en  Respekt  for  Opgaven,  der  var  i  høj  Grad  velgørende. 

Naar  man  til  Slutning  resumerer  de  forskellige  Indtryk,  man  har  modtaget  i  de  forskellige 
Afdelinger  for  Kunsthaandværket  paa  Udstillingen  i  Stockholm,  maa  man  indrømme,  at  der 
paa  alle  Omraader  var  glædelige  Kendetegn  paa  en  frisk  og  fornøjelig  Fremgang.  Store  og 
epokegørende  Arbejder  fandt  man  ikke,  men  der  var  meget,  der  tydede  paa,  at  den  næste 
nordiske  Udstilling  sikkert  vil  indfri  de  Løfter  om  en  smuk  og  rig  Blomstring,  som  denne 
Udstilling  indeholdt  saa  mange  af. 

167.  Kjøbenhavn. 


AF  C.  NYROP. 

REMSNIDERNE  OG  SADELMAGERNE. 

Remsnidere  ere  en  nu  forsvun¬ 
den  Art  Haandværkere.  Det  vil 
sice ,  det  af  dem  drevne  Haand- 
værk  har  faaet  et  andet  Navn, 
hvad  der  let  vil  ses,  naar  det  f.  Ex. 
undersøges ,  hvori  deres  Mester¬ 
stykke  bestod.  1460  fordredes  der 
som  saadant  et  Bidsel,  et  Forstykke 
til  et  Seletoj  og  et  Bælte.  Den 
Gang  vare  Kjøbenhavns  Remsni¬ 
dere  forøvrigt  i  Lav  sammen  med 


168.  Kjøbenhavn. 


Pungemagerne,  og  Lavet  synes  efterhaanden  at  have  udvidet  sig.  1 5 49  nævnes  Remsniderne, 
Pungemagerne  og  Sadelmagerne  sammen,  og  endelig  hedder  det  1623,  at  Remsnideine, 
Sadelmagerne  og  Somskberederne  (d.  e.  Fellberederne,  s.  ovfr.  S.  118)  samt  Handske-  og 
Pungemagerne  fra  Arild  have  været  i  samme  Lav.  Det  saaledes  sammensatte  Lavs  Segl  ses 
iNn  i69,\vis  Omskrift  lyder:  D[er\  Remer,  Sadler,  Semsbered[e]r,  Pungmag[e]r  Sigil  in  Kopen- 

hag[en\.  ~ 

Overfor  denne  Gruppe  Skindarbejdere  nævnes  ofte  en  anden,  et  andet  Lav,  bestaaende  at 

Bundtmagerne  og  Skinderne,  og  Forholdet  mellem  disse  to  Grupper  var  ikke  altid  ven¬ 
skabeligt.'  1514  klage  Kjøbenhavns  Remsnidere,  Punge- og  Taskemagere  over  Indgreb  fra 
det  andet  Lavs  Side  i  deres  Ret  til  at  gjore  Handsker.  Bundtmagerne  og  Skinderne  skulde 
jo  væsentlig  forfærdige  Kjortler,  Trojer,  Skjorter  og  lignende  Klædningsstykker  af  Skind 
og  Læder.  Danmarks  Skindarbejdere  synes  herefter  —  Skomagerne  fraregnede  —  at  kunne 
sondres  i  to  nogenlunde  naturligt  faldende  Grupper.  Men  at  denne  Sondring  dog  ei  let 
kunstig  og  ikke  gaar  langt  tilbage  i  Tiden,  kan  ses  af  Seglet  Nr.  167.  Dets  Omskrift:  tette 
insele  hør  til  remsnider,  bonmager  i  Haff[n\ 1  viser,  at  Remsnidere  og  Bundtmagere,  altsaa  to 
fremtrædende  Repræsentanter  for  hver  af  de  to  modstaaende  Grupper,  have  væiet  i  Lav 
sammen,  og  dette  kan  muligvis  have  fundet  Sted  i  den  første  Halvdel  af  det  15de  Aai hun¬ 
drede.  Segfet  findes  under  de  ovfr.  S.  35  og  36  nævnte  to  Dokumenter  fra  henholdsvis 
1525  og  1542,  men  det  bruges  her  mærkeligt  nok  af  Remsnider-  og  Pungemagerlavet. 
medens^ Bundtmagerne  og  Skinderne  -  nok  saa  mærkeligt  —  samtidig  bruge  Seglet  Nr. 

71  (ovfr.  S.  49),  hvis  Indskrift  og- 
saa  viser  tilbage  til  en  ældre  Tids 
Ordning,  hvorefter  den  ovenfor 
nævnte  Sondring  ikke  fandtes.  Den 
lyder  jo  nemlig:  tette  er  buntmageris 
och  snider  insele  [y\  Haff[n],  og  »sni- 


i-  At  Omskriften  lyder  saaledes,  er  ud¬ 
funden  ved  en  nøjagtig  Sammenligning  at 
de  to  Exemplarer,  som  ere  opbevarede 
under  de  paagjældende  Dokumenter  i  Kjø¬ 
benhavns  Raadstuearkiv. 


169.  Kjøbenhavn. 


170.  Kjøbenhavn. 

der  tor  nok  betragtes  som  en  Forkortelse  af  »Remsnider«.  —  Det  synes  altsaa,  at  ligesom 
vi  oprindelig  have  haft  et  stort  Smedelav,  hvorfra  efterhaanden  forskjellige  Metalarbejdere 
have  udskilt  sig  (s.  ovfr.  under  Kobbersmede),  saaledes  har  der  ogsaa  oprindelig  været  et 
stort  fælles  Lav  for  alle  Skindarbejdere.  »Skinder«1  har  muligvis  været  det  oprindelige  Navn 
for  dette  Lavs  Medlemmer.  Og  det  kan  mærkes,  at  selv  efter  at  den  ovenfor  nævnte  Mod¬ 
sætning  var  fremkommen,  har  Sondringen  mellem  de  to  Grupper  dog  aldrig  været  fuld¬ 
stændig,  i  alt  Fald  ikke  udenfor  Kjøbenhavn.  Skinderne  og  Bundtmagerne  i  Kjøge  holde 
1541  stærkt' paa,  at  de  have  Ret  til  at  gjore  Handsker,  hvad  de  endog  vilde  have  Byens 


Remsnidere  forbudt;  Kjøges  Skinderlav  fører  en  Handske  i  sit  Segl  (Nr.  113,  ovfr.  S.  122). 
Og  baade  i  Horsens  og  Odense  have  vi  set  Bundtmagerne  og  Handskemagerne  i  Lav  sam¬ 
men  (s.  ovf.  S.  1 2 1).  Handsker  synes  i  det  Flele  at  have  været  en  Artikel,  som  alle  Skind¬ 
arbejdere  ønskede  Ret  til  at  gjore. 

1584  faar  Kjøbenhavns  Remsnider-  og  Pungemagerlav  et  nyt  Segl  (Nr.  1 68) ,  i  hvilket 
Omskriften  betegnende  for  Udviklingen  kun  har  Remsnidernes  Navn,  og  tilsidst  komme 
vi  til  Nr.  170,  i  hvilket  Remsniderne  ere  fortrængte  af  Sadelmagere.  Dette  Segl  er  paa  en 
aldeles  enestaaende  Maade  dateret,  idet  dets  Omskrift  lyder:  Sadeltnagerlaugels  Segl  i  Kiøben- 
havn  12  April  1797.  Men  Dateringen  er  urigtig,  ti  det  er  ved  en  kgl.  Bevilling  af  21.  April 


173.  Odense. 


174.  Odense. 


175.  Svendborg. 


1797,  at  de  to  Lav  forenes  saaledes,  »at  de  herefter  ikkun  udgjore  eet  Lav  under  Navn  af 
Sadelmagerlavet«.  Til  Belysning  af  Forholdet  mellem  Remsniderne  og  Sadelmagerne  skal 
det  oplyses,  at  de  førstes  Mesterstykke  efter  det  kjøbenhavnske  Lavs  Artikler  af  1684  bestod 
i  »et  Par  forsvarlige  Hylster  med  Stokker,  som  passe  net  dertil,  saa  og  en  Hovedstol  med 
Hinter-  og  Fortoj«2,  medens  Sadelmagernes  var:  »en  Krumflojel3,  en  Kvindesadel,  en  Tum¬ 
melsadel  og  Hylster  dertil  med  For-  og  Bagtoj  til  en  Rytters  Mundering«.  Allerede  herefter 


>•  Jfr.  Henrik  Stampes  Udtalelse  om  Betydningen  af  Ordet  Skinder  (Erklæringer,  V,  S.  399). 

2-  Foran  ved  Sadlerne  anbragtes  ofte  Hylstre  til  Anbringelse  af  Vaaben,  f.  Ex.  Pistoler,  og  de  syedes  over  en 
Træform  (Stok),  som  Remsniderne  selv  skar.  En  Hovedstol  er  et  Hovedtoj. 

;■  D.  v.  s.  en  med  Læder  overtrukken  Stænkeskjærm  til  en  Vogn. 


1 68 


TIDSSKRIFT  FOR  KUNSTINDUSTRI. 


stod  Remsniderne  med  en  mindre,  stagnerende  Virksomhed,  medens  Sadelmagerne  vare  i 
Udvikling.  Seglet  Nr.  17 1  er  de  kjøbenhavnske  Sadelmagersvendes  Segl  1844. 

G  aa  vf  nu  over  til  at  se,  hvad  der  er  fremstillet  i  de  her  omhandlede  Segl,  da  er  det  1  de 
ældste  (Nr.  167,  168  og  172)  udelukkende  Værktøj:  en  Sax,  en  Hammer,  en  Ambolt,  en  Pas¬ 
ser,  en  Kniv  (i  Nr.  172)  af  samme  Art,  som  er  saa  hyppig  i  de  nedenfor  afbildede  Skomager¬ 
segl,  og  endelig  (i  Nr.  168)  vistnok  et  Skave-  eller  Stollejern  (jfr.  ovfr.  under  Garverne), 
Remsniderne  og  de  øvrige  her  omhandlede  Haandværkere  beredte  selvfølgelig  oprindelig 
selv  deres  Raamateriale.  I  Nr.  174  ses  ganske  det  samme  Stolleapparat  som  ovfr.  S.  1181 
Fellberedernes  Segl.  Paa  Stolleapparatet  er  der  her  hængt  en  Sadel,  og  en  saadan  ses  ogsaa 
i  Nr.  169—171,  i  Nr.  169  desuden  to  Hylstre  og  et  Par  Handsker.  Hvad  det  er  for  et  Appa¬ 
rat,  der  er  afbildet  tilhojre  foroven  ved  Hammerens  Skaft  i  Nr.  167,  har  det  ikke  været 
muligt  at  faa  oplyst.  —  Nr.  175  er  det  Segl,  hvormed  Svendborgs  Remsnidere  forseglede  en 
Hyldtngsful dmagt  1608.  Omkring  Johannes  den  Døbers  Hoved  læses:  S[igillum\  convivii 
sancti  Johannis  b[aptiste\ ;  dette  Svendborgs  St.  Hansgilde  talte  dog  oprindelig  ikke  blot  Byens 
Remsnidere  som  Medlemmer,  men  ogsaa  dens  Guldsmede  og  Sværdfegere;  saaledes  vai  det 
i  alt  Fald  c.  1450.  —  Endelig  skal  her  gjores  opmærksom  paa  det  forunderligt  udseende  Segl 
Nr.  173,  hvormed  Odense  Skindere  forseglede  en  Hyldingsfuldmagt  1648.  Bogstaverne  i 
det  ere  skaarne  forkert.  Det  er  muligvis  en  Buk  til  at  lægge  Skind  paa,  der  er  afbildet  1 

Seglets  Skjold. 


SEJL-,  FLAG-  OG  KOMPASMAGERNE. 

1741  fik  Sejl-,  Flag-  og  Kompasmager¬ 
ne  i  Kjøbenhavn  Lavsartikler,  og  efter 
dem  synes  det  at  have  været  ganske  van¬ 
skeligt  at  blive  Medlem  af  Lavet.  Den 
vedkommende  Svend  skulde  nemlig  ikke 
alene  gjore  et  udførligt  Mesterstykke, 
men  tillige  examineres  af  Navigations¬ 
direktøren.  En  særlig  Fordring  til  ham 
var  det  ogsaa,  at  han  skulde  eje  en  »Mag¬ 
net  Sten«,  indfattet  i  Jern,  »der  kan  lette 
5  Pd.  Vægt  og  derover,  som  er  de  mind¬ 
ste  Kræfter,  Stenen  bor  have  for  at  kunne  give  Kompasserne  den  rette  forsvarlige  Vandring 
og  Visning«.  Mesterstykket  bestod  i  at  forfærdige  tre  forskjellige  Sejl,  fem  forskjelhge  Flag, 
Giøs  eller  Vimpler,  otte  forskjellige  Kompasser  (Roser)  og  ti  forskjellige  Timeglas.  Det  er 
disse  Gjenstande,  der  ses  i  Seglene  Nr.  176  og  177,  ti  underligt  nok  existerer  der  to,  lige 
store,  og  i  det  Hele  næsten  ens  Segl  for  dette  forholdsvis  unge  Lav.  Desværre,  at  de  ogsaa 
ere  ens  i  —  Grimhed. 


SKOMAGERNE. 

Er  der  noget  Haandværksfag,  der  kan  opvise  Lavssegl,  da  er  det  Skomagernes.  Det  vrim¬ 
ler  med  Skomagersegl.  Men  det  maa  da  ogsaa  erindres,  at  Skomagerne  ere  vort  Lands 
talrigste  Haandværksgruppe.  Efter  Folketællingen  1890  var  der  her  i  Landet  73^9  Ho\  ed¬ 
personer  i  Skomagerfaget  (d.  v.  s.  Skomagermestere),  medens  den  næststørste  Gi uppe,  Grov¬ 
smedenes,  kun  talte  6490  Hovedpersoner.  Skomagerne  have  da  ogsaa  til  alle  Tider  spillet 
en  Rolle  i  vor  Udvikling  lige  fra  Kong  Niels’s  Drab  i  Slesvig  1134  til  Bondevennen  J.  A. 
Hansen  i  Nutiden.  Skomagergaden  i  vore  Byer  er  altid  en  af  de  anseligste,  hvad  dei  f.  Ex. 

182.  Fredericia. 


kan  ses  i  Roskilde,  og  naar  vi  have 
Talemaaden  »ikke  at  agte  sit  Liv 
mere  end  en  forvoven  Skomager¬ 
svend«,  stemmer  dette  godt  med, 
hvad  der  ovfr.  S.  41  er  fortalt  om 
den  tyske  Skomagersvend  Hans 
von  Sagan,  der  ved  sin  Tapperhed 
i  Slaget  ved  Rudau  1370  skaffede 
sine  Værkfæller  Kejser  Karl  IV’s 
Tilladelse  til  at  føre  Dobbeltørnen 
i  Segl  og  Fane.  Dobbeltørnen  blev 
herefter  et  almindeligt  Skomager¬ 
mærke,  der  ogsaa  blev  benyttet  her 
i  Landet.  I  Skomagerseglet  fra  Aar¬ 
hus  (Nr.  180)  ses  den  enbenede 
Hans  von  Sagan  ved  Siden  af  Dob¬ 
beltørnen,  der  desuden  findes  i 
Seglene  fra  Fredericia  (Nr.  182), 
Hobro  (Nr.  189),  Holbæk  (Nr.  190), 
Løgumkloster  (Nr.  199),  Roskilde 
(Nr.  210),  Saxkjøbing  (Nr.  213)  og 
Skanderborg  (Nr.  214).  Det  ældste 
af  disse  Segl,  Roskildes,  bærer  Aars- 
tallet  1629,  hvad  der  falder  meget 
naturligt,  men  det  er  et  godt  Bevis 
paa  Lavstraditionernes  Sej  hed,  naar 
det  nævnte  Segl  fra  Holbæk  (Sko¬ 
mager  Svendenes  Langs  Segl  Holbek ) 
er  fra  1853. 

Ørnen  er  en  fra  Tyskland  ind¬ 
kommen  Figur,  men  det  skal  be¬ 
mærkes,  at  desuagtet  optræder  in¬ 
gen  af  de  her  afbildede  Segl  med 
Undtagelse  af  de  slesvigske,  fra 
Husum  (Nr.  192)  og  Løgumkloster 
(Nr.  199),  med  tysk  Indskrift.  Sko¬ 
magerne  have  altsaa  været  langt 
nationalere  end  f.  Ex.  Fellbereder- 
ne,  Giarmesterne,  Hattemagerne 
og  Murerne.  Derimod  findes  der, 
som  naturligt  er,  en  Del  navnlig 
ældre  Segl  med  latinske  Omskrif¬ 
ter,  Odense-Seglet  Nr.  203  ( S[igil - 
Ivm]  convivii  beati  Petri  Otthon[ien- 
jA])  med  St.  Peters  Nogle,  Svend- 
borg-Seglet  Nr.  217  (s[igillum\  con¬ 
vivii  sutoru[m\  in  suinebor )  med  St. 
Jakobs  Muslingeskal  og  Malmø- 
Seglet  Nr.  201  (S[igillvm\  co[n]vivii 


24 


TIDSSKRIFT  FOR  KUNSTINDUSTRI. 


187.  Hillerød. 


189.  Hobro. 


196.  Kjøbenhavn. 


197.  Kjøge. 


198.  Landskrona. 


1 9 1 .  Horsens. 


195.  Kjøbenhavn. 


199.  Løgumkloster. 

svtor[vm\  in  Malmøghé)  med  en  ubestemmelig  Helgenfigur,  om  hvilke  tre  middelalderlige 
Segl  der  er  talt  ovfr.  S.  38 — 39.  Hertil  slutter  sig  endnu  det  mindre  Segl  fra  Malmø  Nr. 
200  ligesom  Seglet  fra  Kjøbenhavn  Nr.  196  med  St.  Crispin  og  St.  Crispinian  samt  det 
falske  Aarstal  1483  (s.  herom  ovfr.  S.  42),  i  Virkeligheden  er  det  fra  1648,  altsaa  fra  Kri¬ 


stian  IV’s  Tid  ligesom  Seglet  Nr.  204  fra  Nyborg,  hvis  hele  Omskrift  er  Neobvrgensis  1610, 
og  Seglet  Nr.  191  fra  Horsens:  Hotthersnensivm  svtorvm  sigillvtn  pvblicvm  1631. 

Skomagernes  fagmæssige  Helgener  vare  Brødrene  St.  Crispin  og  St.  Crispinian,  men  vi 
træffe  ogsaa  Fagets  Medlemmer  i  Gilder,  der  vare  viede  St.  Peter,  St.  Jakob,  St.  Gertrud  og 
den  i  Seglet  Nr.  201  fremstillede  Helgen.  Der  er  ovfr.  S.  38  fremsat  den  Gisning,  at  denne 
Figur  muligvis  kunde  være  en  Maria  Magdalene  med  Salvebudiken,  fra  anden  Side  er  der 


gjættet  paa  en  St.  Clara  med  et  Ciborium  i  Haanden,  men  Sagen  maa  foreløbig  staa  hen. 
Og  naar  vi  nu  gaa  over  til  forøvrigt  at  se,  hvad  der  er  afbildet  i  Seglene,  skal  der  strax 
gjores  opmærksom  paa,  at  St.  Peters  Nogle,  stor  og  kraftig,  gaar  igjen  i  de  Odense-Sko- 
mageres  Segl  fra  1668  (Nr.  205),  og  at  vi  forøvrigt  have  et  godt  Udgangspunkt  i  de  to  Segl 
Nr.  195  og  196  med  St.  Crispin  og  St.  Crispinianus.  De  to  Helgene  staa  nemlig  med  hver 
sin  Skomagerkniv  i  Haanden,  en  mere,  massiv,  halvcirkelformet,  hvis  Haandtag  (omtrent  i 
Cirklens  Centrum)  er  fremstillet  noget  forskjelligt,  og  en  anden  mere  langstrakt  og  smal 

207.  Randers. 


208.  Ribe. 


Kniv.  Disse  to  Knive  ses ,  noget 
forskjelligt  formede,  i  en  Række 
af  Seglene,  i  Nr.  184  fra  Helsing¬ 
borg  ere  de  lagte  overkors  af  hin¬ 
anden,  den  enes  Skaft  er  stukket 
igjennem  den  andens.  Forøvrigt 
kunde  man  være  fristet  til  at  an¬ 
tage,  at  den  massive,  halvcirkel¬ 
formede  Kniv,  som  Nutidens  Sko¬ 
magere  ikke  lejende,  havde  været 
brugt  ved  den  Garvning  af  Læde¬ 
ret,  der  den  Gang  hørte  med  til 
Skomagerprofessionen,  hvis  man 
ikke  i  Billedet  Nr.  11  ovfr.  S.  37 
saa  St.  Crispin  og  St.  Crispinian 
skjære  med  denne  Kniv.  Det  maa 
nemlig  antages,  at  den  Kniv,  de 
benytte,  er  den  samme,  som  er  af¬ 
bildet  i  f.  Ex.  Nr.  1 9 1 ,  204  og  216. 

I  Remsnider-Seglet  Nr.  172  (ovfr. 
S.  167)  er  den  samme  Kniv  afbildet. 

Ved  Siden  af  Knivene  ses  i  en 
Del  af  Seglene  (f.  Ex.  Nr.  183,  208 
og  212)  en  Syl,  og  denne  Syl  er 
i  Seglene  fra  Horsens  (Nr.  191), 
Præstø  (Nr.  206)  og  Randers  (Nr. 
207)  lorsynet  med  en  Krone,  hvor¬ 
ved  der  fremkaldes  en  Figur,  ikke 
ulig  den  Spydspids  (?)  med  en 
Krone  over,  der  ses  mellem  St. 
Cripins  og  St.  Crispinians  Hove¬ 
der  ovfr.  S.  37.  Mindes  der  mon 
herved  om,  at  de  led  Martyrdøden 
og  naaede  Martyriets  Krone?  — 
Endnu  maa  her  Seglet  fra  Lands- 
krona  (Nr.  198)  særlig  omtales. 
Omskriften  er  mærkelig.  Den  ly¬ 
der:  S[igillum\  al[l}e  brøde[r]s  i  skoma¬ 
geres  laa  V  Men  de  i  Seglet  afbil¬ 
dede  Gjenstande  ere  nok  saa  mær¬ 
kelige.  Her  er  tilhøjre  de  to  for- 
skjellige  Knive,  Sylen  og  et  under¬ 
ligt  Redskab,  om  hvis  Skaft  der  er 

'•  Med  denne  Indskrift  kan  sammenlig¬ 
nes,  hvad  der  staar  at  læse  i  to  nedenfor 
under  Smedene  afbildede  Segl  fra  hen¬ 
holdsvis  Odense  og  Svendborg.  Indskrif¬ 
ten  i  det  første  er  Menige  Lav,  i  det  andet 
Allennand  og  alle  Lavsb[rødre], 


210.  Roskilde. 


213.  Saxkjøbing. 

lagt  en  Ring,  og  tilvenstre  et  Skohorn  (?)  og  en  stor  Støvle  (?)  med  et  Baand  foroven,  der 
holdes  af  en  Haand.  Allerede  her  er  forskjellige  Gaader,  men  endelig  er  det  Redskab,  der 
danner  Skjellet  mellem  de  to  Grupper,  nok  saa  gaadefuldt.  Seglet  er  fra  omtrent  1520.  Naar 
det  her  er  sagt,  at  det  er  en  Haand,  der  holder  i  Baandet,  som  foroven  udgaar  fra  den  store 
Støvle,  skal  Opmærksomheden  henledes  paa,  at  en  lignende  Figur  afslutter  Omskriften, 
hvor  en  Haand  ikke  har  noget  at  gjore.  Skulde  det  mon  kunne  tænkes,  at  disse  Figurer  slet 
ikke  ere  Hænder  men  Muslingeskaller,  hvad  der  vilde  vise,  at  Skomagerlavet  i  Landskrona 
var  viet  St.  Jakob  ligesom  Skomagerlavet  i  Ystad  (ovfr.  S.  38)  og  i  Svendborg  (s.  Nr.  217). 


215.  Slangerup. 


216.  Skjelskør. 


I  saa  Fald  kunde  ogsaa  det  Redskab,  der  danner  Skjellet  mellem  de  Gjenstande,  der  ere  af¬ 
bildede  i  Seglet  muligvis  forklares  som  St.  Jakobs  Vandringsstav. 

Foruden  det  ovenfor  omtalte  Skomagerværktoj  ses  endelig  i  en  Del  af  Seglene  forskjelligt 
Fodtoj.  I  Nr.  202  fra  Maribo  1656  er  en  Sko  afbildet  indeni  den  oftere  nævnte  mere  mas¬ 
sive  halvcirkelformede  Kniv;  i  Nr.  213  fra  Saxkjøbing  er  der  anbragt  en  Støvle  paa  Dob¬ 
beltørnens  Bryst.  Den  smukkeste  Støvle  ses  i  Randers-Seglet  (Nr.  207)  fra  1653. 

Tilsidst  skal  her  endnu  gjores  opmærksom  paa,  at  Helsingørs  Skomagersegl  (Nr.  185) 
ovenfor  den  i  Seglet  afbildede  Kniv  har  Bogstaverne  I.  L.,  der  maa  staa  uforldarede  hen, 
hvis  de  da  ikke  ere  Begyndelsesbogstaverne  til  Navnet  paa  den  Mester,  der  har  foræret  Lavet 
det  paagjældende  Signet. 


217.  Svendborg. 


NOGLE  NYERE  ARBEJDER. 

De  to  Arbejder  i  Sølv,  der  her  gjengives,  er  udført  i  den  allersidste  Tid.  De  bær  begge 
Vidnesbyrd  om  en  gavnlig  Fremgang  i  Arbejdets  Gjennemførelse,  der  bør  særlig  frem¬ 
hæves  paa  dette  Sted.  Bægeret  (Fig.  130),  som  en  Kreds  af  Damer  overrakte  Hr.  Valdemar 
Price  til  Minde  om  og  som  Tak  for  hans  ypperlige  Fremstilling  af  Junker  Ove  i  Balletten 
Et  Folkesagn,  er  komponeret  af  Maler  Harald  Slott-Møller.  Det  lille  Arbejde  gjør  ham  megen 

Ære;  Ballettens  Motiver  med  Højen,  der 
hæver  sig  paa  Flammesøjler,  og  med  Elver- 
pigernes  Dans  i  Maaneskinnet  er  her  fint  og 
virkningsfuldt  benyttet.  Arbejdets  Gjennem- 
førelse  "(Hofjuveler  A.  Michelsens  Værksted) 
er  særdeles  nydelig.  Nodernes  blanke  Grave¬ 
ring  i  Randen  foroven  virker  dog  ikke  hel¬ 
dig.  Kunstnerens  oprindelige,  men  desværre 
for  kostbare  Plan,  at  indsætte  en  Granat  i 
hvert  Nodetegns  Hoved,  havde  været  langt 
at  foretrække. 

Blækhuset  (Fig.  132),  hvis  Motiv  er  hentet 
fra  H.  Tegners  Omslag  til  Jul.  Martensens 
nye  Holberg-Udgave,  blev  givet  Ernst.  Boje- 
sen  ved  hans  25  Aars  Jubilæum.  Giverne 
var  den  lille  Kreds  af  Haandværkere  med 
Hans  Tegner  i  Spidsen,  der  har  fremstillet 
de  forskjellige  Holberg-Udgaver.  Det  er 
modeleret  og  ciseleret  af  Carl  Vieth,  en  ung 
Mand,  der  efter  lærerige  Rejser  i  Udlandet  i 
det  sidste  Par  Aar  forgjæves  har  ventet  paa 
at  faa  Anvendelse  for  sine  Evner  herhjemme. 
Nu  da  han  atter  rejser  bort  for  længere  Tid, 
er  der  Anledning  til  at  undres  over,  at  vi  hai 
Raad  til  at  undvære  en  saa  fortrinlig  Kraft. 

vaiu.  ru«  . . — _  Man  maa  tro  vore  Sølvsmede  bedre  støttede 

af  dygtig  Medhjælp,  end  de  som  Regel  fremkommende  Arbejder  lader  formode.  Vieths  lille 
Arbejde  kan  ikke  -  ruderes  i  en  Gjengivelse.  Dets  Vrerd  ligger  først  og  fremmest  ,  den  fuld- 


Fig.  1 30.  Sølvbæger,  Gave  fra  en  Kreds  af  Damer  til 
Vald.  Price  (H.  Slott-Møller,  A.  Michelsen). 


Fig.  1 3 1.  Bind  til  Eddaens  Gudesange  (F.  A.  Hallin,  Jakob  Baden). 

endte  Elegance,  hvormed  Værktøjet  er  ført,  og  den  hos  os  næsten  ukjendte  Maade,  hvorpaa 
Arbejdet  er  gjort  færdigt,  —  helt  færdigt. 

Er  Tidens  Utal  af  Jubilæer  ikke  godt  for  andet,  saa  fremkalder  de  dog  enkelte  Arbejder, 
der  ellers  sjældent  kilder  for.  Vel  hører  Adresser  med  mere  eller  mindre  Udsmykning  til 
Jubilæernes  faste  Inventar.  Der  gjøres  fortvivlede  Anstrengelser  for  at  variere  Formen  inden- 
ior  de  dekorerede  Mapper,  men  kun  ganske  undtagelsesvis  naas  noget  paaskjønnelsesvær- 
digt.  Mange  vil  erindre  den  grufulde  Samling  Adresser,  som  Kronprinseparret  havde  mod- 


Fig.  132.  Sølvblækhus,  Gave  til  Ernst  Bojesen  ved  hans  Jubilæum  (H.  Tegner,  Carl  Vieth). 

taget  ved  deres  Sølvbryllup  og  hvor  kun  ganske  enkelte  ragede  op  over  den  ævneløse  Smag¬ 
løshed,  der  ellers  var  det  eneste  der  var  fælles  for  den  hele  Masse. 

Nu  har  Gamle  Carlsberg-Jubilæet  været  Anledning  til,  at  en  lille  Kreds  af  Haandværks- 
mestre  ønskede  at  vise  Bryggeriets  Direktør,  Kaptajn  v.  d.  Aa  Kiihle  en  Opmærksomhed  i 
Form  af  en  Adresse  (Fig.  133).  Hans  Tegner  har  komponeret  denne  og  tegnet  den  paa  Per¬ 
gament.  Som  man  vil  se  af  Afbildningen,  er  den  til  at  rulle  sammen  og  opbevare  i  et 
Fæderhylster.  Adressen  er  rigt  og  festlig  gjennemført,  Stokkene  i  I'oentræ,  for  Enderne 
afsluttede  med  Knapper  i  Elfenben,  indlagte  med  Rav.  Dette  Kunstdrejerarbejde,  der  er  ud¬ 
ført  med  stor  Dygtighed  og  Smag,  stammer  fra  en  Mand,  der  hidtil  har  arbejdet  ret  ukjendt. 
Hans  Navn  er  Nicolai  Hansen.  Hylsteret  er  gjort  af  Bogbinder  J.  L.  Flyge  og  Possement- 
magerarbejdet  af  El  leby  e  &  Co. 

Fig.  133.  Adresse  til  Kaptajn  v.  d.  Aa  Kuhle  ved  Gamle  Carlsbergs  Jubilæum 

(Hans  Tegner). 


Endelig  afbildes  et  Bind  (Fig.  131)  til  Eddaens  Gudesange,  illustreret  af  L  Frølich.  Det 
er  tegnet  af  en  ny  Mand  i  Boghaandværket,  den  for  sine  gode  dekorerede  Arbejder  1  01- 

celain  kjendte  unge  Maler  F.  A.  Hallin  og  det  er  udført  af  Bogbinder  Jacob  Baden.  i  aa 

Stockholmerudstillingen  hørte  det  til  de  Bind,  der  vakte  Opmærksomhed.  Kompositionen 
er  lidt  for  malerisk  til  helt  at  gjøre  Fyldest  indenfor  Bogbinderiets  Ramme,  og  den  mangler 
nogen  Forstaaelse  i  Guldets  rette  Brug.  Alligevel  er  hele  Bindets  Virkning  saa  god  og 
Bogens  Forgyldning  saa  kjønt  gjennemført,  at  vi  notere  det  blandt  de  glædelige  degnpaa 

fremadstræbende  Virksomhed. 


MINDRE  MEDDELELSER. 


Under  16.  Oktober  har  den  af  Kjøbenhavns  Magi¬ 
strat  nedsatte  Komite  til  ved  Forsøg  at  prøve  forskjel- 
lige  Restavreringsmetoder  overfor  Billedfremstillin¬ 
gerne  paa  Thorvaldsens  Museums  Ydermure  udstedt 


et  offentligt  Opraab.  Den  anmoder  de  inden-  og  uden¬ 
landske  Teknikere,  der  mene  at  kunne  løse  det  med 
Restavreringen  forbundne  Problem,  om  at  anmelde 
dette  for  Kommissionen  inden  1.  Januar  189S. 


MINDRE  MEDDELELSER. 

Fredag  den  29.  Oktober  aabnedes  i  Kunstindstrimu- 
seet  en  interessant  Udstilling,  Havekunsten  i  Billeder, 
der  stod  aaben  til  den  14.  November  og  blev  stærkt 
besøgt.  Professor  Pietro  Krolvn  indledede  den  med  et 
Foredrag,  hvortil  senere,  den  14.  November,  kom  et 
andet  Foredrag  af  Professor  Hans  J.  Holm.  Professor 
Krohns  Foredrag  vil  blive  gjengivet  her  i  Tidsskriftet. 

I  Kjøbenhavns  Omegn  er  der  i  den  sidste  Tid  rejst 
ikke  faa  Statuer  og  Mindesmærker.  Den  21.  Septem¬ 
ber  afsløredes  paa  Kirkegaarden  bag  Frederiksberghave 
et  Mindesmærke  paa  Museumsdirektør  Henry  Petersens 
Grav.  Det  er  rejst  af  Venner  og  bestaar  i  en  mægtig 
Granitsten  med  i  oldnordisk  Stil  holdte  Drageslyng¬ 
ninger.  Efter  Professor  Magnus  Petersens  Tegning  er 
det  udført  i  Hans  &  Jørgen  Larsens  Stenhuggeri.  — 
Den  24.  Oktober  faldt  Dækket  for  den  Frederiksberg 
Kommune  af  Bankdirektør  Axel  Heide  skjænkede  Bron- 
cestatue  af  Oehlenschlager,  der  er  opstillet  paa  Plad¬ 
sen,  der  danner  Hjornet  af  Alleegade  og  Smallegade. 
Den  hos  Metalstøber  Rasmussen  støbte  smukke  Figur 
er  modelleret  af  Billedhugger  Julius  Schultz ;  den  for 
pyntelige  Sokkel  skyldes  Billedhugger  Axel  Hansen  med 
Hjælp  af  Stenhugger  Jensen  og  Metalstøber  Schieltmd. 
—  Den  10.  November,  Gamle  Carlsbergs  Jubilæums¬ 
dag,  afsløredes  endelig  foran  Gamle  Carlsbergs  Labora¬ 
torium  en  af  Billedhugger  V.  Bissen  udført  Statue  af 
Brygger  J.  C.  Jacobsen,  støbt  i  Bronce  af  Metalstøber 
Rasmussen.  —  Det  skal  endnu  nævnes,  at  Arkitekt 
Zehngraff  udenfor  en  Villa  paa  Kochsvej  har  opstillet 
en  af  Billedhugger  Nic.  Schmidt  modelleret  Zinkstatue 
af  Christian  Winther ;  efter  Sigende  vil  der  blive  rejst 
flere  lignende  Digterstatuer  dér.  —  Endelig  kan  det 
finde  Plads  her,  at  Gamle  Carlsberg  paa  sin  oven¬ 
nævnte  Jubilæumsdag  har  skjænket  Kjøbenhavns  Kom¬ 
mune  50,000  Kr.  til  et  kunstnerisk  smykket  Springvand. 

Fra  den  26.  Oktober  til  den  2.  November  gik  Avk- 
tionen  over  afdøde  Gehejmekonferensraad  Sclilegels 
Portrætsamling  sin  rolige  Gang.  Omtr.  6000  Portræter 
solgtes  for  omtr.  16,000  Kr.,  og  den  storste  Kjøber  var 
det  nationalhistoriske  Museum  paa  Frederiksborg,  der 
ikke  veg  tilbage  for  at  betale  enkelte  Blade  forholdsvis 
hojt.  Det  bød  saaledes  Hub.  Schatens  Stik  af  Stiftsbe¬ 
falingsmand  Christen  Skeel  efter  Maleri  af  Ribolt  op 
til  21 1  Kr.  —  Den  8.  November  begyndte  en  anden 
mindre  Avktion  over  afdøde  Hof-Bager  J.  L.  W.  Olsens 
efterladte  Kunstsager  og  Antikviteter.  —  I  Kunstudstil¬ 
lingen  ved  Charlottenborg  solgtes  den  22.  og  23.  No¬ 
vember  en  smuk  Samling  kjøbenhavnskogsachsiskPor- 
cellæn,  der  i  c.  100  Aar  havde  været  i  en  dansk  Gods¬ 
ejerslægts  Besiddelse.  Kunstindustrimuseet  optraadte 
her  som  Kjøber  ved  Siden  af  en  Del  bekjendte  Samlere. 

Den  18.  November  fejrede  Herman  A.  Kåliler  i 
Næstved  sit  25  Aars  Jubilæum,  idet  han  den  nævnte 
Dag  for  25  Aar  siden  overtog  den  Del  af  Faderens 
Forretning,  der  omfattede  Fabrikation  af  Fajance-  og 
Terrakottaovne.  Det  vil  være  almindelig  bekjendt, 


hvorledes  han  i  de  forløbne  Aar  paa  en  fortrinlig 
Maade  har  udviklet  sin  keramiske  Virksomhed,  saa¬ 
ledes  at  den  ikke  alene  er  kjendt  og  skattet  her  i  Lan¬ 
det,  men  ogsaa  i  Udlandet.  Ovfr.  S.  158  er  hans  dyg¬ 
tige  Deltagelse  i  Stokholmer-Udstillingen  i  Aar  nær¬ 
mere  omtalt.  ■ 

Tegne-  og  Kunstindustriskolen  for  Kvinder  har  ud¬ 
sendt  sin  22de  Aarsberetniqg,  hvoraf  det  ses,  at  den  i 
Aarets  Løb  har  haft  90  Elever,  75  i  Aftenklasserne  og 
1 5  i  Dagklassen.  Tre  Elever  bestod  Skolens  Examen  for 
Tegnelærerinder.  Gjennem  Skolens  Udsalg  er  under 
Skolens  Tilsyn  udført  412  Arbejder:  30  Gravørarbejder, 
2  Glødestiftsarbejder,  306  Broderiarbejder,  dels  Tegnin¬ 
ger,  dels  paabegyndte  eller  udførte  Arbejder,  52  Akva¬ 
relarbejder,  20  forsk j  ellige  Tegninger  samt  2  dekore¬ 
rede  og  kaligraferede  AdresSer. 

H.  C.  Bering  Li isbergs  Bog  »Kunstkammeret«  vækker 
allerede  Interesse  ved  Mottoet  paa  Titelbladet  »Fra  vore 
Museers  Barndom«,  og  Interessen  vedbliver,  medens 
»Kammerets«  brogede  Indhold  oprulles  for  Læseren. 
Fra  »den  første  Samler«  Digteren  Petrarca,  der  hurtigt 
fik  Efterlignere,  føres  vi  til  den  ældste  Samling  Nord 
for  Alperne  den  bayerske  Hertug  Albrechts  i  Miin- 
chen,  fra  den  til  Kejser  Rudolfs  kostbare  Kunstkam¬ 
mer,  og  kommer  saa  til  de  danske  Kongers  beskedne 
»Drejerkamre«,  der  dog  vare  Mere  end  kun  et  konge¬ 
ligt  Drejerværksted.  Frederik  IPs  Drejerkammer  kal¬ 
des  en  Gang  »Drehzimmer  oder  W underkammer«. 
Men  først  Frederik  III  skaber  det  »Kunstkammer«,  af 
hvis  Bestanddele  enkelte  endnu  kunne  paavises  i  vore 
nuværende  Museer.  Hvor  forunderlig  broget  det  var, 
kan  ses  allerede  af  den  første  Udgiftspost,  der  kjen- 
des  fra  det.  Den  angaar  Betaling  for  bl.  A.  Staffe¬ 
ring  af  en  Krokodille,  Tilmåling  af  to  Vinger  og  en 
Flitsbue  paa  en  Kupido  og  Istandsættelsen  afen  »Ra- 
ritet,  et  Hjortehoved  med  et  Krucifix«.  Tidens  vaag- 
nende  Kundskabstrang  fæstede  sig  ofte  ved  underlige 
Gjenstande,  et  Barns  Opmærksomhed  fanges  jo  altid 
af  det  Usædvanlige  og  Afstikkende,  som  det  først 
efterhaanden  lærer  at  se  kritisk  paa,  og  Kunstkamme¬ 
ret  repræsenterer  jo  vore  Museers  Barndomstid. 

Der  er  udkommet,  som  Særtryk  af  »Meddelanden 
från  Samfundet  for  Nordiska  Museets  Fråmjande« 
1895  —  96,  en  Studie  af  Carl  U.  Palm,  med  Titel  Sil¬ 
huetter  i  Nordiska  Museet.  Den  er  ledsaget  af  Afbild¬ 
ninger  og  indeholder  adskillige  interessante  Oplysnin¬ 
ger,  der  ogsaa  strejfe  ind  paa  Silhuetternes  Historie  i 
Danmark.  Saaledes  om  J.  L.  Tenler,  der  opholdt  sig 
her  lige  i  Aarhundredets  Begyndelse  som  Ejer  og  Fore¬ 
viser  al  et  Voxkabinet  og  tillige  drev  Silhuettørkunsten 
(s.  ovfr.  S.  1 1 1) ;  han  var  i  Sverige  1803,  og  i  Hr.  Palms 
Afhandling  gjengives  en  Silhuet  af  Gustaf  IV  Adolf, 
udført  af  ham,  mærkværdigt  nok  i  Guld  paa  sort  Grund. 
De  afbildede  Silhuetter  ere  fra  meget  forskjellige  Ti¬ 
der,  lige  fra  18de  Aarhundredes  Midte  til  den  nyeste 
Tid,  idet  der  findes  gjengivet  et  Portræt  af  den  ogsaa 

her  tillands  bekjendte  E.  Ljung  (f  1892),  udført  af  ham 
selv.  Særlig  morsomme  ere  Bernhard  Hvassers  halvt 
karikerede  Silhuetfigurer  af  Professor  J.  Hvasser  i  ad¬ 
skillige  Situationer.  En  egen  Art  Silhuetter,  der  synes 
at  have  spillet  en  ikke  ringe  Rolle  i  Sverige  i  ældre 
Tid,  er  dem  paa  Glas,  tit  benyttede  til  Ringe,  Pretiosa 
o.  lign.;  de  indridsedes  paa  en  Glasplade,  der  var  dæk¬ 
ket  med  Bladguld  eller  Farve,  og  indenfor  Konturerne 
anbragtes  derpaa  mørk  Farve. 

Trondhjem  har  i  Aar  holdt  900  Aars  Jubilæum,  til 
hvis  Forherligelse  der  var  gjort  Meget  fra  Byens  Side. 
»Det  kgl.  norske  Videnskabers  Selskab  i  Trondhjem« 
udgav  saaledes  et  stort  Festskrift,  der  indeholdt  gode 
Bidrag  til  Trondhjems  og  Trøndelagens  Historie,  og 
det  Samme  var  Tilfældet  med  en  af  Kommunalbesty¬ 
relsen  støttet  historisk  Udstilling,  hvis  fortræffelige 
Katalog  er  udarbejdet  af  Stiftsarkivar  Kristian  Koren  og 
Konservator  Jens  Thiis.  Det  er  morsomt  i  den  at  se  to 
Afsnit  lige  efter  hinanden  som  »Trondhjems  Dom¬ 
kirke«  og  »Tordenskjold«,  men  af  virkelig  Betydning 
er  dens  Fortegnelse  over  trondhjemske  Portrætter,  den 
udvikler  sig  til  en  hel  trondfrjemsk  Personalhistorie, 
og  dens  kronologiske  Beskrivelse  af  trondhjemske 
Guldsmedes  Arbejder.  I  lidt  over  200  Aar  nævnes  81 
Guldsmedenavne.  Et  af  disse  er  Søfren  Jonsen.  Den 
trondhjemske  Guldsmed,  der  bar  dette  Navn,  er  kjendt 
fra  1683  til  sin  Død  1718  og  synes  at  have  været  en 
ganske  betydelig  Mester.  Han  har  bl.  A.  forfærdiget 
det  Laagkrus  (1692),  som  nu  ejes  af  Kjøbenhavns  Sko¬ 
magerlav  og  kan  ses  i  Dansk  Folkemuseum.  I  Bernh. 
Olsens  »Kjøbenhavnske  Guldsmedes  Mærker  fra  Tiden 
får  1800«  (ovff.  1892,  S.  24,  Nr.  210b)  er  det  under 
1682  henført  til  den  kjøbenhavnske  Guldsmed  Jørgen 
Stilcke  (f  1683).  —  Skulde  mon  de  to  nævnte  Guld¬ 
smede  have  haft  samme  Mærke,  »et  af  I  gjennemtruk- 
ket  S«,  saaledes  som  den  trondhjemske  Katalog  be¬ 
skriver  Søfren  Jonsens  Mærke?  —  Fra  1742,  da  en 
trondhjemsk  Guardein  blev  ansat  (den  første  hed  Jens 
Peter  Rust),  findes  hyppigt  hans  Stempel,  en  fembladet 
Rose,  ved  Siden  af  Mesternes  Stempler.  —  Paa  Udstil¬ 
lingen  saas  bl.  A.  de  trondhjemske  Lavs  Signeter,  La¬ 
der,  Bøsser  o.  s.  v.  De  ere  alle  beskrevne  1  Katalogen, 
der  ogsaa  beskriver  et  Service  fra  den  kongelige  Por- 
cellxnsf abrik  i  Kjøbenhavn,  der  1838  var  en  Sølvbryl¬ 
lupsgave  til  Konsul  Christian  Knudtzon  og  Frue  i  Trond¬ 
hjem.  Flere  af  Landskabsbillederne  paa  Kopperne  ere 
signerede  TB  og  AJ  d.  e.  Thorald  Brendstrup  og  An¬ 
dreas  Juul. 

Som  ovfr.  S.  1 35  nævnt  vil  det  østerrigske  Museums 
hidtil  udsendte  »Mittheilungen«  fra  Nytaar  udkomme 
som  et  fyldigt  Tidsskrift  under  Navn  af  Kunst  und 
Kunsthandwerk.  Fra  Oktober  er  det  i  Miinchen  ud¬ 


givne  »Zeitschrift  des  bayerischen  Kunstgewerbe-Ver- 
eins«  undergaaet  en  lignende  Metamorfose.  Det  ud¬ 
kommer  nu  i  ny  Form  under  Navnet  Kunst  und  Hand- 
iverk  og  vil  med  særligt  Hensyn  til  det  samlede  tyske 
Kunsthaandværk  stræbe  efter  mere  end  tidligere  at  be¬ 
lyse  Nutidens  kunstindustrielle  Bevægelser.  Oktober- 
Heftets  første  Artikel  »Alte  Geleise  neue  Pfade«  af  Dr. 
Willi.  Rolfs  lægger  Vægten  paa,  at  Kunsthaandværket 
skal  og  maa  blive  personlig  Kunst.  Og  den  tyske  Tids¬ 
skriftsbevægelse  er  ikke  endt  hermed.  Fra  Oktober  er 
der,  ogsaa  i  Miinchen,  begyndt  et  helt  nyt  Tidsskrift 
Dekorative  Kunst  udgivet  af  H.  Bruckmann  og  J.  Meier- 
Graefe.  Det  gaar  ganske  i  samme  Retning  og  aabnes 
med  en  Artikel  af  S.  Bing  »Wohin  treiben  wir?«  Ende¬ 
lig  skal  det  endnu  nævnes,  at  »Verlagsanstalt  Alexan¬ 
der  Koch«  i  Darmstadt  har  paabegyndt  Tidsskriftet 
Deutsche  Kunst  und  Dekoration.  Her  er  det  H.  E.  v.  Ber- 
lepsch,  der  skriver  den  indledende  Artikel  »F.ndlich  ein 
Umschwung!«  Det  er  en  uhyre  Tidsskriftsvirksom¬ 
hed,  som  her  udvikles,  og  som  helt  igjennem  viser,  at 
Troen  paa  de  gamle  Stilarter  som  Ledende  med  Hen¬ 
syn  til  Fremtiden  Dag  for  Dag  mister  Terræn. 

Den  16.  Oktober  fyldte  den  tyske  Kunstner  Arnold 
Bocklin  70  Aar  og  modtog  ved  denne  Lejlighed  stor 
Hyldest  fra  mange  Sider.  I  Basel  var  der  Fest  i  For¬ 
bindelse  med  en  Bocklin- Udstilling,  og  Festkomiteen 
lod  præge  en  Bocklin-Medalje,  til  hvilken  Hans  Sand¬ 
reuter  havde  givet  Udkast.  Den  er  ligesom  en  anden 
af  Tidsskriftet  »Jugend«  foranstaltet  Medalje  afbildet  i 
Kunstchronik  for  14.  Oktober.  Forskjellige  Kunstfor¬ 
eninger  gjorde  Bocklin  til  Æresmedlem,  Kunstakade¬ 
miet  i  Berlin  sendte  ham  en  Adresse,  og  endelig  har 
Max  Lehrs  udgivet  »Arnold  Bocklin.  Ein  Leitfaden  zum 
Verstandniss  seiner  Kunst«. 

I  September  døde  den  oftere  her  i  Tidsskriftet 
nævnte  franske  Guldsmed  Luden  Falize.  Han  blev 
ikke  fuldt  50  Aar  gammel.  I  Oktober  Heftet  af  Gazette 
des  beaux  arts  har  Marius  Vachon  skrevet  en  sympa¬ 
tetisk  Artikel  til  Minde  om  ham,  helt  igjennem  illu¬ 
streret  med  fortrinlige  Billeder  af  Detaljer  fra  det  Ar¬ 
bejde,  der  betragtes  som  hans  Mesterværk,  det  Guld¬ 
bæger,  som  l’Union  centrale  bestilte  hos  ham  i  1889 
og  som  først  blev  færdig  ifjor  (s.  forr.  Aarg.  S.  177). 
Den  Guld-Laurbærgren,  som  Præsident  Faure  paa  sin 
Ruslandsrejse  i  Aar  nedlagde  paa  Alexander  III’s  Grav 
i  St.  Petersborg,  var  gjennemarbejdet  af  Falize.  Det 
var  hans  sidste  storre  Arbejde.  Det  var  Falize,  der  i 
sin  Tid  foreslog  l’Union  centrale  at  foranstalte  Udstil¬ 
lingen  la  Plante,  der  efter  at  være  bleven  saa  meget  om¬ 
talt  til  hans  store  Sorg  endte  med  ikke  at  blive  til  Noget 
(s.  ovfr.  1890,  S.  203,  1892,  S.  63).  Falize  tilhørte  fuld¬ 
stændig  den  »nve«  Kunst. 

Fig.  1 34.  Sølvtine  af  transparent  Traademalje  (T.  Prytz). 

FIRMAET  TOSTRUP. 
af  FL  GROSCH. 

Blandt  vort  Lands  Haandværkere  har  Guldsmedene  altid  indtaget  en  fremragende  Plads, 
navnlig  kan  Bergen,  dette  gamle  Kulturcentrum,  rose  sig  af  en  lang  Række  særdeles 
dygtige  Mestere,  hvis  Stempel  læses  paa  mangt  et  Stykke  Guld-  og  Sølvarbeide,  der  nu  ud- 
gjør  vore  offentlige  og  private  Samlingers  Stolthed. 

Det  var  da  ogsaa  i  Bergen,  hvor  ovennævnte  Firmas  Grundlægger,  Jacob  Ulrich  Holfeldt 
Testrup,  Søn  af  Kaptein  i  Armeen  Nicolai  Tostrup  og  født  i  1806  paa  Gaarden  Sande  i 
Nærheden  af  Stavanger,  modtog  sin  første  Uddannelse.  Imidlertid  havde  de  mange  Ufredens 
og  Ulykkens  Aar  ogsaa  her  øvet  sin  Indflydelse,  brudt  Traditionen  og  til  det  Yderste  ind¬ 
skrænket  Behovet,  saaledes  at  den  unge,  lærelystne  Gut  kun  fandt  ringe  Adgang  til  at  ud¬ 
vikle  sine  Evner  hos  den  Mester,  paa  hvis  Værksted  han  udstod  sin  regelmæssige  5  Aars 
Læretid.  Hvad  der  skulde  blive  ham  af  størst  Værd,  var  den  Øvelse  han  i  de  to  sidste  Aar 
af  Læretiden  uden  Undervisning  erhvervede  sig  i  at  gravere  Staalformer,  Signeter  og  Lig¬ 
nende.  Heri  opnaaede  han  snart  en  saadan  Færdighed,  at  flere  af  Bergens  Guldsmedmestre 
udbad  sig  Tilladelse  til,  at  Tostrup  »paa  sin  egen  Tid«,  altsaa  ikke  om  Dagen,  maatte  faa 
Lov  til  at  gravere  Staalformer  for  dem. 

Lidt  efter  lidt  lykkedes  det  ham  saaledes  at  sammenspare  den  for  hans  Stilling  betydelige 
Sum  af  50  Speciedaler,  der  nu  efter  Læretidens  Udløb  skulde  anvendes  til  videre  Uddannelse 
i  Udlandet.  Valget  faldt  paa  St.  Petersborg,  hvis  Guldsmede  da  som  nu  indtog  en  høi  Rang. 
En  Reise  til  St.  Petersborg  i  de  Dage  var  imidlertid  forbundet  med  mange  Slags  Vanskelig¬ 
heder,  hvad  ogsaa  Tostrup  fik  at  føle.  Det  engelske  Skib,  hvormed  han  i  1830  gik  som 

Pnss-tger  fra  Helsingør,  blev  i  den  finske  Bugt  standset  afis  og  maede  først  efter  3  Ugers 
Krvdsninl  op  .11  Kronstad,,  Paa  Landjorden  mødte  han  nye  Vanskeligheder ,  Form  af  grov 
Udpresningsforsøg  fra  de  russiske  Havne-  og  Toldautoriteters  Side,  inden  han  endelig  stod 
velbeholden  med  sin  Kuffer,  paa  St.  Petersborgs  Gader.  Han  fand,  snart  Arbe.de  hos  en 
Guldsmed  Heyne,  der  væsentlig  beskjeftigedes  af  de  Ke.serlige,  og  hvor  der  visselig  har 
været  Anledning  til  at  se  og  lære  overmaade  meget,  væsentlig  vel  af  Korpusarbeide  og  Dnv- 
n'inv  Tostrup  deltog  saaledes  blandt  Andet  i  Udførelsen  af  en  kjæmpestor  Themaskme  til 
Keiserens  Broder,  hvor  al,  drevet  Arbeide  fald,  paa  hans  Par,.  Efter  ,0  Aars  Ophold  kom 
han  pludseli«  og  med  Tab  af  hele  sin  tilgodehavende  Løn  ud  af  Tjenesten,  da  Mesteren  en 
Nat  uventet  åf hentedes  af  Politiet  og  kastedes  i  Fængsel  paa  Grund  af  store  Under slæb  rne 
de,  til  Fomrbeidelse  betroede  Sølv*  Endnu  e,  Aars  Tid  forblev  Tostrup  .  Petersborg  men 
da  udbrød  samtidig  den  polske  Opstand  og  Koleraen,  hvad  der  snart  fremkaldte  utaale  g 
Tilstande  Blodige  Optrin  forefaldt  i  Gaderne,  medens  Koleraen  rasede  og  krævede  utallige 
Offere  Der  var  intet  andet  for  end  hurtigst  muligt  at  komme  bort;  giennem  Gesandtskabet 
°.Md,e“  del  nødvendige  læsetilladelse,  men  at  finde  en  Skibs.eilighed  var  vanskehgere 
da  man  trods  Passet  fand,  de,  farligt  a,  tage  ham  med.  Endelig  toges  han  dog  ombo.d  .  et 
Skib  fra  Lfibeck  paa  Forbøn  af  Kaptejnens  Kone,  der  i  Tostrup  g]enk]endte  en  Landsmand. 

Da  Kot  aens  Udbrud  i  Berlin  hindrede  e,  paatænkt  Ophold  i  denne  By,  fortsattes  Reisen 
stum  videre  fra  Ltibeck  til  Kjobenhavn  og  efter  et  halvt  Aars  Ophold  der  til  “læ  Hen 
med  var  Tostrups  Vandre-  og  Læreaar  tilende.  Det  gjaldt  nu  at  komme  1  selvstændig  Stil- 
ling  og  høste  Frugterne  af  sit  Arbeide.  Først  maatte  der  imidlertid .giøres .Mesterstykke^ og 
tiaes  Mesterskab  og  hermed  skulde  det  da  ikke  gaa  saa  glat.  Knstiamas  Guldsmede  sø&  , 
Æ  tik  i  d«  Længste  a,  holde  sig  en  saa  farlig  Konkurrent 
valgte  at  udføre  en  Pokal,  hvortil  Tegningen  antoges  1  en  Laugssamling  idet  Mestrene 
tidi"  "jordes  opmærksomme  paa,  at  Orneringen  tænktes  udført  ved  Presning  med  ege 
hændig  "raverede  Former,  hvad  der  ikke  skal  have  mødt  nogen  Indvending.  Alligevel  blev 
Pokalen,'  da  den  var  færdig,  forkaste,  af  den  Grund,  a,  ikke  Ziraterne  var  ^evne  og  Loven 
ei  omtalte  presset  Arbeide  paa  Mesterstykker.  Sk,ønd,  opbragt  over  denne  Uretfærdighed 

og  de,  forvoldte  Pengetab,  besluttede  Tostrup  strat  a,  udføre  e,  ny,  Mesters^kke  denne 

Gang  en  Kaffekande.  Ogsaa  denne  vilde  Mestrene  have  tilbagevis,,  men  da  Arbeidet  var 
fuldkommen  lovmedholdeligt,  og  saa  vel  Borgermesteren  som  en  af  Guldsmedene  modsatte 

sig  dets  Forkastelse,  blev  Kanden  endelig  antagen.  _  tofVpi(,n  n. 

'  Den  sidste  formelle  Hindring  for  at  kunne  etablere  sig  var  saaledes  ?dd*  °B 

samme  Aar,  den  8de  November  1832,  ser  vi  ham  aabne  sin  egen  Forretning.  Store  va,  For¬ 
dringerne  ikke,  hverken  i  den  ene  eller  den  anden  Henseende.  Et  lide,  Rum i  med 1  Gadedør 
o»  Vindu  maatte  tjene  baade  som  Butik,  Værksted  og  Soverum,  medens  al  hans  H|ælp 
en  Læregu,.  Desuagtet  maa  Forretningen  være  gaae,  fremad  ellers  havde  han  vel  neppe  , 
1838  vovet  at  kjøbe  den  Gaard  i  Kirkegaden,  der  1  de  følgende  48  Aar  var  hans  H|en  „ 

Sædet  for  hans  travle  Virksomhed.  ,  .  ,  j 

Tostrup  var  visselig  ogsaa  sine  Kolleger  fuldstændig  overlegen.  Ved  Siden  af  sin  betyde¬ 
lige  Dygtighed  som  Haandværker  besad  han  nemlig  stor  Foretagsomhed  og  Driftighed  b 
hersket  og  ledet  afen  klog  og  forsigtig  beregnende  Forstand,  der  altid  var  1 letænkt  paa  Ud¬ 
videlser  og  Forbedringer  i  Bedriften,  men  tillige  istand  til  rolig  at  oppebie  det  lette  Øitl  k, 
for  da  at  gribe  rask  og  energisk  til.  Derhos  havde  Opholdet  udenlands  udvidet  hans  Form¬ 
sans  og  aabnet  Blikket  for  Tidens  Fordringer.  Omend  Byen  endnu  kun  var  liden,  Indbygger 
antallet  omtrent  en  Tiendedel  af  det  nuværende,  og  Forholdene  i  alle  Retninger  saare  tarve¬ 
lige,  fandtes  der  dog  Plads  for  en  Mand  med  rigere  Ideer  og  større  Evner. 

I  de  første  Aar  af  sin  selvstændige  Virksomhed  ser  vi  ham  benytte  sin  Dygtighed  som 
Gravør  til  at  udføre  Staalformer  til  Portrætter,  først  af  Kong  Karl  Johan  og  efter  dennes  Dø 

ligeledes  af  Oscar  I.  Ved  General  Wedels  Hjælp  blev  Karl  Johans  Opmærksomhed  og  Inter¬ 
esse  vakt  for  det  af  Tostrup  graverede  Portræt,  der  forskaffede  ham  en  Bestilling  fra  Kongen 
paa  50  Snusdaaser  med  Portrættet  paa  Laaget,  medens  det  senere  Medaljonbillede  af  Kong 
Oscar  solgtes  i  Tusindvis  i  Messing  og  Gibs.  Den  Lykke,  som  disse  Portrætter  gjorde,  blev 
Forretningen  til  stort  Gavn  og  forøgede  hurtig  Søgningen. 


Fig.  135.  Smykkebesætning  i  Sølvfiligran,  Brudegave  til  Kronprinsessen  (Oluf  Tostrup). 


Af  langt  større  Betydning  var  imidlertid  Anlægget  af  en  Presseanstalt  for  alskens  alminde¬ 
lige  Brugsgjenstande.  Mange  tusinde  Staalformer  graveredes,  og  Produktionen  antog  efter- 
haanden  et  betydeligt  Omfang.  Bestillinger  paa  saadanne  Sølvpresninger  indløb  fra  det  hele 
Land  og  vedvarede  i  mange  Aar,  indtil  det  glatte  og  massive  Arbeide  kom  i  Brug  og  for¬ 
trængte  de  tynde,  pressede  Plader.  Større,  selvstændige  Arbeider,  der  kunde  lægge  fuldt 
Beslag  paa  hans  Formfølelse,  fik  Tostrup  imidlertid  i  denne  første  Periode  af  sin  Virksom¬ 
hed  sjelden  eller  aldrig  Anledning  til  at  udføre. 

Derimod  indførtes  en  hel  ny  Arbeidsgren,  da  Tostrup  i  1860  begyndte  med  Tilvirkningen 
af  Filigransøljer,  det  første  Skridt  i  den  Retning,  der  efterhaanden  skulde  give  ikke  alene 
Smykkearbeidet  men  for  en  stor  Del  hele  vor  Guldsmedkunst  sit  eiendommelige,  nationale 
Præg. 

Utvivlsomt  har  den  Interesse,  hvormed  Bøndernes  Liv  og  Virksomhed  mere  og  mere 
omfattedes,  bidraget  til  hos  Tostntp  at  vække  Opmærksomheden  ogsaa  for  deres  karakteri¬ 
stiske  Smykker,  hvorom  han  muligens  har  bevaret  en  Erindring  fra  sit  Arbeide  som  ganske 
ung  Mand  hos  en  Bondeguldsmed.  Optagelsen  af  denne  Teknik  og  disse  nationale,  ligesaa 
eiendommelige  som  smukke  Former  er  utvivlsomt  Tostrups  største  Fortjeneste.  Der  var 
her  gjort  et  lykkeligt  Fund,  der  udnyttet  med  stor  Skjønsomhed  og  baaret  af  Tidsstrøm¬ 
men,  ikke  alene  blev  en  rig  Indtægtskilde,  men  en  Hæder  for  vort  Haandværk,  ja  en  Ære 
for  det  hele  Land. 

Imidlertid  kostede  det  visselig  baade  Tid  og  Møie  at  skaffe  sig  de  nødvendige  Arbeidere, 
saavelsom  stor  Indsigt  og  kunstnerisk  Sands  at  bevare  og  i  samme  Aand  videre  udvikle  de 
modtagne  Former.  Mangel  paa  den  fornødne  Formsands  og  Ærbødighed  for  den  nationale 


Fig.  136.  Sølvtine  af  transparent  Traademalje  (Oluf  Tostrup). 

Tradition  havde  her  lettelig  kunnet  blive  skjæbnesvanger  og  i  kort  Tid  ødelagt  den  hele 
Retning.  I  Tostrups  Hænder  blev  Smykkernes  Karakter  omhyggelig  bevaret,  og  fra  hans 
Værksted  spredtes  snart  Filigransarbeidet  over  hele  Landet. 

Omend  de  egentlige  Filigranssmykkers  Tid,  ialfald  foreløbig,  tildels  er  forbi,  har  de  dog 
sat  sin  Frugt  og  givet  Stødet  til  en  udstrakt  og  forskjelligartet  Anvendelse  af  Tiaadarbeidet. 

I  Tostrups  eget  Hjem  var  der  imidlertid  voxet  op  en  Kraft,  der  i  ganske  særlig  Grad  syn¬ 
tes  egnet  til  her  som  i  andre  Retninger  at  optage  og  fortsætte  Udviklingen.  Sønnen  Oluf 
Tostrup,  født  den  26.  Mai  1842,  var  fra  Barndommen  af  bestemt  for  Faderens  Fag,  og  den¬ 
nes  Fortjeneste  er  det  at  have  givet  Sønnens  rige  Evner  deres  Retning  og  Maal,  saavelsom 
den  faste,  solide  Grundvold  for  deres  videre  Uddannelse.  Efter  at  have  gjennemgaaet  en  af 
Byens  bedste  Skoler,  kom  han  16  Aar  gammel  ind  paa  Værkstedet,  hvor  han  under  sin  fiie- 
aarige  Læretid  fik  rig  Anledning  til  at  sætte  sig  ind  i  alle  Fagets  Enkeltheder,  samtidig  som 
han  paa  den  Kgl.  Tegneskole  uddannede  sig  i  Tegning  og  Modellering.  I  Aaret  1862  til- 
traadte  han  derpaa  en  længere  Udenlandsrejse  for  at  vinde  videre  Udvikling  i  kunstnerisk, 
teknisk  og  forretningsmæssig  Henseende.  Først  drog  han  til  Berlin,  hvor  han  under  et 

længere  Ophold  studerede  ved  Kunstakade¬ 
miet  og  med  hele  sin  Energi  benyttede  den 
Adgang,  som  han  her  fandt,  til  Forøgelse  af 
sine  Kundskaber  og  Udvidelse  af  sin  Syns¬ 
kreds.  Den  begavede  unge  Nordmands  Flid 
og  Lærelyst  vakte  Professorernes  Opmærk¬ 
somhed,  og  han  opnaaede  uden  Vanskelig¬ 
hed  Begunstigelser  med  Hensyn  til  Benyt¬ 
telse  af  Akademiets  Bibliothek  o.  s.  v.  Det 
var  navnlig  en  af  hans 
Lærere,  den  berømte 
Forfatter  af  »Tektonik 
der  Hellenen«,  Profes¬ 
sor  Bøtticher,  der  tog 
sig  af  ham.  Under  ham 
udviklede  OlufTostrup 
den  fine  Formfølelse, 

Sikkerheden  i  Behand¬ 
ling  af  Ornamentiken, 
og  den  klare  Forstaaelse 
af  Materialets  Krav,  der 
siden  prægede  alle  hans 
Arbeider. 

Fra  Berlin  drog  han 
til  Paris,  hvor  han  i 
Løbet  af  et  Aars  Tid 
arbeidede  paa  flere  af 
Verdensstadens  bedste 
Værksteder  og  erhver¬ 
vede  sig  et  omfattende 
praktisk  Kjendskab  til 
alle  de  i  hans  Fag  an¬ 
vendelige  tekniske  Me¬ 
toder  og  Behandlings- 
maader. 

Sin  afsluttende  Ud¬ 
dannelse,  navnlig  hvad  den  rent  forretnings¬ 
mæssige  Side  af  Faget  angaar,  modtog  Oluf 
Tostrup  endelig  i  Kjøbenhavn,  hvor  han  fra 
1864  til  1865  arbeidede  i  Hof  juveler  Michel- 
sens  store  Forretning,  der  gav  ham  den  bed¬ 
ste  Leilighed  til  at  erhverve  sig  den  Menne¬ 
skekundskab  og  Evne  til  at  behandle  Folk, 
der  siden  kom  ham  saa  vel  til  Nytte. 

Da  han  saaledes  rustet  i  23  Aars  Alderen 
var  vendt  hjem  fra  sine  Læreaar  i  Udlandet 
og  indtraadt  i  Faderens  Forretning,  viste  sig 
snart  Frugterne  af  hans  flittige  Arbeide  i  tal¬ 
rige  nye  Former  saavel  for  Smykker  som  for 


andre  Brugsgjenstande,  alle  med  en  stedse 
mere  og  mere  fremtrædende,  individuelt 
Skjønhedspræg.  Medens  al  Kopiering  ellei 
direkte  Efterligning  af  tidligere  Tiders  Ar¬ 
beider  var  ham  imod,  forstod  han  ypperlig 
at  benytte  de  gamle  Former  til  Udvikling  af 
nye,  for  Nutidens  Øiemed  og  Behov  afpas¬ 
sede.  Med  aabent  Blik  for  Skjønheden  og 
Værdien  af  de  nationale  Elementer  forenede 
han  en  udviklet  Smag 
og  en  kunstnerisk  Dyg¬ 
tighed,  der  satte  ham 
istand  til  med  Selv¬ 
stændighed  at  anvende, 
hvad  der  i  det  Overle¬ 
verede  fandtes  af  Brug¬ 
bart  og  Smukt.  Derhos 
var  hans  Stræben  rettet 
paa  at  følge  med  i  den 
europæiske  Udvikling, 
forsaavidt  han  fandt 
dennes  Retning  stem¬ 
mende  med  sine  An¬ 
skuelser.  Han  holdt  sig 
altid  omhyggelig  å  jour 
med  den,  ikke  alene 
gjennem  Studium  af 
den  kunstindustrielle 
Literatur,  men  ogsaa 
ved  at  benytte  den  An¬ 
ledning,  som  hans  jevn- 
lige  Udenlandsreiser 
gav  ham  til  at  besøge 
Udstillinger  og  offent¬ 
lige  Samlinger. 

Hvad  der  fremfor  alt 
udmærkede  Oluf  Tostrups  Arbeider,  var  den 
sikre  Stilfølelse,  hvoraf  de  var  præget.  Han 
lod  sig  aldrig  forlede  til  at  tilsidesætte  Hen¬ 
synet  til  Hovedformen.  Denne  selv  blev  al¬ 
tid  gjennemtænkt  med  den  største  Omhu 
under  Betragtning  af  Materialet  og  Gjenstan- 
dens  Bestemmelse.  Sin  største  Styrke  havde 
han  maaske  i  Ornamentiken,  der  altid  slut¬ 
tede  sig  nøie  til  selve  Gjenstanden,  men 
inden  den  derved  givne  Begrændsning  be¬ 
vægede  sig  med  stor  Finhed  og  Smag.  Hvor 
langt  han  kunde  naa  baade  med  Hensyn  til 
Hovedform  og  Ornamentation,  naar  han  fik 


Hig.  137.  Sølv-Blomsterglas  med  Celleemalje 
(T.  Prytz). 

Leilighed  til  at  arbeide  med  fuld  Frihed,  derom  vidnede  tilstrækkelig  hans  sidste  større  Ar- 
beide  —  Brudegaverne  til  Kronprinsessen,  omfattende  en  Filigrans  Smykkebesætning,  et  Skrin 
helt  sammensat  af  polerede,  sjeldne  og  ædle  norske  Stene,  et  emaljeret  Sølv  Skrivetøi  samt 
en  Blomsterkurv  af  Sølv.  Naar  sees  hen  til  de  forholdsvis  meget  beskedne  Pengemidler,  som 
stod  til  Raadighed,  var  her  leveret  noget  saa  dygtigt  og  smukt,  at  det  vilde  have  gjort  ethvert 
Lands  Kunstindustri  Ære,  overalt  vundet  Bifald  og  skaffet  sin  Ophavsmand  vel  fortjent 
Hæder.  Navnlig  er  Smykkebesætningen  (Fig.  135)  et  lidet  Mesterværk  og  maa  vistnok,  hvad 
Filigransarbeidet  angaar,  betegnes  som  det  Fuldkomneste,  der  har  været  udført  her  i  Landet. 
Særdeles  vellykket  er  ogsaa  Blomsterkurven  (Fig.  136),  der  med  sine  gode  Forhold,  fine  Linier 
og  vel  udviklede  Filigrans  Ornamentik  er  en  god  Prøve  paa  Oluf  Tostrups  strenge  og  rene 
Stilfølelse.  At  hans  Værksted  formaaede  at  præstere  saa  dygtige  Arbeider,  beroede  iøvrigt 
ogsaa  paa  den  Udvidelse  af  dets  Arbeidsgrene,  som  han  havde  sørget  for  at  tilvejebringe. 
Allerede  i  Begyndelsen  af  Syttiaarene  etablerede  han  saaledes  en  galvanoplastisk  Virksomhed, 


Fig.  138.  Laag  til  et  Sølv-Filigrans  Skrin  med  Kjørneemalje  (T.  Prytz). 

der  hurtig  fik  et  betydeligt  Omfang  og  hævedes  til  megen  Fuldkommenhed.  I  de  sidste  Par 
Aar  af  sit  Liv  arbeidede  Oluf  Tostrup  derhos  ivrig  med  Anvendelse  af  Emaljering,  navnlig 
Grubeemalje.  Hvor  langt  han  allerede  var  naaet,  lader  sig  bedømme  af  det  til  de  omhandlede 
Brudegaver  hørende  Skrivetøi,  til  hvis  Forsiring  Grubeemaljen  for  første  Gang  anvendtes  i 
stor  Udstrækning.  Ved  samme  Leilighed  udførte  han  ogsaa  et  helt  Sæt  af  Saltkar  med  til¬ 
hørende  Skeer,  alt  rigt  forsiret  med  Grubeemalje,  og  omgikkes  med  Planer  om  videre  Frem¬ 
skridt  i  denne  Retning,  da  Døden  pludselig  rev  ham  bort. 

Som  Forretningsmand  stod  Oluf  Tostrup  høit.  Han  besad  stor  administrativ  Dygtighed, 
et  klart  og  roligt  Blik  forenet  med  betydelig  Evne  til  at  benytte  Forholdene  og  gribe  det 
rette  Øieblik.  Af  sin  talrige  Arbeidsstok  var  han  i  høi  Grad  afholdt.  Han  kjendte  selv  sit 
Haandværk  til  dets  mindste  Enkeltheder  og  kunde  saaledes  altid  træde  til  med  den  sikreste 
og  bedste  Veiledning.  Han  vidste  nøiagtig,  hvad  der  kunde  fordres,  og  han  krævede  streng 
Pligtopfyldelse,  men  hans  Bedømmelse  var  aldrig  ubillig,  heftig  eller  overilet,  og  hans  Folk 
bøiede  sig  villig  for  den.  Han  ansaa  det  ogsaa  for  sin  Pligt  at  gjøre,  hvad  han  kunde,  for  at 
fremme  sine  Arbeideres  Udvikling  og  forøvrigt  at  staa  dem  bi  og  hjælpe  dem  ved  enhver 
Leilighed.  De  kunde  være  sikre  paa  hos  ham  altid  at  finde  et  aabent  Øre,  en  aldrig  trættet 

Imødekommenhed  og  Velvillie.  Alle  disse  fortræffelige  Egenskaber  forenedes  i  en  fint  dan¬ 
net,  kundskabsrig  og  varmhjertet  Personlighed,  der  med  levende  Deltagelse  omfattede  alt, 
hvad  der  var  skjønt  og  ædelt.  Fri  for  al  smaalig  Forfængelighed,  helstøbt  og  sand,  kjendte 
han  ingen  Grænser  for  sin  Offervillighed,  naar  det  gjaldt  Foretagender  eller  Personer,  som 
han  fandt  det  værd  at  støtte. 

Desværre  skulde  Oluf  Tostrups  alsidige  Begavelse  og  store  Dygtighed  kun  en  kort  Tid 
komme  vort  Haandværk  tilgode.  I  1870  optoges  han  som  Kompagnon  i  Firmaet,  der  i  1880 
helt  overdroges  til  ham  af  Faderen,  som  fra  nu  af  ganske  trak  sig  tilbage  fra  Forretningen, 
Ikke  to  Aar  efter  maatte  imidlertid  gamle  Tostrup  atter  tage  Forretningen  i  Arv  efter  den, 
i  hvem  han  med  saa  megen  Stolthed  og  Glæde  havde  seet  sin  Arvetager.  Efter  en  kort  Syg¬ 
dom  kaldtes  nemlig  Oluf  Tostrup  bort  den  21.  Juli  1882  midt  i  sit  travle  Arbeide,  fuld  af 


Fig.  139.  Sølvskeer  med  transparent  Emalje  (T.  Prytz). 


Planer  og  Interesser,  just  som  hans  Evner  og  alle  hans  øvrige  prægtige  Egenskaber  stod  i 
sin  rigeste  Blomst. 

Forinden  havde  han  dog  naaet  at  knytte  sit  Navn  til  en  Institution  af  blivende  Betydning 
for  Haandværkets  tekniske  og  kunstneriske  Udvikling.  Da  Tanken  vaktes  om  Oprettelsen 
af  et  Kunstindustrimuseum  i  Christiania,  fandt  den  en  af  sine  ivrigste  Talsmænd  i  Oluf  To¬ 
strup,  der  deltog  i  Museets  Oprettelse  og  til  sin  sidste  Stund  støttede  den  unge  Institution 
med  Raad  og  Daad.  Ved  sit  Testamente  skjænkede  han  Museet  hele  sin  betydelige  og  ud¬ 
valgte,  i  vortLand  vistnok  enestaaende  Samling  af  kunstneriske  og  kunstindustrielle  Plan¬ 
cheværker  og  lagde  derved  Grunden  til  dets  nu  saa  ligholdige  Bibliothek. 

Til  alt  Held  for  Firmaet  havde  Oluf  Tostrup  allerede  knyttet  til  Forretningen  en  Kraft, 
der  efter  hans  Død  skulde  blive  det  til  den  største  Nytte.  Arkitekt  Torolf  Prytz,  der  nogen 
Tid  forud  var  ansat  som  Mønstertegner  og  under  Oluf  Tostrups  Ledelse  havt  Anledning  til 
at  sætte  sig  ind  i  Fagets  Detaljer,  blev  gamle  Tostrups  vigtigste  Medhjælper,  da  denne  som 
76-aarig  Mand  atter  maatte  overtage  Forretningen.  Efter  at  have  afsluttet  sin  kunstneriske 

Fig.  140.  Drevet  Sølvbæger  i  romansk 
Karakter  (T.  Prytz). 


Uddannelse  ved  Polyteknikum  i  Hannover  var  Prytz 
i  1881  vendt  tilbage  her  til  Landet  og  havde  nedsat 
sig  som  Arkitekt  i  Christiania,  hvor  han  snart  gjorde 
sig  bemærket  ikke  mindst  ved  sine  Tegninger  til 
Møbler  og  andre  kunstindustrielle  Gjenstande.  Kort 
efter  Sønnens  Død  blev  Prytz  af  gamle  Tostrup  an¬ 
modet  om  at  indtræde  som  Kompagnon  i  Firmaet 
og  gaves  Anledning  til  under  en  længere  Studiereise 
at  uddanne  sig  videre  for  denne  sin  fremtidige  Stil¬ 
ling.  Han  kom  saaledes  ogsaa  til  Budapest,  hvor  han 
paa  den  historiske  Udstilling  af  Guldsmedarbeider  i 
1884  fik  Adgang  til  at  studere  den  interessante  mid¬ 
delalderske,  saakaldte  »ungarske  Traademalje«,  som 
da  for  første  Gang  blev  bekjendt  for  videre  Kredse. 
Tekniken  vakte  Hr.  Prytz’s  levende  Opmærksom¬ 
hed,  han  saa  strax,  hvilken  Betydning  den  kunde 
faa  netop  for  os,  og  hvilke  rige  Muligheder  disse 
Arbeider  rummede,  Han  var  derfor  heller  ikke  før 
vendt  tilbage,  inden  han  begyndte  med  Experimen- 
ter  paa  dette  Omraade.  Vanskelighederne  var  imid¬ 
lertid  store,  og  Forsøgene  syntes  længe  ikke  at 
skulle  lykkes.  Hverken  de  gamle  Legeringer  eller 
Lodninger  slog  her  længere  til,  disse  løsnede  og 
Traadcne  opløstes  under  den  voldsomme  Hede,  der 
krævedes  for  at  gjøre  Emaljemassen  flydende.  Indtil 
videre  maatte  man  derfor  nøie  sig  med  at  anbringe 
Emal¬ 


jen  i  faste,  pressede  eller  udgraverede  Celler, 
en  Forsiringsmaade,  der  med  Held  anvendtes 
til  Smykker  og  forskjellige  Brugsgjenstande. 
Se  et  Blomsterglas  og  et  Smykkeskrin  (Fig.  137 
og  138),  paa  hvilket  sidste  kun  »Kjørnerne« 
eller  de  smaa  faste  Punkter  i  det  aabne  Traad- 
arbeide  ere  udfyldte  med  forskjelligfarvet  Emal¬ 
je.  Det  vil  fra  den  nordiske  Udstilling  i  Kjø- 
benhavn  1888  erindres,  hvilke  smukke  Resul¬ 
tater  der  paa  denne  Maade  var  opnaaet.  Netop 
denne  Udstilling  var  det  imidlertid  ogsaa,  der 
satte  Hr.  Prytz  istand  til  fuldt  ud  at  realisere  sine 
Planer.  I  den  russiske  Afdeling  fandtes  nem¬ 
lig  en  Række  opsigtvækkende  Arbeider,  hvor 
Traademaljen  var  udviklet  til  en  hidtil  uanet 
Grad  af  Fuldkommenhed.  Den  var  ikke  blot 
anvendt  til  Forsiring  af  andre,  i  helt  Metal  ud¬ 
førte  Gjenstande,  men  enkelte  Bægere,  Skaale 
og  lignende  fremtraadte  endog  helt  dannede 
af  forgyldt  Sølvfiligran,  hvis  Aabninger  var 
udfyldt  af  forskjelligfarvet  Emalje.  Virkningen 
var  ligesaa  prægtig  som  eiendommelig,  og  Hr. 


Fig.  1 41.  Drevet  og  ciseleret  Sølvkande  (T.  Prytz). 

Prytz  hvilede  nu  ikke,  før  han  var  kommet  efter  ialfald  Hovedsagen  ved  denne  Teknik.  Da 
dette  var  lykkes,  optoges  horsøgene  paany  i  større  Maalestok,  og  nu  varede  det  ikke  længe 
inden  Gaadens  Løsning  helt  og  holdent  var  fundet.  Med  større  og  større  Sikkerhed  lærte 
man  snart  at  beherske  alle  Traademaljens  forskjellige  Arter,  og  fra  Firmaets  Værksted  ud¬ 
gik  en  Række  høist  interessante  Gjenstande,  enten  helt  udførte  i  gjennemsigtig  Traad- 
emalje  eller  smykkede  dermed.  P'aa  dette  Felt  overfløiede  de  norske  Arbeider  efterhaanden 
sine  Forbilleder,  og  det  gik  som  en  af  de  russiske  Udstillere  i  Kjøbenhavn  ytrede:  »Naar  vi 
næste  Gang  mødes,  er  De  naaet  videre  end 
os«.  Paa  Verdensudstillingen  i  Paris  1889, 
hvor  Hr.  Prytz  var  Medlem  af  Juryen  og 
saaledes  udenfor  Konkurrence,  udmærkede 
de  norske  Arbeider  sig  i  Virkeligheden 
fremfor  de  russiske  ved  Formernes  Afvex- 
ling,  Ornamentets  Rigdom  og  Udførelsens 
overordentlige  Nøiagtighed.  Tekniken  eg¬ 
nede  sig  ogsaa  bedre  for  os  end  maaske  for 
noget  andet  Folk.  Ved  at  bringe  Emaljen  i 
Forbindelse  med  Traadarbeidet  byggedes 
nemlig  kun  videre  paa  den  allerede  lagte 
Grundvold.  Uden  at  forlade  den  gamle,  til¬ 
vante  Filigransteknik,  hvori  man  besad  stor 
Øvelse  og  Erfaring,  var  det  lykkes  at  føre 
den  ind  paa  nye  Veie  med  videre  Udsigter 
og  større  Maal.  Virksomheden  var  her  ud¬ 
videt  med  en  ny  Arbeidsgren  af  stor  Bære¬ 
vidde  og  ægte  kunstnerisk  Karakter.  Med 
hvilke  Forudsætninger  man  her  sad  inde, 
derom  vidnede  den  forbausende  Virtuositet, 
hvormed  Tekniken  beherskedes,  og  som 
tillod  Anvendelsen  af  de  mest  forskjellige 
Former  og  hidtil  ganske  ukjendte  Dimen¬ 
sioner.  Forøvrigt  gik  Hr.  Prytz’s  Bestræ¬ 
belser  ud  paa  at  give  disse  sine  Arbeider  et 
saavidt  mulig  selvstændigt  og  nationalt 
Præg.  Han  anvender  derfor  med  Forkjær- 
lighed  romanske  Ornamenter  og,  hvor  saa- 
danne  findes,  nationale  Motiver,  se  Fig. 

134,  uden  derfor  at  tilsidesætte  den  paa 
Verdensmarkedet  beregnede  moderne  Gen¬ 
re,  saaledes  som  de  i  Fig.  139  gjengivne  mangfoldige  Skeformer  noksom  viser.  Ejendom¬ 
melig  nok  er  de  betydeligste  af  disse  Arbeider  maaske  bedre  kjendt  og  har  vakt  større  Op¬ 
sigt  i  Udlandet  end  i  vort  eget  Land,  hvor  Mangelen  af  en  Mønsterbeskyttelseslov  desværre 
gjør  det  nødvendigt,  at  Former  og  Mønstre  af  kunstnerisk  Værd  behandles  med  en  vis  Dis¬ 
kretion  og  ikke  altfor  let  gives  til  Pris  for  en  øieblikkelig  Kopiering  og  Efterligning.  Større 
Udvalg  af  Firmaets  Emaljearbeider  har  saaledes  været  udstillet  i  Museerne  i  London,  Berlin, 
Hamburg  og  Stockholm,  hvor  de  overalt  har  vundet  meget  Bifald  og  er  fundet  værdige  til 
Anskaffelse  for  Samlingerne. 

Hr.  Prytz,  der  ved  gamle  Tostrups  Død  i  1890  helt  overtog  Firmaet,  har  forøvrigt  ogsaa 
inden  Haandværkets  øvrige  Grene  udfoldet  en  betydelig  Virksomhed.  Til  de  større  Arbei- 


Fig.  142.  Flaske  med  transparent  Traademalje 
(T.  Prytz). 

der,  der  ere  udgaaede  fra  Firmaets  Værksted,  hører  saaledes  det  prægtige  Drikkehorn  af  oxy¬ 
deret  og  emaljeret  Sølv  med  Guldindfatning,  der  bestiltes  af  Kong  Oscar  for  i  1889  ved 
Festen  i  Upsala  at  overrækkes  Orientalistkongressen  som  Gave. 

Paa  de  egentlige  Korpusarbeiders  Forædling  ved  Ciselering  er  derhos  lagt  større  Vægt 
end  tidligere,  og  ved  Siden  af  den  almindelige  Salgsvare  har  Firmaet  i  de  senere  Aar  leveret 
mange,  vel  tegnede  og  rigt  forsirede  Stykker,  hvor  Lederens  Stilfølelse  og  Smag  har  gjort 
sig  klart  og  bestemt  gjældende.  Ogsaa  her  har  med  Forkiærlighed  været  benyttet  Motiver 
fra  den  romanske  Periode,  hvis  Formsprog  i  en  ganske  særegen  Grad  synes  at  stemme  med 
vort  Folks  kunstneriske  Anlæg.  Se  Fig.  140  og  141. 

Ogsaa  i  ydre  Henseende  er  Firmaets  Virksomhed  gaaet  rask  fremad  under  Hr.  Prytz’s 
Ledelse.  Allerede  i  1 886  overflyttedes  hele  Forretningen  til  en  for  Øiemedet  indkjøbt  cen¬ 
tralt  beliggende  Gaard  i  Hovedstadens  bedste  Forretningsstrøg  med  langt  større  og  hensigts¬ 
mæssigere  Værkstedslokaler.  Her  udvidedes  Virksomheden  i  betydelig  Grad,  navnlig  ved 
Tilvirkning  af  Emaljearbeider,  der  fra  Begyndelsen  af  Nitiaarene  fandt  stor  Afsætning  paa 
det  udenlandske,  særlig  det  amerikanske  Marked.  Nu  forestaar  atter  en  betydelig  Udvidelse 
i  det  store  nye  Bygningskomplex,  der  har  reist  sig  paa  den  tidligere  Eiendoms  og  de  omlig¬ 
gende,  af  Firmaet  ligeledes  indkjøbte  Gaardes  Grund. 

Firmaet  staar  saaledes  den  Dag  i  Dag  ungdomskraftig  og  udviklingsdygtig  som  den  aner- 
kjendte  Leder  i  Spidsen  for  hele  vort  Guldsmedhaandværk,  fuldt  rustet  til  i  alle  Retninger 
at  møde  den  stigende  Konkurrence.  Længe  vil  forhaabentlig  den  solide  Bygning,  hvortil 
tvende  Generationers  utrættelige  Arbeide  har  lagt  Grunden  og  opført  Murene,  trodse  Tidens 
Storme.  Firmaets  Indehaver  og  Leder,  der  ved  Verdensudstillingen  i  Chicago  1893  funge¬ 
rede  som  Kommissionær  for  Norges  Industriafdeling,  udnævntes  i  1895  til  Ridder  af  St. 
Olafsordenen  for  Fortjenester  af  det  norske  Haandværk. 


HERMAN  A.  KÅHLER. 

Iden  sidste  Tid  har  man  gentagne  Gange  i  Udlandets 
mest  ansete  Kunstblade  kunnet  læse  meget  rosende 
Artikler  om  Herman  Kakler.  Der  har  kun  været  en 
Mening  om,  at  hans  keramiske  Frembringelser  vare 
ypperlige  Sager,  som  det  vel  var  værd  at  eje.  Vi  have 
herhjemme  glædet  os  oprigtig  over  den  Hyldest,  der 
saaledes  er  bleven  vor  Landsmand  til  Del,  baade  af 
patriotiske  Grunde  og  ogsaa,  fordi  vi  virkelig  følte,  at 
Rosen  var  velfortjent. 

Ingen  er  Profet  i  sit  eget  Fædreland,  og  det  er  maa- 
ske  ikke  saa  faa,  der  først  ved  denne  Omtale  i  Udlan¬ 
dets  Blade  er  bleven  opmærksom  paa,  at  vi  i  vor  Midte 
ejede  en  virkelig  betydelig  Kraft  paa  den  dekorative 
Fig.  143.  Krukke  fra  H.  Kåhler.  Kunsts  Omraade.  Det  burde  have  været  anderledes. 
Thi  Kahlers  Virksomhed  er  gammel  blandt  os,  for  kort  Tid  siden  har  han  fejret  sit  25  Aars 
Jubilæum  som  »Lerbrænder«  i  Næstved. 

J872  overtog  Herman  Kåhler  sin  Faders  Forretning,  en  gammel,  solid  Virksomhed,  der 
1  æ  var  uden  Navn  1  Kunstindustriens  Verden.  Det  var  dog  ikke  saaledes,  at  der  alt  var  skabt 
nogen  bestemt  Overlevering  1  kunstnerisk  Henseende,  paa  hvilken  der  kunde  bygges  videre. 
Der  maatte  begyndes  helt  forfra  og  meget  maatte  der  arbejdes,  inden  der  kunde  komme 
noget  Resultat  Keramiken  som  Kunst  er  jo  i  vore  Dage  en  hel  ny  Kunst,  der  er  ved  at 
erobie  sig  en  Plads  1  den  kunstinteresserede  Verden.  For  25  Aar  siden  var  der  saare  lidet 
Rum  for  den.  Man  satte  vel  nok  Pris  paa  at  eje  skønne  Kopper  og  Tallerkener,  tilnød  noget 
Smaamps,  men  om  Keramikens  Anvendelse  i  større  dekorative  Øjemed  var  der  ikke  Tale. 
Som  Kunstnere  i  egentlig  Forstand  betragtedes  kun  Malere  og  Billedhuggere,  og  at  disse 
gav  sig  af  med  Kunsthaandværk,  var  en  saare  sjælden  Ting. 


Fig.  144.  Vaser  og  Krukker  fra  H.  Kåhler. 


Der  maatte  derfor  ogsaa  en  hel  Omvæltning  til  i  den  herskende  Smag,  inden  det  gik  op 
for  den  dannede  Almenhed,  at  der  ogsaa  kunde  præsteres  virkelig  Kunst  af  en  Pottemager 
og  Lerbrænder. 

Det  var  fra  Japan,  at  det  nye  Pust  kom.  Med  Forbauselse  lagde  man  Mærke  til,  hvilken 
fin  og  paalidelig  Smag,  det  gamle  Kulturfolk  fra  det  fjerne  Østen  havde  været  i  Stand  til  at 
udfolde,  hvilken  beundringsværdig  Teknik  og  Forstaaelse  af  Materialet,  det  lagde  for  Dagen. 
Man  overraskedes  over  den  fine  og  modtagelige  Sans  for  Naturen  og  glædede  sig  over  den 
Skala  af  Stemninger,  det  forstod  at  give  Udtryk. 

Her  var  der  noget  at  lære.  For  Kåhler,  der  hidtil  havde  siddet  i  Næstved  og  prøvet  sig 
frem  gennem  talrige  Forsøg,  var  det  en  hel  ny  Verden,  som  han  følte  Kraft  og  Mod  til  at 
erobre.  Ved  gentagne  Rejser  i  Udlandet,  navnlig  til  Paris,  studerede  han  ivrigt  de  gamle 
japanske  Sager,  særlig  den  store  Bingske  Samling,  i  hvilken  han  fik  mangt  et  Vink  om 
den  Teknik,  som  Japanerne  havde  fulgt  og  som  Kåhler  siden  med  Held  har  efterlignet.  Man 
skulde  tro,  at  det  let  kunde  have  taget  Modet  fra  en  Begynder  at  staa  Øje  til  Øje  med  alle 
disse  Skatte,  men  Kåhler  var  dog  ikke  mere  forknyt,  end  at  han  frejdigt  erklærede  til  Bing, 

da  denne  en  Dag  viste  ham  et  særligt  pragtfuldt  Stykke:  »Det  kan  jeg  ogsaa  gøre.«  Og  det 
blev  ikke  ved  Ordene  —  det  paagældende  Stykke  blev  virkelig  udført  og  saaledes,  at  Bing 
maatte  erkende,  at  det  fuldt  ud  kunde  staa  ved  Siden  af  Originalen. 

Det  vat  da  med  disse  Indtryk,  at  Kahler  drog  hjem  for  rigtig  at  tage  fat.  Samtidig  var  det, 
at  en  Mængde  af  vore  yngre  Kunstnere  med  Iver  kastede  sig  over  dekorativ  Kunst.  Kiihlers 
Virksomhed  nød  ogsaa  godt  af  denne  Bevægelse,  idet  Malerne  Brendekilde,  Hansen-Rejstrup 
og  Ring  slog  sig  paa  keramisk  Kunst  og  i  Kåhlers  Værksted  frembragte  en  hel  Del  smukke 
Sager,  "der  vakte  fortjent  Opmærksomhed  paa  den  nordiske  Udstilling  i  KjøbenhaVn  1888. 

Hvad  man  særlig  lagde  Mærke  til  paa  denne  Udstilling  var  det  rige  Udvalg  af  forskellig- 
farvede  Glasurer,  Fabrikken  raadede  over,  lige  fra  den  fineste  hvide  Emaille  ned  til  den 
dybeste  sorte  og  blaa  Glasur,  der  i  Glans  og  Skønhed  kunde  maale  sig  med  det  bedste,  der 


Fig.  145.  Vaser  og  Krukker  fra  H.  Kåhler. 


hidtil  havde  været  frembragt  rundt  omkring  i  Verdens  fineste  Fabrikker.  Den  pragtfulde 
store  »Foraarsvase«  med  dens  dybe,  glansfulde  bien  royal  Glasur  vakte  særlig  Beundring  (s. 
ovfr.  1888,  S.  132);  det  var  et  Arbejde,  som  man  umulig  skulde  tro  var  gjort  af  Ler,  snareie 
vilde  man  tro,  det  var  et  gammelt  Stykke  Porcellain.  For  saa  vidt  maa  man  rigtignok  ind¬ 
rømme,  at  det  ikke  var  ganske  rigtigt  at  frembringe  den  Slags  Skuffelser;  et  Arbejde  skal 
aldrig  give  sig  ud  for  andet,  end  det  er.  Naar  Ler  vil  virke  som  Porcellain,  overskrider  det 
en  af  de  vigtigste  Grundlove  i  Kunsthaandværkets  Æsthetik. 

Dette  var  imidlertid  noget,  der  næppe  helt  var  gaaet  op  for  Kahler  den  Gang.  Lørst 
senere  har  han  i  fuldt  Omfang  lært,  at  man  virker  langt  rigere  og  bedre,  naar  man  holdet 
sig  indenfor  de  Grænser,  Materialet  yder. 

Den  Opmærksomhed,  Kahler  havde  vakt  herhjemme  1888,  blev  i  Paris  ved  Verdens¬ 
udstillingen  1889  forhøjet  til  en  virkelig  Sejr.  Den  prægtige  Lustreglasur,  hans  Kar  frem¬ 
viste,  vandt  ham  en  Mængde  Beundrere.  Offentlige  og  private  Samlinger  kappedes  om  at 
faa  en  Repræsentation  for  Kablers  Keramik. 

Ved  Verdensudstillingen  1  Chicago  1893  vandt  den  store  Vægdekoration  af  Lorenz  Frø- 
hch,  forestillende  Ægir  og  Døttre,  fortjent  Opmærksomhed.  Hvilke  Indvendinger,  man  nu 
ene  vi  gøre  mod  dette  Arbejde,  saa  maa  det  dog  indrømmes,  at  det  er  en  stor  og  monu¬ 
mental  Opgave,  der  her  var  løst.  Den  peger  hen  mod  en  hel  ny  Dekoreringsmaade,  der 
egner  sig  fortrinligt  for  store,  festlige  Rum.  Skade  kun,  at  der  hidtil  ikke  har  været  stillet 
Kahler  andre  Opgaver  af  denne  Art.  Der  kan  næppe  være  nogen  Tvivl  om,  at  han  vilde 
have  Kræfter  til  at  yde  noget  fortrinligt  ogsaa  i  denne  Henseende.  Mod  mangler  der  ham  i 
hvert  Fald  ikke.  Han  er  i  Besiddelse  af  denne  sejge,  danske  Udholdenhed,  der  aldrig  giver 
tabt,  men  holder  ud,  til  Maalet  er  naaet.  Og  man  maa  ingenlunde  tro,  at  det  er  nogen  rosen- 
stiøet  Vej,  der  skal  vandres  af  den,  som  vil  frembringe  noget  nyt.  Det  koster  baade  Tid  og 
Penge,  og  Anei  kjendelsen  og  Opmuntringen  kommer  ikke  altid  saa  villig.  Selv  om  nu  o"- 


Fig.  146.  Væg  med  Paafugle  fra  H.  Kahler. 

saa  Kahler  ikke  kan  klage  i  denne  Henseende  —  han  kan  blandt  andet  fremvise  en  stor  o°- 
udvalgt  Medaillesamling  —  saa  er  det  dog  ikke  altid  sagt,  at  Rosen  bringer  Guld  med  sig, 
og  det  bliver  dog  til  syvende  og  sidst  Betingelsen  for  at  holde  ud.  Ved  Siden  af  sin  kunst¬ 
neriske  Virksomhed  har  da  Kahler  i  en  temmelig  udstrakt  Maalestok  maattet  arbejde  paa 
mere  fabrikmæssige  Genstande.  Det  er  af  Kakkelovnene,  man  maa  hente  Brødet,  siger  han 
selv.  Det  maa  nu  straks  indrømmes,  at  ogsaa  paa  dette  Omraade  har  Kahler  ydet  meget 
godt,  men  der  er  alligevel  her  saa  mange  Hensyn  at  tage  til  andre  medbestemmende  Fak¬ 
torer,  at  Resultatet  aldrig  kan  blive  fuldt  saaledes,  som  Mesteren  selv  ønsker  det. 

Det  maa  da  i  fuldeste  Maal  anerkendes,  at  Kahler  har  vidst  at  holde  ud.  Den  sidst  af¬ 
holdte  Udstilling  i  Stockholm  bragte  et  glimrende  Eksempel  paa,  hvad  han  formaar  at  yde. 
Det,  der  først  og  fremmest  slog  en  opmærksom  Iagttager,  var  da  den  Omstændighed,  at 
Kahler  nu  var  kommet  til  en  fuld  og  klar  Forstaaelse  af  sit  Materiales  Karakter.  Det  var 
virkelige  Lersager,  man  her  saa,  og  det  var  en  Glæde  at  lægge  Mærke  til,  hvorledes  For¬ 
merne  og  den  anvendte  Dekoration  svarede  til  Stoffet.  Der  var  en  Mandighed  og  Djærvhed 


192 


TIDSSKRIFT  FOR  KUNSTINDUSTRI. 


Fig.  147.  Dvrefrise  fra  H.  Kahler. 

i  Linjerne  og  Farverne,  der  virkede  overordentlig  velgørende  og  dannede  en  karakteristisk 
Modsætning  til  de  linere  og  blødere  Toner  i  de  danske  Porcellainssager,  der  var  opstillet  i 
umiddelbar  Nærhed  af  Kahlers  Udstilling. 

Det,  der  vakte  størst  Opniærsomhed  af  Kahlers  Sager  paa  Udstillingen  i  Stockholm,  var 
dog  sikkert  hans  to  store  Vægdekorationer:  Paafuglefrisen  (Fig.  146)  og  Dyrefrisen  (Fig.  147). 
Begge  Arbejder  vare  sammensatte  af  srnaa  glaserede  Lerstykker  og  dannede  en  virkelig 
monumental  Helhed.  Tegningen,  i  hvilken  dog  ogsaa  Kahler  har  sin  Andel,  var  udført  af 
Hansen-Rejstrup,  for  Tiden  Etablissementets  kunstneriske  Kraft.  Som  omtalt  i  en  tidligere 
Artikel  (ovfr.  S.  158),  udmærkede  Tegningen  sig  ved  en  stor  og  gennemført  Linjeføring  og 
en  fortrinlig  dekorativ  Holdning.  Der  er  næppe  nogen  Tvivl  om,  at  Hansen-Rejstrup  i  disse 
to  Arbejder  har  ydet  noget  af  det  bedste,  som  man  hidtil  har  set  af  ham.  Lidt  efter  lidt  har 
han  faaet  et  sikkert  Haandelag  for,  hvad  der  tager  sig  ud.  Der  var  mellem  de  øvrige  udstil¬ 
lede  Sager  —  Fade,  Vaser  og  andre  dekorative  Kar  —  gode  Eksempler  paa,  at  han  sidder 
inde  med  fortrinlige  dekorative  Evner.  Rigtignok  kan  det  ikke  skjules,  at  man  af  og  til 
linder  Former,  der  hverken  virker  fint  eller  harmonisk,  og  der  er  mellem  enkelte  af  de 
anvendte  Dekorationsmotiver  nogle,  der  ere  lovlig  flotte  og  lidet  omhyggelige  i  Modelle¬ 
ringen.  Men  ved  Siden  heraf  maa  man  ogsaa  indrømme,  at  der  i  en  Mængde  andre  Sager 
raader  en  sikker  Følelse  og  paalidelig  Smag  for,  hvad  der  kan  frembringe  Virkning.  I 
enkelte  af  Karrene  er  der  desuden  udfoldet  en  Fantasi  og  et  elskværdigt  Lune,  der  kun  kan 
indtage. 

Bedst  ere  de  Vaser,  der  have  laant  deres  dekorative  Elementer  fra  Dyreriget,  særlig  de 
morsomme  Kander,  hvis  Fod  er  formet  som  et  Dyrehoved.  Gode  ere  ogsaa  Vaserne  med 
de  svømmende  Fisk.  Megen  Lykke  gjorde  de  store,  grønt  glaserede  Urtepotteskjulere  med 
de  kraftige  Planteslyngninger.  Der  var  ogsaa  et  Kar,  der  tog  sig  prægtigt  ud,  og  som  vil 
være  en  fortrinlig  Fod  for  en  stor,  bredbladet  Plante. 

Er  det  saaledes  Hansen-Rejstrup,  der  for  en  stor  Del  sætter  sit  Stempel  paa  Sagerne  fra 
Kahlers  Etablissement,  og  ham,  der  i  det  almindelige  Omdømme  kommer  til  at  staa  som 
den  kunstneriske  Leder,  saa  bør  man  dog  ikke  glemme,  at  Kahler  selv  indtager  en  ikke 
mindre  betydningsfuld  Plads  i  den  Produktion,  der  er  udgaaet  fra  Værkstedet  i  Næstved. 
Ham  tilkommer  Æren  for  den  tekniske  Fuldkommengørelse  af  Glasuren  og  Brændingen. 
Aldrig  er  han  bleven  træt  af  at  gøre  nye  Forsøg,  og  mangfoldige  ere  de  Prøver,  der  i  Tidens 
Løb  ere  udgaaede  fra  hans  Haand.  Det,  der  særlig  har  vakt  Opmærksomhed,  er  hans  pragt¬ 
fulde  Lustreglasur,  som  han  efterhaanden  har  lært  at  paasætte  med  sandt  Mesterskab.  Den 
dybe  røde  Glasur,  der  snart  spiller  i  kraftigt  rødt,  snart  bevæger  sig  gennem  en  Farveskala 
af  brunt  og  grønt  til  straalende  Guld,  egner  sig  godt  til  de  fleste  Lersager;  enkelte  af  dem 
giver  den  maaske  nok  et  vel  tungt  Udseende,  men  til  Gengæld  er  der  saa  andre  den  fo  riener 
med  en  Glans  og  Pragt,  der  virker  i  høj  Grad  festligt,  som  en  hel  Fanfare  af  Farvepragt,  et 
Udtryk  for  Livsglæde  og  Sundhed.  Det  er  dog  ikke  blot  de  skingre  Toner,  Kahler  raader 
over.  Ved  Siden  heraf  forstaar  han  at  virke  med  milde  og  douce  Farver,  bløde  grønne  og 
blaa  Nuancer,  der  ere  lige  velgørende  for  Øje  og  Sind.  For  saavidt  man  kan  tale  om  Farve- 

digtning,  da  er  Kåhler  en  af  dem,  der  forstaar  at  sige  meget  med  Farver.  Man  mærker  et 
rigt  og  stemningsfuldt  Gemyt  i  disse  tilsyneladende  saa  simple  Potter  og  Fade,  et  Væsen, 
der  ikke  holder  af  at  gøre  meget  Spræl,  men  som  er  glad  ved  at  faa  Lov  til  at  virke  med  de 
faa  og  smaa  Midler.  Der  er  intet  akademisk  ved  Kahler,  ingen  Lærdom,  der  vil  prange.  Han 
er  den  beskedne  Arbejdets  Mand,  der  skylder  sig  selv  og  sin  Flid,  hvad  han  har  naaet.  For- 
haabentlig  vil  han  heller  ikke  nu  hvile  paa  sine  Lavrbær,  han  hører  til  dem,  der  ved,  at 
Kunsten  er  lang  og  Livet  kort,  og  at  der  endnu  er  meget  at  vinde.  Alligevel,  med  det,  Kah¬ 
ler  hidtil  har  udrettet,  er  der  al  Grund  til  at  være  tilfreds;  han  har  i  Gærningen  vist,  at  der 
ogsaa  kan  skabes  Kunst  med  de  smaa  Midler  og  at  Kunsthaandværket  ikke  er  noget  dødt 
Begreb. 


TRAPPEGANGEN  I  HAFNIAS  GAARD 
I  KJØBENHAYN. 

AF  F.  R.  FRIIS. 

Fig.  148.  Enkeltheder  fra  Vinduerne  i  Trappegangen. 


Amagertorv 


kEN  bekjendte 
Gaard  paa 
(nuv.  Nr.  6),  der  tilhører  Livs¬ 
forsikringsanstalten  »Hafnia«,  kal¬ 
des  endnu  undertiden  Dyvekes 
Gaard,  uagtet  det  er  bekjendt, 
at  Dyvekes  Gaard  laa  paa  et  helt 
andet  Sted,  noget  nærmere  ved 
Helligaandskirken,  og  for  længe 
siden  er  ombygget.  Den  nævnte 
røde  Gaard  er  ofte  bleven  foran¬ 
dret,  men  Facaden  ud  imod  Tor¬ 
vet  har  dog  i  Hovedtrækkene  be¬ 
holdt  det  oprindelige  Udseende, 
takket  være  afdøde  Arkitekt  Sei- 
delins  overordentlig  samvittig¬ 
hedsfulde  Restauration  i  Aaret 
1852,  efter  Kyndiges  Dom  et  for 
den  Tid  fortrinligt  Arbejde,  og 
Aartallet  1616,  der  ses  paa  Mu¬ 
ren,  passer  godt  til  Bygningens 
Stil.  Det  Indre  er  tidt  blevet  for¬ 
andret  og  er  for  længe  siden  helt 
moderniseret.  Hovedopgangen, 
en  rummelig  Vindeltrappe  med 
Sten  trin  (Fig.  149),  er  bekvem  og 
passer  godt  til  den  gamle  Stil; 


men  forøvrigt  er  den  ikke  meget  gammel.  Den  blev  bygget  omtrent  1880,  da  hele  Forhusets 
Indre  blev  forandret  under  Arkitekt  (nuv.  Professor)  Hans  J.  Holms  Ledelse.  Den  tykke 

Midtpille  tjener  tillige  som  Skorsten.  Men  her  skal  særlig  omtales  Vinduerne  i  den  øveiste 
Del  af  Trappetaarnet.  Karmene  til  disse  Vinduer  ere  gamle,  men  de  have  tidligere  siddet  i 
en  ganske  anden  Bygning,  hvorom  nedenfor.  De  ere  meget  nær  ens,  dog  eie  de  af  lidt  for- 
skj ellig  Bredde,  og  der  er  lidt  Variation  i  de  udskaarne  Ornamenter  (Fig.  14S  og  150). 

Vinduerne  ere  komne  fra  Aalborg,  hvor  de  have  siddet  i  en  gammel  Bindingsværksbygning 
med  Svale,  der  for  nogle  Aar  siden  blev  ombygget.  Den  laa  paa  Hjørnet  af  Østeraa  og  Biø- 
dregyden,  og  her  var  den  Gang  Høyers  Konditori.  De  nævnte  Vinduer  sade  1  Konditoriet 


Fig.  149.  Hovedopgang  i  Gaarden  Nr.  6  paa  Amagertorv. 

under  Svalen.  I  Gaarden  fandtes  endel  Træværk  med  udskaarne  Ornamenter,  men  med  saa- 
danne  Afvigelser,  at  det  Hele  neppe  fra  først  af  kan  have  været  bestemt  til  den  samme  Byg¬ 
ning.  Saaledes  fandtes  her  (i  Kjøkkenet  ud  mod  Brødregyden)  tre  andre  Fag  gamle  Vinduer, 
der  vel  omtrent  ere  fra  samme  Tid  som  de  ovennævnte,  men  dog  af  en  noget  anden  Foint. 
De  findes  nu  i  en  Stue  i  en  Bondegaard  paa  Amager,  som  blev  opført  1872  for  Etatsraad 
Holmblad,  under  Arkitekt  Hans  J.  Holms  Ledelse.  Tegninger  af  et  af  disse  Vinduer  og  af  et 
af  Vinduerne  i  Hafnias  Gaard  findes  i  Tegninger  af  ældre  nordisk  Arkitektur,  udgivne  af 
V.  Dahlerup,  Hans  J.  Holm  og  H.  Storck,  4.  Række  Nr.  6.  Alle  de  her  omtalte  Vindues¬ 
karme  ere  af  Egetræ,  der  jo  i  ældre  Tider  var  det  sædvanlige  Materiale  til  dette  Brug,  foi- 
saavidt  som  man  ikke  benyttede  Sandsten. 


TRAPPEGANGEN  1  HAFNIAS  GAARI). 


05 


Fig.  150.  Enkeltheder  fra  Vinduerne. 


Der  foretages  for  Tiden  et  betydeligt  Byggearbejde  ved  Gaarden  paa  Amagertorv.  Det 
omfatter  ogsaa  Facaden  ud  mod  Torvet;  men  da  det  foretages  under  Prof.  Hans  J.  Holms 
kyndige  Ledelse,  kan  der  neppe  være  nogen  Tivl  om,  at  alle  billige  Fordringer  med  Hensyn 
til  Bevarelsen  af  den  smukke  og  ejendommelige  gamle  Stil  ville  blive  opfyldte.  —  De  med 
nærværende  lille  Meddelelse  følgende  Tegninger  skyldes  Arkitekturmaler  J.  T.  Hansen. 

af  C.  NYROP. 

SKORSTENSFEJERNE. 

Skorstensfejerne  have  ingensinde  dannet  noget  Lav  her  i  Lander.  1689  er  der  kun  een 
Skorstensfejer  i  Kjøbenhavn,  men  han  skal  holde  »saa  mange  Folk,  som  Byens  Indvaanere 
til  Fornøjelse  og  uden  Paaklage  kan  betjenes  med«;  1748  ere  de  bievne  tre  om  at  »reno¬ 
vere«  Byens  Skorstene,  og  nu  er  Kjøbenhavn  delt  i  tolv  Skorstensfejer-Distrikter.  Skor¬ 
stensfejerne  ere  kommunale  Bestillingsmænd,  og  forsaavidt  synes  de  ikke  at  høre  hjemme 
her.  Men  sikkert  er  det  dog,  at  der  har  rort  sig  et  ganske  zunftigt  Liv  mellem  Skorstens¬ 
fejersvendene  i  Kjøbenhavn;  de  have  haft  deres  »lobliche  Handwerks-Gebrauch  und  Ge- 

wohnheit«  trods  noget  Lav,  og  i  de  nyeste  Love  for  Skorstensfejersvendenes  Forening 
(1894)  findes  følgende  Passus:  »Den  Ungsvend,  som  ønsker  at  drikke  Dus  med  de  ældre 
Svende,  maa,  efter  Svendenes  Afstemning,  erlægge  6  Kr.,  uanset  om  han  har  været  et  Aar 

Svend«.  Det  vilde  derfor  have  væ¬ 
ret  urigtigt  her  at  overspringe  de¬ 
res  Segl.  Det  er  en  underlig  flaske¬ 
formet  Skorsten,  endda  med  Krone 
paa,  som  ses  i  Nr.  218,  hvis  Om¬ 
skrift  lyder :  Ranch  fangkehrer  Hanpt- 
mittel  in  Copenhagen  Dænnemarck. 

Saa  er  Skorstenen  i  Nr.  219  langt 
bedre,  og  op  af  den  kommer  en 


219.  Kjøbenhavn. 


Skorstensfejer  med  Kost  og  Øxe. 

Dette  Segls  Omskrift  er:  DerFeuer- 

218.  Kjøbenhavn.  7  7  ~  n  ,  ,r  1 

mauerkehrer  Geselen  m  Lopenh[agen\. 

Her  nævnes,  korrekt,  hverken  Amt  eller  Lav,  og  skulde  de  andre  Lav  have  afgjort,  om  Skor¬ 
stensfejerne  maatte  have  dannet  et  Lav,  var  Svaret  vistnok  blevet  et  Nej.  Sikkert  er  det  i  alt 
Fald,  at  man  en  Tid  saa  ned  paa  Skorstensfejerne.  1727  findes  det  at  stride  mod  god  Orden, 
»at  Skorstensfejerne  og  deslige  Betjente  skulle  bo  paa  de  publique  Steder«.  Skorstensfejer 
Berthel  Seiller,  der  i  det  nævnte  Aar  havde  kjøbt  et  Hus  paa  Nytorv,  fik  ikke  Lov  til  at  bebo 
det,  »da  de  omkringliggende  Huse  og  Gaarde  muligt  derover  kunde  komme  udi  ringere 
Estime  og  Pris«.  Han  maatte  lade  sig  noje  med  et  afsides  liggende  Hus  ligesom  hans  For- 
mænd  tilforn. 


SKRÆDERNE. 


Som  det  hurtigt  ses  ved  at  kaste 
et  Blik  paa  de  her  afbildede  niog¬ 
tyve  Skrædersegl,  er  Saxen  absolut 
Skrædernes  Tegn.  Den  findes  i 
dem  alle.  Den  er  saaledes  langt 
mere  fremtrædende  end  Kringlen 
i  Bagernes  Segl,  ti  mellem  de  ovfr. 
afbildede  nitten  Bagersegl  er  der 
syv,  i  hvilke  der  ingen  Kringle  ses. 
Det  siges  da  ogsaa:  »Kan  man 
træffe  en  Skræder  uden  Sax  og 
Kridt,  har  man  Lov  til  at  slaa  ham 
ihjel«,  og  i  en  Remse  hedder  det, 
at  Saxen  hænger  ved  hans  Laar. 
Den  er  det  mest  fremtrædende 
mellem  det  lidet  talrige  Værktoj, 
som  han  benytter.  Et  Maal ,  et 
Stykke  Kridt  til  at  ridse  Mønstret 
med  paa  Tojet,  Saxen,  Naal  og 
Traad,  en  Syring  eller  et  Finger¬ 
bøl  og  et  Pressejern.  Hertil  kan 
endnu,  som  i  Seglene  Nr.  221, 
233  og  248 ,  komme  en  Pren 

d.  v.  s.  et  spidst  Redskab  (Syl)  til  at  stikke  Huller  med.  Men  saa  have  Seglene  Nr.  221,  223, 
232  og  246  endnu  et  Redskab;  hvad  er  det?  Det  er  en  gammeldags  Sax,  der  er  konstrueret 
som  Uldsaxen,  der  ses  f.  Ex.  i  Saxkjøbings  Vaaben  (ovfr.  1893,  S.  131),  kun  har  Uldsaxen 
spidse  Bladklinger,  medens  de  her  viste  ere  stumpe  (jfr.  ndfr.  under  Væverne  Nr.  318  og 
326).  Den  her  afbildede  Fortidssax  er  sikkert  en  Overskjærersax.  Skræderne  og  Overskjæ- 


229.  Kjøbenhavn. 


rerne  vare  ofte  i  Lav  sammen.  Med  Overskjærersaxen  aftog  de  den  grovere  Luv  paa  Klæde 
og  andet  Toj  og  skaffede  det  derved  et  bedre  og  glattere  Udseende. 

Saxen  er  dominerende  i  Seglene.  Den  findes  alene,  under  en  Krone,  mellem  to  Løvei 
eller  i  et  Skjold,  stillet  sammen  —  som  ovenfor  nævnt  med  Prenen  eller  Overskjærersaxen, 
men  o^saa  1  ikke  faa  Sesi  med  den  vedkommende  Bys  Vaaben.  I  Nr.  230  ses  saaledes  K]ø- 

o  O 

234.  Malmø. 


235.  Maribo. 


benhavns  tre  Taarne,  i  Nr.  243  fin¬ 
des  Ribe  Domkirkes  Taarne  med 
tre  Løver  (s.  ovfr.  1893,  S.  162), 
og  i  Nr.  239 — 241  er  der  al  Oden¬ 
ses  Lillie  og  den  aabne  Sax  dannet 
et  ganske  ejendommeligt  Orna¬ 
ment.  I  Nr.  220  fra  Aalborg  ses 
under  Saxen  de  tre  Aal,  hvortil 
Bølgelinierne  under  Aalborgs  Vaa- 
ben  saa  almindeligt  ere  bievne  om¬ 
dannede  (s.  ovfr.  1893,  S.  155—6), 
og  i  Nr.  227  fra  den  slesvigske  By 
Husum  ses  mellem  Saxebladene 
Slesvigs  to  Løver.  I  Seglet  Nr. 
238  fra  Næstved  er  Saxen  anbragt 
underen  ejendommelig Englefigur, 
hvis  Betydning  ikke  kan  forklares, 
og  i  Nr.  247  fra  Svendborg  over 
en  vinget  Delfin  (Drage?). 

I  Seglet  fra  Husum  er  der  tysk 
Omskrift  Dit  is  der  Snider  Ampi 
Secrel  tho  Hvsvm  1602,  men  Tysk 

o 

findes  forøvrigt  kun  i  et  eneste 
Segl  til,  nemlig  det  ældste  fra 
Odense  (Nr.  239),  hvor  der  vist¬ 
nok  staar  Sigilum  der  schroder  in 
Odense.  Det  er  fra  det  16de  Aar- 
hundrede,  og  det  er  ogsaa  Nr.  228 
og  Nr.  234  fra  henholdsvis  Kjø- 
benhavn  (1525)  og  Malmø  (1536), 
der  optræde  med  latinske  Indskrif¬ 
ter:  S[igillum\  sartorum  in  Kopman- 
hafn  og  S[igilluin)  sertori  (?)  malnw- 
gensis.  Det  er  da  ogsaa  paa  Latin, 
naar  Indskriften  paa  Seglet  Nr. 
236  fra  Nyborg  lyder  Neobvr gensis. 
Alle  de  andre  Segl  have  danske 
Indskrifter,  skjondt  f.  Ex.  Seglet 
fra  Ribe  (Nr.  243)  optræder  med 
det  tyske  Ord  Petschir  (s.  ovfr.  S. 
123)  i  den  næsten  ukjendelige 
Form  Pusier.  Seglet  fra  Odense 
Nr.  240  gjor  »Insegl«  til  »Intsil- 
gel« ,  og  i  Seglet  fra  Helsingør 
(Nr.  223)  er  »Skrederlag«  blevet 
til  »Srederlag«,  Signetskjæreren 
har  glemt  et  k. 

Det  er  ovenfor  antaget,  at  den 
gammeldags  Sax  i  Seglene  Nr. 


238.  Næstved. 


239.  Odense. 


240.  Odense. 


241.  Odense. 


237.  Nvborg. 

221,  223,  232  og  246  er  en  Overskjærersax,  men  forøvrigt  kunne  Skræderne  ogsaa  godt 
have  brugt  to  forskjellige  Saxe  i  deres  Virksomhed.  Der  er  et  Sagn,  der  maaske  antyder,  at 
Skræderne  en  Gang  have  faaet  en  ny  Art  Sax.  Lavene  stævnedes  sammen  tor  at  vælge  en 
Konge,  hedder  det,  og  Skræderen  mødte  med  sin  Sax  og  en  ny  Kjole  af  en  saa  skjon  Farve 


og  udmærket  Facon,  at  Alle  beundrede  den  og  henrevne  af  Beundring  valgte  Skræderen  til 
Konge.  Men  derover  blev  Smeden  vred.  Han  erklærede,  at  saa  længe  Skræderen  var  Konge, 
vilde  han  ikke  arbejde,  hvad  der  lidt  efter  lidt  viste,  hvor  uundværlig  han  var.  Alt  gik  efter- 
haanden  istaa.  Lavene  indsaa  da,  at  de  havde  taget  fejl.  Skræderen  maatte  takke  af,  og  saa 
blev  Smeden  Konge,  hvad  han  burde  have  været  strax,  og  han  fik  snart  Alt  i  Gang  igjen. 


Blandt  Andre  hjalp  han  ogsaa  Skræderen,  der  havde  brækket  sin  Sax.  Han  fik  en  ny.  Men 
hvorledes  det  nu  end  torholder  sig  hermed,  skulle  vi  slutte  med  at  sige,  at  det  er  underligt 
at  se  Skræderen  udnævnt  til  Lavenes  Konge,  ti  er  der  nogen  Haandværker,  der  i  Tidens 
Løb  er  kastet  FIaan  paa,  da  er  det  Skræderen  baade  som  fysisk  og  moralsk  Person.  »Det 
ene  er  som  det  andet,  sagde  Skræderen,  hans  Ben  vare  begge  skjæve«;  han  siger  ogsaa: 
»Det  er  Vanen,  der  gjor  det«,  han  stjal  en  Lap  af  sine  egne  Buxer. 


248.  Ærøsk jøbing. 

SLAGTERNE. 

Det  ældste  af  de  her  afbildede  Slagtersegl  er  Nr.  253  fra  Malmø  med  en  Kniv  og  en  Øxe 
i  et  Skjold  og  med  den  latinske  Omskrift  S[igillum]  officii  carnificvm  Ma.lmøg[e}n[sium ]  og  der¬ 
efter  Nr.  251  fra  Kjøbenhavn.  Det  kjendes  fra  1525,  og  dets  Indskrift  lyder:  tetlhe  inselle  hør 


250.  Helsingør. 


251.  Kjøbenhavn. 


til  Kødma[n\ghe[re\  [y]  Haf\fn}.  Nr.  252  for  Kjøbenhavn  og  Nr.  254  for  Odense  ere  daarlige 
Efterligninger  af  dette  gamle  Segl.  Saa  er  Nr,  250  fra  Helsingør  (1602)  langt  bedre.  Her  er 
ikke  alene,  som  i  de  andre  Segl,  Oxen  og  Øxen,  men  en  hel  drastisk  Slagtescene.  En  Slag¬ 


ter  holder  Oxen,  der  skal  slagtes,  medens  en  anden  svinger  Øxen  imod  Dyret  for  at  slaa 
det  for  Panden.  Det  uskjonne  Segl  Nr.  249  er  fra  Fredericia.  Dyret  i  Midten  skal  være  en 
Løve  med  et  Sværd  i  den  ene  og  en  Palmegren  i  den  anden  Klo,  ti  saaledes  er  Fredericias 
Vaaben  (s.  ovfr.  1893,  S.  157).  Hvor  er  det  ikke  daarligt  tegnet. 


SMEDENE. 


Det  er  ovenfor  flere  Steder  udtalt, 
at  det  maa  antages,  at  samtlige  Me¬ 
talarbejdere  oprindelig  have  udgjort 
eet  Lav,  et  stort  Smedelav.  1496  om¬ 
fattede  Smedelavet  i  Odense  foruden 
Grov-  og  Klejnsmede  endnu  Kjedel- 
smede,  Grydestøbere,  Pladeslaaere, 
Sværdfegere  og  Kandestøbere,  og  i 
andre  Smedelav  nævnes  paa  lignen¬ 
de  Maade  Knivsmede,  Sejermagere 
(Urmagere),  Filhuggere,  Nagelsmede, 

Lesmede,  Boer-  og  Sav¬ 
smede.  Det  store  Lav  ved¬ 
blev  dog  ikke  at  være  en 
Enhed.  For  Kjøbenhavns 
Vedkommende  fik  saale- 
des  Rothgieserne  særligt 
Lav  1629,  Kandestøberne 
1654,  Sværdfegerne  1656, 
Lygtemagerne  (Blikkensla¬ 
gerne)  1678,  Blytækkerne 
1739,  Kobbersmedene  og 
Gørtlerne  1741  og  Naale- 
magerne,  Nagelsmedene 
og  Urmagerne  1735. 

Et  Par  af  de  her  afbil¬ 
dede  Segl  vise  tydeligt  La¬ 
vets  Rigdom  paa  specielle 
Fag,  saaledes  det  ejendom¬ 
melige  Segl  Nr.  260  for 
Smedelavet  i  Helsingør 
1603.  Midtfeltet  i  Seglets 
Skjold  viser  to  korslagte 
Nogler  og  to  Laase,  hvad 
der  repræsenterer  Klejn¬ 
smedene,  tilvenstre  ses  en 
Hestesko  og  tre  Som,  det 
er  Grovsmedene  og  Na¬ 
gelsmedene,  og  tilhojre 
nogle  Sporer  og  Sværd, 
det  er  Sporemagerne  og 
Sværdfegerne.  Her  er  fem 
forskjellige  Fag,  der  hol¬ 
des  sammen  ved  Ildens 
Symbol ,  den  ildspyende 
Drage  i  Skjoldets  nederste 
Felt.  Skjoldholder  tilven¬ 
stre  er  Smedenes  særlige 
Helgen  St.  Loye ;  han  hol¬ 
der  sin  Bispestav  i  venstre 
Haand,  medens  han  med 
den  hojre  svinger  Ham¬ 
meren  over  en  ved  hans 
Side  anbragt  Ambolt.  Det 
er  Livet.  Lavet  arbejdede 
for  den  levende,  virkende 
Smed,  men  det  sorgede 
ogsaa  for  den  døde,  tor 
hans  Begravelse, og  Skjold¬ 
holderen  tilhojre  er  da  Dø- 


261.  Helsingør. 

den  med  et  Timeglas  mellem  sine  Fødder.  Omskriften  er  paa  Latin  og  lyder  Sigillvm  fabri 
Hdsingorensis  in  Dania  a[n}no  160],  hvorefter  følge  tre  Bogstaver,  der  muligvis  angive  Sig- 
netskjærerens  Navn.  Seglet  findes  under  Helsingørs  Hyldingsfuldmagter  1608  og  1610.  let 
skal  ogsaa  nævnes  Seglet  fra  Fredericia  Nr.  257,  der  om  en  Tang,  en  Hammer  og  en  tredje 


Ting  (muligvis  en  Afskraaer  til  at  sætte  i  en  Ambolt)  har  en  Hestesko  og  syv  Smaaskjolde, 
der  vise,  at  Lavet  har  bestaaet  af  Grovsmede,  Klejnsmede,  Knivsmede,  Sporemagere,  Sværd- 
fegere  og  Bøssemagere. 

De  øvrige  Segl  give  ikke  saa  detaljerede  Oplysninger  om  de  paagjældende  Lavs  Bestand¬ 
dele.  Ofte  er  der  i  dem  kun  afbildet  en  Hammer  og  en  Tang  (Nr.  267  Kjøge,  268  Lund,  275 
Odense),  hvortil  der  endnu  kan  komme  en  Nogle  og  en  Hestesko  (Nr.  262,  263  Holbæk, 
274  Nysted),  en  Ambolt  (Nr.  258,  259  Helsingborg),  en  Øxe  (Nr.  280  S kj elskør)  eller  en 
Bøsse  (Nr.  261  Helsingør).  Hvad  N ogien  angaar  da  findes  den  i  to  forskjellige  Skikkelser, 

276.  Odense. 


277.  Ribe. 


en  almindelig  og  en,  der  mere  lig¬ 
ner  en  Dirk  og  som  ses  i  Nr.  259 
(Helsingborg),  271  (Maribo)  og  279 
(Saxkjøbing) l.  Forøvrigt  maa  det 
erindres,  at  N ogien  i  disse  Segl  er 
tvetydig  i  Henseende  til  sin  Op¬ 
rindelse.  Den  er  et  Symbol  for 
Klej  nsmeden  e(Laasesmedene),  men 
den  er  ogsaa  et  Symbol  for  St.  Pe¬ 
ter  —  jfr.  Skomagerseglene  Nr.  203 
og  205  ovfr.  S.  1 71  —  og  Smedene 
i  Horsens  havde  St.  Peter  som  Hel¬ 
gen  (s.  Nr.  264),  skjondt  som  tid¬ 
ligere  nævnt  Smedenes  officielle 
Helgen  var  St.  Loye  (St.  Eligius), 
der  foruden  i  Seglet  fra  Helsingør 
(Nr.  260)  ses  i  Nr.  265  fra  Kjøben- 
havn  og  Nr.  283  fra  Ystad.  —  Hvad 
sigtes  der  til  ved  den  kronede  Slan¬ 
ge,  der  er  afbildet  i  Nr.  256  fra 
Flensborg? 

Efter  de  paa  Seglene  anbragte 
Aarstal  skulde  Nr.  276  fra  Odense 
være  det  ældste.  Der  staar  1446 
paa  det,  men  efter  hele  sit  Udseen¬ 
de  er  det  sikkert  en  Del  yngre  end 
1600,  og  Seglet  Nr.  275  er  da  og¬ 
saa  det,  som  Byens  Smedelav  bru¬ 
ger  ved  Hyldingsfuldmagterne 
1608  og  1610,  ja  endnu  1648.  Nej 
det  ældste  er  formentlig  Nr.  264 
(Horsens),  der  gaar  tilbage  til  det 
15de  Aarhundrede,  og  derefter 
komme  vistnok  Nr.  283  fra  Ystad 
og  Nr.  270  fra  Malmø.  Seglet  Nr. 
275  fra  Odense  har  den  korte  Ind¬ 
skrift  Menige  Lav ,  og  hertil  svarer 
Indskriften  i  Seglet  Nr.  282  fra 
Svendborg  Allermand  oc  alle  Lavs- 
b[rødre\ .  En  hojst  forunderlig  Ind¬ 
skrift  findes  paa  Seglet  Nr.  273  fra 
Nakskov.  Der  staar  De  eeksmidern[i\s 
plier  i  Nacshov.  Hvis  man  tor  læse 

>.  Det  er  muligvis  denne  Dirks  Form, 
der  har  haft  Indflydelse  paa  den  underlige 
Hammer  (?),  der  ses  forneden  tilhojre  i 
Seglet  Nr.  281  fra  Slagelse.  —  Hvad  er  det 
for  et  Redskab,  der  er  lagt  paatværs  af  de 
korsliggende  Nogler  i  Seglet  Nr.  271  fra 
Maribo  ? 


20: 


29 


204 


TIDSSKRIFT  FOR  KUNSTINDUSTRI. 


»ptier«  som  »petsier«,  Hiver  der  nogen  Mening  heri.  Petschier  er  ]o  det  tyske  Ord  tot  ScBl 
som  vi  have  mødt  i  saa  underlige  Former  ovenfor  under  Hattemagerne  og  Stederne.  - 
Helsingør  førte  Smedesvendene  i  dette  Aarhttndrede  eget  Signet  (s.  Ni.  261). 

Her  skal  endnu  gjores  opmærksom  paa  først  de  to  Lavsstempler  Nr.  2S4  og  28;  begge 
formentlig  fra  Kjøbenhavn,  og  dernæst  paa  Nr.  166.  der  er  Københavns  Nagelsmedes  Segl. 


Som  ovenfor  nævnt  fik  denne  specielle  Gren  af  Hovedstadens  Smedelav  eget  Lav  .  17S  . 
Efter  Reskript  af  23.  Maj  1755  maatte  de  kun  gøre  Som,  og  paa  »indtil  6  Tommer  So 
inHusive«  havde  de  Eneret  medens  større  Som  ligesom  Skibssom  ogsaa  maatte  gøres  af 
Ankersmedene  og  Grovsmedene.  Paa  Seglet  staves  K,b[mham]  istedenfor  København,  og 
det  er  jo  ganske  mærkeligt  at  se  Lavets  Som  forandrede  til  Pile,  der  ere  stukne  igennem  et 

Hjærte 


285.  Kjøbenhavn  (?)• 


SNEDKERNE. 

Snedkerhaandværket  er  et  forholdsvis  ungt  Haand- 
værk.  Forud  for  Snedkerne  gik,  som  det  synes,  Kiste- 
magere,  men  disse  Haandværkere  vare  sjældne  Fugle  hei. 
Delumne  kun  paavises  enkelte  Steder  f.  Ex.  i  Flensborg. 
Det  er,  som  om  de  nordtyske  Byer  have  villet  bevare  den 
finere  Industri,  Kistemageriet  repræsenterede,  for  sig  selv. 
I  de  lybske  Kistemageres  Skraa  af  1508  hedder  det,  at 
den  Kistemagersvend,  der  drog  til  Danmark  og  dei  arbej¬ 
dede  paa  sin  Profession,  ikke  skulde  anses  værdig  til  at 
blive  Mester  i  Liibeck.  De  første  Lavsartikler  for  Sned¬ 
kere  i  Kjøbenhavn  ere  af  1554,  og  det  ældste  danske 
Snedkersegl  findes  først  under  Kjøbenhavns  Hyldings- 

288.  Fredericia. 


fuldmagt  af  1584;  det  er  af¬ 
bildet  i  Nr.  291. 

I  dette  ligesom  i  alle  de 
andre  her  gjengivne  Sned¬ 
kersegl  er  der  udelukkende 
afbildet  Værktoj ,  men  dog 
findes  ikke  her  det  Hjælpe¬ 
middel,  som  man  paa  For- 
haand  kunde  tro  selvskrevet 
til  her  at  komme  i  Betragt- 
ning,  nemlig  en  Limpotte. 
Da  der  i  1723  udkom  et  Reg¬ 
lement,  der  afgjorde  lange 
Tiders  Strid  mellem  Sned¬ 
kerne  og  Tømrerne  om  Ret¬ 
ten  til  at  udføre  forskjellige 
Arbejder,  udtaltes  der  et  Ho¬ 
vedprincip  i  Sætningen  »Lim¬ 
potten  hører  alene  Snedker¬ 
ne  til«.  En  Limpotte  findes, 
som  sagt,  dog  ikke  i  noget 
af  Seglene,  men  Snedker, 
»Snyddeker«,  kommer  jo  og- 
saa  af,  at  de  paagjældende 
Haandværkere  forfærdigede 
Snitværk  d.  e.  udskaaret  Ar¬ 
bejde.  Det  er  derfor  nok  saa 
passende,  at  en  Vinkel  og  en 
Passer  ere  de  tilgrundliggen¬ 
de  Redskaber  mellem  Segle¬ 
nes  Værktoj.  Disse  to  Red¬ 
skaber  og  kun  de  ere  afbil¬ 
dede  i  de  to  ældste  Segl  Nr. 
291  fra  Kjøbenhavn  og  Nr. 
296  fra  Malmø  ligesom  i  Nr. 
287  fra  Assens,  i  dette  Segl 
har  Vinklen  dog  noget  for¬ 
andret  Udseende  og  er  ble¬ 
ven  til  en  saakaldet  Smi.  De 
to  nævnte  Redskaber  findes 
ogsaa  i  saa  godt  som  alle  de 
øvrige  Segl,  men  dér  i  For¬ 
bindelse  med  en  Del  andet 
Værktoj.  Som  det  let  ses,  er 
det  navnlig  Hovlen,  der  her 
spiller  en  Rolle,  men  ved 
Siden  af  den  forekomme  og¬ 
saa  Stemmejern,  Træhamre 
(Knipler),  Strikmaal,  Grat- 


291.  Kjøbenhavn. 


292.  Kjøbenhavn. 


293.  Kjøbenhavn. 

knive,  Rigeljern  og  Baandknive.  1  Nr.  289  fra  Helsingør  ses  tilhojre  en  Vinkel,  1  hvis  ene 
Arm  et  Stemmejern  er  gjort  fast,  og  tilvenstre  muligvis  Haandtaget  til  en  Rubank  (d.  e.  en 
lang  Hovl).  Dette  Haandtag  (?)  ligner  forøvrigt  paafaldende  en  halveret  Lilhe.  Endelig  skal 


299.  Odense. 


endnu  Seglet  Nr.  298  fra  Nakskov  omtales.  1  dets  Skjold  ses  Nakskovs  Bymærke,  et  Tiæ  (s. 
Tidsskr.  f.  Kunstind.  1893,  S.  130)  som  Bærer  af  en  Sav,  en  Vinkel  og  en  Passer  og  over 
Skjoldets  Hjelm  endnu  en  Hammer  og  to  Stemmejern  lagte  overkors. 


301.  Viborg. 


302.  Kjøbenhavn. 


STOLEMAGERNE. 

Som  ovenfor  under  Drejerne  nævnt  regnedes  Stolemagerne 
i  Kjøbenhavn  1685  til  Trædrej  erlavet.  Dette  Lav  omfattede 
Rokkedrejerne  og  Stolemagerne,  og  disse  sidstes  Mesterstykke 
var  »en  flanlmed  omløbende  Barnestol,  en  Mandslænestol  og 
en  flammed  Bordstol«.  Der  var  imidlertid  ikke  noget  godt  For¬ 
hold  mellem  Lavets  to  Bestanddele,  og  1742  opnaaede  Stole¬ 
magerne  at  faa  et  eget  Lav.  I  dettes  skærpede  Mesterstykke, 
der  forøvrigt  alt  var  indført  1706,  forekommer  »en  Kanape  10 
Kvarter  lang,  3  Kvarter  bred  med  8  Ben  og  3  krumme  Kryds 

samt  Rygstykke  og  Annlæner,  paa  begge  Ender  med  Læder  betrukken  og  stoppet  med 
kogt  Haai « .  Det  ei  muligvis  en  saadan  Kanape,  der  har  foresvævet  den,  der  har  udført  Seg¬ 
let  Nr.  302. 


S  UK  KER  BAGERNE. 


I  Urte-,  Isenkræmmernes  og  Sukkerbagernes  Lav  vedtog  man  den  12.  April  1699  at  an¬ 
skaffe  et  Lavssegl  »udi  Storrelse  som  en  Tomark  udi  Oval  og  derudi  et  Justitsbillede  med 
den  Overskrift  Urte-  og  Isenkræmmerne  samt  Sukkerbagernes  Kompagniets  Segl«.  Resul¬ 
tatet  blev  Seglet  Nr.  303.  Det  er  imidlertid  underligt  at  møde  Sukkerbagere  som  Medlem¬ 


mer  at  et  Handelslav,  og  det  er  derfor 
et  Sporgsmaal,  om  der  ikke  til  Forstaa- 
else  af,  hvad  Sukkerbagerne  i  Lavsartik¬ 
lerne  at  10.  Juni  1693  betyder,  maa  ses 
hen  til  Hamborg,  hvor  der  den  Gang 
var  meget  »Zuckerbackerei«,  men  hvor 
der  ved  Sukkerbagere  forstodes  Sukker- 
raffinadører,  »zum  Theil  Kaufleute  im 
hamburgischen  Sinne,  d.  h.  Grosshand- 
ler  oder  grosze  Fabrikanten«.  Dette  kan 
303.  Kjøbenhavn.  stemme  med  Lavsartiklerne,  der  mel¬ 
lem  de  Ting,  Urtekræmmerne  og  Suk¬ 
kerbagerne  maatte  handle  med,  nævne  Melis-Sukker,  Rafin-Sukker  o.  s.  v.  Først  1694  søgte 
Lavet  om  til  denne  Fortegnelse  at  faa  fojet  forskjelligt  Bagværk,  Mandelkranse,  Makroner, 
Sukkerbrød  o.  s.  v.  Det  blev  ikke  fojet  til,  men  desuagtet  er  det  afgjort,  at  de  senere  saa 
kaldte  Konditore  betragtedes  som  hørende  under  Lavet,  forsaavidt  de  ikke  søgte  og  fik  spe¬ 
cielt  Borgerskab,  der  tillige  gav  dem  Ret  til  at  være  Restavratører,  Destillatører,  Chokolade¬ 
fabrikanter  o.  s.  v.  Sukkerbagernes  Segl  hører  altsaa  hjemme  her.  —  Isenkræmmerne  ud¬ 
skiltes  1807  som  et  selvstændigt  Lav,  og  derefter  fik  Urtekræmmernes  og  Sukkerbagernes 
Lav  Seglet  Nr.  304. 


SVÆRDEEGERNE. 


De  kjøbenhavnske  Sværdfegeres  Lavsartikler  ere  af  14.  Maj 
1685.  Efter  dem  vare  Sværdfegerne  ikke  begrænsede  til  at  gjore 
»Side-Gevær«,  de  maatte  ogsaa  forfærdige  »afalle  Slags  Materier 
Alt,  hvis  som  til  Side-Gevær  behøves«,  og  1776  udvidedes  det 
til  al  Slags  graveret,  forgyldt  og  forsølvet  Galanterikram  og  Ar¬ 
bejde  i  Staal,  Jern  og  Tombak.  1829  endelig  knyttedes  der  en 
vis  Forbindelse  mellem  Gørtler-  og  Sværdfeger-Professionerne. 
Seglet  Nr.  305  bærer  Aarstallet  1674;  dets  Omskrift  er  paa 
Tysk.  De  tre  Sværd  i  Skjoldet  staa  i  en  Halvmaane,  aldeles 
paa  samme  Maade  som  det  ses  paa  de  paagjældende  Steder  i 
Smedeseglene  for  Helsingør  (Nr.  260)  og  Fredericia  (Nr.  257). 


TOBAKSPINDERNE. 

Tobaken  holdt  sit  Indtog  her  i  Landet  i  Tiden  efter  1620.  Den  kom  med  Wallensteins  Sol¬ 
dater  og  med  Matroserne  paa  de  langvejsfarende  Skibe.  Det  var  en  Luxus,  der  trods  Lægers 
og  Biskopers  Modstand  bredte  sig  —  mærkeligt  nok  —  franeden  opad  med  rivende  Hurtig- 

hed.  Allerede  1665  meddeles 
der  et  Privilegium  paa  et  To¬ 
bakspindeværk  i  Kjøbenhavn , 
og  under  11.  Maj  175°  ^aa 
kj øben havnske  T obakspinde¬ 
re  Lavsartikler.  Fra  denne 
Tid  skrive  Seglene  Nr.  306 
og  307  sig.  De  vise,  at  det 
den  Gang  væsentlig  kom  an 
paa  Røgtobak  og  Skraatobak. 
I  Lavsartiklernes  Mesterstyk- 


307.  Kjøbenhavn. 


306.  Kjøbenhavn.  ke  lægges  der  mest  Vægt  paa 

Skraatobak,  den  paagjældende  Svend  skal  bl.  A.  gjore  tre  forskjelhge 
den  ene  rund,  den  anden  firkantet,  den  tredie  ottekantet.  Om  Cigarer 
et  Stykke  ind  i  dette  Aarhundrede. 


Slags  Skraatobaker, 
bliver  der  først  Tale 


TØMRERNE. 


I  Seglene  Nr.  308  til  310  er  det  de  samme  Redskaber,  der  ere  afbildede:  en  Passer  en 
Vinkel,  en  Bindøxe  og  en  Bredbil.  Forsaavidt  ere  de  ens,  men  ellers  en  hel  Del  forskjelhge. 
Omskriften  i  det  kjøbenhavnske  Segl  (Nr.  308)  fra  1632  ligesom  viser,  hvorledes  de  tyske 
zunftige  Forhold  gjorde  sig  stærkt  gjældende  i  Lavet;  der  staar  Sigel  dis  Wirthens  der  Haus- 


308.  Kjøbenhavn. 


309.  Kjøbenhavn. 


zimerman  in  Kopp[e]nnhage[n\.  Hvorimod  Nr.  309  med  den  klare  Indskrift  Tømmerlauget  Kø¬ 
benhavn  godtgjor,  at  Danskheden  er  brudt  igjennem.  Det  skete  ved  Begivenhederne  1  184. 
Det  kjøbenhavnske  Tømmerlavs  stærke  Zunftighed  viste  sig  ogsaa  den,  at  det  nødigt  vi  e 
vide  af  andre  zunftige  Tømmerlav  i  Danmark.  1740  fik  dog  Tømrerne  1  Odense  Ret  til  at 
danne  et  Lav,  men  der  var  mange  Vanskeligheder  herved  at  overvinde.  Først  1752  synes 
det  at  være  kommet  i  Gang,  og  fra  det  Aar  er  ogsaa  Seglet  Nr.  310. 


310.  Odense. 

URMAGERNE. 


Som  ovenfor  S.  200  nævnt  vare  Urmagerne  oprindelig  Med¬ 
lemmer  af  Smedelavet.  Efter  de  kjøbenhavnske  Smedes  Lavs¬ 
artikler  af  1682  er  der  endog  to  forskjellige  Slags  Urmagere. 
Den  saa  kaldte  »Lille-Urmager«  skulde  som  Mesterstykke  gjore 
»et  staaende  eller  hængende  Sejerværk  med  en  Pendul  eller  Per- 
pendiculo«,  og  »Grov-Urmageren«  et  Hjul  med  en  Uro  til  et 
Sejerværk.  I  1755  udskilles  de  som  et  særligt  Lav,  og  Seglet  Nr. 
311  bærer  ogsaa  dette  Aarstal.  Hvad  der  ses  i  Seglet,  er  sikkert 
»et  hængende  Sejerværk«  med  Perpendikel  samt  to  Lommeure 
med  Chatelainer.  Endnu  efter  1755  synes  der  at  være  forskjel¬ 
lige  Slags  Urmagere.  1762  nævnes  Smaa-Urmagere  og  Stor- 
Urmagere. 


314.  Husum. 


VÆVERNE. 

Ved  Vævere  forstaas  i  dansk 
Lavssprog  kun  Linnedvævere.  I 
de  kjøbenhavnske  Væveres  Lavs¬ 
artikler  af  1550  kommer  det  helt 
tilfældigt  frem  i  Paragrafen  om 
Væverion,  at  de  kun  væve  Lærred. 
Her  er  Ordet  taget  i  videre  Betyd¬ 
ning,  saaledes  at  her  omhandles 
alle  Vævere  uden  Hensyn  til  det 
Stof,  de  arbejde  i,  idet  det  indled¬ 
ningsvis  skal  bemærkes,  at  de,  der 
forfærdigede  Klæde,  oprindelig 
kaldtes  Vantberedere  eller  Vant¬ 
magere  (af  det  tyske  Ord  Wand, 
Gewand),  senere  Dugmagere 
(Tuchmacher). 

Det  ældste  her  afbildede  Segl 
er  Seglet  Nr.  325  fra  Malmø.  Dets 
Omskrift  lyder  S[igillum]  pa[n\nici- 
daru[m\  malmog[e]n[sium\,  paa  Dansk 
»Vantsnidernes  Segl  i  Malmø«. 
Herved  er  nu  at  bemærke,  at 
Vantsniderne  ikke  vare  saa  meget 
Haandværkere  som  Kjøbmænd;  i 
Artiklerne  af  1526  for  de  Malmø- 
Vantsnidere  hedder  det  om  deres 
Lav:  »et  Kjøbmandslav,  som  kal¬ 
des  Vantsnider-Lavet«.  De  maalte 
Klæde  ud  i  Alenvis,  men  da  Vant¬ 
sniderne  ogsaa  tor  betragtes  som 
Datidens  Grosserere  i  Klæde,  have 
de  muligvis  ikke  staaet  Tilvirknin¬ 
gen  af  det  helt  fjærnt,  og  deres 


315.  Kjøbenhavn. 

317.  Kjøbenhavn. 


210 


TIDSSKRIFT  FOR  KUNSTINDUSTRI. 


318.  Kjøbenhavn. 


319.  Kjøbenhavn. 


Seal  er  derfor  medtaget  her.  Under  en  Kalk  ses  et  Skjold  med  to  Knive,  hvormed  Klædet 
vef  blev  udstykket.  Ordet  Vant  bruges  endnu  1741.  I  dette  Aar  faa  Kjøbenhavns  Ur¬ 
magere  nye  Lavsartikler,  men  da  disse  Artikler  ændres  i  1775,  ere  Vantmagerne  bievne  til 
Dugmagere.  Det  er  deres  Segl,  der  ses  i  Seglet  Nr.  318,  men  det  rimer  ikke  godt  sammen, 
at  det  har  Aarstallet  1741,  naar  der  i  Omskriften  staar  Duchmacher.  Midt  i  Seglet  ses  en 
Overskjærersax  med  den  karakteristiske  Indskrift  »Unter  Protection  dei  Cron  Denemark«, 
to  Skytter,  to  Karter  (?)  paa  Skaft  og  to  ubestemmelige,  halvmaaneformede  Gjenstande.  En 
Uldsax  er  ogsaa  afbildet  i  Seglet  fra  Maribo  Nr.  326. 


I  Seglet  Nr.  320  fra  Kjøbenhavn  ere  tre  Skytter  ordnede  i  en  Trekant  under  en  Krone 
og  mellem  to  Løver,  og  paa  den  nederste  Skytte  staar  et  Faai,  hvad  dei  ei  mærkeligt,  da 
T6j magerne,  hvem  Seglet  tilhører,  væsentlig,  for  ikke  at  sige  udelukkende  arbejdede  1  Bom¬ 
uld.  I  °de  kjøbenhavnske  Tojmageres  Artikler  af  1741  hedder  det,  at  de  ernære  sig  af  »Toj- 
mager-  eller  Parken-,  Cannifas-  og  Estof-Væver-Professionen«,  hvormed  Seglets  Omskrift 
stemmer:  Zeug,  K[annifas]  u[nd]  P[arken\  Macher  in  Copenliagen,  og  baade  Kannifas  og  Par¬ 
ken  ere  Bomuldsstoffer  d.  v.  s.  Bomuldslærred  og  Bommesi.  I  Seglet  Nr.  321  fra  1821  lyder 
Omskriften  Tdy-  og  Bomuldsvæver  Amts  Segl  Kiøbenhavn. 

Regeringens  ovennævnte  Protektion  strakte  sig  videre  end  til  Klædefabrikanterne,  og  dei- 
for  have  vi  i  Nr.  322  et  Segl  med  Omskriften  Silekevæv[er\  Langs  Stemp\el\  i  Kiøhenhaf[n\  1736 

°g  i  Nr.  323  et  Segl  med  Omskriften  Amts  Sigel  der  Strumpf  Wirker  in  Copenhagen.  Si 
væverne  fik  første  Gang  Lav  1690  og  Strømpevæverne  1751,  men  ingen  af  disse  Institutio 
nei  bleve  af  Varighed  som  det  gamle  Væver-,  d.  v.  s.  Linnedvæver-Lav.  I  dettes  ældste  Segl 

fra  Kjøbenhavn  (Nr.  315  og  316) 
skinner  baade  Sol  og  Maane,  og  i 
Nr.  317  holde  to  Vildmænd,  der 
støtte  sig  til  Horplanter,  en  Krone 
over  tre  i  Trekant  stillede  Skytter. 

Disse  Skytter  findes  igjen  i  Segle¬ 
ne  fra  Fredericia  (Nr.  312),  Husum 
[Nr.  314)  og  Odense  (Nr.  328  og 
329),  og  i  de  første  ses  der  desuden 
Horstengler  eller  en  Horblomst, 
medens  der  i  de  sidste  er  afbildet 
et  Redskab,  der  formentlig  er  en 
Karte.  I  Seglet  fra  Kjøge  (Nr.  324) 
ses  kun  een  Skytte,  under  hvilken 
nogle  Horblade  (?).  Der  er  ogsaa 
kun  een  Skytte  i  Helsingørseglet 
(Nr.  313),  men  ovenfor  den  paa- 
tværs  liggende  Skytte  ses  et  Red¬ 
skab,  som  det  ikke  har  været  mu¬ 
ligt  at  faa  nærmere  bestemt;  i  Af¬ 
delingen  tilhojre  paa  det  ses  en  lille 
Uldsax.  Hvad  der  er  afbildet  i  Nr.  323,  skal  være  to  saa  kaldte 
væven  skille  Masketraadene  ad.  Endnu  skal  det  bemærkes,  at  som  Kjøbenhavns  tre  Taarne 
ses  i  Nr.  321  og  322,  saaledes  ses  Nakskovs  Træ  og  (næsten  ukjendeliggjorte)  Ørneklo  i  Nr. 
327,  og  i  Nr.  330  en  Slange,  der  skal  betyde  Slangerup,  skjondt  denne  Bys  Vaaben  slet  ikke 
var  en  Slange  men  en  Kirke  (s.  Tidsskr.  f.  Kunstind.  1893,  S.  130  og  27). 


»Platiner«,  der  i  Strikke- 


TILLÆG. 

Nr.  331  suplerer  godt  de  ovfr.  under 
Nr.  91 — 93  afbildede  Fellbereder-Segl, 
ti  medens  intet  af  dem  har  Ordet  Fell- 
bereder  —  Nr.  92  bruger  Udtrykket 
Weissgerber  —  staar  her  tydeligt  og 
klart  Randers  Felbereder  Lav  Seyel.  Hjor¬ 
ten  og  de  to  Skavejern  ses  i  Nr.  331 
ligesom  i  Nr.  90—93.  De  tre  Taarne 
ere  det  Øverste  af  Randers’  Byvaaben 
(s.  Tidsskr.  f.  Kunstind.  1893,  S.  162). 

Nr.  332  viser  det  ovfr.  S.  129  omtalte  Segl  for  Aalborgs 
Mursvende.  Som  dér  nævnt  indeholde  Murerseglene  som  Re¬ 
gel  ikke  Navnet  paa  den  By,  de  vedkomme.  Forsaavidt  danner  det  her  meddelte  Segl  altsaa 
en  Undtagelse,  ti  dets  Omsknft  lyder  Aalborg  Muursvendes  Segl  IJ2S.  Taarnene  med  Bølge¬ 
linjerne  (Aalene)  ere  Byens  Vaaben  (s.  Tidsskr.  f.  Kunstind.  1893,  S.  155  56). 

Nr.  333  og  334  ere  to  Segl  fra  den  gamle  Hansestad  Visby  paa  Gulland,  der  kunne  hævde 
deres  Plads  her,  da  denne  0  gjentagne  Gange  har  væiet  dansk,  og  den  ene  Gang  i  over  to 

Hundrede  Aar,  fra  Dronning  Mar- 
grete  til  Freden  i  Bromsebro(i645), 
altsaa  just  den  Tid,  fra  hvilken  disse 
to  Segl  skrive  sig.  Det  har  ogsaa 
sin  Betydning  her  at  ende  med  et 
Par  Segl,  der  vise,  at  Skomagere 
og  Skrædere  den  Gang  forstod  at 
skaffe  sig  smukke  Segl,  en  Evne, 
de  danske  Lav  næsten  ganske  have 
sat  til  i  Tidens  Løb.  Jo  yngre  deres 
Segl  ere,  des  uskjonnere  ere  de,  en 
er  bleven  bekræftet  ved  de  Fagmærker,  en  stor  Del  Lav  i  de  senere 

. . .  . . .  _.p.  De  to  her  afbildede  Segl,  der  begge  ere  fra  det  15de  Aarhundrede, 

have  latinske  Omskrifter.  I  Nr.  333,  Skomagernes  Segl,  lyder  den  Sigillum  societatis  sutorum 
ciuitatis  Wisbv  og  i  Nr.  334,  Skrædernes  Segl,  S[igiUmn]  officii  sartorvm  in  Gotlandia.  I  Sko¬ 
magernes  Segl  ses  foruden  de  to  forskjellige  Skomagerknive  Jomfru  Maria  med  Barnet, 
hvoraf  kan  sluttes,  at  de  Visby-Skomageres  Gilde  har  været  et  Maria-Gilde. 


Regel,  der  fuldstændi 
Aar  have  anskaffet  sig. 


MINDRE  MEDDELELSER. 


Det  er  et  Stykke  af  en  Begivenhed,  at  Maleren  F. 
Willumsen  er  bleven  knyttet  til  Bing  &  Grondahls  Por- 
cellænsfabrik  som  dens  kunstneriske  Leder.  Folk  har 
rystet  paa  Hovedet  heraf.  Men  hvad  der  end  kan  siges 
om  hans  hidtil  udviklede  Produktion,  er  det  sikkert,  at 
han  har  Evner  og  keramiske  Interesser.  Fabrikens  Valg 
kan  blive  af  Betydning  ikke  alene  for  den,  men  for  den 
danske  Keramik  i  det  Hele.  Forbindelsen  mellem  Fa¬ 
briken  og  den  nævnte  Kunstner  er  knyttet  fra  Begyn¬ 
delsen  af  December,  altsaa  samtidig  med  at  Fabriken 
efter  den  foretagne  Ombygning  aabnede  sit  nye  Ud¬ 
salgssted. 

Den  3.  December  aabnedes  i  Kunstindustrimuseet 
en  Udstilling  af  moderne  engelske  Tapetpapirer,  af 
Porcellæner  og  Fajancer  fra  Rorstrand  og  Metalarbejder 
fra  V.  Vallgren  i  Stokholm.  Gjenstandene  fra  Ror¬ 
strand  ville  blive  omtalte  i  en  Artikel  i  Tidsskriftets 
første  Hefte  for  1898. 

Inspektør  ved  det  nationalhistoriske  Museum  paa- 
Frederiksborg  J'orgen  Leemejer  døde  den  28  November 
noget  over  60  Aar  gammel.  Han  var  en  i  vide  Kredse 
kjendt  og  afholdt  Mand  med  et  muntert  Sind  og  ud¬ 
viklet  Kunstsans.  Han  var  tidlig  bleven  Samler,  og 
hans  værdifulde  Samlinger  af  Kunstsager  og  Antikvite¬ 
ter  bleve  under  livlig  Tilstrømning  af  Kjøbere  bort¬ 
solgte  ved  Avktion  fra  Mandag  den  20.  til  Onsdag  den 
22.  December.  Katalogen  omfattede:  Metalarbejder 
(Nr.  1-68),  Møbler  (Nr.  69-177),  Malerier  (Nr.  178 
—284),  Tegninger  i  Glas  og  Ramme  (Nr.  285  —  305), 


Kobberstik  i  Glas  og  Ramme  (Nr.  306—373),  Fotskjel- 
ligt  (Nr.  374—418),  Miniaturportrætter(Nr.  419— 433), 
Fajance  og  Porcellæn  (Nr.  434—591). 

Af  E.  F.  S.  Lunds  fortjenstlige  Værk  »Danske  malede 
Portræter«  er  første  Binds  fjerde  Hefte  og  hele  andet 
Bind  udkommet  paa  een  Gang.  Man  ser  de  gode  Bil¬ 
leder  med  Interesse  og  den  vidtløftige  Text  (i  andet 
Bind)  med  —  nogen  Forundring.  Andet  Bind  har  Un¬ 
dertitlen  Rosenborg.  Der  dvæles  da  ikke  alene  ved  de 
kongelige  Portrætter,  som  her  meddeles,  men  ogsaa 
ved  selve  Slottet,  og  Forfatteren  kæmper  mandeligt 
for  den  Tanke,  han  tidligere  har  fremsat  i  en  Avis¬ 
artikel  (s.  ovfr.  S.  100),  nemlig  at  gjengive  Rosenborgs 
Omgivelser  deres  gamle  Udseende.  Det  gjælder  bl.  A. 
om  at  faa  de  grimme  Bygninger  Garderkasernen,  Exer- 
cerhuset  m.  m.  bort  og  Terrænet  forvandlet  til  Have. 
»Naar  Haveanlægene  opstaa  i  deres  gamle  pyntelige 
Skikkelse  og  Roserne  til  alle  Sider  omhegne  det  Slot, 
de  have  givet  Navn,  da  er  Rosenborg  vor  Bys  storste 
Seværdighed  og  fortjener  at  kaldes  »en  Juvel  i  Dan¬ 
marks  Krone«.  —  Ja  blot  Interessen  kunde  samles  om 
dette  Foretagende.  Her  er  en  stor  Opgave  for  en  ny 
Forening  for  Kjøbenhavns  Forskjonnelse.  —  Forfatte¬ 
ren  er  bleven  J.  Leemejers  Efterfølger  som  Inspektør 
ved  det  nationalhistoriske  Museum  paa  Frederiksborg 
Slot. 

I  Borgerrepræsentationens  Møde  den  20.  December 
blev  det  med  22  Stemmer  mod  8  vedtaget,  at  Storke- 
springvandet  skal  flyttes  fra  sin  nuværende  Plads  paa 
Amagertorv. 

Foreningen  for  Boghaandværk  har  udsendt  sit  Aars- 
skrift  Bogvennen  (for  1896).  Foreningen  er,  som  det 
ses,  et  Aar  tilbage,  men  det  siger  Intet,  man  maa  sna¬ 
rere  undres  over,  at  Foreningen  for  sit  ringe  Aarskon- 
tingent  stadig  kan  udsende  en  saa  smuk  og  god  Bog. 
Denne  Gang  indeholder  Skriftet:  Boghaandværket  i 
det  gamle  Ægypten  af  H.  O.  Lange,  Bidrag  til  ABC- 
Litteraturens  Historie  i  Danmark  af  Jul.  Clausen ,  Wil¬ 
liam  Morris  af  F.  Hendriksen,  Afdøde  danske  Bog- 
haandværkere  (Bernh.  Beuchel,  Fr.  Willi.  Obermann), 
Nye  danske  Bogbind,  Mindre  Meddelelser  samt  Aars- 
beretning  fra  Foreningen  for  Boghaandværk  1896. 
Særlig  Hendriksens  Meddelelse  om  Will.  Morris  er  et 
interessant  og  stilfuldt  Stykke,  der  er  værd  at  læse. 

Fra  Firmaet  Hof-  og  Metalsløber  Lavritz  Rasmussen 
er  der  i  den  sidste  Tid  udgaaet  ikke  faa  Statuer  (s.  ovfr. 
S-  1 77)»  °g  det  kan  derfor  være  af  Interesse  at  se  en 
Fortegnelse  over  de  Kunstarbejder,  til  hvilket  Firmaets 
Navn  er  knyttet  i  de  senere  Aar.  Den  vedkommende 
Kunstners  Navn  fojes  til  i  Parentes.  1891  -.  Fronton- 
gruppe  og  fire  Karyatider  til  Odense  Haandværker-  og 
Industriforeningsbygning  ( Hans  Chr.  Petersen).—  1892: 
Thorvaldsens  Statue  i  Bronce  til  Byen  Brooklyn;  Mi¬ 
chael  Drewsens  Statue  i  Zink  til  Silkeborg  ( Petersen - 
Dan)-,  to  store  Broncekandelabre  til  Thisted  Kirke  (V. 
Koch).  —  1893:  Halls  Statue  i  Bronce  (V.  Bissen)-,  Tes- 
dorphs  Statue  ( FIi .  Stein)-,  Hauchs  Monument  ( V .  Bis¬ 
sen);  Storkespringvandet  ( Edv .  Petersen).  —  1894:  Jagt¬ 
hunde  (Pointere)  i  Bronce  til  Kunstmuseet  ( Lauritz 
Jensen). —  1895 :  Et  stort  Bronceskjold  til  Middelgrunds¬ 
fortet  ( Hans J.  Holm);  Thorvaldsens  Johannes  den  Dø¬ 
ber  i  Zink  til  London.  —  1 896 :  Kain  i  Bronce  til  Kunst¬ 
museet  ( Bonnesen );  —  Enkedronning  Karoline  Amalies 
Broncemonument  i  Kongens  Have  (V.  Bissen);  Bronce- 
krucifix  foran  Jesuskirken  i  Valby  ( Jerichau );  Plougs 
Buste  udenfor  Studenterforeningen  {V.  Bissen);  en 
Merkur  i  Bronce  til  Ejendommen  Nr.  42  paa  Kjøbma- 
gergade  (Jul.  Schultz).  —  1897 :  N.  V.  Gades  Monument 
(V.  Bissen);  Oehlenschlågers  Statue  (Jul.  Schultz );  J. 
C.  Jacobsens  Statue  (V.  Bissen);  Buste  af  Pastor  Trand- 
berg  ( R .  M.  Andersen);  et  stort  Skjold  til  mineralogisk 
Museum  ( Hans  J.  Holm). 

Professor  Th.  Stein  har  udgivet  en  lille  Bog  om  den 
i  1874  afdøde,  mangeaarige  Sekretær  ved  Kunstakade¬ 
miet  Just  Mathias  Thiele.  Det  interessanteste  Afsnit  1 
den  er  det  af  Thiele  selv  fortalte  om  Kobberstiksam¬ 
lingens  Tilblivelse:  om  hvorledes  han  som  Medlem  af 
en  i  1827  efter  C.  F.  v.  Rumohrs  Initiativ  nedsat  Kom¬ 
mission  udfandt  en  Maade,  hvorpaa  de  i  det  store  kon¬ 
gelige  Bibliotek  i  167  Foliobind  barbarisk  opklæbede  c. 
76,000  Stik  kunde  reddes  for  Kunsten.  Han  udfandt  at 
»afløse«  dem  ved  at  give  dem  et  Vandbad,  skjondt  den 
senere  Konferensraad  C.  J.  Thomsen,  der  ogsaa  var 
Medlem  af  Kommissionen,  udtalte  som  en  ubestride¬ 
lig  Sætning,  at  ethvert  Blad  maatte  lide  ved  at  komme 
i  Vand.  Samlingens  Restavrering  blev  derefter  over¬ 


dragen  Thiele,  der  i  1835  blev  Inspektør  ved  den  vor¬ 
dende  kgl.  Kobberstiksamling. 

Arkitekt  Chr.  V.  Nielsen  har  fortsat  sit  tidligere  om¬ 
talte  Perspektivværk.  Det  nu  udkomne  Hefte  Leonardo 
da  Find  og  hans  Forhold  til  Perspektiven  falder  i  føl¬ 
gende  sex  Afsnit:  1.  Perspektiven  i  Slutningen  af  det 
femtende  Aarhundrede;  2.  Leonardo  da  Vinci  og 
»  Trattato  della  pittura«;  3.  Perspektiven  i  den  umbri- 
ske  Skole;  4.  Rafael  og  hans  Forhold  til  Perspektiven; 
5.  Maleren  og  Bygmesteren  Baldassare  Peruzzi;  6.  Giu- 
lio  Romano  og  Michel  Angelo  Buonarotti.  —  I  et  For¬ 
ord  fortæller  Forf.,  hvorledes  det  i  Aar  just  er  50  Aar 
siden,  at  han  blev  Elev  af  Professor  G.  F.  Hetsch,  og 
hvorledes  han  har  set  saavel  denne  som  Eckersberg  til 
deres  sidste  Dage  svsle  med  perspektiviske  Opgaver, 
et  Exempel,  som  Marstrand  fulgte. 

Husfliden  er  en  Sag,  der  for  Tiden  med  Styrke  sø¬ 
ges  fremmet  i  Norge.  Det  fremgaar  af  hvad  der  der¬ 
om  er  meddelt  ovfr.  S.  102  og  134,  og  nu  foreligger 
der  yderligere  et  af  Direktør  H.  Grosch  i  Lister  og 
Mandals  Landhusholdningsselskab  den  9  Oktober  der¬ 
om  holdt  Foredrag  Husfliden  i  Norden.  Han  tager 
sit  Udgangspunkt  i  den  i  Stokholm  i  Aar  afholdte  Ud¬ 
stilling  og  tilkjender  her  ubetinget  Sverige  Palmen. 
Han  er  imponeret  over  den  lensvis  ordnede  store  og 
fyldige  svenske  Husflidsudstilling  og  gjor  opmærksom 
paa,  hvorledes  man  af  den  gamle  lappiske  Slojd  fra 
Norrbottens  Len  kunde  se,  »hvorledes  Tilfredsstillel¬ 
sen  af  Behovet  selv  under  de  mest  primitive  Forhold 
gaar  Haand  i  Hånd  med  Tilfredsstillelsen  af  Skjon- 
hedsdriften,  der  som  en  uimodstaaelig  Naturmagt 
havde  sat  sit  Stempel  paa  hver  eneste  af  disse  mang¬ 
foldige  til  Dragten  og  det  daglige  Liv  hørende  Gjen- 
stande«.  Norges  Udstilling  naaede  ikke  saa  hojt  som 
den  svenske,  men  var  dog  virkningsfuld  og,  siger  Di¬ 
rektør  Grosch,  »af  national  Tradition  ejer  Sverige 
mindre  end  Norge,  der  paa  dette  Omraade  rager  hojt 
op  over  begge  sine  Nabolande.  Noget  tilnærmelsesvis 
tilsvarende  til  vort  nationale  Smykkearbejde  og  Træ- 
skjæreri  findes  saaledes  ikke«.  Selv  i  de  dygtige  Textil- 
arbejder  fra  Kopparbergs  og  Malmohus  Len  »har  det 
svenske  Folk  ikke  lagt  den  Fantasi,  Smag  og  Farve- 
sans  for  Dagen  som  det  norske«.  Den  danske  Husflid 
betragter  Forfatteren  »som  aldeles  fraværende  paa  Ud¬ 
stillingen«,  men  han  mindes  den  fra  Udstillingen  i 
Kjøbenhavn  1888  og  ved,  at  den  har  dygtige  Forkæm¬ 
pere,  skjondt  den  »vistnok  ingen  Tradition  har  at 
bygge  paa«,  Danmark  ejer  kun  lidt  af  egentlig  national 
Kunstflid.  »Det  høres  imidlertid  noget  paafaldende, 
i  alt  Fald  for  den,  der  ikke  nærmere  kjender  Forhol¬ 
dene  og  de  i  disse  muligen  liggende  Forklaringsgrunde, 
at  Statens  betydelige  Bidrag  c.  30,000  Kr.  hvert  Aar  til 
Dansk  Husflidsselskab  væsentlig  anvendes  til  Uddan¬ 
nelse  af  Lærere,  Afholdelse  af  Foredrag  og  Udgivelse 
af  et  Blad,  »Dansk  Husflidstidende«,  medens  Omsor¬ 
gen  for  igjennem  Anordning  af  Udstillinger  og  Udsalg 
at  skaffe  Afsætning  for  Husflidens  Produkter  anses 
•  30* 

Selskabet  uvedkommende«.  Slutningen  af  Foredraget 
„iver  en  Udsigt  over  Husflidssagens  Udvikling  og  Or- 
ganisation  i  Norge. 

Fra  Almånna  skandinaviska.  handtverks -  och  lionstindu- 
striidkaremotet  i  Stokholm,  ved  hvilket  Professor  P. 
Krohn  holdt  sit  ovfr.  S.  105  trykte  Foredrag,  foreligger 
der  nu  en  Beretning.  \  ed  Mødets  kunstindustnelle  Af 
deling,  for  hvilken  Professor  C.  Nyrop  valgtes  til  For¬ 
mand,  blev  der  holdt  Foredrag  af  Overlærer  Th.  Tho- 
rén  (Hvilka  åro  den  modema  konstindustriens  uppgifter 
och  medel?),  af  Arkitekt  G.  Lindegren  (Hvilka  slutsatser 
kan  man  med  ledning  af  den  nu  pågående  utstållnm- 
gen  draga  rorande  konstindustriens  stållning  inorn  de 
nordiska  lånderna?)  og  af  Rektor  V.  Adler  (Hvilka  foi- 
delar  kan  konstindustrkn  vånta  af  monsterskydds  tn- 
forande?).  Af  den  Diskussion,  der  fandt  Sted  efter  de 
to  førstnævnte  Foredrag,  der  holdtes  umiddelbart  efter 
hinanden,  er  det  interessant  at  se,  hvorledes  man  fra 
svensk  Side  holdt  meget  mere  paa  Traditionen  fra  de 
gamle  Stilarter  end  der  er  Tale  om  i  Professor  Krohns 
Foredrag.  De  svenske  Udtalelser  formede  sig  væsent¬ 
lig  som  Bemærkninger  imod  de  i  dette  Foredrag  ud¬ 
talte  Anskuelser. 

I  de  i  Lund  udkommende  Kulturhistoriska  Medde- 
landen  (3.  Aarg.,  1.  Hefte)  drager  Museumsdirektør  G. 
I.son  Karlin  tilfelts  saavel  mod  Direktør  Bernh.  Olsens 
Fremstilling  i  hans  »Vejviser  i  Bygningsmuseet  i  Kon¬ 
gens  Have«  (s.  ovfr.  S.  133)  af  Friluftsmuseernes  Ud¬ 
vikling  som  mod  Direktør  Sophus  Mullers  Foredrag 
»Museum  og  Interiør«  (s.  sst.).  Han  kalder  den  nye 
Udvikling  »Pavillonsystemet«  og  hævder,  at  det  af 
ham  skabte  Kulturhistoriska  Museet  i  Lund  var  det 
Museum,  »som  for  sin  historiskt  etnografiska  afdel- 
ning  forst  proklamerede  paviljongsystemet:  original- 
byggnader  såsom  omholje  for  likartade  samlingar«. 
Overfor  Dr.  Mullers  videnskabelige  Synspunkter  læg¬ 
ger  han  Vægt  paa  Museet  som  praktisk  »Rednings¬ 
anstalt«,  som  et  Sted,  hvor  Ting,  der  ellers  vilde  gaa 
tilgrunde,  kunne  bevares,  og  det  hvad  enten  det  er 
Løsøre  eller  Bygninger.  Han  viger  ikke  tilbage  for  her 
at  antyde  »ett  komplement,  som  kunde  gora  muse- 
umsvåsendet  i  den  danska  hufvudstaden  till  något  ena- 
stående  af  helgjutet  system«.  Han  siger:  »Jagtanker 
hår  på  herresåten  sådana  som  Hesselagergaard  och 
Spottrup,  kyrkor  som  Bjernede  och  Hee,  kopstadshus 
och  bondstugor  att  fortiga«.  Man  vil  heraf  kunne  for- 


staa,  at  han  kun  daarligt  kan  stemme  overens  med  Dr. 
Muller. 

Museumsvæsenet  i  Skaane  staar,  som  det  synes,  lor 
Tiden  overfor  en  væsentlig  Udvikling.  I  Lund  har 
Kulturhistoriska  Foreningen  til  det  af  den  forestaaede 
Museums  Udvidelse  under  Garanti  af  tolv  Mænd  i 
Byen  kjøbt  en  tilgrænsende  Gaard  for  35,000  Kr.,  og  i 
Malmø  har  Kommunalbestyrelsen  skjænket  Grunden 
til  et  Museums  Opførelse  og  foranstaltet  en  Konkur¬ 
rence  om  Tegninger  til  det.  Efter  den  valgte  Tegning 
vil  Museet  komme  til  at  koste  250,000  Kr.  Malmøs 
Museum,  der  er  skabt  og  ordnet  af  Lektor  M.  Eure- 
nius ,  har  f.  T.  en  kneben  Plads  i  Byens  »almånna  låro- 
verk«. 

I  Crefeld  besluttedes  det  i  sin  Tid  istedenfor  at  rejse 
en  Rytterstatue  af  Kejser  Wilhelm  at  oprette  et  Kaiser 
Wilhelm-Museum,  og  dette  er  sket.  Den  6.  November 
aabnedes  Museet,  og  af  Talerne,  der  ved  denne  Lejlig¬ 
hed  blev  holdt,  skal  der  her  dvæles  ved  Direktøren 
Dr.  Denekens  Tale.  Der  mindes  i  den  om,  at  Kunstens 
Adskillelse  fra  Haandværket  har  været  skjæbnesvan- 
ger,  og  der  udtales  Glæde  over,  at  det  nyoprettede  Mu¬ 
seum  er  saavel  etKunst-  som  et  Kunstindustri-Museum. 
Det  hævdes  i  Forbindelse  hermed,  at  Kunsthaand- 
værk  ogsaa  er  Kunst.  I  den  Udstilling,  hvormed  Mu¬ 
seet  aabnedes,  gik  da  ogsaa  Kunst  og  Kunsthaandværk 
jævnsides,  og  af  Interesse  er  det  at  se,  at  det  danske 
Kunsthaandværk  ved  denne  Lejlighed  var  godt  repræ¬ 
senteret.  Imellem  Udstillerne  fandtes  Bing  &  Gron- 
dahls  Porcelkensfabrik,  Niels  Hansen-Jacobsen,  Herman 
A.  Kakler,  Den  kgl.  Porcelkensfabrik,  J.  F.  Willumsen 
og  Juliette  Willumsen,  Katalogens  Omslag  var  udført 
af  F.  Hendriksen.  Det  skal  herved  erindres,  at  Direk¬ 
tøren  Dr.  Deneken  er  født  i  Nord-Slesvig  og  har  le¬ 
vende  Interesse  for  Kunstens  og  Kunstindustriens  Ud¬ 
vikling  i  Danmark. 

Det  meddeles  fra  Venedig,  at  der  er  dannet  en  en- 
gelsk-venetiansk  Aktieselskab  med  en  Kapital  paa  ikke 
mindre  end  18  Millioner  Kr.  Dets  Maal  er  at  samle  en 
Række  af  Venedigs  kunstindustrielle  Forretninger  paa 
en  Haand,  herimellem  f.  Ex.  Kniplingsforretningen  Je- 
sururn,  Glas-  og  Møbelforretningen  Testolmi  m.  fl.  Det 
turde  imidlertid  være  et  Sporgsmaal,  om  der  er  Grund 
til  at  hilse  en  saadan  Efterretning  med  Glæde.  Der  til¬ 
stræbes  en  storindustriel  Kæmpeforretning,  og  den 
kan  let  blive  for  forretningsmæssig. 

mideklaver  af  P.  C.  Uldahl  1810;  —  Fig.  75,  Engelsk 

203,  Kiste  fra  Kogsbølle;  —  Fig.  204,  Kiste  fra  Osten- 
feld  ;  —  Fig.  205,  Skabsdor  fra  Lundehusene  ved  Nibe; 

Dagbog. 

Textilarbejder:  Fig.  77,  Broderi  paa  en  cyprisk  Bon- 

klæde  fra  1771 ;  —  Fig.  97,  Mønster  med  udsyede  Ru¬ 
der;  —  Fig.  98,  Knædug  fra  1807;  —  Fig.  99-102, 
105  —  6,  119—20,  Mellemværk;  —  Fig.  101,  108  —  9, 
Haandklæder  fra  Thorslunde,  Klovtofte  og  Vindinge; 


—  Fig.  1 17,  Hedebosyning;  —  Fig.  1 18,  Korsklæde;  — 
Fig.  121—22,  Ragser  (Mellemværk)  fra  Amager;  —  Fig. 
123,  Platwerk;  —  Fig.  124—27,  Danske  Trender;  — 
Fig.  128-36,  Skaanske Trender ;  —  Fig.  137-42-  Tren¬ 
der  fra  Smaaland;  —  Fig.  178,  Sengetæppe  (Pyramus 
og  Thisbe) ;  —  Fig.  179,  Hynde  i  Flosvævning;  -  Fig. 
228,  Skærm  fra  Konstantin-Hansen  og  Bindesbølls  Bro¬ 
deriforretning. 

sen);  —  Fig.  145,  Monument  for  Etatsraad  L.  J.  Bran¬ 
des  (Axel  Hansen);  —  Fig.  146,  Gravmonument  over 

Hede  (Niels  Skovgaard). 

Bygninger  og  Bygningsdele:  Fig.  22,  Karyatide  fra 
Pandrosos  Tempel,  Athen;  —  Fig.  23,  Karyatide  Pila¬ 
ster  (Børsen  i  Kjøbenhavn);  —  Fig.  24,  Karyatide  af 
Jean  Goujon  (Louvre);  —  Fig.  25,  Marcellus’  Theater 

Fig.  i.  Porcellæns-  og  Fajancefabrikken  Rorstrand  ved  Stockholm. 


SVENSKE  GLASARBEJDER  OG  SVENSK  KERAMIK 
PAA  UDSTILLINGEN  I  STOCKHOLM  1897. 

af  PIETRO  KROHN. 


Danmark  havde  ikke  udstillet  Glasarbejder,  og  det  var  godt,  thi  vore  kunne  ikke  maale 
sig  med  Sverigs.  Vi  ere  teknisk  langt  tilbage  saavel  i  Henseende  til  Glasmassens  Ren¬ 
hed  og  Klarhed  som  i  dens  kunstfærdige  Forarbejdelse.  I  den  norske  Afdeling  havde  Chri¬ 
stiania  Glasmagasin  en  stor  Udstilling.  Det  er  en  gammel  Fabrik,  anlagt  1739  af  et  privat 
Kompagni,  som  fik  kongeligt  Privilegium.  Efter  ikke  ret  mange  Aars  Forløb  overtoges  den 
af  den  danske  Regering,  som  i  1764  udgav  sin  første  illustrerede  Priskurant.  Fra  Norge  og 
delvis  fra  Tyskland  stamme  alle  forrige  Aarhundredes  Glaspokaler,  store  og  smaa,  som  have 
indslebne  danske  Navne  og  Inskriptioner,  vore  Kongers  Navnetræk,  Billeder  af  danske  Fyr¬ 
ster,  Bygninger  og  Begivenheder.  Der  er  i  hele  det  18de  Aarhundrede  ikke  udført  et  eneste 
Stykke  af  denne  Art  i  det  egentlige  Danmark1.  I  Aaret  1814  blev  Christiania  Glasværk 
overtaget  af  den  norske  Stat.  i  1824  kom  det  paany  i  privat  Eje.  Produktionen  var  dengang 
næsten  udelukkende  indskrænket  til  Vinduesglas  og  Flasker.  Det  var  først  i  1856,  da  Hade¬ 
lands  Glasværk  var  blevet  forenet  med  Fabrikken  i  Christiania,  at  Fabrikationen  af  Glasservi- 
cer  gjenoptoges.  Hovik  Glasværk,  som  var  anlagt  af  Engelskmænd,  indkjøbtes  1863.  I  1876 
indrettedes  dette  Værk  særlig  til  Fabrikation  af  Belysningsartikler.  Drammens  Glasværk  over¬ 
toges  i  1893  og  udfører  alle  Arter  af  Vinduesglas.  Denne  omfattende  og  betydningsfulde 
Virksomhed  har  ikke  givet  Christiania  Glasmagasin  megen  Lejlighed  til  at  udføre  kunstne¬ 
riske  Arbejder.  De  i  Stockholm  udstillede  Lamper  vare  almindelige  Godtkjøbsvarer,  og  de 
Forsøg  i  Glasslibning,  som  forefandtes,  kunde  ikke  maale  sig  med  de  to  store  svenske  Fabrik¬ 
kers  Arbejder. 

i-  S  ml.  C.  Nyrop:  »Danmarks  Glasindustri  indtil  1750«. 


1 


2  TIDSSKRIFT  FOR  KUNSTINDUSTRI. 

Aktieselskaberne  Kosta  Glasbruk  og  Reijmyre  Bruk  havde  begge  pragtfulde  Udstillinger  af 
Glasservicer,  Pokaler,  Opsatser,  Skaale,  Fade  og  Kander.  Næsten  alt  var  diamantslebet.  De 
bedste  Stykker  staa  i  ingen  Flenseende  tilbage  for,  hvad  berømte  udenlandske  Fabrikker 
frembringe.  Det  danske  Kunstindustrimuseum  erhvervede  en  smuk  diamantsleben  Skaal 
fra  Reijmyre  Glasværk  (s.  Fig.  2). 

Da  man  i  England  i  Slutningen  af  det  17de  Aarhundrede  begyndte  at  bruge  Kul  til  Ind¬ 
fyring  i  Glasovne,  blev  Massen  ofte  brunlig  farvet  og  uklar.  For  at  afhjælpe  denne  Ulempe 
indførte  de  engelske  Glasværker  Blyglasset.  Blyet  bidrager  til  at  klargjøre  Glasmassen  og 
give  den  en  stærk  lysbrydende  Evne,  og  da  dette  tykvæggede  Krystalglas  fortrinlig  egner 
sig  til  Slibning,  varede  det  ikke  længe,  før  man  tilsleb  sine  Pokaler  og  store  Glas  paa  for- 
skjellig  Vis.  Det  slebne  Glas  kom  til  at  træde  istedetfor  det  langt  kostbarere  slebne  Bjerg¬ 
krystal  Overalt  i  Europa,  men  navnlig  i  Bøhmen  og  Schlesien,  fandtes  Glassliberier  hele 
forrige  Aarhundrede  igjennem.  Det  var  Ornamenter,  først  i  Barok-,  senere  i  Rococo-  og 
Louis  Seize-Stil,  det  var  Figurer,  Portrætter,  Landskaber,  Vaabenmærker  og  andet,  hvormed 
Glassets  Bæger  kunstnerisk  prydedes;  Foden  og  Stilken  bleve  tilslebne  med  Facetter.  Fra 
dette  Aarhundredes  Begyndelse  har  den  saakaldte  Diamantslibning  været  moderne  i  Eng- 


Fig.  2.  Diamantsleben  Glasskaal  fra  Reijmyre  Bruk. 


land  for  Bordservicer.  Glassets  Yderflade  inddeles  i  smaa  Firkanter,  Sexkanter,  Ottekanter, 
som  hver  for  sig  bliver  brillantagtig  tilsleben  med  Facetter.  Disse  Smaapartier  kunne  paa 
en  lignende  Maade,  som  det  sker  ved  Karvesnit,  samles  i  større  Figurer  for  at  danne  Stjer¬ 
ner,  Cirkler  og  andet  mere.  I  én  Henseende  har  Brillantslibningen  været  af  stor  Betydning 
for  Glasfabrikationen.  For  at  kunne  slibe  disse  ofte  dybtskaarne  Facetter,  maa  Glasset  nød¬ 
vendigvis  gjøres  tykvægget,  men  dette  betinger,  at  Massen  bliver  saa  farveløs  klar  som  mu¬ 
lig,  og  samtidig  maa  den  have  en  stor  Lysbrydningsevne,  for  at  de  slebne  Facetter  ret  kunne 
spille.  Disse  Bestræbelser  ere  lykkedes  mærkelig  godt  i  flere  af  Europas  bedste  Fabrikker. 

Det  er  i  denne  Stil,  at  begge  de  svenske  Glasværker  arbejde.  De  have  søgt  og  fundet  et 
godt  Marked  i  England  for  deres  Varer,  og  mange  Stykker,  der  i  Londons  pragtfulde  Butik¬ 
ker  beundres  som  udmærket  indenlandsk  Arbejde,  skrive  sig  fra  Kosta  og  Reijmyre.  I  Hen¬ 
seende  til  Slibningens  Finhed  og  omhyggelige  Udførelse  ere  Fabrikkerne  jevnbyrdige,  men 
det  kan  ikke  nægtes,  at  i  Glassets  Glans  og  Pragt,  foraarsaget  ved  en  stærkere  Lysbrydnings¬ 
evne,  staa  Reij myres  Arbejder  betydeligt  over  Kostas.  Skønt  man  ikke  kan  have  Lovord 
nok  for  den  fortrinlige  Brillantslibning,  ved  hvilken  de  svenske  Fabrikker  udmærke  sig, 
maa  det  dog  siges,  at  selve  denne  Dekorationsmaade  er  saare  lidet  original  og  uden  al  For¬ 
bindelse  med  moderne  kunstindustrielle  Bevægelser.  Man  er  henvist  til  faa,  ret  tunge  og 
plumpe  Former,  det  ene  Stykke  kommer  let  til  at  ligne  det  andet.  Der  var  derfor  ogsaa  en 
noget  kjedelig  Ensartethed  udbredt  over  begge  Udstillinger. 

.  ®aa^e  ^osta  °§  Reijmyre  have  paa  enkelte  Stykker  anvendt  en  farvet  Overflade,  som 
gjennemskæres  saaledes,  at  ufarvede  og  farvede  Striber  og  Facetter  vexle.  Hertil  benyttes  i 
Særdeleshed  Purpurfarve.  Det  er  heller  ikke  nogen  ny  Fremgangsmaade.  Den  var  meget  i 
Biug  fia  1830  50  i  franske  og  tyske  Fabrikker,  men  er  forøvrigt  uden  stort  kunstnerisk 

Væid,  da  Farverne  let  maa  blive  sødlige  og  flove.  Den  farvede  Del  af  Glasmassen  er  saa 
tynd,  at  den  kommer  til  at  virke  for  gjennemsigtig  uden  Glød  og  Kraft.  Naar  der  smeltes 
et  tykkel  e  Lag  af  farvet  Glas  omkring  en  Kjerne  af  ufarvet,  kan  der  reliefagtigt  udskæres 
Dekorationsmotiver  i  den  farvede  Masse.  Fjernes  det  overflødige,  farvede  Glas,  komme 
disse  Relieffigurer  til  at  staa  paa  en  ufarvet  Grund.  Dette  er  en  kinesisk  Fremgangsmaade, 
som  Kosta  havde  benyttet  i  et  enkelt  Stykke,  en  stor  Glasskaal  af  hvid  Masse,  som  var  over¬ 
smeltet  med  rubinfarvet  Glas,  hvori  Fiske  i  kinesisk  Smag  vare  udskaarne.  Det  var  kun 
Skade,  at  Originalen  til  denne  Skaal  fandtes  i  den  russiske  Afdeling,  og  her  var  den  røde 
Masse  af  en  langt  finere  koralagtig  Farve.  Et  simpelt  og  smukt  Service  var  bestilt  af  Prins 
Carl  af  Sverig-Norge  i  Kosta  Glasværk  (s. 

Fig.  3).  Glasset  er  blæst  tyndt  og  let,  baa- 
de  selve  Bægret  og  Fodpladen  ere  uslebne 
og  prydede  med  en  fin  Guldrand.  Paa 
Bægret  er  en  lille  Krone  indgraveret  og 
forgyldt.  Stilken  er  sexkantet  tilsleben; 
men  Glasset  vilde  have  vundet  i  kunst¬ 
nerisk  Værd,  hvis  det  var  lykkedes  at  for¬ 
me  denne  ligesaa  godt  uden  at  tage  Til¬ 
flugt  til  Slibning. 

Medens  det  vel  maa  siges,  at  de  to  store 
svenske  Glasfabrikker  vare  hinanden  si¬ 
deordnede  paa  Stockholmerudstillingen, 
gjælder  det  samme  ingenlunde  om  de  to 
store  keramiske  Fabrikker  Gustafsberg  og 
Rorstrand. 

Gustafsberg  grundlagdes  1827  og  har  en 
udbredt  Forretning,  navnlig  i  Fajancevarer. 

Dens  Udstilling  samlede  sig  hovedsagelig 
omkring  en  Række  nye  Arbejder  i  Wedg- 
wood-Manér.  I  Slutningen  af  forrige  Aarhundrede  frembragte  Josiah  Wedgwood  i  Eng¬ 
land  sine  berømte  »Jasper« -Varer.  Paa  en  farvet  uglaseret  Masse  af  meget  fint  Korn  fast¬ 
gjordes  hvide  Reliefprydelser.  Alle  Stykker  komponeredes  i  antik-romersk  eller  i  italiensk 
Renæssance-Stil.  Gustafsberg  har  benyttet  sig  af  den  samme  Fremgangsmaade.  De  halvt 
antikiserede,  halvt  moderne  naturalistiske  Motiver  staa  paa  en  lys  graalig-blaa  eller  mat 
grønlig  Bund  i  Arbejder,  hvis  Hovedformer  ikke  ere  synderligt  ejendommelige,  og  som  i 
Udførelsens  Finhed  staa  langt  tilbage  for  de  engelske  Originaler.  Fabrikkens  Fajancevarer 
ere  af  en  meget  god  Beskaffenhed  og  omhyggeligt  behandlede,  men  nogen  stor  kunstnerisk 
Selvstændighed  i  Form  og  Dekoration  vise  de  ikke.  Bedst  vare  nogle  Tallerkener  med  let 
stiliserede  Blomstermotiver  langs  Randen,  udførte  af  Gunnar  G:son  Wennerberg. 


Fig.  3.  Af  Prins  Carls  Service  fra  Kosta  Glasværk. 


Helt  anderledes  var  Forholdet  ved  Korstrands  Udstilling.  Den  gamle  veltjente  Fabrik  havde 
faaet  nyt  Blod  og  viste  gjennem  en  Række  forskjelligartede  Forsøg  sin  Lyst  og  Evne  til  at 
bryde  nye  Baner.  Fabrikken  Rorstrand  anlagdes  1726  og  udførte  i  hele  det  18de  Aarhun¬ 
drede  Fajancer  med  uigjennemsigtig  Glasur.  Navnlig  i  Rococotiden  skabtes  gode,  selvstæn¬ 
digt  opfundne  Former,  som  bleve  dekorerede  med  smagfuld  Simpelhed.  Fabrikken  tog  efter- 
haanden  et  saadant  Opsving,  at  den  i  1782  kunde  kjøbe  sin  Konkurrent,  den  i  1758  anlagte 

Fabrik  Marieberg.  I  Slutningen  af  det  18de  Aarhundrede  kastede  Rorstrand  sig  udelukkende 
over  Udførelsen  af  den  saakaldte  Queensware  eller  Earthenware,  den  flødefarvede  fine  Fa¬ 
jance,  som  i  England  var  bragt  til  stor  Fuldkommenhed.  Fabrikken  havde  en  Række  døde 
Aar  i’ dette  Aarhundredes  første  Halvdel,  men  skabte  sig  hurtigt  en  omfattende  Virksomhed, 
da  den  i  1857  begyndte  at  forfærdige  Fajanceovne.  Fra  1864  optoges  Porcellænsfabrikatio- 
nen  og  fra  1869  Tilvirkningen  af  Majolika  med  farvede  Glasurer.  Sin  nuværende  store  Virk¬ 
somhed  skylder  Rorstrand  væsentlig  Robert  Almstrom.  Efter  i  nogle  Aar  at  have  været  Med¬ 
ejer  af  Fabrikken,  blev  han  dens  Bestyrer,  da  den  1868  overtoges  af  et  Aktieselskab.  I  1850, 
da  Almstrom  ansattes  ved  Rorstrand,  var  der  200  Arbejdere  og  tilvirkedes  Varer  for  248,848 


Ficr  4.  Skaalformet  Vase  fra  Rorstrand  med  Lystreglasur  udført  af  Wallander. 

Kr.  I  1896  arbejdede  930  Mennesker  sammesteds,  og  de  udførte  Arbejders  Værdi  beløb  sig 
til  2,351,269  Kroner. 

Fabrikken  er  altsaa  baade  en  Fajancefabrik  og  en  Porcellænsfabrik.  Dens  Fajancearbejder 
ere  af  en  fortrinlig  Kvalitet,  Massen  er  fin,  Glasuren  glansfuld  med  jevn  Overflade,  Ud¬ 
førelsen  er  sirlig,  omhyggelig  og  nøjagtig.  Men  hverken  blandt  de  udstillede  Kakkelovne 
eller  Bordservicer  fandtes  noget  særlig  ejendommeligt.  Sagerne  vare  enten  komponerede  i 
de  gamle  kjendte  Stilarter  eller  for  stærkt  paavirkede  af  moderne  fransk  Rutine.  I  en  hvid 
Kakkelovn  med  Egeløvsdekoration  af  Arkitekt  F.  Boberg  var  der  et  smukt  Tilløb  til  noget 
Nyt,  men  Maalet  blev  ikke  ganske  naaet.  Det  var  lykkedes  at  frembringe  Majolikaglasurer 
af  kraftig  Farvevirkning,  en  gyldenbrun,  en  stærk  grønblaa,  en  varm  sortebrun.  Men  i  det 
Hele  maatte  man  dog  mere  beundre  Fabrikationens  Fortræffelighed  end  Arbejdets  kunst¬ 
neriske  Værd. 

Det  var  paa  Porcellænsfabrikationens  Omraade,  at  Rorstrand  vandt  den  største  Sejr.  Paa¬ 
virket  af  sin  kongelige  danske  Kollega  har  den  svenske  Fabrik  arbejdet  ivrigt  med  Under- 

g  asurmaleriet.  Naar  Farver  anvendes  under  Glasuren  paa  det  forglødede  Porcellæn,  smelter 
Farve  og  Glasur  sammen,  idet  de  udsættes  for  den  stærke  Ild.  Der  kommer  derved  en  Glød 
i  Farven,  en  Blødhed  og  Dybde,  som  aldrig  kan  opnaas,  naar  der  males  ovenpaa  det  færdig¬ 
brændte  Porcellæn.  Men  da  den  stærke  Ild  fortærer  de  fleste  Farver,  er  Farveudvalget  for 
haardt  Porcellæn  meget  lille.  Derfor  tager  Rorstrand  det  bløde  Porcellæn  tilhjælp  og  skaber 
sig  en  rigere  Palet,  og  derved  faar  dens  Udstilling  en  større  Farvevirkning.  I  Danmark  ere  vi 
tilbøjelige  til  kun  at  kalde  »faltspatporslin«,  »pate  dure«  for  ægte  Porcellæn;  thi  vore  to  Fa¬ 
brikker  kjendes  kun  ved  dette  kaolinholdige  Produkt,  hvori  de  udføre  alle  deres  Arbejder. 
»Pate  tendre«,  »Frittenporzellan«  er  en  blødere  Masse,  som  udsættes  for  en  mindre  stærk 


a  b 

Fig.  5.  Forskjellige  Vaser  fra  Rorstrand. 


Ild;  det  var  den,  som  Sévres  benyttede  i  hele  forrige  Aarhundrede.  Til  Brugsgjenstande  er 
denne  Masse  mindre  tjenlig,  men  til  Luxusvarer  kan  den  ypperlig  benyttes. 

Foruden  de  kjendte  kolde  graablaa,  graagrønne  og  rødlige  Underglasurfarver  bar  Ror¬ 
strand  paa  haardt  Porcellæn  fremstillet  Prøver  paa  en  ny  Farvesammensætning1,  det  er  vio¬ 
letrøde  Blomster  med  lyse  grønlige  Støvdragere.  De  svømme  i  en  rødligsort  Bund  (s.  Fig. 
5  a  og  b).  Den  sorte  Farve  kan  komme  til  at  virke  for  grel,  men  naar  Overgangen  fra 
Blomst  til  Grund  staar  blød,  gjøre  disse  Stykker  Indtryk,  som  vare  de  udførte  af  en  kostelig 
onyxlignende  Stenart.  Paa  blødt  Porcellæn  er  frembragt  varme  græsgrønne  Toner,  som 
gaa  over  i  kraftige  graabrungule  og  lysgulgraa  Farver,  vexlende  med  grønblaa  og  rødlige 
Partier.  Disse  Farver  virke  dog  ofte  for  brudt  og  usmageligt. 

Ved  Siden  heraf  udstillede  Rorstrand  tre  forskjellige  Arter  af  mørke  Glasurer.  Der  var 
porfyragtige  Vaser,  fra  dunkelrøde  til  næsten  grønligsorte,  isprængte  med  blaaligt  skinnende 

Ved  Fabrikkens  Udstilling  i  Kunstindustrimuseet  i  Kjøbenhavn,  December  1897,  fandtes  en  Række  smukke 
Arbejder  af  denne  Art. 

Punkter  og  Pletter,  straalende  som  slebne 
Stenarter.  De  vare  frembragte  ved  krystal¬ 
linske  Glasurer.  Enkelte  sælsomme  Stykker 
havde  den  matte  Overflade  dækket  med  store 
kulsorte,  isblomstlignende  Krystaller.  Af  en 
hel  anden  Art  var  den  Lystreglasur,  som  i 
mørke,  brunrødt  og  brungrønt  skiftende,  me¬ 
talliske  Toner  dækkede  Porcellænets  Over¬ 
flade,  paa  nogle  Stykker  med  en  stærk,  næ¬ 
sten  brutal,  blaavioletrød  skinnende  Virk¬ 
ning.  Medens  de  hid- 
til  omtalte  Glasurar¬ 
ter  næppe  tidligere 
have  været  saaledes 
fremstillede  paa  Por- 
cellæn,  kan  dette 
ikke  siges  om  den 
tredie  Art.  Den  saa- 
kaldte  rouge -flambé 
er  af  kinesisk  Oprin¬ 
delse  og  har  ikke 
været  kjendt  i  Eu¬ 
ropa  i  mere  end  en 
halv  Snes  Aar.  Den 
har  været  frembragt 
paa  flere 
navnlig  i 
Berlins  kgl.  Porcel- 


i  Frankrig 


Steder  og 


n.M. 


lænsfabrik  med  gode 
Resultater.  Ved  rou- 
ge-flambé  forstaas  en 
Farve,  som  fra  mørk 
blodigrødt  gaar  over 
i  violet  og  blaat  med 
graalige  Mellempar¬ 
tier.  Den  fremkom¬ 
mer  ved  at  tilsætte 
Glasuren  med  Kobberoxyd  og  udsætte  den 
for  Ildens  umiddelbare  Paavirkning.  Ror¬ 
strand  har  al  Ære  af  at  være  den  første  nor¬ 
diske  Fabrik,  som  har  forsøgt  sig  i  denne 
Retning.  Om  dens  Arbejder  end  ikke  endnu 
kunde  maale  sig  med  Berlinerfabrikkens, 
navnlig  i  den  blodrøde  Farves  Skjønhed,  saa 
vare  dog  flere  Stykker  meget  vellykkede. 
Der  var  tillige  gjort  nye  Forsøg  med  at  for¬ 
ene  forskjellige  Glasurarter.  Med  fin  For- 
staaelse  havde  man  vidst  at  anbringe  krystal¬ 
linsk  Glasur  paa  rouge-flambé  Vaser. 


Det  var  derfor  et  mangeartet,  rigtvexlende 
Farveindtryk ,  som  Udstillingen  frembød. 
Med  Hensyn  til  den  kunstneriske  Bearbej¬ 
delse  af  dette  nye  Stof  var  man  gaaet  to 
Veje.  Dels  var  der  arbejdet  efter  japanske  og 
kinesiske  Formmotiver.  Bojaner,  langhalsede 
Flasker  i  Græskarform ,  buttede  Smaavaser 
med  kort  Hals  vare  af  Fabrikkens  Tekni¬ 
kere  dækkede  med  farvede  krystalinske  eller 
flammede  Glasurer.  Dels  havde  en  Række 

Kunstnere  med  kjæk 
Haand  i  kraftigt  Re¬ 
lief  formet  Blade  og 
Blomster,  modelle¬ 
ret  Havdyr  og  Fugle 
som  Dekoration  paa 
Vaser  og  Kander, 
eller  de  havde  op¬ 
løst  Vasernes  Form 
paa  moderne  Vis  i 
en  selvstændig  fan¬ 
tastisk  Komposition  : 
skummende  Bølger 
med  Havaander, 
Uhyrer  og  lignende. 
Det  er  Alf  Wcillan- 
der,  som  fra  1895 
har  ført  an  med  dis¬ 
se  Arbejder,  hvis  Ud¬ 
førelse  tildels  skyl¬ 
des  hans  egne  Hæn¬ 
der.  Wallanders  Ar¬ 
bejder  i  Poreellæn 
ere  betydeligt  bedre 
end  hans  Arbejder  i 
Fajance ;  det  er  som 
Porcellænet  formaar 
at  holde  hans  utøjlede  og  fantastiske  Form¬ 
sans  i  fornøden  Ave.  Efter  ham  maa  Algol 
Eriksson  og  H.  Ahlmstrom  nævnes  som  evne¬ 
rige  Kunstnere. 

Paa  nogle  af  disse  Rorstrandske  Vaser 
slynge  Valmuestængler  sig  frit  modellerede 
opad  og  omslutte  med  to  store  Blomster  Va- 
seaabningen.  Stænglerne  ere  lysgraagrønne 
paa  hvid  Bund,  Blomsterne  malede  med  Vio¬ 
letrødt  (s.  Fig.  6).  Der  er  hvidlige  Lilier  paa 
lys  grønlig  Bund  og  blaa  Konvolvolus  paa 
hvid  Bund.  Letrødmende  Alpevioler  hæve 


Fig.  6.  Vase  fra  Rorstrand,  udført  af  Wallander. 

sig  frem  fra  en  Vases  grønlige  Sider,  og  blaa  Irisblom¬ 
ster  dække  Mundingen  paa  en  Krukke.  Paa  en  blaa 
Grund  snor  en  Tidsel  sine  grøntfarvede  Blade  og 
Stængler  i  Vejret.  W allander  har  dekoreret  et  Spisestel 
med  frit  modellerede  blaa  Iris  af  en  lidt  for  kraftig  Virk¬ 
ning.  Den  Indvending,  der  overhovedet  kan  gjøres  mod 
disse  Arbejder  er,  at  Modelleringens  Relief  ikke  altid 
staar  i  det  rette  Forhold  til  Gjenstandenes  Størrelse. 

Ogsaa  er  det  en  Fejl,  naar  disse  naturalistiske  Blomster 
udføres  i  overnaturlig  Maalestok  saaledes  som  paa  Alpe- 
violvasen.  Stærkt  stiliserede  Dyr  og  Planter  kunne  de¬ 
korativt  forstørres  saa  meget  det  skal  være,  men  natura¬ 
listisk  gjengivne  taale  det  ikke. 

Et  Par  store,  1/2  Meter  høje  Vaser  vare  modellerede  af 
Wallander  med  Dyremotiver,  Blæksprutter  i  Kamp  med 
Øgler.  Et  Par  meget  mindre  Vaser  i  Bojanform  gjorde 
en  finere  Virkning;  de  skyldes  samme  Kunstner.  Paa 
den  ene  krybe  Krabber,  paa  den  anden  bevæge  tre  Sø-  Fig'  7‘  Søst’erne-Vase  (R°rstr*nd)- 
stjerner  deres  bløde  Sugefødder  omkring  Blæretang.  De  ere  paa  Ryggen  rødlig  grønne  og 
varmt  brunsorte  i  fine  og  sjældne  Farveovergange.  Blæretangen  er  rødliggraa,  Vasens  Bund 
er  lys  graagrøn  med  hvidlige  Bølgemotiver.  Dette  fortræffelige  Stykke  er  erhvervet  af  det 
danske  Kunstindustrimuseum  (s.  Fig.  7).  Af  Wallanders  fantastiske  Kompositioner  maa  frem¬ 
hæves  flere  store,  flade  Vaser  i  Skaalform  med  stærkt  indadbøjet  Rand.  De  skildre  Livet  i 
Bølgerne,  med  Havfruer  og  Tritoner,  som  frit  modellerede  hæve  den  halve  Krop  ud  af  Va¬ 
sens  Form.  Nogle  af  disse  Stykker  ere  matte  med  lyse,  lette  Underglasurfarver  i  blaat,  grønt 
og  rødgraat,  andre  udførte  i  pate  tendre  med  grønne  og  grønblaa  Farver  eller  dækkede  med 
mørke,  metalagtige  Lystrer  (s.  Fig.  4).  De  ere  vel  ikke  fremstaaede  uden  Indflydelse  fra 
Franskmanden  Alexandre  Charpentiers  Tinarbejder,  men  de  virke  dog  som  selvstændige  og 
fornøjelige  Værker  i  den  Stil,  som  det  19de  Aarhundredes  Slutning  har  skabt. 

Det  var  ikke  de  kunstfærdigt  gjorte,  store  Pragtstykker  fra  Rorstrands  Udstilling,  som  har 
fæstnet  sig  stærkest  i  Erindringen,  det  er  mange  mindre  Arbejder,  som  dels  vidne  om  nye 
Landvindinger  paa  Keramikens  Omraade,  dels  i  Form  og  Farve  have  deres  eget  gode,  sven¬ 
ske  Præg. 

af  FRANCIS  BECKETT. 

L 

Næst  efter  Domkirken  i  Roskilde  er  vel  blandt  sjællandske  Kirker  den  ved  Herlufsholm 
rigest  paa  Minder,  som  de  forskellige  Tider  har  —  saa  at  sige  —  aflejret  i  dens  Indre. 
Her  ser  man  smukke  Prøver  paa  Middelalderens  Kunstfærdighed,  Renaissance-Arbejder  af 
største  Vigtighed  til  Forstaaelse  af  Kunstens  Udvikling  i  Danmark,  saaledes  det  ældste  paa- 
viselige ,  rent  profane  plastiske  Portræt  i  Landet,  her  er  Thomas  Quellinus’  pompøse  og 
højttalende  Barok-Gravmæle  over  Marcus  Giøe  fredelig  forenet  under  samme  Hvælvinger 
med  Jerichaus  formfine  Kristus-Statue.  Eet  Arbejde  indeholdet  Kirken,  der,  i  hvilke  Om- 

givelser  det  end  fandtes,  vilde  hævde  en  fremragende  Plads:  den  udskaarne  Fremstilling  af 
Kristus  paa  Korset,  et  sandt  Mesterværk  af  middelalderlig  Kunst. 

Høyen  har  to  Gange  —  1830  og  1838  —  gjort  Notitser  om  dette  Krucifiks,  men  begge 
Gange  er  han  ret  kølig  overfor  det;  imidlertid,  den  der  har  gjort  sig  fortrolig  med  Høyens 
Notitser  ved,  at  de  ingensinde  indeholder  Lyrik,  og  hertil  kommer  desuden,  at  da  Høyen 
saa  Krucifikset,  var  det  overmalet  med  Perlefarve.  Dette  var  sket  ved  Kirkens  Reparation 
1811—12;  paa  samme  Tid  blev  det  flyttet  fra  sin  tidligere  Plads  over  det  gamle  Lektorium 


Fig.  8.  Krucifiks  i  Herlufsholm  Kirke. 

—  thi  saaledes  maa  det  »Pulpitur«  opfattes,  der  strakte  sig  tværs  over  Korindgangen,  —  og 
det  fik  Plads  paa  Altertavlen.  Da  Herholdt  1861—63  restaurerede  Kirken,  sendtes  Kruci¬ 
fikset  til  Kjøbenhavn  for  at  renses  og  restaureres,  og  en  Tradition,  som  Heilufsholms  nu¬ 
værende  Rektor,  Professor  O.  Bache  har  meddelt,  vil  vide,  at  Høyen  da  ved  Synet  af  Kru¬ 
cifikset  henrykt  omfavnede  det. 

Se  det  lader  sig  høre. 

Ved  samme  Lejlighed  er  formodentlig  et  Par  af  Fingrene  bievne  reparerede,  Blodet  fra 
Sidevunden  malet  og  Lændeklædet  paa  Ydersiden  forgyldt,  paa  Indersiden  oveilagt  med  lød 
Farve;  begge  Dele  virker  noget  indiskret.  Ogsaa  Korset,  hvortil  Kristus  ei  naglet,  ei  nyt. 

Den  støbte  Tornekrone,  der  var  bleven  anbragt  paa  Figurens  Hoved,  er  i  den  seneste  Tid 
blex  en  fjæinet.  Nu  er  Krucifikset  fastgjort  paa  Kirkens  Højaltertavle,  over  Alterbilledet,  og 
Trægrunden  bag  det  er  malet  blaa  med  forgyldte  Ornamenter. 

I  og  foi  sig  har  den  oprindelige  Mening  med  Krucifikset  vel  næppe  været,  at  det  skulde 
udgøie  en  Del  af  et  større  Hele;  man  kommer  let  til  at  gøre  Uret  mod  dets  fine  og  stilfær¬ 
dige  Udtryksmaade  og  dets  individuelle  Præg  ved  at  sammenstykke  det  med  andre,  ulige- 
artede  Arbejder,  der  kan  sprede  Opmærksomheden  fra  det.  Oprindelig,  i  hvert  Fald  for¬ 
inden  Restaurationen  1 8 1 1 — 12,  var  Alterbordet  meget  mindre  end  det  nu  er;  dets  Størrelse 
kan  man  gøre  sig  en  Forestilling  om  ved  at  se  paa  den  nuværende  Altertavle,  der,  malet  i 
Katholicismens  sidste  Tid,  viser  Kristi  Nedtagelse  af  Korset,  thi  denne  Altertavle  har  oprin¬ 
delig  beklædt  Alterbordets  Forside  som  Antemensale,  og  først  ved  Herholdts  Restauration 
har  den  faaet  sin  nuværende 
Plads.  Tænker  man  sig  da  Kru¬ 
cifikset  —  Fremstillingen  af  Kri- 
stus  paa  Korset  —  som  staaende 
paa  Alterbordet,  ser  man,  at  Bil¬ 
ledet  paa  Alterbordets  Forside, 

Kristi  Nedtagelse  af  Korset,  slut¬ 
ter  sig  umiddelbart  hertil. 

For  at  blive  ved  dette  Billede, 
da  staar  det  stilistisk  saa  nær  ved 
Tavlen  fra  Omø  i  Nationalmu¬ 
seet,  betegnet  med  Aarstallet 
1522,  og  den  gamle  Altertavle  i 
St.  Mortens  Kirke  i  Næstved,  at 
det  i  hvert  Fald  maa  være  malet 
paa  samme  Tid  som  disse  Tav¬ 
ler,  maaske  endog  af  samme 
Maler. 

Efter  Reformationen  er  da 
Krucifikset  blevet  fjærnet  fra 
Alterbordet,  men  det  blev  ikke 
flyttet  langt  bort,  thi  det  fik, 
som  berørt,  sin  Plads  paa  Lek- 
toriet  ud  mod  Skibet.  Tidligere 
havde  dets  Tale  været  mere 
henvendt  til  Munkene  i  Koret,  nu  skulde  det  ses  og  høres  af  Menigheden.  I  dets  Sted  lod 
Birgitte  Giøe  efter  Herluf  Trolles  Død  paa  Alterbordet  opstille  den  lille  nederlandske  Ala- 
bast-Altertavle,  der  nu  hænger  paa  Væggen  i  den  søndre  Korsarm;  herpaa  ser  man  Herluf 
Trolle  og  Birgitte  Giøe  knæle  i  Forgrunden,  medens  Baggrundens  Relief  viser  Dommedag, 
en  Fremstilling,  der  jo  ikke  sluttede  sig  direkte  til  Billedet  paa  Alterbordets  Forside. 

Den  Korsfæstede  er,  efter  hvad  der  menes,  skaaren  ud  af  Hvalrostand,  ikke  af  Elfenben, 
Kroppen  og  Hovedet  af  een  mægtig  Tand,  hvis  naturlige  Krumning  følges  gennem  Lege¬ 
mets  Svingning,  Armene  ere  udførte  for  sig.  Kristus  hænger  død  paa  Korset,  naglet  deitil 
med  fire  Nagler  gennem  Hænder  og  Fødder,  Hovedet  er  i  Døden  sunket  lidt  ned  mod 
højre  Side,  Øjnene  tillukkede,  Munden  halv  aaben;  den  ærmeløse  Kittel,  hvormed  i  tidlig 
romansk  Kunst  Kristus  stundom  ses  beklædt  paa  Korset,  er  her  krænget  ned  om  Hofterne 
og  knyttet  paa  venstre  Side,  og  højt  oppe  under  højre  Brystvorte  et  det  aabne  Spydsaar. 

&Totalformen  af  Brystet  er  noget  stiv  og  flad,  men  Enkeltheder  som  Brystbenets  og  Rib* 

benenes  lette  Fremtræden  under  Huden,  Overgangen  mellem  Brystkassen  og  det  indsunkne 
Mellemgulv,  og  den  lille,  rundede  Mave  er  gennemført  med  den  fineste  Omhu;  ogsaa  de 
tynde  Arme  ere  fortrinlig  skaarne,  mindre  heldige  ere  Hænderne  og  Knæskallerne,  hvorimod 
atter  de  tynde  Ben,  Ankelknoerne  og  Fødderne  ere  fortræffelig  udførte.  I  det  rolige,  ret¬ 
linede  Foldekast  af  Lændeklædet,  der  naar  til  Knæene,  mærker  man  endnu  en  Genklang  af 
den  romanske  Stil;  de  fine,  lidt  knebne  Folder  ere  skaarne  med  den  største  Omhu,  og  ind 
under  Klædet  er  Kunstnerens  Kniv  gaaet.  Hovedhaaret,  langt,  skilt  i  Midten,  skaaret  i  let 
bølgende  Riller,  er  ført  op  over  og  bagom  de  højtsiddende  Ører,  der  ere  smukt  udførte; 
dog  strængt  taget  nraatte  Haaret  i  Følge  Tyngdeloven  ved  Hovedets  bøjede  Stilling  falde 
ned  over  Ører  og  Kinder.  Fortrinlig  er  Karakteren  af  Skægget,  der  aldrig  har  været  under 
Ragekniven:  det  vokser  paa  Overlæben  og  omkring  Ansigtet,  ikke  under  Hagen,  blødt, 
krøllende  sig  for  Enderne. 

Dog  som  hele  Værkets  Krone,  dets  allerfineste  Duft  er  Hovedets  Udtryk.  Kristus  har  vel 
udstridt,  men  Mindet  om  Lidelserne  læses  endnu  i  hvert  af  Aasynets  Træk,  i  Munden,  del¬ 
er  halvaaben  efter  det  sidste  Dødssuk,  i  de  lukkede  Øjenlaag,  paa  hvilke  Sorgen  endnu  staar 
med  skælvende  Skrift,  og  i  Øjenbrynenes  smertelig  opadtrukne  Linier. 


II. 

I  den  tidlige  Middelalders  Kunst  er  der  en  stor  Forskel,  ja  en  Modsætning  mellem  Vestens 
og  Østens  Fremstilling  af  Kristus  paa  Korset.  I  den  vestromerske  Kirke  vilde  man  ikke 
vide  af  nogen  Antydning  af  Kristi  Lidelse;  han  fremstilles  paa  Korset  levende,  kronet  som 
en  Konge,  og  Krucifikset  er  ikke  Lidelsens,  Forsmædelsens  og  Dødens  Mærke,  men  Sym¬ 
bolet  paa  Kristi  Sejr  over  Døden.  I  den  byzantinske  Kirke  derimod  fremstilles  Kristus  fuld 
af  Lidelse,  døende  paa  sit  Kors.  Fra  Rom  gøres  der  gældende  mod  Konstantinopel,  at  en 
saadan  Fremstilling  af  Kristus  som  et  døende  Menneske  er  uværdig,  fra  Konstantinopel  sva¬ 
res  der  tilbage,  at  Vestens  Fremstilling  af  den  Korsfæstede  er  unaturlig  ( naQa  rpvcuv). 

I  Danmark  findes  nogle  Krucifikser,  paaviselig  udførte  her  i  Landet  i  anden  Halvdel  af 
det  12.  Aarhundrede;  de  ere  forarbejdede  af  drevne  og  forgyldte  Kobberplader,  der  ere  lagte 
paa  Egetræ,  og  de  hører  sammen  med  romanske  Prydelser,  dels  al  Alterbordets  Forside, 
dels  opretstaaende  som  en  Bue  paa  Alterbordet.  Her  under  denne  Bue  vare  Krucifikserne 
anbragte  paa  Alterbordet.  Det  bedst  bevarede  og  det  mærkeligste  er  Krucifikset  fra  Aaby 
Kirke  i  Nationalmuseet  (s.  Fig.  io). 

Paa  højst  ejendommelig  Vis  er  her  den  typiske  vestromerske  Opfattelse  af  Kristus  paa 
Korset  smeltet  sammen  med  nordisk  Anskuelse.  Kristus  hænger  ikke  paa  Korset,  han  staar 
paa  et  Fodstykke  med  Armene  udbredte,  Hænderne  naglede  til  Iværtræet;  Stillingen  er 
frontal,  det  vil  sige:  der  er  ingen  Sidebøjning  eller  Forskydning  i  Skuldrene  eller  Hofterne, 
og  Skikkelsen  hviler  ligeligt  paa  begge  Ben.  Kristus  er  endelig  levende  og  kronet  som  en 
Konge. 

Men  i  sydlandske  middelalderlige  Fremstillinger  er  Kristus  stedse  den  milde,  sagtmodige 
Gud,  denne  nordiske  Kristus  er  derimod  en  Kraftens  Helt,  en  Gud  for  Vikinger,  ikke  for 
Munke.  Han  er  vel  ikke  høj  af  Skikkelse,  som  det  nordiske  Mandsideal  fra  Oldtiden,  men 
hvilke  Lemmer  har  han  ikke,  tætte,  kraftige  Ben,  stærke  Arme  og  vældige  Hænder,  og 
Kronen  sidder  paa  et  stort,  barsk  Hoved,  der  har  store,  gloende  Øjne,  stæike  Kindben, 
Fuldskæg  rundt  om  Ansigtet  og  en  mægtig,  mandhaftig  Knebelsbart.  Saa  raa  og  barnlig 
end  den  Haand  har  været,  som  har  forfærdiget  dette  Billede:  dets  Tale  forstaas.  Det  har  ret 
været  en  Gud  for  hin  Tangbrand,  der  gjorde  Proselyter  ved  sine  Kæmpekræfter,  og  for  hint 
Ideal  af  en  Konge,  Saxo  tegner  i  Erik  Ejegod:  saa  stærk  var  han,  at  han  siddende  kunde 
brydes  med  to  Mænd  og  trække  Tov  med  fire, 

Man  maa  huske  paa,  hvornaai  disse  Krucifikser  ere  opstaaede,  nemlig  under  Valdema- 
lerne  paa  en  T id,  da  Samarbejdet  mellem  Herrestand  og  Hierarki  fremkaldte  en  Styrkeud¬ 
foldelse  udadtil  som  næppe  nogensinde  før  eller  senere  i  vor  Historie.  Herrestanden,  paa 
engang  krigerisk,  og  ydmyg  overfor  Kirken ,  og  Præstestanden,  efter  Absalons  Forbillede 
stedse  rede  til  at  ombytte  Skruddet  med  Sværdet,  kunde  nok  enes  i  at  bøje  sig  for  Ivristus, 
der  ikke  var  den  svage  og  lidende,  men  den  stærke  og  sejrende. 

Ere  disse  romanske  Krucifikser  ikke  det  sidste  Udslag  af  nordisk-hedensk  Beundring  for 
legemlig  Styrke?  Efter  deres  Tid  kommer  sydfra  den  ydmyge,  milde  og  ekstatiske  Gothik 
md  i  Landet,  og  først  fire  Aarhundreder  senere,  efter  at  Præstevældet  var  knust,  træffer  man 
i  Frederik  IPs  og  Kristian  IV’s  Slotte  atter  en  Kunst,  der  hedensk  forherliget  ubændig  Kraft- 


Fig.  io.  Krucifiks  fra  Aaby  Kirke  (Nationalmuseets  2den  Afdeling). 

udfoldelse.  Siden  den  Tid  har  Kunsten  i  Danmark  ikke  med  Held  fejret  fysisk  Styrke,  og 
den  har  i  Reglen  undgaaet  Emnet. 

I  Slutningen  af  det  12.  og  i  Begyndelsen  af  det  13.  Aarhundrede  havde  der  indenfor  den 
romersk-katholske  Kirke  udviklet  sig  en  anden  kunstnerisk  Fremstilling  af  Kristus  paa  Kor¬ 
set;  Kristus  staar  ikke  længer  levende  foran  Korset,  men  hænger  død  derpaa,  et  Billede  paa 
et  Menneske,  der  har  lidt  meget  og  har  udstridt.  Dette  sker  samtidig  med  den  gothiske 
Kunsts  Opstaaen  i  Frankrig  og  den  hellige  Franciskus’  Virksomhed  i  Italien.  Han  havde 
som  ingen  anden  medfølende  og  medlidende  sat  sig  ind  i  Kristi  Liv  og  Lidelse,  hans  eget 
Liv  genspejlede  Kristi  Liv,  og  for  sine  Tilhørere  kunde  han  skildre  vidunderlig  indtrængende, 
indlysende  og  forstaaeligt  Kristi  Virksomhed,  hans  Forsmædelse  og  Død.  Hvad  Helgenen 
sagde  Ord  til  andet  i  sine  Prækener,  kan  man  ikke  fremsætte,  de  ere  ikke  optegnede,  men 
hvorledes  han  talte  om  Kristus,  faar  man  et  Indtryk  af  gennem  Skrifter  af  hans  Efterfølgere. 
Ft  Skrift,  »Betragtninger  over  Kristi  Liv«,  der  henføres  til  den  hellige  Bonaventura,  er  navn¬ 
lig  oplysende;  den  indtrængende  og  rørende  Udtryksmaade  maa  ret  have  grebet  følsomme 

og  bløde  Sjæle,  Kvinder  og  forfinede  Herremunke.  Forfatteren  benytter  ikke  meget  legen¬ 
darisk  Stof,  han  lader  heller  ikke  Begivenhederne  staa  symbolsk,  men  han  fortæller  dem, 
udmaler  dem  bredt  og  følelsesfuldt,  skildrer  dem  anskueligt  og  indtrængende  og  fører  Læ¬ 
seren  midt  ind  i  dem;  Skridt  for  Skridt  følger  han  Kristus  under  hans  Forsmædelse,  viser 
hans  dybe  Lidelse  og  den  raa  Forhaanelse,  han  er  Genstand  for,  hvorledes  han  krummet 
under  Korsets  Vægt  stønnende  gaar  til  Golgatha,  hvorledes  Jomfra  Maria  af  Blusel  over 
Sønnens  Nøgenhed  paa  Retterstedet  knytter  sit  Linklæde  om  hans  Lænder,  hvorledes  hans 
Lemmer  et  efter  et  nagles  til  Korset,  og  han  ender:  Men  hvis  du  vel  har  betragtet  din  Herre, 
vil  du  have  set,  at  fra  hans  Fodsaal  til  hans  Isse  var  der  intet  Sted  paa  hans  Legeme  uden 
Lidelse;  hvert  Ledemod,  hver  Fiber  var  tilføjet  Overlast  og  smertede. 

Fn  saadan  Anskuelse  af  Kristus  paa  Korset  ligger  bag  Krucifikset  i  Herlufsholm-Kirke; 
det  er  udført  omkring  Midten  af  det  13.  Aarhundrede.  Ved  denne  Tid  er  det,  at  Tigger¬ 
munkene  —  Franciskanerne  og  Dominikanerne  —  komme  ind  i  Landet,  de  skulde  være 
Mellemled  mellem  Almuen,  eller  rigtigere:  Borgerstanden  i  Byerne  og  Kirken,  og  de  skulde 
ligesom  Ordenens  Stiftere  vække  Lysten  til  Kristi  Efterfølgelse  hos  Menigmand.  De  tid¬ 
ligere  Munkeordener  vare  bievne  Herremunke,  de  tilhørte  Hierarkiet,  Forholdet  mellem 
dem  og  Menigmand  var  et  Forhold  mellem  Herre  og  Tjener. 

I  det  haandskrevne  Calendarium  (eller  som  det  ogsaa  kaldes:  Necrologium )  Nestvediense,  paa 
Universitetsbibliotheket,  findes  blandt  andre  malede  Billeder  fra  første  Halvdel  af  det  13. 
Aarhundrede  en  Fremstilling  af  Korsfæstelsen.  Kristus  staar  endnu  her,  som  i  romansk 
Kunst,  paa  Fodbrædtet,  men  han  er  ikke  levende  og  Sejrherre  som  tidligere,  Øjnene  ere 
lukkede  i  Døden,  ingen  Krone  har  han  paa  Issen,  Figurens  Frontalitet  er  brudt,  idet  Hove¬ 
det  er  sunket  tilhøjre,  og  Legemets  Tyngde  hviler  stærkest  paa  det  ene  Ben.  Men  endnu  er 
hans  Skikkelse  stor  og  stærk  som  en  Høvdings  af  denne  Verden,  kun  Armene  ere  tynde, 
men  Hænderne  ere  store. 

Paa  Herlu fsholm-Krucifikset  derimod  hænger  Kristus  paa  Korset,  men  den  Knold,  paa 
hvilken  Fodsaalerne  hvile,  er  som  den  sidste  Rest  af  tidligere  Tiders  Fodbrædt.  Træ-Kruci¬ 
fikserne  i  Sorø  Kirkes  Sakristi  og  fra  Skuldelev  Kirke  paa  Sjælland,  i  Nationalmuseet,  vise 
endelig  Kristus  hængende  død,  med  den  ene  Fod  lagt  over  den  anden  og  naglede  ved  een 
Nagle  til  Korset.  Begge  disse  Fremstillinger  ere  derfor  antagelig  yngre  end  Herlufsholm- 
Krucifikset;  de  ere  vel  udførte  i  Aarhundredets  anden  Halvdel,  og  Sorø-Krucifikset  bliver 
saaledes  senere  end  Kirkens  Brand  1247. 

Intet  viser  klarere  den  Forandring  i  Opfattelsen,  der  er  foregaaet  i  en  god  Menneskealder, 
end  en  Sammenligning  af  Aaby-Krucifikset  med  Herlufsholm-Krucifikset.  Det  er  jo  Mod¬ 
sætningen  mellem  Sejr  og  Nederlag,  Lyst  og  Smerte;  hist  en  mægtig  Herre  og  Fyrste,  hel¬ 
et  stakkels,  ynkværdigt  Menneske.  Nøjere  beset  er  det  Medfølelsen,  Medlidenheden,  der 
her  giver  sig  Udslag  i  et  nordisk  Kunstværk,  stille,  hjærtegreben  Medfølelse  med  det  svage, 
det  forsvarsløse  og  lidende,  den  Ringes  og  Underlegnes  Følelse  i  Stedet  for  Herre-Stolthed. 
Hvor  er  Skikkelsen  tynd  og  kraftesløs,  trukken  i  Længden;  af  de  71  ctm.,  den  hele  maaler, 
gaar  der  18  paa  Afstanden  fra  jugulum  til  Navle,  44  fra  Navle  til  Taaspids,  og  Afstanden 
fra  højre  Haands  Fingerspidser  til  den  venstres  er  66  ctm.,  og  medens  Hovedet  paa  det  ældre 
Krucifiks  er  stort  i  Forhold  til  Kroppen,  er  det  kun  1  x L/2  ctm.  høit  fra  Issen  til  Skægspids. 
Og  hvilken  Afgrund  mellem  disse  to  Hoveders  Præg:  tidligere  stirrende,  blank  Hoveren, 
her  i  dette  forgræmmede  Hoved  en  Smerte,  der  klinger  dæmpet  som  Lyden  af  en  Vaade- 
sang,  der  trænger  op  fra  en  Krypt. 

Senere  hen  i  Tiden,  naar  man  her  i  Danmark  fremstillede  Kristus  paa  Korset,  brugte  man 
gærne  stærkere  og  grovere  Midler  for  at  gøre  Indtryk  paa  Menigheden.  Ned  om  den  Dødes 
Pande  trykkes  en  Krans  af  flettede  Tjørnevidier,  hvis  Torne  bore  sig  ind  i  Kjødet,  saa  Blo¬ 
det  flyder,  Blodstrimerne  fra  Svøbeslagene  bedækker  Offerets  Legeme,  og  i  de  magre,  for- 

pinte  Lemmer  træder  Aarerne  frem.  Brutalt  hedder  det  hos  Christiern  Pedersen  om  Kors¬ 
fæstelsen  :  De  lagde  saa  Jesum  nøgen  ned  paa  Korset,  og  sloge  hans  Haand  igennem  med 
en  stump  Nagle,  og  bunde  saa  Reb  og  Liner  om  den  anden  Haand,  og  droge  hende  til  det 
andet  Hul,  og  sloge  hende  igennem  med  en  Nagle.  Siden  droge  de  Fødderne  til  det  tredie 
Hul,  og  sloge  dem  til  Korset  med  en  Nagle,  at  alle  maatte  tælle  og  se  hans  Ben  adskillige 
paa  hans  Legeme,  og  Claus  Bergs  Kristusskikkelser  fra  Katholicismens  seneste  Tid  bære  ret 
Vidnesbyrdene  til  Skue  om  den  raa  Vold  og  oprørende  Grusomhed,  der  er  øvet  mod  det 
stakkels  værgeløse  Offer.  Det  er  en  skønnere,  finere  Sjæl,  der  taler  gennem  det  ældre  Kru¬ 
cifiks  i  Herlufsholm-Kirke. 

Hvem  er  Mesteren  derfor,  og  hvorfra  stammer  han?  I  South-Kensington  Museet  i  Lon¬ 
don  findes  en  enestaaende  rig  Samling  af  middelalderlige  udskaarne  Elfenbens-Arbejder, 
dels  Originaler,  dels  i  Afstøbninger;  det  er  en  lærerig  Samling,  der  blandt  andet  viser,  hvor 
nær  Gunhildskorsets  Figurstil  staar  den  saakaldte  nedrerhinsk-byzantinske  Stil  fra  det  n. 
Aarhundrede,  men  den,  der  her  søger  efter  kunstneriske  Analogier  til  Herlufsholm-Krucifik- 
set,  leder  forgæves.  I  det  almindelige  Anlæg  af  Skikkelsen  kan  der  maaske  nok  spores  nogen 
Paavirkning  fra  Frankrig,  men  Gennemførelsen  er  paa  samme  Tid  naivere  i  Formens  To¬ 
talitet  og  intimere,  mere  første  Haands  i  Enkelthederne.  Men  Kristi  Hoved  kan  aldeles  ikke 
jævnføres  med  franske  Kristus-Hoveder  fra  det  1 3.  Aarhundrede.  I  det  hele  taget  synes  dette 
Hoved,  noget  fladtrykt,  med  bred,  lav  Pande,  med  brede  Kindben,  lige,  højrygget  Næse, 
hvis  Tip  er  stor,  hvis  Næsebor  ere  smaa,  med  den  lille,  noget  stive,  ret  smallæbede  Mund, 
ikke  at  kunne  sammenstilles  med  noget  plastisk  Hoved  fra  samme  Tid  udenfor  Danmark. 
Derimod  tindes  i  Danmark,  i  Nationalmuseet,  enkelte  omtrent  samtidige  Kristushoveder  af 
Elfenben  og  Metal,  der  i  Form  og  Enkeltheder  paa  det  nærmeste  svare  til  Herlufsholm- 
Krucifikset,  og  Flovederne  fra  Gundestrup-Karret  og  paa  de  romanske,  drevne  Krucfikser 
have  væsentlige  Træk,  der  genfindes  i  Herlufsholm-Krucifikset:  den  lave  Pande,  den  lige, 
højryggede  Næse,  de  brede  Kindben  og  den  lille,  stive  Mund;  en  Enkelthed,  som  at  Skæg¬ 
get  ikke  gror  under  Hagen,  findes  baade  paa  de  romanske  Krucifikser  og  paa  det  i  Herlufs¬ 
holm-Kirke.  Man  har  derfor  Lov  til  den  Slutning,  at  Krucifikset  i  Herlufsholm-Kirke  er  dansk 
Arbejde,  og  ligesom  Arkæologerne  tale  om  en  attisk  Hoved-Type,  som  de  følge  gennem 
Tiderne,  kan  man  ogsaa  her  i  Danmark  tale  om  en  dansk  Hoved-Type;  Springet  fra  Gun- 
destrup-Karrets  Hoveder  til  de  romanske  Krucifiksers  Hoveder  er  ikke  stort,  og  Overgangen 
fra  de  seneste  romanske  Krucifiks-Hoveder  til  Herlufsholm-Krucifiksets  og  andre  plastiske 
Hoveder  fra  det  13.  Aarhundrede  lader  sig  ret  nøje  følge.  Men  den  tidligere  plumpe  og  raa 
Type  er  her  forædlet  og  beaandet. 

Ved  Følelsens  Inderlighed  og  ved  Behandlingens  Finhed  og  Omhu  indtager  Herlufsholm 
Krucifikset  en  meget  hø]  Plads  1  det  13-  Aarhundredes  Billedkunst  oveihovedet,  i  dansk 
middelalderlig  Billedkunst  er  dets  Stilling  helt  udenfor  Nummer  og  over  Rang.  De  Gen¬ 
givelser,  der  ledsage  denne  Tekst,  give  kun  en  almindelig  Foiestilling  om  Værket,  men  de 
oplyse  ikke  om  Udførelsens  rørende  Nænsomhed.  Man  vilde  gøre  Forskningen  en  betydelig 
Tjeneste  ved  lejlighedsvis  at  tage  Afstøbning  over  Krucifikset,  saa  at  \æiket  kunde  blive 
lettere  og  mere  almindelig  tilgængeligt. 


14 


TIDSSKRIFT  FOR  KUNSTINDUSTRI. 


Pig.  ii.  Rygdekorationer  komponerede  af  Anker  Kyster  samt  Prøver  paa  hans  k  orsatspapii . 


DET  ER  DOG  EN  DANSK  OPFINDELSE. 

ANKER  KYSTERS  MARMOREREDE  PAPIR. 
af  VILH.  BRUUN. 

Iblandt  de  kjøbenhavnske  Bogbindermestre,  der,  støttede  af  Forening  for  Boghaandværk, 
i  de  senere  Aar  have  vakt  Opmærksomhed  for  danske  Bogbind,  findes  Anker  Kyster  i  før¬ 
ste  Række.  Hans  Navn  er  i  den  sidste  Tid,  ganske  ejendommeligt,  ogsaa  kommet  frem  i 
Tyskland.  Et  tysk  Bogbinderblad  meddelte  nemlig  nogle  kuriøse  Artikler  om  Kysters  For¬ 
satspapir,  der  for  en  stor  Del  give  hans  Bind  deres  Særpræg. 

Komponerede  af  ham  selv  med  store  Former  og  Flader,  der  lade  Farverne  komme  mere  til 
deres  Ret,  med  fuldkomnere  Farvesammenstilling,  hæve  disse  Papirer  sig  højt  over  de  ellers 
almindelig  brugte.  I  flere  Aar  har  han  gjort  Forsøg  med  Marmorering,  og  det  er  lykkedes 
ham,  delsat  gjenfremstille  det  i  det  18de  Aarhundrede  benyttede  Klistermarmor  i  rig  og 
mangfoldig  Afvexling,  dels  at  opfinde  nye  Marmoreringer  med  forskjellige  Blomster  o.  lign. 
strøede  over  den  marmorerede  Grund.  Af  begge  disse  Arter  Forsatspapir  bragte  det  ny  tyske 


Fig.  12.  Rygdekorationer  komponerede  af  Anker  Kyster  samt  Prøver  paa  hans  Forsatspapir. 


DET  ER  DOG  EN  DANSK  OPFINDELSE. 


Tidsskrift  Dekorative  Kunst  i  3die  Hefte  1897  en  Del  Afbildninger  i  en  Artikel  om  Bogforsats 

r-e  «yS//er$ie  FrbTC]Ser  Vakte  megen  °Pmærks°mhed  i  Tyskland.  IUustrirte  Zeitung 
fur  Buchbinderei,  der  udkommer  1  Berim,  har  gjennem  en  Række  Nummere  i  Januar  1898 

hver^MoH  er  vVj  ^  ^  Været  fremlaSte  ved  et  af  Berliner  Bogbinder¬ 

lavets  Møder  \ed  denne  Lejlighed  var  man  stærkt  i  Tvivl  om,  hvorledes  disse  Mønstre 

Vare  fremstillede,  og  forskjelhge  tyske  Kapaciteter  vare  tilbøjelige  til  at  tro,  at  de  ikke  vare 
marmorerede  men  frembragte  ad  chromolithografisk  Vej.  Indsenderen  i  ovennævnte  tyske 
Bogbinderblad  siger  imidlertid,  at  han  selv  har  gjort  Forsøg,  og  det  er  lykkedes  ham  at  ud¬ 
føre  lignende  Blomstermønstre.  Han  skriver  derom:  »jeg  begyndte  strax,  understøttet  af 


Fig.  13.  Adam  Homo.  Maroquin. 


min  Chefs  Velvilje  med  Prøver,  og  Forsøgene  lykkedes  paa  overraskende  Maade.  Jeg  blev 
grebet  af  Mismod  over,  at  Opfindelsen  af  dette  ny  Marmor  maa  tilskrives  en  Dansk,  medens 
vi  sikkert  i  Tyskland  have  de  dygtigste  Marmorerere;  det  er  virkelig  til  at  undres  over,  at  en 
tysk  Marmorerer  ikke  er  faldet  paa  denne  Idé.  Jeg  tror  heller  ikke,  at  Anker  Kyster  eller  hans 
Marmorerer  selv  har  opfundet  dette  ny  Mønster,  men  at  en  Kunstner  af  hans  Bekjendtskab, 
der  maaske  har  havt  Lejlighed  til  at  iagttage  Marmoreringen,  har  medvirket«.  I  det  sidste 
Nummer  af  samme  Blad  (2.  Februar)  tilbagekaldes  Beklagelsen  over,  at  Opfindelsen  ikke  er 
tysk  med  følgende  Ord:  »Den  egentlige  Opfinder  af  Blomstermarmoret  er  dog  en  Tysker, 
nemlig  den  1  moderne  Retning  saa  fortjenstfulde  Kunsthaandværk-Tegner  og  -Maler  O.  Eck- 
mann,  der  allerede  for  to  Aar  siden  forsøgsvis  fremstillede  lignende  Blomstermarmor  i  Mtin- 
chen.  Disse  vare  ogsaa  udstillede  i  Hamburg,  hvor  de  kom  Direktøren  for  det  kjøbenhavn- 
ske  Kunstindustrimuseum  for  Øje.  Denne  vilde  kjøbe  dem  af  Eckmann,  hos  hvem  de  den 

Fig.  14.  Heiberg :  Attiske  Gravmæler. 
Maroquin. 


Gang  ikke  vare  tilfals.  Denne  Herre  maa  nu 
have  givet  Kjøbenhavner-Bogbinderen  Anker 
Kyster  Meddelelse  herom«.  Redaktionen  til¬ 
føjer  en  afsluttende  Bemærkning,  der  ender 
med  det  ægte  teutoniske  Jubelskrig:  »Es  ist 
eine  deutsche  Erfindung«.  —  Hertil  kan  be¬ 
mærkes,  at  Kyster  aldrig  har  set  det  Eckmann- 
ske  Papir,  at  Direktør  Krohn  aldrig  har  omtalt 
det  til  K.,  samt  at  da  Redaktøren  for  »Dekora¬ 
tive  Kunst«  Hr.  Meyer-Graefe,  der  kjender  Ma¬ 
leren  Eckmann,  for  et  halvt  Aars  Tid  siden 
satte  sig  ind  i  dansk  Boghaandværk  her  i 
Byen,  tillagde  han  Kyster  Opfindelsen  af  det 
omhandlede  Blomstermarmor.  Maaske  er  det 
gaaet  her,  som  Erfaringen  ofte  har  lært  os,  at 
Opfindelsen  samtidig  er  gjort  af  to  forskjellige 
Personer. 

For  Resten  er  det  ikke  alene  paa  Forsats¬ 
papirets  Omraade,  men  i  sin  Binddekoration 
i  det  Hele,  at  Kyster  har  vist  stor  Opfindsom¬ 
hed.  Foruden  ved  forskjellige  Lejligheder  at 
have  udført  Bind  efter  Tegninger  af  Professor 
Hans  Tegner,  Bindesbøll,  Hans  Nic.  Hansen,  Fru  Slot  Møller,  G.  Heilmann  o.  a.  har  Kyster 
selv  givet  Tegning  til  en  Mængde  Bind,  f.  Ex.  til  alle  de  her  fremstillede  (Fig.  13—16).  For¬ 
eningen  for  Boghaandværk  har  i  sin  Tid  præmieret  to  af  ham  komponerede  og  udførte  Bind, 
hvoraf  det  ene  tidligere  har  været  afbildet  i  Tidsskrift  for  Kunstindustri  (1893,  S.  33)-  Hans 
Udvikling  som  Bogbinder 
er  gaaet  ad  meget  selv¬ 
stændige  Veje,  siden  han 
for  faa  Aar  siden  opret¬ 
tede  eget  Værksted.  Op¬ 
rindelige  gode  Evner  til 
at  opfatte  dekorativt  ere 
støttede  og  udviklede  ved 
de  mangfoldige  Opgaver, 
der  hurtigt  blev  stillet 
ham.  Af  Rehabilitation  af 
ældre  Tiders  Bind  har 
Kyster  megen  Fortjeneste. 

Hvem  har  ikke  ærgret  sig 
over  at  se  en  Holbergsk 
eller  Oehlenschlagersk 
Originaludgave  optræde  i 
senere  Tiders  Klædning, 
der  —  Bindets  relative 
Godhed  ufortalt  —  altid 
frembringer  en  ubehage¬ 
lig  Disharmoni.  Grundigt  Fig.  15. 

Studie  af  ældre  Tiders  Den  gamle  Stue.  Kalveskind. 


DET  FR  DOG  en  dansk  opfindelse. 

Bmd,  lang  Tids  Samlen  paa  gamle  Stempler  og  Forsatspapirer  har  sat  ham  i  Stand  til  at 
fremstille  Bind  1  ældre  Stil  paa  en  saadan  Maade,  at  Bogens  Tids  Karakter  bevares  (se  hos- 
staaende  Rygge  til  Bøger  af  Kingo,  Holberg,  dels  Originaludgaver,  dels  senere  Optryk,  Oeh- 
enschlager  o.  a.).  Med  størst  Kjærhghed  behandler  Kyster  dog  vist  de  Bind,  hvori  hans  egen 
Fantasi  raader  for  den  bestemte  Bogs  individuelle  Præg.  Ved  en  Bogs  Dekoration  lagde  vore 

.  °8blIJdeie  tld  lgere  næsten  altid  Hovedvægten  paa  Sammenstilling  af  deres  Stempler  f.  Ex. 
1  Rygdekorationen  til  Udfyldning  af  Felterne  mellem  Bindene.  Paa  mange  af  de  her  gen¬ 
givne  Bind  findes  Limer  anvendte  med  megen  Virkning  paa  fri  og  ukonventionel  Maade, 
ligesom  de  hyppigt  glatte  Rygge  give  fri  Plads  til  selvstændig  Dekoration.  Blindtryk  findes 
oftere  brugt  ogsaa  paa  Skindsorter,  hvor  det  tidligere  ikke  benyttedes  meget.  Et  smukt 
Exempel  paa,  hvor  stemningsfuld  en  Virkning  smaa  Midler  kunne  frembringe,  er  Bindet  til 


Fig.V6.  Peter  Nansen:  Julies  Dagbog  &  Maria.  Maroquin. 

»Heibergs  attiske  Gravmæler«  (Fig.  14).  Rig  og  opfindsom  Dekoration  ses  paa  Bindet  til  nogle 
af  Peter  Nansens  Bøger,  og  smuk  Helhedsvirkning  mellem  Ryg  og  Side  findes  paa  »Den 
gamle  Stue«.  I  en  Omtale  af  G. — n.  i  Boghandlertidende  om  nordisk  Boghaandværk  paa 
Stockholmer-Udstillingen  findes  følgende:  »I  Bogbindernes  egen  Montre  bider  man  maa- 
ske  særlig  Mærke  i  Anker  Kyster,  Poetsjælen  blandt  vore  Boghaandværkere;  man  beundrer 
hans  rige  Fantasi,  den  sindrige  Opfindsomhed,  hvormed  han  forstaar  at  afpasse  ethvert 
Bind  efter  Bogens  Indhold,  at  gjennemføre  denne  Karakteristik  i  Bindflade,  Snit  og  Forsats, 
hans  Evne  til  i  det  uendelige  at  variere  selv  tarvelige  Skindrygges  Dekoration«.  —  Medens 
en  Del  af  de  for  Forening  for  Boghaandværk  og  for  enkelte  private  Bogelskere,  af  Kunstnere 
tegnede  Bind,  ere  kostbare  Arbejder,  det  ikke  er  hver  Mands  Sag  at  kjøbe,  udmærke  de  fle¬ 
ste  af  de  her  afbildede  Bind  sig  ved,  at  deres  Virkning  er  frembragt  ved  smaa  Midler  og 
med  en  let  overkommelig  Bekostning.  Deres  Værdi  beror  paa  den  Stemning,  velovervejet 
Farve-  og  Linievalg  frembringer.  Mange  af  hans  jævneste  Bind  ere  i  saa  Henseende  gode 
Prøver  paa  det,  vor  Tid  spejder  efter:  selvstændig  Smag  og  egen  Opfindsomhed  i  Kunst- 

haandværkerens  Arbejder.  Anker  Kyster  har  allerede  en  smuk  Virksomhed,  der  for  den, 
der  har  havt  Lejlighed  til  at  følge  hans  Arbejde  fra  dets  Begyndelse  for  sex  Aar  siden,  vise 
stadige  Fremskridt,  der  give  Ret  til  at  nære  den  største  Forventning  om  den  dygtige  unge 
Haandværkers  Fremtid. 


FRIDERICUS  SECUNDUS  eller  FREDERIK  og 
SOPHIE  eller  FridericuS. 

af  BERNHARD  OLSEN. 

I  »bidrag  til  Dansk  Kunsthistorie«,  3die  Hefte,  har  Forfatteren,  Hr.  F.  R.  Friis ,  i  en  Note 
under  Side  155  atter  hævdet  sin  Paastand,  at  Bogstavforeningen  FS  paa  Bygninger  og 
Ting  fra  vor  Kong  Frederik  IFs  Tid  ere  Forbogstaverne  til  Kongens  og  hans  Dronning, 
Sopiiies  Navne.  Der  henvises  til  en  tidligere  Behandling  af  dette  Spørgsmaal  i  »Tidsskrift 
for  Kunstindustri«,  1889,  S.  19,  »Kronborgfontænen«  af  samme  Forfatter.  Her  siges,  at  vel 
er  denne  Sammenstilling  af  F  og  S  funden  paa  Rosenborgkniven  med  Aarstallet  157O)  altsaa 
2  Aar  før  Kongens  Bryllup,  »men  Bogstaverne  og  Tallene  synes  ikke  at  være  af  samme 
Støbning,  og  det  er  vist  ikke  usandsynligt,  at  Bogstaverne  ere  anbragte  her  i  Stedet  for  et 
ældre  Navn  eller  Mærke,  uden  at  man  har  tænkt  paa,  at  herved  fremkom  en  Anakronisme, 
som  kunde  lede  Historikerne  paa  Vildspor«. 

Det  har  man  sikkert  ikke,  thi  hvad  der  staar  paa  Knivsbladet,  har  staaet  der  fra  1570,  da 
det  blev  damasceret  i  Bladet.  Der  lindes  intet  Spor  til,  at  Noget  er  slettet  og  remplaceret, 
og  det  vilde  efter  den  anvendte  Teknik  være  ugjørligt  at  slette  noget  i  Staalet.  Ingen  Kjen- 
der  har  tvivlet  om  det  Heles  Oprindelighed. 

Da  Hr.  Friis’  Bemærkninger  ere  rettede  mod  en  af  mig  udtalt  Mening  om,  at  F  og  S  ved¬ 
røre  Kongen  alene  (samme  Tidsskrift  for  1896,  S.  65),  skal  jeg  oplyse,  at  Hr.  Friis  Tvivl 
om,  at  der  findes  flere  Gjenstande  end  denne  Kniv,  som  Kongen  har  ladet  forsyne  med 
disse  Bogstaver  i  Tiden  før  sit  Bryllup  1572,  er  lige  saa  ugrundet  som  hans  Tvivl  om  Kniv- 
skriftens  rette  Forhold  til  Aaret  1570. 

}eg  har  ventet  med  at  tage  til  Orde  herimod,  fordi  jeg  haabede  at  finde  flere  Ting  til 
Støtte  imod  Hr.  Friis’  Paastand.  Egenlig  tjener  det  til  Intet.  Kan  man  benægte  Ægtheden 
af  et  saa  authentisk  Vidnesbyrd,  som  denne  Kniv,  uden  at  angive  Grunde,  hvorfor  det  maa 
anses  for  falsk,  kan  man  ogsaa  uden  Grunde  benægte  Alt  af  samme  Art,  som  afkræfter  en 
Gang  fastslaaede  Meninger.  Da  Redaktionen  af  Tidsskriftet  imidlertid  ubetinget  gav  Hr. 
Friis  Medhold  (1897,  S.  34) x,  vil  jeg,  der  endnu  ikke  har  fundet  mange  Ting  ældre  end 
1572  med  Bogstaverne  F  og  S,  der  vedrøre  denne  Konge,  kun  anføre  et,  men  det  er  fra  en 
Tid,  der  ligger  saa  tidligt  i  hans  Liv,  at  noget  ældre  knapt  kan  tænkes. 

Kong  Frederik  II  valgtes  til  Tronfølger  1536,  da  han  var  2  Aar  gammel,  og  blev  hyldet  i 
Danmark  1542  og  i  Norge  1548.  I  1554,  altsaa  20  Aar  gammel,  tog  han  som  valgt  Konge 
Ophold  paa  Malmøhus  og  boede  der  til  Kong  Christian  III’  Død  1559.  1556,  22  Aar  Sam' 
mel,  blev  han  Broder  i  Malmøs  St.  Knudsgilde  og  skænkede  i  den  Anledning  »til  en  for- 

1.  Redaktionens  Udtalelse  er  ikke  »ubetinget«,  men  den  gik  ganske  vist  ud  fra,  at  FS  som  Regel  betød  Frederik 
og  Sophie,  skjondt  det  oprindelig  maatte  have  betydet  FridericuS  Secundus  (s.  C.  Nyrop:  Strandmøllen,  S.  IX 
X).  Der  skal  her  mindes  om,  at  Bogstaverne  flere  Steder  kun  kunne  betyde  Frederik  og  Sophie  (s.  I.  Ex.  Ursin. 
Stiftsstaden  Viborg,  1849,  S.  105),  og  at  det  er  en  saa  anset  historisk  Forsker  som  E.  C.  IVerlauff,  der  iørst  har 
hævdet,  at  de  altid  betød  Frederik  og  Sophie  (Hist.  Tidsskr.  III,  1842,  S.  70;  Histor.  Efterretn.  om  det  store  kgl. 
Bibi.  2den  Udg.  1844,  S.  10). 

nemmelig  Zir  og  evig  Ihukommelse  den  store  forgyldte  Sølvpokal  med  Dække,  som  vejer 
345  Lod«  (St.  Knudslnvets  Broderbog).  Paa  dette  »Dække«  staar  en  Figur,  en  romersk  Kri¬ 
ger,  med  Fløjen  (Fanen)  i  højre  Haand.  Den  venstre  støtter  han  paa  et  Skjold,  hvorpaa  ses 
F  og  S  sammenslynget  under  en  Krone.  Pokalen  er  afbildet  i  Professor  Nyrops  »Meddelel¬ 
ser  om  dansk  Guldsmedekunst«  (1885,  S.  38)  og  Indskriften  ses  der  ganske  tydelig. 

Findes  altsaa  FS  i  Monogram  1556,  har  Kongen  anvendt  det  16  Aar  før  sit  Bryllup,  og 
der  bliver  kun  det  Spørgsmaal  tilbage,  hvorledes  det  senere  kunde  udlægges  som  Forbog¬ 
staverne  i  hans  og  Dronning  Sophies  Navne.  Naar  Sønnen,  Christian  IV,  troede,  at  det  var 
saa,  kan  det  forklares  af,  at  disse  to  Bogstaver,  som  oprindelig  have  betydet  Fridericus  Secun- 
dus,  senere,  da  Kongen  fik  sig  en  Brud,  hvis  Navn  begyndte  med  S,  bleve  tagne  for  en  Sam¬ 
menstilling,  der  som  en  himmelsk  Forudbestemmelse  varslede  om  to  Menneskers  Forening 
i  Kjærlighed  og  Ægteskab.  Sligt  var  ganske  i  hin  Tids  Aand  og  kan  være  i  enhver  Tids. 
Men  vil  man  gjerne  tro  en  Ting,  glemmes  let,  at  der  var  en  ældre  mere  nøgtern  Oprindelse 
til  Bogstavernes  Sammenstilling.  Christian  IV  var  et  elleve  Aars  Barn,  da  hans  Fader  døde 
i  1588,  og  47  Aar  derefter  i  1635  kunde  han  i  god  Tro  skrive  om  Kronborg,  at  hans  Hr. 
Faders  og  Fru  Moders  Navne  staa  allevegne  paa  Huset. 

I  »Meddelanden  från  svenska  Slojdféreningen«,  1897,  I,  S.  23,  har  Hr.  John  Kruse  frem¬ 
sat  den  Formodning,  at  FS  er  første  og  sidste  Bogstav  i  FridericuS. 


TRE  LAVSSEGL  FRA  HUSUM. 

af  C.  NYROP. 

Ved  Velvilje  fra  Hr.  Overlærer  M.  Voss  i  Husum  kan  her  til  de  i  forrige  Aargang  fra 
Husum  meddelte  Segl  nemlig  Bagernes  (S.  39),  Bødkernes  (S.  30),  Rebslagernes 
(S.  1 3 1),  Skomagernes  (S.  170),  Skrædernes  (S.  197)  og  Vævernes  (S.  209)  endnu  féjes 
tre,  nemlig  Barberernes,  Kirurgernes  og  Snedkernes1.  I  Barberernes  Segl  (Fig.  17)  ses  et 


17.  Husums  Barberere. 


18.  Husums  Kirurger. 


19.  Husums  Snedkere. 


paatværs  delt  Skjold,  i  hvis  øverste  Felt  en  Arm  kommer  ud  af  en  Sky  med  en  aaben  Skal¬ 
pel  (>)  i  Haanden;  i  det  nederste  Felten  Barberkniv.  I  Fig.  iS,  Kirurgernes  Segl  med  Aars- 
tallet  1677,  findes  tilhojre  en  ud  af  en  Sky  kommende  Ann  med  en  Plasterstryger  ,  Haan¬ 
den  og  tilvenstre  Husums  Vaaben,  et  til  et  Palisadeværk  knyttet  Hus  (Taarn)  med  to  Løver. 
Det  tredje  og  sidste  Segl  (Fig.  ij)  er  Snedkernes,  i  det  ses  et  Skpld,  hvor,  en  Passer,  en 
Vinkel  og  en  Knippel  samt  Aarstallet  1603. 

,.  Disse ‘tre  Segl  ere  medoptagne  i  de.  nylig  udkomne  Særtryk  af  de  i  forrige  Aargang  meddelte  .Danske 
Haandværkerlavs  Segl«  (Georg  Chr.  Ursins  Bogh.  )• 

Naar  jeg  her  er  kommen  til  at  meddele  endnu  tre  Husum-Segl,  skal  jeg  gjore  opmærk¬ 
som  paa,  at  Meddelelsen  i  forr.  Aarg.  S.  40  om  St.  Jost  (Jodocus)  som  Bagerhelgen  i  Husum, 
saaledes  som  Overlærer  M.  Voss  meddeler  i  sin  Bog  »Die  Innungen  und  Zunfte  in  Husum« 
(Husum  1896),  skyldes  Direktøren  for  Museet  i  Kiel  Frk.  Mestorf,  men  tillige  at  Dr.  A.  Wet- 
zel  i  Zeitschr.  der  Gesellsch.  flir  Schlesw.,  Holst.  u.  Lauenb.  Gesch.  (XXVI,  1897,  S.  115) 
ikke  føler  sig  overbevist  om  denne  Oplysnings  Rigtighed.  Han  vil  i  Bagerseglet  fra  Husum 
læse  de  paagjældende  Bogstaver  i  ost  som  »im  osten«,  saaledes  at  Seglet  skulde  skrive  sig 
fra  Bagerne  specielt  i  Østerhusum.  Det  skal  endnu  meddeles,  at  Overlærer  Voss  kalder  de 
to  Brødformer  i  Seglet  henholdsvis  »Knipp  oder  Knibbelkuchen«  og  »ein  aus  4  verschieden 
groszen  Kugelkalotten  zusammengesetztes  Knustbrod«.  Kniven  i  Husum  Skomagersegl 
kalder  han  uden  at  nære  nogen  Tvivl  for  en  Skavekniv,  muligvis  er  der  da  tre  Knive  af¬ 
bildede  i  de  forskjellige  Skomagersegl  og  ikke  som  jeg  med  nogen  Tvivl  har  antaget  (s.  forr. 
Aarg.  S.  172)  kun  to. 


Som  Tilfojelse  til  Ovenstaaende  skal  her  meddeles  følgende  fra  Hr.  Museumsdirektør 
Bernhard  Olsen  modtagne  gode  Oplysning: 

»I  Anledning  af  Uenigheden  mellem  Hr.  Lærer  Voss  i  Husum  og  Dr.  Wetzel  om  Bog¬ 
staverne  iost,  der  staa  under  Figuren  paa  de  Husum  Bageres  Signet,  skulle  betyde  Helge¬ 
nen  St.  Jost  (Jodokus)  eller  »im  osten«  (Øster  Husum),  tillader  jeg  mig  den  Bemærkning,  at 
foruden  Kongekronen  under  Helgenens  Fødder,  som  henviser  til,  at  St.  Jost,  Kongens  Søn 
af  Britannien,  frasagde  sig  sine  Fædres  Rige,  indeholder  hans  Legende  et  Træk,  der  er  nok 
til  at  gjøre  ham  til  Bagerhelgen. 

En  Gang,  da  St.  Jodok  og  hans  Mederemit,  Vulman,  sade  i  Ørkenen  og  kun  havde  et 
eneste  Brød  levnet,  kom  Kristus  til  dem  i  en  Tiggers  Lignelse  og  bad  om  Almisse.  St.  J. 
sagde  til  V.:  »Del  Brødet  i  fire  Stykker  og  giv  ham  det  ene  af  dem.« 

Lidt  efter  kom  Vor  Herre  tilbage  og  havde  paataget  sig  en  anden  Tiggers  Udseende  og 
saaledes  ogsaa  3 die  Gang  og  fik  hver  Gang  et  Stykke.  4de  Gang,  han  kom,  ha\de  han  gjort 
sig  saa  mager,  at  St.  J.  ynkedes  og  gav  ham  det  sidste  Stykke,  hvorover  V.  blev  saa  fornær¬ 
met,  at  han  vilde  gaa  fra  Eneboet.  Men  St.  J.  bad  ham  blive,  til  han  havde  holdt  Bøn  om  at 
faa  nogen  anden  Mad;  og  se,  da  V.  kiggede  ud  af  Vinduet,  laa  der  fire  Skibe  ladede  med 
Brød  nede  ved  Flodbredden,  men  Skibsfolk  saa  de  ikke  til.  De  lossede  saa  selv  de  fire  Skibe, 
der  sejlede  bort  ganske  af  sig  selv,  da  de  hellige  Mænd  havde  faaet,  hvad  de  skulde  have. 

Kirken,  som  St.  J.  bærer  paa  sin  venstre  Haand,  omtaler  Legenden  ogsaa.  Den  byggedes 
af  Grev  Aimon  til  St.  Martins  Ære  og  viedes  af  St.  J.,  som  under  Messen  blev  hædret  afen 
himmelsk  Røst,  der  talte  hans  Pris.  (P.  von  Cocliem :  »Legende  der  Heiligen«  under  15de 
December.  Landshut.  1845.)« 

Fig.  21.  Vitruvius  foreviser  sin  Tegning  til  Basilikaen  i  Fano  for  Kejseren. 
(Efter  S.  le  Clerc’s  Kobberstik  i  Claude  Perraults  Oversættelse  1673.) 


VITRUVIUS. 

HVORLEDES  EN  BYGMESTER  FOR  1900  AAR  SIDEN  SKREV  OM  SIN  KUNST. 

af  CHR.  V.  NIELSEN. 

I  kunstakademiernes  og  Arkitekternes  Bogsamlinger  kan  man  i  Almindelighed  finde  Vær¬ 
ker  af  et  antikveret  Ydre,  hvilke  bære  Navnet  »Vitruvius«,  og  blandt  saadanne  er  hos  os 
meget  bekendt  »Den  danske  Vitruvius«  af  Laurids  de  Thura  (1746);  dette  Værk  indeholder 
Beskrivelser  og  Afbildninger  af  de  betydeligste  danske  Kirker  og  Slotte,  og  i  andre  Lande 
haves  lignende  Arbejder,  saaledes  »Vitruvius  Britannicus«  o.  fl  a.  Stamfaderen  til  alle  disse 
Værker  er  de  Afhandlinger  under  Navnet  »De  architectura«,  som  Bygmesteren  Marcus  Vi¬ 
truvius  Pollio  forfattede  under  Kejser  Augustus’s  Regering,  og  som  han  tilegnede  denne 
Hersker  omtrent  en  Snes  Aar  før  Kristi  Fødsel,  og  som  nu  er  det  eneste  af  denne  Slags  Ar¬ 
bejder,  vi  have  tilbage  fra  Oldtiden.  I  ti  Afdelinger  (Bøger)  giver  denne  Arkitekt  os  en  Be¬ 
skrivelse  af  den  Teknik,  som  anvendtes  i  den  romerske  Bygningskunst  paa  hans  Tid. 

Uagtet  Vitruvius  var  af  mindre  Betydenhed  som  udøvende  Kunstner  og  ikke  nævnes 
sammen  med  de  andre  store  Bygmestre,  der  virkede  paa  denne  Tid,  som  Cyrus,  Corumbus, 
Phosphorus  og  Valerius,  saa  har  hans  Værk  dog  i  de  senere  Tider  opnaaet  en  stor  Berøm¬ 
melse  og  er  nu  næsten  den  eneste  tiloversblevne  Kilde,  hvorfra  man  kan  hente  Kendskab  til 
de  Gamles  Bygningskunst.  Han  begynder  hver  af  de  ti  Bøger  med  en  Fortale  som  Indled¬ 
ning  til  det,  han  vil  behandle,  og  deri  giver  han  mange  interessante  Oplysninger  om  Old¬ 
tidens  Kunstnere  og  Videnskabsmænd;  men  det,  der  giver  Vitruvius’s  Værk  den  store  Be¬ 
tydning,  er,  at  han  har  dannet  sine  Regler,  efter  hvad  han  forefandt  hos  endnu  ældre,  navn¬ 
lig  græske  Forfattere,  som  nu  ikke  mere  eksistere ;  desværre  formaaede  han  ikke  at  trænge 
ind  i  den  antike  Kunsts  Aand  og  gav  alt  kun  efter  Formernes  Proportioner  og  efter  Tal. 
De  bedste  Værker  af  den  græske  Kunst  kendte  han  ikke  eller,  hvis  han  har  kendt  dem,  har 
det  kun  været  af  Beskrivelser,  maaske  agtede  han  dem  ogsaa  mindre,  da  de  vel  ikke  harmo¬ 
nerede  med  den  Stil,  som  var  Mode  i  hans  Levetid.  Som  praktisk  Bygmester  har  Vitruvius 
sandsynligvis  ikke  haft  nogen  stor  Virksomhed,  og  skønt  den  Basilika,  som  han  byggede  i 

Fano,  var  et  ret  betydeligt  Værk,  saa  lader  det  dog  til,  at  han  har  været  mere  Videnskabs¬ 
mand  og  Tekniker  end  Kunstner,  og  da  han  ikke  formaaede  at  gøre  sig  gældende  som  Byg¬ 
mester  paa  en  Tid,  hvor  saa  mange  store  Arkitekter  virkede,  har  han  taget  sin  Tilflugt  ti! 
Skribentvirksomheden.  Vitruvius  har  sikkert  staaet  paa  Højde  med  den  Tids  Videnskabe¬ 
lighed;  han  havde  Forbindelse  med  flere  af  de  samtidige  store  Aander,  og  har  han  ikke, 
medens  han  levede,  vundet  en  tilfredsstillende  Opmuntring  for  det  store  Arbejde,  han  har 
nedlagt  i  sit  Værk,  saa  trøster  han  sig  dog  med,  at  den  Tid  nok  vil  komme,  da  Efterverdenen 
vil  skænke  ham  fuld  Erstatning,  og  deri  har  han  heller  ikke  taget  fejl;  thi  saalænge  der  er 
Bygningskunst  til,  vil  Vitruvius’s  Navn  være  knyttet  til  Studiet  af  denne.  Det  antages,  at 
han  har  været  af  god  Familie,  thi  i  sjette  Bog  omtaler  han  den  Taknemmelighed,  som  han 
skylder  sine  Forældre  for  den  udmærkede  Opdragelse  og  Undervisning,  han  har  modtaget 
i  sin  Ungdom,  og  han  skriver  saaledes:  »Det  er  ikke  af  Begærlighed,  at  jeg  har  lagt  mig 
efter  denne  Kunst;  thi  et  tarveligt  Udkomme  med  Ære  har  altid  forekommet  mig  at  have 
Fortrin  for  Overflod,  som  er  erhvervet  paa  en  uærlig  Maade.  Ved  denne  Tænkemaade  er 
jeg  vel  ikke  bleven  berømt;  men  jeg  haaber  dog  ved  Udarbejdelsen  af  disse  Skrifter  ikke  at 
blive  ubekendt  for  Efterverdenen«. 

Vel  tilegnede  Vitruvius  Kejseren  sit  Værk,  for,  som  han  sigei :  at  denne  kunde  blive  i 
Stand  til  at  bedømme  de  Bygningsværker,  som  han  agtede  at  lade  opføre ,  men  det  synes 
dog  ikke,  at  Augustus  har  skænket  det  stor  Opmærksomhed,  ellers  vilde  vistnok  Historie¬ 
skriveren  Suetonius  have  omtalt  det,  da  han  nævner  flere  Skrifter,  som  Heiskeien  satte 
særlig  Pris  paa.  Tilegnelsen  bestemmer  Forfatterens  Levetid,  thi  han  kan  ikke  have  tilegnet 
Kejseren  sit  Værk  før  efter  Slaget  ved  Actium,  og  da  han  deri  fortæller,  at  han  hai  bygget 
et  Tempel  for  Augustus  ved  Basilikaen  i  Fano,  kan  dette  ikke  være  sket,  føi  denne  er  ble¬ 
ven  Enehersker,  man  har  derfor  antaget,  at  Vitruvius  har  forfattet  sit  Væik  omtient  20  Aar 
før  Kristus,  og  da  han  tidligere  havde  været  i  Cæsars  Tjeneste,  maa  han  altsaa  paa  den  Tid 
have  været  en  aldrende  Mand,  der  levede  af  den  Pension,  som  Kejserens  Søster  havde  skaf¬ 
fet  ham.  Uagtet  Vitruvius’s  Værk  kun  nævnes  paa  ganske  faa  Stedei  og  ikke  vakte  megen 
Opmærksomhed  i  Oldtiden,  saa  kom  det  dog  til  afspille  en  stor  Rolle  i  den  senere  Middel¬ 
alder  og  i  Renaissancetiden,  da  det  igen  opdagedes  og  blev  oversat  og  forklaret  af  den  Tids 
Lærde,  og  bidrog  mægtig  til  Renaissancearkitekturens  Fremblomstring  ved  at  danne  Grund¬ 
laget  for  Ivendskaben  til  Oldtidens  Bygningskunst  og  som  Aarsag  til,  at  Arkitekterne  be¬ 
gyndte  at  opmaale  og  aftegne  de  romerske  Monumenter.  Som  de  betydeligste  Skabere  af 
den  nye  Kunstretning  nævnes  Arkitekterne  Filippo  Brunellesco,  født  1377,  og  Leone  Battista 
Alberti,  født  1404;  denne  sidste,  som  var  en  af  Renaissancens  største  Aander,  lige  frem¬ 
ragende  som  Kunstner  og  som  Lærd,  erhvervede  sig  ved  sit  Studium  af  Oldtidens  Aikitek- 
tur  og  sine  Skrifter  derover  Tilnavnet  »Den  florentinske  Vitruvius«. 

Men  det  var  ikke  alene  Arkitekterne,  som  paa  den  Tid  ivrig  studerede  Vitruvius,  enhver 
bildende  Kunstner  maatte  kende  og  læse  hans  Værk,  som  derved  ogsaa  gav  Anledning  til 
Studiet  af  Forholdene  i  Menneskefiguren  og  til  Perspektivens  Fremdragelse  af  Forglemmel¬ 
sen.  Man  veed  saaledes,  at  Albrecht  Durer  i  sin  Ungdom  med  stor  Alvoi  studei  ede  Viti  uvius  s 
Skrifter,  og  at  Raphael  lod  en  Lærd  Fabio  Calvo  oversætte  det  hele  Værk  paa  Italiensk  til  sit 
eget  Brug.  Og  endskønt  man  nu  kan  blive  bekendt  med  Oldtidens  Bygningskunst  af  andre 
og  bedre  Veje,  fornemmelig  ved  den  nyere  Tids  Værker,  som  gengive  den  i  fortrinlige  Op- 
maalinger,  saa  mener  jeg  dog,  at  det  ogsaa  maa  have  Interesse  for  vore  Kunstnere  og  Haand- 
værkere  at  kende  lidt  til  de  Regler,  som  den  gamle  romerske  Bygmester  har  givet  for  sin 
Kunst,  jeg  vil  derfor  meddele  nogle  Uddrag  af  det,  som  forekommer  mig  at  have  støist  Inter¬ 
esse  for  Nutiden,  idet  jeg  væsentligst  holder  mig  til  den  Oversættelse,  som  i  Aaret  1673  ei 
udarbejdet  af  den  berømte  franske  Arkitekt  Claude  Perrault  og  tilegnet  Ludvig  den  Fjoi- 
tende,  og  til  den  tyske  Oversættelse  af  A.  Rode,  udkommen  i  Berlin  1801. 

Fig.  22. 


Vitruvius’s  Forklaring  af,  hvad  man  forstaar  ved  Bygnings¬ 
kunsten,  og  hvilken  Dygtighed  man  bør  fordre  af  en  Arkitekt, 
fremsætter  han  i  første  Kapitel  paa  følgende  Maade:  »Bygnings¬ 
kunsten  er  en  Videnskab,  som  lordrer  mange  Studier  og  Kund¬ 
skaber,  ved  hvis  Hjælp  de  andre  Kunstarter,  som  høre  dertil, 
bedømmes;  denne  Videnskab  erhverves  dels  ved  Theori,  dels 
ved  Praktik.  Theorien  fremstiller  og  forklarer  de  Proportioner, 
som  bør  gives  de  Ting,  som  man  vil  udføre,  og  Praktiken  be- 
staar  i,  at  man  veed  at  anvende  Materialierne  paa  rette  Maade, 
derfor  ere  de  Arkitekter,  som  have  forsøgt  at  opnaa  Fuldkom¬ 
menhed  i  Kunsten  alene  ved  Øvelse  af  Haanden ,  ikke  komne 
synderlig  vidt  frem,  hvorimod  de,  som  have  forenet  Theori 
og  Praktik,  altid  have  været  de  hel¬ 
digste«.  Vitruvius  stiller  nu  sine 
Fordringer  til  Arkitekternes  Dan¬ 
nelse  paa  følgende  Maade:  »Arki¬ 
tekten  bør  forstaa  at  skrive  og  at 
tegne;  han  maa  være  sikker  i  Geo¬ 
metrien  og  have  lært  Arithmetik  og 
kan  ikke  være  ubekendt  med  Opti- 
ken ;  han  maa  kende  meget  af  Hi- 


T .  .,  „  ,  storien,  have  studeret  Philosophi, 

Karyatide  Ira  Pandrosos  Tempel  [ 

(Athen)  samt  have  nogen  Kendskab  til  Mu¬ 

sik,  nogen  om  end  overfladisk  Ken- 
skab  til  Lægekunsten,  til  Jurisprudentsen  og  Astrologien  (Astro¬ 
nomi).  Han  bør  selv  kunne  forfatte  gode  Afhandlinger  over 
sit  Fag,  og  i  den  Hensigt  maa  han  forstaa  at  skrive  godt,  lige¬ 
ledes  maa  han  tegne  godt,  for  med  Lethed  at  kunne  udføre  de 

fornødne  Tegninger  til  de  Værker, 
som  han  opfinder.  Geometrien  er 
ham  til  stor  Hjælp ,  thi  den  lærer 
ham  at  betjene  sig  af  Lineal  og  Pas¬ 
ser  og  at  afsætte  Retningslinier  og 
Vinkler,  ligesom  Optiken  lærer  ham 
at  vælge  den  rette  Belysning  og  at 
anbringe  Bygningens  Aabninger  i 
Forhold  til  Himmelstrøget,  og  Arith- 


Fig.  25 


Karvatide-Pilaster 
(Børsen  i  Kbhvn.). 


Fig.  24. 

Karyatide  af  Jean  Goujon 
(Louvre). 


metiken  tjener  til  Beregning  af  Omkostningerne  og  til  at  beregne 
saadanne  Maal  og  Proportioner,  som  findes  lettest  paa  denne 
Maade.  Men  Historien  forskaffer  ham  Materialet  til  største  Delen 
af  Bygningskunstens  Forsiringer,  hvilke  han  ogsaa  bør  forstaa  at 
vælge  med  Forstand;  thi  dersom  han  for  Eksempel  under  Tri- 
glypherne  og  Gesimsen  i  Stedet  for  Søjler  vilde  anbringe  Statuer 
af  Marmor  i  Skikkelse  af  Kvinder  i  sømmelig  Paaklædning,  og 
som  man  kalder  Karyatider,  da  bør  han  kunne  forklare,  hvorfra 
saadanne  Figurer  stamme.  Da  nemlig  Beboerne  af  Karya,  en  By 
i  Peloponnes,  i  den  Krig,  som  de  andre  Grækere  førte  med  Per¬ 
serne,  havde  sluttet  Forbund  med  Fjenden,  bleve  de,  efter  at 
deres  Landsmænd  ved  glimrende  Sejre  havde  endt  Krigen,  dømte 

som  Forrædere  til,  at  deres  By  skulde  ødelægges,  alle  Mænd  dræbes  og  alle  Kvinder  sælges 
som  Slavinder,  og  for  at  lade  dem  føle  Vanæren  endnu  mere,  tillod  man  ikke  de  fornemme 
at  aflægge  deres  Prydelser  ved  Triumftoget;  de  maatte  bære  den  Straf  til  Syne,  som  deres 
By  saa  vel  havde  fortjent.  Og  til  Minde  om  den  Straf,  som  Karyaterne  maatte  lide,  satte 
den  Tids  Arkitekter  i  Stedet  for  Søjler  saadanne  Statuer  paa  de  offentlige  Bygninger.  Da 
Lakedæmonierne  under  Anførsel  af  Pausanias  Kleombrutos  Søn  havde  ødelagt  en  mægtig 
persisk  Hær  i  Slaget  ved  Platææ,  gjorde  de  det  samme;  thi  efter  at  have  ført  deres  Fanger 
i  Triumf,  byggede  de  for  det  Bytte,  som  de  havde  vundet,  en  Halle,  som  de  kaldte  den 

persiske,  og  paa  hvilken  de  anbragte  Statuer,  der  i 
Skikkelse  af  fangne  Persere  maatte  bære  Taget,  idet 
de  saaledes  vilde  straffe  denne  Nation  med  en 
Skændsel,  som  dens  Hovmod  fortjente,  og  derved 
tillige  efterlade  et  Mindesmærke  om  Lakedæmoni- 
ernes  frygtede  Tapperhed.  Og  ved  at  efterligne  La¬ 
kedæmonierne  have  siden  den  1  id  flere  Arkitektel 
ladet  Architraverne  bære  af  saadanne  Statuer,  og 
de  have  beriget  deres  Værker  med  mange  lignende 
Opfindelser,  hvorom  Historien  fortæller,  og  som 
det  er  nødvendigt  for  en  Arkitekt  at  kende«. 

Saaledes  fortæller  Vitruvius,  men  det  antages  nu, 
at  Karyatiderne,  som  først  fremtraadte  i  den  græske 
Kunst,  snarere  have  forestillet  »Kanephorer«  (Kur- 
vebærersker) ,  nemlig  de  udvalgte  Jomfruer  fra 
Athen,  som  ved  den  panathenæiske  Fest  i  den  store 
Procession  til  Athenes  Helligdom  Parthenon  bare 
prægtige  Kurve  paa  Hovedet  med  Genstande  hen¬ 
hørende  til  Offringerne.  Som  arkitektonisk  Pry¬ 
delse  have  de  stadig  været  et  yndet  Motiv  for 
Kunstnerne  og  have  spillet  en  betydelig  Rolle  gen¬ 
nem  hele  Arkitekturens  Historie,  og  vi  have  endnu 
mange  karakteristiske  Eksempler  heraf  tilbage ,  lige 
fra  de  dejlige  Marmorstatuer  ved  Pandroseum  i 
i  Athen  (Fig.  22)  til  saadanne  mindre  heldige  An¬ 
vendelser  af  denne  Kunstform,  som  findes  paa  Børs¬ 
bygningen  i  Kjøbenhavn  (Fig.  23).  Som  et  Mellem¬ 
led  fra  Renaissancetiden  vil  jeg  anføre  de  bekendte 
Karyatider,  som  den  franske  Billedhugger  Jean  Gou- 
jon  udførte  i  »Salles  des  Gardes  Suisses«  i  Louvre; 
denne  Kunstner,  der  var  Henrik  den  Andens  Skulp¬ 
tør  og  Arkitekt,  roses  især  for  Ynde  i  Fremstillingen  af  kvindelige  Figurer;  han  blev  som 
Hugenot  dræbt  Bartholomæusnatten  den  24de  August  1572,  da  han  netop  aibejdede  paa 

disse  Statuer  (Fig.  24).  _ 

Angaaende  Videnskabens  Betydning  for  Arkitekten  skriver  Vitruvius  saaledes.  »Studiet 
af  Philosophien  tjener  til  at  fuldkommengøre  Arkitektens  Uddannelse;  thi  han  bør  have  en 
stor  og  dristig  Aand  og  være  retfærdig  og  tro,  men  uden  Hovmod;  han  maa  være  fuldkom¬ 
men  fri  for  Gerrighed  og  alene  tænke  paa  at  erhverve  Ære  og  Berømmelse  ved  sin  Kunst. 
Desuden  vil  den  Del  af  denne  Videnskab,  som  omhandler  Naturen,  sætte  ham  i  Stand  til  at 
løse  flere  vanskelige  Opgaver,  for  Eksempel  ved  Ledningen  afVandene,  med  Hensyn  til 
hvilke  han  maa  forstaa  sig  lige  saa  vel  paa  dem,  som  ledes  i  Krumninger,  stigende  og  fal- 


Fig.  25.  Marcellus’  Theater  i  Rom. 

dende ,  som  paa  dem ,  der  ere  førte  i 
Niveauet,  og  naa'r  de  ledes  i  Rør;  thi 
de,  som  ere  uvidende  om  saadanne 
Tings  Principer,  have  Vanskelighed 
ved  at  afhjælpe  de  Uordener,  som  let 
kunne  indtræffe.  Uden  Kendskab  til 
Philosophien  kan  man  heller  ikke  for- 
staa  det,  som  er  afhandlet  i  Ctesibius’s, 
Archimedes’s  og  andre  Lærdes  Skrif¬ 
ter.  Arkitekten  bør  ogsaa  være  kyndig 
i  Musiken  for  at  forstaa  det  kanoniske 
og  mathematiske  Forhold,  som  maa 
iagttages,  naar  man  skal  spænde  de 
store  Krigsmaskiner,  som  Ballister,  Ca- 
tapulter  og  Skorpioner  paa  rette  Maa- 
de;  thi  disse  maa  strammes  lige  meget 
paa  begge  Sider  ved  Tove,  som  ere  snoede  af  Tarmstrænge,  indtil  Mesteren  hører  disse  give 
den  samme  Tone,  naar  de  røres,  fordi  Armene,  som  holdes  fast  efter  at  være  spændte,  skulle 
slaa  med  lige  stor  Kraft.  Kendskab  til  Musiken  er  endvidere  nødvendig  for  at  anbringe  de 
Kobberskaale,  som  man  sætter  i  Rummene  under  Theatrets  Sæder,  og  som  Grækerne  kalde 
»Echeia« ;  thi  de  bør  være  anbragte  efter  mathematiske  Proportioner  og  efter  den  forskjel- 
lige  Klang,  hvormed  de  give  Genlyd,  saaledes  proportionerede,  at  de  kunne  give  Kvarter, 
Kvinter  eller  Oktaver,  hvilket  jo  bidrager  til,  at  Skuespillernes  Stemmer  kunne  træfle  Til¬ 
hørernes  Ører  med  mere  Kraft,  Tydelighed  og  Behagelighed,  endelig  kan  heller  ikke  Kon¬ 
struktionen  af  hydrauliske  Maskiner  og  mange  andre  Instrumenter  forstaas  uden  nogen 
Kendskab  til  Musiken.  Arkitekten  maa  have  nogen  Kendskab  til  Lægekunsten  for  at  lære 
Forholdet  af  det,  som  Grækerne  kalde  »Climata«,  samt  Luftens  og  Vandenes  Beskaffenhed, 
om  disse  ere  sunde  eller  skadelige;  thi  uden  at  tage  Hensyn  til  saadanne  Ting,  er  det  ikke 
muligt  at  indrette  en  sund  Bolig.  Det  er  ogsaa  godt,  om  Arkitekten  er  i  Besiddelse  af  nogen 
Lovkyndighed,  og  at  han  kender  Stædernes  Skikke  for  at  anordne  de  Mure,  som  adskille 
Ejendommene,  samt  Tage,  Tagrender  og  Klo¬ 
aker,  med  Hensyn  til  Vandets  Afledning  og 
andre  Ting  af  denne  Beskaffenhed,  og  for  at 
han  kan  forebygge  Retssager,  som  i  denne 
Henseende  kunne  paaføres  Værkets  Ejer,  lige¬ 
ledes  maa  han  være  kyndig  nok  til  at  give 
Raad  ved  Oprettelsen  af  Kontrakter  til  gen¬ 
sidig  Nytte  for  Ejere  og  Lejere.  Astrologien 
anvendes  ved  Forfærdigelsen  af  Solskiver  og 
giver  Kendskab  angaaende  Øst,  Vest,  Syd  og 
Nord,  samt  til  Jævndøgn,  Solhverv  og  alt  an¬ 
det,  som  vedrører  Stjernernes  Omløb.  Da  Byg¬ 
ningskunsten  saaledes  nødvendiggør  Kend¬ 
skab  til  mange  forskjellige  Ting,  er  det  urime¬ 
ligt  at  tro,  at  en  Mand  i  kort  lid  kan  blive 
Arkitekt,  han  kan  ikke  fordre  denne  Fitel, 
uden  at  han  lige  fra  sin  Barndom  har  begyndt 
at  forberede  sig  til  sin  Kunst.  Den  græske  Ar¬ 
kitekt  Pythius,  som  blev  berømt  ved  Opførel-  Fig.  27.  Vitruvius’  Basilika  ved  Claude  Perrault. 

4 


. . 

*  •  •  ♦ 


•  •  •  • 

M— øm  «mmm 

Fig.  26.  Vitruvius’  Basilika  ved  Claude  Perrault 
(A  den  store  Hal;  B  Tempel  for  Augustus;  C  Tribune). 

sen  af  Templet  for  Minerva  i  Staden  Priene,  siger  i  sit  Skrift,  at  den  Arkitekt,  som  forener 
Kendskab  til  alle  Videnskaber,  lettere  vil  være  heldig  med  sine  Arbejder  end  de,  der  vel  ud¬ 
mærke  sig  ved  særdeles  Dygtighed,  men  dog  kun  i  et  enkelt  Fag.  Men  en  saadan  Fuldkom¬ 
menhed  findes  kun  sjældent,  og  det  er  heller  ikke  nødvendigt,  at  en  Arkitekt  skal  være  lige 
saa  god  Grammatiker  som  Aristarchus,  lige  saa  stor  Musiker  som  Aristoxenus,  lige  saa  ud- 
mærket  Maler  som  Apelles,  eller  saa  god  Billedhugger  som  Myron  eller  Polycletus,  eller  saa 
stor  en  Læge  som  Hippoerates;  det  maa  være  tilstrækkeligt  ikke  at  være  uvidende  i  Gram- 
matiken,  i  Musiken,  i  Skulpturen  og  i  Lægekunsten.  Og  naar  der  findes  enkelte,  som  have 
Aand  og  Flukommelse  nok  for  at  blive  fuldkommen  kyndige  i  Geometri,  Astrologi,  Musik 
og  alle  de  andre  Videnskaber,  saa  maa  en  saadan  Dygtighed  regnes  udenfor  det  almindelige, 
og  der  findes  vel  kun  faa,  der  ere  som  Aristarcus  fra  Samos,  Philolaus  og  Aichitas  fra  Ta- 
rent,  Apollonius  fra  Perga,  Eratosthenes  fra  Cyrene  eller  Archimedes  og  Scopinas  fra  Syra- 
cus,’ hvilke  alle  have  opfundet  de  skønneste  Ting  i  Mekaniken  og  i  Gnomoniken.  Men  en 
saa  usædvanlig  Dygtighed  er  jo  kun  givet  faa  store  Aander,  og  da  Arkitekten  maa  være  for¬ 
nuftig  nok  til  at  anse  en  almindelig  Kendskab  for  til¬ 
strækkelig,  saa  beder  ]eg  dig  Cæsar  og  alle,  som  læse 
mit  Værk,  at  undskylde  de  Fejl,  som  findes  deri,  især 
mod  Sprogvidenskabens  Regler,  og  at  man  vil  betænke, 
at  det  ikke  er  en  stor  Philosoph,  en  veltalende  Rhetor 
eller  en  fuldendt  Grammatiker,  men  kun  en  praktisk 
Arkitekt,  som  har  skrevet  dette.« 

Vitruvius  paaminder  stadig  Ungdommen  om  i  Tide 
at  erhverve  nyttige  Kundskaber,  han  fortæller  saaledes, 
at  Philosophen  Aristippus,  som  var  en  Tilhænger  af  So¬ 
krates,  en  Gang  led  Skibbrud  og  blev  med  nogle  af  Sø¬ 
folkene  kastet  i  Land  paa  Øen  Rhodus,  og  da  han  i 
Sandet  paa  Kysten  opdagede,  at  der  var  ridset  geome¬ 
triske  Figurer,  raabte  han  til  sine  Ulykkeskammerater: 
»Her  have  vi  intet  at  frygte,  thi  nu  ser  jeg  Tegn  af  dan¬ 
nede  Mennesker«,  hvorpaa  han  gik  ind  i  Staden  og 
holdt  philosophiske  Taler  for  Indbyggerne  og  fik  derfor 
saa  mange  Gaver,  at  han  kunde  underholde  dem,  som 
vare  med  ham;  men  da  disse  Folk  skulde  rejse  tilbage  til  deres  Hjem,  foreholdt  han  dem,  at 
de  især  burde  skaffe  deres  Børn  saadanne  Goder,  som  ikke  kunde  tage  Skade  ved  Skibbrud, 
nemlig  grundige  Kundskaber,  der  ikke  kan  tabes  ved  Lykkens  Omvekslinger.  Vitruvius 
siger  derpaa,  at  Theophrastus  ogsaa  var  af  den  Mening,  at  man  hellere  skal  søge  sin  Støtte 
i  Kundskaber  end  i  Rigdom,  og  at  Epicur  havde  sagt,  at  man  alene  skal  grunde  sit  Haab 
paa  Styrken  af  sin  Aand,  hvilket  ogsaa  blev  udtalt  paa  Theatret  af  Digtere  som  Eucrates, 
Chionides  og  Aristophanes. 

Vitruvius  "har  uden  Tvivl  i  sine  yngre  Dage  haft  en  betydelig  praktisk  Virksomhed  som 
Arkitekt  og  Ingeniør,  ellers  vilde  han  næppe  have  været  i  Stand  til  at  samle  saa  mange  Op¬ 
lysninger  angaaende  Bygningskunsten,  som  hans  Værk  indeholder;  i  Tilegnelsen  til  Kejse¬ 
ren  siger  han  selv,  at  han  har  været  ansat  ved  Konstruktionen  og  Vedligeholdelsen  af  Kiigs- 
maskinerne,  og  har  derfor  erholdt  sin  Understøttelse,  men  nogle  mene  endogsaa,  at  han  har 
haft  Del  i  Opførelsen  af  Marcellus’s  Theater.  Dette  var  allerede  paabegyndt  af  Cæsar,  men 
blev  fuldført  under  Augustus  i  Aaret  13  f.  Kr,  og  indviet  til  Erindring  om  Kejserens  Søstei- 
søn  Marcellus,  og  førte  fra  den  Tid  dennes  Navn;  det  var  en  halvcirkelformet  B}gning  af 
378  Fods  Diameter  og  kunde  rumme  30,000  Tilskuere.  Bygningen  blev  opført  af  Iravei- 
tin  og  havde  vistnok  oprindelig  haft  fire  Etager,  hvoraf  endnu  Rester  at  de  to  nederste  eie 

bevarede,  den  ene  prydet  med  doriske,  den  anden  med  joniske  Halvsojler,  Stilen  i  Arkitek¬ 
turen  er  stræng  og  karakteriserer  godt  Smagen  i  Begyndelsen  af  Augustus’s  Regering, 
Buerne  ere  saaledes  uden  Archivolter,  og  man  antager,  at  denne  Bygning  er  det  ældste 
Eksempel  paa  Forbindelsen  af  Buen  med  Søjlestillingen  (Fig.  25).  Da  nu  Proportionerne  i 
Søjler  og  Gesimser  ganske  svarer  til  det,  som  Vitruvius  angiver  i  sit  Værk,  have  nogle  For¬ 
skere  ment,  at  han  muligvis  har  været  Bygmesteren  eller  i  det  mindste  den,  som  har  udført 
Tegningerne  og  paabegyndt  Opførelsen  under  Cæsar;  men  da  han  ikke  omtaler  Hvælvings¬ 
konstruktioner,  er  det  sandsynligt,  at  Bygningen  senere  er  omdannet  og  fuldført  af  en  anden 
Arkitekt.  Denne  Arkitektur  har  flere  Ejendommeligheder,  jeg  vil  saaledes  henlede  Opmærk¬ 
somheden  paa  de  Tandsnit,  som  findes  paa  den  doriske  Gesims,  men  som  ikke  hører  til  her 
og  maa  være  en  Reminiscents  fra  den  etruriske  Kunst;  man  finder  ligeledes  i  den  joniske 
Orden,  i  Gesimsens  bærende  Hovedled,  Ægstaven  forneden,  det  karnisformede  Led  foroven 
ganske  som  hos  Grækerne,  hvorimod  den  senere  romerske  Arkitektur  altid  har  Ægstaven 
øverst  lige  under  Hængepladen  og  Bladlisten  forneden;  derimod  ere  Voluterne  paa  disse 
Søjler  meget  smaa,  ganske  modsat  den  græske  Karakter. 


Fig.  29.  Vitruvius’s  Basilika  ved  Viollet-le-Duc. 

Med  Sikkerhed  ved  man  ikke  andet  om  Vitruvius’s  praktiske  Virksomhed  som  Bygmester, 
end  hvad  han  selv  fortæller,  dels  om  sin  Beskæftigelse  ved  Krigsmaskinerne,  dels  om  Op¬ 
førelsen  af  en  Basilika,  hvoraf  han  giver  en  Beskrivelse  i  5te  Bog,  iste  Kap.,  paa  følgende 
Maade:  »Basilikaerne  kunne  fremvise  hele  den  Ophøjethed  og  Skønhed,  som  Arkitekturen 
er  i  Stand  til  at  frembringe,  jeg  har  bygget  en  saadan  ved  Julius’ s  Koloni  i  Fano,  hvor  jeg 
har  anvendt  følgende  Proportioner:  Hvælvingen  i  Midten  er  120  Fod  i  Længden  og  éo  i 
Bredden;  Søjlegangen  er  20  Fod  i  Bredden,  og  Søjlerne  med  Kapitæler  have  en  Højde  af 
50  Fod  og  5  Fod  i  Diameter,  og  bagved  have  de  Pilastre  af  20  Fods  Højde,  2  V2  Fods  Bredde 
og  i*/2  Fods  Tykkelse,  for  at  de  kunne  bære  Bjælkelaget.  Over  disse  Pilastre  er  igen  andre 
af  18  Fods  Højde,  2  Fods  Bredde  og  1  Fods  Tykkelse,  hvilke  bære  de  øverste  Bjælker  og 
Taget.  Den  øverste  Etage  er  lavere  end  Søjlerne  i  den  store  Hvælving  for  at  give  frit  Rum 
for  DaMyset  gennem  de  Mellemrum,  som  dannes  ved  Indercolumnerne.  Paa  Bredsiden  har 
Bygningen  fire  Søjler,  men  paa  Længdesiden,  som  vender  ud  mod  Forum,  er  der  otte;  paa 
den  modsatte  Side  dog  kun  seks,  da  de  to  midterste  falde  bort  for  ikke  at  forhindre  Udsig¬ 
ten  til  Augustus’s  Tempel,  som  ligger  midt  paa  denne  Side  og  svarer  til  Midten  af  Pladsen, 
og  til  Jupiters  Tempel.  I  Augustus’s  Tempel  er  dannet  en  Tribune,  som  dog  ikke  er  en 
fuld  halv  Cirkel,  men  4 6  Fod  bred  og  15  Fod  dyb;  den  er  anbragt,  for  at  Folkene  i  Basili¬ 
kaen  ikke  skulle  generes  for  meget  ved  de  Forhandlinger,  som  gaa  forud  for  Dommen. 
Taoet  mener  jeg  har  en  heldig  Anordning,  idet  det  nemlig  er  skraat  udvendigt,  men  har  en 

Hvælving  indvendig,  hvorved  der  spares  megen  Bekostning  ved  at  udelade  de  Prydelser, 
som  ellers  findes  over  Gesimsen,  nemlig  Ballustrene  og  den  anden  Række  Søjler,  medens 
dog  de  høje  Søjler,  som  bære  den  Architrav,  paa  hvilken  Hvælvingen  hviler,  giver  Værket 

et  imponerende  Udseende«. 

Man  ser  af  denne  Beskrivelse,  at  det  ingenlunde  var  noget  ubetydeligt  Værk,  Vitruvius 
her  havde  udført,  dels  paa  Grund  af  Bygningens  store  Dimensioner,  dels  paa  Grund  af  den 
store  Rolle,  som  Basilikaen  i  det  Hele  taget  spillede  i  det  gamle  Rom.  Fano  var  den  Gang 
en  ret  betydelig  og  blomstrende  Stad  paa  Østkysten  af  Italien,  noget  nordligere  end  Ancona, 
den  blev  tidligere  kaldt  »Fanum  Fortunae«  og  skal  skylde  et  gammelt  Fortunatempel  sin 
Oprindelse;  af  nogle  Skribenter  angives  den  som  Vitruvius’ s  Fødeby,  andre  mene,  at  han 
er  født  i  Mola  di  Gaeta,  det  gamle  Formiæ,  hvor  man  har  fundet  Gravindskrifter  med  hans 


Familienavn,  men  herom  vides  dog  intet  sikkert.  Vitruvius  siger,  at  Basilikaen  skal  opføres 
paa  det  mest  solrige  Sted  af  den  offentlige  Plads,  for  at  Handel  og  Vandel  ikke  skal  forstyr¬ 
res  ved  Kulden  om  Vinteren,  Bredden  af  en  saadan  Bygning  maa  være  mindst  en  Trediedel, 
men  aldrig  mere  end  Halvdelen  af  Længden,  og  han  giver  derpaa  nogle  detaillerede  Bestem¬ 
melser  angaaende  Indretningen;  et  af  de  prægtigste  Eksempler  af  denne  Slags  Bygninger 
var  den  mærkelige  »Basilika  Ulpia«,  bygget  af  Arkitekten  Apollodorus  undei  Kejsei  T raja¬ 
nus,  berømt  i  Oldtiden  ved  sit  pragtfulde  Loft  af  Cedertræ  og  forgyldt  Bronce. 

Angaaende  disse  Bygninger  skriver  F.  Kugler  i  sin  »Geschichte  der  Baukunst«  saaledes. 
»Af  særlig  Betydning  blandt  de  romerske  Bygninger  ere  Basilikaerne,  karakteristiske  Led¬ 
sagere  af  det  senere  romerske  Folkeliv,  og  indflydelsesrige  Forbilleder  for  den  følgende  Tids 
kunstneriske  Udvikling  (Basilikaerne  dannede  Forbilledet  for  de  første  kristne  Kirker).  Som 
det  synes,  havde  de  deres  Navn  fra  »Stoa  Basilejos«  (Den  kongelige  Halle),  i  hvilken  den 
anden  af  de  atheniensiske  Archonter  Basileos  holdt  Rettergang.  Angaaende  Indretningen  af 
disse  græske  Bygninger  er  iøvrigt  intet  nærmere  bekendt;  men  for  de  romerske  Basilikaer 

havde  man  en  dobbelt  Bestemmelse,  baade  som  en  Børs  for  Handelsforretninger  og  som 
Domhus;  de  bestode  derfor  af  to  Dele,  nemlig  en  udstrakt  lukket  Halle,  i  hvilken  Handel 
og  Vandel  fandt  Sted,  og  en  Tribune,  som  dannede  en  stor  halvrund  Niche,  i  hvilken  fand¬ 
tes  Sæder  for  Dommerne.  Indretningen  af  begge  Dele  og  af  Bygningen  som  Helhed  synes  at 
have  været  meget  forskellig,  og  de  faa  tiloversblevne  Rester  give  kun  sparsomme  Oplysnin¬ 
ger,  men  som  almindelig  Regel  vare  de  anordnede  som  en  langagtig  firkantet  Halle  med 
Søjlegange  og  Gallerier,  og  hertil  sluttede  sig  til  en  af  Siderne  den  saakaldte  Tribune.  Ved 
de  større  Anlæg  var  Søjlestillingen  ogsaa  gennemført  i  Tribunen,  ligeledes  fandtes  en  Por- 
tikus,  som  dannede  en  Altan  i  Højde  med  Gallerierne,  samt  i  det  Indre  en  Forhøjning,  den 
saakaldte  »Chalcidicum«,  og  undertiden  en  Fordobling  af  dette  Anlæg  paa  For-  og  Bagsiden 
af  Bygningen«. 

Det  er  interessant  at  sammenligne  den  Maade,  hvorpaa  to  berømte  franske  Arkitekter 
have  forsøgt  at  fremstille  Vitruvius’s  Basilika,  og  begges  Navne  Claude  Perrault  og  Viollei- 
le-Duc  borger  for,  at  deres  Undersøgelser  have  været  grundige,  omend  Resultatet  er  blevet 
noget  afvigende.  Claude  Perraults  Projekt  (Fig.  26 — 27),  som  er  udført  i  Slutningen  af  det 
17de  Aarhundrede,  forekommer  mig  baade  i  Grundplanens  Anlæg  og  i  Arkitekturens  Ka¬ 
rakter  at  svare  bedst  til  Vitruvius’s  Beskrivelse  og  til  den 
Aand  og  strænge  Stil,  som  var  herskende  i  Kejsertidens 
Begyndelse,  hvorimod  Viollet-le-Ducs  Arbejde,  der  skriver 
sig  fra  1872,  er  altfor  moderne  i  sin  Anordning  (Fig.  28 
- — 29),  navnlig  i  den  sammensatte  Tagkonstruktion,  der  i 
sine  Detailler  dels  er  middelalderlig,  dels  moderne.  De  to 
Kunstnere  ere  ogsaa  mest  afvigende  i  Fremstillingen  af 
Bygningens  øverste  Del,  idet  Perrault  viser  Midthallen 
dækket  af  en  Hvælving,  hvilket  ogsaa  stemmer  med  Ord¬ 
lyden  i  Vitruvius’s  Værk,  hvor  den  betegnes  som  »Te- 
studo«  (hvælvet  som  Skildpaddens  Rygskjold),  hvorimod 
Viollet-le-Duc  dækker  Hallen  med  en  indviklet  Trækon¬ 
struktion  (Fig.  30),  der  maatte  forudsætte  et  meget  ud¬ 
viklet  Tømrerhaandværk,  som  vel  næppe  fandtes  i  Rom 
paa  den  Tid.  Den  moderne  franske  Arkitekt  giver  des¬ 
uden  Søjlerne  et  Kapitæl  af  den  Formation,  der  er  betegnet  som  »den  romerske«,  men 
som  dog  først  udvikles  langt  senere,  og  hvoraf  det  tidligste  Eksempel,  man  kender,  skriver 
sig  fra  Titus’  Tid,  idet  man  da  sammenføjede  de  store  græske  Voluter  og  Ægstaven  med 
Akanthusbladenes  Krans,  medens  netop  det  romersk-korinthiske  Kapitæl  paa  Augustus  s 
Tid  kun  udførtes  i  den  ædleste  og  strængeste  Udvikling,  saaledes  som  vi  se  det  udført  i 
Pantheon  i  Rom  (Fig.  31),  der  blev  bygget  af  Kejserens  Svigersøn  Agrippa. 

Om  Arkitekturens  Væsen  skriver  Vitruvius  saaledes:  »Bygningskunsten  bestaar  af  fem 
Afdelinger,  nemlig  Anordningen,  som  Grækerne  kaldte  »Taxis«,  Inddelingen  af  Giundpla- 
nen,  som  de  kaldte  »Diatbesis«,  Proportionen  »Eurythmi«,  dertil  kommer  Passehghedsfor- 
holdet  og  endelig  Fordelingen  af  Materialierne,  som  paa  græsk  kaldtes  »Oeconomia«.  An¬ 
ordningen  tildeler  Bygningens  enkelte  Dele  den  rette  Størrelse  i  Forhold  til  deres  Bestem¬ 
melse,  enten  man  betragter  dem  særskilt  eller  i  Flenseende  til  hele  \  ærkets  Forhold  og 
Symetri.  Inddelingen  udføres  paa  tre  Maader,  nemlig  ved  »Ichnographi«,  »Orthographi« 
og  »Scenographi«.  Ichnographien  er  en  med  Lineal  og  Passet  udført  Plan  afen  Bygning, 
saaledes  som  den  er  ved  Jorden  (Grundrids).  Orthographien  fremstiller  Højdeforholdet  1 
Bygningen  med  de  Proportioner,  som  man  ønsker,  at  det  udførte  Værk  skal  have  (Facade- 
tegning).  Scenographien  viser  ikke  alene  Højdeforholdet  i  Bygningens  Forside,  men  ogsaa 
de\ilbagegaaende  Sider,  saaledes  at  alle  Linier  deri  løbe  sammen  til  et  Punkt  (Perspektiv- 


Fig.  3 1 .  Korinthisk  Kapitæl 
(Pantheon  i  Rom). 

tegning).  Eurythmi  er  Skøn¬ 
hed  i  Sammenstillingen  af 
Værkets  Enkeltheder,  hvilket 
frembringer  et  behageligt  Ud¬ 
seende.  (Eurythmi  er  et  Ord, 
som  er  taget  fra  Musiken  og 
Dansen,  og  som  betegner 

Forholdet  mellem  Sangen  og  Fig.  33.  Antikt  Murværk 
Dansetrinene.)  Thi  paa  sam-  T  Isodomum). 

me  Maade,  som  der  i  det  menneskelige  Legeme  er  et  vist 
Fig.  32.  Antikt  Murværk  Forhold  mellem  Albuen,  Foden,  Haandbredden,  Fingrene 

(A  Reticulatum;  B  Insertum).  OSr  anjre  Dele,  saaledes  vil  i  alle  fuldkomne  arkitektoni- 
ske  Værker  et  Led  alene  kunne  tjene  som  Maal  for  hele  Værkets  Størrelse;  saaledes  vil  for 
Eksempel  en  Søjles  Diameter  eller  Størrelsen  af  en  Triglyphe  kunne  give  et  Begreb  om  det 
hele  Tempels  Dimensioner. 

Passelighedsforholdet  er  A arsag  til,  at  Udseendet  af  en  Bygning  svarer  til  dens  Bestem¬ 
melse,  derfor  bør  man  have  Opmærksomheden  henvendt  paa  Tingenes  Væsen,  paa  alle 
Sædvaner  og  paa  Naturen,  det,  som  Grækerne  kalde  »Thematismos«.  Naar  man  saaledes 

tager  alle  disse  Ting  i  Betragtning,  vil  man  for 
Eksempel  ikke  sætte  Tag  paa  et  Tempel  for  den 
tordnende  Jupiter  eller  paa  Himlens  eller  Solens 
eller  Maanens  Tempel,  men  lade  disse  være  ube- 
dækkede  (hypæthrale),  fordi  disse  Guddomme  give 
sig  tilkende  i  det  fuldeste  Lys  og  i  hele  Universets 
Udstrækning.  Af  lignende  Aarsag  bør  man  bygge 
Templerne  for  Minerva,  Mars  og  Herkules  i  dorisk 
Stil,  fordi  disse  Guddommes  Dyder  have  en  Kraft 
og  Værdighed,  som  staar  i  Modstrid  til  de  andre 
Stilarters  Sirlighed;  men  derimod  bør  Templerne 
for  Venus,  Flora,  Proserpina  samt  Kildenymferne 
være  opført  i  korinthisk  Stil,  eftersom  Blomsternes  og  Løvværkets  Skønhed  og  de  Voluter, 
hvormed  Kapitælerne  ere  smykkede,  synes  meget  passende  for  disse  Gudinders  Væsen.  End¬ 
videre  fordrer  Sømmeligheden,  at  saadanne  Templer  som  Junos,  Dianas,  Bachus’s  og  lig¬ 
nende  Guddommes  udføres  i  jonisk  Stil,  fordi  denne,  som  danner  et  Mellemled  mellem  den 
doriske  Stils  Alvor  og  den  korinthiske  Stils  Lethed,  synes  at  passe  bedst  til  disse  Guddom¬ 
mes  særlige  Karakter.  Sømmeligheden  fordrer  ligeledes,  at  Bygningens  Indre  prydes  paa  en 
passende  Maade  og  at  Vestibulerne  bør  være  tidssvarende  udstyrede;  thi  dersom  de  indre 
Rum  ere  fattige  og  usselt  udstyrede,  vil  dette  gøre  et  ubehageligt  Indtryk.  Og  dersom  man 


Fig.  34.  Antikt  Murværk 
(G.  Emplecton). 


paa  en  dorisk  Gesims  vilde  sætte  en  fint  forsiret  Karnis 


Fig.  35.  Antikt  Murværk 
(F  Pseudisodomum). 


(Cimatium),  eller  der¬ 
som  man  over  en  jo¬ 
nisk  Architrav,  der  un¬ 
derstøttes  af  Søjler  med 
Voluter,  vilde  anbringe 
Triglypher,  saa  vilde 
disse  Ting,  der  ere  sær¬ 
egne  for  hver  Stilart, 
støde  Synet,  fordi  man 
plejer  at  se  saadanne 


Fig.  36.  Antikt  Murværk 
(C  Græsk  Konstruktion;  D  Revinctum). 

Led  anvendte  paa  en  hel  anden  Maade«.  —  Vitruvius  fremhæver  derpaa  Nødvendigheden 
af  at  vælge  sunde  Byggepladser  for  Templerne,  især  for  de  Guddomme,  fra  hvem  Menne¬ 
skene  vente  Hjælp  mod  Sygdomme,  som  Æsculapius  og  Hygæa,  thi  man  veed  jo,  at  de  Syge 
lettere  blive  helbredede  ved  at  flyttes  til  en  sundere  Luft  og  at  Folkets  Tillid  til  Guddom¬ 
men  derved  forøges;  han  raader  ligeledes  Arkitekterne  at  lægge  Sove-  og  Læseværelser  mod 
Øst,  men  Badene  og  Værelserne  for  Kunstsager  mod  Nord,  fordi  de  Rum,  som  vende  mod 
den  Side,  hele  Dagen  beholde  et  roligt  Lys.  Økonomien  fordrer,  at  Arkitekten  ikke  foreslaar 
overflødige  Ting  eller  noget,  som  overskrider  Bygherrens  Evne,  man  bør  derfor  altid  vælge 
saadanne  Materialier,  som  findes  i  Nærheden,  for  ikke  at  forøge  Bekostningen  ved  Trans¬ 
port  af  saadanne,  og  dersom  man  ikke  har  Sandgrave  i  Nærheden,  men  maa  benytte  Hav¬ 
eller  Flodsand,  da  bør  man  først  udvaske  dette  i  ferskt  Vand.  Arkitekten  maa  ogsaa  have 
Opmærksomheden  henvendt  paa  Bygningens  Brug,  thi  der  fordres  en  hel  anden  Tegning 
til  et  Hus  i  Staden  end  til  et  paa  Landet,  ligesom  Ejerens  Formue  og  Stilling  i  Samfundet 
maa  tages  i  Betragtning.  Vitruvius  inddeler  de  offentlige  Bygninger  i  tre  Klasser,  eftersom 
de  opføres  til  Folkets  Sikkerhed,  for  dets  Fromheds  eller  Bekvemmeligheds  Skyld ;  til  den 
første  Slags  henregner  han  Fæstningsmure,  Taarne  og  Stadporte,  til  den  anden  de  Templer, 
som  opføres  til  Ære  for  de  udødelige  Guder,  og  til  den  tredie  Slags  de  offentlige  Bygninger 
paa  Forum,  Søjlehallerne,  Badene,  Theatre  og  Spaseresteder,  og  ved  alle  disse  Bygninger 


abc 
Fig.  37.  Antike  Tempelformer  (a  Prostylos;  b  Amphiprostylos;  c  Tempel  in  antis). 

bør  man  iagttage,  at  Soliditet,  Hensigtsmæssighed  og  Skønhed  forenes.  Han  omtaler  derpaa 
de  forskellige  Slags  Murværk  og  nævner  »Reticulatum«  (Fig.  32  A)  som  det,  der  anvendtes 
mest  paa  hans  Tid  og  som  havde  det  behageligste  Udseende,  men  let  slog  Revner,  da  Fu¬ 
gerne  ikke  løb  helt  igennem;  »Insertum«  (Fig.  32  B)  er  derimod  stærkere,  da  det  mures  i 
Forbandt;  han  raader  indstændig  til  at  opføre  Murene  med  tilstrækkelig  Fugtighed,  for  at 
Stenene  ikke  strax  skulle  indsuge  alt  Vandet  og  derved  skilles  fra  Mørtelen.  Naar  Grækerne 
ikke  anvende  bugne  og  polerede  Sten,  danne  de  Rækkerne  af  Flint  eller  en  anden  haard  og 
grov  Slags,  og  lægge  dem  afvekslende  ligesom  Teglsten,  enten  paa  den  Maade,  som  kaldes 
»Isodomum«  (Fig.  33),  naar  Skifterne  ere  lige  tykke,  eller  som  »Pseudisodomum«  (Fig.  35) 
med  ulige  Skifter,  dette  kan  have  stor  Styrke,  hvilket  kommer  af,  at  Stenenes  Leje  er  vand¬ 
ret  gennem  Murens  hele  Tykkelse.  Et  andet  Slags  Murværk  kaldtes  »Emplecton«  (Fig.  34), 
det  anvendtes  meget  i  Rom  og  udførtes  med  glatte  Yderflader,  men  fyldtes  i  Midten  med 
raa  Sten  og  Mørtel  og  havde  hist  og  her  Forbindelser;  Grækerne  anvendte  endnu  nogle 
andre  Konstruktioner  (Fig.  36),  hvori  de  lagde  Bindere  »Diatonous«  fra  den  ene  Ydermur 
til  den  anden.  Vitruvius  gør  derpaa  opmærksom  paa,  at  det  Murværk,  som  har  den  smuk¬ 
keste  Yderflade,  just  ikke  altid  er  det  stærkeste  og  varigste,  og  at  Vurderingsmændene  der¬ 
for  fradrage  lige  saa  mange  J/so»  som  det  er  Aar  siden,  at  en  Mur  blev  opført,  da  det  er  deres 
Mening,  at  saadant  Murværk  ikke  bør  regnes  at  vare  mere  end  80  Aar;  men  det  gør  man 
ikke  ved  Mure,  som  alene  ere  opførte  af  Teglsten,  naar  de  blot  have  holdt  sig  lodrette,  der¬ 
for  er  der  mange  Byer,  hvori  næsten  alle  Bygninger,  ja  selv  kongelige  Huse,  blive  opførte 

af  Teglsten,  han  nævner  flere  saadanne  Bygninger  som  Jupiters 
og  Herkules  Templer,  Kongerne  Attalus’s  Hus  i  Tralles  o.  f.  a. 
Derpaa  fremhæver  han  Kong  Mausolus  s  Palads  i  Halikarnassus, 
hvilket  ligeledes  var  opført  af  Mursten,  skønt  Prydelserne  vare  af 
prokonesisk  Marmor,  og  man  kunde  endnu  til  hans  1  id  se  disse 
Mure  fuldstændig  bevarede  og  med  en  Beklædning,  der  var  saa- 
ledes  poleret,  at  den  lignede  Glas;  han  siger  derpaa,  at  eftersom 
saa  mægtige  Konger,  der  nok  havde  Midler  til  at  anvende  kost¬ 
barere  Materiale,  dog  have  bygget  af  Mursten,  saa  bør  man  ikke 
foragte  saadant  Murværk,  naar  det  kun  udføres,  som  det  bør.  Men 
i  Staden  Rom  maatte  Mure  af  Teglsten  ikke  opføres  paa  den  Tid, 
da  det  her  især  var  af  Vigtighed  at  faa  Husene  saa  høje  som  mulig 
for  at  skaffe  Plads  til  den  store  Befolkning,  og  man  mente,  at  Mure 


Pig.  38.  Peripteros 
(Thesustemplet  i  Athen). 


af  hugne  Sten  vare  stærkere  og  kunde  bære  flere  Etager;  men  der¬ 
som  man  vil  anvende  Teglstens  Murværk  udenfor  Staden,  da  bør 
Mimi  ■  1  i==|  øverste  Stykke,  som  danner  Gesimsen,  altid  udføres  massivt 

og  maa  springe  frem  for  Muren  for  at  beskytte  denne  mod  Regn¬ 
vandet. 

Den  Form,  som  de  udødelige  Guders  Templer  skulle  have,  til¬ 
lægger  naturligvis  Vitruvius  den  største  Betydning,  og  herom  skriver  han  saaledes.  »For  at 
give  Bygningen  en  god  Anordning,  bør  man  især  have  Opmærksomheden  henvendt  paa 
Proportionen,  som  bestaar  i  Tilpasningen  af  de  enkelte  Dele  til  hele  Værkets  Størrelse.  En 
Bygning  kan  aldrig  blive  godt  anordnet  uden  denne  Overensstemmelse,  og  dersom  ikke  alle 
de  enkelte  Dele  passe  lige  saa  godt  til  Helheden,  som  Lemmerne  paa  et  velskabt  Menneske 
passe  til  det  hele  Legeme.  Saaledes  have  alle  Dele  af  Legemet  deres  bestemte  Maal  og  Pro¬ 
portioner,  efter  hvilke  Oldtidens  udmærkede  Malere  og  Billedhuggere,  som  man  berømmer 
saa  meget,  altid  rettede  sig,  og  saaledes  bør  ogsaa  alle  de  Dele, 
hvoraf  et  Tempel  bestaar,  sættes  i  et  passende  Forhold  til  det 
Hele.  Legemets  Midtpunkt  er  i  Navlen ;  thi  dersom  en  Mand 
ligger  paa  Jorden  med  Arme  og  Ben  udstrakte  og  man  med 
Navlen  som  Centrum  beskriver  en  Cirkel,  saa  ville  Ekstremi¬ 
teterne  berøre  denne;  noget  lignende  er  Tilfældet  med  Kva¬ 
draten  ;  thi  naar  man  tager  Afstanden  fra  Fødderne  til  Hove¬ 
dets  øverste  Del  som  Sider  i  denne,  ville  de  udstrakte  Hænder 
berøre  de  lodrette  Kanter.  Og  da  nu  altsaa  Naturen  har  dan¬ 
net  det  menneskelige  Legeme,  saaledes  at  der  er  en  skøn  Har¬ 
moni  i  det  Hele,  saa  er  det  jo  ikke  uden  Grund,  at  de  Gamle 
i  deres  Kunstværker  forlangte  den  samme  Overensstemmelse 
mellem  alle  Dele;  men  blandt  alle  de  Værker,  hvis  Maal  de 
have  reguleret  derefter,  have  de  fornemmelig  haft  Omsorg  for 
Gudernes  Templer,  i  hvilke  det,  som  er  godt  ellerslet,  vil 
være  udsat  for  Bedømmelse  til  evig  Tid«. 

Templets  Grundplan  er  efter  Vitruvius’s  almindelige  Reg¬ 
ler  en  langagtig  Firkant,  hvis  Længde  skal  være  det  dobbelte 
af  Bredden ;  heraf  indtager  Cellen,  hvori  Gudebilledet  findes, 
et  Rum,  som  er  en  Fjerdedel  længere,  end  det  er  bredt,  me¬ 
dens  de  øvrige  tre  Fjerdedele  danne  Forhallen;  de  forreste 
Ender  af  dennes  Mure  skal  have  Anter,  det  vil  sige  Hjørne- 
murpiller,  og  dersom  Vidden  mellem  disse  er  mere  end  tyve 

Fig.  40.  Dipteros-Hypæthros 
(Dianatemplet  i  Ephesos). 


Fod,  skal  der  anbringes  to  Søjler  for  at  bære  det  frem¬ 
springende  Tag.  Han  inddeler  Templerne  i  forskellige 
Klasser,  eftersom  Anordningen  af  Grundplanen  er  sim¬ 
pel  eller  mere  indviklet;  Templet  med  Anter  har  paa 
Forsiden  to  Søjler  mellem  Murenes  Fremspring  og 
disse  bære  Frontonen ;  som  Eksempler  paa  denne  An¬ 
ordning  nævnes  de  tre  Templer  for  Gudinden  Fortuna. 

Den  Ordning,  som  kaldes  »Prostylos«,  har  ogsaa  Søj¬ 
ler  foran  de  firkantede  Anter,  disse  Søjler  bære  Archi- 
traven  og  staa  fri  til  begge  Sider,  og  som  et  Eksempel 
nævnes  Templet  for  Jupiter  og  Faunen  paa  Tiberøen. 

Derefter  kommer  »Amphiprostylos«,  der  bestaar  af  de 
samme  Dele,  men  har  dertil  ogsaa  Søjler  paa  Bygnin¬ 
gens  Bagside,  der  er  dannet  ligesom  Forsiden  (Fig.  37). 

»Peripteros«  (Fig.  38)  har  baade  paa  For-  og  Bagsiden 
seks  Søjler,  men  elleve  paa  hver  af  de  andre  Sider,  naar 
man  regner  Hjørnesøjlerne  med,  dette  Tempel  er  saa- 
ledes  helt  omgivet  af  Søjler;  herom  skriver  Vitruvius 
saaledes:  »Søjlerne  ere  stillede  paa  den  Maade,  at  Af¬ 
standen,  som  er  mellem  dem  og  Muren,  er  lige  stor 
med  deres  Mellemvidde  og  giver  derved  Plads  til  at  gaa 
rundt  om  Templet,  som  man  kan  se  det  ved  den  Por- 
tikus,  som  Metellus  lod  Hermodorus  opføre  rundtom 
Jupiter  Stators  Tempel,  og  ved  den,  som  Mutius  lod 
bygge  ved  Ærens  og  Dydens  Tempel,  hvilket  Marius  først  havde  ladet  opføre,  og  som  ingen 

Udgang  havde  bagtil«. 

»Pseudodipteros«  (Fig.  39)  kalder  Vitruvius  den  Anord¬ 
ning,  som  har  otte  Søjler  i  For-  og  Bagsiden,  men  femten 
med  Hjørnesøjlerne  paa  hver  af  de  lange  Sider,  og  her  skal 
Cellens  Sidemure  svare  til  de  fire  midterste  Søjler  paa  den 
Maade,  at  der  fra  Muren  til  Søjlerækken  er  to  Søjlevidder 
ved  Søjlernes  nederste  Tykkelse.  Der  fandtes  ikke  i  Rom 
noget  Eksempel  af  denne  Anordning;  men  den  var  anvendt 
i  Byen  Magnesia  ved  Dianas  Tempel,  der  blev  opført  af  Her- 
mogenes  fra  Alabanda,  samt  ved  Apolios  Tempel,  bygget  af 
Menestes. 

»Dipteros«  skal  have  otte  Søjler  baade  for  og  bag,  og  to 
Rækker  omkring  hele  Bygningen,  saaledes  som  det  fandtes- 
ved  Templet  for  Qvirinus  (Romulus),  der  var  opført  i  dorisk 
Stil,  og  ved  Dianas  Tempel  i  Ephesus,  hvilket  var  anordnet 
af  Ctesiphon  og  regnedes  til  Oldtidens  syv  Underværker 
(Fig.  40).  »Hypæthros«  kan  have  indtil  ti  Søjler  for  og  bag, 
det  er  forøvrigt  anordnet  ligesom  Dipteros,  men  hari  det 
Indre  to  Søjlerækker  over  hinanden,  saaledes  adskilte  fra 
Muren,  at  der  dannes  en  Portikus  ligesom  ved  Peristylen ; 
Midten  af  Cellen  er  ubedækket,  og  Templet  har  Døre  baade 
paa  For-  og  Bagsiden;  der  fandtes  intet  Eksempel  af  denne 
Slags  i  Rom,  men  i  Athen  var  Jupiter  Olympios  Tempel 
(Parthenon  i  Athen).  anordnet  paa  denne  Maade,  dog  kun  som  en  »Octostylos«, 

det  vil  sige  med  otte  Søjler  i  For-  og  Bagsiden.  Som  en  af  de  fuldkomneste  Anordninger 
med  »Hypæthros«  nævnes  det  skønne  Parthenon,  Athenes  Helligdom  paa  Borgen  i  Athen 
(Fig.  41).  Vitruvius  angiver  ogsaa  to  forskellige  Anordninger  af  de  runde  Templer  (Fig.  42). 

Søjlestillingen  anordnes  efter  Vitruvius  paa  fem  forskellige  Maader,  »Pycnostylus«  (snæver- 
iøjlet)  er  saaledes,  at  Mellemvidden  er  saa  stor  som  halvanden  Gang  Diametren  af  en  Søjld; 
denne  Anordning,  siger  han,  er  anvendt  ved  Julius  Cæsars  Tempel  og  ved  Venus’s  Tempel 
paa  Forum.  »Systylos«  (nærsøjlet)  kaldes  det,  naar  Mellemvidden  er  saa  stor  som  to  Søjledia¬ 
metre,  og  naar  Plintherne  af  deres  Basis  er  ligestor  med  Pladsen  imellem  dem,  saaledes  som 
det  fandtes  ved  Templet  for  Fortuna  og  flere  andre;  derpaa  siger  han,  at  disse  to  Anordnin¬ 
ger  have  den  Fejl,  at  Kvinderne,  naar  de  ville  stige  op  til  Templet  for  at  forrette  deres  Bøn, 
ikke  kunne  komme  igennem  Intercolumnen  (Afstanden  mellem  Søjlerne),  dersom  de  holde 
hverandre  i  Hænderne,  men  ere  nødsagede  til  at  gaa  enkeltvis,  ligeledes  ere  Søjlerne  saa 
sammentrængte,  at  de  næsten  spærre  Dørene  og  forhindre,  at  man  kan  se  Gudernes  Bil¬ 
leder,  og  at  man  kan  gaa  bekvemt  omkring  Templet.  Ved  »Diastylos«  (vidtsøjlet)  er  Mellem¬ 
vidden  lige  saa  stor  som  tre  Søjlediametre,  den  var  anvendt  ved  Apolio  og  Diana’ s  Tempel, 
men  denne  Anordning  havde  den  Vanskelighed,  at  Architraven  let  kunde  sønderbrydes  paa 
Grund  af  den  store  Afstand  mellem  Søjlerne.  Ved  »Aræostylos«  (fjerntsøjlet)  kan  man  slet 


Fig.  42.  a  Monopteron;  b  Peripteron  (VestaTemplet  ved  Tivoli). 

ikke  bruge  Architraver  af  Sten,  men  maa  lægge  tykke  Bjælker  i  den  hele  Længde,  og  denne 
Konstruktion  giver  let  Bygningens  Facade  et  tungt  Udseende,  man  brugte  da  at  pryde  Fron- 
tonen  med  Statuer  af  brændt  Ler  eller  forgyldt  Kobber  efter  toskansk  Maade,  saaledes  som 
paa  Templerne  for  Ceres  og  Herkules  i  Pompeji.  Søjlestillingen  »Eustylos«  (skønsøjlet)  er 
dog  den,  som  Vitruvius  anbefaler  nærmest  og  hvorom  han  skriver  paa  følgende  Maade: 
»Det  er  den  Anordning,  som  vinder  størst  Bifald,  og  som  ogsaa  overgaar  alle  de  andre  i 
Bekvemhed,  Skønhed  og  Fasthed.  For  nu  at  ordne  disse  Forhold  paa  en  heldig  Maade,  bør 
man  dele  hele  Templets  Forside  i  elleve  og  en  halv  Dele,  saafremt  man  vil  bygge  en  »Te- 
trastylos«  (med  fire  Søjler),  eller  i  atten  Dele,  dersom  man  vil  have  seks  Søjler,  eller  i  fire 
og  tyve  og  en  halv,  naar  det  skal  være  en  »Octostylos«.  En  af  disse  Dele  tages  som  »Mo¬ 
dul«  (Forholdsmaal),  og  Intercolumnerne  blive  2 x/4  Modul,  men  de  midterste  paa  For-  og 
Bagsiden  faa  tre  Modul;  Søjlerne  gives  en  Højde  af  81/*  Modul,  hvilket  giver  det  skønneste 
Forhold  af  Mellemvidden  til  Søjlehøjden.  Af  Eustylos  have  vi  ikke  noget  Eksempel  i  Rom, 
men  der  findes  1  Byen  Teo  1  Asien  et  Bach  ustempel,  som  hai  denne  Anoidnmg  og  som  ei 
en  Octostylos.  Hermogenes  var  den  Arkitekt,  som  har  opfundet  disse  Proportioner,  og  han 
er  ligeledes  den  første,  som  har  anvendt  Octostylos  og  Pseudodipteios,  da  han  for  at  spare 
Arbejde  og  Bekostning  borttog  af  en  Dipteros  den  inderste  Række  Søjler,  som  udgjorde  34; 
men  det,  som  er  det  bedste  ved  denne  Opfindelse,  er,  at  han  derved  har  udfundet  et  Middel 
til  at  forøge  Pladsen  i  Peristylen  (Omgangen)  uden  dog  at  formindske  Antallet  af  de  Søjler, 
som  udvendigt  giver  Templet  sin  Anseelse,  og  disse  brede  Søjlegange  have  dertil  den  Nytte, 
at  de  under  Regn  kunne  give  Ly  for  et  stort  Antal  Mennesker.  Anordningen  af  Pseudodip- 
teros  lader  saaledes  erkjende,  med  hvilken  Aandsfinhed  Hermogenes  ledede  sine  Arbejder, 

hvilke  da  ogsaa  maa  betragtes  som  den  Kilde,  hvorfra  Efterverdenen  kan  hente  de  bedste 
Forskrifter  for  Arkitekturen«  (Fig.  43).  Vitruvius  giver  derpaa  Regler,  hvorefter  Søjlens  Tyk¬ 
kelse  proportioneres  i  Forhold  til  dens  Højde,  saaledes  at  de  Søjler,  som  staa  tæt  sammen, 
faa  en  ringere  Tykkelse  end  de,  som  staa  langt  fra  hinanden;  ved  Eustylus  bør  man  saaledes 
dele  Højden  i  8’/2  Dele  og  give  Søjlestammen  en  Del  forneden,  thi  de  snævre  Intercolum- 
ner  vil  let  give  Søjlen  et  tungt  Udseende;  desuden  skal  Søjlen  gøres  lettere  ved  at  fortyndes 
opad,  naar  den  er  15  Fod  høj  med  Vc  af  den  nederste  Diameter,  og  er  Højden  20 — 30  Fod 
med  1/7,  og  saaledes  fremdeles.  Derefter  skriver  han  saaledes:  »Arkitekten  maa  have  Op¬ 
mærksomheden  henvendt  paa  de  Forhold,  som  ere  særegne  for  hver  af  disse  Anordninger, 
thi  det  er  ligeledes  nødvendigt,  at  man  gør  Hjørnesøjlerne  1/50  tykkere  end  de  andre,  fordi 
de,  som  staa  yderst  mod  Luften  og  i  det  stærkeste  Lys,  ellers  ville  synes  altfor  magre,  der¬ 
for  bør  Kunstneren  ved  sin  Erfaring  forstaa  at  bøde  paa  Synets  Vildfarelser.  Man  lader  alt- 
saa  Søjlens  Tykkelse  aftage  opefter  af  den  Grund,  at  den  store  Højde  bedrager  Øjet,  og  da 
Synet  jo  tiltrækkes  af  det,  som  er  skønt,  maa  man  forsøge  at  bedaare  det  ved  at  give  alt  pas¬ 
sende  Proportioner,  og  dersom  Arkitekten  ikke  kan 
afhjælpe  saadanne  Skuffelser,  som  Bortfjernelsen  for- 
aarsager,  er  hans  Værk  slet  beregnet«. 

Den  koniske  Søjlestamme  blev  i  Oldtiden  ikke  ud¬ 
ført  efter  en  ret  Linie,  men  efter  en  svagt  buet,  i  Al¬ 
mindelighed  saaledes,  at  den  nederste  Trediedel  var 
cylindrisk,  men  derfra  begyndte  den  saakaldte  »Enta- 
sis«  efter  en  krum  Linie,  til  hvis  Konstruktion  Renais- 
sancens  Arkitekter,  som  Serlio,  Vignola  og  flere  andre, 
give  fornøden  Anvisning. 

Vitruvius  har  ganske  sikkert  under  Cæsar  haft  en 
betydelig  Anseelse  og  Virksomhed,  men  i  de  større 
Forhold  ved  Augustus’s  Kejserhof  har  han  ikke  for- 
staaet  at  gøre  sig  gældende  og  har  derfor  krænket 
trukket  sig  tilbage,  for  at  offre  sine  sidste  Kræfter  paa 
Udarbejdelsen  af  det  Værk,  der  skulde  gøre  hans  Navn 
saa  berømt.  Han  skriver  saaledes:  »Naar  efter  Sokrates’ 

Ønske  Menneskets  Tanker  og  Kundskaber  laa  klart 
for  Dagen,  vilde  hverken  Gunst  eller  Rænker  gælde, 
men  de,  som  vare  Mestre  i  deres  Kunst,  vilde  blive  overdraget  alle  Arbejder.  Da  nu  imidler¬ 
tid  saadanne  Egenskaber  ikke  falde  i  Øjnene,  og  da,  som  jeg  har  bemærket,  de  uduelige  ofte 
blive  begunstigede  fremfor  de  duelige,  saa  vil  jeg  ikke  ved  Rænker  kappes  med  de  uvidende 
om  Fortrinet,  men  vil  hellere  ved  at  bekendtgøre  disse  mine  Læresætninger  vise,  hvor  langt 
mine  Kunskaber  række«. 

Claude  Perrauli  fremhæver  Betydningen  af  Vitruvius’s  Værk  paa  følgende  Maade:  »Vitru- 
vius’s  store  Autoritet  er  ikke  alene  begrundet  i  den  Ærefrygt,  man  har  for  Oldtiden,  heller 
ikke  i  saadanne  Aarsager,  som  bringe  os  til  at  agte  Tingene  efter  forudfattede  Meninger. 
Det  er  sikkert,  at  den  Egenskab  at  være  Julius  Cæsars  og  Augustus’s  Bygmester  og  den 
store  Betydning,  som  er  tillagt  det  Aarhundrede,  hvori  han  le\ede,  og  h\ori  man  mente,  at 
alt  havde  naaet  den  højeste  Fuldkommenhed,  ogsaa  har  bidraget  meget  til  at  give  hans  Værk 
Anseelse;  men  man  maa  dog  tilstaa,  at  den  store  Dygtighed,  med  hvilken  denne  udmærkede 
Mand  har  behandlet  en  Uendelighed  af  forskellige  Ting  og  den  betænksomme  Omhu,  han 
har  anvendt  ved  at  vælge  og  samle  Optegnelser  fra  et  stort  Antal  Forfattere,  hvis  Ski  ilter 
nu  ere  tabte,  gør,  at  man  har  Aarsag  til  at  betragte  hans  Værk  som  en  uvurdeilig  Skat  . 

Foreningen  til  Hovedstadens  Forskjonnelse  afholdt  sin 
aarlige  Generalforsamling  den  31.  Januar.  Formanden, 
Arkitekt  M.  Nyrop,  forelagde  en  Række  interessante 
Planer,  der  gav  Anledning  til  en  Del  Diskussion.  Den 
allerede  ifjor  (forr.  Aarg.  S.  33)  omtalte  Buegang  un¬ 
der  første  Sal  paa  Regensen  overfor  Rundetaarn  var 
der  Udsigt  til  at  faa  virkeliggjort,  men  desuden  havde 
Foreningen  interesseret  sig  for  Betelskibets  Fjæmelse, 
for  en  Bronceport  til  Rundetaarn,  for  Anbringelsen  af 
to  hoje  Sojler  med  Lurblæsere  paa  Vesterbros  Passage 
ved  Indkj  ørselen  til  Raadhustorvet,  for  Udsmykningen 
af  den  lille  trekantede  Plads  i  Gyldenløvesgade  ud  for 
Klampenborg  Stationen  samt  endelig  for  en  passende 
Bebyggelse  af  Slotsholmen.  Den  tiltalende  Plan  for  det 
sidste  Projekt,  der  er  udarbejdet  af  Arkitekt  M.  Nyrop 
sammen  med  Professor  Pietro  Krohn,  fremkom  i  Illu¬ 
streret  Tidende  for  den  20.  Februar  (Nr.  21). 

Det  er  fornøjeligt,  at  Kunsten  nu  igjen  har  faaet  et 
Organ  herhjemme.  Paa  Winkel  &  Magnussens  Forlag 
udgaar  fra  Aarets  Begyndelse  Kunstbladet,  redigeret  af 
Hr.  Emil  Hannover,  og  »Tidsskrift  for  Kunstindustri« 
bringer  det  gode  Ønsker  om  et  langt  og  rigt  Liv,  læn¬ 
gere  og  rigere  end  Bladet  efter  sit  Forord  egentlig  selv 
synes  at  vente.  Det  minder  i  en  næsten  resigneret 
Tone  om  de  to  Forgængere,  det  har  haft,  i  1838  og 
1888,  begge  med  Navnet  »Kunstbladet«  og  begge  med 
kun  kort  Levetid.  Forhaabentlig  ere  Forholdene  dog 
nu  saaledes,  at  et  »Organ  for  Kunsthistorie  og  Kunst¬ 
kritik«  kan  leve  og  virke,  hvad  der  kun  kan  være  til 
Gavn  for  Kunstindustrien,  der  jo  skal  og  bor  have 
Livsaare  sammen  med  Kunsten.  Det  er  derfor  natur¬ 
ligt,  at  Kunstbladet  ogsaa  nu  og  da  skjænker  kunst¬ 
industrielle  Arbejder  sin  Opmærksomhed.  I  Januar- 
Heftet  skriver  Professor  Pietro  Krohn  om  »De  Koep- 
pingske  Glas«,  og  i  Februar-Heftet  omtales  »Skjærbæk 
Tæpperne«.  Det  er  givet,  at  det  med  Hr.  Hannover 
som  Redaktør  »ikke  vil  være  en  kritikløs  Tilskuer  af 
de  nye  Bevægelser  i  Kunsten«,  men  han  siger  udtryk¬ 
kelig  i  Forordet:  »Der  er  ingen  kunstnerisk  Retning, 
det  særlig  vil  begunstige,  og  der  er  heller  ingen,  det 
vil  søge  at  modarbejde«.  Maanedsskriftet,  der  er  smukt 
udstyret,  fortjener  Støtte. 

Fagskolen  for  Boghaandværk  har  udsendt  »Beretning 
om  femte  Skoleaar  (1897)«.  Det  er  glædeligt  af  den 
at  se,  at  Elevernes  Antal  er  voxet  fra  70  (i  1896)  til  86, 
men  sorgeligt,  at  der  var  endnu  flere,  der  vilde  være 
Elever,  men  ikke  kunde  blive  det.  Den  1.  Januar  1898 
var  der  paa  Ventelister  opført  8  Sættere,  3  Trj’kkere  og 
5  Bogbindere.  Skolen  havde  ikke  Plads  til  dem.  Den 
trænger  til  Udvidelse,  men  behøver  saa  ogsaa  flere 
Midler  at  raade  over,  og  det  kan  derfor  ikke  indtræn¬ 
gende  nok  lægges  Alle,  der  have  Interesse  for  Skolens 


nyttige  Gjerning,  paa  Sinde  at  tegne  sig  for  et  aarligt 
Bidrag.  Skolens  Indtægter  i  1897  vare  6045  Kr.,  deraf 
vare  3000  Kr.  Tilskud  fra  Staten,  1588  Kr.  Bidrag  fra 
Private  og  1025  Kr.  Skolepenge.  Skolens  Lokale  er 
Nørrevoldgade  80,  3.  Sal  o.  G. 

Boghandler- Medhjælper  Foreningen  har  udsendt  sit 
Aarsskrift  for  1897,  det  andet  i  Rækken.  Det  er  smukt 
udstyret,  har  Friser  og  Vignetter  efter  Knud  Larsens 
Tegninger  og  indeholder  en  Del  let  læselige,  i  for- 
skjellig  Retning  instruktive  Artikler.  Hvad  der  har  sær¬ 
lig  Interesse  er  en  Meddelelse  om  Boghandler-Fagsko¬ 
len,  der  begyndte  sin  Virksomhed  den  2.  September 
1897.  I  den  er  der  bl.  A.  undervist  i  Kjendskab  til  Bog¬ 
bind  ;  Prøver  af  Skind,  Bind  og  hele  Bøger  paa  deres  Vej 
gjennem  Bogbinderens  Hænder  forevistes  Eleverne,  der 
desuden  aflagde  Besøg  paa  et  Bogbinderi  i  Virksomhed. 

I  Februar  afholdtes  i  Kunstindustrimuseet  en  histo¬ 
risk  Udstilling  af  Musikinstrumenter,  der  viste  sig  mærk¬ 
værdig  righoldig.  Der  blev  ved  den  holdt  Foredrag  af 
Dr.  Angul  Hammerich  og  Professor  PietroKrolin.  Den 
Sidstes  Foredrag,  der  fandt  Sted  den  26.  Februar,  hand¬ 
lede  om  »Billedkunsten  og  Musikinstrumenter«  og  vil 
blive  gjengivet  her  i  Tidsskriftet. 

Paa  en  Auktion,  der  varede  fra  Mandag  den  14.  til 
Fredag  den  18de  Marts,  blev  afdøde  Overlærer  Harry 
H.  Hertz’s  rige  Samlinger  af  kinesiske  og  japanske 
Gjenstande,  slebne  Stenarter,  Broncer,  Kobberstik, 
Raderinger  nr.  m.  bortsolgte.  Avktionen  indbragte  c. 
18000  Kr.,  og  enkelte  Numre  bleve  betalte  ganske 
lrojt.  Kunstindustrimuseet  erhvervede  nogle  japanske 
og  kinesiske  Gjenstande. 

»Johan  Daniel  Herholdt  og  hans  Værker,  udgivne  af 
hans  Elever  ved  J.  Clemmensen,  Hans  J.  Holm  og  H. 
Storck«.  Af  dette  Pragtværk  er  første  Hefte  udkommet 
paa  Mesterens  80-aarige  Fødselsdag.  Det  indledes  med 
nogle  »Optegnelser«  af  Hans  J.  Holm  og  en  af  Etats- 
raad  Herholdt,  forøvrigt  i  anden  Anledning,  skreven 
Selvbiografi.  I  denne  siger  han  bl.  A.  karakteristisk  for 
hele  hans  Betragtningsmaade:  »Hos  Hetsch  lærte  man 
nærmest  kun  at  tegne  ved  at  kopiere  Fortegninger  efter 
Ornamenter  og  græske  Templer,  hos  Bindesbøll  blev 
Øjet  aabnet  for,  hvad  der  var  Kunst  uden  Hensyn  til 
Stilen  og  ved  at  følge  Udførelsen  af  Tegningerne  til 
Thorvaldsens  Museum,  som  bleve  gennemarbejdede 
i  det  uendelige,  lærte  man  at  faa  Respekt  for  en  Kunst¬ 
ners  Arbejde«.  Af  Interesse  er  det  ogsaa  at  se,  hvor 
fordringsløst  han  fortæller  om  sin  betydningsfulde 
Virksomhed  for  at  skaffe  gode  Mursten  og  Formsten, 
da  han  byggede  Universitetsbiblioteket  (1857).  Han  fik 
dem  fra  Frvdenlund  Teglværk  ved  Vedbæk,  hvor  Be- 

styreren,  »en  Bonde  dér  paa  Egnen«,  med  Interesse 
gik  ind  paa  Sagen,  »hvad  der  gav  Stødet  til,  at  alle  se¬ 
nere  anlagte  storre  Teglværker  nu  kunne  levere  Sten 
af  enhver  Form  og  Farve«.  Den  Hengivenhed,  hans 
Elever  nære  for  ham,  kan  allerede  ses  af  den  Artikel, 
som  Arkitekt  V.  Koch  tidligere  har  skrevet  om  ham 
her  i  Tidsskriftet  (1892,  S.  185). 

Professor  R.  MejborgsYæ rk  »Danske  Bøndergaarde« 
er  blevet  fortsat  med  andet  Hefte.  Det  omhandler 
Bøndernes  Forhold  til  Landets  Skove  samt  forskjellige 
Sæder  og  Skikke  navnlig  i  Tvverisager.  Hvad  der  for¬ 
bavser,  er  det  betydelige  Skibsbyggeri,  der  til  Skovenes 
Men  fandt  Sted  her  i  Landet  i  det  16de  Aarhundrede. 
Forøvrigt  indeholder  Heftet  ikke  mindre  end  39  Teg¬ 
ninger  af  navnlig  gotiske  Kister  og  Skabe  for  storste 
Delen  fra  Nationalmuseet.  Disse  i  og  for  sig  gode 
Tegninger  ere  dog  uden  al  Forbindelse  med  Texten. 
Har  man  læst  denne,  savner  man  derfor  en  Redegjo- 
relse  for  Udviklingen  af  de  i  Tegningerne  viste  Deko¬ 
rationsformer,  Udskjæringer  og  Beslag.  Men  muligvis 
vil  en  saadan  Redegjorelse  senere  følge.  Paa  en  eller 
anden  Maade  bor  Værkets  mange  Tegninger  gjores  til 
en  virkelig  Bestanddel  af  det;  som  de  nu  staa,  ere  de 
kun  et  vilkaarligt  Tillæg,  der  vækker  nogen  Forundring. 

Af  F.  R.  Friis’  »Bidrag  til  dansk  Kunsthistorie«  er 
fjerde  Hefte  udkommet.  Det  afslutter  den  i  tredje 
Hefte  begyndte  Meddelelse  om  Kronborg  og  indehol¬ 
der  forøvrigt:  »Møntmester  Nicolaus  Schwabes  Rej¬ 
ser«,  »Om  nogle  Portrætter  af  Astronomen  Tyge 
Brahe«,  »Lidt  mere  om  Guldsmed  Ky'nl  og  Naturselv¬ 
trykket«,  »Kong  Frederik  den  Andens  Gravmonument 
i  Roskilde  Domkirke«,  »En  Gave  til  Erkehertug  Fer¬ 
dinand«  samt  Begyndelsen  af  en  Artikel  om  »Livs- 
forsikringsselskabet  Hafnias  Gaard  i  Kjøbenhavn«. 
Som  sædvanligt  give  Artiklerne  en  Fylde  af  paalidelige 
Oplysninger.  Den  nævnte  Erkehertug  Ferdinand  er  Er¬ 
kehertug  Ferdinand  af  Tyrol,  der  1592  af  Kristian  IV  fik 
hans  Faders,  Frederik  II’s  Rustning  til  Rustkammeret 
paa  Slottet  Ambras  ved  Innsbruck.  Rustningen  findes 
den  Dag  1  Dag  endnu  i  Ambraser-Samlingen  i  Wien. 

I  Traps  Beskrivelse  af  Hertugdømmet  Slesvig  staar 
om  Skjærbæk,  beliggende  mellem  Ribe  og  Tønder: 
»Mange  Kniplinger  forfærdiges  i  Sognet«.  Knipling 
synes  imidlertid  nu  at  skulle  fortrænges  af  Vævning. 
Den  nuværende  Direktør  for  Kejser  Wilhelm  Museet 
1  Krefeld,  Dr.  F.  Deneken  (s.  forr.  Aarg.  S.  214)  har  for 
nogle  Aar  siden,  da  han  var  ansat  ved  Kunstindustri¬ 
museet  i  Hamborg,  sammen  med  Stedets  Præst.  Ja¬ 
cobsen ,  med  de  norske  Tæpper  for  Øje  interesseret  sig 
for  at  faa  en  Væveindustri  i  Gang  i  Skjærbæk.  Den 
nye  Professor  ved  Kunstindustriskolerne  i  Berlin  Otto 
Eckmann  hjalp  til  med  Tegninger,  og  Virksomheden 
har  faaet  et  overraskende  godt  Resultat.  I  Kunst  und 
Handwerk  (December  1897)  findes  en  længere,  illu¬ 
streret  Artikel  om  den  nye  Tæppetilvirkning,  som  en 
Række  Kunstnere  interessere  sig  for.  Ikke  alene  Otto 


Eckmann  leverer  Tegninger,  men  ogsaa  Hans  Thoma, 
A.  Mohrbutter,  Momme  Nissen  og  Julius  Woblers.  Det 
er  mest  dansktalende  Kvinder,  der  væve  i  Skjærbæk. 
Hvor  kan  det  være,  at  al  skjon  Husflid  er  forsvunden 
fra  det  egentlige  Danmark,  men  kan  blomstre  i  vore 
gamle  Landsdele  Skaane  og  Slesvig?  Godt  var  det,  om 
det  vilde  vise  sig  rigtigt,  hvad  der  fra  Dansk  Husjlids- 
selskabs  Side  er  blevet  udtalt  ved  dets  25-aarige  Jubi¬ 
læum  den  18.  Februar  i  Aar,  at  »man  mange  Steder 
her  i  Landet  er  godt  i  Gang  med  atter  at  sætte  Væven 
i  Hojsædet«,  og  i  ethvert  Tilfælde  er  det  glædeligt  at 
kunne  henvise  til,  at  Forstanderinderne  for  den  gan¬ 
ske  betydelige  Væveskole  paa  Askov,  Jenny  la  Cour  og 
Johanne  Siegumféldt ,  ifjor  have  udgivet  en  god  »Væve¬ 
bog  for  Hjemmene«,  der  er  ledsaget  med  mange  Teg¬ 
ninger,  Mønstre  og  Tojprøver. 

Der  moderne  Stil  (Julius  Hoffmann,  Stuttgart)  er  nu 
naaet  til  femte  Hefte,  og  det  er  ikke  uden  Betvdning, 
at  der  heri  stadig  ses  danske  kunstindustrielle  Arbej¬ 
der.  Som  det  i  første  Hefte  var  Herm.  Kåhler,  der  re¬ 
præsenterede  (s.  forr.  Aarg.  S.  1 3  5),  er  det  i  tredje  Hefte 
Bing  &  Grondahl  og  i  fjerde  Hefte  A.  Michelsen  samt 
Imm.  Petersen  og  Anker  Kyster,  Alt  efter  Billeder  i 
»Tidsskrift  for  Kunstindustri«.  Den  tyske  »nye«  Bevæ¬ 
gelse  har  i  det  Hele  Opmærksomheden  ogsaa  henvendt 
paa  Danmark.  Paa  Udstillingen  i  Kejser  Wilhelm  Mu¬ 
seet  i  Krefeld  (s.  forr.  Aarg.  S.  214)  kjøbte  Direktøren 
for  Kunstindustrimuseet  i  Leipzig  Dr.  R.  Graul  en 
Vase  af  /.  F.  Willumsen  og  et  Skrivetoj  af  Fru  J.  Wil- 
lumsen,  ligesom  der  blev  solgt  forskjellige  Arbejder 
baade  fra  Den  kgl.  Porcellansfabrik  og  fra  Bing  &  Gron¬ 
dahl.  Det  er  endelig  efter  Opfordring  fra  Redaktionen 
af  Dekorative  Kunst  i  Munchen,  at  Professor  C.  Nyrop 
i  dette  Tidsskrifts  fjerde  Hefte  har  skrevet  en  Artikel 
om  Den  kgl.  Porcellansfabrik.  Det  er  det  nævnte  Tids¬ 
skrift,  der  (jfr.  ovfr.  S.  15)  i  dets  tredje  Hefte  i  en  ud¬ 
førlig  og  rigt  illustreret  Artikel  »Kunstlerische  Vorsatz- 
Papiere«  rosende  omtaler  saavel  Anker  Kyster  som 
Kongstad-Rasmussen. 

Kunstindustrimuseet  i  Kristiania  er  efter  sin  Aars- 
beretning  for  1897  stedt  i  Fare.  Den  af  Byens  Kom¬ 
munalbestyrelse  projekterede  Nybygning  for  Museet 
samt  for  Kunst-  og  Haandværkerskolen  er  ikke  naaet 
videre,  end  den  var  ifjor  (s.  forr.  Aarg.  S.  34),  d.  v.  s. 
den  er  stadig  kun  et  Projekt,  men  Huset,  hvori  Museet 
har  Lokale,  er  blevet  solgt  til  Private,  saaledes  at  Mu¬ 
seet  nu  kan  opsiges  med  et  halvt  Aars  Varsel.  Forud 
pint  af  for  ringe  Plads  er  dets  Stilling  nu  helt  fortviv¬ 
let.  Det  har  ogsaa  haft  den  Sorg,  at  enhver  særlig  Be¬ 
villing  til  Indkjøb  paa  Udstillingen  i  Stokholm  blev  det 
nægtet.  Desuagtet  kjøbte  det  her  for  c.  3000  Kr.,  og 
forøvrigt  har  det  ogsaa  erhvervet  to  »utvivlsomt  ægte« 
Palissy-Fade  ligesom  Paneler,  Lofter  o.  s.v.  fra  en  Stue 
paa  Gaarden  Li  i  Sandsvær  som  et  udmærket  Exempel 
paa  norske  Embedsgaardes  Udstyrelse  midt  i  forrige 
Aarhundrede.  Assurancesummen  for  Museets  Samlin¬ 
ger  udgjor  nu  375,000  Kr.  Museet  var  i  1897  besøgt  af 

8,358  Personer.  Det  deltog  i  Udstillingen  i  Stokholm 
med  en  lille  Samling  norske  Smykker,  Broderier  og 
Tæpper,  og  dets  Virksomhed  for  den  norske  Husflid 
har  været  koncentreret  om  en  Omordning  af  Telemar¬ 
kens  Kunstindustriskole.  Det  har  i  Aarets  Løb  kunnet 
raade  over  over  37,591  Kr.  foruden  en  Kassebehold¬ 
ning  paa  4103  Kr.,  af  Statens  Bidrag  paa  17,200  Kr.  var 
som  sædvanlig  6000  Kr.  udelukkende  til  Husflidens 
Fremme. 

Fra  Ve  s  Handske  Kunstindustrimuseum  i  Bergen  fore¬ 
ligger  der  en  indholdsrig  Beretning  om  Virksomheden 
i  1897.  Som  allerede  ifjor  nævnt  (s.  forr.  Aarg.  S.  102), 
spiller  1897  en  stor  Rolle  i  Museets  Liv.  Den  16.  Marts 
1897  blev  det  aabnet  i  ny  Skikkelse  i  en  ny  Bygning, 
og  Aarsberetningen  skildrer  da  baade  med  Ord  og  i 
ikke  mindre  end  elleve  Billeder  de  nye  Lokaler.  I  sin 
Tale  ved  Indvielsesfesten  søger  Direktøren  Johan  Bøgh 
paa  forskj ellig  Maade  at  hamre  den  Hovedsætning  fast 
i  Tilhørernes  Hjerner,  at  »hvert  af  Museets  gamle  Ar¬ 
bejder  kan  og  skal  bli  benyttede  af  Nutiden,  men  vel 
at  mærke:  selvstændigt  og  forstandigt  Arbejde  maa 

vække  det  gamle  til  nyt  Liv . Vi  fordrer  det  19de 

Aarhundredes  Aand  i  vore  Arbejder«.  Ved  Indvielsen 
overraktes  der  den  af  Museet  saa  fortjente  Grosserer 
C.  Sundt  et  Diplom  som  Museets  første  Æresmedlem. 

I  Aarsberetningens  tredje  Afsnit  »Samlingerne«  er  af¬ 
trykt  en  Artikel  af  Direktør  Bøgh  om  Keramik  og 
Glas  paa  Udstillingen  i  Stokholm,  hvori  der  siges  gode 
Ting  om  den  danske  keramiske  Virksomhed.  Museets 
Indtægter  i  1897  var  15,545  Kr.  foruden  en  Kassebe¬ 
holdning  paa  6783  Kr.  Fra  den  16.  Marts  1897  til  Aarets 
Udgang  var  det  besøgt  af  ikke  mindre  end  65,882  Per¬ 
soner.  Der  synes  at  være  vakt  et  ligt  Liv  paa  dette 
Omraade  i  Bergen. 

Den  for  nylig  udkomne  Beretning  om  Nordiska  Mu¬ 
seet  i  Stokholm  omfatter  denne  Gang  to  Aar,  nemlig 
1895  og  1896.  Som  sædvanlig  indledes  den  med  en 
Række  godt  illustrerede  Afhandlinger,  nemlig:  Om 
lapparnes  tideråkning  af  K.  B.  Wiklund ;  Ett  bondbrol- 
lup  i  Hargs  socken  i  Uppland  på  1840-talet  af  K.  P. 
Leffler;  En  olåndsk  folkdråkt  från  1703  af  P.  G.  Vi- 
strand;  Karl  den  niondes  tapetvåfveri  och  tapetsam¬ 
ling  af  John  Bottiger;  Kammare  till  bakladningskanon 
från  senare  hålften  af  1400-talet  af  C.  A.  Ossbahr; 
Silhuetter  i  Nordiska  Museet  af  Carl  Palm  (s.  forr- 
Aarg.  S.  177);  En  tapets  historia  af  John  Bottiger;  Ur 
j.  A.  Hazelii  och  C.  J.  L.  Almqvists  brefvåxling  af  Ar¬ 
tur  Hazelius.  Derefter  følge  de  sædvanlige  Aarsmed- 
delelser,  og  naar  man  ved,  at  »Samfundet  for  nordi¬ 
ska  Museets  fråmjande«,  der  ejer  Museet,  ogsaa  ejer 
den  titomtalte  »Skanse«  og  i  det  der  anbragte  store 
Friluftsmuseum  arrangerer  Optog  og  Fester,  ligesom 
det  f.  T.  forestaar  Fuldførelsen  af  den  Museumsbyg¬ 
ning,  hvis  færdige  Floj  (s.  forr.  Aarg.  S.  140)  under 
Udstillingen  i  Stokholm  ifjor  gjorde  saa  stor  Nytte, 
kan  man  forstaa,  at  disse  Meddelelser  fylde  220  Sider. 
Museet  samler  ikke  alene  Gjenstande  fra  Sverige,  Nor¬ 


ge,  Danmark  og  Island,  men  ogsaa  fra  Tyskland,  og 
det  har  saaledes  i  1896  forøget  sine  rige  Samlinger  til 
Lavsvæsenets  Historie  med  en  Række  tyske  Lavssigil- 
ler  og  »Zunftzeichem  fra  Tiden  mellem  1601  og  1721. 
Museet  var  i  1895  besøgt  af  27,640  Personer  og  i  1896 
af  20,094  Personer.  Regnskaberne  ere  opgjorte  til  Ud¬ 
gangen  af  1895,  og  i  det  nævnte  Aar  var  »Skansen« s 
Indtægt  115,490  Kr.  og  dens  Udgift  99,716  Kr.,  me¬ 
dens  Museets  Indtægt  var  60,026  Kr.  og  dets  Udgift 
75,262  Kr.,  paa  Museet  hvilede  der  i  det  Hele  en  Gjæld 
af  152,378  Kr.,  for  hvilken  dets  nidkjære  Direktør  Dr. 
Artur  Hazelius  mærkelig  nok  hefter  personlig.  Det 
lyder  forunderligt,  men  Alt  er  ogsaa  forunderlig  stort 
ved  dette  Museum.  I  1896  fik  det  efter  en  afdød  Dr. 
med.  H.  F.  Antell’s  Testamente  en  Donation  paa  ikke 
mindre  end  100,000  Kr. 

I  forr.  Aarg.  (S.  104)  nævnte  Tidsskriftet  første  Gang 
Navnet  paa  den  svenske  Samler  F.  R.  Martin  i  Forbin¬ 
delse  med  en  Del  smukke  Dore  fra  Turkestan,  og  det 
sagdes,  at  Hr.  Martins  østerlandske  Samlinger,  efter 
hans  Skrift  om  disse  Dore  at  domme,  maatte  være 
værd  at  se.  De  saas  paa  Udstillingen  i  Stokholm  og 
bekræftede  Udsagnet.  Navnet  F.  R.  Martin  vil  sikkert 
oftere  i  Fremtiden  blive  nævnt.  Nu  foreligger  der  to 
nye  Skrifter  fra  Flr.  Martins  Haand  »Moderne  Keramik 
von  Centralasien«  og  »Morgenlåndischen  Stoffe«,  beg¬ 
ge  i  stort  Format  med  en  Række  dygtige  Billeder,  og 
begge  Forløbere  for  storre  Værker  om  Arabiens  mid¬ 
delalderlige  Keramik  og  om  ældre  orientalske  Tæpper. 
Det  er  interessant  at  se  Hr.  Martins  Indkjøb  af  Kera¬ 
mik  fra  Kokand,  Taschkend  og  Samarkand.  Nu  da  den 
muhamedanske  Lervare-Kunstindustri  er  i  Forfald,  selv 
i  Persien,  hvor  den  en  Gang  stod  saa  hojt,  er  der  kun 
Levninger  af  den  at  finde  i  Centralasien.  Men  endnu 
interessantere  er  det  at  se,  hvad  han  af  Stoffer  har  kjøbt 
i  Buchara,  Kairo  og  Konstantinopel.  Der  er  Stil  og  Ka¬ 
rakter  i  de  gamle  Mønstre,  der  ypperligt  forstaa  at  lade 
de  tyrkiske  Bogstavers  dekorative  Natur  virke  med. 

Den  i  forr.  Aarg.  S.  78  nævnte  stærke  Nydannelse 
paa  de  tyske  kunstindustrielle  Tidsskrifters  Omraade 
kan  ogsaa  spores  i  Sverige.  Ord  och  Bild,  der  oftere  er 
omtalt  her  som  et  godt  Tidsskrift,  der  ogsaa  strejfer 
Kunstindustrien,  udgaar  fra  dette  Aars  Begyndelse  i 
udvidet  Skikkelse,  og  Svenska  Slojdfo reningens  Medde- 
landen,  der  tidligere  var  et  Aarsskrift,  er  ifjor  begyndt  at 
udkomme  som  et  Hefteskrift.  I  god  Overensstemmelse 
med  hele  sin  Fortid  stiller  det  ikke  —  som  de  nye  tyske 
Tidsskrifter  — nogen  Artikel  i  Spidsen  om  nye  Veje  eller 
nye  Maal.  Det  begynder  sindigt  med  en  kulturhistorisk 
Studie  af  Dr.  John  Kruse  om  St.  Knudsgildet  i  Malmø, 
men  Nutidens  Uro  gjor  sig  dog  gjældende.  Forfatteren 
ender  med  at  sige,  at  skal  Gildet  have  en  Fremtid,  maa 
det  væsentlig  ændre  sig,  enten  demokratisere  eller  ari- 
stokratisere  sig  eller  »bli  demokratiskt  och  aristokratiskt 
på  en  gang  —  och  detta  borde  val  i  våra  dagar  icke 
hora  till  det  omojligas  område«.  Og  gaavi  fra  det  før¬ 
ste  til  det  andet  Hefte,  gjentager  det  Samme  sig.  Det 

er  væsentlig  viet  Udstillingen  i  Stokholm  ifjor.  Rektor 
V.  Adler  og  A.  J.  Krogh  skrive  begge  om  Husfliden, 
Arkitekt  G.  Lindgren  om  Kunstindustrien  og  Amanu- 
ensis  E.  G.  Lolcker  specielt  om  Porcellænsfabrikerne. 
I  alle  disse  Artikler  er  imidlertid  Fortiden ,  de  gamle 
Stilarter,  en  nok  saa  væsentlig  Faktor  som  det  Nye, 
der  ikke  ret  proklameres  som  Fremtiden.  Men  saa  kom¬ 
mer  Carin  Wåstberg  med  nogle  fornøjelige  »Reflektio- 
ner«.  Hun  gaar  ud  fra:  »at  studera  [femtiden]  aren 
pligt,  men  att  imitera  dett  år  ett  fel«,  og  ender  med: 
»att  råttigheten  att  vara  sig  sjålf  så  i  konst  som  i  annat 
år  hvarje  folks,  hvarje  menniskas«.  Det,  har  hun  fun¬ 
det,  var  gjennemført  i  den  norske  Afdeling,  og  derfor 
priser  hun  den  som  den,  der  paa  Udstillingen  gjorde 
stærkest  Indtryk  som  —  særlig  national. 

Den  »nye«  Bevægelse  breder  sig  i  Tyskland.  Et  saa 
lille  Tidsskrift  som  Mittheilungen  des  Måhrischen  Ge- 
vcerbe -Museums  begynder  Aargangen  med  en  Artikel 
»Neue  Wege«  af  Museets  Direktør  Julius  Leisching. 
Han  ser  Maalet  i  Studiet  af  de  paagjældende  Gjenstan- 
des  Konstruktion,  det  benyttede  Materiales  Ægthed  og 
Naturformers  Anvendelse  i  Dekorationen.  Det  er  i 
England,  at  den  nye  Bevægelse,  efter  hans  Anskuelse, 
er  begyndt.  John  Ruskins  Skrifter,  William  Morris’  og 
Walter  Crane’s  Arbejder  lagde  Grunden.  Men  England 
bor  ikke  kopieres;  Amerika,  Belgien,  Holland  og  Skan¬ 
dinavien  ere  allerede  ude  over  England.  At  det  dog  er 
den  engelske  Udvikling,  der  mer  eller  mindre  staar 
som  Maal  og  Forbillede  i  Tyskland,  kan  ses  af  flere 
Artikler  i  Munchener-Tidsskriftet  Kunst  und  Handwerk. 
I  dets  første  Hefte  (Oktbr.  1897)  siger  Dr.  Willi.  Rolfs 
i  Artiklen  »Alte  Geleise,  neue  Pfade«,  at  det  er  Walter 
Crane,  der  har  lært  de  tyske  Kunstnere  at  arbejde  i 
Kustind ustriens  Tjeneste;  i  det  fjerde  Hefte  (Jan.  1898) 
skriver  F.  Schumacher  en  længere  Artikel  om  John  Ru¬ 
skin  »der  Apostel  der  modernen  englischen  Kunstbe- 
wegung«,  og  idet  Fr.  Minkus  i  det  andet  Hefte  (Novbr. 
1897)  omhandler  Direktionsskiftet  ved  Museet  i  Wien, 
beretter  han  om  den  nye  Direktør  Arthur  von  Scala,  at 
han,  efter  sin  tidligere  Virksomhed  ved  Handelsmuseet 
i  Wien  at  domme,  ganske  sikkert  energisk  vil  stræbe 
efter  at  befrugte  Tysklands  Kunstindustri  »durch  den 
neu-englischen  Stil«.  —  Det  er  England,  og  atter  Eng¬ 
land,  der  dominerer,  men  ingensteds  Frankrig. 

Den  »nye«  Bevægelse  i  Tyskland,  der  har  faaet  et 
saa  kraftigt  Udtryk  i  alle  de  nye  Tidsskrifter,  der  ere 
saa  vanskelige  at  skille  efter  deres  Titler,  faar  dog  ikke 
overalt  en  venlig  Modtagelse.  Kunst  und  Handwerk, 
der  er  Miinchener  »Kunstgewerbevereins«  nye  Tids¬ 
skrift,  aftrykker  i  sit  tredje  Hefte  (Decbr.  1897)  et  ret 
skarpt  Brev  fra  Professor  Gabriel  Seidl,  hvori  han  ud¬ 
melder  sig  afTidsskriftets  Redaktionskomite  paa  Grund 
af  den  Skiften  Signaler,  som  aabenbarede  sig  i  dets  før¬ 
ste  Hefte.  Han  forsvarer  med  Varme,  hvad  der  er  ud¬ 
rettet  i  Munchen  for  den  »nye«  Bevægelse,  og  udtaler, 
at  det  Nye  kun  kan  have  Fremgang,  naar  det  voxer 
organisk  ud  af  det  Forudgaaende.  I  det  følgende  Helte 


forsvarer  Tidskriftet  sin  Optræden ;  det  anerkjender  i 
hoj  Grad  Professor  Seidls  Virksomhed,  men  mener,  at 
det  Nye  kan  og  maa  voxe  frem  af  den  bl.  A.  ved  ham 
beredte  Jordbund. 

Et  Tidsskrift,  hvis  Udvikling  maa  imødeses  med  en 
vis  Forventning,  er  Kunst  und  Kunstliandwerk,  der  fra 
Aarets  Begyndelse  er  traadt  istedenfor  det  østerrigske 
Museums  srnaa  »Mittheilungen«  (s.  forr.  Aarg.  S.  1 35). 
Det  er  Museets  nye  Direktør  Arthur  von  Scala,  der 
staar  i  Spidsen  for  det.  Da  Rudolf  v.  Eitelberger  1863 
blev  Museets  første  Direktør,  indviedes  hermed  en 
Æra,  der  førte  til  Talen  om  den  italienske  Renæssance 
som  Østerrigs,  ja  som  Tysklands  Stil  (s.  ovfr.  1885,  S. 
21);  hans  Efterfølgere  Jacob  v.  Falke  og  Bruno  Bueher 
troede  væsentlig  herpaa.  Men  ifjor  er  Falke  død  og 
Bueher  traadt  tilbage.  Traditionen,  som  Livet  alt  havde 
underkjendt,  er  brudt,  og  det  unge  wienske  Handels¬ 
museums  energiske  Direktør  A.  v.  Scala  er  bleven  det 
østerrigske  Museums  Direktør.  Som  ovenfor  nævnt, 
lyder  hans  Horoskop  paa,  at  han  er  en  afgjort  Tilhæn¬ 
ger  af  »den  ny-engelske  Stil«.  Vende  vi  os  nu  til  hans 
Tidsskrift,  da  begynder  det  ikke  med  nogen  Artikel 
om  nye  Veje  eller  nye  Former.  Det  virker  fornemt 
ved  sin  storstilede  næsten  pompøse  Udstyrelse,  og  i 
et  kort,  man  kan  sige  knapt  Forord  siger  Udgiveren 
kun,  at  Museet  saavel  som  Tidsskriftet  vil  arbejde  for 
at  fremme  Interessen  for  og  Glæden  over  alle  Arbej¬ 
der  paa  det  Skjonnes  Omraader.  Men  England  er  gan¬ 
ske  rigtigt  kraftigt  tilstede.  Det  udkomne  Dobbelthefte 
indeholder  bl.  A.  første  Del  af  en  Artikel  »Engelske 
Møbler  siden  Henrik  VII's  Tronbestigelse«  af  Hunger- 
ford-Pollen,  og  i  en  anden  Artikel  »Vore  Kunstindustri¬ 
museers  Fremtid«  af  Franz  Wickhoff  nævnes  England 
afgjort  som  den  nye  Bevægelses  Ophav.  Det  er  for¬ 
øvrigt  mest  i  anden  Retning,  at  man  griber  denne  Ar¬ 
tikel  med  Interesse.  Men  meget  klog  bliver  man  ikke 
ved  at  læse  den.  Museerne  skulle  forandres,  men  hvor¬ 
ledes?  Kunsthistorien,  hedder  det,  kan  ikke  blive  staa- 
ende  ved  at  være  de  enkelte  Kunstneres  eller  Stilarter¬ 
nes  Historie,  den  maa  udvides  til  en  almindelig  Histo¬ 
rie  over  Formernes  Udvikling;  her  maa  Museerne  med¬ 
virke,  og  derpaa  oplyses  det,  at  to  af  det  østerrigske 
Museums  Embedsmænd,  Masner  og  Alois  Riegel  have 
lagt  Planen  til  en  stor  østerrigsk  Formhistorie.  Men 
derved  bliver  det. 

Den  ovennævnte  Professor  O.  Eckmann,  der  nu  vir¬ 
ker  i  Berlin,  men  er  en  født  Hamborger  og  til  for  ny¬ 
lig  har  været  bosiddende  i  Munchen,  har  udgivet  før¬ 
ste  Serie  af  et  Værk  »Neue  Formen«.  I  Forordet  siger 
han:  »Disse  Udkast  ere  ikke  laante  fra  de  gamle  Me- 
stere  og  ikke  stjaalne  fra  de  endnu  levende,  de  skyldes 
den  os  omgivende  Natur«.  Det  er  Plante-  og  Dvre- 
motiver,  der  ere  mere  eller  mindre  stiliserede  til  Brug 
for  dem,  siger  Udgiveren,  der  ikke  have  Lejlighed  til 
selv  direkte  at  gaa  til  Naturen.  —  I  Kunstkronik  Nr. 
17  oplyses  det,  at  en  Otto  Eckmann-Udstilling  for  Ti¬ 
den  er  paa  Tournée  mellem  Tysklands  Kunstindustri- 

museer,  og  at  den  overalt  vækker  samme  Opsigt  som  i 
Berlin.  Skjærbæk-Tæpperne  i  den  danne  ligesom  Over¬ 
gangen  mellem  hans  tidligere  Virksomhed  som  Maler 
og  nu  som  kunstindustriel  Tegner  og  Lærer.  Det  skal 
yderligere  bemærkes,  at  en  Artikel  af  Henry  Nocq  i 
Revue  des  arts  décoratifs  for  Oktober  ifjor  om  forrige 
Sommers  Udstilling  i  Miinchen  væsentlig  omtaler  og 
illustrerer  Eckmann  og  ender  med  følgende  Udtalelse: 
»En  Maaned  efter  Udstillingens  Aabning  blev  Eckmann 
udnævnt  til  Professor  ved  Kunstindustriskolen  i  Ber¬ 
lin.  fa,  en  Maaned  efter!  Tyskerne  sove  ikke«.  Dette 
illustreres  godt  ved  den  nye  tyske  Tidsskrifts-Littera¬ 
tur,  overfor  hvis  Frodighed  det  ser  underligt  ud,  at 
Revue  des  arts  décoratifs' s  sidst  udkomne  Hefte  er  fra 
November  ifjor. 

Den  30.  December  ifjor  døde  i  New  Haven  i  Kon- 
nektikut  Kobberstikkeren  og  Xylografen  William  Ja¬ 
mes  Linton,  der  fødtes  1812  i  England  og  saaledes  blev 
næsten  85  Aar  gammel.  Om  hans  store  Betydning 
som  grafisk  Forfatter  har  F.  Hendriksen  talt  i  nærvæ¬ 
rende  Tidsskrift  (1891,  S.  8,  18 — 20);  han  blev  1851 
Redaktør  af  Tidsskriftet  »Pen  and  Pencil«  og  har  bl.  A. 
skrevet  »Practical  hints  on  wood  engraving«,  »A  hi¬ 
story  of  wood  engraving  in  Amerika«  og  »A  manual 
of  the  art  of  wood  engraving«.  Hans  Liv  har  forøvrigt 


været  meget  uroligt.  En  Tid  beskjæftigede  han  sig  nok 
s  aa  meget  med  Politik  som  med  grafisk  Kunst.  Han 
hørte  til  Mazzinis  og  Garibaldis  intime  Venner,  tørst 
1866  flyttede  han  over  Oceanet  til  Amerika. 

November-Heftet  af  Revue  des  arts  décoratifs  aftryk¬ 
ker  en  Lov  af  12.  November  1897,  der  godkjender  en 
den  3.  Marts  s.  A.  sluttet  Konvention  mellem  den 
franske  Stat  og  l’ Union  des  arts  décoratifs,  hvorefter 
denne  faar  Plads  i  Pavillon  Marsan  i  Louvre  (jfr.  forr. 
Aarg.  S.  136).  Konventionen  gjælder  for  femten  Aar. 
Efter  den  skal  Adgangen  til  Unionens  Samlinger,  der 
direkte  gaa  ud  paa  Undervisning,  være  helt  fri;  for  Ad¬ 
gangen  til  dens  øvrige  Samlinger  ligesom  til  de  af  den 
etablerede  Specialudstillinger  kan  den  fordre  Betaling 
undtagen  om  Sondagen,  paa  hvilken  Dag  Adgangen 
skal  være  gratis. 

I  Aarets  Begyndelse  fik  det  saa  bekjendte  Hildeshei- 
mer  Sølvfund  en  ny  og  bedre  Plads  i  det  kongelige 
Museum  i  Berlin.  Førend  det  opstilledes  i  det  nye  til 
det  særlig  indrettede  Værelse,  var  Fundet  blevet  om¬ 
hyggeligt  restavreret,  hvad  det  i  hoj  Grad  trængte  til. 
Det  vil  ogsaa  nu  blive  gjort  tilgængeligt  paa  anden 
Maade,  nemlig  ved  en  stor  Publikation,  til  hvilken 
Planen  er  vedtagen. 

Fig.  44.  Fra  Udstillingen  af  Musikinstrumenter  i  det  danske  Kunstindustrimuseum. 


OM  MUSIKINSTRUMENTER. 

FOREDRAG  HOLDT  I  DET  DANSKE  KUNSTINDUSTRIMUSEUM. 

AF  PIETRO  KROHN. 

Naar  her  skal  tales  om  Musikinstrumenter,  er  det  ikke  om,  hvortil  de  ere  skabte  og 
hvortil  de  tjene.  Det  er  ikke  om  Musik  og  Toner,  det  er  ikke  om  Sjælen  i  dem,  det, 
som  gaar  gjennem  Øret,  men  det  er  udelukkende  om  det,  som  kan  opfattes  af  Øjet,  Instru¬ 
mentets  ydre  Form.  Det  er  vel  en  langt  mere  beskeden  Side  hos  Instrumentet  end  dets 
tonende  Egenskab,  dog  den  bør  og  kan  ogsaa  frembringe  Glæde.  Billedkunsten  har  ofte 
forstaaet  baade  at  smykke  Instrumentets  Ydre  og  at  drage  synlige  Skjønhedsvirkninger  ud 
af  den  Maade,  hvorpaa  det  spilles. 

Det  Instrument,  som  tidligst  naaede  sin  kunstneriske  Form,  var  Harpen.  Den  findes  i  de 
allerældste  ægyptiske  Mindesmærker,  allerede  c.  4000  Aar  før  Kristi  Fødsel.  Man  ser  den 
snart  i  Præsternes  Hænder,  snart  hos  unge  Mænd  og  Kvinder.  Den  brugtes  saavel  i  Templer¬ 
nes  Helligdom  som  ved  offentlige  og  private  Fester.  Musikken  regnedes  i  Ægypten  blandt 
de  hellige  Videnskaber.  Der  var  altid  ved  Faraonernes  Hof  højtstaaende  Sangerpræster,  som 
havde  det  Hverv  efter  et  Ritual,  som  fandtes  i  deres  religiøse  Bøger  og  tilskrives  Guden 
Thot-Hermes,  baade  at  paapege  for  Kongen  hans  Pligter  og  at  lovsynge  hans  Heltegjernin- 
ger.  To  saadanne  Sangerpræster  ere  afbildede  i  Fig.  45.  De  mægtige  Standharper,  en  Fjerde¬ 
del  højere  end  vore  største  moderne  Instrumenter,  staa  fast  og  sikkert  paa  Jorden.  De  have 
Form  af  et  stort  latinsk  G  og  brede  sig  stærkt  forneden,  idet  de  svinge  vandret  ud  og  ende 
i  et  kronet  Faraohoved.  Den  ene  Harpe  har  11,  den  anden  13  Strænge.  Nogle  mene,  at  de 

have  været  stemte  i  forskjellige  Tonarter.  De  straale  af  røde,  blaa,  grønne  og  gule  Farver. 
I  den  Liste  over  Tempelgaver,  som  findes  i  det  store  Ammons  Tempel,  Gaver  skjænkede  af 
Thutmes  III,  nævnes  blandt  Andet  en  Harpe  af  Kobber,  rigt  belagt  med  Sølv,  Guld,  Lapis- 
lazuli  og  kostbare  Stene.  De  afbildede  Harper  maa  tænkes  udførte  paa  en  lignende  Maade. 
Præsterne  ere  to  statelige  Skikkelser,  klædte  i  lange,  hvide  Klæder,  som  slaa  Harperne  med 
deres  brune  Arme. 

Dette  er  næppe  den  oprindelige  ægyptiske  Harpeform.  Paa  andre  Billeder  ses  en  simplere 
Harpe,  som  ikke  kan  staa  af  sig  selv,  men  maa  støttes  af  den  Spillende  (Fig.  46).  Den  er 
bøjet  i  en  stump  Vinkel,  skraat  afskaaret  forneden  og  smalt  tilløbende  foroven,  kvindehøj  og 
tyvestrænget.  Den  er  vistnok  langt  ældre  end  de  førstnævnte  prægtigt  smykkede,  og  findes 
til  Exempel  paa  en  smuk  Fremstilling  af  musicerende  Kvinder  fra  Gravstaden  i  Thebens  18. 
Dynasti,  og  paa  den  fornøjelige,  satiriske  Papyrusrulle  fra  Museet  i  Turin  (Fig.  47),  hvor 
Æslet  er  Harpespiller  og  fører  Kvartetten  an.  Bagefter  kommer  Løven  med  Lyren,  Kroko¬ 
dillen,  som  spiller  Mandolin,  og  Aben,  der  blæser  paa  Dobbeltfløjte. 


Fig.  45.  Ægyptiske  Sangerpræster  fra  Ramses  III’s  Tid  (c.  1000  f.  Chr.). 

I  det  gamle  Testamente  omtales  Harpen  paa  mangfoldige  Steder.  Den  sloges  fornemme¬ 
lig  til  Guds  Pris,  men  brugtes  dog  ogsaa  ved  verdslige  Lejligheder.  Jubal  angives  som  dens 
Opfinder.  Da  Jehovas  Aand  var  vegen  fra  Kong  Saul  og  han  ængstedes  af  en  ond  Aand, 
raadede  hans  Tjenere  til  at  lade  opspørge  en  Mand,  som  forstod  at  spille  paa  Harpe,  for  at 
derved  den  onde  Aand  kunde  fordrives.  Saul  befalede  sine  Tjenere  at  søge  en  saadan  Mand. 
De  søgte  David,  Isai  Søn,  og  førte  ham  til  Saul,  og  hver  Gang  den  onde  Aand  kom  over 
Kongen,  tog  David  Harpen  og  legede  ham  karsk.  Det  fortælles  i  Kongernes  Bog,  at  Hiram 
sendte  Sandeltræ  til  Kong  Salomo,  hvoraf  han  lod  gjøre  mange  Harper.  Hvorledes  disse 
Harper  vare,  vide  vi  ikke;  men  de  Harper,  hvormed  Profeterne  droge  Saul  imøde  ned  fra 
Højderne  (1  Sam.  20,5),  den,  som  David  slog,  da  Pagtens  Ark  blev  bragt  op  paa  Zions  Bjerg 
(2  Sam.  6,5),  og  de,  hvorpaa  Josaphat  og  hans  Folk  spillede  under  deres  Indtog  i  Jerusalem 
(2  Kor.  20,28),  maa  have  været  af  en  let  og  haandterlig  Art.  De  store  ægyptiske  Harper 
kunne  ikke  bruges  i  Festoptog. 

Der  findes  en  tredie  Slags  mindre  ægyptiske  Harper  i  Skikkelse  af  et  liggende,  stort  latinsk 
V.  Den  spidse  Ende  trykkedes  med  venstre  Arm  fast  til  Kroppen,  og  Harpen  sloges  baade 
med  venstre  Haand  alene  og  med  begge  Hænder.  Denne  Harpeform  maa  have  været  meget 

udbredt.  Den  træffes  forskjellige  Steder.  I  assyriske  Relieffer  fra 
Kujundjik  gaa  en  Række  Harpespillere  i  Assurbanipals  Triumftog 
ved  Maduktus  Indtagelse  (c.  650  f.  Kr.).  De  have  saadanne  smaa 
Harper,  med  en  stor  Lydkasse  forneden,  under  venstre  Arm  og 
spille  ivrigt  derpaa.  I  græske  Vasemalerier  fra  Syditalien  ere  de 
ikke  sjældne  (Fig.  48).  Man  kan  vel  antage,  at  de  jødiske  Proces¬ 
sionsharper  have  haft  en  lignende  Form. 

I  det  gamle  Norden  vare  Harper  almindelige,  det  var  en  berøm¬ 
melig  Sag  at  kunne  spille  derpaa.  Flvorledes  de  have  set  ud,  vides 
ikke,  dog  maa  de  have  været  ret  store,  thi  efter  Sagnet  blev  Reg¬ 
nar  Lodbrogs  Hustru,  Kraka,  som  spædt  Barn  af  sin  Fosterfader 
Heimer  ført  til  Norge  skjult  i  en  Harpe. 

Fra  den  tidligste  Middelalder  var  Harpen  kjendt  og  benyttet  i 
Tyskland  og  Frankrig,  derom  vidne  talrige  Afbildninger  i  gamle 
Manuskripter.  Den  var  dog  aldrig  en  Standharpe,  men  en  Skjød- 
harpe  i  V-Form.  Medens  paa  de  smaa  Harper  fra  den  antike  Tid 
Strengene  spændtes  fra  Lydkasse  til  Søjle,  gik  de  nu  fra  Lydkasse 
Fig.  46.  Harpespillende  Kvinde  ^  Forbindelsesstykket  foroven,  parallele  med  Søjlen  paa  lignende 
ffa  Gravstaden  i  Thebes  Maade  som  Standharpens  Strænge.  Deraf  fulgte,  at  Spillemaaden 
(c.  1200  f.  Kr.).  maatte  blive  en  anden.  Harpen  fattedes  med  venstre  Haand  for¬ 

oven  om  Søjlen,  Lydkassen  stemmedes  fast 
mod  Brystet  og  Harpen  sloges  med  højre 
Haand.  Ofte  sad  den  Spillende,  og  Harpen 
stod  i  hans  Skjød.  Han  kunde  ogsaa  staaende 
støtte  den  løftede  venstre  Fod  til  en  Skammel 
og  lade  Harpen  hvile  paa  venstre  Knæ.  Paa 
Wartburg  i  Thyringen  opbevares  en  lille 
Harpe  af  denne  Art,  udført  i  Tyrol  i  Slutnin¬ 
gen  af  det  14de  Aarhundrede.  Lydkassen  er 
meget  flad,  smagfuldt  indlagt  med  mørkebrunt 
Træ,  Ibentræ  samt  hvidt  og  grøntfarvet  Elfen-  Fig-  47-  Dyrekvartet  fra  en  ægyptisk  satirisk 
ben,  der  virker  kraftigt  mod  Kassens  lyse  Træ-  Papyrusrulle  (Museet  1 1  unn). 

farve.  Mønstret  er  i  orientalsk  Stil,  dels  sammensatte 
geometriske  Figurer,  dels  nydeligt  stiliserede  Smaablom- 
ster  (Fig.  49).  Det  er  denne  Form,  som  benyttedes  af 
Minnesangerne  i  det  12te  og  1 3de  Aarhundrede.  Fra  det 
1 6de  Aarhundrede  blev  Standharpen  paany  almindelig 
og  har  allerede  dengang  faaet  sin  nuværende,  skjønne 
Form.  Den  foroven  tilspidsede  Lydkasse  skraaner  stærkt 
og  bredt  i  to  Retninger  nedad  mod  Gulvet.  Den  staar 
fast  paa  en  Fodplade.  Forbindelsesstykket  foroven  svin¬ 
ger  opad  og  ender  med  en  stor  Volut  over  Søjlen,  der 
ofte  er  rigt  udskaaret  (Fig.  50  og  31).  At  der  ogsaa  fin¬ 
des  andre  Former  af  Standharper,  ses  i  Musikhistorisk 
Samling.  Den  kromatiske  Harpe,  mærket  I.  W.  Råbe, 
Nordhausen,  1740,  har  en  meget  smal  Sangbund.  For¬ 
bindelsesstykket  gaar  ikke  op  over  Søjlen,  men  støder  til 
denne.  Søjlen  gaar  forbi  den  og  ender  med  etDavidhoved1. 

i-  Den  lille  trekantede,  simple  Harpe,  i  samme  Samling,  er  vistnok 

6* 


Fig.  48.  Harpespillerske, 
græsk  Vasemaleri  fra  Ruvo  i  Syditalien. 


44 

Harpen  har  givet 
Anledning  til  smukke 
Kunstværker,  der  er 
baade  i  Standharpens 
store  skraanende  Linier 
og  i  den  lille  Harpes 
trekantede  Form  en  fin 
harmonisk  Modsætning 
til  Menneskefiguren. 

Det  klæder  de  to  gamle 
ægyptiske  Præster  for¬ 
træffeligt  at  spille  med 
de  nøgne  Arme.  Mange 
malede  og  hugne  Eng- 
lefigurer  i  Middelalde- 
rens  Kunst  slaa  deres 
trekantede  Smaaharper 
nydeligt.  Da  Harpen 
atter  kom  til  Ære  og 
Værdighed  i  Slutnin¬ 
gen  af  forrige  og  i  Begyndelsen  af  dette  Aar¬ 
en  Theaterrekvisit.  Maaske  har  den  store  Skuespiller 
og  Experimentator  Ryge  ladet  den  udføre  for  i  \  il- 
lielms  Rolle  i  Axel  og  Valborg  selv  at  kunne  ledsage 
Aages  og  Elses  Vise  med  Harpeslag. 


hundrede,  idet  Datidens 
unge  Kvinder,  klædt  a 
l’antique,  med  nøgne 
Arme  og  stramtsidden¬ 
de  Kjole  øvede  sig  i  at 
spille  paa  Harpe,  male- 
des  der  smukke  Bille¬ 
der  af  Harpespillersker. 
Det  er  Skade,  at  dette 
skjønne  Instrument  er 
gaaet  af  Mode,  det  val¬ 
en  Pryd  for  Hjemmet, 
og  det  klædte  en  ung 
Pige  med  smukke  blot¬ 
tede  Arme  og  fine  Be¬ 
vægelser  fortryllende. 

En  anden  Art  Stræn- 
geleg  naaede  i  den  græ¬ 
ske  Oldtid  sin  kunstne¬ 
riske  Formfuldendelse 
og  forsvandt  med  den  græsk-romerske  Kul¬ 
tur.  Det  var  Lyren.  Medens  Harpen  frem¬ 
bringer  sine  forskjellige  Toner  ved  Strænge- 
nes  aftagende  Størrelse,  havde  Lyren  lige 
lange  Strænge;  det  var  den  stærkere  eller 

Fig.  49. 

Harpe  fra  Tyrol.  14.  Aarh.  (Wartburg). 


Fig.  50. 

Harpe  i  Musikhistorisk  Samling. 


Fig.  51. 

Den  hellige  Cæcilie,  Pastelmaleri  al  llussell,  London  1795- 


OM  MUSIKINSTRUMENTER. 


45 


mindre  stærke  Spænding,  som  bevirkede  Toneforskjellen.  Det  fortælles,  at  den  græske  Gud 
Hermes  som  Barn  opfandt  Lyren.  Han  tog  en  Skildpaddeskal  og  udspændte  Strænge  der¬ 
over.  Apolio,  Sangens  Gud,  fik  den  fra  ham.  Det  er  ganske  mærkeligt,  at  endnu  den  Dag  i 
Dag  bruges  Skildpaddeskallen  til  Lydkasse  for  visse  primitive,  arabiske  Strygeinstrumenter. 
Af  denne  saakaldte  »Rebab«  findes  et  Par  Exemplarer  i  Musikhistorisk  Samling  fra  Maho- 
media  i  Tunis.  Den  Form  af  Lyren,  som  vi  kjende  bedst,  er  den  af  Thorvaldsen  meget  be¬ 
nyttede,  dens  romerske  Form.  To  buede  Vædderhorn  ere  indsatte  i  en  Skildpaddeskal  og 


Fig.  52.  Fra  et  Relief  i  Palazzo  Spado,  Rom 
(1.  Aarh.  e.  Kr.). 


Fig.  53.  Fra  det  samme  ægyptiske  Billede 
som  Fig.  47. 


foroven  forenede  ved  et  Tværstykke,  hvorfra  de  syv  Strænge  spændes  ned  over  Skallen 
(Fig.  52).  Hvad  enten  det  er  Apolio,  Amor,  Anacreon  eller  Homer,  som  Thorvaldsen  frem¬ 
stiller,  spille  de  alle  paa  denne  samme  Lyre.  Dens  bløde  Form  stemmede  bedst  med  Thor- 
valdsens  Naturel. 

Allerede  Ægypterne  kjendte  den  syvstrængede  Lyre.  Den  er  af  usymmetrisk  Form  og  ikke 
baseret  paa  Skildpaddeskallen  som  Lydkasse  (Fig.  53).  I  den  omtalte  satiriske  Papyrusrulle 
(Fig.  47)  spiller  Løven  paa  et  saadant  Instrument.  Grækerne  gave  Lyren  mange  Skikkelser. 


Hg.  54  og  55- 

Lyrer  fra  græske  Vasemalerier. 


Fig.  56.  Femstrænget  Lyre 
fra  et  græsk  Vasemaleri. 


Fig.  57.  Lyre  fra  Scopas’s 
Apollostatue  i  Vatikanet. 


Disse  kunne  samles  under  tre  Hovedformer.  For  den  ene  ligger  Skildpaddeskallen  tydeligt 
til  Grund  (Fig.  54  og  55).  Derfra  udgaa  to  smuktsvungne  Arme,  foroven  forbundne  med 
et  Tværstykke.  Den  findes  paa  utallige  Vasemalerier,  i  Antiksamlingen  paa  Vase  Nr.  60, 
hvor  en  skjægget  Mand  rækker  en  Lyre  til  en  Yngling,  paa  Nr.  67  med  Lyrespillere  i  et 
Drikkelag,  paa  den  tallerkenformede  Skaal  Nr.  65  en  lyrebærende  Mand.  Paa  et  Vasebrud¬ 
stykke  i  Thorvaldsens  Museum  holder  en  Satyr  Lyren  i  Haanden.  Den  findes  paa  græske 
Relieffer,  som  paa  den  skjønne  Fremstilling  af  Orfeus  og  Eurydice  i  Museet  i  Neapel  og  i 
pompejanske  Fresker:  Orfeus,  der  spiller  for  Dyrene.  Heraf  udvikledes  den  romerske  Lyre 
med  Vædderhornene  (Fig.  52).  Det  er  vistnok  et  stort  Spørgsmaal,  om  alle  disse  Billeder 

gjengive  virkelige,  af  Samtiden  benyttede  Instrumenter.  Fig.  54  og 
5  5  vise  tydeligt,  at  de  lange,  stærkt  svungne  Arme  ikke  kunne  skaffe 
den  fornødne  Fasthed  tilveje.  De  maa  snarest  betragtes  som  Skjøn- 
hedslinier.  Hvor  der  i  Pompeji  fremstilles  Scener  af  Livet,  saasom 
Skuespillere,  ere  disse  Former  aldrig  benyttede,  men  Lyren  nærmer 
sig  den  nedenfor  nævnte  tredie  Hovedform.  Den  romerske  Lyre 
med  Vædderhornene  er  ganske  sikkert  et  Produkt  af  den  bildende 
Kunst.  Mon  det  ikke  snarest  er  Merkursagnet  og  muligvis  en  gam¬ 
mel  forlængst  afskaffet  Strængeleg,  som  ligger  til  Grund  herfor? 

Den  anden  Hovedform  har  kastet  Skildpaddeskallen  bort.  Armene 
ere  i  organisk  Forbindelse  med  Lydkassen  og  have  vistnok  været 
hule.  Den  er  mægtigere,  bredere  og  har  undertiden  fem  Strænge 
(Fig.  56).  Med  den  fremstilles  Apollo  saare  ofte,  saaledes  paa  Vase¬ 
malerierne  i  Antikkabinettet,  Amfora  Nr.  40  og  Blandingskummerne 
Nr.  63  og  134.  Det  er  sandsynligt,  at  der  ligger  et  virkelig  benyttet 
Instrument  til  Grund  for  denne  Fremstilling.  Men  det  er  sikkert, 
at  den  tredie  Hovedtype  nøjagtig  gjengiver  Datidens  græske  Lyre. 
Derom  vidner  dens  noget  plumpe,  firkantede  Skikkelse,  som  tydelig 
viser  Bestræbelsen  efter  at  skaffe  Fasthed  i  Konstruktionen.  Den 
bestaar  af  en  firkantet  Lydkasse,  hvorfra  to  lodretstaaende,  paral- 
lele,  ligeledes  firkantede,  vistnok  hule  Arme  udgaa.  Tværstykket  foroven  har  været  fast¬ 
holdt  ved  Metalbeslag.  Lyren  var  af  Træ  og  bares  over  Skulderen  i  et  Baand,  som  var  fæst¬ 
net  til  en  Broncering  paa  Lydkassen.  Alt  dette  ses  tydeligt  paa  den  skjønne  Marmorstatue 
i  Vatikanet  efter  Scopas.  Den  lyrespiliende 
Apollo  bevæger  sig  fremad  som  Musernes 
Anfører  i  fodlang  Kjortel  med  Laurbær¬ 
kransen  om  Hovedet.  Hans  Lyre  (Fig.  57) 
har  en  stærkt  udvidet  Lydkasse.  Af  mere 
sædvanlig  Form  er  Lyren  paa  en  lille  græsk 
Terrakottafigur  i  Antikkabinettet  (Fig.  58). 

Lyren  har  givet  den  græsk-romerske  Billed¬ 
kunst  en  overvældende  Rigdom  af  Motiver. 

Menneskeskikkelsen  blev  smuk  og  stolt, 
hvad  enten  han  med  venstre  Haand  kraf¬ 
tig  fattede  om  Lyren  og  ved  Plektret  eller 
Fingrene  slog  Strængene  med  højre  Haand, 
eller  med  Lyren  fastgjort  i  et  Baand  om 
Skulderen  dansende  skred  frem,  spillende 
med  begge  Hænder.  Der  var  baade  et  skjønt 
rythmisk  Forhold  i  højre  Haands  urokkelige 
Ro  til  venstre  Haands  bevægelige  Legen  paa 
Strængene  og  i  Lyrens  faste  Linier  til  Læn¬ 
dernes  smidige  Bevægelser. 

Af  Strængelege,  som  i  senere  Tider  have 
tilkæmpet  sig  en  fast  Form,  maa  nævnes 
Middelalderens  Psalterium.  Det  findes  paa 
mange  Relieffer  og  Billeder  fra  det  13de, 

14de  og  15de  Aai hundiede.  Det  bæies  af  Fig.  59.  Kalevala-Sangerske,  som  spiller  Kantele, 
gamle  hellige  Mænd  paa  Skulpturer  fra  Dom-  malet  af  Albert  Edelfelt. 


Fig.  58. 

Lyrespillende  Kvinde. 
Græsk  Terrakottafigur 
(Antikkabinettet). 

kirken  i  Chartres,  13de  Aarhundrede.  Det  findes  paa  Luca  della  Robbias  Børnerelieffer  fra 
Sanget tiibunen  i  Floients,  1 5de  Aarhundrede.  Det  var  en  strængebesat  flad  Kasse  af  trekan¬ 
tet,  sjældnere  firkantet  Form,  som  holdtes  foran  paa  Brystet,  tæt  trykket  dertil  med  Armene, 
medens  Hænderne  frit  bevægede  sig  over  Strængene.  Det  gav  Legemets  Stilling  noget  sam¬ 
menknebent  derved,  at  Albuerne  pressedes  ind  til  Kroppen.  Paa  v.  Eycks  berømte  Billede, 
Livets  Brønd,  i  Madrid  spiller  en  Engel  paa  et  Instrument  af  en  lignende  Art.  Det  holdes 
dog  ikke  op  mod  Brystet,  men  hviler  i  Skjødet  som  Hakkebrædtet  eller  den  norske  Lange- 
leik,  det  ei  mest  i  Familie  med  den  gamle  finske  Kantele.  At  spille  paa  et  saadant  Instru¬ 
ment  giver  noget  smaaligt  i  Bevægelsen,  som  ikke  klæder  Ungdommen.  Derimod  passer 
det  godt  til  den  gamle  Kone,  den  sidste  finske  Kalevala-Sangerske,  saaledes  som  Alb.  Edel¬ 
felt  har  malet  hende  (Fig.  59). 

Af  andre  Strængelege  med  flad  Lydkasse  kunne  nævnes :  Cister,  Theorbe,  Guitar.  Cistren 
har  en  lang  Hals,  sex  dobbelte  Strenge  og  en  Messingstrængeholder.  Det  er  et  fint,  elegant- 
formet  Instrument.  Der  findes  flere  smukke  Exemplarer  i  Musik¬ 
historisk  Samling.  Fig.  60  er  fra  1714.  Lydkassens  Kant  er  indlagt 
afvexlende  med  Elfenben  og  Ibentræ,  og  Halsen  ender  i  et  Kvinde¬ 
hoved.  Den  har  tre  smukt  udskaarne,  runde  Lydhuller.  En  ypper¬ 
lig  Cister  af  lignende  Form  ejer  Nationalmuseets  anden  Afdeling. 

Dens  Hals  er  indlagt  med  Tværstriber  af  sort  Ibentræ,  der  vexler 
med  Elfenben,  hvori  smaa  Landskaber  ere  nydeligt  indgraverede. 

Af  Egion  v.  der  Neer  fra  Slutningen  af  det  17de  Aarhundrede  fin¬ 
des  i  Statens  Museum  for  Kunst  et  lille  Maleri,  hvor  en  ung  Dame 
med  sølvbroderet  changeant-Silkeskjørt  staar  og  spiller  paa  Cister. 

Det  er  dette  Instrument,  som  Bellman  benyttede,  og  hvormed  han 
er  fremstillet  paa  alle  Billeder,  ogsaa  paa  Hasselriis’  lille  Statuette  i 
Kunstmuseet.  Cistren  var  endnu  i  Brug  i  Begyndelsen  af  dette  Aar¬ 
hundrede,  men  er  siden  den  Tid  ganske  forsvunden. 

Theorben  er  et  noget  større  Instrument  af  et  plumpere  og  mere 
kompliceret  Udseende.  Det  har  en  pæreformet  Lydkasse.  Halsen 
gjør  foroven  et  sært  Sving  tilvenstre  for  at  faa  Plads  til  en  Akkom- 
pagnements-Strængebesætning  ved  Siden  af  de  sædvanlige  Spille¬ 
strænge.  Den  udmærkede  hollandske  Genremaler  Ter-Borch  har  i 
Midten  af  det  17de  Aarhundrede  malet  en  hel  Række  Billeder  med  (Musikh.Samling). 
Theorbe-spillende  Kvinder.  I  Kunstmuseet  findes  et  Billede  af  hans  Landsmand  og  Sam¬ 
tidige  David  Ryckaert,  Nr.  306,  med  en  theorbe-spillende  Mand.  En  Dame,  som  sidder  ved 
hans  Side,  synger  dertil,  medens  den  bagved  staaende  Mand  slaar  Takten. 

Guitaren  er  den  tredie  og  simpleste  af  Familien.  Den  er  i  sit  Ydre  det  mest  prosaisk  bor¬ 
gerlige  af  alle  Strengeinstrumenter,  Lydkassen  af  Form  som  et  gammeldags  overskaaret 
Franskbrød,  Halsen  ganske  lige  op  og  ned,  tør  og  kjedsommelig  (Fig.  61).  Den  benyttes 
endnu,  navnlig  i  Spanien.  Guitaren  havde  i  ældre  Tider  en  taaleligere  Form  med  smallere 
Lydkasse.  I  Nationalmuseets  anden  Afdeling  er  et  meget  sirligt  forarbejdet  Exemplar,  hvis 
Bagside  er  dannet  af  Ibentræ  og  Elfenben,  vexlende  i  brede  Striber.  Paa  Halsen  er  i  Elfen¬ 
ben  indgraveret  Barokornamenter.  Omkring  Aar  1800  forsøgte  man  at  forvandle  Guitarens 
Udseende  og  gav  den  Lyreform.  Det  var  et  Udtryk  for  Tidens  Begejstring  for  den  romerske 
Republik,  men  det  blev  ved  Forsøget. 

Af  Strængelege  med  hvælvet  Lydkasse  er  Luthen  den  fineste  og  fornemste.  Det  er  et  gam¬ 
melt  Instrument,  gaar  helt  tilbage  i  det  13  de  Aarhundrede.  I  det  1 5  de  Aarhundrede  blev 
dens  Skikkelse  uddannet.  Lydkassen  er  af  Form  som  en  overskaaren  Figen  med  kort  og 
knækket  Hals  (Fig.  62).  Oprindelig  var  den  firestrænget,  men  fik  i  Tidernes  Løb  rigere 

Fig.  61.  Italiensk  Guitar 
(Musikh.  Saml.). 


Fig.  62.  Luth,  Beg.  af  17. 
Aarh.  (Musikh.  Saml.) 


Besætning.  Den  er  malet  og  hugget  utallige  Gange.  Italienske 
Malere  og  Billedhuggere  have  kappedes  om  at  søge  og  finde 
en  Rigdom  af  Motiver  i  Luthspillernes  Bevægelser.  Det  var  især 
Børneengle,  som  de  fremstillede.  Det  klædte  Barnet  saa  smukt  at 
bøje  sig  mod  Luthen,  at  lytte  til  dens  Toner,  næsten  kjæle  fol¬ 
den.  Der  er  mægtige  luthspillende  Engle,  som  Melozzo  da  Forli 
1472  malede  til  Tribunen  i  Kirken  St1  Apostoli  i  Rom  og  nu  op¬ 
bevares  i  Peterskirkens  Sakristi.  Der  er  skjønne  luthspillende 
Engle  paa  Bartholomeo  Montagnas  store  Billede  fra  1498  i  Mila- 
nos  Brera.  Der  er  den  berømte  lille  luthspillende  Engel,  som  titter 
op  til  Madonna  fra  hendes  Trones  Fod  paa  Fra  Bartholomeos  Bil¬ 
lede  i  St.  Martino  i  Lucca,  malet  1509.  Men  fremfor  alt  er  der 
Giovanni  Bellinis  farveglødende  Smaafyre  paa  venetianske  Alter¬ 
tavler.  I  et  af  Manfredi’s  Soldaterbilleder  fra  Begyndelsen  af  det 
17de  Aarhundrede,  som  Kunstmuseet  ejer,  sidder  en  ung,  kjøn 
Fyr  og  spiller  Luth.  Hollænderen  Math.  Stoop  fra  det  17de  Aar¬ 
hundrede  har  malet  et  lystigt  Selskab  med  en 
luthspillende  Herre,  Kunstmuseet  Nr.  337. 

Dér  er  ogsaa  det  smukke  gamle  tyske  Portræt 
af  en  Luthspiller,  Nr.  347.  Meget  bekjendt  er 
Frants  Hals’  prægtige  luthspillende  Nar  i  Am¬ 
sterdams  Rigsmuseum.  Der  findes  dog  ogsaa 
i  danske  Landsbykirker  gamle  Billeder  af  luth¬ 
spillende  Engle.  Naive  og  daarlige  ere  de  vel  i 
Modsætning  til  Udlandets  Kunst,  f.  Ex.  i  Nød¬ 
debo-Kirke  fra  1450.  Af  Billedhuggere  maa 
særlig  fremhæves  Luca  della  Robbia,  som  paa 
Domkirkens  Taarn  i  Florents  har  hugget  Or- 
feus,  der  spiller  for  Dyrene.  Han  —  i  sin  San-  Fig.  63.  Walisisk  Crwth 
gertribune  —  og  hans  Slægt  —  i  deres  farvede  (Chrotta),  Musikh. 
Terracotta-Altere  —  have  modelleret  mange  Mus.  1  Bryssel. 
smukke  luthspillende  Engle.  I  vor  Tid  har  Paul  Dubois  udført  en 
god  lille  luthspillende  Florentiner,  som  kan  ses  i  Glyptotheket. 

Luthen  er  forlængst  uddød,  det  var  Hjemmets  Instrument,  som 
fortrængtes  af  Klaveret.  Dens  Slægtning  Mandolinen  lever  endnu, 


navnlig  i  Italien.  Den  maa  holdes  temmelig  vandret,  da  den  spilles 
med  en  lille  Pennepose  eller  noget  lignende.  Derved  bliver  Haan¬ 
dens  Bevægelser  mindre  gratiøse,  og  da  den  er  betydelig  mindre 
end  Luthen,  klæder  den  ikke  Manden  synderlig  godt.  Marstrand 
har  givet  ypperlige  Typer  paa  italienske  Mandolinspillere  i  sit 
skjønne  Ungdomsværk  »Oktoberfesten  udenfor  Roms  Mure«  i 
Thorvaldsens  Museum.  Den  begyndende  Nat  kalder  de  lystige 
Skarer  hjem.  Axel  Helsted  har  for  faa  Aar  siden  malet  et  godt 
lille  Portræt  af  en  mandolinspillende  Dame. 

Violinen  er  fremkommen  i  den  tidligste  Middelalder.  Man  søger 
dens  Oprindelse  dels  hos  den  walisiske  Crwth  (Fig.  63),  hvis  h  dre 
i  høj  Grad  leder  Opmærksomheden  hen  paa  den  tredie  ovenfor 
omtalte  Lyreform  (Fig.  57  og  58),  dels  hos  den  enstrængede  ara¬ 
biske  Rebab.  Den  er  Kongen  blandt  Strygeinstrumenterne  og  ind- 


OM  MUSIKINSTRUMENTER. 


49 


tager  i  Orkestret  en  førende  Stilling.  Den  er  i  sit  Ydre 
det  formfuldendteste  af  alle  Instrumenter.  Allerede  ved 
sin  skjønne  Skikkelse  lader  den  ane  alle  de  Skatte,  som 
gjemmes  i  dens  Indre.  Man  betragte  Ole  Bulis  Violin, 
udført  af  Caspar  da  Salo  fra  Brescia  i  Midten  af  det  16de 
Aarhundrede  (Fig.  64).  Se  blot,  hvilken  Finhed  i  Kontu¬ 
rens  Linier,  med  hvilken  kunstnerisk  Følelse  de  bøje  sig 
om  Hjørnerne,  hvorledes  For-  og  Bagside  bugter  sig  op 
paa  Midten  og  synker  ned  til  Randen.  Se  Halsens  skjønne 
Længdeforhold  til  Lydkassen  og  hvor  smukt  Hovedet 
bøjer  sig  tilbage  og  forover.  Hovedet  har  ikke  den  senere 
sædvanlige  Voluteform,  men  det  dannes  af  en  lille  vinget 
Kvindeskikkelse,  der  ender  i  et  Akanthusblad,  samt  af  et 
ungt  Mandshoved.  En  godt  forarbejdet  Violin  er  over¬ 
hovedet  en  af  de  allerbedste  Kunstindustri- 
gjenstande,  som  findes  i  Verden.  Dens 
skjønne  Form  har  udviklet  sig  naturligt  af 
den  største  Hensigtsmæssighed.  Tidligt  i 
Middelalderen  havde  Violinen  Skinkeform 
uden  bestemt  Adskillelse  mellem  Lydkasse 

og  Hals.  Denne  Skikkelse  bevaredes  langt  ind  i  det  18de  Aarhundrede  i  den 
lille  Lommeviolin  (»pochette«-Dansemesterviolin).  Nationalmuseets  anden  Af¬ 
deling  har  et  mærkeligt  Stykke  af  denne  Art,  som  er  2  "  bred  og  14V2  “  ^ang- 
Bagsiden  er  rigt  udskaaret,  foroven  et  leende  Djævle¬ 
hoved,  derunder  en  nøgen  Kvinde  med  to  Børn  (Kjær- 
ligheden ?).  Hun  staar  paa  et  Baand  med  Bogstaverne 
C.  M.,  under  hvilket  et  Æsel  bærer  Melsække  til  Møllen, 
en  Art  Rebus  paa  Kunstnerens  Navn,  Conrad  Muller, 
med  Aarstallet  1520.  Forsiden  er  smukt  indlagt  med  sort 
Træ  og  grønt  Elfenben,  øverst  et  mandligt  og  et  kvinde¬ 
ligt  Hoved.  Musikhistorisk  Samling  besidder  et  Exemplar 
fra  det  17de  Aarhundrede,  hvis  Bagside  er  indlagt  med 


Fig.  64. 

Ole  Bulis  Violin  af  Caspar  da  Salo, 
Brescia,  Midten  af  16.  Aarh. 


Ibentræ  og  Elfenben,  det  er  205/8"  lang  og  2 5/g "  bred 


Fig.  65. 

Pochette, 

17.  Aarh. 

(Musikh. 

Saml.).  65).  Samtidig  med  Violinen  udvikledes  forskjellige 

andre  Former  af  Strygeinstrumenter.  Viola  damore  fik  sit  Navn  af  den 
Blødhed  i  Tonen,  som  frembragtes  ved  en  særegen  Besætning  med 
klingende  Strænge.  Den  er  lidt  større  end  Violinen,  men  ikke  saa  fast 
i  Formen  (Fig.  66).  Viola  di  Braccio,  vor  Bratsch,  er  endnu  kraftigere 
og  bredere.  Den  fik  sit  Navn,  fordi  den  holdtes  i  Armene,  i  Modsæt¬ 
ning  til  Viola  di  Gamba,  som  fastholdtes  med  Benene.  Viola  di  Gamba 
(Fig.  67  og  68)  har  ligesom  vor  Bas  skraa  Skuldre,  det  passer  godt  for 
et  saa  stort  Instrument,  bedre  end  Violoncellens  runde.  Der  har  været 
øvet  megen  fin  Kunst  paa  at  gjøre  disse  Instrumenter  tiltalende  for  Øjet. 

Violinen  og  Bratschen  har  voldet  Billedkunsten  store  Vanskelig¬ 
heder.  Man  ser,  hvorledes  den  i  det  15de  og  16de  Aarhundrede 
tumler  med  dem  paa  mange  Maader,  forsøger  forskjellige  Stillinger 
uden  at  det  ret  vil  lykkes.  Snart  lægges  Instrumentet  fladt  helt  ude 
paa  venstre  Skulder  og  Halsen  sænkes  stærkt  nedad,  medens  den  Spil¬ 
lendes  Hoved  holdes  højt  hævet  derfra,  snart  stilles  det  skraat  mod 


Fig.  66.  Viola  d’amore, 
Joachim  Tielcke, 
Hamborg,  c.  1685 
(Musikh.  Samling). 

Skulderen  og  den  Spillende  læner  sit  Hoved  dertil  (sign.  Ago- 
stino  Duceio's  Relieffer  fra  Domkirken  i  Rimini,  15de  Aarhun- 
drede).  Selv  Rafael  kom  ikke  heldigt  derfra,  da  han  skulde  male 
Apollo  i  sin  berømte  Fresko  i  Vatikanet,  hvor  Guden  under 
Olietræerne  ved  Helikon  samler  Muserne  og  alle  Fortidens  og 
Samtidens  store  Digtere  omkring  sig.  Rafael  gav  ikke  Apollo  Ly¬ 
ren  i  Hænde,  den  betød  ingen  Ting  for  Samtiden.  Dengang  led¬ 
sagedes  Sangen  af  Viola  di  braccio,  dette  Instrument  kjendtes  af 
alle.  Allerede  den  sienesiske  Maler  Taddeo  Bartoli  havde  1406  i 
Hallen  foran  Raadhuskapellet  i  Siena  malet  Apollo  spillende  paa 
Viola.  Rafael  lader  Apollo  lægge  Viola'en  ovenpaa  venstre  Skul¬ 
der  i  en  skraa  Stilling  mod  Kinden,  men  den  store  Lydkasse  har¬ 
monerer  ikke  godt  med  Hovedet,  der  bliver  derved  noget  ufor¬ 
melig  bredt  foroven  paa  Apol- 


Fig.  67.  Alt- Viola  di  Gamba, 
Ernst  Busch,  Nurnberg,  1615 
(Musikh.  Saml.). 
Instrumentet  har  ikke  sin  op¬ 
rindelige  Hals. 


los  Figur. 

Dette  viser  tilfulde,  at  den 
Stilling,  som  en  Bratsch-  og 
Violinspiller  maa  indtage,  i  og 
for  sig  har  overordentlige  Van¬ 
skeligheder  ved  at  blive  smuk. 
Violinen  gjør  tilmed  Indtryk  af 
at  være  noget  lille  for  en  høj 
Mand.  Den  vandrette  Maade, 
hvorpaa  Instrumentet  holdes 
nu  for  Tiden,  og  den  løftede 
højre  Albues  tvungne  Stilling 
danne  ikke  smukke  Linier  til¬ 
sammen.  Det  vanskelige  Pro¬ 
blem,  kunstnerisk  skjønt  at 
fremstille  en  Violinspiller,  er 
dog  i  vore  Dage  løst  særdeles  godt  af  den  franske  Billed¬ 
hugger  Delaplanche  i  hans  Marmorstatue  »la  musique«  i 
Glyptotheket  (Fig.  69).  Musikens  Genius,  en  kvindelig 
Figur,  hæver  venstre  Fod  og  understøtter  den  for  at  bringe 
venstre  Skulder,  hvorpaa  Violinen  ligger,  saa  højt  op  som 
muligt,  saa  at  begge  Skuldrene  komme  til  at  skraane  ned 
til  højre  Side  i  Flugt  med  højre  Arm,  som  fører  Buen. 
Hovedet  er  stærkt  kastet  tilbage  og  hælder  tilvenstre. 
Herved  frembringes  et  beundringsværdigt  Spil  af  Linier. 
Samtidig  har  Kunstneren  gjort  Figuren  ret  lille,  2  Al.  12  " 
høj ,  medens  Violinkassens  Længdemaal  aldeles  stemmer 
med  Ole  Bulls  Instrument  (Fig.  64),  1 3  3/4"  -  Violinen  bliver 
derved  forholdsvis  stor. 

Det  er  lykkedes  Fortidens  Malere  langt  bedre  at  komme 
ud  af  det  med  Viola  di  Gamba  end  med  Violinen.  Det 
paa  Gulvet  hvilende  store  Instrument  bringer  Overkrop 
og  Arme  i  en  stærk  og  livlig  Bevægelse,  medens  det  fast¬ 
holder  Benene  i  en  sluttet  Stilling.  Det  er  især  hollandske 
Malere,  som  have  forstaaet  at  drage  smukke  Virkninger 


Fig.  68.  Tenor-Viola  di  Gamba, 
Joachim  Tielcke,  Hamborg,  1686 
(Musikh.  Saml.). 

heraf.  Tei-Boi  ch  har  i  et  bekjendt  Billede  i  Museet  i  Berlin  vist  en  gambaspillende  ung  Pige 
fia  Ryggen.  P.  de  Hooghe  har  paa  et  Maleri  i  Kunstmuseet  (Nr.  1 51)  fremstillet  et  musikalsk 
Selskab.  Den  smukkeste  Figur  er  den  unge  Pige  i  Midten,  som  har  sat  Foden  op  paa  en 
Skammel  for  bedre  at  stryge  sin  Gamba.  Van  der  Laenen  har  malet  en  stor  Selskabssal 
(Kunstmuseet,  Nr.  179).  Store  Vinduer  gaa  helt  op  til  Loftet  paa  begge  Sider  af  Stuens  to 
Langsidel .  Væggene  ere  ganske  dækkede  med  Gyldenlæders  Tapeter.  Midt  paa  Gulvet 
danse  et  Par  til  Musik  af  Violin  og  Viola  di  Gamba,  som  efter  en  gammel  Tradition  spilles 
at  selve  Maleren.  Et  Selskab  at  Herrer  og  Damer  sidde  ved  den  ene  Væg  og  se  til,  medens 
et  Bord  med  Østers  og  Rhinskvin  ved  Væggen  ligeoverfor  skal  læske  efter  Dansen.  Det 
klæder  selve  Ludvig  XV’s  Datter,  Madame 
Henriette,  i  sine  store  Fiskebensskjørter  at 
spille  paa  Viola  di  Gamba,  saaledes  som 
hun  er  malet  af  den  franske  Maler  Jean- 
Marc  Nattier,  c.  1750.  Det  var  til  stor 
Sorg  for  Venner  af  god  Kunst,  da  Krøyers 
Billede  af  »Koncerten  i  Atelieret«  maatte 
vandre  til  Kristiania,  istedetfor  at  smykke 
vor  Stats  Malerisamling.  Der  fandtes  derpaa 
Portræter  af  den  Neruda’ske  Strygekvartet 
og  af  mange  danske  Kunstnere. 

Af  Blæseinstrumenterne  have  de  saakaldte 
Træblæsere  ikke  kunnet  give  Anledning  til 
synderlig  kunstnerisk  Udformning  af  Instru¬ 
mentet.  Fløjten  og  Skalmejen  have  været 
mere  eller  mindre  godt  drejede,  en  sjælden 
Gang  smykket  med  Udskæringer,  saaledes 
som  den  smukke  Fløjte  i  British  Museum. 

Den  er  prydet  med  Akanthusblade  og  Løv¬ 
værk,  forneden  er  udskaaret  en  lille  Kvartet 
af  Blæsere  i  Dragter  fra  c.  1700. 

Derimod  har  Oldtidens  Billedkunst  i  rigt 
Maal  fremstillet  Fløjtespillere.  Vel  kastede 
Pallas  Athene  Fløjten  bort,  fordi  den  van¬ 
sirede  den  stolte  Gudindes  Ansigt,  men  Fløj¬ 
ten  fandtes  af  Marsyas  og  blev  Satyrernes 
Yndlingsinstrument.  Den  unge  Satyr,  som 
hviler  ud  efter  Fløjtespillet,  en  Efterligning 
af  Praxiteles’  Satyros  periboetos,  kjendes  fra  Ørstedsparken.  En  anden  herlig  Oldtidsstatue 
i  Villa  Borghese,  Rom,  forestiller  Marsyas,  lige  som  han  har  fundet  Athenes  Fløjte  og  i 
Henrykkelse  over  dens  Toner  drejer  sig  stærkt  i  Dansen.  Desværre  ere  Armene  urigtigt 
restaurerede,  han  har  faaet  Bækkener  i  Hænderne.  Men  tænker  man  sig  Dobbeltfløjten 
sat  til  Munden  med  de  stærkt  opblæste  Kinder,  vil  Statuen  vinde  i  kunstnerisk  Værd.  Me¬ 
dens  utallige  fløjteblæsende  flyvende  Genier  og  springende  Satyrer  tumle  sig  i  den  græsk¬ 
romerske  Billedkunst,  er  Fløjtespillet  benyttet  langt  sjældnere  som  kunstnerisk  Motiv  i 
senere  Tider.  Der  findes  vel  fløjtespillende  Engle  i  Italiens  Skulptur  og  Maleri,  men  man 
har  holdt  igjen  og  ikke  ladet  Ansigtsudtrykket  ændre  sig  tilstrækkeligt  under  Spillet.  I 
den  nyeste  Tid  søges  som  oftest  en  komisk  Virkning  ved  Fremstillingen  af  Fløjtespillere. 
Med  et  fint  og  fornøjeligt  Lune  har  den  tyske  Maler  Menzel  malet  Frederik  den  Store, 
blæsende  Fløjte  ved  en  preussisk  Hofkoncert  (Nationalgalleriet  i  Berlin).  Exner  har  i  flere 


Fig.  69.  La  Musique, 

Statue  i  Marmor  af  Delaplanche,  Glvptotheket. 

af  sine  Bønderfester  benyttet  sig  af  det  komiske  Udtryk,  som  Fløjte  og  Obo  kan  give  et 
Ansigt. 

Basunen  og  Hornet,  Metalinstrumenterne,  have  dog  haft  langt  mere  indgribende  Betydning 
for  Kunsten  end  Træblæserne.  Basunen  var  kjendt  i  den  fjerne  Oldtid.  I  det  gamle  Testa¬ 
mente  fortælles,  hvorledes  Jerichos  Mure  faldt  for  Lyden  af  de  syv  Basuner,  som  Præsterne 
hentede  fra  Templet,  men  hvorledes  de  have  set  ud,  vide  vi  ikke.  Vi  kjende  vore  egne 
gamle  Lurer,  som  ere  saa  skjønt  forarbejdede  og  i  musikalsk  Henseende  saa  udviklede,  at 
de  vidne  højt  om  Broncealderens  mærkelige  Kultur.  Basunen  var  et  Kamp-,  et  Krigsinstru¬ 
ment,  Hornet  benyttedes  som  Jagtsignal.  Basunen  var  altid  af  Metal,  medens  Hornet  i  lange 
Tider  var  et  virkeligt  Dyrehorn  af  en  Oxe  eller  Ko.  Det  middelalderlige  Instrument,  som 
kaldes  med  det  barbariske  Navn  Olifant,  var  et  stort  Horn  af  Elefanttand ,  forsynet  med 

Fig.  70.  Lucca  della  Robbias  Sangertnbune  fra  Domkirken  i  Florents. 

smaa  Metalringe,  hvorved  det  kunde  ophænges.  Det  bares  paa  højre  Side  som  et  Slags  Vær¬ 
dighedstegn  for  Anføreren  i  Krigen.  Paa  Jagten  kaldte  Herren  sine  Gjæster  og  Tjenere  sam¬ 
men  ved  dets  Toner.  Da  slige  Horn  ofte  findes  nævnte  i  gamle  Kirkeinventarer,  kunne  de 
jo  muligvs  have  været  brugte  ved  den  kristelige  Gudstjeneste  ligesom  Shofar,  Vædder¬ 
hornet,  den  Dag  i  Dag  benyttes  i  Synagogen.  Men  det  kan  dog  ogsaa  blot  have  været  en 
Gave,  skjænket  af  Befalingsmænd,  Slotsherrer,  som  en  særlig  kostelig  Ting.  De  vare  ofte 
kunstfærdigt  udskaarne.  Nationalmuseets  anden  Afdeling  opbevarer  et  mærkeligt  Exemplar 
med  mange  Figurer,  hvis  Tydning  endnu  ikke  er  lykkedes.  Der  findes  ogsaa  et  Broncehorn 
i  Olifantform  med  Brahernes  Vaaben,  hvorpaa  læses  Navnet  »Jens  Brad«  tilligemed  Aars- 
tallet  1551. 

Til  Krigsbrug  er  Basunen  afløst  af  Trompeten.  Det  er  et  kjækt  og  smukt  Instrument, 
som  det  klæder  en  rask  Mand  at  sætte  for  Munden.  Man  kan  vel  tænke  sig  en  god 
Statue  af  »Den  lille  Hornblæser«.  Postillonens  Horn,  Jægernes  Horn,  Valdhornet,  have 

i  forrige  Tider  været  kjære  og  yndede  Instrumenter  af  simpel  og  smagfuld  Form.  Men  da 
man  i  vort  Aarhundrede  begyndte  at  forsyne  Metalblæseinstrumenterne  med  Klapper, 
mistede  de  hurtigt  al  Skjønhed,  og  efterhaanden  have  de  faaet  deres  nuværende  uformelige 
Ydre,  som  ligner  sammenslyngede  Tarme,  besat  med  Frakkeknapper.  Det  siges  tilmed,  at 
Tonen  i  de  gamle  Instrumenter  var  skjønnere,  gid  man  da  snart  vilde  forjage  alle  disse  Blik¬ 
uhyrer. 

I  Gothikens  og  Renæssancens  Billedkunst  har  Basunen  spillet  en  stor  Rolle.  Basunen 
maatte  med,  naar  Kampe  og  Slag  skulde  gjengives.  Med  Basunblæsere  aabnede  Mantegna 
Cæsars  Triumftog,  men  det  var  dog  især  i  Fremstillingen  af  Dommedag,  at  de  vare  ganske 


Fig.  71.  Donatellos  Sangertribune  fra  Domkirken  i  Florents. 

uundværlige.  Det  er  følgende  Ord  hos  Matthæus,  Kap.  24,  V.  31,  som  have  været  bestem¬ 
mende  for  Kunstnerne:  »Gud  skal  udsende  sine  Engle  med  højtlydende  Basuner,  og  de 
skulle  samle  hans  Udvalgte  fra  de  fire  Vinde,  fra  den  ene  Ende  af  Himlen  til  den  anden«.  I 
alle  de  talløse  Fremstillinger  af  Dommedag,  hvormed  Kirken  smykkedes  i  Middelalderen, 
indtage  disse  basunblæsende  Engle  en  stor  Plads.  De  findes  ogsaa  i  de  Dommedagsbilleder, 
som  i  de  senere  Aar  ere  afdækkede  i  danske  Landsbykirker.  Saaledes  i  det  snurrige  Maleri 
fra  Vinderslev  Kirke,  1460:  Over  Himmeriges  Port  blæser  en  Engel  Basun  og  kalder  til 
Møde.  Ført  af  en  fanebærende  Engel  skride  de  nøgne  Salige  frem  ad  den  smalle  Vej  mellem 
to  Mure.  Inde  i  Paradis  er  der  opført  et  af  Søjler  baaret  Festlokale,  hvori  enkelte  allerede 
ankomne  nøgne  Mennesker  vanke  i  stille  Samtale  med  rigt  draperede  Engle  og  vel  paa¬ 
klædte  Hellige.  Oppe  paa  det  flade  Tag  giver  en  Englekreds  Koncert  paa  Basuner.  Nøgne 
Salige  skynde  sig  op  ad  en  lille  Vindeltrappe  for  at  høre  derpaa. 

De  skjønneste  og  mest  gribende  mægtige  Fremstillinger  af  basunblæsende  Dommedags- 
Engle  maa  søges  i  Italien.  Saadanne  findes  i  Dommedagen  i  Pisas  Camposanto,  i  Fiesoles 
Dommedagsbilleder,  men  frem  for  Alle  hos  Signorelli.  I  Capella  di  San  Brizio  i  Or- 
vieto’s  skjønne  Domkirke  har  han  omkring  Aar  1500  malet  sin  storslaaede  Dommedags¬ 
cyklus,  det  mandigste  Kunstværk,  Italien  ejer.  Deriblandt  er  Opstandelsesbilledet  det  mest 
sluttede  og  samlede  i  Virkning.  Foroven  staa  to  vældige,  nøgne,  mandigkraftige  Engleskik- 
kelser  med  store  udbredte  Vinger.  De  træde  fast  paa  Skyer,  som  Smaaengle  omflyve.  Hver 
blæser  nedad  i  sin  lange,  ligeløbende  Basun,  hvorfra  store  Korsbannere  veje.  De  blæse  de 


Fig.  72.  Clavicembalo,  udført  af  H.  A.  Hasch,  Hamborg  1723. 
(Tilhører  Grev  Raben-Levetzau.) 


Døde  til  Live.  Forneden  er  den  øde  Jord.  Den  begynder  at  blive  levende.  Det  ene  Skelet 
stikker  Hovedet  frem,  det  andet  arbejder  sig  op  paa  Armene.  Snart  runder  Kjødet  sig  kraf¬ 
tigt  om  Benene  og  de  strække  Lemmerne  efter  den  lange  Hvile.  Hver  enkelt  for  sig  hører 
og  lyder  Basunens  kaldende  Klang,  men  naar  de  ere  komne  helt  op  afjorden,  kaldte  til  Live 
paany,  samles  de  i  glade  Grupper  og  vende  Blikket  taknemligt  op  mod  de  guddommelige 
Basunblæsere. 

Orglet  maa  betragtes  som  en  Art  Blæseinstrument  med  Anslagstaster.  Det  kjendtes  tidligt 
i  Form  af  det  lille  portative  Orgel,  som  hvilede  i  Skjødet  under  Spillet  og  ofte  findes  frem¬ 
stillet  i  middelalderlig  Billedkunst.  Berømt  er  Rafaels  Billede  i  Bologna  af  den  hellige  Ceci¬ 
lie.  Hun  lader  det  lille  Haandorgel,  som  hun  har  spillet  paa,  langsomt  falde  ud  af  Hænderne, 

og  andre  Musikinstrumenter  ligge  brustne  ved  hendes  Fod.  Enhver  jordisk  Klang  maa  for¬ 
stumme  ved  Lyden  af  Englenes  himmelske  Stemmer  fraoven.  Standorglet  udviklede  sig 
omkring  Aar  1400.  I  Brødrene  v.  Eycks  herlige  Altertavle  fra  Gent,  fuldendt  i  Aaret  1432, 
hvoraf  de  betydeligste  Dele  ere  i  Berlinergalleriet,  sidder  en  Engel,  en  fin  ung  Pigeskikkelse, 
omgivet  af  syngende  Kammerater  og  spiller  paa  det  store  Orgel.  Da  Orglet  fik  sin  faste 
Plads  i  Kirkerne,  kaldtes  Arkitekturen  til  Hjælp,  og  den  har  bygget  mange  pragtfulde  Indfat¬ 
ninger  derom.  En  nærmere  Udvikling  heraf  vilde  føre  altfor  vidt. 

Der  er  to  Kunstværker,  som  have  haft  deres  Plads  i  Kirken,  været  bestemte  for  Musik¬ 
opførelser,  og  som  ikke  kunne  lades  uomtalte  her,  hvor  det  gjælder  Kunsten  og  Musikinstru¬ 
menternes  indbyrdes  Forhold. 

Det  er  de  to  Sangertribuner  af 
Marmor  fra  Domkirken  i  Flo- 
rents,  byggede  og  smykkede 
al  det  15  de  Aarhundredes 
store  italienske  Kunstnere: 

Luca  della  Robbia  og  Dona- 
tello.  Sangertribunerne  have 
i  lange  Tider  været  borttagne 
fra  Kirken  og  adskilte  i  deres 
enkelte  Dele,  men  i  de  sidste 
Aar  ere  de  paany  satte  sam¬ 
men  og  opstillede  i  Opera  del 
Duomo  i  Florents. 

Luca  della  Robbias  San¬ 
gertribune  (Fig.  70)  er  udført 
1445.  I  sin  Manddoms  bedste 
Kraft,  han  var  femogfyrretyve 
Aar  gammel,  smykkede  han 
den  med  Børneskikkelser  af 
en  saa  frisk  Naturlighed,  som 
Kunsten  hidtil  ikke  havde 
kjendt.  Fire  kvadratiske  Re¬ 
lieffer  ere  indfattede  mellem 
flade  Pilastre  paa  Forsiden, 
fire  tilsvarende  sidde  forneden 
mellem  de  store  Knægte,  som 
bære  Tribunen  Det  er  Børn  Fig.  73.  Girafldaver,  udført  af  P.  C.  Uldahl,  Kjøbenhavn  c.  1810. 

af  forskjelligt  Kjøn,  han  frem¬ 
stiller,  lige  fra  smaa,  nøgne  Drenge  paa  tre,  fire  Aar,  til  unge  Piger  paa  tolv,  tretten.  Store 
Drenge  blæse  Basun,  unge  Piger  spille  Psalterium  og  Luth,  mindre  Drenge  blæse  Fløjte, 
slaa  Tamburin  og  Bækken  eller  spille  paa  Harpe  og  Orgel.  Imellem  dem  tumle  dansende 
Børn  sig,  snart  i  Kjæde  eller  Ring,  snart  enkeltvis  eller  to  og  to.  De  berømteste  af  disse 
Relieffer  ere  de  to  aflange  paa  Tribunens  korte  Sider.  Det  er  Grupper  syngende  Børn, 
hvis  simple  Skjønhed  aldrig  ere  naaede  siden.  Tribunens  Arkitektur  er  fin,  de  dekorative 
Led  lidet  fremtrædende  og  udførte  under  stærk  antik  Paavirkning. 

Donatello  har  vistnok  omtrent  samtidig  udført  sin  Sangertribune.  Vel  kan  den  ikke  i 
Detaillernes  Friskhed  og  Natur  maale  sig  med  Robbias,  men  i  Figurernes  sprudlende  Liv 
og  Bevægelser  og  Totalitetens  originale  Skjønhed  er  den  overlegen.  En  dobbelt  Kjæde  af 
lystige  Børneengle  danse  springende  frem  og  tilbage  til  Musik  af  Horn  og  Fløjte,  som 

nogle  Smaadrenge  blæse.  Englene  ere  udførte  i  stærkt  vexlende,  delvis  meget  højt  Relief 
paa  en  Mosaikgrund,  sammensat  af  smaa  farvede  Marmorstykker.  Fire  Par  Søjler  med  en 
lignende  Mosaikbeklædning  staa  foran  Figurerne  og  bære  Sangertribunens  stærkt  frem¬ 
springende,  med  Vaser  og  Akanthusblade  smykkede  Gesims.  Det  ser  ganske  ud,  som  om 
Englene  frit  tumlede  sig  bag  Søjlerne.  Det  er  et  herligt  Værk  (Fig.  71). 

Af  Slaginstrumenter  har  den  spanske  Kastagnet,  om  end  i  noget  ændret  Form,  allerede  været 
kjendt  i  den  græske  Oldtid  under  Navn  af  Krotal.  Denne  bestod  af  et  Par  lange,  rørformede  Træ¬ 
stykker  og  findes  af  og  til  gjengivet  i  Vasemalerier  og  smaa  Terrakottafigurer.  Hyppigere  ere 

Bækkener  bievne  fremstillede.  De  slaas 
af  Bakkanter  og  Satyrer  paa  mange 
græsk-romerske  Billeder  og  Relieffer, 
især  paa  romerske  Marmorsarkofager. 
Tidlig  i  Middelalderen  fandtes  den 
runde  Tamburin  i  samme  Skikkelse, 
hvori  den  endnu  bruges  i  Italien,  vel- 
kjendt  fra  talløse  moderne  Folkelivs¬ 
billeder.  Trommer  og  Pauker  have  og- 
saa  været  benyttede  af  Billedkunsten, 
Fiesoles  Engle  røre  ofte  en  lille 
Tromme  i  salig  Glæde.  En  berømt 
antik  Satyrstatue  findes  i  Tribunen 
i  Florents.  Hovedet  og  de  bækken- 
slaaende  Arme  ere  nye,  restaurerede 
af  Michelangelo.  Med  Foden  træder 
han  »Krupezion«,  et  Instrument  af 
Udseende  som  en  Harmonika,  af  Lyd 
som  en  Skralde. 

I  vor  Tid  har  Klaveret  efterhaanden 
fortrængt  alle  andre  Instrumenter  fra 
Hjemmene.  Det  er  et  Strængeinstru- 
ment  med  Taster,  der  ved  Hjælp  af 
en  Mekanisme  paa  fo rskj ellig  Maade 
anslaar  Strængene.  Det  skriver  sig  fra 
det  1 6de  Aarhundrede  og  udviklede 
sig  tidligt  paa  to  Maader,  som  Clavi¬ 
chord,  hvor  Strængene  ansloges  ved 
en  Metalstift,  og  som  Spinet,  hvor 
Strængene  ansloges  af  en  Pennefjer. 
Clavichordets  ydre  Form  var  aflang 
firkantet  og  flad  som  Klaveret,  og  stilledes  enten  paa  et  Bord  eller  paa  en  firbenet  Fod. 
Spinettet  havde  Form  af  en  flad,  liggende  Harpe,  som  Clavicembalo  fik  den  altid  sine  Taster 
paa  den  længste  af  de  korte  Sider,  lig  Flygelet,  og  anbragtes  paa  en  trebenet  Fod.  Begge 
Former  findes  ofte  afbildede  paa  gamle  hollandske  Billeder.  I  Ter-Borchs  ovenfor  omtalte 
Maleri  fra  Museet  i  Berlin,  hvor  Damen,  som  vender  Ryggen  til  Beskueren,  stryger  sin 
Gamba,  ledsager  en  anden  Dame  hendes  Spil  paa  Cembalo.  I  »Musiklæreren  og  hans 
Elev«,  et  smukt  Billede  i  Windsor  af  Jan  Vermeer  de  Delft,  spiller  en  staaende  ung  Pige 
paa  Clavichord.  I  Billeder  af  Metzu  og  Mieris  spilles  ofte  paa  Clavichord.  Der  findes  i 
Kunstmuseet  et  Billede  af  v.  Bassen,  kaldet  »De  fem  Sanser«,  hvor  hver  Sans  er  frem¬ 
stillet  ved  en  Figurgruppe.  Hørelsen  er  personificeret  ved  et  Par,  som  danser  til  Musiken 


Pig.  74.  Pyramideklaver, 
udført  af  P.  C.  Uldahl,  Kjøbenhavn  c.  1810. 

fra  et  rigt  dekoreret  Clavichord,  en  Luth  og  en  Sangstemme.  Alle  disse  Klaverer  ere  pragt¬ 
fuldt  malerisk  smykkede  ligesom  det  Clavicembalo,  der  tilhører  Grev  Raben-Levetzau,  og 
som  er  udført  af  Hieronymus  Albrecht  Hasch  i  Hamborg  1723  (Fig.  44  og  72).  Det  er  ud¬ 
vendigt  dekoreret  med  forgyldte  Kineserier  paa  en  plettet  sort-brunlig  Grund  i  blaalig-grøn 
metalglinsende  Indfatning.  Opslaaet  virker  det  dog  langt  pragtfuldere.  I  den  dobbelte  Tan¬ 
gentrække  ere  Undertasterne  af  Skildpadde,  Overtasterne  af  hvidt  Elfenben.  Tangentrummet 
med  sin  nedfaldende  Forklap  er  hvidlakeret  med  brogetmalede  Kineserier.  Sangbunden  har 
sin  oprindelige  Træfarve,  derpaa  er  malet  henkastede  Blomster  samt  et  Par  rokokoklædte 
Smaafigurer  af  Apolio  og  Diana.  løvrigt  er  Kassen  indvendig  zinnoberrød  med  Guldlinier 
ligesom  Indfatningen  om  det  store  Billede  paa  Laaget.  Dette  er  kraftigt  malet  i  brogede  Far¬ 
ver.  I  Midten  under  et  stort  frugtbærende  Appelsintræ  staar  tilvenstre  et  Clavicembalo,  som 
spilles  af  en  Dame.  Ved  hendes  Side  sidde  to  fløjteblæsende  Herrer.  Paa  den  anden  Side  af 


Fig.  75.  Engelsk  Spinet,  Johs.  Hitchkock,  London,  1780  (Musikh.  Saml.). 

Træet,  tilhøjre,  stryge  et  Par  elegantklædte  Mænd  Viola  di  braccio  og  Viola  di  gamba.  Deres 
Noder  ligge  foran  paa  Jorden.  Alle  disse  Personer  bære  Tidsdragt.  En  fjern  Udsigt  over 
Havet  med  en  Klippeø  i  Baggrunden  aabner  sig  yderst  tilhøjre.  En  Vej  slynger  sig  mod 
Forgrunden,  derfra  skrider  en  Crispin  dansende  frem  med  et  Glas  i  Haanden. 

Pianofortet,  et  Klaver  med  Hammermekanik,  blev  opfundet  af  Organisten  Schroter  i  Nord- 
hausen  1721  og  fortrængte  i  Slutningen  af  det  iSde  Aarhundrede  baade  Clavichord  og  Spi¬ 
net.  Det  taffelformede  Klaver  beholdt  Clavichordets  Skikkelse,  kun  gjordes  de  fire  Fødder 
faste  i  Kassen.  Clavicembalo’ets  Form  gik  over  i  Flygelet,  som  ligeledes  fik  faste  Fødder. 
Omkring  1800  fremkom  Girafklaveret  og  Pyramideklaveret,  et  opretstaaende  Flygel  (Fig. 
73  og  74).  Efter  Fyrrerne  begyndte  det  opretstaaende  Klaver  at  fortrænge  det  tafelformede. 

Men  ak !  hvor  ringe  og  tarvelige  se  alle  Landes  moderne  Pianoforter  og  Flygeler  ud  ved 
Siden  af  Fortidens  Clavichorder  og  Spinetter.  Det  kommer  deraf,  at  man  istedetfor  at  ville 
have  et  Musikinstrument  i  sit  Hjem  har  villet  eje  et  Møbel  ganske  som  alle  vore  andre  Møbler, 
og  man  gjør  sig  tilmed  Umage  for  at  faa  det  af  samme  Træsort  og  udført  i  samme  Stil.  Men 
der  kan  aldrig  blive  et  ordentlig  Møbel  ud  af  et  Klaver.  Det  gik  tilnød  med  Spinettet,  naar 

det  var  meget  lille  og  stod  paa  løse  Ben.  Da  kunde  man  frembringe  en  saa  sirlig  Ting  i  en 
ganske  simpel  Mahognitræskasse  som  det  lille  engelske  Spinet,  der  er  i  musikhistorisk  Sam¬ 
ling,  udført  af  Johs.  Hitchkock,  London,  1780  (Fig.  75).  Paa  en  lignende  Maade  er  det  ret 
tækkelige  Hammerklaver  udført,  som  findes  sammesteds,  og  paa  en  dekoreret  Porcellæns- 
plade  bærer  Aarstallet  »1792«  og  Indskriften  »Kjøbenhavn«.  Det  staar  paa  en  løs  Fod  med 
fire  Ben  og  er  af  Mahognitræ,  indlagt  med  gule  og  sorte  Træsorter. 

Efterhaanden  voxede  Pianoet  i  Størrelse,  Kassen  gjordes  svær  og  tung.  Flygelet  blev  til 
det  nuværende  store  Uhyre  paa  tykke,  plumpe  Ben.  Det  kan  jo  ikke  betragtes  som  en  Pryd 
for  vore  Værelser,  hvorfor  skulle  vi  ellers  søge  at  skjule  det  under  et  Tæppe,  ligesom  vi 
gjøre  ved  vor  Seng?  Det  opretstaaende  Pianoforte  gjør  kun  Sagen  værre,  dets  firkantede 
Form  er  umulig  at  overvinde  paa  almindelig  Vis.  Nej,  man  kan  ikke  faa  noget  ud  af  sit 
Klaver,  før  man  aldeles  opgiver  at  ville  lave  et  Møbel  ud  deraf,  glemmer  alle  Stilarter,  lader 
det  forme  sig  ud  efter  sin  egen  Natur,  søger  ved  Farver  og  Linier  at  gjøre  det  ganske  ander¬ 
ledes  end  alt  andet  i  Værelset,  lader  det  straale  med  livlige  Billeder,  naar  det  aabnes.  Vort 
Klaver  skal  blive  ikke  alene  til  Glæde  for  Øret,  men  ogsaa  for  Øjet,  en  festlig  lysende  Kunst- 
gjenstand,  Hjemmets  Stolthed. 


DIE  FRUH-M1TTELALTERLICHE  KUNST  DER  GERMANISCHEN 
VOLKER.  UNTER  BESONDERER  BERUCKSICHTIGUNG 
DER  SKANDINAVISCHEN  BAUKUNST. 

EN  ANMELDELSE  af  P.  JOHANSEN. 

Under  ovenstaaende  Titel  har  Docent  ved  Kgl.  technische  Hochschule  i  Berlin,  Friedrich 
Seesselberg,  udgivet  et  Folioværk  med  mange  Illustrationer,  foruden  et  stort  Bind  Tav¬ 
ler.  (Ernst  Wasmuth,  Berlin). 

Allerede  derved  er  Bogen  mærkelig,  at  den  stiller  Forholdet  lige  omvendt  af,  hvad  man 
ellers  gør  i  Tyskland.  Skandinavien  er  for  Seesselberg  ikke  en  selvfølgelig  og  ret  uvigtig 
Følgesvend  til  tysk  Kunst  og  Kultur,  han  sætter  tvertimod  Skandinaviens  Kunst  som  det 
interessanteste,  ejendommeligste  og  betydningsfuldeste  Udslag  af  germansk  Kunst  i  Middel¬ 
alderen.  At  han  drager  den  med  ind  under  Fællesbetegnelsen  germansk,  hvorunder  i  denne 
Sammenhæng  rettelig  ogsaa  England  og  Irland  (dog  uden  nærmere  Omtale)  medtages,  det 
tør  ikke  støde  nogen:  Kunsten  i  Skandinavien  er  i  de  Tider,  og  før  den,  kun  Udformning 
og  Tilkæmpelse  af  de  store  Fællesstrømninger,  som  gaar  over  samtlige  de  germanske  Lande 
i  Modsætning  til  de  Lande,  hvor  den  romerske  Kunst  vedblev  at  være  den  herskende.  En 
Tid  lang  danner  endda  Frankrig  ligesom  et  Mellemled,  hvor  disse  to  Strømme  krydses. 

Forfatteren,  som  skal  have  tilbragt  hele  tre  Aar  med  at  studere  og  tegne  Monumenterne  i 
Danmark,  Sverige  og  Norge  —  thi  han  har  selv  tegnet  alle  Værkets  Billeder  —  har  under 
dette  Ophold  faaet  den  mest  levende  Interesse  for  de  nordiske  Lande  og  deres  Kunst.  Hans 
Hovedtanke  er  den,  at  de  germanske  Folk  i  kunstnerisk  Retning  skylder  den  klassiske 
romersk-byzantinske  Kunst  det  mindst  mulige,  meget  mindre  end  ellers  almindelig  antaget, 
og  han  tildeler  under  Germanernes  Modstand  mod  al  Indtrængen  sydfra  Nordboerne  Stil¬ 
ling  som  den  faste  Garde,  der  aldrig  lod  sig  besejre  af  det  fremmede,  ugermanske.  Dette  er 
jo  meget  smigrende  for  os,  om  ogsaa  Paastanden  næppe  er  helt  holdbar. 

Han  deler  meget  naturligt  Emnet  i  to  Dele,  det  ornamentale  og  det  architektoniske. 

Det  er  navnlig  i  den  første  Del,  at  han  bestrider  Indflydelsen  fra  de  europæiske  Middel¬ 
havslande.  Det  ser  nok  ud,  som  om  mange  af  Motiverne  var  komne  derfra,  der  er  umisken¬ 
delige  Ligheder;  men  i  Virkeligheden  beror  disse  kun  paa  den  helles  Afstamning  fra  Orien¬ 
ten,  det  Skatkammer,  hvorfra  »simpelthen  alle  Kulturfolk«  har  hentet  deres  første  Impulser. 
Han  nævner  ogsaa  den  Vej,  ad  hvilken  disse  orientalske  Motiver,  saa  at  sige  lige  forbi  Næ¬ 
sen  af  den  romerske  Kunst,  har  naaet  de  germanske  Lande:  det  er  gennem  de  vævede  Stof¬ 
fer.  Han  fremhæver  udtrykkelig,  hvorledes  alle  Bisper  ved  deres  Indvielse  i  Rom  modtog 
kostbare  billed-  og  ornamentfyldte  Klædninger;  og  disse  var  alle  indførte  fra  Orienten,  ikke 
vævede  i  Rom.  Alle  de  Vævninger  med  Plante-  og  Dyreornamenter,  som  i  de  første  kristne 

Fig.  76.  Det  assyriske  hellige  Træ. 


Aarhundreder  spredtes  over  Nord-  og  Sydeuropa,  er  bragte  fra  Levanten.  Dog  indskrænker 
han  sig  fornuftigvis  til  at  hævde  den  orientalske  Indflydelses  Betydning  fra  og  med  det  11te 
Aarhundrede. 

Indenfor  denne  orientalske  Paavirkning  er  det  navnlig  et  enkelt  Motiv,  han  vil  føre  frem 
og  give  sin  rettelige  Betydning.  Det  er  det  nye  og  epokegørende,  for  hvis  Skyld  Bogen  i 
væsentlig  Grad  turde  være  skreven,  det  er  den  Opdagelse,  som  skal  stille  Betragtningen  af 
middelalderlig  germansk  Ornamentik  paa  et  delvis  helt  nyt  Grundlag.  Dette  Motiv  er  det 
saakaldte  hellige  Træ  i  oldassyrisk  Kunst  (Fig.  76).  Dette  »Træ«  er  en  plankeagtig  Stamme, 
omgiven  af  Baandfletninger,  der  ender  i  Palmetter;  til  hver  Side  af  det  en  tilbedende  Skab¬ 
ning,  en  Guddom,  en  Konge,  en  Grif,  et  Dyr.  Forfatteren  tager  dette  Motiv  i  Assyrien, 
hvor  han  træffer  paa  det,  uden  at  indlade  sig  paa  nogen  Undersøgelse  om  dets  eller  dets 
enkelte  Deles  Oprindelse.  »Træet«  er  for  ham  utvivlsomt,  altsaa  et  Plantemotiv. 

Skønt  Forfatteren  kun  forholder  sig  ganske  udvendigt  til  dette  Motiv,  føler  man  sig  dog 
fristet  til  strax  at  anholde  ham  her.  Der  er  vel  ingen  Tvivl  om,  at  der  i  Asien  og  helt  over 

i  Grækenland,  ligesom  mange  andre  Steder,  har  været  en  ældgammel  Dyrkelse  af  Træer 
_ Forfatteren  trækker  endog  Kundskabens  Træ  i  Paradiset  ind  derunder  —  og  hvis  Assyrer¬ 
nes  hellige  Træ  virkelig  er  et  Træ,  turde  man  vel  temmelig  sikkert  sætte  det  i  Forbindelse 
dermed1.  Dets  Oprindelse  og  Betydning  ligger  dog  endnu  i  den  Grad  i  Mørket,  at  man 
maa  stille  sig  meget  forbeholdent;  men  for  Forfatteren  hersker  der  ingen  Tvivl  om,  at  det 
er  et  Træ,  endog  en  Palme,  uagtet  Palmerne,  som  vi  kender  dem  fra  de  assyriske  Paladsers 
Døre,  ser  helt  anderledes  ud  og  ikke  behøver  at  have  nogen  Flellighed.  Udtrykket  Palmer  i 
Bibelens  Beskrivelse  af  Salomos  Tempel,  som  Forfatteren  beraaber  sig  paa,  har  slet  intet  i 
denne  Sammenhæng  at  bevise,  der  er  tydeligt  nok  Tale  om  Søjler  med  ægyptiske  Blomster¬ 
kapitæler  og  disse  har  intet  med  Palmer  at  gøre.  Det  er  aabenbart  Betegnelsen  Palmetter2, 
som  han  har  ladet  sig  vildlede  af.  Havde  Forfatteren  ikke  betragtet  disse  Gaader  som  sole¬ 
klare,  og  havde  han  taget  en  lille  Smule  Hensyn  til  den  Kunst,  der  ligger  forud  for  Assyrer¬ 
nes  —  den  ægyptiske  —  saa  vilde  han  ogsaa  have  undgaaet  sin  meget  uheldige  Hypothese  om 

Oprindelsen  af  Søjlerne,  dem 
han  nu  anser  for  religiøs-sym- 
bolske  Fremstillinger  af  hellige 
Trær!  Han  vilde  da  i  Ægypten 
have  fundet  Søjler  og  Blom¬ 
sterkapitæler  fuldt  udviklede 
og  havde  ikke  behøvet  at  ind¬ 
skyde  en  kunstig  Omdannelse 
af  Trækroner  til  stiliserede 
Blomster;  han  vilde  bedre 
have  forstaaet  de  føniciske 
Søjler,  og  han  vilde  have  und¬ 
gaaet  den  Fejlslutning,  at  fordi 
Palmetten  findes  (indført)  i  det 
hellige  Træ,  maa  den  alle  andre 
Steder,  hvor  den  træffes,  være 
afledt  deraf. 

Der  synes  at  foresvæve  For¬ 
fatteren  noget  om,  at  dette 
Motiv  helt  over  i  de  europæi¬ 
ske  Lande,  helt  op  i  Landene  Nord  for  Alperne,  har  beholdt  en  religiøs-symbolsk  Betydning, 
som  har  været  ialtfald  noget  medvirkende  til  dets  Udbredelse.  Det  turde  dog  være  det  klo¬ 
geste  at  lade  dette  staa  hen.  Motivets  ydre  Kendetegn  er  Planteornamentet  i  Midten  og  til 
hver  Side  et  —  tilbedende  —  Dyr.  Det,  som  under  den  videre  Udbredelse  af  Motivet  bliver 
dets  Væsen,  det,  som  giver  det  en  saa  vidunderlig  Livskraft,  det  er  ikke  dets  religiøse  Betyd¬ 
ning,  men  dets  udmærkede  dekorative  Egenskaber:  det  bliver  Inkarnationen  af  selve  den 
symmetriske  Rythmik,  Tredelingens  store  ornamentale  Lov,  og  som  denne  Lovs  Herold 
gaar  det  Verden  over.  Desuden  bliver  det  som  en  Kanon  for  Foreningen  af  Dyre-  og  Plante- 
motiver.  At  det  er  født  i  Asien  og  derfra  gaar  over  til  Grækenland  og  Rom,  er  utvivlsomt, 


Fig.  77.  Broderi  paa  en  cyprisk  Bondetrøje. 


1-  Den  buddhistiske  Substitution  af  et  virkeligt  Træ  som  Genstand  for  Tilbedelse  kan  dog  næppe  retfærdig¬ 
gøre  en  Tilbageslutning. 

2-  At  Palmetten  ikke  har  det  fjerneste  at  gøre  med  Palmer,  har  i  lange  Tider  været  almindelig  anerkendt.  Om 
dens  Afledning  af  ægyptiske  Blomsterformer  havde  Anmelderen  alt  for  en  halv  Snes  Aar  siden  eller  mere  dan¬ 
net  sig  en  Anskuelse,  som  blev  ubetinget  tiltraadt  af  afdøde  Prof.  Jul.  Lange,  men  som  aldrig  blev  nedskreven. 
Senere  har  Prof.  Alois  Riegl  i  Wien  ad  sine  egne  Veje  naaet  til  omtrent  samme  Forklaring  af  Palmettens  Her¬ 
komst,  hvorfor  jeg  her  kan  nøjes  med  at  henvise  til  hans  ypperlige  Bog  Stilfragen ,  som  ogsaa  giver  en  Række 
andre,  højst  værdifulde  Bidrag  til  Ornamentikens  Historie. 

saa  vist  som  at  det  der  spiller  en  stor  Rolle,  idet  Træet  erstattes  af  den  ad  anden  Vej  indførte 
og  udviklede  Palmette.  Lige  saa  sikkert  er  det,  at  det  samme  Motiv  gaar  over  i  Middelalde¬ 
rens  Kunst  og  kommer  til  at  spille  en  Rolle  der;  Spørgsmaalet  er  kun,  ad  hvilken  Vej  det 
kommer.  Her  er  nu  Forfatteren  i  Overensstemmelse  med  de  fleste  Forskere;  men  det  maa 
dog  bemærkes,  at  der  fra  en  enkelt  Side  —  Bernhard  Salin  —  er  rejst  Tvivl,  om  Motivet 
ikke  snarere  er  overført  gennem  romersk  Kunst,  idet  han  gør  opmærksom  paa,  at  Dyre¬ 
billederne  paa  de  fra  Orienten  indførte  Vævninger  vistnok  ere  syede  paa  i  Vesterlandene. 
Imidlertid  faar  nu  dette  være,  som  det  vil. 

Forfatteren  har  forelsket  sig  i  dette  Motiv,  og  man  skylder  ham  i  ethvert  Tilfælde  Aner¬ 
kendelse  for  den  Energi,  hvormed  han  søger  at  fastholde  sin  Hypothese.  Han  viser,  hvor¬ 
ledes  det  i  sine  Hjemlande  har  holdt  sig  helt  op  i  vore  Dage  paa  cypriske  Bønders  Klæder 
(Fig.  77),  og  han  forfølger  det  igennem  Middelalderen,  hvor  Dyrene  deri  gerne  er  Løver, 
Grifler  og  Fugle,  de  Typer,  man  havde  faaet  overleveret  fra  den  romerske  Kunst.  Ogsaa  i 


de  nordiske  Dyreslyngninger,  navnlig  hvor  de  vingede  Drager  er  trængte  ind  deri,  vil  han 
genfinde  det  samme  Motiv.  Han  redegør  ikke  for  Udviklingen  i  det  enkelte,  men  nøjes  med 
at  pege  paa  Ligheden,  hvor  han  finder  den.  Heller  ikke  gør  han  noget  Forsøg  paa  at  klar¬ 
lægge  Motivernes  historiske  Rækkefølge  eller  fremsætte  nærmere  Beviser.  Han  holder  sig 
alene  til  Øjet  —  men  netop  derfor  kunde  man  have  ønsket  en  noget  fyldigere  Sammenstil¬ 
ling  af  Afbildninger  paa  dette  Punkt,  skjønt  Værket  ellers  er  ret  rigeligt  illustreret. 

Han  vil  ogsaa  se  dette  Motiv  i  de  Dyr,  som  er  sammenstillede  indenfor  de  horizontale 
romanske  Baandmønstre  (Fig.  78—80),  ja  han  erklærer  selve  Baandet  for  at  være  blot  en 
Udvikling  og  Forlængelse  af  Plantemotivet  imellem  dem,  og  skyder  derved  ganske  Spørgs¬ 
maalet  om  et  Slægtskabsforhold  med  de  græske  Palmettesammenstillinger  tilside.  Paa  denne 
Maade  faar  han  ogsaa  en  Forklaring  frem  af,  at  Dyrene  indenfor  disse  Ringe  jævnlig  vende 
Ryggen  til  hverandre1.  I  sin  Bestræbelse  for  at  aflede  alt  af  textile  Forbilleder  gaar  han 
endog  saa  vidt  som  til  at  pege  paa,  at  Dyr-  og  Planteslyngninger,  som  findes  paa  Søjlernes 
Kapitæler,  er  en  direkte  Overføring  som  Efterligning  af  figurerede  Tøjer,  der  er  lagte  om 
Søjlernes  Hoved. 

I  sin  Iver  for  at  udelukke  de  klassiske  og  byzantinske  Motiver,  hvis  Tilstedeværelse  i  den 
senere  Middelalder  han  dog  ikke  tør  benægte,  opstiller  han  i  Modsætning  til  dem  en  hel 

i-  Han  kommer  rigtignok  her  i  en  vis  Kollision  med  sin  egen  Theori  om  det  slyngede  Træ.  (Se  nedenfor). 

Række  dekorative  Elementer,  det  hjemlige  (nordiske)  og  orientalske  Formeje,  som  han  kal¬ 
der  det,  hvori  han  ser  den  germanske  Ejendommelighed. 

Disse  Motiver  er  efter  hans  Mening  følgende: 

i  og  2)  De  Snore  og  Fletninger,  som  han  navnlig  finder  efterlignede  i  de  snoede  Søjler, 
o  of  til  Sammenligning  anfører  han  de  tvundne  Broncealder-Ringe,  ligesom  han  anfører,  at 

o  o 


Snoninger  forekomme  sporadisk  i  forskellige  Enkeltheder.  Dette  fører  ham  tillige  ind  paa 
en  Theori  om  de  engelske  Pibekapitælers  Afledning,  den  han  lover  en  anden  Gang  at  be¬ 
grunde  nærmere. 

3)  Krukkeformerne,  som  han  vil  genfinde  i  de  romanske  Søjlebaser,  medens  han  helst 
nægter  Paavirkningen  af  antike  Forbilleder. 

4)  Dyrebilleder  sammen  med  Menneskefigurer.  I  disse  ser  han  tildels 
Fremstillinger  af  Sagnet  om  Sigurd  Fafnersbane. 

5)  Indførte  ornamentale  Motiver. 

Til  disse  sidste  regner  han  det  ovenanførte  hellige  Træ,  de  bevog¬ 
tende  Løver  og  Griffer,  den  romerske  Vasehank,  Kongen  paa  Jagt  og 
de  græsk-romerske  Søjlekapitæler,  af  hvilke  han  afleder  Terningkapitæ¬ 
lerne  ved  en  blot  Udeladelse  af  Dekorationen. 

Af  det  hellige  Træ  afleder  han  saa  videre  en  Række  Baand-  og  andre 
Fladeornamenter,  navnlig  det,  man  ellers  kalder  den  romanske  Ranke¬ 
slyngning  med  de  indsatte  Blade,  Frugter  eller  Dyr.  Han  opfinder  her¬ 
til  to  nye  Benævnelser:  det  slyngede  hellige  Træ  og  det  sløjfedannende 
hellige  Træ.  I  de  nordiske  Dyreslyngninger  ser  han  »degenererede« 

Griffer.  I  de  rent  lineære  romanske  Baandfletningsmotiver  ser  han  et 
oprindelig  germansk  Motiv,  og  hvor  han  træffer  romanske  Ranker,  hvis 
Slyngninger  er  forstærkede  efter  den  nordiske  Smag,  erklærer  han  dette 
for  germanske  Baandmotiver,  hvori  det  hellige  Træs  Plantemotiver  er 

trængt  ind;  Dyrefigurerne,  som  forekomme 
deri,  anser  han  for  identiske  med  de  til¬ 
bedende  Dyr. 

Seesselberg  har  saaledes  med  stor  Energi 
■og  Konsekvens,  og  forøvrigt  ogsaa  med 
større  Selvsikkerhed  end  umiddelbart  til¬ 
talende  er,  konstrueret  et  helt  Oprindelses- 
og  Udviklingssystem  for  Ornamentiken  i 
Norden  indtil  den  fuldt  udviklede  romanske 
Stil.  Desværre  maa  det  siges,  at  dette  Resul¬ 
tat  er  naaet  ved  en  saa  stor  Ensidighed  og 
vilkaarlig  Benyttelse  af  det  foreliggende  Ma¬ 
teriale,  at  der  bliver  Anledning  til  at  rejse 
meget  alvorlige  Indvendinger  og  det  paa  en 
hel  Række  Punkter.  At  der  endda  kan  blive 
staaende  en  lille  Rest  deraf,  det  skyldes  vist¬ 
nok  mere  Forfatterens  naturlige  gode  Blik 
for  Kunst  —  i  alle  Tilfælde  en  uundværlig 
Egenskab  —  end  hans  Viden.  Ensidigheden  i  Seesselbergs  Op¬ 
fattelse  ytrer  sig  først  i  hans  Paastand,  at  de  orientalske  Vævnin¬ 
ger  er  en  væsentlig  og  overvejende  Kilde  til  den  tidlige  middel¬ 
alderlige  Ornamentik,  ikke  mindst  for  Dyrenes  Vedkommende. 
Han  indrømmer  jo  dog,  at  disse  Vævninger  hovedsagelig  er 
komne  via  Rom,  og  det  ser  da  ret  besynderligt  ud  at  paastaa,  at 
selve  den  romerske  Kunst  paa  samme  Tid  skal  have  været  uden 
synderlig  Betydning.  Sikkert  nok  har  vævede  Stoffer  spillet  en 
Rolle,  og  sikkert  kan  man  overfor  dem  tale  om  en  orientalsk 
Indflydelse;  men  om  denne  ogsaa  strækker  sig  til  Dyrebillederne, 
derom  er  der  dog,  som  ovenfor  antydet,  rejst  Tvivl.  Desuden 
har  Ornamentiken  havt  andre  Veje  at  gaa  (Metalarbejderne).  En 
anden  Ting  er,  at  en  stor  Mængde  af  disse  orientalske  Motiver, 
som  Forfatteren  godt  ved,  ogsaa  er  gaaede  over  i  græsk-romersk 
Kunst  og  lige  saa  godt  fra  denne  kan  være  overførte  i  den  ger- 


Fig.  82. 

Dyreornamentik 
fra  Kirken  i  Urnes. 

Fig.  83.  Dyreornamentik 
fra  Kirken  i  Urnes. 


64 


TIDSSKRIFT  FOR  KUNSTINDUSTRI. 


manske  Kunst,  saa  meget  mere  som  det  er  sikkert,  at  der  baade  i  det  første  Aartusind  før  Folke¬ 
vandringen  og  under  den  karolingiske  Renaissance  er  en  utvivlsom  Strøm  af  Paavirkning 
fra  den  "romerske  Kunst.  Frankrig  fører  i  denne  Periode  ikke  nogen  afsluttet  Tilværelse 
overfor  de  germanske  Lande,  selv  med  England  og  Irland  er  der  en  Vexelvirkning.  Det 
falder  heller  ikke  Forfatteren  ind,  at  de  orientalske  Vævninger,  der  her  er  Tale  om,  kunde 
være  paavirkede  af  den  græsk-romerske  og  byzantinske  Kunst,  ikke  blot  af  dens  Ranke¬ 
slyngninger  og  Palmetterader,  men  ogsaa  af  dens  Dyr,  og  saaledes  mindre  har  indført  noget 
nyt  end  forstærket  Indflydelsen  af  Antiken.  Forfatteren  lader  sig  af  sin  Forkjærlighed  for 
Vævningerne  endog  forlede  til  i  dem  at  søge  al  Ornamentiks  Oprindelse,  selv  Linieorna¬ 
menterne  i  de  ældste  græske  Vaser.  Uholdbarheden  af  denne  Paastand  turde  være  indlysende. 

At  de  orientalske  Vævemønstre  skulde  have  faaet  saa  stor  en  Udbiedelse,  saa  afgjort  et 
Overherredømme  hos  de  germanske  Folk,  dertil  finder  Seesselberg  Grunden  i  disses  »for¬ 
holdsvis  store  Fattigdom  paa  Motiver«.  Her  træffe  vi  Grundskaden  i  hele  hans  Theori, 
nemlig  den  aabenbare  Mangel  paa  Kendskab  til  de  germanske  Dyremotiver  og  deres  Udvik¬ 
ling  i  Mellemeuropa,  England,  Irland  og  Norden.  Havde  han  f.  Ex.  kendt  Museumsdirektør 
Dr&  Sophus  Mullers  ypperlige  Bog  om  dette  Emne,  vilde  den  have  sparet  ham  for  mange 
og  store  Vildfarelser.  Han  kunde  da  aldrig  være  falden  paa  en  saa  forskrækkelig  Paastand 
som  den,  at  de  »hidtil  uforklarede«  (!)  oldnordiske  Dyreslyngninger  —  som  man  f.  Ex.  ken¬ 
der  dem  fra  de  norske  Trækirker  (Fig.  82,  83)  —  skulde  være  afledede  af  de  græske  Grifler, 
en  Afledning,  som  han  viselig  vogter  sig  for  nærmere  at  udvikle1.  Han  vilde  da  ogsaa  have 
undgaaet  en  Fejltagelse  paa  et  bestemt  Punkt,  hvor  han  ellers  rører  ved  noget  rigtigt,  nem¬ 
lig  i  Omtalen  af  de  dørbeskyttende  Løver  og  Griffer.  Om  han  har  Ret  i,  at  de  ægyptiske 
Sfinxer  har  havt  den  Opgave  at  beskytte  Adgangen  til  Templerne,  er  vel  tvivlsomt;  den 
ægyptiske  Religion  havde  ikke  særlig  travlt  med  onde  Aander,  og  1  de  Tider,  da  den  dan¬ 
nedes,  kendtes  heller  ikke  meget  til  ydre  Fjender.  Derimod  er  Sagen  ganske  vist  en  anden 
i  Asien,  i  Mesopotamien,  hvor  Forfatteren  jo  finder  det  væsentlige  kunstneriske  Skatkam¬ 
mer.  Der  skulde  sikkert  nok  de  store  Mandløver  og  Mandtyre,  som  man  har  fundet  ved 
Kongeborgenes  Porte,  ved  deres  Styrke  og  Glubskhed  holde  baade  jordiske  og  overnatur¬ 
lige  Fjender  borte.  Disse  Asiater  troede  jo  paa  Djævle  og  onde  Aander,  som  intet  andet 
Folk  efter  dem.  Man  husker  den  ødelæggende  Sydvestvind,  som  kun  kunde  skræmmes, 
naar  man  holdt  dens  eget  rædselsfulde  Billede  imod  den. 

Det  er  ikke  umuligt,  at  det  kan  være  saadanne  Beskyttelseshensyn,  som  har  faaet  de  gamle 
Nordboere  til  i  Middelalderen  at  anbringe  Løverne  ved  Kirkernes  Portaler  og  Søjlebasei, 
Vinduerne  —  hvis  hele  Arkitektur,  som  Forfatteren  træffende  siger,  er  laant  fra  Dørene, 
idet  Vinduer  kun  sparsomt  kendtes  i  de  ældre  Træbygninger  —  og  siden  inde  1  Kirkerne 
ogsaa  som  Bærere  af  Gjordbuer  og  Kragstene2.  Det  er  ikke  utænkeligt  heller,  at  en  lignende 
Hensigt  kan  have  gjort  sig  gældende  ved  Udskæringerne  over  de  norske  Trækirkers  Døre, 
da  man  her  træffer  de  vingede  Drager,  der  ligesom  Løverne  først  vinde  Indgang  fra  og  med 
det  1  ite  Aarhundrede  —  uden  at  man  kan  paavise  deres  Oprindelse,  medens  Løverne  ei 
Laan  fra  den  antike  Kunst,  ikke  fra  Orienten.  Men  naar  Forfatteren  uden  videre  overfører 
den  samme  Betydning  paa  de  udskaarne  Hoveder  paa  Stolene,  paa  Højsædestøtter,  paa  Hus¬ 
gavle  og  Skibenes  Teltbjælker,  saa  gør  han  sig  skyldig  i  en  grov  Tilsidesættelse  af  al  histo- 
risk-chronologisk  Orden.  Trangen  til  at  indsætte  Afslutninger  med  Dyrehoveder  overalt 
begynder  alt  i  Broncealderen  og  udvikles  til  sit  Højeste  i  Jernalderen,  og  den  indeholder  1 
sig  Forklaring  nok  af  det  omtalte  Fænomen.  At  der  kan  have  været  Tanke  paa  en  Beskyt¬ 
telse  tillige,  tør  vel  ikke  ubetinget  benægtes,  men  saa  vidt  vides,  er  der  heller  intet  det  støttei 

1.  I  Modsætning  til  Norden,  og  de  germanske  Lande  overhovedet,  behandler  Antiken  og  Byzantinismen  altid 
sine  Dyrebilleder  naturalistisk,  medens  de  germanske  Dyr  aldrig  kunne  henføres  til  bestemte  Arter. 

2.  En  lignende  Oprindelse  har  sikkert  ogsaa  de  bekendte  Trolde  paa  Nåtre-Damekirken  i  Paris. 

den.  Forfatterens  Paastand,  at  alle  disse  Hoveder  er  Løve¬ 
hoveder,  mere  eller  mindre  forvanskede,  er  derfor  heller 
ikke  holdbar,  thi  mange  af  disse  Ting,  og  i  ethvert  Til¬ 
fælde  denne  Dekorationsmaade,  er  ældre  end  den  Tid,  da 
Løvebillederne  indførtes  i  Norden  L 

Disse  Løver  vil  han  alle  have  indført  fra  Orienten. 

Men  enhver  tilfældig  Lighed  med  orientalske  Vævninger 
er  virkelig  ikke  nok  til  at  bygge  en  saadan  Paastand  paa. 

Ingen  Kunst  har  dog  udviklet  Løvefiguren  til  dekorativt 
Øjemed  som  den  græsk-romerske  —  om  ogsaa  saadan 
Anvendelse  gaar  helt  tilbage  til  selve  Ægypten  —  og 
disse  romerske  Frembringelser  laa  baade  nær  nok  og  i 
rigelig  Masse  nok  til,  at  man  ikke  kan  forbigaa  dem  og 
søge  helt  over  til  Orienten  for  at  finde  de  germanske  Lø¬ 
vers  nærmeste  Forfædre.  Der  er  da  heller  ingen  Grund 
til  med  Forfatteren  at  formode,  at  Løvehovederne  paa 
Dørhamre  o.  lign.  er  en  Aflægger  af  Kirkeportalernes  vog¬ 
tende  Løver;  de  er  en  Arv  fra  Antikens  Kunstindustri. 

Ogsaa  Forfatterens  Paastand,  at  de  trefligede  Spænder 
(Fig.  84,  85)  ere  en  Tildannelse  af  Antikens  tredelte  Vase¬ 
hank  med  Dyrehoveder,  svæver  ganske  i  Luften.  Disse 
Spænder  staar  i  en  ganske  naturlig  Sammenhæng  med 
den  samtidige  Dyreornamentik  og  trænger  ikke  til  en  saa 
kunstig  Forklaring.  Det  er  mærkeligt  at  se,  hvorledes  For¬ 
fatteren  her  i  sin  Iver  efter 
at  give  nye  Forklaringer, 
griber  tilbage  til  den  an- 
tike  Paavirkning,  som  han 
ellers  saa  ivrig  bekæmper. 

En  anden  Prøve  paa  Forfatterens  konstruktive  Tilbøjelig¬ 
heder  har  man  i  hans  Theori  om,  at  de  romanske  Søjlebaser 
ikke  er  en  Omdannelse  af  de  antike,  men  en  Nyskabning, 
en  Efterligning  af  germanske  Krukkeformer.  Hvorledes 
skulde  man  dog  finde  paa  at  stille  en  Søjle  i  en  Krukke? 
Derimod  er  det  en  ganske  naturlig  Ting,  at  en  Folkeraces 
Liniefølelse  kan  komme  til  Udbrud  paa  beslægtet  Maade  i 
en  Vasekontur  og  i  en  Søjlebasis. 

Ogsaa  hans  Theori  om  Fletningers  Overførelse  paa  snoede 
og  riflede  Søjleskafter  er  lovlig  dristig.  Den  Art  bevidste 
Efterligninger  finder  ikke  Sted.  Om  man  vil  fantasere  over 
dette  Emne,  kunde  man  snarere  tænke  paa  en  plastisk  Ud¬ 
formning  af  rent  lineære  Flademotiver. 

Forfatteren  opstiller  en  hel  Gruppe  Motiver,  som  han  kal¬ 
der  de  af  germanske  religiøs-symbolske  eller  mythologiske  Frem¬ 
stillinger  opstaaede.  Den  Del  deraf,  som  han  først  nævner, 
Fremstillingen  af  Sagnet  om  Sigurd  Fafnersbane,  kan  man  vel 

i-  Naar  Forfatteren  siger,  at  disse  bevogtende  Løver  allerede  kom  ind  i 
den  graa  Oldtid,  er  dette  en  ganske  forvirret  Paastand.  Han  sammenblan- 
Fig.  85.  Trefliget  Spænde.  der  ogsaa  Loverne  med  de  langt  ældre  Dyrehoveder. 

roligt  skyde  tilside  som  nærmere  henhørende  under  Billedkunsten.  De  andre  skiller  han  i 
Gunnar  Gjukesøn  i  Ormegaarden  og  et  Menneske  mellem  Dyr ,  der  snapper  efter  ham.  Der  kan 
man  dels  spørge,  om  dette  virkelig  er  to  forskellige  Motiver,  dels  minde  om,  at  det  sidste 
hyppigt  forekommer  i  Frankrig  og  altsaa  kan  være  indført  derfra. 

”  Men  vi  maa  vende  tilbage  til  det  hellige  Træ,  fordi  Forfatteren  uafladelig  kommer  tilbage 
dertil. 

Han  har  en  mærkelig  Evne  til  at  genfinde  det  overalt.  Elan  ser  i  hvert  Dyr,  han  tiæffer, 
et  af  dem,  som  tilbeder  Træet,  selv  Fuglene,  der  nipper  til  Rankernes  Frugter,  selv  Baan- 
dene  med  Dyrenes  og  Menneskenes  Jagter  er  ham  kun  Opløsning  og  Misforstaaelse  af  disse 
tilbedende  Dyr.  Han  forklarer  enhver  Rankeslyngning,  der  er  mellem  Dyrene  og  omkring 
dem,  som  en  Rest  af  Træet,  hver  en  Blomst  er  dette  Træ,  selv  i  Korset  ser  han  lejligheds¬ 
vis  en  Substitution  derfor  (en  Ombytning  af  religiøse  Symboler),  ja  i  de  ældste  græske  Va¬ 
ser  med  Dyrerækkerne  genkender  han  Træet  i  Rosetterne,  som  er  strøede  over  Bunden. 
Dette  behøver  dog  vel  næppe  at  imødegaas  nærmere.  Han  finder  en  Støtte  i  den  Omstæn¬ 
dighed,  at  Plantemotivet  i  senere  Tider  voxer  ud  af  Dyrenes  Mund,  idet  han  henpeger  paa, 
at  man  i  Indien  ser  Fuglene  ved  det  hellige  Træ  bære  Frugter  i  Munden.  Men  for  det  første 
kunde  man  vel  spørge,  om  dette  sidste  virkelig  har  noget  med  Tilbedelse  at  gøre,  ellei  om  det 
ikke  er  et  indblandet  naturalistisk  Træk,  og  for  det  andet  kender  man  jo  saa  godt  det  Fæno¬ 
men  lige  fra  Grækenlands  og  Italiens  ældste  Dage,  at  Dyrenes  Tunge  forlænges  og  ligesom 
Halen  ender  med  et  Planteornament.  Ligeledes  kan  man  vise  hen  til  de  byzantinske  Søjle¬ 
kapitæler,  hvor  Akan  thusbladene  efterhaanden  simplificeres  mere  og  mere  og  med  Volu- 
terne  omdannes  til  sammenhængende  Rankeslyngninger,  til  hele  Kapitælets  Kærne  undei 
Paavirkning  af  Elfenbenstekniken  ?  —  forsvinder  under  deres  gennembrudte  Flade.  Det  op¬ 
rindelige  og  ældste  Blomstermotiv,  Voluterne,  opsluges  af  de  Biblade,  som  voxede  ved  dets 
Fod.  Naar  da  disse  byzantinske  Ranker  atter  aabnes  lidt  i  større  Ringe,  finder  den  german¬ 
ske  Kunst  let  Plads  til  at  indsætte  sine  kære  Dyrefigurer,  og  nogen  yderligere  kunstfærdig 
Forklaring  behøves  aldeles  ikke.  Men  endnu  værre  er  det  dog,  naar  Forfatteren  i  Slyngnin¬ 
gerne  om  Dyrene  i  den  irsk-nordiske  Ornamentik  (Fig.  82,  83)  vil  finde  det  samme  hellige 
Træ  med  tilbedende  Dyr.  Han  indrømmer  jo  dog  selv,  at  de  orientalske  Vævninger  først 
har  vundet  Indpas  i  den  kristne  Tid,  altsaa  senere  end  nævnte  Ornamentiks  Opstaaen. 

Der  er  endelig  et  Kærnepunkt,  hvor  en  Hovedpart  af  Forfatterens  Vildfarelser  bunder, 
nemlig  hans  Opfattelse  af  selve  de  orientalske  Vævninger,  hvis  Indflydelse  i  Vesterleden 
han  vil  paavise.  Det  falder  ham  nemlig  ikke  ind,  at  disse  Vævningers  Lighed  med  romanske 
Motiver  kunde  hidrøre  fra  fælles  Afstamning.  Han  glemmer,  at  den  græsk-romerske  Kultur 
har  hersket  helt  ind  over  Asien,  og  dens  Motiver  har  været  væsentlig  bestemmende  for 
Kunsten  og  Kunstindustrien  der,  ja  at  Byzantinismen  endnu  var  Enehersker  der  paa  den 
Tid,  der  her  er  Tale  om,  thi  først  efterhaanden  voxede  den  arabiske  Kunst  ud  deraf.  Tvert- 
imod  gaar  han  rolig  ud  Ira,  at  alle  de  Vævninger,  som  er  tilvirkede  1  oiientalske  Lande,  og- 
saa  operere  med  lutter  oprindelig  orientalske  Motiver.  Derved  ledes  han  til  sin  Foi  klaring 
af  de  romanske  Rankeslyngninger  med  indsatte  Dyr  og  Blade  eller  Frugter.  Man  tør  maa- 
ske  næppe  forlange,  at  han  skulde  kende  den  nordiske  Litteratur  om  gammelnordisk  Kunst 
og  Dekoration;  men  havde  han  læst  Riegels  ovennævnte  Stilfragen ,  vilde  han  der  i  Udvik¬ 
lingen  om  de  antike  Rankeslyngningers  Opstaaen  og  Udvikling  være  naaet  lige  til  et  natui- 
ligt  Blik  paa  de  romanske  Ranker  som  en  germansk  Tildannelse  deraf,  og  han  vilde  ikke  af 
de  orientalske  Vævninger,  som  kun  er  en  Tildannelse  af  det  samme,  have  ladet  sig  foilede 
til  i  disse  Ranker  atter  at  finde  en  Udvikling  at  det  hellige  Træ,  det  slyngede  og  det  sløjfedan¬ 
nende  Træ,  som  han  kalder  dem  (Fig.  79,  80,  81,  86),  medens  han  dog  selv  indiømmer,  at  al 
Lighed  med  et  Træ  er  forsvunden.  Havde  han  havt  de  antike  Ranker  og  Palmetterader  i 
Erindring,  vilde  han  da  ogsaa  have  kunnet  spare  sin  Forundring  over  den  Maade,  hvorpaa 

Bladene  er  satte  i  Forbindelse  med  de  »ganske  indifferente  Rammelinier«.  Ser  man  i  hvor 
høj  Giad  Forfatterens  Hypothese  her  svæver  i  Luften,  og  hvor  frit  han  har  givet  sin  livlige 
Fantasi  Tøjlen,  da  fatter  man  ogsaa,  at  han  end  ikke  gør  det  svageste  Forsøg  paa  at  give 
Grunde,  endsige  Beviser,  for  sin  Paastand  ud  over  den  løse  og  overfladiske  Paapegen  af 
visse  Ligheder.  Thi  at  der  forekommer  Ligheder  med  orientalske  Vævemønstre,  det  skal 
villig  indrømmes  saavel  som  Muligheden  af  direkte  Efterligning  i  enkelte  Tilfælde;  men 
denne  forstaas  netop  bedst  ud  fra  et  Møde  mellem  Motiver,  der  paa  forskellige  Steder  er 
voxede  af  den  samme  Oprindelse. 

Tilsidst  skal  kun  bemærkes,  at  lidt  Kendskab  til  Bronzealderens 
Ornamentik  og  dens  forholdsvis  ensartede  Udvikling  Verden  over 
vilde  have  ladet  ham  undgaa  den  flot  hensatte  Paastand,  at  ogsaa  de 
herhenhørende  Spiralformer  skulde  være  indførte  fra  Orienten  og 
der  muligvis  opstaaede  af  flettede  Baandmotiver. 

Skulde  man  i  faa  Ord  samle  Dommen  om  Forfatterens  Forsøg 
paa  at  udkaste  en  germansk  Ornamentikhistorie,  saa  maatte  den 
blive,  at  han  ved  altfor  stykkevis  Kendskab  til  det  foreliggende  Ma¬ 
teriale  og  Litteraturen  derom  samt  ved  ensidigt  Syn  derpaa  er  for¬ 
ledt  til  højst  uvederhæftige  Forsøg  paa  at  gøre  Nyopdagelser  paa 
Omraader,  hvor  Videnskaben  forlængst  har  gjort  saadanne  overflø¬ 
dige.  Hans  overfladiske  Tag  paa  Tingene  har  desuden  ladet  ham 
glemme  Nødvendigheden  af  at  belægge  sine  Paastande  med  Grunde 
ud  over  den  løseste  Sammenstilling  af  Billeder.  Tilbage  bliver  som 
det  virkelig  nye  og  værdifulde  hans  Paapegen  —  den  han  selv  for¬ 
tæller,  at  Jul.  Lessing  i  Berlin  har  givet  ham  Stødet  til  —  af  den  Be¬ 
tydning,  som  det  hellige  Træs  Motiv  har  havt  i  germansk  middel¬ 
alderlig  Dekoration  indenfor  visse  Grænser.  Havde  han  agtet  paa  disse 
Grænser,  vilde  hans  Bog  havt  større  Værd  og  det  havde  ikke  været 
nødvendigt  at  ledsage  den  med  en  Advarsel.  Paa  den  anden  Side 
fremtræder  den  saa  anselig  af  Ydre  og  med  en  saadan  Selvfølelse,  at 
man  ikke  tør  forbigaa  den  helt  i  Taushed,  navnlig  da  den  fortrinsvis 
handler  netop  om  vore  Landes  Kunst,  som  Udlandet  ellers  kun 
skænker  mindre  Opmærksomhed,  end  den  dog  ved  sin  Ejendomme¬ 
lighed  fortjener. 

Bogens  andet  Afsnit,  om  selve  Architekturen,  skal  vi  her  kun  om¬ 
tale  ganske  kort.  Forfatteren  har  aaben  bart  selv  set,  delvis  opmaalt 
Monumenterne,  og  har  paa  en  vis  Maade  drevet  ret  vidtgaaende  Stu¬ 
dier:  han  kender  de  islandske  Udgravninger  af  Tempelpladser  og 
han  kan  citere  lange  Stykker  paa  Latin  og  Oldnordisk  —  dem  han 
mærkelig  nok  ikke  under  sine  Landsmænd  nogen  Oversættelse  af. 

Men  selve  den  pralende  Maade,  hvorpaa  han  stiller  sin  Lærdom  til¬ 
skue,  vækker  i  og  for  sig  lidt  Mistro. 

Han  begynder  med  en  Oversigt  over  Træbygningen,  navnlig  Trækirkernes  Opkomst,  dem 
han  afleder  af  Bondehuset  med  det  hedenske  Tempel  som  Gennemgangsled,  uden  at  tage 
mindste  Notits  af  Hypotheserne  om  Afledning  af  Skaalerne  (Gildehallerne).  En  Videnskabs¬ 
mand  som  Dietrichson,  der  vel  dog  næst  Nicolaysen  maa  anses  for  en  Kapacitet  paa  dette 
Omraade,  gør  Forfatteren  det  rent  af  med  —  i  en  Note  under  Texten:  »Da  Dietrichsons 
Aflednings-  og  Systematiseringsforsøg  hviler  paa  et  uholdbart  Grundlag,  saa  bliver  ogsaa 
hans  Slutninger  urigtige.« 

Det,  Forfatteren  her  vil,  er  det  samme  som  for  Ornamentikens  Vedkommende,  nemlig  at 

udelukke  al  Paavirkning  fra  Syd.  I  Virkeligheden  er  jo  de  nordiske  Træbygninger  de 
engelske  vil  Forfatteren  ikke  tage  noget  Hensyn  til)  ogsaa  en  ret  selvstændig  Frembringelse, 
o*7  Stavkirkerne  tør  sikkert  ikke  sættes  i  Forbindelse  med  Sydens  Søjlekirker;  men  man 
kan  ogsaa  være  for  ivrig  i  sin  Krig  mod  alt  fremmed,  og  f.  Ex.  Forfatterens  Forsøg  paa  at 
aflede  de  smaa  Søjlearkader  af  den  store  Konstruktions  krumme  Knæ,  saa  Ligheden  med 
de  romanske  Gallerier  skulde  være  »rent  tilfældig«,  turde  være  lovlig  søgt.  . 

Han  gaar  derefter  over  til  at  omtale  den  egentlige  Stenarchitektur  i  Middelalderen,  og 
retter  der  først  sin  Opmærksomhed  mod  de  gamle  Fæstningsringe,  hvoraf  man  har  fundet 
Rester  enkelte  Steder,  og  han  udtaler  sin  Forundring  over,  at  aldrig  nogen  har  sat  de  smaa 
Rundkirker  i  Afledningsforbindelse  med  dem.  Han  betragter  nemlig  uden  videre  Hypothe- 
sen  om,  at  Kirkerne  i  Middelalderen  tillige  gjorde  Tjeneste  som  Fæstninger,  som  en  fast¬ 
slået  og  sikker  Ting,  istedetfor  at  den  i  Virkeligheden  er  baade  særdeles  omstridehg  og 
omstridt.  Naar  Fæstningerne  var  runde  —  ræsonnerer  han  —  og  Kirkerne  var  baade  runde 
og  Fæstninger,  hvad  ligger  saa  mere  lige  for  Haanden  end  det,  at  Fæstningsringene  har 
faaet  Tag  og  er  bievne  indrettede  til  Kirker.  Paa  Grund  af  denne  Oprindelse  slutter  For¬ 
fatteren  &da  videre,  først  at  Korene  er  en  senere  Tilføjelse,  dernæst  at  de  tyske  Rundkirker 
er  afledede  af  de  skandinaviske  og  ikke  omvendt.  Enhver  Indvending  paa  Basis  af  existe- 
rende  Monumenters  Tidsdatering  afviser  han  med  Foragt  som  ganske  betydningsløs.  Det 
er  ikke  Tiden,  men  Typerne  det  kommer  an  paa,  hvilket  med  andre  Ord  vil  sige,  at  han 
forbeholder  sig  Frihed  til  at  sammenstille  Monumenterne  ganske  paa  den  Maade,  han  i  et¬ 
hvert  enkelt  Tilfælde  finder  for  godt.  I  det  hele  er  Forfatteren  stærkt  tilbøjelig  til  Vilkaar- 
lio-hed  ocr  til  at  anse  den  blotte  Opstilling  af  Paastande  for  ensbetydende  med  Grunde  og 

Beviser. 

En  Følge  af  hans  Standpunkt  overfor  Rundkirkerne  i  det  hele  bliver,  at  han  uden  videre 
restaurerer  dem  alle  med  Tinder  og  Forsvarsgange  udenom  Taarnspirene  —  selv  paa  Kal- 
lundborg  Kirke  —  ja  han  har  endog  en  Gang  faaet  en  Blide  op  paa  en  Kirke1.  Paa  samme 
Maade  motiverer  han  ogsaa  Fremkomsten  af  Dobbeltkirkernes  Etager  udelukkende  ved 
Fæstningshensyn.  Enhver  Tanke  om  Paavirkning  sydfra  (Ravenna— S.  Vitale)  afviser  han 
som  ganske  latterlig,  -skønt  han  selv  berører  det  karolingiske  Riges  Foregang  i  kulturel 

Henseende.  f 

Idet  han  saa  endelig  gaar  over  til  at  omtale  Korskirkerne,  som  han  atter  vil  aflede  al 

Rundkirkerne,  og  Langhuskirkerne,  vil  vi  forlade  ham.  Emnet  glider  lor  langt  bort  fra  dette 
Tidsskrifts  Omraade.  Men  dem,  som  vil  læse  Bogen  tilende,  anbefale  vi  en  meget  vaagen 

Skepsis.  . 

Bogens  Hovedfortjeneste  er  den  Række  store  og  smukke  Afbildninger  af  skandinaviske 

Bygninger,  den  bringer  i  det  særlige  Billedatlas. 

i.  Saavidt  mindes,  forekomme  Blider  første  Gang  i  det  13de  Aarhundrede,  altsaa  paa  en  meget  senere  Tid. 

af  R.  BERG. 

Hvis  den,  der  efter  at  have  gennemgaaet  de  dekorative  Arbejder  paa  de  sidste  Aars 
Kunstudstillinger  herhjemme,  skulde  udtale  sig  om,  hvilken  Stil  der  er  den  madende 
i  dansk  Kunsthaandværk,  og  hvilke  Nydannelser  det  har  frembragt,  vilde  han  have  vanske¬ 
ligt  ved  at  give  et  bestemt  Svar.  Grunden  hertil  er  vel  den,  at  Spørgsmaalet  heller  ikke 
lader  sig  besvare.  Vi  befinde  os  endnu  for  en  overvejende  Del  paa  Studiernes  og  Eksperi¬ 
menternes  Grund,  og  vel  ere  vi  ikke  ukendte  med,  hvad  godt  der  er  præsteret  af  Udlandets 
Kunst,  og  heller  ikke  helt  uvante  med  at  efterligne  den,  men  de  Former,  den  har  frembragt, 
passe  kun  daarligt  for  vore  Forhold,  saa  nogen  Indfødsret  have  de  i  hvert  Fald  ikke  vundet 
endnu.  Vor  materielle  Kultur  er  ikke  bleven  mangfoldigere  eller  rigere;  den  er  bleven  ud¬ 
bredt  til  Lag,  den  ikke  tidligere  naaede,  men  der  har  kun  været  ringe  Trang  til  forandrede 
Brugsformer,  for  hvilke  Kunsthaandværket  kunde  danne  et  nyt  og  ejendommeligt  Udtryk. 
For  Kunsthaandværket  har  der  da  kun  været  én  Ting  at  gøre,  nemlig  saa  meget  som  muligt 
at  vogte  paa,  at  Grænserne  for  den  gode  Smag  ikke  bleve  overskredne  —  en  Opgave,  som 
ikke  altid  har  været  let,  og  heller  ikke  altid  er  bleven  overholdt. 

Kunsthaandværket  er  ikke  nogen  selvstændig  skabende  Kunst,  der  ved  egen  Kraft  for- 
maar  at  stille  noget  nyt  paa  Benene.  Det  er  først  og  fremmest  en  Tjenerinde,  der  maa  nøjes 
med  at  klæde  de  Former,  Tiden  har  Brug  for,  i  et  smukt  Klædebon  og  gøre  dem  tiltalende 
for  Øjet.  Kommer  der  en  Tid,  hvor  Kulturen  ændres,  hvor  nye  Livsvaner  og  forandrede 
materielle  Levevilkaar  trænger  sig  ind  i  et  Folk  gennem  alle  dets  Lag,  saa  oplever  Kunst¬ 
haandværket  en  gylden  Tid  og  saa  skabes  der  Former,  som  stedse  blive  gyldige,  om  der 
endog  ændres  lidt  i  det  ydre  nu  og  da.  Det  væsentlige,  Konstruktionen,  kan  ikke  forandres, 
uden  at  Genstanden  bliver  meningsløs  og  taber  sin  Værdi.  Det  er  saadanne  Nydannelser, 
som  vi  paa  enkelte  Omraader  have  været  Vidne  til  herhjemme. 

Den  Sans  for  Farverigdom  og  Arrangement,  der  under  Paavirkning  fra  japansk  og  anden 
orientalsk  Kunst  har  gjort  sig  gældende  i  moderne  Hjem,  har  givet  den  keramiske  Kunst 
Lejlighed  til  en  rig  Udvikling.  Lysten  til  at  anbringe  Blomster  og  Planter  har  nødvendig- 
gjort  en  udstrakt  Anvendelse  af  Vaser  og  Krukker  og  til  en  rig  Variation  af  de  forhen 
kendte  Typer. 

Det  er  om  denne  Bevægelse,  at  vore  aarlige  Kunstudstillinger  give  Besked.  I  de  sidste 
seks— syv  Aar  har  hver  Udstilling  givet  Eksempler  paa,  at  der  kun  behøver  at  opstaa  en 
Trang  til  noget  nyt,  for  at  de  rigtige  Kræfter  skal  melde  sig.  Ingen  vil  være  i  Tvivl  om,  at 
vi  virkelig  herhjemme  have  udfoldet  en  rig  Virksomhed  paa  Keramikens  Omraade.  Ikke 
blot  have  vore  to  Porcellænsfabrikker  skabt  sig  en  fast  Stilling  i  hele  den  civiliserede  Ver¬ 
den,  men  en  Mængde  betydelige  Kunstnere  have  frembragt  saa  smukke  og  ejendommelige 
Ting,  at  man  med  Rette  kan  tale  om  en  særlig  dansk  keramisk  Kunst.  Navne  som  Skov- 
gaard,  Bindesbøll,  Ring  o.  fl.  ere  tilstrækkelige  til  for  Tanken  at  fremkalde  en  Række 
smukke  og  betydelige  Arbejder. 

Det,  der  er  ejendommeligt  for  det  meste  af  vor  keramiske  Kunst  —  i  hvert  Fald  den,  der 
falder  udenfor  Porcellænsfabrikkernes  Omraade  —  er,  at  det  er  Leret,  der  har  øvet  den 
største  Tiltrækning  paa  vore  Kunstnere,  og  det  er  dette  Materiale,  der  har  bidraget  til  at 
give  dansk  Keramik  et  bestemt  Præg,  at  skabe  en  Stil,  der  ved  sin  Haandfasthed  og  Bredde, 
sin  bondemandsmæssige  Sundhed  og  Djærvhed  er  saa  ejendommelig  national.  Man  behøver 
blot  at  sammenligne  den  med  moderne  franske  Lerarbejder  for  straks  at  se  Forskellen.  Hos 
Franskmændene  —  som  hos  Delaplanche  —  er  det  Farvevirkningen,  der  næsten  udelukkende 
tiltrækker.  Der  eksperimenteres  med  alle  mulige  Giassurer  og  de  forskelligste  Nuancer  søges 

forenede  til  et  harmonisk  Hele.  Der  kommer  herved  over  fransk  Keramik  et  eget  raffineret 
Præg,  en  forfinet  Elegance,  der  giver  den  noget  for  os  Nordboere  altfor  sødladent  og  vam¬ 
melt.  Hos  os  har  det  saa  godt  som  altid  været  Tegningen  og  Dekorationen,  der  har  været 
Hovedsagen,  men  ved  Siden  heraf  er  der  ogsaa  lagt  Vægt  paa  Uddannelsen  af  forskellige  For¬ 
mer.  Det  er  i  høj  Grad  lærerigt  at  lægge  Mærke  til  den  Række  Variationer,  der  efterhaanden 
er  kommet  frem  af  Vase-  og  Krukketyper.  Der  er  store  og  brede  Kar  til  Dekoration  i  Haver, 
elegante  og  smækre  Vaser  til  Pynt  i  et  Jomfrubur  og  pæne,  belevne  Krukker  til  at  stille  op  i 
Dagligstuen. 

Ogsaa  i  Aar  er  det  Keramiken,  der  af  Kunsthaandværk  har  Herredømmet  paa  Forårs¬ 
udstillingerne.  Desværre  mangle  af  de  gode,  gamle  Kræfter  baade  Brødrene  Skovgaard  og 
Bindesbøll  og  kun  J.  F.  Willumsen  møder  med  en  righoldig  Samling  Arbejder. 

Af  nye  Mænd  møder  i  Aar  Hammershøj.  Vidste  man  det  ikke  af  Katalogen,  skulde  man 
dog  forsværge,  at  man  her  havde  den  fine  og  aandfulde  Kolorist  for  sig.  Stærk  i  Formgiv¬ 
ningen  har  han  ganske  vist  aldrig  været,  men  en  saadan  Samling  af  ubehjælpsomme  og 
kritikløse  Forsøg  skulde  man  dog  tro  det  umuligt  at  udstille.  De  bekendte  Ler-Sparegrise 
ere  næsten  dejlige  i  Sammenligning  med  dem. 

Det  er  da  Willumsen,  som  ene  maa  repræsentere  det  virkelig  gode  Arbejde.  De  Glassur- 
studier,  han  udstiller  i  Aar,  have  dog  et  helt  fremmedartet  Præg,  man  savner  i  dem  hans 
tidligere  Kraft  og  førstehaands  Friskhed,  der  altid  frembragte  noget,  der  slog  til  Lyd  for  sig 
selv  ved  sin  Originalitet.  I  de  udstillede  Vaser  er  der  imidlertid  ligesom  noget  trangbrystet, 
mere  af  Laborantens  Interesse  for  Farvens  kemiske  Sammensætning  end  af  Kunstnerens 
skabende  Trang  til  at  danne  en  ny  Form.  Der  er  studeret  i  alle  Farvevirkninger.  En  Krukke 
fremtræder  med  rød  Lustre,  en  anden  med  sort,  fire  Krukker  have  en  irlignende  Glassur, 
og  endelig  viser  han  os  Forsøg  med  brun  og  krystallinsk  Glassur.  At  Willumsen  dog  ikke 
har  glemt  sin  Evne  til  at  forme,  giver  Katalog-Nr.  227,  en  Krukke  med  Foraarsplanter,  et 
smukt  Eksempel  paa.  Er  der  over  de  smaa  Vaser  og  Flasker,  han  udstiller,  noget  spinkelt, 
der  ikke  stemmer  med  Materialets  Natur,  saa  kommer  dette  i  denne  Krukke  fuldstændigt  til 
sin  Ret.  Det  Fletværk  af  Blomster,  der  slynger  sig  om  den  violette  Bund,  er  saa  frodigt,  at 
man  ligesom  føler,  at  de  ere  voksede  frem  af  den  fede,  kraftige  Lerjord. 

Et  Par  Numre  af  de  Willumsenske  Genstande  ere  imidlertid  særlig  egnede  til  at  drage 
Opmærksomheden  paa  sig,  fordi  de  vise,  hvor  let  og  sikkert  en  Kunstner  kommer  til  at 
danne  noget  nyt,  naar  der  er  Brug  for  det.  Det  er  Ligbrændingen,  der  har  frembragt  Ønsket 
om  at  faa  Askeurner  forfærdigede.  Tidligere  Tider  har  ganske  vist  ogsaa  kendt  til  Askeurner, 
men  de  vare  for  det  meste  bestemte  til  at  gemmes  i  Jorden,  og  der  ofredes  derfor  sjældent 
den  Pragt  og  det  Udstyr  paa  dem,  som  vor  Tid  kunde  ønske.  De  moderne  Askeurner  ere 
fortrinsvis  bestemte  til  at  udstilles  offentligt  i  Urnehaller,  og  det  er  derfor  naturligt,  at  man 
ønsker  at  tage  Kunsten  til  Hjælp  for  at  give  dem  et  værdigt  Udseende.  Det  er  denne  Op¬ 
gave,  Willumsen  med  Held  har  forsøgt  med  to  Urner  (Fig.  87  og  88).  Den  ene  har  ganske 
vist  ikke  i  sin  ydre  Form  noget,  der  minder  om  dens  særlige  Bestemmelse,  men  den  smukke 
dybe,  sorte  Lustre  frembringer  dog  en  Stemning,  der  passer  til  Sorgen  og  Døden,  og  Kran¬ 
sen  af  Valmuer  om  Urnens  øverste  Parti  symboliserer  smukt  og  simpelt  den  evige  Søvn.  I 
den  anden  Urne  er  der  derimod  baade  ved  Form  og  Dekoration  søgt  at  frembringe  en  Virk¬ 
ning,  som  svarer  til  Urnens  Øjemed.  Den  har  Form  som  en  Brændovn,  og  Røgen  og  Flam¬ 
merne,  der  slaa  ud  af  Ovnens  Kanaler,  ere  behændigt  stiliserede,  saaledes  at  de  danne  en 
Række  Dekorationsmotiver  omkring  Urnen.  Rundt  om  nederste  Del  er  der  i  Relief  anbragt 
sørgende  Kvindeskikkelser  i  antike  Dragter.  Der  er  i  disse  Figurers  Linjer,  i  Foldekastenes 
ædle  Simpelhed  udtalt  en  højtidsfuld  alvorlig  Stemning,  der  passer  godt  med  hele  den  Ide, 
Urnen  skal  være  Udtryk  for.  Det  blev  for  ikke  lang  Tid  siden  hævdet,  at  Ligbrænding  var 
en  hedensk  Skik,  og  man  kommer  uvilkaarlig  til  at  give  disse  Røster  Ret,  naar  man  ser  paa 

denne  Urne.  Grundstemningen  i  den  er 
en  ganske  anden  end  den,  der  ellers  kom¬ 
mer  frem  i  Gravmonumenter,  og  der  er  i 
Symboliseringen  noget  af  Antikens  Aand 
over  den.  Den  dybe,  gribende  Sorg,  de 
enkelte  Kvindefigurer  ere  opfyldte  af,  sy¬ 
nes  kun  at  fortælle  om,  at  Ligbrændingen 
er  sidste  Akt  i  Menneskets  Tilværelse, 
efter  hvilken  alt  er  forbi  og  intet  Gensyn 
muligt.  Det  er  Resignationens  dumpe 
Gravstemning,  der  kommer  saa  godt  frem 
i  alle  Urnens  Linjer,  og  for  hvilken  Wil- 
lumsen  har  formaaet  at  skabe  et  virkelig 
ophøjet  Udtryk,  der  kun  brydes  af  en  af 
Kvindefigurerne,  hvis  vilde  og  trodsige 
Sorg  har  faaet  et  vel  karikeret  Præg. 

Det  smukkeste,  Willumsen  har  præste¬ 
ret  paa  dette  Aars  Udstilling,  er  dog  Fig. 
89  »Statuette  af  en  ung  Pige,  Stentøj  med 
rød  Lustre«.  Mellem  dette  Aars  Billed- 

Fig.  87.  Askeurne  af  J.  F.  Willumsen. 


huggerarbejder  staar  det  som  et  af  de  bedste.  Det  er  ikke  blot  i  den  fuldendte  Behandlin 


g  1 

teknisk  Flenseende,  at  Skønheden  ligger,  men  der  er  tillige  i  alle  Figurens  Linjer  lagt  an  paa 
at  betone  det  indre  Liv,  der  mader  hos  den  unge  Pige.  Den  halvt  forsigtige  Maade,  hvorpaa 
hun  støtter  sig  paa  den  ene  Fod  og  ligesom  tøvende  træder  frem  i  Verden,  giver  Figuren 
noget  spørgende,  lægger  over  Ansigtet  en  Forventningens  Alvor,  der  ligesom  er  fyldt  med 

Tanken  om,  hvilke  Tilskikkelser  det  lange  og 
endnu  ukendte  Liv  kan  bringe.  Meget  af  Statuet¬ 
tens  smukke  Virkning  maa  ogsaa  regnes  de  for¬ 
skellige  Farver  tilgode.  Ved  Hjælp  af  dem  er  det 
lykkedes  at  gøre  Figuren  levende,  at  frembringe 
et  Vekselspil  mellem  Lys  og  Skygge  i  Overfladen, 
der  paa  en  Gang  giver  Figuren  noget  individuelt 
og  bevæget,  der  hæver  den  over  det  i  Billedhugger¬ 
kunsten  ret  almindelige:  »Dette  skal  være  — «. 
Denne  Statuette  sammenholdt  med  den  storstilede 
Vase  med  Menneskealdrene,  som  Willumsen  havde 
paa  den  første  frie  Udstilling,  ere  Tegn,  der  pege  i 
plastisk  Retning  —  i  hvert  Fald  bliver  han  næppe 
nogen  stor  Kunstner  som  Arkitekt.  Den  frie  Ud¬ 
stillings  nye  Bygning,  som  Willumsen  har  været 
Mester  for,  har  vel  mange  gode  Enkeltheder,  men 
den  lider  af  den  for  et  hvilket  som  helst  Kunst¬ 
værk  store  Skavank,  at  det  Materiale,  der  er  an¬ 
vendt,  aldeles  ikke  passer  til  de  Former,  der  træde 
frem  i  Bygningen.  Ser  man  denne  i  Afstand,  tror 
man  at  have  en  Stenbygning  for  sig,  men  kommer 
man  nærmere,  overraskes  man  unægtelig  ved  at 
se,  at  det  hele  kun  er  af  Træ.  Det  er  ikke  rigtigt. 
Skal  man  have  en  Bygning  af  Træ,  maa  man  ogsaa 


Fig.  88,  Askeurne  af  J.  F.  Willumsen. 

forlange,  at 


Træet  kommer  til  sin  Ret  og  ikke  tvinges  i  Former,  der  ere  dets  Natur 

fremmed. 

I  samme  Montre  som  Willumsens  Krukker  udstiller  Fru  Juliette  Willumsen  et  Stentøjs- 
skrin  med  hvid  Emaille.  Der  er  med  denne  opnaaet  en  fin  Farvevirkning,  der  dog  ikke 
helt  igennem  harmonerer  med  Skrinets  Form  og  Modellering.  Meget  nydelige  ere  de  fire 
Relieffer  paa  Skrinets  Yderflader,  navnlig  passer  det  ene  af  dem:  Moderen,  der  fletter  sit 

Barns  Haar,  fortrinlig  ind  i  hele  Ensem¬ 
blet.  Den  ømme,  moderlige  Eølelse,  der 
er  udtrykt  i  Linjernes  Rytme,  er  i  Slægt 
med  den  blide  Stemning,  den  hvide 
Emaille  frembringer. 

Hammershøjs  og  Willumsens  Arbejdet- 
findes  paa  den  frie  Udstilling.  Forinden 
vi  forlader  denne  skal  Opmærksomheden 
endnu  henledes  paa  en  Frise  af  Johannes 
Kragh  »Paa  Hjemvejen  til  Byen«.  Der  er 
en  god  Komposition  i  denne  Skitse,  men 
Paavirkningen  fra  Joakim  Skovgaard  i  Fi¬ 
gurernes  Holdning  og  Stil  er  saa  tydelig, 
navnlig  i  Faareflokken,  at  Kunstnerens 


egen  Personlighed  er  bleven  ganske  borte. 


Johannes  Kragh  har  heller  ikke  været 
videre  heldig  med  sin  Reklameplakat  for 
den  fri  Udstilling;  man  skal  sikkert  lede 
længe,  inden  man  finder  noget  grimmere 
end  den  lange,  ranglede  Mandsfigur,  der 
optager  Plakatens  Midte. 

Gaar  man  fra  den  frie  Udstilling  til 
Charlottenborg-Udstillingen,  finder  man 
paa  den  sidste  kun  lidt  af  Interesse.  Det 
eneste  udførte  Arbejde  er  Katalog-Nr.  533 
(Fig.  90)  »Et  Klokkehus«  af  Jens  Møller 
Jensen.  Dette  Navn  er  saa  vidt  vides  hidtil 
ganske  ukendt  indenfor  den  dekorative 
Kunstverden;  hvad  det  kan  blive  til,  er 
naturligvis  ikke  godt  at  vide,  men  Synd 
vilde  det  være  ikke  at  anerkende  det 
smukke  Resultat,  der  er  naaet.  Det  er  et 
Klokkehus  i  Form  som  de  gamle  Born¬ 
holmere,  af  Mahognitræ  med  dekorative 
Baand  og  Indskrifter  i  forskellig  Farve.  Midt  paa  Husets  forreste  Væg  er  anbragt  et  Billede 
af  et  ungt  Par  med  et  spædt  Barn  ved  Siden  af  et  Gravsted  som  Sindbillede  paa  Tidens 
Gang  fra  Barndommen  gennem  Modenhed  til  Graven.  Billedet  er  ikke  saa  lidt  sentimentalt 
og  ikke  særligt  originalt;  den  Stil,  det  er  holdt  i,  kender  man  fra  Hundreder  af  andre 
moderne,  navnlig  engelske,  Forbilleder,  men  det  vigtigste  er,  at  Billedet  passer  ind  i  den 
Ramme,  hvor  det  er  anbragt,  og  at  det  er  omhyggeligt  udført.  Dette  gælder  forøvrigt  om 
hele  Huset;  der  er  paa  Arbejdet  anvendt  stor  Omhu  og  det  beherskes  helt  igennem  afen 
solid,  borgerlig  Smag.  —  Foruden  dette  Arbejde  finder  man  paa  Charlottenborg-Udstil¬ 
lingen  af  dekorativ  Kunst  kun  Tegninger  og  Udkast.  Man  træffer  saaledes  paa  et  »Foislag 


Fig.  89.  Statuette  af  J.  F.  Willumsen. 

til  Udsmykning  af  Salen  i  det  nye  Raadhus« 
af  Rasmus  Larsen.  Dette  Udkast  har  faaet  til¬ 
kendt  Kunstakademiets  mindre  Guldmedaille, 
men  er  desuagtet  meget  kedeligt.  Plantedeko¬ 
rationerne  paa  Væggene  savne  fuldstændig 
organisk  Liv  og  den  skæ¬ 
rende  blaa,  røde  og  grøn¬ 
ne  Farve,  der  sammen 
med  megen  Forgyldning 
er  anvendt  paa  Loftet, 
gør  ganske  ondt  i  Øj¬ 
nene.  Hele  Dekoratio¬ 
nen  virker  tung  og  død 
og  mangler  ganske  den 
Slags  smaa  Udslag  af 
frisk  og  sprudlende  Iagt¬ 
tagelsessans,  der  virker 
saa  fornøjelig  paa  de  Stu¬ 
dier  af  gamle  italienske 
Vægdekorationer,  der  i 
Naboværelserne  ere  ud¬ 
stillede  af  Magdahl  Niel¬ 
sen  og  A.  S.  Rosen.  Af  de 
Fotografier,  Arkitekt  H. 

Wenck  har  udstillet  af 
de  indre  Rum  i  Kyst¬ 
banens  Stationer,  faar 
man  et  godt  Eksempel 
paa,  hvor  meget  der  kan 
bringes  ud  af  en  Lofts¬ 
konstruktion  af  Bjælker. 

Det  paa  en  Gang  spænd¬ 
stige  og  faste  i  Træet 
kommer  her  til  sin  na¬ 
turlige  Ret,  og  der  er 
ikke  ved  unødig  Anven¬ 
delse  af  Farver  gjort  no¬ 
get  for  at  skjule  det,  som 
med  Ret  bør  ses  i  Dagens 
fulde  Lys. 

En  Ramme  med  Ud¬ 
kast  til  keramiske  Arbej¬ 
der  af  Alfred  Larsen  vidner  om,  at  den  flinke 
Illustrator  ved,  hvorledes  en  dekorativ  Mad¬ 
pose  skal  skæres.  Men  ud  over  et  enkelt 
lystigt  Indfald  i  en  Tegning  til  en  Vase,  hvor 
man  ser  en  Drage,  der  liggende  paa  en  Mur 
stikker  Hovedet  ned  i  Vandet  for  at  drikke, 
opdager  man  rigtignok  heller  ikke  noget, 


der  er  ud  over  det  ganske  almindelige  lige 
ud  ad  Landevejen. 

Af  Hansen-Rej sirup  finder  man  endelig  Ud¬ 
kast  til  en  dekorativ  Frise  af  glasserede  Ler¬ 
flader,  indlagte  i  Kalkpuds.  Den  drevne  Tek¬ 
niker  aabenbarer  sig  her 
i  den  Maade,  hvorpaa 
den  dekorative  Ramme 
er  tegnet  og  anbragt, 
men  med  selve  Frisens 
Hovedindhold:  Niels 
Ebbesen  med  Følge,  der 
drager  til  Randers  for  at 
dræbe  Grev  Gert,  har 
han  langtfra  opnaaet  den 
Virkning,  der  traadte 
frem  i  den  Paafugle-  og 
Dyrefrise,  han  havde  paa 
Udstillingen  i  Stockholm 
1897.  Figurerne  i  Frisen 
paa  Charlottenborg  ere 
ganske  tomme  og  rabal¬ 
dermæssige,  og  hvis  ikke 
Folkevisens  Ord  vare 
anbragte  som  Tekst  paa 
Rytternes  Faner,  kunde 
man  tænke  sig  et  hvilket 
som  helst  andet  Rytter¬ 
tog  end  det  nævnte. 

En  lille  Model  til  en 
Grav  af  Harald  Harpoth 
fortjener  til  Slutning  at 
nævnes  for  den  Alvor, 
der  raader  i  Anlægets 
Linjer,  der  simpelt  og 
gribende  anslaar  den 
rette  Gravstemning.  Om 
just  Granit,  som  angivet 
i  Katalogen,  vil  være  det 
mest  passende  Materiale 
til  dette  Arbejde,  er  tvivl¬ 
somt,  og  ligesaa  tvivl¬ 
somt  er  det,  om  ikke  Pyramiden  vil  virke 
altfor  lilleputagtig.  Der  kunde  tænkes  en 
Form,  der  var  mere  passende.  Alligevel  vil 
Gravkamret,  udført  i  sin  virkelige  Størrelse 
og  omgivet  af  mørke  Cypresser,  som  det  an¬ 
tydes  af  Modellen,  sikkert  komme  til  at  virke 
helt  stemningsfuldt. 


10 


74 


TIDSSKRIFT  FOR  KUNSTINDUSTRI. 


Det  er _ Som  man  vil  se  —  ikke  mange  Ting,  der  af  dekorativ  Kunst  findes  paa  Udstil¬ 

lingerne  i  Aar.  At  den  dekorative  Kunst  repræsenteres  saa  svagt,  er  beklageligt  baade  for 
Kunstens  og  Publikums  Skyld.  Publikum  faar  ikke  den  fornødne  Opdragelse  og  det  for¬ 
nødne  Indtryk  af,  at  der  dog  findes  noget  Liv  og  nogen  Grøde  paa  dette  Omraade  her¬ 
hjemme.  Og  netop  dette  er  nødvendigt  at  fremhæve  saa  kraftigt  som  muligt,  thi  de  Forsøg, 
der  nu  og  da  ere  komne  frem,  ere  kun  bievne  halvt  forstaaede,  og  den  raadende  Tanke  hos 
det  store  Publikum  har  været  den,  at  disse  keramiske  Arbejder,  Møbler  o.  lign.,  som  Kunst¬ 
nerne  nu  og  da  udstillede,  var  noget,  de  havde  lavet  for  deres  egen  private  Fornøjelse.  Til¬ 
dels  er  dette  Syn  paa  Sagen  Kunstnernes  egen  Skyld.  Mange  af  de  Ting,  de  have  frem¬ 
bragt,  have  de  ofte  selv  betragtet  som  Tidsfordriv,  ikke  lagt  den  rette  Alvor  og  det  tilbørlige 
Arbejde  deri,  og  de  Kunstnere,  der  for  Alvor  ere  gaaede  over  Rubicon,  som  Arn.  Krogh, 
Hallin  og  flere,  betragte  sig  næsten  selv  som  staaende  udenfor  Lavet.  De  udstille  ikke,  og 
de  Arbejder  af  dem,  der  komme  frem,  sælges  og  fremvises  i  Udsalgene,  uden  at  det  store 
Publikum  aner,  hvem  der  er  Manden.  Alt  dette  er  sikkert  en  Fejl,  der  bør  rettes,  hvis  Kunst- 
haandværket  vil  bane  sig  en  Vej. 

En  Fejl  er  det  ogsaa,  at  den  dekorative  Kunst  paa  vor  store  officielle  Udstilling  ved  Kunst¬ 
akademiet  paa  Charlottenborg  saa  at  sige  stilles  i  Skammekrogen.  Arkitektur,  dekorative 
Arbejder  og  Tegninger  samles  paa  Landets  største  Udstilling,  der  besøges  af  et  større  Antal 
Mennesker  end  nogen  anden  Udstilling,  i  et  afsides  Rum,  hvor  Folk  først  finder  hen  til  aller¬ 
sidst,  naar  de  ere  trætte  af  Malerierne  —  hvis  de  da  i  det  hele  gøre  sig  den  Ulejlighed  at  se 
nærmere  paa  de  Ting,  der  samles  der 

Paa  den  frie  Udstilling  forholder  det  sig  anderledes.  Der  er  dekorativ  Kunst  altid  bleven 
behandlet  som  jævnbyrdig  med  den  anden  Kunst.  Det  er  sikkert  ogsaa  gennem  den  frie 
Udstilling,  at  der  i  Aarenes  Løb  er  bleven  gjort  et  lille  Tilløb  til  at  give  Publikum  en  Fore¬ 
stilling  om,  at  der  kan  være  Tale  om  god  Smag  og  kunstnerisk  Takt  i  et  Møbel  eller  en 
Krukke,  ligesom  der  fra  Kunstindustrimuseets  smukke  Samlinger  og  fra  dets  mange  for¬ 
trinlige  Særudstillinger  er  gjort  et  udmærket  Arbejde  i  samme  Retning.  Kunstnerne  og 
Haandværkerne  kunne  imidlertid  virke  lidt  mere  agitatorisk,  end  de  nu  gøre.  Der  burde  ud¬ 
stilles  i  langt  videre  Omfang,  end  det  nu  er  Brug.  Der  udføres  jo  mellem  Aar  og  Dag  ikke 
saa  faa  Ting,  hvortil  Tegningerne  kunde  komme  frem.  Kunsthaandværket  og  Samarbejdet 
mellem  Kunst  og  Haandværk  vilde  sikkert  herved  vinde  en  fastere  Plads  i  Publikums  Gunst, 
ikke  at  tale  om,  at  det  vilde  faa  noget  af  det  Autoritetens  Stempel,  som  nu  en  Gang  ikke 
kan  undværes  i  denne  Verden. 


DET  DANSKE  KUNSTINDUSTRIMUSEUM. 


Ved  Museets  Plenarmøde  den  22de  Marts  forelaa  en  af  Direktøren,  Professor  P.  Krolin, 
udarbejdet  Aarsberetning  for  Aaret  1897;  af  den  skal  her  gjores  nogle  Uddrag. 

Aarets  Besøg  var  60,682  Personer  (mod  56,718  i  1896);  af  disse  Besøg  faldt  34,169  (mod 
34,329)  paa  Son-  og  Helligdage,  medens  25,095  (mod  26,588)  vare  Aftenbesøg.  Baade  Son- 
dags-  og  Aftenbesøgene  vare  altsaa  noget  dalende,  medens  det  samlede  Antal  Besøg  var 
noget  stigende.  Biblioteket  havde  været  besøgt  af  1267  Personer.  Endelig  havde,  ligesom  1 
1896,  det  tekniske  Selskabs  kunstindustrielle  Klasse  under  Arkitekt  Leuning  Borchs  Ledelse 
arbejdet  i  Museet. 


DET  DANSKE  KUNSTINDUSTRIMUSEUM. 

Aaret  aabnedes  med  en  i  1896  begyndt 
Udstilling  af  nyere  Litografier,  Træsnit  og 
Plakater,  der  sluttede  den  10de  Januar.  Der¬ 
efter  kom  (den  19de  Februar)  en  meget 
besøgt  Udstilling  af  Raderinger  af  og  Foto¬ 
grafier  efter  Max  Klinger,  og  til  denne  Ud¬ 
stilling  sluttede  sig  efterhaanden  fem  andre; 
i  April:  Glasmosaiker  fra  Karl  Engelbrecht, 

Flamborg ;  i  Maj :  Klædedragtens  Historie  fra 
de  ældste  Tider  til  Nutiden;  i  September: 

Vævede  Stoffer  og  Broderier;  i  November: 

Havekunstens  Historie  fremstillet  i  Billed¬ 
blade,  og  i  December:  Engelske  Tapetpapi¬ 
rer,  keramiske  Arbejder  fra  Rorstrand  og 
Broncer  fra  Vallgren.  Direktøren  indledede 
Max  Klinger- Udstillingen,  Klædedragts -Ud¬ 
stillingen  samt  Have-Udstillingen  med  Fore¬ 
drag,  og  han  har  desuden  for  det  tekniske 
Selskabs  kunstindustrielle  Klasse  holdt  et 
Foredrag  om  japanske  Sværdprydelser.  Ende¬ 
lig  har  Museet  virket  ved  Vandreudstillinger, 
som  Direktøren  arrangerede  og  indledede 
med  Foredrag  i  Horsens  (14de — 19de  April), 

Randers  (22de — 25de  April)  og  Kolding  (17de 
— 29de  September). 

Af  Gaver  modtog  Museet  i  Aarets  Løb  487 
til  en  Værdi  af  c.  12,000  Kr.,  og  mellem  dem 
maa  særlig  nævnes  Urmager  G.  W.  Tietckes 
rige  Samling  af  Ure,  som  hans  Enke  skjæn- 
kede  Museet,  og  en  Samling  forskjellige 
Gjenstande,  navnlig  Sølvarbejder,  fra  Parti¬ 
kulier  C.  E.  Meyer.  Indkjøbene  omfattede 
647  Gjenstande  til  en  Værdi  af  henved 
13,000  Kr.  Samlingernes  hele  Værdi  er  an¬ 
sat  til  c.  143,000  Kr.  Biblioteket  udgjør  1314 
Numre  i  1604  Bind  (mod  1092  og  1352  i 
1896)  og  har  en  Værdi  af  c.  29,000  Kr.,  dets 
Billedsamling  forøgedes  med  c.  1500  Blade 
og  er  vurderet  til  c.  16,000  Kr.  I  Aarets  Løb 
var  den  Windingske  Samling  bleven  ordnet 
i  523  Mapper  og  en  orienterende  Katalog 
over  den  bleven  trykt;  dens  Værdi  er  c. 

1 5,500  Kr. 

Af  Museets  Regnskab,  der  omfatter  baade 
Samlingerne  og  Museumsbygningen,  som 
Museet  ejer,  fremgaar  det,  at  Prioritetsfor¬ 
holdene  først  ifjor  ere  bievne  endelig  ordnede.  Af  Tal,  der  kunne  interessere  her,  skulle  føl¬ 
gende  hidsættes:  Tilskudene  fra  Staten,  Ny  Carlsbergs  Museumslegat  og  Industriforeningen 
udgjorde  i  Alt  19,000  Kr.  Museets  Andel  i  det  almindelige  danske  Vare-  og  Industrilotteri 


Fig.  91.  Skjærbæk -Tæppe  eiter  O.  Eckmann. 
(Nyerhvervelse  i  Museet). 

Fig.  92.  Kam  af  H.  Slott-Møller. 
(Nyerhvervelse  i  Museet). 


beløb  sig  til  13,800  Kr.  og  dets  Indtægt  ved  Udlej¬ 
ning  af  Lokaler  i  Bygningen  var  14,350  K'r. 

Paa  Udgiftssiden  udviste  Aarets  Regnskab  20,995 
Kr.  til  Museets  Drift  (Gager,  Rejser,  Vandreudstil¬ 
linger,  Belysning,  Varme  o.  s.  v.)  og  20,756  Kr.  til 
Indkjøb,  nemlig  til  Samlingerne  12,928  Kr.,  til  Bi¬ 
blioteket  5116  Kr.,  til  den  almindelige  Billedsamling 
1135  Kr.  og  til  den  Windingske  Billedsamling  1577 
Kroner. 

Den  Andel,  Museet  i  1897  havde  i  Vare-  og  In¬ 
dustrilotteriets  Overskud,  svarede  til  Halvdelen  af 
hvad  det  tidligere  Kunstflidslotteri  havde  raadet 
over  til  det  gjenopførte  Frederiksborg  Slot.  Den 
anden  Halvdel  var  imidlertid  nu  ogsaa  bleven 
ledkr,  og  det  meddeltes  i  det  ovfr.  nævnte  Pienar- 
møde,  at  Justitsministeriet  ogsaa  havde  tillagt  Mu¬ 
seet  den.  Museet  er  herved  blevet  forpligtet  til  at 
begynde  en  kunstindustriel  Undervisning,  og  der 
var  i  den  Anledning  plejet  Forhandlinger  med  det 
tekniske  Selskabs  Skole  med  det  Resultat,  at  Sagen 
nærmere  skulde  overvejes  i  et  Udvalg. 

I  1898  er  der  i  Museets  Lokaler  alt  afholdt  tre 
Udstillinger,  nemlig  i  Februar  en  Udstilling  af  Mu¬ 
sikinstrumenter,  i  Marts  en  Udstilling  af  moderne 
Litografier  og  smaa  Plakater  og  i  April — Maj  en 
Udstilling  af  Springvand  i  Modeller  og  Billeder. 


MINDRE  MEDDELELSER. 


Det  kjedelige  Ord  Platte  har  efterhaanden  faaet  Bor¬ 
gerret  i  Sproget  som  Betegnelse  for  de  7  allerkener, 
vore  Porcellænsfabriker  tilvirke  i  et  bestemt  Antal  til 
Minde  om  Mærkedage  i  Kongehuset,  Afholdelsen  af 
Udstillinger  eller  lign.,  og  der  samles  paa  disse  ikke 
altid  lige  gode  »Platter«  i  Indland  og  Udland.  Kunst- ' 
gewerbeblatt  har  i  sin  indeværende  Aargang  (S.  70— 
71)  bragt  en  Artikel  om  »Die  dånischen  Erinnerungs- 
teller«.  Men  fuldstændigst  ere  de  afbildede  i  Hver  S. 
Dag  for  den  5.  Marts  og  2.  April  i  Aar  i  en  Artikel 
»Nye  Mindetallerkener«  af  Adolf  Bauer.  —  Til  Minde- 
Platterne  er  der  i  Aar  ved  Kongens  Fødselsdag  og 
Prins  Kristians  Bryllup  kommet  Mindeskeer  (A.  Mi- 
chelsen,  H.  Slott-Møller)  og  en  Minderude  ( A .  Duvier). 

Som  tidligere  meddelt  skjænkede  Gamle  Carlsberg 
paa  sin  Jubilæumsdag  den  10.  November  f.  A.  Kjøben¬ 


havns  Kommune  50,000  Kr.  til  et  kunstnerisk  udsmyk¬ 
ket  Springvand.  I  Borgerrepræsentationens  Møde  den 
6.  April  forelaa  en  Betænkning  af  et  i  den  Anledning 
nedsat  Udvalg,  og  det  vedtoges  at  overdrage  »Fælles¬ 
udvalget  til  kunstneriske  Formaals  Fremme«  at  foran-, 
stalte  det  Fornødne  med  Hensyn  til  den  foreløbige 
Udpegning  af  Pladsen  for  Springvandet,  ligesom  til 
Etableringen  af  en  begrænset  eller  offentlig  Udbydelse 
o.  s.  v.  Forøvrigt  oplystes  det,  at  der  var  forhandlet 
med  Fonden  om  eventuelt  at  lade  Summen  blive  be¬ 
nyttet  ikke  til  et  Springvand,  men  til  to  Monoliter 
med  paastaaende  Statuer  ved  Indgangen  til  Raadhus- 
pladsen  (jff.  ovfr.  S.  36). 

Dansk  Keramik  nævnes  altid  rosende  nu  i  et  og  nu 
i  et  andet  udenlandsk  Tidsskrift.  Den  anerkjendes  som 
Fører,  og  der  er  ingen  Tvivl  om,  at  dens  Arbejder  paa 


MINDRE  MEDDELELSER. 

Udstillingen  i  Paris  1900  ville  blive  betragtede  af  en 
Mængde  forventningsfulde  Øjne.  Men  Stillingen  vil 
dog  være  en  Del  forandret  fra  1889.  Den  Gang  kom 
Den  kongelige  Porcellansfabriks  Arbejder,  skriver  Emile 
Mollinier  i  »Art  et  Decoration«,  som  en  Aabenbaring, 
Alle  modtog  med  beundrende  Glæde;  nu  er  der  En 
og  Anden,  der  kunde  ønske,  at  Tonen  i  dem  ikke  altid 
var  den  samme.  Et  saadant  Ønske  nærer  han  dog  ikke 
selv;  Tonen  er  skjon,  den  maa  ikke  forstyrres,  kjøben- 
liavnsk  Porcellæn  er  blevet  et  klassisk  Begreb.  Saale- 
des  skriver  han  i  det  nævnte  Tidsskrifts  Juli-Hefte  ifjor 
i  Anledning  af  den  kongelige  Porcellænsfabriks  Del¬ 
tagelse  i  den  keramiske  Udstilling  paa  Champ-de-Mars. 
I  Aar,  i  Tidsskriftets  April-Hefte,  omtales  Libre  Esthé- 
tique’s  Udstilling  i  Bryssel,  i  hvilken  Den  kongelige 
Porcellansfabrik,  Bing  &  Grondahl  og  J.  F.  Willumsen 
(ligesom  ogsaa  Foreningen  for  Boghaandvark )  deltog, 
og  der  siges  kun  Lovord  om  den  danske  Keramik. 
Men  Anmelderen  af  den  samme  Udstilling  i  »Revue 
des  arts  décoratifs«  ser  anderledes;  han  hører  aaben- 
bart  til  de  af  Mollinier  ifjor  omtalte  Forandringslystne, 
og  det  pirrer  Nysgjerrigheden,  naar  det  i  Kunst  und 
Kunsthandwerk  efter  en  Meddelelse  om,  at  Fabriken  i 
Meissen  endelig  har  sluttet  sig  til  den  nye  Porcellæns- 
kunst,  hedder:  »Es  ist  dadurch  eine  Annaherung  an 
die  vielgeruhmten  KopenhagenerErzeugnisse  zustande 
gekommen;  doch  hat  man  diese  bereits  ubertroffen«. 
Herom  har  man  naturligvis  Lov  til  at  tvivle,  men  det 
synes,  som  om  der  i  Paris  1900  ved  Siden  af  varme 
Beundrere  vil  møde  ganske  ivrige  Konkurrenter. 

I  sin  Avtobiografi  »De  forbistrede  Drenge«  medde¬ 
ler  Vilhelm  Bergsøe  bl.  A.  en  Række  Smaatræk  fra  sin 
Barndom,  der  belyse  Livet  og  Virksomheden  den 
Gang  i  den  kongelige  Porcellænsfabrik.  Vilh.  Bergsøe 
er  født  1835,  og  hans  Fader  Carl  Vilhelm  Bergsøe  blev 
efter  i  1823  at  have  taget  farmaceutisk  Exarnen  den 
22.  Avgust  1833  udnævnt  til  Administrator  ved  Fabri¬ 
ken,  hvad  han  vedblev  at  være  til  1858.  Det  er  livlige 
Interiører,  Forfatteren  udmaler,  naar  han  bevæger  sig 
gjennem  Fabrikens  Rum  lige  fra  Stampeværket  til 
Emaljebrænderiet,  og  navnlig  dvæler  han  ved  Spæn¬ 
dingen,  naar  en  »Brand«  toges  ud  af  Ovnen;  han  fik 
bagefter  Lov  til  med  en  Murhammer  at  slaa  »Vrag¬ 
godset«  i  Mas. 

I  et  tidligere  omtalt  Foredrag  (s.  1896,  S.  174)  gjorde 
Kammerherre  F.  Meldahl  Rede  for  en  i  Mellem-  og  Syd¬ 
europa  foretagen  Rejse,  paa  hvilken  han  studerede  For¬ 
holdet  mellem  vor  Arkitektur  i  forrige  Aarhundrede 
og  den  evropæiske  Arkitektur.  Rejsen  foretoges  med 
det  Værk  for  Øje,  som  senere  er  udkommet:  »Frede- 
rikskirken  i  Kjøbenhavn,  saaledes  som  den  blev  pro¬ 
jekteret  i  det  XVIII  Aarhundrede  af  Eigtved,  Anthon, 
Jardin  med  Flere,  samt  dens  Forhold  til  Danmarks  og 
Evropas  Bygningskunst  i  det  XVII  og  XVIII  Aarhun¬ 
drede«.  Det  er  med  Understøttelse  af  Carlsbergfondet, 
udgivet  i  stort  Kvartformat,  med  en  Mængde  Billeder 
og  Planer,  paa  baade  Dansk  og  Tysk,  men  er  kun  trykt 


i  100  Exemplarer.  Det  er  af  Interesse  her  at  se  de  i 
Foredraget  udtalte  Tanker  videre  udførte.  Men  det 
samler  sig  forøvrigt  væsentlig  om  den  danske  Arkitekt, 
Niels  Eigtved,  der  døde  1754.  Kammerherre  Meldahl 
siger:  »Naar  man  vil  mindes  hans  Virksomhed  ved 
Kristiansborg  Slot,  de  fire  Palæer  paa  Amalienborg, 
Palæet  i  Anraliegade,  Frederikskirken  paa  Kristians- 
havn,  Sophienberg,  Planlæggelsen  af  hele  Amalien- 
borg-Kvarteret ,  Teateret  paa  Kongens  Nytorv  og  de 
mange  mindre  Arbejder  Landet  over,  ikke  at  tale  om 
Akademiets  Organisation  og  hans  Lærervirksomhed 
dér,  og  saa  tillige  husker  paa  de  smaa  Forhold,  de  ide¬ 
lige  Plagerier,  Mangelen  paa  Penge  og  hans  vanskelige 
Stilling  ligeoverfor  de  rivaliserende  Kunstnere  sam¬ 
tidig  med  at  han  udarbejdede  Projekter  og  ledede  For¬ 
arbejderne  til  den  nye  Frederikskirke,  maa  man  for- 
bavses  over  hans  Fremstillingsevne  og  hans  Arbejds¬ 
kraft  i  de  atten  Aar,  der  ligge  mellem  hans  Hjemkomst 
og  hans  Død.  Og  ser  man  hen  til  den  sikre  Holdning 
i  Alt,  hvad  han  har  efterladt  af  Arbejder,  maa  man  er- 
kjende,  at  han  var  en  fuldmoden  Kunstner  med  store 
Evner,  som  man  hidindtil  ikke  har  vurderet  hojt  nok«. 
Overfor  de  med  saa  stor  Bekostning  indkaldte  uden¬ 
landske  Kunstnere  (Saly,  Jardin  o.  s.  v.)  betoner  For¬ 
fatteren,  at  de  bevirkede,  at  man  her  i  Danmark  fik 
Øjet  op  for,  at  virkelig  Kunst  bor  betales  med  tilsva¬ 
rende  Priser.  For  at  kunne  leve  havde  Eigtved  maattet 
indlade  sig  paa  at  være  Leverandør  af  Marmor  til  Fre¬ 
derikskirken,  hvad  der  bragte  ham  i  en  beklagelig  Stil¬ 
ling,  som  ogsaa  gik  ud  over  hans  Enke.  I  Slutnings¬ 
kapitlet  ytrer  Forfatteren  i  en  Række  almindelige  Be¬ 
tragtninger,  at  hvad  der  ofres  paa  Kunst  og  Haandværk, 
bliver  ligesom  til  et  Sparekasse-Indhold,  der  selv  frem¬ 
bringer  sine  Renter  igjennem  Aarhundredernes  Løb. 

Turistforeningen  har  under  Hr.  Franz  v.  Jessens  Le¬ 
delse  udgivet  en  smuk  Bog  Copenhagen  the  Capital  of 
Denmark.  Den  er  ved  sin  Text  og  sine  Billeder  god  at 
faa  Forstand  af  for  Fremmede,  der  besøge  Kjøben¬ 
havn,  men  den  vil  sikkert  ogsaa  skaffe  Kjøbenhavn 
Venner  alene  ved  sit  smukke  Udseende,  der  skyldes 
Gerhard  Heilmann,  der  i  denne  Henseende  har  været 
Bogens  Redaktør.  Papiret  er  fra  Frederiksberg  Papir¬ 
fabrik,  Trykningen  er  besørget  af  Kjøbenhavns  Cen¬ 
traltrykkeri  og  Ætsningerne  ere  udførte  af  Galle  & 
Aagaard,  F.  Hendriksen,  Bernk.  Middelboe  og  G.  Pauli. 

Aarsberetningen  1897  fra  Foreningen  for  norsk  Folke¬ 
tn  useum  oplyser  bl.  A.,  at  den  i  Aarets  Løb  grundigt 
har  undersøgt  Sætersdalen  med  et ,  som  man  havde 
ventet,  godt  Resultat.  »Et  Tog  paa  fem  Hestelæs  be¬ 
vægede  sig  i  Midten  af  Juli  nedover  Dalen.  Paa  disse 
laa  gamle  udskaarne  Stolper,  Skabe,  Bænke,  Stole,  Ki¬ 
ster,  Skrin  og  storre  Landbrugsredskaber  sammen  med 
de  store  Pakkasser,  som  kanske  indeholdt  den  bedste 
Del  af  Udbyttet«,  i  Alt  over  300  Numre.  Og  samtidig 
ere  ogsaa  Afdelingerne  for  Gudbrandsdalen,  Nuntedal, 
Hallingdal  og  Valders  bievne  væsentlig  forøgede.  Sam¬ 
lingerne  ere  flyttede  ind  i  et  nyt  Lokale  (Universitets- 

gade  Nr.  14),  der  er  lejet  for  5  Aar,  og  som  aabnedes 
den  26.  December.  I  1897  kunde  Museet  raade  over 
28,803  Kr.,  hvoraf  4570  Kr.  vare  Medlemsbidrag,  9000 
Kr.  offentlige  Bidrag  og  14,700  Kr.  Overskudet  af  et 
af  en  »Lands-Damekomite«  forestaaet  Lotteri.  For¬ 
eningens  Formand  er  Professor,  Dr.  Gustav  Storm. 

Ord  och  bild' s  tredje  og  fjerde  Hefte  fortjene  at  om¬ 
tales.  I  tredje  Hefte  har  Rigsarkivar  Hans  Hildebrand 
behandlet  de  stockholmske  Museumsforhold.  Han 
tager  sit  Udgangspunkt  i  den  herskende  Pladsmangel 
i  den  Bygning,  som  gaar  under  Navnet  Nationalmu¬ 
seum,  og  som  rummer  baade  Statens  Kunstsamlinger 
(der  ikke  ere  nationale)  og  Statens  historiske  Museum. 
Han  foreslaar,  at  lade  de  første  beholde  det  nuværende 
Nationalmuseum  og  at  skaffe  det  historiske  Museum 
en  ny  Bygning,  i  hvilken  det  skulde  forenes  med 
Myntkabinettet  samt  »Lifrust-  och  klådkammaren«. 
Om  en  Anbringelse  af  den  historiske  Samling  og  Dr. 
Hazelii  »Nordiska  Museum«  i  samme  Bygning  vil  han  i 
Modsætning  til  Dr.  Oscar  Montelius  (s.  Nord.  Tidsskr. 
1897,  S.  533)  ikke  høre  Tale,  og  endelig  ønsker  han 
heller  ikke,  at  Nationalmuseets  kunstindustrielle  Afde¬ 
ling  skal  være  som  den  nu  er,  en  Mellemting  mellem 
en  historisk  og  en  virkelig  kunstindustriel  Samling; 
dens  Opgave  bor  udelukkende  være  »att  motsvara  den 
nuvarende  industriens  kraf«.  —  Det  fjerde  Helte  er  et 
væsentligt  John  Ruskin- Hefte.  Det  indeholder  en  Ka¬ 
rakteristik  af  ham  ved  Frigga  Carlberg  samt  to  fra  En¬ 
gelsk  oversatte  Smaaarbejder  af  Ruskin  nemlig  »Geor- 
gione  och  Turner«  og  «Lagen  om  Hjalp«. 

Af  Meddelanden  från  Nationalmuseum  er  Nr.  22  ud¬ 
kommet  med  en  Aarsberetning  fra  Statens  Kunstsam¬ 
linger  for  1897.  Der  klages  i  den  paany  med  Styrke 
over  Mangel  paa  Plads,  men  forøvrigt  var  Aaret  et 
særligt  livligt  Aar  paa  Grund  af  den  i  Stockholm  af¬ 
holdte  nordiske  Udstilling.  I  Anledning  af  denne 
kunde  Samlingerne  med  deres  kunstindustrielle  Afde¬ 
ling  raade  over  en  særlig  Bevilling  paa  40,000  Kr.  til 
Indkjøb,  og  der  blev  da  bl.  A.  kjøbt  Udstillingsgjenstande 
hos  Den  kgl.  Por cellæn'sf abrik,  Bing  &  Grondahl ,  Her¬ 
man  Kåhler  og  Foreningen  for  Boghaandværk.  Museet 
blev  besøgt  af  ikke  mindre  end  91,287  Personer  imod 
39,854  i  1896.  Museumsintendent  G.  Upmark  udtaler 
forøvrigt,  at  det  vilde  være  heldigt,  om  Kunstsamlin¬ 
gerne  og  den  kunstindustrielle  Afdeling  kunde  faa  hele 
Museet  for  sig;  det  er,  som  det  vil  ses,  i  Overensstem- 
med  Rigsantikvar  Hildebrands  ovenfor  udtalte  Ansku¬ 
elser. 

Det  lille  ivrige  Kejser  Wilhelm  Museum  i  Krefeld  (s. 
ovfr.  S.  37)  aabnede  i  Maj  en  Udstilling  af  kunstneri¬ 
ske  Møbler  og  Brugsgjenstande,  hvoraf  ikke  et  Stykke 
var  i  nogen  af  de  overleverede  Stilarter.  Mellem  Ud¬ 
stillerne  fandtes  C.  R.  Ashbee  og  C.  F.  Voysey  fra  Lon¬ 
don,  Alexandre  Charpentier  og  H.  Sauvage  fra  Paris, 
Louis  Majorelle  fra  Nancy,  Peter  Behrens  fra  Munchen, 
Otto  Eckmann  fra  Berlin  o.  s.  v. 


Tæpperne  fra  Skjærbæk  (s.  ovfr.  S.  37,  75)  eller,  som 
Tyskerne  nu  ville,  Scherrebeck,  ere  i  det  sidst  udkomne 
Hefte  af  »Kunstgewerbeblatt«  omtalt  i  en  længere 
med  mange  Billeder  forsynet  Artikel.  Denne  1896  i 
et  fuldstændig  dansk  Sogn  grundlagte  Kunstindustri 
har  allerede  faaet  Ry  næsten  over  hele  Evropa.  Skulde 
det  dog  ikke  kunne  tænkes,  at  der  kunde  skabes  en 
saadan  Industri  indenfor  det  nuværende  Danmarks 
Grænser? 

Den  12.  Februar  holdt  Gehejnteraad,  Professor  Jul. 
Lessing  et  Foredrag  i  Berlin  over  Tidens  nye  Bevægel¬ 
ser.  Han  gjor  heri  gjældende,  at  i  Kunstens  Historie 
kjendes  ingen  skarpe  Brud.  Overgangene  ske  lidt  efter 
lidt,  og  om  den  for  Tiden  herskende  kunstindustrielle 
Bevægelse  siger  han,  at  Udviklingen  var  uundgaaelig. 
Han  henviser  bl.  A.  til,  at  den  moderne  Industris  Jern- 
Konstruktioner  trængte  til  nye  Former.  Udviklingen 
skaber  vor  naturvidenskabelige  Tidsalder  den  Stil,  den 
behøver.  Men  at  den  Retning,  hvori  Bevægelsen  gaar 
og  som  væsentlig  fordrer  de  simpleste,  mest  ligefremme 
Nytteformer,  skulde  vedblive,  tror  han  ikke  paa.  E11 
ideel  og  romantisk  Stræben  har  dyb  Grund  i  den  men¬ 
neskelige  Natur.  Kunsten  vil  igjen  skabe  en  poetisk 
Tradition.  Er  der  i  den  moderne  Bevægelse  noget  Le¬ 
vende,  som  vi  maa  hilse  med  Glæde,  saa  maa  vi  dog 
ikke  derfor  tro,  at  Menneskehedens  overleverede  gamle 
Arvegods  dermed  er  sat  helt  ud  af  Spillet.  Men  i  en 
Tid,  hvor  Alt  bryder  sig  i  nye  Tilblivelsesformer,  kan 
en  præcis  Profeti  naturligvis  ikke  fremkomme. 

Som  ovfr.  S.  39  nævnt  har  det  østerrigske  Museum 
i  Wien  ifjor  faaet  en  ny  Direktør  Arthur  von  Scala,  der 
ikke  følger  de  af  Museets  tre  tidligere  Direktører,  Ei- 
telberger,  Falke  og  Bueher,  angivne  Veje.  Han  ser  i 
Modsætning  til  dem  Noget  ved  Siden  af  de  historiske 
Stilarter.  Falke  skal  en  Gang,  da  der  var  Tale  om  Mu¬ 
seet  og  den  nye  Kunst,  have  sagt:  »Min  Gud,  hvordan 
skulde  det  gaa  vore  Nerver,  naar  vi  i  Museerne  skulde 
huse  ogsaa  den  moderne  Kunstindustri!«  Museet  i 
Wien  har  hidtil  været  lukket  for  den,  men  nu  kalder 
den  nye  Direktør  paa  den.  Her  er  Stof  til  en  Konflikt, 
og  den  er  kommen.  Den  kunstindustrielle  Forening, 
der  hidtil  har  arbejdet  Haand  i  Haand  med  Museet  og 
haft  Lokale  i  det,  har  udtalt  sig  imod  v.  Scala.  Fra  sin 
tidligere  Virksomhed  som  Direktør  for  Handelsmuseet 
i  Wien,  der  navnlig  arbejdede  med  Orienten  for  Øje, 
var  han  vant  til  ikke  alene  at  samle  og  ordne,  men  til 
ogsaa  paa  anden  Maade  at  være  virksom.  Han  sendte 
Mønstre  i  Museet  til  Fagskoler  i  Provinserne,  hvor  de 
tjente  som  Forbilleder,  og  de  derefter  fremkomne  Ar¬ 
bejder  besorgede  han  solgte.  Noget  Lignende  har  han 
begyndt  at  sætte  i  Værk  i  det  østerrigske  Museum, 
men  herimod  har  den  nævnte  Kunstindustriforening 
rejst  sig.  »Ved  Siden  af  en  ubændig  Virksomheds- 
trang«,  siger  Kunstgewerbeblatt,  »har  v.  Scala  mer¬ 
kantile  Tilbøjeligheder,  der  ikke  stemme  med  den 
wienske  Kunstindustriforenings  Ønsker«.  I  et  Møde 
den  27.  Marts  har  Foreningen  vedtaget  en  Resolution, 

hvori  den  skarpt  udtaler,  at  de  nye  Veje,  som  den  nye 
Direktør  er  inde  paa,  i  hoj  Grad  skade  Wiens  kunst- 
industrielle  Forretninger.  Men  herved  er  v.  Scala  ikke 
bleven  skræmmet.  Han  vil  vedblive  at  arbejde  for  den 
østerrigske  Kunstindustris  Fremme  paa  den  Maade, 
som  hans  Studium  af  Udviklingen  i  England,  Belgien, 
Frankrig  og  Tyskland  har  overbevist  ham  om  er  den 
eneste  rigtige.  Han  besvarer  Foreningens  skarpe  Kritik 
af  hans  Direktørvirksomhed  med  at  melde  sig  ud  af 
Foreningen,  og  han  ender  sin  Skrivelse  til  den  med  at 
henstille,  om  Foreningen,  hvis  den  yderligere  vil  træde 
op  imod  ham,  vil  finde  det  rigtigt  at  fatte  sine  Beslut¬ 
ninger  herom  indenfor  det  af  ham  ledede  Museums 
Mure.  Situationen  er,  som  man  vil  se,  saa  tilspidset, 
som  den  vel  kan  være.  —  Det  har  sin  Interesse  i  Be¬ 
lysning  af  den  Bevægelse,  der  saaledes  har  naaet  Mu¬ 
seet  i  Wien,  at  erindre  Professor  Krohns  Udtalelse  i 
hans  Foredrag  i  Stokholm  ifjor.  Han  kaldte  Museets 
sidste  Udstilling  af  den  nyeste  østerrigske  Kunstindustri 
under  det  gamle  Regime  for  Museet  ganske  uværdig 
(s.  1897,  S.  106). 

Den  Nydannelse,  der  har  strakt  sig  til  saa  godt  som 
alle  Tysklands  kunstindustrielle  Tidsskrifter,  har  paa 
sin  Vis  ogsaa  naaet  den  wienske  Kunstindustriforenings 
Organ  Blåtter  fur  Kunstgewerbe.  Det  har  for  nylig  be¬ 
gyndt  sin  27de  Aargang  og  viser  sig  i  den  i  et  nyt  For¬ 
mat  og  med  en  hel  ny  indre  Indretning.  De  mange 
løse  Forbilled-Blade,  det  tidligere  bragte,  ere  faldne 
bort;  Billederne  ere  rykkede  ind  i  Texten,  og  denne 
er,  mere  end  for,  kommen  til  at  danne  en  Helhed  med 
Billederne.  Dette  fremhæves  i  et  Forord.  »Vor  højt¬ 
udviklede  Kunstindustri  behøver  nu  ikke  mere  de  i 
alle  Detaljer  gjennemførte  grafiske  Fremstillinger«, 
Vægten  vil  mere  blive  lagt  paa  maleriske  Gjengivelser 
med  orienterende  Text.  Men  Forordets  væsentlige 
Indhold  turde  dog  være  Udtalelsen  om,  at  Tidsskrif¬ 
tets  »Tendens«,  der  med  Held  har  staaet  sin  Prøve  i 
26  Aar,  ikke  vil  blive  berort  af  disse  ydre  Forandringer. 
Det  redigeres  nu  som  for  af  Hofraad  Bruno  Bueher , 
den  tidligere  Direktør  for  det  østerrigske  Museum  i 
Wien.  Den  nye  Aargangs  første  Hefte  aabnes  med  en 
Artikel  om  Bohmens  Glas,  i  hvilken  navnlig  Wiener- 
Firmaet  J.  &  L.  Lobmeyr  fejres,  særlig  med  Henvisning 
til  dets  store  Triumf  paa  Udstillingen  i  Wien  1873, 
men  senere  i  Heftet  kommer  en  med  B.  B.  underskre¬ 
ven  Artikel  »Die  Renaissance  des  Zopfes«,  hvori  der 
ironiseres  over,  at  »den  nye  Retning«  i  Wien  har  kastet 
sig  over  de  engelske  Møbler.  »Det  er  næsten  rorende, 
hvorledes  enkelte  Reklamemagere  tale  om  deres  nye 
Bekjendte,  Grundlæggerne  af  den  nyere  engelske  Mø- 
belfabrikatien,  Chippendale,  Sheraton  o.  s.  v.,  som  om 
de  havde  siddet  paa  Skolebænk  med  dem*.  Hele  Be¬ 
vægelsen  sammenlignes  med  en  Scene  paa  et  Teater, 
hvor  der  raabes  paa  Luft,  og  Luften  saa  skaffes  ved  at 
slaa  en  Rude  ud  imod  et  støvopfyldt  Kulisserum.  Her 
maa  gjores  Modstand/siger  Forfatteren,  ti  det  drejer 
sig  om  mere  end  et  blot  Stil-  og  Smagssporgsmaal. 
Her  brydes  ikke  alene  med  Kunsttraditioner,  men  med 


Haandværkstraditioner,  »og  vor  Industris  Stilling  er 
ikke  en  saadan,  at  det  gaar  an  at  opmuntre  den  til 
kostbare,  paa  Forhaand  resultatløse  Experimenter«. 
Skulde  mon  ikke  de  ovenfor  antydede  af  Museets  nye 
Direktør  v.  Scala  fremkaldte  eller  understøttede  Til¬ 
virkningsforsøg,  der  have  vakt  Kunstindustriforenin¬ 
gens  Vrede,  være  gaaede  i  denne  Retning? 

Georg  Hirsch  i  Munchen  har  begyndt  at  udgive  et 
stort  Værk  Der  Stil  in  den  hild  enden  Kunsten  tind  Ge- 
werben  aller  Zeiten,  der  i  sexten  Serier  skal  omfatte: 

1.  Den  skjonne  Menneskeskikkelse  i  alle  Tiders  Kunst; 

2.  Sæder  og  Dragter;  3.  Dyr,  Myte-  og  Fabelverdenen; 
4.  Planter,  almindelige  Ornamenter;  5.  Bygningskunst, 
Facader;  6.  Indvendig  Dekoration,  Væg-  og  Loftmaleri; 
7.  Broderi  og  Væveri;  8.  Møbler,  Snedker-  og  Billed¬ 
skærerkunst;  9.  Husgeraad  og  Værktoj,  Musikinstru¬ 
menter;  10.  Kar,  Keramik;  1 1.  Smede-  og Laasesmede- 
arbejder;  12.  Heraldik,  Vaaben;  13.  Smykker,  Medaljer 
o.  lign. ;  14.  Allegorier,  Genre;  15.  Skrift,  Tryksager, 
Bogbinderornamenter,  Ex  libris;  16.  Landskaber. 

De  af  alle  Rejsende  kjendte  Brevkort  med  et  eller 
flere  Billeder  af  den  vedkommende  By  eller  Egn  have 
deres  Samlere,  skjondt  de  som  Regel  ikke  ere  værd  at 
gjemme.  Skal  man  tro  en  Artikel  i  April  Heftet  af 
Miinchner-Tidsskriftet  Kunst  und  Handwerk  er  der 
imidlertid  nu  fremstaaet  flere  Rækker  af  virkelige 
Kunst -Brevkort;  en  i  Munchen  i  Februar  afholdt 
Kunstnerfest  blev  bl.  A.  fejret  ved  Udgivelsen  af  en 
Række  Brevkort,  som  tegnedes  af  Byens  bedste  Kunst¬ 
nere.  Overfor  Samlermanien  har  et  saadant  Frem¬ 
skridt  naturligvis  ikke  meget  at  sige,  men  i  og  for  sig 
er  det  ikke  uden  Betydning,  nemlig  endnu  et  Bevis 
paa,  at  Kunsten  efterhaanden  gjor  sig  gjældende  over¬ 
alt. 

De  tidligere  her  i  Tidsskriftet  omtalte  Dekorative 
Vorbilder  (Jul.  Hoffmann,  Stuttgart)  udgaa  vedblivende 
med  livlige  Blade.  Professorerne  G.  Sturm  og  Ernst 
Schurth  samt  J.  Staujfacher,  H.  Hirsch  m.  Fl.  ere  nu 
som  for  Medarbejdere. 

Revne  des  arts  decoratifs  indeholder  i  sit  Januar-Hefte 
en  Artikel  om  Papirmærker,  hvori  det  meget  levende 
bebrejdes  de  franske  Papirfabriker,  at  de  give  deres 
Frembringelser  Vandmærker,  hvorefter  det  maa  tros, 
at  Papiret  er  fra  England  eller  Holland.  Artiklen  illu¬ 
streres  ved  en  Række  gamle  franske  Papirmærker,  og 
under  Henvisning  til  dem,  opfordres  Fabrikerne  til  at 
møde  med  en  Række  karakteristiske,  originale  franske 
Vandmærker  ved  Udstillingen  i  1900.  —  Tidsskriftets 
Maj-Hefte  bestdar  udelukkende  af  3 b  Blade  med  Af¬ 
bildninger  af  kunstindustrielle  Frembringelser  fra  inde¬ 
værende  Aars  Salon.  Texten  skal  følge  i  Juni-Heftet. 

I  Gazelte  des  beaux  arts’  April-Hefte  anmeldes  en 
Bog  af  Roger  Marx  »Les  médailleurs  frangais  depuis 
1789«,  der  modtages  med  Glæde  som  just  kommen  i 

rette  Tid,  d.  v.  s.  samtidig  med  at  den  franske  Stat  har 
udsendt  de  første  Exemplarer  af  de  nye  Mønter,  som 
besluttedes  i  1895,  saaledes  at  Chaplain  skulde  gjore 
Udkast  til  Guldmønterne,  Roty  til  Sølvmønterne  og 
Daniel  Dupnis  til  Broncemønterne.  Roger  Marx  har, 
som  det  vil  erindres,  været  meget  virksom  for,  at  Sagen 
kom  i  Gang;  det  var  ogsaa  ham,  der  samtidig,  men 
forgjæves,  interesserede  sig  for  nye  Frimærker  og  Sed¬ 
ler  (s.  ovfr.  1895,  S.  195).  Artiklen  er  ledsaget  af  en 
Række  Afbildninger. 

Engene  Grasset  er  født  1850  i  Lausanne  og  blev,  da 
han  røbede  kunstneriske  Anlæg,  sendt  til  Polytekni¬ 
kum  i  Ztirich  for  at  uddannes  som  Arkitekt.  Da  han 
her  var  med  at  protestere  imod  Læreanstaltens  skole¬ 
mesteragtige  Indretning,  maatte  han  forlade  den  og 
kom  nu  til  en  Bygmester”  i  Lausanne,  hos  hvem  han 
lærte  det  praktiske  Liv  at  kjende  og  studerede  Viollet- 
le-Duc.  Derefter  kom  han  til  Marseille  og  Ægypten, 
hvor  han  ofte  led  Nød.  Efter  Krigen  i  1870  tog  han 
fast  Ophold  i  Paris,  hvor  han  ved  Siden  af  at  illustrere 
Bøger  kastede  sig  over  Kunsthaandværket,  tegnede 
Tapet-  og  Silkestofmønstre  og  gjorde  Møbeltegninger. 
Det  var  dog  væsentlig  som  Fremstiller  af  Glasmosaik¬ 
arbejder,  at  han  præsterede  noget  Ypperligt,  og  sam¬ 
tidig  blev  han  som  Plakattegner  i  ikke  ringe  Grad  be- 
kjendt.  I  1894  slog  han  stærkt  igjennem  ved  en  Ud¬ 
stilling,  der  kun  omfattede  hans  Arbejder,  og  Tegnin¬ 
gen  af  de  nye  franske  Frimærker,  som  forøvrigt  ikke 
udkom,  blev  i  1896  overdraget  til  ham  (s.  ovfr.  1896,  S. 
177).  Han  er  en  saa  mangesidet  Mand,  at  han  ogsaa  er 
optraadt  som  Forfatter  (La  plante  et  ses  applications 
ornamentales)  og  har  holdt  et  godt  Foredrag  om  »den 
nye  Kunst«  (s.  ovfr.  1896,  S.  176;  1897,  S.  135).  E. 
Grasset  er  snart  lige  saa  mangesidet  som  William 
Morris  var  og  Walter  Crane  er  i  England. 

I  London  har  Arkitekt  C.  R.  Ashbee  dannet  et  kunst¬ 
industrielt  Etablissement  med  Navnet  »Guild  and 
School  of  Håndkraft«,  der  alt  er  ophørt  med  at  være 
en  Skole,  men  som  synes  at  skulle  faa  saa  meget  storre 
Betydning  som  Værksted.  Arbejderne  ere  alle  Part¬ 
havere  i  Forretningen.  Men  det  er  nok  saa  betydnings¬ 
fuldt,  at  de  arbejde  i  umiddelbar  Forbindelse  med  den 
ledende  Kunstner  Ashbee,  der  herved  faar  sine  Tanker 
og  Tegninger  ganske  anderledes  realiserede,  end  det 


ellers  vilde  være  muligt.  Værkstedet  leverer  navnlig 
dygtige  Møbler  og  Smykker,  men  der  udgaar  ogsaa 
baade  Stukarbejder,  Tapeter  og  I.æderarbejder  fra  det. 

I  Birmingham  er  det  blevet  efterlignet  af  A.  F.  Dixon, 
der  dér  har  anlagt  et  lignende  Værksted.  Maj-Heftet  af 
Dekorative  Kunst  gjengiver  en  rig  Samling  af  Ashbee’s 
Møbler  og  Smykker. 

Det  sidste  Arbejde  fra  Kelmseott- Pressen  vil  blive 
en  af  William  Morris  efterladt  Beretning  om,  hvorfor 
han  grundlagde  Pressen.  Den  vil  blive  ledsaget  af  en 
Fortegnelse  over  samtlige  fra  Kelmscott-Pressen  ud- 
gaaede  Værker.  Den  Pris,  der  allerede  nu  betales  for 
disse  kun  i  smaa  Oplag  trykte  Arbejder,  viser,  at  de  om 
ikke  lang  Tid  ville  blive  litterære  Sjældenheder. 

1891  fandt  der  en  Konkurrence  Sted  angaaende  en 
ny  Bygning  til  South-  Kensington-Museet  i  London.  Et 
Projekt  af  Aston  Webb  vandt  Prisen,  og  nu  skal  der  af 
det  engelske  Parlament  være  bevilget  en  Sum,  der  i 
danske  Penge  udgjor  omtr.  16  Millioner  Kr.  til  Byg¬ 
ningens  Opførelse.  I  den  skal  ikke  alene  Indholdet  af 
det  nuværende  Museum  samles,  men  ogsaa  de  indiske 
Kunstskatte,  der  nu  fylde  Sidebygningerne  ved  »Impe¬ 
rial  Institute«. 

Wiener-Tidsskriftet  Kunst  und  Kunsthandwerk  bringer 
i  sit  andet  Hefte  en  Artikel  af  S.  Bing  i  Paris  om  de 
Tiffanyske  Glas.  Det  er  Charles  L.  Tiffany,  der  har 
grundlagt  det  Tiffanyske  Navn,  navnlig  ved  en  rig 
Fremstilling  af  fra  Japan  paavirkede  Guldsmedearbej¬ 
der  (s.  ovfr.  1889,  S.  133  flg.),  men  Sonnen  Louis  C. 
Tiffany  har  gjort  Navnet  om  muligt  endnu  beromtere 
ved  hvad  han  har  frembragt  af  skjont  Glas  (s.  ovfr. 
1893,  S.  201  flg.).  Han  er  oprindelig  Maler,  men  slog 
sig  snart  udelukkende  paa  Kunsthaandværket,  og  efter 
ihærdige  Studier  revolutionerede  han  saa  at  sige  Glas¬ 
fremstillingskunsten.  Han  vil  hverken  male,  slibe  eller 
ætse  det  færdige  Glas,  Arbejdet  skal  udføres  i  den 
endnu  plastiske  Glasmasse.  Farven  skal  altid  være  Et 
med  Massen,  hvis  Overflade  for  Spillets  og  Skyggernes 
Skyld  baade  ophojes  og  fordybes,  og  ved  at  lade  den 
endnu  varme  Masse  udsættes  for  Dampe  fra  forskjel- 
lige  Metaller  har  han  tilvejebragt  en  forunderlig  rig 
Farveskala.  Det  er  Glasmassen,  han  særlig  har  arbej¬ 
det  med,  men  ved  Siden  heraf  har  han  ogsaa  frem¬ 
bragt  skjonne  og  ejendommelige  Glasformer. 

Fig.  94.  »Kast«  til  Haandklæde. 

Efter  Vredeman  de  Vries.  16de  Aarhundrede, 


Medens  vi  nutildags  ingen  national  Hus¬ 
flidskunst  have  paa  det  textile  Om- 
raade,  har  der  i  tidligere  Tid  existeret  en 
meget  kunstfærdig  i  Hvidsøm  L  I  de  ældste 
Arbejder  ligner  denne  saavel  i  Teknik  som 
Mønstre  andre  Landes  Frembringelser,  men 
senere  erhverver  den  sig  mere  Særpræg.  Vore 
Bønders  Hvidsøm  maa  deles  i  forskellige 
Grupper  efter  deres  Hjemsted  i  Landet,  nem¬ 
lig  Hedeboernes  og  Amagernes  som  større, 
Skovboernes  (Nørre  Sjællændernes)  og  Lyø¬ 
boernes  som  mindre. 

Hvor  gammel  vor  Hvidsømsindustri  er, 
vides  ej  sikkert;  de  ældste  Stykker,  som  nu 
findes,  bære  Aarstal  fra  sidste  Halvdel  af  for¬ 
rige  Aarhundrede.  Troligvis  har  Tekniken 
været  kendt  tidligere;  paa  Amager  fortæller 
Traditionen  saaledes,  at  Syningen  har  været 
udøvet  i  henved  200  Aar;  men  herom  kan 
intet  siges  med  Bestemthed.  Medens  Arbej¬ 
der  fra  forrige  Aarhundrede  nu  kun  forefin¬ 
des  sjældnere,  er  der  store  Masser  fra  dette 
Aarhundrede,  navnlig  fra  Aarene  1820 — 60. 
Oprindelig  har  Formaalet  med  Syningen  kun 
været  at  smykke  Bondens  eget  Hjem;  først 
henimod  Midten  af  dette  Aarhundrede  frem- 
staa  særlige  Syersker,  som  arbejde  for  fremmede.  Endnu  findes  i  Hedeboegnen  enkelte,  som 
give  sig  af  med  Hedebosyning,  men  disse  arbejde  udelukkende  for  Salg  og  ej  længer  for 


1.  Nærværende  Afhandling  er  skreven  paa  Grundlag  af  det  i  Dansk  Folkemuseum  indsamlede  Materiale.  Hr. 
Museumsdirektør  Bernh.  Olsen  har  meddelt  mig  en  stor  Del  af  de  kulturhistoriske  Oplysninger  samt  mange  at 
Almuens  tekniske  Udtryk.  Jfr.  Emma  Eckmann  i  Hollænderby  har  ydet  Oplysninger  om  Amagersyningen. 

Hjemmets  Udsmykning.  Deres  Arbejder  saavel  som  de,  Broderihandlere  i  de  senere  Aar 
have  bragt  i  Handelen,  staa  da  ogsaa,  baade  hvad  Mønstre  og  Udførelse  angaar,  langt  tilbage 

for  tidligere  Tiders.  _  , 

I  gamle  Dage  dreves  Syningen  med  en  overordentlig  Iver  og  Flid;  hvert  Minut  der 

kunde  spares  fra  andre  Sysler,  blev  anvendt  til  Sytøjet;  ja  ofte  gik  dette  endog  forud  for 
hine  naar  man  kunde  komme  afsted  dermed,  hvilket  Forældrene  og  da  navnlig  Fædrene  ej 
altid  saa  særlig  mildt  til,  eftersom  det  intet  indbragte  i  Penge.  Da  Gaardens  Arbejde  optog  det 
meste  af  Dagen,  blev  Aftenen  og  undertiden  Natten  tagen  til  Hjælp  for  at  skaffe  Tid  til  den 
kære  Syning,  som  derfor  ofte  er  udført  i  en  Belysning,  man  nutildags  meget  skulde  betakke 
sia  for'  arbejde  i.  Naar  blot  det,  som  blev  talt  efter  Traad,  var  syet  forud,  kunde  den  saa- 
&  kaldte  Stolpning  og  Udsyning  udføres  ved 

meget  ringe  Lys,  ja  i  bogstavelig  Forstand 
i  Maaneskinsbelysning.  Det  véd  man  med 
Bestemthed  har  været  Tilfældet  med  et 
Stykke,  som  Dansk  Folkemuseum  ejer, 
men  Øvelsen  var  stor  og  Mønstrene 
kendte,  saa  der  kom  endda  veludførte  Ar¬ 
bejder  ud  deraf.  Skulde  Pigerne  paa  Ar¬ 
bejde  i  Marken,  toge  de  Sytøjet  med,  og 
var  der  et  Øjebliks  Hvile,  kom  dette  strax 
frem.  Det  voldte  i  hine  Tider  stort  Besvær 
at  fjerne  Sten  fra  Ageren ;  de  mindre  bleve 
satte  i  Gærderne,  medens  de  større  bleve 
gravede  ned  i  Jorden,  det  vil  sige,  der  gra¬ 
vedes  et  Hul  saa  dybt,  at  Stenen  kunde 
trilles  derned  og  Plovjernet  gaa  hen  over 
den  uden  at  røre  den.  En  gammel  Kone 
har  fortalt  om,  hvorledes  hendes  forlængst 
afdøde  Moder  som  ung  Pige  var  sat  til  at 
grave  et  saadant  Hul.  Da  hun  var  færdig, 
satte  hun  sig  paa  Stenen  for  at  hvile  sig 
og  fik  strax  Sytøjet  frem.  Til  sin  store 
Rædsel  opdagede  hun,  at  hendes  Fader 
kom  gaaende  henimod  hende.  For  nu  at 
skjule  Sytøjet  for  ham,  kastede  hun  det, 
der  havde  været  flere  Maaneders  Arbejde, 
ned  i  Hullet  og  dækkede  lidt  Jord  over 
det.  Faderen  havde  set  det,  men  sagde  intet,  derimod  væltede  han  Stenen  og  kastede  Hullet 
til  med  Jord.  Sytøjet  blev  der  og  kom  aldrig  mere  frem.  —  Skulde  de  unge  1  iger  ud  a 
tjene  kunde  de  dog  ikke  lade  være  at  sy,  selv  om  de  havde  Plads  i  København.  En  nu¬ 
levende  Kvinde  har  saaledes  fortalt,  at  hun,  da  hun  for  c.  30  Aar  siden  tjente  der  syede 
saakaldte  Kniplinger  fra  Kl.  2  i  de  lyse  Sommernætter.  Paa  Spørgsmaal,  om  hun  da  me 
blev  træt  af  det,  naar  hun  skulde  passe  sit  Arbejde  Dagen  igennem,  svarede  hun,  at  dertil 

holdt  hun  for  meget  af  det.  _  .  rA,,  > 

Hvidsømsindustrien  er  efter  al  Rimelighed  opstaaet  som  Efterligning  af  Adelens  og  de 
højere  Stænders  syede  Kniplinger,  som  Kvinderne  paa  Landet  have  søgt  at  efterligne  saa 
godt  som  muligt  med  de  til  deres  Raadighed  staaende  Midler;  den  kan  1  strængeste  For¬ 
stand  kaldes  Husflidskunst,  da  den  ej  alene  blev  udført  i  Hjemmene,  men  ogsaa  med  hjem- 
meforarbejdet  Materiale,  idet  fra  først  af  de  samme  kvindelige  Hænder  dyrkede  Hørren, 


Fig.  95.  »Kast«  til  Haandklæde. 

Efter  Vredemann  de  Vries.  16.  Aarhundrede. 

Fig.  96. 

Haandklæde  fra  1771.  Veirslev;  Holbæks  Amt.  0,31  M.  bredt 
Dansk  Folkemuseum.  L  581  t. 


beredte  den  og  videre  behandlede  den  ved  Rok  og 
Væv  for  tilsidst  at  pryde  Lærredet  med  rigt  og  afvex- 
lende  Broderi,  hvis  Udførelse  krævede  overordentlig 


megen  Flid  og  Taalmodighed. 


HEDEBOSYNINGEN, 

saaledes  kaldet  efter  Heden,  Landet  mellem  København,  Roskilde  og  Køge,  forekommer 
saavel  til  Pryd  for  Bondens  Stue  som  paa  Mands-  og  Kvindedragter.  Selv  i  de  fattigeres 
Hus  har  det  været  Brug  i  gamle  Dage  ved  festlige  Lejligheder  at  ophænge  broderede  Duge 
eller  Klæder,  vel  en  sidste  Rest  af  Oldtidsskikken  at  drage  Huset.  Blandt  de  Duge,  man 
paa  Heden  brugte  til  dette  Øjemed,  maa  først  og  fremmest  nævnes  Knædugen,  der  hæng¬ 
tes  paa  en  Pind  langs  med  Bilæggerovnens  længste  Side,  vinkelret  ud  fra  Væggen.  Man 
kan  ikke  med  Bestemthed  føre  denne  Skik  til  nogen  nærliggende  Fortid,  men  det  er  ej 
usandsynligt,  at  den  gaar  tilbage  til  selve  Oldtiden.  Man  finder  den  samme  Skik  bibeholdt 
i  de  norske  Stabure,  hvor  de  saakaldte  Ijald  hænges  paa  runde  Stokke,  lagte  tværs  over 
Stuen  fra  Aas  til  Aas.  Hele  Dekorationsmaaden  viser  hen  til  den  ældste  og  for  hele  Norden 
fælles  Form  af  Vaaningshuse,  som  er  opbevaret  i  de  østersunds  existerende  høje  Stuer, 
d.  v.  s.  en  Bygning,  hvori  Stue  og  Loft  ere  i  ét  (en  saadan  findes  i  Dansk  Folkemuseums 
Bygningsafdeling  i  Kongens  Have).  I  tidligere  Tid  fandtes  foran  Karhylden  en  bevægelig 
Knage,  paa  Grund  af  sin  Form  som  en  ligebenet  Retvinkel  kaldet  Knæet  eller  Kranen.  Paa 
den  hængtes  Knædugen  eller  Kranklædet,  naar  Uorden  skulde  skjules.  Et  lignende  Knæ  an¬ 
bragtes  ved  Ildstedet  eller  over  den  senere  Bilægger  og  herpaa  tørredes  til  daglig  det  vaade 
Tøj;  til  Stads  hængtes  broderede  Klæder. 

Haandklæderne  brugtes  i  broderet  Tilstand  som  Dekoration  paa  Sengeomhængene.  Deres 
Navn  stammer  fra  den  Tid,  da  man  foretog  Haandtvæt  før  og  efter  Maaltidet.  At  dette  ogsaa 
fandt  Sted  hos  Bønderne,  kender  man  fra  Historien  om  Svend  Estridssøn,  som  Aar  1062 
efter  det  tabte  Slag  ved  Nisaa  kom  flygtende  til  Karl  Bondes  Gaard  i  Halland.  Her  bød  man 
ham  Vand  til  Haandtvæt,  inden  han  satte  sig  til  Bords.  Da  han  havde  vasket  sig,  tørrede  han 
sig  efter  fornemme  Folks  Skik  midt  paa  Haandklædet,  men  Husmoderen,  som  ikke  kendte 
Kongen,  irettesatte  ham,  fordi  det  kun  lidet  sømmede  sig,  at  hele  Haandklædet  blev  vaadt 
paa  en  Gang.  Saadanne  Haandtvætstykker  kaldtes  Knæhaandklæder ;  de  bleve  ogsaa  an¬ 
bragte  paa  Knæ  og  forekomme  i  middelalderlige  norske  Inventarier.  I  Danmark  hængtes 
det  over  en  Rundstok,  siddende  paa  Væggen.  Paa  Sjælland  og  i  Skaane  anbragtes  det  under 

en  lille  Hylde  Kastet 
paa  den  smalle  Pille 
mellem  Køkken-  og 
Forstuedør.  Lignen¬ 
de  Kast  fandtes  i 
Kirker  nær  Døbefon¬ 
ten  og  findes  endnu 
f.  Ex.  i  Ny  Kirke  paa 
Bornholm.  Dette  er 
en  indsvunden  Kopi 
af  ældre  Stykker,  der 
have  været  rigt  ud¬ 
arbejdede  med  Snit¬ 
værk.  Paa  Kobberstik- 
samlingen  findes  af 


Vredemann  de  Vries 
smukke  Tegninger  til  dem  (Fig.  94 — 95)-  — 
Foruden  Knædug  og  Haandklæde  brodere¬ 
des  paa  Heden  Stolpekhzdet,  som  hængtes  ned¬ 
ad  Dørstolper  og  Klæder,  som  hang  paa  Ta¬ 
bletterne  (Hængehylder)  ligesom  ogsaa  Stol¬ 
peskabet  blev  prydet  med  Dug  og  Skab  stum¬ 
per,  rektangulære  Stykker,  som  anbragtes  paa 
Skabets  Stolper.  Lagener  og  Pudevaar  brode¬ 
redes  med  brede  Mellemværk  og  paa  Skjoiter 
overarbejdedes  ej  alene  Kraver  og  Haandlin- 
ninger,  men  Broderiet  strakte  sig  fra  Hals¬ 
linningen  langt  ned  paa  Ryggen ;  ogsaa  Axel- 


Fig.  97.  Mønster  med  udsyede  Ruder. 

nok  nogle  Pudevaar 


stykkerne  (Skulderstyk¬ 
ker)  vare  rigt  udsyede. 
Særke  havde  brede, 
broderede  Kraver  (Fig. 

93.  I07)>  °g  selv  Li¬ 
vets  bageste  Stykke, 
som  skjultes  af  Huen, 
var  undertiden  haand- 
brodereti  Modsætning 
til  Købeblonden ,  som 
var  synlig  foran. 

I  Tidens  Løb  har 
Tekniken  og  dermed 
Mønstrene  forandret 
sig.  I  teknisk  Hen- 
seende  ældst  er  vist¬ 
og  Haandklæder  fra 


Samsø,  der  findes  paa  Folkemuseet.  Traa- 
dene  ere  her  i  stort  Antal  udtrukne  med 
visse  Mellemrum  saavel  paa  Længden  som 
paa  Bredden  af  Tøjet;  de  tilbagestaaende  ere 
med  en  enkelt  Traadomslyngning  samlede 
i  Partier  (Fig.  96).  Dragværkei  (Fig.  98)  er 
ældst  af  det  paa  Heden  forekommende.  Nav¬ 
net  hænger  sammen  med  Tekniken,  idet 
Traadene  ogsaa  her  drages  ud  med  visse 
Mellemrum  saavel  i  Rending  som  Islæt 
(f.  Ex.  to  udtrukne  og  to  i  Tøjet  siddende 


Fig.  98. 

Knædug  fra  1807.  Vindinge,  Københavns  Amt.  0,75  M.  bred.  Dansk  Folkemuseum  L  601  a. 

eller  henholdsvis  tre  og  tre  Traade).  I  de  derved  frem¬ 
komne  Huller  kastedes  nu  med  to  å  tre  Sting  i  hvert  i 
lodrette  og  vandrette  Rækker,  til  det  hele  dannede  en 
Slags  Næt;  dette  kaldtes  at  stolpe  Tøjet.  Over  Kanten 


Pig.  99.  Mellemværk  med  Stoppesyning. 

med  de  overklippede  Traade  kastedes  sidst.  Paa  dette 
Næt  dannedes  Mønstret  saaledes,  at  visse  Ruder  udsyedes 
med  fire  Sting  (Fig.  97  A)1.  De  hertil  anvendte  Ornamen¬ 
ter  have  deres  Udspring  fra  Renaissancen  og  minde  bl.  a. 


Fig.  100.  Mellemværk  med  Stikning. 

stærkt  om  Hans  Siebmachers  Stick-  und  Musterbuch ;  det  er 
strængt  stiliserede  Menneske-  og  Dyrebilleder  afvexlende 
med  Plantemotiver  og  geometriske  Former,  altid  symme¬ 
triske  (Fig.  98).  Foruden  disse  Mønstre,  der  dannede  Ho- 


Fig.  102.  Mellemværk  med  Skaksyning. 


veddekorationen  paa  Duge  og  Klæder,  hvor  de  altid  fore¬ 
findes  som  Borter  paatværs  af  Tøjet,  afvexlende  brede  og 
smalle  med  større  eller  mindre  Mellemrum,  forekomme 
forskellige  mindre  Mellemværk  af  Stoppesyning  og  Stikning 

Sammenlign  hermed  Hardangernes  Udtræksøm;  se  nærværende 
Tidsskrift  1888,  Side  140. 

Fig.  101.  Haandklæde  fra  Thorslunde, 
Kbhvn.s  Amt.  0,34  M.  bredt. 

(Fia  oQ—ioo)  I  Kanten  af  Tøjet  syedes  først  Stikning  og  derefter  ganske  tæt  md  til  denne 
en1 °TriL*»,  La  at  det  hele  kom  til  at  se  ud  nærmest  som  en  Hulsøm.  Arbejder  af  deøn 
Art  forekomme  tit  ind  i  dette  Aarhundrede,  men  ophøre  omtrent  ved  Aarene  810-15. 

Efterhaanden  udvikler  Arbejdet  sig  imidlertid  til.  at  Traadene  ikke 
Bortens  Bredde,  men  kun  i  visse  bestemte  Partier,  som  stolpes  og  derefter  dels  udsyes,  de 
fyldes  med  Stoppesyning,  dog  saaledes  at  Mønstrets  Konturer  stadig  ere  maskerede  ved^ 
Række  klare  Huller.  Paa  de  tætte  Mellemrum  i  Tølet  syes  forskellige  Række  .  y  g  . 
alle  talte  efter  Traad  (Fig.  97)-  Mønstrene  bestaa  overvejende  af  geometriske  Former  do 
forekomme  ogsaa  Dyremotiver  og  Vaser  med  der  op  af  vovende  Løvværk  (Fig.  tor).  Af- 

Fig.  103.  Knædug,  Roskildeegnen.  0,72  M.  bred.  Dansk  Folkemuseum.  L  606. 

vexlende  forekomme  Smaaborter  med  Stoppesyning.  Stikning  og  Hulsøm.  Disse  sidste 
kunne  være  enkelte  pg  dobbelte  og  kaldtes  da  ogsaa  Skaksynmg,  idet  Hullerne  kom  . 

staa  paa  skak  (skraa)  for  hverandre  (Fig.  102). 

Senere  blive  de  stolpede  Partier  i  Broderierne  mindre  og  mindre  samtidig  med  at  Sy 
gen  i  de  tætte  Partier  forlader  de  strængt  geometriske  Former,  aftalte  efter  Traad,  og  g« . 
over  til  en  Slags  Fladsyning  blandet  med  Maskesyning  (Kædesting,  Fig.  103).  Tilsids 
andres  ganske  Mønstrets  Karakter;  det  er  vedblivende  symmetrisk,  oftest  todelt,  s]æMne 
firdelt,  og  forekommer  kun  én  Gang  i  hver  Bort  i  Modsætning  ti  de  tidligere,  hvor  dc  ofte 
gentages  et  Par  Gange  (Fig.  104).  Stoffet  maa  paategnes,  før  det  kan  syes;  dette  udførtes  a 
de  Piger,  der  havde  særlige  Anlæg  dertil,  men  mangen  Gang  hjalp  man  sig,  som  man  kun 
bedst"  oct  paategnede  med  en  tilspidset  Svovlstik  eller  anden  lille  Træpind,  dyppet  1  Blaa- 

nelse.  Dekorationen  bestaar  hovedsagelig  af  stiliserede  Plantemotiver ;  Løvværket  syedes  i 
Fladsyning  ofte  i  flere  Rækker  udenom  hverandre,  Blomsternes  Blade  syedes  dels  paa  denne 
Maade,  dels  dannedes  Konturen  af  en  Række  Maskesting,  og  midt  i  det  saaledes  randede 
Blad  anbragtes  nu  et  lille  Parti  udsyet  eller  stoppet  Stolpeværk,  hvis  aftrappede  Kant  over¬ 
syedes  med  sædvanlige  Kastesting.  Senere  fyldes  hele  Bladet  med  en  i  udtrukne  Traade  syet 
Gi  und,  hvis  Kant  ej  er  aftrappet,  men  randet  med  en  dobbelt  Række  Maskesting  for  at  for¬ 
hindre,  at  Syningen  skrider  ved  de  overklippede  Traade.  Smaa  Blomster  og  Blade,  dannede 
af  tætte  Knaphulsting  uden  Udklipning,  forekomme  ogsaa.  I  Begyndelsen  syedes  alt  med 
Linnedtraad,  men  da  det  blødere  Bomuldsgarn  faldt  bedre  i  disse  med  Fladsyning  udførte 


Fig.  104.  Knædug,  Roskildeegnen.  0,70  M.  bred.  Dansk  Folkemuseum  L  605. 

Blade,  afløser  dette  hint;  det  er  imidlertid  ej  saa  holdbart  og  mangler  Traadens  Glans.  Og¬ 
saa  her  findes  Hulsømme  (Fig.  105).  Saadanne  Broderier  fremkomme  i  Aarene  omkring  1830. 

Lidt  efter  lidt  forsvinder  Maskesyningen,  Mønstrene  forandres  og  komme  til  at  bestaa  af 
store  klare  Partier,  hvorimellem  der  findes  smaa  Blade  og  Blomster  syede  med  Fladsyning; 
Arbejder  af  denne  Art  kaldes  med  et  Fællesnavn  Baldyring  og  ere  udførte  omtrent  ved  Mid¬ 
ten  af  dette  Aarhundrede  (Fig.  108).  Fladsyningen  syes  først,  dernæst  udtrækkes  Traadene 
i  større  Antal  og  med  større  Mellemrum  end  tidligere;  de  stolpes,  hvilket  nu  bliver  Om¬ 
syning  med  tætte  fasttrukne  Stoppesting,  saa  kastes  over  Kanter,  der  i  Modsætning  til  de 
tidligere  aftrappede  Former  her  hovedsagelig  danne  vandrette  eller  lodrette  Linier.  Stol¬ 
perne  udsyes  paa  forskellig  Maade  med  Kors,  tætte  Knaphulsting  i  Takker  og  lignende.  Af 
Hulsømme  forekomme  Stolpehulsøm  (en  enkelt  Række  Stolper)  og  Stolpehulsøm  over  X,  i 
hvilken  Stolperne  paa  Midten  deles  i  to  Dele,  der  hver  kommer  til  at  danne  Halvparten  i 
en  til  højre  og  venstre  liggende  Stolpe  (Fig.  106). 

Pai  Kraver  begynder  man  imidlertid  at  pryde  Kanten  med  syet  Knipling  (Fig.  107)- 
Denne  dannes  ferst  af  Knaphulsting  syet  i  Partier  ved  Siden  af  hverandre  me  aabne  Rum 
imellem  langs  Kanten  af  Tøjet,  først  paa  Bredden  til  Mønstret  næsten  var  færdigt,  dernæst 


Fig.  105.  Mellemværk  med  Hulsøm. 

Daa  Læneden  medens  man  til  Slut  med  de  sidste  Rækker  syede  omkring  de  retvinklede 
Hjørner  Knaphulstingene  vexle  med  enkelte  og  dobbelte  Ethuller,  ogsaa  kaldede  smaa  og  store 
hZ  IfTuo  og  in).  Sidde  disse  i  ret  Linie,  syes  der  over  s, ds, nævnte  Slags  en 
gj'g.  det  vil  sige 'der  kastes  tilbage  en  Gang  i  hvert  Hul,  og  dernæst  syes  en  tæt  Række 


Fig.  106.  Mellemværk  med  Stolpehulsøm. 

Knaphulsting  over;  dette  finder  sjældnere  Sted  med  enkelte  Ethuller.  Af  dobbelte  Ethuller 
laves  Takker,  bestaaende  af  tre,  to  og  et  Hul  over  hverandre;  saadanne  forekomme  baade 
alene  og  som  nederste  Kant  afen  bredere  Blonde  (Fig.  116  A).  Et  andet  Led  i  de  sy 
Kniplinger  er  Mallen,,  (skematisk  vist  i  Fig.  1 15  a).  De  blive  syede  som  en  almmdel.g 


Fig.  107. 


Særkekrave,  Roskildeegnen.  0,15  X  0,51  M.  Dansk  Folkemuseum. 


Strop;  undertiden  kastede  man  et  Par  Sting  tilbage  ad  den  forrige,  saa de  ej  kom  til  at  be- 
gynde  i  samme  rette  Linie,  de  kaldes  da  halve  eller  Sned-  (skraa)  Maller  (hig.  ”5  )•  > 

der  over  Mallen  først  en  Række  enkelte  Ethuller,  dernæst  en  Række  Knaphulsting,  saa  den 
blev  dobbelt,  kaldtes  den  Hamborgmalle-,  Malletunger  ere  Tunger,  dannede  af  Maller,  la  e- 

Fig.  108.  Haandklæde,  Klovtofte, 
Kbhvn.s  Amt.  0,36  M.  bredt. 
Dansk  Folkemuseum  L  374. 

lunger  bestaa  af  Tre¬ 
kanter,  hvis  Grund¬ 
linier  ligge  langs 
med  Tøjets  Kant, 
foroven  sammen¬ 
holdte  af  Maller  (Fig. 

1 16  B,  C,  D).  Syes  i 
en  Række  Knaphul¬ 
sting  et  Sting  op 
over  de  andre  med 
bestemt  Mellemrum, 
kaldes  de  Miisetakker, 
syes  to  og  et  over, 
er  det  Nipper,  syes 
tre ,  to  og  et  Tre¬ 
stingstakker  og  der¬ 
næst  Fire-  eller  F em¬ 
stingst  akker  efter 
Stingantallet  i  neder- 
ste  Række. 

Senere  fremkom¬ 
mer  i  Tøjet  Udskæ¬ 
ringer,  som  ere  be¬ 
grænsede  af  rette 
Linier,  men  udklip¬ 
pede  efter  Tegning; 
over  Kanten  syes 
Tcetmng,  hvorefter 
Hullerne  fyldes  paa 
forskellig  Maade 
med  Takker,  Ethul- 
ler,  Maller  o.  s.  v. 
Mønstrene  dannes 
af  saadanne  udsyede 
Huller,  sammenstil¬ 
lede  i  Stjerner  og 
lignende  Former 
(Fig.  109);  alminde¬ 
lig  forekommer  Tu¬ 
lipanen  (Fig.  1 1 3). 

Ofte  anvendes  i 
Kniplinger  Figurer, 
udklippede  af  Tøj, 
omsyede  med  Tæt¬ 
sang  og  sammen- 
føjede  med  Ethuller 
og  saa  videre. 

Den  sidste  Form 
af  Kniplinger  (Fig. 


39 


Fig.  109. 

Haandklæde,  Vindinge,  Kbhvn.s  Amt. 
0,37  M.  Dansk  Folkemuseum  L  576  t. 
12 

93)  er  syet  fuldstændig  frit  af  Traaden  alene  og  bagefter  egget  (kastet1)  til  Tøjet  enten  som 
Blonde  i  Kanten  eller  som  Fyldning  i  Udskæringer,  der  da  først  er  kantet  med  Tætgang. 
De  ere  ofte  dannede  af  Hjul,  sammensatte  af  Ringe,  som  fyldes  paa  forskellig  Maade  med 
Grund  bestaaende  af  Takker,  smaa  Kors,  Edderkopper  (Fig.  112)  og  lignende.  Fly ppigt  fore¬ 
kommende  er  Hjulgangen,  en  Række  enkelte  Ethuller  indeni  Ringen  (Fig.  114). 


Et  af  de  største  Arbejder,  der  er  udført  i  Hedebosyning,  er  vistnok  et  Sengetæppe,  som 
nu  findes  paa  Dansk  Folkemuseum.  Tæppet  er  udført  af  en  Bondekone  som  Erkendtligheds¬ 
gave  til  et  Herskab  i  København  og  skal  have  taget  hende  flere  Aar  at  forfærdige  (Fig.  117). 


*  UP/7  © 

Fig.  1 1 2.  Fig.  113-  Hg.  1 14. 

SKOVBOSYNINGEN 

har  sit  Navn  efter  Skoven,  d.  e.  Nordsjælland.  Grænsen  imellem  Skoven  og  Heden  var  Vær- 
aaen.  Syningen  her  har  sin  største  Anvendelse  paa  Hængeklæder;  i  ringere  Grad  forekom¬ 
mer  den  paa  Kraver  o.  lign.;  den  bestaar  hovedsagelig  af  Dragværk,  der  her  forekommer 


<HNT\ 

Fig.  115  a. 


Fig.  1 1 5  b. 


afvexlende  med  Krydsstingsbroderi  i  rødt  og  blaat.  Sammen  med  Broderiet  findes  her  knip¬ 
lede  Blonder,  hvilket  ikke  er  Tilfældet  med  Hedebosyningen.  En  flere  Steder  i  Norden  al¬ 
mindelig  Skik  var  at  smykke  Ligkister,  naar  Lig  stod  i  Huset,  med  to  over  Kors  lagte  Klæ¬ 


der,  der  paa  Midten  havde  et  broderet  Ornament  i  Korsform.  Hos  Skovboerne  var  dette 
sædvanlig  syet  i  rødt  og  blaat. 

1.  To  Tøjstykker  bleve  ej  kastede  sammen  som  nu,  hvor  de  begge  gennemstikkes  paa  én  Gang.  Stykkerne 
lagdes  med  Kant  mod  Kant  og  sammensyedes  ved,  at  man  tog  et  Sting  i  højre  Stykke,  saa  et  i  venstre,  dernæst 
i  højre  igen  o.  s.  v.  Det  kaldtes  ogsaa  at  single,  hvilket  Udtryk  desuden  enkelte  Steder  skal  være  brugt  om  Stolp- 
ning  med  Stoppesting,  Ordet  forekommer  i  Folkeviser. 

Fig.  117.  Fjerdedelen  af  et  Tæppe,  broderet  i  Egnen  mellem  København  og  Roskilde. 
Øverste  højre  Hjørne  danner  Midtpunktet.  4-9®  M-  3-6o  M. 

Dansk  Folkemuseum  L  730. 

LYØSYNINGEN. 

Ogsaa  paa  Lyø  har  Hvidsøm  været  meget  udbredt  og  her  har  den,  paa  Grund  af  Øens 
afsides  Beliggenhed,  holdt  sig  til  helt  op  mod  vore  Dage.  Den  har  her  haft  sin  største  An¬ 
vendelse  paa  Hængeklæder  og  Skjorter.  Tekniken  er  ej  saa  rigt  udviklet  og  bestaar  hoved¬ 
sagelig  i  en  Variation  af  Hulsømme,  syet  som  Fig.  ioo  viser. 


Fig.  1 18.  Korsklæde,  syet  i  Skaarkens,  til  Barnehovedtøj.  Dansk  Folkemuseum  Nr.  276/96. 


AMAGERSYNING. 

Paa  Amager  kendtes  ej  den  Skik  at  ophænge  broderede  Klæder  til  Stuens  Udsmykning, 
derfor  var  her  ikke  Anvendelse  for  Syning  paa  saa  mange  forskelligartede  Stykker;  des 
mere  udarbejdede  man  Tekniken  og  brugte  langt  finere  Matetiale  end  paa  Sjælland. 
Medens  Syning,  talt  efter  Traad,  sidstnævnte  Sted  udførtes  i  Lærredstoskaft  med  omkring 
14  a  16  Traade  pr.  Cm.,  arbejdedes  der  paa  Amager  i  Lærredstoskaft  med  20  å  22  og  Bom- 


Fig.  1 19.  Mellemværk  med  Traade  i  Knipper. 


Fig.  120. 

Mellemværk  med  Stoppesyning  og  Kastning. 


uldstoskaft  med  henimod  30  Traade  pr.  Cm.  Blandt  de  biodeiede  Stykket  maa  nævnes 
Pudevaar,  som  prydedes  med  brede  Ragser  (Mellemværk)  og  Sengestykker-,  disse  bredtes  over 
Hovedgærdet  af  Sengen  og  sluttede  midt  paa  denne  (omtrent  som  et  almindeligt  Over¬ 
lagen).  Stykket  var  sammensyer  af  to  Vævbredder  med  et  smalt  kniplet  Mellemværk  ved 
Sammenføjningen;  forneden  var  det  broderet;  det  var  saa  bredt,  at  det  hang  ned  paa  For¬ 
siden  af  Sengen,  hvor  kun  Broderiet  var  synligt,  medens  Resten  skjultes  af  de  nedhængende 
Spærlagen.  Paa  store  Lagener  syedes  kun  Navn  med  Korssting  i  en  Krans  at  Dyre-  ellei 
Planteornamenter ;  paa  Vuggelagener  som  paa  de  dertil  hørende  Pudevaar  biodel  edes  biede 

Fig.  1 2 1 .  Ufuldendt  Ragse  (Mellemværk),  Magleby,  Amager,  0,53  M.  bredt. 

Dansk  Folkemuseum  L  643  f. 

Mellemværk;  til  daglig  Brug  anvendtes  de  hvide,  medens  de  til  Stads  blaanedes,  i  Begyndel¬ 
sen  svagt,  senere  stærkere  og  stærkere  til  de  til  Slut  farvedes  fuldstændig  indigoblaa;  denne 
Skik  kendtes  fra  midt  i  forrige  Aarhundrede.  Traditionen  beretter,  at  Haandklæderne  have 
været  broderede  med  Borter  forneden,  men  af  saadanne  findes  ingen  bevarede.  Til  Dragten 
broderedes.  Korsklæder  og  Hætter,  Brudeforklæder,  de  saakaldte  Syningsforklæder  og  læggede 
Kraver,  som  brugtes  til  Højtidsdragterne.  Saavel  Forklæder  som  Korsklæder  syedes  hvide 
og  blaanedes  inden  Brugen. 

Ogsaa  her  har  Mønstre  og  Teknik  forandret  sig  i  Aarenes  Løb.  Omtrent  lige  tidlig  findes 
tre  forskellige  Slags  Syning,  nemlig  Skaarkens,  Wit-werk  og  Enkelt  udskaaret.  Skaarkens  (Fig. 
1 1 8)  anvendtes  dels  i  brede  Borter  f.  Ex.  paa  Korsklæder,  dels  som  Smaaborter  ved  Siden 
af  Enkelt  udskaaret.  Traadene  trækkes  ud  paa  den  ene  Led  af  Tøjet  saaledes,  at  der  med 
visse  Mellemrum  findes  et  Par  Traade  siddende;  over  disse  sys  i  Rækker,  saa  Stingene 
komme  til  at  ordne  de  paa  Rækkerne  vinkelret  staaende  Traade  i  smaa  Knipper  paa  skraa 
for  hverandre  (Fig.  119).  Ogsaa  Wit-werk  bruges  dels  som  selvstændige  Borter,  dels  som 
Mellemværk  ved  Siden  af  det  senere  fremkommende  Platwerk  (Fig.  122).  Alle  Traadene  paa 
den  ene  Side  af  Tøjet  blive  her  udtrukne.  Syningen  er  en  Blanding  af  Stoppesyning  og 
Kastning  (Fig.  120).  Enkelt  udskaaret  er  næsten  det  samme  som  Sjællændernes  Dragværk; 
medens  ved  dette  Traadene  først  bleve  overklippede  og  udtrukne,  hvorefter  Kastning  over 
de  i  Tøjet  tilbagesiddende  fandt  Sted,  medens  Kanten  syedes  tilsidst,  bliver  paa  Amager 
denne  først  stukket  tæt  over,  Stingene  alle  talte  efter  Traad,  dernæst  blev  de  til  Udtrækning 


Fig.  122.  Ragse  (Mellemværk  til  et  Pudevaar),  Magleby,  Amager,  0,67  M.  bredt. 
Dansk  Folkemuseum  L  643. 

bestemte  Traade  overskaarne  med  en  Kniv;  for  at  denne  ej  skulde  glide,  brugtes  som  Lineal 
en  paa  skraa  stillet  Synaal.  Efter  Traadenes  Oversyning,  som  ogsaa  her  foregaar  i  lodrette 
og  vandrette  Rækker,  bliver  Mønstret  fyldt  i  med  Stoppesting  paa  de  ældre  Arbejder  af 
af  denne  Art;  paa  de  yngre  syes  dels  Stoppesyning,  dels  slaas  for  Naalen  ( udsyet  paa  Sjæl¬ 
land).  Arbejder  af  denne  Art  ere  udførte  til  omtrent  Aar  1872.  Motiverne  ere  lignende 
stærkt  stiliserede  Dyre-  og  Plantemotiver  som  paa  Sjælland  (Fig.  121). 

Senere  forekommer  Dobbelt  udshaaret  og  Platwerk.  Ved  Dobbelt  udskaaret  stikkes  først  tæt 
over,  dernæst  wit-zuerkes  Tøjet,  det  vil  sige  stolpes  med  Stoppesyning;  i  Hullerne  syes  nu 


Fig.  123.  Detailler  af  Platwerk  med  ‘/4  Hus. 

A  Aalkes  eller  Ovekes  (d:  Ogelkes:  Øjne);  B  Udkast;  C  Fedderhuller;  D  Skakstar  (Stjærne  syet  paa  skraa); 
E  store  Parler  (Perler);  F  halve  Hjul;  G  Wit-werk;  H  Enkelt  udskaaret. 


hele  og  halve  Hjul  og  store  Parler  (Perler)  samt  nogle  Steder  en  Grund,  der  ser  ud  som 
Enkelt  udskaaret.  Platwerk  (Fig.  123)  er  den  rigeste  og  for  Amager  mest  karakteristiske  Art 
af  Broderi  og  bestaar  af  enkelt  og  dobbelt  udskaarne  Partier  med  geometriske  Former  og 
af  Partier,  hvor  Stjerner  og  stiliserede  Dyr  findes  i  tæt  Syning,  Udkast.  Danner  det  dobbelt 
udskaarne  Parti  en  paa  Spidsen  staaende  Kvadrat,  indeholdende  hele  og  halve  Hjul  samt 
Perler,  kaldes  det  Hus.  Syes  Stjernerne  med  skraa  Sting,  kaldes  de  Skakstar  i  Modsætning 
til  Prentstar,  hvor  Stingene  ligge  lodret  og  vandret  langs  med  Tøjets  Traade.  Ofte  indram¬ 
mes  Stjernerne  af  Stikkels,  dannende  Linier  paa  skraa,  i  Udseende  lig  Sjællændernes  Stik¬ 
ning.  Imellem  det  tætte  Broderi  syes  aabne  Huller,  dels  de  saakaldte  Aalkes  eller  Ovekes  (af 
det  hollandske  Ord  ogelke ,  lille  Øje),  dels  Fedderhuller. 

Korsklæder  af  de  forskellige  Arter  Syning  vare  paa  Kanten,  der  vendte  frem,  sømmede 
med  en  almindelig  Søm,  hvorpaa  der  syedes  en  Række  smaa  Parler ,  omtrent  som  Sjællæn¬ 
dernes  Nipper. 

TRENDFLETNING. 

Overalt  hvor  Hængeklæder  har  forekommet  til  Stuens  Dekoration,  har  disse  for  Enderne 
været  prydede  med  flettede  Frynser,  de  saakaldte  Trender.  Hertil  brugtes  den  sidste  Del  af 
Rendegarnet,  som  ej  kan  væves  helt  op,  da  Kammene  behøve  en  vis  Længde  Garn  for  at 
kunne  bevæges.  Der  findes  endnu  enkelte  af  de  allerældste  Stykker,  hvor  disse  Trender 
ere  en  virkelig  Fortsættelse  af  Tøjets  Traade;  paa  de  senere  derimod  ere  de,  siddende  paa 
en  smal  Strimmel  Tøj,  syede  til  Klædet.  Paa  gamle  Stykker,  hvor  Syning  ej  forekommer  i 
saa  rigt  Maal,  ere  Trenderne  Hoveddekorationen.  Jo  rigere  Syningen  udvikler  sig,  des  tar¬ 
veligere  blive  Trenderne.  Disse  udførtes  paa  to  forskellige  Maader.  Den  almindeligste  dan¬ 
ner  Mønstret  af  Fletninger,  bestaaende  af  tre  Dele  med  to,  tre  eller  fire  Traade  i  hver  Del 
(Fig.  125  — 126,  128 — 142).  Den  anden  har  et  kniplingsagtigt  Udseende  og  bestaar  af  tætte 


og  klare  Partier  i  Blanding,  hovedsagelig  udførte  som  Kniplingernes  Lærreds-  og  Skraaslag, 
dog  saaledes  at  der  altid  arbejdes  med  to  Traade  sammen  (Fig.  124,  127).  Begge  Sorter  have 
forekommet  saavel  hos  Skovboerne  som  Hedeboerne.  Fig.  124  viser  Prøver  paa  Trender 
med  Smaa  Ruder  og  Kors,  Store  Kors  og  Ruder,  Aabne  Stjerner  og  Ruder,  Timeglas  og  tætte 
Stjerner  fra  Hedeboegnen,  hvor  de  udførtes  til  ind  i  Trediverne  af  dette  Aarhundrede.  Fig. 
125  og  1 26  vise  Ømeflaar  og  Edderkops  Trender  fra  Lyø,  hvor  Industrien  ej  endnu  er  fuld¬ 
stændig  uddød.  Ogsaa  i  de  gamle  danske  Provinser  østersunds  have  Trender  været  almin¬ 
delige.  I  Egnen  omkring  Ystad  kaldes  de  med  et  Fællesnavn  Dukatrå.  Fra  Fjelkinge  i 
Skaane  haves  følgende  Mønstre:  Stolpalrå  (Fig.  128),  Viddalofvatrå  i  iagger  (Fig.  129),  Vidda¬ 
lofvatrå  med  A  och  gaflor  (Fig.  130),  Viddalofvalrå  i  rutor  och  timmaglas  (Fig.  1 3 1) ,  Skaktrå 
(Fig.  132),  Rosentrå  (Fig.  133),  Mindre  Rosentrå  (Fig.  135),  Hjårtentrå  (Fig.  135),  Snokegångstrå 
(Fig.  136).  Lignende  Mønstre  forekomme  ogsaa  paa  Heden,  hvor  man  dog  ej  nu  kender 
noget  særligt  Navn  paa  de  forskellige  derfra.  Fra  Sunnerbohårad  i  Smaaland,  nær  ved  Hal¬ 
landsgrænsen,  findes  følgende  Mønstre:  Småhålaflått  ( Fig.  137;  paa  Lyø  kaldes  denne  Flet¬ 
ning  Hjul),  Småhålaflått  (Fig.  138;  Stolpetræ  paa  Lyø),  Tv  eta-  eller  Goraflått  (Fig.  139),  Tim- 
maglasflått  (Fig.  140),  Krokaflått  (Fig.  141),  Kaltfotaflått  (Fig.  142).  Flettearbejdet  holdt  sig 
længere  i  Småland  end  i  de  skaanske  Provinser.  Det  udførtes  der  sædvanlig  af  Farmor  eller 

DANSKE  TRENDER. 


Fig.  125. 
Ørneflaar.  Lyø. 


Fig.  126. 
Edderkop.  Lyø. 


Fig.  127.  Fugleflet.  Heden  mellem 
Roskilde  og  København. 


TRENDER  FRA  SKAANE. 


Originalerne  hos  Handarbetets  vånner  i  Stockholm. 

15  Flettede  af  Fru  E. 


Ccirhon ,  Fjelkinge,  Skaane. 


Fig.  128. 
Stolpetra. 


Fig.  129. 

Viddalofvatrå  i  Takker  og  Stolpetra. 


Fig.  130. 

Viddalofvatrå  med  A’er  og  Gavle. 


Fig.  1 3 1.  Viddalofvatrå 
i  Ruder  og  Timeglas. 


Fig.  132. 
Skaktrå. 


Fig.  133. 
Rosentrå. 

Fig.  134. 

Mindre  Rosentræ 


Fig-  135- 
Hjertentrå. 


Fig.  136.  Snokagång 
(broget  Fletning). 


TRENDER  FRA  SMAALAND  (HALLANDSGRÆNSEN). 
Originalerne  i  Nordiska  Museet  i  Stockholm. 


Fig.  137.  Småhålaflatt 
(paa  Lyø:  Fljul). 


Fig.  138.  Småhålaflatt 
(paa  Lyø:  Stolpetræ). 


Fig.  139. 

Tveta-  eller  Goraflått. 


Fig.  140.  Timmglas.  Fig.  141.  Krokaflått.  Fig.  142.  Kattfotafj.it. 

Fig.  137,  138  og  140  ere  fra  Hinnerydsogn,  Sunnerbo  Herred.  Fig.  139  og  14 1  fra  Notja  Sogn  s.  St.  Samtlige 
Billeder  fra  Skaane  og  Hallandsgrænsen  ere  velvilligt  skaffede  tilveje  af  Museumsamanuensis  Vistrand,  Nordiska 
Museet. 


13 

Mormor  i  Huset;  ogsaa  gamle  Kvinder  gik  fra  Gaard  til  Gaard  og  falbød  Arbejdet;  dette  e- 
taltes  da  enten  in  natura  med  Madvarer  eller  med  2  a  3  Mark  (8  a  12  Øre)  tor  Vævbredden. 

Interessen  for  Hvidsøm  synes  i  den  senere  Tid  at  være  ved  at  vaagne  paany.  Det  er  a 
at  ønske,  at  de  gamle  Arbejder  maa  blive  studerede,  ikke  for  derefter  at  frembringe  tarve  ige 
Efterligninger,  men  for  gennem  Studiet  af  deres  Teknik  at  udvikle  og  forædle  deres  Møn¬ 
sterrigdom  videre  ved  at  tilføre  dem  nye  Motiver. 


NOGLE  DEKORATIVE  BILLEDHUGGERARBEJDER 

AF  AKSEL  HANSEN. 

af  SOPHUS  MICHAELIS. 

Plastiken  staar  for  Nutidens  Bevidsthed  oftest  som  en  isoleiet 
Kunstart,  der  nyder  en  ubunden  Frihed.  Skulpturarbejder  er, 
saaledes  som  de  præsenterer  sig  paa  vore  Kunstudstillinger,  trans¬ 
portable  »Figurer«,  der  kun  midlertidigt  finder  sig  et  blivende 
Sted ;  de  har  for  det  meste  et  hjemløst  Præg  og  er  som  andre  Mo- 
bilier  underkastede  Flyttedagens  Omskiftelser.  Plastiken  synes  fri 
som  Staffelimaleriet.  Kun  sjældent  skænker  man  den  historiske 
Udvikling  en  Tanke  og  husker  paa,  at  de  bildende  Kunster  op¬ 
rindelig  blev  til  som  bundne  Fed  i  en  højere  Enhed,  som  dekora¬ 
tive  Elementer  underordnede  Arkitekturen,  der  suverænt  beher¬ 
skede  baade  Form  og  Udsmykning.  Hvor  rodfæstet  i  Jorden,  hvor 
lokalbunden  Skulpturen  oprindelig  var,  paavises  let  ved  blot  at 
minde  om  Ægyptens  Kongestatuer,  der  udhuggedes  paa  Klippe¬ 
templets  Fagade  af  Grundens  naturlige  Sten;  hvor  sammenvoxet 
den  var  med  den  arkitektoniske  og  kulturelle  Bestemmelse,  ses  af 
Parthenonsskulpturerne ,  der  ikke  kan  løsrives  fra  de  oprindelig 
givne  Rammer;  endelig  behøver  man  blot  at  nævne  Fiechtheions 
Karyatider  som  Exempel  paa,  hvor  dejlig  en  Anvendelse  Menne¬ 
skeskikkelsen  kan  faa  som  rent  objektiv,  navnløs  Dekoration,  som 
arkitektonisk  Virkemiddel. 

Selv  om  Plastiken  i  senere  Tiders  Kunst  har  tilkæmpet  sig  Uaf¬ 
hængighed  af  Lokaliteterne  og  frigjort  sig  fra  Arkitekturens  Over¬ 
herredømme,  har  den  dog  ikke  helt  kunnet  fornægte  de  dekorative 
Hensyn.  Bortset  fra  den  rene  Dekorationsskulptur  (Ornament¬ 
relieffer,  Kapitæler,  Rosetter  og  alle  de  andre  arkitektonisk-ornamentale  Led),  indgaar  Bil¬ 
ledhuggerkunsten,  endog  med  sit  Hovedemne:  Menneskefremstillingen,  som  jævnligt  Ele¬ 
ment  ^dekorative  Øjemed.  Men  desværre  forsømmes  altfor  ofte  denne  Side  af  Plastikens 
Væsen.  I  den  frie  Kunstnerindividualisme,  der  komponerer  Figurer  som  subjektive  Form¬ 
digte,  som  lunefulde  Fantasier  i  Ler,  Gips  og  Marmor,  glemmes  meget  tit  den  arldtekto- 
nisk-dekorative  Magt,  en  Statue  besidder  i  sig  selv,  i  Kraft  af  sine  Limer  og  deres  Korre¬ 
spondens  til  Omgivelserne.  Et  plastisk  Kunstværk  er,  selv  om  det  virkelig  har  en  bestemt 
dekorativ  Opgave,  f.  Ex.  ved  Opstilling  paa  en  offenlig  Plads,  altfor  hyppig  kun  en  fri 
Figur,  der  hverken  underordner  sig  den  lokale  Indramning  eller  i  sig  selv  —  ved  egen 
Holdning  og  ved  egne  Forhold,  f.  Ex.  mellem  Statue  og  Sokkel  —  har  taget  de  fornødne 
harmoniske  Hensyn.  Selv  naar  en  Statue  staar  fri  paa  en  aaben  Plads  uden  direkte  Afhæn- 


Fig.  143. 

Tempelbærende  Karyatide. 

gighed  af  Bygninger,  er  den  dog  indirekte  underordnet  Rum  og  Sted  og  vil  kun  fyldestgøre 
de  stedlige,  de  officielle  Krav,  hvis  Kunstneren  nøje  har  iagttaget  Vexelforholdet  mellem 
Plads  og  Monument,  mellem  Ramme  og  Værk.  Men  ogsaa  i  sig  selv  bør  ethvert  Billed¬ 
huggerarbejde  overholde  en  vis  Arkitektonik,  det  statiske  Moment  —  Ligevægten,  Sikker¬ 
heden,  den  harmoniske  Rythmus,  den  Kerne  af  fast  og  blivende  Struktur,  den  Proportions¬ 
skønhed,  som  Plastik  netop  har  tilfælles  med  Arkitektur. 

Den  Kunstner,  af  hvem  nogle  dekorative  Arbejder  her  skal  anføres,  hører  til  dem,  hvis 
Øje  altid  aarvaagent  tager  det  arkitektonisk-dekorative  Hensyn  med  i  Betragtning.  Han  dyr¬ 
ker  Plastiken  ikke  blot  som  en  fri  Formpoesi,  men  han  underordner  sine  Skaberlyster  de 
givne  Rammer,  de  arkitektoniske 
Helhedskrav.  Med  praktisk  Uddan¬ 
nelse  i  alt  det  tekniske  —  Sten-  og 
Marmorhugning,  Materialets  forskel¬ 
lige  Behandling  og  Anvendelse  — 
forener  han  en  fintmærkende  Sans 
for  Proportionen,  for  Kunstværkets 
stedbundne  Apparition,  for  den 
umiddelbare  Symbolik,  der  taler 
uden  Forklaring,  alene  gennem  Li¬ 
nier  og  Form.  De  mange  Opgaver, 
der  i  Aarenes  Løb  har  stillet  ham  i 
højst  forskellige,  men  altid  bestemt 
formulerede  Afhængighedsforhold 
til  Bygninger  eller  givne  Rammer, 
har  udviklet  denne  Sans.  Vi  behø¬ 
ver  blot  at  minde  om  saadanne  Op¬ 
gaver  som  Frontonfigurerne  paa 
Odense  Raadhus,  Jesusstatuen  paa 
Jesuskirkens  Gavlspids  eller  de  fire 
store  Facadestatuer  til  Kunstmuseet. 

Eller  som  Exempel  paa  et  fritstaa- 
ende  Monument:  Fjords  Statue  for¬ 
an  Forsøgslaboratoriet,  en  Figur, 
hvis  mandige  og  djærve  Karakteri¬ 
stik  er  ypperlig  fundamentalt  sam¬ 
menarbejdet  med  den  udmærket 
konstruerede  Sokkel  til  en  overordenlig  enkel  og  fast  Totalvirkning,  som  ikke  ret  mange 
af  vore  offenlige  Monumenter  har  Mage  til. 

Vi  gengiver  her  en  Skitse  (Fig.  143)  af  Aksel  Hansen,  forestillende  en  tempelbærende 
Karyatide,  oprindelig  et  Udkast  til  »Arkitekturen«,  en  af  de  fire  Personifikationer  fra  Kunst¬ 
museets  Facade  (Arkitektur  —  Malerkunst  —  Plastik  —  Kobberstik).  Materialet,  hvori  disse 
Figurer  skulde  udføres,  Savoniére-Sten,  forbød  fremspringende  eller  gennembrudt  Arbejde, 
hvorfor  den  anførte  Skitse  ikke  blev  udført.  Den  er  et  smukt  Exempel  paa,  hvorledes  et 
antikt  Motiv  rigt  og  selvstændigt  kan  varieres,  med  hvor  skøn  Virkning  Kvindeskikkelsen 
kan  benyttes  som  Bæremotiv.  Med  det  enkelte  og  dog  saa  storladne  Attribut:  Det  doriske 
Tempel,  er  Figurens  Indhold  og  Betydning  givet,  ikke  med  en  ydre  tom  Etikette,  men  i 
inderlig  Samklang  med  selve  Skikkelsen,  der  i  sig  selv  er  arkitektonisk  ved  sin  søjleslanke 
og  dog  grundmuret  faste  Holdning.  Underkjortelen  falder  over  Benene  som  en  enkelt 
Flade  uden  Folder,  glat  og  sikker  som  en  Pille.  Som  Modvægt  mod  denne  tunge  funda- 


Fig.  144.  Gave  til  Professor  Jul.  Thomsen 
ffa  Kryolithselskabet  Øresund. 

mentale  Underdel  er  Kitonens  Overdel  blødt  og  rytmisk  modelleret,  enkelliniet  og  dog 
uden  arkaisk  Foldestivhed.  Den  brede  faste  Hals  og  det  skønne,  med  svære  Fletninger  pry¬ 
dede  Hoved  bærer  den  lille  Tempelmodel,  der  til  yderligere  Sikkerhed  støttes  af  de  oprakte 
Arme,  med  en  ædel  Rejsning  og  Rankhed,  der  er  i  Slægt  med  Erechtheion-Karyatidernes 
hellenske  Aand.  Kun  har  Motivet  her  ved  Templet  faaet  en  personlig  eller  personificerende 
Tillægsbestemmelse  ud  over  den  rent  arkitektonisk-dekorative  Hovedhensigt.  Figuren  er  i 

græsk  Forstand  og  Aand,  hvad  den  kalder  sig: 


Arkitekturen.  Kunstneren  har  gjort  et  lykkeligt 
Fund,  netop  fordi  hans  Tanke  er  saa  simpel, 
saa  enkel,  saa  plastisk  tydelig. 

Vor  anden  Afbildning  (Fig.  144)  forestiller 
et  lille  dekorativt  Arbejde,  der  først  og  frem¬ 
mest  er  ejendommeligt  ved  sit  Materiale.  Paa 
en  Egetræs  Fod  hviler  med  fint  profileret 
Basis  en  Jordglobus,  udført  i  det  grønlandske 
Mineral  Kryolith,  der  er  haardt  og  hvidt  som 
Is  (Kryolith  betyder  Issten).  De  tre  smaa 
Drengebørn,  der  paa  deres  unge  runde  Skul¬ 
dre  støtter  Jordkloden  som  nogle  højst  natur¬ 
lige,  smaa  tykmavede  og  storhovedede  Atlan- 
ter,  er  udførte  i  Bronze  ligesom  de  smaa 
Indskriftplader.  Endelig  er  den  paa  Nord¬ 
polen  spaserende  Isbjørn  ciseleret  i  Sølv.  Det 
lille  nydelige  og  ejendommelige  Arbejde  er 
friskt  tænkt  som  et  lille  Eventyr  i  et  mærke¬ 
ligt  Materiale.  Det  var  Kryolithselskabet  » Øre¬ 
sund  «s  Gave  til  sin  Stifter,  den  geniale  Kemi¬ 
ker  Professor  Jul.  Thomsen  paa  hans  70-aarige 
Fødselsdag  16.  Februar  1896.  Til  Thomsens 
epokegørende  Opfindelser  hører  ogsaa  Soda- 
Tilvirkning  af  Kryolith. 

Det  tredie  Billede  (Fig.  145)  viser  Modellen 
til  det  udenfor  Sygehjemmet  paa  Rolighedsvej 
27.  Maj  1896  rejste  Monument  for  dettes  Stif¬ 
ter,  den  højtansete  Filantrop,  Etatsraad,  Dr. 
med.  L.  J.  Brandes.  Ogsaa  her  vil  man  lægge 
Mærke  til  det  jævne  Monuments  enkle,  sik¬ 
kert  proportionerede  Opbygning:  Soklens  op- 


adskraanende  Linier,  der  løber  parallelt  med  Ryglinierne  paa  Relieffets  to  mod  hinanden 
bøjede  Kvindefigurer  for  derefter  smukt  og  naturligt  at  indsnævres  til  Fod  for  Bronze¬ 
busten.  I  sit  kunstneriske  Indhold  er  Monumentet  saa  lige  til,  saa  umiddelbait  foistaaeligt. 
Uden  Indskrift  eller  Attribut  forkynder  Relieffet  Menneskevennens  jævne,  stilfærdige  Ger¬ 
ning;  følelsesfuldt  er  Barmhjertighedssindet  udtrykt  i  faa  og  rene  Linier:  En  Kvinde,  del¬ 
tager  sin  fattige  og  syge  Søster  i  Favn.  Netop  et  saa  enkelt,  for  alle  foistaaeligt  Verdens¬ 
sprog  bør  Plastiken  tale.  Den  lille  Dreng,  der  tillidsfuldt  strækker  Armene  op  og  giiber 
den  barmhjertige  Kvinde  i  Kjortelen,  genkalder  Mindet  om  Kunstnerens  stoie  skønne  Høj- 


relif  af  Kristus,  der  lader  de  smaa  Børn  komme  til  sig. 

Det  sidste  Billede  (Fig.  146)  viser  et  Gravmonument  paa  Odense  Kirkegaard  over  Etats¬ 
raad,  Apotheker  Gustav  Lotze,  hvis  energiske  Livsgerning  og  sjældent  patriotiske  Boigersind 


NOGLE  DEKORATIVE  BILLEDHUGGERARBEJDER. 


101 


længe  vil  mindes,  ikke  mindst  af  Odense,  der  bl.  a.  har  ham  at  takke  for  sit  indholdsrige 
Museum.  Monumentet  bestaar  af  et  Over-  og  Underparti  fint  og  harmonisk  leddelte  og  af¬ 
vejede  mod  hinanden,  og  er  med  arkitektonisk  Finfølelse  opbygget  i  gratiøse  og  smukke 
Forhold.  Trinsoklen  og  hele  Hovedstammen  er  af  en  smuk  mørkegrøn,  blanksleben,  born¬ 
holmsk  Granit;  den  plastiske  Udsmykning  er  Bronze  lige  fra  Underpartiets  brede  Relief  med 
de  tre  næsten  rundt 
udarbejdede  Kvinde¬ 
figurer  til  Overpartiets 
Reliefportræt  og  den 
lave  Tagafslutnings  lil¬ 
le  ornamentale  Frise- 
baand  med  liggende 
Sfinxer. 

Monumentet  skal  ses, 
som  det  staar  paa  sin 
Plads.  Sjældent  vil  man 
træffe  et  Gravmindes¬ 
mærke  af  saa  rolig,  ren 
og  ædel  Holdning.  Det 
virker  ved  sin  skønne 
harmoniske  Opbyg¬ 
ning,  ved  sin  originale 
Komposition  og  ved 
Enkelthedernes  fine 
plastiske  Følelse.  Ogsaa 
her  behøver  Fortællin¬ 
gen  ingen  Kommentar. 

Her  er  ingen  attribut¬ 
forklaret  Allegori, 
ingen  søgt  Dybsindig¬ 
hed,  ingen  religiøs  dog¬ 
matisk  Understregning, 
ingen  Godtkøbs  Grav¬ 
fraser.  Her  er  en  ægte 
og  naturlig  Humanis¬ 
me,  der  svarer  inderligt 
til  den  Afdødes  Karak¬ 
ter.  Dens  Udtryk  er  let 
læselig  for  enhver:  Ved 

Foden  af  Livstræet  (hvis  Fig.  146.  Gravmonument  over  Apotheker  Gustav  Lotze  i  Odense, 

grenede  bladrige  Kviste 

er  let  og  dekorativt  antydede  som  paa  en  smukt  præget  Bronzemedaille,  ligesom  de  slankt 
opskydende  Blomsterstængler  nedenfra)  sidder  Eftermælets  Norne,  Nedskriverinden  af  det 
eneste,  som  aldrig  dør:  Dommen  over  den  Døde.  Livstræet  er  Symbolet  paa  den  Afdødes 
frodige  Livsgerning,  enkelt  udtydet  i  et  Vers  af  Vergil:  Exiit  ad  cælurn  ramis  felicibus  arbor 
(Træet  rankede  sig  opad  med  lykkebringende  Grene).  Som  Bæremotiver  er  endelig  de  to 
andre  Kvindeskikkelser  anvendte  —  igen  en  ny  Variation  af  Antikens  Karyatider  —  dog 
ogsaa  her  med  en  frigjort  Armføring  og  med  et  eget  Følelsesindhold,  ligesom  en  rislende 
Melodi,  et  Hjerte,  der  banker  bag  den  ydre,  arkitektoniske  Mission.  De  to  Kvinder,  der  saa 

skønt  og  enkelt  er  som  Hjørnestene  for  Monumentet,  er  tillige  dets  bærende  Tanker,  to 
Toner  i  Figurrelieffets  Treklang.  De  føles  netop  som  et  plastisk-musikalsk  Anslag,  og  dog 
skal  de  intet  sige  udover,  hvad  enhver  selv  kan  se  og  fornemme:  Til  den  ene  Side  —  et 
frejdigt,  aabent  Blik  mod  Lyset;  til  den  anden  Side  —  en  alvorsdyb  Eftertanke  med  Haan¬ 
den  lukkende  om  Hjertets  stille  Banken.  Og  paa  Gravens  Trin  skriver  Eftermælet  Dom¬ 
men  over  den  Døde.  Hvor  velgørende  simpel,  ren  og  umiddelbart  plastisk  er  ikke  en  Sym¬ 
bolik  som  denne. 

Monumentet,  hvis  ejendommelige  Samarbejde  af  Granit  og  Bronze  vil  virke  endnu 
skønnere  farveharmonisk,  efterhaanden  som  Bronzen  faar  sin  grønne  Patina,  er  en  betyde¬ 
lig  Kunstners  personlige  Værk,  et  den  Afdødes  Personlighed  værdigt  Minde  og  en  sjælden 
kunstnerisk  Pryd  for  den  smukke  Kirkegaard,  hvor  det  staar. 


SPRINGVANDSUDSTILLINGEN  I  KUNSTINDUSTRIMUSEET. 
MODELLER  OG  UDKAST  AF  DANSKE  KUNSTNERE. 

af  CH.  A.  B. 

Om  man  ikke  vidste  det,  saa  lærte  denne  Udstilling,  at  Danmark  med  Hensyn  til  Spring¬ 
vand  er  et  af  de  fattigste  Lande  i  Europa.  Medens  man  nemlig  saa  Gengivelser  i 
Hundredevis  af  udenlandske  Springvand  —  fra  Frankrig,  fra  Tyskland,  fra  Spanien  og 
fremfor  alt  fra  Italien,  de  evigt  springende  Fontæners  og  de  evigt  brusende  Kaskaders 
Land,  magtede  Afbildningerne  af  danske  Springvand  knapt  at  fylde  et  Par  Rammer.  Man 
behøver  da  heller  ikke  at  kunne  tælle  sine  Fingres  Tal  for  at  nævne,  hvad  Danmark  ejer 
af  monumentale  Værker  af  denne  Art.  Naar  man  har  nævnet  den  store  Frederiksborg-Fon- 
tæne,  som  vore  Dage  maa  nøjes  med  at  beundre  efter  Genopstandelsen  (den  store  Kron¬ 
borg-Fontæne  nyder  jo  endnu  Gravfreden),  og  Springvandet  paa  Gammel  Torv,  som  heller 
ikke  mere  ses  i  sin  oprindelige  Skikkelse,  er  man  i  Grunden  færdig.  Men  selv  om  man  vil 
nævne  saadanne  mindre  Arbejder  som  den  pyntelige  Vægbrønd  i  Frederiksborgs  indre  Slots- 
gaard,  som  H.  E.  Freunds  smukke  Springvandsfigur  i  Kongens  Have  eller  overbærende  hen¬ 
regne  til  Arten  det  sølle  Storke-Springvand  (der  ikke  kan  springe),  naar  man  jo  ikke  Tallet, 
ikke  en  Gang  om  man  holder  i  Reserve  en  eller  anden  Vandkunst,  der  maatte  gemme  sig 
ude  i  Provinsen  som  Pynt  paa  et  Torv  eller  som  Staffage  foran  en  Herregaard. 

Til  alt  Held  lærte  Udstillingen  imidlertid  tillige,  at  Fremtiden  kan  arte  sig  noget  anderledes. 
Er  det,  vi  eje  af  Springvand,  nu  kun  ringe  i  Tal,  saa  viste  til  Gengæld  en  hel  Række  af  Mo¬ 
deller  og  Udkast  til  Springvand,  hvor  mange  Herligheder,  vi  fremtidig  kunne  faa,  eller  sna¬ 
rere  —  hvor  mange  vi  ere  gaaede  glip  af.  I  hvert  Fald  beviste  de,  at  det  sandelig  ikke  er 
vore  Kunstneres  Skyld,  at  vort  Land  og  vor  Hovedstad  med  Hensyn  til  Springvandskunst 
ere  saa  ludfattige.  Man  kunde  ikke  undlade  at  tænke  paa,  hvor  lidet  opmuntrende  det  maa 
være  for  flere  af  disse  Kunstnere  Gang  paa  Gang  at  give  sig  i  Kast  med  Arbejder,  om  hvilke 
Erfaringen  har  lært  dem,  at  de  i  bedste  Fald  have  Udsigt  til  at  blive  Nummer  To  i  en  Kon¬ 
kurrence,  hvor  det  banale  kan  være  sikker  paa  at  bære  Prisen  hjem.  Ganske  vist,  Udstillin¬ 
gen  viste  ogsaa  Udkast,  overfor  hvilke  man  kun  kan  være  glad  over,  at  de  ikke  ere  naaede 
ud  over  Skizzens  første  Undfangelses  Stadium.  Men  hvilken  forunderlig  By  maa  det  ikke 
være,  hvor  et  Skrummel  som  Storke-Springvandet  kan  misklæde  en  af  Byens  smukkeste 
Pladser,  medens  Springvand,  der  vilde  have  været  en  Pryd  og  en  Ære  for  Staden,  Arbejder 

af  Joachim  Skovgaard  og  Bindesbøll,  Th.  Philipsen,  Bissen,  Brandstrup,  Bundgaard  o.  a.  ikke 
ere  bievne  andet  —  og  sikkert  ikke  ville  blive  andet  —  end  vragede,  glemte  og  hensmuld- 
rende  Modeller. 

Nedenfor  skal  gives  en  Fortegnelse  over  de  35  modellerede,  malede  og  tegnede  Udkast 
til  Springvand,  der  fandtes  paa  Udstillingen. 

1)  C.  Aarsleff.  Model  til  en  Springvandsgruppe.  Brændt  Ler.  Thor  og  Midgaardsormen. 
Thor  knæler  foian  Midgaardsormen  og  støder  sin  venstre  Haand  ind  i  dens  Gab,  medens 
han  i  den  højre  holder  sin  Hammer  beredt  til  Slag.  —  Vandet  tænkes  at  straale  i  Vejret  fra 
Uhyrets  Gab. 

2)  Th.  Bindesbøll  og  Joachim  Skovgaard.  Model  til  et  Springvand  paa  Amagertorv.  Voks 
og  brændt  Ler  med  delvis  Anvendelse  af  Forgyldning.  1888.  I  Midten  af  en  skaalformet 
Kumme,  paa  hvis  Rand  er  anbragt 

(syv)  fritmodellerede  Fisk,  hæver 
sig,  hvilende  paa  fem  store  Torsk, 
en  mægtig  Kaalstok,  paa  hvis  fire, 
store,  nedhængende  Blade  staa  smaa 
(forgyldte)  Figurer,  forestillende  hen¬ 
holdsvis  en  Amagerpige,  en  Skovs¬ 
hovedkone  samt  to  Lertøjsskippere. 

—  Vandet  tænkes  at  springe  frem 
dels  af  Gabene  paa  Fiskene  langs 
Kummens  Rand,  dels  af  Munden 
paa  de  (forgyldte)  Rotter,  der  hist 
og  her  titte  frem  i  Kaalstokken.  — 

Modellen,  der  tilhører  Foreningen 
til  Hovedstadens  Forskjønnelse,  er 
deponeret  i  Kunstindustrimuseet. 

3)  Samme.  Udkast  til  ovennævnte 
Springvand.  Vandfarve.  Jan.  1888. 

4)  Samme.  Udkast  til  ovennævnte 
Springvand.  Pen  og  Blyant.  Febr. 

1888. 

5)  Samme.  Tværsnit  og  Længde¬ 
snit  af  ovennævnte  Springvand.  Teg¬ 
ning  i  Sort  og  Rødt. 

6)  Samme.  Tegning  af  Kummen 

til  ovennævnte  Springvand,  set  fra  T  ,  .  „  ,  n  ,  ,VT  x 

r  0  ’  Ludvig  Brandstrup :  Model  til  en  Brønd  (Nr.  22). 

oven.  Vandfarve. 

7)  Samme.  Udkast  til  et  Springvand.  Vandfarve.  1888.  I  Midten  afen  cirkelformet  Kumme 
hæver  sig  paa  en  cylinderformet,  ornamenteret  Sokkel  en  stor  Skaal,  i  hvis  Midte  er  anbragt 
en  siddende  Bjørn.  —  Vandet  tænkes  at  straale  fra  Kummen  op  mod  Bjørnen. 

8)  Samme.  Udkast  til  ovennævnte  Springvand.  Blyantstegning  af  Joachim  Skovgaard. 

9)  Samme.  Udkast  til  Bjørnen.  Pennetegning  af  Joachim  Skovgaard. 

10)  Samme.  Udkast  til  et  Springvand.  Vandfarve.  1 888.  I  Midten  af  et  ottekantet  Basin  hæver 
sig  paa  fire  korte  Stenstolper  en  firfløjet  Skaal.  —  Vandet  tænkes  dels  fra  fire  Steder  i  Basi- 
nets  Vægge  at  straale  ind  mod  Skaalen,  dels  fra  fire  Steder  i  denne  at  straale  ned  i  Basinet. 

11)  Samme.  Udkast  til  Springvand.  Vandfarve.  1888.  Paa  en  kort  Sokkel  hviler  en  fire- 
bladet  Kumme,  i  Midten  smykket  med  en  Broncefigur,  forestillende  en  nøgen  Yngling.  — 
Vandet  tænkes  gennem  Tude  at  strømme  fra  Kummen  ned  i  et  Basin. 

12)  Samme.  Udkast  til  et  Springvand  paa  Højbroplads.  Oliemalet  Skitse  af  Joachim  Skov¬ 
gård.  1889  (Fig.  148).  I  Midten  af  en  Kumme,  hvis  Sider  paa  tre  Steder  ere  stærkt  md- 
skaarne,  og  som  foruden  med  kraftige  Ornamenter  er  smykket  med  tre  fantastiske  Dyre¬ 
skikkelser,  hæver  sig  en  rigt  ornamenteret  Sokkel,  der  bærer  en  Gruppe,  forestillende 
Oksens  Kamp  med  Søuhyret.  Springvandet  tænkes  udført  i  Bronce  med  Anvendelse  af 
Forgyldning.  Vandet  straaler  dels  fra  Munden  af  de  tre  fantastiske  Dyreskikkelser  op  mod 
Gruppen,  dels  op  i  Luften  fra  den  Drageyngel,  hvormed  Søuhyrets  mægtige  Hale  er  besat. 


Fig.  148. 

Th.  Bindesbøll  og  Joachim  Skovgaard:  Udkast  til  et  Springvand  paa  Højbroplads  (Nr.  12). 


13)  Samme.  Udkast  til  en  Springvandsgruppe.  Voks  med  delvis  Anvendelse  afFoigyld- 
ning.  Oksens  Kamp  med  Dragen.  Af  ovennævnte  Springvand. 

14)  Vilhelm  Bissen.  Model  til  en  Springvandsfigur.  Gibs.  1859.  En  nøgen  Dreng,  dei 
presser  en  Vinsæk  mod  sit  Bryst.  —  Vandet  tænkes  at  straale  i  Vejret  fra  Vinsækken. 

15)  Samme.  Udkast  til  et  Springvand.  Brændt  Ler.  1867.  Paa  en  med  Løvehovedel 
smykket  Sokkel  er  anbragt  en  Gruppe:  en  Okse,  en  Bøffel  og  en  lille  Hund.  —  Vandet 
tænkes  fra  Løvehovederne  at  løbe  ned  i  smaa  Basiner. 

16)  Samme.  Model  til  et  Springvand  med  Københavns  Vaaben,  bestemt  foi  Amagertoiv. 
Brændt  Ler  og  Gibs.  c.  1868.  I  Midten  af  en  Kumme,  der  paa  fem  Steder  er  prydet  med 

siddende  Gribbe,  hæver  sig  en  stor  Skaal,  forneden  hvilende  paa  tre  vingede  Løver  og  for¬ 
oven  kronet  af  en  staaende  Kvindeskikkelse  —  København  —  der  er  anbragt  paa  en  med 
tre  Delfiner  smykket  trekantet  Piedestal.  —  Vandet  tænkes  dels  at  strømme  fra  Gribbenes 
Næb  ned  i  Beholdere,  der  springe  frem  fra  Kummens  ydre  Sider,  dels  fra  Delfinernes 
Munde  at  løbe  ned  i  Skaalen  og  udover  dennes  Rand  ned  i  Basinet. 

17)  Samme.  Udkast  til  en  Springvandsfigur.  Gibs.  1887.  En  Danaide,  som  hælder  Vand 
i  et  bundløst  Kar.  Hun  træder  med  venstre  Fod  paa  Karrets  Rand,  medens  hun  støtter  en 
Vandkrukke  med  det  bøjede  venstre  Knæ,  i  den  nedhængende  højre  Arm  holder  hun  lige¬ 
ledes  en  Vandkrukke.  — -  Vandet  strømmer  fra  den  ene  Vandkrukke  ned  i  Karret,  hvis  Sider 
ere  gennembrudte,  saaledes  at  man  ser  Vandet  sive  ud. 

18)  Samme.  Mindre,  noget  ændret  Udkast  til  ovennævnte  Figur.  Brændt  Ler. 

19)  Samme.  Udkast  til  et  Springvand.  Brændt  Ler  og  malet  Gibs.  Andromeda.  Hun  lig¬ 
ger  nøgen,  lænket  paa  Toppen  af  et  Klippestykke,  ved  hvis  Fod  Søuhyret  ligger  paa  Vagt. 
—  Vandet  tænkes  at  straale  i  Vejret  fra  Søuhyrets  Næsebor.  —  Udkastet  tilhører  det  danske 
Kunstindustrimuseum. 

20)  Carl  J.  Bonnesen.  Udkast  til  et  Springvand.  Vandfarvetegning.  1898.  I  Midten  af  et 
Basin  findes  en  Gruppe,  forestillende  Thor,  som  kører  med  sine  Bukke.  —  Vandet  tænkes 
som  en  Halvkugle  at  vælde  frem  under  Gruppen. 

21)  Samme.  Thor  kører  med  sine  Bukke.  Brændt  Ler.  Gruppe  til  ovennævnte  Spring¬ 
vand. 

22)  Ludvig  Brandstrup.  Model  til  en  Brønd  (Fig.  147).  Gibs  med  Anvendelse  af  Farver. 
Ved  en  med  Relieffer  smykket  cylinderformet  Brønd  staar  tilvenstre  en  ung  Kvinde,  der 
har  stillet  sin  Vandkrukke  paa  Brøndens  Rand.  Til  højre  en  nøgen  Yngling,  der  bærer  en 
Amphora  paa  sin  venstre  Skulder. 

23)  Anders  Jensen  Bundgaard.  Udkast  til  et  Springvand.  Brændt  Ler.  1890.  En  Havfrue. 
Hun  slaar  Harpen  siddende  paa  en  Muslingeskal,  der  hviler  paa  en  stor  Konkylie.  —  Van¬ 
det  danner  Strængene  paa  Harpen  (der  tænkes  lavet  hul  af  Bronce,  saa  den  klinger)  og  ris¬ 
ler  ned  over  Muslingeskal  og  Konkylie. 

24)  Samme.  Model  til  et  Springvand.  Malet  Gibs.  1890.  Gefion,  der  pløjer  Sjælland  ud. 
Hun  styrer  Ploven,  der  drages  af  fire  Tyre,  med  venstre  Haand,  medens  hun  med  den  op¬ 
rakte  højre  Haand  svinger  Svøben.  Hendes  side  Kappe  flagrer  for  Vinden.  —  Vandet  tæn¬ 
kes  dels  at  strømme  frem  og  brydes  paa  begge  Sider  af  Plovjærnet,  saaledes  at  Figurens 
nederste  Del  indhyldes  i  et  Slør  af  Regn,  dels  som  Støv  at  vælde  ud  af  Tyrenes  Næsebor.  — 
Gruppen  tænkes  anbragt  i  et  aflangt,  fortil  profileret  Basin. 

25)  P.  V.  Jensen-Klint.  Model  til  en  Springvandsfigur.  Bronce.  1890.  En  lystig  Amager¬ 
bonde  paa  et  Kaalhoved.  Han  danser  paa  det  ene  Ben  og  slaar  ud  med  Armene;  i  venstre 
Haand  en  Tobakspibe.  Kaalhovedet  hviler  paa  fem  dekorative  Fisk. 

26)  Samme.  Udkast  til  et  Springvand  i  Frederiksberg  Allé.  Vandfarvetegning.  En  af  fire 
Piller  dannet  kuppelprydet  Pavillon,  i  hvis  Indre  er  anbragt  en  kunstig  Klippe.  —  Vandet 
tænkes  fra  Klippen  at  straale  ud  i  et  Pavillonen  omgivende  Basin. 

27)  Anne  Marie  Carl  Nielsen.  Udkast  til  et  Springvand  paa  Grisetorvet  i  Randers.  Voks 
med  Anvendelse  af  Forgyldning.  Paa  en  firkantet  Piedestal,  hvis  For-  og  Bagside  er  smyk¬ 
ket  med  et  Svinehoved,  staar  en  Slagtersvend,  der  i  hver  Haand  holder  en  slagtet  Gris.  — 
Vandet  tænkes  at  strømme  ud  af  Svinehovederne  paa  Piedestalens  Sider  samt  af  Grisenes 
Munde. 

28)  Samme.  Model  til  en  Springvandsgruppe.  Voks.  To  kæmpende  Tyre.  —  Vandet  tæn¬ 
kes  at  straale  frem  af  Dyrenes  Næsebor. 

29)  Samme.  Udkast  til  et  Springvand.  Voks  med  Anvendelse  af  Forgyldning;  tænkes  ud¬ 
ført  i  Porcellæn  eller  Bronce.  Paa  et  cylinderformet  Fodstykke  staa  tre  nøgne  kvindelige 

Figurer,  der  i  de  oprakte  Arme  bære  tre  Delfiner,  hvis  Haler  ere  slyngede  sammen.  —  Van¬ 
det  tænkes  at  straale  ud  af  Kvindernes  Brystvorter  samt  af  Delfinernes  Munde  og  Næsebor. 

30)  Samme.  Gruppe  til  et  Springvand.  Gibs.  1887.  Thor  og  Midgaardsormen.  Thor 
staar  oppe  paa  et  Klippestykke  og  drager  med  venstre  Haand  Midgaardsormen  op  af  Havet, 
medens  han  1  den  højre  Haand  holder  sin  Hammer  beredt  til  Slag. 

31)  Th.  Philipsen.  Model  til  et  Springvand.  Voks.  Fra  et  Fodstykke,  der  er  prydet  med 
fem  Frøer  og  bærer  Indskriften:  Quamvis  sint  sub  aqua,  sub  aqua  malediceie  tentant 
(»skønt  de  er  nu  under  Vand,  under  Vand  de  forsøge  paa  Skældsord«:  Ovids  Metamor- 
phoser,  Meislings  Oversættelse),  hæver  sig  en  med  djærve  Ornamenter  piydet  cylinderfor¬ 
met  Sokkel,  som  bærer  en  cirkelformet  Kumme.  Langs  dennes  Sider  ses  i  Relief  Scener 
fra  et  lystigt  Drikkegilde  og  Øllets  forskellige  Indflydelse  paa  Deltagerne,  samt  læses: 

Tappen  for  Tønden 
For  Tungen  Tanden 
Ellers  ta’r  Fanden 
Forstanden  og  Manden. 

I  Kummens  Midte  paa  en  Sokkel  to  Bryggerknægte,  der  paa  en  Stang  bære  en  Tønde  01 
imellem  sig.  —  Vandet  tænkes  at  straale  frem  gennem  Tønden  samt  at  springe  1  Vejret  fra 
Frøernes  Munde  og  fra  Bladornamenterne  paa  Kummens  nederste  Dele. 

32)  Samme.  Model  til  et  Springvand.  Voks.  En  cirkelformet  Kumme  med  tre  halvrunde 
Fremspring,  paa  hver  af  hvilke  er  anbragt  en  nøgen  Dreng,  der  holder  en  sprællende  Gaas. 
—  Vandet  tænkes  dels  at  strømme  ud  af  Gæssenes  Mund,  dels  at  straale  i  Vejret  fra  Basinets 

Midte. 

33)  Stephan  Sinding.  Fotografi  efter  et  Udkast  til  et  Monument  for  Ole  Buli.  Han  staar 
spillende  paa  sin  Violin  paa  Toppen  af  en  Klippe,  under  hvilken  bruser  en  Fos,  hvor  Nøk¬ 
ken  slaar  Harpens  Strænge. 

34)  H.  B.  Storch.  Model  til  et  Springvand.  Malet  Træ.  I  Midten  afen  ottekantet  Kumme 
hæver  sig  paa  en  kort  ottekantet  Sokkel  en  stor  ottekantet  med  otte  Løveho\edei  smykket 
Skaal,  i  hvis  Midte  er  anbragt  en  høj  og  slank  Stander,  paa  Siderne  prydet  med  Ornamen¬ 
ter  og  foroven  kronet  afen  kugleformet,  stiliseret  Frugt.  —  Vandet  tænkes  fra  Løvehoveder¬ 
nes  Munde  at  strømme  ned  i  Kummen.  —  Modellen,  der  tilhører  Foreningen  for  Hoved¬ 
stadens  Forskjønnelse,  er  deponeret  i  det  danske  Kunstindustiimuseum. 

35)  Sigfried  Wagner.  Gruppe  til  et  Springvand.  Brændt  Ler.  1896.  En  Faun  og  en  Bak- 
kantinde  foran  en  Pan-Herme. 


Fig.  149.  Trappegangsvindue  (Frederiksholms  Kanal  Nr.  16). 

NOGLE  ENKELTHEDER. 

Kjøbenhavn  er  i  hele  sit  Fysionomi  en  forholdsvis  ny  By.  Vore  Kirker  bærer  Renæssan¬ 
cens  eller  endnu  senere  Tiders  Præg,  fra  Middelalderen  ejer  vi  intet  uden  det  restau¬ 
rerede  Helligaandshus  og  nogle  Kjælderhvælvinger  hist  og  her.  Under  Frederik  den  Anden 


Fig.  150-  154.  Klokketræk  (fra  Stormgade  Nr.  9,  16  og  14,  fra  Rosenborg  og  fra  Brogade  Nr.  3). 


og  Kristian  den  Fjerde  havde  vort  Land  sin  ene  store  Byggeperiode,  under  Kristian  den 
Sjette  og  Frederik  den  Femte  sin  anden,  og  begge  har  sat  blivende  Spor  i  Kjøbenhavn.  Fra 
den  første  har  vi  dog  kun  Levninger  tilbage,  de  vældige  Ildebrande  i  forrige  Aarhundrede 

lagde  store  Dele  af  Byen  øde.  Den,  der  søger  for  at  finde  Bygningsminder  fra  gamle  Dage, 

14* 


io8 


TIDSSKRIFT  FOR  KUNSTINDUSTRI. 


bliver  da  let  skuffet,  thi  det  er  kun  Ubetydeligheder,  der  paa  Privatbygninger  findes  fra  Re- 
næssancetiden ;  de  allerfleste  Enkeltheder,  som  er  værd  at  aftegne,  skriver  sig  fra  Tiden  etter 
den  store  Ildebrand  1728. 


Fig.  155  — 159.  Klokketræk 

(fra  Borgergade  Nr.  25  [1727],  Vestervoldgade  Nr.  in,  Skindergade  Nr.  47,  Regensen  og  Skindergade  Nr.  44). 


Den  unge  norske  Tegner  Arne  Rolstad  har  under  sit  Ophold  i  Kjøbenhavn  sét  sig  godt 
om,  og  det  er  ingenlunde  faa  karakteristiske  Enkeltheder,  han  har  samlet  i  sin  Skitsebog. 
Som  Prøver  meddeler  vi  her  en  Del  Klokkestrænge-,  der  er  næppe  mange  af  dem  mere  1 
praktisk  Brug,  de  elektriske  Ringeapparater  har  vundet  Borgerret  overalt,  men  endnu  sidder 
de  dog  paa  de  gamle  Facader  som  en  Dekoration  og  et  synligt  Minde  om  svundne  I  ider. 

Fig.  160.  Gadedørsvindue  (Store  Kannikestræde  Nr.  7). 


Fig.  162.  Trappegangsvindue  (Graabrødretorv  Nr.  3). 

Fig.  163.  Trappegangsvindue  (Strandgade  Nr.  14). 


Som  Karakteren  af  dem  viser, 
skriver  de  fleste  af  dem  sig  fra 
forrige  Aarhundrede.  Forhaabent- 
lig  vil  de,  naar  Husene  nedrives 
eller  ombygges,  havne  i  Kunstin- 
dustrimusæet  eller  Folkemusæet, 
alt  efter  deres  særlige  Betingelser. 

Den  anden  Art  af  Minder,  som 
her  meddeles,  er  Prøver  paa  Gade¬ 
dørs-  eller  Portvinduer ;  gjennem- 
gaaende  er  disse  af  yngre  Dato 
end  Klokkestrængene;  naar  et  Ro¬ 
kokovindue  undtages,  er  de  alle 
fra  Empiretiden  eller  Perioden 
omkring  Aar  1800.  Man  vil  se, 


(Vildersgade  Nr.  29). 


at  det  ingenlunde  er  uden  Smag 
og  Talent,  Tidens  strænge  Former 

er  benyttede. 

*  * 

Ved  Lejlighed  haaber  vi  at  kun¬ 
ne  meddele  andre  Enkeltheder  fra 
det  gamle  Kjøbenhavn,  som  navn¬ 
lis  i  de  allersidste  Aar  forsvinder 

o 

med  en  radikal  Ilsomhed,  som 
muligvis  turde  være  vel  overilet. 
Det  er  ikke  altid,  at  det  nye,  som 
sættes  istedenfor,  er  bedre  end  det 
gamle,  og  en  større  Pietet  for 
Minderne  vilde  ikke  være  til 
Skade.  E.  S. 


Fig.  163.  Gadedørsvindue  (Strandgade  Nr.  14). 

Den  1 8.  Juni  døde  den  kulturhistoriske  Forfatter 
Professor  R.  Mejborg,  53  Aar  gammel.  Hans  særlige 
Studium  var  vore  Husbygningers  Udvikling,  og  ud  fra 
dette  har  han  ogsaa  til  nærværende  Tidsskrift  skrevet 
flere  Artikler.  Desværre  vil  hans  sidste  Værk  »Danske 
Bøndergaarde,  særlig  Bondestandens  Liv  og  Færd  i 
det  16.,  17.  og  18.  Aarhundrede«,  hvoraf  der  kun  fore¬ 
ligger  to  Hefter,  næppe  kunne  fortsættes. 

Arkivar  Thiset  har  i  en  i  Berl.  Tid.  trykt  Skrivelse  af 
1 6.  Juni  anket  over  de  Farver  og  den  Form,  som  Arki¬ 
tekt  M.  Nyrop  har  givet  Kjøbenhavns  Vaaben,  der  er  op¬ 
sat  paa  Taget  over  det  nye  Raadhus’  Forside.  Vaabenet 
svarede  ikke  til  Heraldikens  Regler.  I  Berl.  Tid.  for  27. 
Juni  tog  Arkitekt  Nyrop  til  Gjenmæle  og  hævdede  sin 
Ret  til  at  behandle  Vaabenet,  som  sket  var:  »Det  kan 
formentlig  ikke  være  noget  Overgreb,  at  man,  forøvrigt 
med  Respekt  for  det  overleverede  Bymærke,  anbringer 
det  »som  Smagen  kræver«,  ligesom  de  Gamle  bar  sig 
ad  i  det  15.  Aarhundrede,  idet  man  søger  efter  Evne 
at  hædre  det  ved  en  saa  prydelig  Indramning  som 
muligt  og  stræber  efter  at  faa  det  til  at  passe  med 
Omgivelserne  paa  Grundlag  af  Former  fra  andre 
Kunstens  Egne«.  Hr.  Thiset  er  dog  bleven  ved  Sit, 
saaledes  som  det  kan  ses  af  Berl.  Tid.  for  den  1.  Juli. 

Under  13.  Juli  har  det  kommunale  Fællesudvalg  til 
kunstneriske  Formaals  Fremme  indbudt  danske  Kunst¬ 
nere  til  en  Konkurrence  om  Udførelsen  af  det  kunst¬ 
nerisk  smykkede  Springvand,  hvortil  Karlsbergfonden 
har  skjænket  Kjøbenhavns  Kommune  50,000  Kr.  (s. 
ovfr.  S.  76).  Der  fordres  Indsendelse  af  en  Model  i 
Vox,  Gibs,  brændt  Ler  eller  Træ  i  1/12  virkelig  Stør¬ 
relse  ledsaget  af  en  geometrisk  Tegning  af  samme, 
Plan  og  Fagade  i  1IU  virkelig  Størrelse  samt  bindende 
Overslag  over  Bekostningen.  Springvandet  tænkes  op¬ 
stillet  paa  den  beplantede  Trekant  mellem  Videnska¬ 
bernes  Selskabs  Bygning  og  Holckenhus.  Indleverin¬ 
gen  skal  finde  Sted  den  1.  November  d.  A.,  og  der  er 
udsat  Præmier  paa  henholdsvis  800,  500  og  200  Kr. 
Exemplarer  af  Fællesudvalgets  Bekjendtgjorelse  kunne 
afhentes  i  Magistratens  første  Afdelings  Kontor. 

I  Anledning  af  Holbergs  tohundredaarige  Fødselsdag 
sammentraadte  i  1884  en  Kreds  af  Mænd  for  at  faa 
rejst  et  Holberg-Monument,  og  det  kom  da  ogsaa  til, 
at  Professor  V.  Bissen  udførte  en  Model.  De  indkomne 
Bidrag  vare  imidlertid  ikke  tilstrækkelige  til,  at  Sagen 
kunde  føres  videre.  Modellen  blev  opbevaret  paa  Ny 
Carlsberg.  Men  da  besluttede  Soransk  Samfund  (1896) 
at  tage  sig  af  Sagen,  og  med  et  Bidrag  fra  Staten  paa 
20,000  Kr.  blev  Monumentet  nu  færdiggjort.  Holberg- 
Figuren  og  de  to  Sidefigurer  (Historiens  og  Komediens 
Muser)  støbtes  i  Bronce  hos  Lauritz  Rasmussen,  medens 
Granitfodstykket  udførtes  hos  C.  Wienberg ,  og  den  13. 


Juli  afsløredes  det  smukke  og  karakteristiske  Kunstværk 
i  Haven  ved  Sorø  Akademi. 

Et  af  to  Studenter  fremsat  Forslag  om  at  fjærne 
»Hesten«  paa  Kongens  Nytorv  og  paa  dens  Plads  op¬ 
stille  en  Frihedssojle  har  vakt  en  Del  Opmærksomhed, 
men  vil  forhaabentlig  ikke  blive  tilVirkelighed.  Kristian 
V’s  Rytterstatue,  rejst  til  Minde  bl.  A.  om  Danske  Lovs 
Udstedelse,  har  historisk  Ret  til  at  blive,  hvor  den  er. 
Men  ved  denne  Lejlighed  er  det  blevet  oplyst,  at  Pro¬ 
fessor  G.  F.  Hetsch  allerede  i  1848  havde  den  samme 
Tanke.  Ogsaa  han  vilde  have  en  Frihedssojle  paa  Ryt¬ 
terstatuens  Plads,  og  der  foreligger  et  Udkast  fra  hans 
Haand  til  den  af  ham  ønskede  Sojle,  der  i  sin  romer¬ 
ske  Stil  virker  alt  Andet  end  let.  Udkastet  er  gjengivet 
i  Tillæg  til  »Aftenposten«  for  den  3.  Avgust. 

En  af  Konsul  Alfred  Rottbøll  besorget  fuldstændig 
Oversættelse  af  Benvenuto  Cellinis  beromte  Selvbio¬ 
grafi  vil  i  den  nærmeste  Fremtid  udkomme  paa  Win- 
kel  &  Magnussens  Forlag.  Man  maa  hilse  dette  Fore¬ 
tagende  med  Glæde;  de  hidtil  udkomne  Oversættelser 
ere  nemlig  ikke  fuldstændige.  Subskription  kan  tegnes 
hos  det  nævnte  Forlag.  Prisen  vil  ikke  overstige  to  Kr. 

Arkitekt  Chr.  V.  Nielsen  har  fortsat  sit  tidligere  her 
i  Tidsskriftet  omtalte  Perspektivværk  med  et  fjerde 
Hefte  Den  venetianske  Skole  og  den  senere  Kunsts  For¬ 
hold.  Forfatteren  fortæller  heri  om  Kunstnere  som 
Giorgione,  Tizian,  Paolo  Veronese,  Correggio,  Benve¬ 
nuto  Cellini  m.  fl.  særlig  i  Henseende  til  deres  Benj't- 
telse-  af  Perspektiven  og  slutter  med  en  længere  Med¬ 
delelse  om  »Perspektiven  i  Skuespillets  Tjeneste«. 

Af  Aarsberetningen  fra  det  tekniske  Selskabs  Skole  for 
1 897/98  ses  det,  at  Aarets  kunstindustrielle  Opgaver  kun 
havde  fremkaldt  en  Løsning,  der  fandtes  værdig  til 
Præmie.  Gravør  Emil  Nielsen  fik  Selskabets  Sølvme¬ 
dalje  samt  50  Kr.  for  en  af  ham  komponeret  og  ud¬ 
ført  Sølv-Vinbakke.  —  Opgaverne  for  Aaret  i898/99  ere: 
for  Guld-  og  Sølvsmede  et  Kvindesmykke  eller  en  Gjen- 
stand  hørende  til  Bordservice ;  —  for  Smede  en  Hane 
bestemt  til  en  Vindfloj  eller  en  hvilkensomhelst  orna¬ 
mental  Gjenstand  afjern;  —  for  Gravører  og  Ciselerer 
en  graveret  eller  ciseleret  Gjenstand,  Valget  er  frit;  — 
for  Gortlere  Beslag  til  et  Møbel  eller  en  anden  smukt 
formet  Gjenstand  af  Metal ;  —  for  Stenhuggere  en  Grav¬ 
sten  med  Hentydning  til  den  Afdødes  Livsstilling  eller 
en  Enkelthed  hørende  til  Facadeudsmykning;  —  for 
Malere  et  Stykke  af  en  Frise  som  Del  af  Udsmyknin¬ 
gen  i  et  storre  Mælkeudsalg  eller  et  andet  Forretnings¬ 
lokale,  ikke  under  18  Tommer  hoj;  —  for  Modelerere 
en  dekorativ  Gjenstand  bestemt  til  at  udføres  i  brændt 
Ler;  —  for  Snedkere  et  Hængeskab  eller  et  andet  min¬ 
dre  Møbel  udført  i  forskj ellige  Træsorter;  —  for  Bil- 

leåskjarere  en  Enkelthed  eller  en  Del  af  Udsmyknin¬ 
gen  i  et  rigt  panelet  Værelse;  —  for  Bogbindere  et  Bind 
f.  Ex.  til  en  Bibel,  en  Psalmebog  eller  en  Samling  af 
D;gte-  —  Besvarelserne  skulle  indsendes  inden  i.  April 
1899;  der  kan  tilstaas  et  Pengebeløb  som  Bidrag  til  de 
med  Arbejdernes  Udførelse  hafte  Udgifter,  uden  Hen¬ 
syn  til  om  de  opnaa  Prisbelønning  (Sølvmedalje,  Bron- 
cemedalje,  hædrende  Omtale)  eller  ej. 

I  Kunstgewerleblatf s  10.  Hefte  fortsættes  en  længere, 
med  Billeder  udstyret  Artikel  »Moderne  Keramik«.  I 
den  omtales  bl.  A.  Herman  Kåhler,  den  kgl.  Porcel- 
lænsfabrik  samt  Bing  &  Grondahl.  Det  hedder  bl.  A. : 
»Den  danske  Porcellænsstil  har  i  den  korte  Tid,  den 
har  bestaaet,  øvet  Indflydelse  langt  ud  over  det  skan¬ 
dinaviske  Nordens  Grænser,  ja  baade  Sévres’  og  Meis- 
sen’s  faste  historiske  Overleveringer  have  maatte  give 
efter  for  den«.  Artilden  meddeler  ogsaa,  at  det  danske 
Underglasurmaleri  kan  pege  paa  en  rigtignok  ganske 
selvstændig,  jævnbyrdig  Stilbeslægtet  i  Japan,  Kunst- 
pottemageren  Kozan,  kaldet  Makuzu.  —  Juni-Heftet  af 
Studio  indeholder  en  Række  Gjengivelser  af  Gjenstande 
fra  den  kgl.  Porcellænsfabrik. 

I  Juni-Heftet  af  »Zeitschr.  f.  bildende  Kunst«  har 
Adelbert  Matthaei  skrevet  en  læseværdig  Artikel  om 
Hans  Briiggemann.  Artiklen,  der  er  ledsaget  af  en 
Række  gode  Afbildninger,  hævder,  at  der  i  Hertug¬ 
dommerne  Slesvig  og  Holsten  fra  Midten  af  det  15  de 
Aarhundrede  har  hersket  en  selvstændig  Træskjærer- 
skole  af  lignende  Karakter  som  den,  der  havde  hjem¬ 
me  i  Liibeck,  fra  hvilken  den  dog  skilte  sig  ved  en 
Række  Ejendommeligheder.  Som  denne  Skoles  Yp¬ 
perste  anser  han  Hans  Briiggemann,  der  næppe  ei  ud¬ 
dannet  i  Liibeck.  Fra  Tiden  for  1 5  3*-*  kan  ^er  *  Hertug¬ 
dommerne  paavises  c.  200  udskaarne  Altere,  af  hvilke 
150  ere  saa  godt  bevarede,  at  der  kan  dommes  om 
deres  kunstneriske  Karakter,  og  dertil  kommer  endnu 
c.  200  udskaarne  Krucifixer,  Korsfæstelsesgrupper, 
Stole  o.  s.  v.  Om  Hertugdommernes  udskaarne  Altere 
vil  der  om  kort  Tid  udkomme  et  Værk.  Som  et  Ar¬ 
bejde  fra  Bruggemanns  Haand  nævner  Forfatteren  den 
i  Træ  udskaarne  St.  Jorgen  i  det  danske  Kunstindustri- 
museum. 

I  Anledning  af  Ytringerne  i  Hr.  R.  Bergs  »Indtryk 
fra  Sommerudstillingerne«  om,  at  den  dekorative 
Kunst  ikke  indtager  den  den  tilkommende  Plads  paa 
Udstillingerne  herhjemme  (s.  ovfr.  S.  74),  har  en  Ind¬ 
sender  fra  Munchen,  Hr.  O.  Voldby  Schwensen  sendt 
Tidsskriftet  nogle  Meddelelser  om  de  tilsvarende  For¬ 
hold  i  den  nævnte  By.  Det  fremgaar  af  dem,  at  me¬ 
dens  den  dekorative  Kunst  paa  Kunstudstillingen  i 
Munchen  ifjor  kun  havde  to  smaa  Værelser  til  Raadig- 
hed,  udstillede  den  i  Aar  i  otte,  men  det  Udvalg,  som 
ifjor  forestod  Udstillingens  kunstindustrielle  Aldeling, 


har  ogsaa  i  Mellemtiden  dannet  et  Selskab  Die  ver- 
einigten  Werkståtte  fur  Kunst  und  Handwerk  med  Ma¬ 
leren  F.  A.  O.  Kriiger  som  Formand.  Selskabet  tæller 
de  bedste  Kunstnere  og  Haandværkere  som  Medar¬ 
bejdere  og  har  forstaaet  at  bringe  dem  i  nær  Beroring 
med  hverandre,  Alt  i  »den  nye  Stils«  Aand.  Ved  Siden 
af  dette  Selskab  virker  ogsaa  Bayrische  Kunstgewerbe- 
verein  navnlig  med  et  Udstillingslokale,  der  tillige  tje 
ner  som  Udsalg.  Enhver  Haandværker  kan  her  udstille, 
og  Etiketten,  som  paasættes  den  naturligvis  først  cen¬ 
surerede  Gjenstand,  meddeler  —  foruden  Prisen 
Forarbejderens  og  den  paagjældende  Kunstners  Navn, 
og  ofte  ogsaa  de  medvirkende  Arbejderes  Navne. 
Foretagendet  gjor  god  Nytte.  —  Om  de  Vereinigte 
Werkståtte  kan  læses  i  Juli-Heftet  af  Tidsskriftet  »De¬ 
korative  Kunst«. 

Striden  mellem  det  østerrigske  Museum  i  Wien  og 
Kunstindustriforeningen  i  Wien  vedbliver  (jfr.  ovfr.  S. 
79).  I  et  Møde  den  15.  Juni  angaaende  Museets  Jule¬ 
udstilling  meddelte  Direktør  A.  von  Sccila,  at  den  vilde 
finde  Sted  uden  noget  Samarbejde  med  Foreningen, 
og  han  betonede  atter  det  Ønskelige  i,  at  Foreningen 
opgav  sine  Lokaler  i  Museets  Bygning. 

Der  ryddes  stærkt  op  imellem  de  bekjendte  Navne, 
der  staa  som  Førere  for  Englands  paa  saa  mange 
Punkter  ledende  Kunsthaandværk.  I  1896  døde  Wil¬ 
liam  Morris  og  nu  er  Edvard  Burne  Jones  kaldet 
bort.  Han  døde  den  17.  Juni,  65  Aar  gammel.  Hans 
stemningsfulde  Kunst,  der  gik  i  prærafaelistisk  Ret¬ 
ning,  kom  ogsaa  Kunsthaandværket  tilgode.  Han  var 
en  Tid  knyttet  til  de  af  William  Morris  oprettede 
Værksteder  og  leverede  til  dem  en  Række  Glasmaleri- 
Kartoner  og  Gobelin-Kartoner,  men  han  udskar  ogsaa 
Paneler  og  dekorerede  Pianoer,  Fajanceovne  m.  m. 
Navnlig  illustrerede  han  dog  Bøger  og  herimellem  en 
stor  Del  af  William  Morris’  Digte. 

Som  tidligere  her  i  Tidsskriftet  meddelt  (1889,  S. 
132;  1890,  S.  204)  ønskede  baade  Bern,  Basel,  Luzem 
og  Zilrich  at  blive  Sædet  for  det  Nationalmuseum,  der 
skulde  oprettes  i  Schweiz.  Zurich  sejrede  i  Kampen, 
og  der  har  nu  i  denne  By  rejst  sig  en  malerisk  Bygning 
med  Taarne  og  Spir  som  Museets  Hjem;  den  skyldes 
Arkitekt  Gustav  Gull.  Men  det  Maleriske  ses  ikke  alene 
i  Bygningens  Ydre,  det  er  ogsaa  inde  i  den,  idet  Mu¬ 
seet  ved"  Siden  af  at  have  almindelige  Museumsrum 
med  Gjenstande  i  Skabe  og  Montrer  tæller  en  Række 
Interiører,  dels  virkelige,  dels  eftergjorte,  der  vise  de 
forskj ellige  Tiders  Beboelsesrum  i  Borge,  Klostre, 
Kjøbstadhuse  og  Slotte.  Efter  de  Billeder,  der  illu¬ 
strere  en  Artikel  i  »Zeitschr.  f.  bildende  Kunst«  (Juli- 
Heftet)  om  Museet  af  J.  Rudolf  Rahn,  ere  disse  Interiø¬ 
rer  hojst  interessante  og  ville  sikkert  i  hoj  Grad  bi¬ 
drage  til  at  gjore  Museet  besøgt. 

Fig.  1 66.  (Tegnet)  Parti  af  Peter  Pleldts  Pesel  i  Dansk  Folkemuseum. 


PETER  HELDTS  PESEL  OG  DENS  INDBO. 

af  BERNHARD  OLSEN. 

Yed  et  heldigt  Kjøb  erhvervede  Dansk  Folkemuseum  i  Fjor  Dr.  Ulrich  Jahns  kultur¬ 
historiske  Samling  fra  det  sydvestlige  Slesvig.  Den  blev  til  for  henved  seks  Aar  siden 
med  det  Formaal  at  skabe  et  Billede  af  Bondens  Liv  inden  Døre  og  Hovederhvervelserne, 
Paneler,  Vinduer,  Møbler,  faldt  i  Ostenfeld  Sogn,  halvanden  Mil  øst  for  Husum.  Dr.  Jahn 
gik  ud  paa  at  skaffe  to  Interiører,  til  hvilke  Kirkebyen  i  Sognet  leverede  ham  Materialet. 
Panelerne  ere  fra  to  af  dens  gamle  Gaarde,  Peter  Heldts  ogjiirgen  Reimers.  Møblerne  ere 
væsenlig  fra  Sognets  fire  Byer,  Ostenfeld,  Vinnert,  Vitbæk  og  Rott,  supplerede  med  Er¬ 
hvervelser  fra  Nabobyen  Fjold  og  fra  Husums  nærmere  Omegn.  De  ere  for  største  Parten 
udgaaede  fra  Husums  Snedkere  eller  paavirkede  af  deres  Stilretning.  Om  disse  Interiører 
gruppere  sig  en  rig  Samling  af  Klædedragter,  Indbo,  Frembringelser  af  Husflidskunst,  træ- 
skaaren  og  textil,  og  paa  keramiske  Sager  nær  kan  det  siges,  at  der  her  med  sjælden  Dyg¬ 
tighed  er  tilvejebragt  Materialet  til  en  anskuelig  Fremstilling  af  denne  ejendommelige,  gam¬ 
meldags  Egns  huslige  Liv  og  Husflidskunst. 

Af  de  to  erhvervede  Interiører  har  Museet  kun  havt  Plads  til  at  ordne  det  ene,  hvortil 
den  Heldtske  Pesel  har  ydet  sine  Paneler  og  udskaarne  Vinduer.  Det  er  denne,  der  her  skal 
beskrives,  men  forinden  er  det  nødvendigt  at  skildre  Egnen  og  Byen  samt  den  Gaard,  hvori 
den  fandtes,  dens  Plads  og  Bestemmelse  i  Huset  og  det  huslige  Liv. 

Ejderen,  som  en  Gang  var  Danmarks  politiske  Grænse  mod  det  tyske  Rige,  har  aldi  lg 
været  vor  Folkegrænse.  Denne  dannedes  af  en  øde  Mark,  dækket  med  Skove,  som  strakte 
sig  fra  Østersøen  syd  for  Danevirke.  Fra  Hollingsted  vester  ud  skilte  Trenes  sumpede  Løb 
oct  Svabsteds  Skove  Nationerne.  Her  havde  vort  Folk  indtaget  det  høje  Land  Gosen,  Gesten 
paa  denne  Side,  og  hvor  det  hørte  op  mod  Vest  ud  mod  Marsken,  boede  Friserne,  stærkest 
blandede  med  Danske  paa  Grænsestrøgene.  Allerede  i  nte  Aarhundrede  havde  Ditmar¬ 
skerne  indtaget  den  hinsides  Trenebred  og  Ostenfelds  Bymark  kaldtes  senere  foi  den 
danske  Side,  et  Navn,  som  den  beholdt  ind  i  vort  Aarhundrede.  I  Middelalderen,  1  13de 
og  14de  Aarhundrede,  bandt  Holtsaterne  an  med  disse  Grænseskove  mellem  Svansø  og 
Hollingsted,  ryddede  dem  og  odlede  Jorden,  Ditmarskere  og  i  mindre  Tal  Frisere  som 
havde  slaaet  sig  ned  i  Trenedalen  og  inddiget  dens  Sumpe,  blandede  sig  med  Danskerne 
om  Ostenfeld og  med  dem  fulgte  plattysk  Sprog  og  saksisk  Bygningsskik  sønden  for  en 
Linie  dragen  fra  Sli  langs  Danevirke  over  Sylvested,  Isted,  Ostenfeld  mod  E,deren.  En 
Skatteliste  fra  1438  viser  dog,  at  de  indvandrede  her  vare  1  Undertal.  Ditmarskerne  havde 
faste  Familienavne,  Danskerne  Fadernavne  paa  sen  og  dette  er  paa  Listen  i  Flertal,  isprængt 
med  ægte  nordiske  som  Osbern  (Asbjørn),  Tuki,  Tollef  o.  s.  v.  Flertallet  dannes  af  Apostel- 
oa  Helgennavne,  som  i  det  øvrige  Danmark.  Af  rene  tyske  Navne  findes  faa:  Otte  Ratlov, 
Drevnes  Otten,  Tymme  Busdi.  Med  Stednavnene  gaar  det  ligesaa.  Kjæmpehøje  og  Bakker 
hedde  Fenihau,  Janhau,  Gillian  (lig  vort  Gilbjerg),  Norrehau  (Nørrehøj),  Rubjerg,  Sundsbjerg 
o  s  v„  og  af  Bymarkens  Aase  have  mange  danske  Benævnelser.  Byerne  1  Sognet  hedde 
Vitbæk  ’  (Vedbæk  =  Skovbæk),  Vinnert  forhen  Vinnerath,  Vinnerad  eller  Vmnerød,  Roit 
(Rød),  Ostenfeld  skreves  Ostenf jH,  Osenuolde,  Ostemelde  (u  -  f)  lig  danske  Byer  1  Nær¬ 
heden  Fjold,  Arnfjold  (Ørnfjold),  Højfjeld.  Dens  Navn  har  altsaa  været  Østerfjold  o:  Fjold 
Øst  for  Husum  i  Modsætning  til  det  første  Fjold,  der  ligger  Nordost  for  Staden.  _ 

I  disse  Egne  har  der  i  umindelige  Tider  været  talt  Plattysk  i  Skole  og  Kirke,  1  de  sidste 
to  Aarhundreder  Højtysk,  og  dog  har  Dansk  holdt  sig  sejgt  i  de  nævnte  Byer.  Ostenfelds 
Beliggenhed  mellem  Plattysk  og  Frisisk  har  været  ugunstig  for  vort  Sprog,  der  nu  er 
bukket  under  i  daglig  Tale,  men  J.  Ulrich  vidner  i  Sønder jydske Aarbøger  1894,  at  endnu  1 
1830  hørte  han  ostenfeldske  Kvinder  indbyrdes  tale  Dansk  paa  Fnednchsstadts  Torveplads. 
For  et  tysk  Øre  har  det  ostenfeldske  Plattysk  altid  lydt  paafaldende  fremmed. 


Den  saksiske  Bondegaard  havde  hjemme  paa  det  Omraade,  der  1  Karl  den  Stores  Tid  hed 
Saksland  Dets  Grænse  falder  ved  Ruhrs  Udløb  i  Rhin,  hvor  den  mødes  med  frankisk  og 
frisisk  Bygningsskik,  passerer  Hildesheim  til  Tangermunde  ved  Elbe.  Mod  Øst  rører  den 
ved  de  med  Slaver  blandede  Egne  langs  Elbe  og  Saale,  men  i  Lflneburg,  Altmark,  Meck- 
lenburg  og  Ny-Forpommern  have  Slaverne  optaget  den.  Den  har  inde  mellemste  og  vest¬ 
ligste  Holstein  og  Slesvig  efter  ovennævnte  Linie.  Langs  Nordsøens  Kyst  til  Elbe  hersker 
frisisk  Bygningsskik.  Der  bestaar  tre  Typer  af  saksiske  Gaarde,  den  vestfalske,  nørre- og 
mellem-hannoveranske  og  den  holsteinske. 


BYEN. 


Byen  Ostenfeld  er  en 
paa  sin  Bymark  (Baud) ; 
komne  Redskaber,  vare 


gammel  Adelby  og  har  en  med  Flid  valgt  høj  Beliggenhed  midt 
den  har  lette  Jorder,  som  kunde  behandles  med  Fortidens  ufuld- 
gode  at  befare  og  holdt  sig  fri  for  Væde.  For  lang  Tid  siden  har 

den,  saavelsom  andre  slesvigske  Byer,  vistnok  været  omgiven  af  et  højt  Jorddige  med  luk¬ 
kede  Led  til  Værn  mod  Ulvene,  der  huserede  slemt  i  Egnen  og  havde  Tilhold  i  de  store 
Skove  sydvest  og  sønden  for  Byen.  Den  er,  saavelsom  de  fleste  andre  Landsbyer  i  Syd¬ 
slesvig,  aldrig  bleven  udflyttet  og  ligger  endnu  i  sin  gamle  Orden,  overvokset  med  store 
Træer.  Gaardene  staa  frit  og  højt  paa  et  rummeligt  G  ardrum,  som  det  endnu  hedder,  og 
som  var  rundt  om  beplantet  med  Frugttræer.  Gavlen  vender  mod  Gaden  (Fig.  167).  Nu 
ere  alle  uombyggede  Gaarde  af  Bindingsværk  udmuret  med  brændte  Sten  i  Ler;  forhen, 
endnu  i  1709,  anvendtes  kun  lerklinede  Tavl. 

Hvorledes  de  danske  Gaarde  i  det  sydligste  Slesvig  vare  beskafne,  før  den  saksiske  Form 
optoges,  vides  ikke,  men  det  er  sandsynligt,  at  de  ikke  afvege  fra  Landets  øvrige.  De  to  Ty¬ 
per  samstemte  i,  at  de  vare  skorstensløse  Røghuse,  hvor  Arneilden  brændte  frit  paa  Gulvet, 
Husene  vare  enlængede  med  Bolig,  Stald,  Lade  og  Lo  under  samme  Tag.  Forskjellen  var, 
at  den  danske  Gaard  laa  solret  o:  fra  Øst  til  Vest,  at  Indkjørslen  laa  paa  Længdesiden  og  at 


Fig.  167.  (Mejborg)  Gadegavlen  af  Peter  Heldts  Gaard. 


Skillerummene  gik  tvers  over  Huset,  parallelt  med  Gavlene.  —  Den  saksiske  Gaard  havde 
sin  eneste  Indkjørsel  i  Gavlen,  denne  vendte  altid  mod  Bygaden  uden  Hensyn  til  Verdens¬ 
hjørnerne;  Huset  havde  ingen  gjennemgaaende  Skillerum  og  de  bærende  Dele  flugtede 
med  Længdeaksen.  Forskjellen  mellem  en  dansk-  og  en  saksiskbygget  By  er  saa  paa¬ 
faldende,  at  et  Blik  paa  deres  Grundplaner  er  nok  til  at  skjelne  mellem  Nationaliteterne 
(Fig.  168  og  169).  Begge  Slags  Gaarde  havde  Udhuse,  der  kom  til,  naar  Pladsen  under  Fæl¬ 
lestaget  ikke  mere  slog  til. 

Den  saksiske  Gaard  beholdt  længe  sit  Særpræg.  Den  danske  har  tidligt  ændret  sig,  fik  i 
en  fjern  Fortid  Skorsten  og  har  stræbt  efter  at  lægge  sine  Udhuse  i  en  vis  retvinklet  Orden. 
Den  saksiske  har  i  saa  Henseende  aldrig  kjendt  Regel  og  Skorstenen  trængte  i  Slesvig  først 
helt  igjennem  i  vore  Dage.  Paa  Præstegaarden  i  Ostenfeld  kom  den  første  Skorsten  sidst  i 
16de  Aarhundrede. 

Vi  kjende  ikke  den  Udvikling,  som  den  saksiske  Bygningsform  har  gjennemgaaet  før 
den  i  sin  modne,  klassiske  Form  optræder  i  vort  Land  og  saaledes  som  den  er  kommen  til 

Nutiden  og  ses  i  den  Heldtske  Gaard.  Den  har  sikkert  allerede  langt  tilbage  været  anselig  i 

Fig.  1 68. 

(P.  Lauridsen)  Grundplan  af  den  danske  ( solret )  byggede 
Landsby  Arnfjold. 


sine  Dimensioner.  I  de  Tider,  vi 
kunne  overse,  øgedes  dens  Bredde 
Noget,  op  til  41  Fod.  Disse  bety¬ 
delige  Spændvidder  have  krævet 
meget  svært  Tømmer  i  de  bærende 
Led  og  Typens  Udbredelse  har  der¬ 
for  været  bunden  til  Steder,  hvor 
dette  Materiale  har  været  ved  Haan¬ 
den  til  billig  Pris.  Dens  Tømmer¬ 
konstruktion  ligner  meget  en  Type 
blandt  de  norske  eller  norsk-island- 
ske  Husbygninger,  som  findes  af¬ 
bildede  i  Valtyr  Gudmundssons 
Privatboligen  paa  Island  i  Sagatiden 
(Fig.  170).  I  Annales  Islandorum 
(Langebek  3.  11)  findes  en  kuriøs 
Tegning  af  Noæ  Ark,  der  tænkes 
som  en  Pram,  hvorpaa  staar  et 
Hus  af  samme  Bygningsform. 


G  AAR  D  E  N. 

Gjennemsnitstegningen  (Fig.  17 1)  viser  den  gængse  ostenfeldske  Tømmerkonstruktion. 
Det  mægtige  Tag  hviler  væsenlig  paa  de  inderste  Hovedstolper,  Hovedstånner,  ogsaa  kaldet 
Worbod  (af  Wk  Rod,  og  Boden),  fordi  de  sattes  i  Jorden  af  Egestammer  med  kappede  Rød¬ 
der,  der  dannede  Sokkel,  saa  at  de  ikke  behøvede  at  af  bindes  i  1  ømmerfod.  Ovenpaa  dem 
lagdes  Overliggerne,  Remmene,  die  Rahmen,  paa  hvilke  de  svære  Tværbjælker  hvile,  samt 
Tagspærene  med  deres  dobbelte  Række  af  Hanebjælker,  Haneholt,  Hanenbalken.  I  Side¬ 
skibenes  Ydervæg  anvendes  lettere  Egetømmer.  Syllen,  Lejden,  gammelnordisk  lægja,  lokalt 


Sul  eller  Lede,  hviler  paa  Syllestenene  og  Stol¬ 
per  veksle  med  Dokker,  der  kun  naa  fra  Syil 
til  Løsholt.  Gavlens  Bindingsværk  er  sat  med 
smaa  Tavl,  der  kun  maale  en  Alen  og  er  nu 
udmuret  med  Teglsten  i  Mønster.  Sidevæggene 
ere  uden  denne  Pryd  og  murede  i  Ler.  I  Osten- 
feld  males  Bindingsværkets  Træ  ikke;  i  Hytten 
Amt  bruger  man  en  sort  Jordart  som  Farve. 

Taget  er  bygget  af  Spær  og  Lægter  i  Eg.  I 
Spærene  er  drevet  Træpløkke,  Fastenpluck, 
hvorpaa  Lægterne  hvile.  De  bandtes  sammen 
med  Egevidier.  Over  Lægterne  bredtes  Bøge¬ 
grene,  hvis  flade  Spredning  gav  godt  Undeilag 
for  Tækningen,  Rør  eller  Straa.  Paa  Mønnin¬ 
gen  ligge  Hedetorv. 

Taget  er  afvalmet  over  Gadegavlen.  Tag- 
skjæggets  nedre  Kant  hedder  Os,  Dansk  Ous, 
gammelt  Dansk  ups,  den  øvre  Huve,  gammelt 
Dansk  hufa. 

Rummet  under  det  fremskydende  Tag,  Skun- 


(P.  Lauridsen)  Grundplan  af  den  saksiskbyggede 
Landsby  Damendorf  i  Hytten  Amt. 

(Gudmundsson)  Tømmerkonstruktion 
af  en  islandsk  Gaard. 


os,  den  Peter  Heldtske,  er  der  taget 
ge  Opmaalinger,  og 
mange  Grundplaner 
ere  publicerede  paa 
Dansk  og  Tysk.  De 
ere  alleforkerte.  Sles¬ 
vigeren,  Hr.  Mur¬ 
mester  Frohne  har 
velvillig  staaet  mig 
bi  og  personlig  op- 
maalt  Gaarden,  og 
denne  Gang  tør  det 
siges,  at  den  er  rigtig 
(Fig.172).  Holdes  Pe- 
selhuset  og  den  med 
Sort  anlagte  Tilbyg¬ 
ning,  der  er  paa- 
skreven  Stue ,  ude, 
har  man  et  tro  Bil¬ 
lede  af  en  saksisk 
Gaard,  som  den  for 
en  350  Aar  siden 
byggedes  i  Slesvig. 

Hvor  gammel  den 
er,  kan  desværre 
endnu  ikke  afgjøres. 

I  et  Inventar,  op¬ 


ken,  hed  Anken 
eller  Oken  og  sam¬ 
me  Navn  havde 
yderste  Taglægte, 
der  samlede  Spær¬ 
enderne.  Oki  var 
detnordiskeNavn 
paa  Revlerne,  der 
sidde  paa  tvers  af 
Dørene  og  holde 
dens  Brædder 
sammen. 

Af  den  osten- 
feldske  Gaard, 
hvormed  vi  her 
særlig  beskæftige 
en 


Fig.  171. 

(Mejborg)  Tømmerkonstruktion  af  en 
ostenfeldsk  Gaard. 


& 

man- 


anden 


taget 


over  Sognet 


i  1709,  siges  der,  at 
den  har  staaet  von 
undenklichen  Zeiten. 

Samme  Inventar 
kjender  Byggeaar  for 


1-ig.  172. 

(Tegnet)  Grundplan  af  Peter  Heldts  Gaard. 


Gaard  i  Byen:  1588.  Der  an¬ 
gives  for  andre  100, 
80,  70,  60  Aar.  For 
den  ældstes  Ved¬ 
kommende  maa  An¬ 
givelsen  vel  støtte  sig 
til  et  Aarstal  1588, 
hugget  i  Tømret, 
men  efter  den  brug¬ 
te  Aldersbetegnelse 
maa  Heldts  Gaard 
antages  for  at  være 
ældre.  Hr.  Lærer 
Voss  i  Husum  har 
opgivet,  at  der  skal 
staa  paa  dens  Port¬ 
hammer  1643,  men 
da  dette  ikke  kunde 
være  ubekjendt  i 
1709,  maa  hint  Aars¬ 
tal  angive  et  Mærke- 
aar,  Tiden  for  en 
Reparation,  ligesom 
et  andet  ved  en  af 
Sidedørene:  1673.  i 
1709  kan  man  ikke 
kalde  1643  undenk- 
liche  Zeiten.  Det 
mægtige  Tømmer  i 
Hovedkonstruktio¬ 
nen  kan  have  baaret 
Bygningen  fra  Ti¬ 
den  før  1548,  da 

Markvart  Heldt  dukker  op  i  et  Skatteregister.  Sandsyn¬ 
ligvis  er  Gaarden  ældre. 

Træder  man  en  solklar  Dag  ind  ad  Halvpoiten  i  Hu¬ 
sets  Gadegavl,  staar  man  et  Øjeblik  stille  og  blind  i  det 
tykke  Mørke,  der  møder.  Er  Porten  lukket,  kommer 
alt  Lys  fra  de  to  srnaa,  højtsiddende  Vinduer  ved  dens 
øvre  Hjørner.  Man  vænner  sig  dog  hurtig  til  at  se  i 
dette  Mørke,  skimter  Glanslysene  paa  de  tykke  Stolper 
i  Midthuset,  der  skinne  af  Aarhundreders  blanke  Sod¬ 
lag.  Man  ser,  at  her  er  et  meget  stort  Rum,  en  treskibet 
Basilika.  I  Midten  er  Dilen  (Tiljen)  med  sit  lerstampede 
Gulv.  Paa  dens  Loftbjælker  er  lagt  et  Stænge,  die  Soklet¬ 
ten,  Dansk  Siyderne,  nærmest  Indgangsporten  af  Rafter, 
oppe  i  Huset  af  Planker.  I  Høstens  Tid  kjøie  Vognene 
herind  med  deres  høje  Læs  og  Høet  langes  op  paa 
Hochbohn,  Højenloft  gennem  et  Hul,  die  Luke.  I  Sideski¬ 
bene  ere  Staldene,  die  Sidenstålle.  Her  staa  Kieatuierne, 
Hestene  nærmest  Gavlporten  til  Venstre  (Fig.  i72)>  der- 
efter  komme  Køerne,  der  staa  bundne  ved  Stolperne 
med  Kjæder,  hvori  en  Ring  glider  paa  en  Klove  ( Klobe ), 
fastslaaet  paa  Hovedstolperne,  og  vende  Hovedet  ud 
mod  Dilen.  Hver  Ko  har  sin  Baas,  der  er  spidsbuet. 
Over  Sidestaldene  er  lagt  lave  Bjælkelag,  die  Hilgen, 
Dansk  Hj allerne,  der  tjene  som  Foderloft. 

Dilen  er  baade  Tærske-  og  Foderlo.  Langs  dens  Side¬ 
stolper  staar  det  aftærskede  Korn  i  Sække,  thi  hvor  stoit 
Huset  end  er,  mangler  det  mærkeligt  nok  et  Rum  lor 
den  tærskede  Sæd.  Hønsene  (lokalt  Honer),  dei  elleis  bo 
i  Kurve,  hængte  op  paa  Væggene,  leve  højt  paa  Sække¬ 
nes  Indhold  og  ere  glade  ved  det,  som  det  er. 

Det  er  dette  ret  storslaaede  Indtryk,  man  faar  af 
den  brede,  kvægbesatte  Arkadegang,  hvor  dybe,  fugtigt 
glinsende  Dyreøjne  tindre  En  i  Møde  overalt,  dei  i 
Forbindelse  med  den  statelige  Dile  har  skabt  den  saksi¬ 
ske  Gaards  Fremgang,  saa  at  dens  Ordning  blev  op¬ 
tagen  paa  vore  Storgaarde.  I  1791,  da  der  ogsaa  var  stoit 
agrarisk  Røre  i  Landet,  mente  man,  at  i  den  saksiske 
Husbygning  laa  Løsningen  af  Problemet:  Bondestan¬ 
dens  Lykke,  og  man  prøvede  paa  at  indføre  den  i  søn¬ 
dre  Fyen. 

Dilen  og  de  to  Sidestalde  danne  Husets  nedre  Del. 
Hvor  Buegangene  slippe,  træder  man  ind  i  dets  øvre 
Del,  hvor  Menneskene  bo  i  Gaardens  ældste  Del,  dei  er 
bygget  over  Arnen,  som  Husvæsenets  Midtpunkt  og  lor- 
dum  det  hellige  Sted  for  huslig  Gudstjeneste. 

Gulvet  i  dette  Arnehus  hedder  endnu  sine  Steder  1 
det  fordums  Saksland  Flet  (f.  Eks.  i  Vierlandene  ved 
Hamburg).  Saaledes  hed  det  i  Norden;  paa  Flet  legede 
i  Følge  Rigsmaal  Jarlesønnen.  Over  dette  og  tie  Gange 

rundt  om  Arneilden  førtes  Bruden,  det  nye  Tyende,  som  ofrede  deres  Gaver  til  Flammen, 
de  indkjøbte  Kreaturer,  de  Mænd  eller  Kvinder,  som  gave  deres  Gods  for  at  komme  under 
Husherrens  Væin;  de  bleve  fletførte,  opgave  derved  al  deres  Ret,  som  kunde  stamme  fra  tid¬ 
ligere  lovmæssige  Krav,  og  paa  al  individuel  Frihed,  som  var  i  Strid  med  Herrens  Hus¬ 
bondvælde.  De  vare  fra  nu  af  ham  underdanige. 

I  den  Heldtske  Slægt  lever  den  Tradition,  at  Arnen,  mens  den  bestod  i  sin  oprindelige 
Foini,  var  en  stor  flad  Sten  i  Flugt  med  Gulvet.  Den  hed  Herd,  Schorstein  eller  Schorstette ;  i 
Norden  Helle,  Hal  eller  Skurstain  o:  Stenen,  hvorpaa  Ilden  skøres  o :  antændes.  Senere  gik 
Navnet  over  paa  Røgpiben,  der  byggedes  over  Stenen. 

Ved  Siden  af  Arnen  staar  endnu  i  det  Heldtske  Hus,  som  det  er  vist  paa  Planen  Fig.  172, 
en  mægtig  Stolpe,  Kruzboom,  hvis  øvre  Ende  er  tappet  ind  i  en  Loftsbjælke,  medens  dens 
nedre  er  gravet  i  Jorden.  Den  hed  saaledes,  fordi  den  en  Gang  har  baaret  et  Kryds,  Renn- 
boom  (Rendebom  af  dens  Bevægelighed),  en  Svingarm,  paa  hvilken  Gryder  og  Kjedler 


Fig.  174.  (Mejborg)  Arnehus  med  Arne,  Arnebænk  og  Hohwand. 


hængtes.  Nu  er  denne  falden  bort  og  erstattet  med  et  Hængeværk  under  Bjælken,  forsynet 
med  Krog  og  Knager  (Fig.  174).  Heri  hang  Kjedelkrogen,  Hal,  hvorpaa  Gryderne  anbrag¬ 
tes,  et  helligt  Stykke,  som  blev  svunget  tre  Gange  over  den  nye  Ejer,  og  som  den  Fraflyt¬ 
tende  førte  med  sig  til  det  nye  Hjem. 

Rummet  over  Arnen  er  frit  og  højt  og  man  ser  op  i  Tagrummet  og  skimter  de  sodede 
Bjælker,  under  hvilke  Vikingerne  ikke  gad  sove,  sorte  som  i  det  antike  Atrium.  Det  hedder 
Lucht ,  Luft,  og  svarer  paa  en  mærkelig  Maade  til  det  nordiske  Vind,  Pladsen  mellem  Tag¬ 
fladerne.  Røgen,  der  her  frembringes  af  Tørv,  hvirvler  op  i  det,  drager  sig  hen  over  Høet 
paa  Stænget,  ud  gjennem  Uglehullet,  Eulenloch,  der  sidder  højt  oppe  paa  Gadegavlens  Halm¬ 
tag,  svarende  til  vort  Skadegab,  eller  gjennem  et  Hul  i  Taget  Oorhaal.  Eller  Røgen  baner 
sig  Vej  under  Siyderne  hen  mod  Indgangen  og  forresten  alle  Vegne  i  Huset,  gjennem- 
trængende  Alt  med  sin  for  Uvante  modbydelige  Lugt,  farvende  alt  Træværk  i  Stuerne  i 
rige,  dybe,  brune  Toner  og  givende  Tømmeret  den  uovervindelige  Styrke,  der  lader  det 
leve  usvækket  gjennem  Aarhundreder.  Kreaturerne  vænnede  sig  i  den  Grad  til  Røg¬ 
smagen  i  Foderet,  at  de  ikke  vilde  æde,  naar  de  solgtes  bort  til  Gaarde  med  Skorstene,  og 

Bonden  havde  den  faste  Tro,  at  denne  Gjennemrøgning  tørrede  Hø  og  Sæd  ud  og  højnede 

det  Sidstes  Kvalitet.  rT 

Bag  Arnen  ses  Husets  Bagvæg  (Fig  174),  dets  eneste  høje  Flade,  die  Holiwand.  Langs 

med  "denne  er  muret  en  Forhøjning,  Arnebænken,  hvor  fordum  Husbondens  Højsæde  vai, 
men  som  senere  toges  i  Brug  af  Husmoderen  til  Opstilling  af  hendes  Kogekar.  Over  denne 
løbe  to  Rækker  [Recken)  af  udskaaret  Træ,  der  bære  blankpolerede,  drevne  Fade  og  fint 
Husgeraad  af  Messing  og  Kobber,  Skaale  og  Kander  af  glasseret  Stentø,  og  brogede  Fajan¬ 
cer  der  fordum  tjente  som  Kapitalanlæg;  Blink  hedder  det.  Endnu  holder  flere  Steder  1 
Ostenfeld  Sogn  de  rige  Folk  denne  Opstilling  i  Ære,  skjønt  Arnen  er  forsvunden  og  Koge¬ 
stedet  flyttet  til  et  særligt  Kjøkken ,  men  fordum,  da  Ilden  flammede  paa  Stenen  og  der 
gjennem  Røghvirvlerne  tindrede  Lyn  fra  de  blanke  Metalflader,  ydede  denne  Rigdom  paa 
den  sodsorte,  glinsende  Baggrund  et  glimrende  Syn,  et  Oltidsbillede,  som  man  undredes 
over  at  se  uforvansket  i  vor  moderne  Tid. 

Den  frie  Arne  var  endnu  i  Brug  paa  sine  Steder  i  Hytten  Amt  1864,  i  Holstem  endnu 
mere  almindelig.  I  17de  Aarhundredes  Løb  begyndte  Bønderne  at  flytte  den  op  mod  Husets 

øvre  Gavl,  Holiwand,  og  overbygge  den  med 
Røgpibe  eller  sine  Steder  blot  med  en  Swib- 
boge ,  et  hvælvet  Rum,  hvis  øverste  Del  paa 
Forsiden  havde  Aabninger  mellem  Murstenene 
(Fig.  175).  Saadanne  Svibbuer  kunne  endnu  ses 
i  die  Vierlanden  ved  Hamburg  og  vist  enkelte 
andre  Steder.  Dermed  var  Flettens  ejendom¬ 
melige  Skjønhed  borte;  Alt  blev  ved  at  være 
ligesaa  forrøget  som  før,  men  den  blinkende 
Opstilling  paa  Rækkerne  og  paa  Arnebænken 
forsvandt  og  Huset  blev  trist  og  sort. 

Det  vil  endnu  mindes  af  Mange,  der  som 
Soldater  i  vor  Hær  i  Vinteren  1863  kanton¬ 
nerede  i  Hytten  Amt,  hvor  nye  og  fremmede 
disse  Gaarde  og  Livet,  som  førtes  i  dem,  fore¬ 
kom  os;  med  hvilken  Undren  vi  vandrede  i 
de  mørke  Aftener  ad  Byens  krogede  Gyder 
med  de  kirkehøje  Husgavle.  Portene  paa  dem 
stode  aabne  og  man  saa  ind  i  deres  rummelige  Indre,  hvor  Ilden  flammede  paa  Ainen  og 
farvede  de  bølgende  Røgmasser  røde.  Mørke  Skikkelser  færdedes  derinde  eller  sade  i  Kieds 
om  Baalet.  Det  var  det  samme  stærke  Indtryk,  som  naar  man  en  Midsommersaften  staar 
ved  Sundet  og  ser  Blussene  flamme  langs  vor  Kyst  og  ovre  i  Skaane  saa  fjærnt,  som  Øjet 
rækker,  Blink  fra  den  graa  Oldtid,  fra  Menneskets  ældste  og  oprindeligste  Forestillinger  om 
Solen  og  om  Ilden,  dens  jordiske  Broder,  som  al  Tilværelses  Ophav  og  Næret. 

Paa  Grundplanen  af  den  Heldtske  Gaard  (Fig.  172)  er  med  Sort  afsat  et  Rum  paaskrevet 
Stue,  der  i  1709  laa  inde  i  Huset  til  Venstre  for  Peselen.  Det  er  den  nyeste  Tilbygning  halvt 
inde  i  Huset,  halvt  udenfor  det,  den  saakaldte  Wohnstnbe ,  opført  af  Grundmur  som  et  Ud¬ 
slag  af  Tidens  voksende  Trang  til  moderne  Hygge  eller  rnaaske  mere  af  Efterlign  elseslyst. 
Den  er  pragtfuldt  udstyret  med  store  Vinduer,  brogede  Fajanceplader  paa  V æggene,  Jærn- 
b  i  lægger  og  Møbler,  som  anskaffedes  til  den,  med  Snitværk  paa  Alkoverne  og  Væggen  mod 
Arnehuset.  Over  Indgangsdøren  staar  Peter  Heldts  og  Hustruen  Margrethe  Peters  Navne 
°g  1789  med  Motto :  Niemann  kann  es  machen  so,  dasz  jedermann  gefallenth. 

Naar  der  i  Nordiske  Bøndergaarde  fortælles,  at  disse  Stuer  alle  stamme  fia  Slutningen  a 
forrige  Aarhundrede,  er  det  ikke  rigtigt.  Neocorus  siger,  at  i  Busum  1  Ditmarsken  fandtes 


Fig.  175. 

(Mejborg)  Svibbue  i  en  holsteinsk  Gaard. 

allerede  ved  1600  4  5,  hvortil  Modellen  var  tagen  fra  Præstegaardene.  I  1709  var  der  i 

Ostenfeld  Sogn  95  Gaarde.  Paa  disse  fandtes  77  TVohnstuben,  af  hvilke  22  vare  anbragte  i 
Udbygninger,  undertiden  kaldt  Kruzhus,  som  den  paa  Fig.  172  viste.  Resten,  55,  befandt 
sig  ved  Siden  af  Peselen,  begge  under  Husets  Fællestag.  Stuerne  have,  hvad  Navnet  siger, 
været  til  at  opvarme,  og  Røgen  er  gaaet  ud  i  Arnehuset,  da  Skorstenene  næppe  have  været 
almindelige  paa  den  Tid.  Kun  ved  en  Gaard  i  Vitbæk  omtales  Kjøkken  i  Udbygningen. 
Ellers  blev  der  kogt  paa  Husarnen. 

Andre  Steder  paa  gammelt  saksisk  Bygningsomraade,  næsten  hele  Slesvig  over  og  op  ad 
Jyllands  Vestkyst  om  Ribe,  i  Malt,  Gørding  og  Nørre  Horns  Herreder  hedder  denne  Op¬ 
holdsstue  Dorns,  Dorns,  Dornsk,  et  Navn,  man  har  udledet  af  Slavisk  dwernice. 

Paa  begge  Sider  af  Arnehuset  er  i  Sideskibene  indrettet  Rum,  die  Sitten,  Sittels  (Fig.  173, 
174  og  176).  I  deres  to  Tværvægge  er  indrettet  Alkover,  inmakte  Betten,  paa  Amager  Hul- 


Fig.  176.  (Mejborg)  Sittelsjji  Peter  Heldts  Gaard. 

senge',  i  Ydervæggens  hele  Bredde  sidder  en  Række  Vinduer  med  Blyruder;  langs  disse  tre 
Sider  løbe  Kistebænke  og  mellem  dem  staar  et  Bord,  hvorpaa  Maaltiderne  nydes  og  man 
slanger  sig  i  Fritiden,  som  vore  Søfolk  sige.  Foran  Alkoverne  hænge  Rylaken  (se  senere) 
eller  de  ere  lukkede  med  Skydedøre,  af  hvilke  enkelte,  smukt  skaarne,  ere  bevarede  i  Vin- 
nert  By.  Ved  die  Sitten  findes  Døre,  der  føre  ud  paa  Gaardrummet  (Fig.  173).  Ved  die  Hoh- 
wand  ender  det  gamle  Hus.  Hinsides  den  begynder  det  Yngre. 

PESELEN. 

Hvorlænge  det  patriarkalske  Samliv  mellem  Husfolk  og  Tyende  førtes  paa  denne  Maade, 
vides  ikke.  I  det  iéde  Aarhundrede  kom  der  en  Lyst  til  at  afsondre  sig  fra  de  Tjenende  og 
til  at  skaffe  sig  et  Rum,  hvor  man  kunde  samles  med  sine  Lige.  Paa  den  Tid  havde  rige 
Bønder  i  Ditmarsken  allerede  ombygget  deres  Fædrehuse  saaledes,  at  Dilen  ikke  mere  tjente 
økonomiske  Formaal,  men  var  Husets  Fremgulv,  Engelskmændenes  hall.  Staldene  lagdes  i 

Udhuse,  Sideskibene  indrettedes  til  Værelser  og  gjordes  rummelige  ved  Udbygninger.  Bag 

Hohwand  blev  opført  et  Hus,  der  rummede  Fesel  og  Kamre. 

I  1709  fandtes  Peselen  i  alle  ostenfeldske  Gaarde,  hvor  det  var  muligt  at  anbringe  den 
Det  kunde  nemlig  ikke  lade  sig  gjøre  allevegne,  da  somme  Gaarde  vare  dobbelte,  det  vi 
siae  de  havde  Holiwand  fælles  og  laa  under  samme  Tag,  et  Bevis  paa,  at  de  ældste  saksiske 
Gaarde,  som  her  byggedes,  oprindelig  vare  peselløse.  Her  som  andre  Steder  var  det  Præste- 
gaardene  som  gave  Eksemplerne.  Pesel  er  Middelalders  Latin:  pensale  eller  pesahs  og  fore¬ 
kommer 'allerede  paa  Grundtegningerne  af  Klosteret  St.  Gallen  i  9de  Aarhundrede.  Det  er 
udledet  af  pensum:  Arbejde.  Planen  viser  den  som  Arbejds-  og  Opholdsrum,  og  den  var  vist¬ 
nok  oprindelig  til  at  opvarme  med  Røgovn.  Senere,  da  Røgpiben  kom,  gik  Navnet  over 
paa  Varmemidlet;  gammelt  Fransk  polsk,  Svensk  Spisel,  Norsk  Feis.  Anderledes  gik  det 
senere  i  Norden,  hvor  Peselen,  der  ikke  kjendes  udenfor  de  saksiske  Huse  1  Slesvig,  o  - 
stein  og  Hannover  (den  naar  ikke  Vest  for  Oldenburg),  var  kold.  Neocorus  (+1629)  for¬ 
tæller  i  sin  Chronik  des  Landes  Ditmarschen,  at  paa  hans  Tid  varmedes  Peselen  ved  Hjælp  ai 
en  overskaaren  Tønde,  foret  med  Ler  og  fyldt  med  Gløder,  der  bares  ind  ved  højtidelige 
Lejligheder.  Vi  lejende  Tingen  fra  Glødtruget,  der  staar  paa  Gulvet  1  Dansk  Folkemuseums 
Samsøstue.  Ildpanden  var  Oldtidens  almindelige  Varmeapparat  og  bruges  endnu  paa  Sici¬ 
lien.  Med  den  varmedes  Vor  Frue  i  Kjøbenhavn  og  Ribe  Domkirke  til  Tiden  om  1600.  a 
Marcus  Swyn  satte  en  Kamin  i  sin  nybyggede  Pesel  i  Lehe  i  Aaret  1568,  har  han  vistno 
forbauset  sin  Verden  (se  Billedet  af  denne  Stue  i  Tidsskrift  for  Kunstindustri  1895,  S.  12, 

pi«  ^ 

Det  samme  var  Tilfældet,  hvor  Navnet  Pesel  trængte  videre;  mod  Nord  indtil  Ribe,  mod 
Øst  to  Mile  fra  Haderslev.  Den  var  en  kold  Storstue,  den  fine  Stue,  hvor  Fester  holdtes  og 
Hædersgjæster  førtes  op.  Husmoderen  holdt  den  selv  i  Orden  og  Tyendet  satte  aldrig  sine 

Fødder  i  den.  „  ,  ,  ,  n 

Denne  Ærefrygt  for  Husets  Højtidsrum  førte  til,  at  den  sine  Steder  benyttedes  som  Grav¬ 
plads.  I  1847  saa  Forfatteren  Lutgens  i  Nørre  Ditmarsken  en  Grav  1  et  Kjælderrum  under 
Husets  Pesel.  Den  rummede  en  tidligere  Ejer,  der  som  Achtundvierziger  havde  siddet  1  et 
otteoafyrgetyvemænds  Raad,  der  styrede  Bonderepubliken  fia  1447  dl  1  559-  1:1  0 

den  Ætmand,  som  byggede  Huset,  sig  begrave  under  Arnestenen.  Peselen  var  nu  bleven 

dets  fornemste  Plads.  ,  .  n 

Til  daalia  husede  Peselen  Slægtens  Kister,  der  flyttedes  ud,  naar  Fest  skulde  holdes.  De 

stode  derfor  sine  Steder  ude  paa  Gulvet  i  Rækker,  lange  eftersom  Slægten  var  gammel  og 
fornem.  Hver  Brud  føjede  en  ny  til. 

Peselhusets  Arkitektur  (Fig.  166)  var  tarvelig,  af  Egebindmgsværk,  kimet,  senere  udmuret 
i  Ler  med  Teglsten.  Stolpeværket,  der  viste  sig  indad,  var  malet  sort,  Tavlene  1  det  hvi  ' 
tede  somme  Steder  marmorerede  med  en  Roe,  skaaren  ud  i  Takker  og  dyppet  1  rø  arve. 
Loftsbjælkerne  af  Eg  med  svære  Skraabaand  (. Krydsbaand ,  Kopfbånder),  der  oprindelig  vare 
malede,  men  i  Tidernes  Løb  gjorte  glinsende  sorte  af  Røgen,  som  trak  ind  fra  Dilen  Gu  - 
vet  var  af  stampet  Ler  som  i  det  øvrige  Hus  eller  af  Mursten,  lagte  1  Mønster  paa  Højkant 
senest  af  Træ.  Hvor  Lergulv  fandtes,  kunde  man  til  Højtid  lægge  over  det  et  Tæppe  a 

friske  Græstørv,  der  saa  blev  liggende,  til  det  var  slidt  op. 

Som  Peselen  fremtræder  i  Peter  Heldts  Gaard,  yder  dens  Udstyr  en  Forestilling  om 
det  Husumske  Snedkeri,  der  stod  højt  i  Gothikens  og  Renæssancens  Dage  og  forsynede  hele 
Omegnen  med  de  prægtige  Skabe,  Kister,  Paneler  o.  s.  v.,  og  i  Løbet  af  det  16de  og  17de 
Aarhundrede  naaede  ud  i  alle  rige  Bøndergaarde.  Ejendommeligt  for  Ostenfeld  er,  at  e 
meste  udskaarne  Træværk  er  forblevet  umalet  til  sidst  i  forrige  Aarhundrede,  en  I  mg,  der 
ikke  stemmer  med  Bondesmag  andre  Steder.  Træet  fik  nøjes  med  den  brune  Farve,  som 
den  evige  Røg  gav  det.  Endvidere  er  Alt,  hvad  her  findes,  ikke  som  andre  Steder  kasserede 

Møbler  fra  Kjøbstæderne,  men  gjorte  til  Huset  i  den  traditionelle  Stil,  der  med  overordent¬ 
lig  Fasthed  har  bevaret  sin  Renæssanceform  fra  det  ældste  Skab  i  vor  Pesel,  der  bærer  Aars- 
tallet  1 666  og  endnu  har  lidt  gotisk  Afglans  hist  og  her,  til  de  rigt  skaarne  Vinduesrammer 
fra  1788. 

Af  Peselens  nagelfaste  Prydelser  maa  først  nævnes  det  store  Gavlpanel,  der  tager  dens 
hele  Bredde  (se  Fig.  166).  Det  naar  fra  Bænkehøjde  2  Alen  7  Tommer  op  og  er  ved  ud- 
skaarne  Rammer  delt  i  en  Række  høje  Fyldinger;  over  dem  en  Række  mindre.  Over  og 
under  disse  sidste  løber  en  Gesims  og  Liste  bestemt  til  at  bære  de  blanke,  drevne  Messing¬ 
fade  til  Haandtvæt  (Mundlaug),  Tin-  og  Fajancetallerkener  og  Skaale.  Øverst  sidder  et  ud- 
skaaret  Brædt,  Schmuckbre.it,  der  dækker  Loftsbjælken  i  Gavlvæggen.  Det  bærer  Aarstallet 
1 77 3  °8  Bogstaverne  I.  L.  og  C.  I.  (Hustrunavnet).  Da  Panelet  paa  et  indfældet  Stykke 
Træ  i  Gesimsen  har  Navnene  Peter  Heldt  og  Margaretha  Peters  1779,  er  det  sandsynligt, 
at  det  sidste  er  indsat  i  nævnte  Aar  i  Stedet  for  ældre  Navne  og  begge  Dele  erhvervede  ved 
Kjøb. 

Sandsynligvis  har  der  forhen  været  mere  Panelværk  i  Stuen.  Et  Stykke  af  ringere  Ar¬ 
bejde  sidder  til  Højre  for  Indgangsdøren.  Gesimsens  skraat  afskaarne  Hjørne  tyder  paa,  at 
det  en  Gang  har  siddet  i  en  Krog,  hvor  det  mødtes  med  et  andet  Stykke  Panel.  Hvorledes 
dette  har  forholdt  sig,  er  ikke  godt  at  sige.  Der  er  Beretninger  nok  fra  Fagmænd  om  Stuens 
tidligere  Udstyr,  men  de  stemme  ingenlunde  overens,  ikke  en  Gang  om  det  mest  i  Øjne 
faldende. 

Væggen  modsat  Vinduerne  vender  ud  mod  et  Rum,  der  nu  er  tomt,  men  hvor  der  en 
Gang  mellem  1709  og  1789  har  været  et  Dorns.  I  denne  Væg  havde  Husets  store  Skabe 
Plads  saaledes,  at  deres  Forside  dannede  Panel  i  Peselen  (Fig.  177).  Jo  rigere  Gaarden,  jo 
flere  Skabe,  da  Antallet  øgedes  med  Slægtledene.  Deres  Inddeling  er  middelalderlig  med 
mange  smaa,  efter  vort  Begreb  unyttige  Rum  og  tilsvarende  Døre,  skjønt  deres  Aarstal  falde 
fra  1648  (et  saadant  ejes  af  Hr.  Murmester  Frohne)  til  ind  i  18de  Aarhundrede,  men  dog 
uforandret  og  Dekorationen  ens  i  den  sene  Renæssancestil,  der  holdt  sig  i  Slesvig  til  ind 
i  1 8de  Aarhundredes  sidste  Halvdel.  De  tilvirkedes  i  Husum  af  en  Snedkerslægt  Nickels 
Hansen  Snitker  (1600 — 1630),  af  Sønnen  Hans  Nickels  (1630 — 1672)  og  af  deres  Eftermænd, 
som  havde  lært  paa  Værkstedet.  Her  findes  et  Skab  fra  1666  og  to  fra  1698.  Stilen  er  af 
den  nævnte  Grund  ligesaa  vægfast  som  Bondesmagen,  de  skulde  træffe.  Kun  Skabet  Fig. 
177  har  en  Gesims  i  ældre  gothiserende  Udladning  med  Snit  i  Pulleværk,  hvorom  senere. 

Paa  Solsiden  sidde  Vinduerne  i  Rammer  med  2  eller  3  Poster  smukt  udskaarne.  En  af 
dem  bærer  Aarstallet  1788  under  et  udskaaret  Kvindehoved,  mulig  forestillende  Hustruen 
Margretha  Peters.  Som  det  øvrige  Træværk  fra  denne  sene  Tid,  der  pryder  Stuen,  er  det 
paafaldende,  hvor  fjærnt  det  er  i  Stilen  i  Forhold  til  sin  Tid.  Det  er  Renæssanceorna¬ 
menter  i  Fladsnit,  et  mærkeligt  Vidnesbyrd  om  hvor  stillestaaende  Smagen  var  hos  dette 
gammeldags  Folk.  Kun  et  af  Vinduerne  har  en  Ramme,  som  kan  lukkes  op,  skønt  de  ere 
forsvarede  med  vredne  Jærnstænger,  der  have  Tværhager  for  yderligere  Tiygheds  Skyld 
og  der  over  dem  fandtes  en  indvendig  Lem,  der  kan  slaas  ned  om  Natten.  Ruderne  ere 
smaa  og  fattede  i  Bly.  En  af  Flagerne  stammer  fra  Byen,  vistnok  den  sidst  levnede.  Den 
er  paaskreven  Gesell  (Ungkarl)  Claus  Jensen  in  O  stenf  el d.  Gesell  Hans  Thomsen  auf  Rott.  1755. 

Rester  af  Malerier  kjendes  endnu  paa  den.  Ruden  er  en  Gave.  Naar  et  Hus  var  bygget, 
holdtes  et  Gilde,  Glarøl,  Fensterbier,  hvortil  Venner  bragte  malede  Ruder  med  deres  Navne, 
Bomærker,  Emblemer  for  deres  Næringsvej,  lystige  Scener  o.  s.  v.,  et  Slags  Fortids-Album. 
Fødevarer  og  Drik  medbragtes  som  Føring,  og  Gildet  varede  til  der  ikke  mere  var  noget  at 
fortære. 

Denne  Brug  bragte  Glarmesterkunsten  højt,  saalænge  den  stod  paa.  Hver  Glarmester 
kunde  male  og  brænde  saadanne  Ruder,  og  de  havde  nok  at  gjøre  med  dem.  I  1668  fandtes 

i  Husum  n  Mestere.  I  1797,  da  Skikken  var  uddød,  kun  2,  der  mageligt  kunde  besørge  det 
Husarbejde,  som  var  levnet. 

Stolene  (Fig.  166)  have  Halmsæder  og  udskaaren  Ryg  med  Ejeres  og  Hustruers  Navne 
og  en  ejendommelig  gammeldags  Form,  der  troligt  blev  lavet  efter  af  lokale  Snedkere  til 


Fig.  177. 

Vægskab  fra  Aaret  1666.  Dansk  Folkemuseum.  Katalognummer  I,  287. 


vore  Dage,  idet  hver  Mand  øgede  Gaardens  Besætning  med  to.  Den  yngste,  som  Museet 
ejer,  er  fra  1858. 

Det  meget  aflange  Bord  (Fig.  166)  har  en  Udsmykning  fra  Kong  Frederik  V  s  lid  og  er 
paa  Forsiden  forsynet  med  Skuffer  og  Skabe.  Bagsiden  er  glat.  Dugen,  der  er  vævet  eftei  Bor¬ 
dets  Længde,  er  smal  og  hænger  kun  ned  ved  Bordenderne  med  sin  brede  flettede  Frynse. 


PETER  HELDTS  PESEL  OG  DENS  INDBO. 

I  Hjørnet  ved  Vinduet  staar  V raaskabet,  Hørnschap.  Det  er  et  Møbel,  som  forhen  har  staaet 
i  næsten  hvert  dansk  Bondehus,  og  i  Ditmarsken  fandtes  saa  mange  af  dem,  at  man  har  kaldt 
den  foi  Hjørneskabenes  Land.  Sært  nok  er  det  ikke  almindeligt  i  Slesvig  og  mindst,  hvor 
saksisk  Bygningsstil  hersker.  Naar  Dr.  Jahn  opgiver,  at  vort  stammer  fra  Ostenfeld,  er  der 
ingen  Grund  til  at  tvivle  om  det,  men  i  saa  Fald  er  det  et  Særsyn.  Fra  Ditmarsken,  der 


Fig.  178.  Sengetæppe  (Pyramus  og  Thisbe). 


ikke  er  langt  borte,  kan  det  ikke  være  kommet,  da  Ornamenterne  vise  bort  derfra.  Det 
skiller  sig  fra  vore  Vraaskabe  derved,  at  disse  stod  paa  Bænken,  dette  naar  ned  paa  Gulvet. 

Under  Loftet  hænger  en  Pelikan.  Det  var  Brug  paa  sine  Steder  i  Holstein  at  hænge  Billedet 
af  denne  selvopofrende  Fugl,  gothisk  stiliseret,  op  i  Stuen,  oftest  over  Vuggen,  som  et  Bil¬ 
lede  af  Moderkjærligheden ;  tillige  som  en  huslig  Talisman.  Vi  kjende  Skikken  fra  Lavenes 
Forsamlingsrum ,  hvor  der  altid  hang  et  Skueskilt  under  Bjælkerne.  I  Museets  nordsjæl¬ 
landske  Stue  hænger  over  Bordet  en  Fisk  udskaaret  i  Træ,  som  havde  hængt  paa  sit  Hjem¬ 
sted  fra  gammel  Tid,  formodenlig  ogsaa  som  et  helligt  Tegn. 

Alhovesengen,  hvis  Hulrum  befinder  sig  i  Sideværelset,  har  en  Forside  i  Stilen  fra  1700. 
Det  var  den  fornemste  Seng,  her  stod,  efter  at  den  var  flyttet  fra  sin  oprindelige  Plads  1 
Dilen,  hvor  senere  det  ene  af  die  Sitten  blev  anbragt.  Oprindelig  havde  disse  høje  Senge  en 
Bænkekiste  bag  en  høj  Fodskammel  og  fra  Kisten  var  atter  en  høj  Forside  at  stige  over,  saa 
Sengen  fortjente  sit  Navn  af  Hochbett,  Denne  gothiske  Form  er  nu  forsvunden  fra  Hertug¬ 
dømmerne,  men  ses  endnu  i  Dilen  i  Vierlandene.  Vi  lejende  den  fra  vore  Folkeviser,  hvor 
Ridderen  klædte  sig  paa  siddende  paa  Sengekisten.  Han  klædte  sig  for  sin  Seng.  Sengenes 


Udstyr  var  pragtfuldt:  Pudevaar  med  Tønderkniplinger,  Lagener  med  broderede  Mellem¬ 
værk  og  fine  Udsyninger  i  Hvidsøm. 

Sengeforhænget  og  Sengetæppet  (Fig.  178)  ere  af  Linnedrending  med  Islæt  af  farvet  Uld. 
De  vævedes  i  grønne,  mørk-brune,  blaa,  røde  og  sorte  Farver  paa  hvid,  lyseolaa  eller  lys 
brun  Bund.  I  sidste  to  Tilfælde  er  Islætten  i  mørkere  Tone  end  Bunden.  Der  forekommer 
hyppigt  figurlige  Fremstillinger  f.  Eks.  af  Pyramus’  og  Thisbes  Historie,  Kristi  Indtog  i  Jeiu- 
salem,  de  fire  Verdensdele,  Isaks  Ofring,  Samaritanerinden  ved  Brønden  o.  s.  v.  ellers  væve¬ 
des  Dyr  i  heraldisk  Stil  og  Planter  blandede  som  paa  de  middelalderlige  Mønstre,  der  have 
dannet  Grundlaget  for  disse  Frembringelser  fra  18de  Aarhundrede.  Museet  i  Flensborg  ejer 
gamle,  stærkt  slidte  Mønstre  fra  Husums  Væverlav,  der  bevise,  at  denne  Artikel  er  bleven 
tilvirket  haandværksmæssig,  men  deraf  tør  man  dog  ikke  slutte,  at  hele  den  stoie  Masse  af 

slesvigske  Sengeforhæng  ere  udførte  paa  denne  Maade.  I  Mands  Minde  ere  de  bievne 
vævede  paa  Ørby  Hage  Øst  for  Haderslev  ved  Fjorden  og  desuden  paa  mange  andre  Steder 
i  Slesvig.  I  Holstein  udførtes  de  i  geometriske  Mønstre.  Fig.  178  gjengiver  Pyramus’  og 
Thisbes  bedrøvelige  Historie,  og  den  er  fortalt  fortræffeligt.  Hele  Tæppets  Felt  er  én  stor 
Skov,  hvor  de  elskende  mødtes  ved  en  Kilde,  som  her  er  blevet  til  et  stateligt  Torvespring¬ 
vand.  I  Skoven  lege  de  vilde  Dyr,  Løver  og  Enhjørninger  springe  og  stanges  og  Pelikanen 
hakker  i  sit  blødende  Bryst.  Thisbe  kom  en  Dag  for  tidlig  og  spadserede  ind  i  Skoven, 
efterladende  sit  Hovedklæde  paa  Mødepladsen.  Pyramus  finder  det,  slutter  noget  overilet,  at 
Thisbe  er  bortslæbt  af  Vilddyr  og  dræber  sig.  Thisbe  vender  tilbage,  ser  sin  Elsker  død 
og  styrter  sig  med  mere  Grund  i  hans  Sværd.  Billedets  Komposition  er  fortræffelig.  Der 
er  ikke  nogen  tom  Plads  paa  Tæppet,  alt  er  fyldt  med  en  vel  fortalt  Begivenhed  og  dens 
Milieu. 

Paa  Tysk  hedder  denne  Vævning  Beidenuand  (Hvergarn),  sigtende  til  dens  to  Bestand¬ 
dele.  Slesvigerne  kalde  den  Riflaben,  Rylokken,  formodenlig  det  danske  Rylagen,  forvansket 
paa  skaansk  til  Rødlaken,  der  ikke  har  noget  med  rød  Farve  at  gjøre.  Ry,  Ryer  betød  Senge¬ 
klæder  eller  Tæpper  afUld  (Ry  eller  Ru),  paa  Norsk  tillige  en  bestemt  Art  med  noppet,  ind¬ 
vævet  Uld.  Vævemaaden  er  lagt  af  i  Slesvig  og  gaaet  i  Glemme,  men  ligner  i  saa  meget 
den  skaanske  Linnedbundsvævning,  at  den  vel  maatte  kunne  gjenoplives  paa  Husvæv. 

Hynderne  paa  Stolene  repræsentere  forskjellige  slesvigske  Mønstre  og  Methoder.  Der  er 
Fladsyning  med  broget  Uldgarn  paa  Vadmel  og  Klæde  som  brogede  Blomster  og  Blade, 
Applikation  med  Paasyning  af  Figurer,  udskaarne  i  Klæde,  og  endelig  en  vis  flosset  Slags, 
der  er  gjort  som  Smyrnatæpper,  lig  den  skaanske  Flosvævning.  Den  er  egenlig  en  Knytning 
i  Mønster  af  Uldgarn  paa  en  grovmasket  Bund.  Paa  somme  lod  man  Nopperne  staa  uop- 
skaarne,  hvis  Reliefmønster  ønskes  (Fig.  179),  og  gjennemvævede  Bunden  glat.  Der  vistes 
paa  denne  Maade  menneskelige  Figurer  eller  geometrisk  Mønster  i  livlige  Farver  —  eller 
man  skar  Knytterne  op  og  fik  en  jævnt  fyldt,  fløjlsagtig  Flade,  oftest  fremstillet  i  Indigo- 
blaat  med  lyst  og  mørkt,  undertiden  varieret  med  flere  afdæmpede  Farver.  Første  Slags  er 
bevislig  tilvirkede  i  Detsbøl  ved  Tønder  og  i  Fjold  ved  Ostenfeld  og  bære  Aarstal  fra  for¬ 
rige  Aarbundredes  Slutning.  Begge  Methoder  lejendes  fra  Smyrnatæpperne.  (Forts.) 


EN  KNIV  FRA  FREDERIK  II’S  TID  PAA  ROSENBORG. 

af  F.  R.  FRIIS. 

Der  er  fremkommet  forskjellige  Meninger  om  Betydningen  af  det  sammenslyngede  FS, 
Kong  Frederik  II  har  ladet  anbringe  adskillige  Steder.  Man  mente  tidligere,  at  det 
nødvendigvis  maatte  betyde  »Fridericus  Secundus«,  indtil  Il  erlauff  fremsatte  den  Mening, 
at  det  snarere  maatte  være  Begyndelsesbogstaverne  af  Kong  Fiedeiiks  og  Dronning  Sofies 
Navne,  idet  han  fremhævede,  at  det  ikke  var  forefundet  paa  Gjenstande  ældre  end  fra  1^72, 
det  Aar,  da  Kongen  blev  gift.  Jeg  har  fremdraget  flere  Oplysninger,  der  yderligere  maatte 
synes  at  tale  for  Werlauffs  Mening,  og  i  mine  »Bidrag  til  dansk  Kunsthistorie«,  S.  155,  har 
jeg  berørt,  at  Hr.  Direktør  Bernhard  Olsen  i  en  Artikel  i  »Tidsskrift  for  Kunstindustri«, 
1896,  S.  65,  holder  fast  ved  den  gamle  Forklaring  uden  at  omtale,  at  der  gives  eller  kan 
gives  en  anden.  Herimod  har  han  taget  til  Gjenmæle  ovfr.  S.  18.  Han  omtaler  en  Kniv, 

der  findes  paa  Rosenborg,  hvorom  nedenfor,  og  at  det  sammen¬ 
slyngede  FS  ogsaa  findes  paa  en  Sølvpokal,  som  endnu  bevares  i 
Malmø,  og  som  Frederik  II  i  Aaret  1556,  altsaa  3  Aar  før  han  ble\ 

Konge,  forærede  til  det  derværende  St.  Knudsgilde.  Paa  denne 
Pokal  findes,  saavidt  vides,  intet  Aarstal,  men  jeg  skal  dog  ikke 
her  gaa  videre  ind  paa  den  Sag  eller  yttre  nogen  Tvivl  om,  hvor¬ 
vidt  "det  omtalte  FS  kan  have  staaet  paa  den  allerede  is 56.  Af 
Kniven  meddele  vi  her  to  Afbildninger,  og  den  maa  omtales  nær¬ 
mere.  Den  er  23  Ctm.  lang,  og  den  ligner  vore  sædvanlige  Bord¬ 
knive,  idet  Skaftet  bestaar  af  to  flade  eller  halvrunde  Stykker,  der 
ere  fastnittede  paa  en  Forlængelse  af  Knivsbladet.  Skaftet  bestaar 
vistnok  af  Ibenholt  med  Sølvindlægning.  Paa  den  ene  Side  ses 
Bogstaver,  der  betyde  Kongens  Valgsprog  »Mein  Hoffnung  zum 
Gott  allein«,  og  paa  den  anden  15  FS  70. 

Man  har  anført  denne  Knivindskrift  som  Bevis  for,  at  det  om¬ 
talte  FS  nødvendigvis  maatte  betyde  Fridericus  Secundus.  Jeg 
har  indvendt  herimod,  at  det  dog  kunde  tænkes,  at  man  havde 
anbragt  det  sammenslyngede  FS  paa  Knivsbladet  senere  end  1570, 
i  Stedet  for  et  andet  Navn  eller  Mærke,  og  hertil  bemærker  Hr. 

Direktør  Bernh.  Olsen:  »Det  har  man  sikkert  ikke,  thi  hvad  der 
staar  paa  Knivsbladet,  har  staaet  der  fra  I57°>  da  det  ^ev  dama- 
sceret  i  Bladet.  Der  findes  intet  Spor  til,  at  noget  er  slettet  eller 
remplaceret,  og  det  vilde  efter  den  anvendte  Teknik  være  ugjør- 
ligt  at  slette  noget  i  Staalet.  Ingen  Kjender  har  tvivlet  om  det 
Heles  Oprindelighed«. 

Bogstaverne  og  Tallene  ere  imidlertid  ikke  damascerede  i  Bla¬ 
det,  paa  hvilket  der  intet  staar,  men  indlagte  med  Sølv  i  det  paa¬ 
nittede  Ibenholts  Skaft.  Det  vilde  næppe  være  helt  umuligt,  at  en 
Forandring  kunde  være  foretagen,  uagtet  en  saadan  rigtignok 
vilde  være  meget  usandsynlig.  At  der  kunde  foreligge  en  For¬ 
falskning,  har  jeg  ikke  tænkt. 

Som  Hr.  Direktør  Olsen  bemærker,  har  man  ogsaa  tænkt,  at  iis 

— v  PS  kunde  være  første  og  sidste  Bogstav  i  Navnet  Fridericus.  Hvis  R^™bpaag> 
Rosenborg.  Bogstaverne  i  visse  Tilfælde  virkelig  skulle  betyde  Fridericus  Se¬ 
cundus,  saa  er  dette  saavidt  vides  uden  tilsvarende  Exempler,  og  1  alt  Fald  kan  en  sikker  og 
tilfredsstillende  Forklaring  endnu  næppe  siges  at  være  funden. 


Fig.  180. 
Frederik  II’ s 
Kniv  paa 


Fig.  181. 


Efter  at  Ovenstaaende  var  skrevet,  har  jeg  havt  Lejlighed  til  at  se  Pokalen  i  Malmø.  At 
der  paa  Skjoldet  staar  det  sammenslyngede  FS,  er  vistnok;  men  noget  Aarstal  kunde  ]eg 
ikke  finde  paa  Skjoldet  eller  paa  selve  Pokalen. 


K0EPP1NGS  GLAS. 

af  CH.  A.  BEEN. 

Første  Gang  jeg  saa  Koeppings  Glas  var  i  Ber¬ 
lins  Kunstgewerbe-Museum,  hvor  de  —  en 
Snes  Stykker  i  Tallet  —  fyldte  en  Montre  oppe 
i  Galleriets  tungsindige  Tusmørke.  De  kom  som 
et  overraskende  Syn,  som  noget  uanet  og  gaade- 
fuldt.  Som  de  stod  der  i  Skumringen  og  lyste 
med  metallisk  Glød  fra  de  vredne  Blomsterkalke, 
virkede  de  med  en  betagende  Mystik.  Det  fore¬ 
kom  En,  som  maatte  de  være  giftsvangre  Trold¬ 
domsbægre,  bestemte  til  at  kredenses  af  dødblaa 
Læber.  Eller  det  var,  som  turde  de  ikkun  be¬ 
røres  af  hine  ulegemlige,  genfærdsagtige  Kvinde¬ 
fantomer,  som  Aubrey  Beardsley  med  saa  stor 
Forkærlighed  har  manet  frem  i  sin  Kunst. 

Senere  saa  jeg  Koeppings  Glas  mange  Steder. 
Jeg  saa  dem  i  Munchen,  i  Rom,  i  Paris  —  til 
Overflod  paa  Champs  de  Mars  —  jeg  saa  dem  i 
London,  gensaa  dem  i  Berlin,  denne  Gang  i  den 
Kunstindustriens  forslugne  »Haj«,  der  hedder 
»Hohenzollern-Kaufhaus«  og  genfandt  dem  slut¬ 
telig  i  et  anseligt  Udvalg  i  vort  eget  Museum 
for  Kunsthaandværk.  Og  overalt  har  jeg  genset 
disse  Glas  med  Glæde.  Selv  da  de  en  Dag  i  Rom,  hvor  man  gik  med  Hovedet  fuldt  af  An¬ 
tik,  Barok  og  Renæssance,  dukkede  op  i  en  af  Via  Condottis  Butiker,  undlode  de  ikke  at 
foraarsage  et  af  disse  Ryk,  som  god  Kunst  har  for  Skik  at  fremkalde. 

Og  god  Kunst  er  Koeppings  Glas.  Forsaavidt  er  det  en  Uretfærdighed,  at  de  henregnes 
til  det  brogede  og  ofte  meget  ukultiverede  Selskab,  som  det  moderne  og  saa  stærkt  ud- 
skregne  Kunsthaandværk  er.  Thi  de  har  intet  dermed  at  skaffe.  Man  kan  jo  prøve  at  hen¬ 
føre  dem  under  hvilkensomhelst  af  de  misvisende  Betegnelser,  hvormed  man  søger  at 
etikettere  de  Frembringelser,  der  have  hjemme  i  det  navnløse  Land  mellem  Kunstens  og 
Kunsthaandværkets  Riger.  Ingen  af  dem  vil  passe.  Koeppings  Glas  er  ligesaa  lidt  »Kunst¬ 
industri«  som  de  er  »Kunsthaandværk«  —  heller  ikke,  hvad  Englænderne  kalde  »applied 
art«,  Ord,  som,  hvis  de  kunde  finde  en  taalelig  Oversættelse,  ellers  vilde  være  langt  at  fore¬ 
trække  for  de  gængse  danske  Betegnelser.  De  er  slet  og  ret  Kunst,  Kunst  i  Form  og  Kunst 
i  Farve,  eller  rettere  Kunst  i  Kraft  af  den  Forening  af  Form  og  Farve,  hvis  Mystik  er  deres 
Væsens  Særkende.  Disse  Glas  spotte  ethvert  Nyttehensyn.  »At  gavne  og  fornøje«,  Ord, 
der  burde  være  Devisen  for  alt  Kunsthaandværk,  det  gælder  ikke  for  dem.  De  forlange  kun 
dette  ene:  at  ses  og  beundres.  Selv  Glas  maa  de  gemmes  bag  Glas,  idet  de  tilhviske  Beskue¬ 
ren  et  advarende  »noli  me  tangere«. 

Ved  første  Øjekast  synes  Koeppings  Glas  at  være  frigjorte  for  Paavirkning  af  japansk 
Kunst.  Og  hvorfor  ikke?  Japanerne  have  jo  aldrig  i  synderlig  Grad  dyrket  Glasmageriet, 
og  havde  de  gjort  det,  vilde  vel  ogsaa  her  den  kinesiske  Teknik  med  dens  kaméagtige  Be¬ 
handling  af  den  opake  Glasmasse  være  bleven  Forbilledet  og  derved  Midlet  til  tusindfoldig 

Fig.  182.  Koeppings  Glas. 

Øjenlyst.  Men  tænker  man  sig  om,  vil  man  sikkert  ogsaa  her  opdage  den  japanske  Lærdom. 
Ligesaa  lidt  som  disse  Glas  vilde  være  bievne  til,  om  ikke  den  venetianske  Glas pustning 
havde  vist  Vejen,  ligesaa  lidt  vilde  Kunstneren  have  kunnet  forme  disse  Poesier  i  Glas,  om 
ikke  Japan  havde  været  hans  store  Læremester  i  Behandlingen  af  Farven.  Sammenlignet 
med  Venedig,  der  gav  Kunstneren  Midlet  i  Hænde  til  at  skabe  Formen,  gav  Japan  unægte¬ 
lig  mere,  ved  at  give  ham  i  Hænde  det  Middel,  der  skulde  gøre  disse  Glas  til  Kunst,  og  der¬ 
ved  stille  dem  næsten  jævnsides  med  det  bedste  af,  hvad  den  moderne  Glasmagei kunsts 
største  Digter,  Emile  Gallé,  har  skabt. 

Tag  nemlig  Farven  bort  fra  Koeppings  Glas:  der  vil  da  blive  smukke  og  ejendommelige 
Former  tilbage,  men  giv  dem  saa  deres  Farver  tilbage,  og  de  synes  hentede  fra  »Tusind 
og  én  Nat«. 

Og  det  maa  i  Virkeligheden  være  Blomster  fra  Æventyrets  Verden,  der  have  laant  Koep¬ 
pings  Glas  Form  og  Farve.  De  kunde  vel  nu  og  da  have  en  flygtig  Lighed  med  Blomster 
fra  den  virkelige  Verdens  Haver,  med  Tulipaner,  Lilier,  Kalaer  og  andre  storbægrede  Blom¬ 
sterplanter.  Dog,  hvor  finder  man  i  Blomsternes  Rige  disse  forunderlige  Farver,  der  snart 
synes  som  Maanedis  en  Sommernat,  snart  synes  hentede  fra  Engenes  Aftentaager,  snart 
synes  som  Afglansen  af  den  stigende  eller  dalende  Sol.  Men  aller  oftest  synes  disse  Glas  at 
staa  i  Pagt  med  onde  Aander,  at  være  skabte  af  kunstfærdige  Trolde  nede  i  Bjærgenes  dybe¬ 
ste  Skakter,  hvor  kostelige  Stene  og  lysende  Metaller  gav  dem  gaadefuld  Glans. 

I  Kunstens  Blomsterverden  bør  Koeppings  Glas  have  et  Drivhus,  hvor  de  —  Drivhus¬ 
planter,  som  de  er  —  kan  skærmes  for  det  Plagiatets  frodige  Ukrudt,  der  snart  vil  skyde 
frem  overalt  og  gøre  Arten  til  et  letkøbt  Allemands  Eje.  De  vil  her  som  Glasmager- 
kunstens  sjældne  Orchidéer  —  vidne  om  vort  hældende  Aarhundreds  higende  Skønheds¬ 
trang,  og  tillige  fortælle  Efterverdenen,  at  den  Drivhuskultur,  for  hvilken  Kunsthaand- 
værket  udsattes  i  det  nittende  Aarhundredes  sidste  Decennium,  ikke  altid  resulterede  1 
forkvaklede  og  fordrevne  Former,  i  sørgelige  Misfostre. 


NOGLE  ELEVARBEJDER. 

af  N.  G.  HENRIKSEN. 

I  tiden  fra  den  20de  Juni  til  den  9de  Juli  saa  man  en  ejendommelig  Udstilling  i  Hof¬ 
juveler  Michelsens  Butiksvindue,  som  syntes  i  høj  Grad  at  fange  Interessen  hos  de  Forbi- 
gaaende.  Hr.  Michelsen  havde  havt  den  gode  Ide  at  udstille  en  Del  af  sine  Lærlinges 
Arbejder,  udførte  dels  i  Teknisk  Skole,  dels  paa  Værkstedet.  Denne  Ordning  havde  sin 
Berettigelse,  da  Læreren  i  Ciselering  og  Modellering  i  Vox  ved  Teknisk  Skole,  Forfatteren 
af  disse  Linier,  tillige  er  Leder  af  Hr.  Michelsens  Værksted  og  underviser  Lærlingene  begge 
Steder.  Værkstedet  faar  ogsaa  derved  en  Særstilling,  som  mulig  kan  give  et  Bidrag  til 
Spørgsmaalet  Fagskole  eller  Læreværksted. 

Om  Fagskolesagen  har  der  et  Par  Gange  været  holdt  Diskussionsmødet  i  Industii- 
foreningen,  og  der  er  jo  af  enkelte  Fag,  hvor  der  særlig  har  vist  sig  Trang  deitil,  oprettet 
Fagskoler  her  i  Byen.  Men  nogen  almindelig  eller  stærk  I  rang  til  Fagskoler  har  der  endnu 
ikke  vist  sig  i  vore  mindre  Forhold  herhjemme.  Man  har  ved  Diskussionsmøderne  omtalt 

Fig.  183.  Vase  med  Grankoglemotiv.  Fig.  184.  Bæger  med  Alpevioler. 

Teknisk  Skole  og  særlig  den  Afdeling,  som  kaldes  Institutet  for  Metalarbejdere,  og  opfattet 
denne  enten  som  Fagskole  eller  som  Industriskole.  Denne  Opfattelse  er  dog  ikke  rigtig, 
idet  Institutet  for  Metalarbejdere,  der  omfatter  Undervisning  i  Drejning,  Ciselering  og  Gra¬ 
vering  samt  Modellering  i  Vox,  nærmest  er  oprettet  som  et  Supplement  til  Værkstederne, 
for  at  give  Lærlingene  en  videregaaende  Undervisning.  Hverken  med  Hensyn  til  de  For- 


Fig.  185.  Fad  med  Flumledekoration. 

kundskaber,  der  fordres  af  Eleverne  for  Optagelse  i  Klas¬ 
serne,  eller  med  Hensyn  til  Undervisningstiden  kan  disse 
sammenlignes  med,  hvad  der  kræves  i  Fag-  eller  Kunst¬ 
industriskoler.  Af  Forkundskaber  fordres  kun  elementær 
Tegning,  og  Undervisningstiden  er  højst  2  Timer  hver 
Aften  og  3  Timer  Søndag  Formiddag,  hvorimod  der  i 
Fag-  eller  Kunstindustriskoler  kræves  ganske  anderledes 
Forkundskaber  i  Tegning  og  Undervisningstiden  som  Re¬ 
gel  strækker  sig  over  den  meste  Tid  af  Dagen.  At  Skolen 
desuagtet  formaar  at  give  de  Elever,  der  i  længere  Tid  del¬ 
tage  i  dens  Undervisning,  en  god  Uddannelse,  vil  man 
kunne  se  paa  dens  aarlige  Udstillinger.  Figeledes  viste  den 
ovennævnte  Udstilling  af  Elevarbejdet,  at  der  kan  uddan 
nes  dygtige  kunstindustrielle  Arbejdere,  naai  Skole-  og 
Værkstedsundervisningen  gaar  Haand  i  Haand.  Vi  fi em¬ 
sætte  her  nogle  Prøver  af  de  udstillede  Elevarbejder,  ud¬ 
førte  paa  Skolen,  samt  en  Svendeprøve,  udført  paa  Værk¬ 
stedet. 

Vasen  (Fig.  183)  med  Motiver  fra  en  Grankogle  er  ud¬ 
ført  i  Vinter  af  Sølvsmedlærling  V  ilhelm  Madsen  i  hans 
sidste  Færeaar.  Han  har  kun  frekventeret  Ciselørklassen 
denne  ene  Vinter,  ellers  Etaet  Undervisning  i  Drejning  o 
Tegning  paa  Skolen.  Bægeret  med  Alpeviolmotivet  (Fig.  184)  er  udført  af  Ciselørlærhn 
Ernst  Larsen  sidste  Vinter  i  hans  fjerde  Læreaar.  Skaalen  med  Humledekorationen  (Fig-  185), 
bestemt  til  Dekorationsgjenstand  paa  en  Buffet,  er  udført  af  Ciselørlærhng  r  ar  t  e  ersen 
i  det  tredie  Færeaar.  Tegningen  til  Skaalen  har  Eleven  selv  udført  under  Veiledmng.  Kap¬ 
sejlads-Bægeret  (Fig.  186)  er  udført  af  Ciselør- 
lærling  Peder  Schmidt  i  fjerde  Færeaar,  ligeledes 
efter  egen  Tegning.  Bægeret  var  udstillet  i  Sko¬ 
lens  Afdeling  paa  Stockholmerudstillingen.  Øl¬ 
kanden  med  Tidselmotivet  (Fig.  187)  er  udført 
som  Svendeprøve  af  Vilhelm  IV al  do  r ff  efter  5 
Aars  Læretid  og  tilkjendt  Haand  værkerforenin¬ 
gens  Sølvmedaille.  Tegningen  til  Kandens  De¬ 
koration  har  Eleven  udført  selvstændig  efter  Op¬ 
gave.  Paa  den  modsatte  Side  af  Kanden  spinder 
en  Edderkop  sit  Væv  mellem  Tidslerne.  De  fire 
sidstnævnte  Elever  have  baade  besøgt  Skolens 
Tegneklasser  og  Klasserne  for  Ciselering  og 
Modellering  i  nogle  Aar. 

Klassen  for  Modellering  i  Vox,  hvor  Under¬ 
visningstiden  er  Søndag  Formiddag  fra  Kl.  10-1, 
er  nøje  forbunden  med  Ciselørklassen.  Formaa- 
let  er  at  udvikle  Elevernes  Øvelse  i  Formgiv¬ 
ning,  hvad 'der  jo  gaar  lettere  for  sig  i  det  bløde 
Vox  end  i  det  haarde  Metal.  Der  gjøres  ogsaa 
Studier  og  Forarbejder  til  Arbejder  i  Metal.  De 

sidste  Par  Aar  have  Eleverne  saaledes  forsøgt  at  Fig.  187. 

modellere  efter  levende  Blomster,  for  senere  at  Ølkande  med  ridselmotiv. 


Fig.  186. 

Kapsejlads-Bæger. 

benytte  Studierne  som  Dekorationsmotiver.  Det  er  jo  ingen  let  Opgave  at  stille  en  Elev, 
naar  der  kun  er  3  Timer  til  Raadighed,  men  Eleverne  tage  fat  med  megen  Interesse  og 
Iver,  saa  Resultaterne  blive  ret  tilfredsstillende.  Fig.  188  er  en  Prøve  fra  sidste  Vinters 
Studier,  udført  af  Erhardt  Pedersen. 

Om  det  kunstneriske  Værd  af  disse  Elevarbejder  skal  jeg  ikke  udtale  mig,  da  jeg  selv  har 
Ansvaret  derfor,  idet  de  ere  udførte  under  min  Vejledning.  Med  Hensyn  til  det  rent  tek¬ 
niske  i  Udførelsen  af  disse  Arbejder  vil  enhver  vist  indrømme,  at  det  er  gode  og  dygtige 
Ciselørarbejder,  baade  Snerrejern  og  Punsel  ere  behandlede  med  Færdighed,  og  Formgiv¬ 
ningen  er  god  og  kraftig,  uden  at  Linierne  i  Korpus  ere  ødelagte.  Arbejderne  vise,  at  vi 
godt  kunne  uddanne  dygtige  Ciselører  herhjemme.  Desværre  er  der  ikke  Brug  for  særlig 
mange,  hvad  der  jo  ogsaa  er  Grunden  til  det  forholdsvis  lave  Elevantal  i  Skolen.  I  de  fleste 
af  Landets  Guldsmedforretninger  sælges  der  mere  af  tysk  Fabrikarbejde  end  af  dansk  Haand- 
arbejde,  da  hint  er  en  Del  billigere  end  dette,  og  den  latterlig  lave  Told  af  33  Øre  Pundet 
skal  ikke  hjælpe  dansk  Arbejde  i  Konkurrencen.  Først  naar  et  større  Publikum  lærer  at  se 
Forskellen  mellem  presset  og  ciseleret  Arbejde,  kan  der  være  Tale  om  bedre  Tider  for 
danske  Ciselører.  Forhaabentlig  naar  den  stigende  Interesse  for  Kunstindustri  ogsaa  en 
Gang  Metalarbejdet. 


Fig.  188.  Modellering  i  Vox. 

af  C.  NYROP. 

Det  er  forunderligt,  at  der  ingen  middelalderlig  Lavsskraa  er  bevaret  fra  en  saa  gammel 
By  som  Næstved.  Jeg  har  i  alt  Fald  ingen  kunnet  finde.  Og  det  kunde  synes  at  være 
i  god  Overensstemmelse  hermed,  naar  jeg  i  mine  »Danske  Haandværkerlavs  Segl  (s.  forr. 
Aarg.)  kun  har  kunnet  meddele  siger  og  skriver  eet  Næstved-Segl,  de  Næstved- Skræderes. 
Her  er  imidlertid  det  at  bemærke,  at  Byen,  der  omtr.  1250  nævnes  som  den  næststørste 
paa  Sjælland  —  Roskilde,  den  største,  er  dobbelt  saa  stor  —  fra  gammel  Tid  har  talt  Haand- 
værkere  mellem  sine  Indbyggere.  Byen  hørte  under  Krumstaven.  Erik  Lam  gjorde  1140 
St.  Peters  Kloster  i  Næstved  (det  senere  Skovkloster,  nu  Herlufsholm)  til  dens  Herre,  og 
Klosteret  fordrede  sine  Afgifter.  1484  nævnes  som  Næringsdrivende,  der  særlig  skulde 

skatte  til  det,  baade  Bryggere,  Flettere  (!),  Bulsmede,  Bagere,  Slagtere,  Skomagere,  Skrædere, 
Skindere  og  Kræmmere.  Her  er,  som  det  ses,  Haandværkere  nok,  og  de  kunne  forfølges 
forholdsvis  langt  tilbage.  »Skomagernes  Boder«  forekomme  allerede  1331. 

Noget  særligt  Haandværkerlav  nævnes  dog  ikke.  Men  der  nævnes  fire  forskjellige  Næst- 
ved-Gilder:  1401  Kristi  Legemsgilde,  1409  St.  Olufsgilde  og  St.  Eriksgilde  samt  1436  St* 
Gertrudsgilde.  Og  i  disse  kan  der  skjule  sig  Haandværkergilder.  Kjøbenhavns  Bagersvende 


Fig.  189.  Næstved  Kristi  Legemsgilde. 


Fig.  190.  Næstved  St.  Olafsgilde. 


forenedes  i  et  St.  Karensgilde  (1402),  Kjøbenhavns  Tømrere  dannede  et  St.  Andreasgilde, 
Horsens  Smede  førte  St.  Peter  i  deres  Segl,  Svendborgs  Guldsmede,  Sværdfegere  og  Rem- 
snidere  dannede  et  St.  Hansgilde  (c.  1450)  o.  s.  v.  De  Næstved  Skomagere  have  da  ogsaa 
nogenlunde  tidligt  dannet  et  Gilde,  ti  1496  skjænkes  der  et  Hus  til  Skomagernes  Alter  i  en 
af  Byens  Kirker.  Og  et  Aktstykke  fra  1 5  5 6  1  viser,  at  der  maa  have  været  mindst  sex  Haand¬ 
værkergilder  i  Næstved. 


Fig.  1 9 1 .  Næstved  Skomagere. 


Fig.  192.  Næstved  Smede.  Fig.  193.  Næstved  Skrædere. 


I  det  nævnte  Aar  fandt  Byens  Borgere  Tiderne  vanskelige.  Der  var  Dyrtid  paa  Korn,  og 
Kjøbstæderne  led  »stor  Skade  og  Fordærv«  ved  de  rundt  om  i  Landsbyerne  holdte  Mar¬ 
keder.  Næstveds  Borgemester,  Raadmænd,  Byfoged  og  menige  Borgere  androg  Kristian  III 
om,  at  Kornudførselen  maatte  blive  forbudt  for  et  Aar  og  om  at  de  nævnte  Markeder  maatte 
blive  aflagte.  I  sidste  Retning  var  Andragendet  endog  særlig  indtrængende.  Markederne, 
som  »mesten  hver  Sondag  stander  paa  Landsbyerne«,  medførte,  at  der  »paa  de  Dage,  Guds 
Ord  og  Vilj-e  skulde  forkyndes,  allermest  sker  storst  Mandslet,  Hor  og  Mord,  som  baade 
Prædikanter  og  andre  flere  gode  Kristne  paaklage«.  Man  gjorde  sig  aabenbart  Umage  for,  at 
Andragendet  fik  et  saa  anseligt  Udseende  som  muligt,  og  saa  blev  det  torsynet  først  med 
i-  Hr.  Arkivar  Thiset  har  velvillig  henledet  min  Opmærksomhed  paa  det. 

Byens  Segl  og  derpaa  »med  alle  Embeds  Indsegl«.  Det  bærer  i  Alt  syv  Segl,  og  Næstved 
havde  altsaa  1556  sex  »Embeder«  d.  v.  s.  Haandværkerlav.  De  specificeres  imidlertid  ikke  i 
Andragendet,  og  de  i  Vox  trykkede  Segl  ere  desværre  for  de  tres  Vedkommende  saa  utyde¬ 
lige,  at  de  maa  staa  hen  som  drillende  Gaader,  til  et  lykkeligt  Tilfælde  en  Gang  bringer  dem 
for  Dagen  i  andre,  tydeligere  Exemplarer. 

To  af  de  tre  utydelige  Segl  vise  dog  afgjort  tilbage  til  Middelalderen,  og  hvad  de  tre  tyde- 
lige  angaar,  Smedenes,  Skomagernes  og  Skrædernes,  da  er  Skomagernes  (Fig.  1 9 1)  det  æld¬ 
ste.  Det  tor  nok  sættes  til  c.  1450.  Saa  kommer  Smedenes  (Fig.  192)  og  tilsidst  Skrædernes 
(Fig.  193),  der  vist  er  fra  Tiden  nær  op  ved  1556.  Indskriften  i  Skomagernes  Segl  er  paa 
Latin  s[igillum]  fuforum  in  nefruebis,  og  det  Samme  er  Tilfældet  med  Indskriften  i  Smedenes 
Segl,  S[IGILLVM }  FABRORVM  CONVIVI1  NE[STVET}.  Skræderne  holde  sig  derimod  til  det 
danske  Sprog,  SKREDER  LAV  [i]N(?)  NESTV[ED],  og  de  udmærke  sig  yderligere  ved  over 
den  traditionelle  Sax  at  have  sat  en  ejendommelig  Engleskikkelse,  hvis  nærmere  Forklaring 
dog  indtil  videre  maa  staa  hen.  I  Skomagernes  Segl  ses  to  forskjellige  Knive,  den  ene  i  to 
Exemplarer,  i  Smedenes  to  Tænger  og  en  Hammer. 

Af  senere  Oprindelse  er  de  Næstved  Pelsneres  og  Handskemageres  Segl  (Fig.  194).  Det 
er  fra  1638  og  har  ved  Siden  af  Aarstallet  et  Egern,  et  Lam  og  to  Handsker.  Dets  Indskrift 
lyder  NESTVED-PELTSNER  og  HANS[K]EMAGER.  Hr.  Garver  Ludv.  Schrøder  i  Næstved, 
hos  hvem  Signetet  opbevares,  har  velvillig  sendt  mig  et  Aftryk  af  det. 

Naar  det  ovenfor  er  oplyst,  at  Næstved  1556  havde  sex  Haandværkerlav,  hvert  med  sit 
Segl,  og  at  disse  saa  godt  som  alle  vise  tilbage  til  Middelalderen,  tor  det  næppe  antages,  at 
de  fire  ovenfor  nævnte  Gilder  (Kristi  Legems,  St.  Olufs,  St.  Eriks  og  St.  Gertruds)  have 
været  særlige  Haand  værkergilder.  For  to  af  dem,  Kristi  Legems  og  St.  Olufs,  kan  der  hen¬ 
vises  til  Segl ;  de  paagjældende  Signeter  ere  bevarede  i  Nationalmuseets  anden  Afdeling.  Det 
ældste  af  disse  Segl  er  Kristi  Legemsgildes  (Fig.  189)  med  Omskriften  sjigillum]  co[n]uiui[i] 
corp[or]is  crifti  in  neftDetfi.  Det  kan  sættes  til  for  1500.  St.  Olufsgildets  Segl  (Fig.  190)  er  fra 
1508;  Aarstallet  staar  tilsidst  i  Indskriften,  der  forøvrigt  lyder  s[igilføm]  conutDii  faneti  olam 
in  nestmet.  Den  kronede  St.  Olaf  sidder  paa  en  bred  Trone  med  sin  beromte  Øxe  i  sin  hojre 
Haand;  i  den  venstre  har  han  et  Kar,  muligvis  et  Salvekar.  Andensteds  er  han  afbildet  med 
en  Kalk  i  venstre  Haand  (L.  Daae:  Norges  Helgener,  1879,  S.  124). 

Af  andre  Næstved-Segl  kjendes  foruden  Byens  Segl  (s.  ovfr.  1893,  S.  26)  endnu  tre  fra 
Byens  Dominikaner-Kloster  (1419,  1535),  et  fra  dens  Helligaands  Kloster  (1 503)  og  to  fra 
det  ovennævnte  St.  Peters  Kloster  (1378  o.  s.  v.).  De  ere  alle  afbildede  i  Henry  Petersens 
»Danske  gejstlige  Sigiller«  Nr.  464 — 469;  som  Nr.  387  findes  desuden  et  Segl,  der  har 
været  brugt  af  Jonas,  Degn  i  Næstved  (1411),  og  som  Nr.  400  et,  der  har  været  brugt  af 
Præsten  ved  St.  Pederskirken  i  Næstved  Tuve  Jensen  (1453). 

Næstved  var  Myntsted  i  Begyndelsen  af  det  femtende  Aarhundrede ;  Myntmesteren  Gerrit 
Gozewijnz,  en  født  Hollænder,  omtales  her  1407  (Aarb.  f.  nord.  Oldk.  1886,  S.  161). 


Fig.  194.  Næstved  Pelsnere. 

Omstaaende  Meddelelse  om  nogle  Segl  fra  Næstved  er  en  Til¬ 
føjelse  til,  hvad  jeg  i  forrige  Aargang  meddelte  om  danske  Haand- 
værkerlavs  Segl.  Skjondt  det  i  Fig.  195  afbildede  Segl  ikke  er  fra 
Næstved,  tor  jeg  derfor  nok  tage  det  med  her.  Ogsaa  det  er  en 
Tilføjelse  til  Meddelelserne  fra  ifjor,  og  det  en  ganske  karakteri¬ 
stisk  Tilfojelse.  Regelen  er,  saa  vi,  at  de  enkelte  Lav,  d.  v.  s.  de 
enkelte  Fag  i  en  By,  hvert  for  sig  optræde  med  eget  Segl.  Den 
eneste  Undtagelse  var  Fig.  30,  forr.  Aarg.  S.  43.  Byen  Kongelfs 
samtlige  Ffaandværkere,  Smede,  Sværdfegere,  Skomagere,  Skræ- 
dere,  Malere  o.  s.  v.  havde  1654  et  fælles  Segl.  Nu  viser  det  her 
afbildede  Segl  Fig.  195,  at  der  ogsaa  kan  finde  Undtagelser  Sted  i 
anden  Retning,  det  samme  Fag  i  forskjellige.Byer  kan  optræde 
med  et  dem  alle  omfattende  Segl.  Omskriften  i  Fig.  195  er:  D[AS\  H{ OCHL OBL1CHE] 
IVERCK  SIEGEL  DER  SATTLER  Kl  EL  SCHLESWIG  FLENSB[URG]  SONTERB[  UR  G]  1648, 
hvad  der  viser,  at  Sadelmagerne  paa  den  Tid  i  Byerne  Kiel,  Slesvig,  Flensborg  og  Søn  er 
bora  maa  have  staaet  sammen  i  ét  Forbund.  Indenfor  Omskriften  ses  en  Sadel  (?)  omgiven 
afen  Del  forskj  elligt  Vær  ktoj.  Signetet  opbevares  iThaulow  Museet  1  Kiel,  og  det  er  Dire  - 
tøren  for  Statsmuseet  i  samme  By,  Frk.  J.  Mestorf,  der  velvillig  har  sendt  mig  et  Aftryk  af  det. 


Fig.  195-  Segl  for 
Sadelmagerne  i  Kiel,  Slesvig, 
Flensborg  og  Sønderborg. 

I  Anledning  af  Tidsskriftets  lille  Notits  ovfr.  S.  111 
angaaende  en  »Frihedssojle«  paa  Kongens  Nytorv  har 
Hr.  Arkitekturmaler  Chr.  Hetsch  meddelt,  at  det  er  en 
Fejl,  naar  der  gaas  ud  fra,  at  hans  Fader,  Professor  G. 
F.  Hetsch ,  vilde  have  den  af  ham  komponerede  Sojle 
opstillet  paa  det  nævnte  Torv  istedenfor  Kristian  V  s 
Statue.  Han  tænkte  sig  den  tvertimod  anbragt  paa  en 
Hoj  i  Grønningen  udfor  Amaliegade,  saaledes  at  den 
kunde  ses  baade  fra  Byen  og  fra  Rheden.  Ja,  det  var 
saa  langt  fra,  at  han  mente,  at  Kristian  V’s  Statue 
burde  fjærnes,  at  det  var  ham,  der  fik  udvirket,  at  der 
bevilgedes  Penge  til  Beplantningen  om  den  ligesom 
til  Jerngitteret  omkring  denne  med  Bænke  og  Lygter. 

Illustreret  Tidende  for  den  4.  September  bringer  en 
interessant  Afbildning  af  en  Serviet,  der  skriver  sig  fra 
Kristian  IV’s  Tid.  Den  bærer  Dronning  Anna  Kathrines 
Navnetræk.  Murmester  J.  IV.  Frohne  har  paa  en  Avktion 
i  Hamborg  kjøbt  sex  saadanne  Servietter  og  deraf  for¬ 
æret  Samlingen  paa  Rosenborg  to.  Tidsskriftet  har  tid¬ 
ligere  meddelt  (1889,  S.  104),  at  der  i  Museet  i  Moskov 
opbevares  en  Dug  fra  Kristian  IV’s  Tid.  To  kirkelige 
Duge  af  dansk  Oprindelse  fra  den  samme  Tid  findes 
henholdsvis  i  Strengnås  og  Kristiania  (s.  ovfr.  1891, 
S.  36). 

Den  18.  September  var  det  50  Aar  siden,  at  Thor- 
valdsens  Museum  aabnedes  for  Publikum.  I  den  An¬ 
ledning  har  M.  Galscliiøt  i  »Politiken«  for  samme  Dag 
skrevet  en  læseværdig  Artikel  om  Museet ,  i  hvilken 


det  bl.  A.  med  Styrke  gjores  gjældende,  at  Alt  langt 
fra  er,  som  det  bor  være  i  det.  Der  er  først  og  frem¬ 
mest  Museets  usommelige  Ydre,  der  snarest  bor  re- 
stavreres.  Men  saa  mangler  der  desuden  en  brugelig 
Katalog,  smaa  Meddelelser  ved  hvert  enkelt  Kunst¬ 
værk  og  et  Læseværelse.  Museets  Arkiv  holdes  lukket 
for  Studerende!  At  det  virkelig  er  saaledes,  oplyser 
Hr.  Emil  Hannover  i  »Politiken«  for  den  28.  Septem¬ 
ber.  Her  er  saaledes  Meget  at  ændre,  og  forhaabentlig 
vil  Borgerpræsentationen  kraftigt  tage  sig  af  de  frem¬ 
satte  Anker,  der  umuligt  kunne  afvises.  Gid  det  maa 
være  et  godt  Varsel,  at  Kunstforeningens  fortræffelige 
Marstrand-Udstilling  just  aabnedes  paa  den  Thorvald- 
senske  Jubilæumsdag. 

Georg  Brandes  har  udgivet  en  god  Bog  »Julius 
Lange,  Breve  fra  hans  Ungdom  med  en  Indledning 
og  en  Ramme«.  Det  er  med  den  storste  Interesse,  at 
nun  her  gjor  Bekjendtskab  med  Langes  karakteristiske 
Breve  til  Ungdomsvennen.  Alt  omhandles  i  dem,  liv¬ 
ligt  og  aandrigt,  Julius  Langes  i  alle  Henseender  stærke 
Skikkelse  bliver  levende  for  En.  Selvfølgelig  spiller 
Kunsten  en  fremragende  Rolle  i  dem,  men  det  er  ikke 
alene  Billedkunsten,  der  fylder  Lange.  I  et  Brev  fra 
1864  sammenligner  han  Goethes  og  Euripides’  ifige- 
nia,  og  her  siger  han  bl.  A.  —  for  at  ende  med  et  godt 
Langesk  Citat:  »Blomstens  Stilk  er  ikke  saa  skjon  som 
Blomsten  selv,  og  Blomstens  Rod  er  slet  ikke  skjon 
og  ganske  uæsthetisk,  allerede  af  den  Grund,  at  den 
er  skjult  af  Jorden.  Men  Blomsten  er  alligevel  skjon- 

nest,  naar  den  sidder  paa  sin  Stilk,  og  Stilken  paa  sin 
Rod;  dens  Existens  er  bunden  dertil.  Saaledes  haral 
sand  Kunst  sine  Rødder  i  det,  som  ikke  er  Knnst,  i 
det  uæsthetiske  Liv.« 

Direktøren  for  det  oftere  her  i  Tidsskriftet  omtalte 
Museum  i  Krefeld,  Dr.  Friedrich  Deneken,  har  i  sidste 
Hefte  af  »Kunstgewerbeblatt«  for  1897—98  i  en  Arti¬ 
kel  »Diinisches  Porzellan«,  der  omtrent  fylder  hele 
Heltet,  mærkelig  grundigt  omtalt  den  kongelige  Por- 
cellænsfabrik  og  dens  for  Alverdens  Porcellænskunst  i 
de  sidste  ti  Aar  saa  betydningsfulde  Virksomhed,  Det 
er  fornojelig  at  læse  hans  anerkjendende  Ord  om  Phi¬ 
lip  Sckou  og  Arnold  Krog,  om  hele  den  Stab  af  dyg¬ 
tige  Kunstnere,  der  er  knyttet  til  Fabriken,  samt  om 
dens  kemiske  Leder,  Engelhardt.  Og  Dr.  Deneken 
véd  i  alle  Henseender  god  Besked.  Med  Hensyn  til 
den  store  Bølge,  som  Professor  Krog  har  gjengivet 
baade  paa  et  Fad  (ovfr.  1888,  S.  72)  og  paa  en  Krukke 
(Kunstgewerbeblatt  18 97/98,  S.  215)  henviser  han  til 
Japaneseren  Hokusai’s  Træsnit  »Bølgen«,  som  han  af¬ 
bilder,  og  overfor  Fadet  —  ogsaa  af  Krog  —  paa  hvil¬ 
ket  Vildgjæssenes  Bortflyven  bringer  Uro  ind  mellem 
de  paa  Jorden  vraltende  tamme  Gjæs,  minder  han  om 
Gui  de  Maupassants  Digt  »Les  oies  sauvages«.  Med 
Hensyn  til  Gjenstandenes  Dekoration  siger  han  i  Al¬ 
mindelighed,  at  Kunstnerne  kun  sjældent  gjengive 
menneskelige  Skikkelser ;  og  sker  det,  blive  de  til  Na¬ 
turvæsener  som  Faunen  og  Nymfen  paa  Frk.  Mariane 
Høst’ s  Krukke  eller  som  Alferne  paa  Gerhard  Heil- 
mannsW ase;  begge  disse  Gjenstande  ere  mellem  Ar¬ 
tiklens  månge  Afbildninger.  Kunstnerne  dyrke  den 
danske  Natur,  og  da  navnlig  den  danske  Strand  og  det 
danske  Hav  med  det  dertil  knyttede  Dyreliv.  Dr.  De¬ 
neken  ender  med  at  sige,  at  Kjøbenhavn  paa  Kerarni- 
kens  Omraade  med  tusindfoldige  Renter  har  tilbage¬ 
betalt,  hvad  det  en  Gang  har  modtaget  fra  Meissen, 
Berlin  og  Sévres. 

I  Juli-Heftet  af  Miinchener-Tidsskriftet  Kunst  und 
Handwerk  omtaler  Professor  Friedr.  v.  Thier sch  med 
Berømmelse  Kunstmaler  Oscar  Matthiesens  Freskotek¬ 
nik  (s.  forr.  Aarg.  S.  69  flg.).  Som  de  karakteristiske 
Egenheder  ved  den  nævner  han  det  friske  Maleris 
Mætning  med  Kulsyre  og  Overfladens  Glatning  med 
en  Staaltromle,  begge  Dele  betragter  han  som  betyd¬ 
ningsfulde  Fremskridt.  Han  haaber,  at  Freskomaleriet 
nu  vil  faa  en  ny  Fremtid. 

Af  Kulturhistorisha  Meddelanden,  der  udgives  i 
Lund  af  »Den  kulturhistoriske  Forening  for  Syd-Sve- 
rige«,  er  udkommet  andet  Hefte  af  tredje  Aargang 
(1897—98).  Det  indeholder  bl.  A.  en  Redegjorelse  for 
den  kulturhistoriske  Forenings  Kunstslojd-Udstilling  i 
Lund  1897  (jfr.  forr.  Aarg.  S.  134)  af  Axel  Nilsson.  Man 
gjor  i  den  særlig  Bekjendtskab  med  en  flink  Mønster- 
tegnerske  Mdrta  Fjetterstrom ,  der  væsentlig  synes  at 
hente  sine  Æmner  fra  Sagnene  og  Folkeviserne.  Tre 
af  hendes  Kompositioner,  der  ere  afbildede,  vise  hen¬ 


holdsvis  Prinsessen  og  de  elleve  Svaner,  Elverpigen, 
der  rækker  den  unge  Ridder  et  Horn,  samt  Ræven  og 
Rønnebærrene. —  I  Heftets  »Mindre  Meddelelser«  tales 
der  varmt  om  den  i  Aar  afdøde  svenske  Maler  Jacob 
Kulle ,  der  har  saa  store  Fortjenester  af  den  skaanske 
Textilkunsts  Gjenoplivelse  i  vore  Dage.  Den  kultur¬ 
historiske  Forening  havde  som  Tak  for  denne  hans 
Virksomhed  faa  Maaneder  for  lians  Død  overrakt  ham 
sit  Hædersdiplom. 

Indførelsen  af  Krone-Møntfoden  i  Ungarn  har  med¬ 
ført,  at  man  skal  have  nye  Frimærker  i  det  nævnte 
Land.  I  den  Anledning  blev  der  i  Aarets  Begyndelse 
etableret  en  Konkurrence  mellem  ungarske  Kunstnere, 
og  ikke  mindre  end  56  indsendte  166  Forslag.  Den 
officielle  Bedømmelseskomite  præmierede  sex  Udkast, 
som  efter  Afbildningerne  i  »Kunstgewerbeblatt«  ikke 
synes  særlig  fremragende.  Resultatet  har  da  heller 
ikke  paa  nogen  Maade  tilfredsstillet,  og  der  er  nu  for 
nylig  bleven  udskrevet  en  ny  Konkurrence.  Hvis  det 
kan  hjælpe.  Men  hvad  søges  nu  for  Tiden  ikke  naaet 
ved  Konkurrencer.  Et  Hus  i  Hannover  har  udsat 
tre  Præmier  paa  henholdsvis  1000,  500  og  300  Mark 
for  den  bedste  Plakat  for  —  »Pelikanfarve«  (en  for 
Kunstnere  bestemt  Vandfarve),  og  en  Kunstsmed  i 
Niirnberg  udsætter  tre  Præmier  paa  henholdsvis  500, 
300  og  200  Mark  for  det  bedste  Udkast  til  en  Gjen- 
stand,  der  kan  bruges  som  »Erindring  fra  Nurnberg«. 
Konkurrencemanien  breder  sig,  men  flere  og  flere 
Stemmer  hæve  sig  stadig  bestemtere  mod  denne  Nu¬ 
tidsfremtoning.  Den  skader  Kunsten  uden  at  gavne 
Kunstnerne,  Reklamen,  som  det  Firma,  der  skaber  en 
Konkurrence,  derved  kan  gjore  for  sig  og  sikkert  væ¬ 
sentlig  tilsigter,  er  for  dyrt  kjøbt.  Her  sigtes  selvfølge¬ 
lig  til  de  almindelige,  for  Alle  aabne  Konkurrencer.  En 
begrænset  Konkurrence,  der  henvender  sig  til  nogle 
faa,  fornuftigt  valgte  Kunstnere,  er  noget  helt  Andet, 
men  bedst  er  det  dog  at  henvende  sig  til  en  bestemt, 
for  den  paagjældende  Opgave  godt  anlagt  Kunstner. 
Ved  et  Samarbejde  med  en  saaledes  udset  Kunstner 
naas  sikkert  det  bedste  Resultat. 

Kunst  und  Handwerli  indeholder  i  sit  Avgust-Hefte 
en  længere  indsendt  Artikel,  hvori  der  drages  stærkt 
tilfelts  mod  Tidsskriftet  Deutsche  Kunst  und  Dekora¬ 
tion.  I  sit  første  Hefte  (December  1897)  udskrev  dette 
Tidsskrift  en  Række  Konkurrencer.  Det  forbeholdt 
sig  Ret  til  at  offentliggjore  de  præmierede  Tegninger, 
men  efterhaanden  som  Konkurrencernes  Tid  kom  og 
Bedommelserne  faldt,  har  Bladet  offentliggjort  langt 
flere  end  de  præmierede  Arbejder  uden  dertil  at  have 
erhvervet  de  paagjældende  Indehaveres  Samtykke.  Det 
er  dette  Indgreb  i  en  Række  Kunstneres  Ret,  der  kraf¬ 
tigt  paatales. 

Direktøren  for  Kunstindustrimuseet  i  Hamborg,  Dr. 
Justus  Brinchnann ,  har  i  Hamborgs  Kunstindustrifor¬ 
ening  holdt  et  Foredrag  om  den  senere  Tids  nve  Tids¬ 
skrifter  for  Kunst  og  Kunstindustri.  Foredraget  hørtes 

med  stor  Interesse.  Dr.  Brinckmann  hævdede  bl.  A., 
at  de  mange  nye  tyske  Tidsskrifter  umuligt  i  Længden 
kunde  bevare  hvert  sit  individuelle  Præg ;  dertil  var  de 
fremragende  Forfatteres  Antal  for  ringe,  og  selv  disse 
maatte  lejlighedsvis  skrive  til  saa  godt  som  alle  Tids¬ 
skrifterne.  —  I  Foreningen  rorte  der  sig  Ønsker  om  at 
afbryde  en  tidligere  indgaaet  officiel  Forbindelse  med 
»Kunstgewerbeblatt«  i  Leipzig  og  begynde  et  eget  Tids¬ 
skrift.  Sporgsmaalet  herom  blev,  efterat  Dr.  Brinck¬ 
mann  havde  gjort  opmærksom  paa,  at  et  eget  Tids¬ 
skrift  var  en  kostbar  Sag,  henvist  til  et  Udvalg. 

Det  ovfr.  S.  112  nævnte  schweiziske  Nationalmu¬ 
seum  (Landesmuseum)  i  Ziirich  blev  aabnet  den  25. 
juni,  saaledes  som  det  kan  ses  af  et  ved  Aabningen 
udkommet  Festskrift:  »Festgabe  auf  die  Eroffnung  des 
schweizerischen  Landesmuseum  in  Zurich«.  Skriftet 
indeholder  følgende  Artikler:  H.  Angst,  Die  Griin- 
dungsgeschichte  des  schweizerischen  Låndesmuseums ; 
H.  Pestalozzi,  Der  Bau  des  schweizerischen  Landes- 
museums;  J.  Heierli,  Die  Chronologie  in  der  Urge- 
schichte  der  Schweiz;  R.  Ulrich,  Die  Gråberfunde  von 
Molinazzo-Arbedo  und  Castione  bei  Bellinzona;  J. 
Zemp,  Die  Backsteine  von  S.  Urban;  J.  R.  Rahn,  Uber 
Flachschnitzereien  in  der  Schweiz;  H.  Zeller-Wer il- 
muller,  Zur  Geschichte  des  Zuricher  Goldschmiede- 
handwerks. 

I  Juli-Heftet  af  »Revue  des  arts  décoratifs«  findes  en 
ganske  mærkelig  Artikel,  oprindelig  et  Foredrag  holdt 
i  l’ Union  centrale ,  af  Kunstneren  Saint  André  de.  Lig- 
nereux.  Forfatteren  har  været  i  Tyskland  og  dér  set, 
til  hvilket  hojt  Trin  den  tyske  Læder-Kunstindustri  er 
udviklet.  Noget  Lignende  har  Frankrig  ikke,  men  det 
bor  have  det,  og  med  al  sin  Energi  arbejder  Forfatte¬ 
ren  nu  herfor.  Han  siger:  »Aaret  1900  nærmer  sig; 
vi  vide  hvor  ivrigt  de  andre  Nationer  forberede  sig,  vi 
bor  ikke  staa  tilbage  for  vore  Gjæster  .  .  .  Fædrelands¬ 
kærlighed  bestaar  ikke  i  at  nedsætte  andre  Nationers 
Fortjenester,  men  i  at  komme  paa  Hojde  med  dem  og, 
om  muligt,  overgaa  dem«.  Det  er  mærkelige  Ord  i  en 
Franskmands  Mund. 

*  * 

Professor  Johannes  Carl  Koepping,  hvis  Glasarbejder 
findes  omtalte  ovenfor,  er  Tysker  af  Fødsel,  født  i 
Dresden  1848  og  nu  bosat  i  Berlin.  For  hans  Navn 
for  et  Par  Aar  siden  (kort  forinden  ovennævnte  Arti¬ 
kel  blev  til)  vandt  Ry  i  det  moderne  Kunsthaandværks 
Verden,  havde  det  i  en  Aarrække  været  skattet  som 
et  af  den  tyske  Radérerkunsts  bedste.  En  anselig 
Række  raderede  Blade,  Gjengivelser  af  beromte  Gal¬ 


leribilleder  eller  Originalraderinger,  bærer  Koeppings 
Navn. 

Medens  Kunstneren  siden  Fremkomsten  af  hans  nu 
saa  bekjendte  Glas  ikke  har  forbavset  Verden  med 
noget  Nyt  paa  Glasmagerkunstens  Omraade,  synes 
de  Glas,  han  alt  har  frembragt,  at  ville  berede  en 
meget  sorgelig  Overraskelse.  Det  synes  nemlig,  at 
domme  efter  enkelte  af  de  Exemplarer,  der  ejes  af 
vort  Kunstindustrimuseum,  som  om  Glassene  i  Læng¬ 
den  ikke  taale  at  udsættes  for  Luftens  og  Lysets  Paa- 
virkning,  men  miste  det  fine  og  sære  Farvespil,  der  er 
deres  bedste  Dyd.  I  Fald  dette  skulde  vise  sig  at  være, 
ikke  blot  et  kedeligt  Tilfælde,  men  en  mer  end  kedelig 
Regel,  vil  der  fremtidig  ikke  være  andet  for  end  at 
spærre  dem  inde  i  et  rnorkt  Rum  og  ombytte  det  syn¬ 
lige  eller  usynlige :  Maa  ikke  berores,  der  idelig  følger 
disse  Glas,  med  et  trøstesløst:  Tor  ikke  beses. 

Godtkjøbs  Efterligninger  af  Koeppings  Glas  er  der 
heldigvis  endnu  ikke  Lejlighed  til  at  advare  imod; 
men  der  er  derimod  Anledning  til  at  gjore  opmærk¬ 
som  paa,  at  der  i  Wiesbaden  lever  en  Mand  ved  Navn 
Zitzmann ,  hvis  Arbejder,  der  ofte  forhandles  i  Nabo¬ 
laget  af  Koeppings  Glas,  ere  disse  skuffende  lige.  Om 
egentlig  Plagiat  kan  der  dog  ikke  være  Tale,  da  deres 
Forhold  til  Koeppings  Kunst  er  af  en  intimere  og  mere 
uangribelig  Art  end  det  rene  og  skære  Efterlaveri. 
Zitzmann  har  nemlig  i  sin  Tid  været  Koeppings  tek¬ 
niske  Raadgiver,  da  denne  experimenterede  med  Frem¬ 
stillingen  af  sine  Glas.  At  saa  Zitzmann  siden  hen,  da 
Samarbejdet  var  hørt  op,  har  ment  sig  privilegeret  til, 
som  Erstatning  for  sit  tekniske  Indskud  i  Foretagendet, 
at  gjore  Brug  af  det  kunstneriske  Resultat,  der  var 
Frugten  af  Koeppings  Fantasi,  er  vel  næppe  helt  uund¬ 
skyldeligt,  men  berettiger  ikke  til  saa  fælt  et  Ord  som 
Plagiat.  At  Koepping  imidlertid  har  følt  sig  foruroliget 
ved  dette  Indgreb,  derom  vidner  den  solide  Signatur, 
med  hvilken  han  fra  et  vist  Tidspunkt  ufravigelig  har 
forsynet  ethvert  af  sine  Glas,  og  hvorved  Kjøberen 
faar  en  Garanti  for  at  eje  et  veritabelt  Arbejde  af  ham. 

Om  Zitzmanns  Glas  byder  Retfærdigheden  forøvrigt 
at  tilstaa,  at  mange  af  dem  naa  deres  Forbilleder  i 
skjon  og  mærkelig  Farvevirkning.  At  han  alligevel 
mangler  kunstnerisk  Oprindelighed,  derom  vidne  hans 
ikke-koeppingske  Arbejder,  der  vtd  deres  tekniske 
Fuldkommenhed  men  kunstneriske  Ubetydelighed  ere 
saa  oplysende  vedrorende  det  her  berorte  Forhold,  at 
Kunstindustrimuseet  med  Rette  har  anskaffet  nogle 
Stykker  af  denne  Art  til  lærerig  Sammenligning.  Pri¬ 
sen  paa  et  ægte  Arbejde  af  Koepping  varierer  fra  25  til 
60  Rmk;  et  Glas  af  Zitzmann  faas  betydeligt  billigere, 
for  15  —  25  Rmk. 

Om  Koeppings  Glas  findes  paa  Dansk  i  Kunsibladets 
første  Hefte  en  Artikel  af  Professor  Pietro  Krolin. 

Ch.  A.  B. 

Fig.  196.  Skab  fra  Obasines  Kirke.  Frankrig.  (Efter  Viollet-le-Duc.) 

af  BERNHARD  OLSEN. 

MØBELHAANDVÆRKET. 

Den  Samling  af  Møbler  fra  en  begrænset  Egn  i  det  sydvestlige  Slesvig,  som  her  er  bragt 
sammen,  har  den  Fordel,  at  dens  Bestanddele  kun  ere  lidet  restaurerede  og  at  Over¬ 
maling  kun  har  været  anvendt  paa  meget  faa  af  dem.  Kisterne  have  deres  oprindelige  Fod¬ 
stykker  og  ere  fri  for  de  vulgære  Kugleben,  der  kom  i  Brug  med  17de  Aarhundrede  og  nu 
paasættes  i  Flæng  i  næsten  alle  Restaureringsværksteder.  Suppleret  med  de  enkelte  ældre 
slesvigske  Stykker  fra  gothisk  Tid  og  fra  den  begyndende  Renæssance,  der  findes  spredt  i 
Museer  og  Kirker,  kan  der  vindes  et  Syn  paa  de  Arbejdsmethoder,  der  anvendtes  i  15de  til 
17de  Aarhundrede  og  paa  Overgangen  til  Renæssancestilen.  Dette  kan  dog  ikke  gjøres  ud¬ 
tømmende  her  og  Stoffet  er  i  det  Elele  endnu  ubearbejdet.  Professor  Mejborg  havde  gjort 
Samlinger  af  Tegninger  og  begyndt  at  publicere  en  Serie  af  dem  i  de  to  udkomne  Hefter  af 
Danske  Bøndergaarde ,  der  bebudede,  at  han  vilde  senere  give  en  samlet  Fremstilling,  men 
desværre  ramte  Døden  ham  forinden,  og  om  Noget  af  den  forefindes  færdig  fra  hans  Haand, 
er  ikke  bekjendt. 

Fra  tysk  Side  er  kun  lidet  fremkommet.  Direktør  Sauermann  i  Flensborg  har  givet  en 
lille  Vejledning  i  sin  Bericlit  fra  1894  og  Dr.  Justus  Brinckmann  ligeledes  i  sin  Fuhrer  gjen- 
nem  Kunstindustrimuseet  i  Hamburg.  Dr.  Deneken  har  indgaaende  behandlet  Marcus 
Swyns  Pesel  fra  Fehe,  nu  i  Meldorfs  Museum,  og  i  Die.  Anfånge  der  Renaissance  in  Li'tbeck 
har  Dr.  Hach  ydet  en  paa  Arkivstudier  støttet  Fremstilling  af  Overgangstiden.  Foruden  de 
nævnte  Mej  borgske  Billedserier  har  Professor  C.  Nyrop  spredt  i  forskjellige  Afhandlinger 
givet  gode,  for  os  grundlæggende  Bidrag  til  Møblernes  Historie. 

*  * 

* 

Det  moderne  Snedkeris  Maade  at  sammensætte  Træflader  af  flere  Stykker  som  Fyldinger 
i  Rammeværk  var  kjendt  af  Ægypterne  i  4de  Aarhundrede  før  Kristus  med  den  Forskjel,  at 
de  kun  sammenpløkkede  Træstykkerne  paa  Berøringsfladerne  Undersøgelser  i  Pompeji 

have  godtgjort,  at  Romerne  gik  frem  som  vore  moderne  Snedkere.  Man  har  nemlig  der 
støbt  Gibs&i  tomme  Rum,  hvorfra  Træet,  der  havde  været  indesluttet  af  Vulkandynd,  som  i 
en  Støbeform,  var  bleven  udglødet,  og  det  fremgik,  at  Træfladerne  samledes  i  Rammer  med 
Fylding  med  Fjeder  i  Not,  som  i  vore  Dage,  og  at  endog  profilerede  Rammelister  anvendtes. 
Denne* Sammenføjning,  der  var  saa  hensigtsmæssig,  fordi  den  hindrede  Træet  i  at  kaste  sig 
og  modarbejdede  dets  Svind,  synes  i  Syden  at  være  gaaet  i  Glemme  i  den  Tid,  der  kom 
efter  Romakulturen. 

I  den  ældste  Tid  i  Norden  var  hjemmegjort  Indbo  og  Brugsting  ikke  altid  samlet  af  til¬ 
dannede  Enkeltheder,  men  holkede  o:  hulede  eller  formede  af  en  Knub,  en  massiv  Tiæblok. 
Saaledes  havde  man  ogsaa  Knubskibe  og  Knubhjul.  I  1 636  fandtes  i  Stokkemarks  Kirke  paa 
Laaland  en  Knubkiste,  hulet  i  en  Træstamme  til  Opbevaring  af  Dokumenter.  Der  nævnes 

Knubborde  og  Knubbænke.  Dansk 
Folkemuseum  ejer  Knubstole  og 
Holker,  udhulede  Lindestammer 
som  Bikuber  og  Beholdere  fra 
Halland  og  Skaane.  Selv  senere, 
da  det,  vi  nu  kalde  Møbler,  gjor¬ 
des  af  tildannede  Træstykker: 
Planker  og  Stolper,  fastholdt  de 
deres  Uflyttelighed.  Bænken, 
som  hed  Stokken ,  naar  den  var 
tømret  vægfast  med  Huset,  og 
Stol,  naar  den  havde  Fod,  blev 
til  en  Bænkekiste,  hvis  den  var 
forsynet  med  Laag.  Bordet  stod 
paa  Stolper,  drevne  ned  i  Jorden, 
og  dannedes  Rummet  mellem 
dem  til  et  lukket  Gjemme,  hed 
det  Kistebord  eller  Bordskab.  Ska¬ 
bet  var  ofte  et  Hulrum,  et  Sled 1 
i  den  murede  Væg  eller  en  tøm¬ 
ret  Kasse,  der  stod  i  et  Naborum, 
hvis  Murtykkelser  savnedes.  Det 
var  dette  og  Kisten,  som  bleve 
det  uundværligste  Opbevarings¬ 
sted  for  det  rørlige  Gods,  hvori  Kapitaler  anbragtes,  og  paa  dem  anvendtes  den  støiste 
Omhu  i  Sammenføjning  og  de  bedste  Sikringsmidler  i  Beslagene.  Navnlig  vaie  Kisterne 
efterspurgte  Norden  over  af  Stormænd,  der  ikke  vilde  nøjes  med  de  tarvelige  hjemmegjorte, 
og  fra  de  nuværende  preussiske  Østersøkyster  og  Lybæk  udførtes  de  i  massevis.  Ærke¬ 
bispen  i  Trondhjem,  Aslak  Bolt,  ejede  saaledes  i  1429  *8  Kister,  af  hvilke  5  vare  pryszke. 
Dantzigske  og  lybske  forekomme  ofte  i  Inventarerne. 

I  Obasines  Kirke  (Departementet  Corréze)  i  Frankrig  staar  endnu  i  Koret  et  Skab,,  som 
af  Viollet-le-Duc  (. Dictionnaire  raisonné  du  mobilier  fran;ais;  Artiklen  armoire)  sættes  til  Be¬ 
gyndelsen  af  13de  Aarhundrede  (Fig.  196).  Det  er  omtrent  3  Alen  17  Tommer  bredt  og  3V2 

,.  Det  er  dette,  som  har  skaffet  Skabet  sit  Navn.  Andet  Bohave  har  Latinen  givet  Navne:  cista,  arca  (Kiste, 
Ark  eller  Ørk),  scrinium  (Skrin),  hvad  enten  Aarsagen  var,  at  de  bleve  importerede  med  Varerne  eller  at  Kir¬ 
ken,  der  benyttede  dem,  gav  dem  latinske  Navne.  Skab,  diminutivt  Skæppe,  betyder  oprindelig  et  Hulrum  i  Lig¬ 
hed  med  scapha,  scaphium,  en  Baad  af  en  udhulet  Stamme  eller  et  baadlignende  Bæger.  -  Naar  Bordet  var  flyt¬ 
teligt,  stod  det  paa  Stol  o:  Fødder;  man  kunde  derfor  tale  om  en  Bordstol. 


•£,R 


Fig.  197. 

Træværk  i  Antemensalen  paa  Alteret  i  Sindbjerg  Kirke. 
Vejle  Amt.  Nationalmuseet. 

Alen  højt  og  bygget  paa  tømmermandsvis  med  tre  oprette  fire  Tommer  tykke  og  12  Tom¬ 
mer  brede  Planker,  der  danne  Fødder  under  Skabets  Bund,  som  paa  Kisterne  Fig.  202,  203 
og  204.  Mellem  disse  tre  lodrette  Rammestykker  sidde  to  Døre,  over  og  under  dem  fjor¬ 
ten  Tommer  brede  Tværplanker.  Dørene  ere  foroven  afrundede  til  Flalvcirkel,  sluttende  i 
et  Rundsnit  i  Overplanken.  De  gaa  paa  Jærnhængsler  med  udarbejdede  Beslag;  deres  skarpe 
Hjørner  ere  ved  Indskjæring  rundede  som  Søjler;  Gesimsen  har  et  Tandsnit  og  viser  Spor 
af  Maling,  den  øvrige  Forside  er  glat.  Dette  Skab  er  fritstaaende  og  Siderne  ere  mod 
Sædvane  rigere  smykkede  end  Forsiden  med  to  Rækker  dobbelte  Bueslag,  baarne  af  seks 
Smaasøjler.  Ellers  blev  det  Skabes  Skæbne  ned  til  vore  Dage  at  bære  Sporene  af  sin  Op¬ 
rindelse:  et  Hulrum  bag  Vægfladen,  dets  Siders  Ydre  fik  aldrig  senere  saa  rig  en  Udstyrelse 
som  Forsiden. 

Undersøger  man  Træværket 
i  Nationalmuseets  prægtige  ro¬ 
manske  Altere,  hvor  det  danner 
Underlaget  for  en  paasømmet 
Dekoration  af  drevne,  graverede 
og  forgyldte  Metalplader  (Fig. 

197)  finder  man,  at  de  kasset- 
formede  Fyldinger  paa  Ante- 
mensalen,  der  kom  Pussøren 
saa  meget  til  Gode  for  at  faa 
Virkninger  frem  i  det  drevne 
Metal,  ere  frembragte  paa  en 
Brædevæg,  der  holdes  sammen 
af  lodrette  Revler,  og  at  de 
vandrette  Mellemstykker  ere 
pløkkede  paa  Underlaget,  men 
ellers  uden  Forbindelse  med 
Revlerne.  Metaldekorationens 
Mønster  er  her  fremgaaet  af  sit 
Underlag  og  føjer  sig  stilret 
efter  dets  Bygning. 

Saa  kostbar  en  Belægning 
kunde  man  ikke  altid  give  sit 
Træværks  nøgne  Flader  og 
man  klædte  det  derfor  med 
ugarvet  Skind  eller  med  Lær¬ 
red  og  malede  det.  Eksempler  herpaa  ere  afbildede  i  Viollet-le-Ducs  oven  citerede  Værk, 
der  giver  Fremstillinger  af  et  Skab  i  Bayeux’s  Domkirke  fra  Begyndelsen  af  13de  Aarhun- 
drede  og  af  et  andet  i  Noyons  Domkirke  fra  dets  Slutning.  Paa  det  sidste  viser  Gesimsen 
en  Dekoration  i  Fladsnit  og  i  Vigshaar  o :  den  tindeagtige  Udskjæring,  der  er  laant  fra  Arkitek¬ 
turen  (se  Fig.  199  og  201).  Anvisninger  til  Forfærdigelsen  og  Dekoreringen  af  saadanne  Skabe 
giver  Theophilus  Pres  by  ter  i  sit  Værk  fra  Tiden  efter  Aar  1 100:  Schedula  diversarum  artium 1. 

Smagen  for  disse  malede  Flader  tabte  sig  med  14de  Aarhundrede.  I  det  15de  bleve  Dør¬ 
flagerne  smallere  og  udførtes  nødigt  over  Plankebredde  1  et  Stykke  Træ,  loidi  man  ikke 
mere  havde  Betrækket  til  at  dække  over  Revner  og  Spaltninger  af  det  Sammenlimede.  Træ¬ 
materialet  krævede  nu  en  meget  omhyggelig  Behandling  forud  og  Haandværkerne  lagrede 


Fig.  198. 

Vægfast  Skab  fra  Egnen  mellem  Ostenfeld  og  Tønder. 
Flensborgs  Museum. 


i-  Udgivet  med  fransk  Tekst  ved  Grev  de  L’Escalopier  og  med  tysk,  Wien  1874.  Forfatterens  Døbenavn  var 
Ruger  og  han  var  knyttet  til  Benediktinerklosteret  Helmershausen  i  Nedre  Hessen. 

og  tørrede  det  i  fem  til  seks  Aar.  Det  lagdes  op  over  det  aabne  Ildsted,  for  at  Røgen  kunde 
virke  paa  det,  og  fornyedes  fra  Tørreskurene,  efterhaanden  som  Brugen  krævede. 

I  gammeldanske  Lande  er  bevaret  to  Skabe  fra  1 5de  Aarhundrede,  der  give  et  godt  Billede 
af  denne  primitive  Tilvirkning.  Det  ældste  af  dem  er  et  vægfast  Skab  fra  Egnen  mellem 
Ostenfeld  og  Tønder,  bevaret  i  Flensborg  Museum  (Fig.  198).  Forsiden  er  tømret  af  tre 
Planker;  de  yderste  danne  Indfatning  og  deres  Hjørner  ere  rundede  og  kehlhøvlede.  I 
Midtplanken  er  udsavet  Laag  (Døre),  hvis  vandrette  Kanter  støde  umiddelbart  sammen.  De 


Fig.  199.  Skab  fra  St.  Peders  Kirke  i  Malmø. 

vandre  paa  Hængsler  af  Jærn  med  smukt  arbejdede,  fortinnede  Beslag,  Greb-  og  Laaseblik, 
gjennem  hvis  dekorative  Aabninger  et  Underlag  af  fitrvet  Pergament  ses.  Hvor  Fortinning 
ikke  anvendtes,  bleve  Beslagene  mønniemalede.  I  Hans  Herolds  Bo  fandtes  et  Skab  med 
røde  Laase  og  Hængsler  (Inventar  af  1524).  Foroven  holdes  Plankerne  sammen  af  et  Pande- 
bradt ,  der  paa  de  ældste  af  disse  Skabe  er  det  eneste  Sted,  hvor  Snitværk  er  anvendt,  her  1 
ejendommeligt  kileskaaret  Karvsnit.  Det  sad  dog  ikke  til  Pryd  alene,  men  tjente  til  at  dække 
over  Aabningen  mellem  Skab  og  Væg. 

Det  andet  Skab  fra  St.  Peders  Kirke  i  Malmø  (Fig.  199)  er  det  anseligste  danske  Møbel  i 
ældste  gothisk  Stil,  der  er  levnet.  Som  det  er  fremstillet  her,  er  den  moderne  Fod,  det  nu 
staar  paa,  fjernet  og  det  er  tænkt  befriet  for  de  mange  Lag  af  vanprydende  Oliefarve,  der 

dække  det,  og  hindre  al  nærmere  Undersøgelse.  Beslagene,  der  nu  ere  sort  lakerede,  vise 
under  Farven  Fortinning  og  ere  underlagte  med  forgyldt  Læder.  Gesimsen  med  sine  Vig- 
skaar  drager  sig  om  ad  Skabets  Sider,  og  det  har  altsaa  staaet  frit  i  Kirkens  Kor  som 
Gjemme  for  dens  hellige  Kar,  Bøger  og  Messeklæder.  Af  et  Fremspring  paa  Gesimsens 
Hjørner  kan  sluttes,  at  der  mellem  den  og  Skabets  tidligere  Fod  har  været  anbragt  slanke 
Søjler,  som  paa  Skabet 
i  Obasines  Kirke  (Fig. 

196). 

Vort  Kunstindustri¬ 
museum  bevarer  i  den 
Magnussenske  Samling 
et  gothisk  Vægskab  fra 
Byen  Rott  i  Ostenfeld 
Sogn  (Fig.  200),  hvis 
øverste  Del  er  i  sin  op¬ 
rindelige  Stand;  den 
nederste  er  komplette¬ 
ret  i  Museet.  Det  er 
samtidig  med  de  fore- 
gaaende  i  Stilen,  men 
viser  et  Skridt  frem, 
idet  Dørene  ere  skilte 
ad  ved  mellemsatte 
Tværrammer,  som 
markere  Hyldernes 
Plads.  Der  er  indhøv- 
lede  Kehlinger  paa 
dem  og  paa  Sideplan¬ 
kerne;  Dørene  have  en 
Kehling  paa  begge  Si¬ 
der,  alt  efter  Træets 
Fibre,  og  som  Indfat¬ 
ning  for  at  dække  over 
Sprækkerne  mellem 
Skab  og  Væg  findes  en 
kehlhøvlet  Ramme, 
samlet  paa  Gehring. 

De  tre  sidstnævnte 
Skabes  fornemste  Pry¬ 
delse  —  om  de  én 
Gang  have  været  ma¬ 
lede,  vides  ikke  —  er  deres  fortinnede  Beslag  med  sine  Underlag  af  Guldlæder,  tykt  Klæde 
eller  Pergament  i  skinnende  Farver.  Det  er  dog  ikke  for  Stadsens  Skvid,  de  findes  her, 
men  ere  fremgaaede  af  et  konstruktivt  Krav  og  nødvendige  for  Sammenhold  og  Dørenes 
Bevægelighed.  Selv  Underlaget  er  fremgaaet  af  det  Hensigtsmæssige.  Skruer  vare  den 
Gang  haandgjorte  og  dyre  og  Søm  maatte  benyttes.  Det  var  for  at  Hammerslagene  ved 
Inddrivningen  ikke  skulde  skade  Træet,  at  de  lagdes  under  som  Stødpuder.  Saaledes  op- 
staar  god  Stil  og  ægte  Prydelser  oprindelig  af  Nødvendigheder  i  Konstruktion  og  Methode. 

I  Flensborgs  Museum  findes  et  vægfast  Skab  (Fig.  201)  af  samme  Bygning,  med  et  Pande- 


I KM. 


Fig.  200 

Parti  af  et  vægfast  Skab  fra  Rott.  Ostenfeld  Sogn. 
Kunstindustrimuseet. 

brædt,  prydet  med  leddede  Vig- 
skaar  og  et  rigt  karvskaaret  Ki¬ 
lesnit.  Her  viser  dette  sig  ogsaa 
paa  Forsidens  Flader,  paa  Plan¬ 
ker  og  Døre,  frit  eller  under  Be¬ 
slagene.  Det  er,  som  paa  Pan- 
debrædtet,  formet  i  Rosetter  i 
den  passerslagne  Stjærneform, 
som  vi  kjende  fra  vore  Mangle- 
fjæle,  en  Pryd,  der  opstaar 
smukt  endog  under  lidet  øvede 
Hænder  og  med  primitivt  Værk¬ 
tøj.  Man  kalder  det  Kilesnit,  naar 
Skaarets  Sider  ere  vinkeldan¬ 
nede:  V,  Mandelsnit,  naar  det 
er  konkavt:  ' .  Det  Første  snit- 
tes  med  Kniv  eller  Stemmejærn, 
det  Sidste  med  Huljærn. 

I  Middelalderen  vare  de  Prin¬ 
ciper  for  Skabbygning,  som  ere 
viste  i  Fig.  198 — 201,  laante  fra 
Husbygningen.  Flensborgs  Mu¬ 
seum  ejer  en  Stue  fra  Gjenner 
ved  Aabenraa ,  der  er  et  Pragt¬ 
stykke  i  Stil  og  Udførelse.  Træ¬ 
værket  bærer  Aarstallet  1638 
og  Udskæringen  er  i  den  Tids 
Maner,  men  Bygningsmaaden 
er  gothisk  og  viser,  hvorledes 
Skillerummene  sandsynligvis 
vare  i  borgerlige  Huse  Norden 
over,  naar  de  byggedes  i  Stan¬ 
derværk.  De  ere  satte  af  lod¬ 
rette  Planker  med  Fjeder,  der 
slutte  i  mellemsatte  smalle  Li¬ 
seners  Not  og  ere  indstemte  i 
Husets  Lofts-  og  Gulvbjælker. 
Foroven  holdes  Fladen  sam¬ 
men  af  et  Gesimsbrædt  med 
Spærhoveder  i  Kragstensform, 
forneden  af  en  Revle  og  Bæn¬ 
kene  danne  Sokkel.  Døren  er 
fældet  ind  i  Stolper,  indtappede 

Vasgfast  Skab  i  liemborgs  Museum.  ‘  de  samme  Husbjælker  og  mel- 

lem  dem  en  Dørhammer,  Alt 

rigt  prydet  med  Ornamenter  i  Fladsnit,  udskaarne  i  Træet.  Skillerummene  ere  altsaa 
bærende  Led  i  Huset  og  Ornamenterne  føje  sig  efter  deres  oprette  Planker  og  de  vand¬ 
rette  sammenholdende.  Det  er  i  saadanne  Vægge  med  deres  lodrette  Linier,  at  de  oven¬ 
nævnte  Skabe  ere  bievne  til  og  de  bære  paa  deres  Forsider  Spor  efter  Oprindelsen  af 

Stuevæggen,  som  den  var  den  Gang,  og  af  hvilken  de  dannede  en  fortløbende  Del,  kun  kjen- 
delige  ved  de  udsavede  Laager  med  Beslagene. 

Billedet  af  Gjennerstuen  i  Mejborgs  Nordiske  Bøndergaarde  giver  kun  et  svagt  Begreb  om 
denne  Stues  stærke,  ægte  Virkning. 

Kisterne  forfærdigedes  paa  samme  primitive  Maade,  som  de  nævnte  Skabe,  afTømmerværk 
og  man  skjelnede  heller  ikke  skarpt  imellem  dem  i  Navnene.  Skabet  var  jo  kun  en  opret- 
staaende  Kiste,  og  af  den  Grund  kunde  man  i  en  lybsk  Kistemager- Skraa  af  1508  nævne  6 
Fod  høje  Kister.  Man  talte  ikke  om  Døre  paa  dem,  men  som  ved  Kisterne  om  Laag.  Med 
Skrinene  var  det  Samme  Tilfældet.  Navnet  brugtes  baade  om  en  lille  Kiste  og  om  et  Skab, 
f.  Eks.  om  Alterskrinet  med  sine  Fløjdøre.  Vort  Nationalmuseum  ejer  en  Kiste  (D  2448) 
fra  Lyngby,  Hasle  Herred,  Aarhus  Amt,  og  en  Forside  til  en  anden  (D  1810)  fra  Gadehuse 
ved  Hillerød.  De  ere  begge  afbildede  i  Danske  Bøndergaardes  Fig.  42  og  43.  Flensborgs 
Museum  har  en  lignende  fra  Egnen  Flensborg — Læk,  der  tilhører  samme  ældre  Type 


Fig.  202. 

Fodkiste  fra  Egnen  mellem  Flensborg  og  Læk.  Flensborgs  Museum. 


(Fig.  202)  og  endelig  har  Dansk  Folkemuseum  føjet  et  yngre  Stykke  til  (Fig.  166,  Kisten  1 
Baggrunden,  hvor  den  er  stillet  op  ad  Panelet).  En  lignende  endnu  mere  arkitektonisk  de¬ 
koreret,  som  findes  i  Kunstindustrimuseet  i  Hamburg,  er  erhvervet  i  det  Liineburgske.  \  iollet- 
le-Duc  bringer  i  sit  ovennævnte  Værk  (Artiklen  Bahut  Fig.  3)  ct  Billede  af  endnu  en  Kiste, 
i  Dekorationen  ens  med  de  sidstnævnte.  Den  findes  nu  i  Cluny  Museet.  I  Felterne  er  skaaret 
Krigere,  hvis  Hærklæders  Snit  vise  hen  til  Aarene  før  1300  og  give  Vink  om  Stilens  Alder 
og  Hjemsted. 

1  Kisten  i  Dansk  Folkemuseum  er  typisk  for  Arten  i  sin  Bygning  og  Snitværk.  Dens  Kasse 
er  samlet  paa  fire  oprette  Hjørneplanker,  der  forlængede  under  Bunden  danne  I  øddei,  som 
paa  Skabet  i  Obasine.  Væggene  ere  vandret  lagte  Brædder  med  Fjeder  stemt  ind  i  Hjørne¬ 
plankernes  Not.  Uden  Hensyn  til  denne  Bygningsmaade  og  Bræddernes  Retning  er  paa 
tværs  af  dem  i  Træets  Masse  skaaren  i  Kile-  og  Mandelsnit  en  Dekoration,  som  gjengiver 
en  aothisk  Stenarkitektur  i  Vinduesrækker  med  Arkader  og  deres  Inddelinger.  Den  er 
aaben  bart  fra  en  yngre  Tid  og  ikke  saa  fantastisk  smykket  som  den  flensborgske  (Fig.  202), 
hvor  Lindorme  og  Drager  vogte  Indholdets  Skatte.  Den  har  heller  ikke  den  pyramide- 

Fig.  203.  Gavlbillede  og  Gjennemsnit  af  en  Kiste  fra  Kragsbølle.  Odense  Amt. 

Nationalmuset  D  2934. 


dannede  Form  som  paa  Kisterne  Fig.  202  og  203,  hvor  Siderne  forlængede  ville  mødes  i 
et  Toppunkt,  og  som  derved  faa  et  Udtryk  af  Fasthed  og  Uflyttelighed. 

Ejendommeligt  er  Laaget  paa  førstnævnte  Kiste  (Fig.  202).  Med  Stemmejærn  er  udgravet 
en  Fordybning  i  det,  som  synes  omgivet  af  et  Rammeværk  i  lige  og  konkave  Linier.  Kisten 
Fig.  203  har  en  Forstærkning  paa  sine  Gavlender,  hvor  paapløkkede  lodrette  Løsholter  mel¬ 
lem  vandrette  indfældede  Tværrevler  minde  om  Samlingen  af  Træværket  i  de  romanske 
Antemensaler  (Fig.  197). 

Disse  massive  Fodkisters  Form  maa  have  været  særdeles  yndet  i  Slesvig.  I  Peselen  er  op¬ 
stillet  et  yngre  rødmalet  Eksemplar  (Fig.  204)  med  mægtigt  Beslag  og  Laaseblik  i  gothiske 
Former  og  med  Ornamenter  i  Fladsnit  udgravede  i  Træet;  det  stammer  fra  17de  Aaihun- 


Fig.  204.  Kiste  fra  Ostenfelds  Nærhed.  Dansk  Folkemuseum.  Katalognummer  I  672  b. 

drede,  men  Formen  er  dog  ikke  udlevet  dermed;  i  den  Magnussenske  Samling  findes  en  lig¬ 
nende  Kiste  fia  1729,  altsaa  i  en  Skikkelse,  der  paaviselig  er  henved  500  Aar  gammel. 

I  Kisten  gjemtes  Husets  Beholdninger  af  Klæder,  Linned,  Tapeter,  Smykker,  enten  lig¬ 
gende  fiit  i  Rummet  eller  fordelte  i  indsatte  mindre  Skrin  eller  Lader,  Ladiker,  der  kunde 
anbringes  som  Afdelingerne  i  vore  Rejsekufferter.  Stilledes  Skrinene  paa  Hylder  og  ind¬ 
rettedes  Hovedkistens 
Forside  til  at  aabnes, 
kunde  de  let  drages 

o 

ud  enkeltvis,  og 
bleve  Forbilledet  fol¬ 
de  senere  Dragkister, 
hvor  Skuffer  erstat¬ 
tede  Skrinene.  Disse 
kunde  være  af  pragt¬ 
fuldt  men  let  Ar¬ 
bejde  og  forfærdige- 
des  i  somme  Lande 
af  særegne  Haand- 
værkere :  Schreiner, 

écriniers. 

Kisten  tjente  alle 
mulige  Formaal  oy 
fandtes  til  ind  i  17de 
Aarhundrede  i  alle 
Husets  Værelser.  Man 
sad  paa  dem l,  sov 
paa  dem ,  Kjøbman- 
den,  der  førte  dem 
med  sig  paa  sine  Rej¬ 
ser,  ses  paa  Miniatu¬ 
rer  i  Bøger  at  føre  sit 
Regnskab  og  tælle 
sine  Penge  op  paa 
deres  Laag.  Det  er 
Middelalderens  Kon¬ 
tor2  (1 comptoir ),  som 
vistnok  ogsaa  havde 
indre  Afdelinger.  De 
omtales  ofte  i  Inven¬ 


tarer  og  angives  at 


Fig.  205.  Skabsdør  fra  Lundehusene  ved  Nibe.  Dansk  Folkemuseum. 
Katalognummer  I  1031. 


maale  fem  Kvarter, 
eller  almindelig  Kiste¬ 
højde.  I  denne  Form  gjordes  de  i  Lybæk  i  15de  Aarhundrede  af  finere  Haandværkere,  Kon¬ 
tormagerne,  vistnok  for  de  pynteligt  udførte  indre  Afdelingers  Skyld. 


'•  Rygkister  forekomme  ofte  i  Inventarer;  det  betød  dog  ikke  Kister  med  Rygstød,  men  saadanne,  hvis  Laag 
ikke  var  plant  eller  buet,  men  havde  en  rygget  Form  som  paa  Fig.  203  og  206.  Var  Laaget  hvælvet,  hed  de  Ark, 
Ørk  af  Latin  arca,  arcus,  en  Kiste,  en  Hvælving. 

2-  Som  det  gik  med  Kontoret,  der  blev  til  det  Lokale,  hvor  Afregninger  foretoges,  gik  det  ogsaa  med  Bienken 
(bane),  naar  den  tjente  samme  Brug.  Fra  Veksellerernes  Bænk  eller  Bænkekiste,  hvorpaa  de  aftalte  Penge  og 
hvori  de  gjemte  deres  Regnskaber,  gik  Navnet  over  paa  de  senere  Pengeinstituter,  Bankerne. 

I  Frankrig  lejede  Kistemagerne  ( huehiers  af  huche,  mulig  af  Tysk  Håuschen,  Hy skeri)  Kister 
ud  til  at  bære  Lig  i  til  Graven.  At  anvende  dem  til  provisoriske  Kachotter  hændte  ogsaa. 
I  1418  blev  Casin  du  Boys  tagen  til  Fange  af  Hertugen  af  Bourgogne  og  i  Mangel  af  andet 
blev  han  puttet  i  en  Bondes  Kiste,  Laasen  lukket,  et  Tov  yderligere  slaaet  om  den  og  for  al 
Sikkerheds  Skyld  en  Skildvagt  lagt  ovenpaa  Laaget.  Paa  Dansk  hed  et  Fængsel  Kiste:  Her¬ 
redskiste,  Daarekiste. 

*  *  * 

Disse  gammeldags  og  enfoldige  Sammenføjninger  i  Husbygning  og  Bohave  rnaatte  ende¬ 
lig  vige  for  Gjenopdagelsen  af  den  antike  Fremgangsmaade,  at  samle  Træflader  af  Fyldingei 
i  Rammestykker  med  Fjeder  og  Not.  Naar  Direktør  Sauermann  udtaler  i  sin  Berichl  (1894), 


Fig.  206.  Kiste  fra  Ditmarsken.  Dansk  Folkemuseum.  Katalognummer  I  672. 


at  Prøver  paa  denne  Nyhed,  der  var  som  en  Revolution  i  Snedkerværket,  først  kan  paavises 
i  Slesvig  efter  15  so,  maa  en  saadan  Udtalelse  forundre.  Nationalmuseet  ejer  en  Kirkestol 
(D.  1749)  med  Aarhusbispen,  Niels  Klausen  Skades  Vaaben.  Han  var  Biskop  1491  1520, 

og  fra  den  Tid  maa  Stolen  stamme.  Den  er  bygget  i  Rammeværk.  Dansk  Folkemuseum 
ejer  en  Skabsdør  fra  Lundehusene  ved  Nibe  (Fig.  205),  samlet  paa  samme  Maade,  men  den 
synes  at  være  ældre  end  Bispens  Stol,  og  i  Frankrig  begyndte  denne  Sammenføjning,  der 
omskabte  Panelers  og  Møblers  Bygningsmaade,  allerede  at  virke  fra  Aar  1400. 

Fyldingen  med  de  ejendommelige,  saakaldte  Pergamentfolder  dominerer  jo  i  Frankrig  og 
Tyskland  i  15de  Aarhundrede,  i  det  næste  og  som  gothisk  Reminiscens  ind  i  17de  Aarhun- 
drede  og  giver  Møbel-Gothik  fra  de  førstnævnte  Tidsrum  sit  bestemte  Præg.  Hvad  dette 
Foldværk  betyder,  ved  man  ikke,  Pergament  har  det  intet  med  at  gjøre.  Det  kan  være  op- 
staaet  ved,  at  den  nye  Samlingsmaade  tvang  til  at  gjøre  Fyldingerne  af  tyndere  Tiæ,  loidi 
de  rnaatte  træde  tilbage  i  Rammerne.  For  at  undgaa  altfor  megen  Spinkelhed  og  dog  give 

Fladen  Styrke,  kehledes  der  i  Flugt  med  Fibrene  rilleagtige 
Fordybninger  af  forskjellig  Form.  For  at  faa  dem  indpas¬ 
sede  i  de  liggende  Rammestykkers  Noter,  rnaatte  Fyldin¬ 
gens  vandrette  Sider  afhøvles  paa  skraa  og  derved  frem¬ 
kom  Flader,  der  viste  Dekorationens  Karakter  som  foldet. 
At  dette  kan  være  Foldværkets  Genesis,  ses  af  dets  ældste 
Former.  Senere  gaves  det  alskens  Udsiringer,  som  forvan¬ 
skede  og  ukjendeliggjorde  dets  oprindelige  Skikkelse  (se 
Fig.  206,  21 1,  215  og  216). 

Der  var  ogsaa  andre  Maader,  hvorpaa  man  kom  bort  fra 
Karvsnittets  Tarvelighed,  Kostbarhed  og  Tyngde.  Kisten 
fra  Ditmarsken  i  Peter  Heldts  Pesel  (Fig.  206)  giver  en 
Ide  herom.  Alt,  hvad  der  af  Pynt  findes  paa  den,  er  ud¬ 
ført  stykkevis  og  pløkket  paa  det  rette  Kistelegeme,  hvis 
Facade  fuldstændig  skjules  under  denne  Mosaik.  Tiden  er 
før  16001,  Stilen  er  den  tidligere  Renæssance  med  gothi- 
ske  Minder  i  Foldværket,  med  Hermer,  Rulleværk  og 
meget  smaat  Stads,  men  Methoden  er  langt  ældre  og  i 

fuld  Gang  paa 
gothiske  Møbler 
i  Form  af  knip- 
lingsagtigt  deku- 


ii  v 


Fig.  207.  Bagsiden 

af  Døren  paa  etVraaskab  fra  Ostenfeld. 
Dansk  Folkemuseum. 
Katalognummer  I  461. 


J  ’4  Alen 


Fig.  208. 

Laage  med  Rammeindfatning  paa  et  Skab 
fra  Ostenfeld. 

Dansk  Folkemuseum. 
Katalognummer  I  285. 


perede  og  affase- 
de  Fyldinger,  pløkkede  paa  Kistesiden,  der  er 
malet  i  en  stærk  rød  eller  lysgul  Farve.  Det  er, 
hvad  Tyskerne  kalde  Maszwerck  (af  Masz ,  en  af¬ 
grænset  Flade,  en  Fylding,  Fyldingsværk).  I  Na¬ 
tionalmuseet  findes  af  saadanne  Møbler  Skabet  fra 
Nørre  Broby  i  Fyen  (Nr.  11404),  Kisten  fra  Pug- 
holm  ved  Graasten  (D  2933)  og  en  Kiste  fra  Bød- 
strup  (?  Nr.  7723).  De  to  sidste  ere  afbildede  i 
Mej  borgs  Danske  Bøndergaarde  som  Fig.  45  og  46. 
Denne  gjennembrudte  Dekoration  skifter  med 
Foldværket  i  de  nordiske  gothiske  Møbler. 

Mere  fremmelige  Methoder  naaede  først  sent 
ud  i  de  provinsielle  Værksteder.  Først  havde  man 
samlet  sine  Rammestykker  firkantet  afskaarne 
ved  at  stemme  deres  Hjørner  sammen  og  pløkke 
gjennem  Samlingen  (Fig.  207),  medens  Midtfeltet 
fastgjordes  med  Fjeder  og  Not.  At  samle  Ramme¬ 
stykker  paa  Gehring  synes  at  have  mødt  en  sejg 
Modstand  og  at  være  anset  for  en  mindre  durabel 
Arbejdsmaade,  hvad  den  ogsaa  er.  Man  kan  se, 
hvorledes  de  gammeldags,  afsides  boende  Snedkere 
holdt  fast  ved  Samlingsmaader,  de  havde  arvet  fra 
Fædrene  og  lært  at  anse  som  forsvarlige;  hvorledes 

1.  Nationalmuseet  ejer  en  ganske  lignende  Kiste  (D  3325) 
fra  Ribeegnen,  men  af  meget  ringere  Arbejde,  der  turde  vise, 
at  det  er  en  hjemmegjortEfterligning  af  et  importeret  Mønster. 

fra  Ribeegnen. 
Dansk  Folkemuseum. 
Katalognummer  I  280. 


de  have  bibeholdt  de  sindrige  og  omstændelige  Kombinationer, 
der  ligne  smaa  Opfindelser,  for  at  undgaa  Gehringen,  og  fortsat 
dermed  langt  ned  i  Tiden. 

Fig.  208  viser,  hvorledes  Fyldingen  og  de  lodrette  Ramme¬ 
stykker  ere  udgravede  og  Listerne  høvlede  i  det  massive  Brædt 
samt,  at  de  vandrette  Rammestykker  ere  udførte  paa  løse,  paa¬ 
naglede  Stykker. 

Fig.  209  er  en  ældre  Methode,  anvendt  paa  det  Indre  af  en 
Skabslaage,  hvis  Forside  er  udgravet  paa  samme  Maade  i  Bræd- 
tet,  men  de  vandrette  Rammestykker  sidde  her  paa  affasede 
Revler,  der  ere  drevne  ind  i  Grater  af  tilsvarende  Form,  ud- 
skaarne  fordybede  i  Laagens  Bagside. 

Fig.  210  viser  en  Variation.  Fler  ere  de  to  lodrette  Ramme¬ 
stykker  høvlede  ud  i  Brædtet.  De  to  andre  og  Fyldingen  paa¬ 
naglede.  Dens  Relief  forestiller  en  Mand,  som  sidder  i  Bysens 
Stok,  men  Spes,  Haabets  Helgen,  staar  trøstende  og  bedende  om 

Naade  ved  hans  Side. 

*  * 

* 

I  Middelalderen  byggede  Tømrerne  Møblet  og  en  Mand,  der 
kom  efter  ham,  smykkede  det.  Den  anden,  der  paa  Plattysk  hed 
Snitker,  besørgede  Udskjæring,  Maleri  og  Forgyldning.  Han 
kaldtes  i  gamle  Dokumenter  pictor  et  caelalor  —  Maler  og  Ud¬ 
fører  af  udgravet  Arbejde,  saalænge  det  kun  gjaldt  Karvsnit,  derefter  sculptor.  Han  besørgede 
hele  Dekorationen,  og  da  han  senere  ogsaa  paatog  sig  Tømrerens  Gjerning,  gav  han  Navn 
til  det  nye  Haandværk,  Snedkerkunsten. 

Man  skjelnede  i  Tyskland  skarpt  mellem  Tømmermand  og  Snitker  eller  Snyddeker.  Den 
første  arbejdede  Gjenstandens  Træværk,  den  anden 
snittede  i  det.  I  16de  Aarhundrede  havde  Snedker¬ 
lavet  i  Lybæk  endda  en  Amtsbildhauer,  der  var  ziinf- 
tig  med  Mestrene  og  udførte  den  figurlige  Del  af 
Udsmykningen. 

Dette  Forhold  bestod  der  til  Tiden  før  1559.  Fra 
dette  Aar  er  bevaret  en  Lærekontrakt,  hvori  Mester 
Hynryck  Mattes1  forpligter  sig  til  at  lade  Drengen 
baade  snyden  vnde  arbeyden  leren.  I  1557  maatte  en 
Mestersøn  staa  et  Aar  i  Lære  ud  over  de  gjængse  fire 
Aar,  hvis  han  dat  Snyden  leren  will.  Sammensmelt¬ 
ningen  er  altsaa  nu  fuldbyrdet  for  dem,  der  havde 
den  behov. 

Ikke  alene  Tilvirkningen  var  delt.  Selve  Haand- 
værket  havde  to  Lav  eller  i  alt  Fald  to  Afdelinger.  I 
Hamburg,  Lybæk,  Slesvig  By  og  i  Flensborg  fandtes 
Kislemagere,  der  gjorde  Kister  og  Skabe,  hvilke  kom 
ud  paa  et,  samt  Kontor  mager e ,  der  gjorde  Paneler, 

Søjler,  Kontorer,  Skabe  og  andet  Snyddekerwerck,  og 
som  derfor  særlig  kaldtes  Snedkere.  I  Flensborg  vare 


'•  Denne  Mester  var  en  fremragende  Kunstsnedker.  I  1562 
forfærdigede  han  en  Indramning  til  Mariekirkens  astronomiske 
Ur,  der  med  Rette  blev  berømt. 


Fig.  210.  Laage  paa  Skab  fra^Tønderegnen. 
Dansk  Folkemuseum. 
Katalognummer  I.548. 

disse  Snedkere  i  Lav  med  Glarmestere,  Guldsmede  og  Malere,  lutter  fine  Haan  d  vær  kere ; 
selv  vare  de  jo  finere  end  Kistemagerne.  I  Husum  kjendtes  disse  ikke,  men  alle  hed  Sned¬ 
kere.  Discher  ( Tischler )  høres  først  der  ved  1602  og  ligesaa  i  det  øvrige  Danmark. 

I  Kjøbenhavn  var  der  1502  20  Tømrere  men  kun  5  Snedkere  og  de  hørte  alle  til  de  frie 
Næringer,  hvor  Prøvestykker  ikke  krævedes.  Dette  er  Aarsagen  til,  at  lybske  Kistemageres 
Skraa  af  1508  nægter  de  Svende,  som  droge  til  Danmark,  Mesterskab  i  Lybæk.  Hos  os 
fandtes  nemlig  ikke  amtes  gebruck. 

I  Lybæk  sloges  de  to  Lav  først  sammen  1620  og  kom  til  at  hedde  Discheramt.  Her  kræve¬ 
des  i  1 59—  som  Mesterstykke  for  Snedkerne  (Kontormagerne)  en  Discli  mit  tiueu  vththdgen 
(to  Udtræk)  vnd  en  Brvdtkiste.  I  Flens¬ 
borg  i  1497  en  Skjænkeskive  og  et 
Panel  med  en  troch  welffle1. 

*  * 

* 

Fra  Italien,  hvor  Renæssancen  i  Mø¬ 
belkunst  begyndte  i  1 5de  Aarhundrede, 
bredte  den  sig  mod  dets  Slutning  til 
Frankrig  og  Nederlandene,  dernæst  til 
Sydtyskland.  Fra  Nederlandene  gik 
den  op  ad  Rhinen  mod  Koln;  mod 
Øst  gjennem  Vestfalen  naaede  den 
Elbe  og  derfra  videre  mod  Norden. 

Den  kom  i  to  Hold;  først  det  ældste 
Afsnit,  der  grundede  paa  Studium  af 
antike  Bladornamenter.  En  Snes  Aar 
efter  kom  Høj  renæssancens  rigere  og 
mere  lunefuldt  varierede  Løvværk 
(Akanthus)  endnu  før  de  ældre  For¬ 
mer  havde  fæstnet  sig,  og  de  smeltedes 
endrægtigen  sammen  i  den  særegne 
Udvikling,  som  den  nordiske  Renæs¬ 
sance  tog.  Hvad  der  meget  bidrog  til 
dennes  hastige  Udbredelse,  var  Kejser 
Carl  V’s  Forfølgelse  af  de  nederland¬ 
ske  Protestanter,  der  i  massevis  med 
Hustruer  og  Børn  flygtede  for  hans  blodige  Strænghed  og  podede  deres  modne  Kultur  ind 
paa  de  Folkeslag,  mellem  hvilke  de  sloge  sig  ned  og  fandt  Fred,  Arbejde  og  Brød. 

Paa  den  første  Del  af  Vejen  bevarede  Renæssancen  meget  af  sin  Glans  og  friske  Ynde, 
men  paa  Rejsen  gjennem  Tyskland  satte  den  stadig  af  paa  sit  Huld,  neutraliseret  af  den 
tungere  og  grovere  Smag,  den  skulde  virke  paa,  og  den  Fordring  til  Soliditet  og  Mod¬ 
standsevne  i  Møbler,  som  ikke  fraveges  for  den  nye  Dekorations  Skyld. 

Til  Danmark  kom  tidlig  Forbud  fra  den  unge  Kunst,  der  var  undervejs,  enten  gjennem 
de  nederlandske  Emigranter  eller  ad  de  livlige  Forbindelser,  vi  stode  i  med  Nederlandene 
over  Husum  og  Ribe  ellet  om  Skagen.  Det  synes,  som  om  der  i  Begyndelsen  af  16de  Aar¬ 
hundrede  i  Sorø  har  virket  Renæssancekunstnere,  der  udførte  Arbejder  i  Træ  og  Sten,  og 

i.  I  1879  spørger  Professor  Nvrop  i  sin  Bog  Fra  den  kunstindustrielle  Udstilling  Side  66:  »hvad  er  en  troch 
welffteH.  Skønt  nitten  Aar  ere  rundne  siden  den  Tid,  er  det  muligen  endnu  ikke  for  sent  at  oplyse,  at  det  er 
en  Tønde(Trug)hvælving,  et  af  to  Pilastre  baaret  Bueslag.  Den  ses  paa  Figurerne  206,  210,  221,  222,  og  anvend¬ 
tes  meget  paa  udskaarne  Fyldinger.  I  1497  var  det  vel  en  Nyhed. 

rundt  om  i  Landet  fandtes  Masser  af  ind¬ 
førte  nederlandske  Møbler.  Under  Greve- 
fejden  mistede  Knud  Rud  seks  hollandske 
Senge. 

I  Sorøkirkens  nørre  Kormur  findes  et 
Egetræs  Vægskab,  der  før  Reformationen 
rummede  Levninger  af  St.  Viktor  fra  Koln 
og  af  St.  Albina  (Fig.  21 1).  Det  bærer  fire 
adelige  Vaabner;  paa  øverste  venstre  Halv¬ 
del  Abbed  Henrik  Christensen  Tornekranses 
(Stigen)  og  hans  Moders  (Gøjernes,  tre  Ib- 
skaller),  til  højre  derfor  Absalons  (Hjorten) 
og  Roskildebispen  Lage  Urnes  (Ørnekloen). 
Skabet  er  bekostet  af  Abbed  Henrik,  og  at 
hans  Biskops  Vaaben  findes,  der  beviser,  at  det  maa  være' bleven  til  før  denne  døde  1529.  I 
1515  lod  Abbed  Henrik  Klosterkirken  sætte  i  Stand  og  det  kan  snarere  være  fra  den  Tid, 
at  Skabet  stammer. 

Dets  nuværende  Fod  er  moderne  Tilsætning  og  enten  har  der  forhen  været  en  anden 
eller  Gulvet  har  naaet  højere  op.  Ogsaa  Gesimsen  er  paasat  i  vore  Dage.  Af  Renæssance- 
ornamenter  findes  ikke  meget  paa  Skabet,  omtrent  blot  Søjlerne  paa  dets  ø\re  Halvdel. 
Snitværket  i  dets  Indre  er  rent  Gothisk,  ligesaa  i  det  ydre  Listeværk  og  Hulkehlerne  i  Mel¬ 
lemrummene,  og  dog  gjør  det  Indtryk  af,  at  det  er  den  nye  Kunst,  der  her  virker  i  Byg- 
ningsmaaden.  Dørene  ere  høje  og  smalle,  Jærnbeslagene  have  skjult  sig,  der  virkes  alene 
med  det  sparsomme  Snitværk  paa  Lisenerne. 

Mærkværdig  tidlig  viser  sig  dog  her  Fremstilling  af  menneskelige  Figurer  endog  i  taalelig 
god  Udførelse.  De  pleje  ellers  i  Norden,  Hertugdømmerne  indbefattet,  først  at  dukke  frem 
i  Renæssancens  Løvværk  efter  Midten  af  16de  Aarhundrede.  Gothiken  hos  os  anvendte 
ikke  Menneskefigurer  i  sine  Ornamenter,  og  hvad  der  fandtes  af  dem  i  Kirkerne,  blev  uden 
Indflydelse  paa  Bohavets  kunstneriske  Udstyr.  Dette 
turde  yderligere  vise  hen  til  en  fremmed,  nederlandsk 
Oprindelse  for  dette  mærkelige  Skab. 

Abbed  Henrik  lod  senere  i  1536  og  38  hugge  Lig¬ 
stene  over  Absalon  og  to  Abbeder  i  Antvorskov,  alle 
i  fuldt  udviklet  Renæssance  med  Bueslag  og  Pilastre, 
dekorerede  med  samme  Slags  søjleagtige  Planter, 
som  paa  Vægskabet.  Her  hidsættes  et  Hjørnebrud¬ 
stykke  af  den  ene  Antvorskovsten  (Fig.  212),  fordi 
den  antyder  en  senere  Udvikling  af  Ornamentet,  som 
man  har  kaldt  Rulleværk,  hvorom  mere  skal  anføres 
nedenunder. 

Hvor  længe  den  nye  Stil  end  var  om  at  arbejde 
sig  op  til  Elbe,  kom  den  dog  bag  paa  Snedkerne, 
der  endnu  sade  fast  i  Gothiken.  Af  hamburgske  og 
lybækske  Lavsdokumenter  ser  man,  at  Haandvær- 
kerne  overrumpledes  af  den  og  at  de  selv  følte,  at 
deres  Uddannelse  ikke  mere  slog  til.  Samtidig  søgte 
de  at  værne  sig  mod  en  Overfløjning  af  det  Nye  ved 
at  holde  paa  sine  gamle  Traditioner,  medens  de  fik  Dør  fra  et  Skab  paa  Buxtehudes  Raadhus. 
Tid  til  at  sætte  sig  ind  i  det  uafviseligt  Kommende.  Kunstindustrimuseet  i  Hamburg. 


Fig.  212.  Hjørne  afen  Ligsten.  Antvorskov. 

Bevægelsen  fremkaldte  i  1540  en  Fornyelse  af  de  hamburgske  Kontormageres  Skraa,  hvori 
det  hedder,  at  Mesterstykket  skal  bestaa  i  en  Skjænkeskive1  in  vijf  Stucken  sclilicht  olme 
jennich  kruse  arbeit,  men  kun  være  samlet  med  Høvl  og  Stemmejærn  [betel),  som  det  sig  hør 
og  bør  og  kan  bestaa,  saa  at  Ingen  kan  sige  og  indvende,  at  Mesteræmnet  ikke  kan  udføre 
de  nye  Maader  med  alskens  kruset  Arbejde  og  derved  udelukke  ham  fra  Lavet. 

Til  det  gothiske  Fyldingsværk  ( Maszwerck )  og  Foldværk  forslog  nemlig  Høvlen  og  Stem- 
mejærnet  med  lige  eller  hul  Eg  til  Mønstre,  hvis  lodrette  Linier  fulgte  Træets  Aarer,  og 
hvor  de  krydsende  Buer  vare  Passerslag.  Om  friere  Former,  laante  fra  den  organiske 
Natur,  var  i  alt  Fald  her  ikke  saa  megen  Tale,  som  ved  det  nymodens  Krusearbejde.  Dette 


Fig.  214.  Dokumentskab.  Rensborgs  Raadhus. 


maa  være  Renæssancens  rige  Ornering  med  Planteornamenter  i  Spiralslyng,  Søjler,  Her¬ 
mer,  Nicher,  Muslingskaller,  Guirlander,  Ranker  og  Snirkler,  hvormed  den  dækkede  sine 
Flader.  Paa  dette  kunde  de  unge  indfødte  og  kun  i  Hamburg  oplærte  Haandværkere  ikke 
straks  være  med,  og  det  var  for  at  værne  dem  mod  Beskyldning  for  Uduelighed,  at  der 
sikredes  dem  Adgang  til  Lavet  paa  Basis  af  de  nedarvede  Principer  og  Færdigheder. 

1.  Schenkeschive  o :  Skænkebord  er  et  ældgammelt  Møbel  allerede  omtalt  i  de  islandske  Sagaer  under  Navn 
trapitza.  Naar  der  nævnes  5  stucken ,  maa  dette  gaa  paa  Møblets  Overdel,  der  var  forsynet  med  aabne  Hylder. 
Det  var  det  borgerlige  danske  Kandebord,  Kandeskab  eller  Kandestol,  forskjelligt  benævnt  efter  den  Form,  Under¬ 
delen  havde.  Som  finere  Benævnelse  hed  det  Skank  og  en  Beskrivelse  af  en  saadan  findes  i  dette  Tidsskrift  for 
1896,  S.  83.  I  vore  Dage  ere  gamle  Skænkeborde  bievne  saa  sjældne  i  Holstein,  at  deres  Eksistens  i  de  Egne 
endog  er  bleven  benægtet,  en  Utænkelighed,  naar  de  i  Aarrækker  have  været  udførte  som  Mesterstykke  og  alt- 
saa  have  været  kurante  Møbler. 

De  Snedkere,  der  forstøde  at  arbejde  vp  disse  itzige  nygge  wyse ,  vare  ved  den  Tid  sjældne 
Fugle.  I  1544  søgte  Borgere  i  Lybæk  at  sikre  sig  Frederick  Borcherdes,  der  var  hjemkom¬ 
men  fra  sin  Vandring  i  fremmede  og  fjerne  Lunde  og  havde  lært  Snedkerkunst  i  Augsburg  og 
Niirnberg.  Det,  han  har  lært  der,  er  netop  kruse  arbeit  og  formodenlig  tillige  Intarsia ,  dei 


Fig  215. 

Skab  fra  Hønkys  i  Aabenraa  Amt.  Dansk  Folkemuseum.  Katalognummer  I  282. 

nu  forplantede  sig  til  Norden.  De  anholde  om  han  maa  blive  foilenet  med  et  af  de  Amter, 
som  Magistraten  kunde  besætte  ( Lehnamt ). 

I  Danmark,  hvor  Fordringerne  ikke  fulgte  slet  saa  stærkt  med  Tiden,  finde  vi  dog  denne 
Trang  til  at  sikre  sin  By  gode  Snedkere  langt  tidligere,  ja  de  holdtes  endog  i  et  Slags  Fan¬ 
genskab  og  maatte  sværge  paa  ikke  at  flytte  bort  uden  i  mynne  f.  Eks.  i  Aarhus  1512.  Atten 
Aar  derefter  blev  Knud  Snedker  samme  Sted  tvungen  til  at  tale  mynde  (forlige  sig),  fotdi 
han  havde  absenteret  sig  uden  Forlov. 

,  Man.  sP°rer  1  de  æIdste  hjemmegjorte  Arbejder  de  første  forsigtige  Skridt  paa  nye  Veje. 
Et  Arkivskab  fra  Raad huset  i  Buxtehude,  nu  i  Hamburgs  Kunstindustrimuseum,  stammer 
fra  1544.  Opbygningen  og  de  rige  Beslag  ere  endnu  gothiske,  men  Snitværket  paa  Fyldin¬ 
gerne  kruse  arbeit  (kig.  213).  Krus  er  der,  men  det  har  Gothikens  Magerhed  og  skarpe  Fas. 
Det  ei  endnu  ægte  Snit  i  I  ræ.  Et  andet  Skab  paa  Rensburgs  Raadhus  (Fig.  214)  fra  Aaret 
1 5  54  er  vel  11  °E  saa  gothisk  i  Bygning  og  Beslag,  men  her  ere  Ornamenterne  frigjorte  fra 
Materialets  Tvang.  De  fylde  i  Tavlene  og  have  det  Modelleredes  Frihed,  Sving  og  runde 
Formet.  Paa  begge  disse  Skabe  findes  hele  menneskelige  Figurer  fremstillede  i  Relief,  paa 
det  føiste  i  et  at  de  nederste  af  dets  tolv  Fyldinger;  paa  Rensburgskabet  har  det  faaet  to  Æres¬ 
pladser  fotoven  for  Ch risti  Korsfæstelse  og  Opstandelse,  men  ogsaa  her  ere  de  faa  Figurer 
ængsteligt  og  begynderagtigt  gjorte,  alle  en  face  og  uden  al  Indflydelse  fra  de  ældre  og  sam¬ 
tidige  plastiske  Mesterværker  i  Kirkerne,  mulig  fordi  Haandværkeren  her  har  været  sin 
egen  Billedskærer. 


Fig.  216. 

Bænkekiste.  Ribeegnen.  Dansk  Folkemuseum.  Katalognummer  I  285. 


Rensburgskabets  Type  blev  i  16de  og  17de  Aarhundrede  staaende  for  de  mange  vægfaste 
Skabe,  som  byggedes  i  Jylland  og  Nordslesvig,  med  deres  tre  Etager  (Rensburgskabet  viser 
nu  kun  to)  med  en  nedfaldende  Klap  i  den  mellemste;  i  de  andre  Etager  Døre.  Renæssan¬ 
cens  Kruseværk  barbariseredes  til  det  Ukjendelige  og  det  gothiske  Foldværk  var  ikke  til  at 
fordrive  fra  de  nederste  Fyldinger  før  efter  1600.  Dansk  Folkemuseum  ejer  vist  et  af  de 
ældste  levnede  (Ribeegnen,  Katalognummer  I  286)  med  Aarstal  1564  og  Mærket  BS(nedker). 
Et  andet  Vægskab  fra  Hønkys,  Aabenraa  Amt,  er  muligt  ligesaa  gammelt  (Fig.  215).  Ram¬ 
men  er  gothiserende,  men  Fyldingsværket  Renæssance  paa  det  nederste  Foldværk  nær. 
Forsidens  flade  Ornamenter  gjøre  et  overraskende  Indtryk,  som  vare  de  drevne  i  Læder, 
og  ere  et  Bevis  paa,  hvor  smukt  her  blev  arbejdet  i  Tiden  før  1600,  saa  fjernt  fra  den  Kun¬ 
stens  Kilde,  der  randt  langt  mod  Syd. 

Foran  disse  vægfaste  Skabe  kunde  staa  et  Supplement,  Bænkekisten  (Fig.  216).  Den  her 
afbildede  er  fra  det  nordvestlige  Slesvig  og  hører  til  et  vægfast  Skab  i  Dansk  Folkemuseum 
(Katalognummer  I  285).  Dens  Forside  viser  en  endnu  stærkere  Blanding  end  paa  Skabene 
af  gothisk  Inddeling  med  Foldværk  i  nogle  Fyldinger  og  i  andre  Menneskehoveder  og  de 

Fig.  217.  Venstre  Halvdel  af  et  udskaaret  Remstykke  fra  et  Hus  i  Meldoif. 


Ornamentsøjler,  som  vi  lejende  dem  fra  Dr.  Deneken  mener  at  Rulleværket .har 
Sorøskabet  (Fig.  211).  Enhjørningen  i  de  to  udviklet  sig  1  Nederlandene  1  Tiden  15  5 
Felter  er  et  af  Katholicismens  hellige  Dyr  1 5 5°>  '  hvilket  Aar  det  har  naaet  sin  u  e 
o«  spillede  en  Rolle  i  Legenden  om  den  hel-  Udvikling  i  Vredeman  de  Vrieses,  Cornel.s 
lige  jomfrus  ubesmittede  Undfangelse.  Det  Bos'  og  Jacob  Floris'  Ornamentværker.  I 

er  sikkert  en  gammel  Kiste,  vel  fra  Tiden  1568  viser  det  sig  paa  Reliefferne  1  Marcus 


ved  Reformationen  1530  —  40. 

I  Fyldingerne  kom  nu  en  Nyhed:  Rade- 
værket,  kombineret  med  en  hel  ellei  halv 


Roset  (Fig.  218),  der 
Kister  og  forekom¬ 
mer  meget  hyppigt 
paa  slesvigsk  Sned¬ 
kerarbejde.  Peder 

Okse  (f  1575)  efter¬ 
lod  sig  et  Skrin  i 
Rudeværk. 

Det  krusede  Ar¬ 
bejde  blev  ved  1550 
forøget  med  Rulle- 
værket  (Tysk :  Roll- 
luerck ;  af  Mangel 
paa  bedre  Benævnel¬ 
se  maa  vi  nøjes  med 
at  oversætte).  Prin- 
cipet  i  denne  Orna- 
mentform  er  bøje¬ 
lige  Plader,  ramme- 
agtigt  tungede  i  Fli¬ 
ge,  rullede  op  i  Krøl¬ 
ler,  der  kunne  gaa 
over  i  Spiral.  Gjen- 
nem  Sprækker  i 
dem  kunne  Dele  af 
andre  over-  eller 
underliggende  Pla¬ 
der  være  stukne. 
Det  hele  er  besat 
med  Rosetter,  Per¬ 
ler,  Knapper,  Ma¬ 
sker,  Festons  o.  s.  v. 
i  broget  Overflod 
(Fig.  220). 


ogsaa  anvendtes  paa 


Swyns  Pesel  i  Lehe  ved  Lunden,  nu  i  Mel- 
dorfs  Museum.  Flos  os  anes  det  paa  Ligste¬ 
nen  Fig.  212,  fuldt  udviklet  i  overvældende 
Rigdom  ses  det  paa  en  Kiste  fra  Skavlund 

Mølle  ved  Flensborg 
(Fig.  221),  nu  i  Mur¬ 
mester  Frohnes  Eje. 
Skønt  den  bærer 
Navnene  V.  Beritte 
Rvmor  og  Anna  van 
Alveldt,  har  det  ikke 
hidtil  været  muligt 
at  faa  den  nøje  tid¬ 
fæstet,  ikke  en  Gang 
med  Familien  v.  Ru- 
mohrs  Hjælp,  saa 
komplicerede  og 
mangfoldige  ere  dis¬ 
se  Slægters  Forhold. 
Figurernes  Kostume 
kommer  dog  til  no¬ 
gen  Hjælp.  Mænde- 
ne  have  Gånsebauch 
(en  polichinelagtig 
Pukkel ,  som  stop¬ 
pedes  i  Under-  og 
Overtrøjer  og  dæk¬ 
kede  Maveregionen ; 
(Fransk :  panse,panse- 
ron )  og  brede  Mølle¬ 
stenskraver.  Kvin¬ 
derne  bære  de  Kap¬ 
per,  der  have  faaet 
Navn  efter  Maria 
Stuart.  Det  er  Drag¬ 
ten  i  Frankrig  under 
Henrik  III.  Han  bar 


Fig.  218.  Skabdør  i  Rudeværk. 
Flensborgs  Museum. 


PETER  HELDTS  PESEL  OG  DENS  INDBO. 


07 


Fig.  219.  Højre  Halvdel  af  et  udskaaret  Remstykke  fra  et  Hus  i  Meldorf. 

den  første  brede  Pibekrave  a  la  poulaine  (polsk)  1578,  og  ældre  end  det  Aar  kan  denne  Kiste 
ikke  være.  Den  er  altsaa  samtidig  med  et  Skab  fra  Bredvad  i  Tinglev  Sogn,  som  findes  i 
samme  Eje.  Det  er  mærket  med  indbrændt  Aarstal  1583  (Fig.  222).  Samtidigheden  over¬ 
rasker  paa  Grund  af  den  store  Stilforskjel  mellem  disse  to  Møbler  med  saa  nærliggende 


Fig.  220.  Fylding  i  Rulleværk.  Nordvest-Slesvig 


Findesteder.  Kisten  er  absolut  i  en  hel  anden  Art  af  Rulleværk,  der  tilsigter  at  overvælde 
med  sin  Rigdom,  at  sammentrænge  saa  mange  enkelte  Ornamentstykker  uden  isolerende 
Skillelinier,  som  muligt,  at  fylde  dens  Flader  helt  med  Ornamenter,  saa  at  Intet  viser 
sig  tomt.  I  Skabet  derimod  er  anvendt  en  arkitektonisk  Opbygning.  Om  de  udskaarne 
Fyldinger  danne  de  glatte  Rammestykker  en  Hvile  for  Øje  og  fremhæve  derved  de  ud¬ 
skaarne  Partier.  Hermerne  ere  selvstændige  arkitektoniske  Fed,  der  træde  frem  paa  For- 

siden,  Knægte  og  Konsoler  have  Fremspring.  Det  er  en  nobel  Type  for  flensborgsk  Sned¬ 
kerkunst,  saaledes  som  den  øvedes  af  Henrik  Ringeling,  med  hvis  Virksomhed  hele  denne 
Stilretning  næsten  identificeres,  den  bedste  danske  i  16de  Aarhundredes  Slutning.  Her  er 


Fig.  222.  Skab.  Bredvad  Vest  for  Flensborg.  Hr.  Frohnes  Samling. 


hvert  gothisk  Minde  forsvundet,  Skabet  er  frigjort  for  Alt,  hvad  der  stod  tilbage  fra  Væg¬ 
arkitektur  og  Niche  med  den  flade  Forside  og  de  mange  smaa  Døre.  Det  er  nu  traadt  ud  i 
Stuen  og  blevet  Møbel. 

I  Flusbygningen  kom  Rulleværket  overraskende  tidligt  over  Elbe.  Det  viser  sig  samtidig 
paa  flere  Brudstykker  af  udskaaret  Tømmerværk  i  Meldorfs  og  Kiels  Museer;  dateret  1539 


MINDESTENEN  FOR  MAGNUS  DEN  GODE. 


09 


paa  det  Vosseske  Hus  i  Meldorf  (Fig.  217  og  219).  Det  er  paa  dettes  Rembjælke,  at  der  er 
udskaaret  Rulleværks-Ornamenter  og  mærkeligt  nok,  naar  der  tages  Hensyn  til  Tiden, 
ogsaa  menneskelige  Figurer.  Det  er  en  Satire  over  katholsk  Præs  te  væsen,  som  vi  lejende 
saa  godt  fra  Reformationstidens  Literatur,  men  som  her  er  gaaet  over  i  et  Billede.  Munkene 
fordreves  fra  Meldorf  1526,  men  den  katholske  Gudstjeneste  forbødes  først  1532,  saa  at 
dens  gejstlige  Mænds  virkelige  eller  paasagte  Overtrædelser  vistnok  have  været  et  Samtale- 
æmne  i  den  lille  By  Aar  derefter. 

•f*  ;I* 

Efterskrift.  Hr.  Frohne  har,  efter  at  ovenstaaende  var  sat,  godhedsfuldt  meddelt  mig,  at 
der  fra  Herr  v.  Rumohr  er  kommen  Meddelelse  om,  at  han  ved  Hjælp  af  det  V  (Vrouw), 
der  staar  foran  Beritte  Rumors  Navn,  har  fundet  hendes  omtrentlige  Levetid,  men  ikke 
nøjere  kunnet  bestemme  Kistens  Alder  ved  Navnets  Sammenstilling  med  Anna  v.  Alveldts; 
dog  kan  den  ikke  være  ældre  end  1584,  hvilket  altsaa  stemmer  nøje  med  den  Side  157  frem 
førte  Tidsbestemmelse. 

Det  danske  Navn  paa  de  Side  126  omtalte  flosvævede  Hynder  (Fig.  179)  var  Flokkedræt 
(Herlufsholms  Inventar  1646). 

Side  127  er  omtalt  Applikation  med  Paasyning  af  Figurer,  udskaarne  i  Klæde  som  Deko¬ 
ration  paa  Hynder.  Methoden  hed  i  Middelalderen  set  verk,  paasat  Værk.  Det  forekommer 
i  Ærkebisp  Aslak  Bolts  Inventar  af  1429:  To  Stokkehynder  med  set  verk ;  40  Stykker  med 
sætverk  til  en  Boned;  en  Boned  med  sayn  og  sætverk,  24  Alen  lang;  en  Undertjeld  (Væg¬ 
tapet  i  Modsætning  til  Lofttapet)  med  sætverk ,  30  Alen  lang;  3  Husboneder  med  sætverk  og 
med  Billeder  i  Vandfarver.  —  Peder  Okse  ejede  to  Bordklæder  af  szett  werck.  Paa  Her¬ 
lufsholm  fandtes  1611  3  Hyndevaar  i  sett  tuerck  og  1646  Bænkedyner  af  sat  verch.  Hvad  Set- 
verk  er,  har  hidtil  staaet  hen  uforklaret.  Ltibben  har  i  »Mittelniederdeutsches  Handworter- 
bueh«  set-werk  uppe  pappir,  men  derefter  et  ?  Dette  har  dog  vist  mig  Vejen.  Uden  at  kjende 
Navnet,  angiver  Dr.  Brinckmann  i  sin  »Ftihrer«,  I,  Side  71  Fremgangsmaaden  ved  Setwerk 
i  16de  Aarhundrede,  fra  hvilken  Tid  han  kjender  Methoden:  »Man  klistrede  de  Tøjstofler, 
der  skulde  appliceres  (die  aufzuliegenden),  paa  Papir,  udklippede  dem  til  de  Ornamenter,  der 
skulde  overføres,  klistrede  eller  syede  disse  Udklip  paa  Bundstoffet  og  kantede  dem  med 
Silkelidser  i  en  Farve,  der  heldigt  skilte  mellem  det  paaførte  og  Bundstoffet.  Enkeltheder 
udførtes  enten  i  Broderi  eller  i  Maleri.  Denne  Fremgangsmaade,  der  anvendtes  med  særlig 
Dygtighed  i  Italien  og  Spanien,  holdt  i  det  Hele  sin  Karakter  som  fladmønstret«. 

Saavidt  Dr.  Brinckmann.  Paa  Rosenborg  er  bevaret  overordenlig  pragtfulde  Arbejder  i 
Sætværk ,  nemlig  Tapeterne  i  det  af  Kammerherre  Worsaae  fra  Nyt  udstyrede  Gemak  Rosen. 
De  bleve  bragte  hjem  fra  Italien  af  Kong  Frederik  IV.  Her  ses  den  skildrede  Fremgangs¬ 
maade  i  alle  Enkeltheder. 


NIELS  SKOVGAARDS  MINDESTEN  FOR  MAGNUS  DEN  GODE 
OG  KAMPEN  PAA  LYRSKOV  HEDE. 

af  F.  HEN  DRIKSEN. 


Den  28.  September  afsløredes  ved  Skibelund  Krat,  tæt  nord  for  Grænsen,  den  Mindesten 
for  Magnus  den  Gode  og  hans  Sejr  over  Venderne  paa  Lyrskov  Hede  1043,  som  nær_ 
værende  Hefte  bringer  en  Række  Afbildninger  af.  Vel  1000  Mænd  og  Kvinder  samledes  ved 

Fig.  223—26.  Mindesten  for  Magnus  den  Godes  Sejr  paa  LvrskovjHede  over  Venderne.  Rejst  af  Thor  Lange.  Udført  af  Niels  Skovgaard. 


TIDSSKRIFT  FOR  KUNSTINDUSTRI. 


162 

den  Højtidelighed,  der  knyttedes  til  Mindesmærkets  Overdragelse  til  Skibelundforenmgen, 
der  ejer  Grunden  med  den  lille  Skov,  hvor  Egnen  holder  sine  Møder.  Ordningen  af  Festen 
var  foretagen  fra  den  nærliggende  Askov  Folkehøjskole.  Stenen,  det  et  det  femte  i  Rækken 
af  de  Mindesmærker,  Statsraad  Thor  Lange  i  Moskou  skjænker  sit  Fædreland,  et  i  alle  Ret¬ 
ninger  ogsaa  det  betydeligste  Minde,  han  har  rejst.  Afsløringen  og  Overdragelsen  foretoges 
paa  Giverens  Vegne  af  Professor  C.  Nyrop,  der  nu  som  før  har  bistaaet  og  repræsenteret 
Thor  Lange  paa  heldigste  Maade. 

Maleren  Niels  Skovgaard  har  med  Glæde  og  Iver  modtaget  Opgaven,  man  stillede  ham.  1  aa 
selve  Stedet  har  han  i  Sommerens  Løb  hugget  sin  Komposition  i  Graniten.  Som  Maler  har 
han  valgt  den  udmærkede  Plads  paa  Bakkekammen,  hvorfra  man  ser  vidt  over  Dalstrøget 
mod  Syd,  og  hvor  de  Vejfarende  kan  se  Mindestenen  langvejs  fra.  Stenen  er  en  3V2  Alen 
høj  Overligger  fra  en  Kjæmpegrav.  Den  er  af  prægtig  Form  og  Farve,  og  man  har  kun  et 
Ønske  tilbage,  naar  man  staar  overfor  den,  det  nemlig,  at  den  var  mindst  dobbelt  saa  hø], 
thi  der  er  i  Skovgaards  Komposition  Indhold  og  Stof  nok  til  langt  mægtigere  Forhold  end 
de  nu  givne.  Forfra  set  virker  Stenen  trekantet,  dens  to  tilbagevigende,  rundede  Sider 
mødes  foran  i  en  Kam  —  Stenens  mest  fremspringende  Parti  —  der  af  Kunstneren  er  brugt 
som  Midtpunkt  for  Kompositionen.  Her  ses  Kong  Magnus,  der  med  med  begge  Hænder 
fører  sin  Faders  Øxe,  og  til  begge  Sider  følges  han  af  sine  danske  og  norske  Mænd.  Dette 
Billede  danner  en  bred  Frise,  der  i  kraftigt  Relief  er  hugget  1  Stenen,  medens  dennes  stærkt 
tilbao-evmende  Overdel  er  benyttet  til  i  Kontur  at  indhugge  Hellig  Olafs  Klokke,  hvis  Lyd 
fra  Luften  varslede  Sejren  -  som  Sagnet  melder  -  samt  Magnus’  Kongebanner,  omgivet 
af  flyvende  Ravne.  Endelig  er  paa  Stenens  ret  jævne  Bagside  den  af  Thor  Lange  angivne 
Inskription  hugget  i  store,  kraftige  og  smukt  fordelte  Linier. 

Det  anvendte"  Materiale  kræver  den  enkleste  Behandling.  Her  er  ikke  Tale  om  at  gaa 
langt  i  Enkeltheder.  Djærvt  og  fyndigt  er  Kompositionen  tænkt,  udmærket  trænges  Mæn- 
dene  fremad  mod  Beskueren,  idet  de  tæt  følger  Kongen  efter  i  Kampen ;  særlig  1  Middags¬ 
solen  er  Billedets  Linier  af  stor  og  ædel  Simpelhed  i  Virkning.  Skovgaards  mdgaaende 
Studier  i  tidlig  græsk  Kunst  har  sat  sit  Mærke  i  Arbejdet  —  navnlig  Siden  til  højre  foi 
Kongens  Skikkelse  er  græsk  i  Linier  og  Holdning  —  og  uden  disse  gjennem  adskillige  Aar 
drevne  Studier  var  Arbejdet  overhovedet  næppe  blevet  til.  Julius  Lange  gjør  1  tørste  Bind 
af  »Billedkunstens  Fremstilling  af  Menneskeskikkelsen«  Rede  for.  det  kantede  Tilsnit  1 
Figurernes  Massevirkning  —  baade  de  helt  fritstaaende  og  de  i  Relief  paa  Fladen  fremstil¬ 
lede  —  der  er  ejendommelig  for  gammel  græsk  Kunst.  Senere  dvæler  han  nærmere  ve 
Æmnet  (S.  378  i  nævnte  Værk),  idet  han  oversætter  et  Vers  af  Digteren  Simonides:  Det  er 
vanskeligt  i  Sandhed  at  blive  en  dygtig  Mand,  firkantet  paa  Hinder  og  Fødder  og  af  Tænkemaade, 
et  daddelløst  Fark,  og  hævder,  at  her  er  en  Sammenhæng  mellem  Sprogbrugen  og  Kunstens 
Stil.  Selv  i  de  her  afbildede  smaa  Fotografier  efter  Skovgaards  Sten  vil  man  se,  at  denne 
ældgamle  græske  Forestilling  om  det  athletiske  Ideal  er  gaaet  dybt  ind  i  hans  Bevidsthed. 
Skovgaards  nordiske  Mænd  har  netop  det  kantede  Tilsnit  i  Hovedmassen,  og  de  har  den 

dygtige  Mands  firkantede  Hænder  og  Fødder. 

Slige  kunstneriske  Stilmærker  kan  uden  Skade  benyttes  fra  en  fjærn  Tids  store  Kunst, 
naar  de  er  saa  inderligt  tilegnede,  som  sket  er  her  og  som  det  var  at  vente  af  en  Mand,  cei 
med  sjældne  Ævner  er  født  og  opvoxet  under  høj  kunstnerisk  Kultur.  Ædel  Stil  1  Formens 
Karakter,  stor  og  sluttet  Virkning  i  Kompositionens  Linier  er  de  skjønne  Egenskaber,  der 
kunstnerisk  kjendetegner  dette  mærkelige  Arbejde.  Frit  for  alt  overflødigt  Apparat  fortæller 
Værket  ligetil  og  fatteligt  for  enhver  opmærksom  Betragter,  hvad  Æmnet  har  indeholdt  loi 
Kunstneren.  Ingensinde  er  nordisk  Aand  saa  fuldtonende  og  kraftigt  udtalt  i  et  Skulptur¬ 
værk  og  nærmere  er  en  dansk  Kunstner  aldrig  naaet  folkelig  Kunst  i  den  bedste  og  skjøn- 
neste  demokratiske  Betydning  (d:  det  modsatte  af  det  franske  Begreb:  l’art  pour  l’art).  Den 

livlige  og  opvakte  Egn,  der  af  Thor  Lange  har  faaet  denne  gode  Gave,  vil  sikkert  lære  at 
skjønne  paa  den  og  vogte  vel  paa,  hvad  den  har.  Det  bør  blive  Egnens  Øjesten,  et  Kle¬ 
nodie,  man  med  Stolthed  viser  Fremmede,  saa  dette  Skulpturværk,  gjort  af  en  Maler,  bane¬ 
brydende  ved  sin  kunstneriske  Karakter  og  Behandling,  kan  blive  opdragende  for  Befolk¬ 
ningens  Forstaaelse  af  Kunstens  rette  Væsen  og  bedste  Værd. 


NYERE  BEGIVENHEDER. 


AF  R.  BERG. 

Kunstindustrimuseet  begyndte  i  denne  Sæson  sine  interessante  og  lærerige  Special¬ 
udstillinger  med  en  Bindesbølludstilling. 

Begge  de  to  store  Lokaler,  Museet  raader  over,  var  fuldt  optagne  af  de  udstillede  Gen¬ 
stande,  der  saaledes  naaede  et  imponerende  Tal.  Alligevel  er  det  dog  kun  en  mindre  Del  af 
Bindesbølls  dekorative  Arbejder,  der  var  udstillet;  skulde  alle  hans  Arbejder  have  været 
medtagne,  maatte  der  have  været  anderledes  store  Rum  til  Raadighed.  Skøndt  Bindesbølls 
kunstneriske  Virksomhed  strækker  sig  over  en  længere  Aarrække,  forbauses  man  dog  over 
den  uhyre  Produktivitet,  han  har  udfoldet,  og  over  de  mange  forskellige  Omraader,  han 
spænder  over.  Lig  en  italiensk  Renaissancekunstner  giver  han  sig  af  med  alt;  foruden  at 
være  Arkitekt  er  han  Pottemager,  giver  Tegninger  til  Møbler,  Billedrammer,  Bogbind, 
Smykker,  Husgeraad,  intet  er  ham  for  smaat  eller  ligegyldigt;  han  tegner  med  den  samme 
Interesse  et  Monogram  og  en  Ramme  til  en  Faktura  som  en  Tikroneseddel. 

Det  er  dog  særlig  den  keramiske  Virksomhed,  der  har  optaget  Bindesbøll ;  der  fandtes  paa 
Udstillingen  ikke  mindre  end  c.  150  Krukker  og  Fade,  udførte  paa  de  kendte  Fabrikker  i 
Valby,  Utterslev  og  Næstved. 

Leret  er  da  sikkert  ogsaa  det  Materiale,  der  bedst  egner  sig  for  hans  dekorative  Talents 
særlige  Art:  Forkærligheden  for  det  brede  og  fyldige,  ligesom  det  lunefulde  og  uberegne¬ 
lige  i  de  Resultater,  den  paamalede  Glasur  vil  give,  naar  den  kommer  ud  fra  Ovnen,  er 
noget,  der  tiltaler  hans  Sans  for  det  eventyragtige  og  barokke. 

Det  er  vel  nok  disse  Egenskaber  ved  Bindesbølls  Dekorationer,  der  skaffer  dem  deres 
Venner  og  Fjender.  Det  er  for  det  store  Publikum  en  ulidelig  Pine  ikke  at  kunne  klare, 
hvad  Tegningen  »skal  forestille«,  vant  som  det  er  til  de  kedelige  naturalistiske  Afbildninger 
af  Roser  og  yndelige  Blommer  paa  Urtepotter,  Sofapuder  og  Gud  ved  hvad,  og  det  generer 
mange,  at  Bindesbølls  Arbejder  ikke  kan  henføres  under  en  bestemt  Stilrubrik. 

Det  udmærkede  ved  Bindesbøll  er  netop,  at  han  altid  er  helt  ud  sig  selv  og  kun  følger 
sine  egne  Indskydelser.  Nu  kan  det  ikke  nægtes,  at  disse  tit  er  noget  uciviliserede.  Der 
kan  over  hans  saftige  og  frodige  Planteornamentik  komme  noget  vildtvoksende,  og  hans 
Tegninger  kan  ofte  —  som  i  Forsatspapiret  —  blive  til  ganske  ubeherskede  Kruseduller. 

Bindesbøll  har  ikke  i  sin  Dekoration  en  Niels  Skovgaards  dybe  lyriske  Følelse  eller  den¬ 
nes  naive  Humor,  heller  ikke  spænder  hans  Fantasi  over  store  Omraader,  den  er  maaske 
snarere  noget  ensformig,  men  der  er  en  Fart  og  et  Brus  over  den  som  i  den  raske  Bjærg- 
fos,  hvis  Skumbilleder  vel  stadigt  er  de  samme,  men  hvis  evigt  vekslende  Overflade 
smelter  sammen  til  et  livfuldt  Hele,  hvor  de  sitrende  Linjer  for  Tanken  snart  former  sig  til 
fantastiske  Blomster  og  snart  til  hemmelighedsfulde  Uhyrer.  Dette  bevægelige  i  Bindesbølls 
Ornamentik,  hvor  det  ene  Led  vælder  ovenpaa  det  andet  som  Bølge  paa  Bølge,  kan  dog 
undertiden  faa  ham  til  at  glemme  de  faste  Grænser;  der  er  saaledes  enkelte  af  Tegningerne 

til  Bogbindene,  der  er  vel  meget  behandlede  som  Flade,  og  som  ikke  kommer  til  at  virke 
som  Bind,  og  Lysten  til  det  svungne  kan  undertiden  faa  ham  til  at  glemme  Hensynet  til 
Linjens  Renhed,  f.  Eks.  de  udstillede  Skeer. 

Faar  Bindesbøll  derimod  fat  paa  en  bestemt  praktisk  Opgave  og  faar  et  bestemt  Materiale 
under  Behandling,  viser  han  dog,  at  han  ogsaa  formaar  at  virke  ved  det  enkelte.  »Strand- 
ridergaarden  ved  Vedbæk«  —  en  af  de  faa  Bygninger,  der  var  udstillet  Tegninger  til,  og 


Fig.  227.  Interiør  fra  Bindesbøll-Udstillingen. 

som  viser  os  Arkitekten  Bindesbøll  —  virker  netop  ved  sine  faa  og  usammensatte  Linjer  og 
ved  Klarhed  i  Helhedsvirkningen.  Ligeledes  er  der  enkelte  af  Krukkerne,  der  er  henrivende 
ved  deres  rene  og  simple  Skønhedsvirkning  baade  i  Form  og  Dekoration  (særlig  to  Krukker, 
hvoraf  den  ene  tilhører  Hr.  Karl  Madsen  og  den  anden  Hr.  Henrik  Pontoppidan).  Det  samme 
gælder  Møblerne  — -  faa  og  lidet  sammensatte  Linier  er  det  karakteristiske  ved  dem.  Det 
er  Materialet,  der  faar  Lov  at  virke  ved  sin  egen  Skønhed,  og  Ornamenterne  holdes  i 
Reglen  indenfor  beskedne  Grænser.  Hvor  godt  Bindesbøll  kender  sit  Materiale  og  hvor 
godt  han  ved,  hvorledes  det  skal  behandles,  ses  af  den  Dekoration,  der  er  anvendt  paa  den 

store  Sofa,  der  ejes  af  Forgylder  KJeis.  Snittet  er  her  stort  og  kraftigt,  netop  som  det  maa 
være  i  de  svære  Træsorter,  Bindesbøll  ynder;  men  hvor  bliver  Planteformerne  saa  ikke 
levende,  det  er  ikke  paalimede  Dekorationer,  men  de  vokser  frem  fra  Fladen,  hvorpaa  de  er 
udskaarne,  saa  man  næsten  synes  at  kunne  fornemme,  at  de  er  levende.  Til  Tider  kan  vel 
Formerne  i  det  tunge  Materiale  blive  noget  for  brutale — -  det  udstillede  Møblement  af  hvidt 
amerikansk  Fyrretræ  virkede  saaledes,  i  al  Fald  paa  den  Plads,  det  havde,  absolut  ikke  ind¬ 
tagende.  I  det  store  Skab,  der  tilhører  Direktør  Berg,  er  det  tunge  derimod  lykkelig  und- 
gaaet  ved  at  give  de  ydre  Linjer  en  skraat  opadløbende  Retning,  saaledes  at  det  øverste  Parti 
bliver  smallere  end  det  nederste. 

I  de  udstillede  Broderier  lagde  man  ligeledes  Mærke  til  den  Evne,  Bindesbøll  har  til  at 
indrette  sin  Dekoration  efter  den  anvendte  Teknik  og  det  benyttede  Stof.  I  de  Broderier 


Fig.  228.  Interiør  fra  Bindesbøll-Udstillingen. 


der  er  udførte  med  Kontursting  paa  Klæde,  er  der  over  Stregen  i  hans  Tegning  en  næn¬ 
som  Finhed  og  en  Klarhed  som  i  en  antik  Vasedekoration,  hvorimod  han  i  de  Broderier, 
hvor  Mønstret  er  udført  ved  Paasyning  af  forskelligt  farvede  Stoffer,  ret  faar  Lejlighed  til 
at  vise  sine  dristige  Sving  (saaledes  den  fra  Konstantin-Hansen  og  Bindesbølls  Etablissement  ud¬ 
stillede  Kakkelovnsskærm). 

Ogsaa  Jern  har  Bindesbøll  forsøgt  at  arbejde  i;  og  at  han  forstaar  at  faa  noget  smukt  ud  af 
det  haarde  saavel  som  af  det  bløde  Materiale,  viste  det  udstillede  lidtøj  og  Kakkelovnsbakken 
(udført  af  Kunstsmed  Schæbel).  Trods  sin  Simpelhed  er  der  noget  fint  og  fornemt  over  det, 
ligesom  en  svag  Duft  fra  det  forrige  Aarhundredes  stilfulde  Hofliv. 

Men  hvad  enten  Stoffet  er  Ler,  Træ,  Klæde  eller  Jern  viser  Bindesbøll,  at  han  kan  mestre 
det.  Der  er  intet,  der  afskrækker  ham,  bredt  og  livskraftigt  tager  han  fat  paa,  hvad  han  har 
i  Hænde,  uden  at  man  kan  mærke  noget  studeret  eller  anstrængt.  Mangler  der  undertiden 
i  Bindesbølls  Arbejder  noget  af  den  Pænhed  og  Elegance,  der  nu  en  Gang  af  de  fleste  reg¬ 
nes  for  nødvendige  Egenskaber  ved  dekorativ  Kunst,  saa  har  de  til  Gengæld  noget  af  det 

hjemmegjorte  Præg,  noget  af  den  ærlige  Alvor,  der  træffes  i  vore  gamle  Granitarbejder  fra 
Middelalderen.  Bindesbølls  Arbejder  er  ægte  danske  i  deres  Væsen,  og  der  er  meget  der 
tyder  paa,  at  hans  Stil  er  en  af  Forløberne  for  en  egen  national  Stil  —  en  Stil,  hvis  Oprin¬ 
delse  ikke  kan  søges  ved  Middelhavets  blaa  Vande,  i  Frankrigs  eller  Tysklands  Værksteder, 
men  som  er  vokset  op  af  vor  egen  gode  danske  Jord. 

*  # 

* 


Den  28.  Oktober  var 
det  25  Aar  siden,  at 
Frøknerne  Konstantin- 
Hansens  og  Bindesbølls 
Broderiforretning  blev 
stiftet.  Fra  en  ringe 
Begyndelse  har  denne 
Virksomhed  efterhaan- 
den  vokset  sig  saa  stor, 
at  den  nu  kan  beskæf¬ 
tige  30  Arbejdere  mod 
3  for  25  Aar  siden. 

Det  var  ikke  nogen 
let  Opgave  at  tage  op. 
Der  maatte  saa  at  sige 
begyndes  paa  bar  Bund ; 
men  udgaaede  som 
begge  Indehaverinder¬ 
ne  er  fra  to  af  Dan¬ 
marks  betydeligste 
Kunstnerhjem  —  det 
Konstantin  -  Hansenske 
og  Bindesbøllske  — 
havde  de  gode  Betin¬ 
gelser  for  at  føre  Sagen 
frelst  igennem. 

For  25  Aar  siden 
stod  Broderiet  gen- 
nemgaaende  paa  et 
forholdsvis  primitivt 
Fig.  228.  Skærm  fra  Konstantin  Hansens  og  Bindesbølls  Broderiforretning.  Standpunkt,  Og  naar 

Tegnet  af  Frk.  Elise  Konstantin-Hansen.  man  undtager  enkelte 

Damer,  som  Landskabsmaler  P.  C.  Skovgaards  Hustru,  var  der  kun  faa,  der  beskæftigede 
sig  med  Broderiet  som  Kunst  end  sige  havde  Øje  for,  at  der  behøvedes  en  ordentlig  Teg¬ 
ning  for  at  faa  et  ordentligt  Arbejde  som  Resultat. 

De  Mønstre,  der  benyttedes,  var  som  Regel  indførte  fra  Tyskland  og  bestod  for  det 
meste  i  naturalistiske  Blomsterbuketter,  grelle  i  Farve  og  Tegning  og  uden  megen  Sans  fol¬ 
det  dekorative.  Den  almindeligst  benyttede  Teknik  var  Syning  paa  Kanevas,  og  ikke  altid 
blev  der  taget  Hensyn  til,  om  Mønstret  passede  til  dette  Stof  eller  ej.  At  søge  kunstnerisk 
Bistand  var  noget,  der  kun  sjældent  fandt  Sted  ud  over  de  Kredse,  der  stod  Kunstnerne  nær. 

Den  Konstantin -Hansen -Bindesbøllske  Forretnings  Fortjeneste  bestaar  da  i,  at  den 
har  tjent  som  Mellemled  mellem  Publikum  og  Kunstnerne  og  i,  at  den  ligesom  har  organi- 

seret  den  kunstneriske  Bistand  i  Broderiets  Tjeneste  Der  var  vel  tidligere  gjort  respektable 
korsøg  i  lignende  Retning,  f.  Eks.  af  Frk.  Kristiane  Nielsen,  men  det  er  dog  først  med  Frøk¬ 
nerne  Konstantin-Hansen  og  Bindesbøll,  at  Bevægelsen  har  faaet  rigtig  Fart.  Fige  fra  først 
af  har  de  kunnet  tælle  de  bedste  Navne  indenfor  den  danske  Kunstverden  blandt  deres 
Medarbejdere,  f.  Eks.  P.  C.  Skovgaard,  Konstantin-Hansen,  Dalsgaard,  O.  A.  Hermansen 
og  senere  Brødrene  Joakim  og  Niels  Skovgaard,  Fru  Kathrine  Holten,  født  Skovgaard, 
Elise  Konstantin-Hansen,  Sofie  Holten  og  fremfor  alle  Thorvald  Bindesbøll. 

Med  denne  kunstneriske  Hjælp,  i  Forbindelse  med  den  Dygtighed  og  Smag,  som  de  to 
Indehaverinder  har  udfoldet,  er  det  naturligt,  at  der  i  den  forløbne  Tid  er  ydet  fortrinlige 
Arbejder  paa  Broderikunstens  Omraade.  En  retrospektiv  Udstilling  af  Forretningens  Arbej¬ 
der  vilde  ikke  blot  give  en  Udsigt  over  den  tekniske  Udvikling  indenfor  Broderiet,  men  til¬ 
lige  en  Illustration  til  de  Forandringer,  Moden  og  Udstyrelsen  af  Hjemmet  har  undergaaet, 
ligesom  man  vil  kunne  følge  alle  de  Stilretninger,  der  har  været  raadende  i  dansk  dekorativ 
Kunst  i  de  sidste  25  Aar,  lige  fra  Konstantin-Hansens  strænge  klassiske  Smag  til  den  mo¬ 
derne  Kunsts  friere  Finjer. 

Af  betydelige  Arbejder,  der  er  udgaaet  fra  Forretningen,  kan  nævnes  det  Tæppe,  der 
overraktes  Carl  Ploug  paa  hans  Sølvbryllupsdag,  tegnet  af  Konstantin-Hansen  med  Benyt¬ 
telse  af  keltiske  Motiver,  Broderierne  til  Beklædning  af  Brygger  Jacobsen  jun.s  Prøveskab, 
ligeledes  tegnet  af  Konstantin-Hansen,  en  Mængde  Udstyrelsesartikler  til  Kirker,  f.  Eks.  til 
Viborg  Domkirke,  Svendborg  Kirke,  Jesuskirken  i  Valby,  Valgmenighedskirken  i  Kjøben- 
havn.  I  den  sidste  Kirke,  der  er  let  tilgængelig,  maa  det  særlig  tilraades  at  lægge  Mærke  til 
det  af  Joakim  Skovgaard  tegnede  Altertæppe  og  det  af  Broderen  Niels  Skovgaard  tegnede 
Broderi  til  Beklædning  af  Alterbordets  Forside. 

Forretningen  har  naturligvis  vundet  talrige  Beviser  paa  Anerkjendelse  rundt  om  paa  alle 
Udstillinger.  Den  har  derved  virket  til  at  gøre  dansk  Kunst  og  Industri  kendt  i  vide  Krese, 
men  dens  væsentligste  Fortjeneste  turde  dog  maaske  ligge  i  den  Indflydelse,  den  har  haft 
paa  Smagens  Udbredelse  i  de  tusinde  Hjem. 

*  * 

* 

Dronning  Louises  Død  og  Bisættelse  var  en  af  de  Lejligheder,  der  burde  have  givet  den 
danske  Kunstindustri  Lejlighed  til  at  vise,  hvad  den  formaaede  at  udfolde  af  Smag  og  Dyg¬ 
tighed  ved  Forarbejdelsen  af  de  talrige  Kranse,  der  lagdes  paa  den  afdødes  Baare.  Desværre 
maa  det  tilstaas,  at  det  Resultat,  der  er  naaet,  er  mere  end  tarveligt.  Fraregnet  de  levende 
Kranse,  hvoraf  mange  udmærkede  sig  ved  en  sjælden  Sans  for  Harmoni  og  Farvevalg,  var 
de  mere  holdbare  Kranse  —  de  af  Guld  og  Sølv  —  tarvelige  og  røbede  gennemgaaende  ,en 
beklagelig  Mangel  paa  Opfindsomhed  og  Kompositionsevne.  Den  eneste  Undskyldning  for 
dem  er,  at  de  alle  er  lavede  i  kort  Tid,  men  atter  her  bekræfter  det  gamle  Ord  sig,  at  »Hast¬ 
værk  er  Lastværk«. 


MINDRE  MEDDELELSER. 


For  to  Aar  siden  nedsatte  Kjøbenhavns  Magistrat 
og  Borgerrepræsentation  et  Fællesudvalg  angaaende 
et  Mindesmærke  for  Kristian  IV,  til  hvilket  en  privat 
Komite  allerede  havde  indsamlet  tn  Sum  (s.  1896  S. 
174).  Man  henvendte  sig  derefter  til  Dhrr.  Professoi 
Hans  J.  Holm  og  Pietro  Krohn  samt  Arkitekt  Martin 
Nyrop,  der  foreslog,  at  Mindesmærket  skulde  rejses 


som  en  Rytterstatue  paa  Nytorv.  Udgiften  til  Brolæg¬ 
ning  m.  ni.  paa  dette  Sted  vilde  imidlertid  blive  enorm 
stor,  og  saa  paatænktes  det  at  lade  Hojbroplads  træde 
istedenfor  Nytorv.  Udvalget  og  Komiteen  kunde  dog 
ikke  enes  om  Noget,  ligesaa  lidt  som  Udvalget  selv, 
og  saa  skete  det  Forunderlige,  at  da  Sagen  den  24.  Ok¬ 
tober  i  Aar  paany  kom  for  i  Borgerrepræsentationen, 

blev  der  ikke  længere  Tale  om,  at  Kommunen  skulde 
tilbyde  enten  50,000  Kr.  til  et  storre  eller  15,000  Kr. 
til  et  mindre  Monument.  Komiteen  kom  til  at  staa 
som  for  to  Aar  siden  ene  med  sin  indsamlede  Sum ! 

Tirsdag  den  25.  Oktober  afsløredes  ude  paa  Gefions- 
pladsen  et  godt  Monument  for  den  beromte  Ørelæge 
Vilh.  Meyer.  Hans  Buste  i  Bronce  af  Walter  Runeberg 
staar  paa  en  hoj  Stensokkel,  foran  hvilken  Hygæa  ræk¬ 
ker  en  Palmegren  op  imod  ham.  Denne  Skikkelse,  der 
ogsaa  er  støbt  i  Bronce,  skyldes  Vilhelm  Bissen.  Det  er 
kun  lidt  over  tre  Aar  siden,  at  Meyer  døde,  og  det  er 
saaledes  efter  vore  Forhold  forunderlig  hurtigt,  at  et 
Monument  er  blevet  rejst  for  ham,  men  det  er  da  og¬ 
saa  kommet  i  Stand  ved  Bidrag  fra  snart  hele  Verden. 
Indvielsestalen  ved  Afsløringen  blev  holdt  af  en  en¬ 
gelsk  Læge.  Busten  og  Hygæa-Figuren  ere  støbte  hos 
Lauritz  Rasmussen,  Stensokkelen  er  leveret  af  Sten¬ 
huggerfirmaet  E.  Nielsen. 

Bogholder  Hangen  Hagens  efterladte  Samling  af 
Sølv,  Broncer  og  Malerier,  der  ikke  var  stor  men  gan¬ 
ske  udsøgt,  blev  solgt  ved  Avktion  den  24.  og  25.  Ok¬ 
tober.  Flere  af  Sølvgjenstandene  gik  i  ganske  hoje  Pri¬ 
ser.  Laagbægeret  (Nr.  27)  med  Indskriften  »Thomas 
Kingo  D.  Fru  Birgite  Baltslow  1698«,  der  vejede  30^2 
Lod,  gik  i  472  Kr.,  Bægeret  (Nr.  29),  paa  hvilket  saas 
en  Løvejagt  i  hojtdrevne  Figurer  (223/4  Lod),  blev  be¬ 
talt  med  546  Kr.,  og  Kruset  Nr.  30  paa  60  Lod,  i  hvis 
Laag  dtr  var  en  Medalje  med  Karl  XII  paa,  blev  budt 
op  til  372  Kr. 

I  Tilslutning  til  hvad  der  ovfr.  S.  163  flg.  er  meddelt 
om  Kunstindustrimuseets  Udstilling  af  Arbejder  af 
Thorvald  Bindesbøll ,  skal  her  gjores  opmærksom  paa, 
at  Tidsskriftet  tidligere  har  haft  Afbildninger  af  en 
Del  Bindesbøllske  Arbejder.  Keramiske  Arbejder  af 
ham  ses  i  Aarg.  1885  Fig.  19;  1887  Fig.  75  —  77  og 
1888  Fig.  85,  142;  Broderier  1885  Fig.  132  og  133  og 
Bogbind  1891  Fig.  112,  1895  Fig.  3;  med  Aargangen 
1891  fulgte  endelig  paa  et  særlig  Blad  hans  og  A.  Jern- 
dorffs  Udkast  til  nye  Tikronesedler.  Bindesbøll-Udstil- 
lingen  stod  aaben  fra  27.  Oktober  til  16.  November. 

Under  Titlen  Vort  Hjem  er  et  storre  Værk  begyndt 
at  udkomme  paa  »Det  nordiske  Forlag«.  Det  redigeres 
af  Fru  Emma  Gad  og  Frøken  Sofie.  Holten  og  skal  i  fire 
Bind  omfatte  Alt,  hvad  der  paa  nogen  Maade  kan  sæt¬ 
tes  i  Forbindelse  med  et  Hjem,  lige  fra  »Bornepleje« 
til  »Retsforhold«.  Hvad  her  særlig  interesserer,  er,  at 
saavel  »Klædedragten«  som  »Boligen«  vil  blive  udfør¬ 
ligt  behandlet  i  særlige  Afsnit.  Af  de  udkomne  Hæfter 
ses  det,  at  Professor  Pietro  Krolin  skriver  om  »Vor 
Klædedragts  Oprindelse«  og  Hr.  Emil  Hannover  om 
»At  bygge  Bo  og  bo  i  Hygge«.  Værket  ledsages  af  en 
Mængde  Billeder,  baade  i  og  udenfor  Texten ,  baade 
sorte  og  Farvetryk.  Blandt  Billederne  udenfor  Texten 
skal  her  fremhæves  en  Række  Gjengivelser  af  virke¬ 
lige  Stuer  i  nu  existerende  Hjem.  Et  Blad,  der  staar 


godt,  viser  »Puder  efter  danske  Kunstneres  Tegning« 
(P.  C.  Skovgaard,  C.  Gonstantin  Hansen,  Elise  Kon- 
stantin-Hansen  og  Th.  Bindesbøll). 

Den  6.  November  døde  Kunsthistorikeren,  Dr.  phil. 
F.  J.  Meier.  Ivrig  og  flittig  havde  han  kæmpet  sig 
frem.  Oprindelig  var  han  nogle  Aar  paa  Landkadet- 
akademiet,  saa  tog  han  Seminaristexamen  og  blev  Læ¬ 
rer.  Først  1861,  d.  v.  s.  i  sit  26de  Aar,  blev  han  Stu¬ 
dent,  ti  Aar  efter  tog  han  Magisterkonferens  i  Historie, 
og  endelig  1877  erhvervede  han  sig  Doktorgraden  for 
en  Afhandling,  der  gav  rige  Oplysninger  om  Billed¬ 
huggeren  Wiedewelt  og  Kunstakademiet  paa  hans  Tid. 
Senere  udgav  han  flere  lignende,  paa  grundige  Arkiv¬ 
studier  byggede  Kildeskrifter,  af  hvilke  her  skal  frem¬ 
hæves  hans  Bøger  om  Fredensborg  og  Frederiksberg. 
Mindre  Artikler  af  ham  ere  spredte  i  en  stor  Række  af 
vore  Tidsskrifter;  i  nærværende  Tidsskrift  har  han 
bl.  A.  skrevet  om  Loftsdekorering  i  forrige  Aarhun- 
drede  (1886),  om  Perlestikkere  (1889)  og  om  Monu¬ 
menter  paa  vore  Kirkegaarde  (1890).  Da  han  døde,  gik 
han  i  sit  64de  Aar. 

Torsdag  den  10.  November  indviedes  Afstøbnings¬ 
samlingen  i  Kunstmuseet.  Direktør,  Brygger  Carl  Ja¬ 
cobsen,  der  har  skabt  den,  holdt  Indvielsestalen,  i  hvil¬ 
ken  han  bl.  A.  sagde:  »Med  dette  Museums  Oprettelse 
er  ikke  blot  Rækken  af  de  kjøbenhavnske  Samlinger 
til  Studiet  af  antik  Kunst  bleven  komplet,  men  Kjø- 
benhavn  er  bleven  den  By  norden  for  Alperne,  som 
med  Undtagelse  af  de  tre  store  Hovedstæder  Berlin, 
Paris  og  London  ejer  det  rigeste  og  mest  belærende 
Materiale  til  dette  Studium«.  Det  Bedste,  denne  Sam¬ 
ling  kan  bringe,  saaledes  lød  til  sidst  Slutningen  af  Ta¬ 
len,  »er  ikke  blot,  at  Kunstværkerne  selv  blive  sete, 
studerede  og  tilegnede,  men  endnu  mere,  at  Skjon- 
hedssansen  og  dermed  Trangen  til  selvstændig  Kunst 
bliver  levende  hos  Nationen,  saa  at  denne  selv  kan 
frembringe  sin  egen  Kunst«. 

I  Stuttgart -Tidsskriftet  Der  moderne  Stil,  der  blot 
indeholder  alle  Vegne  fra  samlede  Billeder  af  dekora¬ 
tive  Gjenstande  i  moderne  Stil  uden  nogen  Text,  kun 
med  Angivelse  af,  hvorfra  de  ere  tagne,  er,  siden  det 
sidst  omtaltes  her  i  Tidsskriftet  (s.  1897,  S.  1 35  og  ovfr. 
S.  37),  afbildet  en  Række  danske  Arbejder  fra  Den  ligi. 
Porcellænsfabrik  (Tab.  54  Nr.  7;  65  Nr.  3  og  5),  Bing  & 
Grondahl  (Tab.  65  Nr.  4),  Herman  Kåhler  (Tab.  65  Nr. 
1)  og  Hof-Juveler  A.  Michelsen  (Tab.  72  Nr.  3  —  5).  Som 
tidligere  fremhævet  har  det  sin  Interesse,  at  danske 
Kunstindustridrivende  nævnes  Side  om  Side  med  de 
bedste  Navne  i  Nutiden  paa  den  dekorative  Kunsts 
Ontraade. 

I  Ord  ocli  Bild' s  niende  Hefte  findes  en  Artikel  af  H. 
Wiers-Jenssen  om  den  i  Aar  afholdte  Udstilling  i  Ber¬ 
gen.  En  Udlænding,  hedder  det  her,  vilde  muligvis 
ikke  lade  sig  imponere  at  de  udstillede  norske  Kunst- 
industrigjenstande,  men  for  os  Normænd  betegner  en 

hel  Række  af  dem  »nyt  Land«.  Det  er  Forsøg  paa  at 
drage  Nytte  af  Raaenmer  og  Kræfter,  som  for  laa 
unyttede  hen.  Textilafdelingen  gav  saaledes  Følelsen 
af,  at  der  gror  noget  Nyt  i  hver  Vraa  paa  Vestlandet, 
og  det  Interessante  er,  at  dette  Nye  er  en  Fornyelse, 
en  Fornyelse  af  den  gamle  norske  Husflid.  Det  Sam¬ 
me  gjorde  sig  gjældende  i  Guldsmedearbejderne,  i 
Møbelindustrien  og  i  Træskæreriet.  Sit  hojeste  Udtryk, 
skriver  Forfatteren,  fik  denne  Retning  i  en  Del  Tæpper 
af  Frida  Hansen  »ægte  Born  af  de  Gerhard  Muntheske 
Akvareller«.  Artiklen  afbilder  et  af  disse  Tæpper,  en 
stemningsfuld  Fremstilling  af  »Mælkevejen«. 

Det  ovenfor  nævnte  Hefte  af  Ord  och  Bild  indehol¬ 
der  fremdeles  en  Artikel  om  det  nye  Operahus  i  Stock¬ 
holm.  Den  viser  den  nye  statelige  Bygning  fra  to  Sider 
—  den  ligger  som  bekjendt  helt  frit  —  og  gjengiver 
desuden  nogle  af  de  i  den  udførte  dekorative  Billeder: 
tre  af  Georg  Pauli  (Musiken;  Recitation;  Menuet)  og  otte 
af  Carl  Larsson  (Kjæmpe visen;  Folketåsen;  et  middel¬ 
alderligt  Mysterie;  Turnering;  Stenborg  og  Fru  Olin; 
Jenny  Lind  samt  to  Plafondmalerier).  Disse  Prøver  vise, 
at  de  to  Kunstnere  ere  meget  forskjellige,  men  hver 
paa  sin  Vis  gjore  de  god  Fyldest. 

De  af  Dr.  Artur  Hazelius  for  kort  siden  udsendte 
fire  Hefter  »Bilder  från  Skansen,  Skildringar  af  svensk 
natur  och  svenskt  folklif«  danne  en  fortræffelig  Ramme 
om  den  nævnte  i  Stokholm  saa  populære  Institution, 
Friluftsmuseet,  som  »Nordiska  Museet«s  Grundlægger 
Dr.  Hazelius  ogsaa  har  grundlagt.  Paa  »Skansen«  fej¬ 
redes  den  24.  Oktober  det  nævnte  Museums  25  Aars 
Jubilæum  med  stor  Glans.  Men  det  fortjener  ogsaa  at 
fejres,  ti  dette  store  Museum  med  sine  Afdelinger  for 
Sverige,  Norge,  Danmark,  Finland  og  Island  belyser 
godt  saavel  Almuens  som  de  hojere  Stænders  Liv  i 
Norden.  Og  forunderligt  er  det,  at  dette  Museum 
skyldes  en  eneste  Mand,  Sprogforskeren  Dr.  Artur 
Hazelius ,  der  i  Aar  fylder  sit  65de  Aar.  Født  i  Stok¬ 
holm  1833,  var  han,  efter  at  han  i  1860  var  bleven  Dr. 
phil.,  henvist  til  Lærervirksomhed,  men  i  1872  beslut¬ 
tede  han  at  skabe  et  paa  den  bredest  mulige  Basis 
bygget  Museum  for  alle  materielle  Vidnesbyrd  om  de 
skandinaviske  Stammers  Kultur  gjennem  Tiderne,  og 
allerede  1873  kunde  han  aabne  det  begyndende  Mu¬ 
seum.  Dettes  derpaa  følgende  storartede  Udvikling 
skyldes  dets  Ophavsmands  ualmindelige  Iver  og  Kraft, 
hans  enestaaende  Evne  til  at  interessere  alle  Samfunds¬ 
klasser  for  sin  Idé.  Dr.  Hazelius  fortjener  fuldt  Jubi¬ 
læumsdagens  Hyldest. 

Professor  Koepping,  hvis  skjonne  Glas  ere  omtalte 
ovfr.  S.  129  og  S.  138,  hariden  allersidste  Tid  gjort 
et  betydningsfuldt  Skridt.  Han  har  vendt  sig  fra  de 
blotte  Kunst-  og  Sirglas  og  komponeret  en  Række 
Glas  til  Brug,  Likør-  og  Vinglas,  der  udmærke  sig  ved 
smukke  Former.  De  ville  sikkert  finde  Kjøbere.  »De¬ 
korative  Kunst«  albilder  en  Del  af  dem  i  sit  Novem¬ 
ber-Hefte. 


Den  17.  September  aabnedes  i  Kunstindustrimuseet 
i  Berlin  en  Udstilling  af  Glasmalerier  og  Udkast  til 
saadanne  af  Hans  Christiansen.  Det  er  et  Navn,  der  i 
de  senere  Aar  ofte  er  hørt,  og  den  hjemlige  Klang, 
det  har  for  os  Danske,  er  ikke  bleven  mindre,  fordi 
den  kom  fra  Paris.  »Kunstchronik«  for  13.  Oktober 
oplyser,  at  han  er  en  Flensborger,  der  opdroges  i 
Hamborg  og  derefter  arbejdede  i  Munchen,  indtil  han 
forlagde  sin  Residens  til  Paris.  Det  forlvder,  at  han 
fuldt  behersker  hele  den  nye  Teknik  —  ogsaa  den 
amerikanske  —  i  sin  Kunst,  og  at  han  har  naaet  store 
Resultater. 

Juli-Heftet  af  Dekorative  Kunst  indlededes  med  en 
lille  Notits,  hvori  Redaktionen  meddelte,  at  Tidsskrif¬ 
tet  fremtidig  vilde  lægge  Vægten  paa  Illustrationerne 
og  væsentlig  indskrænke  den  beskrivende  Text.  Den 
gik  ud  fra  et  bevinget  Ord,  der  af  Liszt  tillægges  Grill- 
parzer:  »Beschriebene  Musik  sei  wie  ein  erzahltes  Mit- 
tagessen«.  Det  vilde  være  meget  uheldigt,  om  alle 
Tidsskrifter  fulgte  dette  Spor,  men  i  denne  Retning  er 
»Dekorative  Kunst«  efter  den  Tid  redigeret,  og  Okto¬ 
ber-Heftet,  hvormed  det  begynder  sin  anden  Aargang, 
gjor  endnu  et  andet,  ganske  overraskende  Skridt.  Den 
tyske  Udgave  er  nu  kun  Halvdelen  af  Foretagendet. 
Tidsskriftet  udkommer  fra  Oktober  samtidig  paa  Tysk 
og  Fransk.  Med  Verdensudstillingen  i  Paris  1890  for 
Oje  begynder  det,  siger  Redaktionen  i  en  Henvendelse 
til  Læserne,  en  Propaganda  for  at  sprede  »tyske  Inter¬ 
esser«.  Det  er  mærkeligt  herefter  at  se,  at  det  paa- 
gjældende  Oktober-Hefte  helt  er  helliget  den  moderne 
belgiske  Kunstner  Henry  van  de  Veide ,  der  gaar  i  Wil¬ 
liam  Morris’  Spor,  men  efter  Tidsskriftet  dog  er  helt 
selvstændig.  Medens  Storindustri  var  Morris  en  Gru, 
ser  van  de  Veide  anderledes  paa  Udviklingen.  »At 
Maskinerne  f.  T.  kun  tjene  til  at  gjore  Alt  grimt,  er  for 
ham  intet  Bevis  for  Maskinernes  Ubrugelighed,  men 
kun  for  Menneskenes  Dumhed;  de  stille  Maskinerne, 
disse  den  moderne  Tids  vigtigste  Hjælpere,  forkerte 
Opgaver«.  Van  de  Veide  tager  i  sine  Arbejder  altid 
Hensyn  til  Maskinerne. 

Oktober-Heftet  af  Deutsche  Kunst  und  Dekoration 
bringer  to  al  de  præmierede  Besvarelser  vedrorende 
en  Plakat  for  »Pelikanfarve«  (s.  ovfr.  S.  137)  og  tager 
i  en  længere  Artikel  kraftigt  til  Orde  mod  Kunst  und 
Handiuerk’s  mindre  smigrende  Omtale  af  dets  Pris¬ 
opgaver  (s.  sst.).  Forøvrigt  indeholder  Heftet  en  lang 
Artikel  om  Kunstindustrien  paa  Kunstudstillingen  i 
Miinchens  Glaspalads  i  Aar.  Det  er  som  tidligere 
nævnt  først  andet  Aar,  at  denne  har  aabnet  sine  Dore 
for  Kunstindustrien  (s.  ovfr.  S.  112).  Og  Artiklen  ind¬ 
leder  da  ogsaa  ganske  naturligt  med  en  nærmere  Re- 
degjorelse  for  en  af  de  Mænds  kunstindustrielle  Virk¬ 
somhed,  der  væsentlig  have  bidraget  til,  at  dette  Re¬ 
sultat  blev  naaet.  Den  paagjældende  Mand  er  Maleren 
Hans  E.  v.  Berlcpsch.  Udstillingen  indeholdt  to  af  ham 
komponerede  og  møblerede  Værelser  i  moderne  Stil; 
men  ved  Siden  af  dem  fandtes  andre  af  Professorerne 

Pr.  von  Thiersch,  Emmanuel  Seidl  og  Karl  Hocheder  i 
forskjellige  overleverede  Stilarter  indrettede  Værelser. 
Den  »tyske«  Stil  i  Renæssance  og  Gotik,  der  stammer 
ned  fra  »Unser  Vater  Werke»,  gjor,  som  rimeligt  er, 
Modstand  mod  »den  nye  Retning«,  der  dog  synes  ikke 
alene  at  have  vakt  Opsigt,  men  ogsaa  at  have  vundet 
ikke  ringe  Bifald. 

Medens  vi  i  Danmarks  Hovedstad  er  saa  kummer¬ 
ligt  forsynet  med  Springvand,  er  det  ejendommeligt 
at  se,  at  en  lille  bayersk  By  Weiszenhurg  er  i  Færd 
med  at  bygge  et  monumentalt  Springvand,  der  skal 
koste  45,000  Rm.  I  den  om  Springvandet  etablerede 
Konkurrence  var  første  Præmie  at  udføre  Springvan¬ 
det,  medens  den  anden  Præmie  var  paa  1500  Rm.  og 
den  tredje  paa  1000  Rm.  Konkurrencen  stod  aaben 
for  alle  i  Bayern  levende  Kunstnere.  Resultatet  blev, 
at  en  indtil  da  ubekjendt  Kunstner,  Emil  Dittler  i 
Miinchen,  blev  Sejerherre,  og  han  skal  nu  udføre 
Springvandet.  Det  findes  afbildet  i  første  Hefte  af 
Miinchener  Tidsskriftet  Kunst  und  Handwerk  for  1898 
—  99.  Det  er  forøvrigt  ikke  alene  et  Springvand,  men 
tillige  et  Mindesmærke  for  Kejser  Ludvig  af  Bayern, 
der  1338  skjænkede  Weiszenburg  en  Skov,  der  endnu 
ejes  af  Byen,  og  som  udgjor  et  af  dens  væsentligste 
Aktiver. 

I  en  Korrespondance  fra  Paris  til  »Kunstgewerbe- 
blatt«  om  Salonerne  paa  Marsmarken  i  Aar  gjores  der 
opmærksom  paa,  at  de  omfattede  et  saa  uhyre  Antal 
som  over  8000  Numre,  af  hvilke  dog  kun  orntr.  500 
tilhørte  den  dekorative  eller  »anvendte«  Kunst.  Blandt 
disse  sidste  fandtes  sex  Haandvadske-Indretninger,  af 
hvilke  de  tre  kun  kunde  betragtes  som  hensigtsløse 
Væggeprydelser.  Den  øvre  Beholder  i  dem  var  uden 
Hane,  gjennem  hvilken  Vandet  kunde  stromme  ned  i 
Fadet,  og  dette  var  heller  ikke  forsynet  med  noget  Af¬ 
løb  for  det  brugte  Vand.  I  det  Hele  fandt  Brevskrive¬ 
ren  en  hel  Del  lignende  praktiske  Mangler  ved  flere  af 
de  udstillede  kunstindustrielle  Gjenstande. 

I  sin  Artikel  om  de  kunstindustrielle  Arbejder  paa 
Aarets  Saloner  indskyder  L.  de  Fourcaud  (Revue  des 
arts  décoratifs,  Septbr.),  hvad  han  kalder,  tre  Parente¬ 
ser.  Han  undrer  sig  først  over,  at  ingen  af  de  ved 
denne  Lejlighed  af  Staten  til  Raadighed  stillede  Rejse¬ 
understøttelser  blev  tilkjendt  nogen  af  de  udstillende 
Kunsthaandværkere  og  da  navnlig  ikke  Henry  Nocq, 
som  særlig  havde  søgt  om  en  saadan.  Han  gjor  op¬ 
mærksom  paa,  at  denne  udmærkede  Kunstner  virker 
som  Emaljør  og  Guldsmed  ved  Siden  af  at  han  er  Bil¬ 
ledhugger  og  Medaljør.  Det  er  den  første  Parentes.  I 
den  anden  udtrykker  han  sin  Forbavselse  over,  at  de 
paagjældende  Rejseunderstøttelser  absolut  skulle  bru¬ 
ges  til  Ophold  i  Udlandet.  Han  siger:  »Frankrig,  der  er 
saa  rigt  paa  Kunstskatte  af  enhver  Art,  er  altfor  lidet 


kjendt;  jeg  ved  Intet,  der  er  vigtigere  at  studere  for 
Franskmænd  end  den  nationale  Kunsts  Frembringel¬ 
ser«.  Den  tredje  Parentes  endelig  angaar  de  unge 
Guldsmedes  Oplærelse.  Han  er  forfærdet  over  en 
Række  udstillede  Smykker  og  finder,  at  Fejlen  ligger 
i,  at  de  unge  i  dette  Fag  kun  oplæres  teknisk.  De  ere 
rutinerede  praktiske  Arbejdere,  men  staa  uden  Kjend- 
skab  til  Kunstens  Udvikling,  de  vide  ikke,  »at  et  Kunst¬ 
værk  først  maa  fødes  af  Aanden,  for  det  kan  blive 
frembragt  af  Haanden«. 

Émile  Molinier  har  i  September-Heftet  af  »Gazette 
des  beaux-arts«  afbildet  og  beskrevet  IVenzel  Jamnit- 
zer’s  beromte  Bordopsats,  der  en  Tid  efter  sin  Ejer 
kaldtes  den  »Merkelske«,  men  nu  ejes  af  Baron  Henri 
de  Rothschild  (s.  1895,  S.  33).  Han  har  Indvendinger 
at  gjore  mod  den  Smag,  der  raader  i  den,  men  betrag¬ 
ter  den  dog  som  »et  fyldigt  Udtryk  for  den  tyske 
Guldsmedekunst  i  det  16.  Aarhundrede«,  der  »i  saa 
lang  Tid  har  været  miskjendt  udenfor  Tyskland«.  Ar¬ 
tiklens  Pointe  er  imidlertid  hans  Glæde  over,  at  Sam¬ 
lingerne  i  Louvre  nu  eje  et  Arbejde  af  denne  Kunst, 
af  denne  Mester.  Ved  at  studere  gamle  Inventarier  saa 
han,  at  Ludvig  XIV  havde  ejet  et  Sølvfad  med  til¬ 
hørende  Kande,  der  efter  Mærkerne  i  det  maatte 
skrive  sig  fra  Jamnitzers  Haand.  Han  søgte  da  efter 
det,  og  det  er  blevet  fundet  gjemt  i  et  af  Louvres  Ma¬ 
gasiner,  hvad  der  er  fuldstændig  forstaaeligt,  ti  1791, 
under  Revolutionen,  staar  der  i  et  Inventarium  om 
det  »la  sculpture  est  d’un  mauvais  gout*.  Nu  er  det 
kommet  til  Ære  og  Værdighed  paa  Grund  af  dets  hi¬ 
storiske  Betydning,  og  det  synes  at  skulle  give  Anled¬ 
ning  til  et  fornyet  Studium  af  Bernard  Palissys  Fir¬ 
bens-Dekoration.  Jamnitzers  Arbejde  har  nemlig  en 
ganske  lignende  Dekoration,  uden  at  der  kan  være 
Tale  om,  at  han  er  paavirket  af  Palissy.  Det  Om¬ 
vendte  kan  snarere  være  Tilfældet. 

Hos  Julius  Iloffmann  i  Stuttgart  udkommer  for  Ti¬ 
den  et  Værk  Heraldischer  Atlas ,  redigeret  af  H.  G. 
Strohl.  Det  er  beregnet  paa  25  Leveringer  (å  1  Rm.) 
med  i  Alt  76  Tavler  i  Sort  eller  Farvetryk,  og  5  Leve¬ 
ringer  foreligge.  Efter  dem  at  domme  er  Værket  ikke 
noget  kunstnerisk  Pragtværk,  men  det  vil  sikkert  give 
en  Række  gode  Oplysninger,  ganske  praktisk  samlede 
kapitelvis  med  Overskrifter  som  »Hjelmen«,  »Løven«, 
»Kronen«  o.  s.  v.  om  en  Tavle  med  de  fornødne  Bil¬ 
leder.  Fra  Danmark  synes  Værket  ikke  at  ville  give 
nogen  Afbildning,  men  der  foreligger  jo  heller  ikke 
Meget  om  dansk  Heraldik.  I  Kapitlet  om  de  forskjel¬ 
lige  Landes  Kroner  kunde  de  danske  dog  godt  være 
tagne  med  efter  nærværende  Tidsskrift  for  1890  (S.  1 
flg.).  —  Som  gode  heraldiske  Værker  kan  forøvrigt 
mærkes  G.  Demay :  Le  costume  au  moyen  åge  d’aprés 
les  sceaux  (Paris,  1880)  og  G.  A.  Seyler :  Geschichte 
der  Siegel  (Leipzig,  1894). 


LAMPER  OG  LYGTER. 


171 


LAMPER  OG  LYGTER. 

af  R.  BERG. 

Saalangt  Menneskets  Tilværelse  rækker  tilbage,  har  det  kæmpet  for  at 
sprede  det  Mørke,  der  omgav  det  som  en  fjendtlig  Magt.  Det  er  ikke 
uden  Grund,  at  Oldtidens  Sagn  gjorde  Prometevs  til  Menneskenes  Vel¬ 
gører  og  ansaa  ham  for  en  Oprører  mod  Guderne,  fordi  han  havde  vidst 
at  tilvende  sig  det  fra  de  himmelske  Magter  stammende  Element.  Pro- 
metevssagnet  peger  imidlertid  tilbage  paa  en  saa  fjern  Fortid,  hvor  det 
kun  gjaldt  om  at  vedligeholde  den  Ild,  der  ellers  tændtes  af  Naturen.  Paa 
dette  tidlige  Tidspunkt  har  der  endnu  ikke  været  Anvendelse  for  Kunst- 
haandværkeren.  Ikke  en  Gang  i  den  homeriske  Tid  synes  man  at  have 
kendt  noget  særligt  Belysningsredskab;  hvor  det  kommer  højt  —  som  ved 
Ulysses  Besøg  hos  Phæakerne  —  oplyses  Menneskenes  Boliger  ved  Fakler. 
Allerede  dette  er  jo  et  Fremskridt  fremfor  det  oprindelige  Baal,  der  stedse 
maatte  holdes  vedlige  og  hvis  Slukning  ansaas  som  en  stor  Ulykke. 

Først  paa  det  Tidspunkt  i  den  menneskelige  Kulturudvikling,  da  Lyset 
kunde  frembringes,  uden  at  man  var  nødt  til  at  vente  paa  Himmelens  Fyn, 
og  da  man  havde  opfundet  andre  Maader  at  lyse  op  paa  end  med  Baal, 
med  andre  Ord,  da  man  havde  lært  at  skelne  mellem  de  forskellige  Belys¬ 
ningsmaterialer,  først  da  blev  der  en  Opgave  for  Kunsthaandværkeren. 

Det  Materiale,  som  man  meget  langt  tilbage  i  Tiden  har  fundet  bedst 
tjenlig  til  Belysning,  er  uden  Tvivl  Olien.  Hvorledes  skulde  man  nu  mest 
praktisk  udnytte  dette  Middel,  for  at  den  størst  mulige  Nytte  kunde  op- 
naaes?  Først  og  fremmest  gjaldt  det  om  at  samle  Olien  i  en  Beholder,  men  fra  dette  Skridt 
var  der  endda  langt  selv  til  den  tarveligste  Lampe.  Denne  var  først  færdig,  efter  at  man 
havde  gjort  den  vigtige  Opdagelse,  at  man  kunde  udnytte  Oliens  lysgivende  Evne  i  langt 
højere  Grad,  naar  man  benyttede  nogle  Traade  som  Mellemled  mellem  Lys  og  Olie.  Traa- 
dene  anbragtes  med  den  ene  Ende  i  Olien,  og  i  den  anden  tændtes  da  Lyset,  der  næredes 
ved  Opsugning  af  Olien.  Det  var  Vægen,  og  med  den  og  Oliebeholderen  var  den  første 
primitive  Lampe  færdig,  der  med  faa  Forandringer  er  benyttet  lige  ned  til  vor  Tid. 

Af  denne  Slags  Lamper  findes  nogle  Eksemplarer  i  Dansk  Folkemuseum.  De  bestaa  af 
en  Jernplade,  der  ved  Hamring  har  faaet  den  fornødne  hule  Form  og  desuden  i  Kanten  en 
Rende,  bestemt  til  Hvile  for  den  tændte  Ende  af  Vægen.  En  mere  udviklet  Form  af  denne 
Type  er  Kat. -Nr.  K.  105  i  Dansk  Folkemuseum  (Fig.  229),  der  er  forsynet  med  to  Skaale, 
hvoraf  den  underste  er  bestemt  til  at  opfange  den  neddryppende  Olie.  Denne  Lampe,  sim¬ 
pel  og  uden  enhver  Prydelse  som  den  er,  afgiver  en  god  Prøve  paa  den  praktiske  og  til  Øje¬ 
medet  hensigtsvarende  Form,  der  saa  ofte  kendetegner  Fortidens  Haandværksarbejde,  og 
som  i  sig  selv  er  smuk  og  meget  mere  værd,  end  om  den  var  belemret  med  en  hel  Mængde 
uvedkommende  Prydelser. 

En  videre  Udvikling  af  den  primitive  Olielampe  har  man  i  den  almindelige  antike 
Lampe,  uagtet  den  er  langt  ældre  end  Lamperne  i  Folkemuseet.  Oliebeholderen  er  i  Rom 
og  Grækenland  en  lukket  Skaal,  der  er  forsynet  med  en  lille  Tud  til  Vægen  og  i  Reglen 
med  en  Hank.  Denne  Slags  Lamper  er  som  bekendt  fundet  i  Tusindvis  og  findes  rigeligt 
repræsenteret  i  alle  Museer,  ogsaa  i  Antiksamlingen  i  Kjøbenhavn.  Materialet  er  Ler  eller 
Bronce.  Fremfor  de  primitive  Lamper  udmærke  de  antike  sig  ved  deres  skønne  og  rene 
Form.  En  Mængde  af  disse  Lamper  stammer  jo  ogsaa  fra  den  store  Kunsts  Tid,  og  selv  om 


Fig.  229. 
Jernlampe  i  Dsk. 
Folkemuseum. 

man  ikke  vil  kunne  kalde  dem  for  fremragende  Kunstvær¬ 
ker,  saa  mærker  man  dog  i  dem  alle  det  lykkelige  Haande- 
lag,  der  er  den  antike  Kunsthaandværker  egen.  Der  er 
ingen  Famlen  efter  den  rette  Form,  men  overalt  den  ud¬ 
dannede  Praktikers  sikre  Blik.  Trods  den  Skolerethed  og 
det  udenad  lærte,  der  er  i  alt  antikt  Kunsthaandværk  er  det 
sjældent,  at  det  forfalder  til  Tørhed,  tværtimod  træffer  man 
ofte  i  den  anvendte  Dekoration  smaa  fixe  Paafund,  der 
vidne  om  den  glade  Lethed,  hvormed  Tanken  faar  Udtryk. 
Paa  én  Lampe  ender  Hanken  saaledes  i  et  Hestehoved,  der 
i  Munden  holder  en  Kæde,  hvori  Laaget  til  Beholderen  er 
hæftet;  paa  en  anden  ender  Tuden  i  et  Fuglehoved,  hvis 
Næb  optager  Vægen,  paa  en  tredje  er  det  en  Guirlande, 
der  koket  snor  sig  om  Beholderen  o.  s.  v.  Der  fattes  aldrig 
Kunstneren  paa  Motiver,  og  endelig  er  Trofastheden  mod 
det  praktiske  Øjemed  for  den  Genstand,  han  beskæftiger 
sig  med,  paafaldende.  Man  finder  ham  meget  sjældent 
overskride  de  Grænser,  som  Fordringerne  til  det  nyttige 
og  hensigtsmæssige  sætte;  hvor  ofte  end  Formen  varieres, 
er  de  rette  Forhold  altid  iagttagne,  ingensinde  finder  man 
en  Tud,  der  er  for  lille,  eller  en  Fod,  der  er  for  stor  i  For¬ 
hold  til  Beholderen. 

Er  den  antike  Lampe  saaledes  fra  et  kunstnerisk  Stand¬ 
punkt  udmærket,  saa  er  der  dog  den  væsentlige  Ulempe 
ved  den,  at  den  kun  er  en  meget  daarlig  Lysgiver.  Den  er 
for  det  første  meget  lille,  og  den  Olie,  der  benyttedes,  var 
dernæst  meget  daarlig,  saa  at  det  Lys,  den  lille  frit  bræn¬ 
dende  Flamme  har  kunnet  give,  maa  have  været  yderst 
ringe.  Ganske  vist  har  man  heller  ikke  i  Oldtiden  haft 
den  Anvendelse  for  Lys,  vor  Tid  kræver.  Den  daglige 
Syssel  skete  altid  ved  Dagens  Lys,  og  det  offentlige  Liv 
foregik  jo  næsten  stedse  under  aaben  Himmel.  Ingen  af  de 
store  offentlige  Rum  —  Basilikaer  etc.  —  vare  bestemte  til 
at  oplyses  ved  kunstigt  Lys.  En  stor  Mængde  af  de  Lam¬ 
per,  der  findes,  have  da  ogsaa  været  anvendte  i  den  antike 
Kultus  og  saaledes  ikke  i  egentlig  Forstand  været  benyttede 
til  Belysning  i  praktiske  Øjemed.  Dette  maa  forklare  den 
Omstændighed,  at  man  aldrig  i  den  antike  Tid  naaede  ud 
over  et  ret  primitivt  Standpunkt  paa  Belysningsvæsenets 
Omraade.  Alligevel  har  man  nu  og  da  følt  Trangen  til  at 
skaffe  sig  bedre  og  stærkere  Lys  end  det,  den  almindelige 
Lampe  kunde  yde.  Man  har  saaledes  frembragt  Lamper 
med  to,  tre  og  flere  Tude,  hvorved  man  har  opnaaet  at  faa 
en  Lampe  med  lige  saa  mange  Blus.  De  Former,  der  der¬ 
ved  fremkom,  vare  imidlertid  i  Reglen  ikke  skønne;  lige- 
saa  nydelig  som  den  enkelte  Lampe  er,  ligesaa  klodset  og 
uhandelig  bliver  den,  naar  Skaalens  gratiøse  Linjer  spole¬ 
res  ved  de  rundtom  paaklistrede  Tude.  Istedetfor  en  hen¬ 
rivende  Nipsgenstand  faar  man  et  grovt  Stykke  Potte- 


Fig.  230. 

Antik  Lampe  i  Thorvaldsens  Museum. 

magerarbejde.  Det  Lys,  en  saadan  Lampe  med  flere  Blus  har  frembragt,  har  vel  heller  ikke 
været  saa  meget  stærkere,  at  det  har  kunnet  benyttes  med  Fordel,  hvorimod  Osen  har  været 
ikke  saa  lidt  ubehageligere.  Man  har  her  et  Bevis  for,  at  Kunsthaandværkets  Arbejde  slaar 
Klik,  saasnart  det  vil  gaa  udenfor  de  Grænser,  de  forhaandenværende  Midler  yder,  og  det 
var  sikkert  for  meget  forlangt,  at  man  med  det  Belysningsmateriale,  Oldtiden  kendte,  og  de 
Fordringer,  der  stilledes  til  Lys  i  de  beboede  Rum,  skulde  kunne  naa  mere,  end  der  var 
naaet  med  den  en  Gang  udviklede  Lampetype.  Hvor  ufuldstændig  Belysningsvæsenet  i  det 
Hele  var,  ses  maaske  bedst  deraf,  at  man  i  den  antike  Tid  aldrig  naaede  til  at  sammensætte 
de  enkelte  Lamper  til  en  større  Helhed  med  en  større  Lysvirkning,  som  f.  Eks.  Lysekronen 
eller  den  mangearmede  Kandelabre.  Man  brugte  vel  Lampefødder  og  Lampestativer,  baade 
høje  og  lave,  og  der  findes  mellem  dem  nogle  af  de  skønneste  Kunsthaandværksarbejder, 
der  nogensinde  er  frembragt  (Fig.  230),  og  man  anvendte  ogsaa  søjledannede  Stativer  med 


to  eller  flere  Grene,  hvor  Lamperne  kunde  ophænges  eller  opstilles  (de  saakaldte  Lampa- 
darier),  men  den  enkelte  Lampe  smelter  aldrig  sammen  til  en  organisk  Helhed  med  sin 
Søjle  eller  Fod;  tages  Lampen  bort,  er  den  en  lille  Helhed  for  sig  og  bærer  intet  Spor  af  at 
høre  sammen  med  andre  Bestanddele. 

Der  skulde  helt  andre  Forhold  og  en  hel  ny  Kultur  til  for  at  fremkalde  en  Omvæltning 
i  Belysningsredskaberne.  Den  kom  fra  Orienten  sammen  med  Kristendommen.  I  de  store 
Kirker  samledes  Menigheden  ofte  baade  Dag  og  Nat,  og  der  stilledes  da  den  vanskelige  Op¬ 
gave  at  oplyse  de  store  Rum,  saaledes  at  den  hellige  Handling  nogenlunde  kunde  følges. 
Men  desuden  krævede  den  kristne  Kultur,  der  udvikledes  mere  og  mere  i  Retning  af  my¬ 
stisk  Pragt,  store  Fordringer  til  Belysningen.  Naar  Messen  læstes,  skulde  Altret  straale  i 
et  Lyshav,  og  alle  andre  Ceremonier  fordrede  større  eller  mindre  Anvendelse  af  Lys.  Gen¬ 
nem  forskellige  Mellemformer  naaede  man  da  tilsidst  til  at  fremstille  den  pragtfulde  Lyse¬ 
krone,  der  hængtes  op  paa  et  centralt  Sted  i  Kirken  og  med  sin  Lyskrans  al  Kæiter  cllei 
Lamper  var  i  Stand  til  at  oplyse  en  stor  Del  af  Rummet.  Den  Form  for  Lysekronen,  der 

anvendtes  til  henimod  det  13. — 14.  Aarhundrede,  var  den 
saakaldte  rota,  corona,  pharo,  circuli  luminum  o.  s.  v.  I  Al¬ 
mindelighed  bestod  den  af  en  Cirkel  af  større  eller  mindre 
Omkreds,  alt  efter  det  Antal  Lys,  den  skulde  bære,  og 
var  ophængt  med  Kæder  i  Kirkens  Loft.  Efterhaanden 
som  Kirkens  Rigdom  steg  og  dermed  dens  Sans  for 
Pragt,  bleve  disse  Kroner  ofte  udstyrede  med  en  sand 
Luksus ;  Emaille,  Stene,  Krystal,  udskaaret  og  dekuperet 
Metal  anvendtes  i  stor  Maalestok  og  straalede  omkap  i 
Kærternes  og  Lampernes  Skær. 

Et  Eksemplar  af  denne  Slags  er  den  berømte  Lyse¬ 
krone  i  Aachen,  der  eksisterer  den  Dag  i  Dag  (Fig.  231). 
Ligesom  de  syvarmede  Lysestager,  der  senere  kom  saa 
stærkt  i  Brug,  ere  udførte  efter  Mosebogs  Beskrivelse, 
har  en  bibelsk  Tekst  givet  Kunstneren  Motivet  til  denne 
Krone.  Med  dens  Rundkreds  af  Lanterner,  der  ligner 

Fig.  232.  Lysestage  fra  Dinant.  Taame  paa  en  Bymur,  symboliserer  Kronen  det  himmel¬ 
ske  Jerusalem.  Vi  har  oven  i  Købet  en  historisk  Doku¬ 
mentation  for,  at  det  forholder  sig  saaledes,  i  den  Indskrift,  som  Frederik  Barbarossa  lod 
gravere  paa  Kronen  i  Aachen.  Indskriften  begynder  nemlig  saaledes: 

Celica  Jherusalem  signatur  imagini  tali, 

Visio  pacis,  certa  quietis  spes  ibi  nobis  .  .  .  o.  s.  v. 

Denne  berømte  Krone  er  dannet  af  en  forgyldt  og  emailleret  Broncecirkel ;  Inskriptionen 
paa  Omkredsen  falder  i  otte  Afsnit  og  mellem  hvert  af  disse  findes  Lanterner  i  Form  at 
smaa  Taarne,  der  ere  gennembrudte  med  Aabninger,  der  ligne  Porte  og  tidligere  have  været 
lukkede  med  Glas,  indenfor  hvilket  der  var  anbragt  Sølvstatuetter,  der  nu  ere  gaaede  til 
Grunde. 

To  andre  berømte  Eksemplarer  af  denne  Type  findes  i  Domkirken  i  Hildesheim  og  for¬ 
øvrigt  endnu  flere  andre  Steder.  Det  karakteristiske  for 
Lysekronerne  af  Aachen -Typen  er,  at  de  i  Reglen  ere 
forarbejdede  af  Plader  med  mere  eller  mindre  rig  An¬ 
vendelse  af  Dekupørarbejde  og  Gravering.  Støbte  eller 
smedede  Arbejder  vare  sjældne  i  den  ældre  Middelalder 
og  begyndte  først  at  komme  i  Brug  i  det  12. — 13.  Aar¬ 
hundrede. 

Ved  Siden  af  Lysekronen  var  imidlertid  en  anden 
Slags  Belysningsredskaber  kommen  mere  og  mere  i 
Brug,  nemlig  Stagen  og  Kandelabren.  Den  mere  og 
mere  fuldkomne  Fabrikation  af  Vokslys  gjorde  sit  til,  at 
Lampen  efterhaanden  veg  bort  fra  Slottet  og  Kirken  for 
at  synke  ned  til  de  lavere  Lag.  Kærterne  derimod  steg  i 
Anseelse  og  i  Størrelse,  fra  de  tynde  Spædepraase  til  de 
armtykke  Alterlys.  Stagen  havde  man  vel  ogsaa  kendt 
hos  Romerne,  men  nogen  videre  Udvikling  naaede  den 
ikke.  Det  var  atter  her  det  kirkelige  Behov,  der  virkede 
inspirerende.  Overalt  i  Kapeller  og  paa  Altre  skulde 
der  Masser  af  Lys  til,  og  Middelalderens  fromme  Iver 

for  at  gøre  Kirkerne  saa  pragtfulde  som  muligt  skabte  Fig.  233.  Lysestage  fra  Dinant. 

Fig.  234.  Jernlysestage. 

Fransk  Arbejde 
fra  13.  Aarhundrede. 


da  efterhaanden  en  Række  Arbejder,  der  indtage  en  meget  høj 
Rang  i  Kunsthaandværkets  Historie.  Fra  Slutningen  af  det  11.  Aar¬ 
hundrede  begynder  en  rig  Udvikling,  der  navnlig  repræsenteres  af 
to  Fabrikker,  Dinant  i  Belgien  og  Limoges  i  Sydfrankrig. 

Arbejderne  fra  Dinant  udmærke  sig  fremfor  alt  ved  deres  om¬ 
hyggelige  Udførelse.  Ordet  Dinanderie,  der  er  Fællesbenævnelse 
for  alle  den  Slags  Arbejder,  viser  da  ogsaa,  hvor  berømte  de  maa 
have  været.  Det  er  interessant  at  bemærke,  at  der  for  hvert  Stykke, 
der  blev  lavet,  maa  være  benyttet  en  ny  Model.  Fremgangsmaaden 
var  nemlig  følgende:  Arbejderen  modellerede  den  Genstand,  han 
vilde  udføre,  i  Voks  og  overtrak  den  derefter  med  et  tyndt  Lag  Ler, 
hvilken  Operation  blev  gentaget,  indtil  Formen  havde  naaet  en  til¬ 
strækkelig  Soliditet.  Der  blev  derefter  boret  Huller  til  at  hælde  det 
flydende  Metal  igennem.  Naar  Lerformen  var  tilstrækkelig  tør,  blev 
den  udsat  for  en  høj  Temperatur,  for  at  Vokset  i  smeltet  Tilstand 
kunde  løbe  ud  gennem  de  smaa  Huller;  derefter  blev  Lerformen 
brændt  og  naar  den  var  afkølet,  gravet  ned  i  Jorden  for  at  blive 
hærdet.  Først  da  kunde  Støbningen  foregaa.  Naar  Metallet  var 
stivnet,  blev  Lerformen  slaaet  af  og  Bronceafstøbningen  gaaet  efter 
med  Gravstikken.  Stagerne  fra  Dinant  høre  sikkert  til  de  bedste 
Kunstarbejder,  Middelalderen  har  frembragt.  Den  romanske  Stils 
frodige  Planteornamentik  og  dristigt  slyngede  Dyreformer  frem¬ 
træder  i  dem  med  en  Fylde  og  Kraft,  der  i  Sammenligning  med 
den  byzantinske  Periodes  døde  og  pedantiske  Former  viser,  at  den 
kunstneriske  Jordbund  har  faaet  ny  Gjødsel.  Er  Fantasien  til  Tider  noget  for  yppig,  ja 
endog  temmelig  vild,  saa  henrykkes  man  dog  næsten  ved  hver  Genstand  over  den  Opfind¬ 
somhed,  der  raader  ved  Udsmykningen  (Fig.  232  og  233). 

Genstandene  fra  Dinant  danner  i  den  Henseende  en  Modsæt¬ 
ning  til  Arbejderne  fra  Limoges.  I  Sydfrankrig  var  Mindet  om 
den  antike  Kultur  aldrig  helt  uddød,  og  Smagen  holdt  sig  saa 
godt  som  hele  Middelalderen  igennem  indenfor  de  Traditioner, 
som  den  antike  Kunst  havde  skabt.  Man  ser  det  straks,  naar 
man  sammenstiller  Arbejder  fra  Limoges  med  Arbejder  fra  Di¬ 
nant.  Over  de  sydfranske  Sager  er  der  ligesom  noget  »født«, 
en  værdig,  rolig  Holdning,  en  nobel  Grandezza,  der  aldrig 
kunde  finde  paa  at  sparke  bagud.  Dekorationen  holder  sig  her 
saa  sømmeligt  passende  indenfor  de  skrevne  Linier,  gør  ingen 
Krumspring  som  Dinanderierne,  men  er  alligevel  langt  fra  at 
være  kedelige.  Foruden  den  helt  forskellige  Tradition  for  de  to 
Fabrikationssteder,  er  Materialet  og  Tekniken  Hovedgrunden 
til  den  forskellige  Karakter,  der  præger  disse  Arbejder.  Arbej¬ 
derne  fra  Dinant  vare  støbte  og  udarbejdede  med  Gravstikken. 
Arbejderne  fra  Limoges  udmærke  sig  fremfor  alt  ved  den  Sik¬ 
kerhed,  hvormed  man  forstod  at  anvende  Grubbeemaillen.  Det 
vil  derfor  forstaas,  at  de  hver  for  sig  kunde  sætte  sig  i  Gunst  i 
vide  Kredse,  ja  deres  Omsætningskreds  naaede  om  i  hele  den 
T  civiliserede  Verden.  Paa  vort  Nationalmuseums  2den  Afdeling 

Fl^r.  235.  I_.yS6Stcl£r6  .  0 

med  Limogesarbejde.  findes  saaledes  bl.  a.  to  smukke  Stager  af  Limogesarbejde,  der 
Nationalmuseet.  stammer  fra  Øster  Jølby  Kirke  paa  Mors  (Fig.  235). 

Fig.  236.  Broncelampe. 
Nationalmuseet. 


nu 

Fig.  238.  Lysekrone. 
Nationalmuseet. 

Hvad  selve  Formerne  for  Belysningsredskaber  angaar,  have 
Limogesværkstederne  kun  skabt  lidet  nyt.  Ogsaa  paa  dette  Om- 
raade  blev  Traditionen  i  alt  væsentlig  den  raadende.  Helt  ander¬ 
ledes  forholder  det  sig  derimod  med  de  støbte  Arbejder,  der  frem¬ 
kom  under  Paavirkning  fra  Dinant.  Man  holder  sig  her  ikke  til 
de  overleverede  Typer,  men  vælger  en  Mængde  karakteristiske 
Former  for  Stagen  eller  Lampen,  snart  er  det  en  Løve,  en  Elefant 
eller  en  Fugl  (Fig.  236),  snart  en  brynjeklædt  Ridder  til  Hest  eller 
en  Drage,  der  afgiver  Motivet.  Der  opnaas  herved  en  Forskellig- 
artethed  og  en  ubunden  Frihed  i  Valget  af  Former,  der  efterhaan- 
den  førte  til  Udformningen  af  helt  nye  Typer  for  Belysningsred¬ 
skaberne.  Nye  Typer  fremkom  ogsaa  derved,  at  man  foruden  at 
benytte  Støbning  til  Stagerne  eller  Sammenlodning  af  Plader  til 
Kronerne  nu  gik  over  til  at  anvende  Smedejern.  Det  var  særlig 
Stangjernet,  som  man  forstod  at  behandle;  alene  med  saa  simple 
Midler  som  Hammer  og  Am¬ 
bolt  udsmededes  de  smukkeste 
Planteformer,  der  i  Liv  og  Fyl¬ 
de  ikke  giver  de  støbte  noget 
efter  (Fig.  234).  Det  er  den  især 
i  Frankrig  fra  Ludvig  den  Hel¬ 
liges  Tid  opstaaende  talrige 
Haandværksklasse,  der  fri  for 
enhver  Paavirkning  af  ældre 
Kunstskoler  vælger  sine  egne 
Midler  og  sin  egen  Teknik.  En 
Aarsag,  der  ogsaa  bidrog  til 
denne  nye  Flugt  indenfor 
Kunsthaandværket,  er  den  sted¬ 
se  stigende  Velstand  indenfor 
større  Kredse  af  Befolkningen, 
navnlig  Fremkomsten  af  den  rige  Borgerstand  i  Byerne.  I  de  bor¬ 
gerlige  Lag,  ja  selv  i  Adelens  Slotte  havde  de  Krav,  der  blev  stillet 
til  Belysningen,  hidtil  kun  været  ringe.  Som  oftest  nøjedes  man 
vel  med  den  fra  fjerne  Tider  nedstammende  tarvelige  Lampe  eller 
med  en  simpel  Praas,  der  svarede  til  de  simple  Former,  hvorunder 
det  daglige  Liv  i  det  Hele  førtes.  Nu  derimod  steg  Fordringerne, 
Trangen  til  Luksus  og  Velvære  blev  mere  og  mere  almindelig. 
Paa  Belysningsvæsenets  Omraade  viser  denne  Omvæltning  i  det 
daglige  Liv  sig  ogsaa  ved  Fremkomsten  af  en  Mængde  nye  For¬ 
mer  og  Typer.  De  Redskaber,  man  hidtil  havde  benyttet  og  som 
havde  haft  nogen  kunstnerisk  Værd,  vare  næsten  udelukkende 
bestemt  til  kirkeligt  Brug.  Det  var  tunge  og  lidet  transportable 
Genstande,  der  kun  daarligt  egnede  sig  for  det  praktiske  Behov 
indenfor  Hjemmets  fire  Vægge.  Der  maatte  lettere  og  elegantere 
Former  til,  og  netop  dette  er  det,  som  det  14.  og  15.  Aarhundredes 
Haandværk  frembringer.  Nye  tekniske  Fremgangsmaader  komme 
i  Brug.  I  Stedet  for  de  udsmedede  Arbejder  anvendes  Pladejernet 
med  mer  eller  mindre  rige  Udklipninger  og  Udmejslinger.  For- 

uden  Bordstagen  kommer  saadanne  Former  som  Lam¬ 
petten  og  den  lette  Lysekrone  i  Brug  (Fig.  237,  238). 
Der  opfindes  en  Mængde  smaa  Raffinements,  der 
egnede  sig  til  at  forøge  Lysvirkningen,  f.  Eks.  en  Slags 
Reflektor,  en  blank  Metalplade,  der  anbragtes  bag  ved 
Lyseflammen.  I  Stedet  for  Piggen,  der  fandtes  paa  de 
ældre  Stager  og  som  kun  egnede  sig  for  de  store 
Kirkelys,  kommer  Lysepiber,  der  bedre  passede  for 
de  smaa  Lys,  der  anvendtes  i  Hjemmene.  En  anden 
vigtig  Nyhed  var  Lygten,  der  især  benyttedes  i  Sove¬ 
kamrene,  og  som  i  Reglen  bestod  af  et  firkantet  eller 
rundt  Metalhus,  i  hvis  Vægge  der  var  stukket  eller 
savet  Huller,  for  at  Lyset  kunde  skinne  i  gennem; 
først  langt  senere  kom  Glasset  i  Brug  til  dette  Redskab. 
Forinden  vi  forlade  den  senere  Middelalders  Former, 
maa  endnu  nævnes  den  i  Frankrig  saakaldte  »Herses« 

eller  »Trefs«,  et  Stel, 
som  Regel  af  Sme¬ 
dejern,  der  anvend¬ 
tes  i  Kirkerne,  for 
paa  ét  Sted  at  kunne 
samle  en  Mængde 
Lys  (Fig.  241). 

Det  14.  og  r  5.  Aar- 
hundrede  maa  sik¬ 
kert  betegnes  som 
en  af  de  frodigste  Pe¬ 
rioder  hvad  Kunst¬ 
arbejdet  angaar.  Den 
gothiske  Stil ,  som 
den  blomstrede  i 
Frankrig,  var  en 
ren  national  Skab¬ 
ning;  fri  for  al 
Tradition  fra  ældre 
Skoler  i  ornamental 
Henseende  lagde 
den  ingen  Baand  paa 
Kunstnerens  Fantasi 
og  nødte  ikke  til  110- 


get 


Fig.  239. 

Kandelaber  efter  Tegning  af  Rafael. 


Fig.  240.  Kandelaber, 
tegnet  af  Michel  Angelo. 


Studium  af  an¬ 
dre  Tiders  Arbejder. 

Maaske  er  det  da  og- 
saa  herfor,  at  den 
Tids  Arbejder  have  saa  let  og  lykkeligt  et  Præg.  De  syn¬ 
tes  bragte  til  Verden  uden  Anstrengelse.  Som  i  en  Leg 
former  Materialet  sig  under  Kunstnerens  H aa nd^ efter  de 
Love,  som  det  selv  foreskriver.  Det  falder  ham  aldrig  ind 
at  bruge  Former,  der  kun  egne  sig  til  Støbning,  i  Smede- 

jern,  og  den  Genstand,  der  frembringes,  ligner  altid  det,  den  skal  ligne,  og  laaner  aldrig 
Former  fra  fremmede  Omraader. 

I  den  Henseende  skiller  den  sene  Middelalders  Arbejder  sig  skarpt  fra  Renæssancens. 
Forkærligheden  for  Antikens  Liv  og  Kunst  afløste  ofte  den  Lyst  til  at  følge  Øjeblikkets  Ind- 


Fig.  241.  Lysestel.  Nationalmuseet. 

skydelser,  der  er  saa  betegnende  for  Middelalderen,  med  et  lærd  og  anstrængt  Studium  af 
Oldtidens  Efterladenskaber.  Altfor  ofte  blev  »Genfødelsen«  af  Antiken  til  et  Drab  af  det 
friske  og  umiddelbart  skabende,  og  det  blev  det  maaske  ikke  mindst  derved,  at  det  vel 
egentlig  er  fra  hin  Tid,  at  Misforstaaelsen  af  Materialets  Krav  har  bredt  sig  lige  ned  til  vore 
Dage.  De  Rester,  der  var  bevaret  af  Oldtidens  Kunst,  var  jo  særlig  Skulptur  og  Arkitektur, 


Fig.  242.  Lysekrone.  Flandersk  Arbejde.  16.  Aarhundrede. 

og  det  er  da  ogsaa  Motiver  fra  disse  Kunstarter,  der  gaa  igen  i  det  uendelige  i  en  hel  Del 
af  Tidens  dekorative  Brugsgenstande.  Overalt  møde  vi  arkitektoniske  Led  og  Elementer, 
hvor  de  ikke  høre  hjemme.  Søjler,  Kapitæler,  Arkitraver  og  Baser  anvendes  til  Dekoration 
af  Møbler  o.  s.  v.  uden  Forskel;  de  forskelligste  Materialer,  det  være  sig  Træ  eller  Aletal, 
tvinges  til  at  gengive  Former,  der  kun  passe  sig  for  Sten.  Dette  gælder  ogsaa  i  fuldt  Maal 
overfor  Belysningsredskaberne.  Søjler  og  Vaser,  Enkeltheder  fra  antike  Sarkofager  er  de 

Fig.  243. 

Lysestage  i  Rokokostil. 


mest  fremtrædende  Led  i  den  dekorative  Udsmykning,  især  for  de 
Genstandes  Vedkommende,  der  lavedes  i  Italien  og  Frankrig.  Der 
eksisterer  fra  denne  Tid  Værker,  der  virke  slaaende  ved  deres  Pragt 
og  imponere  ved  det  uendelig  detaillerede  i  Arbejdet,  men  som  Regel 
savner  man  i  dem  det  Pust  af  Ømhed  og  Nænsomhed  for  Opgaven, 
der  kendetegner  Oldtidens  eller  Middelalderens  Kunsthaandværks- 
arbejde  (Fig.  239,  240).  Det  var  jo  ogsaa  paa  denne  Tid  (15. — 17.  Aar- 
hundrede),  at  Kunstneren  skilte  sig  ud  fra  det  egentlige  Haandværk. 

»Tegneren«  gav  sine  Udkast,  men  om  Haandværkeren  med  den  Tek¬ 
nik  og  det  Materiale,  han  havde  til  sin  Raadighed,  kunde  udføre  dem, 
offrede  man  ingen  Tanker  paa.  Og  i  Reglen  kunde  han  det  ikke.  Kun 
endnu  i  nogen  Tid  i  Flandern,  Holland  og  Tyskland  vedblev  Kunst¬ 
neren  med  at  være  Haandværker,  og  det  er  da  ogsaa  i  disse  Lande,  at 
Jordbunden  i  nogen  Tid  vedblev  at  være  givtig  paa  Kunsthaandvær- 
kets  Omraade  og  at  man  har  Kræfter  tilovers  til  at  frembringe  nye 
Former. 

I  Flandern  er  der  især  en  teknisk  Fremgangsmaade  ,  som  bringes 
til  Fuldkommenhed,  nemlig  Metaldrejningen.  Særlig  paa  Belysnings¬ 
redskaberne  passede  denne  fortrinligt,  ja  har  i  Grunden  været  bestem¬ 
mende  for  de  Former,  der  den  Dag  i  Dag  anvendes  til  Stager  og  Lyse¬ 
kroner.  Den  Form  for  Lysekroner,  der  er  den  almindeligste  herhjemme  i  alle  vore  Kirker, 
stammer  netop  fra  Flandern  og  er  med  sin  centrale  Stamme,  inddelt  i  kugleformede  Led, 
og  med  sine  i  to  eller  tre  Rækker  over  hinanden  udragende  lysebærende  Grene  et  typisk 
Eksemplar  paa  den  Form,  som  egentlig  har  været  eneraadende  lige  til  nu  (Fig.  242). 

Støbningen  var  igennem  hele  Renæssancetiden  næsten  den  eneste  Methode,  der  anvend¬ 
tes  til  Fremstilling  af  Belysningsredskaber;  smedede  Arbejder  forekomme  vel  nu  og  da, 

men  sjældent  med  nogen  selvstændig  Værdi.  Først 
fra  det  18.  Aarhundredes  Begyndelse  begynder  Me- 
taldrivningen  og  Ciceleringen  at  spille  en  Rolle  og 
den  finder  især  Anvendelse  til  alle  de  smaa  luksuøse 
Former,  som  Tidens  stigende  Sans  for  Raffinement 
bragte  mere  og  mere  i  Brug.  Lampetter,  Vaagelam- 
per,  smaa  Stager,  der  stilledes  op  til  Pynt  paa  Kom¬ 
moder  og  Kaminer,  gave  mange  Opgaver  for  Da¬ 
tidens  Kunsthaandværkere,  og  en  Mængde  smukke 
Eksemplarer,  fortryllende  ved  deres  dristigt  svungne 
Linjer,  findes  i  de  fleste  Samlinger.  Den  Mare,  som 
Renaissancens  arkitektoniske  Former  havde  lagt  over 
Kunsthaandværket,  viger  nu  ogsaa  for  et  friere  Natur¬ 
syn  og  for  Indflydelsen  fra  Kina  og  Japan.  De  tunge 
Former  give  Plads  for  Rokokoens  glade  Satyrsving 
og  den  kaade  Overgivenhed,  der  giver  den  pedanti¬ 
ske  Stivhed  og  Strenghed  en  god  Dag.  Ganske  vist, 
praktiske  Former  var  det  ikke  altid,  Rokokoen  skabte. 
Forkærligheden  for  det  forvredne  kunde  undertiden 
føre  til,  at  Genstanden  faldt  meget  ubekvem  i  Haan¬ 
den,  og  man  kan  ikke  andet  end  give  Cochin  Ret, 


Fig.  244. 

Lampet  i  Rokokostil. 


naar  han  i  sin  »Supplication  aux  orfevres,  ciceleurs 
o. s.  v.«  siger:  »E11  Lysestage  maa  staa  opret,  og  urime- 

24 


i8o 


TIDSSKRIFT  FOR  KUNSTINDUSTRI. 


ligt  vilde  det  ikke  være  at  forlange,  at  man  skal  kunne  tage 
paa  sin  Kniv  og  Gaffel  uden  at  stikke  sig  i  Haanden«  (Fig. 
243,  244). 

Nye  Typer  derimod  skabtes  ikke,  og  det  gjorde  ingen  For¬ 
andring,  at  man  i  Stedet  for  Metal  i  vidt  Omfang  gik  over  til 
at  benytte  Porcellæn,  Fajance  og  Krystal.  Belysningsmaterialet 
var  endnu  stadig  det  samme,  nemlig  det  støbte  Lys,  og  Flam¬ 
men  var  endnu  ubeskyttet  af  Glasvægge  og  Glascylindre. 
Lyset  var  derfor  ogsaa  saa  godt  som  udelukkende  bestemt  til 
at  anvendes  indenfor  fire  Vægge.  Offentlig  Belysning  kendtes 
endnu  ikke  og  indførtes  først  i  Paris  under  Ludvig  XIV.  Det 
var  Anvendelsen  af  Glasset  som  Beskytter  af  Flammen,  der 
gjorde  det  muligt  i  større  Omfang  at  indføre  Belysning  af 
Gader  og  Pladser.  Lygten  har  vel  været  kendt  fra  tidlige 
Tider.  Som  før  bemærket,  anvendte  man  gennemhullede 
Metalplader  til  Lygtesiderne,  men  alligevel  vare  de  dog  ikke 
praktisk  anvendelig  i  fri  Luft,  da  Flammen  altfor  let  blæste 
ud.  Glasset  derimod  gav  en  tæt  Væg  og  dermed  var  Lygtens 
Fremtid  afgjort.  Lygteformen  bliver  fra  nu  af  almindelig.  Na¬ 
turligvis  virker  Manglen  paa  Evne  til  at  faa  noget  virknings¬ 
fuldt  ud  af  Glassets  lige  Flader  oprindelig  hæmmende;  de  første  Lygter  er  derfor  lidt 
ubehjælpsomme  stive  Kasser,  men  snart  lærer  man  at  skære  Glasset  i  mindre  Flader  og  at 
indfatte  det  i  smaa  Rammer,  saa  at  Lygtens  Form  efter  Behag  kunde  gøres  mangekantet  og 
afvekslende  (Fig.  245).  De  store  Skibslanterner,  der  især  anvendtes  paa  Krigsskibe,  samt 
Lygterne  til  Kareter  og  Karosser  afgive  morsomme  Eksempler  derpaa.  Lygternes  Indfatning 
gav  tillige  Blikkenslageren  nye  Opgaver  ved  den  rige 
Anvendelse  af  bøjede  og  udhamrede  Metalplader,  der 
brugtes  til  Galalygterne. 

Det  var  dog  især  Fremgangen  i  Glassets  Behandling, 
der  skulde  blive  afgørende  for  Belysningsredskabernes 
Udvikling.  Ikke  blot  Lygternes  Vægge  kom  til  at  nyde 
godt  heraf,  men  hvad  der  blev  af  endnu  større  Betydning 
var  den  Omstændighed,  at  Anvendelsen  af  Glasset  i  Be¬ 
lysningsvæsenets  Tjeneste  førte  til  Konstruktionen  af 
Lampeglasset,  saaledes  som  vi  nu  kende  det. 

Denne  vigtige  Opfindelse,  der  fandt  Sted  i  Slutningen 
af  forrige  Aarhundrede,  skete  samtidig  med,  at  Lampen 
paany  blev  tagen  i  Brug  som  Belysningsmiddel.  Det 
grundigere  Studium  af  Kemien  og  Fysiken,  som  tog 
Flugt  paa  denne  Tid  havde  fundet  nye  Metoder  til  Rens¬ 
ningen  af  Olien  og  samtidig  forbedret  Lampevægen. 

Grunden  til,  at  Brugen  af  Olielampen  hidtil  havde 
staaet  i  Stampe,  maa  søges  i  Ufuldkommenheden  af  Væ¬ 
gen,  der  endnu  som  i  Oldtiden  bestod  af  en  tæt  rund 
Masse.  Der  opstod  derved  et  Misforhold  mellem  Stør¬ 
relsen  af  Fordampningsrummet  og  Forbrændingsover¬ 
fladen.  Idet  Vægemassen  opsuger  Olien,  som  gennem- 
trænges  af  Varmen  fra  Flammen  og  forvandles  til  Damp, 
foregaar  Forbrændingen  nemlig  kun  i  den  yderste  Ende 


Fig.  245. 

Lygte  i  Nationalmuseet. 


Fig.  246.  Argandlampe. 


LAMPER  OG  LYGTER. 


1 8 1 


af  Vægen.  Luften  kan  kun  trænge  meget  lidt  ind  i  Flammen,  og 
Følgen  deraf  er,  at  Fordampningens  Mængde  overstiger  Forbræn¬ 
dingens  og  en  ofte  meget  stor  Del  af  Dampene  udstødes  i  halv  eller 
hel  ubrændt  Stand.  Der  foraarsages  herved  et  Tab  af  Brændstof  og 
Varme  og  opstaar  Røg  og  Os. 

Det  Fremskridt,  der  blev  gjort  sidst  i  forrige  Aarhundrede,  be¬ 
stod  nu  i,  at  man  i  Stedet  for  den  tætte  runde  Væge  anvendte  en 
flad  Væge,  hvorved  opnaaedes  en  bedre  Forbrænding  og  et  stær¬ 
kere  Lys.  Nogle  Ulemper  hæftede  der  dog  endnu  ved  Lampen, 
nemlig  den  stærke  Skygge,  Beholderen  kastede,  og  heller  ikke 
Oliens  Niveau  var  konstant.  For  at  raade  Bod  herpaa  lagde  man 
Beholderen  til  Siden  og  satte  Skærm  over  Flammen,  saa  at  enhver 
Slagskygge  paa  den  Maade  blev  undgaaet.  Den*  Lampetype ,  der 
derved  fremstod,  er  den  saakaldte  Studerelampe,  sonr  endnu  med 
en  Del  Modifikationer  benyttedes  langt  ind  i  dette  Aarhundrede. 

Fleller  ikke  Fladbrænderen  opfyldte  imidlertid  de  Fordringer,  der 
stilledes,  idet  den  kun  kastede  Lys  i  to  Retninger.  Man  søgte  der¬ 
for  at  bøje  Brænderen  i  en  Flalvkreds,  og  ved  at  fortsætte  med  Eks¬ 
perimenter  i  denne  Retning  kom  man  endelig  til  den  hule  Væge, 
der  opfandtes  af  Schweizeren  Argand.  Den  Lampe,  Argand  kon¬ 
struerede  (Argandlampen),  havde  det  Fortrin  fremfor  alle  tidligere, 
at  Lufttrækket  dels  gik  om  Flammens  ydre  Omkreds  og  dels  igen¬ 
nem  det  cylindriske  Rum,  Vægen  dannede.  Ved  dette  dobbelte 
Lufttræk  blev  det  muligt  at  hidføre  en  fuldstændig  Forbrænding  af 
Olien  og  derved  opnaa  en  hidtil  ukendt  Lysstyrke  (Fig.  246). 

Den  Lampeform,  der  derved  fremstod,  var  imidlertid  mindre  hel¬ 
dig  i  æsthetisk  Henseende.  Det  var  meget  vanskeligt  med  den  tunge 
Beholder  ud  til  Siden  at  opnaa  en  harmonisk  Komposition  for  Staa- 
lamper.  Man  har  hele  Tiden  Fornemmelsen  af,  at  Lampen  vil  faa 
Overvægt  og  vælte.  Langt  bedre  var  det  derimod  med  Hængelam¬ 
pen,  hvor  Beholderen  kunde  gøres  til  det  centrale  Punkt  og  Lam¬ 
perne  udgaa  som  Grene  til  Siderne.  Man  arbejdede  imidlertid  stadig 
paa  at  forbedre  Konstruktionen  og  at  fremstille  en  brugelig  Staa- 
lampe.  Man  lagde  saaledes  Beholderen  i  et  kransformet  Rør  om¬ 
kring  Flammen  og  ledede  Olien  til  Vægen  gennem  Kanaler.  En 
saadan  Lampe  var  den  af  Parker  1819  konstruerede  Sinumbra- 
lampe  (sine  umbra  ==  uden  Skygge).  Først  da  man  fandt  paa  at 
anbringe  Oliebeholderen  paa  en  Lampefod  og  at  forbedre  Brænde¬ 
ren  og  Olietilførslen  var  det,  at  det  blev  muligt  efterhaanden  at 
overvinde  Voks-  og  Tællelysene.  Udviklingen  gik  dog  kun  ganske 
langsomt,  dels  fordi  Lamperne  endnu  vare  ret  kostbare,  dels  fordi 
de  anvendte  Olier  vare  for  tykke.  Hertil  kom,  at  de  1831  opfundne 
Stearinlys  muliggjorde  et  billigt  Belysningsmateriale,  hvad  der  for¬ 
sinkede  Udbredelsen  af  Olielampen.  Det  var  først,  da  de  flygtige 
Olier  fandtes,  og  navnlig  da  Petroleumen  kom  i  Brug,  at  der  skete 
en  Omvæltning  paa  Belysningsvæsenets  Omraade.  Den  første  Pe¬ 
troleumslampe  konstrueredes  1855  i  Nordamerika  af  Sillemann. 

Hvor  længe  Lamperne  var  om  at  vinde  Indpas,  fremgaar  ogsaa  af 
Kunsthaandværkets  Stilling  til  dem.  Det  er  saaledes  interessant  at 


Fig.  247.  Lampe, 
tegnet  af 

Theophilus  Hansen. 

lægge  Mærke  til,  at  man  i  hele  den  første  Halvdel  af  dette  Aarhundrede  egentlig  slet  ikke 
naar  til  at  skabe  en  organisk  Lampeform.  Oliebeholderen  sættes  umotiveret  ovenpaa  Lampe¬ 
foden,  der  i  dekorativ  Henseende  ganske  behandles  som  Lysestagen,  og  Vanskeligheden  blev 
endnu  større,  naar  man  søgte  at  smelte  den  antike  Lampefod  sammen  med  Oliebeholderen, 
hvad  f.  Eks.  Theophilus  Hansen  har  forsøgt  ved  den  under  Fig.  247  gengivne  Lampe,  som 

man  stedse  maa  være  bange  for  vil  vælte. 

Lysene  med  tilhørende  Stager  og  Lysekroner  vedblev 
saaledes  i  den  første  Halvdel  af  vort  Aarhundrede  at 
have  Overvægten,  og  det  var  paa  dem,  at  Kunstindu¬ 
strien  anvendte  al  sin  Flid.  Der  frembragtes  da  ogsaa  i 
denne  Periode  nogle  af  de  skønneste  Belysningsredska¬ 
ber,  vi  kende.  Fysestagen,  Kandelabren  og  den  store 
festlige  Lysekrone  var  især  Opgaver,  der  egnede  sig  for 
Empirestilens  stive  pompøse  Former.  Det  Materiale,  der 
anvendtes,  var  næsten  udelukkende  Bronce,  men  ved 
Siden  heraf  anvendtes  i  udstrakt  Maalestok  Krystalpris¬ 
mer  som  Pynt.  Man  gik  endogsaa  saa  vidt  ved  Anven¬ 
delsen  heraf  paa  Fysekroner,  at  dennes  Stel  undertiden 
ganske  skjultes  af  Snore  med  paasatte  Prismer,  trukne 
fra  det  øverste  af  Stammen  ud  til  det  yderste  af  Grenene 
og  derfra  igen  ned  til  Enden  af  Stammen,  saa  at  det  saa 
ud,  som  om  Kronen  ganske  var  indhyllet  i  et  Glasover¬ 
træk,  der  kunde  tage  sig  glimrende  ud,  naar  alle  Fysene 
vare  tændte,  men  saa  ogsaa  helt  skjulte  de  konstruktive 
Led. 

Det  var  under  Empirens  Herredømme,  at  dansk 
Kunstindustri  udfoldede  sig,  og  det  er  derfor  egentlig 
først  paa  denne  Tid,  at  der  herhjemme  frembringes  Ar¬ 
bejder,  der  have  nogen  kunstnerisk  Værdi. 

Det  var  vel  især  fra  G.  F.  Hetsch,  at  denne  Bevægelse 
udgik  herhjemme.  Den  Indflydelse,  han  udøvede,  var 
saa  enevældig,  at  saa  godt  som  alt  kunstindustrielt  Ar¬ 
bejde  i  Danmark  fra  den  første  Halvdel  af  dette  Aarhun¬ 
drede  er  præget  af  hans  Aand  og  den  Forkærlighed,  han 
nærede  for  Antiken.  Men  har  hans  Betydning  været 
stor,  saa  maa  det  paa  den  anden  Side  indrømmes,  at 
nogen  stor  Kunstner  var  han  ikke.  Han  var  hverken 
opfindsom  eller  genial,  og  den  Virksomhed,  han  ud¬ 
øvede,  gik  saa  at  sige  udelukkende  ud  paa  at  faa  den 
klassiske  Smag  og  Stil  indført  næsten  paa  alle  Om- 
raader.  Har  den  danske  Kunstindustri  derved  faaet  et 
strengt  og  rent  Præg,  saa  har  den  tillige  faaet  noget  ens¬ 
artet  stift  og  upersonligt  over  sig,  der  i  vor  Tid  virker  meget  fremmedartet.  Naar  hertil 
kommer,  at  man  i  den  Tid,  her  er  Tale  om,  paa  Grund  af  Fandets  og  Folkets  Fattigdom 
ikke  havde  Raad  til  at  benytte  de  kostbare  Materialier,  som  den  antike  Stil  særlig  egner 
sig  for  —  Marmor  og  Bronce  —  og  i  Stedet  for  maatte  nøjes  med  tarveligere  Emner,  vil  det 
forstaas,  at  dette  i  endnu  højere  Grad  forøger  Indtrykket  af  den  Fattigdom  paa  dekorative 
Ideer,  der  er  gennemgaaende  i  Genstandene  fra  den  Tid. 

Kun  yderst  sjældent  er  der  Tale  om  nogen  selvstændig  Komposition,  næsten  alle  Motiver 


Fig.  248. 

Kandelaber  i  Empirestil. 

for  Udsmykningen  hentes  fra  Rom  eller  Pompej,  og  det 
er  ret  betegnende,  at  de  arkitektoniske  Elementer  fuld¬ 
stændig  have  Overvægten.  For  Lysestagernes  og  Lam¬ 
peføddernes  Vedkommende  er  det  saaledes  omtrent 
udelukkende  Søjlen,  der  har  afgivet  Forbilledet.  (Fig. 

248,  249). 

Den  følgende  Periode,  der  strækker  sig  lige  til  vor 
Tid,  er  paa  Grund  af  Petroleumens  og  Gassens  Frem¬ 
komst  enestaaende  i  Belysningsvæsenets  Historie.  I 
kunstnerisk  Henseende  staar  den  derimod  lavere  end 
nogen  tidligere.  Ho.vedaarsagen  hertil  maa  særlig  søges 
i,  at  Fabrikindustrien  nu  traadte  i  Stedet  for  Haand- 
værket.  Mangel  paa  Forstaaelse  fra  Haandværkernes 
Side  i  Forbindelse  med  den  Udvanding,  som  en  aand- 
løs  Masseproduktion  altid  præger  de  Genstande  med, 
den  Har  under  Behandling,  er  derfor  Hovedpræget  for 
de  fleste  kunstindustrielle  Genstande,  der  i  vor  Tid 

have  fundet  Vej  til 
Hjemmene.  Navn¬ 
lig  gælder  dette  i 
høj  Grad  om  Be¬ 
lysningsredskaber¬ 
ne.  Af  de  Lamper 
og  Stager,  som  nu 

i  tusindvis  findes  til  Salg  og  udstilles  i  vore  Handlendes 
Vinduer,  er  det  en  ren  Sjældenhed  at  finde  en  nogen¬ 
lunde  menneskelig  Form.  Det  synes,  som  om  den  mo¬ 
derne  Kunstindustri  har  vanskeligt  ved  at  faa  Oliebehol¬ 
deren  og  Foden  forenet,  saaledes  at  det  tager  sig  ud  i 
dekorativ  Henseende.  Man  har  forsøgt  som  Oliebehol¬ 
der  at  anvende  den  antike  Vases  Form,  men  noget  abso¬ 
lut  heldigt  har  man  ikke  faaet  ud  af  det.  Bedst  er  maaske 
Smedejernet  egnet  til  at  løse  Opgaven.  I  den  her  af¬ 
bildede  Lampe  fra  Doberek  slutter  det  anvendte  Kurve¬ 
motiv  godt  om  Beholderen,  derimod  er  Foden  ikke  helt 
god  (Fig.  250). 

Heldigst  ere  de  Arbejder,  der  umiddelbart  efterligne 
de  gamle  Typer,  som  Lysestager,  Kandelabrer  og  Lyse¬ 
kroner.  Det  er  særligt  Middelalderens  Stilarter,  der 
yndes;  baade  den  romanske  og  den  gothiske  Stil  har 
afgivet  rigelige  Motiver,  f.  Eks.  til  de  Lysekroner,  der 
er  bievne  udførte  til  de  nyere  Kirker.  Ogsaa  paa  dette 
Omraade  er  Smedejernet  blevet  anvendt  med  Held.  Som 
i  al  deres  Simpelhed  smukke  Arbejder  kan  saaledes 
nævnes  den  Lysekrone  og  de  Lampetter,  der,  tegnede 
af  Arkitekt  A.  Clemmensen  og  udførte  af  Kunstsmed 
Schæbel,  findes  i  Valgmenighedskirken  i  Kjøbenhavn. 
Endelig  skal  det  anføres,  at  Poroellænet  og  Fajancen 
atter  er  kommet  til  Ære  som  Materiale  til  Belysnings- 


Fig.  250. 

Lampe  af  Smedejern  fra  Doberek. 


Fig.  249.  Lysestage, 
efter  Tegning  af  G.  F.  Hetsch. 

redskaber.  Den  kgl.  Porcellæns- 
fabriks  kunstneriske  Leder,  Pro¬ 
fessor  Krog,  har  saaledes  tegnet 
den  under  Fig.  251  afbildede 
Kandelaber,  der  er  dekoreret 
med  Fabrikens  kendte  Muschel- 
mønster.  I  Ler  har  Bindesbøll 
og  Niels  Skovgaard  modelleret 
adskillige  Kirkestager,  der,  i  god 
Overensstemmelse  med  Materia¬ 
let,  ere  prydede  med  kraftige 
Plantedekorationer  (Fig.  252). 

Heller  ikke  Indførelsen  af  Gas¬ 
belysningen  har  bidraget  synder¬ 
ligt  til,  at  nye  Motiver  ere  bievne 
benyttede  i  Belysningsredskaber¬ 
nes  Tjeneste.  Naar  man  ikke  har 
ladet  sig  nøje  med  de  simple  For¬ 
mer,  der  dannes  af  selve  Gas- 
rørerne  —  hvad  der  for  det  me¬ 
ste  er  langt  at  foretrække  —  har 
man  benyttet  de  Motiver,  som 
vare  de  raadende,  medens  de 
støbte  Lys  benyttedes;  ja  man  er 
endogsaa  gaaet  saa  vidt,  at  man 
ligefrem  har  efterlignet  disse  og 
ladet  Gasflammen  udstraale  af  et 
saadant  etterlignet  Voks-  eller 
Stearinlys.  Større  Fattigdom  i 
Opfindelsesevnen  skal  man  lede 
længe  om.  Foruden  Aandløs- 
heden  i  Massefabrikationen  er 
den  væsentligste  Grund  til,  at 
man  ikke  har  fundet  paa  nye 
Former,  der  passede  sig  for  det 
nye  Behov,  vel  den,  at  man  med 
Vold  og  Magt  har  villet  anvende 
gamle  Stilformer  paa  moderne 
Genstande.  Hvor  smuk  Antiken 
og  Renæssancen  nu  end  kan 
være,  anvendt  hvor  den  hører 

Fig.  251.  Kandelaber  af  Porcellæn  fra  den  kgl.  Porcellænsfabrik,  hjemme,  saa  vil  det  dog  være 

tegnet  af  Professor  Krog.  vanskeligt  1  dem  at  finde  Moti¬ 

ver,  der  egne  sig  for  en  moderne 
Lampe  eller  Lygte.  I  Stedet  for  at  lade  Konstruktionen  være  det  afgørende  for  Formen,  har 
man  søgt  at  anvende  Motiver  fra  helt  fremmede  Omraader,  der  i  Stedet  for  at  fremhæve 
ganske  tilsløre  de  enkelte  Led,  hvoraf  Genstanden  er  sammensat. 

Som  noget  nyt,  der  skyldes  vor  Tid,  maa  dog  Lampekuplen  og  Lampeskærmen  betegnes. 
Man  kendte  vel  allerede  i  forrige  Aarhundrede  smaa  Lysskærme,  der  ved  Hjælp  af  en  Klemme 

anbragtes  om  de  støbte  Lys  og  tjente  til 
at  samle  Lyset  og  kaste  det  nedad;  men  det 
er  dog  først,  efter  at  Lampen  har  vundet  al¬ 
mindelig  Indgang  og  er  bleven  anvendt  til 
Arbejdsbrug,  at  Lampeskærmen  ret  er  kom¬ 
men  i  Brug.  Det  almindeligste  Materiale,  der 
benyttes  til  dens  Forfærdigelse,  er  hvidt  eller 
farvet  Glas  og  den  almideligste  Form  den 
spidst  opadløbende,  hvad  der  jo  ogsaa  er  det 
mest  praktiske.  Foruden  denne  Form  findes 
der  dog  som  bekendt  mange  andre,  f.  Eks. 
den  kugleformede,  der  særlig 
egner  sig  for  Lamper,  der 
skulle  kaste  Lys  ud  i  en  vi¬ 
dere  Kreds.  Desværre  have 
disse  Kupler  ligesom  Lam¬ 
perne  været  Genstand  for 
den  fabrikmæssige  Tilvirk¬ 
nings  Forsøg  paa  at  bringe 
de  mest  umulige  Faconer  ud 
af  den  rene  og  simple  Grund¬ 
form,  hvad  enhver  kan  over¬ 
bevise  sig  om  ved  et  flygtigt 
Øjekast  gennem  vore  Lam¬ 
pehandleres  Vinduer.  For  saa 
vidt  er  det  heldigt,  at  man  i 
den  senere  Tid  foruden  Glas¬ 
kupler  har  fundet  paa  at  an¬ 
vende  Skærme  af  forskelligt 
farvet  Stof,  enten  Silke  eller 
Papir,  til  at  skjule  Syndernes 
Mangfoldighed  med.  Med 
sine  rolige,  regelmæssige  Fol¬ 
der  skjuler  en  saadan  Skærm 
paa  en  heldig  Maade  den  i  Reglen  ikke 
skønne  Brænder  med  sit  Kuppelstativ  og 
giver  hele  Lampen  en  bedre  Holdning  end 
den  ellers  vilde  have. 

Det  er  først  overfor  vor  Tids  nyeste  Be¬ 
lysningsmiddel  —  Elektriciteten  — ,  at  det 
er  lykkedes  Kunstindustrien  at  skabe  noget 
selvstændigt,  fordi  man  her  stod  overfor 
noget  aldeles  nyt,  paa  hvilket  Former,  der 
vare  overleverde  fra  Fortiden ,  enten  slet 
ikke  eller  kun  med  Vanskelighed  kunde  til¬ 
passes.  Det  karakteristiske  for  alle  hidtil 
kendte  Belysningsformer  var  jo  det,  at  Flam¬ 
men  brændte  opad,  hvad  der  jo  nødvendig¬ 
vis  maatte  være  afgørende  for  den  Form, 


Belysningsredskaberne  fik.  Men  netop  det 
omvendte  er  Tifældet  for  det  elektriske  Glø- 
delys  Vedkommende,  der  lyser  bedst,  naar 
det  brænder  i  nedadvendt  Retning.  En  anden 
Ejendommelighed  ved  det  er,  at  de  glødende 
Metaltraade  maa  omgives  af  en  lufttæt  tilluk¬ 
ket  Glasbeholder,  der  danner  den  ydre  Form 
for  Lampen. 

I  dekorativ  Henseende  stod  man  da  her 
overfor  en  ganske  ny  Opgave.  Glødelam¬ 
pen  behøvede  hverken  Fod  eller  særligt 
Stativ  for  at  gøre  Nytte; 
naar  den  blot  ophængtes  ved 
Ledningstraaden,  var  den  i 
fuld  brugbar  Stand.  Det  er 
nu  ganske  interessant  at  se, 
hvorledes  man  har  famlet 
sig  frem,  indtil  man  fandt 
det  rette.  Man  begyndte  med 
at  sætte  Lyset  opad  og  bringe 
det  i  Forbindelse  med  de  kon¬ 
struktive  Elementer,  der  be¬ 
nyttedes  ved  de  ældre  Belys¬ 
ningsformer,  f.  Eks.  Gasrør, 
Lampefødder.  Dette  havde 
nu  vel  tildels  sin  Aarsag  i, 
at  man  indlagde  elektrisk 
Lys  i  Lokaler,  hvor  man  i 
Forvejen  havde  Installationer 
for  andre  Belysningsmaader, 
som  Gas,  og  derfor  var  nødt 
til  at  benytte  det  Materiale, 
man  havde  ved  Haanden. 
Hvor  man  imidlertid  kun 
havde  med  elektrisk  Lys  at  gøre,  blev  man 
snart  klar  overr  at  Glødelampens  Natur  til¬ 
lod  en  langt  friere  Behandlingsmaade  end 
man  tidligere  havde  været  vant  til.  De 
smaa  Glasklokker,  der  omsluttede  de  fine, 
glødende  Traade,  var  jo  at  se  til  som  en 
straalende  Frugt  eller  som  pragtfulde  Blom¬ 
ster,  hvor  Traadene  vare  Støvdragere.  Man 
behøvede  blot  at  føje  nogle  enkelte  deko¬ 
rative  Led  omkring  Glasklokken,  f.  Eks. 
en  Krans  af  Bægerblade,  for  at  Illusionen 
kunde  blive  fuldstændig.  Paa  den  Maade  har 
da  den  elektriske  Glødelampe  efterhaanden 
faaet  Form  af  en  pragtfuld  lysende  Blomst, 
en  Form,  der  fuldstændig  slutter  sig  til  Kon- 


Fig.  252.  Kirkestage  af  Ler, 
efter  Tegning  af  Th.  Bindesbøll. 

struktionen  og  netop  bidrager  til  at  fremhæve  det  væsentlige,  hvad  der  er  den  dekorative 
Kunsts  fornemste  Opgave.  Den  elektriske  Lampe  har  endvidere  det  Fortrin,  at  den  kan 
anbringes  umiddelbart  paa  Væggen  og  i  Loftet  og  saaledes  anderledes  let  end  andre  Lampe¬ 
arter  indgaa  som  Led  i  en  kunstnerisk  Dekoration.  Føjer  man  endnu  til,  at  man  ved  Anven¬ 
delsen  af  forskelligt  farvet  eller  slebet  Glas  kan  bidrage  til  at  forhøje  det  festlige  Indtryk, 
vil  det  forstaas,  at  et  Rum,  der  er  oplyst  ved  saadanne  Lamper,  kan  tage  sig  ud  som  en 
underfuld  Alladins  Flule.  For  de  Metaldeles  Vedkommende,  der  høre  til  den  elektriske 
Glødelampes  Anbringelse,  har  Smedekunsten  endelig  fundet  en  taknemlig  Opgave.  Mere 
end  noget  andet  Materiale  kan  Smedejernet  føje  sig  i  de  Linier,  der  ere  ejendommelige  for 

det  vegetabilske  Liv;  det  kan  svinges,  snos  og  udhamres 
efter  alle  Luner,  selv  de  mest  springske,  uden  at  der  paa¬ 
lægges  dets  Natur  nogen  Tvang.  Det  maa  derfor  haabes, 
at  der,  efterhaanden  som  det  elektriske  Lys  vinder  mere 
og  mere  Indgang,  aabner  sig  en  ny  Bane  for  den  smukke 
Smedekunst,  der  altfor  længe  har  staaet  i  Stampe. 

Hvad  Gadebelysningen  angaar  slutter  den  sig  i  teknisk 
Henseende  naturligvis  nøje  til  de  andre  Belysningsredska¬ 
ber.  De  samme  Stoffer,  der  have  tjent  til  Belysning  inden¬ 
for  Hjemmenes  fire  Vægge,  have  ogsaa  fundet  Anvendelse 
i  det  frie.  Ser  man  derimod  paa  den  ydre  Form,  er  det 
forstaaeligt,  at  man,  paa  Grund  af  de  forandrede  Forhold, 
hvorunder  Belysningen  skulde  virke,  og  de  Hensyn,  der 
skulde  tages  baade  til  Vejrlig  og  til  Anbringelsen,  har 
maattet  anvende  andre  Konstruktionsmaader  end  dem,  der 
vare  anvendelige,  hvor  Lygterne  eller  Lamperne  vare  un¬ 
der  Tag.  Heraf  følger  da  ogsaa,  at  der  i  dekorativ  Hen¬ 
seende  har  været  en  hel  ny  Opgave  at  løse,  der  ikke  altid 
har  været  at  løbe  til. 

Den  offentlige  Belysning  er  ikke  særlig  gammel.  Lige 
indtil  Midten  af  det  17.  Aarhundrede  kendte  man  i  de  fleste 
store  Byer  slet  ikke  noget  til  Gadelygter.  Det  var  noget 
ganske  nyt,  naar  Kong  Philip  V  af  Frankrig  i  Aaret  1318 
paa  Grund  af  de  mange  Mord,  der  havde  fundet  Sted  i 
Paris,  befalede,  at  der  skulde  anbringes  et  Lys  udenfor  Pa¬ 
ladsets  Port.  Med  denne  Belysning  nøjedes  Frankrigs  og 
Verdens  Hovedstad  i  to  Aarhundreder.  Men  det  daglige 
Liv  faldt  da  ogsaa  paa  en  hel  anden  Vis  end  nu  til  Dags. 
Allerede  ved  Solopgang  fyldtes  Paris’  Gader,  efter  en  Samtidigs  Beretning,  med  en  travl  og 
larmende  Mængde.  Alle  offentlige  Kontorer  og  Lokaler  vare  aabne  fra  Morgengry,  og  det 
fortælles,  at  Parlamentet  aflagde  Visiter  Kl.  4  om  Morgenen.  Kl.  10  spistes  til  Middag,  Kl. 
4  til  Aften,  og  naar  Klokkerne  omkring  ved  8  eller  9,  alt  efter  Aarstiden,  ringede  »couvre- 
feu«,  vare  alle  i  Seng  og  hele  Byen  mørk  og  tavs.  Under  Ludvig  XIV  i  Aaret  1662  fik  Paris, 
først  af  alle  store  Byer,  en  regelmæssig  offentlig  Belysning,  og  i  den  paafølgende  Menneske¬ 
alder  fulgte  de  fleste  andre  Hovedstæder  i  Evropa,  bl.  a.  Kjøbenhavn. 

Den  almindeligste  Maade  at  anbringe  Gadelygterne  paa  var  vistnok  den  at  hænge  dem 
op  i  en  over  Gaden  trukken  Snor.  Selve  Lygten  var  i  Reglen  yderst  tarvelig;  at  anvende 
særlig  dekorativt  udstyrede  Lygter  paa  aabne  Pladser  eller  andre  fremtrædende  Steder  brug¬ 
tes  endnu  ikke.  Kun  private  Folk,  der  havde  Raad  dertil,  kunde  tillade  sig  den  Luksus  at 
anbringe  mere  pragtfulde  Lygter  udenfor  deres  Boliger.  Fra  flere  italienske  Paladser  kendes 


Fig.  253.  Lygtearm  af  Smedejern 
paa  Charlottenborg  Slot. 

Fig.  254.  Lygtearm 
af  Smedejern  paa  Ejen¬ 
dommen  Nr. 


saaledes  en  Lygtetype, 
der  har  Form  som  en 
Borg,  med  kunstigt  i 
Metal  udklippede  eller 
udhamrede  Tinder. 

Men  det  var  Sjælden¬ 
heder. 

Det  Lys,  som  de  offentlige  Lygter  gav  fra 
sig,  var  naturligvis  heller  ikke  videre  bevendt. 

Belysningsmaterialet  —  Talglys,  der  stadig 
skulde  pudses,  eller  Tran  —  var  jo  kun  tarve¬ 
ligt,  og  heller  ikke  havde  man  endnu  opfundet 
saadanne  Snedigheder  som  Kupler  eller  Re¬ 
flektorer,  der  kunde  tjene  til  at  forøge  Lysstyrken.  —  Det  var  først  saa  sent 
som  1765,  at  en  vis  Bourgeois  de  Chateaublanc  vandt  en  udsat  Prisbelønning 
ved  at  konstruere  de  saakaldte  »Reverberes«,  der  skulde  foraarsage  en  lig- 
nende  Omvæltning  i  den  offentlige  Belysning  som  Argands  Lampe  med  dob¬ 
belt  Lufttræk  i  den  private.  Fra  nu  af  afløste  Olielampen  med  sine  Reflektorer 
de  tidligere  benyttede  Talgpraase,  og  saa  tilfreds  var  man  med  Chateaublancs 
Opfindelse,  at  Chefen  for  Politiet,  de  Sartine,  i  et  Brev  til  Kongen  udtrykte 
sin  Glæde  over  den  i  følgende  Ord:  »La  lumiére  qu’il  donne  ne  permet  pas 
de  penser  que  l’on  puisse  jarnais  rien  trouver  de  mieux«.  Forøvrigt  blev  man  da  ogsaa 
staaende  paa  samme  Standpunkt  omtrent  lige  til  Gassens  Indførelse.  —  Foruden  den  alt 
nævnte  Maade  at  anbringe  de  offentlige  Lygter  paa,  nemlig  at  hænge  dem  op  i  en  Snor 
over  Gaden,  kendte  man  ogsaa  Lygtearmene  og  Lygtepælene.  De  første  vare  i  Reglen  af 
Smedejern,  de  sidste  af  Træ.  Der  er  bevaret  adskillige  smukke  Arbejder  af  denne  Art,  men 
især  var  det  da  Lygtearmene,  at  der  anvendtes  Flid  og  Bekostning  paa.  De  fleste  kende  sik¬ 
kert  de  smukke  Smedejernsarme,  der  endnu  sidde  paa  Charlottenborgs  Hjørner  ud  mod 
Kongens  Nytorv  og  som  stamme  fra  Slottets  ældste  Tid  (Fig.  253).  Fra  Slutningen  af  for¬ 
rige  Aarhundrede  eller  maaske  lidt  senere  stammer  den  her  afbildede  Lygtearm,  der  endnu 
sidder  paa  Ejendommen  Nr.  23  i  Løngangsstræde  (Fig.  254).  Den  er  i  al  sin  Simpelhed 
en  god  Prøve  paa,  hvor  smukke  Ting  man  kan  frembringe  af  Smedejern  ;  ved  Siden  af  dens 
moderne  støbte  Naboer  tager  den  sig  ligefrem  helt  fornem  ud,  og  man  tager  vist  næppe 
helt  fejl,  naar  man  tilskriver  den  den  samme  Mester,  der  har  forfærdiget  nogle  af  de 
smukke  gamle  Gravgittre  paa  Assistens  Kirkegaard.  Fra  ældre  Tid  har  Kjøbenhavn  for¬ 
øvrigt  ikke  bevaret  ret  mange  fremragende  Arbejder  af  denne  Art.  De  smukke  Lygtestel 
—  kan  man  vel  nærmest  kalde  dem  —  der  findes  udenfor  Christiansborg  Slot,  Slotskirken 
og  Raadhuset  og  som  stamme  fra  den  første  Fjerdedel  at  dette  Aarhundrede,  ere  enestaaende 
(Fig.  255),  men  i  Grunden  er  Opgaven  i  dem  løst  paa  en  saa  simpel  og  smuk  Maade,  at 
disse  Lygter  virkelig  burde  efterlignes  i  vor  Tid.  Monumentale  Lygter  eller  Kandelabre  paa 
Torve  og  offentlige  Pladse  fandtes  ikke  i  ældre  Tid.  Det  var  først  ved  Gasbelysningens  Ind¬ 
førelse,  at  Kjøbenhavn  fik  de  to  store  —  ikke  helt  efterlignelsesværdige  —  Kandelabre, 
hvoraf  den  ene  er  opstillet  paa  Nytorv,  den  anden  paa  Højbroplads.  De  tidligere  Træpæle 
begyndte  nu  ogsaa  at  blive  afløste  af  støbte  Søjler,  hvoraf  de  ældste  her  i  Kjøbenhavn  rig¬ 
tignok  ikke  minde  ret  meget  om  det  nye  Materiale,  idet  de  i  deres  ydre  Behandling  aldeles 
minde  om  en  tilhugget  Træstamme.  I  den  senere  Tid  har  denne  Lygtepæl  veget  Pladsen 
for  den  lette,  smækre  Pæl,  der,  dannet  som  fire  sammenbundne  Rør,  maa  siges  at  afgive  et 
særligt  passende  Motiv  for  en  Gaslygte,  hvis  væsentligste  Bestanddel  jo  netop  er  det  fra 
Hovedledningen  opstigende  Rør.  Æren  for  denne  Lygte  tilkommer  Etatsraad  V.  Dahlerup. 

Ikke  slet  saa  heldig  i  dekorativ  Henseende  ere  de  store  støbte  Lygtepæle,  der  ere  opstillede 
rundt  om  paa  større  Pladser.  De  trykkes  af  en  altfor  detailleret  Dekoration,  der  i  Støbnin¬ 
gen  er  bleven  ganske  flad  og  helt  har  mistet  den  Fylde,  som  den  maaske  har  haft  ved  Mo¬ 
delleringen.  Heller  ikke  Formerne  og  Forholdene  ere  helt  tiltalende,  enten  er  Foden  for 
klodset  eller  Skaftet  for  langt.  Af  støbte  Lygtebærere  maa  dog  fremhæves  de  toarmede  Kan¬ 
delabre  udenfor  det  kgl.  Theater.  Den  simple,  storliniede  Planteornamentik,  der  er  anvendt 
paa  dem,  har  ikke  ved  Støbningen  mistet  noget  af  sit  Liv  og  afgiver  derfor  en  god  Prøve 

paa,  hvorledes  en  god  dekorativ  Kandelaber  bør 
være. 

Paa  enkelte  mere  fremragende  offentlige  Byg¬ 
ninger  er  der  i  de  senere  Aar  anbragt  en  Mængde 
smukke  støbte  Lygtearme,  hvoraf  mange  skyldes 
Arkitekt  Clausen.  For  de  støbte  Lygtearmes  Ved¬ 
kommende  gælder  det  imidlertid,  at  de  kun  van¬ 
skeligt  komme  til  at  udtrykke  det  bærekraftige, 
som  man  ønsker  af  en  Lygtearm.  Støbningen  for¬ 
drer  jo,  at  Armen  formes  som  en  kompakt  Masse, 
der  maa  være  temmelig  svær  for  at  bære,  hvad 
den  skal.  En  smedet  Arm,  hvor  man  kan  anvende 
et  helt  System  af  bærende  og  afstivende  Led,  vil 
derfor  som  Regel  være  at  foretrække  og  tager  sig 
ogsaa  langt  lettere  og  elegantere  ud.  Man  lægge 
saaledes  Mærke  til  de  smukke  Lygtearme,  der  ere 
anbragte  paa  mineralogisk  Museum  og  som  ere 
tegnede  af  Professor  Hans  J.  Holm. 

Den  elektriske  Belysning  har  naturligvis  ogsaa 
for  Gadebelysningens  Vedkommende  fremkaldt 
nye  Former.  Den  store  kugleformede  Lygte  skal, 
for  at  tage  sig  ud,  helst  hænge  frit  og  højt,  men 
det  har  ingenlunde  været  nogen  let  Opgave  at 
løse.  Mastehøje  StSndere,  der  foruden  at  være  i 
Besiddelse  af  den  fornødne  Styrke  tillige  skulle  se 
nogenlunde  lette  og  elegante  ud,  er  det  svært  at 
fremstille.  Man  maa  derfor  yde  Arkitekt  Clausen  al 
mulig  Ros  for  de  Lysstandere,  han  har  tegnet,  og 
som  bl.  a.  findes  paa  Kongens  Nytorv.  Navnlig  er 
det  øverste  Parti  med  den  smukt  svajede,  bispestav¬ 
formede  Krumning  lykkedes  godt.  Som  Helhed 
derimod  virker  den  vel  ranglet  og  staar  ikke  helt 
solidt,  men  som  sagt,  det  er  vanskeligt  at  gøre  det  bedre.  Det  er  da,  under  Hensyn  hertil, 
let  at  forstaa,  at  man,  hvor  det  har  kunnet  lade  sig  gøre,  har  foretrukket  andre  Anbringelses- 
maader.  Bedst,  i  al  Fald  i  dekorativ  Henseende,  ere  de  smedede  Lygtearme,  og  det  er  da  og¬ 
saa  dem,  man  er  begyndt  at  ty  til.  Et  Par  overordentlig  smukke  Arme  af  denne  Art  er  dem, 
som  Kjøbenhavns  Forskønnelsesforening,  efter  Tegning  af  Arkitekt  Martin  Borch,  har  ladet 
anbringe  paa  Regensen  lige  overfor  Rundetaarn.  En  tredje  Maade  at  anbringe  de  elektriske 
Buelamper  paa  • —  og  vistnok  den  billigste  —  er  den,  der  er  anvendt  i  Pilestræde  og  Kron¬ 
prinsensgade.  Lamperne  ere  her,  ligesom  i  Gadelygternes  Barndomstid,  ophængte  i  et  Tov, 
der  er  spændt  tværs  over  Gaden  og  som  fra  begge  Sider  udgaar  fra  Gabet  af  to  af  Kobber¬ 
plader  udhamrede  Dragehoveder,  en  fortrinlig  og  virkningsfuld  Maade  at  løse  Opgaven  paa. 


255.  Lygte  afjern 
udenfor  Christiansborg  Slot. 

Det  vil  afalle  disse  Eksempler  ses,  at  den  dekorative  Kunst  altid  har  løst  de  Opgaver,  der 
vai  stillet  til  den,  men  det  vil  tillige  ses,  at  hvor  den  har  gjort  det  bedst,  er  dér,  hvor  den 
hat  været  mest  trofast,  hvor  den,  uden  at  gaa  paa  vilde  Veje,  har  holdt  sig  tæt  op  til  Maalet, 
til  det  hensigtsmæssige  og  praktiske,  og  hvor  den  har  føjet  sig  efter  det  Materiales  Natur, 
som  den  havde  til  Behandling. 


AMERIKANSK  ARKITEKTUR  OG  LOUIS  H.  SULLIVAN. 

MED  PORTRÆT  OG  AFBILDNINGER  AF  SULLIVANSKE  BYGNINGER. 

af  A.  J.  RÅVAD. 

Det  amerikanske2  folk  er  naturligvis 
meget  følsomt  i  alle  spørgsmål  ved¬ 
rørende  begrebet  nationalitet,  især  fordi 
den  første  og  almindeligste  grundbetingelse 
for  et  nationalt  liv  —  et  nationalt  sprog  — 
kun  findes  i  en  lånt  form  blandt  dem  og 
derfor  må  erstattes  ved  forøget  iver  i  alle 
andre  esthetiske  og  ethiske  spørgsmål,  der 
danne  grundlaget  for  udvikling  af  et  selv¬ 
stændigt  nationalt  liv.  Sandheden  af  dette 
er  måske  mindre  tydeligt  for  Amerikaneren 
selv,  thi  han  er  så  optaget  af  en  forvirrende 
rigdom  af  politiske,  esthetiske  og  andre  fol¬ 
kelivet  udviklende  detailler,  eller  af  indtryk¬ 
ket  af  politisk  og  industriel  magt  øg  vælde. 
Han  forlanger  bestandigt  storhed  i  ideer  og 
resultater,  uden  altid  at  tænke  over  eller 
vide,  hvilken  enorm  masse  af  arbejde  eller 
ofre,  ja  selv  lidelser,  det  er  nødvendigt  at 
gennemgå  eller  udsætte  sig  for,  før  noget 
virkelig  stort  kan  blive  opnået  eller  tilegnet 
til  fordel  for  udviklingen  af  et  nationalt  liv. 
Sandheden  heraf  er  mere  åbenbar  for  en 
oplyst  udlænding,  levende  imellem  Ameri¬ 
kanerne,  fordi  han,  som  naturligt  er,  er 
mindre  generet  af  detaillerne.  På  den  an¬ 
den  side  er  han  bedre  istand  til  at  erhverve 
sig  et  overblik  over  de  mange  tidens  tegn 
på  fremspirende  åndelig  uafhængighed. 

-phc  swayintr  ofa  tree  in  the  wind,  the  budding  ofa  simple  flower,  the  calm  of  sundown,  the  smile  of  a 
friend  mean  more  to  me,  an  architect,  tlian  all  the  teachings  of  the  schools.  =  Et  træs  svajende  bevægelse  i 
vinden,  en  lille  blomsterknop,  der  brister,  stilheden  i  naturen  ved  solnedgang  eller  en  vens  smil  har  mere  bett'd- 
ning  for  mig,  arkitekten,  end  alverdens  skolelærdomme. 

2.  Indbyggerne  af  De  Forenede  Nordamerikanske  Fristater  gjøre  fordring  på  denne  betegnelse  som  den  eneste 
korrekte.  Der  er,  sige  de,  på  det  amerikanske  kontinent:  Canadiere,  Mexicanere,  Vestindianere  og  Sydamerika¬ 
nere,  men  »en  Amerikaner«  pure  and  simple  er  indbyggeren  af  The  United  States  of  America,  The  Yankee ,  og  der 
findes  ingen  anden  betegnelse  istand  til  at  give  navn  til  deres  nationalitet.  Yankee  (Jengkie)  er  en  indianerstam¬ 
mes  forsøg  på  at  sige  English  og  bruges  forøvrigt  kun  som  et  spøgefuldt  øgena\n. 

25* 


TIDSSKRIFT  FOR  KUNSTINDUSTRI. 


190 


Fig.  257.  Bygningen  for  samfærdselsmidler  på  Chicago-udstillingen. 

Amerikanerne  som  en  helhed  høre  sikkert  til  de  bedst  begavede  lolk  i  retning  af  modtage¬ 
lighed  for  åndelige  Rørelser  i  alle  tidens  spørgsmål;  men  eftersom  nationalitet,  originalitet 
i  kunst  og  litteratur,  er  et  bygningsværk,  som  det  tager  mange  menneskealdere  at  opføre, 
på  hvilket  arbejdet  aldrig  må  standses  og  som  aldrig  kan  blive  fuldført,  kunne  vi  ikke,  hvis 
vi  bruge  vor  sunde  fornuft,  vente  at  finde  opførelsen  af  det  amerikanske  nationalitetsværk 
så  langt  fremskredet,  endskjønt  enkelte  partier  af  det,  indeholdende  store  løfter  om  en  glim¬ 
rende  fremtid,  på  flere  områder  allerede  ere  synlige. 

Amerikas  ihærdige  arbejde  for  også  i  kunst  og  litteratur  at  opnå  en  plads  blandt  de  ledende 
nationer,  kan  næppe  dateres  mere  end  en  enkelt  lang  menneskealder  tilbage  i  tiden,  brø, 
sået  af  Washington  Irving,  Longfellow,  Poe ,  Hawthorne  og  flere  i  den  første  halvdel  af  dette 
århundrede  have  fundet  en  frugtbar  jord,  og  efter  den  hårde  kamp  gjennem  borgerkrigens 
rædsler  for  menneskehedens  højeste  principper  og  rettigheder,  have  de  baaret  frugt  af  værd 

Fig.  258.  Hovedindgangen  til  bygningen  for  samfærdselsmidler. 

for  hele  den  civiliserede 
verden  og  givet  Ameri¬ 
kaneren  bevidsthed  om 
hans  magt  og  fremtids¬ 
udsigter. 

Men  ligesom  det  ikke 
lykkedes  at  få  Rom  byg¬ 
get  på  en  dag,  ligeså 
lidt  lykkedes  det  Ame¬ 
rikas  unge  kunst  hur¬ 
tigt  at  få  national  ka¬ 
rakter.  Allermindst  i 
arkitekturen.  Stor  år¬ 
vågenhed  og  ivrigt  ar¬ 
bejde,  der  ikke  lader 
sig  kue  af  gjentagne 
nederlag,  er  her  først 
og  fremmest  nødven¬ 
digt.  Først  arbejdedes 
der  i  ungdommelig  iv¬ 
righed  parret  med  ind¬ 
bildt  overlegenhed  over  besværligt  erhvervede  kundskaber  mod  det  bevidste  mål:  skabelsen 
af  en  amerikansk  bygningsstil  fra  intet.  I  kun  altfor  mange  tilfælde  endte  disse  bestræbelser 
i  frembringelser,  der  ville  plage  de  oplyste  Amerikanere  som  en  nattemare,  så  længe  en  sten 
findes  tilbage  af  dem.  Mange  bygninger  fra  denne  periode  fortjene  sikkert  vedligeholdelse 
som  historiske  mindesmærker,  men  alle  de  store  byer,  for  hvilke  gode  tider  kom  efter 
krigens  afslutning,  have  exempler  på  kostbar  arkitektur,  som  det  vilde  være  en  befrielse  at 
se  forsvinde. 

Men  disse  tider  ere  forbi  nu ;  rigt  udstyrede  kunstakademier  ere  oprettede  i  de  ledende 

byer,  det  store  publi¬ 
kum  er  blevet  vækket 
del- 


F]g.  259.  Auditorium,  hotel  og  theater  i.Chicago. 


interesse  og 


Fig.  260.  Privathus  i  Chicago. 


til 

tagelse,  og  mangfol¬ 
dige  kunstnere  ere 
rejste  til  Europa  for 
at  studere.  En  følge 
af  denne  udvikling  er, 
at  Amerikaneren  har 
opdaget,  at  han  også 
har  en  historie  og  har 
tilbagelagt  respektable 
perioder  af  kunstud¬ 
vikling,  på  hvilke  der 
kunde  bygges  videre, 
og  i  hvilke  bestræbel¬ 
serne  for  selvstændig¬ 
hed  kunde  finde  en 
gavnlig  støtte.  I  de 
østlige  stater  fandt 


192 


TIDSSKRIFT  FOR  ' KUNSTIND USTRI. 


Fig.  261.  Hjørne  af  restaurant  (bar-room)  i  Auditorium-hotel. 

Coolidge  af  Boston  fulgte  og  fortsatte 
arkitekter  som  Ri¬ 
chard  Himl  (f.  i  Bratt- 
leboro  Vermont 
1828,  d.  i  New  York 
1895),  Mc.  Kim, 

Mead  &  White,  Pea- 
body  &  Stearns  Bum- 
ham  &  Root  (John 
Root,  f.  i  Georgia 
1850,  d.  i  Chicago 
1891).  Henry  lues 
Cobb  og  Adler  & 

Sullivan  have  holdt 
deres  fædrelands  ar¬ 
kitektur  på  højde 
med  de  mest  frem¬ 
ragende  nationer. 

Den  første  lejlig¬ 
hed  af  afgj ørende 
betydning  for  ame¬ 
rikansk  arkitektur  til 
at  komme  i  direkte 


han  en  række  af  monumenter  at 
såkaldt  Colonial- arkitektur,  bygget 
af  indfødte  bygmestre  i  perioden 
fra  de  ældste  engelske  settlements  til 
begyndelsen  af  dette  århundrede. 
I  de  sydvestlige  stater  fandt  han 
en  række  klostre  og  kirker,  byg¬ 
gede  af  spanske  og  mexikanske 
kunstnere  i  en  stil  udviklet  i, disse 
egne  og  nu  kjendt  under  navnet 
af  missions- stilen.  Indtagende  exem- 
pler  på  disse  stilarter  vare  at  se  på 
udstillingen  i  Chicago  mellem 
statsbygningerne. 

De  første  forsøg  på  at  skabe  en 
virkelig  amerikansk  arkitektur, 
som  kan  sammenlignes  med  andre 
nationers,  dateres  fra  H.  H.  Ri- 
chardson  (født  i  New  Orleans  1819, 
død  i  Boston  1886).  Værker  som 
Bostons  Trinity  kirke,  Albany  råd¬ 
hus  og  capitol,  Pittsburgh  justits¬ 
palads  og  nogle  af  Chicagos  frem¬ 
ragende  bygninger  ere  klassiske  i 
den  bedste  betydning  af  dette  ord. 
Hans  efterfølgere  Shepley,  Rutan  & 
hans  arbejde  på  rosværdig  måde.  Andre  fremragende 


Fig.  262.  Middagssalen  i  Auditorium-hotel. 

berøring  med  den  øvrige  verdens 
og  til  at  vise  sine  midler  og  evner 
—  eller  rettere  sagt:  den  første 
gang  denne  lejlighed  var  benyttet, 
var  ved  den  colum  biske  verdens¬ 
udstilling  i  Chicago  1893.  Denne 
store  udstilling  —  skjøndt  over¬ 
raskende  for  den  øvrige  verden 
ved  sin  benyttelse  af  den  højere 
»landskabsarkitektur«  —  var  sik¬ 
kert  en  skuffelse  for  Europæerne. 

De  havde  åbenbart  ventet  noget 
mere  originalt  amerikansk  i  stil 
og  tegning.  De  huskede  vel  sag¬ 
tens  hundredårsfesten  1876  med 
udstilling  i  Philadelphia  og  ven¬ 
tede  formodentlig  noget  lignende 
udført  efter  en  større  målestok, 
og  ganske  naturligt  vare  de  mis¬ 
fornøjede  ved  at  finde  bygninger 
i  stil  og  tegning  så  nær  beslægtede 
med  dem,  de  vare  vante  til  at  se 
omkring  dem.  De  forstode  ikke 
og  forstaa  rimeligvis  ikke  endnu, 
hvor  viselig  udstillingskomiteen 
havde  handlet  ved  at  forlange  alle 
bygningerne  udførte  efter  klassiske  motiver.  Hjemme  vare  de 
benyttede  som  en  gunstig  lejlighed  til  at  gjøre  strejftog  ind  i 


Fig.  264.  Elevatorstole  med  smedejerns  indhegning. 


Fig.  263.  Søjle  og  kapitæl  fra  Auditorium  (bar-room). 

vante  til  at  se  udstillingerne 
det  extravagantes  rige.  Vi 
andre,  som  leve  i  Ame¬ 
rika,  som  kjende  lidt  til 
forholdene  før  udstillin¬ 
gen,  og  som  allerede 
kunne  se  virkningerne 
af  denne,  kunne  særde¬ 
les  vel  forstå  den  tagne 
bestemmelse  og  se  farer¬ 
ne,  der  vilde  have  været 
forbundne  ved  en  gjen- 
tagelse  af  experimenter- 
ne  fra  Philadelphia  1876. 
Måske  også  Amerika  be¬ 
høvede  den  øvrige  Ver¬ 
dens  anerkjendelse  af  sin 
kjendskab  til  klassisis- 
men. 

Imidlertid,  der  var 
punkter,  hvor  de,  som 
søgte  efter  beviser  for 
en  selvstændig  ameri- 

kansk  retning  i  smag  og 
kunstneriske  ideer,  kun¬ 
de  finde  rig  føde  for  de¬ 
res  betragtninger  selv  på 
Chicagoudstillingen,  og 
disse  punkter  vare  stats¬ 
bygningerne,  som  alle¬ 
rede  nævnt,  og  den  så 
vel  bekjendte  »Trans- 
portations«-bygning.  I 
de  førstnævnte  havde  de 
en  lektie  i  amerikansk 
kunsthistorie  —  ny  for 
flertallet  af  dem  —  og  i 
den  sidste  et  lille  glimt 
ind  i  fremtiden  og  dens  løfter.  Denne  stærkt  kolorerede  bygning  med  sin  »gyldne  port«  må 
på  flertallet  af  de  besøgende  have  gjort  et  mærkeligt  indtryk,  fremmed  som  den  syntes,  midt 
i  den  øvrige  hvide  by.  Men  skjøndt  nye  ideer  på  tværs  af  vore  kunstneriske  dogmer  have  en 
lang  og  snæver  vej  til  anerkjendelse,  var  denne  bygning  ved  siden  af  sine  fremmede  ele¬ 
menter  dog  saa  klassisk  i  holdning,  at  kritikken  måtte  bøje  sig.  De  almindelige  arkitekto¬ 
niske  linier  i  dens  udstrakte  flader,  harmonien  mellem  dens  ydre  og  indre  og  dens  fornøje¬ 
lige,  elegante  og  livlige  ornamentik  måtte  nødvendigvis  tiltrække  sig  den  dannede  betragters 
opmærksomhed,  samtidig  med,  at 
den  ved  sine  klassiske  forhold, 
der  ikke  vare  ham  fremmede,  ved 
sine  detailler  og  ornamentale  de¬ 
koration  vilde  lade  ham  føle,  hvor 
langt  han  var  fra  hjemlige  om¬ 
givelser. 

Den  amerikanske  arkitektur  i  al¬ 
mindelighed  havde  før  udstillings¬ 
året  en  tendens  til  at  betragte  vil¬ 
laen  —  cottage-arkitekluren  som  sit 
normgivende  ideal.  Man  så  kirker, 
jernbanegårde  og  rådhuse  kompo¬ 
nerede  med  den  usymetriske  villa 
som  forbillede.  En  forandring  til 
det  bedre  er  allerede  åbenbar  her, 
og  en  fuldstændig  klassisk  renais- 
sance  synes  for  tiden  at  være  den 
herskende  over  hele  landet. 

Men  for  fuldstændig  at  forstå 
de  betingelser,  under  hvilke  den 
amerikanske  arkitektur  for  tiden 
arbejder,  er  det  nødvendigt  at 
lejende  de  specielle  opgaver,  den 
har  at  løse,  og  mellem  disse  først 
og  fremmest  den  høje  kontorbyg¬ 
ning,  Himmelrageren  (the  sky  sera-  Fig.  266.  Frokostsal  i  Auditorium. 


Fig.  265.  Sullivanske  Ornamenter. 

Fig.  267.  Sullivanske  Ornamenter. 


per),  et  barn  af  det  ame¬ 
rikanske  system  for  by¬ 
bygning.  Forholdsvis 
fri  for  indskrænknin¬ 
ger  i  retning  af  højde, 
har  byggeriet  haft  lej¬ 
lighed  til  at  følge  med 
udviklingen  af  værdien 
af  byggegrunden  og 
ved  højde  af  bygnin¬ 
gen  bøde  på  dyrheden 
af  den  centralt  belig¬ 
gende  grund.  Denne 
forøgelse  af  højden  er  bleven  mulig  ved  opfindelsen  og  udviklingen  af  den  beundrings¬ 
værdige  personelevator,  der  fuldstændig  overflødiggjør  brugen  af  trapper  i  forretnings¬ 
tiden,  et  fortrin,  der  så  uudslettelig  sætter  sit  mærke  i  den  fremmedes  sind,  at  han  vanskelig 
kan  benytte  dette  transportmiddel  uden  at  tænke  på  den  uhyre  omvæltning,  det  har  frem¬ 
bragt  i  værdier  og  i  forretningslivet,  Tænk  hvilken  plage  det  er  for  en  Kjøbenhavner  at 
være  nødsaget  til  at  søge  folk  på  en  fjerdesal,  hvorledes  udlejningsværdien  forringes  for 
hver  etage  i  højden,  hvorledes  vi  beklage  de  stakkels  folk,  der  ere  nødsagede  til  at  leve  i 
højden,  men  trøster  dem  med,  at  de  jo  ere  nærmere  ved  himlen,  og  endelig  hvor  lille  en 
part  af  et  centralt  beliggende  hus  det  er  muligt  at  leje  ud  med  fordel  til  forretningslokaler 

eller  kontorbrug.  Og  tænk  så  på 
den  20-etages  amerikaner,  hvor 
første  eller  anden  sal  er  de  billig¬ 
ste,  hvor  hver  etage,  vi  komme 
højere  op,  bringer  os  længere 
bort  fra  gadetumlen  og  nærmere 
til  lys  luft  og  sol,  og  hvor  vi 
ingensomhelst  indvendinger  have 
mod  at  stige  op  selv  til  den  ty¬ 
vende  etage,  for  vi  ere  let,  hur¬ 
tigt  og  sikkert  løftede  op  uden 
mindste  anstrængelse  fra  vor  side, 
et  forhold,  der  finder  sit  korrekte 
udtryk  i  lejeindtægtens  stigen  op¬ 
efter. 

Opførelsen  af  disse  høje  byg¬ 
ninger  har,  som  det  var  at  vente, 
ført  til  indførelsen  af  en  hel  ny 
bygningsmåde,  benævnt  efter  den 
by,  hvor  den  fandt  sin  første  ud¬ 
vikling  og  sit  første  hjem,  »Chi- 
cagokonstruktionen«.  Den  består 
af  et  komplet  skelet  af  stål,  viden¬ 
skabelig  beregnet  i  retning  af  bæ¬ 
reevne  og  stivhed,  nittet  sammen 
i  alle  retninger  og  afbalanceret  til 
Fig.  268.  Fra  Auditoriums  theatersal.  3t  stå  tor  den  stærkeste  storm. 

Fig.  269.  Selskabslokale  i  Auditorium-hotel. 


Dette  skelet  er  derefter  dækket  med 
ildfast  materiale,  enhver  bjælke,  dra¬ 
ger,  søjle  og  tagspær  er  dækket,  så 
ikke  en  eneste  plet  af  stål  kan  blive 
udsat  for  direkte  hede  i  tilfælde  af 
ildsvåde.  Da  vægten  af  den  hele 
bygning  lejendes  paa  det  nøjagtig¬ 
ste,  er  det  en  simpel  ting  at  fordele 
denne  på  et  antal  af  søjler,  så  godt 
placerede  som  planen  tillader,  og 
derefter  bestemme  fundamenternes 
art  og  styrke.  Der  er  ingen  yder¬ 
vægge  og  skillerum  til  at  bære,  søj¬ 
lerne  bære  alting,  også  fagaderne, 
og  vægge  eller  skillerum  kunne 
flyttes  efter  behag.  Et  sådant  tyve¬ 
etages  hus  er  lettere  og  stivere  end 
et  velbygget  sexetages  af  den  gamle 
europæiske  slags.  Man  vil  ikke  føle 
det  mindste  ængstelige  i  tyvende 
etage  under  en  storm,  medens  man 
på  samme  tid  er  bange  for,  at  den 
lille  toetages  cottage,  hvor  man  har 
sit  hjem,  skal  blive  løftet  bort  fra 


sine  fundamenter.  —  Eftersom  der 
er  et  naturligt  forhold  mellem 
kostbarheden  af  en  byggegrund  og 
kostbarheden  af  den  bygning,  som 
opføres  derpå,  er  der  mere  udsigt 
til  at  få  en  bygning  opført  af  ægte 
og  ædelt  materiale  på  en  kostbar 
grund  end  der  vilde  være  på  en, 
der  er  billig.  En  tyveetages  byg¬ 
ning  vil  selvfølgelig  altid  blive  op¬ 
ført  på  den  kostbareste  grund, 
fordi  den  bedste  beliggenhed  ikke 
vilde  være  for  god.  Der  vil  som 
følge  heraf  intet  blive  sparet,  der 
kan  gjøre  bygningens  ydre  og 
indre  tiltrækkende  og  bekvem. 
Sjældne  marmorsorter,  bronzer  og 
fine,  smedede  ornamenter,  alle 
træsorter,  mosaiker  og  malerier  ere 
anvendte  i  disse  høje  bygninger  i 
henhold  til  arkitektens  smag  og 
kunstsans.  Kan  en  mere  fornøjelig 
opgave  tænkes  for  en  kunstner? 
Eller  er  det  et  under,  at  denne  op¬ 
gave  er  den  højeste  opgave  for 


i 

fc .  • 

Fig.  270.  Privathus  i  Chicago. 

moderne  amerikansk  arkitektur. 

—  Det  er  naturligvis  vanskeligt 
for  en  Europæer  på  afstand  eller 
på  et  kort  besøg  at  forstå  de  so¬ 
ciale  forhold,  der  have  skabt  him¬ 
melrageren,  eller  som  denne  har 
gjort  sit  til  at  vedligeholde  og 
yderligere  udvikle.  Har  han 
imidlertid  først  gjort  sig  rigtig 
bekjendt  med  denne  høje  byg¬ 
ning,  har  besøgt  den  ofte,  har 
passeret  gjennem  de  tre  sæt  af 
yderdøre,  beundret  marmor-, 
bronze-  eller  mosaikarbejdet  i 
vestibulen,  i  forhallen,  i  elevator¬ 
rummet,  er  bleven  løftet  eller 
sænket  i  disse  elevator- »cars«, 
der  synes  at  være  byggede  af 
bronzekniplinger;  har  han  hørt 
de  forskjellige  ups  eller  downs, 
hvormed  elevatoren  signaliseres 
til  at  stoppe  i  henhold  til  ønsket 
om  at  gå  op  eller  ned,  kontor¬ 
drengens  going  down,  hvilket  han 
vil  synge  ud,  førend  han  er  vel 
ude  af  kontordøren  og  den  gamle 
forretningsmands  ubevidst  monotone  lyd;  har  han  beundret  det  udstrakte  panorama  fra  de 
øverste  etager,  hvor  hele  den  larmende  og  arbejdende  by  ligger  for  hans  fod  med  tusinder  i 

sollyset  gnistrende  tag¬ 
ruder,  kirketårne,  damp¬ 
skorstene  og  smaa  hvide 
og  sorte  skyer  af  røg  og 
damp;  har  han  følt  ma¬ 
skinerne,  der  arbejde 
nede  i  kjælderetagen, 
der  kun  mærkes,  når 
man  anstrænger  sine 
sandser,  har  følt  den 
svage  vibreren  i  vand¬ 
rørene,  når  vandet  pres¬ 
ses  op  i  de  store  vand¬ 
beholdere  på  taget,  har 
set  det  forvirrede  net¬ 
værk  af  rør  og  lednin¬ 
ger  i  tagetagen,  forstået 
lidt  om  elektriciteten, 
der  anvendes,  om  op¬ 
varmning,  ventilation, 
administration  og  ren- 
26* 


Fig.  271.  Hotellets  hovedtrappe  i  Auditorium. 


Fig.  272.  Nedre  hjørne  af  Quaranty-bygningen  i  Detroit. 

Fig.  273.  Sullivanske  Ornamenter. 


ligholdelse  af  sådan  en  bygning,  har  lagt  mærke  til  de 
udstrakte  toiletrum  med  barberstue,  skobørstnings-, 
cigar-  og  limonadeboderne,  har  hørt  den  klikkende 
lyd  fra  de  mangfoldige  skrivemaskiner,  der  trænger 
ud  fra  alle  kontorlokalerne;  set  den  ustandselige  strøm, 
der  i  et  antal  af  10, 000  eller  mere  pr.  dag  kommer  ind 
og  ud,  op  og  ned,  har  set  og  hørt  alt  dette  og  er  ble¬ 
ven  sig  selv  bevidst,  hvad  betydning  det  har  for  civi¬ 
lisation  og  kultur,  har  tænkt  over,  hvilken  verden  i  sig 
selv  en  sådan  bygning  er,  hvor  forskjellig  fra  bygnin¬ 
gerne  i  de  europæiske  byer ;  hvis  han  har  set,  hørt  og 
følt  alt  dette,  så  har  han  en  idé  om  een  side  af  det 
amerikanske  sociale  liv  og  om  arkitekturens  plads  dér. 

Skøndt  så  ny  en  ting,  er  der  dog  allerede  beviser 
nok  på,  hvilken  hård  kamp  arkitekten  som  kunstner 
havde  med  denne  opgave.  De  første  løsninger  vare  en 
ligefrem  opstabling  af  klassiske  facader,  den  ene  ovenpå 
den  anden,  og  med  en  kirkekuppel  på  toppen;  men 
man  har  gradvis  kæmpet  sig  bort  fra  etageideen  og  er 
vendt  tilbage  til  den  monumentale  klassiske  tredeling:  fod,  krop  og  hoved  for  bygningen 
som  en  helhed.  Mange  millioner  af  dollars  ere  spildte  i  forgjæves  forsøg  på  at  give  etagen 
et  selvstændigt  udtryk,  før  dette  resultat 
nåedes. 

Imellem  de  banebrydende  kunstnere, 
som  viste  vejen  til  dette  mål,  indtager 
Loms  Henry  Sullivan  den  første  plads. 

Født  i  Boston  3 die  September  1856,  stu¬ 
derede  han  først  arkitektur  i  Massachusetts 
Institute  of  Tecnology  og  fortsatte  ved 
kunstakademiet  i  Paris.  Efter  at  have 
arbejdet  som  tegner  for  forskjellige  arki¬ 
tekter  i  Chicago,  var  han  engageret  som 
»første  mand«  i  Danhnar  Adlers  tegne¬ 
stue  og  året  efter  optaget  i  det  nydan¬ 
nede  firma  Adler  &  Sullivan.  Dette  firma 
florerede  og  indtog  efter  fuldførelsen  af 
det  berømte  Operahus  og  hotel  Chicago 
Auditorium  plads  mellem  de  ledende 
amerikanske  arkitekter  med  et  vel  fun¬ 
deret  og  vel  fortjent  ry.  Det  blev  selv¬ 
følgelig  en  æressag  for  de  store  byer  vest 
for  de  atlantiske  kystbyer,  hvilke  hidtil 
havde  været  de  ledende  i  retning  af 
kunstudvikling,  at  eje  bygninger  i  den¬ 
ne  så  længselsfuldt  ventede  nationale 
kunstretning,  som  disse  arkitekter  vare 
banebrydere  for.  Firmaet  blev  opløst 

1895  og  Mr.  Sullivan  er  nu  eneejer  af  Fig.  274.  Medinah  Temple  i  Chicago. 

virksomheden.  Frimurerhjem  og  kontorbygning. 

Fig.  275.  Indgangsdør  til  Quaranty-bygningen. 

mesterskab  i  ornamentik  er  den  højeste, 
den  længst  levende  af  de  bildende  kunster. 

I  hovedformen  af  hans  bygninger  er  der 
noget,  som  minder  om  den  gamle  arkitekt 
G.  F.  Fletsch.  De  store  flader  og  en  vis  for- 
kjærlighed  for  kubiske  og  parallelogram¬ 
former  samt  en  lighed  i  den  plads  og  an¬ 
vendelse,  der  er  tildelt  Søjlen,  ere  kjende- 
mærkerne;  men  medens  Hetsch  (og  Chr. 
Hansen)  ved  deres  classicisme  bragte  de 
pudsede  flader  til  magt  og  vælde  og  gjen- 
nem  deres  epigoner  ødelagde  sansen  for 
ædlere  materialer  og  stoffer  i  arkitekturen, 
er  en  saadan  følge  ikke  at  befrygte  i  Ame¬ 
rika.  Det  simpleste  materiale  her  er  terra¬ 
kottaen,  af  hvilken  hele  facader  bygges,  og 
yndlingsmaterialet  den  hugne  sten.  Denne 
sidste  egner  sig  dog  kun  for  mindre  byg¬ 
ninger  som  privathuse  og  kirker  og  for  de 
underste  etager  af  de  høje  kontorbygnin¬ 
ger;  resten  af  disses  fafader  ere  beklædte 
med  hule  terrakottablokke,  ofte  emaillerede 
så  vadskning  er  mulig,  når  røg,  støv  og 
regn  har  dækket  de  oprindelige  former  og 
farver.  Gårdfacader  ere  som  regel  i  hvid 


Mr.  Sullivan  er,  som  det  vil  være  set 
af  ovennævnte  data,  endnu  en  ung 
mand,  hvem  en  endnu  mere  brillant 
fremtid  måske  venter.  Den  blotte  næv¬ 
nelse  af  arkitektur  som  et  kunstfag  vil 
til  enhver  tid  bringe  liv  i  ham  og  ideer, 
lignelser  eller  Allegorier  vil  flyde  fra 
hans  læber  som  fra  en  uudtømmelig 
kilde.  For  ham  er  bygningskunsten 
poesi,  og  hans  eget  poetiske  sind  er  fyldt 
af  entusiasme  over  den  sig  nærmende 
sommer  i  amerikansk  kunst,  hvis  løv¬ 
spring  synes  begyndt  i  hans  værker. 

Den  for  ham  karakteristiske  ornamen¬ 
tik,  den  er  vel  værd  at  studere!  Hvor 
ofte  er  det  forundt  os  at  se  ornamenter, 
der  således  ånde  poesi  og  inspiration. 
Vi  skulle  blot  erindre  om,  hvor  mange 
udmærkede  gengivelser  af  den  menne¬ 
skelige  figur,  der  hvert  år  produceres  i 
civiliserede  nationers  kunstnerateliers, 
men  hvor  få,  hvor  uhyre  få  ornamenter, 
der  er  istand  til  at  vise  selvstændig  tan¬ 
kegang,  inspireret  kunstsands.  Virkeligt 


Fig.  276.  Quaranty-bygningen  i  Detroit  (Kontorbygning). 

emailleret  terrakotta  for  at  hjælpe  på  lyset.  Murstenen  er  kun  lidet  brugt  i  den  virkelige 
arkitektur  og  synes  mere  at  blive  betragtet  som  et  middel  til  at  frembringe  bizarre  virknin¬ 
ger.  Denne  lighed  mellem  Hetsch  og  Sullivan  er  dog  ikke  meget  dybtgående,  thi  medens 
de  store  flader  for  H.  var  det  væsentlige,  have  de  særlige  opgaver  hos  S;  han  holder  af  dem 
som  bærere  af  en  rig  ornamentik,  ligesom  vi  andre  holder  af  et  stort  fladt  stykke  jord,  når 
vi  ville  dyrke  blomster. 

Der  er  i  Chicago  Auditoriums  theatersal  to  skjønne  vægmalerier  på  en  meget  fremtræ¬ 
dende  plads:  »Våren«  og  »Løvfald«.  Jeg  havde  altid  følt  mig  særlig  berørt  af  den  sublime 
følelse,  der  er  udtalt  i  disse  billeder,  men  kunde  ikke  forstå,  hvorfor  just  disse  to  motiver 
vare  valgte  på  pladser,  hvor  hele  den  øvrige  dekoration  syntes  at  være  kun  en  ramme  for 
dem.  Men  elter  at  have  gjort  Mr.  Sullivans  personlige  bekjendtskab  og  efter  at  have  læst 
hans  inspirerede  essays  »Subjective  and  objective«,  forstår  jeg  meningen  og  må  indrømme, 
at  de  ere  ualmindelig  vel  valgte  og  betydningsfulde.  Salens  arkitekt  er,  som  allerede  bemær¬ 
ket,  løvspringets  poet,  en  slags  amerikansk  Kaalund,  og  i  denne  opfattelse  ligger  nøglen  til 
den  rette  forståelse  af  hans  kunst,  dens  sjæl.  Som  våren  dækker  marker  og  skove  med  nyt 
liv  og  blomster,  således  dækker  hans  »springtime«  bygningernes  terracottaflader  med  vårens 
blade  og  blomster1. 

Hans  hjerte  har  ikke  kjendt  pessimismens  knugende  mare;  han  skildrer  en  kunstnersjæls 
morgen,  dag  og  aften,  vår,  sommer  og  løvfald  i  mark,  skov  og  ved  havet.  Hans  liv  er  levet 
mellem  den  rige,  blomstrende  natur,  der  går  til  hvile  for  at  vågne  til  nyt  liv.  Dette  er  hans 
rige,  fra  dette  synspunkt  må  hans  kunst  bedømmes.  Andre  kunstnere  ville  komme  efter 
ham,  den  ene  vil  supplere  den  anden,  der  vil  komme  en  sommer  efter  løvspringet,  og  når 
verden  forstår,  at  en  national  skole  for  bildende  kunst  er  voxet  op  her,  bygget  på  sin  egen 
aandelige  jord,  da  ville  de  unge  søge  til  denne  side  af  kloden  og  undrende  lære,  hvorledes 
den  naive  optimistiske  livsanskuelse  engang  endnu  har  forynget  den  gamle  civilisation. 


Fig.  277.  Sullivanske  Ornamenter. 


FRA  KUNSTINDUSTRIMUSEET. 

Kjøbenhavn  har  intet  Held  med  sine  Springvand.  Om  det  ulykkelige  »Storkespring¬ 
vand«  ere  alle  saa  temmelig  enige,  og  om  hvorvidt  den  Forandring,  Springvandet  paa 
Gammeltorv  undergik  for  nogle  Aar  siden,  har  været  til  det  bedre,  er  det  tilladt  at  nære 

’•  Mr.  Sullivan  omtaler  med  stolthed  den  unge  norske  billedhugger  Chr.  Schneider  som  den  eneste  mand,  lian 
kender,  der  formår  at  modellere  hans  ornamenter,  som  de  bør  modelleres.  Mr.  Schneider  har  arbejdet  7  år  for 
det  store  »Northwestern  Terra-Cotta  Co.«  og  har  i  den  tid  haft  privilegium  på  Sullivans  arbejde. 

stærk  Tvivl.  Heller  ikke  med  det  Springvand,  der  skal  rejses  paa  Pladsen  foran  Ny  Carls- 
bergs  Glyptothek,  synes  Byen  at  skulle  blive  heldig,  i  al  Fald  hvis  man  skal  dømme  efter 
de  Udkast,  der  paa  Magistratens  Foranstaltning  vare  udstillede  paa  Konkurrenceudstillin¬ 
gen  i  Kunstindustrimuseet  i  November.  De  tre  Udkast,  der  tog  Præmierne  hjem,  Bund- 
-gaards  »Gefion,  der  pløjer  Sjælland  ud«,  Fru  Carl  Nielsens  og  Niels  Skovgaards  »Skjold, 
der  kæmper  med  Bjørnen«  og  Bundgaards  »Thor,  der  kører  med  sine  Bukke«,  vare  i  og  for 
sig  smukke  Arbejder,  men  ingen  af  dem  egnede  sig  alligevel  fuldt  ud  til  Pladsen,  eller  sna¬ 
rere:  Pladsen  egner  sig  i  Grunden  slet  ikke  til  dem.  Glyptothekpladsen  savner  helt  Karak¬ 
teren  af  at  være  en  Plads  eller  et  Torv,  der  kan  tjene  til  Indramning  om  en  Fontæne.  En 
saadan  vil  komme  til  at  staa  underlig  i  Vejen  og  aldrig  blive  det  naturlige  Midtpunkt,  som 
man  ønsker,  at  en  Fontæne  paa  en  offentlig  Plads  skal  være.  Enhver,  der  har  haft  Lejlighed 
til  at  se  de  smukke  Springvand,  hvoraf  der  findes  saa  mange  i  de  gamle  tyske  Byer,  vil  sik¬ 
kert  have  glædet  sig  over  den  udmærkede  Plads,  disse  i  Reglen  have.  Helt  indrammet  af 
Bygninger  staar  Springvandet  midt  paa  Pladsen  som  det  naturlige  Midtpunkt,  hvorom  de 
Torvesøgende  og  Handlende  samle  sig,  dets  Piasken  blander  sig  fornøjeligt  i  Mængdens 
Summen  og  Sladren  og  gør  sit  til  at  danne  det  morsomt  brogede  og  hyggelige  Indtryk, 
som  man  tager  med  sig  hjem.  Saaledes  vil  Glyptothekpladsen  ikke  kunne  blive,  og  mon 
det  ikke  ogsaa  skulde  være  dette,  der  har  været  Grunden  til,  at  saa  faa  Arkitekter  have  givet 
sig  i  Lag  med  den  stillede  Opgave.  Og  med  fuld  Ret.  Thi  det  at  skabe  noget,  der  kunde 
blive  dekorativt  virkningsfuldt  og  dog  stemme  sammen  med  Omgivelserne  paa  Pladsen,  er 
vist  umuligt. 

Desto  mere  har  Opgaven  tiltrukket  Billedhuggerne,  men  netop  i  deres  Løsninger  ser 
man,  hvor  lidet  Pladsen  har  været  betingende  for  Opgaven.  Motiverne,  der  naturligvis  alle 
paa  en  eller  anden  Maade  vare  knyttede  til  det  vaade  Element,  vare  hentede  alle  Vegne  fra. 
Morsomt  var  det  at  se  den  fremtrædende  Rolle,  den  nordiske  Mythologi  og  Sagnkreds  spil¬ 
lede  for  Emnevalget;  de  tre  præmierede  Udkast  fremstille  saaledes  alle  nordiske  Motiver. 
Fra  den  antike  Gudekreds  forekom  kun  et  saa  selvfølgeligt  som  Danaiderne.  Betyder  dette 
mon,  at  Klassicismen  har  mistet  Herredømmet  i  vor  Billedhuggerkunst?  Om  adskillige  af 
Udkastene  gælder  det  forøvrigt,  at  Motiverne  vare  temmelig  søgte,  f.  Eks.  Hjorten  »Hver- 
gelmer«,  og  om  andre,  at  Kunstneren  næppe  har  tænkt  sig  sin  Model  udført  i  virkelig  Stør¬ 
relse,  ellers  vilde  han  vist  ikke  have  gjort  sig  saa  megen  Umage  med  dem. 

Som  Helhed  gælder  det  om  Udstillingen,  at  Resultatet  ikke  var  videre  heldigt  og  ikke  fri¬ 
ster  til  Gentagelse.  Mon  det  ikke  ogsaa  vilde  være  bedst  at  opgive  Glyptothekpladsen.  Man 
kunde  jo  vælge  Kultorvet,  der  en  Gang  er  blevet  narret  for  sit  Springvand.  Forhaabentlig 
vil  Bundgaards  »Gefion«  faa  en  Plads,  hvor  den  kække  og  storstilede  Komposition  kan 
komme  til  sin  Ret,  f.  Eks.  den  af  Hr.  Erik  Schiødte  andet  Steds  paapegede  i  »Esplanaden«. 
Bedst  egnet  til  at  opstilles  paa  Glyptothekpladsen  er  vistnok  Fru  Carl  Nielsens  og  Niels 
Skovgaards  Udkast.  Motivet  med  Skjolds  Kamp  med  Bjørnen  og  Hundene,  der  støtte  sig 
med  Forpoterne  til  Kummen,  er  morsomt  og  virkningsfuldt.  Det  har  endvidere  den  Fordel, 
at  det  ses  ligegodt  fra  alle  Sider  og  desuden  ikke  kræver  nogen  stor  Vandmængde.  Endelig 
kan  det,  hvad  der  ikke  er  det  mindst  vigtige,  udføres  for  den  Sum,  50,000  Kr.,  der  er  stillet 
til  Raadighed. 

*  * 

* 

Sidst  i  December  aabnede  Kunstindustrimuseet  en  af  de  udmærkede  og  lærerige  Special¬ 
udstillinger,  hvorfor  det  med  Rette  er  bleven  yndet  i  det  stedse  større  og  større  Publikum, 
der  har  faaet  Øjet  op  for  Museets  Betydning.  Det  var  denne  Gang  en  Samling  af  farve¬ 
trykte  japanske  Træsnit,  dannet  af  Museets  egne  Samlinger  og  ved  Laan  fra  Kunstindustri¬ 
museet  i  Hamborg  samt  den  kendte  Samler  Bing  i  Paris,  der  udstilledes.  Man  fik  af  denne 

Samling  et  levende  Indtryk  af  det  Mesterskab,  hvormed  Japaneserne  navnlig  i  ældre  Tid 
forstod  at  udføre  et  Træsnit.  Intet  kan  være  finere,  mere  silkeblødt  i  Farven  og  delikatere  i 
Opfattelsen  af  Naturens  Stemninger  end  disse  tilsyneladende  med  saa  faa  Midler  frembragte 
Billeder,  der  staa  saa  himmelhøjt  over  de  evropæiske  toneløse,  maskintrykte  Illustrationer. 
I  de  japanske  Træsnit  har  man  da  ogsaa  Kunstneren  næsten  paa  første  Haand.  Den  japan¬ 
ske  Træskærer  formaar  med  den  vidunderlig  sikre  Teknik,  han  besidder,  at  følge  hver  Streg 
i  den  Tegning,  som  Kunstneren  har  udført,  og  ved  Trykningen  af  de  forskellige  Farver, 
der  naturligvis  sker  med  Haanden,  haarfint  at  træffe  den  Stemning,  der  skal  frem.  Selv  naar 
der  kun  trykkes  med  den  sorte  Tusch,  forstaar  Trykkeren  dog  at  give  Billedet  forskellige 
Toner,  der  veksle  fra  lyst  graat  til  dybt  sort,  hvad  der  giver  den  fine  Farvevirkning,  der  er 
saa  forskellig  fra  den  ensfarvede  Skomagersværte,  der  er  egen  for  de  evropæiske  Træsnit. 

Om  den  Farveskønhed,  der  kan  findes  i  de  japanske  Træsnit  og  som  ofte  faar  En  til  at 
forveksle  dem  med  Akvareller,  fik  man  en  Forestilling  af  de  udstillede  Prøver  paa  de  to 
berømte  Malere  Hokusais  og  Hirdshiges  Kunst.  I  saadanne  Billeder  som  Hokusais  Prospekter 
af  det  hellige  Bjerg  Fuji  Yama  faar  man  det  mest  storartede  Indtryk  af  Japanernes  Kærlig¬ 
hed  og  Forstaaelse  af  Naturen.  Ingen  af  dens  Stemninger  er  Hokusai  ukendt,  Foraarets 
friske  Farver,  dets  gennemsigtige  Luft,  Vinteren  med  dens  tykke  Snelag,  der  blaanende  og 
blidt  indhyller  alle  Former  og  gør  dem  bløde  og  skære.  Man  ser  Sommeren  med  al  sin  be¬ 
rusende  Farve-  og  Blomsterfylde,  Solnedgangen,  der  faar  Bjerget  til  at  gløde  i  det  dybeste 
rødt  og  endelig  Maaneskinnet  med  dets  eventyrlige,  snart  drømmevækkende  og  snart 
uhyggeindgydende  Lys.  Den,  der  har  set  Udstillingen,  glemmer  vist  heller  ikke  det  stor¬ 
ladne  Billede  af  en  Bølge.  Det,  Hokusai  her  har  villet,  er  ikke  at  vise  os  Overfladen  af 
Flavet,  som  vore  evropæiske  Kunstnere  gør  det,  men  det  er  et  Gennemsnit  af  Havet.  Faar 
man  af  et  evropæisk  Søbillede  ofte  det  Indtryk,  at  det  forestiller  Sæbeskum,  der  ingen  Skade 
kan  gøre,  saa  faar  man  omvendt  af  Hokusais  Bølge  Forestillingen  af  det  mægtige  og  alt 
overvældende  i  Havets  Styrke.  Ingen  vil  være  i  Tvivl  om,  at  hvad  den  Bølge  falder  paa, 
det  knuses  i  tusinde  Stumper.  I  Hiroshiges  Billeder  beundrede  man  ligeledes  den  Troskab, 
hvormed  Naturstemningen  var  gennemført.  Der  var  især  et  Par  Regnvejrsbilleder,  hvor  det 
piskende  og  alt  gennemvædende  i  Regnskyllet  var  gengivet  fuldstændig  illusionsvækkende. 
Det,  der  vistnok  mindst  tiltaler  vor  Sans  ved  den  japanske  Kunst,  er  dens  Menneskefrem¬ 
stilling,  der  ingen  Plads  har  for  det  individuelle;  dette  hænger  jo  som  bekendt  sammen 
med,  at  den  er  fuldstændig  dekorativ  og  derfor  opgiver  alt,  hvad  der  kan  forstyrre  Enheden 
og  Holdningen  i  et  Billede. 

Kan  man  imidlertid  ikke  helt  goutere  denne  Side  af  Japans  Kunst,  maa  man  dog  bøje  sig 
i  Beundring  for  den  fuldendte  Teknik,  den  raader  over.  Særlig  i  den  udstillede  Samling  af 
de  saakaldte  Surimonoer  kom  denne  frem  i  al  sit  blændende  Mesterskab.  Der  er  i  dem  be¬ 
nyttet  indtil  20  Farveplader  med  rig  Anvendelse  af  Guld,  Sølv  og  Blindtryk,  der  paa  den 
fineste  Maade  faar  enkelte  Blomster  eller  Mønstre  til  at  hæve  sig  frem  fra  Billedets  Grund. 

Overordentlig  interessant  var  ogsaa  den  Samling  af  moderne  japanske  Træsnit,  der  ud¬ 
stilledes.  I  Sammenligning  med  de  gamle  Sager  stode  de  jo  rigtignok  ikke  saa  lidt  tilbage 
baade  i  Henseende  til  Farve  og  Tegning.  Men  hvor  mesterligt  dog  selv  den  moderne  japan¬ 
ske  Kunstner  formaar  at  gengive  en  Natprstemning,  saa  man  af  de  udstillede  Skillingsblade 
fra  den  sidste  japansk-kinesiske  Krig.  Et  enkelt  af  dem,  en  Forpostfægtning  i  Snefog,  er 
endog  med  Rette  bleven  sammenstillet  med  Weretschagins  Krigsbilleder. 

Udstillingen  illustreredes  ved  en  instruktiv  Samling  af  japansk  Træskærerværktøj  samt 
ved  en  Række  Træplader  og  Tryk,  der  viste  de  forskellige  Stadier,  et  Billede  maa  gennem- 
gaa,  inden  det  er  færdigt. 

Museets  Direktør,  Professor  Krohn,  har  yderligere  forklaret  Udstillingen  ved  nogle  stærkt 
besøgte  Foredrag.  R.  B. 

I  Slutningen  af  November  udkom  den  23de  Aars- 
beretning  for  Tegne-  og  Kunstindustriskolen  for  Kvinder. 
Ved  den  samtidig  stedfindende  Udstilling  af  Skolens 
Elevarbejder  var  der  udstillet  nogle  Guldsyningsarbej¬ 
der.  Det  er  et  nyt  Fag,  som  Skolen  har  optaget  for  at 
muliggjore,  at  de  Guld-  og  Sølvsvningsarbejder  til 
Etaterne,  der  nu  indforskrives  fra  Tyskland,  fremtidig 
kunne  udføres  her.  Sammen  med  disse  Arbejder  ud¬ 
stilledes  en  Del  kulørte  Metalkantiller,  der  med  sam¬ 
me  Teknik  giver  et  ejendommeligt  og  pragtfuldt  Bro¬ 
deri.  Desuden  saas  paa  Udstillingen  en  lille  Samling 
Kniplinger  fra  Spitzen-Curs,  den  kejserlige  Kniplings¬ 
skole  i  Wien. 

I  Berlingske  Tidende  for  den  30.  November  findes 
en  lille  Artikel:  Kristian  IV’s  Statue.  Det  er  Thorvald- 
sens  Statue  af  Kristian  IV,  der  her  sigtes  til,  og  idet 
Artiklen  tager  sit  Udgangspunkt  i  nærværende  Tids¬ 
skrifts  Meddelelseri  Aarg.  1886  om  denne  Statue,  der 
den  Gang  stod  udenfor  Rosenborg,  oplyser  den,  at 
der  efter  mange  og  lange  Forhandlinger  den  20.  Juni 
er  faldet  en  kongelig  Resolution,  hvorefter  Statuen, 
der  foreløbig  var  bleven  anbragt  i  Kunstmuseet,  skal 
opstilles  i  Kongens  Kapel  i  Roskilde  Domkirke,  til 
hvilket  den  oprindelig  var  bestemt. 

I  Begyndelsen  af  December  fremkom  offentlig  en 
under  9.  April  til  Aarhus  Bvraad  af  Stadsingeniør  C. 
Ambt  og  Arkitekt  H.  Kampmann  afgiven  Udtalelse  an- 
gaaende  Aarhus’  Udvidelse  til  Marselisborg  Jorder.  Det 
er  et  med  Kort  og  Tegninger  forsynet  godt  Forslag  til 
Opførelsen  af  en  ny  By.  Forslaget  er  nemlig  ikke  udar¬ 
bejdet  blot  med  Passer  og  Lineal  i  Haanden  ;  stjernefor¬ 
mede  Gadesammenskæringer  ere  t.  Ex.  helt  undgaaede. 
Der  er  paa  rette  Maade  taget  Hensyn  til  den  kommende 
Befolknings  forskjellige  Behov  ogsaa  i  aandelig  Hen¬ 
seende,  og  saaledes  er  bl.  A.  Terrænets  Højdeforhold 
og  Beliggenhed  stadig  paaagtede  »ikke  alene  med  Blik¬ 
ket  rettet  paa  Muligheden  af  Gjennemførelsen  af  Spor¬ 
forbindelser  o.  desl.  eller  paa  Indskrænkning  af  det  for 
Vejanlægene  fornødne  Jordarbejde  og  paa  Vandafled¬ 
ningen,  men  ogsaa  med  aabent  Øje  for  at  udnytte 
Muligheder,  der  maatte  foreligge  med  Hensyn  til  at 
værne  om  smukke  Udsigter,  skabe  Rekreationssteder, 
Beplantninger,  Parkanlæg  o.  lign.«  Det  er  en  Fornoj- 
else  at  gjore  sig  bekjendt  med  Planen,  og  man  kan  kun 
ønske,  at  den  maa  blive  fulgt. 

Foreningen  for  Boghaandveerk,  der  stadig  paa  sæd¬ 
vanlig  Maade  fortsætter  sin  betydningsfulde  Virksom¬ 
hed  med  Udstillinger  og  Foredrag,  fremlagde  paa  sit 
Møde  den  1 1 .  December  en  rig  Samling  ex  libris  med 
tilhørende  Litteratur.  Samlingens  Ejer,  Bogtrykker 
Numa  Frcenkel,  forklarede  den.  At  Foreningen  har 
virket  meget,  er  erkjendt  ikke  alene  her  i  Landet,  men 


ogsaa  i  Udlandet,  og  et  nyt  Bevis  i  saa  Henseende  er 
en  af  Dr.  Friedrich  Deneken  i  »Zeitschrift  fur  Biicher- 
freunde«  skreven,  i  hoj  Grad  anerkjendende  Artikel 
om  Foreningens  Stifter  og  stadige  Formand  Xylograf 
Frederik  Hendriksen.  Plan  siger  her  med  Rette,  at  det 
nærmest  er  en  Anakronisme  at  kalde  den  Mand,  »der 
fører  hele  det  moderne  danske  Boghaandværks  Front  ', 
Xylograf;  Udførelsen  af  Træsnit  er  nu  den  mindste 
Del  af  hans  Virksomhed.  Men  Træsnittet  var,  fort¬ 
sætter  han,  den  »Kunst«,  fra  hvilken  han  udgik,  og  i 
hvis  Tjeneste  han  uddannede  sit  Syn  og  udviklede 
sine  Evner. 

I  Tilslutning  til  tidligere  Meddelelser  her  i  Tids¬ 
skriftet  om  Thorvaldsens  Museum  skal  det  meddeles, 
at  Kommunens  Budgetudvalg,  hvis  Betænkning  fore- 
laa  i  Borgerrepræsentationens  Møde  den  12.  Decem¬ 
ber,  udtaler  forskjellige  Ønsker  vedrorende  Museet. 
Det  ønsker  Kunstværkerne  forsynede  med  Paaskrifter 
om,  hvad  de  forestille;  det  nærer  et  fromt  Ønske  om, 
at  Forsøgene  med  Fagadernes  Restavrering  snart  maa 
føre  til  et  Resultat,  og  det  er  misfornøjet  med  Mu- 
seumsbcstyrelsens  Utilbojelighed  til  fuldt  ud  at  gjore 
Museets  Arkiv  tilgængeligt  for  videnskabeligt  Studium. 

Opmærksomheden  skal  her  henledes  paa  det  lille 
flinke  Fjortendagsblad  Meddelelser  fra  akademisk  Arki¬ 
tektforening,  der  ganske  naturligt  ogsaa  nu  og  da  bero- 
rer  kunstindustrielle  Emner.  I  sit  Nr.  6  for  15.  Decbr. 
giver  det  saaledes  en  lille  Meddelelse  om  Maler  C.  N. 
Overgaards  Virksomhed  for  det  danske  Glasmaleris 
Udvikling.  Meddelelsen  er  ledsaget  af  Billeder,  der 
vise  tre  af  Kunstneren  udførte  Vinduer,  et  til  Kirken  i 
Snedslev  og  to  til  St.  Petri  Kirke  her  i  Byen. 

The  Artist  omtaler  i  sit  December-Hefte  den  sven¬ 
ske  Keramik  og  bringer  en  Række  vel  udførte  Billeder 
af  Gjenstande  fra  Gustafsberg,  Rorstrand  og  Kosta 
Glasværk.  Kunstnerne  Wallander  og  Wennerberg  næv¬ 
nes  med  stor  Ros. 

Docent  Fr.  Seesselberg ,  hvis  store  Værk  »Die  fruh- 
mittelalterliche  Kunst  der  germanischen  Volker«  er 
anmeldt  ovenfor  S.  58  flg.  af  Bibliotekar  P.  Johansen , 
har  i  »Centralblatt  der  Bauverwaltung«  Nr.  46—48  for 
12.,  19.  og  26.  November  skrevet  en  længere  Artikel 
med  samme  Titel  som  det  nævnte  Værk.  Han  er  her 
stadig  fuld  af  Glæde  over  den  skandinaviske  Bygnings¬ 
kunst  i  Middelalderen:  »die  Initiative  zu  baulichen 
Grossthaten  lag  damals  vorwaltend  in  Skandinavien«, 
og  er  derlor  meget  misfornøjet  med  den  nævnte  An¬ 
meldelse. 

»Der  Nordbohmische  Gewerbe-Museum  1873 — 98« 
er  Titlen  paa  et  lille  Skrift  af  Dr.  Gustav  F.  Pazaurek. 

27 


204 


TIDSSKRIFT  FOR  KUNSTINDUSTRI 


der  udkom,  da  det  nævnte  Museum  i  Reic'nenberg  i 
December  indviede  en  ny  Bygning  Efter  Tegningerne 
i  Skriftet  at  domme  er  det  en  fuldstændig  Pragtbyg¬ 
ning,  men  hvor  meget  den  har  kostet,  oplyses  ikke. 
Det  hedder  blot,  at  den  budgetterede  Sum  5  50,000  Kr. 
er  betydelig  overskreden.  Bygningen  er  opført  efter 
Arkitekt  Fr.  Ohmanns  Tegninger 

Tidsskriftet  Deutsche  Kunst  und  Decoration  bringer  i 
sine  sidste  Hefter  en  lang  og  meget  begejstret  Anmel¬ 
delse  af  en  Udstilling,  der  sidste  Soraner  har  været  af¬ 
holdt  i  Darmstadt.  En  særlig  Grund  til  Tidsskriftets 
Glæde  er  den  Omstændighed,  at  det  i  mange  af  de 
udstillede  tvske  Gjenstande  tror  at  spore  en  særlig 
national  Stil,  en  egen  sittlich  germansk  Følelse  Efter 
Afbildningerne  at  domme  er  her  imidlertid  ikke  Andet 
eller  Mere  at  finde  end  den  sædvanlige,  lidt  søde  engel¬ 
ske  Smag,  som  vi  ogsaa  godt  kan  reproducere  her¬ 
hjemme.  Lad  gaa,  at  den  er  germansk  i  sit  Væsen, 
men  mon  den  egentlig  kan  siges  at  være  særlig  tysk? 

Dekorative  Kunst  bringer  i  sit  December-Hefte  en 
hel  Række  Artikler  om  Verdens  mest  bekjendte  Glas¬ 
kunstnere.  Tiffany ,  Galle,  Daum  og  Krystalfabriken 
Val  St.  Lambert  ved  Liége  behandles  Side  om  Side. 
Mere  værd  end  Texten  er  den  Række  Afbildninger,  der 
ledsage  den.  Selv  om  disse  ikke  kunne  give  os  nogen 
Forestilling  om  den  fortryllende  Farvepragt,  disse 
Gjenstande  kunne  have  i  de  forskjellige  Belysninger, 
faar  man  dog  et  Begreb  om  de  Former,  den  moderne 
Glasteknik  har  fo'rstaaet  at  give  sine  Arbejder. 

Fliegende  Flatter  er  bleven  gjort  til  Gjenstand  for  en 
Artikel  af  Georg  Boetticher  i  »Zeitschrift  fur  Biicher- 
freunde«  (November  og  December).  De  mange  Illu¬ 
strationer  i  den,  der  ere  tagne  fra  Bladets  forskjellige 
Aargange,  give  gode  Bidrag  til  den  tyske  Træskærer- 
og  Illustrationskunsts  Historie. 

Den  24.  Oktober  døde  den  hojt  skattede,  franske 
Kunstner  Pierre  Pwvis  de  Chavanne  midt  i  Arbejdet 
paa  det  sidste  dekorative  Vægmaleri  til  Pantheon  og 


paa  Udsmykningen  af  en  Bibliotekssal  i  Boston.  Nogle 
af  hans  vigtigste  Arbejder,  der  have  saa  stor  Betydning 
for  den  dekorative  Kunst  i  Nutiden,  er  Dekorationerne 
i  Museet  i  Amiens  (1861-62),  Billederne  i  Palais  de 
Longchamp  i  Marseille  (1867),  Dekorationerne  i  Hotel 
de  ville  i  Poitiers  (1872),  de  saa  beromte  Fremstillinger 
af  den  hellige  Geneviéves,  Paris’  Skytshelgenindes, 
Barndom  (1877)  i  Pantheon,  og  senere  er  fulgt  de  ikke 
mindre  kjendte  Le  bois  sacré,  Vision  antique  og  Vierge 
laique,  de  to  første  til  Trappehallen  i  Palais  des  arts  i 
Ly  on,  det  sidste  til  Foredragssalen  i  Sorbonnen  i  Paris. 
1889—93  arbejdede  han  for  Hotel  de  ville  i  Paris  og 
det  keramiske  Museum  i  Rouen. 

For  de  Mange,  der  interessere  sig  for  det  moderne 
engelske  Kunsthaandværk,  noteres  det  her,  at  Zeitschrift 
fur  Innen-Dekoration  i  sit  December-Hefte  har  begyndt 
en  Række  Artikler  om  de  engelske  Kunstnere  C.  J.  A. 
Voysey ,  C.  R.  Ashbee  og  M.  H.  Baillie  Scott  med  mange 
vel  udførte  Billeder.  Den  første  Artikel  er  helliget  Voy¬ 
sey,  der  særlig  er  bekjendt  for  sine  smukke  Villaer,  som 
han  har  forstaaet  at  stemme  sammen  med  det  om¬ 
givende  Landskab. 

Det  bekjendte  engelske  Tidsskrift  The  Studio  hører 
vistnok  til  dem,  der  hyppigst  søges  af  vore  Kunst- 
haandværkere.  Der  er  derfor  Grund  til  at  fremhæve, 
at  ikke  Alt,  hvad  det  indeholder,  er  lige  efterlignelses- 
værdigt.  I  December-Heftet  vil  man  saaledes  finde  en 
Del  Tegninger  af  udskaarne  Stolerygge,  der  foruden 
at  være  ret  søgte  baade  i  Form  og  Motivvalg  ere  saa 
forsynede  med  ophævet  og  stærkt  fremspringende 
Billedskærerarbejde,  at  man  maa  bede  Guderne  for- 
skaane  En  for  nogensinde  at  skulle  læne  sin  Ryg  imod 
nogen  af  dem.  Samme  Hefte  bringer  Afbildninger  af 
et  Sæt  lldtoj,  der  er  ligefrem  meningsløst  i  konstruk¬ 
tiv  Henseende.  Enhver  normal  Smed  vil  altid  i  en  Ild¬ 
skovls  eller  en  Ildragers  Stang  fremhæve  det  Stærke 
og  Modstandskraftige.  Men  netop  det  omvendte  er 
gjort  her,  idet  Stangen  midt  paa  er  vredet  i  en  stor, 
løst  sammenslynget  Knude,  der  bibringer  En  den  Tro, 
at  Ildrageren  vil  boje  sammen,  naar  den  skal  stikkes 
ind  i  Ovnen. 


